Aho Onsoi pinasuku' ri 


MATIUS 


Rahu Papaintalangan 


Buku ri Matius hitu ambala' ritaka ra Aho Onsoi ra Yasus io hino Raja 
Kaayahai nirandi' nu Ala. Mimpuun ri Yasus nga Ala nanuhut ra atu nopo- 
ngo nirandi' no ra ulun pihangon no nasuratan ra Kitap Parandian Lairon. 
Hama' pono' i Yasus inanak intor ra bansa' Yahudi am aayah ra kinaayaho' 
nu ulun Yahudi, io yak Aho Onsoi hino sala' ka tayar yak nu ulun Yahudi io 
yak tayar poyo nu kawi' nu ulun ra luput nu tana". 

Buku ri Matius hitu sinusun talaaho', mimpuun ra i Yasus inanak, am poyo 
intor ra baal no nirorob am io kininaman nu Ibilis, hili intor poyo ra baal nu 
inuma' no ra Galiilia. 

Ra hino io ambala', angubas am namihah ra ulun. Pongo nu hino buku 
hitu ahulit ra lakou ri Yasus intor ra Galilia muoi ra Yarusalim, am atu nopo- 
ngo nasauk ri Yasus ra minggu pamupusan ra bayah no ra tana' hitu 
pinaparan ra pinatayan am pinanduli' kaayaho' intor ra patayan. 

Saumi baal kinaulu' ri Matius ra i Yasus io hino Guru' maayo, angubas 
nga Ala amihang ra ulun. I Yasus poyo nokotohom ra pandai ambala' apain- 
talang ra atungon nu Arat sinuratan ri Musa. Pangubasan-pangubasan ri 
Yasus hino nilili' maya' ra puun-puun nu pangubasan no. Siino limo bahian: 
Puu-puun: Babala' no ra Inuluh li intor ra kinabaalo', maan, aun asauk ra 
tohom, am langus nu bayah nu ulun pihangon nu Ala (bahian limo suku' ra 
bahian katulu'). 

Karuo: Paniluan-paniluan ra o0por am ruo ulun ubason ri Yasus ra tayar 
nu anguma' ra karaya' maan nilo (bahian koopor). 

Katalu: Pangumangan-pangumangan intor ra baal paat nu Ala amihang ra 
ulun (bahian oopor am talu). 

Kaapat: Pangubasan ra atungon intor ra baal sumauk ra ulun ubason ri 
Yasus (bahian oopor am balu'). 

Kalimo: Pangubasan intor ra baal kaawian nu paat am intor ra baal nu 
Ulun Sinusub nu Ala (bahian ruo ngoopor am apat suku' ra bahian ruo 
ngoopor am limo.) 


Suot nu aho hitu 


Tansua' am nanganakan ri Yasus 1:1-2:23 

Pambalaan ri Yahaya Omomororob 3:1-12 

I Yasus nirorob am hili kininaman 3:13-4:11 

I Yasus siino ra daira Galilia 4:12-18:35 

I Yasus inakou intor ra Galilia inuoi ra Yarusalim 19:1-20:34 
I Yasus siino ra Yarusalim 21:1-27:66 

I Yasus pinanduli' kaayaho' intor ra patayan 28:1-20 


2 MATIUS 1 


Inggalan nu ulun tansua' 


ri Yasus 
(Luk 3:23-38) 


IHitu nga inggalan nu ulun tan- 

sua' ri Yasus Karistus, sua' 
ri Raja' Daud, io hino sua' 
ri Abaraham. Intor ri Abaraham 
suku ri Raja' Daud inggalan nu tan- 
sua' ri Yasus io hino, 

2-61 Abaraham tanganak ri Isak, 

i Isak tanganak ri Yakup, 

i Yakup tanganak ri Yahuda am 
pahaka' no rali, 

i Yahuda tanganak ri Piris am 
Sira, ina' nilo i Tamar, 

i Piris tanganak ri Hisron, 

i Hisron tanganak ri Ram, 

i Ram tanganak ri Aminadab, 

i Aminadab tanganak ri Nason, 

i Nason tanganak ri Salomo, 

i Salomo tanganak ri Boas, ina' 
ri Boas io hino i Rahab 

i Boas tanganak ri Obid, ina' 
ti Obid io hino i Ruut, 

i Obid tanganak ri Isai, 

1 Isai tanganak ra Raja’ Daud. 

7-MAm intor ra Raja' Daud suku' 
ra paat nu bansa' Israll inibit ra piha- 
ngan Babil inggalan nu tansua' 
ri Yasus io hino, 

Raja' Daud tanganak ri Salomo, 
ina' ri Salomo io hino i Batsiba andu' 
ri Uria li. 

I Salomo tanganak ri Rihabiam, 

i Rihabiam tanganak ri Abia, 

i Abia tanganak ri Asa, 

1 Asa tanganak ri Yosapat, 

.i Yosapat tanganak ri Yuram, 

i Yuram tanganak ri Usia, 

i Usia tanganak ri Yutam, 

i Yutam tanganak ri Ahas, 

i Ahas tanganak ri Hiskia, 

i Hisikia tanganak ri Manasi, 

i Manasi tanganak ri Amon, 

i Amon tanganak ri Yusia, 

i Yusia tanganak ri Yokihonia am 
pahaka' no rali. 


Paat nu hili bansa’ nu Israil inibit 
ra pihangan Babil. 

12-16]ntor ra bansa' Israil inibit ra 
pihangan Babil suku' ra nahanakan 
ri Yasus inggalan nu tansua' ri Yasus 
io hino, 

i Yokihonia tanganak ri Sialtiil, 

i Sialtiil tanganak ri Sarubabil, 

i Sarubabil tanganak ri Abihut, 

i Abihut tanganak ri Iliyakim, 

i Iliyakim tanganak ri Asur, 

i Asur tanganak ri Sadok, 

i Sadok tanganak ri Akim, 

i Akim tanganak ri Ilihut, 

i Ilihut tanganak ri Aliasar, 

1 Aliasar tanganak ri Matan, 

i Matan tanganak ri Yakup, 

i Yakup tanganak ri Yusup, io 
hino andu' ri Maria li. Am anako' 
rahili ri Maria i Yasus sabiton ra 
Raja' Kaayahan no. 

17Am kawi’ no siino oopor am 
apat nahihindul sua' intor ri 
Abaraham li, suku' ri Daud, am 
oopor am apat po nahihindul sua' 
intor ri Daud am suku' ra bansa' nu 
ulun Israil inibit ra pihangan Babil. 
Intor ra paat hili siino po oopor am 
apat sua' nahihindul suku' ra 
nahanakan ra Raja' Kaayahan. 


I Yasus inanak 
(Luk 2:1-7) 


18Hitu nga pahulitan ra baal 
ri Yasus Karistus inanak. Paat nu 
hili i Maria ina' no hino tinamangan 
ri Yusup, am ikaa po ilo nansawo 
am nahali' no i Maria intor ra 
kuasa' nu Ro nu Ala. I Yusup ikaa 
akapandail ra i Maria ahali' intor ra 
kuasa' nu Ro nu Ala. 19I Yusup 
nanamong ri Maria  sangulun 
abubuh ra huang. Intor ra hino io 
ikaa asiha' apakauyu' ri Maria ra 
tingkuangon nu ulun asuang, io am- 
pahuang angimpoi ri Maria ra ikaa 
apandayan nu ulun bokon. 2Paat 
ri Yusup ahihuhuang ra baal hino, 

MATIUS 1,2 3 


hili io nahinupi. Ra luang nu inupi 
no hino io nakailong ra sangulun 
malaikat nu Tuhan. Malaikat hili 
nambala' ri Yusup am rahu nu 
malaikat no rio, “U Yusup sua' 
ri Raja' Daud, ikaa oko ahuhun- 
taang angandu' ri Maria nga alion 
nano hua intor ra kuasa' nu Ro nu 
Ala. 21Am i Maria rahili anganak ra 
sangulun anak ungkuyon am onsoi 
inggalanan mi io ri Yasus, nga io 
hua rahili apakaayah ra kawi' nu 
ulun bansa' no intor ra sala' nilo 
rano.” | 

22Baal hino asauk sumuhut ra 
rahu pinaindulan nu Tuhan ra ulun 
angindul ra rahu nu Ala no ra pahulu 
li, 23rahu nali, 

“Siino ralaa rahili ahali’ 
am 10 anganak ra sangulun 
anak ungkuyon, 
am anak no hino 
inggalan no Imanuil.” 

(I Imanull, io hino rahu nu ulun 
Israil am atungon no Ala sumirangan 
ritaka.) 

24Kakarat i Yusup am suhuto' no 
yak nirahu nu malaikat nu Tuhan no 
rio, am uwoto' no rahili 1 Maria. 2510 
yak Yusup ikaa nahumbir ri Maria, 
suku' ra i Maria nahanak ra anak no 
ungkuyon. Am i Yusup nanginggalan 
ra anak hinori Yasus. 


Sinukuan nu ulun intor ra 
saraton 


2 IKaanak i Yasus ra bandar Bait- 
lahim ra daira Yudia ra paat nu 
Raja' Hirodis amihang ra daira hino. 
Ikaa kula' buoi intor rahili suku' nu 
kula-kula' ulun apandai ra baal nu 
butitin intor ra saraton muoi ra ban- 
dar Yarusalim. 2Am kikibala' ilo ra 
ulun arampa' nilo, rahu kanilo, “Aun 
ki' intok nu anak inanak bahu asauk 
ra Raja' nu ulun Yahudi? Nakito mai 
butitin no inuntul solor ra saraton 


anatandu' ra nahanakan ra anak 
hino, am akai matong ra hitu muoi 
sumamba rio.” 

3Pakaringoh Raja' Hirodis ra baal 
hino am pakaliar am kalaat huang no, 
am kono hino po kawi' nu ulun 
amahun ra bandar Yarusalim. 4Hili 
luluro' nu Raja' Hirodis kawi' nu 
mamaayo nu imam am kawi' po nu 

uru' ugama rano, am kimuati' no 
ilo, rahu kono, “Aun ki' intok panga- 
nakan ra Raja' Kaayahan nirandi' nu 
Ala li?” 

SLimbang nu ulun hiano, “Kono 
maya' ra pinasuratan nu Ala ra ulun 
angindul ra rahu nano, “Raja' 
Kaayahan hino anakon ra Baitlahim 
ra daira Yudia.’ 6Rahu nu Tuhan 
Ala, 

‘Oko Baitlahim ra daira Yudia 
sala" ka noborok oko 

ra lolot nu bandar-bandar 
maayo ra daira Yudia. 

Nga intor riun siino sangulun 
matong amihan 

am io auma' amihang ra 
bansa" ku Israil.”” 

7Hili ipahi' nu Raja' Hirodis ulun 
apandai ahilong ra baal nu butitin 
intor ra saraton hiano. Am baal hino 
kaando' kasangulun po nakapandai. 
Hili io nangkimuot rilo ra sanggili' ki' 
ilo nakakito ra butitin hino. 8Am po- 
ngo nilo nahahayam io nanusub ra 
ulun hiano muoi ra Baitlahim, rahu 
kono, “Bi kami raino uyumo' 
talaaho' anak hino. Am kono 10 akito 
mi, onsoi balaan mi au ra intok nu 
anak hino ra paat mi muli', nga au 

ono hua am asiha' po muoi sumam- 
a rio.” 

9-10Bi nu ulun hiali inakou am paat 
nilo angkiralan am kakito nilo po 
butitin nakito nilo li ra solor ra 
saraton. Anginsuat ilo bonsoi nga 
nakito nilo poyo hua butitin hino, am 
butitin hino makou amahulu rilo, am 

4 MATIUS 2 


kinumondong ra paat nu intok nu 
anak hino. 

11Am unsop ilo ra pahun hino am 
ilong nilo ra anak hino ilo ra ina' nano 
i Maria am pahulatur ilo sambayang 
sumamba ra anak hino. Am hili 
ukaho' nu ulun hiano maas nilo rano, 
kamayan” am minak aamis howou 
sabiton ra muur? am taaki' ra pangin- 
suatan nilo ra anak hino. 

12Paat nilo noolong, rahu nu Ala 
ra luang nu inupi nilo no, “Ikaa akau 
anduli' ra Raja' Hirodis no.” Hili 
paat nilo inuli' ra daira nilo ilo inaya' 
ra ralan bokon. 


Ahiru' muoi ra pihangan nu 
Masir 


13Pakaakou ulun intor ra saraton 
hiano, hili rahu nu malaikat nu Ala 
ri Yusup ra luang nu inupi no, rahu 
kono, “Lumuat ka, ibiton mu anak 
hitu ilo ahina' am kapasio' makou 
muoi ra pihangan nu Masir nga Raja' 
Hirodis ahuyum asiha' amatoi ra 
anak hitu. Murong ka ra hino suku' ra 
au mindahu ramuyun rahili.” 

14Luat ri Yusup am ibito' no anak 
hino ilo ahina' inuoi ra pihangan nu 
Masir ra londom hino yak. SAm 
urong ilo ra Masir suku' ra Raja' 
Hirodis li inatoi. Hino nga raino la- 
ngus nu rahu nu Tuhan pinaindulan 
no ra ulun angindul ra rahu nu Ala ra 
pahulu li, rahu kono, 

“Au angipah ra anak ku intor 
ra pihangan nu Masir.” 


Namatayan ra anak-anak 


16Paat ri Hirodis nakapandai ra 
ulun apandai ra baal nu butitin intor 
ra saraton hino nangibubuak rio, 


i Hirodis pono' am nambuuk 
lalarang. Io anusub amatoi ra kawi' 
nu anak ungkuyon intor ra anak bahu 
manak suku' ra anak ruo upok siino 
ra bandar Baitlahim am libung nano. 
To hino ampaat ra buoi nu niratangan 
nu ulun-ulun apandai ahilong ra baal 
nu butitin intor ra saraton rano. 
17Hino nga raino langus nu rahu 
pinaindulan nu Tuhan ri Yaramia li 
sangulun angindul ra rahu nu Ala, 
rahu kono, 
18 “Siino tangi' ain ahisinabit 
aringoh ra tana" Rama. 
Ilo satangi-tangi" am ahaharui. 
I Rahil tangi-tangi’ aupus 
ra anak no rali 
am ikaa io auma' apunaawan 
nga inatoi no hua anak no rali.” 


Nanduli' ra tana' nu ulun Israil 
intor ra pihangan Masir 


19Patoi nu Raja' Hirodis li. Ra 
paat ri Yusup ilo sansulapan no siino 
ra pihangan Masir sangulun malaikat 
nu Tuhan inintalang ri Yusup ra 
luang nu inupi no. @Rahu nu 
malaikat li, “Lumuat ka, am bi kami 
anduli' ka raino sansulapan ra tana' 
Israil. Inatoi no ulun asiha' amatoi ra 
anak hino.” 

2iLuat ri Yusup am ibito' no anak 
hino am i Maria, am bi nilo inakou 
nanduli' ra tana' nu ulun Israil. 22Ka- 
ringoh no ra 1 Akilaus nasauk ra raja' 
sinumali' ra ama' no i Hirodis ra 
daira Yudia, am kalaa' io muoil ra 
hino. Am siino po rahu nu Ala 
ri Yusup ra luang nu inupi no, am 
intor ra hino ilo inuoi ra daira Galilia, 
23am urong ilo ra bandar Nasarit. 
Hino nga raino langus nu rahu 
pinaindulan nu Ala ra ulun angindul 


42:11 Kamayan: Saumi solobon aamis ra howou am oloho kapio, io inuma' intor ra pulut nu 


taun (llayan ra Kamus) 


b2:11 Muur: Pulut nu saumi taun nopongo kinumorot (Ilayan ra Kamus) 

ra rahu no ra baal nu anak hino, rahu 
kanilo, 
“To sabiton ra ulun Nasarit.” 


Pambalaan ri Yahaya 


Omomororob 
(Mrk 1:1-8, Luk 3:1-18, Yah 1:19-28) 


IPaat nu hili suku' ri Yahaya 
3 Omomororob li ra tana' asuang ra 
batu am inahison no ra daira Yudia, 
am angimuun ambala'. ZRahu no, 
“Mimpoi akau ra sala' mi nga ikaa 
kula' buoi no raino Ala angimuun 
amihang ra ulun.” 3] Yahaya nga 
kuon ri Yasaya li, nga rahu no, 

“Siino ulun lua-luap 
ra tana’ asuang ra batu 
am inahison no, 
am rahu nu luap nali, 
Lairon mi ralan 
tayar nu Tuhan, 
am lumbiso' io talaaho'.”” 
4Sampayau ri Yahaya li inansar 
intor ra bulu nu unta, am lumpirot 
nali binaal intor ra kungkung, am 
akanon nali io hino kapu' am ruu' nu 
maningot. SAsuang ulun inatong 
ri Yahaya li intor ra bandar nu 
Yarusalim intor ra daira Yudia am 
pamahunan-pamahunan ra luput nu 
siang Yordan. SHili ulun hiali nang- 
angku ra kawi' nu sala' nilo, am 
Yahaya nomororob rilo ra siang Yor- 
dan. 

TAm asuang po ulun Parisi am 
Saduki rali inuo1 tiwol am akirorob 
ri Yahaya. Io yak paat ri Yahaya 
ahilong rilo matong, rahu no rilo, “U 
akau ulun alaat, aun namala' 
ramuyun ra akau auma' alabus intor 
ra ukum nu Ala sumuku' rahili? 8Pa- 
intalangon mi nga baal anatandu' ra 
akau kapio inimpoi ra sala-sala' mi. 
9]kaa akau anantam ra akau nalabus 
intor ra ukuman ra akau mindahu, 


‘Akai hitu sua' ri Abaraham li.” Hua- 
ngon mi, Ala auma' apasauk ra batu- 
batu hiaturo' ra sua' ri Abaraham. 
10Raino kapak nopongo nalair ra 
pananahar ra kawi' nu puun nu taun 
suku' ra bakat-bakat no. Tuki-tukir 
nu taun ikaa anginawa' ra kinawa' 
onsol Ala anahar ra taun hino am 
apasubo' ra apui no.” 

URahu po ri Yahaya, “Au 
omororob ramuyun ra siang anatan- 
du' ra akau nopongo inimpoi ra sala' 
mi, io yak siino poyo matong bahu 
intor rakon no io rahili omororob 
ramuyun ra Ro nu Ala am apui. Io 
labing akakuasa' intor rakon. Ikaa 
akatuma' au rio. Kasut nano pono', 
am ikaa yak auma' au angibit. 12Am 
io akatinanggoi ra tapan pamaliab no 
ra kawi' nu pari, am pari autir no 
luluron no ra lahaa nano, am kawi' 
nu apol nano solobon no kauyo' ra 
apui ikaa alulu' amalasa' no.” 


Yasus nirorob ri Yahaya 
(Mrk 1:9-11, Luk 3:21-22) 


13Paat nu hino suku' ri Yasus 
ra siang Yordan intor ra daira 
Galilia tumiwol akirorob ri Yahaya. 
l4]o yak i Yahaya ahikaangas 
omororob ri Yasus. Rahu kono, 
“Oko nga halan solor omororob 
rakon, io yak Tuhan solor matong 
asiha' akirorob rakon.” 

I5Limbang ri Yasus, “Hama' no 
raino yak. Nga iito anguma' kono 
hino maya' ra kasiha' nu Ala.” Am 
Yahaya pono' namalihua am 
nomororob ri Yasus. 

16Pongo ri Yasus nirorob, am bi no 
inasak intor ra siang hino, pulali-lali' 
limbowon pono' am tinumabang, am 
kakito ri Yasus Ro nu Ala tumuun 
ohondo' ra burung asang am 
sinumorop rio. 17Am karingoh nilo 

6 MATIUS 3, 4 


rahu nu Ala rahu kono, “Hitu nga 
anak kaluluman ku am io apainsuat 
rakon.” 


Yasus kininaman nu Ibilis 
(Mrk 1:12-13, Luk 4:1-13) 


4 IHili Yasus inaya' ra Ro nu Ala 
inuol ra tana' asuang ra batu am 
inahison am io kininaman nu Ibilis. 
2Buoi nu apat ngoopor orou am apat 
ngoopor londom, Yasus ikaa nanga- 
kan hili 10 tinabaan. 3Ratong nu Ibilis 
am indahu ri Yasus, rahu kono, “Kaa 
ki' oko kapio Anak nu Ala? Kono po 
hino pasauko' nga batu haturo' ra 
ruti".” 

4Limbang ri Yasus, “Siino rahu 
nasuratan ra Kitap, “Sala' ka ruti' yak 
apakaayah ra ulun, io yak intor poyo 
ra tuki-tukir nu rahu nu Ala.” 

5SPongo nu hino Ibilis nangibit 
ri Yasus ra tampak nu Pahun nu 
Tuhan ra bandar nu Ala io hino 
Yarusalim. 6Am rahu po nu Ibilis 
hino, “Kaa ki' oko kapio Anak nu 
Ala? Kono po hino tundak bai, nga 
siino hua nasuratan ra Kitap, “Ala 
anusub ra malaikat no paat mu aratu' 
ra batu ilo anakub anatang riun hili 
kalayam mu ikaa akaingku' ra 
batu.” 

7Limbang ri Yasus, “Siino 
nasuratan ra Kitap, “kaa oko angi- 
nam ra Tuhan Ala mu.” 

8Am ibito' po nu Ibilis, i Yasus ra 
saumi ruau asawat bonsoi, am 
Pok no no i Yasus ra kawi' nu pi- 

angan nu tana' hitu am kawi' nu 

kaansayan no. Rahu po nu Ibilis 
hino ri Yasus, “Kawi' nu hiatu taakin 
ku riun nu kono po oko ahulatur 
sumamba rakon.” 

10Limbang ri Yasus, “Ibilis, ahiru' 
ko ra hitu. Siino nasuratan ra Kitap, 
“Onsoi oko sumamba ra Tuhan Ala 
mu am maya' rio yak.”” 


11Pongo nu hino, pahiru’ Ibilis am 
ratong nu malaikat rano 1nuo1 
pamarangan ri Yasus. 


Yasus nangimuun ra karaya' no ra 
Galilia 
(Mrk 1:14-15, Luk 4:14-15) 


12Pakaringoh i Yasus ra 
Yahaya Omomororob inunsapan ra 
riil, am bi no inuoi ra daira Galilia. 
13]o inakou nangiru' ra bandar 
Nasarit am inuoi namahun ra ban- 
dar Kaparnaum, saumi bandar 
borook ra kiing nu liahu maayo i- 
ninggalanan ra Galilia, ra daira nu 
Sibulon am Naptali. 14Inuma' 
ri Yasus hino, hino nga langus nu 
rahu ri Yasaya li sangulun angindul 
ra rahu nu Ala, 
15“Tana' Sibulon am Naptali 
ralan lumangus ra liahu maayo 
ra sandaup nu siang Yordan, 
Galilia, 10 hino pamahunan 
nu ulun sala' Yahudi. 
16Ulun aayah ra olondom, 
akailong ra binuntul 
awantang bonsoi, 
Am ulun aayah ra tana’ olon- 
dom am kapatayan, 
abuntulan nu awantang.” 
17Intor ra paat nu hili, i Yasus a- 
ngimuun ambala' rahu kono, “Mim- 
poi akau ra sala' mi nga ikaa kula' 
buoi no raino Ala angimuun amihang 
ra ulun.” 


Yasus nangipah ra apat ngaulun 
ampaparalo ra pait 
(Mrk 1:16-20, Luk 5:1-11) 


18Paat ri Yasus inakou ra ihih 
nu liahu maayo ininggalanan ra 
Galilia, ilong no ra ruo ngaulun am- 
paparalo ra pait, io hino i Simun 
sabiton poyo ri Piturus ilo ra ali' no 
i Andarias. Ilo amparalo ra pait ra 
liahu hino. !9Rahu ri Yasus rilo, 

Ulun ampaparalo ra pait 


“Ikon mi, maya' ka rakon. Au 
apasauk ramuyun ambabala' ra 
ulun bokon hili ilo maya' rakon 
ohondo' ra ulun ampaparalo ra 
pait.” 2Karingoh nilo rahu ri Yasus 
hino am sinoo' nilo ralo nilo no, am 
bi nilo inaya' ri Yasus. 

21Am indul po 1 Yasus inakou am 
kakito no po ruo ngaulun ahaka', io 
hino i Yakup am i Yahaya anak 
ri Sabidi. Paat nu hino ilo kawi' ra 
ama' nilo no ambuna' ra ralo nilo 
rano. Am ipahi' po ilo ri Yasus 22am 
pahipapasi ilo nangiru' ra paraau am 
ama' nilo no am bi inaya' ri Yasus. 


Yasus ambala', angubas am amihah ra 


ulun 
(Luk 6:17-19) 


23Y asus lako-lakou ra daira nu 
Galilia, am 10 nangubas ra ulun ra 
pahun intok sambayang nu ulun 
Yahudi am nambala' po ra Aho 
Onsoi ra ikaa abuoi Ala amihang ra 
ulun, am namihah ra kula-kula' 
ulun arualan am naungga' ra inan. 


24Am aho ra baal ri Yasus 
nakarayol ra luput nu nagiri Siria, 
suku' asuang ulun inatong rio. Ilo 
nangibit ra kula-kula' ulun aila' 
intor ra aruol nansisinutan io hino 
ulun sinulor nu saitan rali, am ulun 
nantuop am ulun tinumambatang 
am kawi' nilo pinihah ri Yasus. 
25Ra paat nu hili am asuang ulun 
inaya' intor ra daira nu Galilia am 
siino po intor ra daira Dikapolis am 
intor ra bandar Yarusalim am intor 
ra daira nu Yudia, am intor ra 
nagiri sandaup nu siang Yordan. 


Babala' ri Yasus ra ulun asuang 


ra ruau li 
(Luk 6:20-23) 


5 IPaat ri Yasus ahilong ra ulun 
asuang hiano am bi no nangkilayo 
ra inuluh no am panturung io ra hino, 
am sunu' nu ulun ubason no rano am 
nanturung sinumaarang rio. 2Am 
Yasus pono' angimuun nangubas 
rilo, rahu kono, 





4:23 Mat. 9:35, Mrk. 1:39 

3“Asatu' nga ulun kaando' ra atu- 
atu am alansan yak ra Tuhan, nga Ala 
amihang ra kaayahan nilo. 

4Asatu' nga ulun asusa' ra huang, 
nga Ala apainsuat rilo rahili. 

SAsatu' nga ulun rumaliwi' ra 
huang, nga Ala anaak ra kawi' nu 
nirandi' no rilo rahili. 

6Asatu' nga ulun aingkoos huang 
asiha' anguma' ra kasiha' nu Ala, nga 
Ala anaak ra kasiha' nu huang nilo 
hitu rahili. 

TAsatu' nga ulun akaasi' ra ulun 
bokon, nga ilo pono' asian nu Ala 
rahili. 

8Asatu' nga ulun nabahuan ra 
huang, nga ilo akakaulih ra Ala 
rahili. 

9Asatu' nga ulun angibit ra 
pahahansayan ra ulun bokon, nga 
Ala angangku rilo ra anak-anak no 
rahili. 

10Asatu' nga ulun aila' am un- 
daaton nga anguma' ra kasiha' nu 
Ala nga Ala amihang ra kaayahan 
nilo. 

1 Asanang huang mi ra kono siino 
ulun apasala' am angila' ramuyun 
am ahuyai ramuyun, nga akau maya' 
rakon. 12Ulun angindul ra rahu nu 
Ala ra bahu li pono' am naila' yak. 
Onsoi akau asangkah am anginsuat, 
nga asuang hua bonsoi talampos mi 
ra Surga' rahili nilair nu Ala ra tayar 
mi.” 


Pangumangan ra masin am awantang 
(Mrk 9:50, Luk 14:34-35) 


13“Akau hitu kono masin ra 
tayar nu ulun nu tana' tu, am kono 
masin hino napalo ikaa no io auma' 
aasin po anduli', am kaando' no 


balos no rahili, tapiran yak am ki- 
kindangan nu ulun. 

14Am akau hitu po, kono tutur ra 
tayar nu ulun nu tana' hitu. Saumi 
bandar ra tampak nu inuluh ikaa 
aunian. 1SKaando' kasangulun anikit 
ra lampung am amalangkup ra lam- 
pung hino ra hantang. Tampakan no 
yak ra pamumuliin nano hili 
apakawantang ra kawi' nu ulun slino 
ra pahun hino. 16Kono po hino, onsoi 





Lampung am sampa' 


akau anabinantang ra tingkuangon 
nu ulun, hili ilo ahilong ra kawi' nu 
Inuma' mi onsol, am hili ilo angansuk 


#3 


apakaayo ra Ama' mi ra Surga'. 


Pambalaan ri Yasus ra baal nu 
arat sinuratan ri Musa 


174Pait' akau panantam ra au 
sumuku' amalawo ra Arat nu ugama 
tinaakan nu Ala ri Musa li, karuo 
kono am pangubasan nu kawi' nu 
ulun angindul ra rahu nu Ala hi. Ikaa 
au amalawo ra kawi' nu hiano, 10 yak 
au muoi anilu ra atungon no kapio. 
18Huangon mi, buoi nu limbowon am 
tana' tu kaapo alawo, kaando' ka 
saumi po tulisan am timpok borook 
tinulisan ra Arat sinuratan ri Musa 
hino ikaa lowoon ra kono kawi' no 
ikaa po asauk.” 19Intor ra hino aun- 


CS:18 kono kawi' no ikaa po nasauk: Karuo kono am, ikaa po kawi' nu pangubasan ra arat hino 


nasauk. 

aun angila-langka' ra sahumi 
tinulisan borook hino am angibit ra 
ulun bokon maya' ra baal nano, Ala 
amahuang ulun hino kapio-pio kaan- 
do" tool ra lolot nu ulun no. Aun-aun 
ulun sumuhut ra arat hino am angu- 
bas ra ulun bokon maya' ra hino Ala 
amahuang ra ulun hino siino tool ra 
lolot nu ulun angintopot. 20Haling ra 
hino huangon mi. Akau ikaa auma' 
sumauk ra ulun pihangon nu Ala nu 
kono akau ikaa sumall ra guru-guru' 
nu ugama am ulun-ulun Parisi ra a- 
nguma' ra kasiha' nu Ala.” 


Pambalaan ra baal nu ulun 
ambuuk 


21“Napandayan mi nga panguba- 
san nu aki taka rali kono hitu, Ikaa 
akau ampatoi, atu ulun ampatoi no 
ikaa mulalas io ibiton yak ra tingkua- 
ngon nu akim no. 22lo yak raino au 
mindahu ramuyun, sala' ka ampatoi 
yak. Tukir pono' nu ulun ambuuk ra 
atu-atu kaulun, am ikaa mulalas io 
ibiton yak ra tingkuangon nu akim po 
rahili. Am atu ulun ahawah ra atu- 
atu kaulun io ibiton bisarai!' ra ulun 
mamaayo angunguasa' ra ugama. 
Am atu ulun mindahu ra atu-atu 
kaulun ra io sasambungon io rahili 
tapiran ra apui naraka. 23Hino nga 
puun no, kono sangulun ra lolot mi 
anaak ra taak no ra Ala ra Pahun nu 
Tuhan am paat nu hino io akahuang 
ra pahaka' no am aruol huang no rio, 
24onsoi buliin no po taak no hino ra 
Pahun nu Tuhan, am hili io pahulu 
muoi ohohonsoi ra ulun hino. Pongo 
nu hino hili io anduli' po anaak ra 
taak no hino ra Ala. 

25Kono siino ulun amparawa' 
ramuyun, onsoi ka apasi ohohonsoi 
rio ra kaapo 10 akasuku' ra akim no. 
Kono ikaa po akau anguma' ra kono 


hino naapo ulun hino anaak ramuyun 
ra akim am akim hino rahili anaak 
ramuyun ra pulis. Am pulis hino 
naapo apaunsop ramuyun ra riil no. 
26Huangon mi aawi' mi yak amayal 
randa' mino am hili akau pain- 
solohon haling ra riil hino.” 


Pambalaan ri Yasus ra ikaa 
ampalapau 


27 Napandayan mi noyo nga siino 
pangubasan hitu, “kaa akau am- 
palapau.’ 28Io yak raino au mindahu 
ramuyun, sala' ka ampalapau yak. 
Atu po ungkuyon ahilong ra ruandu' 
am angkalaai huang no rio, am ulun 
hino na mpa apaw ra ruandu' hino ra 
luarig nu huang no. 

29 Kono mato mi pamiris no angibit 
ramuyun anguma' ra sala', kukulon 
mi hino am tapiri', nga labing honsoi 
no ra alawo mato saumi intor ra kawi' 
nu inan mi subaan ra apui naraka. 
30Am kono longon mi pamiris no a- 
ngibit ramuyun anguma' ra sala', 
lomporon mi hino am tapiri', nga 
labing honsoi no ra alawo longon mi 
sangkibab intor ra kawi' nu inan mi 
subaan ra apui naraka no.” 


Pambalaan ri Yasus ra ikaa angimpoi 


ra andu' 
(Mat 19:9, Mrk 10:11-12, Luk 16:18) 


31“Napandayan mi nga pangu- 
basan hitu, “Tuki-tukir nu ulun a- 
ngimpoi ra andu' no onsoi io anaak 
rio ra surat pangimpayan no.” 3210 
yak raino po au mindahu ramuyun, 
aun ulun angimpoi ra andu' nano 
am ikaa halan andu' nano nam- 
palapau, ulun hino kono yak anusub 
ra andu' nano ampalapau nu kono 
io uwoton nu ulun bokon, am atu 
kaulun ahuot ra ruandu' inalian 
hino, am io pono' ampalapau yak.” 


45:22 ulun ambuuk ra atu-atu kaulun: Luang nu buku nakalair mindahu, ulun ambuuk ra 
atu-atu kaulun ra Kaando' puun nu pambuukan. 

Pambalaan ri Yasus ra ikaa 
ampator 


33 Napandayan mi nga siino pa- 
ngubasan nu aki taka rali, kaa akau 
ampator no kono akau ikaa maya' ra 
aun nirandi" mi, onsoi insuhuton mi 
aun randi' mi ra tingkuangon nu Ala.” 
3410 yak raino po au mindahu 
ramuyun, onsoi akau ikaa ampator 
sahuhumi ra akau amarandi'. Pai' 
akau ampator anabit ra limbowon 
nga limbowon hino panturungon nu 
Ala. 35Karuo kono am pai' pampator 
anabit ra tana' tu, nga tana' hitu io 
hino kinindangon nu Ala. Am poyo 
kono hino po pai' akau pampator 
anabit ra bandar maayo Yarusalim, 
nga hino hua bandar nu raja' maayo 
io hino Ala Ansukon Bonsoi no. 
36Am pai' akau pampator anabit ra 
ulu mi, nga sanguat pono' hua ra 
abuk mino am kaando' yak kuasa' mi 
apakapulak am apakatarong. 37Paat 
mi mindahu amarandi' onsoi yak 
akau mindahu ra ‘Ua’ ra kono io 
kapio, am mindahu po ra “Ikaa' ra 
kono 10 ikaa otopot nga akasail poyo 
ra hino intor noyo ra Ibilis.” 


Pambalaan ri Yasus ra ikaa amalos ra 


kalaatan 
(Luk 6:29-30) 


38 Napandayan mi nga siino 

o pangubasan kono hitu, “Mato su- 

angan ra mato, am ripon sulangan 
ra ripon? 39Am raino po au min- 
dahu ramuyun, ikaa akau amalos ra 
ulun angulalaat ramuyun, am kono 
siino ulun angapis ra pingal mi 
pamiris no am pahusuon mi po io 
angapis ra pingal mi sangkibab no. 
4Kono siino ulun amparawa' 
ramuyun ra akim nga io asiha' anga- 
lap ra sampayau mi ikaa oloho no 


am onsoi taakan mi po sampayau mi 
oloho no. 41Am kono siino sauyar 
nu Ruum amalikot ramuyun akiator 
ra angiba' ra barang nilo no ra tawoi 
nu sambatu, am mindul ka po ruo 
ngabatu. 

42Kono siino ulun akitaak ra atu- 
atu ramuyun, am onsoi yak akau 
anaak rio, am kono siino ulun malit ra 
atu-atu ramuyun am Onsol akau 
apapalit rio.” 
Pambalaan ra akaasi' ra ulun asisingon 

(Luk 6:27-28, 32-36) 


43“Napandayan mi nga siino 
pangubasan kono hitu, “Onsoi akau 
masi' ra ulun ranga-rangan mi, am 
asisingon ra ulun alaat ramuyun.” 
4410 yak raino po au mindahu 
ramuyun, onsoi akau masi' ra ulun 
asisingon ramuyun, am sambayang 
po ra ulun angulalaat ramuyun, 
4Sam hili akau asauk ra anak-anak 
nu ama' mi ra Surga'. Ala apasarat 
ra orou no ra tayar nu ulun onsoi 
am tayar nu ulun alaat po. Am lo 
apatuun ra anguluh ra tayar nu ulun 
anguma' ra katapatan am tayar nu 
ulun anguma' ra kalaatan po. 
46Kono akau masi' yak ra ulun 
masi' ramuyun, aun pakuan nu Ala 
amalos ra inuma' mi hino? Nga 
ulun angungukum ra sukai nangu- 
ma' po ra kono hino. 47Am kono 
akau tumabi' yak ra ranga-rangan 
mi, aun ki' sail no ra inuma' mi 
hiano? Nga ulun ikaa akakaulih ra 
Ala pono' am anguma' po ra kono 
hino, 4 Ama' mi ra Surga' masi' ra 
kawi' nu ulun ra huang abubuh. Am 
kono po hino nu maan mi.” 


Pambalaan ri Yasus ra koson 
pakuan anaak 


6 IHuangon mi, ikaa akau 
ahipailong ra ulun bokon ra akau 


5:33 Im. 19:12, Tab. 30:2, Laup. 23:21 5:34 Yak. 5:12, Yas. 66:1, Mat. 23:22 5:35 Yas. 66:1, 
Nan. 48:2 5:38 Nah. 21:24, Im. 24:20, Laup. 19:21 5:43 Im. 19:18 5:48 Im. 19:2, Laup. 18:13 

maya' ra Arat sinuratan ri Musa 
ritaka tu. Kono akau anguma' ra 
hino, akau ikaa taakin nu Ama' mi ra 
Surga' ra talampos. 2Kono akau 
anaak ra ulun kaando atu-atu, onsoi 
akau ikaa ahipailong ra ulun bokon 
ra taak mi hino kono pakuwi' nu ulun 
ahipapayu. Nga ilo asiha' anguma' ra 
hino ra paat tapupun am ra ihih nu 
sangkul maayo no, nga ilo asiha' 
akiansuk ra ulun bokon. Huangon mi, 
hino no nga talampos nilo no. 3To yak 
kono akau anaak ra ulun kaando atu- 
atu, onsoi ka anaak rio ra ikaa apan- 
dayan nu ulun pansirangan mi rano, 
am aulu' po ulun bokon. 4Hama' nu 
taak mi hino ikaa apandayan nu ulun 
bokon, nga kawi' nu maan mi apan- 
dayan yak nu Ama' taka ra Surga', 
am io anaak ra talampos maayo mi 
rahili.” 
I Yasus angubas ra sambayang 
(Luk 11:2-4) 


S“Paat mi sambayang, pai' 
akau kono ulun ahipapayu rano. Ilo 
asiha' muoi tumuor sambayang ra 
paat tapupun, karuo kono am pan- 
tatamuan nu ralan, am hili ilo ilayan 
nu kawi' nu ulun. Am hino no nga 
talampos nilo no. 6To0 yak kono akau 
sambayang, onsoi akau munsop ra 
sulap mino am tabani' am hili sam- 
bayang ra Ama' taka ra Surga' ikaa 
akito mino. Nga kawi' nu maan mi 
apandayan yak nu Ama' taka ra 
Surga', am io anaak ra talampos 
maayo mi rahili.” 

T“Kono akau sambayang, pain mi 
pahahaluko' kono sambayang nu 
ulun ikaa mintopot ra Ala. Tantamon 
nilo am akabalos kitaakon nilo ra ilo 
apakalanggoi ra sambayang nilo no. 
8[kaa ka tumilu rilo, nga Ama' taka 
no ra Surga' akapandai ra aun 


kalikatan taka ra kaapo itaka akitaak 
rio. “Kono soro' pakuan mi sam- 
bayang, rahu kami, 
Ama’ mai ra Surga’, 
Onsoi kawi' nu ulun sumamba 
am angansuk riun. 
104m oko amihang ra bayah 
nilo. 
Onsoi oko amihang ra bayah 
nu kawi' nu ulun 
am kasiha' mu insuhuton ra 
tana’ tu kono yak ra Surga”. 
11Taakan mu akai ra sulob nu 
akan mai ra orou hitu. 
124mpunan mu 
kawi' nu sala' mai, 
ohondo' ra akai 
nopongo nangampun 
ra ulun nakasala' ramon. 
13Pain mu akai pahusuo' 
alami' ra intopot 
ra paat mai aintupan 
ra panginaman 
Paintowoyon mu yak akai 
intor ra kuasa' nu Ibilis. 
(Nga oko hua raja' mai 
akakuasa' am ansukon 
suku' ra buo-buoi no. Amin.) 
14Nga kono akau angampun ra 
ulun nakasala' ramuyun, am Ama' 
taka no ra Surga' pono' am angam- 
pun ra kawi' nu sala' mi. 15Am kono 
akau ikaa angampun ra ulun 
nakasala' ramuyun, am Ama' taka no 
ra Surga' pono' am ikaa po angam- 
pun ra sala' mi.” 


Pambalaan ri Yasus ra aharot 
ikaa angakan 


16“Am kono paat mi sumingon 
aharot ikaa angakan am anginum, 
pai' akau pahiorobo kono ulun 
ahipapayu, nga paat nilo aharot ikaa 
angakan am anginum, ilo ikaa ahin- 


“6:11 Sulob nu akan mai: karuo kono am; sulob nusuab: karuo kono poyo am; sulob nu akan 


mai ra orou hitu. 

dahup am ikaa ahumau am hili ulun 
bokon akapandai ra ilo hino aharot 
ikaa angakan am anginum. Huangon 
mi, hino no nga ra talampos nilo no. 
1710 yak kono akau aharot ikaa anga- 
kan am anginum, onsoi akau ahin- 
dahup am ahumau kono kaubasan 
mi, 18hili ikaa apandayan nu ulun 
bokon ra akau akaro ikaa angakan 
am anginum. Io yak Ama' taka ikaa 
akito hino akapandai. Kawi’ nu maan 
mi apandayan yak nu Ama' taka ra 
Surga', am io anaak ra talampos 
maayo mi rahili.” 


Sasawot ra Surga' 
(Luk 12:33-34) 


19“Pai' akau pamalulur ra 
sasawot nu tana' hitu ra tayar nu 
inan mino, nga siino hua sikukuat 
am tohol ongokot, am siino po hua 
ulun antakou muoi pabunsah asiha' 
angalap ra sasawot hiano. 20Labing 
honsoi no ra akau amalulur ra 
sasawot mi ra Surga', nga hino 
kaando' sikukuat am toho! ongokot, 
am kaando' po ulun abunsah am 
antakou ra hino. 2INga atu po hua 
intok nu sasawot mino, am hino po 
intok nu huang mino.” 


Tutur nu inan 
(Luk 11:34-36) 


22 Mato io hino tutur nu inan. 
Kono mato mi aaning akau pono' 
am awantang. 23lo yak kono mato 
mi alaat, luput pono' nu inan mi am 
olondom yak. Am kono mato mi 
hino olondom, am labing po 
kololondom no rahili.” 


Pambalaan ri Yasus ra ikaa angkaamo 
(Luk 16:13, 12:22-31) 


24 Kaando' kasangulun po 
akaalap mangun ra amba ra ruo 
ngaulun tuan, nga ikaa mulalas io 


masi' ra sangulun no, am ikaa kula' 
masi' ra sangulun no, karuo kono 
am io maya' ra panusuban nu sa- 
ngulun no am ikaa kula' maya' ra 
Pala nu sangulun no. Kami po 
ino, ikaa akaalap akau mangun ra 
amba nu Ala am mangun ra amba 
po ra sasawot nu tana" tu. 
2SHino nga puun ku mindahu 
ramuyun, ikaa nga angkaamo ra 
bayah mi intor ra akan am inum 
karuo kono am pakai mi, nga bayah 
mi am inan mi tu aulu' intor ra akan 
am inum am pakai. 26Lai' mi susuit. 
Ilo ikaa anambak am ikaa po ilo o- 
ngotom, am ikaa amalulur ra akan 
nilo ra lahaa, am ilo ikaa atatangan ra 
akan, nga Ama' taka no ra Surga' 
anaak rilo ra akan. Kaa ki' akau 
labing oloho intor ra susuit hiano? 
27Paat mi angkaamo auma' ki' sangu- 
lun ra lolot mi apakalanggoi 
koborook ra bayah nano?” 
28“Kulo ki' akau pangkaamo intor 
ra pakai mi? Onsoi huangon mi baal 
nu busak nu katanaan. Busak-busak 
hiano ikaa angkaraya' am ahansar, 
2910 yak au mindahu ramuyun, propa 
pono' Raja' Salomo io sangulun 
akaya' am kawi' nu pakai no oloho 
rali ikaa yak okohondo' ra sandong 
nu busak-busak hiano. #Tutuu' 
hiano tumuu' ra orou hitu am nusuab 
ompoon ra apui. Kono po hino nu Ala 
namalimpor onsoi-onsoi ra busak 
hiano labing po nga pamalimpor no 
ramuyun. Io yak ikaa kula' akau a- 
ngintopot. 
3lIkaa akau angkaamo ra huang 
mino am mindahu ra, ‘Atu ki" auma' 
akanon taka?” karuo kono ‘Aun ki' 
auma' inumon taka?” am poyo ‘Aun 
ki' auma' pakayon taka?” 32Kawi' nu 
hiatu huhuangon am uyumon nu ulun 
ikaa akakaulih ra Ala. Lai' halan am 
Ama' taka ra Surga' akapandai ra 


f6:27 Apakalanggoi koborook ra bayah nano?: karuo kono am: apakasawat koborook. 

akau lumikot ra kawi' nu hiano. 3310 
ak lumikot ka pahulu anguma' ra 
asiha' nu Ala bili io amihang ra 

bayah mi am kawi' nu bokon no rua- 

ngin no ramuyun rahili. 34Intor ra 
hino, pai' akau pangkaamo ra aun 
asauk ra orou nusuab, nga nusuab 
pono' hua am siino po pangkaamaan. 
Tuki-tukir hua nu songorou am siino 
yak susa' am ikaa no ruangin mi.” 


Pambalaan ra ikaa apasala' 
(Luk 6:37-38, 41-42) 


1“Ikaa ka apasala' ra ulun bokon, 

hili akau pono ikaa pasalaan nu 
Ala. 

2Atu po hua pamutusan mi ra baal 
nu ulun bokon, am kono po hino 
pamutusan nu Ala ramuyun. Am 
tutuku' panunuku' mi ra ulun bokon, 
am kono po hino tutuku' maan nu 
Ala ramuyun. 3Kulo ilai' mi momol 
nu pias nakataliwa' ra mato nu 
pahaka' mino, lai' halan sampator 
taun makalu nakataliwa' ra mato 
mino ikaa huangon mi?. #Kulo akau 
mindahu ra pahaka' mi rano, ‘U 
pahaka', ikon mu iruo' ku bai taliwa' 
ra mato mutu, am lai’ halan mato 
mino, am akataliwa’ ra sampator 
taun makalu. SU ulun ahipapayu, 
iruon mi pahulu sampator taun 
makalu ra mato mino hili mato mino 
aaning, am hili akau akaalap angiru' 
ra momol nu pias nakataliwa' ra 
mato nu pahaka' mi rano. 

6Pain mi taaki' atu sasawot 
pakayon ra tayar nu Tuhan ra uku', 
nga uku' hino anduli' rahili am anga- 
tup ramuyun. Am ikaa akau anapir ra 
sasawot mi oloho ra biah, hili biah 
hino ikaa anginda-ngindang ra 
sasawot oloho hino rahili.” 

Pambalaan ra akitaak, ahuyum am 

anitik 
(Luk 11:9-13) 


T“Akitaak akau ra Ala am hili 
io anaak ramuyun, am onsoi akau 


7:2 Mrk. 4:24 7:12 Luk. 6:31 


ahuyum am hili akau akaundut am 
titikon mi nga totobon no am hili 
Ala amahiang ra totobon no ra tayar 
mi. 8Nga tukir nu ulun akitaak io 
taakan yak, am tukir nu ulun 
ahuyum 10 akaundut yak, am tukir 
nu ulun anitik ra totobon no am 
totobon hino hiangon ra tayar no. 
9Siino ki" akau ulun matuo tu anaak 
ra batu ra kono anak mi akitaak ra 
kanon? 10Karuo kono am anaak ra 
kukuo ra kono anak mi akitaak ra 
pait? 11Kapio pono' akau alaat am 
apandai po hua akau anaak ra atu 
onsoi ra anak mi, am aulu' po nga 
Ama' taka no ra Surga' apandai 
anaak ra atu onsoi ra tukir nu ulun 
akitaak rio. 

12O nsoi akau anguma' ra ulun 
bokon ra aun kasiha' mi ra ulun 
bokon anguma' ramuyun. Hitu nga 
langus nu rahu nu Ala pinasuratan no 
ri Musa li am pangubasan nu ulun- 
ulun angindul ra rahu nu Ala.” 


Totobon akusip am ralan otopot 
(Luk 13:24) 


13“Onsoi akau munsop maya". 
ra totobon akusip no, nga totobon 
aungka' am ralan alumbis no luma- 
ngus ra apui naraka, am Capa 
ulun maya ra ralan hino. 14lo ya 
totobon akusip am ralan awantul 
hino lumangus ra kaayahan no, am 
kaiti' yak ujan akalangus ra hino.” 


Taun am Kinawa' no 
(Luk 6:43-44, 13:25-27) 


15“Sumiho ra ulun angindul ra 
rahu nu Ala ahirumangku hiano. Ilo 
muoi ramuyun ahipailong ra baal 
nilo kono rumba, io yak huang nilo 
no kono uku' nu katanaan asangit. 
16Apandayan mi ulun ahirumangku 
hiano intor ra balos nu maan nilo 
no. Nga ikaa akau akaalap ra 
kinawa' nu anggur intor ra panauyu' 
am ikaa akau akaalap ra kinawa' nu 
limau intor ra kusingan. !7Kono po 

hino nu tukir nu taun abaku' angi- 
nawa' yak ra kinawa' onsoi, am 
tukir nu taun tinumangkii' angina- 
wa' ra kinawa' alaat yak poyo. 
18Taun abaku' no ikaa io anginawa' 
ra kinawa' no alaat, karuo kono am 
taun tinumangkii' no ikaa io angina- 
wa' ra kinawa' onsoi. 19Tukir nu 
taun ikaa anginawa' ra kinawa' 
onsoi, io pantayon am tapiri' 
solobo' ra apui no. 20Kono hino nga 


pakuan mi angaulih ra ulun angin- 


dul ra rahu nu Ala ahirumangku 
hiano, io hino akau akakaulih ra 
kinabaalo' nilo haling ra balos nu 
inuma' nilo.” 

Maan sala' ka rahu yak 


21“Sala' ka kawi' nu ulun anabit 
rakon “Tuhan, Tuhan, am asauk ra 
ulun pihangon nu Ala. Ulun yak a- 
nguma' ra kasiha' nu Ama' ku ra 
Surga" asauk ra ulun pihangon no. 
22Paat nu Orou Kaawian nu tana' tu 
rahili asuang ulun mindahu rakon, 
“Tuhan, Tuhan, akai nga nangindul ra 
rahu nu Ala ra inggalan mu, am 
napahiru' ra kula-kula' saitan po, am 
nanguma' ra asuang tatandu' 
kalalaban ra inggalan mu.” 2310 yak 
au lumimbang ra ulun hiano, “Ahiru' 
ka ra hitu, akau ulun nanguma' ra 
kalaatan. Au ikaa akakaulih 
ramuyun puu-puun ra bahu.’ ” 


Pangumangan ra ruo ngaulun amaal ra 


pahun 
(Luk 6:47-49) 


24 Tukir nu ulun angkinongoh 
ra rahu ku am sumuhut ra hino io 
ohondo' ra sangulun apandai am- 
pahuang namaal ra pahun nano ra 
tampak nu tana' aikang. 2SHili paat 


nu anguluh aawas am suku' nu siang 
no nangkaayo am angin okotoh 
pono' angimpayur ra pahun hino, 10 
yak pahun hino ikaa auma' aaba' 
nga binaal hua ra tampak nu tana' 
aikang. 
26Tukir nu ulun angkinongoh ra 
rahu ku, am ikaa io sumuhut ra hino 
io ohondo' ra sangulun ailo am- 
pahuang namaal ra pahun ra tana' 
alami'. 27Hili paat nu anguluh aawas 
am suku' nu stang no nangkaayo, am 
angin okotoh pono' angimpayur ra 
ahun hino, am parambus nu pahun 
ino naaba', am kaunsah pahun hino 
laarang.” 


Kuasa' ri Yasus 


28Pongo ri Yasus inindahu ra 
kawi' nu pambalaan hiano, kasumpo' 
kawi' nu ulun asuang rano ra pam- 
balaan ri Yasus no, 2?nga Yasus am- 
bala' siino kuasa'. Sala' ka kono 
Pa nu guru' ugama rano 
aando' kuasa'. 


Yasus namihah ra sangulun 


nampulu 
(Mrk 1:40-45: Luk 5:12-16) 


IPambulusung i Yasus intor ra in- 
69 uluh no, am asuang ulun baya- 
baya' rano rio. 2Suku' nu sangulun 
nampulu” no am pahulatur ra ting- 
kuangon ri Yasus. Rahu kono, “Tuan 
kono oko asiha', apihah mu halan 
au.” 
3Am kangkamo' ri Yasus ulun 
nampulu hino, rahu kono, “Kasiha' 
ku. Apihah oko raino.” 

Paat nu hino po pulali' yak nu 
aruol nano nalawo am io pono' 
napihah. #Rahu ri Yasus ra ulun 





88:2 sangulun nampulu: Maya' ra arat nu ugama nu ulun Yahudi aruol hino nga ikaa apauma' 
rio muoi sumamba ra Ala ra intok sambayangan no (Ilayan ra Kamus). 

nampulu hino, “Huangon mu! Am 

ain mu balai' nasauk hitu riun ra atu 

aulun. Bi kamu yak muoi akibili' ra 
imam no am anaak oko ra saumi taak 
panginsuatan mu maya' ra rahu 
ri Musa li. Hino asauk ra saumi 
tatandu' ilayan nu ulun ra oko kapio 
napihah.” 


Yasus namihah ra amba nu katua' nu 


sauyar nu Ruum 
(Luk 7:1-10) 


SPaat ri Yasus sinumuku' ra 
bandar Kaparnaum, am ratong nu 
sangulun katua' nu sauyar nu Ruum 
tinumiwol akimaasi' ri Yasus. 
6Rahu no, “Tuan, amba kuno iring- 
kuli" ra pahun no, arualan aahos.” 

Limbang ri Yasus rio, “Ua, au 
maya' riun muoi amihah rio.” 

8Limbang nu katua' nu sauyar 
hino, “Tuan, hama' no. Ikaa pono' 
oko maya' rakon muoi ra pahun mai 
no, nga au ikaa aatas apaunsop riun 
ra pahun mai. Onsoi oko yak min- 
dahu intor ra hitu apapihah rio, hili 
amba ku hino apihah. 9Au pono' 
maya' ra susub nu mamaayo mai 
rano, am slino po sauyar maya' ra 
panusuban ku. Kono au anusub ra sa- 
ngulun ra lolot nilo, Makou ko” am io 
pono' makou yak. Am kono au po 
ahipah ra sangulun ra lolot nilo, io 
pono' am matong. Kono au anusub ra 
amba ku, Baalon mu hitu,” io pono' 
am anguma' yak.” 

19Kasumpo' Yasus ra rahu nu 
katua' nu sauyar hino, am rahu ri 
Yasus ta ulun inaya' rio rano, “Au 
mindahu ramuyun, ra kawi' nu ulun 
Israil kaando' nakito ku sangulun 
mintopot rakon ohondo' ra intopot 
nu ulun hitu. !Huangon mi hitu, 
asuang ulun rahili matong intor ra 
luput nu tana' tu angakan [GR aha 
ri Abaraham aki taka rali, i Isak am 
i Yakup ra tana' bahuon nu Ala. 1210 


yak lai' solor rahili am ulun napala- 
ngusan ra kaansayan nu tana' bahuon 
hino tapiran ra intok olondom bonsoi 
no, am hino rahili intok nilo antangi' 
am aila'.” 

13Am rahu ri Yasus ra katua' nu 
sauyar hino, “Muli' ko no, aun in- 
topoton muno hino auma' asauk.” 
Am paat nu bino kapihah no amba nu 
katua' nu sauyar hino. 


Asuang ulun pinihah ri Yasus 
(Mrk 1:29-34, Luk 4:38-41) 


14Bi ri Yasus inuoi ra pahun 
ri Piturus no am kakito no iwan ri 
Piturus ruandu' am bolo-bolong 
hahalan. 15SKangkamo' ri Yasus lo- 
ngon nu iwan ri Piturus hino, hili 
parambus nalawo hohol hino, am 
parambus no nakaingkuli am 
napainum am napaakan ri Yasus. 
1650lor ra kamayon nali sarato- 
ratong ulun asuang nangibit ra ulun 
asuang sinulor nu saitan. Yasus 
apahiru' ra saitan ra sabantuk rahu 
no am namihah po ra kawi' nu ulun 
akaaruol hiano. 17Inuma' ri Yasus 
hino, hino nga langus nu rahu 
ri Yasaya li sangulun angindul ra 
rahu nu Ala, rahu kono, 

“To nga amaramin ra ila’, 

am amihah ra aruol taka.” 


Baal nu ulun asiha' maya' ri Yasus 
(Luk 9:57-62) 


18]lai' ri Yasus asuang ulun 
nilumibung rio, io nanunsub ra ulun 
ubason no rano sumandayp ra liahu 
maayo. 19Bi nu sangulun. guru' 
ugama inuoi ri Yasus am rahu 
kono, “U guru', maya' au riun. Atu- 
atu pono' oyon mu, am baya-baya' 
yak au.” 
20Limbang ri Yasus rio, “Kakaa' 
siino luang nilo, am susuit pono' am 
siino po bunsalah nilo, io yak Ulun 

Sinusub nu Ala hino kaando' no intok 
no ombolong.” 

21Am rahu po nu sangulun intor ra 
lolot nu ulun baya-baya' rio rano, 
“Tuhan, muoi halan au pahulu 
omolobong ri ama'.” 

232R ahu ri Yasus rio, “Maya' ko 
yak rakon. Hama' nu uluninatoi rano 
omolobong ra ulun inatoi.” 


Yasus nomopol ra angin okotoh 
(Mrk 4:35-41, Luk 8:22-25) 


23Tampak ri Yasus ra paraau, 
am ulun ubason no rano, inaya' rio. 
24Pombolong i Yasus ra luang nu 
paraau no, am pulali' nu angin 
okotoh am hinumbang maayo 
sinumiap po ra paraau nilo hino 
suku’ paraau hino mamaar 
kakalom. 25Hili ulun ubason no 
rano namalukou rio, rahu kanilo, 
“Tuhan, maar no itaka akalom!” 
26Limbang ri Yasus, “Kulo ki' 
akau pangkalaa'? Ikaa kula' akau a- 
ngintopot rakon.” 

Hili luat no am popolo' no angin 
am hinumbang okotoh hino am 
parambus nu angin am hinumbang 
hino nalawo. 

27Kasumpo' ulun ubason no rano 
sario, rahu kanilo, “Aun ki' hitu 
kaulun suku' angin am hinumbang tu 
pono' am maya!' yak ra rahu natu!” 


I Yasus nomohonsoi ra ruo ngaulun 


sinulor nu saitan 
(Mrk 5:1-20, Luk 8:26-39) 


28Pakasuku' i Yasus am ulun 
ubason no rano ra liahu maayo ing- 
galanan ra Galilia ra daira nu 
Garasa. Ratong nu ruo ngaulun 
sinulor nu saitan intor ra lalabangan 
rano finumiwol ri Yasus. Ilo ruo 
hitu asangit bonsoi suku' kaando' 
kasangulun aatas ansail ra intok 
hino. 293Luap kanilo mindahu, “U 


Anak nu Ala, aun ki' oyon mu ra 
hitu? Muoi ko ki' angila' ramon 
kaapo hua halan nasuku' orou 
pamaratuan ra ukum li?” 

30Maar nu intok hino siino sam- 
paanon biah asuang ahihinakan. 
3iRahu nu saitan hiano ri Yasus, 
“Kono po pahiruon mu akai intor ra 
ulun hiatu, am pakuoyon mu akai 
pasuloro' ra biah asuang hanuro.” 

32Rahu ri Yasus ra saitan hiano, 
“Bi kami.” Hili saitan hiano 
sinumamput am inuoi sulor ra biah 
asuang rano, am kawi' nu biah hiano 
pono' nahihiru' tinumindak ra tobo 
ra ihih nu liahu no. Am kaluus biah 
hiano nolosor. 

33Ulun ahahalung ra biah rali 
nanimbul inuoi ra bandar no, am 
nahulit ra kawi' nu nasauk hino, am 
baal nu ruo ngaulun sinulor nu saitan 
li. 34Hili kawi' nu ulun nu bandar 
hino tinumiwol ri Yasus, am rahu 
kono, “Asian mu akai. Hama' mai 
murong ra hitu. Makou ko intor ra 
intok hitu.” 


I Yasus nomohonsoi ra sangulun 
tinumambatang 
(Mrk 2:1-12, Luk 5:17-26) 


1Yasus am ulun ubason no rano, 
9 inuran ra paraau am bi sinuman- 
dayp nanduli' ra pamahunan nilo 
no.” 2Siino kula-kula' ngaulun in- 
atong ri Yasus nanampuyung ra sa- 
ngulun tinumambatang iringkuli' ra 
apin intok koolongon nano. Paat 
ri Yasus nahilong ra ulun hiano 
kapio-pi0 mintopot rio am rahu no ra 
ulun tinumambatang hino, “U 
pahaka' ku. Londonon mu intopot nu 
huang muno. Sala' mu nopongo in- 
ampunan.” 

3Pakaringoh guru' ugama rano ra 
rahu ri Yasus hino, rahu kanilo ra 
luang nu huang nilo no, “Ulun hitu 
ahuyai ra Ala.” 


h9:1 pamahunan nilo no:Kaparnaum (Ilayan ra 4:13). 

4Am apandayan noyo ri Yasus 
huang nu guru' ugama hiano. Rahu 
no rilo, “Kulo ki" akau tumantam ra 
huang mi ra au angumbolo' ra Ala? 
SAun ki' aluoi rahuon, “Sala' mu no- 
pongo inampunan, kuon ki', karuo 
kono am ‘Lumuat ko ibito' apin 
muno am bi muli'. 

6Raino au apakito ramuyun ra 
Ulun Sinusub nu Ala akakuasa' a- 
ngampun ra sala' ra paat no siino ra 
tana: hitu.” Hili rahu ri Yasus ra 
ulun tinumambatang hino, “Lumuat 
ko am ibito' apin muno am bi muli'.” 

7TLuat nu ulun hino am ibito' no 
apin nano am bi inuli'. 8Pakakito 
ulun asuang hiano ra nasauk hino am 
kalaa' ilo, am hili ilo angansuk ra 
Ala, nga 10 hua nanaak ra kuasa' no 
ra ulun nu tana'. 


Yasus nangipah ri Matius 
(Mrk 2:13-17, Luk 5:27-32) 


9B1 ri Yasus inakou intor ra 
hino, am paat no angkiralan kakito 
no sangulun angungukum ra sukai 
inggalan no 1 Matius, turu-turung ra 
upis nali. 

Rahu ri Yasus ri Matius, “Ikon 
mu maya' ko rakon.” Am luat ri 
Matius inaya' ri Yasus. 

10Am i Matius nangibit ri Yasus 
am ulun ubason no rano inuoi ra 
pahun nano. Am ilo angakan anggu- 
hulung ra ulun angungukum ra sukai 
am ulun alaat ra pamahuangan nu 
ulun Parisi. NPakakito ulun Parisi ra 
baal hino am rahu kanilo ra ulun 
ubason ri Yasus rano, “Kulo ki' guru' 
mitu angakan humulung ra ulun a- 
ngungukum ra sukai am ulun 
nakasala' hiano?” 

12Karingoh ri Yasus rahu nu ulun 
Parisi hiano, rahu kono, “Ulun 
apihah ikaa pakuan muoi ra dakutur, 
ulun arualan yak muoi. BRandanon 


9:10-11 Luk. 15:1-2 9:13 Mat. 12:7, Hos. 6:6 


mi onsoi-onsoi ka aun atungon nu 
rahu nasuratan ra Kitap tu. Rahu no, 
“Kasiha' ku io hino onsoi akau 
ahahasi', sala' ka amatoi ra kium 
taakin mi rakon.’ Au matong sala' ka 
ahipah ra tayar nu ulun angangku ra 
ilo kaando' sala'. lo yak au matong ra 


t 99) 


tayar nu ulun akasala'. 


Pangkimuatan ra baal aharot ikaa 
angakan 
(Mrk 2:18-22, Luk 5:33-39) 


14Suku' nu ulun ubason 
ri Yahaya Omomororob inuoi 
ri Yasus, rahu kanilo, “Kulo ki' akai 
am ulun Parisi ratu asalok aharot 
ikaa angakan am anginum, am lai' 
ulun ubason mu ratu ikaa aharot?” 
15Limbang ri Yasus, “Aun koson 
nu pamahuangan mi, siino ki' ulun 
inipahan ra irau pahuatan aharot ra 
buoi nu ungkuyon ahuot no siino ra 
lolot nilo? Huang ku kaando'. Io yak 
paat nu ungkuyon nahuot hino 
alapon rahili intor ra lolot nilo, am 
hili ulun hiano aharot ikaa angakan 
am anginum nga asusa' no hua huang 
nilo no.” 
16Am rahu po ri Yasus ra saumi 
pangumangan. “Kaando' kasangulun 
anambil ra kain naapu' ra kindis 
bahuon nga pinanambil hino 
omololok ra binta' nu kain naapu' 
hino. 17Am kaando' po kasangulun a- 
malingi' ra ruu’ nu anggur bahuon no 
ra kungkung pamulian lai-lair no, nga 
kono poyo lingiin no ra kungkung 
pamulian hino am lumaput no 
kungkung hino nga ruu' nu anggur 
hino tumambau. Ruu' nu anggur am 
kungkung pamulian no pono' aim- 
boyou yak ngaruo. Ruu' poyo nu ang- 
gur Balon am onsoi lingiin taka yak 
ra kungkung pamulian bahuon, hili 
kungkung pamulian am ruu' nu ang- 
gur bahuon hino ikaa aimboyou.” 

Sangulun anak nu ulun mamaayo 
amihang ra Pahun intok sambayang 
am sangulun ruandu' nangangkam ra 


sampayau ri Yasus 
(Mrk 5:21-43, Luk 8:40-56) 


18Kotongo' ri Yasus mindahu 
ra ulun ubason ri Yahaya rali, suku' 
nu sangulun mamaayo nu pahun 
intok sambayang nu ulun Yahudi 
am pahulatur ra tingkuangon 
ri Yasus no, rahu kono, “Anak ku 
ruandu' no bahu yak patoi. lo yak 
onsoi io oyon mu kangkamo' am hili 
io anduli' aayah.” 

19Luat ri Yasus nambabaya' ra 
ulun ubason no rano inaya' ra ulun 
hino. 

20-214 m siino sangulun ruandu' 
narualan a a am ruo upok buoi no, 
aruol no hino lumangus ra io 
omololot ra bulan, am io sinumunu' 
ra naaling ri Yasus no. Rahu kono nu 
ruandu' hino ra luang nu huang nano, 
“Akangkam ku po naapo sampayau 
nano am apihah no au.” Hili kangka- 
mo" no popor nu sampayau ri Yasus 
no. 
22Pangalii' i Yasus am kakito no 
ruandu' hino, rahu ri Yasus rio, “U 
pahaka' ku, londonon mu huang 
muno, oko noonsol nga intor hua ra 
intopot.” Am parambus yak nu ruan- 
du' hino noonsoi intor ra aruol nali ra 
paat nu hili. 

23Suku' ri Yasus ra pahun nu ulun 
mamaayo ra pahun intok sambayang 
hino am ilong no ra kawi' nu ulun 
ananampul ra suling rali, am ulun 
asuang hiano kumarabutok am akari- 
ngoh po ra tangi' am salandu-landui. 
24Rahu ri Yasus ra ulun hiano, “Min- 
saloh ka kawi'. Anak hino ikaa inatoi, 
io noolong yak.” 

Am kurito' nilo solor rahu 
ri Yasus no. 25Pasamputo' nilo ulun 
asuang hiano hili i Yasus inunsop ra 


sulap ntok nu ralaa hino, am kangka- 


mo' no longon nano hili luat nu ralaa 
hino nanduli' naayah. 

26Aho intor ra baal nu inuma' 
ri Yasus hino nakaaho ra luput nu 
daira hino. 


Yasus napakarat ra mato nu ruo 
ngaulun nobolou 


27Lakou po ri Yasus inindul intor 
ra hino am siino ruo ngaulun ungku- 
yon nobolou sunu-sunu' am lua-luap 
rahu kanilo, “U sua' ri Raja' Daud, 
asian mu akai.” 

28Pakaunsop i Yasus ra pahun no, 
am sunu-sunu' po ruo ngaulun 
nobolou hiano, inuoi imaar ri Yasus. 
Rahu ri Yasus rilo, “Angintopot ki' 
akau ra au auma' apakarat ra mato 
mitu?” 

Limbang kanilo, “Ua, angintopot 
akal riun Tuhan.” 

29Hili kangkamo' ri Yasus mato 
nilo no, am rahu ri Yasus rilo, “Mato 
mino akarat maya' yak ra intopot 
mi.” 

3Am hili mato nilo no nakarat. 
Rahu ri Yasus namanton rilo, rahu 
kono, “Pain mi balai' nasauk 
ramuyun hitu ra ulun bokon.” 

31]o yak bi nilo inakou am 
poroyolo' nilo solor nasauk inuma' 
ri Yasus hino ra luput nu daira nu 
intok hino. 


Yasus napaindahu ra sangulun 
nohoho' 


32Pakaakou ruo ngaulun hiano 
ratong po nu kula-kula' ngaulun na- 
ngibit ra sangulun nohoho' nga 
sinulor hua nu saitan. 33Pahiruo' 
ri Yasus kapasio' saitan hino am hili 
pakaindahu ulun nohoho' hino. 
Kasumpo' kawi' nu ulun asuang 
rano, rahu kanilo, “Raino yak itaka 
nakakito ra nasauk kono hitu puu- 
puun ra ulun taka ra Israll ra lair.” 

3410 yak rahu nu ulun Parisi rano, 
“Ibilis nanaak ra kuasa' ri Yasus 
apahiru' ra saitan bokon rano.” 


Yasus nakaasi' ra ulun asuang 


35 Y asus lako-lakou amaluput ra 
bandar am libung nu pamahunan na- 
ngubas ra ulun ra pahun intok sam- 
bayang nu ulun Yahudi ra Aho Onsoi 
ra ikaa abuoi noyo Ala amihang ra 
ulun. Am io namihah ra kula-kula' 
ulun aila' ra kula-kula' aruol am 
naungga' ra inan. 36Kakito ri Yasus 
ulun asuang hiano, am pakaasi' io ra 
ulun hiano, nga naulingo hua ilo bon- 
soi, am ilo kaando' kotoh ohondo' 
yak ra rumba kaando' ulun ahalung. 
37Rahu ri Yasus ra ulun ubason no 
rano, “Kapio pono' otomon tu 
asuang, io yak ulun ongotom tu hua 
akuling. 38Onsoi akau sambayang 
akitaak ra Ala katangan ra otomon 
hino, hili io anusub ra ulun muoi po- 
ngotom ra umo no hino.” 


Oopor am ruo ngaulun ulun 


susubon 
(Mrk 3:13-19, Luk 6:12-16) 


10 IPaat nu saumi orou ipahi' 
ri Yasus ulun ubason no oopor 
am ruo ngaulun hiano am taaki' no 
ilo ra kuasa' no apahiru' ra saitan- 
saitan, am namihah ra kula-kula' 
ulun arualan am naungga' ra inan. 
21nggalan nu oopor am ruo ngaulun 
susubon hiano io hino puu-puun 
i Simun (am sabiton poyo ri Piturus) 
am pahaka' nano i Andarias,i 
Yakup ilo ahaka' ri Yahaya, (anak 
ri Sabidi) 3I Pilipus am i Bar- 
talomius, 1 Tomas am i Matius (a- 
ngungukum ra sukai), i Yakup (anak 
ri Alapius) am i Tadius, 4i Simun 
sabiton nilo ra ulun Patrioť no, am 


popor no i Yudas ulun intor ra Kariot 
(io hino ulun napasauk napatakub 
ri Yasus li). 


Nanusuban ra oopor am ruo ngaulun 


susubon ri Yasus hiano 
(Mrk 6:7-13, Luk 9:1-6) 


“Yasus nanusub am naminton 
ra oopor am ruo ngaulun ulun 
susubon no, rahu kono, “Ikaa akau 
muoi ra daira nu ulun sala' ulun 
Yahudi karuo kono am bandar nu 
ulun nu Samaria, 610 yak muoi ka ra 
ulun nu Israil, tayar nu ulun ohon- 
do' ra rumba napalir. 7Bi kami am 
balai' ilo ra ikaa kula' buoi no raino 
Ala angimuun amihang ra ulun. 
8Pihahon mi ulun arualan, am 
kaayahon mi ulun inatoi, am hon- 
soyon mi ulun nampulu rano, am 
pahiruon mi po saitan sinumulor 
rano. Ikaa au akibayal ra kuasa' 
taak ku ramuyun hitu, kono hino po 
akau ikaa akibayal ra ulun maan mi 
pihaho'. “Am makou akau po, ikaa 
akau angibit ra usin sahuhumi, 10am 
ikaa angibit ra biik karuo kono am 
ruo sampayau am kasut mi, karuo 
kono am susukur. Nga kawi' nu 
ulun angkaraya' ikaa mulalas 
akaalap ra akan am aun okotool ra 
bayah no. 

HKono po akau akasuku' ra 
rondo' bandar, karuo kono am 
pamahunan ahuyum akau ra ulun 
asiha' apaunsop ramuyun, am 
murong akau ra hino suku' ra orou 
lakawan mi mindul intor ra hino. 
12Tuki-tukir mi sumuku' ra pahun nu 
ulun, rahu kami, “Alansan ra Ala 
anaak ra kaansayan ra tayar mi.” 
1AAm kono ulun ra pahun hino 
apaunsop ramuyun am rahu mi hino 
asauk ra ulun hiano. Io yak kono ilo 

ikaa apaunsop ramuyun am rahu mi 
hino ikaa asauk ra ulun hiano. 14Am 
kono po ilo ikaa apaunsop am karuo 
kono ikaa angkinongoh ra rahu nu 
Tuhan Ala indulan mi hino, kangka- 
bin mi kaau nokosokot ra. kalayam 
mino, am parambus makou intor ra 
bandar karuo kono am pamahunan 
hino. #SHuangon mi, paat nu Orou 
Kaawian nu tana' tu, akasail ukum 
mintup ra ulun aangas angkinongoh 
hiano intor ra ukum mintup ra ulun 
nu bandar Sodom am Gomora.” 


Roro mintup rahili 
(Mrk 13:9-13, Luk 21:12-17) 


I6“Huangon mi, au anusub 
ramuyun humondo' ra rumba 
alami' muoi sumaang ra uku' nu 
katanaan asangit. Onso1 akau 
sumiho kono kukuo am abubuh 
huang kono burung asang. 17Sumiho 
ka, nga siino ulun asiha' anakub 
ramuyun am angibit muoi ra pahun 
intok pambisaraan, am akau 
loloposon nilo ra pahun intok nilo 
sambayang no. 18Pongo nu hino, 
akau ibiton nilo bisarai' ra tingkua- 
ngon nu ulun amimihang am raja- 
raja' rano nga akau hua ulun 
ubason ku. Paat nu hino nga akau 
akaalap ambala' am apaintalang ra 
Aho Onsol ra ulun hiano am ulun- 
ulun ikaa angintopot ra Ala. I9Paat 
mi takubon am ibiton ra pahun 
intok pambisaraan hino, ikaa akau 
angkaamo ra aun rahuon mi, am 
karuo kono aun koson pakuan mi 
mindahu. Onsoi akau mindahu aun 
tiluan ramuyun ra paat hino. 20Nga 
rahu mi hiano sala' ka intor 
ramuyun. lo hino intor yak ra Ro nu 
Ala nga io apaindahu lumangus 
ramuyun. 


2iPaat nu hili ulun angkakalaat ra 
pahaka' no tohom am angibit anaak 
ra pahaka' no ra maan potoyo'. Am 
kono po hino asauk ra ulun matuo am 
anak-anak no. Am anak-anak auma' 
kumulil ra matuo no am angibit rilo 
ra maan potoyo'. 22Asuang ulun asi- 
singon ramuyun nga akau hua ulun 
ubason ku. Io yak aun po ulun 
tumaan no suku' ra kaawian nu tana' 
tu am io akaundut ra bayah. 23Am 
kono akau ilaan nu ulun ra bandar 
saumi, bi kami ahiru' muol ra bandar 
bokon. Huhuangon mi rahu ku hitu, 
ikaa po aawi' mi anambului' tukir nu 
bandar nu Israil am matong no Ulun 
Sinusub nu Ala hino. 

24K aando' ulun ubason aulu' intor 
ra guru' nano, am kaando' po ulun 
ulipon aulu' intor ra tuan nano. 
2SAsulob no huang nu ulun ubason 
hino ra kono io asauk humondo' ra 
guru' nano. Am kono po hino nu ulun 
sususubon kono 10 asauk humondo' 
ra tuan nano. Kono mamaayo nu 
sampahunan hino sabiton nu ulun ra 
Ibilis, am aulu' po nga pangulalaat nu 
ulun hiano ra anak-anak mambulok 
nu mamaayo hino.” 


Onsoil alaa' ra Ala 
(Luk 12:12-17) 


26 Ikaa akau angkalaa' ra 
ulun, nga kawi' nu auni akito rahili 
am kawi' nu ikaa apandayan nu 
ulun raino apandayan yak rahlli. 
27Aun rahuon ku raino ramuyun ra 
paat nu olondom tu am balain mi 
rahili ra paat nu atawang, am aun 
kinanasan ra talingo mi, balain mi 
poroyolo'. 28Ikaa akau angkalaa' ra 
ulun amatoi yak ra inan am ikaa 
akapatoi ra ro nu ulun. Onsol yak 
akau angkalaa' ra Ala nga io 

akakuasa' amatoi ra inan am ro nu 
ulun ra apui naraka. 22Akau angalir 
ra ruo ngainan pilit loho no sangu- 
sin yak, am sanginan pono' ra pilit 
hiano ikaa aratu' lalayau nu ikaa 
poyo kasiha' yak nu Ala. #Kawi' nu 





Pilit 


abuk ra ulu mi nopongo nauntob nu 
Ala. 31Intor ra kono hino onsoi taka 
lumansan ra Ala nga akau akalabing 
ra loho intor ra pilit hiano!” 


Angangku ri Yasus ra tingkuangon nu 


ulun asuang 
(Luk 12:8-9) 


323R ahu po ri Yasus, “Aun po 
ulun amalihua rakon ra tingkuangon 
nu ulun asuang ra io maya' rakon 
au pono' am amalihua rio ra ting- 
kuangon ri Ama' ra Surga' ra io 
maya' rakon. 3310 yak aun po ulun 
ahalim ra io maya' rakon ra ting- 
kuangon nu ulun asuang, au pono' 
am ahalim po rio ra tingkuangon 
ri Ama' ra Surga'.” 


Yasus inatong ra tana' tu, ikaa angibit 


ra pansiluluman io yak pahahansangan 
(Luk 12:51-53, 14:26-27) 


344Rahu ri Yasus, “Ikaa akau 
anantam am amahuang ra au 
matong ra tana' tu angibit ra pan- 
siluluman ra kawi' nu ulun. Ikaa. 
35Au matong angibit ra pahahansa- 
ngan ra anak ungkuyon ra ama' no 
am anak ruandu' ra ina' no am 
inuot ra iwan no. 36Pantabuh okotoh 
nu ulun ra paat hino io hino siung 
nilo sansulapan no yak. 
37Aun ulun labing masi' ra ama' 
am ina' no karuo kono am anak no 
rano intor rakon io ikaa auma' 
sabiton ra ulun ubason ku. 33Aun 
ulun aangas anaan ra salip nano am 
baya-baya' yak rakon, ulun hino ikaa 
auma' sabiton ra ulun ubason ku. 
39 Aun po ulun ahinga' ra bayah nano 
10 alawaan ra bayah nano rahili. Io 
yak aun po ulun alawaan ra bayah 
nga io maya' rakon ulun hino akaalap 
ra bayah no.” 


Pamamalos nu Ala ra maan onsoi 
(Mrk 9:41) 


@“Aun ulun apaunsop 
ramuyun ra pahun nilo, ohondo' yak 
ra ilo apaunsop rakon, am aun ulun 
apaunsop rakon ra pahun nilo ohon- 
do' yak po ra ilo apaunsop ra ulun 
nanusub rakon no. 41Aun ulun apa- 
langus apaunsop ra ulun sususubon 
nu Ala ra pahun nilo nga ilo 
akapandai ra ulun hino susubon nu 
Ala, ulun hino akaalap ra talampos 
maayo ohondo' ra ulun susubon nu 
Ala. Am aun ulun apalangus ra ulun 
mintopot maya' ra Ala nga apan- 
dayan nilo ulun hiano mintopot 
maya' yak ra Ala akaalap ra talam- 
pos maayo ohondo' ra ulun min- 
topot maya' ra Ala. #2Aun yak 
kaulun apainum ra siang asahit sa- 

sangkir pono' ra ulun auput ra 
bayah nga ulun hino mintopot 
rakon, ikaa mulalas io akaalap ra 
talampos maayo no.” 


Yahaya Omomororob nanusub 


ra ulun ubason no 
(Luk 7:18-35) 


1 1 IPongo ri Yasus namala' ra aun 

tiniluan no ra oopor am ruo 
ngaulun ulun ubason no rano, bi no 
inakou inuoi nangubas am nambala' 
ra Aho intor ra Ala ra bandar amaar 
ra intok hino. 2Paat ri Yahaya 
Omomororob siino ra luang nu riil, io 
nakaringoh ra baal nu kawi' nu 
inuma' ri Karistus hino, hili panusub 
io ra ulun ubason no rano muoi tiwol 
ri Yasus am angkimuot ilo ri Yasus, 
rahu kanilo, 3 “Oko ki' ulun matong 
maya' ra nirandi' nu Ala li, karuo 
kono am angkuliman po ki' akai ra 
ulun bokon?” 

4Limbang ri Yasus rilo, “Bi kami 
anduli' ka ri Yahaya, am balai' io ra 
aun naringoh mi am nakito mitu 
raino. SIo hino ulun nobolou nakarat, 
am ulun naburau akaakou, am ulun 
nampulv napihah, am ulun nabutong 
akaringoh, am ulun inatoi kinaayah, 
am Aho Onsol intor ra Ala binalaan 
ra ulun kaando' atu-atu. 6Asatu' nga 
ulun kaando' pamarahuan ra ikaa 
mintopot rakon.” 

7Paat nu ulun ubason ri Yahaya 
rali inakou, i Yasus pono' am nam- 
bala' ra ulun asuang rano intor ra 
baal ri Yahaya no. Rahu kono, “Aun 
inoyon mi ilai' ra tana' asuang ra batu 
am inahison li? Inuoi ki' akau 
nahilong ra sampuun tutuu' apuha' 
nu angin yak? 8Atu inoyon mi ilai' li? 
Inuoi yak ki' akau nahilong ra sangu- 
lun asandong ra pakai? Ulun asan- 
dong ra pakai kono hino am siino yak 


11:5 sangulun nampulu:(Ilayan 8:2) 


ilo ra pahun nu raja' no. Aun yak in- 
oyon mi ilai' nili? Inuoi yak ki" akau 
nahilong ra sangulun angindul ra 
rahu nu Ala? Otopot! Io aulu' intor 
ra sangulun angindul ra rahu nu Ala. 
10Nga i Yahaya nga kuon nu 
nasuratan ra Kitap hitu, rahu nu Ala, 
Hitu nga ulun sinusub ku, 
au anusub rio 
amahulu intor riun 
amalatr ra ralan ra tayar mu.’ 
liHuangon mi, i Yahaya 
Omomororob hino aulu' intor ra 
kawi' nu ulun siino ra tana' hitu, io 
yak aun ulun rumaliwi' ra huang ra 
lolot nu ulun pihangon nu Ala, ulun 
hino labing aulu' intor ri Yahaya. 
121ntor ra puu-puun ri Yahaya nam- 
bala' suku' raino pono', am ulun in- 
topot ra Tuhan Ala kaliton nu ulun 
asiha' amahaau am amihang maya' 
ra likot nu huang nilo. 13Kawi' nu 
ulun angindul ra rahu nu Ala rali am 
Arat nu ugama nu ulun Yahudi po 
pinaindulan nu Ala ri Musa li, am 
suku' ri Yahaya Omomororob raino, 
am ambala' yak poyo intor ra baal ra 
padi nu Ala amihang ra ulun. 14Am 
ono akau asiha mintopot ra 
binalaan nilo no, i Yahaya 
Omomororob hino, hino nga raino 
Ilia sumuku' kuon nilo li. 15(Aun 
ulun asiha' akarati', onsoi io angkino- 
ngoh onsoi-onsoi.) 
16Aun ki' pamahandaan ku ra 
ulun ra paat raino tu? Ohondo' yak 
ilo ra anak-anak anturung ra libung 
nu karai no, am salua-luap ra rangan 
nilo rano rahu kono, !7“Sinampui mai 
hua halan suling tu ramuyun am aa- 
ngas hua akau angalang, am 
ahikalawo pono' akai ra asusa' huang 
am maa po akau antangi'.” 
18Suku' ri Yahaya Omomororob 
am ikaa io anginum ra ruu' nu anggur 

am asalok io aharot ikaa angkan, am 
rahu kami, “Ulun hitu sinulor nu 
saitan. 

1910 yak Ulun Sinusub nu Ala 
sinumuku' am angakan am anginum, 
am rahu kami po, “Lai' nga ulun hio' 
ababaakan am ahahauk am ruma- 
ngan ra ulun angungukum ra sukai 
am ulun akasala'.” Io yak anatandu' 
ra kapandayan nu Ala otopot io hino 
intor ra balos nu inuma' no.” 


Kula-kula' bandar ikaa mintopot 
(Luk 1:13-15) 


0Yasus apasala' ra ulun 
amahun ra bandar-bandar intokon 
no asalok apasauk ra tatandu' 
kalalaban nga ulun nu bandar hiano 
aangas mimpoi ra sala' nilo rano. 
21Rahu kono, “Aila' rahili ulun 
amahun ra Korasin rano, am ulun 
po amahun ra Baitsaida rano. Nga 
nakito nilo noyo halan tatandu' 
pinasauk ra bandar nilo rano, am 
aangas yak hua ilo mimpoi ra sala' 
nilo rano. Kono po nahi tatandu' 
kalalaban inuma' ra bandar hiano 
paintalangon ra ulun nu bandar 
Tirus am Sidon am lair no halan 
nahi ilo raino mimpoi intor ra sala' 
nilo am nampakai ra pakayan ahulir 
am anauk ra kaau ra ulu nilo io 
hino anatandu' ra ilo kapio mimpoi 
intor ra sala' nilo. 22Huangon mi, 
paa! nu Orou Pamumutusan labing 
ahat nu ukum mintup ramuyun, 
ulun nu bandar aangas mimpoi intor 
ra sala' intor ra ukum paintupon ra 
ulun nu bandar Tirus am Sidon. 
23Am akau ulun amahun ra 
Kaparnaum no. Siino ki' pamahua- 
ngan mi akau akakuoi ra Surga'? 
Ikaa! Io yak akau auma' subain ra 
apui naraka. Nga kono po nahi kawi' 
nu tatandu' pinaintalang ku ra 
Kaparnaum li pinaintalang ra bandar 


Sodom ra bahu li am amahun po ban- 
dar hinili raino. 24Huangon mi, paat 
nu Orou Pamumutusan rahili labing 
bahat nu ukum mintup ra ulun nu 
Kaparnaum rano intor ra ukum inin- 
tup ra ulun nu Sodom.” 


Yasus anaak ra kaansayan . 
(Luk 10:21-22) 


2SPaat nu hili i Yasus sam- 

bayang, rahu kono, “Ama', Tuhan 
namihang ra limbowon am tana'. 
Au mindahu tarima' kasi' riun nga 
aun binuni mu ikaa binalaan mu ra 
ulun apandai am asawat ra sikul, 
tiluan mu ra tayar ulun ailo. 26U 
Ama' hino nga kasiha' mu.” 

27Hili rahu po ri Yasus, “Kawi' nu 
atu-atu pinakuasa' ri Yama' rakon. 
Kaando' kasangulun po akakaulih ra 
Anak, Ama' yak akakaulih rio. Am 
kaando' po kasangulun akakaulih ra 
Ama', Anak yak akakaulih rio. Am 
aun yak ulun tiluan nu Anak hino ra 
baal nu Ama' no hino yak nga 
akakaulih ra Ama". 

28Aun ulun alumpai nga nangiba' 
ra iba' aahat matong ka rakon am au 
amalakas ra iba' mi am opotooh 
ramuyun. 2?Maya' ka ra pangubasan 
kutu, am onsoi akau ahihiubas intor 
rakon hili akau akaundut ra kaan- 
sayan nu huang, nga au abubuh ra 
huang am rumaliwi' huang. 39Pangu- 
basan kutu ramuyun ikaa asusa', am 
rahu panusuban ku ramuyun ikaa 
aahat.” 


Pangkimuatan intor ra baal nu 


Orou Taahan 
(Mrk 2:23-28, Luk 6:1-5) 


IPaat nu Orou Taahan pansail 
1 2 i Yasus am ulun ubason no rano 
ra umo tinambakan ra gandum io 
hino maar pohondo' ra baal nu bilor. 
Ulun ubason no rano namubus ra 

kinawa' nu gandum hino am nanga- 
kan, nga tinabaan hua ilo. 2Pakakito 
ulun Parisi rano ra inuma' nilo hino, 
hili rahu kanilo ri Yasus, “Lai' ulun 
ubason mu ratu. Kulo ki' ilo ikaa 
maya' ra arat nu ugama taka suku' ilo 
anguma' ra aun pinopol ra Orou 
Taahan.” 
3Limbang ri Yasus ra ulun hiano, 
“kaa po ki" akau namasa' ra inuma' 
ri Daud li am ranga-rangan no rali ra 
paat nilo tinabaan li? #Unsop 
ri Daud ra Pahun nu Tuhan am na- 
ngalap am nangakan ra ruti' pongo 
tinaakan ra Ala hino. Am ruti' hino 
tinaakan no ra ulun rangan no rano. 
Lai' halan kono maya' ra Arat 
sinuratan ri Musa taka imam-imam 
ak auma' angakan ra ruti' hino. 5Am 
ikaa ki' akau namasa' ra Arat 
sinuratan ri Musa li, nga tuki-tukir nu 
Orou Taahan imam-imam siino ra 
Pahun nu Tuhan hino ikaa sumuhut 
ra aun pinopol ra Orou Taahan. Io 
yak ilo ikaa pinasala'? 6Huangon mi 
onsoi-onsoi aun balain ku hitu 
ramuyun. Siino labing maayo ra 


kuasa' intor ra Pahun nu Tuhan. 
7Siino rahu nu Ala sinuratan ra Kitap 
rahu kono, 
“Kasiha' ku io hino ahahasi' 
yak, 
sala' ka intor ra kium taak 
mi.” | 
Kono akau akapandai ra atungon 
nu rahu hino, ikaa auma' akau 
apasala' ra ulun kaando' sala'. 8Nga 
Ulun Sinusub nu Ala hino akakuasa' 
ra aun maan am ikaa maan ra Orou 
Taahan.” 


angulun nokokoi ra longon sangkibab 
(Mrk 3:1-6, Luk 6:6-11) 


9Am lakou ri Yasus intor ra 
intok hino am bi no inunsop ra 
saumi pahun intok sambayang hino. 
l0Ra intok hino siino sangulun 
nokokoi ra longon no sangkibab no. 
Siino ra intok hino kula-kula' ulun 
ahuyum ra kasalaan ri Yasus hili ilo 
auma' apasala' rio. Am rahu kanilo, 
“Maya' ra Arat sinuratan ri Musa 
ritaka auma' ki' omohonsoi ra ulun 
arualan ra paat nu Orou Taahan?” 
lULimbang ri Yasus, “Aun ki' 
koson no ra kono siino rumba mi, 
naratu' ra luang ra paat nu Orou 
Taahan. Ikaa ki' io oyon mi alapo' 
intor ra luang hino? 12Kaa ki' kapio 
itaka ulun aulu' intor ra rumba? Hino 
nga puun no Arat sinuratan ri Musa 
ritaka ikaa omopol ritaka anulung ra 
ulun bokon ra paat nu Orou Taahan.” 
13Rahu ri Yasus ra ulun nokokoi 
ra longon no sangkibab hino, 
“Potoroyo' nga longon muno.” Am 
potoroyo' nu ulun hino longon nano, 
am parayus longon nu ulun hino 
noonsoi ohondo' ra longon sangkibab 
no. 
14Pongo nu hino samput nu ulun 
Parisi hiano, am bi nilo inakou intor 
ra pahun intok sambayang hino am 

nantutuum ra aun koson pakuan nilo 
amator ri Yasus. 


Ulun sususubon pinili' nu Ala 


15Am karingoh ri Yasus rahu nu 
ulun Parisi rano ra ilo asiha' amatoi 
rio, am lakou no intor ra intok hino, 
am asuang po ulun inaya' rio. Am 
kawi' nu ulun arualan pono' am 
pinihah no, i6am rahu kono ri Yasus 
rilo, “Pain mi balai' inuma' ku hitu ra 
ulun bokon rano.” 
17][numa' ri Yasus hino, hino nga 
langus nu rahu ri Yasaya li sangulun 
angindul ra rahu nu Ala hino, rahu 
kono, 
18 “Hitu nga ulun pinili' ku 
ra sususubon ku. 
Am io asian 
am panginsuatan ku. 
Au anaak ra Ro ku rio, 
am io nga angaho 
ra katapatan ku 
ra tukir nu bansa '. 
1970 ikaa kumalit am ampaut, 
karuo kono am ikaa lua-luap 
ra 10 ambala' 
ra paat no angkiralan. 
2070 ikaa apakasusa' 
ra ulun asusa'. 
Io apinso ' muoi pambala' 
suku’ katapatan hino 
akarayol. 
214m kawi' nu bansa' 
lumansan yak rio.” 


Yasus am Baalsibul 
(Mrk 3:20-30, Luk 11:14-23) 


22Hili ku!a-kula' ulun nangibit 
ra sangulun nobolou am nohoho' 
Inuo01 ri Yasus nga sinulor hua io nu 
salitan. Am pihaho' ri Yasus ulun 
hino suku' io nakaindahu am 
nakakito. 23Am kasumpo' kawi' nu 
ulun asuang hiano, rahu kanilo, 
“Hitu huat nahi raino anak sua' 


nu sala' am uyai ra ulun 


ri Raja' Daud io hino Raja' 
Kaayahan nirandi' li.” 

2410 yak pakaringoh ulun Parisi ra 
baal hino, limbang kanilo, “Ulun hitu 
akaalap apahiru' ra saitan nga Baal- 
sibul 10 hino Raja' nu saitan no 
nanaak ra kuasa' rio.” 

25Kapandai' ri Yasus huang nu 
ulun Parisi hiano, rahu no, “Kono 
ulun sampihangan ikaa ahahalulum, 
am antatabuh yak antatakuli', piha- 
ngan no hino ansusuai am ikaa yak 
tumaan. Am kono ulun nu saumi ban- 
dar karuo kono am sansulapan ikaa 
ahahalulum, am antatabuh yak an- 
tatakuli', am bandar am sansulapan 
hino ansusuai yak am ikaa tumaan. 
26Kono hino po nu pihangan nu Ibilis 
hino. Kono lilian nu pihangan no 
bokon apahiru' ra lilian bokon piha- 
ngan hino pono' akapansusual yak 
ikaa tumaan. 27 Akau mindahu ra au 
apahiru' ra saitan intor ra kuasa' nu 
Baalsibul. Kono po hino, aun ki' 
nanaak ra ulun ubason mi rano ra 
kuasa' apahiru' ra saitan? Nga 
inuma' nu ulun ubason mi rano 
anatandu' ra rahu mi hino ikaa 
otopot. 28Sala' ka Ibilis, nanaak 
rakon ra kuasa' apahiru' ra saitan, io 
yak Ro nu Ala. Am atungon nu hitu 
10 hino raino Ala nopongo angimuun 
amihang ra lolot mi. 

29 Aun koson nu sangulun akaun- 
sop ra pahun nu ulun okotoh hino am 
angalap ra sasawot nu ulun hino, nu 
kono io ikaa tongkongon pahulu ulun 
okotoh hino? Pongo nu hino hili io 
akaalap amahaau ra sasawot nu ulun 
hino. 

30 Aun ulun ikaa maya' rakon, ulun 
hino tumabuh rakor. Am aun ulun 
ikaa anginsuup rakon, am ulun hino 
angulalaat yak ra karaya' ku. 3!Intor 
ra hino au mindahu rampyun. Kawi' 

auma' yak 

aampunan, io yak atu ahuyai ra Ro 
nu Ala ikaa ilo auma' aampunan. 
32Kono sangulun ahuyai ra Ulun 
Sinusub nu Ala, io auma' aampunan, 
io yak kono sangulun ahuyai ra Ro nu 
Ala, io ikaa auma' aampunan, onsoi 
ra paat raino am suku' po ra buo-buoi 
no.” 


Baal nu taunan am kinawa' no 
(Luk 6:43-45) 


33 “Kinawa' onsol aalap haling 
ra taunan abaku'. Io yak kono 
taunan nano ikaa abaku' taunan am 
kinawa' nano pono' am alaat yak. 
Taunan nu kinawa' hino apandayan 
haling ra kinawa' nano. 3U akau 
ulun alaat, aun koson mi auma' 
mindahu ra rahu onsoi, ra kono 
akau alaat? Nga atu po hua siino ra 
huang mino am hino po yak rahuon 
nu kabang mino. 35Ulun onsoi angu- 
ma' ra onsoi, nga huang nano onsoi. 
Am ulun alaat anguma' ra alaat, 
nga huang nano alaat. 

36Huangon mi au mindahu 
ramuyun, paat nu  Qrou 
Pamumutusan rahili, tuki-tukir nu 
ulun auma' amalimbang ra aun balos 
nu tuki-tukir nu nirahu no kaando' 
tool. 37Rahu mi hino sumauk ra akim 
mi rahili am nirahu mi hino apain- 
talang ra akau nakasala', karuo kono 
am ikaa nakasala'.” 


Ulun Parisi akitaak ra tatandu' 


kalalaban 
(Mrk 8:11-12, Luk 11:29-32) 


38Am kula-kula' guru' ugama 
am ulun Parisi inindahu rahu 
kanilo, “Guru', akai akitaak riun 
apakito am anguma' ra tatandu' 
kalalaban ra tayar mai.” 


3970 yak limbang ri Yasus, “Alaat 
am ahikotopot ulun ra paat raino tu. 
Akau ki' akitaak rakon anguma' ra 
tatandu' kalalaban? Saumi yak tatan- 
du' kalalaban balain ku ramuyun. Io 
hino tatandu' intor ra baal ri Yunus 
li, ulun angindul ra rahu nu Ala. 
40Y unus Siino ra tinaai nu pait maayo 
li talu orou am talu londom, kono po 
hino nu Ulun Sinusub nu Ala murong 
talu orou am talu londom ra ran- 
dalom nu tana'. #IPaat nu Orou 
Pamumutusan ra kaawian nu tana' tu 
ulun-ulun amahun ra bandar Niniwi 
minggayou rahili am apasala' 
ramuyun, nga ilo inimpoi ra sala- 
sala' nilo ra paat ri Yunus li ambala' 
rilo. lo yak au mindahu ramuyun, ra 
lolot taka hitu raino siino labing 
maayo ra kuasa' intor ri Yunus. 
42Paat nu Orou Pamumutusan no 
rahili, ra kaawian nu tana' tu sangu- 
lun raja' ruandu' intor ra Siba ming- 
gayou rahili am apasala' ramuyun 
nga io hua inakou intor ra sampit nu 
tana' muoi pangkinongoh ra pam- 
balaan nu Raja' Salomo li. Io yak au 
mindahu ramuyun ra lolot taka hitu 
raino siino labing maayo ra kuasa' 
intor ra Raja' Salomo.” 


Saitan anduli' 
(Luk 11:24-26) 


43-Paat nu saitan hino ahiru' 
intor ra inan nu sangulun, am saitan 
hino lako-lakou ra tana' asuang ra 
batu am inahison no am ahuyum ra 
intok no tumooh. Io yak, io ikaa 
akauyum. 4#Am intor ra hino rahu 
nu saitan hino ra luang nu huang 
nano, “Onsoi po solor au anduli' ra 
pahun iniruanan kuli? Am bi no 
nanduli', am ilong no ra pahun in- 
tokon nali am kaando' inurong, am 

kinangkaban talaaho' am tinalaah. 
45Saitan hino pono' am inakou po 
am nangibit ra tulu' saitan bokon 
labing alaat intor rio. Hili ilo 
sinumulor inurong ra inan nu ulun 
hino. Am pupus no bayah nu ulun 
hino labing alaat intor ra lali' nali. 
Kono po nga hino asauk rahili ra 
ulun akasala' ra paat raino tu.” 


Ina' am pahaka' ri Yasus 
(Mrk 3:31-35, Luk 8:19-21) 


46Paat ri Yasus ambala' ra 
ulun asuang hiano, am suku' nu ina' 
am pahaka' no rano ilo angkuliman 
rio ra lusar no. Am asiha' tumiwol 
ahayam ri Yasus. #7Sangulun ra 
lolot nu ulun asuang hiano inindahu 
ri Yasus, “U aman, ilai' nga ina' am 
pahaka' mu rano siino ra lusar no 
asiha' ahayam riun.” 
48Limbang ri Yasus, “Aun ki' ina' 
ku? Am aun ki' pahaka-pahaka' ku?” 
49Hili io nanulu' ra ulun ubason no 
rano, am rahu no, “Ulun hiatu nga 
ina' ku am pahaka-pahaka' ku. 
S0Aun po ulun anguma' ra kasiha' nu 
Ama' ku ra Surga', ilo nga pahaka' 
ku ungkuyon, am pahaka' ku ruandu' 
am ina' ku.” 


Pangumangan ra sangulun anias 


ra SUSUNU' 
(Mrk 4:1-9, Luk 8:4-8) 


1Am orou hili po bi ri Yasus in- 
13 akou intor ra pahun hino am 
inuoi ra ihih nu liahu maayo ra 
Galilia am nanturung ra hino. ?Ulun 
nilumulur ra libung ri Yasus no 
asuang bonsoi suku’ i Yasus inuran 
ra paraau no am nanturung. Ulun 
a hiano pono' am tinumuor yak 
ra ihih nu liahu hino. 3Yasus angi- 
muun anguma' ra kula-kula' pangu- 
mangan apakatalang ra atungon nu 





Tutuu’ akaruui 


pangubasan nano ra ulun asuang 
hiano rahu kono, “Siino sangulun 
nanias ra susunu’. 4Am paat no anias 
ra susunu' hino siino sampiruo 
naratu' ra ralan li, am suku' nu pilit 
rano naninduk ra susunu' hiano 
suku' naawi'. 

SAm sampiruo po naratu' ra tana' 
akabatu li, anipis ra tana' no, am 
susunu' hiano napasi' tinumuu' nga 
anipis hua tana' naratuon nano. 610 
yak paat nu orou alasu', apalatu ra 
gandum bahu tumuu' li gandum hino 
atuor, nga ikaa hua andalom panam- 
bakaton nano. 

7Am sampiruo po naratu' ra ta- 
nga' nu tutuu' akaruui' li, am tutuu' 
akaruui' hino pono' indul-indul 
tumuu' nanakob ra susunu' bahu 
tumuu' hino suku' ikaa anginawa'. 
8Am siino po naratu' ra tana' oondob 
no, tinumuu' suku' nanginawa', am 
siino aatus, am siino po onom 


12:47 Luang nu buku-buku nakalair kaando' ayat 47. 


13:2 Luk. 5:1-3 


28 MATIUS 13 


ngoopor, am siino po talu ngoopor 
umbung nano.” 

9Am rahu po ri Yasus, “Aun ulun 
asiha' akarati' onsoi io angkinongoh 
onsoi-onsoi.” 


Kulo ki' Yasus ambala' ra 
pangumangan 
(Mrk 4:10-12, Luk 8:9-10) 


10Hili ulun ubason ri Yasus 
rano inuoi nangkimuot rio, rahu 
kanilo, “Guru', aun puun no oko 
ambala' ra ulun hiano ra panguma- 
ngan yak?” Limbang ri Yasus, 
“Akau nopongo tiniluan ra baal 
auni ra aun koson nu Ala amihang 
ra ulun. lo yak ulun bokon ikaa 
tiniluan. 12Ulun okoondo' ra atu-atu 
ruangin po hino rio, am rumuang po 
asuang aun siino rio no. Io yak ulun 
kaando' ra atu-atu no, kawi' nu 
siino rio no unduton yak. 13Hitu nga 
puun ku mindahu yak rilo ra pangu- 
mangan, nga ahilong pono' ilo am 
ikaa yak ilo akakito, am angkino- 
ngoh pono' ilo am ohondo' yak ilo 
ra ikaa nakalingoh karuo kono am 
ikaa akarati'. 14Hitu nga langus nu 
rahu nu Ala binalaan lairo' 
ri Yasaya li sangulun angindul ra 
rahu nu Ala, rahu kono, 
‘Akau angkinongoh 
am ikaa akarati’, 
am akakito akau 
10 yak ikaa akapandai 
ra aun nasauk. 
15Nga huang nu ulun hiano 
anggalol 
am talingo nilo no 
ikaa akaringoh, 
am mato nilo rano 
sinonsolowon. 
Nga kono ikaa inuma' 
kono hino, 
mato nilo rano akakito, 
am talingo nilo rano akaringoh, 

am huang nilo rano akarati’, 
am anduli' bahu ilo rakon, 
hili au omohonsoi rilo.” 

1610 yak akau poyo asatu', nga 
mato mi ratu akakito am talingo mi 
ratu akaringoh. 1Huhuangon mi. 
Asuang ulun angindul ra rahu nu Ala 
am ulun mintopot ra Ala ra pahulu li 
atipahilong halan ra nakito mi raino 
tu, io yak ilo ikaa nakakito, am ati- 
pangsinongoh po ilo halan ra nari- 
ngoh mi raino tu, 10 yak ilo ikaa 
nakaringoh.” 


Yasus apakatalang ra atungon nu 
pangumangan ra sangulun anias ra 


susunu”. 
(Mrk 4:13-20, Luk 8:11-15) 


18Am rahu kono po ri Yasus, 
“Kinongohon mi raino atungon nu 
pangumangan ra sangulun anias 
raitu' li. 19Susunu' naratu' ra ihih 
nu ralan io hino nangumangan ra 
ulun angkinongoh ra aho intor ra 
baal nu Ala amihang ra ulun 10 yak 
ilo ikaa akarati'. Am suku' nu Ibilis 
hino am namahaau ra aho hino 
intor ra huang nilo no. 20Am 
susunu” naratu' ra tana' asuang batu 
am inahison io hino nangumangan 
ra ulun angkinongoh ra aho hino am 
parambus angintopot ra huang nilo 
anginsuat, laarang. 2110 yak aho 
hino ikaa nanambakat ra huang nilo 
no, suku' ilo ikaa tumaan. Paat nu 
ila' am susa' mintup rilo nga aho 
hino, parambus yak ilo mulou min- 
topot ra Ala. 22Susunu' naratu' ra 
tutuu’ akaruui' li, io hino nanguma- 
ngan ra ulun angkinongoh ra aho 
hino io yak ilo angkaamo ra bayah 
nilo am asiha' asuang sasawot. Intor 
ra hino aho naringoh nilo no nahaau 
ra huang nilo no suku' kaando' 
balos. 23Susunu' naratu' ra tana' 
oondob li, io hino nga nangumangan 

ra ulun angkinongoh ra aho hino, 
am ilo akarati' bonsoi, am rahu hino 
siino balos ra bayah nu ulun hiano, 
am balos nu rahu hino ra ulun hiano 
siino no aatus, am siino po onom 
ngoopor, am siino po talu ngoopor 
umbung no.” 


Pangumangan ra baal nu butit 
am gandum 


24Hili 1 Yasus nambala' po rilo ra 
saumi pangumangan, rahu kono, 
“Paat nu Ala amihang ra ulun ohon- 
do' ra sangulun anias ra susunu” ra 
umo nano. 2SPaat nu tanga' londom, 
am kawi' nu ulun nalatayan noolong, 
siino sangulun alaat inuoi panias ra 
butit no ra lolot nu gandum no, am bi 
no nahiru'. 26Puu-puun ra gandum 
hino anantian am suku” ra io 
sinumila' kinawa' nano, am hili butit 
biano nakaulihan. 

27Am amba nu ulun katangan ra 
umo hino pono' am inuoi pamala' 
rio, rahu kanilo, “Tuan, kaa ki' 
susunu' nu gandum tiniasan mu ra 
umo mu nili? Am aun ki' haling nu 
butit rano?” 

28] imbang nu tuan hino, “Ulun a- 
sisingon rakon no nga nanguma' ra 
hino.” 

Rahu kono nu amba hiano, “Aun 
koson no. Oyon mai bubulo' butit 
rano?’ 

29Am rahu nu tuan hino, “Pain mi 
Poyo, hama' no yak kono hino. Nga 

ono bubulon mi naapo butit hiano, 
am akaaya' nahi naapo abubul gan- 
dum hino. 30Hama' no yak kono hino 
suku' ra pangataman li. Paat nu hino 
rahili susubon ku ongotom rano 
amalulur ra butit hiano pahulu, am 
bongkoso' am hili tapiran solobo'. 
Pongo hino hili au anusub rilo ongo- 


tom am amalulur ra gandum hino ra 
luang nu lahaa kuno.” 


Pangumangan ra umi nu santaun sawi 
(Mrk 4:30-32, Luk 13:18-19) 


31Hili i Yasus nambala' po 
rilo ra saumi pangumangan, rahu 
kono, “Paat nu Ala amihang ra ulun 
baal no ohondo' ra umi borook 
kono umi nu santaun sawi” tiniasan 
nu ulun ra umo nano. 32Umi nu 
santaun sawi io hino umi borook 
intor ra umi bokon. Io yak paat no 
tumuu' io makalu intor ra tambak 
bokon no suku' susuit rano pono' 
muoi pamunsalah ra raan-raan no 
rano.” 


Pangumangan ra tatauk apakambang 
ra tapun 
(Luk 13:20-21) 


33Am pambala' po i Yasus 
rilo ra saumi pangumangan, rahu 
kono, “Paat nu Ala amihang ra ulun 
ohondo' poyo ra kono tatauk 
apakambang pinanaang nu ruandu' 
ra tapung inuar no apat ngoopor 
ngalito, am tatauk apakambang hino 
apakambang ra tapung asuang 


hino.” 
Kulo ki' i Yasus ambala' yak ra 
pangumangan 
(Mrk 4:33-34) 


34Kawi' nu nangubasan 
ri Yasus ra ulun asuang hiano io 
nambala' nanguma' ra kula-kula' 
pangumangan. Io ikaa ambala' nu 
kono po io ikaa anguma' ra pangu- 
mangan. 35Hino nga raino langus nu 
rahu nu Tuhan pinaindulan no ra 
ulun angindul ra rahu nu Ala. Rahu 
kono, 
“Au ambala’ rilo 
ra kula-kula' pangumangan, 

am au ambala' nlo 

ra baa-baal ikaa 
napandayan nu ulun 

ra puun nu tana' tu nasauk.” 


Papaintalangan ra atungon nu 
butit am gandum 


36Kopongo i Yasus nambala' am 
pansusuai ilo ra ulun asuang hiano, 
am uli' i Yasus ra pahun no. Am 
suku' nu ulun ubason no rano am 
rahu kanilo, “Balain mu akai ra atu- 
ngon nu pangumangan intor ra butit 
am gandum no.” 

37Limbang ri Yasus, “Ulun nanias 
ra gandum onsoi no, io hino Ulun 
Sinusub nu Ala. 33Am umo hili na- 
ngumangan ra tana' tu, am gandum 
onsoi no io hino ulun nopongo inin- 
topot ra Ala, am butit no 10 hino ulun 
pihangon nu Ibilis. 39Ulun alaat 
nanias ra umi nu butit no, io hino 
Ibilis. Am orou pangataman no, io 
hino Orou Kaawian nu tana' hitu, am 
ulun ongotom rano, io hino malaikat. 
#0A m butit nilulur am inompo ra apui 
no Orou Kaawian nu tana' tu. Ulun 
Sinusub nu Ala anusub rahili ra 
malaikat no rano amalulur pahulu ra 
kawi' nu ulun angibi-ngibit ra ulun ra 
anguma' ra sala', am kawi' po nu 
ulun bokon nanguma!' ra kalaatan. 
42Am kawi' nilo no tapiran ra intok 
nu apui laa-laang no, am hino nga 
intok nilo antangi' am aila'. 4Paat nu 
hino rahili kawi' nu ulun mintopot ra 
Ala anabinantang kono mato nu orou 
ra tana' bahuon nu Ala, Ama' taka 
no. Aun ulun asiha' akarati', onsoi io 
angkinongoh onsoi-onsoi.” 


Pangumangan ra sasawot 
nilobong ra tana' 


44“Paat nu Ala amihang ra ulun 
ohondo' ra baal nu sasawot onsoi 
nilobong bunio' ra umo. Karampa' 
nu ulun sasawot onsoi hino rumbuni' 
no poyo pandulio'. Nga nanginsuat 


hua io bonsoi bi no inuli' am talano' 
no kawi’ nu sasawot siino rio rano, 
am aliri' no rahili tana' hino.” 


Pangumangan ra baal nu 
mutiara' oloho 


45“Paat nu Ala amihang ra ulun 
ohondo' poyo ra baal nu sangulun 
ahuyum ra mutiara' oloho laarang. 
4864m pakarampa' io ra saumi 
mutiara' oloho laarang hino, am oyo' 
no talano' kawi' nu sasawot siino rio 
rano, am aliri' no rahili mutiara' 
saumi hino.” 


Pangumangan ra baal nu pukot 


47Paat nu Ala amihang ra ulun 
ohondo' poyo ra pukot binoyor nu 
ulun ra liahu maayo no, am nan- 
sisinutan pait sinumulung ra pukot 
hino. 4#Kasuang rahili sinumulung ra 
pukot hino, hili nanato' nu ulun angi- 
ngimpait hiano asaki' ra ihih nu liahu 
maayo hino. Am pantuturung ilo am 
pilio' nilo pait hiano. Pait onsoi rano 
buliin nilo luluro' ra bakul rano, am 
pait alaat rano tapiran nilo. Kono 
hino nga baal no ra paat nu Orou 
Kaawian nu tana' tu rahili, malaikat 
rano muoi apansuai ra ulun anguma' 
ra kasiha' nu Ala intor ra ulun alaat. 
S0Am ulun alaat hiano subain nilo ra 
apui laa-laang no, am hino nga intok 

nilo antangi' am aila'. 


Kaintapatan nakabahu am 
nakalair 


SIRahu ri Yasus ra ulun ubason no 
rano, “Napandayan mino ki' kawi' nu 
hiano?” 

Limbang kanilo, “Ua napan- 
dayan.” 

s2 Am rahu pori Yasus rilo, “Kono 
po hino, tuki-tukir nu guru' nu ugama 
nopongo nasauk ra ulun pihangon nu 
Ala ohondo' ra ulun katangan ra 
pahun am nangukah ra sasawot 

nakabahu am nakalair intor ra 
pamuliin nano.” 


I Yasus inimbali nu ulun nu Nasarit 
(Mrk 6:1-6, Luk 4:16-30) 


53Pongo ri Yasus nambala' ra 
kula-kula' pangumangan bi no in- 
akou nanduli' ra intok pamahunan 
nano. S4Paat no siino ra intok hino 
io muoi ra pahun intokon nu ulun 
Yahudi sumambayang am angubas 
ra rahu nu Ala. Am kawi' nu ulun 
angkinongoh nasumpo. Am rahu 
kanilo, “Aun naaku nahiubasan nu 
ulun hitu ra io apandai ambala' tu? 
Am aun naaku intor nu tatandu' 
kalalaban maan natu? 55Kaa ki' hitu 
anak nu ulun angangamar ra taun li, 
am 1 Maria. Ilo sangaka' ri Yakup, 
1 Yusup, i Simun am i Yudas. 56Am 
kawi' nu pahaka' no ruandu' ratu 
siino ritaka ra hitu. Atu ki' naaku 
haling nu kapandayan no hino?” 
sTAm pangimbali nailo ri Yasus. 
Am rahu ri Yasus rilo, “Sangulun 
ulun angindul ra rahu nu Ala in- 
suaton am intopoton ra intok bokon. 
Io yak intok no tohom am pahaka' 
no kaando' anginsuat am angintopot 
rio.” 
S8Am ikaa no asuang tatandu' 
kalalaban inuma' ri Yasus ra hino, 
nga ikaa hua ilo mintopot. 


Pinatayan ri Yahaya 


Omomororob 
(Mrk 6:14-29, Luk 9:7-9) 


IPaat nu hino Raja' Hirodis 
14 amihang ra daira Galilia, am 
pakaringoh io ra aho nasauk maan 
ri Yasus no, 2rahu kono ra ulun no 
rano, “Hino nga raino Yahaya ulun 
omomororob li nanduli' noyo naayah 
intor ra lolot nu ulun inatoi rali. Am 


hino nga puun no raino akakuasa' a- 
nguma' ra tatandu' kalalaban.” 

3Nga pahulu li Raja' Hirodis 
nanusub ra sauyar no napatakub ri 
Yahaya, am nanangkong am napaun- 
sop ra riil, nga intor hua ra andu' no 
i Hirodias. I Hirodias hino andu' nu 
pahaka' no i Pilipus. #Yahaya aubas 
nambala' ra Raja' Hirodis ra paat no 
aayah li, rahu kono, “Ikaa oko auma' 
angandu' ri Hirodias along mu hino.” 

SAsiha' halan Raja' Hirodis 
amatoi ri Yahaya ra paat nu hili, io 
yak alaa' poyo hua ra ulun Yahudi, 
nga sabiton nilo hua Yahaya ra ulun 
angindul ra rahu nu Ala. 

6Paat ri Hirodis amaruli' angirau 
ra orou nanganakan rio anak ralaa 
ri Hirodias hino nangalang ra ting- 
kuangon nu ulun tambului nu Raja' 
Hirodis. Am alang no hino apainsuat 
ra huang nu Raja' Hirodis. 7Hili raja' 
hino namarandi' ra ralaa nano rahu 
kono, “Aun yak kitaakon mu auma' 
taakan ku.” 

8Bi nu ralaa hino inuoi nakibala' 
ra ina nano ra aun kitaakon no. Am 
pokoto' io nu ina' nano ra io akitaak 
yak ra ulu ri Yahaya Omomororob. 
Hili ralaa hino nanduli' ra Raja' 
Hirodis ra io akitaak yak ra ulu 
ri Yahaya Omomororob maan tam- 
paki' ra talam am taaki' rio. 

9Kasusa' huang nu Raja' Hirodis, 
io yak ikaa no hua kumulan, nga 
narandi' no noyo hua ra tingkuangon 
nu ulun asuang rano ra 10 anaak ra 
atu yak kitaakon nu ralaa hino. 10Hili 
10 nanusub ra sauyar no muoi ponon- 
tob ra ulu ri Yahaya ra luang nu riil 
no. HHili tontobo' nu sauyar hino ulu 
ri Yahaya no, am tampaki' no ulu 
ri Yahaya ra talam no, am ibito' nilo 
am taaki' ra ralaa hino. Hili apuo' nu 
ralaa hino am ibito' inuli" am taaki' 
ra ina' no. 12Pongo nu hino, am bi nu 


13:57 Yah. 4:44 14:3-4 Luk. 3:19-20 14:4 Im. 18:16, 20:21 

ulun inubas ri Yahaya inuoi nanga- 
lapra Halad! nano am lobongo' nilo. 
Am bi nilo rahili inuoi namala' ra 
baal hino ri Yasus. 


Yasus namakan ra limo ngaribu ulun 
(Mrk 6:30-44, Luk 9:10-17, Yah 6:1-14) 


I3Pakaringoh i Yasus ra baal 
hino am iruani' no intok hino inaya' 
ra paraau, am uoi io ra intok kalili- 
ngoyon kaando' ulun amahun. Io 
yak kapandai nu ulun asuang rano 
inoyon ri Yasus no, am iruani' nilo 
po bandar nilo no, am bi sinumunu' 
ri Yasus am baya' ilo ra asak. 
1#Tuun ri Yasus intor ra paraau 
binayaan nilo no, am ilong no ra 
ulun sala am pakaasi' io ra ulun 
asuang hiali, am honsoyo' no kawi' 
nu ulun arualan. 

ISKamayon nano, bi nu ulun 
ubason ri Yasus rano inuoi rio, rahu 
kanilo, “Intok hitu kaando' ulun 
amahun, am angimuun noyo lumon- 
dom. Onsoi susubon mu ulun asuang 
hiatu muoi pahalir ra akan nilo ra 
ulun amahun ra pamahunan amaar 
ra intok hitu.” 

i6Am limbang ri Yasus, “Hama' 
no. Ikaa pono' ilo makou. Paakanon 
mi yak ilo.” 

i7Rahu kanilo po, “Limo yak hua 
ngapila' ruti' mai tu, am ruo yak 
ngainan pait tu.” 

18Rahu ri Yasus, “Taaki' mi nga 
kawi' nu hino rakon.” 

19Am susubo' no kawi' nu ulun 
asuang hiano anturung ra tana' 
akatutuu'. Am unto' ri Yasus ruti' 
limo ngapila' am ruo ngainan pait 
hino, am paningaa' io ra limbowon 
am sambayang mindahu tarima' kasi' 
ra Ala. Kopongo hino tutubingo' no 
ruti' hino am patayaro' ra ulun 
ubason no rano ra ulun asuang hiano. 
20Kawi' nu ulun hiano nangakan 
suku” naasuh. Kopongo ilo 
nahahakan kukumo' nu ulun ubason 
ri Yasus hiano sawah hino kapanu' 
po oopor am ruo ngabakul no. 


21Sjung nu ulun nangakan rali, limo 
ngaribu luur nu ungkuyon, am ikaa 
pinaaya' untubo' ruandu' am anak- 
anak. 


I Yasus inakou ra lampau nu siang 
(Mrk 6:45-52; Yah 6:15-21) 


22Pongo nu hino susubo' 
ri Yasus ulun ubason no rano in- 
uran ra paraau, am pamahuluo' no 
ilo sumandaup ra liahu maayo tima' 
no anusub apauli' ra ulun asuang 
rano. 23Pakaakou ulun asuang 
hiano, pangkilayo i Yasus 10 sangu- 
lun inuoi sambayang ra tampak nu 
muluh suku' ra nolondom 1 Yasus 
yak siino ra hino. 2#Paat nu hino 


paraau binayaan nu ulun ubason no 


rano natawoi noyo intor ra ihih nu 
lahu maayo hino, am paraau nilo 
hino asipak nu hinumbang nu liahu 
maayo, nga asunsulang nilo hua a- 
ngin no. 

25R a lolot nu jaam katalu am 
koonom ra io susuab, hili i Yasus 
sinumunu' rilo, inakou ra lampau nu 
siang. 25Kakito nu ulun ubason no 
rano i Yasus ra io makou ra lampau 
nu siang, am pakaliar ilo am pangka- 
laa'. Rahu kanilo, “Alingu tu.” Am 
salua-luap ilo nalaa'. 

27Parambus Yasus inindahu, rahu 
kono, “Ikaa angkalaa' ka, au nga 
hitu.” 

28Hili rahu ri Piturus, “U Tuhan, 
kono oko po hino am ipahan muno au 
muoi riun makou ra lampau nu siang 
tu.” 

29Limbang ri Yasus, “Ikon mu.” 

Am tuun 1 Piturus intor ra paraau 
no, am bi no inakou ra lampau nu 
siang inuoi tiwol ri Yasus. 30Am ilong 
no ra angin okotoh ra liahu maayo 
hino, am kalaa' io am angimuun 
lumindob, luap no, “Tuhan, alapo' 
au.” 

31Am parayuso' ri Yasus 
namahuut ri Piturus. Rahu ri Yasus 
rio, “Piturus, Piturus, kulo ki' oko 
hitu ikaa kula' mintopot? Kulo ki" 

oko ruo-ruo huang ikaa mintopot 
rakon?” 

32A m hili ilo ruo inuran ra paraau 
no, am lawo nu ahangin li. 33Kawi' nu 
ulun ubason ri Yasus siino ra lua 
nu paraau hino nirumungu' angansu 
rio, rahu kanilo, “Kapio oko hitu 
Anak nu Ala.” 


I Yasus namihah ra ulun arualan ra 


libung nu intok ra Ganasarit 
(Mrk 6:53-56) 


34Pakasandaup ilo ra liahu 
maayo no, am asak ilo ra Ganasarit. 
35Ulun ra intok hino akakaulih 
ri Yasus, hili balai' nilo kawi! nu 
ulun ra luput nu daira hino, hili ilo 
simpangingibit ra ulun arualan muoi 
ri Yasus. 36Tlo akitaak ri Yasus ra 
ilo angangkam ra papa! nu sam- 
payau nano, am kawi’ nu ulun 
arualan nangangkam ra popor nu 
sampayau ri Yasus no pono' am 
napihah. 


Arat nu aki nu ulun Yahudi 
(Mrk 7:1-13) 


IHili suku' nu kula-kula' 
15 ngaulun Parisi am guru' ugama 
rano intor ra bandar Yarusalim inuoi 
ri Yasus, am pangkimuot. 2Rahu 
kanilo, “Kulo ki' ulun ubason mu ratu 
ikaa sumuhut ra arat nu ugama nu 
aki taka rali? Ikaa ilo ambahu' ra lo- 
ngon nilo maya' ra arat nu aki taka 
rali ra paat nilo angakan.” 
3Limbang ri Yasus, “Kulo ki' akau 
ikaa sumuhut ra rahu nu Ala, aulu' 
ka yak sumuhut ra arat nu aki mi rali. 
4Nga rahu nu Ala, “Onsol akau 
ahalulum ra ama' am ina' mi. Am 
rahu no po, “Aun kaulun angawah ra 
ama' am ina' nano, ulun hino ukumin 
matoi.’ 
SIo yak akau angubas ra kono aun 
kaulun mindahu ra ina' am ama' no, 


am rahu no kono hitu, “Aun siino 
rakon ra taakan ku halan pangalulu- 
man ku ramuyun nopongo noyo hua 
hino tinaakan ku ra Ala. 
6Ulun kono hino ikaa auma' 
anaak ra atu siino rio ra matuo no” ra 
umang nu pangaluluman no. Nga 
intor ra akau apakaulu' ra arat nu aki 
mi rali am akau angila-langka' ra 
rahu nu Ala. 7U ulun ahipapayu, 
otopot rahu nu Ala nirahu ri Yasaya 
li ulun angindul ra rahu nu Ala intor 
ra baal mi ratu. 
$Rahu kono nu Ala, 
‘Ulun hiano sumamba rakon 
ra rahu nilo yak. 
Io yak huang nilo no 
atawol rakon. 
9Kaando' balos nilo 
sumamba rakon, 
nga ilo angubas ra kuon nilo 
intor ra rahu ku, 
am lai' pangubasan nilo tu 
arat inuma' yak nu ulun.”” 


Baal apasala' ra ulun 
(Mrk 7:14-23) 


10Hili tpahi' ri Yasus ulun 
asuang rano, am rahu kono, “Kino- 
ngohon mi hitu am huango' onsoi- 
onso1 langus no. 1Aun munsop ra 
kabang sala' ka hino omopol ritaka 
sumamba ra Ala io yak atu rahu 
sumamput intor ra kabang nano am 
hino nga omopol ritaka sumamba 
rio.” 
12Pongo nu hino bi nu ulun ubason 
ri Yasus rano Inuoi rio, rahu kanilo, 
“Guru', akapandai ko ki' ra ulun 
Parisi rano nalaat no huang nilo ra 
rahu mu nili?” 
13Limbang ri Yasus, “Tukir nu 
tambak ikaa tinambak nu Ama' ku ra 
Surga' maan no bubulo' suku' ra 
bakat-bakat no rano. 14Ikaa akau 
angkaamo ra ulun Parisi hiano, nga 
ilo hino amimihang nobolou am 


n15:6 Matuo no: Luang nu buku nakalair, Ama' am ina' no. 
15:4 Kas. 20:12, 21:17, Im. 20:9, Laup. 5:16 15:8-9 Yas. 29:13 

amihang po ra ulun nobolou. Kono 
ulun nobolou amahaak ra ulun 
nobolou, ikaa mulalas ilo ruo akaun- 
sop ra luang.” 

15Rahu ri Piturus, “Guru', balai' 


nga akai ra atungon nu pangumangan- 


mu nili.” 

16Limbang ri Yasus, “Ikaa po ki' 
akau kapandai? IIkaa ki' akau 
akapandai ra atu munsop ra kabang 
nu tuki-tukir nu ulun am kawi' nu 
hino munsop ra tinaai am ikaa poyo 
abuoi am arambus sumamput. 1810 
yak aun rahu sumamput intor ra 
kabang nu ulun, am hino nga omopol 
ritaka sumamba ra Ala. 

19Nga intor ra huang sumuku' 
huangon alaat am angibit ra kalaatan 
io hino ampatoi, ampalapau, an- 
takou, ambuak, am ahuyai. 20Kawi' 
nu hiano nga omopol ritaka sumam- 
ba ra Ala. Sala' ka angakan amakaira 
longon ikaa binahuan maya' ra arat.” 


Intopot nu sangulun ruandu' 
(Mrk 7:24-30) 


21Hili Yasus inakou ra intok 
hino ra daira amaar ra bandar Tirus 
am Sidon. 22Am siino sangulun 
ruandu' nu pihangan Kanaan 
amahun ra hino inuoi tiwol 
ri Yasus, am rahu kono, “U Tuhan, 
sua' ri Daud, asian mu au, nga anak 
ku ruandu' no sinulor nu saitan am 
naila' no anak ku hino.” 

2310 yak i Yasus ikaa nilumimbang 
sahuhumi. Hili rahu nu ulun ubason 
no rano ri Yasus, rahu kono, 
“Susubon mu ruandu' hitu paulio'. 
Lai' liha' baya-baya' yak ritaka am 
lua-luap.” 

24Limbang ri Yasus, “Au sinusub 
muoi yak ra ulun nu bansa' Israil 
ohondo' ra rumba napalir.” 

2SPakaringoh ruandu' hino ra 
rahu ri Yasus no, bi no inuoi imaar 


15:14 Luk. 6:39 15:18 Mat. 12:34 


ri Yasus am pahulatur io ra tingkua- 
ngon nano, am rahu kono, “Tuhan, 
asian mu au.” 

26R aahu ri Yasus ra ruandu' hili ra 
saumi pangumangan, rahu kono, 
“Ikaa onso1 ra kono akan nu anak- 
anak unton am tapiri' taaki' ra uku'.” 

27Am ruandu' hino nakarati' ra 
pangumangan hino am limbang no, 
“Tuhan, kapio nga halan solor hino, 
ka ikaa po hua mulalas uku' aangkan 
ra momol aratu' ra saau nu mija' ka- 
tangan ra uku” hino.” 

28Rahu ri Yasus ra ruandu' hino, 
“Maayo kapio intopot mu, am 
kalikatan mu hino asauk maya' ra 
kinitaak mu.” Paat nu hino parambus 
nu anak nu ruandu' hino noonsoi. 


I Yasus namihah ra asuang ulun 
arualan 


29B1 po ri Yasus inakou intor ra 
intok hino inaya' ra ihih nu liahu 
maayo ra Galilia. Am pangkilayo ilo 
inuoi ra tampak nu inuluh am pan- 
turung ra hino. Am asuang ulun 
matong muoi rio nangibit ra ulun no- 
bongkong, am ulun nobolou am kawi' 
nu ulun naungga', am ulun nohoho', 
am kula-kula' po ulun arualan, hili 
panturungo' nilo kawi' nu ulun hiano 
ra tingkuangon ri Yasus, am hon- 
soyo' ri Yasus kawi' nu ulun hiano. 
31K0lolob ulun asuang hiano bonsoi, 
nga ulun nohoho' pono' nakaindahu, 
ulun naungga' pono' noonso1, am 
ulun nobongkong akaakou, am kawi' 
nu ulun nobolou pono' akakito. Am 
kawi' nu ulun hiano angansu-ngan- 
suk apakaayo ra Ala nu ulun Israll. 


I Yasus napaakan ra apat ngaribu ulun 
(Mrk 8:1-10) 


32[pahi' ri Yasus ulun ubason 
no rano, am rahu kono ri Yasus rilo, 
“Akaasi' au bonsoi ra ulun hiatu. 
Nga talu no orou nilo baya-baya' 

Ruti' am pait 


rakon am naawian no ilo ra akan. 
Aangas au apauli' rilo ra ilo ikaa 
pinaangkan tu nga alamian naapo 
ilo ra tanga' nu ralan.” 

33Rahu nu ulun ubason no rano 
rio, “Aun pangalapan mai ra akan 
asulob ra suang nu ulun hiatu ra intok 
kalilingoyon kaando' amahun tu?” 

34Kimuati' ri Yasus ilo, rahu kono, 
“Kula' ruti' siino ramuyun?” 

Limbang kanilo, “Tulu' ngapila' 
yak hitu, am kula-kula' ngainan pait 
borook.” 

35Hili susubo' ri Yasus ulun 
asuang hiano nanturung ra tana' no. 

36Pongo nu hino, unto' ri Yasus 
ruti' tulu' ngapila' hino am pait hino 
am sambayang io mindahu tarima' 
kasi' ra Ala, am hili tutubingo' no 
ruti' am pait hiano am taaki' no ra 
ulun ubason no rano, am tayaro' nilo 
ra ulun asuang hiano. 37Am kawi' nu 
ulun hiano nangakan suku' naasuh. 
Pongo nilo nangakan, kukumo' nu 
ulun ubason ri Yasus rano sawah nilo 
no am kapanu' tulu' ngabakul suang 
nali. 38Siung nu ulun nangakan rali 
apat ngaribu luur nu ungkuyon, am 
ikaa pinaaya' untobo' ruandu' am 
anak-anak. 

39Hili susubo' rahili ri Yasus ulun 
asuang hiano paulio', am tampak 
ri Yasus ra paraau no ilo ra ulun 
ubason no rano, am bi nilo inuoi ra 
daira nu Magadan. 


Ulun Parisi kumakikito ra 


tatandu' kalalaban 
(Mrk 8:11-13, Luk 12:54-56) 


1 6 ISuku' nu kula-kula' ulun Parisi 

am ulun Saduki rano muoi 
ri Yasus ahuyum ra papasalaan nilo 
rahu kanilo, “Panguma' bai ramon ra 
saumi tatandu' kalalaban anatandu' 
ra okg sinusub nu Ala.” 

210 yak limbang ri Yasus, “Paat nu 
orou no maar kamai', am kono io 
amunsilou rahu kami, “Angimuun no 
liha' raino tampio tu.” 3Am kono 
ahaning limbowon ra paat nu londom 
anatandu' ra orou nusuab onsoi, am 
kono siino kawanan anatandu' ra 
orou anguluh. Akau apandai ahilong 
ra tatandu' nu limbowon am akarati' 
ra aun koson nu baal nu orou hina, io 
yak tatandu' ra paat hino ikaa apan- 
dayan mi. #Alaat am ahikotopot bon- 
so! ulun ra paat raino tu. Akau ki' 
akitaak rakon anguma' ra tatandu' 
kalalaban. Saumi yak tatandu' 
kalalaban balain ku ramuyun io hino 
tatandu' intor ra baal ri Yunus li, sa- 
ngulun angindul ra rahu nu Ala.” 

Pongo ri Yasus mindahu ra baal 
hino hili io inakou intor ra hino na- 
ngiru' rilo. 

Tatauk apakambang nu ulun Parisi am 
Saduki 
(Mrk 8:14-21) 


SPakasandaup ilo ra liahu 
maayo am kahuang nu ulun ubason 
ri Yasus rano ra ilo ikaa nakaibit ra 
ruti' pakaak nilo. SRahu ri Yasus 
rilo, “Ahibobontol ka ra tatauk 
apakambang nu ulun Parisi am ulun 
Saduki rano.” 

7Karingoh nilo rahu ri Yasus hino, 
hili ilo nahahayam ra sangulun am 
sangulun, rahu kanilo, “To inindahu 
ra kono hino, nga ikaa hua itaka na- 
ngibit ra ruti'.” 


16:1 Mat. 12:38, Luk. 11:16 16:4 Mat. 12:39, Luk. 11:29 16:6 Luk. 12:1 

$Am Yasus akapandai ra ayamon 
nilo no. Hino puun no nakibala' rilo, 
rahu kono, “Kulo ki' akau 
pahahayam ra itaka kaando' ruti' tu? 
Ikaa po ki' kula' akau mintopot? 
9Kaapo ki' akau nakarati'? Ikaa no 
ki' ahuang mi ruti' limo ngapila' 
inuma' ku tutubingo' am inakan nu 
limo ngaribu ngaulun li? Am kula' 
ngabakul sawah nu ruti' kinukum mi 
li? 1094m aun koson po nu ruti' tulu' 
ngapila' inuma' ku tutubingo' inakan 
nu apat ngaribu ngaulun li am kula' 
ki" ngabakul sawah nu ruti' kinukum 
mi li? Kulo ki' akau ikaa akarati'? 
Sala' ka ruti' langus nu rahu ku hinili. 
Io yak rahu ku nili ambala' ramuyun 
hili akau ikaa sumiho ra tatauk 
apakambang nu ulun Parisi am ulun 
Saduki rano.” 

12Am pakarati' rahili ulun ubason 
no rano ra langus nu rahu ri Yasus 
hino, nga sala' ka tatauk papakam- 
bang ra ruti' kuon hino. Io yak Yasus 
ambala' ra apasiho ra pangubasan nu 
ulun Parisi am ulun Saduki. 


Namalihuaan ri Piturus ri Yasus 
(Mrk 8:27-30, Luk 9:18-21) 


13Paat ri Yasus am ulun 

ubason no rano inuoi ra daira maar 
nu bandar Kaisaria Pilipi, am 
kimuati' no ulun ubason no rano ra 
hino. Rahu no, “Kono maya' ra 
rahu nu ulun bokon aun ki' Ulun 
Sinusub nu Ala?” 

14Limbang nu ulun ubason no 
rano, “Siino mindahu ra Yahaya 
Omomororob li, am siino po min- 
dahu ra Ilia, am ulun bokon mindahu 
ra Yaramia, karuo kono am sangulun 
angindul ra rahu nu Ala.” 

ISR ahu ri Yasus rilo, “Io yak 
maya' ra pamahuangon mi aun ki' au 
hitu?” 


16] imbang ri Simun, sabiton poyo 
ri Piturus no, “Oko nga Raja' 
Kaayahan, Anak nu Ala aayah no.” 

17Rahu ri Yasus, “U Simun, anak 
ri Yahaya, asatu' oko bonsol. Nga 
sala' kaulun nanilu riun ra baal hino 
io yak Ama' ku ra Surga' nanilu riun. 
18Am raino poyo Piturus au mindahu 
riun, oko hitu kono batu atahoh am 
tampak nu batu hitu pamaalan ku ra 
sirong ku, io hino kawi' nu uiun min- 
topot rakon am hili patayan pono' 
ikaa akapayau. !9Au anaak riun ra 
kukunsi' nu tana' bahuon nu Ala, am 
aun po popolon mu ra luang nu tana' 
hitu, am kono po hino ra Surga'. Am 
aun po panusuban otopot maan mu 
ra luang nu tana' hitu, am kono po 
hino ra Surga'.” 

20H1li rahu ri Yasus ra ulun 
ubason no rano, “Ikaa akau mindahu 
ra ulun bokon ra au Raja' Kaayahan 
nirandi' nu Ala.” 


I Yasus amala' amalair ra baal nu ila" 
am patayan no 
(Mrk 8:31-9:1, Luk 9:22-27) 


21Am intor ra orou hili Yasus 
nambala' ra ulun ubason no rano, 
nga io muoi ra bandar Yarusalim 
am akaliman ra kula-kula' ila' intor 
ra mamaayo am imam, am guru- 
guru' nu ugama. Am io potoyon. Io 
yak paat nu katalu orou io anduli' 
aayah. 22Ibito' ri Piturus i Yasus 
inuoi ra taning nano, am rahu no, 
“Guru', hama' no Ala apaintawol ra 
baal hitu riun.” 
23Am buir i Yasus, am rahu no 
nilumimbang ri Piturus, “Ibilis, 
ahiru' ko ra hitu, nga angulampong 
ko yak ra langus nu lakou ku. Hua- 
ngon mutu sala' intor ra Ala, hinuang 
yak nu ulun.” 


16:9 Mat. 14:17-21 16:10 Mat. 15:34-38 16:14 Mat. 14:1-2, Mrk. 6:14-15, Luk. 9:7-8 16:16 

24Rahu po ri Yasus ra kawi' nu 
ulun ubason no rano, “Atu ulun 
asiha' maya' rakon, onsoi io ikaa 
amahuang ra kasiha' no tohom, 
saanin mu salip muno, hili maya' 
rakon. 25Nga aun ulun ahinga' ra 
bayah nano, am io nga solor alawaan 
ra bayah nano rahili. Io yak aun ulun 
alawaan ra bayah nano ra io maya' 
rakon, ulun hino nga akaalap ra 
bayah no rahili. 26Aun ki' balos no 
kono sangulun hino onohom ra aun 
siino ra luput nu tana' hitu io yak io 
alawaan ra bayah? Kono io alawaan 
ra bayah kaando' no atu-atu siino ra 
tana' hitu akaalap amaruli' ra bayah 
hino. 27Nga ikaa abuoi haling raino 
Anak nu Ala am malaikat-malaikat 
no rano matong ambabaya' haling ra 
kuasa' nu ama' no. Paat nu hino io 
amalos ra tuki-tukir nu ulun maya' ra 
aun inuma' no. 28Huangon mi hitu, 
siino kula-kula' ngaulun po ra lolot 
mi tu raino ikaa matoi suku' io 
akatapis akakito rahili ra Ulun 
Sinusub nu Ala matong asauk ra 

raja'. 


Yasus nahungga' ra baal 
(Mrk 9:2-13, Luk 9:28-36) 


17 IKaanaman lolot no am ibito' 
ri Yasus 1 Piturus am i Yakup 
ilo ahaka' ri Yahaya inuoi tinuman- 
ing ra ruau asawat. 2Am ra intok hino 
ilo nakakito ri Yasus nahungga' ra 
baal. Bulos nano nawantang kono yak 
mato nu orou, am sampayau nano 
ono" am napulak akabinuntul. 3Am 
akito nilo solor i Musa am i Ilia, ilo 
ahahayam ri Yasus. 
4Hili rahu ri Piturus ri Yasus, 
“Tuhan, onsoi yak solor baal natili 
am ibito' mu akai ra intok hitu. Kono 
asiha' ko po am baalin ku akau ra 
kiim, saumi riun, am saumi ri Musa, 
am saumi ri Ilia.” 


SPaat ri Piturus mindahu no 
pulali' yak nu laput akabinuntul li 
tinumuun nirumumbun rilo. Am ka- 
ringoh nilo rahu intor ra laput hili, 
rahu kono, “Hitu nga Anak 
kaluluman ku am io apainsuat rakon. 
Kinongohon mi pambalaan no.” 

6Karingoh nu ulun ubason 
ri Yasus hiano rahu hino, am pangka- 
laa' ilo, suku' ilo nakaukom ra tana' 
no. 7Bi yak ri Yasus oyo' ilo kangka- 
mo' am rahu kono, “Lumuat ka, ikaa 
kalaa' mi.” 

8Paningaa' ilo talu, am ilong nilo 
am i Yasus yak saumi, kaando' no ra- 
ngan no rali. 

9Paat nilo ambulusung intor ra 
ruau hino, balai' ilo ri Yasus, rahu 
kono, “Ikaa akau ambala' ra ulun 
bokon ra aun nakito mi raitu' li ra 
kaapo Ulun Sinusub nu Ala anduli' 
aayah intor ra patayan.” 

10Hili ubason ri Yasus rano nang- 
kimuot rio, rahu kanilo, “Kulo ki' 
rahu nu guru' ugama ratu, ra Ilia hua 
kunu" pahulu matong?” 

1Limbang ri Yasus, “Otopot solor 
Ilia pahulu matong, nga muoi hua 
amalair ra kawi' nu atu-atu. 1210 yak 
raino au mindahu ramuyun, 
nakasuku' no nga Ilia, io yak ikaa hua 
ulun akakaulih rio, ilo nanguma' yak 
rio maya' ra kasiha' nu huang nilo no. 
Am kono hino po rahili pakuan nilo 
angulalaat am angila-ngila' ra Ulun 
Sinusub nu Ala.” 

13Am pakarati' rahili ulun ubason 
no hiano ra i Yahaya Omomororob 
nga kuon ri Yasus no. 


I Yasus nomohonsoi ra sangulun anak 


ungkuyon sinulor nu saitan 
(Mrk 9:14-29, Luk 9:37-43a) 


l4Panduli' i Yasus ilo 
ri Piturus, i Yakup am i Yahaya ra 
intok nu ulun asuang rano, am tiwol 


16:24 Mat. 10:38, Luk. 14:27 16:25 Mat. 10:39, Luk. 17:33, Yah. 12:25 16:27 Mat. 25:31, 
Nan. 62:12, Rm. 2:6 17:1-5 2Ptr. 1:17-18 17:5 Kas. 22:2, Nan. 2:7, Yas. 42:1, Mat. 3:17, 
12:18, Mrk. 1:11, Luk. 3:22, Laup. 18:15 17:10 Mal. 4:5 17:12 Mat. 11:14 

Lialu maayo Galilia 


sangulun ungkuyon no am pahulatur 
ra tingkuangon ri Yasus no. ISAm 
rahu kono, “Tuan, asian mu anak 
kutu, 10 sinowongon, am paat no 
sumaup io asalok akasubo' ra apui 
am okotolop ra siang. 16Am au no- 
pongo nangibit rio ra ulun ubason 
mu ratu, am ikaa hua ilo akalawo ra 
aruol natu.” 

17Rahu ri Yasus rilo, “Kapio akau 
talia-liang ra huang am ikaa inin- 
topot. Kula' ki' buoi ku poyo ruma- 
ngan ramuyun? Am kula' buoi nu 
huang ku tumaan ramuyun? Ibito' 
anak muno rakon.” 18Pahiruo' 
ri Yasus saitan hino, hili saitan hino 
nahiru' am ra paat hino pulali-lali' 
nu sowong nu anak hino nalawo. 

WPaat nilo aluur no am pangki- 
muot ulun ubason ri Yasus rano rio, 
rahu kanilo, “Kulo ki' akai ikaa 
akaalap apahiru' ra saitan hinili?” 


17:20 Mat. 21:21, Mrk. 11:23, 1Kor. 13:2 


20Limbang ri Yasus, “Nga akau 
ikaa kula' mintopot no. Huangon mi, 
raino au mindahu ramuyun, kono 
siino intopot mu koborook ohondo' 
ra umi nu sawi borook hino, am 
auma' ka no mindahu ra sunsui soro', 
rahu kami, “Manding ko intor ra intok 
hitu, muoi ko ra hio” am kapio sunsui 
hino manding. Am atu-atu pono' 
maan mi am asauk yak. 21[Kaando' 
bokon auma' apahiru' ra saitan kono 
hinili intor yak ra sambayang am 
aharot ikaa aangkan.|” 


Yasus nambala' po ra baal nu 


atayan no 
(Mrk 9:30-32, Luk 9:43b-45) 
2Kalulur ulun  ubason 


ri Yasus rano ra daira Galilia, rahu 
ri Yasus rilo, “Ikaa no kula' buoi 
no raino am Ulun Sinusub nu Ala 
taakin ra kuasa' nu ulun 23am i0 

potoyon. Io yak katalu ra orou no 
am io nanduli' aayah.” Am kasusa' 
bonsoi huang nu ulun ubason no 
rano. 


Pambayalan ra sukai ra Pahun 
nu Tuhan 


24Pakasuku' i Yasus ilo ra ulun 
ubason no rano ra bandar Kapar- 
naum, am ratong nu ulun angungu- 
kum ra sukai rano ra Pahun nu Tuhan 
inuoi nangkimuot ri Piturus, rahu 
kanilo, “Ambayal ki' guru' mino ra 
sukai taakan ra tayar nu Pahun ny 
Tuhan?” 

25Limbang ri Piturus, “Ambayal 
solor.” 

Am uli' ri Piturus ra pahun intok 
nilo no am pahipahulu i Yasus nang- 
kimuot rio, rahu kono, “Simun, aun 
koson nu huang mu, aun ki' ambayal 
ra sukai ra raja-raja' nu tana' tu, ulun 
pihangan no ratu ki', karuo kono am 
ulun intor ra pihangon bokon?” 

26Limbang ri Piturus, “Ulun intor 
ra pihangon bokon yak ambayal.” 

Rahu ri Yasus rio, “Kono po hino, 
am ikaa no pakuan nu ulun nu piha- 
ngan hino ambayal. 27Hama' no, pain 
to yak karuolo" huang nilo rano. Bi 
kamu yak muoi pahapon ra luab no, 
am unton mu pait lali" angakan no am 
kabango' io. Am siino usin pirak ra 
kabang nu pait hino. Usin hino asulob 
ra pambabayal to ra sukai ra Pahun 
nu Tuhan. Am unton mu usin hino 

am oyo' pambayali'. 
Aun ki' labing aulu'? 
(Mrk 9:33-37, Luk 9:46-48) 


1 Q IPaat nu hino bi nu ulun ubason 
ri Yasus rano inuoi nangkimuot 


rio, rahu kanilo, “Aun naaku aulu' ra 
kawi' nu ulun pihangon nu Ala?” 

2Ipahi' ri Yasus sangulun anak 
borook no am susubo' no painggoyo- 
wo" ra tingkuangon nilo no. 3Hili 
rahu ri Yasus, “Huangon mi, kono 
akau ikaa ahungga' am humondo' ra 
anak kono hitu, akau ikaa auma' 
asauk ra ulun pihangon nu Ala. 4Aun 
ulun rumaliwi' ra huang am humon- 
do' ra kono anak hitu, ulun hino nga 
aulu' intor ra lolot nu ulun pihangon 
nu Ala bokon no. 5Am aun ulun anga- 
lulum ra anak hitu nga au hua atu- 
ngon no io angalulum rakon.” 


Baa-baal angibit ra ulun anguma' 


ra sala' 
(Mrk 9:42-48, Luk 17:1-2) 


6“Aun ulun angibi-ngibit ra 

sala' ra anak borook kono hitu ra 
ikaa mintopot rakon, labing honsoi 
no ulun hino tailikon lioh nano ra 
batu maayo am ratuwi' ra liahu 
maayo andalom no. 7Asusa' bonsoi 
ra tayar nu ulun nu tana' tu, nga 
siino kula-kula' baal angibit 
akapalir ra ulun mintopot. Otopot 
baal hiano asauk hai-hait, io yak, 
nga asusa' hitu bonsoi ra tayar nu 
ulun angibi-ngibit ra baal kono hino. 
8Kono longon karuo kono am 
kalayam mu angibit riun anguma' ra 
sala', onso1 oko onotok am anapir. 
Nga labing honsoi no oko aayah 
rumangan ra Ala, ra kaando' longon 
karuo kono am kalayam sangkibab 
intor ra oko karuo-ruo nu longon am 
kalayam mu pasuboon ra apui 
naraka. “Kono mato mu angibit riun 
anguma' ra sala', onsoi oko angukul 
ra mato mu hino am anapir. Nga 
labing honsoi no oko aayah ruma- 
ngan ra Ala, ra kaando' mato sangki- 


17:24 Nah. 30:13, 38:26 18:1 Luk. 22:24 18:3 Mrk. 10:15, Luk. 18:17 18:8 Mat. 5:30 18:9 


Mat. 5:29 

bab intor ra oko ruo mato pasuboon 
ra apui naraka.” 


Pangumangan ra baal nu rumba napalir 
(Luk 15:3-7) 


10“Huangon mi, pain mi 
kulalaato' sangulun pono' ra anak 
borook hiatu. Au mindahu 
ramuyun, maiaikat ahahalung rilo 
rano siino hai-hait ra maar nu Ama' 
ku ra Surga'. 1H:[Nga Ulun Sinusub 
nu Ala matong apakaayah ra ulun- 
ulun napalir.] 

12Aun koson nu pamahuangan mi 
ra kono sangulun siino rumba aatus 
ngainan, am sanginan ra rumba no 
rano apalir. Siam ngoopor am siam 
ngainan rano ahinakan ra tutuu' ra 
inuluh no. Aun ki' maan nu ulun 
hino? Ulun hino anino ra rumba siam 
ngoopor am siam no am hili ahuyum 
ra sanginan rumba napalir no. 13Au 
mindahu ramuyun, kono akito no 
rumba sanginan napalir hino, am 
aulu' insuat nu huang nano ra rumba 
napalir hino intor ra siam ngoopor 
am siam ngainan ikaa napalir rano. 
14Am kono po hino nu Ama' mi” ra 
Surga', io ikaa asiha' ra sangulun 
pono” intor ra lolot nu ulun nakabahu 
inintopot hiatu apalir.” 


Kono pahaka' mu nakasala' 


1I5“Kono pahaka' mu nakasala' 
ramuyun” onsoi oyon mu balai' ra 
nasalaan no hino. Am balain mu io ra 
paat mi aluur akau ruo yak. Kono io 
angkinongoh ra pambalaan mu hino, 
am balos nu pambalaan mu io hino 
nga akau napanduli' ra pahaka' mu 
hino mintopot. 1610 yak kono io ikaa 
angkinongoh angibit ko kasangulun, 
karuo kono am ruo ngaulun, hili 
kawi' nu rahu mu auma' asasian nilo. 


Nga siino nasuratan ra Kitap, “Ruo 
ngaulun karuo kono am talu ngaulun 
anasi ra ambala' ra ulun nakasala'. 
17Am kono po pahaka' mu nakasala' 
hino ikaa angkinongoh ra rahu nu 
ulun hiano, onsoi balaan mu hino ra 
kawi' nu ulun mintopot, am kono io 
ikaa angkinongoh po ra rahu nu ulun 
mintopot, am maan mu ulun hiano 
sabito' ra ulun ikaa mintopot ra Ala, 
karuo kono ohondo' ra ulun angu- 
ngukum ra sukai. 

18Au mindahu ramuyun, aun 
Pae mi ra tana' hitu, am kono po 

ino ra Surga'. Am aun po 

panusuban otopot maan mi ra luang 
nu tana' hitu, am kono po hino ra 
Surga". 

19Am huangon mi po hitu, kono 
ruo ngaulun intor ra lolot mi ra tana' 
hitu ohondo' huang am sambayang 
akitaak ra atu yak kitaakon mi, am 
Ama' ku ra Surga' am amalos ra 
kitaakon mi hino. 20Nga atu po hua 
intok nu ruo am karuo kono talu 
ngaulun lumulur ra inggalan ku, am 
au pono' siino po ra lolot nilo no.” 


Pangumangan ra ulun ikaa 
apandai angampun ra ulun bokon 


21Bi ri Piturus inuoi am nangki- 
muot ri Yasus, am rahu no rio, 
“Guru', kono pahaka' ku nakasala' 
rakon ingkula' ki' ruli' au angampun 
rio? Suku' ki' intulu' ruli'?” 

22L1mbang ri Yasus, “Sala' ka in- 
tulu' ruli' yak, io yak onso1 angampun 
intulu' ruli' tulu’ ngoopor.4 23Nga 
paat nu Ala amihang ra ulun ohondo' 
ra pangumangan hitu. 

Siino sangulun raja' asinggil ra 
kawi' nu utang nu ulun amba rano. 
24Am paat no angimuun anguntob 


018:14 Ama' mi: Luang nu buku nakalair, Ama' ku. 
P18:15 Luang nu buku-buku nakalair kaando' tinulisan: ramuyun. 
4118:22 Intulu' ruli' tulu' ngoopor: karuo kono am, Tulu' ngoopor am tulu' ruli’. 


18:11 Luk. 19:10 18:15 Luk. 17:3 18:16 Laup. 19:15 18:18 Mat. 16:19, Yah. 20:23 18:21-22 


Luk. 17:3-4 

am ibito' rio sangulun amba no 
akautang ra kula-kula' nga juta ring- 
git. Am amba hino ikaa akabayal a- 
ngawi' ra utang nano. Hili panusub 
raja' hino nanusub ra ulun bokon 
muol analan ra amba akautang hino 
ilo ra andu' nano am kawi' nu anak 
no rano, am kawi' po nu atu-atu 
sasawot siino rilo ra maan ra pam- 
babayal ra utang no hino. 26Am 
Poni ulun hino ra maar nu 
alayam nu raja' hino akimaasi', 
rahu kono, Pulanuan mu yak au, nga 
au amayal ra utang ku hino riun.’ 
27Am pakaasi' raja' ra ulun hino, hili 
pampaso' no kawi' nu utang nano, 
hili ulun hino ilo sansulapan ikaa 
tinalan. 
28Hi1li luat nu ulun hino, am sam- 
put inakou am pakatiwol io ra sangu- 
lun amba rangan no akautang rio 
kula-kula' yak ngaringgit. Am 
hosomo' no lioh nu rangan no 
akautang hino rio am sikako' no, am 
rahu kono, “Bayalan mu yak utang 
muli rakon raino.” 29Am pahulatur 
amba rangan no hino ra maar nu 
kalayam nu ulun nangutangan nano, 
am rahu kono, Pulanuan mu yak au, 
nga au amayal ra utang ku hino riun.’ 
3010 yak ikaa no kinongohon no rahu 
nu rangan no hino, am paunsopo' no 
solor amba rangan no akautang hino 
ra luang nu riil no suku' ra io nam- 
bayal ra utang no hino rio. 
31Kapandai' nu amba bokon rano 
baal inuma' no hino, am kasusa' ilo 
nampahuang am oyo' nilo balai' raja' 
hino kawi' nu baal hino. 32Am ipahi' 
nu raja' hino amba alaat hino, am 
rahu kono, “U amba alaat ailo am- 
pahuang. Kawi" nu utang mu nopo- 
ngo pinampasan ku nga oko 
nakimaasi' talon. 33 A m kulo oko pai' 
pakaasi' ra rangan mu kono au nopo- 
ngo nakaasi' riun?’ 34Am pambuuk 
bonsol raja' hino ra amba alaat hino, 


hili paunsopo' nu raja' hino io ra riil 
no suku' ra utang no aawi' ambayal.” 
3SPupus nu rahu ri Yasus io hino 
rahu kono, “Kono hino po pakuan nu 
Ama' taka no ra Surga' ra kawi' mi 
nu kono akau ikaa aingkoos huang a- 
ngainpun ra pahaka-pahaka' mi.” 


Pangubasan ra ikaa angimpoi am 
ahimpong 
(Mrk 10:1-12) 


19 IPongo ri Yasus inindahu ra 
kawi' nu pangubasan hino, bi no 
inakou intor ra Galilia am inuoi ra 
daira nu Yudia ra sandaup nu siang 
Yordan. 2Am asuang ulun inaya' 
ri Yasus am pihaho' ri Yasus kawi' 
nu ulun arualan hiano ra intok hino. 

3Am bulah nu kula-kula' ulun 
Parisi asiha' muoi ri Yasus ahuyum 
yak ra papasalaan nilo rio. Rahu 
kanilo, “Aun koson nu Arat sinuratan 
ri Musa ritaka tu. Auma' ki' ra kono 
ungkuyon angimpoi ra andu' nano 
maya' ra kasiha' no yak?” 

4Limbang ri Yasus, “Ikaa po ki' 
akau namasa' ra rahu pinasuratan nu 
Ala ra io napasauk ra ungkuyon am 
ruandu' ra lali' nali? SAm rahu kono, 
“Hino nga puun no ungkuyon sumuai 
ra ama” am ina' nano am sumilulum 
ra andu' nano, am ilo ruo asauk ra 
kono saumi inan. SAm intor ra hino 
nga ilo ruo saumi yak rahili sala' ka 
ruo po ilo ngaulun. Hino nga puun no 
aun po pinasimpung nu Ala, am ikaa 
Onso1 pansuayon nu ulun.” 

TRahu kono po nu ulun Parisi rano 
nangkimuot ri Yasus, “Kono po hino 
am kulo ki' i Musa panusub ra ulun 
angimpol hino anulis ra surat pa- 
ngimpayan no am anaak ra surat hino 
ra andu' nano, am hili anusub rio 
makou?” 

8Limbang ri Yasus, “Hino nga 
puun ri Musa amalihua ra akau a- 
ngimpoi ra andu' mi rano, nga aikang 


19:4 Kas. 1:27, 5:2 19:5 Kas. 2:24 19:7 Laup. 24:1-4, Mat. 5:31 

huang mitu am ikaa hua akau angin- 
topot ra pangubasan no. Io yak kono 
po maya' ra lali-lali' nali ikaa io kono 
hino. “Raino au mindahu ramuyun, 
atu po ulun angimpoi ra andu' nano, 
am ikaa halan andu' nano am- 
palapau, am kono io ahandu' ra 
ruandu' bokon am io ohondo' yak ra 
ampalapau ra andu' no lali" li.” 

10Rahu nu ulun ubason ri Yasus 
rano rio, “Kono po ungkuyon akaan- 
du' ikaa auma' angimpol, onsoi no 
solor ikaa ahuot.” 

11Am limbang ri Yasus, “Ikaa 
akasuhut kawi' nu ulun ra rahu ku 
hino. Ulun yak nilondon ri Ama' 
akasuhut. 12Nga siino no ungkuyon 
ikaa ahandu' nga hino no tuu-tuu' 
puun ra io inali'. Siino po ulun ikaa 
ahandu' nga io inuma' kono hino nu 
ulun bokon. Am siino po ikaa ahan- 
du' nga asiha' yak ilo anguma' ra 
kawi' nu kasiha' nu Ala. Ulun 
akaalap sumuhut ra pangubasan 
hitu, onsoi io sumuhut.” 


Yasus anambayang ra anak-anak 
(Mrk 10:13-16, Luk 18:15-17) 


13Siino kula-kula' ulun nangi- 
bit ra anak nilo rano muoi apakang- 
kam am apasambayang ri Yasus ra 
anak-anak nilo. Io yak ulun ubason 
ri Yasus nomopol ra ulun hiano. 
14Rahu ri Yasus ra ulun ubason no 
rano, “Hama' nu anak hiano muoi 
rakon! Pain mi popolo'! Nga ulun 
kono hiatu asauk ra ulun pihangon 
nu Ala.” 
1SHili tompoko' yak ri Yasus ulu 
nu anak hiano am sambayangi', am 
pongo nu hino bi no rahili inakou. 


Sangulun ambulok asuang sasawot 
(Mrk 10:17-31. Luk 18:18-30) 


16Am siino sangulun mam- 
bulok inuoi nangkimuot ri Yasus, 


rahu kono, “Guru', aun ki' onsol 
auma' maan ku hili au akaundut ra 
bayah otopot am ampus-ampus?” 

17Limbang ri Yasus, “Kulo 
kimuati' mu au ra atu onsoi. Ala 
saumi yak onsoi. Kono po oko 
kumakaundut ra bayah, am onsoi in- 
suhuton mu oopor arat pamapalan 
nu Ala taka.” 

18Rahu nu mambulok hino, “Aun 
ka rahu insuhuton kuon mu hiano?” 

Limbang ri Yasus, “Ikaa ampatoi, 
am ikaa ampalapau, am ikaa an- 
takou, am ikaa ambubuak ra apasala' 
ra ulun bokon. !9Onsol insuaton mu 
ama' amina' mu, am masi' pora ulun 
ranga-rangan mu ohondo' ra inan mu 
tohom.” 

20R ahu nu mambulok hino, “No- 

ongo no kawi' nu pamapalan hiano 

ininsuhut ku, am aun pobokon auma' 
maan ku raino?” 

2IRahu ri Yasus rio, “Kono oko 
asiha' sumauk ra ulun akaundut ra 
bayah otopot, bi kamu, oyo' talano' 
kawi' nu sasawot siino riun no, am 
tayaro' usin loho nano ra ulun kaan- 
do' ra atu-atu, hili oko rahili akaalap 
ra sasawot ra Surga". Am opongo ko 
anguma' ra hino am bi kamu rahili 
maya' rakon.” 

22Pakaringoh mambulok hino ra 
rahu ri Yasus hino, bi no inakou ra 
huang asusa' nga asuang hua sasawot 
nano. 

23Am rahu ri Yasus ra ulun 
ubason no rano, “Huangon mi onsoi- 
onsoi rahu kutu, asusa' kapio ulun 
asuang ra sasawot asauk ra ulun pi- 
hangon nu Ala, 4Siino po rahuon ku 
ramuyun, asusa' bonso1 ulun asuang 
ra sasawot munsop ra tana' bahuon 
nu Ala. Aluoi po solor sanginan kium 
maayo sabiton ra unta munsop ra 
luang nu lawos.” 

2SPakaringoh ulun ubason no rano 
ra rahu no hino, kololob ilo kaawi', 

rahu kanilo, “Kono po hino, am aun 
ki' ulun auma' kaayahon?” 

26Pahilong Yasus ra rahu nu ulun 
ubason no rano am rahu kono, “Kono 
po solor hinuang nu ulun am ikaa yak 
auma' asauk. lo yak tayar nu Ala 
asauk yak kawi'.” 

27Am rahu ri Piturus rio, “Lai' nga 
akai nopongo nanino ra kawi' nu atu- 
atu siino ramon, am bi inaya' riun. 
Am aun rahili talampos aalap mai?” 

28R ahu ri Yasus rilo, “Huangon 
mi onsol-onso1 rahu kutu, paat nuanu 
ra tana' bahuon, Ulun Sinusub nu 
Ala anturung ra kurusi' panturungon 
nu raja' akabinatang hino. Am paat 
nu hino akau pono' oopor am ruo 
ngaulun ubason ku, am anturung po 
ra kurusi' kono hino am amihang ra 
ulun Israil io hino sua' nu oopor am 
ruo ngaulun anak ri Yakup ungku- 
yon. 29Am tuki-tukir nu ulun nopo- 
ngo nanino ra pahun nano, karuo 
kono am pahaka' ungkuyon am karuo 
kono pahaka' ruandu' karuo kono 
am ama' am ina' nano, karuo kono 
am anak no rano, karuo kono am umo 
nilo no, nga maya' hua rakon, ulun 
hiano akaundut ra aatus ruli' aun 
sinino no, am ilo akaundut ra bayah 
otopot am ampus-ampus. 3010 yak 
asuang ulun raino tu akapamahulu, 
ilo akapahinaaling rahili, am asuang 
ulun akapahinaaling raino tu ilo 
akapamahulu rahili.” 


Pangumangan ra ulun harian ra 
kabun anggur 


IRahu no ri Yasus, “Paat nu 
20 Ala amihang ra ulun ohondo' 
yak ra sangulun akakabun ra anggur. 
Am porondom io ra suaban nano 
muol ahuyum ra ulun harian no ra 
angkaraya' ra kabun anggur nano. 
2Am io namalihua ra hari' songorou 
ra sampila' pirak ra ulun hiano, 
maya' ra kono naubasan nilo. Am 


susubo' no ilo muoi angkaraya' ra 
kabun nano. 

3Paat nu susuab maayo bi nu ulun 
katangan ra kabun hino inuoi ra 
karai, am kakito no ulun kaando' 
karaya' nilo. 4Am rahu kono ra ulun 
hiano, “Muoi ka angkaraya' ra kabun 
anggur ku no. Am au angawi' anaak 
ra hari' mi,” SAm bi nu ulun hiano 
inuol pangkaraya'. 

Tanga' orou am sumulai lali' ra 
solor ra kamayon nano, bi po nu tuan 
hino inuoi ra karai am kakito no ulun 
kaando' karaya'. 6Am paat nu orou 
no amai', bi po nu tuan hino inuoi ra 
karai, am ilong no po ra kula-kula' 
ulun kaando' karaya' nilo. Rahu no 
ra ulun hiano, “Kulo ki' akau songo- 
ro-ngorou yak ikaa angkaraya'?” 

7Limbang nu ulun hiano, ‘Hitu nga 
ra akai ikaa karaya' tu, nga kaando' 
hua ulun asiha' anaak ra karaya' am 
amahari' ramon.” 

Rahu nu tuan hino, “Kono po hino 
muol ka angkaraya' ra kabun kuno. 

8Paat nu orou no maar kolondom, 
rahu nu tuan katangan ra kabun hino 
ra mandur nano, Tpahan mu kawi' nu 
ulun nangkaraya' rano am harii' ilo 
raino kaawi'. Onsoi papuunon mu ra 
ulun pupus nangkaraya' rano, am 
suku' ra ulun lali' nangkaraya' rano.’ 

Ulun nangimuun nangkaraya' ra 

aat nu orou no amai', kawi' nilo no 

inarian yak tukir sampila' ra pirak. 
10Kawi' nu ulun nangkaraya' intor ra 
susuab nano, amahuang ra indus nilo 
am akasall hari' nilo rano, lai' am 
ohohondo' yak. 11Am aahat huang nu 
ulun hiano angundut ra pirak hino, 
am sabungo-bungot ilo ra tuan kata- 
ngan ra kabun anggur hino, 12rahu 
kanilo, “Ulun pupus nangkaraya' ratu 
sajaam yak buoi nilo, am lai' akai am 
songoro-ngorou tinumuuh ra orou tu, 
am harii' mu solor ilo pohohondoo' 
yak solor ra hari! mai tu.” 

13Limbang nu tuan katangan ra 
kabun hino ra sangulun intor ra lolot 
nilo no, “U pahaka', kinongohon mu 
rahu kutu. Sala' ka alaat au riun. Kaa 
ki" akau namalihua ra au amahari' 
ramuyun ra sampila' yak pirak ra so- 
ngorou? 14Noo' alapon mu yak hari 
mutu am bi muli'. Nga au yak hua 
asiha' opohondo' ra hari' mi ratu ra 
ulun pupus nangkaraya' rano. ISKaa 
ki' au yak auma' anayar ra usin ku 
tohom maya' ra kasiha' ku? Kulo, ki' 
sumolon huang mi rakon ra au 
atataak tu.” 

16Hili rahu ri Yasus, “Kono hino 
nga nu ulun nakapahinaaling raino tu 
ilo akapamahulu rahili am ulun 
nakapamahulu raino ilo akapa- 
hinaaling rahili.” 


kaintalu ri Yasus amala' ra baal nu 


patayan no. 
(Mrk 10:32-34, Luk 18:31-34) 


IPaat ri Yasus ilo ra 00por 
am ruo ulun ubason no rano muoi 
ra bandar maayo Yarusalim, am 
kotongo' nilo siino ra tanga' ralan, 
ipahi' ri Yasus ilo am ibito' 
tinumaning. Am rahu kono ri Yasus 
rilo, 18 Kinongohon mi. Langus nu 
lakou taka tu raino muoi ra 
Yarusalim, am hino papatakuban ra 
Ulun Sinusub nu Ala ra mamaayo 
nu imam rano am guru' ugama rano 
am ukuman nilo ra maan potoyo'. 
19Am taakan nilo no ra ulun sala' ka 
bansa' Yahudi, am ulun hiano 
ahuyai am amalapos ra lapos 
akapilat hili ilo analip rio, io yak 
katalu ra orou no am io pandulion 

kaayaho'. 


Kitaakon nu ina' ri Yakup am i Yahaya 
(Mrk 10:35-45) 


20Hili bi nu andu' ri Sibidi no 
inuoi ri Yasus ilo sanga-ngaina' 


ri Yakup am 1 Yahaya am 
pahulatur ina' nilo no ra tingkua- 
ngon ri Yasus no, nga siino hua 
kitaakon no. 

2IRahu ri Yasus rio, “Aun ki' 
kasiha' mu?” 

Rahu nu ina' ri Yakup no, “Ran- 
diin mu rakon raino. Au asiha' ra 
karuo-ruo nu anak ku hiatu anturung 
ra solor ra kait am pamiris mu ra paat 
mu asauk amihang ra ulun.” 

223R ahu ri Yasus ri Yakup am 
i Yahaya, “Ikaa akau akapandai ra 
langus nu kitaakon mi. Akataan ki' 
akau anginum po ra sangkir nu ila' 
mintup rakon no?” 

Limbang kanilo, “Akataan.” 

23Rahu ri Yasus po rilo, “Kapio 
akau anginum rahili ra sangkir nu ila' 
mintup rakon, io yak au ikaa auma' 
amili' ra aun ulun anturung ra solor 
ra pamiris ku am anturung ra solor ra 
kait ku, nga Ala namili' ra aun ulun 
auma' anturung ra intok hino.” 

24Pakaringoh ulun ubason 
ri Yasus 00por ngaulun rangan nilo 
rano ra baal hino, hili buuki' nilo 
i Yakup am i Yahaya. 2SHili ipahi' 
ri Yasus ilo kaawi', am rahu kono 
ri Yasus rilo, “Apandayan mi ulun 
amimihang ra ulun nu bansa' ikaa a- 
ngintopot ra Ala apasusa' ra ulun pi- 
hangon nilo. Am mamaayo nilo rano 
akakuasa' ra bayah nilo no. 2610 yak 
ikaa akau tumilu ra kono pakuan nu 
ulun hiano. Kono sangulun ramuyun 
asiha' sumauk ra mamaayo ra lolot 
mi onsoi angalulum ra ulun bokon. 
27Am kono sangulun ramuyun asiha' 
sumauk ra amimihang ra lolot mi, 
onsoi io sumauk ra amba nu ulun 
bokon 280hondo' ra Ulun Sinusub nu 
Ala. Io matong sala' ka muoi 
akialulum, io yak muoi angalulum, 
am anaak ra bayah no ra kalabusan 
nu ulun asuang.” 

1 Yasus nomohonsoi ra ruo ngaulun 


nobolou 
(Mrk 10:46-52, Luk 18:35-43) 


29Am lakou ri Yasus ilo ra 

ulun ubason .no rano intor ra bandar 
Yariko, am asuang bonsoi ulun 
inaya' rilo. 39Am siino ruo ngaulun 
nobolou nanturung ra ihih nu ralan 
no. Paat nilo nakaringoh ra i Yasus 
ansall ilo lua-luap rahu kanilo, “U 
sua' ri Raja' Daud, asian mu halan 
akai.” 

31Popolo' ilo nu ulun asuang siino 
ra intok hino hili ilo mulou mindahu. 
Io yak aulu' po solor pampaluap nilo, 
“U sua' ri Raja' Daud, asian mu 
halan akai,” kanilo. 

32Hili ruok no i Yasus am nahipah 
rilo, am rahu kono, “Aun ki' kasiha' 
mi ra maan ku ramuyun?” 

33Limbang kanilo, “Tuan, asiha' 
halan akai akakito.” 


3Am pakaasi' i Yasus rilo, hili 
kangkamo' no mato nilo no, am 
parambus mato nu ruo ngaulun hiano 
nakakito, am babaya' ilo ri Yasus. 


Yasus ininsuat nu ulun asuang 


ra io nakasuku' ra Yarusalim 
(Mrk 11:1-11, Luk 19:28-40, Yah 


12:12-19) 


IPaat ri Yasus ilo ra ulun 
21 ubason no rano maar sumuku' 
ra Yarusalim ilo nakasuku' ra bandar 
Baitpagi ra maar nu Inuluh Saitun. 
Am pamahuluo' no ruo ngaulun ra 
ulun ubason no hiano. Rahu kono 
ri Yasus rilo, “Bi kami muoi ka ra 
pamahunan solor ra tingkuangon 
taka tu, am suku' kami ra hino am 
siino no sanginan kaladai ruku-rukuh 
am ondo' maak nano, am lalahon mi 
pambayai' am ibito' rakon ra hitu. 
3Am kono siino ulun akibala' ra atu- 
atu ramuyun, rahu kami ra ulun hino, 





Ra Yarusalim 

‘Siino pakuan nu Tuhan ra kaladai 
hitu.” Am aringoh no po hino am 
pahusuon no yak kaladai hino ibiton 
mi.” 
4Baal hitu asauk sumuhut ra rahu 
pinaindulan nu Tuhan ra ulun angin- 
dul ra rahu nu Ala li, rahu hili kono 
SOr o, 
S“Balain mi kawi' nu ulun 
amahun ra bandar Sion, 
rahu kami, 
Hitu no raja! muyun li 
sumuku' noyo. 
To sangulun rumaliwi' ra huang. 
Am 10 tinumampak ra 
sanginan kaladai, 
io hino sanginan maak nu 
kaladai.”” 
6Hili ruo ngaulun ubason ri Yasus 
hiano inakou maya' ra nanusuban 
ri Yasus no rilo, 7am ibito' nilo 
kaladai hino am maak nano. Am 
pakasuku' ilo ri Yasus panguso' nilo 
pakayan nilo sandapau no am panga- 
pini" ra bakulung nu kaladai hino am 
tatampak rahili 1 Yasus. 8Am pangu- 
so" po nu ulun asuang rano pakai nilo 
sandapau no am pangapini' ra ralan 
ri Yasus no, am bokon rano po 
nanatas ra raun apila' ra panganga- 
pin nilo ra ralan nano. ?Ulun asuang 
siino ra namahuluan ri Yasus no am 
naalingan nano, salua-luap, rahu 
kanilo. “Sua' ri Raja' Daud yak an- 
sukon! Ala anaak ra barakat rio nga 
io matong ra inggalan nu Tuhan! A- 
ngansuk ra Ala Ansukon Bonsoi!” 
10Pakasuku' i Yasus ra Yarusalim, 
hili kawi' pono' nu ulun nu bandar 
hino nahahay, rahu kanilo, “Aun ki' 
naaku hitu raino?” 
Limbang nu ulun asuang hiano, 
“Hitu nga i Yasus, ulun angindul ra 


721:3 Tuhan: karuo kono am; ulun katangan rio. 


rahu nu Ala intor ra bandar Nasarit 
ra daira nu Galilia.” 


I Yasus munsop ra Pahun nu Tuhan 
(Mrk 11:15-19, Luk 19:45-48, Yah 2:13-22) 


12Bi ri Yasus inunsop ra lusar 
nu Pahun nu Tuhan, am pahiruo' ri 
Yasus kawi' nu ulun antatalan am 
ahahalir rano ra hino, am lulukaa- 
ngo' ri Yasus mija' nu ulun 
anunukar ra usin rano, am pantutu- 
rungon po nu ulun analan ra burung 
asang rano. BAm rahu kono 
ri Yasus rilo, “Siino nasuratan ra 
Kitap, rahu kono, 

Pahun ku sabiton ra pahun 

intok sambayang.' 

To yak maan mi solor pahun hitu ra 
intok nu ulun antatakou.” 

l4Am bi nu kula-kula' ulun 
nobolou am ulun naburau inuoi 
ri Yasus ra Pahun nu Tuhan hino, am 
pihaho' ri Yasus kawi' nu ulun hiano. 
15Ambuuk mamaayo nu imam rano 
am guru' nu ugama rano ra paat nilo 
nakakito ra tatandu' kalalaban 
inuma' ri Yasus hino. Am kasisingon 
po ilo ra anak salua-luap rano ra 

uang nu Pahun nu Tuhan hino, nga 
rahu nu anak hiano, “Sua' ri Raja' 
Daud yak ansukon.” 

16Rahu kono nu mamaayo nu 
imam hiano am guru' ugama hiano, 
“Akaringoh ko ki' ra rahu nu anak- 
anak haturo'?” 

Limbang ri Yasus, “Ua. Aringoh 
ku solor. Ikaa po ki' akau namasa' ra 
rahu nu Ala nasuratan ra Kitap, rahu 
kono, “Anak am lilia' nopongo inubas 
mu mindahu ra ansuk otopot.”” 

17Hili iruani' ri Yasus mamaayo 
nu imam rano am guru' ugama hiano 
am inakou intor ra Yarusalim, muol 

ra bandar Baitani, am koolong ra 
hino. 


Yasus nangawah ra santaun ara aamis 


akanon ra kinawa' 
(Mrk 11:12-14, 20-24) 


18Suaban nano, lakou ri Yasus 
ilo ra ulun ubason no rano nanduli' 
ra bandar Yarusalim. Paat nilo ang- 
kiralan no Yasus pono' am aitilan. 
191long ri Yasus am siino santaun 
ara aamis akanon ra kinawa' ra ihih 
nu ralan no, am oyo' no sangkami' 
io yak kaando' no kasaumi po 
kinawa' nakito no ra hino, raun yak 
akito no. Rahu ri Yasus ra santaun 
ara hino, “Ikaa no oko anginawa' 
raino suku' ra buo-buoi no.” Am 
paat nu hino parambus nu santaun 
ara hino natuor. 
20Pakakito ulun ubason ri Yasus 
rano ra baal nasauk hino am kasum- 
po' ilo kaawi'. Rahu kanilo nangki- 
muot ri Yasus, “Aun koson nu 
santaun ara hitu pulali-lali' yak 
natuor?” 
21Limbang ri Yasus rilo, “Hua- 
ngon mi. Ikaa mulalas kono akau 
mintopot am ikaa ruo-ruo huang, 
akau pono' auma' anguma' ra kono 
pinakuan ku ra taunan nu ara hitu. 
Sala' ka hino yak, akau auma' angu- 
ma' mindahu ra inuluh no “Manding 
ko muoi ra liahu maayo no,” am 
inuma' mi hino asauk yak. 22Kono 
akau mintopot aun pono' kitaakon mi 
ra luang nu sambayang mi am aundut 
mi yak.” 


Pangkimuatan ra kuasa' ri Yasus 
(Mrk 11:27-33, Luk 20:1-8) 


23Pakasuku' i Yasus ra bandar 
Yarusalim, am unsop io ra Pahun 
nu Tuhan hino. Am kotongo' 
ri Yasus angubas no am suku' nu 
mamaayo nu imam rano, am 
mamaayo nu ulun Yahudi rano 


21:21 Mat. 17:20, 1Kor. 13:2 


inuoi nangkimuot ri Yasus. Rahu 
kanilo, “Aun ki' intor nu kuasa' 
inuma' mu hitu? Aun ki' nanaak ra 
kuasa’ hino riun?” 

24Limbang ri Yasus rilo, “Au 
pono' am asiha' po angkimuot 
ramuyun. Alimbangan mi poyo 
naapo pangkimuatan kutu, am hili au 
mindahu ramuyun ra intor nu kuasa' 
ku apasaukra kawi' nu maan ku ratu. 
25Balain mi pahulu au aun ki' nanaak 
ri Yahaya ra kuasa' ra io omororob 
ra ulun, Ala ki' karuo kono am 
ulun?” 

Hili mamaayo nu imam rano am 
mamaayo nu ulun Yahudi rano nan- 
tutuum, rahu kanilo, “Aun ki' pama- 
limbangan taka? Kono maan taka ra 
intor ra Ala, am io mindahu kono po 
hino, “Kulo ki' akau ikaa mintopot ri 
Yahaya? 2610 yak kono itaka min- 
dahu intor ra kuasa' no intor poyo ra 
ulun, am alaa' taka ra ulun asuang 
ratu, nga kawi' nilo pono' hua am 
mintopot yak ri Yahaya, sangulun 
ulun angindul ra rahu nu Ala.” 

27Hili limbangi' nilo, “Ikaa 
akapandai akai.” 

Am rahu kono ri Yasus rilo, 
“Kono po hino, am au pono' am ikaa 
amala' ramuyun ra aun nanaak ra 
kuasa' rakon ra anguma' ra kawi' nu 
maan kutu.” 


Pangumangan ra baal nu ruo 
ahaka' 


28Am rahu po ri Yasus rilo, “Aun 
koson nu pamahuangan mi ra rahu 
hitu. Siino sangulun nokotohom ra 
ruo anak ungkuyon, am rahu kono ra 
anak no sali' nu inan no, ‘Abuk, muoi 
ko angkaraya' ra kabun anggur taka 
no ra orou hitu? 

29Limbang nu anak no hino, 
“Ando', aangas au muot’, kono. Am 
pahihuhuang po anak hino am bi no 
po inuoi nangkaraya' ra kabun hino. 

30Pongo nu hino hili bi no po inuoi 
ra anak no saumi no, am rahu kono, 
“Abuk muoi ko angkaraya' ra kabun 
taka no ra orou hitu.” 

Am pamalihua io ra muoi angka- 
raya’. lo yak ikaa io muoi. 3tAun ki' 
ra ahaka' hiano sinumuhut nanguma' 
ra kasiha' nu ama' nilo no?” 

Limbang nu mamaayo nu imam 
hiano am mamaayo nu ulun Yahudi 
rano, “Anak sali' nu inan no,” kanilo. 

Hili rahu ri Yasus rilo, “Raino au 
mindahu ramuyun, ulun angungu- 
kum ra sukai am ruandu' sundal 
akapamahulu asauk ra ulun pihan- 
gon nu Ala intor ramuyun. 32Nga 
sinukuan ri Yahaya Omomororob 
nanilu ramuyun ra ralan katapatan io 
yak akau ikaa nangintopot rio. Ulun 
angungukum ra sukai am ruandu' 
sundal rano solor nangintopot ra pa- 
ngubasan ri TT li. To yak hama' 
no pono’ akau nakakito ra kawi' nu 
hiano, ikaa yak hua akau angungga' 
ra huang mino am angintopot ra pa- 
ngubasan no.” 


Pangumangan ra ulun ansiwa' ra 
kabun anggur 
(Mrk 12:1-12, Luk 20:9-19) 


33Rahu ri Yasus, “Kinongohon 
mi saumi po pangumangan hitu. 
Siino sangulun tuan akakabun ra 
anggur, pahalo" no libungo', am 
pamaluang ra taun pangansipan ra 
anggur hino, am pamaal poyo ra 
bumbung asawat bonsoi poyo ra 
ntok angimbuou. Pasiwai' no kabun 
anggur hino ra kula-kula' ngaulun. 
Am luat no inakou inuoi ra piha- 
ngan bokon. 
3Am paat nu pangupuan ra 
kinawa' nu anggur hino, hili panusub 
ulun katangan ra kabun hino ra ulun 
amba no rano muol ra kula-kula' 
ulun ansiwa' ra kabun nano, nga 


muoi hua pangundut ra bahian nano 
ra kinawa' nu kabun no hino. 3510 yak 
takubo' solor nu ulun ansiwa' ra 
kabun anggur rano ulun amba SEEN 
sangulun no inumbal nilo, am sa 

lun pinatol, am sangulun no bino ol 
nilo ra batu. 36Am saup po tuan hino 
anusub ra amba no bokon rano, 
asuang intor ra amba puu-puun li, io 
vak kono po hino pinakuan nilo ra 
ulun amba no hiano. 37Am pupus no 
io nanusub ra anak no tohom muoira 
ulun ansiwa' hiano. Rahu kono nu 
tuan hino ra luang nu huang nano, 
“Anunuloon po ilo ra huang ku ra 
anak kutu.’ 

38]0 yak pakakito ulun ansiwa' 
hiano ra anak nu tuan hino, am 
pahahayam ilo, rahu kanilo, ‘Hitu 
nga raino anak anguwaris ra kabun 
hitu nuanu. Onsoi potoyon taka io am 
itaka rahili malit onohom ra kabun 
hitu. 

39Hili takubo' nilo anak nu tuan 
hino am ralaato' inuoi ra taning nu 
kabun hino am potoyo' nilo.” 

40Am kimuati' rahili, ri Yasus, 
mamaayo nu imam rano am guru' nu 
ugama rano. Rahu kono, “Kono tuan 
katangan ra kabun hino anduli', aun 
ki' maan no ra ulun ansiwa' hiano?” 

#1Limbang kanilo, “kaa mulalas 
io amatol ra ulun nanguma' ra alaat 
hiano, am pasiwai" poyo kabun hino 
ra ulun apandai amiruo rio ra 
kinawa' nu anggur hino ra paat nu 
pangupuan ra kinawa' nano.” 

#42Am rahu po ri Yasus rilo, 
“Huang ku akau nopongo nambasa' 
ra rahu nopongo nasuratan ra Kitap, 
rahu kono, 

“Batu tinapiran 
nu ulun amainaal hiano, 
sinumauk ra batu aulu’ bonsoi. 
Hino nga inuina' nu Tuhan, 
onsoi bonsoi apakito 
ra inuma' no!” 

43Rahu kono po ri Yasus, “Hua- 
ngon mi atungon nu hino, kawi' nu 
kuasa' nu ulun pihangon nu Ala 
auma' alapon intor ramuyun am 
taaki' ra ulun olondon maya' ra 
panusuban nu Ala. 44[Aun po ulun 
aratu' akaintup ra batu hino io asasai 
yak, am kono batu hino akatutuk ra 
ulun, am ulun hino aunou yak asauk 
ra kono kaau.]” 

45Kinongoho' nu mamaayo nu 
imam rano am ulun Parisi rano pa- 
ngumangan ri Yasus hino, am kapan- 
dai' nilo noyo ra ilo kuon ri Yasus no. 
46110 pono' rahili am ahuyum ra ralan 
nilo anakub ri Yasus. Io yak alaa' po 
hua ilo ra ulun asuang rano, nga a- 
ngintopot hua kinasusuang nu ulun 
rano ri Yasus ra i0 sangulun angindul 
ra rahu nu Ala. 


Pangumangan ra irau pahuatan 
(Luk 14:15-24) 


IPambala' po Yasus ra ulun 

BA asuang rano lumangus ra pa- 
ngumangan. Rahu kono, “Ra paat 
nu Ala amihang ra ulun ohondo' ra 
sangulun raja' a ga ra irau 
pahuatan nu anak no ungkuyon. 
3Susubo' no amba-amba no rano 
muol pahipah ra ulun binalaan no 
lairo' rano ra muol ra irau hino, 10 
yak ulun inipahan no hiano aangas 
muoi. 4Am panusub po raja' hino ra 
amba-amba no, am balai' no ilo. 
Rahu kono, “Oyon mi balai' kawi' nu 
ulun NOpongo binalaan rali ra akan 
nu irau hitu nopongo nilair. Sapi' am 
maak nu sapi' ku olomok ratu nopo- 
ngo ftinontob, am nalair noyo kawi’. 
Muaoi ka yak ra irau pahuatan hino.” 
SIo yak kawi' nu ulun inoyon balai’ 
hiano ikaa angkinongoh am ruu-ruuk 
yak ilo ra karaya' nilo rano. Am siino 
no muoi ra umo nilo rano, am bokon 
no muol ra karai nano, 6am ulun 
bokon rano anakub ra ulun amba nu 


22:13 Mat. 8:12, 25:30, Luk. 13:28 


raja' hino am angumbal am namatoi 
rilo. 

7Pakaringoh raja' hino ra baal 
hino, pambuuk io bonsoi am susubo' 
no sauyar no rano inuoi pamatoi ra 
ulun namatoi ra ulun no rali, am 
solobo' poyo bandar intokon nilo no. 
8Hili ipahi' po nu raja' hino ulun 
susubon no bukan rano, am rahu 
kono, Trau pahuatan hitu nopongo 
noyo nalair, io yak ulun inipahan ku 
rano ikaa matong nga ilo ulun alaat. 
9B1 kami muoi ka raino ra sangkul 
maayo rano am balain mi kula-kula' 
yak ulun atiwol mi, am muoi ilo ra 
irau hitu? 

10Hili bi nu ulun susubon no rano 
inuoi ra sangkul maayo rano, am 
luluro' nilo kawi' nu ulun atiwol nilo 
rano. Ikaa ilo ampili' ra ulun onsoi 
am ulun alaat, am kososok rahili 
pahun intok ahuot hino. 

HUnsop raja' hino ahilong ra ulun 
inipahan no rano, am kakito no sa- 
ngulun ra lolot nilo no ikaa nampakai 
ra pakayan nu irau nu raja' hino. 
12Kimuati' nu raja' no ulun hino, 
rahu kono, “U pahaka', aun ki' koson 
mu inunsop ra hitu ikaa nampakai ra 
pakayan nu irau? 

Ulun hino kaando' no limbang no 
sahuhumi. 13Hili rahu kono nu raja' 
hino ra ulun amba no rano rahu kono, 
“Tongkongon mi longon am kalayam 
nano am ibito' tapiri' ra intok olon- 
dom no, hino intok no antangi' am 
aila”” 

14Am papari' ri Yasus inindahu ra 
pangumangan hino, rahu kono, 
“Asuang ulun inipahan am kaiti' yak 

hua ulun napili’. 


Pangkimuatan ra pamayalan ra sukai 
(Mrk 12:13-17, Luk 20:20-26) 


ISHili bi nu ulun Parisi rano 
inakou, am pantutuum ilo ra aun ki' 
koson nilo ahuyum ra papasalaan 

nilo ri Yasus intor ra kula-kula' 
pangkimuatan nilo no. 16Hili 
susubo' nilo kula-kula' ngaulun 
ubason nilo rano am kula-kula' po 
ngaulun maya' ri Hirodis muoi 
ri Yasus. Am balai' nilo ulun hiano 
muoi indahu ri Yasus. Rahu kami 
rio am, “U guru' apandayan mai 
oko sangulun abubuh ra huang, a- 
ngubas yak ra ulun ra atu otopot 
maya' ra kasiha' nu Ala. Am ikaa 
maya' ra rahu nu ulun bokon. 
1/Intor ra hino, balai' nga akai. 
Kono maya' ra Arat sinuratan ri 
Musa ritaka auma' ki' ambayal ra 
sukai ra Kaisar nu pihangan nu 
Ruum karuo kono am ikaa?” 

18Am apandayan noyo hua 
ri Yasus langus nu huang nilo alaat 
no, am limbang no, “Akau tu 
ahipapayu yak ra angkimuot rakon. 
Kulo ki' akau asiha' apasala' rakon. 
19Pakitonon mi au ra baal nu usin 
pamamayal mi ra sukai nu Kaisar 
hino.” 

Am taaki' nilo sampila' usin pirak 
hino. 20Am rahu kono ri Yasus, “Aun 
ki" katangan ra inggalan am hambar 
siino ra usin hitu?” 

2ILimbang kanilo, “Kaisar nu 
Ruum no katangan.” 

Hili rahu po ri Yasus rilo, “Kono 
po hino aun po tohom nu Kaisar, am 

ayalan hino ra Kaisar, am aun po 
tohom nu Ala am bayalan hino ra 
Ala.” 

22Karingoh nilo po rahu ri Yasus 
hino, kasumpo' ilo kawi', am bi in- 
akou nangiru' ri Yasus. 


Pangkimuatan ra baal nu ulun matoi 


anduli' aayah 
(Mrk 12:18-27, Luk 20:27-40) 


23Am orou hino yak poyo 
suku' nu kula-kula' ngaulun Saduki 
rano inuoi ri Yasus. Am ulun hiatu 
amahuang nga ulun matoi ikaa an- 

duli' aayah. 24Rahu kanilo, “U 
guru', maya' ra pangubasan ri Musa 
am kono ka ki nu ruandu' hino 
matoi am kaando' po anak nilo, 
onsoi pahaka' po yak nu ungkuyon 
inatoi hino SY angandu' ra 
along no nabalu hino am hili 
pahaka' no inatoi hino siino sua'. 
25Nga siino no hua kunu' nasauk 
ra bahu li tulu' sangaka' amahun ra 
hitu. Pahuot sali' nu inan no am patoi 
no solor am kaando' po anak nilo. 
Am ruandu' nabalu hino sinino ra 
pahaka' no. Am paanduo' ruandu' 
nabalu hino ra pahaka' karuo hino. 
264m anduo' nu pahaka' no karuo 
no, am patoi po nu hino kaando' po 
anak nilo. Am anduo' poyo nu 
ahaka' nilo katalu no, am kono yak 
ino kaando' anak. Kawi' nilo tulu' 
sangaka' no nangandu' yak ra ruan- 
du' hino, am kono hino yak baal nilo 
naawi' inatoi. 27Am pupus nali bahu 
am patoi nu ruandu' hili. 

28Am paat nu Orou Papakaa- 
yahan ra ulun inatoi rahili aun ki' 
rahili angandu' ra ruandu' hino? Nga 
kawi' nilo no tulu' sangaka' nangan- 
du' ra ruandu' hino.” 

29] imbang ri Yasus, “Nasalaan mi 
namahuang, nga ikaa hua akau 
nakapandai ra rahu pinasuratan nu 
Ala am kuasa' nano. #Nga paat nu 
ulun inatoi pandulion kaayaho' rahili 
ikaa ilo ahuhuot nga kono yak hua 
rahili kinabaalo' nu malaikat rano ra 
Surga". 3lIkaa po ki" akau nambasa' 
ra rahu pinasuratan nu Ala apain- 
talang ra baal nu ulun matoi anduli' 
aayah? 32Rahu nu Ala, “Au nga Ala 
nu aki mi rali, io hino Ala ri 
Abaraham, i Isak, am i Yakup. Am 
atungon no Ala hino sala' ka Ala nu 
ulun inatoi. Io yak io nga Ala nu ulun 
aayah.” 

33Pakaringoh ulun asuang rano ra 
rahu ri Yasus hino, am kasumpo' po 
ilo kawi' ra pangubasan no hino. 

Panusuban nu Ala aulu' 
(Mrk 12:28-34, Luk 10:25-28) 


3Pakaringoh ulun Parisi rano 
ra ulun Saduki ra ikaa nakalimbang 
ri Yasus am lulur no kawi' nilo. 
35Am siino ra lolot nilo no sangulun 
guru' nu arat nu ugama ahuyum ra 
papasalaan no ri Yasus. 36Rahu 
kono, “Guru', aun ki' panusuban 
aulu' bonsoi tu ra kawi' nu Arat 
sinuratan ri Musa ritaka?” 
37Limbang ri Yasus, “Onsoi oko 
masi' ra Ala mu ra aingkoos huang 
mu, aingkoos bayah mu, am aingkoos 
pinowoon mu. 38Hino nga panusuban 
puu-puun am aulu' kapio no. 39Am 
panusuban aulu' karuo ohondo' ra 
panusuban puu-puun hino io hino 
onsoi oko masi' ra kawi' nu ulun 
ohondo' ra oko masi' ra inan mu 
tohom. #Kawi' nu Arat sinuratan 
ri Musa am kawi' nu pangubasan nu 
ulun angindul ra rahu nu Ala rano 
napu mpuug noyo ra ruo panusuban 
itu.” 


Pangkimuatan ra baal nu 
Raja' Kaayahan 
(Mrk 12:35-37, Luk 20:41-44) 


41Paat nu ulun Parisi rano 

lumulur rahu ri Yasus rilo, 42“Aun 
ki' koson nu pamahuangan mi ra 
baal nu Raja' Kaayahan tu. Aun ki' 
tansua' rio?” 

Limbang kanilo, “Sua' ri Raja' 
Daud.” 

43R ahu ri Yasus rilo, “Kono poyo 
hino, kulo ki' Ro nu Ala panusub 
ri Raja' Daud anabit ra Raja' 
Kaayahan hino ra Tuhan no? Nga 
rahu kono hua ri Daud am, 


44 Ala nopongo inindahu 
ra Tuhan ku 
rahu kono, 
Anturung ko ra solor 
ra pamiris ku,” 
suku ra au anguma' 
ra kawi’ nu pantabuh mu 
kindangan mu.’ 
45Am kono poyo i Raja' Daud 
anabit ra Raja' Kaayahan hino ra 
Tuhan, am aun ki' koson no, sabiton 
ki' io ra sua' ri Raja' Daud?” 
46Sangulun pono' kaando' no 
nakalimbang ra rahu ri Yasus no, am 
intor po ra orou hili, kaando' no ka- 
sangulun po aatas angkimuot ri 
Yasus. 


Pambalaan ri Yasus intor ra 
ikaa tumilu ra guru' ugama am 
ulun Parisi 
(Mrk 12:38-39, Luk 11:43, 46, 
20:45-46) 


1Rahu ri Yasus ra ulun asuang 
23 rano am ulun ubason no rano 
po, rahu kono, ?“Guru' ugama, am 
ulun Parisi tinaakan ra kuasa' apain- 
talang ra atungon nu pangubasan 
ri Musa li. 3Intor ra hino onsoi in- 
suhuton mi kawi' nu rahu pambalaan 
nilo rano ramuyun. Io yak ikaa akau 
tumilu ra baal nilo rano, nga ilo angu- 
bas yak ra ulun, am lai' ilo am ikaa 
sumuhut ra pangubasan nilo rano. 
4Tlo anusub ra ulun asuang anguma' 
ra baa-baal asusa' am angubas ra 
arat-arat asusa' bayain io yak ilo ikaa 
anginsuup ra ulun anguma' ra baal 
hino. 5Kawi' nu maan nilo, 
ahipailong yak ra ulun bokon. Ilo su- 
E apakapila' ra sapulu nilo am 
apakalanggoi ra lalaboi nu pakayan 


s22:44 Anturung ko ra solor ra pamiris ku: Maya' ra arat nu ulun Yahudi ulun insuaton am 
tinaakan ra kuasa' yak anturung ra solor ra pamiris. 
123:5.: Lalaboi hiano pakayon asauk ra tatandu' nu kalandanan nilo ra Ala (Kasuangan 

nilo. 6Am ilo asiha' anturung ra pan- 
turungon intok nu ulun apangkat ra 
paat ahirau am panturungon onsoi 
bonso1 ra pahun intok sambayang. 
7TAsiha' yak ilo ra tabion nu ulun 
asuang ra pasar rano, am asiha' po ilo 
ra sabiton nu ulun ra Guru... 810o yak 
onsol akau 1kaa alaai sabiton nu ulun 
ra Guru”, nga akau hitu sangaka' yak, 
am saumi yak Guru' mi. ?Am onsoi 
akau ikaa anabit ra sangulun pono', 
ra tana' hitu ra Ama' mi. Nga saumi 
yak hua Ama' taka, io hino Ama' 
taka no ra Surga'. 19Am onsol akau 
ikaa alaai sabiton nu ulun ra 
amimihang. Nga saumi yak hua 
amimihang ramuyun, io hino Raja' 
Kaayahan nirandi' nu Ala. Aun 
kaulun asiha' asauk ra mamaayo ra 
lolot mi, onsoi io sumauk ra amba. 
12Aun po ulun kumakaulu' ra huang 
io paraliwion, am aun po ulun 
rumaliwi' ra huang io pakauluon.” 


I Yasus apasala' ra kinabaalo' nu ulun 
ahipapayu 
(Mrk 12:40, Luk 11:39-42, 44, 47-52, 20:47) 


13Aila' bonsoi rahili, u kawi' 
nu guru” ugama am ulun Parisi nga 
akau hitu ahipapayu yak. Angulam- 
pong yak akau ra ulun pihangon nu 
Ala, am inan mi tohom ikaa asiha' 
pihangon nu Ala am ulun bokon 
asiha pihangon io yak popolon mi. 
14Aila' bonsoi rahili, u kawi' nu 
guru" ugama am ulun Parisi, nga 
akau hitu ahipapayu yak. Akau am- 
paruung yak ra ulun nabalu amahaau 
ra pahun nilo rano, amuni ra 
kalaatan mi hino ra sambayang mi a- 
langgoi no. Am intor ra hino nga akau 
aintupan ra ukum labing aahat. 
ISAila' bonsoi rahili u kawi' nu 
guru ugama am ulun Parisi, nga 
akau hitu ahipapayu yak. Akau 
sumandaup ra Kaha maayo no, am 


arambus ra kula-kula' pihangon 
muoi apaintopot ra sangulun pono' 
maya' ra ugama mino, 10 yak kono 
ulun hino maya' ra ugama mino akau 
apasauk ra ulun hino labing balaat no 
intor ramuyun am auma' sumubo' ra 
naraka ohondo' ramuyun. 
16Aila' bonsoi rahili u kawi' nu 
ulun mamaayo nobolou ra huang. 
Nga rahu kami hua, “Kono ulun am- 
ator anabit ra Pahun nu Tuhan, ulun 
ino auma' poyo alabusan intor ra 
pator no hino. lo yak kono ulun am- 
pator anabit ra maas siino ra luang nu 
Pahun nu Tuhan, ulun hino ikaa 
alabusan sahuhumi intor ra pator no 
hino.” 
17Akau u ulun sasambungon am 
nobolou. Aun ki' aulu' bonsoi, maas 
no ki" karuo kono am Pahun nu 
Tuhan no? Ikaa ki' Pahun nu Tuhan 
hino aulu' nga io hua apasauk ra 
maas hino nabahuan? 18Am akau a-. 
ngubas po kono hitu, “Kono sangulun 
ampator anabit ra intok pananalaban 
ra taak mi ra Ala, ulun hino auma' 
poyo alabusan intor ra pator no hino. 
Io yak kono io ampator anabit ra atu 
taak siino ra tampak nu intok 
pananalaban hino, ulun hino ikaa 
alabusan sahuhumi intor ra pator no 
hino.” 
19Nobolou akau kapio. Aun ki' 
aulu' bonsoi, taak hitu ki', karuo 
kono am intok pananalaban apasauk 
ra taak hino nabahuan? 20Topot natu, 
kono ulun ampator anabit ra intok 
pananalaban, atungon no io ampator 
ra intok pananalaban hino am kawi' 
po nu taak siino ra tampak nu intok 
pananalaban hino. 21Am kono ulun 
ampator anabit ra Pahun nu Tuhan, 
atungon no io ampator ra Pahun nu 
Tuhan hino, am anabit ra Ala siino ra 
Pahun hino. 2ZAm atu po kaulun am- 
pator anabit ra Surga', atungon no 
ulun hino ampator anabit ra panturu- 

ngon nu Ala am anabit po ra Ala an- 
turung ra panturungon hino. 

23Aila' bonsoi rahili u kawi' nu 
guru' ugama am ulun Parisi, nga 
akau hitu ahipapayu yak. Akau 
anaak ra puluan nu kawi' nu tambak 
mi ra Tuhan, onsoi kawi' nu tambak 
mi borook io hino pananaang ra a- 
ngansak ra kana'. Io yak baa-baal 
aulu' ra arat nu ugama mi io hino 
katapatan, asi' am kalandanan nu 
huang ikaa insuhuton mi. Hino nga 
halan auma' maan mino am ikaa 
ahikulawo po ra baa-baal bokon no. 
24U akau amimihang nobolou, lamuk 
nokotolop ra inumon mi rano siuron 
mi, am kium maayo sabiton ra unta 
rano solor tolonon mi. 

25Aila' bonsoi akau u kawi' nu 
guru' ugama am ulun Parisi, nga 
akau hitu ahipapayu yak. Akau 
amahu' ra sangkir am piring mi ra 
solor. ra talikuron nano yak, am lai' 
luang nano am natarong kapio haling 
ra atu-atu baal naalap mi ra kalaatan 
am kasiha' nu huang mi. 26U ulun 
Parisi nobolou, liungan mi pahulu 
solor ra luang nu sangkir am piring mi 
rano, am hili solor ra talikuron nano 
pono' am akaaya' po yak abahuan. 

27Aila' bonsoi akau u kawi' nu 
guru' ugama am ulun Parisi, nga 
akau hitu ahipapayu yak. Akau ohon- 
do' ra lalabangan sinaat ra apulak, 
onsoi ra ilayan solor ra sandikuat 
nano yak. lo yak lai' luang nano am 
napanu' ra tulang nu ulun inatoi, am 
kawi' po nu atu-atu siino ra hino 
autong am kararian. 28Kono po hino 
nu baal mi. Ilayan akau, am onsoi 
maan mi ra tingkuangon nu ulun 
bokon. Am lai' luang nu huang mi 
rano ahipapayu yak lalayau am 

napanu' ra sala". 

Yasus nambala' namalair ra ukum 
mintup ra guru-guru' ugama 
am ulun Parisi 
(Luk 11:47-51) 


29 Aila' bonsoi rahili u kawi' 
nu guru' ugama am ulun Parisi, nga 
akau hitu ahipapayu yak. Akau 
amaal analaah ra lalabangan ra 
ulun-ulun angindul ra rahu nu Ala, 
am amalimpor onsoi-onsoi ra atu 
nopongo binaal ra ilayan am pam- 
pahuangan taka intor ra ulun 
sinumuhut ra kasiha' nu Ala. 30Am 
rahu kami, “Aayah po nahi akai ra 
paat nu aki mai rali, ikaa no nahi 
akaaya' akai amatoi ra ulun angin- 
dul ra rahu nu Ala rali.” 31Amalihua 
kua tupo akau ra akau hitu sua' nu 
ulun namatoi ra ulun angindul ra 
rahu nu Ala rali. 32Kono po hino am 
ruuk kami yak tumilu ra sala' 
inuma' nu matuo mi rali. 33 Akau 
hitu ulun alaat. Aun ki' koson mi 
auma' lumabus ra bayah mi ra akau 
subaan ra apui naraka? 34Kono po 
hino kinongohon mi rahu kutu 
onsoi-onsoi. Au rahili anusub ra 
kula-kula' ulun angindul ra rahu nu 
Ala am ulun apandai am guru-guru' 
po muoi ramuyun. Am bokon intor 
ra lolot nilo no maan mi potoyo', 
am bokon intor ra lolot nilo no 
maan mi salipo', am siino po ra 
lolot nilo no maan mi loposo' ra 
luang nu pahun intok sambayang 
am ilo loowon mi intor ra bandar 
saumi am suku' ra bandar bokon. 
35Intor ra hino akau auma' 
aukuman nga akau namatoi ra kawi' 
nu ulun ikaa nakasala' haling ra 
namatayan ri Habil ulun ikaa 
nakasala' hino, am suku' ra 
namatayan ri Sakaria anak 

ri Barakia li pinatoi mi ra lolot nu 
Pahun nu Tuhan no am intok 
panalaban ra taak ra Ala. 36Hua- 
ngon mi rahu kutu, kawi' nu ukum 
ra baal hino mintup ra ulun raino 
tu.” 


Yasus akaasi' ra ulun nu bandar 
Yarusalim 


37“U ulun nu Yarusalim, akau 
aubas amatoi ra ulun-ulun angindul 
ra rahu nu Ala am aubas po akau 
omobol ra batu ra Ulun Sinusub nu 
Ala suku' ilo inatoi. Kula' halan ruli' 
ku ahinga' ramuyun ohondo' ra kono 
manuk ahipus angubu ahinga' ra 
sisiu' no. Am aangas hua solor akau. 
38Haling ra hino, raino Ala ikaa noyo 
mayan ra Pahun nu Tuhan am io ikaa 
rumangan ramuyun, 39EHino yak rahu 
ku ramuyun, intor raino ikaa no akau 
akakito rakon suku' ra akau min- 
dahu, “Ala anaak ra barakat ra ulun 
matong ra inggalan nu Tuhan? ” 


I Yasus amalair namala' ra aun 
koson nu Pahun nu Tuhan asasai 
(Mrk 13:1-2, Luk 21:5-6) 


24 ISamput ri Yasus intor ra 
Pahun nu Tuhan hino am bi in- 
akou. Am sunu' po nu ulun ubason no 
rano inuoi pahayam rio ahulit ra hon- 
soi nu Pahun nu Tuhan am binaal 
boko-bokon rano ta libung nano. 
2Am rahu ri Yasus, “Ua, Akakito ki' 
akau ra kawi' nu hiano? Au mindahu 
ramuyun kaando' kasaumi po rahili 
ra batu hiano andarapau ra intok no 
hino nga kawi' nv hiano luyaan 

kauyo'. 


Baal nu susa’ am ila' asauk rahili 
(Mrk 13:3-23, Luk 21:7-24) 


3Pongo nu hino bi ri Yasus in- 
akou inuoi ra Inuluh Saitun no am 
panturung io ra hino. Hili bi nu ulun 

ubason no rano inuoi sinumunu' rio, 
am rahu kanilo, “U guru', balain 
mu akai sanggilan ki' pamaluyaan 
kuon mu hino asauk, am atu ki' 
asauk ra tatandu' ra sukuan mu am 
kaawian nu tana' tu?” 

4Limbang ri Yasus, “Onsoi akau 
sumiho. Pai' akau kababayaan ruu- 
ngon nu ulun. “Nga asuang hua 
nuanu ulun rumangku ra inggalan ku 
am mindahu ra, “Au nga Raja' 
Kaayahan, kanilo, am asuang ulun 
paliron nilo. 6Am aringoh mi po pan- 
tatabuhan ra maar mi, am aho po nu 
pantatabuhan ra pihangon atawoi, 
am onsol akau ikaa angkaamo. Ikaa 
mulalas kawi' nu baal hiatu asauk 
pahulu, io yak sala' solor ka hino no 
kaawian nu tana' tu. 7Nga siino po 
hua sabansaan tumabuh ra sala' 
kabansa', am sampipihangan pono' 
am tumabuh po ra sala' kapihangan, 
am siino po ruruok, am tana’ tu pono' 
am amuyu' po ra kula-kula' intok. 
8Am kawi' nu hiano am anatandu' 
yak, ohondo' ra kono ruandu' am- 
paliman atipangkahui. 

9Pongo nu hino akau takubon am 
taaki' ra ulun, am ilo angila' ramuyun 
am amatoi po. Am kawi' nu ulun asi- 
singon ramuyun nga akau hua maya' 
rakon. 19Am paat nu hino asuang 
ulun lumuhut intor ra intopot nilo 
rakon, am apatakub ra ranga-rangan 
nilo, am asisingon ra sangulun am 
bokon. HAm asuang po nuanu 
rumangku ra ulun angindul ra rahu 
nu Ala am amparuung ra kula-kula' 
ulun. 12Am kalaatan apasi rumalih 
suku' asuang ulun kaando' asi". 1310 
yak atu po ulun tumaan suku” ra 
Orou Kaawian no io akaundut ra 
bayah. 14Am Aho Onsol ra baal nu 
Ala amihang ra ulun balain poroyolo' 
ra kawi' nu ulun ra luput nu tana' 
hitu hili kawi' nu ulun akaringoh. Am 
hili kaawian nu tana’ tu asauk.” 

Kalaatan Apakaila' 
(Mrk 13:14-23, Luk 21:20-24) 


IsAm rahu kono po ri Yasus, 
“Akau rahili akakito ra Kalaatan 
Apakaila' kuon ri Danil li ulun a- 
ngindul ra rahu nu Ala ininggayou 
ra Pahun nu Tuhan. (Kono aun 
amasa' Onsoi pinowoon no atungon 
nu hino.) 16Paat nu hili ulun siino ra 
daira Yudia onsoi ilo ahiru' muoi ra 
sunsui rano. ITAm paat nu hili ulun 
siino ra tampak nu pahun ikaa io 
tumuun munsop ra luang nu pahun 
angkukum ra atu-atu siino ra pahun 
nilo ibiton nilo ahiru'. 18Am ulun 
siino ra umo nilo rano, ikaa no ilo 
anduli' muoi pangalap ra pakai nilo. 
19Am asusa' bonsoi paat nu hino ra 
tayar nu ruandu' ahali' karuo kono 
am ruandu' ahipus. 20Onsoi yak 
akau sambayang akitaak ra Ala hili 
paat nu pahiruan mi hino ikaa 
akapaat ra orou anguluh karuo kono 
am Orou Taahan. ?IPaat nu susa' 
bonsoi hino siino kasusaan maayo 
bonsoi labing balaat intor ra ila' 
ikaa po nasauk ra puun nu tana' 
hitu nasauk suku' raino. Am kono 
akalimomos hino am kaando' no 
rahili asauk ra buo-buoi no. 22Kono 
Ala ikaa apakapasi' ra paat hino 
kaando' kasangulun po auma' 
aayah. Io yak, nga ulun hua pinili" 
nu Ala io apakapasi' ra paat asusa' 
bonsoi hino. 

23Am kono po siino ulun mindahu 
ramuyun ra, “Ilai' Raja' Kaayahan 
hino siino ra hitu, karuo kono am, To 
siino ra hio'. Pain mi yak intopoto' 
rahu nilo rano. 

24Ng a asuang hua rahili ulun 
rumangku ra Raja' Kaayahan, am 
rumangku ra ulun angindul ra rahu 
nu Ala akito mi, am ilo pono' am 
apandai anguma' po ra kula-kula' 


tatandu' kalalaban bonsoi nga asiha' 
hua amparuung ra ulun. Ulun pono' 
angintopot napili' nu Ala, nu kono 
noyo auma' nilo. 25Sumiho ka intor 
raino, nga binalaan ku no hua akau 
lairo' ra io kaapo nasauk tu. 

26Am kono siino ulun mindahu 
ramuyun ra, Tlai' io siino ra hio' ra 
tana' asuang ra batu am inahison no,” 
kanilo, am ikaa akau muoi ra hino. 
Karuo kono ilo mindahu, “lai' io 
nansibuni ra hitu, kanilo, am ikaa 
akau angintopot ra rahu nilo rano. 
27Nga sukuan nu Ulun Sinusub nu 
Ala ohondo' yak ra hanit amiat 
haling ra saraton nano am anabinun- 
tul ra lindobon nano. 

28Atu-atu intok nu bangkai, hino 
po intok nu susuit asuung angakan ra 

angkai no lumulur.” 


Sukuan nu Ulun Sinusub nu Ala 
(Mrk 13:24-27, Luk 21:25-28) 


29 Tkaa kula' buoi no ra libos 
nu kasusaan ra paat hino, mato nu 
orou sumauk olondom am bulan no 
pore am ikaa noyo awantang. Am 

utitin rano pono' am saratu-ratu' 
yak intor ra limbowon, am kawi' nu 
atu-atu akakuasa' ra limbowon 
auma' mingkuli yak sario 
kumuriabut. 390pongo hino hili 
tatandu' nu Ulun Sinusub nu Ala 
akito ra limbowon. Am paat nu hili 
kawi' pono' nu ulun nu tana' hitu 
rahili am satangi-tangi' yak am hili 
akito Ulun Sinusub nu Ala hino 
sumuku' banta-bantang ra sasah nu 
laput no ra kawi' nu kuasa' maayo 
bonsoi hino. 3lAm tarumpit maayo 
hino sampuyon am Ulun Sinusub nu 
Ala hino anusub ra malaikat- 
malaikat muoi ra luput nu tana' 
amalulur ra ulun pinili' nu Ala intor 
ra luput nu tana' hitu.” 


24:15 Dan. 9:27, 11:31, 12:11 24:17-19 Luk. 17:3] 24:21 Dan. 21:1, Pin. 7:14 24:26-27 Luk. 
17:23-24 24:28 Luk. 17:37 24:29 Yas. 13:10, 34:4, Yah. 32:7, Y1. 2:10, 31, 3:15, Pin. 6:12-13 

Pangubasan ra baal nu santaun ara 
(Mrk 13:28-31, Luk 21:29-33) 


32 Huangon mi baal nu san- 
taun ara hino. Tumalantar poyo am 
kumasul angimuun anangumbus am 
apandayan taka noyo ra hino ibiton 
maar atipanguluh. 33Am kono po 
hino nu akito mi po asauk baal nu 
binalaan ku hiano, intor ra hino nga 
akau apandai ra Orou Sukuan ku 
amaar noyo.” #4Huangon mi rahu 
kutu ramuyun. Kaapo aawi' matoi 
kawi' nu ulun aayah tu raino, am 
asauk no hiatu pahulu. 35Topot lim- 
bowon am tana' tu aawi' alawo, io 

ak kawi' nu rahu ku amahun yak 
ikaa alawo suku' ra buo-buoi no.” 


Sangulun pono' kaando' akapandai ra 


orou am paat nu sukuan no 
(Mrk 13:32-37, Luk 17:26-10, 34-36) 


368“Kaando' kasangulun po 
akapandai ra orou am paat no, 
malaikat rano pono' ra Surga', am 
au pono' am 1kaa po akapandai,” 
nga Ala yak saumi akapandai ra 
hino. 37Sukuan nu Ulun Sinusub nu 
Ala ohondo' yak ra paat ri Nuh ra 
pahulu li. 
38Paat nu losob ikaa po sinumuku' 
ulun ra paat nu hili ahahakan, 
ahihinum am ahuhuot suku' ra orou 
paat ri Nuh inunsop ra kapal li. 
39Paat nu losob li nanakob rilo kawi' 
nilo nakaliman ra aun nasauk rilo. 
Kono po hino nu sukuan nu Ulun 
Sinusub nu Ala rahili. ##Paat nu hino 
kono ruo ngaulun angkaraya' ra umo 
no, sangulun no ibiton am sangulun 
no sinoon, 41Am siino ruo ngaulun 
ruandu' anutu, am hino pono' am sa- 
ngulun no ibiton am sangulun no 
sinoon. 


42Haling ra hino onsoi akau 
ahibobontol, nga ikaa hua apandayan 
mi sanggilan Orou Sukuan nu Tuhan 
mi. #43Huangon mi hitu, kono nahi 
ulun katangan ra pahun hino akapan- 
dai ra antakou hino sumuku' ra 
pahun nano, am ikaa noyo oolong 
rahili, imbuawan no noyo. Ikaa io 
apahusu' ra antakou hino munsop ra 
pahun nano. #Intor ra hino, onsoi 
akau amalair hai-hait nga sukuan nu 
Ulun Sinusub nu Ala asauk ra paat 
nu orou ikaa panantaman mi ra 
sukuan no.” 


Amba maya' ra panusuban am amba 


ikaa maya' ra panusuban 
(Luk 12:41-48) 


4SRahu po ri Yasus, “Atu ki' 
amba maya' ra panusuban am apan- 
dai ampahuang? Am amba hino 
pasaukon nu tuan nilo no sumauk ra 
mamaayo ra amba-amba bokon no 
am io rahili anayar ra kanon ra paat 
nilo ahahakan. #46Anginsuat bonsol 
huang nu amba hino ra paat nu tuan 
nano anduli' am akito nu tuan nano 
io anguma' ra kawi' nu panusuban 
nano. #7Sala' ka hino yak, tuan hino 
pono' rahili am alansan po huang 
no apapihang ra kawi' nu tohom no 
rano ra amba hino. 48lo yak kono 
amba hino alaat am io mindahu ra 
luang nu huang nano, “Ikaa liha' 
laar tuan mai no anduli', 42am io 
angimuun angumbal ra amba ra- 
ngan no rano am aaa angakan 
am ahihinum ra ulun ahahayk. 
S0Am popor no tuan nano andull' 
ra orou am paat ikaa apandayan nano 
am karuo kono ikaa poyo ra pama- 
huangan no. 5IHili tuan hino angila- 
ngila"” ra amba no hino, am io 
apakuoi rio ra intokon nilair no ra 


“24:33 Orou sukuan ku amaar noyo: karuo kono am, amaar noyo, opongo amaar inatong. 
v24:36 Luang nu buku nakalair kaando':au pono' am ikaa po akapandai. 


w24:51 angila-ngila': karuo kono am, pinahiru". 


24:37 Kas. 6:5-8 24:39 Kas. 7:6-24 24:43-44 Luk. 12:39-40 

tayar nu ulun ahipapayu. Hino nga 


intok nilo rahili antangi' am aila'. 


Pangumangan ra baal nu ralaa 
oopor ngaulun 


IAm rahu po ri Yasus, “Paat nu 
25 Orou Sukuan nu Ulun Sinusub 
nu Ala baal natu kono pangumangan 
hitu. Siino 00por ralaa hiano inuoi 
paniwol ra ungkuyon ahuot sumuku' 
hino, am tuki-tukir nilo nangibit ra 
lampung. 2Limo ngaulun rano ailo 
ampahuang, am limo ngaulun rano 
apandai am pahuang. 3Kapio halan 
ralaa limo ngaulun ailo ampahuang 
hiano nangibit ra lampung, am ikaa 
hua ilo nangalu-ngalu' nangibit ra 
minak panunungu' nilo po. 4Am 
ralaa apandai ampahuang rano na- 
ngibit ra lampung am nangalu-ngalu' 
po nangibit ra minak panunungu' 
nilo. 5Ungkuyon ahuot hino naamot 
sinumuku', am panduka' ralaa inuoi 
paniwol rano, am pokokoolong ilo. 
6Paat nu tanga' londom rahili am 
ringoh nilo ra luap nu ulun bokon 
rano, rahu kanilo, “Hitu noyo ungku- 
yon muoi pahuot li. Oyon taka 
tiwolo'.” 

'Luat nu oopor ralaa hiano nanikit 
ra lampung nilo rano. 8Am rahu kono 
nu ralaa limo ngaulun ailo am- 
pahuang rano ra ralaa apandai am- 
pahuang rano, ‘Piruaan mi halan akai 
ra minak mi rano koborook. Maar no 
kalasa' lampung mai ratu.” 

9Limbang nu ralaa apandai am- 
pahuang rano, “Kaiti' yak huat minak 
mai ratu, ikaa laba' ra piruoon mai 
ramuyun. Onsoi yak akau muoi 
ahalir ramuyun ra karai no. 

10Hili bi nu ralaa limo ngaulun 
ailo ampahuang rano inuoi ra karai 
no pahalir ra minak. Paat nilo inuoi 
ra karai no, am ungkuyon ahuot hino 
pono' am sumuku', am ruandu' ralaa 
namalair rano inunsop inaya' ra ung- 





Lampung 


kuyon ahuot hino ra pahun intok nu 
pahuatan hino, am tabani' totobon 
nu.pahun hino rahili. Am bulah 
halan nu ralaa limo ngaulun rali 
rahili, am rahu kanilo, “Tuan, hiango' 
totobon tu ramon.” 

1210 yak limbang nu ungkuyon 
ahuot hino, “Ikaa au akakaulih 
ramuyun.”” 

13Rahu ri Yasus ra io nomopor ra 

angumangan no hino, “Kono po 

ino, onsoi akau amalai-lair, nga ikaa 
hua apandayan mi orou am paat nu 
sukuan nu Tuhan m;.” 


Pangumangan ra baal nu talu ngaulun 


amba 
(Luk 19:11-27) 


i4“Paat nu sukuan nu Ulun 
Sinusub nu Ala ohondo' poyo ra 
kono pangumangan hitu. Siino sa- 
ngulun asiha' makou muoi ra piha- 
ngan atawoi. Hili ipahi' no pahulu 
amba no rano am taaki' kawi' nu 
tohom no rano am papihango' rilo. 
ISAm papihango' no ra amba no 
rano maya' ra atu kapandayan nilo 
rano. Sangulun no pinapihang no ra 
limo ngaribu ringgit, am sangulun 
no ruo ngaribu ringgit, am sangulun 
no saribu ringgit, am hili io rahili 
inakou. 


25:1 Luk. 12:35 25:11-12 Luk. 13:25 25:14-30 Luk. 19:11-27 

164mba pinapihang no ra usin 
limo ngaribu ringgit li io nahipapasi 
nahuyum ra ralan no apakasuang ra 
usin hino, am pakaalap poyo ka limo 
ngaribu ringgit sua' nu usin hino. 
17Am kono po hino nu amba 
pinapihang no ra usin ruo ngaribu 
ringgit li pinasua' no poyo am 
pakaundut poyo ka ruo ngaribu ring- 
git. 18Am amba pinapihang nora usin 
saribu ringgit li inuoi nangali ra tana' 
am hili nomolosok namuni ra usin nu 
tuan no hino. 

WAm kula-kula' buoi intor ra 
hino, am panduli' tuan nu amba 
hiano am kimuati' no ka koson 
pinakuan nilo ra usin no rali. 20Hili bi 
nu amba pinapihang no ra usin limo 
ngaribu li inuoi ra tuan nilo no, am 
rahu kono, “Tuan, ra pahulu li usin 
tinaakan mu tili papihango' rakon 
limo ngaribu ringgit yak. Hili suang 
nu sua' nu naundut kutu limo ngaribu 
ringgit poyo.’ 

21Hili rahu nu tuan hino, “Onsoi 
hino. Apandayan ku no oko ra oko sa- 
ngulun apandai am minsuhut ra rahu 
ku. Intor ra oko apandai apakasuang 
ra usin kaiti' hino, am raino au alan- 
san apapihang riun ra usin asuang po. 
Ikon mu, oko raino anginsuat ruman- 
gan rakon ra intok hitu. 

22Am bi po nu amba pinapihang 
no ra usin ruo ngaribu ringgit li inuoi 
ra tuan nilo no, am rahu kono, ‘Tuan 
ra pahulu li usin tinaakan mu 
pinapihang mu rakon tili ruo ngaribu 


ringgit, hili suang nu sua' no naundut . 


kutu ruo ngaribu ringgit poyo.’ 

23Hili rahu po nu tuan hino, “Onsoi 
hino. Apandayan kuno oko ra oko sa- 
ngulun apandai am minsuhut ra rahu 
ku. Intor ra oko apandai apakasuang 
ra usin kaiti' hino, am raino au alan- 
san apapihang riun ra usin asuang po. 
Ikon mu, oko raino anginsuat ruman- 
gan rakon ra intok hitu.’ 


24Hili bi po nu amba pinapihang 
no ra usin saribu ringgit li inuoi ra 
tuan nilo no, am rahu kono, ‘Tuan 
apandayan ku oko ra oko sangulun 
ikaa apandai masi'. Apandai yak oko 
angalap ra umbung nu umo ikaa 
kinaraya' mu. Am apandai yak oko a- 
ngundut ra umbung nu tana" hitu am 
ikaa oko nakaliliman nanambak. 
25Hino puun ku alaa' am inuoi 
pomolosok ra usin nu tuan ra tana' 
no. Hitu nga raino usin muli Tuan.” 

26Rahu nu tuan hino, ‘Oko hitu 
amba alaat am lambungau. Ikaa ki' 
ili' mu ra au apandai yak angalap ra 
umbung nu umo ikaa kinaraya' ku, 
am apandai po yak angundut ra um- 
bung nu tana' hitu am ikaa 
nakaliliman nanambak. 27Kono po 
solor hino nu rahu mu tili, am onsoi 
po solor buliin mu usin ku tili ra biing 
nili am siino po sua" no koborook ra 
io unduton ku tili raino. 28Raino 
unton mi usin hitu intor ra ulun hitu, 
am taaki' ra ulun akausin 00por 
ngaribu ringgit no. 29Nga tayar nu 
ulun nokotohom am ulun hino rua- 
ngan poyo aun siino rio no suku” ra io 
akalala'. Io yak ulun poyo ikaa 
nokotohom am kaiti’ pono’ atu siino 
rio no am alapon po yak intor rio. 
30Am amba kaando' balos hitu, onsoi 
pasamputon mi am tapiri' ra intok 
olondom bonsoi no, am hino intokon 


2> 99) 


no rahili antangi' am aila'. 


Pampisaraan ra kaawian nu tana' 


31“Paat nu Ulun Sinusub nu Ala 
sumuku' ohondo' ra sangulun raja' 
am kawi' nu malaikat inaya' niruma- 
ngan rio am ra hino io anturung ra 
kurusi' ntok no amihang hino 32Am 
kawi' nu ulun ra luput nu tana' hitu 
luluron pakuoyo' ra tingkuangon no 
am hili 10 apansuai rilo ra ruo lilian 
ohondo' ra kono sangulun ahahalung 
ra bibiah amalili' ra rumba am kamb- 


25:29 Mat. 13:12, Mrk. 4:25, Luk. 8:18 25:30 Mat. 8:12, 22:13, Luk. 13:28 25:31 Mat. 16:27, 

ing. 33 Am ulun nanguma' ra kasihaan 
nu Ala luluron ra solor ra pamiris no 
am bokon no luluron ra solor ra kait 
no. 34Am rahu nu raja' hino rahlli ra 
ulun solor ra pamiris no rano, “U ulun 
binarakatan nu Ama' ku, ikon mi 
muoi ka amahun ra pihangan inuma' 
lairo' tu ramuyun ra kaapo tana' tu 
nasauk. 3SPaat ku tinabaan li, akau 
napaakan rakon, am paat ku napuaan 
ra pinawo li akau napainum rakon. 
Am ikaa halan nakaulihan mi au ra 
paat ku nanambului li, am paunsopo' 
mi po au ra pahun mi rahili. 35Am 
paat ku laba-labas li am akau po 
nanaak rakon ra pakayan. Am paat 
ku narualan akau nanalimo rakon, 
am paat ku niriilan li akau inuoi 
pahilong rakon.’ 

37 Am rahu nu ulun hiano rahili io 
hino ulun nanguma' ra kasihaan ku 
hiano, “Tuhan, sanggili' ki" akai 
nakakito riun ra oko tinabaan li am 
paakano' mai oko, am oko napuaan 
ra pinawo li am painumo' mai oko? 
38Am sanggili' ki' akai nakakito po 
riun ra oko nanambului am ikaa 
nakaulihan mai li am paunsopo' ra 
pahun mai rali, karuo kono am oko 
laba-labas li am akai nanaak ra 
pakayan riun? 39 Am sanggili' ki' akal 
po nakakito riun ra oko narualan li 
karuo kono am oko nirlilan li am oyo' 
mai oko talimoo'?” 

40Limbang nu raja' hino rahili rilo, 
“Huargon mi, paat mi nanguma' ra 
baal hino hama' pono' sangulun intor 
ra lolot nu pahaka' kaando' ra atu- 
atu ohondo' yak ra akau nanguma' ra 
baal hino ra tayar ku.” 

41Am rahu po nu raja' hino ra ulun 
solor ra kait nano, ‘U ulun inukuman 
nu Ala ahiru' ka intor rakon, muoi ka 
ra intokon nu apui ikaa alulu' 
amalasa' hino nilair ra tayar nu Ibilis 
no am malaikat no rano. 42Nga paat 
ku tinabaan li ikaa akau napaakan 


25:46 Dan. 12:2 26:2 Kas. 12:1-27 


rakon, am paat ku napuaan ra pinawo 
li am ikaa akau napainum rakon. 
43Am paat ku nanambului li akau 
ikaa akakaulih rakon am ikaa po 
akau napaunsop rakon ra pahun mi 
rali. Am paat ku laba-labas li am ikaa 
po akau nanaak rakon ra pakayan. 
Am paat ku narualan am niriilan li 
am ikaa akau inuoi panalimo' rakon.” 

44R ahu kanilo rakon rahili, ‘U 
Tuhan, sanggili' ki' akai nakakito 
riun tinabaan karuo kono am 
atiinuman, karuo kono sangulun tam- 
bului karuo kono am laba-labas am 
poyo narualan am karuo kono am 
niriilan am akai ikaa inuoi nanalimo 
ra Tuhan?’ 

45Am limbang nu raja' hino rilo, 
“Huangon mi, paat mi ikaa nanulung 
ra sangulun kaando' ra atu-atu ra 
lolot mi, ohondo' yak ra akau ikaa 
nanulung rakon.’ 

46Am ulun kono hiano pakuoyon 
rahili ra intokon aila' ampus-ampus 
hino, am ulun maya' ra rahu nu Ala 
hiano ilo rahili akaundut ra kaayahan 
ampus-ampus.” 


Pakat ra amatoi ri Yasus 
(Mrk 14:1-2: Luk 22:1-2: Yah 
11:45-53) 


2 lAm pongo ri Yasus nambala' 
6 ra kawi' nu rahu hiano, am rahu 
no po ra ulun ubason no rano, 
2“A pandayan mi noyo ruo orou yak 
amahun tu raino am ahirau no ra Irau 
Paska, am Ulun Sinusub nu Ala tu 
patakubon ra maan salipo'.” 

3Hili mamaayo nu imam rano am 
mamaayo nu ulun Yahudi rano 
nahahayam ra pahun ri Kayapas 
Kinatuaan nu Imam rano. 4Am 
pahahayam ilo ra aun koson pakuan 
nilo amarindim anakub ri Yasus am 
amatoi rio. SAm rahu kono nu ulun 
hiano, “To yak pain taka poyo pasa- 

sal' ra paat nu irau tu, nga akapan- 
duruso kaili' naapo ulun asuang 
rano.” 


I Yasus nirabul ra umau aamis owou 
ra Baitani 
(Mrk 14:3-9, Yah 12:1-8) 


6Paat ri Yasus siino ra bandar 
Baitani ra pahun ri Simun io hino 
i Simun ra bahu li io sangulun nam- 
pulu, 7am ratong nu sangulun ruan- 
du' inuoi ri Yasus. Io nangibit ra 
butul binaal intor ra batu pualam, 
am butul hino napanu' ra umau 
aamis ra owou am oloho bonsoi. 
Am kotongo' ri Yasus angakan io 
namarabul ra ulu ri Yasus no ra 
umau oloho hino. 8Kakito nu ulun 
ubason ri Yasus rano inuma' nu 
ruandu' hino am pambuuk ilo. 
Rahu kanilo, “Kulo ki' imboyowo' 
umau aamis ra owou hino? 9Qloho 
nga umau aamis ra owou hino nu 
kono io talanon, am loho nano 
taakin ra ulun kaando' atu-atu.” 
10Am kapandai' ri Yasus ayam nu 
ulun ubason no rano, am indahu io 
rilo, “Kulo kasusai' mi ruandu' hitu. 
Inuma' natu rakon onsoi am pangin- 
suatan ra tayar ku. Ulun kaando' 
atu-atu hiano rumangan hai-hait 
ramuyun. Io yak au hitu ikaa abuoi 
rumangan ramuyun, 12Ruandu' hitu 
namarabul rakon ra umau aamis 
howou am oloho hitu, nga io amalair 
rakon ra au lobongon rahili, 13Hua- 
ngon mi onsoi-onsoi rahu kutu, nga 
atu pono' hua kaintok ra angaho ra 
Aho Onsoi intor ra Ala hitu ra luput 
nu tana' tu, am aulit po yak inuma' nu 
ruandu' hitu aaka pampahua- 
ngan taka rio.” 


Yudas amalihna apatakub ri Yasus 
(Mrk 14:10-11, Luk 22:3-6) 


14Hili bi nu sangulun ra lolot 
nu oopor am ruo ngaulun ubason ri 
Yasus rano, 10 hino i Yudas Is- 


kariot, inuoi ra mamaayo nu imam 
rano. I15SRahu no, “Aun taakan mi 
rakon nu kono patakubon ku 
i Yasus ramuyun?” 

Am panguntob mamaayo nu imam 
hiano ka talu ngoopor ngapila' usin 
pirak am taaki' nilo ri Yudas. 16Intor 
ra orou hili Yudas ahuyum ra paat 
onsol apatakub ri Yasus. 


Yasus am ulun ubason no nangakan ra 
akan nu Irau Paska 
(Mrk 14:12-21, Luk 22:7-14,21-23, Yah 
13:21-30) 


i7Paat nu orou pangimuunan 

nu Irau Ruti' Kaando' Tatauk 
Apakambang, bi nu ulun ubason 
ri Yasus rano am inuoi rio. Rahu 
kanilo, “Aun kasiha' mu ra intok 
pamalairan mai ra paangkanan ra 
Irau Paska ra tayar taka?” 

18Rahu ri Yasus rilo, “Bi kami ra 
sangulun no ra bandar Yarusalim, am 
rahu kami rio: Rahu nu Guru' mai no 
kono hitu, “Paat ku amaar noyo. Au 
am ulun ubason ku rano aangkan ra 
akan nu Irau Paska hino ra pahun 
mutu.”” 

19Am insuhuto' nu ulun ubason no 
rano aun nanusuban ri Yasus li rilo, 
hili lairo’ nilo ruo pangakanan nilo ra 
Irau Paska hino. @Paat no nolondom 
paangkan i Yasus ilo ra oopor am ruo 
ngaulun ubason no hiano. ?!Kotongo' 
nilo aangkan am rahu ri Yasus rilo, 
“Huangon mi siino sangulun ra lolot 
mi tu apatakub rakon naapo.” 

22Karingoh nilo rahu ri Yasus 
hino kasusa' bonsoi huang nilo rano, 
hili pampapalit ilo nangkimuot 
ri Yasus, rahu kanilo, “Tuhan, au 
huat nahi kuon mutu?” 

23Limbang ri Yasus, “Ulun 
apatakub tu rakon siino raino sinu- 
minggau' rakon napatapuk ra ruti' ra 
luang nu mangkuk. 24Ulun Sinusub 
nu Ala tu maan potoyo' rahili, maya' 
yak ra rahu nasuratan ra Kitap nu 

Ala, 10 yak kaasian bonsoi ulun 
apatakub ra ulun sinusub hino nga 
aila' 10 bonsoi rahili. Labing honsoi 
no ulun hino ikaa anakon tili.” 

2#SRahu ri Yudas apatakub 
ri Yasus no, “U Guruv', au no huat 
nahi kuon mutu?” 

Limbang ri Yasus rio, “Kono yak 
nga rahu muno.” 


Irau nu Tuhan 
(Mrk 14:22-26, Luk 22:14-20, I Kor 11:23-25) 


26Paat nilo aangkan, alapo' 

ri Yasus ruti' no hili sambayango'. 
Am tutubingo' no ruti' hino, am 
taaki' ra ulun ubason no rano, rahu 
no, “Unton mi am akano'. Hitu nga 
inan ku.” 

27Am alapo' po ri Yasus sangkir 
namalingian ra ruu' nu anggur no hili 
sambayang mindahu tarima' kasi' ra 
Ala. Am taaki' no sangkir hino ra 
ulun ubason no rano, am rahu 
ri Yasus, “Anginum akau kawi'. 
28Hitu nga lumbak ku mangun ra 
opokotopot ra parandian nu Ala am 
lumbak kutu po kumalambiis ra tayar 
nu ulun asuang rahili pangangampun 
ra sala' nilo. 

29Au mindahu ramuyun nga hino 
no intob ku raino ikaa anginum ra 
anggur nu Irau Paska hitu suku' ra 
itaka asisimpung anginum ra ruu' nu 
anggur ra [rau bahu ra paat ku 
amihang ra tana' bahuon nu Ama' 
ku.” 30Pongo nu hino am pahimanani 
ilo nani angansuk ra Ala, am bi nilo 
rahili inuoi ra Inuluh Saitun no. 


I Yasus amalair mindahu ra i Piturus 


ahalim rio 
(Mrk 14:27-31, Luk 22:31-34, Yah 13:36-38) 


31Am rahu ri Yasus ra ulun 
ubason no rano, “Londom hitu 
kawi' mi ahiru' apahusu' rakon, nga 


nopongo hua nasuratan ra Kitap, 
rahu nu Ala, 
Au amatoi ra ahahalung ra 
rumba hino 
am rumba no hiano ahihiru' 
akapansusuai." 

32o yak paat ku pandulion 
kaayaho' rahili au amahulu ramuyun 
muoi ra daira Galilia.” 

33Am rahu ri Piturus ri Yasus, 
“Guru”, ikaa! Kono iruanan nilo po- 
no” oko am au ikaa ahiru' apahusu' 
riun.” 

34Am limbang ri Yasus, “Huangon 
mu onsoi-onsoi rahu kutu, londom 
hitu kaapo manuk angingkukuuk am 
intalu ruli' no oko mindahu ra oko 
ikaa akakaulih rakon.” 

35Limbang po ri Piturus, “Payaan 
pono' au potoyo' riun Guru', am ikaa 
yak au ahalim riun.” Am rangan 
pono' ri Piturus rano am mindahu 
yak ra kono rahu nano. 


Yasus inuoi sambayang ra Gitsamani 
(Mrk 14:32-42, Luk 22:39-46) 


36Bi ri Yasus ilo ra ulun 
ubason no rano inuoi ra saumi intok 
ininggalanan ra  Gitsamani. 
Pakasuku' ilo ra intok hino rahu ri 
Yasus rilo, “Anturung ka ra hitu 
tima'. Muoi au ra hio' sambayang.” 
37Am ibito' ri Yasus i Piturus 1l0 
talu ri Yakup ami Yahaya ra rangan 
no. lo angimuun asusa' bonsoi. 
38Rahu ri Yasus rilo, “Huang ku 
asusa' bonsoi am alimanan ku kono 
yak maar patol. Murong ka ra hitu, 
am maya' ka rakon angkarat.” 
39Am indul po ri Yasus tinuma- 
ning koborook rilo am nahulatur ni- 
rumungu' am sambayang. Am rahu 
no, “U Ama', kono poyo auma' pain- 
towoyon mu ila' hitu intor rakon. Io 
yak sala' ka maya' ra kasiha' ku, 
maya' yak hua ra E, mu tohom.” 

40Pongo ri Yasus sambayang pan- 
duli' i Yasus, am ilong no ra ulun 
ubason no rano am noolong. Am rahu 
ri Yasus ri Piturus, “Kulo, ikaa no ki' 
akau akataan ang sarat rumangan 
rakon ra sajaam yak? 41Onsoi ka ang- 
karat am sambayang hili akau ikaa 
aintupan ra panginaman, Otopot 
halan solor huang asiha', anguma' ra 
atu otopot, io yak ikaa akau tumaan 
nga inan nu ulun tu alami'.” 

42Am bi po ri Yasus nanduli' am 
sambayang. Rahu no, “U Ama', kono 
pi sangkir nu ila' hitu ikaa auma' 
uhuton mu unto' intor rakon, hama' 
no pono' inumon ku hili kasiha' mu 
auma' asauk.” 

#43Pongo nu hino panduli' po 
i Yasus ra intok nu ulun ubason no 
rano, am hino po yak ilo sobolo- 
bolong ikaa nilumuat, nga atikoolong 
hua ilo bonsoi. 

44Am iruani' po ri Yasus ilo inuoi 
sambayang, am hino kaintalu no sam- 
bayang amalaup ra sambayang nali. 
45Am panduli' po i Yasus ra ulun 
ubason no rano, am rahu no, “Ikaa po 
ki" akau nilumuat? Oolong yak po ki' 
akau. Raino paat no Ulun Sinusub nu 
Ala taakin ra kuasa' nu ulun 
nakasala'. 46Lumuat ka am ikon mi 
makou taka raino. Ilai' mi inatong no 
ulun apatakub no rakon.” 


I Yasus tinakub 
(Mrk 14:43-50, Luk 22:47-53, Yah 18:3-12) 


47Kotongo' ri Yasus ahayam 
am ratong ri Yudas sangulun intor 
ra lolot nu o0por am ruo ulun 
ubason ri Yasus rano. Siino kula- 
kula' rangan no, akatinanggoi ra 
pailang am umbal-umbal. Ulun aka- 
tinanggoi hiano sinusub nu 
mamaayo nu imam rano am 
mamaayo-mamaayo nu ulun Yahudi 


rano. 4Nopongo no hua rahu nu 
apatakub hino ra ulun asuang hiano 
ra, “Atu po naapo ngingilan ku, am 
hino no io, am takub kami yak rio.” 

49Am suku' ri Yudas am imaar io 
ri Yasus am rahu no rio, “U Guru". 
Lumansan ra Ala amarakat riun.” 
Am ngingili' no i Yasus. 

S0Limbang ri Yasus, “U pahaka' 
ku. Hitu ki' solor langus nu lakou 
mutu?”” 

Am bi nu ulun asuang hiano am 
takubo' nilo i Yasus. SIAm butuso' 
nu sangulun rangan ri Yasus rano 
pailang nano am piriso' no amba nu 
Kinatuaan nu Imam hino, am kairu' 
talingo no sangkibab no. 52Rahu 
ri Yasus ra ulun ubason no hino, 
“Susukan mu pailang muno pan- 
dulio' ra angkap nano, nga kawi' nu 
ulun amiris ra ulun ra pailang am io 
pono' am sulangin po piriso' ra 
pailang. S3Ikaa ki' oko akapandai ra 
au auma' halan akitulung intor ra 
Ama' ku am io anusub ra malaikat no 
oopor ngaribu muoi amalabus 
rakon? 54[o yak kono au labusan nu 
Ama' ku, am ikaa no asauk rahu 
pinalair surati' ra Kitap nu Ala ra 
baal nu asauk rakon tu raino.” 

SSHili rahu po ri Yasus ra ulun 
asuang hiano, “Kulo ki' panatinang- 
goi ka ra pailang am umbal-umbal ra 
anakub rakon tu, kono yak anakub ra 
ulun alaat? Tukir nu orou huat halan 
au nanturung angubas ra ulun ra 
luang nu Pahun nu Tuhan, am kulo 
ki' au pai' mi takubo' ra paat nu hili? 
S61o yak kawi' nu baal hino asauk 
sumuhut yak ra aun pinasuratan nu 
Ala ra ulun-ulun angindul ra rahu nu 
Ala rali.” | 

Am paat nu hino pahihiru' no 
kawi' nu ulun ubason ri Yasus rano 
nangiru' rio. 


X26:50 Hitu ki" solor langus nu lakou mutu?: karuo kono am, Kapasion mu anguma' ra maan 

I Yasus ra tingkuangon nu Ulun 
Amumutus ra arat nu ugama 
(Mrk 14:53-65, Luk 22:54-55, 63-71, Yah 
18:13-14, 19-24) 


S7Ibito' nu ulun nanakub rano 
1 Yasus ra pahun ri Kayapas 
Kinatuaan nu Imam no, intok nu 
guru-guru' ugama am mamaayo- 
mamaayo nu ulun Yahudi rano 
nilumulur. “Am i Piturus 
sinumunu' ri Yasus suku' ra lusar 
nu pahun nu Kinatuaan nu Imam 
hino, ka atawoi yak hua lolot nilo 
no. Am io inunsop nanturung ra 
intok hino sinumaang ra sauyar 
ahahalung rali ahilong ra aun koson 
pakuan nilo ri Yasus. 5?Kawi' nu 
mamaayo nu imam am kawi' nu 
Ulun Amumutus ra arat nu ugama 
hiano ahuyum yak ra panikanan 
abubuak papasalaan nilo ri Yasus 
ra maan potoyo. 6Am asuang po 
halan ulun inuol ra tingkuangon nu 
Ulun Amumutus ra arat nu ugama 
rano ambuak apasala' ri Yasus, io 
yak kaando' no kasaumi po asuhut 
ra rahu nilo rano. Am popor no ruo 
ngaulun inuoi ra tingkuangon nu 
Ulun Amumutus hiano, 6lrahu 
kanilo, “Rahu nu ulun hitu, “Aalap 
ku amunsah Pahun nu Tuhan, am 
katalu ra orou nali am baalon ku 
poyo pandulio',” kono.” 

62Luat nu Kinatuaan nu Imam 
hino, am rahu no ri Yasus, “Kaando' 
ki' pamalimbangan mu ra papa- 
salaan nu ulun hiatu riun?” 63]o yak 
ikaa no nilumimbang i Yasus. 

Am rahu po nu Kinatuaan nu 
Imam no rio, “Ra inggalan nu Ala 
Aayah, au anusub riun mindahu 
topo-topot. Balain mu akai ka otopot 
ki oko Raja' Kaayahan, Anak nu 
Ala?” 


64Limbang ri Yasus, “Kono yak 
nga rahu muno. Raino au mindahu ra 
kawi' mitu, intor raino akau akakito 
ra Ulun Sinusub nu Ala tu anturung 
ra solor ra pamiris nu Ala Ansukon 
Bonso1 no am matong ra sasah nu 
haun ra limbowon.” 

65Am karingoh nu Kinatuaan nu 
Imam hino am kasisingon io, am bin- 
tai' no sampayau nali am rahu no, 
“Ahuyat huat ulun hitu ra Ala. Ikaa 
pono' raino kinongohon taka rahu nu 
ulun amarawa' bokon rano, nga nari- 
ngoh taka noyo rahu natu ra lo angi- 
la-langka' ra Ala. 66Am raino aun ki 
pamutusan mi?” 

Limbang kanilo, “Nakasala' noyo 
hua, am onsoi yak ra io potoyon.” 

67Am titiwahi' nilo bulos ri Yasus 
no, umbalo' am hili nanampiling po 
rio. 68Am rahu kanilo, “U Raja' 
Kaayahan. Balai' bai akai raino, ka 
aun anampiling am anumbuk tu riun 
raino?” 


I Piturus ahalim ri Yasus 
(Mrk 14:66-72, Luk 22:56-62, Yah 18:15-18, 


25-27) 


69Kotongo' ri Piturus turu- 
turung ra lusar li, am bulah nu sa- 
ngulun ralaa amba nu Kinatuaan nu 
Imam hili, am rahu no ri Piturus, 
“Oko hua liha' ranga-rangan 
ri Yasus ulun nu daira Galilia 
hino.” 

1010 yak I Piturus nahalim, lim- 
bang no ra tingkuangon nu kawi' nu 
ulun hiano, “Ikaa akapandai au ra 
aun langus nu rahu muno!” 

71Hili parayuso' no sinumamput 
tinumingkuang ra sasamputon maayo 
no. Am kakito nu sangulun amba 
ralaa bokon no i Piturus. Am rahu nu 
ralaa hino ra ulun siino ra hino, “Io 


y26:65 bintai' no sampayau nali: Baal nu ulun Yahudi ambuuk. 

nga ulun rangan ri Yasus ulun nu 
Nasarit hino.” 

72Am pahalim po hua i Piturus am 
limbang no, “Aatas au solor ampator, 
nga ikaa hua au akakaulih ra ulun 
kuon muno.” 

731kaa kula' buoi intor rahili am bi 
nu ulun iningkakat rano ra hino ini- 
maar ri Piturus, am rahu kanilo, 
“Otopot tupo oko sangulun rangan 
nilo rali. Lai' rahu mitu ohondo' tu 
yak.” 

74Hili pampator i Piturus, 
“Ukuman au pono' nu Ala nu kono 
au abubuak, nga ikaa hua au 
akakaulih ra ulun hino.” 

Am paat hino manuk no pono' am 
aningkukuuk. 75Am ahuang 
ri Piturus rahu ri Yasus li rio, 
“Kaapo manuk aningkukuuk, am in- 
talu ruli' no oko ahalim ra ikaa 
akakaulih rakon.” Am sasamput yak 
rahili ri Piturus am nantangi' 
sumulikuk. 


I Yasus inibit ra tingkuangon nu 
Gabunor Pilatus 
(Mrk 15:1, Luk 23:1-2, Yah 18:28-32) 


2 ISusuab nali ra paat no mingas 
7 lali' kawi' nu mamaayo nu 
imam am mamaayo nu ulun Yahudi 
nahahayam ra aun koson nilo auma' 
apapatoi ri Yasus. ZTongkongo' nilo 
longon ri Yasus am ibito' ri Pilatus 
Tuan Gabunor ra pihangan nu iana' 
Ruum. 


Pinatayan ri Yudas 


3Paat ri Yudas napatakub 
ri Yasus hino nakapandai ra i Yasus 
ukumin potoyo' am pangkuli' huang 
no, paulio' no halan pirak talu 
ngoopor ngapila' li ra mamaayo nu 
imam rali am katua-katua' nu ulun 
Yahudi rano. 4Rahu ri Yudas, “Au 
nakasala' ra napatakub ra ulun kaan- 
do' ra sala' suku' io ukumin potoyo'.” 


27:3-8 Inu. 1:18-19 27:9-10 Sa. 11:12-12 


Rahu kanilo, “Aun pakuan mu 
mindahu ramon? Pun yak hua riun?” 
STapiri' ri Yudas pirak hino ra 
luang nu Pahun nu Tuhan, am bi no 
inakou inuoi sinumihot. 6Kukumo' 
nu mamaayo nu imam hiano pirak 
hino, am rahu kanilo, “Hitu nga usin 
pinangalir ra lumbak, am maya' ra 
arat nu ugama taka tu usin hitu ikaa 
auma' pakayon ra Pahun nu Tuhan.” 
7Pahahayam ilo ra koson pakuan 
ra usin hino, am putusi' nilo ra pa- 
ngangalir ra tana' ininggalanan ra 
Tana' Nu Ulun Amamaal Ra 
Sampa". Tana' hino pamalabangan 
nilo ra tayar nu ulun sala' ulun 
Yahudi. 8Hino nga puun no tana' 
hino ininggalanan ra Tana' Lumbak 
suku' raino. 
9Hino nga raino langus nu rahu nu 
Tuhan pinaindulan no ra ulun angin- 
dul ra rahu nu Ala li io hino Yaramia, 
rahu no, 
“Pangalap ilo ka talu ngoopor 
ngapila' pirak, 
10 hino loho tinantu' nu ulun 
Israil ra pangangalir rio, 
l0hili taaki’ nilo usin hino 
ra pamamayal ra tana' nu ulun 
amamaal ra sampa ' hino 
maya' yak ra kono nirahu nu 
Tuhan rakon.” 


I Pilatus nangkimuot ri Yasus 
(Mrk 15:2-5, Luk 23:3-5, Yah 18:33-38) 


IITuor ri Yasus ra tingkua- 
ngon nu Tuan Gabunor nu Ruum 
no, am kimuati' nu Tuan Gabunor 
no i Yasus, “Kapio ki' oko tu Raja' 
nu ulun Yahudi?” 

Limbang ri Yasus, “Kono yak nga 
rahu muno.” 
. 1o yak paat nu mamaayo nu 
imam rano am mamaayo-mamaayo 
nu ulun Yahudi rano napasala' 
ri Yasus am ikaa no io nilumimbang 
sahuhumi. 

13Am rahu ri Pilatus ri Yasus, 
“Ikaa no ki’ kininongoh mu 
papasalaan nilo ratu riun?” 

14Am ikaa no hua i Yasus 
nilumimbang kaingondo' po, am 
kasumpo' Tuan Gabunor no bonsoi. 


I Yasus ukumin maan potoyo' 
(Mrk 15:6-15, Luk 23:13-25, Yah 
18:39-19:16) 


15Tuki-tukir nu Irau Paska 

kaulayan nu Tuan Gabunor hino 
aubas amalabus ra sangulun ra lolot 
nu nirlilan rali maya' ra kasiha' nu 
ulun asuang rano. 16Am paat nu 
hino siino sangulun niriilan, ingga- 
lan no i Yasus Barabas. Am ulun 
hino napandayan noyo nu kawi' nu 
ulun baal nu inuma' nano. Am 
lulur nu ulun asuang hiano ra ting- 
kuangon ri Pilatus no am rahu 
ri Pilatus rilo, “Aun ki' kasihaan mi 
ra labusan ku ramuyun? I Yasus 
Barabas ki', karuo kono am i Yasus 
sabiton ra Raja' Kaayahan tu?” 

18Apandayan noyo hua ri Pilatus 
ra ulun mamaayo nu ulun Yahudi 
apasala' ri Yasus nga ilo sumolon. 

19Paat ri Pilatus nanturung ra 
intok nu pamumutusan hino, 
panusub andu' nano ra sangulun 
muol mindahu rio. Rahu no, “Balain 
mu i Pilatus ra ikaa anguma' ra aun- 
aun ra ulun kaando' ra sala' no, nga 
nasusa' au ra inupi kuli ramai' li ra 
baal nano.” 

20Pokoto' nu mamaayo nu imam 
rano am mamaayo-mamaayo nu ulun 
Yahudi ulun asuang hiano ra akitaak 
ri Pilatus amalabus ri Barabas am i 
Yasus yak maan potoyon. 

21T]o yak rahu po ri Pilatus ra ulun 
asuang rano, “Aun ki' kasihaan mi ra 
maan ku labusi' kaayaho' ramuyun 
ra ruo ngaulun hiatu?” 

Rahu kanilo, “1 Barabas.” 


27:24 Laup. 21:6-9 


2A m pangkimuot i Pilatus rilo, 
“Kono po hino aun ki' maan ku 
ri Yasus sabiton ra Raja' Kaayahan 
tu?” 
. Limbang nilo kaawi", “Salipon yak 
10.” 

2310 yak rahu ri Pilatus, “Kulo. 
Aun ki" kalaatan inuma' no?” 

Io yak aulu’ po solor pampaluap 
nilo ra, “Salipon yak io!” 

24Kapandai ri Pilatus ra ilo aangas 
maya' ra rahu nano, am ikaa noyo 
nirumuuk, nga alaa' poyo hua ra ilo 
ahahangit, hili pangundut io ra siang 
li am pambahu' ra tingkuangon nu 
ulun asuang rano, am rahu kono, 
“Ikaa au atanggung ra pamatayan mi 
hitu. Layan yak pakuan mi raino.” 

25Limbang kono nu ulun hiano, 
“Hama' no. Akai am anak-anak mai 
ratu pono’ ananggung ra patayan 
natu.” 

26Am labusi' ri Pilatus i Barabas 
ra tayar nilo, am susubo' sauyar rali 
amalapos ri Yasus ra lapos akapilat 
am nanaak rio poyo ra maan salipo'. 


I Yasus inuyai nu sauyar 
(Mrk 15:16-20, Yah 19:2-3) 


2/Pongo nu hino ibito' nu 
sauyar ri Pilatus rano i Yasus inun- 
sop ra pahun nu Tuan Gabunor 
hino, am lulur nilo kawi' ra sauyar 
ranga-rangan nilo rali nilumibung 
ri Yasus. #Am panguso' nilo 
pakayan ri Yasus no am pasam- 
payawo'” nilo ra sampayau alia'. 
29Am balito' nilo raan akaruui, am 
pasasapako' nilo ri Yasus, am po- 
tonggoyo' nilo longon ri Yasus 
pamiris no ra susukur no, am 
pahulatur ilo ra tingkuangon nano 
am pahiansu-ansuk ra ilo ahuyai li 
ri Yasus, rahu kanilo, “Kaansayan 
ra Raja” nu ulun Yahudi.” 
30Hili tiwahi' nilo i Yasus, am 
unto' nilo susukur pinaanggoi nilo no 

Sauyar nu Ruun 


am patakulio' pangumbali' ra ulu 
nano. 3I1Pongo nilo nahuya-huyai 
ri Yasus, am panguso' nilo sampayau 
alia' hino am pakayo' nilo pakayan 
ri Yasus ra pakai nali yak, hili ibito' 
nilo rahili i Yasus inuoi ra intok 
panalipan no rio. 


I Yasus'sinali 
(Mrk 15:21-32, Luk 23:26-43, Yah 19:17-27) 


32Paat nilo makou no am 
katiwol nilo sangulun intor ra daira 
Kirini, ininggalanan ri Simun. Am 
likati' nilo i Simun nanaan ra salip 
ri Yasus hino. 
33Pa kasuku' ilo ra intok ininggala- 
nan ra inuluh Golgota, atungon no 
Intok nu Kuapak. 34Am painumo' 
nilo halan i Yasus ra ruu' nu anggur 
kinaulan ra ubat apait no, io yak paat 
ri Yasus aa Dan kat ra rila' no kaa- 
ngas noyo panginum. 35Salipo' nilo 
1 Yasus, am pahuhundi' ra antatayar 


ra pakayan nano, 3$6Am panturung po 
ilo ahalung ri Yasus. 37Sakati' nilo 
surat napasalaan hino ra limbou nu 
ulu ri Yasus no, am atungon nu surat 
hino, “Hitu nga i Yasus, Raja' nu 
ulun Yahudi.” 

38Hili salipo' nilo poyo ruo 
ngaulun nantakou rano parangano' 
ri Yasus, sangulun solor ra pamiris 
nano, am sangulun solor ra kait nano. 

39Am ulun ansail ra intok hino 
ruka-ruka' ulu nilo” rano ahuyai 
ri Yasus, #Rahu kanilo, “Oko hitu 
mindahu ra amunsah ra Pahun nu 
Tuhan am amaal apanduli' ra buoi 
nu talu orou. Kono po oko otopot 
Anak nu Ala lumabus ko raino am 
tuun intor ra salip no.” 

41Kono po hino nu mamaayo nu 
imam rano am guru' ugama rano am 
mamaayo-mamaayo nu ulun Yahudi 
rano ahuyai po yak ri Yasus. #llo 
mindahu ahuhulibos rahu kanilo, 


227:39 ruka-ruka' ulu nilo: Baal nu ulun Yahudi angulalaat ra ulun bokon. 

“Ulun bokon solor kaayahon no, am 
lai" inan no tohom am ikaa kaayahon 
no. Kono io raja' nu ulun Israil onsoi 
io tumuun intor ra salip hino am hili 
akai akakito am angintopot rio. 4310 
alansan ra Ala, am mindahu ra io 
Anak nu Ala. Ilai' taka bai raino ka 
kaayahon io nu Ala.” 

44Am ulun pono' nantakou ruo 
ngaulun hiano pinasinggau' salipo' 
ri Yasus am ahuyai po yak rio. 


Pinatayan ri Yasus 
(Mrk 15:33-41, Luk 23:44-49, Yah 19:28-30) 


4SPaat nu tanga' orou, kolon- 
dom luput nu daira hino ra buoi no 
talu ngajaam li. 46Maar jaam katalu 
am luap ri Yasus ra rahu maayo, 
rahu kono, “loi, Iloi, lama sabak- 
tani.” Am atungon nu rahu hino, “U 
Ala ku, u Ala ku, kulo iruani' mu 
au?” 

47Pakaringoh kula-kula' ngaulun 
tinumuor nakaimaar ra intok nano, 
am rahu kanilo, “To ahipah ri Ilia 
ulun angindul ra rahu nu Ala li.” 

48Pahipapasi sangulun li rilo na- 
ngalap ra tutuu' aluoi lisopon nu 
siang, am abuhi' no ra ruu' nu anggur 
asangiu am sanggapi' tutuu' hino ra 
taun limaam no, am singgali' no 
patimposo' halan ri Yasus. 

49 Am rahu nu uiun bokon no rilo, 
“Pulanuan taka yak. Lai' taka ka 
oyon io naapo ri Ilia kaayaho' am 
tuuni' intor ra salip no.” 

S0Saup po ri Yasus nilumuap ra 
luap aingor, hili huang no natutus. 

SIPulali' kono nu kain pinomo- 
lolot ra Sulap Nabahuan Bonsoi hino 
ra Pahun nu Tuhan nainta' ruo nan- 
suai haling ra namarangkatan li am 
suku' ra popor nali. Tana' li pono' am 
iningkuli', am batu maayo rali pono' 
naupak 52Lobong-lobong rali pono' 
am nasukab, am siino po kula-kula' 


ulun mintopot ra Ala nopongo inatoi 
nilumuat nanduli' naayah ra paat nu 
hino. 53Samput nilo haling ra lobong 
nilo rano. Ra pongo ri Yasus 
nilumuat nanduli' naayah haling ra 
patayan ilo inuoi ra Yarusalim am 
asuang ulun akakito rilo ra hino. 

S4Kakito nu katua' nu sauyar 
hiano, ilo ra sauyar bokon amiaha' ri 
Yasus rano ra tana' li iningkuli', am 
kawi' nu baal nasauk hino, am kalaa' 
ilo laarang. Rahu kanilo, “Otopot 
hua tupo ulun hitu Anak nu Ala.” 

SSAm asuang ruandu' ra intok 
hino angibabaya' ri Yasus intor ra 
atawol. Ruandu' hiano nga naubas 
inaya' anginsuup ri Yasus puun ra 
daira Galilia. 5#9Nakasaang ra ruan- 
du' hiano io hino i Maria ulun nu 
Makdalina, am i Maria ina' ri Yakup 
am Yusup am andu' ri Sabidi. 


Yasus nilobong 
(Mrk 15:42-47, Luk 23:50-56, Yah 19:38-42) 


SAm kamayon nali suku' 
ri Yusup ulun akaya' hino intor ra 
daira Arimatia, am io po sangulun 
mintopot ri Yasus. 3Bi ri Yusup 
inuoi indahu ri Pilatus ra io asiha' 
angundut ra bangkai ri Yasus no. 
Am susubo' ri Pilatus sangulun 
muoi indahu ra sauyar no rano hili 
ikaa omopol ra i Yusup angundut ra 
bangkai ri Yasus hino. 59Am hili io 
inuoi napatuun ra bangkai ri Yasus 
ra salip no, am riliti' nilo ra kain 
bahuon aninggalas li. 60Hili i Yusup 
namului ra bangkai ri Yasus no ra 
batu pinaluangan no bahu no ra 
pamalabangan halan ra inan nano 
tohom. Am luiro' nilo batu maayo 
no ra pononobon ra lobong hino, am 
bi rahili ri Yusup inakou. 

61Am i Maria ulun nu Makdalina 
ilo ruo ra sangai nano nanturung tinu- 
mingkuang ra lobong hino. 

Sauyar ahalung ra lobong 
ri Yasus 


62Syaban nali ra paat nu Orou 
Taahan, mamaayo nu imam am ulun 
Parisi nambabaya' inuoi ri Pilatus. 
63Am rahu kanilo ri Pilatus, “Tuan, 
ahuang mai ra paat nu ulun ambuak 
hino aayah io aubas mindahu rahu 
kono, ‘Katalu ra orou nali au anduli' 
aayah.’ 64Haling ra hino onsoi Tuan 
anusub ra sauyar muoi ahalung ra 
lobong hino suku' ra talu orou, hili 
ulun inubas ri Yasus rano ikaa auma' 
muoi amalindim angalap ra bangkai 
nano hili mindahu ra ulun bokon, 
“Nanduli' noyo naayah intor ra lolot 
nu ulun inatoi.” Am buak pamaparan 
hino labing balaat no intor ra puu- 
puun nali.” 

6sRahu ri Pilatus rilo, “Ibiton mi 
sauyar mi rano pahalungo' ra lobong 
hino. Ilain yak rorot mi ahalung.” 

66Bi nu ulun hiano ra lobong 
ri Yasus no, am baali' nilo ra tatan- 
du' ra batu pinonobon no hili apan- 
dayan nilo ra kono ulun angiru', am 
paurongo' nilo sauyar hiano ra 
ahalung ra lobong hino. 


I Yasus pinanduli' kaayaho' 
(Mrk 16:1-10, Luk 24:1-12, Yah 
20:1-10) 


28 IKalibos Orou Taahan li am 
mamaar katawang ra orou 
minggu', am bi ri Maria ulun nu 
Makdalina ilo ruo ra sangai no inuoi 
pahilong ra namalabangan ri Yasus 
no. 2Pulali-lali' tana' li iningkuli' am 
sangulun malaikat nu Tuhan 
tinumuun intor ra Surga', am luiro' 
no iruo' batu pinonobon hino intor ra 
lobong hino, hili panturung io ra tam- 
pak nu batu hino. 3Baal nu malaikat 
hino kono hanit, am pakayan nali 
pono' am apulak bonso1. #Am sauyar 
ahahalung hiano nalaa' laarang, am 


pakatintih ilo suku' ohondo' ra ulun 
inatot. 

SRahu nu malaikat hino ra ruan- 
du' hiano, “Ikaa kalaa' mi. Apan- 
dayan ku akau ahuyum ri Yasus 
sinalip li. 6Kaando' noyo ra hitu. 
Niluat noyo kaayaho' kono nirahu 
nali ra pahulu li. Ilai' mi liha' intok 
nu naparingkulian ra bangkai natili. 
7Kapasion mi muoi amala' ra ulun 
ubason no rano ra io nopongo pinan- 
duli' kaayaho' am raino io amahulu 
ramuyun muoi ra daira Galilia. Am 
hino intok mi akatiwol rio. Pain mi 
lirai' rahu kutu ramuyun,” 

8Pahipapasi i Maria inakou intor 
ra lobong hino ra balaa' nilo oholot ra 
anginsuat. Simbu-simbul ilo inuoi 
pamala' ra baal hino ra ulun ubason 
ri Yasus rano. 

9Pulali' yak ri Yasus tinumiwol ra 
ruandu' hiano, am rahu kono, 
“Lumansan ri Ama' apainsuat 
ramuyun.” 

Am imaar ilo am ilo hinumuut ra 
kalayam ri Yasus no, hili nirumungu' 
angansuk rio. 10Rahu ri Yasus rilo, 
“Ikaa akau alaa'. Bi kami, oyon mi 
balai' pahaka-pahaka' ku rano muoi 
ra Galilia, am hino intok nilo akakito 
rakon.” 


Rahu binalaan nu sauyar 


IPakaakou ruandu' hiano am bi 
nu kula-kula' sauyar ahahalung ra 
lobong hino nanduli' inuoi ra bandar 
Yarusalim. Pahulit ilo ra kawi' nu 
nasauk hino ra mamaayo nu imam 
rano. 2Lulur nu mamaayo nu imam 
rano am ulun mamaayo-mamaayo nu 
ulun Yahudi rano am pahahayan ilo. 
Am panaak ilo rahili ra usin asuang 
bonsoi ra sauyar hiano, 13am rahu 
kanilo ra sauyar hiano, “Rahu kami 
ra akau mindahu ra ulun asuang 
rano, “Ali' ulun ubason ri Yasus rano 
inatong ra londom nali inuoi napalin- 
dim nangalap ra bangkai ri Yasus li 

ra paat mai noolong nalitayan. 
14Kono Tuan Gabunor no akaringoh 
ra baal hino am akai amunaau rio 
mindahu minsuup ramuyun hili akau 
ikaa akaalap ra susa'.” 

15Am unto' nu sauyar ahahalung 
hiano usin hino am suhuto' nilo kono 
nanusuban nu mamaayo nu imam am 
mamaayo-mamaayo nu ulun Yahudi 
hiano. Haling ra hino uliton hino 
nakarayol ra ulun Yahudi suku' 
raino. 


I Yasus inintalang ra ulun ubason no 
rano 
(Mrk 16:14-18, Luk 24:36-49, Yah 20:19-23, 
Inuma' 1:6-8) 


164m bi nu ubason ri Yasus 
oopor am saumi hiali inuoi ra in- 


28:16 Mat. 26:32, Mrk. 14:28 28:19 Inu. 1:8 


uluh ra daira Galilia ra inuluh 
nanusuban ri Yasus li rilo. 17Kakito 
nilo i Yasus hili rurungu' nilo a- 
ngansuk rio, am siino po solor ra 
lolot nilo no angimbali. 18]maar 
1 Yasus rilo rahu kono, “Raino 
kuasa' nu Surga' am tana' tu 
tinaakan rakon. IIntor ra hino bi 
kami muoi ambala' ra kawi' nu 
bansa' ra luput nu tana' tu am 
pasauko' ilo ra ulun ubason ku, am 
rorobo' ilo ra inggalan nu Ama' am 
Anak am Ro nu Ala. 20Am ubason 
mi ilo maya' ra kawi' nu panusuban 
ku ramuyun. Huangon mi, au hai- 
hait rumangan ramuyun suku' ra 
kaawian nu tana' tu.” 


Aho Onsoi Pinasuku' ri 


MARKUS 


Rahu Papaintalangan 


Hitu nga Aho Onsoi ahulit intor ra baal ri Yasus Karistus, Anak nu Ala. 
Aho Onsa1l hitu i Yasus pinaintalang ohondo' ra sangulun akakuasa' anguma' 
ra kula-kula' maan no. Kuasa' no hino akito ra paat no angubas am apahiru' 
ra salitan, am angampun po ra sala'. Yasus pinaintalang ohondo' ra Ulun 
D nu Ala, Rili nanaak ra bayah no asauk ra kalabusan nu ulun intor ra 
sala'. 

Buku hitu pahulitan ra kinaayaho' nu Tuhan Yasus. Paat ri Yasus 
angubas, asuang tatandu' kalalaban nasauk. Am buku hitu pahulitan poyo 
ra baal ri Yahaya Omomororob, am namararaban ri Yasus, am panginaman 
nasauk ra inan no. Surat ri Markus hitu ahulit ra kawi' nu inuma' ri Yasus, 
io hino intor ra pamihahan inuma' no, am pangubasan no. 

Rahu nasuratan ra popor nu buku hitu ahulit ra nopongo nasauk ra bayah 
nu Tuhan Yasus ra paat no siino ra tana' tu, puu-puun io hino nanalipan ra 
Tuhan Yasus, am linuatan no intor ra kapatayan ra popor nu minggu li. Am 
karuo intor ra tatandu' kalalaban ikaa nasuratan ri Markus hili inuma' tulisi" 
ra buku hitu. 


Suot nu Aho hitu 


Rahu Pangimuunan 

Inuma' ri Yasus ra tanga-tanga' nu ulun ra Galilia 1:14-9:50 
Intor ra Galilia suku' ra Yarusalim 10:1-52 

Minggu pamaparan ra Yarusalim am libu-libung no 11:1-15:47 
Linuatan ri Yasus intor ra lobong 16:1-820 

Yasus inintalang am sinumimpoor ra Surga' 16:9 


Pambalaan ri Yahaya sinuratan ri Yasaya ulun angindul ra 


Omomororob 
(Mat 3:1-12: Luk 3:1-18: Yah 1:19-28) 


1Aho Onsoi hitu io hino pahulitan 
intor ra inuma' ri Yasus Karistus, 
Anak nu Ala.” 2Aho Onsoi hitu puu- 
puun no ohondo' ra nirahu nu Ala 


rahu nu Ala li. Rahu nu Ala, 
“Au anusub ra ulun angindul 
ra rahu ku 
muoi amahulu riun amalair ra 
ralan mu. 
3Am siino ulun lua-luap am- 
bala” ra tana" asuang ra batu 


41:1 Luang nu kula-kula' buku nakalair kaando' natulisan ra Anak nu Ala. 


1:2 Mal 3:1 1:3 Yas. 40:3 


MARKUS 1 7A 


am inahison no 
am rahu nu luap no, 
Lairon mi ralan 
ra tayar nu Tuhan 
am lumbiso' talaaho' 
kawi’ nu ralan bayaan nano.’ ” 
4Ohondo' ra rahu tinulisan hino, 
hili Yahaya pono' inatong ra tana' 
asuang ra batu am inahison no, 10 
nomororob ra ulun am nambala”” ra 
aho intor ra Ala. Rahu kono, “Onsoi 
akau mimpoi ra kawi' nu sala' 
inuma' mi am hili rorobon. Hili Ala 
angampun ramuyun.” 

SKawi' nu ulun intor ra daira 
Yudia am bandar Yarusalim, inuoi 
nangkinongoh ra ambalaan 
ri Yahaya. Hili ulun hiali nangangku 
ra kawi' nu sala' nilo, am Yahaya 
nomororob rilo ra siang Yordan. 

6Sampayau ri Yahaya li inansar 
intor ra bulu nu unta am lumpirot 
nali binaal intor ra kungkung am 
akanon nali io hino kapu' am ruu' nu 
maningot. 7Hili io nambala' ra ulun 
hiali, rahu kono, “Siino poyo matong 


bahu intor rakon no am io labing 


akakuasa' intor rakon. Ikaa akatuma' 
au rio. Bubulang nu kasut nano pono' 
ikaa yak auma' au amalalah. 8Au 
nomororob ramuyun ra siang am io 
yak 10 rahili omororob ramuyun ra 
Ro nu Ala. 


Yasus nirorob ri Yahaya 
(Mat 3:13-17, Luk 3:21-22) 


9Paat nu hino ratong ri Yasus 
intor ra Nasarit saumi pamahunan 
ra daira Galilia, am rorobo' io 
ri Yahaya ra siang Yordan. !0Paat 
ri Yasus inasak intor ra siang hino, 
paningaa' io am kakito no limbowon 
tinumabang am Ro nu Ala 





Burung Asang 


tinumuun ohondo' ra burung asang 
am sinumorop rio. HAm karingoh 
nilo rahu nu Ala rahu kono, “Oko 
nga anak kaluluman ku, am oko 
apainsuat rakon.” 


Yasus kininaman nu Ibilis 
(Mat 4:1-11, Luk 4:1-13) 


12Ro nu Ala nangibit ri Yasus 
inuoi ra tana' asuang ra batu am 
inahison no. BAm buoi no ra hino 
apat ngoopor orou, am kinami' io 
nu Ibilis. lo murong ra lolot nu 
kium aalis rano am malaikat pono' 
namarangan rio. 
l4Paat ri Yahaya Omomororob 
hino niriil, i Yasus pono' inuoi ra 
Galilia am nambala' ra Aho Onsoi 
intor ra Ala. 15Rahu ri Yasus, “Ala 
apasi angimuun auma' amihang. 
Mimpoi ka ra kawi' nu sala' mi am a- 
ngintopot ra Aho Onsol intor rio.” 


Yasus nahipah ra apat ngaulun 
ampaparalo ra pait 
(Mat 4:12-22: Luk 4:14-15, 5:1-11) 


16Paat ri Yasus inakou ra ihih 
nu liahu maayo ininggalanan ra 
Galilia, ilong no ra ruo ngaulun am- 
paparalo ra pait io hino 1 Simun am 


b1:4 Ohondo'" ra rahu tinulisan hino hili Yahaya...nomororob ra ulun am nambala'...: Kula-kula' 
buku nakalair, Ohondo' ra rahu tinulisan hino hili Yahaya Omomororob inatong intor ra tana' 
asuang ra batu am inahison am nambala' ra aho intor ra Ala. 

ali' no i Andarias. Ilo amparalo ra 
pait ra liahu hino. !7Rahu ri Yasus 
rilo, “Ikon mi maya' ka rakon. Au 
apasauk ramuyun ambabala' ra 
ulun bokon hili ilo maya' rakon 
ohondo' ra ulun ampaparalo ra 
pait.” 

18Karingoh nilo rahu ri Yasus 
hino am sinoo' nilo ralo nilo no am bi 
inaya' ri Yasus. 

Indul po i Yasus ra lakou no 
hino, kakito no po ruo ngaulun 
ahaka' io hino i Yakup am Yahaya 
anak ri Sabidi. Paat nu hino ilo siino 
ra paraau, ambuna' ra ralo nilo no. 
#0Parayus Yasus nahipah rilo. Am bi 
nilo inakou nangiru' ra ama' nilo no 
ra paraau no am ulun harian nilo 
rano hili ilo inaya' ri Yasus. 


Ulun sinulor nu saitan 
(Luk 4:31-37) 


21Am pakasuku' Yasus ilo ra 

ulun ubason no rano ra bandar 
Kaparnaum. Paat nu Orou Taahan 
nu ulun Yahudi, sop ri Yasus ra 
pahun intok sambayang hino am a- 
ngimuun angubas ra ulun hiano. 
22Kawi' nu ulun nakaringoh ra pa- 
ngubasan no hino nasumpo' nga 
Yasus amabala' siino kuasa'. Sala' 
ka kono pambalaan nu guru' ugama 
rano kaando' kuasa'. 

23Paat nu hino siino sangulun 
sinulor nu saitan ra pahun intok sam- 
bayang hino am io lua-luap. 24Rahu 
no, “U! Yasus ulun nu Nasarit aun ki' 
maan mu ramon? Muoi ki' oko 
amatoi ramon? Apandayan ku oko, 
oko nga ulun pinili' akakuasa' 
sinusub nu Ala.” 

2SPopolo' ri Yasus saitan hino 
rahu kono, “Mulou ko sumamput ko 
intor ra ulun hitu!” 


26Saitan hino pono' am napaing- 
kutar ra ulun hino, hili hinumalak am 
nahiru' intor ra ulun hino. 2?Kasum- 
po" kawi' nu ulun nahilong hiano am 
rahu kanilo ra sangulun am sangulun, 
“Aun ki' hitu raino? Ikaa akai naka- 
ringoh ra kono hino. Hitu panguba- 
san bahu am akakuasa'. Io nanusub 
ra saitan ahiru', am saitan hiano 
pono' inaya' yak ra kawi' nu rahu 
no.” 

28Am aho intor ra baal ri Yasus no 
nakarayol ra luput nu daira Galilia. 


Asuang ulun pinihah ri Yasus 
(Mat 8:14-17, Luk 4:38-41) 


29Yasus am ulun ubason no 
rano inakou intor ra pahun intok 
sambayang no, am inuol ra pahun 
ri Simun no ri Andarias, am Yakup 
ono' ilo ahaka' ri Yahaya am 
inaya' po rilo. 30Paat nu hino iwan 
ri Simun ruandu' no bolo-bolong 
hahalan. Paat nilo munsop ra pahun 
hino, balai' nilo i Yasus ra iwan 
ri Simun ruandu' no arualan. 3]Am 
bi ri Yasus am tonggoyo' no longon 
nu iwan ri Simun ruandu' no am 
namaluat rio, am parambus nalawo 
hohol hino. Am ruandu' hino pono' 
am napainum am napaakan rilo. 
32Pakalindob orou no” ra kamayon 
nali sarato-ratong ulun asuang rano 
nangibit ra kawi' nu ulun arualan am 
ulun sinulor nu saitan. 33Asuang ulun 
intor ra hino nilumulur ra lusar nu 
pahun hino. 34Am asuang ulun, 
pinihah ri Yasus ra ulun nan- 
salinutan ra aruol hiano am 
nomohonsol ra ulun sinulor nu 
saitan. Am popolo' no saitan hiano ra 
ikaa mindahu, nga saitan hiano 
akakaulih rio. 


C1:32 Pakalindob orou no: Pakalindob po mato nu orou am aawi' no orou Taahan, suku' nu 


ulun-ulun Yahudi rano auma' po angkaraya'. 
1:22 Mat. 7:28-29 

Yasus nambala' ra Aho Onsoi ra 
Galilia 
(Luk 4:42-44) 


35Suaban nano porondom 

1 Yasus inakou intor ra pahun hino 
inuoi sambayang ra intok kalilingo- 
yon no ra taning nu bandar. 
36Pakapahuyum 1 Simun ilo ra ra- 
ngan no rano am bi nilo inuoi 
pahuyum rio, 37Pakatiwol ilo 
ri Yasus am rahu nilo rio, “Asuang 
ulun raino ahuyum riun.” 

38Hili rahu ri Yasus rilo, “Onsoi 
taka muol ra bawang-bawang bokon 
amaar ra hitu. Asiha' au po ambala' 
ra ulun-ulun hiano nga hino hua la- 
ngus ku sinumuku' ra tana' tu.” 

391ntor ra hino i Yasus inuoi ra in- 
tokon bokon ra luput nu Galilia, am 
pambala' ra Aho Onsoi ra tuki-tukir 
nu pahun intok sambayang am 
napahiru' ra saitan rano. 


Yasus Namihah ra Sangulun nampulu 
(Mat 8:1-4, Luk 5,12-16) 


40@Ratong nu sangulun nam- 
pulu? inuoi ri Yasus am pahulatur 
ra tingkuangon nano akimaasi', rahu 
no, “Tuan kono oko asiha' apihah 
mu halan au.” 

41Pakaasi'” i Yasus ra ulun hino, 
kangkamo' no am rahu no, “Kasiha' 
ku apihah oko raino.” 

#2Paat nu hino po pulali' nu aruol 
nano nalawo am io pono' napihah. 
43Susubo' io ri Yasus inakou am 
bilini" pintono' rahu no, 44#“Huangon 
mu, pain mu balai' nasauk hitu riun 
ra atu kaulun, bi kamu yak muoi 
akibili' Ka rano anaak oko ra 
saumi taak panginsuatan nu maya' ra 
rahu ri Musa li. Hino asauk ra saumi 


tatandu' ilayan nu ulun ra oko kapio 
napihah.” 

4STo yak bi nu ulun hino inakou am 
pahuli-hulit ra intok bokon rano ra io 
Poppo napihah suku' ri Yasus 
rahili ikaa auma' akakuoi ra bandar 
no. Io inurong yak ra taning nu ban- 
dar hino ra intok kaando' ulun no. Io 
yak bakin yak nu ulun asuang 
sumuku' rio intor ra atu-atu kaintok. 


Yasus nomohonsoi ra sangulun 


tinumambatang 
(Mat 9:1-8, Luk 5:17-26) 


9) IKula-kula' orou buoi no panduli' 
Yasus ra bandar Kaparnaum. Am 
karingoh aho ra io siino ra pahun no 
Ratong nu ulun asuang hiano 
sinumosok ra intok hino suku' kaan- 
do' no intok nu bokon no. Am 
totobon no pono' nososok ra ulun. 
Am pambala' Yasus ra rahu nu Ala 
rilo. 3Kotongo' ri Yasus ambala' 
ratong nu apat ngaulun nanam- 
puyung ra sangulun tinumambatang. 
4Nga asuang hua ulun hiano kapio 
suku' kaando' no ralan nilo muoi 
mimaar ri Yasus. Panakor ilo am 
lungkabo taap no ra paat ri Yasus no, 
am buluhi nilo ulun tinumambatang 
hino paayaa' apin nano ra tingkua- 
ngon ri Yasus no. SPaat ri Yasus 
nahilong ra ulun hiano, kapio-pio 
mintopot rio rahu no ra ulun 
tinumambatang hino, “U pahaka' ku, 
sala' mu nopongo inampunan.” 

6Am siino kula-kula' guru' ugama 
nantuturung ra intok hino am rahu 
kanilo ra huang nilo, 7“Kulo ki' ulun 
hitu aatas mindahu ra kono hino? Io 
ahuyai ra Ala. Kaando' kuasa' nu 
ulun nu tana' angampun ra sala', Ala 
yak saumi auma' angampun.” 


41:40 sangulun nampulu: Maya' ra arat nu ugama nu ulun Yahudi aruol hino anguma' ra ulun 
antiruol hino ikaa auma' sumamba ra Ala ra pahun samabayang (Ilayan ra Kamus). 
e1:4] Pakaasi': Luang nu buku nakalair, Ambuuk 


1:39 Mat. 4:23, 9:35 1:44 Im. 14:1-32 

8Paat nu hino Yasus akapandai ra 
huang nilo rano am rahu no, “Kulo ki' 
akau mindahu kono hino ra huang 
mino? ?Aun ki' aluoi rahuon, “Sala' 
mu nopongo inampunan,” kuon ki' 
karuo kono am “Lumuat ko am ibito' 
apin muno am bi makou?” 19Raino au 
apakito ramuyun ra Ulun Sinusub nu 
Ala akakuasa' angampun ra sala' ra 
paat no siino ra tana' hitu.” 

Hili rahu ri Yasus ra ulun 
tinumambatang hino, 11 “Lumuat ko, 
am ibito' apin muno am bi muli'.” 

12Luat nu ulun hino am ibito' no 
apin nano hili parayuso' no inuli'. 
Am kasumpo' kawi' nu ulun asuang 
nakakito rano rio am ilo nangansu- 
ngansuk ra Ala. Rahu kanilo, “Raino 
yak itaka nakakito ra baal kono hitu.” 


Yasus nangipah ri Liwi 
(Mat 9:9-13: Luk 5:27-32) 


13Am panduli' po Yasus inuoi 
ra ihih nu liahu maayo ininggalanan 
ra Galilia. Am ulun asuang rano 
ono' sinumuku' inuoi rio am pam- 
ala' Yasus rilo ra aho nu Ala. 
14Am paat no inakou ra hino hili 
kakito ri Yasus sangulun angung- 
kum ra sukai io hino i Liwi anak 
ri Alpius nanturung ra upis nano. 
Rahu ri Yasus rio, “U Liwi, ikon 
mu maya' ko rakon.” Am luat 
ri Liwi am bi inaya' ri Yasus. 
15Am i Liwi nangibit ri Yasus am 
ulun ubason no rano ra pahun nano. 
Am paat nilo angakan angguhulung 
ra ulun angungukum ra sukai bokon 
no am ulun alaat ra pamahuangan nu 
ulun Parisi rano nirumangan nanga- 
kan nga asuang hua ulun ra hino 
inaya' rio. 16Pakakito kula-kula' 
ngaulun guru" ugama intor ra lolot nu 
ulun Parisi ra baal hino. Rahu kanilo 
ra ulun ubason ri Yasus rano, “Kulo 
ki' guru' mino angakan humulung ra 
ulun angungukum ra sukai am ulun 
nakasala' hiano?” 


17Karingoh ri Yasus rahu nu ulun 
Parisi hiano, rahu kono, “Ulun 
apihah ikaa pakuan muoi ra dakutur, 
ulun arualan yak muoi. Kono po hino 
ah matong sala' ka ahipah ra tayar nu 
ulun angangku ra ilo kaando' sala'. 
Au matong ahipah yak ra ulun 
akasala'.” 


Pambalaan intor ra baal aharot ikaa 
angakan 
(Mat 9:14-17: Luk 5:33-39) 


185aumi orou li ulun ubason 
ri Yahaya am ulun Parisi naharot 
ikaa nangakan am ikaa nanginum 
maya' ra Arat sinuratan ri Musa. 
Siino ulun sinumuku' nangkimuot 
ri Yasus, “Aun puun nu ulun 
ubason ri Yahaya ratu am ulun 
Parisi aharot ikaa angakan am angi- 
num, am ulun ubason mu ratu ikaa 
aharot?” 

Limbang ri Yasus, “Siino ki' 
ulun inipahan ra irau pahuatan 
aharot ikaa angakan ra buoi nu ung- 
kuyon ahuot no siino ra lolot nilo? 
Huang ku kaando . 2010 yak paat 
rahili nu ulun ahuot hino alapon intor 
ra lolot nilo no, am hili ilo aharot ikaa 
angakan am anginum nga asusa' no 
hua huang nilo no. 

21Kaando' kasangulun anambil ra 
sampayau naapu' ra kindis nu kain 
bahuon kaapo kinumongkong. Nga 
kain pinanambil hino omololok 
aminta' ra sampayau naapu' hino 
suku' ra maayo bonsoi kakainta' 
nano. 22Am kaando' kasangulun po 
amalingi' ra ruu' nu anggur bahuon 
ra kungkung pamulian lai-lair no. 
Nga kono poyo sunguan no kungkung 
hino am lumaput noyo nga ruu' nu 
anggur hino tumambau. Am ruu' nu 
anggur am kungkung pamulian no 
pono' aimboyou yak ngaruo. Anggur 
poyo bahuon am buliin yak ra 
kungkung bahuon no.” 


MARKUS 2, 3 Ta 


Pangkimuatan intor ra baal nu Orou 


Taahan 
(Mat 12:1-8; Luk 6:1-5) 


23Paat nu Orou Taahan, lakou 
ri Yasus ilo ra ulun ubason no rano 
pansail ra umo tinambakan ra gan- 
dum. Am pamubus ulun ubason 
ri Yasus rano ra kinawa' nu gan- 
dum hino am nangakan. 24Am rahu 
nu ulun Parisi rano ri Yasus, “Kulo 
ki" ulun ubason mu rano ikaa maya' 
ra Arat sinuratan ri Musa suku' ilo 
anguma' ra aun pinopol ra Orou 
Taahan.” 
25-26Am limbang ri Yasus ra ulun 
hiano, “Akau nopongo namasa' ra 
inuma' nu Raja' Daud li naitilan, ra 
paat ri Abiatar li nasauk ra 
Kinatuaan nu Imam. Paat ri Daud 
am ulun rangan no naitilan am naan- 
do' akan io inunsop ra Pahun nu 
Tuhan hino am nangakan ra ruti' no- 
pongo tinaakan ra Ala hino. Am ruti' 
hino tinaakan no ra ulun rangan no 
rano. Lai' halan kono maya' ra Arat 
sinuratan ri Musa imam-imam rano 
yak auma' angakan ra ruti' hino.” 
2?7Rahu po ri Yasus rilo, “Orou 
Taahan inuma' ra tayar nu ulun, sala' 
kaulun inuma' ra tayar nu Orou 
Taahan. 28Intor ra hino, Ulun 
Sinusub nu Ala akakuasa' ra aun 
maan am ikaa maan ra Orou 
Taahan.” 


Sangulun nokokoi ra longon 


sangkibab 
(Mat 12:9-14; Luk 6:6-11) 


IYasus nanduli' inunsop ra pahun 
3 intok sambayang no am siino ra 
hino sangulun nokokoi ra longon 
sangkibab. 2Ra intok hino siino kula- 
kula' ulun ahilong ra aun asalaan ri 
Yasus hili ilo akaalap apasala' rio. 
Haling ra hino ilo angibabaya' yak 
ri Yasus nu kono no 10 amihah ra 
ulun ra paat nu Orou Taahan. 3Rahu 


ri Yasus ra ulun nokokoi ra longon 
sangkibab hino, “Tumuor oko ra ting- 
kuangon nu ulun hiatu.” 

4Hili rahu po ri Yasus ra kawi' nu 
ulun hiano, “Aun koson nu pamahua- 
ngan mi, maya' ra Arat sinuratan 
ri Musa aun ki' auma' maan taka ra 
Orou Taahan, anguma' ki' ra onsoi 
karuo kono am anguma' ra alaat? 
Apakaayah ki' ra ulun karuo kono 
am amatoi ra ulun?” Am kaando' no 
limbang nilo. 

SPahilong i Yasus ra ulun asuang 
hiano am asusa' huang no am pam- 
buuk io nga aikang hua huang nilo 
rano. Hili rahu no ra ulun nokokoi ra 
longon sangkibab hino, “Potoroyo' 
nga longon muno.” Am potoroyo' no 
hili parayus longon nu ulun hino 
noonsoi. 

6Paat nu ulun Parisi hiano 
sinumamput parambus nilo inuol 
nantutuum ra ulun ri Raja' Hirodis 
rano ra aun koson pakuan nilo 
amatoi ri Yasus. 


Ulun asuang ra ihih nu liahu 
maayo 


7Hili lakou ri Yasus ilo ra ulun 
ubason no rano intor ra pahun intok 
sambayang no inuoi ra liahu maayo 
Galilia. Am asuang ulun inaya' rio io 
hino ulun intor ra daira Galilia am 
intor ra daira Yudia, 8am intor ra 
bandar maayo Yarusalim, intor ra 
daira Idumia, intor ra sandaup nu 
siang Yordan am intor ra daira nu 
bandar nu Tirus am Sidon. Hitu puun 
nilo muoi tumiwol ri Yasus nga 
nakaringoh hua ilo ra kawi' nu 
inuma' no. 3Am asuang no hua ulun 
hiano bonsoi am susubo' ri Yasus 
ulun ubason no rano amalair ra 
saumi paraau hili ulun asuang hiano 
ikaa akapahinsok rio. 10Asuang ulun 
pinihah no suku' kawi' nu ulun 
arualan rano akapahihinsok asiha' 
angangkam ri Yasus. 


2:23 Laup. 23:25 2:26 Im. 24:9 2:25-26 1Sam. 21:1-6 3:9-10 Mrk. 4:1, Luk. 5:1-3 

Liahu maayo Galilia 


1Paat nu ulun sinulor nu saitan 
hiano nakakito ri Yasus pahuhulatur 
ilo am naa HAD ra tingkuangon 
ri Yasus no, rahu kanilo, “Oko hitu 
Anak nu Ala.” Am popolo' 
ri Yasus saitan hiano ra ikaa ambala' 
ra io hino Anak nu Ala. 


Yasus amili' ra oopor am ruo ngaulun 


ulun sususubon 
(Mat 10:1-4, Luk 6:12-16) 


13Am pangkilayo i Yasus inuoi 
ra tampak nu inuluh hili io nahipah 
ra ulun kasihaan no am bi nu ulun 
hiano inuoi rio. 14Am pilio' no 
oopor am ruo ngaulun sabiton no ra 
sususubon no hiano am indahu 
Yasus rilo, “Au namili' ramuyun 
baya-baya' rumangan rakon am 
sususubon ku po akau muoi ambala' 
ra ulun ra Aho Onsol intor ra Ala 
15am au anaak ramuyun ra kuasa' 
apahiru' ra saitan.” 
16Hitu nga inggalan nu oopor am 
ruo ngaulun pinili' ri Yasus hiano, 
i Simun sabiton poyo ri Piturus, 17am 
Yakup anak ri Sibidi am Yahaya 
pahaka' ri Yakup, am ruo ahaka' 


73:18 Patriot: Atungon no ulun masi' ra nagiri 


3:22 Mat. 9:34, 10:25 


hiatu sabiton ri Yasus ra Bunagis a- 
tungon no anak nu tingkalur, 18i An- 
darias am i Pilipus am i Bartalomius 
am i Matius am i Tomas am i Yakup 
anak ri Alapius am i Tadius am 
i Simun ulun nu Patriot hino, 19am 
1 Yudas intor ra Kariot io hino ulun 
napasauk napatakub ri Yasus hino. 


Yasus am Ibilis 
(Mat 12:22-32: Luk 11:14-23, 12:10) 


20S0p ri Yasus ra saumi pahun 

hili ulun asuang rano sinumunu' am 
lulur ra pahun hino, suku' Yasus am 
ulun ubason no rano ikaa nakapa- 
ngakan. ?IPakaringoh luur nu 
pahaka' ri Yasus rano ra Yasus am 
ulun ubason no rano kaando' paat 
nilo angakan. Am rahu po nu ulun, 
“Ambuyun noyo!” kanilo. Am bi 
nilo oyo' ilai' asiha' angibit ri 
Yasus muli' ra pahun nilo no. 

2Am siino kula-kula' guru' 
ugama sinumuku' intor ra bandar 
maayo Yarusalim inindahu, rahu 
kanilo, “To sinulor ri Baalsibul! Io 
hino Raja' nu Saitan anaak ra kuasa' 
rio apahiru' ra saitan.” 

23Hili Yasus nahipah ra ulun 
asuang hiano am pambala' ra kula- 
kula' pangumangan, “Aun koson nu 
[bilis akaalap apahiru' ra Ibilis. 
24Kono ulun sampihangan ikaa 
ahahalulum am antatabuh yak an- 
tatakuli' am pihangan hino alawo yak 
lalayau. 25Kono sansulapan hino ikaa 
ahahalulum am antatabuh yak an- 
tatakuli' am sansulapan hino alawo 
yak lalayau. 26Am kono po hino nu 
pihangan nu Ibilis kono lilian nu pi- 
hangan no antatakuli' antatabuh, pi- 
hangan hino ikaa mulalas pupus no 
alawo yak lalayau. 

27Kaando' kasangulun akaunsop 
ra pahun nu ulun okotoh am muoi a- 
ngalap ra sasawot nano nu kono io 
ikaa tongkongon pahulu ulun okotoh 
hino. Pongo nu hino hili io akaalap 
amahaau ra sasawot nu ulun hino. 

28Huangon mi! Kawi' nu sala' am 
uyai ra Anak nu Alaf io auma' am- 
punan. 29[0 yak kono ulun hino 
ahuyai ra Ro nu Ala io ikaa auma' 
ampunan suku' ra buoi no! Nga 
ahuyai ra Ro nu Ala sumauk ra sala' 
ampus-ampus.” 

30Hino puun ri Yasus mindahu 
kono hino, nga siino hua ulun min- 
dahu ra Yasus sinulor nu saitan. 


Ina' am pahaka' ri Yasus 
(Mat 12:46-50: Luk 8:19-21) 


31Pongo nu hino suku' nu ina' 
am pahaka' ri Yasus rano angkuli- 
man rio ra lusar no, am panusub ra 
ulun bokon nahipah ri Yasus. 
32Paat nu hino ulun asuang nan- 
tuturung nilumibung ri Yasus. Rahu 
nu ulun hiano ri Yasus, “Guru' ang- 
kuliman ina' muno am pahaka' mu 
rano ra lusar no.” 
33Limbang ri Yasus, “Aun ki' ina' 
ku? Am aun ki' pahaka-pahaka' ku?” 


34Hili io nahilong ra ulun siino ra 
libung nano am rahu no, “Ulun hiatu 
nga ina' am pahaka-pahaka' ku. 
35Am aun po ulun anguma' ra kasi- 
haan nu Ala io nga ina' am pahaka' 
ku ungkuyon, pahaka' ku ruandu'.” 


Pangumangan ra sangulun anias 


ra susunu' 
(Mat 13:1-9: Luk 8:4-8) 


LAm pangubas po i Yasus ra ulun 
4 asuang hiano ra ihih nu liahu 
maayo ininggalanan ra Galilia. Ulun 
nilumulur ra libung ri Yasus no 
asuang bonsoi suku' i Yasus inuran 
ra paraau ra liahu hino am pan- 
turung. Am ulun asuang hiano pono' 
am tinumuor ra ihih nu liahu maayo 
hino. 2Hili Yasus angimuun nangu- 
bas ra kula-kula' pangumangan ra 
ulun asuang hino. Io nangubas kono 
hitu rahu no, 

3“Onsoi akau angkinongoh ra pa- 
ngumangan hitu. Siino sangulun 
nanias ra susunu'. 4Am paat no anias 
ra susunu' hino am siino sampiruo 
naratu' ra ralan li am suku' nu susuit 
rano naninduk ra susunu' hiano 
suku' naawi'. SAm sampiruo po 
naratu' ra tana' akabatu anipis ra 
tana' no am susunu' hiano napasi' 
tinumuu' nga anipis hua tana' 
naratuon nano. 610 yak paat nu orou 
alasu' gandum bahu tinumuu' hino 
nilumatu am katuor noyo nga ikaa 
hua andalom panambakaton nano. 
7Am sampiruo po naratu' ra asuang 
tutuu' akaruui li, am tutuu' akaruui 
hino pono' indu-indul tumuu' 
nanakob ra susunu' bahu tumuu' 
hino suku' ikaa nanginawa'. 8Am 
sampiruo ra susunu' hiano naratu' ra 
tana' oondob no am tinumuu' suku' 
nanginawa"'. Siino no talu ngoopor, 
siino no onom ngoopor am siino po 


83:28 ahuyai ra Anak nu Ala: karuo kono am; ahuyai ra Ala 

aatus umbung nano am akasail intor 
ra hino.” 

9Am rahu ri Yasus po ra 
namaparan no ra pangumangan no 
hino, “Aun ulun asiha' akarati' onsoi 
io angkinongoh onsoi-onsoi.” 


Kulo ki' Yasus ambala' ra 
pangumangan 
(Mat 13:10-17: Luk 8:9-10) 


10Am paat ri Yasus aluur 
kaando' rangan am bi nu kula-kula' 
ngaulun nangkinongoh ra panguba- 
san nali, nambabaya' ra oopor am 
ruo ngaulun ra ulun ubason no 
hiano i1nuoi ri Yasus nangkimuot ra 
atungon nu pangUmangan binalaan 
nali. 11Am limbang ri Yasus rilo, 
“Akau nopongo tiniluan ra baal 
auni ra aun koson nu Ala amihang 
ra ulun. lo yak ulun bokon ubason 
ku ra pangumangan. 12Ubason ku 
ilo ra pangumangan hili asauk ra 
aun nasuratan ra Kitap, rahu kono, 
Tlo ampahuang io yak 
ikaa akapandai ra aun 
nasauk, 
Ilo kikinongoh 
am ikaa akarati'. 
Kono ilo akakito am akarati', 
ilo anduli' ra Ala am 
Ala auma' angampun rilo.”” 


Yasus apakatalang ra atungon nu 
pangumangan ra sangulun anias ra 


susunu' 
(Mat 13:18-23; Luk 8:11-15) 


13Am rahu po ri Yasus nang- 
kimuot rilo, “Kono akau ikaa angun- 
dut ra atungon nu pangumangan 
hino, aun koson mi angundut ra a- 
tungon nu pangumangan bokon rali? 
14A tungon nu ulun aninias li io hino 
ulun ambala' ra aho intor ra Ala. 
15Susunu' naratu' ra ralan li io hino 
nangumangan ra ulun bahu angki- 
nongoh ra aho intor ra baal nu Ala 


amihang ra ulun am pongo nilo 
nangkinongoh am suku' Ibilis am 
namahaau ra aho hino intor ra 
huang nilo no. 16Am susunu' naratu' 
ra tana' akabatu li io hino nanguma- 
ngan ra ulun angkinongoh ra aho 
hino am parambus angintopot ra 
huang nilo anginsuat bonsoi. 1710 
yak aho hino ikaa nanambakat ra 
huang rilo no suku' ilo ikaa tumaan. 
Paat nu ila' am susa' mintup rilo 
nga aho hino, parambus yak ilo 
mulou ikaa mintopot ra Ala. 
18Susunu' naratu' ra alalaat asuang 
ra ruui li io hino nangumangan ra 
ulun angkinongoh ra aho hino. 
19 Am io yak ilo angkaamo ra bayah 
nilo am asiha' asuang sasawot. Intor 
ra hino aho naringoh nilo no nahaau 
ra huang nilo no suku' kaando' 
balos. 20Susunu' naratu' ra tana' 
oondob li io hino nangumangan ra 
ulun angkinongoh ra aho hino am 
ilo akarati' bonsoi, am rahu hino 
nanginawa' ra bayah nu ulun hiano, 
am kinawa' nu rahu hino ra ulun 
hiano siino talu ngoopor am onom 
ngoopor am siino po akasail intor ra 
aatus umbung no.” 


Lampung nilangkupan ra hantang 
(Luk 8:16-18) 


21Am rahu po ri Yasus ra ulun 
hiano, “Ikaa itaka anikit ra lampung 
ra sulap am tangkupi' ra hantang 
karuo kono am saau nu koolongon. 
Sotopot no itaka amului ra lampung 
hino ra intok pamumulian no. 22Nga 
kawi' nu atu auni auma' akito am 
kawi' nu atu ikaa apandayan auma' 
apandayan. 23Ulun apandai angki- 
nongoh onsoi io angkinongoh kapio- 

10.” 

24Am rahu kono po ri Yasus, 
“Tampuuson mi onsoi-onsoi rahu na- 
ringoh mi hino. Tutuku' panunuku' 
mi ra ulun bokon hino po panunuku' 


4:12 Yas. 6:9-10 4:21 Mat. 5:15, Luk. 11:33 4:22 Mat. 10:26, Luk. 12:2 4:24 Mat. 7:2, Luk. 

nu Ala ramuyun. 25Atu po kaulun 
nakaundut ra asuang am ruangan 
poyo rahili rio. Am ulun poyo kaiti' 
ra naundut no alapon poyo rahili 
intor rio.” 


Pangumangan ra susunu' 
tinumuu' 


26Am rahu ri Yasus, “Paat nu Ala 
amihang ra ulun baal no inumang ra 
sangulun nopongo nanias ra susunu' 
ra umo nano. ?7Koolong io ra londom 
nano am luat no ra susuab nano am 
kula-kula' buoi susunu' hino pono' 
tinumuu' noyo am indu-indul 
maawar. Ulun anias hino pono' ikaa 
akapandai ra aun koson no tinumuu', 
28Tana' no yak apatuu' am suku' ra 
io anginawa'. Taunan nano pahulu 
am hili io anantian am hili kinawa' 
nano asauk. 29Am kaansak kinawa' 
nano rahili am hino no bahu puun nu 
ulun ananggoi ra pongongotom nilo 
nu sumuku' no hua paat nu 
pangataman.” 


Pangumangan ra umi nu santaun sawi 
(Mat 13:31-32, 34, Luk 13:18-19) 


30Hili rahu po ri Yasus, “Aun 
ki' pamahandaan taka ra paat nu 
Ala amihang ra ulun? Aun ki' pa- 
ngumangan pamahandaan taka ra 
apakatalang ra baal hino? 3lPaat nu 
Ala amihang ra ulun baal no ohon- 
do' ra umi borook kono umi nu 
sawi” tiniasan nu ulun ra umo nano. 
Umi nu Santaun sawi io hino umi 
borook ra kawi' nu umi ra tana' 
hitu. 3210 yak kono io tumuu', 10 
makalu bonsoi intor ra tambak 
bokon. Suku' susuit rano pono' 
muoi pamunsalah ra raan-raan no 
rano.” 


33Am kono hino nga panguma- 
ngan inubas ri Yasus ra ulun hiano, 
maya' ra aun yak apandayan nilo ra 
pangumangan hiano. #4Yasus asalok 
ambala' ra pangumangan ra paat no 
angubasra ulun hiano. Io yak kono io 
aluur ra ulun ubason no rano, am io 
apaintalang ra kawi' nu panguma- 
ngan hiano rilo. 


Yasus nomopol ra angin okotoh 
(Mat 8:23-27: Luk 8:22-25) 


35Paat nu kamayon nali ra 
orou hino, am rahu ri Yasus ra ulun 
ubason no hiano, “Ikon mi suman- 


“daup taka ra liahu maayo hitu.” 


36Am iruani' nilo ulun asuang 
hiano inuoi uran ra paraau nanturu- 
ngon ri Yasus hino am bi nilo rahili 
tinumungal inuoi ra sandaup. Paraau 
bokon rano pono' am siino ra intok 
hino. 37Am pulali-lali' nu angin 
okotoh am hinumbang maayo pono' 
am sinumiap po ra paraau li suku' 
paraau hino maar kapanu' ra siang. 
38Paat nu hino Yasus noolong 
nanabantal ra solor ra ulin nu paraau 
hino. Am rukowo' io nu ulun ubason 
no hiano am rahu nilo, “U Guru', 
kulo ki" oko apahusu' ritaka. Ilai' nga 
itaka hitu mamaar akalom.” 

39Luat ri Yasus am nomopol ra a- 
ngin hino am rahu no ra liahu maayo 
hino, “Mulou ko, lumuku ko.” Angin 
okotoh am hinumbang hili pono' am 
nalawo am liahu maayo hino naluku. 
4O0Am rahu rahili ri Yasus ra ulun 
ubason no rano, “Kulo ki' akau pang- 
kalaa'? Kulo ki' akau ikaa kula' min- 
topot rakon?” 

41Kawi' nilo nalaa'. Rahu nilo, 
“Aun ki" hitu kaulun suku' angin am 
hinumbang tu pono' am maya' yak ra 
rahu natu!” 


h4:31 Sawi: Sabiton ra sawi kuon hitu io hino saumi taun tonomon sawal no mamaar katalu 


ngamito. 


4:25 Mat. 13:12, 25:29, Luk. 19:26 4:29 YI 3:13 

Yasus nomohonsoi ra sangulun 


sinulor nu saitan 
(Mat 8:28-34: Luk 8:26-39) 


IPakasuku' Yasus am ulun ubason 
5 no rano ra sandaup ra liahu 
maayo sabiton ra Galilia, ra daira 
Garasa. 2Paat ri Yasus tinumuun 
intor ra paraau hino, ratong nu sa- 
ngulun ungkuyon intor ra lalabangan 
no. 3Ulun hino kinuasa' nu saitan am 
murong ra lalabangan. Am io ikaa 
aalap anangkong ra rantai. #Kalayam 
am longon no asalok tongkongon, io 
yak io asalok amukat ra rantai pana- 
nangkong rio no am basi' ra kalayam 
nano pono' am putulon no. lo okotoh 
laarang suku' kaando' kasangulun 
tumaan rio. STukir nu orou am lon- 
dom io lako-lakou ra lalabangan no 
am inuluh rano. Ulun hino hala- 
halak yak am amilat ra inan nano ra 
batu rano. 

6Paat po ri Yasus siino ra intok 
atawol no, am pakakito ulun hino am 
bi nanimbul inuoi nahulatur ra ting- 
kuangon ri Yasus no. 7Amlua-luap1o 
rahu kono, “U Yasus, Anak nu Ala 
Ansukon Bonsoi. Aun ki' maan mu 
rakon? Ra inggalan nu Ala au akitaak 
riun ikaa ilaan mu au.” 

8Hino puun no io inindahu ra kono 
hino nga rahu hua ri Yasus rio, “U 
saitan, ahiru' ko intor ra ulun hitu.” 

9Am kimuati' 10 ri Yasus, “Aun 
inggalan mu?” 

Am limbang nu ulun hino, “Ingga- 
lan ku i Ligion nga asuang hua akai.” 
10Am saitan no ruli-ruli' akitaak bon- 
sol ri Yasus hili Yasus ikaa apahiru' 
rilo ahiru' intor ra daira hino. 

11Maar nu intok hino siino sam- 
pagnag biah asuang ahihinakan ra 

ambing nu tirong no ra inuluh hino. 
12Am kawi' pono' nu saitan hiano 
akitaak ri Yasus, rahu kanilo, 
“Hama' no akai muoi sumulor ra 
biah hiano.” 

13Pamalihua i Yasus am saitan 
hiano pono' sinumamput intor ra 


ulun hino am bi inuoi sulor ra biah 
hiano. Kawi' pono' nu biah hiano 
nahihiru' am tinumundak ra tobo no 
ra ihih nu liahu maayo hino am 
naawi' yak nolosor. Suang nu biah 
hiano maar pakaruo ngaribu 
ngainan. 

14Am panimbul ulun ahahalung ra 
biah hiano am nahulit ra baal hino ra 
libung nu intok hino. Hili ulun hiano 
pono' am inuoi pahilong ra baal nu 
nopongo nasauk hino. I5Pakasuku' 
ilo ra intok ri Yasus no, ilong nilo ra 
ulun sinulor nu saitan raitu' li am 
nampakai noyo am panturung 
nanalaahon ra huang onsoi. Am 
kalaa' kawi' ulun asuang hiano. 
16Kawi' nu ulun nakakito ra baal hino 
nahulit ra ulun bokon ra aun hili 
nasauk ra ulun sinulor hino am aun 
nopongo nasauk ra biah asuang 
hiano. 17Kawi' nu ulun amahun ra 
intok hino -aakitaak ri Yasus makou 
intor ra intok hino. 

18Paat ri Yasus inuran ra paraau 
no ulun pono' sinulor nu saitan li, in- 
indahu ri Yasus, “Asiha' halan au 
maya' riun.” 

19] Yasus ikaa namalihua. Rahu 
ri Yasus, “Muli' ko am ambala' ko ra 
kawi' nu papahaka' mu ra aun nopo- 
ngo inuma' nu Tuhan riun.” 

20Am bi noyo nu ulun hino inuli' 
inuoi ra intokon ininggalanan ra 
Oopor Pamahunan io hino 
Dikapolis. Lako-lakou 10 ra intokon 
hino am balai’ no ra ulun hiano ra atu 
inuma' ri Yasus li rio. Am kawi' nu 
ulun nakaringoh ra baal hino pono' 
am ololob bonsoi. 


Anak ri Yairus am ruandu' 


nangangkam ra sampayau ri Yasus 
(Mat 9:18-26, Luk 8:40-56) 


21Hili panduli' po i Yasus 
sinumandaup ra liahu maayo hino. 
Ra ihih nu liahu maayo hino, suku' 
nu ulun asuang nilumulur ra maar 
ri Yasus no. 22Am suku' nu sangu- 

lun inggalanan ri Yairus io hino sa- 
ngulun mamaayo nu pahun intok 
sambayang ra bandar hino. Am 
kakito no i Yasus am parambus io 
nahulatur ra tingkuangon nano. 
23Ra huang no lumikot akiasi' 
ri Yasus. Rahu kono, “Anak ku 
ruandu' no arualan aahos. Onsoi 
oyon mu io kangkamo' am hili io 
apihah am ikaa matoi.” 

24Am bi no ri Yasus inaya' 
ri Yairus. Ulun asuang hiano pono' 
am inaya' po rio suku' io nainsok nu 
ulun asuang hiano. 

2SAm lolot nu ulun asuang hiano 
siino sangulun ruandu' narualan 
oopor am ruo upok buoi no, aruol no 
hino lumangus ra io omololot ra 
bulan. 26Am kula-kula' dakutur na- 
ngubat halan rio am suku' yak ra usin 
no pono' am naawi' yak ra pinamayal 
no ra ubat am kawi' pono' nu hiali am 
kaando' no balos no aulu' yak solor 
aruol no hino indu-indul. 27 Asalok no 
hua ruandu' hino akaringoh intor ra 
baal ri Yasus am bi no sinumunu' 
intor ra naaling muoi mimaar 
ri Yasus, 28rahu kono ra luang nu 
huang nano, “Akangkam ku po naapo 
sampayau nano am apihah au no!” 

29Hili kangkamo' no popor nu 
sampayau ri Yasus no am paat hino 
parambus yak lumbak nano nataru'. 
Kalimani' no ra io nopongo napihah. 
30Am paat hino kalimani' ri Yasus ra 
siino kuasa” sinumamput intor ra 
inan nano am pangalii' 10 ra ulun 
asuang hiano, rahu kono, “Aun ki' 
nangangkam ra sampayau ku tili?” 

31Am limbang nu ulun ubason no 
hiano, “Ikaa ki' oko akakito ra ulun 
asuang akapahihinsok ratu riun, kulo 
ki" oko indahura aun ki' nangangkam 
ra sampayau ku tili?” 

32Am ilong-ilong po Yasus ra 
libung nano ahuyum ra ulun na- 
ngangkam ra sampayau nali. 33Paat 


nu ruandu' hino nakapandai ra io 
noonsol am pakatintih io suku' 
nahulatur ra tingkuangon ri Yasus no 
am nangangku ra kawi' nu nasauk ra 
inan nano. 34Am rahu rahili ri Yasus 
ra ruandu' hino, “U pahaka' ku, oko 
noonsoi nga intor hua ra intopot mu. 
Bi kamu muli' ra huang anginsuat 
nga napihah no hua oko.” 

35Kotongo' ri Yasus ahayam suku' 
nu kula-kula' nga ulun sinusub intor 
ra pahun ri Yairus no. Rahu kanilo 
ri Yairus, “U tuan, anak mu ruandu' 
li inatoi noyo. Pain muno pasusai' 
1 Guru'.” l 

36Karingoh ri Yasus rahu hino in- 
dahu io ri Yairus rahu kono, “Ikaa 
angkaamo oko, onsoi yak oko min- 
topot.” 

37Hili parambus no ri Yasus in- 
akou 10 yak ikaa amalihua ra ulun 
bokon maya' rio. I Piturus yak ilo 
ri Yakup am pahaka' no Yahaya 
maya' rio. 38Pakasuku' ilo ra pahun 
ri Yairus no, Yasus nahilong ra ulun 
asuang kumarabutok am akaringoh 
po ra tangi' am salandu-landui. 39 Am 
sop ri Yasus ra pahun hino am rahu 
kono ra ulun hiano, “Kulo akau 
kumarabutok am satangi-tangi'. 
Anak hino ikaa inatoi. Io noolong 
yak!” 

#Pakaringoh ulun asuang hiano 
ra rahu ri Yasus hino am kurito' nilo 
solor rahu ri Yasus no. Intor ra kono 
hino am susubo' ri Yasus ilo inin- 
saloh am ibito' yak ama' am ina' nu 
anak hino am talu ngaulun ubason no 
hiano inunsop ra sulap intok nu anak 
hino iringkuli'. Am tonggoyo' 
ri Yasus longon nu anak hino am 
rahu kono rio, “Talitakum.” Rati' nu 
rahu hino, “U anak ruandu', lumuat 
ko!” 

#Luat nu anak hino am bi inakou 
(nga umur nu anak hino oopor am 
ruo ngaupok.) Ama' am ina' nu anak 

hino am talu ngaulun ubason ri 
Yasus hiano pono' nasumpo bonsoi 
ra baal hino. 43Balai' ri Yasus matuo 
nu anak hino ra ilo ikaa ambala' ra 
ulun bokon ra baal nasauk hino. Am 
rahu kono po, “Paakanon mi io 
raino.” 


I Yasus inimbali nu ulun ny 


Nasarit 
(Mat 13:53-58, Luk 4:16-30) 


lIntor ra intok hino, Yasus am 

ulun ubason no rano inuli' ra intok 
pamahunan nano. 2Paat nu Orou 
Taahan Yasus angubas ra ulun ra 
pahun intok sambayang no. Asua 
ulun ra intok hino. Am ulun nangki- 
nongoh ra pangubasan ri Yasus no 
nasumpo. Am rahu kanilo, “Aun ki' 





Ra luang nu pahun sambayang 


naaku napandayan no ra kawi' nu 
hiatu, am aun ki' pohondo' nu kapan- 
dayan siino rio tu? Am aun ki' naaku 
koson pakuan natu ra anguma' ra 
kalalaban hiatu?” 

3Am rahu kanilo po, “Ikaa ki' ulun 
hitu angangamar ra taun li am anak 
ri Maria, am pahaka' ri Yakup ilo 
ri Yosis am Yudas am i Simun. Am 


6:4 Yah. 4:44 6:11 Inu. 13:51 6:8-11 Luk. 10:4-11 


pahaka-pahaka' no ruandu' ratu 
siino ritaka ra hitu.” Intor ra baal 
hino ilo ikaa nangintopot ra kawi' nu 
rahu nano. 

4Am rahu ri Yasus rilo, “Sangulun 
ulun angindul ra rahu nu Ala in- 
suaton am intopoton ra intok bokon, 
Io yak ra intok no tohom ra lolot nu 
pahaka-pahaka' no ikaa insuaton am 
intopoton.” 

5Ra intokon hino i Yasus ikaa na- 
nguma' ra kula-kula' tatandu' 
kalalaban bokon intor ra io nangang- 
kam am namihah ra kula-kula' ulun 
arualan. 5Yasus asumpo ra ilo ikaa a- 
ngintopot no rio. 


Yasus nanusub oopor am ruo ngaulun 


ubason no 
(Mat 10:5-15, Luk 9:1-6) 


Kopongo hino Yasus inuoi ra 
kula-kula' pamahunan ra libung nu 
intok hino am ahgubas ra ulun 
hiano. 7Am Yasus nahipah ra 00por 
am ruo ngaulun sususubon no rano, 
hili anusub rilo nahitalaruo makou. 
Am taaki' no ra kuasa' ilo ra 
apahiru' ra saitan. 8Yasus namala' 
rilo rahu no, “Paat mi makou ikaa 
akau angibit ra atu-atu, susukur yak. 
Ikaa angibit ra pakaak am biik am 
usin. /Amakai akau ra kasut am 
ikaa angibit ra ruo sampayau.” 

104m rahu po ri Yasus, “Kono 
akau paunsopon nu ulun ra pahun 
nilo, am onsoi akau murong ra pahun 
hino suku' ra akau makou intor ra 
bandar hino. HIo yak kono akau 
akasuku' ra intok nu ulun aahat ra 
huang am ikaa apaunsop ramuyun 
am ikaa angkinongoh ramuyun am 
arambus yak akau ra intok hino. Am 
kangkabin mi kaau nokosokot ra 
kalayam mi rano ra panatandu' ra ilo 
akasala' nga ilo ikaa angkinongoh ra 
rahu nu Ala.” 

12Am bi nu ulun sususubon no 
hiano inakou inuoi nambala' ra kawi' 
nu ulun onsoi mimpoi intor ra kawi' 
nu sala' no. 13Am saitan pono' am 
asuang po pinahiru' nilo, am puyayon 
nilo yak ulun arualan hiano ra umau 
am ulun hiano pono' am napihah ra 
aruol nilo rano. 


Pinatayan ri Yahaya Omomororob 
(Mat 14:1-12: Luk 9:7-9) 


14Am pakarayol aun inuma' 
ri Yasus hino ra atu-atu kaintok am 
aho hino pono' am naringoh poyo 
ri Raja' Hirodis/ Siino ulun min- 
dahu rali, “Yahaya Omomororob 
nanduli' naayah am hino nga puun 
nano akakuasa' ra anguma' ra 
tatandu' kalalaban.” 

15]o yak ulun bokon mindahu, 
“Yasus 10 hino i Ilia.” 

Am siino po mindahu, “To sangu- 
lun ulun angindul ra rahu nu Ala 
ohondo' ra lair li.” 

164m pakaringoh i Hirodis ra 
rahu hino am rahu no, “Kapio-pio no 
hitu i Yahaya Omomororob li 
pinotontob ku ra sauyar ra lair li. Nga 
raino io nanduli' naayah.” 

17Nga i Hirodis hua nanusub ra 
ulun nanakub ri Yahaya am napaun- 
sop rio ra luang nu riil. Maya' ra 
kasiha' ri Hirodias andu’ ri Pilipus 
pahaka' no hino. Nga i Hirodis na- 
ngalap rio sumauk ra andu’ no. 18Nga 
ra pahulu li i Yahaya nopongo nam- 
bala' ra Raja' Hirodis, “Ikaa oko 
auma' angandu' ri Hirodias along 
mu hino.” 

19Am hili no puun ri Hirodias 
alaat huang ri Yahaya am asiha' 
amatol rio. Io yak io ikaa akasauk 
amatoi nga ulintangon hua ri 
Hirodis. 20] Hirodis nanunsub ra 


ulun no rano ahalung yak onsoi-onsoi 
ri Yahaya ra luang nu riil. Nga ang- 
kalaa' hua Raja' Hirodis ri Yahaya 
nga napandayan no hua Yahaya sa- 
ngulun onsoi am otopot, sinusub nu 
Ala. Topot pono' ampiang huang no 
ra angkinongoh li am asiha' poyo yak 
hua angkinongoh ra rahu ri Yahaya. 

21Buo-buo1 no rahili am siino 
ralan nu pamatayan ri Hirodias ri 
Yahaya ra paat nu pangirawan ra 
orou nanganakan ri Raja' Hirodis 
hino. Paat ra hino Raja' Hirodis na- 
nguma' ra akan maayo pasisimpu- 
ngan ra kawi' nu ulun mamaayo nu 
pamarinta am tuan-tuan nu sauyar 
hiano am ulun-ulun mamaayo ra 
daira Galilia. 22Paat nu akan maayo 
pasisimppngan hino anak ralaa ri 
Hirodias” nangalang ra tingkuangon 
nilo no am alang no hino apainsuat ra 
huang nu Raja' Hirodis am kawi' nu 
ulun tambului hiano. Am Raja' 
Hirodis inindahu ra ralaa hino, “Aun 
yak kasiha'" mu am taakan ku yak 
run.” 

23] Hirodis pono' naparandi' ra 
ralaa hino am io pono' nampator 
rahu kono ri Hirodis, “Aun yak 
kitaakon mu, taakin ku yak riun 
hama' no pono' sampiruo intor ra pi- 
hangan kutu.” 

24Ralaa hino pono' ininsaloh intor 
ra hino am kimuati' no ra ina' nano, 
“Ina', aun ki' onsoi kitaakon ku?” 

Am limbang nu ina' nano, 
“Kitaakon mu ulu ri Yahaya 
Omomororob no.” 

25Am pahipapasi ralaa hino nan- 
duli' inuoi ra Raja' Hirodis am inin- 
dahu, “Hitu yak kasiha' kutu, am ulu 
ri Yahaya Omomororob no maan 
tampaki' ra tampak nu talam am 
taaki' rakon raino.” 


16:14 Raja! Hirodis: Hirodis antipas, mamaayo nu Galalia 
k6:22 anak ralaa' ri Hirodias: Luang nu buku nakalair, anak ralaa' rano (io hino anak ralaa' ri 


Hirodis) ininggalanan ri Hirodias. 


6:13 Yak. 5:14 6:14-15 Mat. 16:14, Mrk. 8:28, Luk. 9:19 6:17-18 Luk. 3:19-20 

26Paat ri Raja' Hirodis nakari- 
ngoh ra kinitaak no hino am kasusa' 
huang no bonsoi. Huang no halan 
ikaa anguma' am nopongo noyo hua 
namarandi' ra tingkuangon nu tam- 
bulu: no hiano. 2?I0 yak raja. hino 
nanusub ra sangulun sauyar no muoi 
amatoi ri Yahaya Omomororob am 
angalap ra ulu nano. Am bi nu sauyar 
hino inuot panontob ra ulu ri Yahaya 
Omomororob ra riil no. 3Kopongo 
hino 10 nangibit ra ulu nali am tam- 
paki' ra talam hino am nanaak ra 
ralaa hino. Am ralaa hino inuoi 
nanaak ra ulu hino ra ina' nano. 29Ka- 
ringoh nu ulun ubason ri Yahaya 
baal nasauk hino bi nilo inuoi panga- 
lap ra bangkai ri Yahaya no am 
nomolobong. 


Yasus namakan ra limo ngaribu ulun 
(Mat 14:13-21: Luk 9:10-17: Yah 6:1-14) 


30Panduli' kawi' nu ulun 
ubason ri Yasus rano intor ra intok 
nanusuban ri Yasus ra pahulu li am 
ilo namala' rio ra kawi' nu baal 
inuma' nilo karuo kono am inubas 
nilo. 3lAm asuang po ulun 
sinumulusukan matong am muli' 
suku' i Yasus am ulun ubason no 
rano pono' ikaa akapangakan. Am 
indahu i Yasus ra sususubon no 
rano, “Ikon mi, muoi taka ra in- 
tokon kalilingoyon kaando' ra ulun 
no am hili akau okotooh.” 32Am 
uran nilo no ra paraau no tinuming- 
kuang ra intokon kalilingoyon kaan- 
do' ra ulun no. 
33Am asuang hua ulun akakito ra 
ilo mintor no am akakaulih rilo. Intor 
ra hino ulun intor ra kawi' nu bahian 
hiano nahipapasi inakou inaya' ra 
asak naninggalou ra languson 
ri Yasus am ulun ubason no rano. 
3Paat ri Yasus inasak intor ra 
paraau, 10 nahilong asuang po ulun. 


lo akaasi' ra ulun asuang hiano nga 
ilo ohondo' ra kono rumba kaando' 
ra ahahalung. Am io pono' angimuun 
angubas ra ulun hiano ra kula-kula' 
angubasan. 35Am maar noyo hua 
kaa am bi nu ulun ubason no 
hiano inuoi indahu ri Yasus rahu 
kanilo, “Amai' noyo hua am intok 
hitu pono' am kaando' ulun amahun. 
369nsoi susubon mu paulio' ulun 
hiatu, hili ilo muoi ahalir ra akanon 
nilo ra pamahunan libung nu hitu.” 

3210 yak limbang ri Yasus, rahu 
kono, “Paakanon mi yak ilo.” 

Rahu nu ulun ubason no rano rio, 
“Auma' ki' akai muoi ghalir ra ruti' 
ruo ngaatus usin pirak loho no, hili 
taakin pamakani' rilo?” 

38Am rahu ri Yasus rilo, “Ilai' mi 
bai ka kula' ki' suang nu ruti' taka 
no?” 

Kopongo ilo inuoit pahilong ilo in- 
indahu, “Siino ritaka limo yak hua 
ngapila' ruti' am ruo yak ngainan pait 
tu.” 

39Am Yasus nanusub ra kawi' nu 
ulun hiano antuturung nahiapompol 
ra tana' akatutuu' akasul. 44Am pan- 
tuturung ulun asuang hiano 
nahiapompol. Siino no suang nu 
aatus ngaulun am siino suang nu limo 
ngoopor ngaulun. 4lAm unto' 
ri Yasus ruti' limo ngapila' no am ruo 
ngainan pait hino am paningaa' io ra 
limbowon am sambayang mindahu 
tarima' kasi' ra Ala. Kopongo hino, 
tutubingo' no ruti' am patayaro' ra 
ulun ubason no rano ra ulun asuang 
hiano. Am kono hino po pinakuan no 
ra pait ruo ngainan li. #Kawi' nu 
ulun hiano nangakan suku' naasuh. 
43Kopongo ilo nahahakan am 
kukumo' nu ulun ubason ri Yasus 
sawah hino am kapanu' po oopor am 
ruo ngabakul no. #44Siung nu ulun na- 
angkan rali limo ngaribu luur nu ung- 


16:37 Usin pirak: Sampila usin pirak hari' nu sangulun ra songorou angkaraya' (Ilayan ra Mat. 


20:2). 


6:34 Laup. 27:17, 1Raj. 22:17, 2Taw. 18:16, Yah. 34:5, Sa. 10:2, Mat. 9:36 


MARKUS 6, 7 85 


kuyon ikaa inuntob suang nu ruandu' 
am anak-anak. 


Yasus inakou ra lampau nu siang 
(Mat 14:22-23: Yah 6:15-21) 


4SPongo nu hino susubo' 
ri Yasus ulun ubason no rano in- 
uran ra paraau no am pamahuluo' 
no ilo sumandaup ra liahu maayo 
muoi ra Baitsalda, ra tima' no 
anusub apauli' ra ulun asuang 
hiano. 4#6Pakaakou ulun asuang 
hiano, pangkilayo i Yasus io sangu- 
lun inuoi sambayang ra tampak nu 
inuluh. #Paat nu londom, 
pakasuku' ulun ubason ri Yasus 
rano ra tanga' nu liahu maayo hino, 
am Yasus yak rahili saumi siino ra 
asak li. #Ilai' ri Yasus ulun ubason 
no hiano am asusa' hua ilo ra ang- 
kabil no nga asunsulang nilo hua 
angin li. Ra lolot nu jaam katalu am 
jaam koonom ra io susuab hili 
Yasus sinumunu' rilo inakou ra 
lampau nu siang. Am arambus io 
halan” 49Am kakito nu ulun 
ubason no rano i Yasus ra io makou 
ra lampau nu siang no am indus nilo 
ka alingu, S@hili ilo nampaluap nga 
ilo nangkalaa' ra ilo nakakito rio. 
Am parambus ri Yasus inindahu, 
rahu kono, “Ikaa angkalaa' ka. Au 
nga hitu!” 51Am uran i Yasus ra pa- 
raau nilo no am lawo nu angin hino. 
Ulun ubason ri Yasus hiano 
nololob ilo bonsoi. 52Nga ilo ikaa po 
akarati' ra tatandu' kalalaban intor 
ra baal nu ruti' limo ngapila' inuma' 
ri Yasus li. Nga ikaa hua ilo akarati' 
aun ki" Yasus hino. 


Ganasarit 


Yasus namihah ra ulun arualan 


ra Ganasarit 
(Mat 14:34-36) 


S3Pakasandaup ilo ra liahu 
maayo hino, asak ilo ra intok 
sabiton ra Ganasarit. Am rukuhi' 
paraau nilo no. S4Paat nilo inasak 
no, ulun-ulun hiano nakakaulih 
ri Yasus. 5Am paninimbul ulun 
asuang hiano inuoi ra kula-kula' 
intok nu bahian hino, am nangibit ra 
ulun-ulun arualan anampuyung rilo 
apaaya' ra apin muol ra intok 
ri Yasus no. Kono ilo akaringoh ra 
Yasus muoi ra intok bokon, ilo angi- 
bit ra ulun-ulun arualan muoi ra 
hino. 56Aun yak languson ri Yasus 
onsoi ra pamahunan, bandar am in- 
tokon-intokon bokon, am inibit nilo 
yak ulun arualan hiali ra luluron nu 
ulun asuang. Am ilo akitaak 
ri Yasus hili ulun arualan hiano a- 
ngangkam ra popor nu sampayau 
nano am kawi' nu ulun arualan na- 
ngangkam ra popor nu sampayau 
ri Yasus no pono' am napihah. 


Arat nu aki nu ulun Yahudi 
(Mat 15:1-9) 


1Bi nu ulun Parisi hiano am kula- 
7 kula' ngaulun po ra guru' nu 
ugama hiano intor ra bandar 
Yarusalim inuoi ri Yasus. ?Ra hino 
ilo nakakito ra ulun ubason ri Yasus 
rano angkan ra ikaa po nambahu' ra 
longon, maya' ra arat nu ugama. 

3Ulun-ulun Parisi am ulun-ulun 
Yahudi bokon rano po, ikaa ilo anga- 
kan lalayau nu kono po ilo ikaa am- 





"6:48 arambus io halan: karuo kono am, Muoi sumimpung rilo. 

bahu' maya' ra nopongo nilondon ra 
arat nu ugama. 4Kawi' pono' nu 
barang intor ra karai” am bahuan nilo 
yak poyo pahulu am hili ilo angakan. 
Am asuang po ra intor ra hino arat nu 
ugama binaya' nilo bokon, kono 
amahu' ra sangkir, am mangkuk am 
kawi' nu kakanan bokon binaal intor 
ra tambaha' am intok ombolong.” 
SAm rahu nu ulun Parisi am guru- 
o nu ugama hiali ri Yasus, “Kulo 
i' ulun ubason mu ratu ikaa 
sumuhut ra arat nu ugama nu aki 
taká rali? Angakan ilo am ikaa nam- 
bahu” ra longon nilo maya' ra arat nu 
ugama taka lai-lair li.” 
6Am limbang ri Yasus rilo, “Akau 
hitu ulun ahipapayu! Otopot yak 
nirahu ri Yasaya angindul ra rahu nu 
Ala li ra baal mi ratu, io hino, 
Rahu nu Ala, 
Ulun-ulun hiano sumamba 
rakon ra rahu nilo yak, 
io yak huang nilo no 
atawoi rakon. 
7Kaando" balos nilo 
sumamba rakon, 
nga ilo angubas ra kuon nilo 
intor ra rahu ku, 
am lai" pangubasan nilo tu 
arat inuma ' yak nu ulun.’ 
8Pangubasan intor ra Ala 
kulolowoon mi, io yak arat-arat nu 
ulun insuhuton mi onsoi-onsoi.” 
9Am rahu ri Yasus po rilo, “Apan- 
dai akau kapio ikaa minsuhut ra 
panusuban nu Ala am aulu' mi yak 
sumuhut ra arat nu aki mi rali. 19Nga 
kono hitu rahu ri Musa li, “Onsoi 
akau ahalulum ra ama' am ina' mi, 
am rahu no po, “Aun kaulun angawah 
ra ama' am ina' nano, ulun hino 
ukuman matoi. 


11]o yak akau angubas ra kono aun 
kaulun mindahu ra ina' am ama' no 
rahu kono, “Aun siino rakon ra 
taakan ku umang nu pangaluluman 
ku ramuyun, nopongo noyo tinaakan 
ku ra Ala. 

12Haling ra hino akau apahusu' ra 
ulun hino intor ra anginsuup ra 
matuo no. 13Kono po hino haling ra 
arat nu ugama mi tohom inubas mi ra 
ulun bokon, akau angila-langka' ra 
rahu nu Ala. Asuang poyo paal bokon 
ohondo' ra hitu inuma' mi.” 


Baal apasala' ra ulun 
(Mat 15:10-20) 


14Hili ipahi' po ri Yasus ulun 
asuang hiano ra angkinongoh ra 
rahu nano, am rahu no, “Kinongo- 
hon mi hitu am huango' onsoi-onsoi 
langus no. 15Aun munsop ra kabang 
ikaa apasala' ra ulun, io yak aun 
rahu am maan alaat hino nga 
apasala' rio. 16[Aun ulun asiha' 
akarati', onso1 io angkinongoh 
onsoi-0nso0i.]” 
17Am iruani' ri Yasus ulun asuang 
hiano am hili inunsop ra pahun, ulun 
ubason no hiano nano IMG rio. 
Rahu kanilo, “Aun ki' atungon nu pa- 
ngumangan hino.” 
18Am limbang ri Yasus, “Ikaa po 
ki' akau akapandai ra rahu ku hinili? 
Ikaa ki' akau akapandai ra atu mun- 
sop ra kabang nu ulun ikaa auma' 
apasala' ra ulun. 19Nga munsop ra 
kabang sala' ka arambus ra huang, 10 
yak arambus ra tinaai, am hili 
sumamput po.” Am maya' ra rahu 
ri Yasus hino am kawi' nu akanon 
auma' yak akanon. 
20Am rahu po ri Yasus, “Aun hili 
rahuon am maan alaat, hino nga 


nT:4a Kawi' pono" nu barang intor ra karai...bahuan nilo yak hiti ilo rahili angakan: karuo kono 
am, muli' intor ra pasar ilo ikaa angkan pahuli nu kono po ilo ikaa ariu' pahulu. 
07:4b Luang nu buku nakalair siino kula-kula rahu:am intok ombolong. 


7:6-7 Yas. 29:13 7:10 Kas. 20:12, 21:17, Im. 20:9, Laup. 5:16 

apasala' rio no. 2INga intor hua ra 
huang sumuku' huangon alaat angi- 
bit ra ulun anguma' ra ahambai, an- 
takou am ampato1, 22am ampalapau, 
amparuung, ahuyai am anguma' ra 
kula-kula' kalaatan, io hino, anguma' 
ra kawi' nu atu-atu, kinabaalo' alaat, 
sumolon, kumakaulu' am ikaa min- 
suhut ra pangubasan. 23Kawi' nu a- 
ngulalaat ra ulun sumamput yak intor 
ra huang am hino nga angibit 
apasala' ra ulun.” 


Intopot nu sangulun ruandu' 
(Mat 15:21-28) 


24Lakou ri Yasus am ubason 

no rano intor ra intokon hino am 
inuoi ra daira amaar ra bandar 
Tirus am Sidon. Am bi nilo inuoi ra 
pahun li, am huang ri Yasus halan 
am aangas io apandayan nu ulun ra 
intokon no hino. lo yak napandayan 
noyo hua nu ulun ra intok hino. 
25-26Siino sangulun ruandu', nakari- 
ngoh ra baal ri Yasus am param- 
buso' no inuoi ri Yasus am 
nahulatur ra tingkuangon no. Am 
ruandu' hino sangulun sala' bansa' 
nu Yahudi, namahun ra Pinisia ra 
maar nu daira Siria. Am ruandu' 
hino akaanak ra anak ruandu' 
sinulor nu saitan. Am kitaako' no 
Yasus ra apahiru' ra saitan hino 
intor ra anak nano. ?7Rahu ri Yasus 
ra ruandu' hino ra saumi panguma- 
ngan. Rahu kono, “Anak ratu 
pahulu paakanon nga ikaa onsoi ra 
kono akan nu anak-anak unton am 
tapiri" taaki' ra uku'.” 

28Am ruandu' hino akarati' ra pa- 
ngumangan hino am limbang no, 
“Tuhan, kapio nga halan solor hino, 
ka ikaa po hua mulalas uku' angakan 
ra momol aratu' intor ra kanon nu 
anak-anak!” 

29Am rahu po ri Yasus rio, “Intor 
ra pinamalimbang mu otopot hino bi 
kamu muli' raino, nahiru' no saitan 
hino intor ra anak mu no.” 


30Am bi nu ruandu' hino inuli' ra 
pahun nilo no, am ilong no ra anak 
nano am noolong ra koolongon no. 
Am saitan li kapio-pio nahiru' intor 
ra anak hino. 


Yasus nomohonsoi ra sangulun 
nahoho' am nabutong 


31A m lakou rahili ri Yasus intor ra 
daira Tirus am mindul makou ansail 
ra daira Sidon. Intor ra hino lakou no 
hino 10 inaya' ra ralan ansail ra daira 
ininggalanan ra Oopor Pamahunan, 
sumuku' 10 ra liahu maayo 
ininggalanan ra Galilia. 32Am ibito' 
nu ulun hiali sangulun nabutong am 
nahoho' hino inuoi ri Yasus am 
kitaako' nilo Yasus angangkam ra 
timpululuu nu ulun hino. 33Am ibito' 
ri Yasus ulun hino tinumaning ra 
ulun asuang hiano am luhuko' no ra 
tutulu' nano talingo nu ulun hino, am 
pantiwoh rahili Yasus am kangkamo' 
rila’ nu ulun hino. 34Pongo nu hino 
Yasus naningaa' ra limbowon hili io 
naminawo am inindahu ra ulun 
nabutong hino ra luang nu rahu no 
tohom, rahu no, “Apata.” Rati' nu 
rahu no hino, “Aaning no talingo mu 
tu.” 

35Hili talingo nu ulun hino nan- 
duli' nakaringoh am rila' nanduli' 
nalami' am io angimuun akaindahu. 
36Am popolo' ri Yasus ulun hino ra 
ikaa amala' ra inuma' no hino. Am 
i pono' i Yasus omopol rilo io 
yak io nahuli-hulit ra baal nopongo 
nasauk hino ra ulun bokon. 37Am 
kawi' nu ulun nakaringoh nololob 
bonsoi, suku” ilo inindahu, “Kawi' nu 
inuma' no onsoi kapio. ” 


Yasus napaakan ra apat ngaribu 


ngaulun 
(Mat 15:32-39) 


kaa nabuoi intor ra hino ratong 
3 po nu ulun asuang hiano 
nilumulur. Nga naawian no hua ilo ra 
akan am ipahi' noyo ri Yasus ulun 
ubason no rano am rahu kono, 

2“Akaasi' au bonsoi ra ulun asuang 
hiatu nga talu orou nilo baya-baya' 
rakon am naawian no ilo ra akan. 
3Kono au anusub rilo muli" am ikaa 
nangakan ilo alamian ra tanga' nu 
ralan aulu’ po ra lolot nilo siino ulun 
inatong intor ra intok atawoi.” 

4Am rahu nu ulun ubason no rano, 
“Aun ki" pangalapan mai ra akan 
asulob ra ulun asuang hiatu? Nga in- 
tokon hitu kalilingoyon kaando' ra 
amahun.” 

SAm rahu ri Yasus rilo, “Kula' 
ruti' siino ramuyun?” 

Am limbang nilo, “Tulu' ngapila' 
yak hitu.” 

6Hili susubo' ri Yasus ulun asuang 
hiano nanturung ra tana' no am unto' 
no ruti' tulu' ngapila' hino am hili io 
sambayang mindahu tarima' kasi' ra 
Ala. Am hili tutubingo' no ruti" hiano 
am taaki' ra ulun ubason no rano am 
tayaro" nilo ra ulun asuang hiano. 
7Pait pono’ borook am kaiti" po siino 
rilo am unto' po ri Yasus hino, hili 
sambayang mindahu tarima' kasi' ra 
Ala. Am hili taaki' no ra ulun ubason 
no rano am tayaro' ra ulun asuang 
hiano. 8-9Am kawi' nu ulun hiano na- 
ngakan suku' naasuh. 

Pongo nilo naangkan kukumo' nu 
ulun ubason ri Yasus rano sawah nilo 
no am kapanu' tulu' ngabakul suang 
nali. Am suang nu ulun nangakan 
hiano maar pakaapat ngaribu 
ngaulun. Am susubo' rahiliri Yasus 
ulun asuang hiano inuli', 19am uran 
no ra paraau no llo ra ulun ubason no 
rano am bi nilo inuoi ra daira 
Dalamanuta. 


Ulun Parisi akitaak ra tatandn' 


kalalaban 
(Mat 16:1-4) 


NBi nu kula-kula' ngaulun 
ulun Parisi hiano inuoi ri Yasus 
asiha' anginam rio. Am rahu kanilo, 


“Anguma' ko ra tatandu' kalalaban 
anatandu' ra oko otopot intor ra 
Ala.” 

12Am aahat huang ri Yasus ikaa 
hua ilo angintopot rio rahu kono, 
“Kulo ki' ulun ra paat raino asiha' 
yak ahilong ra tatandu' kalalaban? 
Kapio ikaa no au anguma' ra tatan- 
du” kalalaban anatandu' rilo ra au 
intor ra Ala.” 

13Am iruani' no noyo ulun Parisi 
hiano am bi inuoi inuran ra paraau 
no am parayus sinumandaup ra liahu 
maayo hino. 


Tatauk apakambang nu ulun Parisi am 
Hirodis 
(Mat 16:5-12) 


l4Paat nilo inakou, ulun 

ubason ri Yasus rano nakaliro na- 
ngibit ra ruti' pakaak nilo. Sampila' 
yak ruti" nilo siino ra paraau nilo 
no. ISRahu ri Yasus rilo, 
“Ahibobontol ka ra tatauk apakam- 
bang nu ulun Parisi am tatauk 
apakambang ri Hirodis.” 

16Karingoh nilo rahu ri Yasus 
hino hili ilo nahahayam ra sangulun 
am sangulun, rahu kanilo, “To inin- 
dahu ra kono hino nga ikaa hua itaka 
nangibit ra ruti'.” 

17Am Yasus akapandai ra ayamon 
nilo no. Hino puun no nakibala' rilo 
rahu kono, “Kulo ki' akau ahahayam 
ra itaka kaando' ruti' tu? Ikaa po ki' 
akau nakapandai? Kulo ki" huang mi 
tu aikang bonsoi? 18Kaando' ki' mato 
mi ra akau ikaa nakakito? Am talingo 
mi ra akau ikaa nangkinongoh? Ikaa 
no ki" ahuang mi !?ruti' limo ngapila' 
inuma' ku tutubingo' am inakan nu 
limo Aaah ngaulun li? Am kula' ki' 
ngabakul sawah nu ruti’ kinukum 
mili?” 

Am limbang nu ulun ubason no 
hiano, “Oopor am ruo ngabakul.” 


8:11 Mat. 12:38, Luk. 11:16 8:12 Mat. 12:39, Luk. 11:29 8:15 Luk. 12:1 8:18 Yar. 5:21, Yah. 

20Am rahu po ri Yasus, “Am paat 
ku nanubing ra ruti' tulu' ngapila' in- 
akan nu apat ngaribu ulun li, am 
kula' ki' ngabakul sawah nu ruti' 
kinukum mi li?” 

Limbang nilo, “Tulu' ngabakul.” 

21Am rahu po ri Yasus rilo, 
“Haling ra hino ikaa po ki' akau 
akarati' ra langus nu maan ku?” 


Yasus nomohonsoi ra sangulun 
nobolou ra Baitsaida 


22Pakasuku' ilo ra Baitsaida ibito' 
nu kula-kula' ngaulun sangulun 
nobolou am kitaako' nilo 1 Yasus 
angangkam ra mato nu ulun hino ra 
amihah rio. 23 Am tonggoyo' ri Yasus 
longon nu ulun nobolou hino am 
ibito' tinumaning intor ra bandar 
hino. Am tiwahi' no mato nu ulun 
hino am kangkamo'. Rahu ri Yasus, 
“Akakito ki' oko raino?” 

24Tangak nu ulun nobolou hino 
nahilong am rahu no, “Au akakito ra 
ulun salako-lakou, 10 yak ilo akito ku 
ohondo' yak hua ra taun.” 

25Am induwai' po ri Yasus kang- 
kamo' mato nu ulun hino am hili 10 
nakaimontong akailong ra kawi' nu 
atu-atu nga noonsoil no hua mato 
nano. 26Rahu ri Yasus ra ulun hino, 
“Muli' oko ra pamahunan mu raino, 
am pai' Sandali ra bandar hino.” 


Namalihuaan ri Piturus ri Yasus 
(Mat 16:13-20: Luk 9:18-21) 


27Luat ri Yasus ilo ra ulun 
ubason no rano inuoi ra daira maar 
nu bandar Kaisaria Pilipi. Paat nilo 
siino ra tanga' ralan, Yasus nangki- 
muot rilo, “Kono maya' ra rahu nu 
ulun bokon aun ki' au tu?” 
28Limbang nu ulun ubason no 
rano, “Siino no mindahu ra oko 
Yahaya Omomororob li, am siino po 
mindahu ra oko i Ilia am ulun bokon 


no mindahu ra oko sangulun intor ra 
lolot nu ulun angindul ra rahu nu 
Ala.” 

29Am rahu po ri Yasus rilo, “To 
Eh maya' ra pamahuangan mi, aun 

I au hitu?” 

Am limbang ri Piturus, “Oko hitu 
io hino Raja' Kaayahan!” 

Am rahu ri Yasus rilo, “Ikaa 
akau mindahu raino ra ulun bokon ra 
au Raja' Kaayahan nirandi' nu Ala.” 


Yasus amala' amalair ra baal nu ila' 


am patayan no 
(Mat 16:21-28, Luk 9:22-27) 


31Kopongo hino Yasus nangi- 
muun nangubas ra ulun ubason no 
rano rahu no, “Ikaa mulalas Ulun 
Sinusub nu Ala aintupan ra kula- 
kula' ila' am kasisinganan nu 
mamaayo nu ulun Yahudi am 
mamaayo nu imam am guru' nu 
ugama suku' ra io potoyon nilo. 
Katalu ra orou no io anduli' aayah.” 
32Kawi' nu rahu hiano binalaan 
ri Yasus paintalango' ra ulun ubason 
no rano. Am ibito' ri Piturus i Yasus 
inintawoi koborook am popolo' no ra 
ikaa mindahu ra kono rahu hino. 
33Hili buir ri Yasus nahilong ra ulun 
ubason no rano, am rahu no nomopol 
ri Pitutus, rahu kono, “U Ibilis ahiru' 
ko ra hitu. Huangon mutu sala' intor 
ra Ala, hinuang yak nu ulun.” 
34Am ipahi' rahili ri Yasus kawi' 
nu ulun ubason no rano am ulun po 
bokon rano hili rahu no, “Aun ulun 
asiha' maya' rakon onsoi io ikaa 
amahuang ra kasiha' no tohom. 
Saanin no yak salip nano hili maya' 
rakon. 35Nga aun ulun ahinga' ra 
bayah nano am io nga solor alawaan 
ra bayah nano rahili. lo yak aun ulun 
alawaan ra bayah nano ra io maya' 
rakon am ambala' ra Aho Onsoi 
haling ra Ala, ulun hino nga akaalap 
ra bayah no rahili. 36Aun ki' balos no, 


8:28 Mrk. 6:14-15, Luk. 9:7-8 8:29 Yah. 6:68-69 8:34 Mat. 10:38, Luk. 14:27 8:35 Mat. 10:39, 


Luk. 17:33, Yah, 12:25 

kono sangulun hino onohom ra aun 
siino ra tana' hitu, io yak io alawaan 
ra bayah no? 37Kono io alawaan ra 
bayah kaando' no atu-atu siino ra 
tana" hitu akaalap amaruli' ra bayah 
hino. 

38Paat raino tu siino asuang ulun 
alaat am ikaa angintopot ra Ala. 
Kono sangulun auyu' angangku raino 
ra io maya' rakon am pangubasan ku 
am au pono' rahili auyu' ing angang- 
ku rio ra paat nu sukuan ku kainduo 
ra kuasa' am binantang nu Ama' ra- 
nganan nu malaikat intor ra Surga".” 
9 IRahu po ri Yasus, “Huangon mi 

hitu siino kula-kula' ngaulun po ra 
lolot mitu ikaa po matoi suku' ilo 
akakito rahili ra Ala amihang ra 
kawi' nu ulun ra kuasa' no.” 


Yasus nahungga' ra baal 
(Mat 17:1-13: Luk 9:28-36) 


2Kaanaman lolot no am ibito' 
ri Yasus i Piturus am i Yakup ilo 
ahaka' ri Yahaya inuoi tinumaning 
ra ruau asawat. Am ra intok hino ilo 
nakakito ri Yasus nahungga' ra 
baal. 3Pakayan nano apulak awan- 
tang akabinuntul.  Kaando' kasa- 
ngulun po ra tana' hitu auma' 
okohondo' amupu' ra kono ka pu- 
pulak nu pakai no hino. 4Am kakito 
nilo solor 1 Musa am Ilia ahahayam 
ri Yasus. SHili rahu ri Piturus 
ri Yasus, “Tuhan onsoi bonsoi ra 
itaka siino ra hitu. Hama' mai 
amaal ramuyun ra kiim, saumi riun, 
am saumi ri Musa am saumi po 
ri Ilia.” 6Sotopot no i Piturus ikaa 
akapandai ra aun nirahu no hino, io 
am ruo nga ulun rangan no alaa' 
bonsoi. 
7Pulali' nu laput no tinumuun 
nirumumbun rilo. Am karingoh nilo 
rahu intor ra laput hino rahu kono, 
“Hitu nga anak kaluluman ku, kino- 
ngohon mi pambalaan no!” 


8Am pahilong ilo ra libung nilo no, 
kaando' no nakito nilo ra ulun bokon, 
Yasus yak rahili saumi amahun ra- 
ngan nilo. 9Paat nilo ambulusung 
intor ra ruau hino balai' ilo ri Yasus, 
rahu kono, “Ikaa akau ambala' ra 
ulun bokon ra aun nakito mi raitu' li 
ra kaapo Ulun Sinusub nu Ala an- 
duli" aayah intor ra patayan.” 

104m intopoto' nilo halan rahu 
ri Yasus hino am sumaau po hua 
huang nilo no, am rahu kanilo, “Aun 
ki" naaku atungon nu anduli' aayah 
intor ra lolot nu ulun inato1?” 

Rahu nilo nangkimuot ri Yasus, 
“Kulo ki' rahu nu guru' nu ugama 
ratu ra Ilia hua kunu' pahulu ma- 
tong?” 

12Am limbang ri Yasus, “Otopot 
solor Ilia pahulu matong nga muol 
hua amalarr ra kawi' nu atu-atu. Io 
yak aun ki' koson baal nu Ulun 
Sinusub nu Ala? Siino nasuratan ra 
Kitap ikaa mulalas io aila' kapio am 
uyayon nu ulun? 13o yak au mindahu 
ramuyun, nakasuku' no nga Ilia am 
kula-kula' ulun nopongo nangulalaat 
rio maya' ra kasiha' nu huang nilo 
kono nopongo nasuratan ra Kitap 
intor ra baal no.” 


Yasus nomohonsoi ra anak sinulor nu 


saitan 
(Mat 17:14-21, Luk 9:37-43a) 


I14Am pakasuku' Yasus ilo 
ri Piturus, Yakup am i Yahaya ra 
ulun ubason no bokon rano, ilong 
nilo am salibu-libung ulun asuang 
rano. Am kula-kula' po ngaulun ra . 
guru' nu ugama rano aririmbang ra 
rahu ra ulun ubason hiano. 
I5Pakakito kawi' nu ulun asuang 
hiano ri Yasus kasumpo ilo hili 
pahipapasi inuol tinumiwol rio. 
16Am kimuati' ri Yasus ulun ubason 
no rano, “Aun ki' hitu ka paririm- 
bangan mi?” 


9:7 Mat. 3:17, Mrk. 1:11, Luk. 3:22 9:2-7 2Pir. 1:17-18 9:11 Mal 4:5, Mat. 11:14 

17Am limbangi' nu sangulun no ra 
lolot nu ulun asuang hiano rahu no, 
“U Guru"! Inibit ku riun anak ku ung- 
kuyon ikaa akaindahu hitu nga 
sinulor hua nu saitan. 18Nga sumaup 

o saitan hino mingkuli am haba' 
ono yak am pahibabantung ra tana', 
am kabang no anampaa' am ripon 
kinumuritip am kawi' nu inan no 
pono' am kumikiu. Am kitaako' ku 
halan ulun ubason mu ratu apairu' ra 
saitan hitu am ikaa hua ilo akairu'.” 
19Am rahu ri Yasus rilo, “Kapio- 
pie no akau tu ikaa mintopot! Kula' 
i' buoi ku poyo rumangan ramuyun. 
Am kula' buoi nu huang ku tumaan 
ramuyun? Ibito' anak muno rakon.” 
20Am ibito' nilo anak hino inuoi 
ri Yasus am pahilong saitan hino 
ri Yasus paingkutaro' no anak hino 
suku' io naaba' am lui-luir ra tana' no 
am kabang nano akapaa'. 

21Hili rahu ri Yasus nangkimuot 
ra ama' nu anak hino, “Kula' ki' buoi 
no raino kono hino?” 

Limbang nu ama' nu anak hino, 
“Intor noyo ra io borook. 22Asalok no 
nga saitan hitu apasubo' rio ra apui 
am apatundak ra siang asiha' amatoi 
rio. Am auma' mu poyo halan, am 
asian muno akai am lowoo' aruol 
natu!” | 
23Am rahu ri Yasus, “Kulo ki' 
maan mu au ra auma' akalawo? 
Kawi' pono' nu atu-atu maan auma' 
yak, nu kono ulun hino mintopot.” 

24Am luap nu ama' nu anak hino 
hili rahu no, “Tuan, angintopot au, io 
yak sampiruaan hua huang kutu ra 
mintopot am ikaa. Insuupin mu au 
hili indul kono po nu intopot ku!” 

25]lai' ri Yasus am muoi no hua 
ulun asuang rano mimaar rilo am 
rahu ri Yasus ra saitan hino, “U 
saitan apabutong am opohoho' au 
anustb rion, sumamput ko ra anak 
hitu am ikaa ko raino anduli' rio!” 


264m pampahalak saitan no am 
paingkutaro' anak hino am bi no 
sinumamput nahiru'. Am ringkuli' 
yak nu anak hino ra tana' no kono 
ulun inatoi. Am pakaindahu kawi' nu 
ulun hiano ra io inatoi. 27Am tonggo- 
yo' ri Yasus longon nu anak hino hili 
luat nu anak hino. 28Kopongo hino 
unsop Yasus ilo ra ulun ubason no 
rano ra pahun no, am kaluur ilo sario 
rahu nilo nangkimuot ri Yasus, “Kulo 
ki' akai pai' pakairu' ra saitan 
hinili?” 

29Limbang ri Yasus rilo, “Saitan 
hino ikaa aalap apahiru' ra atu-atu 
pono' maan taka. Intor yak ra sam- 


LIP) 


bayang auma' apahiru'. 


Yasus nambala' po ra baal nu patayan 


no 
(Mat 17:22-23, Luk 9:43b-45) 


30Am luat ri Yasus, ilo ra ulun 
ubason no rano am bi inakou 
nirumampa' ra daira Galilia. Yasus 
aangas ra ulun bokon akapandai ra 
atu intokon no, 3Inga angubas io 
hua ra ulun ubason no rano. Rahu 
ri Yasus rilo, “Ikaa kula' buoi no 
raino Ulun Sinusub nu Ala taakin ra 
kuasa’ nu ulun am io maan potoyo'. 
To yak katalu ra orou no ra puun no 
inatoi am io anduli' aayah.” 
Ulun ubason no rano ikaa 
kapandai ra atungon nu pambalaan 
ri Yasus hino. Io yak am ikaa hua ilo 
aatas angkimuot rio. 


Aun ki' labing aulu'? 
(Mat 18:1-5, Luk 9:46-48) 


33Pakasuku' ilo ra bandar 
Kaparnaum am unsop ilo ra pahun 
no am kimuati' ri Yasus ulun 
ubason no rano. Rahu no, “Aun ki' 
nahahansangan mi ra itaka angkira- 
lan nili raitu'?” 

34Am ikaa ilo nakalimbang nga 
hitu hua nahahansangan nilo ra paat 
angkiralan no am ilo nangkakalit ra 
aun ki' aulu' ra lolot nilo. 35Pan- 
turung Yasus am ipahi' no kawi' nilo 
oopor am ruo ngaulun hino am rahu 
no, “Aun ulun kumakaulu' am onsoi 
io rumaliwi' huang am sumauk ra 
amba ra kawi' nu ulun.” 

36Am alapo' ri Yasus anak borook 
hino am pahintangaano' ra tingkua- 
ngon nilo no. Apuputo' no anak hino 
am rahu no ra ulun ubason no rano, 
37“Aun angalulum ra anak kono hitu 
nga io masi' rakon atungon no io a- 
ngalulum rakon. Am aun angalulum 
rakon, atungon no io angalulum rio 
nanusub rakon no.” 


Aun ikaa tumabuh ritaka io nga 


rangan taka 
(Luk 9:45-50) 


38Hili rahu ri Yahaya 
ri Yasus, “U Guru', sangulun nakito 
mai anabit ra inggalan mu ra 
apahiru' ra saitan, am popolo' mai 
huat nu ikaa hua io sumimpung 
ritaka.” 
39Am limbang ri Yasus, “Pain mi 
popolo' ulun kono hino. Nga ulun 
anabit ra inggalan ku ra anguma' ra 
tatandu' kalalaban, ikaa 10 apasi 
auma" angulalaat rakon. #Nga atu 
o ulun ikaa tumabuh ritaka am ulun 
ino rangan taka. 41Huangon mi rahu 
ku hitu, atu ulun apainum ramuyun 
ra siang nga maya' hua akau ra Raja' 
Kaayahan hino am ulun hino ikaa 
mulalas 10 akaalap ra talampos 
maayo no.” 


Baa-baal angibit ra ulun anguma' ra 


sala' 
(Mat 18:6-9: Luk 17:1-2) 


42“Aun ulun angibi-ngibit ra 
sala' ra anak borook kono hitu ra 


ikaa mintopot rakon labing onsoi ra 
ulun hino tailikan lioh nano ra batu 
maayo am ratuwi' ra liahu no. 8Am 
kono longon mu angibit riun angu- 
ma' ra sala', onsoi oko onotok ra 
longon mu hino! Nga labing honsoi 
ra oko aayah rumangan ra Ala ra 
kaando' longon sangkibab intor ra 
oko ruo longon pasuboon ra apui 
naraka, io hino apui ikaa alasa' 
suku' ra ampus-ampus no. ##[Hino 
nga intok nu apui ikaa apandai 
alasa', am batol ikaa apandai 
matoi.] 45Am kono kalayam mu a- 
ngibit riun anguma' ra sala', am 
onsoi oko onotok ra kalayam mu 
hino. Nga labing onsoi ra oko aayah 
rumangan ra Ala ra kaando' 
kalayam sangkibab, intor ra oko ruo 
kalayam pasuboon ra apui naraka. 
46[Hino nga intok nu apui ikaa 
apandai alasa' am batol ikaa apan- 
dai matoi.| 4Am kono mato mu 
angibit riun anguma' ra sala', onsoi 
oko angukul ra mato mu hino. Nga 
labing honsoi ra oko akaunsop ra 
tana' bahu nu Ala ra kaando' mato 
sangkibab, intor ra oko ruo mato 
pasuboon ra apui naraka. 48Hino 
nga intok nu apui ikaa apandai 
alasa' am batol ikaa apandai matoi. 

43Tuki-tukir nu ulun auma' aila' 
ohondo' ra papahin ra apui. 

50Masin hino kapio onsoi, io yak 
kono 10 apalo, ikaa no io auma' aasin 
po anduli'. Onsoi bonsoi ra angakan 
nu kono siino masin. Kono po hino 
pansiluluman onsoi bonsoi nu kono 
siino pahahansayan.” 


Pangubasan ra ikaa angimpoi am 
ahimpong 
(Mat 19:1-12: Luk 16:18) 


10 1Am akou po i Yasus intor ra 
bandar Kaparnaum am bi inuoi 
ra daira Yudia am daira ra sandaup 


9:34 Luk. 22:24 9:35 Mat. 20:26-27, 23:11, Mrk. 10:43-44, Luk. 22:26 9:37 Mat. 10:40, Luk. 
10:16, Yah. 13:20 9:40 Mat. 12:30, Luk. 11:23 9:41 Mat. 10:42 9:43 Mat. 5:30 9:47 Mat. 5:29 


9:48 Yas. 66:24 9:50 Mat. 5:13, Luk. 14:34-35 

nu siang Yordan. Am lulur po nu 
ulun asuang rano am nilumibung 
ri Yasus, am pambala' i Yasus rilo 
ohondo' ra kaulayan no. 

2Am ratong po nu kula-kula' 
ngaulun Parisi muol yak panginam 
tuu-tuu” am ahuyum ra papasalaan 
nilo ri Yasus, am rahu kanilo, “Kono 
maya' ra Arat sinuratan ri Musa li 
ritaka, auma' ki' sangulun angimpoi 
ra andu' no?” 

3Am limbang ri Yasus, rahu kono, 
“Aun ki' koson nu panusuban ri 
Musa li ramuyun?” 

4Am limbang nilo, “Maya' po 
solor ra rahu ri Musa li am anulis io 
ra surat pangimpayan no pahulu am 
hili auma' angimpoi.” 

SAm rahu ri Yasus, “Hino nga 
pun ri Musa nanulis ra panusuban 

ono hino ramuyun nga aikang hua 

huang mi tu am asusa' ubason. 610 
yak puu-puun nali ra paat nu Ala 
napasauk ra ulun sinabit ra hino Ala 
napasauk rilo ungkuyon am ruandu'. 
7Hino nga puun no ungkuyon sumual 
ra ama' am ina' no am sumilulum ra 
andu' nano”, 8am ilo ruo asauk ra 
kono saumi inan. Am intor ra hino, 
nga ilo ruo saumi yak rahili, sala' ka 
ruo po ilo ngaulun. 9Hino nga puun 
no, aun po pinasimpung nu Ala, am 
ikaa no hino auma' pansuayon nu 
ulun!” 

10Paat nilo siino ra pahun no, am 
pangkimuot ulun ubason ri Yasus 
rano rio ra aun ki' atungon nu rahu no 
hinili. Am rahu ri Yasus rilo, “Atu 
po ulun angimpoi ra andu' nano am 
ahuot po bahu ra ruandu' bokon am 
io ohondo' yak ra ampalapau ra 
andu' no lali" 111 12Kono hino po nu 
ruandu' ahimpong ra andu' no am 
uwoto' nu ungkuyon bokon, io ohon- 


do' yak poyo ra ampalapau ra andu' 
no lali' li.” 


Yasus anambayang ra anak-anak 
(Mat 19:13-15: Luk 18:15-17) 


13Siino kula-kula' ulun nangi- 
bit ra anak nilo rano am apakang- 
kam am apasambayang ri Yasus ra 
anak-anak nilo. Io yak ulun ubason 
ri Yasus hiano nomopol ra ulun 
hiano. 14Ilai' ri Yasus am popolon 
noyo hua nu ulun ubason no rano 
am pambuuk io rilo, rahu kono ra 
ulun ubason no rano, “Hama' nu 
anak hiano muoi rakon. Pain mi 
popolo'! Nga ulun kono hiatu nga 
asauk ra ulun pihangon nu Ala. 
ISHuangon mi hitu! Atu po ulun 
ikaa angangku ra Ala amihang ra 
bayah no ohondo' ra anak borook 
hitu, 10 ikaa asauk ra ulun pihangon 
nu Ala.” 
16Pongo ri Yasus inindahu, am 
hapuso' rahili ri Yasus tuki-tukir nu 
anak hiano am tompoko' no ulu nu 
anak hiano am sambayangi'. 


Sangulun ambulok asuang sasawot 
(Mat 19:16-30: Luk 18:18-30) 


17Paat ri Yasus mindul 
makou, simbul nu sangulun ungku- 
yon inintapis rio. Am pahulatur ra 
tingkuangon nano am rahu kono, “U 
Guru' onsoil ra huang, aun ki' auma' 
maan ku hili au akaundut ra bayah 
otopot am ampus-ampus?” 
18Am limbang ri Yasus, “Kulo ki' 
indahu oko ra au onsoi huang? Kaan- 
do' kasangulun pono' ra tana' hitu 
onsoi huang Ala yak saumi onsoi 
huang. Oko nopongo nakapandai 
ra oọpor arat pamapalan nu Ala io 
hino ikaa ampatoi, ikaa ampalapau, 
ikaa antakou, ikaa ane bubdak ra 


P10:7 Luang nu buku nakalair kaando: am sumilulum ra andu' nano. 
110:11 ra andu' po lali li: karuo kono am: am ra ruandu' hino. 


10:4 Laup. 24:1-4, Mat. 5:31 10:6 Kas. 1:27, 5:2 10:7-8 Kas. 2:24 10:11-12 Mat. 5:32, 1Kor. 
7:10-11 10:15 Mat. 18:3 10:19 Kas. 20:12-16, Laup. 5:16-20 

apasala' ra ulun bokon, ikaa am- 
paruung, am onsoi insuaton mu ama' 
am ina' mu.” 

20Am limbang nu ulun ambulok 
hino, “U Guru', kawi' nu pamapalan 
hiano nopongo noyo ininsuhut ku 
puun ra au sumingkai haling li.” 

21Am pakaasi' 1 Yasus nahilong ra 
ulun hino am rahu kono, “Saumi yak 
kaapo inuma' mutu, io hino bi kamu 
oyo' talano' kawi' nu sasawot mu 
rano, am tayaro' usin loho nano ra 
ulun kaando' ra atu-atu, am hili oko 
rahili akaalap ra sasawot mu ra 
Surga'. Am opongo ko anguma' ra 
hino am bi kamu rahili maya' rakon.” 

22Pakaringoh mambulok hino ra 
rahu ri Yasus hino, am ruto no yak 
rahili am bi no inakou ra huang 
asusa' nga asuang hua sasawot nano. 

23Hili i Yasus nahilong ra ulun 
ubason no rano am rahu no rilo, 
“Asusa' kapio ulun asuang ra 
sasawot asauk ra ulun pihangon nu 
Ala!” 

24Am kasumpo' ulun ubason no 
hiano nangkinongoh ra rahu ri Yasus 
no. Am rahu po ri Yasus rilo, “U 
anak-anak ku, asusa' kapio ra asauk 
ra ulun pihangon nu Ala! 25Asusa' 
bonso1 ulun asuang ra sasawot asauk 
ra ulun pihangon nu Ala. Aluoi po 
solor sanginan kium maayo sabitonra 
unta munsop ra luang nu lawos.” 

26Pakaringoh ulun ubason no rano 
ra rahu no hino, kololob ilo kaawi'. 
Hili ilo nakibala' ra sangulun am sa- 
ngulun, rahu kanilo, “Kono po hino, 
aun ki' ulun auma' kaayahon?” 

27Pahilong i Yasus ra ulun ubason 
no rano am rahu kono, “Kono po 
solor hinuang nu ulun am ikaa yak 
auma' asauk, io yak tayar poyo nu 
Ala kaando' ka saumi po ikaa asauk. 
Asauk yak kaawi'.” 

28Am rahu ri Piturus rio, “Lai' nga 
akai nopongo nanino ra kawi' nu atu- 
atu siino ramon am bi inaya' riun.” 


10:31 Mat. 20:16, Luk. 13:30 


29 Am limbang ri Yasus, “Huangon 
mi onsoi-onsoi rahu kutu. Tuki-tukir 
nu ulun nopongo nanino ra pahun no, 
karuo kono am pahaka' no ungkuyon 
am ruandu', am ina', am ama' no, am 
poyo anak-anak no, umo am kabun 
no nga maya' hua rakon am ambala' 
ra Aho Onsoi intor ra Ala, 30am ulun 
hino labing asuang aundut no ra paat 
raino tu. lo akaundut aatus ruli' 
suang nu pahun am pahaka' ungku- 
yon am pahaka' no ruandu' am ina', 
am anak-anak, am kabun, umo am 
aintupan po ra ila'. Am paat no rahili, 
ulun hino akaundut ra bayah otopot 
am ampus-ampus. 3110 yak asuang 
ulun raino tu akapamahulu ilo 
akapahinaaling rahili, am asuang 
ulun akapahinaaling raino tu ilo 
akapamahulu rahili.” 


Kaintalu ri Yasus amala' ra baal nu 
patayan no 
(Mat 20:17-19: Luk 18:31-34) 


32Am paat nilo makou muoi ra 
bandar Yarusalim no am Yasus 
namahulu rilo, am sunu' nu ulun 
ubason no hiano rio ra huang nilo 
angkaamo. Am kawi' pono' nu ulun 
sunu-sunu" hiano rilo am alaa' po. 
Am ibito' ri Yasus tinumaning 
oopor am ruo ngaulun ulun ubason 
no hiano am balai' no ra atu ki' 
asauk no rio ra lakou nilo hino. 
33Am rahu ri Yasus rilo, “Kinongo- 
hon mi, langus nu lakou taka tu 
raino muoi ra bandar Yarusalim am 
hino papatakuban ra Ulun Sinusub 
nu Ala ra mamaayo nu imam rano 
am guru' ugama rano. Am ukuman 
nilo ra maan potoyo' am taakan nilo 
io ra ulun sala' ka bansa' Yahudi. 
34Am ulun hiano rahili anguyai am 
aniwoh rio am amalapos ra lalapos 
akapilat am hili ilo analip rio. Io 
yak katalu ra orou no, io anduli' 
aayah.” 

Kitaakon ri Yakup am Yahaya 
(Mat 20:20-28) 


3SHili bi ri Yakup ilo 
ri Yahaya anak ri Sabidi hino inim- 
aar ri Yasus am rahu kanilo, “U 
Guru', akai asiha' riun apasauk ra 
atu kitaakon mai.” 

36Am limbang ri Yasus rilo, “Aun 
ki' kasihaan mi pasaukon ku hino 
ramuyun?” 

37Am limbang nilo ruo, rahu 
kanilo, “Paat mu akakuasa' amihang 
rahili, akai asiha' sangulun anturung 
ra solor ra pamiris am sangulun an- 
turung ra solor ra kait mu.” 

38Am rahu ri Yasus, “Ikaa po 
akau akapandai ra langus nu kinitaak 
mino, akataan ki' akau anginum po ra 
sangkir nu ila' mintup rakon no? 
Karuo kono am munsop ra rorob nu 
ila' unsopon kuno?” 

39Am limbang 
“Akataan”. 

Am rahu po ri Yasus rilo, “Kapio 
akau anginum rahili ra sangkir nu ila’ 
mintup rakon, am munsop ra rorob 
nu ila" unsopon ku. 4010 yak au ikaa 
auma' amili' ra aun ulun anturung ra 
solor ra pamiris ku am anturung ra 
solor ra kait ku. Nga Ala yak auma' 
anantu' amili' ra aun ulun auma' an- 
turung ra intok hino.” 

41Am pakaringoh ulun ubason 
ri Yasus oopor ngaulun rangan nilo 
rano ra baal hino, hili buuki' nilo 
i Yakup am i Yahaya. #2Hili ipahi' 
ri Yasus kawi' nilo no am rahu kono, 
“Apandayan mi ulun amimihang ra 
ulun nu bansa' ikaa angintopot ra Ala 
apasusa' ra ulun pihangon nilo. Am 
mamaayo rano akakuasa' ra bayah 
nilo no. 4310 yak ikaa akau tumilu ra 
kono pakuan nu ulun hiano! Kono sa- 
ngulun ramuyun asiha' sumauk ra 
mamaayo ra lolot mi, onsoi io su- 
mauk ra ulun sususubon. 44Am kono 
sangulun ramuyun asiha' sumauk ra 


nilo ruo, 


amimihang ramuyun, Onsoi io 
sumauk ra amba nu ulun bokon. 
4SNga Ulun Sinusub nu Ala inatong 
ra tana' sala' ka matong akialulum i0 
as muoi angalulum am anaak ra 

ayah no kag Tahun nu kawi' nu 
ulun.” 


Yasus nomohonsoi ri Batamius 


sangulun nobolou 
(Mat 20:29-34, Luk 18:35-43) 


46Pakasuku' Yasus ilo ra ulun 
ubason no hiano ra bandar Yariko. 
Am paat nilo mindul intor ra ban- 
dar hino pambabaya' ilo ra ulun 
asuang hiano. Ra ihih nu ralan no 
siino sangulun nobolou ininggalan 
ri Batamius, anak ri Tamius. Io 
nanturung ra ihih nu ralan no am 
pala-palar akitaak ra atu-atu ra 
ulun ansall ra hino. #7Pakaringoh io 
ra Yasus ansail ra intok hino am 
luap no, “U Yasus, sua' ri Raja' 
Daud, asian mu halan au!” 

48Am popolo' halan io nu ulun 
asuang hiano ra ikaa mindahu, am 
aulu' po solor io lua-luap rahu no, “U 
Yasus, sua' ri Raja' Daud, asian mu 
halan au!” 

49Am ruok ri Yasus am rahu no, 
“Ipahan mi io muoi rakon.” 

Am rahu nu ulun nangipah rano, 
“Ikaa oko lumuap. Lumuat ko raino 
ahipah Yasus riun.” 

S0Am tapiri' noyo ri Batamius 
sampayau nasidayol nano am param- 
buso' nilumuat inuoi ri Yasus. 

SIAm rahu ri Yasus nangkimuot 
rio, “Aun ki' kasiha' mu ra maan ku 
riun?” 

Am limbang ri Batamius, “U 
Guru' asiha' halan au akakito.” 

S2Am rahu ri Yasus rio, “Bi kamu 
muli', nga intopot muno hua rakon 
nomohons0l ra mato muno.” 

Am parambus nu mato nano 
nakakito am bi no inaya' ra lakou 
ri Yasus hino. 


10:38 Luk. 12:50 10:42-43 Luk. 22:25-26 10:43-44 Mat. 23:11, Mrk. 9:35, Luk. 22:26 

Baitini 


Anginsuat ra sukuan ri Yasus ra 
Yarusalim 
(Mat 21:1-11: Luk 19:28-40: Yah 
12:12-19) 


1 1 1Paat nilo maar ra Yarusalim, 

ilo nakasuku' ra Baitpagi am 
Baitani ra amaar ra Inuluh Saitun. 
Am pamahuluo' no ruo ngaulun ra 
ulun ubason no rano, 2am rahu 
ri Yasus rilo, “Bi kami muoi ra 
pamahunan solor ra tingkuangon 
taka tu am suku' kami ra hino am 
siino ra hino maak nu kaladai 
nirukuhan ikaa po ingondo' tam- 
pako' nu ulun. Lalahon mi rurukuh 
nano am ibito' muoi ra hitu. 3Am 
kono siino ulun akibala' ramuyun, 
“Kulo lalaho' mi kaladai hino?”, am 
rahu kami ra ulun hino, “Siino pakuan 
nu Tuhan ra kaladai hitu, am apasi 
10 apanduli' rahili kami.” 


11:3 Tuhan: karuo kono am, ulun katangan. 


11:9 Nan. 118:25-26 


4Bi nilo ruo inakou am kakito nilo 
kaladai hino nirukuhan ra maar nu 
sasamputon nu pahun hino ra ihih nu 
ralan no. Am paat nilo amalalah ra 
rurukuh nano, Srahu nu ulun 
tinumuor rano ra lusar no, “Aun ki' 
pakuan mi ra kaladai hino ra akau 
amalalah ra rurukuh nano?” 

6Limbangi' nilo ra kono rahu 
binalaan ri Yasus no am pamalihua 
ulun hiano ra ilo angibit ra kaladai 
hino. 7Am ibito' nilo kaladai hino 
ri Yasus. Am pakasuku' ilo ri Yasus 
panguso' nilo pakayan nilo sandapau 
no am pangapini' ra bakulung nu 
kaladai am tatampak rahili i Yasus. 
8Am panguso' po nu ulun asuang 
rano pakai nilo sandapau no am pa- 
ngapini' ra ralan ri Yasus no, am 
bokon nanatas ra raun ra panganga- 
pin nilo ra ralan nano. Ulun asuang 
siino ra namahuluan ri Yasus no am 

naalingan nano po salua-luap, rahu 
kanilo, “Angansuk ra Ala! Ala anaak 
ra barakat rio nga io matong ra ing- 
galan nu Tuhan. 10Binarakatan piha- 
ngan no ra orou naaling, io hino 
pihangan nu Raja' Daud aki taka li! 
Angansuk taka ra Ala Ansukon Bon- 
soi!” 

llSuku' ri Yasus ra bandar 
Yarusalim, am parambus no inunsop 
ra Pahun nu Tuhan. Ra intok hino io 
namarandan nahilong ra libung nano. 
Amai' noyo hua bi nilo nambabaya' 
ra oopor am ruo ngaulun ubason no 
rano inuoi ra bandar Baitani. 


Yasus nangawah ra puun nu ara aamis 


akanon ra kinawa' 
(Mat 21:18-19) 


12Suaban nano lakou ri Yasus 
ilo ra ulun ubason no rano intor ra 
Baitani anduli' ra bandar 
Yarusalim. Paat nilo angkiralan no, 
Yasus pono' am aitilan. BKakito no 
intor ra atawoi no santaun ara 
aamis akanon ra kinawa'. Hili io 
inuoi inimaar ra taunan nu ara hino 
muoi ahilong ka siino kinawa'. Io 
yak paat no nakasuku' ra ara hino 
kaando' no kasaumi po kinawa' 
nakito no, raun nano yak akito no 
nga ikaa po hua paat nu pangkina- 
waan no. 14Am rahu ri Yasus ra 
santaun ara aamis hino, “Kaando' 
kasangulun po angakan ra kinawa' 
mu suku' ra buo-buoi no!” 
Am rahu ri Yasus hino naringoh 
nu kawi' nu ulun ubason no rano. 


Yasus munsop ra Pahun nu Tuhan 
(Mat 21:12-17: Luk 19:45-48: Yah 2:13-22) 


ISPakasuku' ilo ra bandar 
Yarusalim, unsop Yasus ra lusar nu 
Pahun nu Tuhan hino. Pahiruo' 
ri Yasus kawi' nu ulun antatalan am 
ahahalir rano ra hino am lulukaa- 
ngo" ri Yasus mija' nu ulun anu- 


nukar ra usin rano am pantuturu- 
ngon po nu analan ra burung asang 
rano. 16Am ulun pono' bokon siino 
inibit ansail ra lusar nu Pahun hino 
am pinopol yak ri Yasus. 17Hili 
i Yasus nangubas ra ulun siino ra 
intok hino. Rahu no, “Siino 
nasuratan ra rahu nu Ala ra Kitap, 
rahu kono, 
Pahun ku sabiton ra intok sam- 
wayan nu kawi’ nu bansa'.” 

Io yak maan mi solor pahun hitu ra 
intok nu ulun antatakou!” 

18Karingoh nu mamaayo nu imam 
hiano am guru' nu ugama rano rahu 
ri Yasus hino, parambus huang nilo 
ahuyum ra koson ki' nu pakuan nilo 
amatoi ri Yasus. Am alaa' po hua ilo 
nga kawi' pono' hua nu ulun am 
asumpo yak ra pangubasan nano. 

19Maar noyo hua kolondom am 
luat ri Yasus ilo ra ulun ubason no 
rano intor ra bandar Yarusalim am bi 
po nanduli' ra bandar Baitani. 


Pangubasan pinapuun ra santaun 


kinawa' ininggalanan ra ara aamis 
(Mat 21:20-22) 


20Suaban nano, porondom ilo 
inakou am pansail ra santaun ara 
aamis hino. Am kakito nilo santaun 
ara hino nopongo natuor suku' ra 
bakat-bakat no rano. 2IKahuang 
ri Piturus rahu ri Yasus li am rahu 
no, “U Guru' natuor noyo ara aamis 
inawah mu tili!” 
22A m limbang ri Yasus rilo, “Min- 
topot ka yak ra Ala. 23Huangon mi, 
akau akaalap mindahu ra inuluh 
hino, “Manding ko muoi ra luab no!” 
Am inuma' mi hino asauk yak kono 
akau ikaa ruo-ruo huang, nu kono 
akau angintopot ra rahuon mino 
asauk. 24Haling ra hino huangon mi 
hitu. Kono akau akitaak ra atu-atu ra 
sambayang mi, onsoi akau angintopot 
ra kinitaak mi hino kono nopongo 


11:17 Yas. 56:7, Yar. 7:11 11:23 Mat. 17:20, IKor. 13:2 

tinaakan nu Ala ramuyun, am 
kinitaak mi hino rahili ikaa mulalas 
taakan ramuyun. 25Am kono akau 
lumuat sambayang am huang mu 
ikaa onsoi ra sangulun, ampunin mu 
pahulu ulun hino, am hili Ama' mi ra 
Surga' angampun ra sala' mi. 25Kono 
akau ikaa angampun ra ulun bokon, 
Ama' mi pono' ra Surga' am ikaa 
poyo angampun ra sala' mi.” 


Pangkimuatan ra kuasa' ri Yasus 
(Mat 21:23-27: Luk 20:1-8) 


27Panduli' po ilo ra bandar 
Yarusalim. Am paat ri Yasus lako- 
lakou ahilong ra luang nu Pahun nu 
Tuhan hino, bi nu mamaayo nu 
imam, am guru' nu ugama am 
mamatuo nu ulun Yahudi rano in- 
atong rio. Am rahu nilo nangki- 
muot ri Yasus, “Aun ki' intor nu 
kuasa' inuma' mu hitu? Aun ki' 
nanaak ra kuasa' hino riun ra angu- 
ma' ra hino?” 

29 Am limbang ri Yasus, “Au pono' 
am asiha' po angkimuot ramuyun. A- 
limbangan mi poyo naapo pangki- 
muatan kutu, am hili au mindahu 
ramuyun, ra intor nu kuasa' ku 
apasauk ra kawi' nu maan ku ratu. 
30Balain mi pahulu au, aun ki' 
nanaak ri Yahaya ra kuasa” ra io 
omororob ra ulun, Ala ki' karuo kono 
am ulun? Limbangon mi pangkimya- 
tan ku hino.” 

31Hili mamaayo nu imam rano am 
mamaayo nu ulun Yahudi rano nan- 
tutuum, rahu kanilo, “Aun ki' pama- 
limbangan taka? Kono maan taka ra, 
‘intor ra Ala,” am io mindahu, kono 
po hino, “kulo ki" akau ikaa anginto- 
pot ri Yahaya’. 3210 yak asusa' hua 
itaka mindahu, “Intor poyo ra 
ulun... ” Ilo mindahu kono hino nga 
ilo alaa' ra ulun asuang nga kawi' nilo 
pono' hua am mintopot yak 


11:25-26 Mat. 6:14-15 12:1 Yas. 5:1-2 


ri Yahaya ra sangulun angindul ra 
rahu nu Ala. 

33Hili limbangi' nilo, “Ikaa 
akapandai akai.” 

Am rahu kono ri Yasus rilo, 
“Kono po hino am au pono' ikaa 
amala' ra aun nanaak ra kuasa' rakon 
ra anguma' ra kawi' nu maan ku.” 


Pangumangan ra ulun ansiwa' ra 
g ng 


kabun anggur 
(Mat 21:33-46; Luk 20:9-19) 


IPambala' i Yasus rilo ra pa- 
12 ngumangan am kono hino nu 
rahu no, “Siino sangulun tuan 
akakabun ra anggur, pahalo' no libu- 





Intok angimbuou 


ago' am pamaluang ra taun pangan- 
sipan ra anggur hino am pamaal poyo 
ra imbu asawat bonsoi poyo ra intok 
angimbuou. Pasiwai' no kabun ang- 
gur hino ra kula-kula' ngaulun. Am 
luat no inakou inuoi ra pihangan 
bokon. 

2Am paat nu pangupuan ra 
kinawa' nu anggur hino hili panusub 
ulun katangan ra kabun anggur hino 
ra amba no rano muoi ra ulun an- 
siwa' ra kabun nano, nga muoi hua 
pangundut ra bahian nano ra kinawa' 
nu kabun hino. 3lo yak takubo' solor 
amba hino nu ulun ansiwa' ra kabun 

anggur hino. Am umbalo' am susubo' 
poyo paulio' yak lalayau. 

4Am saup po katangan ra kabun 
hino anusub ra amba no bokon no. lo 
yak ulun ansiwa' hiano nangumbal ra 
ulu nu amba hino, hili napahiru' rio 
am nangawah. | 

SAm saup po katangan ra kabun 
hino nanusub ra amba no bokon no. 
Io yak ulun ansiwa' hiano namatoi po 
ra amba hino. Kono po hino inuma' 
nilo ra amba asuang bokon no. Siino 
inumbal nilo am siino po pinatoi nilo. 

6Aun ki' poyo raino sususubon nu 
katangan ra kabun hino? Sangulun 
yak raino, io hino anak no tohom 
intok no aalulum. Am pupus no 10 
nanusub ra anak hino muoi ra ulun 


ansiwa' hiano. Rahu kono nu tuan . 


hino ra luang nu huang nano, 
“Anunuloon po ilo ra huang ku ra 
anak kutu. 

7Am pahahayam luur nu ulun 
nansiwa'.ra kabun hino, rahu kanilo, 
‘Hitu nga raino anak anguwaris 
nuanu ra kabun hitu. Onsoi potoyon 
taka io am itaka rahili malit onohom 
ra kabun hitu.’ 8Hili takubo' nilo 
anak nu tuan hino am potoyo' am 
tapiri' bangkai nano ra taning nu 
kabun anggur hino.” 

9Am kimuati' ri Yasus ulun 
asuang hiano, rahu kono, “Aun ki' 
koson pakuan raino nu katangan ra 
kabun hino ra ulun ansiwa' hiano? 
Ikaa mulalas io matong am amatoi ra 
ulun ansiwa' hiano hili pasiwal' ra 
ulun bokon. 10Huang ku nopongo 
akau nambasa' ra rahu nopongo 
nasuratan ra Kitap, rahu kono, 

‘Batu tinapiran nu ulun 
amamaal hiano 
sinumauk ra batu aulu' bonsoi. 
11Kono hino nga 
inuma' nu Tuhan. 


12:10-11 Nan. 118:22-23 


Onsoi bonsoi apakito 
ra inuma' no! ” 

12Am mamaayo nu ulun Yahudi 
rano ahuyum ra ralan nilo anakub ri 
Yasus, nga apandayan nilo hua ra ilo 
kuon ri Yasus ra pangumangan hino. 
Io yak alaa' po hua ilo ra ulun asuang 
hiano am bi nilo no inakou. 


. Pangkimuatan ra pamayalan ra sukai 
(Mat 22:15-22: Luk 20:20-26) 


13Hili susubo' nu mamaayo nu 
ulun Parisi hiano kula-kula' ngaulun 
ra ulun Parisi am ulun maya-maya' 
ri Hirodis hiano muoi pangkimuot 
ri Yasus ra kula-kula' pangkimua- 
tan ra pahuyuman nilo yak ra 
kasalaan nu rahu no. 
14Pakasuku' ilo ri Yasus am rahu 
kanilo, “U Guru' apandayan mai oko 
sangulun abubuh ra huang angubas 
yak ra otopot maya' ra kasiha' nu 
Ala. Nga oko ikaa ahilong ra 
kinabaalo' nu ulun. Balai' nga akai. 
Kono maya' ra Arat sinuratan 
ri Musa ritaka auma' ki" ambayal ra 
sukai ra Kaisar nu tana' nu Ruum, 
karuo kono am ikaa? Bayalan mai 
yak ki" hino, karuo kono am ikaa?” 
15Am apandayan noyo hua 
ri Yasus langus nu huang nilo no 
alaat, am limbang no, “Kulo ki' akau 
asiha' apasala' rakon? Pailai' nga 
rakon sampila' usin pirak hino.” 
16Am taaki' nilo sampila' usin 
pirak hino. Am rahu kono ri Yasus, 
“Aun ki' katangan ra inggalan am 
hambar siino ra usin hitu?” 
Limbang kanilo, “Kaisar nu Ruum 
no katangan.” 
17Hili rahu pori Yasus rilo, “Kono 
o hino aun po tohom ri Kaisar am 
ayalan mi hino ra Kaisar, am aun po 
tohom nu Ala am bayalan mi hino ra 
Ala.” Am kasumpo' kawi' nilo no rio. 

Pangkimuatan ra baal nu ulun matoi 


anduli' aayah 
(Mat 22:23-33; Luk 20:27-40) 


18Am suku' nu kula-kula' ulun 
Saduki rano inuoi ri Yasus. Am 
ulun hiatu amahuang nga ulun 
matoi ikaa anduli' aayah. 19Am 
rahu nilo ri Yasus, “U Guru, hitu 
rahu nu sinuratan ri Musa li ritaka. 
“Kono ungkuyon nu sangulun ruan- 
du' matoi am kaando' po anak nilo, 
onsoi pahaka' po yak nu ungkuyon 
inatoi hino pabaliron angandu' ra 
along no nabalu hino, am hili 
pahaka' no inatoi hino siino sua'. 

20Siino tulu' sangaka' ra pahulu li. 
Pahuot sali' nu inan no am patoi no 
solor am kaando' po anak nilo. 
21Pahaka' no karuo no nangandu' ra 
ruandu' no nabalu hino. Am patoi po 
solor nu hili am kaando' po anak nilo. 
Am kono hino po yak nu pahaka" nilo 
katalu li. 22Am kawi' nilo pono' tulu’ 
sangaka' am nangandu' yak ra ruan- 
du' hili am inatoi yak ilo sario ra 
kaando' anak nilo. Am pupus nali 
bahu am patoi nu ruandu' hinili. 
23Paat nu Orou Papakaayahan ra 
ulun inatol rahili, aun ki' rahili a- 
ngandu' ra ruandu" hino? Nga kawi' 
hua nu tulu' sangaka' hiano nangan- 
du' yak ra ruandu' hino.” 

Am limbang ri Yasus rilo, 
“Nasalaan mi namahuang! Nga ikaa 
hua akau nakapandai ra rahu 
pinasuratan nu Ala am kuasa' nano. 
2SPaat nu ulun inatoi anduli' aayah 
rahili, ikaa 11o ahuot po nga ilo ohon- 
do' yak ra kinabaalo' nu malaikat ra 
Surga'. 26Am intor ra baal nu ulun 
matoi pandulion kaayaho' intor ra 
patayan. Ikaa po ki' akau namasa' ra 
rahu nasuratan ra Kitap ri Musa li ra 
paat nu apui lalaang ra alalaat li? 

Rahu nu Ala sambaan ri Musa ra 
paat nu hili, Au nga Ala 
ri Abaraham, ri Isak am 1 Yakup. 
27Am atungon no Ala hino sala' ka 
Ala nu ulun inatoi, 10 yak io nga Ala 
nu ulun aayah. Nasalaan mi yak 
namahuang ra ulun inatoi ikaa an- 
duli' aayah.” 


Panusuban aulu' 
(Mat 22:34-40, Luk 10:25-28) 


28Am hili ratong nu sangulun 
guru' ugama am nakaringoh ra 
pahayaman ri Yasus am ulun 
Saduki hiano. Guru' nu ugama hino 
nakaringoh ra pamalimbangan 
ri Yasus no ra ulun Saduki hiano 
onsoi bonsoi. Hili io nangkimuot 
ri Yasus. Rahu no, “Aun ki' 
anusuban aulu' bonsoi tu intor ra 
LU nu panusuban nu Ala?” 
22A m limbang ri Yasus, 
“Panusuban aulu' bonsoit io hino, ‘U 
ulun nu Israil, onsoi akau angkino- 
ngoh! Saumi yak Tuhan, 10 hino Ala 
taka tu. 30Ọnsoi akau masi' ra Ala mi 
ra aingkoos huang mi, am ra aingkoos 
Dayah mi, am dag AA pinowoon mi 
am kawi' otoh mi.” 3lAm 
panusuban aulu' karuo, 10 hino, 
“Onsoi akau masi' ra kawi' nu ulun, 
ohondo' ra akau masi' ra inan mi 
tohom.” Am kaando' no panusuban 
bokon aulu' intor ra karuo-ruo nu 
panusuban hitu.” 
32A m rahu rahili nu guru' nu 
ugama hino ri Yasus, “Otopot rahu 
muno Guru', ra saumi yak Tuhan 10 
hino Ala am kaando' no ka siino po 
Ala bokon intor rio. 33Nga onsoi yak 
hua itaka maya' ra Ala ra huang 
aingkoos ra kawi' nu pinowoon am 
kawi' po nu kotoh taka. Saup kono 
am masi' ra kawi' nu ulun kono ra 
inan tohom. Am labing honsoi maya' 


S12:29 saumi yak Tuhan, io hino Ala taka tu.: karuo kono am Tuhan io hino Ala taka io hino 


Tuhan yak. 


12:18 Inu. 23:8 12:19 Laup. 25:5 12:26 Kas. 3:6 12:29-30 Laup. 6:4-5 12:31 Im. 19:18 12:32 

yak ra ruo panusuban hitu intor ra 
itaka anaak ra kiyi ra maan solobo' 
am taakan-taakan bokon ra Ala.” 

34Am kinongoho' ri Yasus am 
noonso1 no hua pinamalimbang nu 
guru' nu ugama hino, am rahu no rio, 
“Oko angimuun mamaar asauk ra 
ulun pihangon nu Ala.” 

Pongo nu hili am kaando' no kasa- 
ngulun po rahili aatas nangkimuot 
ri Yasus. 


Pangkimuatan ra Raja' Kaayahan sua' 
ri Raja' Daud 
(Mat 22:41-46, Luk 20:41-44) 


35Kotongo' ri Yasus angubas 
ambala' ra ulun ra pahun intok 
sambayang am kimuati' no ulun 
hiano. Rahu kono, “Aun koson nu 
guru-guru' ugama hiano mindahu 
ra Raja" Kaayahan nirandi' nu Ala 
hino sua’ ri Raja' Daud li? 36Siino 
po hua rahu ri Daud maya' ra 
susub nu Ro nu Ala, rahu kono, 
“Ala nopongo inindahu 
ra Tuhan ku, 
rahu kono, 
Anturung ko ra solor 
ra patniris ku! 
suku' ra kawi' nu 
pantabuh mu 
kindangan mu.” 
37Am kono poyo 1 Raja' Daud 
anabit ra Raja' Kaayahan hino ra 
Tuhan am aun ki' koson no sabiton ra 
sua' ri Raja' Daud yak.” 


Pambalaan ri Yasus intor ra ikaa 


tumilu ra guru' ugama 
(Mat 23:1-36, Luk 20:45-47) 


Am ulun asuang hiano ain- 
suatan angkinongoh ra pambalaan 
ri Yasus hino. 38Rahu ri Yasus rilo, 
“Huhuangon mi ra guru-guru' nu 
ugama rano. Ilo asiha' yak ansukon 

nu ulun ra paat nilo siino ra pasar 
am anasampayau ra kain nasin- 
dayol. 3Mlo asiha' anturung ra atu 
panturungon nu ulun apangkat ra 
paa ahirau am panturungon onsoi 
onsoi ra pahun intok sambayang. 
40]lo amparuung ra ruandu' nabalu 
am amahaau po ra pahun nu ruan- 
du' nabalu rano. Am ilo ahikotopot 
anguma' ra sambayang alanggaoi. 
Ukum mintup ra ulun kono hino 
aahat bonsoi.” 


Taak nu sangulun ruandu' nabalu 
kaando' ra atu-atu 
(Luk 21:1-4) 


41IPanturung i Yasus ra maar 
nu pati pamuliin ra usin ra Pahun 
nu Tuhan, hili angibabaya' ra 
pakuan nu ulun asuang hiano 
amului ra usin ra luang nu pati 
hino. Asuang ulun akaya' rano 
anaak ra taak nilo asuang. Am 
suku' nu sangulun ruandu' nabalu 
kaando' ra atu-atu hino nanamos ra 
usin no ruo yak ngapila' usin tam- 
baha’ loho no sangusin yak, 4Am 
ipahi' ri Yasus ulun ubason no 
hiano am rahu kono, “Huangon mi 
onsoi-onsoi rahu kutu. Ruandu' 
nabalu kaando' atu-atu hitu labing 
suang nu taak no intor ra taak nu 
ulun bokon. 44Nga taak hua nu ulun 
bokon rano sawah yak nu sasawot 
nilo rano. Am ali' ruandu' nabalu 
kaando' atu-atu hitu inimur no yak 
taaki' kawi’ nu atu siino rio.” 


I Yasus amalair ambala' ra aun 


koson nu Pahun nu Tuhan asasai 
(Mat 24:3-14: Luk 21:7-19) 


Paat ri Yasus sumamput in- 
1 3 akou intor ra lusar nu Pahun nu 
Tuhan hino sangulun ra lolot nu ulun 
ubason no rano inindahu, “U Guru’! 


[12:36 Anturung ko ra solor ra pamiris ku: Maya’ ra arat nu ulun Yahudi ulun insuatan am 
tinaakan ra kuasa’ yak anturung ra solor ra pamiris. 


12:36 Nan. 110:1 

Ila1' nga Pahun nu Tuhan am boko- 
bokon rano nga honsoi nu batu am 
huango' nga batu pinamaal rano!” 
2Am limbang ri Yasus, “Nailong 
muno raino haayo am honsoi nu 
Pahun nu Tuhan am boko-bokon 
hiano? Kaando' kasaumi po rahili ra 
batu hiano andarapau ra intok nano, 
nga kawi' nu hiano rahili luyaan 


'N 39 


kauyo'. 


Baal nu susa' am ila' asauk rahili 
(Mat 24:3-14, Luk 21:7-19) 


3Pongo nu hino rahili, bi 
ri Yasus inakou inuoi ra Inuluh 
Saitun am panturung” ra tupak nu 
Pahun nu Tuhan hino. Bi ri Piturus 
ilo ri Yakup, Yahaya am i An- 
darias inuoi sarang rio. #Rahu 
kanilo, “U guru' balain mu akai, 
sanggilan ki' pamaluyaan kuon mu 
hino asauk. Am aun ki' asauk ra 
tatandu' ra kawi' nu hino amaar 
asauk?” 

SAm limbang ri Yasus rilo, “Onsoi 
akau sumiho. Pai' akau kababayaan 
ruungon nu ulun. 6Nga asuang hua 
nuanu ulun rumangku ra inggalan ku, 
am mindahu ra, “Au nga Raja' 
Kaayahan?” kanilo. Am asuang ulun 
aruung nilo. 7Paat mi akaringoh ra 
pantatabuhan am aho po nu pan- 
tatabuhan ra pihangan bokon, onsoi 
akau ikaa angkaamo. Ikaa mulalas 
kawi' nu baal hiatu asauk pahulu, io 
yak sala' solor ka hino no kaawian nu 
tana' tu. 8Nga siino po hua sabansaan 
tumabuh ra sala' ka bansa', am sam- 
pipihangan pono' am tumabuh po ra 
sala" kapihangan. Am siino po ruruok 
am tana' tu pono' mingkuli po ra 
kula-kula' intok. Am kawi' nu hiano 
am anatandu' yak ohondo' ra kono 
ruandu' ampaliman atipangkahui. 

90 nso1 akau sumiho, nga akau 
rahili takubon am ibito' ra pahun 
intok pambisaraan am akau umbalon 
nilo ra pahun intok sambayang no, 
am patingkuangon po ra raja' am 
ulun amimihang nga akau hua maya' 
rakon. Paat nu hino nga akau akaalap 
ambala' am apaintalang ra Aho 
Onsoi ra ulun hiano. 19Am Aho 
Onsoi intor ra Ala hino poroyolon 
pahulu ra kawi' nu bansa'. HPaat mi 
takubon am ibiton ra pahun intok 
pambisaraan hino ikaa akau angkaa- 
mo ra aun rahuon mi. Onsoi akau 
mindahu aun tiluan ramuyun ra paat 
nu hino. Nga rahu mi hiano sala' ka 
intor ramuyun, io hino intor yak ra 
Ro nu Ala. I2Paat nu hili ulun angka- 
kalaat ra pahaka' no tohom am angi- 
bit maa ra pahaka' no ra maan 
potoyo'. Am kono po hino asauk ra 
ulun matuo am anak-anak no. Am 
anak-anak auma' kumulil ra matuo 
no am angibit rilo ra maan potoyo'. 
IJAm kawi' nu ulun asisingon 
ramuyun nga akau hua maya' rakon. 
Io yak aun po ulun tumaan suku' ra 
popot nu bayah no am io auma' 

aayahon.” 


Kalaatan Apakaila' 
(Mat 24:15-28, Luk 21:20-24) 


14Am rahu kono po ri Yasus, 
“Akau rahili akakito ra Kalaatan 
Apakalla' ra intok pinopol ra tayar 
no. (Kono aun amasa' onsoi 
pinowoon no atungon nu hino!) 
Paat nu hili ulun siino ra daira 
Yudia onsoi ilo ahiru' muoi ra sunsui 
rano. 1SAm paat nu hili ulun siino ra 
tampak nu pahun, ikaa io tumuun 
munsop ra luang nu pahun no hino 
angkukum ra atu siino ra pahun nilo 
ibiton nilo ahiru'. 16Am ulun siino ra 


413:3 am panturung: ra paat nu hili ulun Yahudi anturung ra paat nilo ambasa'. 


13:9-11 Mat. 10:17-20, Luk. 12:11-12 13:13 Mat. 10:22 13:14 Dan. 9:27, 11:31, 12:11 13:15-16 

umo nilo rano, ikaa no ilo anduli' 
muoi pangalap ra pakai no. 

1 Asusa' bonsoi paat nu hino ra 
tayar nu ruandu' ahali', karuo kono 
am ruandu' ahipus. 18Onsoi yak akau 
sambayang akitaak ra Ala hili paat 
nu pahiruan mi hino ikaa akapaat ra 
paat nu anguluh! 

19Paat nu asusa' bonsoi hino siino 
kasusaan alaat bonsoi, ikaa po 
nasauk ra puun nu Ala napasauk ra 
tana' tu suku' raino. Am kono 
akalimomos hino am kaando' no 
rahili asauk. 20Kono Ala ikaa 
apakapasi' ra paat hino kaando' ka- 

sangulun po auma' aayah. Io yak nga 
ulun hua pinili' nu Ala io apakapasi' 
ra paat asusa' bonsoi hino. 

21Am kono po siino ulun mindahu 
ramuyun ra, ‘Ilai’ Raja' Kaayahan 
hino siino ra hitu, karuo kono am, To 
siino ra hio', pain mi yak intopoto' 
rahu nilo rano. 22Nga asuang hua 
rahili ulun rumangku ra Raja' 
Kaayahan, am rumangku ra ulun a- 
ngindul ra rahu nu Ala akito mi, am 

ilo pono' am apandai anguma' po ra 
kula-kula' tatandu' kalalaban bonsoi 
nga asiha' hua aparuung ra ulun. 
Ulun pono' angintopot napili' nu Ala 
auma' yak paliron nilo. 23Sumiho ka 
raino nga binalaan ku no hua akau 
lairo' ra kaapo baal hino asauk.” 


Sukuan nu Ulun Sinusub nu Ala 
(Mat 24:29-31, Luk 21:25-28) 


24“Pongo nu kasusaan alaat 
bonsot hino, mato nu orou no pono' 
sumauk olondom am bulan no 
pano. am ikaa noyo awantang. 25Am 
utitin rano pono' am saratu-ratu' 


Ara aamis akanon 


yak intor ra limbowon am kawi' nu 
atu-atu akakuasa' ra limbowon 
auma' mingkuli yak sario 
kumuriabut. 26Paat nu hili Ulun 
Sinusub nu Ala akito sumuku' 
banta-bantang ra sasah nu laput no 
ra kuasa' no asundu maayo bonsoi. 
27Am io anusub ra malaikat no 
muoi ra luput nu tana' hitu 
amalulur ra ulun pinili' nu Ala intor 
ra luput nu tana' hitu.” 


13:19 Dan. 12:1. Pin. 7:14 13:24 Yas. 13:10, Yah. 32:7, Y1. 2:10, 31, 3:15, Pin. 6:12 13:25 Yas. 
34:14, YI. 2:10, Pin. 6:13 13:26 Dan. 7:13, Pin. 1:7 

Pangubasan ra baal nu santaun ara 
(Mat 24:32-35, Luk 21:29-33) 


28 “Huangon mi ra baal nu san- 
taun ara. Tumalantar poyo am 
kumasul, am angimuun anangum- 
bus, am apandayan taka noyo ra 
hino no ibiton no maar atipanguluh. 
29Am kono po hino nu akito mi po 
asauk baal nu binalaan ku hiano 
intor ra hino nga akau apandai ra 
Orou Sukuan no amaar noyo.” 
30Huangon mi rahu kutu ramuyun. 
Kaapo aawi' matoi kawi' nu ulun 
aayah tu raino, am asauk no hiatu 
pahulu. 3tTopot limbowon am tana' 
tu aawi' alawo io yak kawi' nu rahu 
ku amahun yak ikaa alawo suku' ra 
buo-buoi no.” 


Sangulun pono' kaando' akapandai ra 


orou am paat nu sukuan no 
(Mat 24:36-44) 


3? “Kaando' kasangulun po 
akapandai ra orou am paat no, 
malaikat rano pono' ra Surga', am 
au pono am ikaa po akapandai, nga 
Ala yak saumi akapandai ra hino. 
33Haling ra hino onsoi akau amalai- 
lair am sumiho, nga ikaa hua apan- 
dayan mi orou am paat nu sukuan 
no. 3#Baal hino ohondo' ra sangulun 
inakou inuoi ra pihangan bokon. Io 
nanusub ra amba-amba no ahalung 
ra pahun nano. Am pantutukiro' no 
amba hiano ra karaya'. Am balai' 
no ulun ahahalung ra totobon hino, 
rahu no, Sumiho onsoi-onsoi.” 
35Hino puun mi amalai-lair nga ikaa 
hua apandayan mi pandulian nu 
ulun katangan ra pahun hino. 
Matong ki' ra amai' karuo kono am 
matong ki' ra tanga' nu londom, 
karuo kono am maar katawang, 
karuo kono am susuab. 35Sukuan 


nano pulali-lali' yak am io aangas 
ahilong ra akau oolong po. 37Kawi' 
nu binalaan ku ramuyun no am 
balaan ku po hitu ra kawi' nu ulun. 
Onsoi akau amalai-lair!” 


Pokot ra amatoi ri Yasus 
(Mat 26:1-5; Luk 22:1-2; Yah 
11:45-53) 


IRuo orou amahun ra kaapo 
14 Irau Paska am Irau Ruti' Kaan- 
do' Tatauk Apakambang, mamaayo 
nu imam am guru' nu ugama hiano 
ahuyum ra aun koson pakuan nilo 
amarindim anakub rı Yasus am 
amatoi rio. ?Rahu nilo, “To yak ikaa 
maan taka ra hino ra paat nu irau tu 
nga akapanduruso kaili' naapo ulun 
asuang rano.” 


I Yasus nirabul ra umau aamis owou 


ra Baitani 
(Mat 26:6-13, Yah 12:1-8) 


3Paat ri Yasus siino ra bandar 
Baitani ra pahun ri Simun, io hino 
ra bahu li 10 sangulun nampulu, am 
ratong nu sangulun ruandu' ra paat 
ri Yasus aangkan. Ruandu' hino na- 
ngibit ra saumi butul binaal intor ra 
batu pualam. Butul hino napanu' ra 
umau oloho am binaal intor ra 
bakat aamis owou, sabiton ra nar- 
wastu. Am io nanungob ra butul 
hino am namarabul ra ulu ri Yasus 
no. 4Kula-kula' ngaulun nakailong 
ra inuma' no hino ambuuk am ilo 
mindahu, rahu kanilo, “Kulo ki' im- 
boyowo' umau aamis ra owou hino? 
SKono io talanon umau hino, loho 
nano sawahan poyo ra talu ngaatus 
usin pirak.” Am loho nano taakin ra 
ulun kaando' ra atu-atu!” Am 
buuki' nilo po ruandu' hino. 
6Am rahu ri Yasus, “Pahusuon mi 
yak io! Kulo kasusai' mi ruandu' 


13:29 Orou sukuan no amaar noyo: karuo kono am; io maar noyo, maar noyo inatong. 


w14:5 usin pirak: Ilayan ra 6:37. 


13:32 Mat. 24:36 13:34 Luk. 12:36-38 14:1 Nah. 12:1-27 14:3 Luk. 7:37-38 

hitu? Inuma' natu rakon onsoi am pa- 
nginsuatan ra tayar ku. 7Nga ulun 
kaando' atu-atu hiano rumangan hai- 
hait ramuyun am akau akaalap a- 
nginsuup rilo. Io yak au hitu ikaa 
a rumangan ramuyun. 8Ruandu' 
hitu nopongo noyo nanguma' ra intob 
nu atu auma' maan no. Io nopongo 
namalair ra tayar ku ra umau aamis 
ra owou ra ikaa po paat nu pamala- 
bangan rakon. 9Am huangon mi 
onsoi-onsoi rahu kutu. Aun pono' 
hua kaintok pambalaan ra Aho Onsoi 
intor ra Ala hitu ra luput nu tana' tu, 
am abalaan po yak inuma' nu ruan- 
du' hitu auma' uliton yak asauk ra 
pamahuangan rio.” 


Yudus amalihua apatakub ri Yasus 
(Mat 26:14-16; Luk 22:3-6) 


10Bi ri Yudas Iskariot sangu- 
lun intor ra lolot nu oopor am ruo 
ngaulun ra ulun ubason hiano, inuoi 
pahayam ra mamaayo nu imam 
hiano ka koson ki' nu pakuan no hili 
apatakub ri Yasus rilo. NAm pa- 
nginsuat ilo ra nangkinongoh no am 
randii' nilo ra anaak ri Yudas. ra 
usin. Am hili no bahu puun 
ri Yudas ahuyum yak ra ralan no ra 
apatakub ri Yasus. 


Yasus am ulun ubason no nangakan ra 
akan nu Irau Paska 
(Mat 26:17-25; Luk 22:7-14, 21-23; Yah 
13:21-30) 


12Paat nu orou pangimuunan 
ra Irau Ruti' Kaando' Tatauk 
Apakambang, io hino ra paat nu 
ulun ongolos ra rumba akanon ra 
Irau Paska, am ulun ubason 
ri Yasus rano nangkimuot rio. Rahu 
kanilo, “Aun kasiha' mu ra intok 
pamalairan mai ra paangkanan ra 
Irau Paska ra tayar mu?” 
13Am susubo' ri Yasus ruo 
ngaulun ra ulun ubason no hiano am 


14:7 Ul. 15:11 14:18 Nan. 41:9 

bilini'. Rahu no, “Bi kami ra bandar 
hino am hino intok mi akatiwol ra sa- 
ngulun ungkuyon angibit ra sinasam- 
pa' akasuot ra siang. 14Am bi kami 
maya' rio, am atu po pahun unsopon 
nano am rahu kami ra katangan ra 
ahun hino, “Rahu nu guru', aun ki' 

intok ku am ulun ubason ku rano a- 
ngakan ra paat nu Irau Paska? 15Am 
ulun hino anilu ramuyun ra saumi 
sulap maayo ra lauting nu pahun 
hino. Am sulap hino nilair talaaho' 
am hino intok mi amalair ra paangka- 
nan taka.” 

16Bi nilo ruo inuoi ra bandar hino 
am otopot yak kono rahu ri Yasus li. 
Am lairo' nilo ruo paangkanan nilo 
ra Irau Paska hino. 

17Londom nali, bi ri Yasus ilo 
sario ra oopor am ruo ngaulun ulun 
ubason no rano ra ap maayo hino. 
18Kotongo' nilo aangkan no, rahu 
ri Yasus rilo, “Huangon mi, siino sa- 
ngulun ra lolot mitu, rangan ku aang- 
kan raino apatakub rakon rahili.” 

19Karingoh nilo rahu ri Yasus 
hino am kasusa' bonsoi huang nilo 
rano. Hili ilo nampapalit nangkimuot 
ri Yasus, rahu kanilo, “Tuhan au 
huat nahi kuon mutu?” 

20Am limbang i Yasus, “Ulun 
kuon ku hitu am io hino sangulun 
intor ra lolot mi akau oopor am ruo 
ngaulun tu, am io angakan 
hinumulung rakon. 210Otopot Ulun 
Sinusub nu Ala tu maan potoyo' 
rahili maya' yak ra rahu nasuratan ra 
Kitap. Io yak kaasian bonsoi ulun 
apatakub ra ulun sinusub hino, nga 
aila' io bonsoi rahili! Labing onsoi no 
ulun hino ikaa anakon tili!” 


Irau nu Tuhan 
(Mat 26:26-30: Luk 22:14-20: 1 Kor 


11:23-25) 


.  @Paat nilo aangkan, alapo' 
ri Yasus ruti' no hili sambayango'. 

Am tutubingo' no ruti' hino, am 
taaki' ra ulun ubason no rano, rahu 
no, “Unto' mi am akano'. Hitu nga 
inan ku.” 

23Am alapo' po ri Yasus sangkir 
no hili. Sambayang nangansuk ra Ala, 
am taaki' no sangkir hino ra ubason 
no rano, am panginum ilo intor ra 
sangkir hino, 24Am rahu po ri Yasus 
rilo, “Hitu nga lumbak ku, mangun ra 
PPO korona ra parandian nu Ala, am 
lumbak ku kumalambiis ra tayar nu 
ulun asuang. 25Hino no intob ku raino 
ikaa anginum ra anggur nu Irau 
Paska hitu suku' ra itaka asisimpung 
anginum ra ruu' nu anggur ra Irau 
bahu ra paat ku amihang ra tana' 
bahuon nu Ala.” 

26Pongo nu hino am pahimanani 
ilo ra nani angansuk ra Ala am bi nilo 
rahili inuoi ra Inuluh Saitun no. 


Yasus amalair mindahu ra i Piturus 


ahalim rio 
(Mat 25:31-35, Luk 22:31-34, Yah 13:36-38) 


2/Rahu ri Yasus ra ulun 
ubason no rano, “Kawi' mi ahiru' 
apahusu' rakon nga nopongo 
nasuratan ra Kitap, rahu nu Ala, 
Au amatoi ra ahahalung 
ra rumba hiano 
am rumba hiano 
ahiru" akapansusuai.” 

2810 yak paat ku pandulion 
kaayaho' rahili, au amahulu ramu- 
yun muoi ra daira Galilia.” 

29Limbang ri Piturus, “Guru' 
ikaa! Kono iruanan nilo pono' oko, 
am au ikaa ahiru' apahusu' riun!” 

30Am rahu po ri Yasus, “Huangon 
mu onsoi-onsoi rahu kutu. Londom 
hitu kaapo a a manuk aningku- 
kuuk, am intalu ruli' no oko mindahu 
ra oko ikaa akakaulih rakon.” 

3IAm aulu' po solor rahu 
ri Piturus ra, “Payaan pono' au 
potoyo' riun Guru', am ikaa po au 
ahalim riun!” Am rangan no rano 
pono' am mindahu ra kono rahu 
nano. 


Yasus inuoi sambayang ra Gitsamani 
(Mat 26:36-46: Luk 22:39-46) 


32Bi ri Yasus ilo ra ubason no 
rano inuoi ra saumi intok iningsala- 
nan ra Gitsamani. Pakasuku' ilo ra 
intok hino, rahu ri Yasus ra ulun 
ubason no hiano, “Anturung ka ra 
hitu tima' ku muoi sambayang.” 
33Am ibito' ri Yasus i Piturus, ilo 
ri Yakup am i Yahaya ra rangan no. 
Am 10 asusa' huang am angkaamo. 
“Rahu ri Yasus rilo, “Huang ku 
asusa' bonsoi am alimanan ku kono 
yak maar patoi. Murong ka ra hitu, 
tima' mi maya' rakon angkarat!” 
3SAm indul po ri Yasus tinuman- 
ing koborook rilo am nahulatur niru- 
mungu' am sambayang. Ra luang nu 
sambayang no io akitaak, kono poyo 
auma', ikaa pono' halan io aintupan 
ra ila' hino. 35Rahu no ra sambayang 
no hino, “Ama', U Ama'! Oko 
akakuasa' anguma' ra kawi' nu atu- 
atu. Paintowoyon mu ila' hitu intor 
rakon. lo yak sala' ka maya' ra 
kasiha' ku, maya' yak hua ra kasiha' 
mu tohom.” 
37Pongo ri Yasus sambayang am 
panduli' io. Am ilong no ra ulun 
ubason no rano noolong ilo talu. 
Rahu ri Yasus ri Piturus, “U Simun, 
kulo ki" oko pombolong. Kulo, ikaa 
no ki" akau akataan angkarat ruma- 
ngan rakon ra sajaam yak? 38Onsoi ko 
angkarat am sambayang hili akau 
ikaa aintupan nu panginaman. 
Otopot halan solor huang mi asiha' a- 
nguma' ra atu otopot, io yak ikaa 


14:24 Kas. 24:8, Yar. 31:31-34 14:27 Sa. 13:7 14:28 Mat. 28:16 

akau tumaan nga inan nu ulun tu 
alami'.” 

39 Am bi po ri Yasus nanduli' inuoi 
sambayang ra kono rahu raitu' li yak. 
40Pongo nu hino, panduli' po i Yasus 
ra intok nu ulun ubason no rano am 
hino po yak ilo sobolo-bclong ikaa 
nilumuat nga atikoolong hua ilo bon- 
sol. Am ikaa no ilo akapandait aun 
rahuon nilo ri Yasus. 

41Am panduli' po Yasus ra kain- 
talu nano, am rahu nora ulun ubason 
no rano, “Ikaa po ki' akau nilumuat? 
Oolong yak po ki' akau? Nokotooh ka 
no. Raino paat no Ulun S'nusub nu 
Ala taakin ra kuasa' nu ulun 
nakasala'. 4Lumuat ka am ikon mi, 
makou taka raino. Ilai' mi inatong no 
ulun apatakub li rakon!” 


I Yasus tinakub 
(Mat 26:47-56, Luk 22:47-53, Ych 18:3-12) 


43Kotongo' ri Yasus ahayam 
am ratong 1 Yudas sangulun intor ra 
lolot nu oopor am ruo ulun ubason 
ri Yasus. Siino kula-kula' rangan 
no, akatinanggoi ra pailang am 
umbal-umbal. Ulun akatinanggoi 
hiano sinusub nu mamaayo nu 
imam rano am mamaayo-mamaayo 
nu ulun Yahudi rano. ##Ncpongo no 
hua rahu nu napatakub hiro ra ulun 
asuang hiano rahu kono, “Atu po 
naapo ngingilan ku am hino no 10 
am takubon mi am ibito'.” 
45Am suku' ri Yudas, an: imaar 10 
ri Yasus am rahu no rio, “U Guru'!” 
Am ngingili' no i Yasus. 
46Am bi nu ulun asuang hiano 
inaya' ri Yudas inuoi panukub ri 
Yasus am nanangkong rio. 47Am 
butuso' nu sangulun ubason ri Yasus 
ininggayou ra intok hino pailang 
nano am piriso' no amba nu 
Kinatuaan nu Imam hino am kairu' 
talingo no sangkibab no. 48Hili rahu 


14:49 Luk. 19:47. 21:37 

po ri Yasus ra ulun asuang hiano, 
“Kulo ki' panatinanggoi ka ra pailang 
am umbal-umbal ra anakub rakon tu, 
kono yak anakub ra ulun alaat? 
4Tukir nu orou huat halan au nan- 
turung angubas ra ulun ra luang nu 
Pahun nu Tuhan, kulo ki' au pai' mi 
takubo' ra paat nu hili? Topot nobaal 
hino asauk yak hili asuhut aun 
nasuratan ra Kitap.” 

50Am paat nu hino pahihiru' no 
ulun ubason ri Yasus rano nangiru' 
rio. 

51Am sangulun mambulok inaya' 
ri Yasus no namakai yak ra sampais 
kain, am takubo' nilo po halan hili, 
5210 yak io namangus ra kain hino hili 
nahiru' am naando' sampayau. 


Yasus ra tingkuangon nu Ulun 
Amumutus ra arat nu ugama 
(Mat 26:57-68, Luk 22:54-55,63-71, Yah 
18:13-14,19-24j 


531bito' nu ulun nanakub rano 
i Yasus ra pahun nu Kinatuaan nu 
Imam no. Am ra intok hino 
mamaayo nu imam hiano am 
mamaayo-mamaayo nu ulun Yahudi 
am guru' nu ugama rano nilumulur. 
54Am i Piturus sinumunu' ri Yasus 
suku' no ra lusar nu pahun nu 
Kinatuaan nu Imam hino, ka atawo- 
tawo yak hua lolot nilo. Am pan- 
turung io sinumaang ra sauyar 
ahahalung hiano, nandalang ra apui 
inulukan hino. 55Kawi' nu mamaayo 
nu imam am kawi' nu Ulun 
Amumutus ra arat nu ugama hiano 
ahuyum yak ra panikanan ikaa 
otopot ra papasalaan nilo ri Yasus 
ra maan potoyo'. Io yak kaando' 
kasaumi po sala' ri Yasus napan- 
dayan nilo. 56Am asuang no halan 
ulun inuoi ra tingkuangon nu Ulun 
Amumutus ra arat nu ugama rano 

ambuak apasala' ri Yasus. Io yak 
rahu nu ulun hiano ikaa no 
nohohondo'. 

5Am luat po halan kula-kula' 
ngaulun ambuak apasala' ri Yasus. 
s8R hu kanilo, “Naringoh mai noyo 
rahu nu ulun hitu. Rahu kono, “Au 
amunsah ra Pahun nu Tuhan binaal 
nu ulun hitu,” am “Buoi nu talu orou 
no, am au rahili anguma' ra saumi 
Pahun nu Tuhan ikaa binaal nu 
ulun.” ” 59o yak rahu nu ulun hiano 
pono' ikaa nohohondo'. 

60Am luat nu Kinatuaan nu Imam 
ra tingkuangon nilo kaawi', rahu no 
ri Yasus, “Kaando' ki' pamalimba- 
ngan mu ra papasalaan nu ulun hiatu 
riun?” 

slIkaa no nilumimbang Yasus 
sahuhumi. Rahu po nu Kinatuaan nu 
Imam hino nangkimuot ri Yasus, 
.“Balain mu akai ka otopot ki' oko tu 
Raja' Kaayahan, Anak nu Ala 
otopot?” 

62Limbang ri Yasus, “Otopot! Au 
nga hitu. Akito mi rahili Ulun 
Sinusub nu Ala tu anturung ra solor 
ra pamiris” nu Ala Ansukon Bonsoi 
no, am sumuku' sumasah ra laput 
intor ra limbowon!” 

63Am karingoh nu Kinatuaan nu 
Imam no rahu no hino am kasisingon 
io. Bintai' no sampayau nali am rahu 
no, “Ikaa pono' raino kinongohon 
taka rahu nu ulun amarawa' baton 
ratu! 64Nga naringoh taka noyo rahu 
natu ra 10 ahuyai ra Ala. Raino aun 
ki" pamutusan mi?” 

Kawi' nilo no namutus ra Yasus 
nakasala' am maan yak potoyo'! 

6SHili kula-kula' ngaulun angi- 
muun naniwoh ri Yasus am nonom- 
pon ra mato nano am nangumbal rio. 
Rahu kanilo, “Balai' bai akai raino, 
aun ki" kaulun angumbal riun tu?” 
Am sauyar hiano pono' inaya' na- 
ngumbal ri Yasus. 


1 Piturus nahalim ri Yasus 
(Mat 26:69-75, Luk 22:56-62: Yah 
18:15-18,25-27) 


66Kotongo' ri Piturus turu- 
turung ra lusar li am bulah nu sa- 
ngulun ralaa amba nu Kinatuaan nu 
Imam. 67Am kakito no i Piturus an- 
dalang ra apui no, am kimuati' no, 
rahu kono, “Oko hua liha' rangan 
ri Yasus, ulun nu Nasarit hino.” 

6810 yak i Piturus nahalim, rahu 
kono, “Ikaa akapandai au ra langus 
nu rahu muno.” Am luat no inuol ra 
sasamputon nu intokon hino. Am 
paat nu hino manuk aningkukuuk. 

69 Am ilai' po nu amba ralaa hino 
i Piturus. Am rahu nu ralaa hino ra 
ulun siino ra intok hino, rahu kono, 
“To nga ulun rangan nilo li.” 701o yak 
1 Piturus ahalim po. 

Ikaa kula' nabuoi, rahu nu ulun ra 
intok hino ri Piturus, “Otopot tupo 
oko hitu sangulun rangan nilo. Nga 
ulun po hua oko nu Galilia.” 

7Hili pampator i Piturus, 
“Ukuman au pono' nu Ala kono au 
abubuak nga ikaa hua au akakaulih 
ra ulun kuon mi hino.” 

72Am paat nu hino, manuk li pono' 
am aningkukuuk kainduo. Kahuang 
ri Piturus rahu ri Yasusli, “Ikaa po a- 
ngiduo manuk aningkukuuk, am 
intalu ruli' no oko ahalim ra ikaa aka- 
kaulih rakon.” Am tangi' yak rahili 
ri Piturus. 


Yasus inibit ra tingkuangon 
ri Pilatus 
(Mat 27:1-2, 11-14, Luk 23:1-5: Yah 
18:28-38) 


ISusuab nali, ra paat no mingas, 
15 Ulun Amumutus ra arat nu 
ugama, kawi' nu mamaayo nu imam 
hiano, am mamaayo nu ulun Yahudi 
hiano am guru' nu ugama hiano 





X14:62 anturung ra solor ra pamiris: Ilayan ra 12:36. 

ahahayam ra aun koson pakuan 
ri Yasus. Am tongkongo' nilo longon 
ri Yasus am ibito' ri Pilatus, gabunor 
ra pihangan nu Ruum. 2Am kimuati' 
ri Pilatus i Yasus, rahu kono, “Kapio 
ki" oko tu Raja' nu ulun Yahudi?” 

Am limbang ri Yasus rio, “Ua 
kono yak nga rahu muno.” 

3Am mamaayo nu imam hiano 
apasala' ri Yasus ra kula-kula' baal. 
4Am hili i Pilatus nangkimuot 
ri Yasus, rahu kono, “Ikaa no ki' oko 
asiha' lumimbang ra papasalaan nilo 
rano riun?” 

So yak ikaa no hua i Yasus 
nilumimbang sahuhumi am kasum- 
po' no i Pilatus. 


Yasus ukumin maan potoyo' 
(Mat 27:15-26; Luk 23:13-25; Yah 
18:39-19:16) 


6Tuki-tukir nu Irau Paska 
kaulayan ri Pilatus, io aubas 
amalabus ra sangulun ra lolot nu 
ulun niriilan rali, maya' ra kasiha' 
nu ulun asuang rano. 7Ra luang nu 
riil, ra lolot nu ulun-ulun nampatoi 
ra paat nilo tinumabuh ra parinta, 
siino sangulun ininggalan ri 
Barabas. 8Ulun asuang nilumulur 
am nakitaak ri Pilatus hili io 
amalabus ra sangulun niriil ohondo' 
ra kaubasan no. 
9Am kimuati' ri Pilatus ilo, rahu 
kono, “Asiha' ki' akau ra au 
amalabus ra Raja' nu ulun Yahudi tu 
ra tayar mi? 10Nga apandayan hua 
ri Pilatus nga mamaayo nu imam 
nanaak ri Yasus rio nga sumolon hua 
ilo. 
11To yak pakato' nu mamaayo nu 
imam hiano ulun asuang rano ra 
akitaak ri Pilatus amalabus 
ri Barabas ra tayar nilo. 12Am Pilatus 
inindahu po ra ulun asuang rano, 
rahu no, “Kono po hino aun ki' maan 


15:21 Rm. 16:13 


ku ra ulun sabiton mi ra Raja' nu ulun 
Yahudi hitu?” 

IsAm ulun asuang hiano nam- 
paluap, “Salipon yak 10!” 

14Am rahu po ri Pilatus rilo, 
“Kulo? Aun ki' kalaatan inuma' no?” 

To yak aulu' po solor pamaluap 
nilo ra, “Salipon yak io!” 

ISHili asiha' no hua i Pilatus 
opokoonsoi yak ra huang nilo, am 
labusi' no noyo i Barabas ra tayar 
nilo. Am susubo' no sauyar rali 
amalapos ri Yasus ra lalapos 
akapilat am nanaak rio ra maan 
salipo'. 

I Yasus inuyai nu sauyar 
(Mat 27:27-31, Yah 19:2-3) 


I6Pongo nu hino, ibito' nu 
sauyar hiano i Yasus inunsop ra 
pahun nu Tuan Gabunor hino am 
luluro' nilo kawi' ra sauyar ranga- 
rangan nilo rali nilumibung 
ri Yasus. 11Am pasampayawo' nilo 
i Yasus ra sampayau alanso-lansom 
hino, am balito' nilo raan akaruui 
am pasasapako' nilo ri Yasus. 18Po- 
ngo nu hino hili ilo tinumabi' 
ri Yasus. Rahu kanilo, “Kaansayan 
ra Raja' nu ulun Yahudi!” 

19Am umbalo' nilo ulu ri Yasus no 
ra taun am tiwahi' nilo poyo, am 
pahulatur sinumamba yak lalayay ra 
tingkuangon ri Yasus no. 20Pongo 
nilo nahuya-huyai ri Yasus, am pa- 
nguso" nilo rahili sampayau alanso- 
lansom hino am pakayo' nilo i Yasus 
ra pakai nali yak, am ibito' nilo rahili 
i Yasus inuoi ra intok panalipan no 
rio. 


I Yasus sinalip 
(Mat 27:23-44, Luk 23:26-43: Yah 19:17-27) 


21Paat nilo inakou am katiwol 
nilo sangulun ininggalanan ri 
Simun, ulun intor ra daira Kirini, 
ama' ri Aliksandor am i Rupus. Am 

paat nu hino i Simun siino ra tanga' 
nu ralan muoi ra Yarusalim. Am 
likati' nilo io nanaan ra salip 
ri Yasus hino. 

22Pakasuku' ilo ra intok ininggala- 
nan ra inuluh Golgota, atungon no 
“Intok nu Kuapak”. 23 Am painumo' 
nilo halan Yasus ra ruu' nu anggur 
kinaulan ra ubat apait no, io yak aa- 
ngas hua i Yasus anginum. 24Salipo' 
nilo i Yasus am pahuhundi' ra an- 
tatayar ra pakayan nano ra aun 
onohom. 25Ilo nanalip ri Yasus ra 
paat nu tanga' nu susuab, io hino 
jaam kastam. 26Sakati' nilo tatandu' 
sinuratan ra papasalaan nilo 
ri Yasus, atungon no io hino, “Raja' 
nu Ulun Yahudi.” 27Hili salipo' nilo 
poyo ruo ngaulun nantakou rano pa- 
rangano' ri Yasus, sangulun solor ra 
pamiris nano am sangulun solor ra 
kait nano. 28Intor ra hino nasauk no 
rahu nu Ala natulisan ra Kitap, io 
hino, “To nakaaya' ra lilian nu ulun 
alaat.” 

29Am ulun ansail ra intok hino 
ruka-ruka' ulu nilo” rano ahuyai 
ri Yasus. Rahu kanilo, “Oko hitu 
mindahu ra amunsah ra Pahun nu 
Tuhan am amaal apanduli' ra buoi 
talu orou! 30Kono po hino lumabus 
ko raino am tuun intor ra salip no.” 

3I1Kono po hino nu mamaayo nu 
imam am guru-guru' ugama ahuyai 
po yak ri Yasus. Ilo mindahu sangu- 
lun am sangulun, rahu kanilo, “Ulun 
bokon solor kaayahon no, am lai' 
inan no tohom ikaa kaayahon no! 
32Kono io Raja' nu Ulun Israil am 
Raja' Kaayahan, onsoi io tumuun 
raino intor ra salip no, am hili akai 
akakito am angintopot rio!” Am ulun 

pono' rangan nano sinalip am 
nahuyai po ri Yasus. 


Pinatayan ri Yasus 
(Mat 27:45-56, Luk 23:44-49, Yah 19:28-30) 


33Paat nu tanga' orou, kolon- 
dom luput nu daira hino ra buoi 
talu ngajaam li. 34Paat nu Jaam 
katalu, am luap ri Yasus ra rahu 
maayo. Rahu no ra luang nu rahu 
no tohom, “loi, Iloi, lama sabak- 
tani?” Am atungon nu rahu hino, 
“U Ala ku, Ala ku, kulo iruani! mu 
au?” 

3SPakaringoh kula-kula' ngaulun 
tinumuor nakaimaar ra intok nano 
am rahu kanilo, “To ahipah ri Ilia, 
ulun angindul ra rahu nu Ala li.” 

36Pahipapasi sangulun li rilo na- 
ngalap ra tutuu' aluoi lisopon nu 
siang no am abuhi' no ra ruu' nu ang- 
gur SADED am sanggapi' tutuu’ hino 
ra taun limaam no am singgali' no 
patimposo' halan ri Yasus. Am rahu 
kono, “Pulanuan taka yak. Lai' taka 
ka oyon io naapori Ilia kaayaho' am 
tuuni' intor ra salip no.” 

37Am saup po ri Yasus nilumuap 
ra luap aingor hili huang nano 
natutus. 

38Am kain pinomololot ra Sulap 
Nabahuan Bonsoi ra Pahun nu 
Tuhan nainta' ruo nansuai haling ra 
namarangkatan li am suku' ra popor 
nali. 3?Kakito nu mamaayo nu sauyar 
hino ra baal nu pinatayan ri Yasus 
no, am rahu no, “Otopot hua tupo 
ulun hitu Anak nu Ala.” 

@WAm siino po kula-kula' ngaulun 
ruandu' ra intok hino angibabaya' 
ri Yasus intor ra atawoi, io hino 
i Maria ulun nu Makdalina, am 


“15:29 ruka-ruka' ulu nilo: Baal nu ulun Yahudi angulalat ra ulun bokon. 
215:39 baal nu patayan: Luang nu buku nakalair, nilumuap am patayan. 


15:24 Nan. 22:18 15:28 Yas. 53:12 15:29 Nan. 22:7, 109:25, Mrk. 14:58, Yah. 2:19 15:34 Nan. 
22:1 15:36 Nan. 69:21 15:38 Nah. 26:31-33 15:40-41 Luk. 8:2-3 

i Maria ina' ri Yakup ilo ahaka' 
ri Yosis am kono po ri Salomi. 
41Kawi' nu ruandu' hiano inaya’ 
ri Yasus ra paat no siinc ra daira 
Galilia li am ilo nasalok anginsuup 
ri Yasus. Am asuang po ruandu' 
bokon inaya' ri Yasus ra paat no 
inuoi ra daira Yarusalim, siino ra 
paat hino. 


Yasus nilobong 
(Mat 27:57-61, Luk 23:50-56, Yan 19:38-42) 


4243Kamayon nu orou 
pamalairan ra Orou Taahan am 
suku’ ri Yusup intor ra Arimatia. Io 
sangulun tutuumon maayo ra ugama 
am kalalansanan nu ulun. Io pono’ 
angkuliman ka sanggilan ki' Ala 
amihang ra ulun. Intor ra hino 
kaataso' ri Yusup am bi no nakitaak 
ri Pilatus mindahu ra io asiha' a- 
ngundut ra bangkai ri Yasus no. 
44Am kasumpo' i Pilatus ra nakari- 
ngoh ra 1 Yasus inatoi, am la no 
kapala' nu sauyar hino am kimuati' 
ka otopot ki' 1 Yasus inatoi. 
4SPongo no nakaringoh ra rahu nu 
kapala' nu sauyar hino rai Yasus in- 
atoi am susubo' no rahili i Yusup na- 
ngalap ra bangkai ri Yasus no. 46Am 
pangalir i Yusup ra kain aninggalas 
no am tuuni' no bangkai ri Yasus 
hino intor ra salip no am riliti' no ra 
kain hino. Hili Yusup namului ra 
bangkai ri Yasus ra saumi lalabangan 
niliangan intor ra batu no. Am luiro' 
no batu maayo hino ra pinonobon ra 
lobong hino. 47Am i Maria ulun nu 
Makdalina ilo ri Maria ina' ri Yosis 
nangibabaya' am nakailong ra 
namulian ra bangkai ri Yasus no. 


16:7 Mat. 26:32, Mrk. 14:28 


I Yasus pinanduli' kaayaho' 
(Mat 28:1-8, Luk 24:1-12, Yah 
20:1-10) 


1 6 IKalibos Orou Taahan hino am 

pahalir 1 Maria ulun nu Mak- 
dalina, i Salomi am i Maria ina’ 
ri Yakup hino ra ruu' nu tutuu’ aamis 
ra howou pamumuyai nilo ra bangkai 
ri Yasus no. 2Am susuab nu Orou 
Minggu' mamaar katawang am bi 
nilo inuoi ra lobong hino. 3-4Rahu 
kanilo ra paat nilo makou no, “Aun 
ki" naapo angiru' ra batu pinonobon 
ra lobong hino?” (Nga maayo hua 
batu pinonobon no. 

Am suku' nilo solor ra lobong 
hino, am ilong nilo am batu hino no- 
pongo ininsiran. SAm sop nilo ra 
luang nu lobong hino, am ilong nilo ra 
solor ra pamiris no am siino sangulun 
mambulok nanturung nampakai ra 
kain apulak nasindayol. Am 1lo pono’ 
nakalair nalaa' bonsoi. 

6Am rahu nu ulun mambulok hino 
rilo, “Ikaa akau alaa'! Nga apan- 
dayan ku oyon mi. Akau ahuyum 
ri Yasus ulun nu Nasarit inuma' 
salipo' tili. Kaando' noyo ra hitu, nga 
pinanduli' noyo kaayaho'. Ilong kami 
yak nga ra namulian rio tu. 7Bi kami 
raino am balai' hitu ra kawi' nu ulun 
ubason no rali ami Piturus, io 
amahulu ramuyun muoi ra daira 
Galilia, kono rahu binalaan nali 
ramuyun. Am hino intok mi akatiwol 
rio.” 

sAm bi nu ruandu' hiano 
sinumamput ra lobong hino, am 
parayuso' nanimbul inuli' nga alaa' 
no hua ilo bonsoi suku” ilo ikaa 
nakaindahu ra ulun bokon. 

NAMAPARAN RA AHO ONSOI 
PINASUKU' RI MARKUS MAYA' RA 
RAHU NAKALAIR”? 

Yasus inintalang ri Maria ulun nu 


Makdalina 
(Mat 28:9-10, Yah 20:11-18) 


9Pongo ri Yasus pinanduli' 
kaayaho', am susuab maayo ra 
Orou Minggu' hino am intalang io 
pahulu ri Maria ulun nu Makdalina 
sinuluron nu tulu' saitan nopongo 
pinahiru' nali. 10Am bi ri Maria 
inuoi nambala' ra kawi' nu ulun 
ranga-rangan no rano ra baal nu 
nasauk hino ra paat nilo ahulir am 
antatangi' no. !!To yak paat nilo na- 
karingo 
Yasus pinanduli' kaayaho' am pa- 
ngimbali solor kawi' nilo no. 


I Yasus inintalang ra ruo ngaulun 


ubason no 
(Luk 24:13-35) 


12Pongo nu hili am saup po 
ri Yasus inintalang ra suai ka baal 
ra ruo ngaulun ra lolot nu ulun 
ubason no rali, ra paat nilo angkira- 
lan ra saumi pamahunan ra bandar 
Yarusalim. 3Am panduli' no bahu 
ruo ngaulun hiano am uliti' rangan 
nilo bokon no am pai' solor ulun 
hiano po pangintopot. 


I Yasus inintalang ra oopor am saumi 
ulun ubason no 
(Mat 20:16-20, Luk 24:36-44: Yah 20:19-23: 
Inu 1:68) 


I14Am pamupusi' ri Yasus in- 
intalang ra oopor am saumi ulun 
ubason no hiano ra paat nilo aang- 
kan no. Am rahu no rilo, “Kulo ki' 
akau ikaa angintopot am ikaa angki- 
nongoh ra rahu nu ulun nakakito ra 
au pinanduli' kaayaho'? 


“Siino buku nakalair kaando ayat 9-20 


ra ulit ri Maria no ra: 

15Bi kami makou ra tuki-tukir nu 
amahunan ra luput nu tana' tu am 
alai" Aho Onsoi intor ra Ala hitu ra 
kawi' nu ulun. 16Am aun ulun angin- 
topot ra rahu mi am rorobon am ulun 
hino auma' kaayahon. Io yak aun 
ikaa angintopot no am io aukuman. 
17Am kawi' nu ulun mintopot taakin 
ra tatandu' hiatu. Io hino apahiru' ra 
saitan ra luang nu inggalan ku, am ilo 
pano am ahayam po rahili ra kula- 
ula' rahu bokon ikaa apandayan. 
18Am tindukon pono' ilo nu kukuo 
am karuo kono akainum ra kono 
akawanit ratu, am kaando' po atu-atu 
nilo ra hiano. Am ilo angangkam ra 
ulun arualan am ulun hiano pono' 
apihah.” 
Yasus pinasimpor ra Surga' 
(Luk 24:50-53, Inu 1:9-11) 


19Kopongo i Yasus nambala' 
ra ulun ubason no hiano am tatang 
no pinasimpor muol ra Surga' am 
panturung io ra solor ra pamiris nu 
Ala. 20Hili ulun ubason no rano in- 
akou am nambala' ra aho intor ra 
Ala ra atu-atu kaintok. Am Tuhan 
pono' amarangan ra karaya' rilo 
mimpuun ra tatandu-tatandu' 
kalalaban anatandu' ra aho balain 
hino otopot. 


NAMAPARAN RA RAHU 
NAKALAIR BOKON 


9Ruandu' hiano inuoi ri Piturus 
am ranga-rangan nilo rano, hili 
nahuli-hulit ra kawi' nu binaalan nu 
sangulun mambulok hino rilo. 
10Pongo nu hino, lumangus ra ulun 
ubason no rano, Yasus ambala' ra 
Aho nabahuan am ampus-ampus ra 
baal nu kaayahan ampus-ampus 
intor ra saraton am muol ra solor ra 
lindobon. 


16:9 (Puun: popor nu bokon) Luang nu buku am salinan nakalair siino poyo ruo ayat hiatu. 


16:15 Inu. 1:8 16:19 Inu. 1:93-11 





Aho Onsoi pinasuku' ri 


LUKAS 


Rahu Papaintalangan 


Aho Onsoi pinasuku' ri Lukas ambala' ra i Yasus, io hino Raja' Kaayahan 
nirandi' nu Ala ra tayar nu ulun Israil am tayar nu kawi' nu ulun. 

Luang nu buku hitu i Lukas nanulis ra i Yasus tinaakan nu Ro nu Ala ra 
karaya' hino ambala' ra Aho Onsoi haling ra Ala ra tayar nu ulun kaando' 
atu-atu. Aho Onsoi hitu asauk ra pampahuangan nu ulun asiha' akitulung ra 
kula-kula' baal. Siino po rahu panginsuatan nasuratan ra buku ri Lukas hitu, 
io hino ra luang nu bahin puu-puun ra baal nu sinukuan ri Yasus, am poyo 
bahian pamaparan haling ra baal ri Yasus sinumimpor nanduli' ra Surga’. 
Pahulitan ra puu-puun nu ugama Kristian nokotoh am nakarayol ra libos ri 
Yasus sinuminpor nanduli' ra Surga' inulit poyo nu ulun nanurat ra buku hitu 
ra luang nu Buku Inuma' nu Ulun Sususubon. 

Bahian ruo am bahian koonom (ilayan mi ra raliwi' tu, io hino suot nu 
aho hitu) pahulitan no asuang haling yak ra Aho Onsoi nasuratan ra buku 
hitu. Umang no, pahulitan haling ra baal nu nanian nu malaikat am poyo 
sinukuan nu gambala ra paat ri Yasus inanak, i Yasus inuoi ra Pahun nu 
Tuhan ra paat no lalaing, am poyo pangumangan haling ra baal nu Ulun 
Samaria Onsoi Huang am Anak Napalir. Buku hitu ambala' poyo bonsoi ra 
baal sambayang, Ro nu Ala karaya' ri Yasus am Ala angampun ra sala". 


Suot nu aho hitu 


Pangimuunan 1:1-4 

Nanganakan am paat ri Yahaya Omomororob am i Yasus lalaing 1:5-2:52. 

Karaya' ri Yahaya Omomororob 3:1-20 

I Yasus rinorob am io kininaman nu Ibilis 3:21-4:13 

Karaya' inuma' ri Yasus ra lolot nu ulun ra daira Galalia 4:14-9:50 

Haling ra Galalia muoi ra Yarusalim 9:51-19:27 

Minggu' pamaparan ra Yarusalim am libu-libung no 19:28-23:56 

Linuatan ri Yasus haling ra patayan, io napakito ra inan no 
sinumimpor nanduli' ra surga 24:1-53 


am io 





baal nasauk hiano, am hili kawi' nu 
baal hino ilo naparayol. 3Pongo ku 
namarandan ra kawi' nu sinuratan 
hiatu haling ra puu-puun no am suku' 


Pangimuunan 


1 ITuan Tiopilus asian ku. Asuang 
ulun nanalaah nanurat ra atu-atu 


baal nopongo nasauk ra lolot taka. 
2Ilo nanurat maya' ra kawi' nu pahu- 
litan nu ulun nakaintuu' nakakito ra 


ra popor no, au ampahuang kawi' no 
otopot, hili au nanurat asauk ra 
saumi pamalaan otopot ra tayar nu 

Tuan. 4Au nanguma' ra hino, hili oko 
akapandai ra aun nopongo binalaan 
riun li kawi’ no otopot yak. 


Malaikat nambala' ra baal nu 
panganakan ri Yahaya 
Omomororob 


SPaat ri Hirodis nasauk ra raja' ra 
pihangan Yudia”, siino sangulun 
imam 1nggalan no Sakaria. Io sangu- 
lun imam ra lolot nu imam-imam 
lilian ri Abia. Inggalan nu andu' no 
Ilisabit, sua' poyo nu imam. 
6Kaayahan nu ruo ansawo hiano 
apainsuat ra huang nu Ala. Ilo ruo 
olondon maya' ra panusuban nu 
Tuhan am Arat sinuratan ri Musa ra 
aingkoos huang. 7Ilo ruo kaando' 
anak nga Ilisabit kular am ilo pono' 
hua am matuo noyo bonsoi. 

8Saumi orou li ra paat nu imam- 
imam lilian ri Abia ilo katangan ra 
bahian angkaraya' ra Pahun nu 
Tuhan, i Sakaria nangkaraya' ra 
karaya' kaubasan nu imam ra ting- 
kuangon nu Ala. ?Maya' ra kaulayan 
nu imam-imam, ilo nahuhundi' am 
i Sakaria napili" munsop ra Pahun nu 
Tuhan ra onolob ra kamayan. 
10Kotongo' ri Sakaria onolob ra 
kamayan hino, ulun asuang rano 
sumambayang ra lusar nu Pahun nu 
Tuhan. 

uRa paat hino nga malaikat 
Tuhan inintalang ri Sakaria. 
Malaikat hino tinumuor ra solor ra 

amiris nu intok pananalaban ra 

amayan no. PPaat ri Sakaria 
nahilong ra malaikat hino, io nauli- 
ngo am nangkalaa'. 1310 yak rahu nu 
malaikat hino ri Sakaria, “Ikaa oko 
angkalaa', Sakaria! Ala nopongo na- 
karingoh ra sambayang mu. Ilisabit 
andu' mu hino ahanak rahili ra anak 
ungkuyon, am inggalanan mu anak 

hino ri i Yahaya. 4Asangkah bonsoi 
huang mu rahili am asuang po ulun a- 
ngansu-ngansuk anginsuat nga intor 
ra nanganakan ra anak hino. 15Anak 
hino sumauk ra ulun maayo ra kuasa' 
ra tingkuangon nu Tuhan, am ikaa 10 
anginum ra ruu' nu anggur karuo 
kono am inumon akaauk. Puun ra io 
anakon Ro nu Ala anguasa' rio. 
16Intor ra anak hino asuang ulun Is- 
rail ibiton ra Ala, Tuhan nilo no. 1710 
asauk ra ulun sususubon namahulu 
ra Tuhan okotoh am akakuasa' ohon- 
do' ri Ilia ulun angindul ra rahu nu 
Ala hino. Io opohonsoi ra ama" am 
anak, am ulun ikaa olondon maya' ra 
angubasan nu Tuhan, ubason no am 

ibito' anduli' ra ralan abubuh huang. 
Haling ra hino amalair ra saumi 
bansa" nopongo nalair ra tayar nu 
Tuhan.” 

18R ahu ri Sakaria ra malaikat 
hino, “Aun koson ku akapandai ra 
baal hino otopot asauk? Au pono' am 
matuo, am andu' kuno pono' am 
matuo noyo.” 

19Limbang po nu malaikat hino, 
“Au hitu i Gibarail, au angkaraya' ra 
tayar nu Ala, am io nga nanusub 
rakon angindul ra aho onsoi hitu riun. 
20Aun nirahu ku raino, kawi' no 
auma' asauk ra paat no. Io yak ikaa 
hua oko angintopot, naapo oko ikaa 
akaindahu. Oko ohoho' suku' ra baal 
binalaan ku hino asauk.” 

21Kotongo' nu hino, ulun bokon 
rano angkinaan ri Sakaria. Ilo ololob 
ra i Sakaria nabuoi bonsoi ra luang 
nu Pahun nu Tuhan. 22Paat no inin- 
saloh, ikaa io akaindahu ra ulun 
bokon rano. Io angumang yak ra lo- 
ngon nano, am kapio-pio nohoho'. 
Ulun bokon rano akapandai ra siino 
saumi nakito no ra luang nu Pahun nu 
Tuhan. 


41:5 Yudia:Pamarahuan hitu anilu' ra luput nu pihangan Palistina. 


1:5 1Taw. 24:10 1:15 Tab. 6:3 1:17 Mal. 4:5-6 1:19 Dan. 8:16, 9:21 

23Kotongo' nu karaya' ri Sakaria 
no ra Pahun nu Tuhan, bi no inuli' ra 
ahun nilo no. 24Ikaa kula' nabuoi 
aling rahili, Ilisabit andu' nano 
pono am ayaan, hili Ilisabit nahang- 
ot yak ra pahun nilo ra buoi nu limo 
bulan. 25Rahu ri Ilisabit, “Popor no, 
Tuhan pono' am nakaasi' rakon am 
namalawo ra ubu' nu ulun rakon.” 


Namalaan ra nahanakan ri Yasus 


26Kotongo' ri Ilisabit ayaan buoi 
no onom bulan, Ala nanusub ra 
malaikat Gibarail inuoi ra Nasarit 
saumi bandar ra daira Galilia. 
27Malaikat Gibarail sinusup inuoi ra 
sangulun ralaa, ininggalanan 
ri Maria. Ralaa hino nopongo 
siniitan nu sangulun ungkuyon ining- 
ron ri Yusup, sua' ri Raja' Daud 

i. 28Malaikat hino sinumuku' 
ri Maria am rahu kono, “Kaansayan 
ra tayar mu, oko kapio-pio binara- 
katan nu Tuhan! Tuhan amarangan 
riun!” 

29] Maria nakaliar ra nakaringoh 
ra rahu nu malaikat hino, suku' io 
nangkimuot ra luang nu huang no, 
aun naaku atungon nu tabi' hino. 
30R ahu nu malaikat hino ri Maria, 
“Ikaa oko angkalaa', nga oxo apain- 
suat ra huang nu Ala. 31Ọko rahili 
ahali' am ahanak ra sangulun anak, 
hili inggalanan mu yak 10 ri Yasus. 
3210 asauk ra ulun maayo ra kuasa', 
sabiton ra Anak nu Ala Ansukon 
Bonsoi. Tuhan Ala apasauk rio ra 
raja' ohondo' ra Raja' Daud aki nali. 
33[o asauk ra raja' amihang ra sua' 
ri Yakup, am pihangan no hino kaan- 
do' kapapari' no suku' ra buo-buoi 
no.” 

34Limbang ri Maria ra malaikat 
hino, “Aun koson ku ahali', nga ikaa 
po hua au inuot nu ungkuyon?” 


115 


3SR ahu po nu malaikat hino, “Ro 
nu Ala matong riun am kuasa' nu Ala 
rumangan riun. Hino puun no anak 
anakon hino sabiton ra Anak 
Nabahuan, Anak nu Ala. 36Huangon 
mu. Ilisabit pansurung muno ayaan 
noyo onom bulan buoi no, hama' 
pug io matuo am sabiton nu ulun 
okon ra kular. 37Nga tayar nu Ala 
kaando' ikaa asauk.” 
38Limbang po ri Maria, “Au hitu 
amba nu Tuhan, asauk pono' aun 
binalaan muno rakon.” Pongo po nu 
rahu ri Maria no, am lakou no nu 
malaikat hino. 


I Maria Muoi pohooi ri Ilisabit 


3M kaa kula' nabuoi puun ra 
malaikat li namala' ri Maria bi no ri 
Maria napasi-pasi' inuoi ra bandar ra 
bahian nu muluh ra daira Yudia. 4010 
suluo-luot yak sinumuku' ra pahun 
ri Sakaria no tangandu' ri Ilisabit no, 
am paat no inunsop io inindahu ra 
saumi tabi' ri Ilisabit. #IPaat 
ri Ilisabit nakaringoh ra tabi' 
ri Maria, anak alion ri Ilisabit no i- 
ningkuli'. Hili Ilisabit pono' am 
kinuasa' nu Ro nu Ala, #rahu kono, 
“Oko nga labing aulu' binarakatan ra 
siung nu ruandu'! Hama' no anak 
kahuyon mu hino rahili barakatin! 
43Aun ki' au kaulun suku” ina' nu 
Tuhan inatong rakon? #Paat ku na- 
karingoh ra tabi' mu, anak alion kutu 
iningkuli' anginsuat.” 

4SR ahu po ri Ilisabit, “Asatu' oko, 
nga oko inintopot ra kawi' nu 
binalaan nu Tuhan li riun asauk yak!” 


Rahu panginsuatan ri Maria 


46Rahu ri Maria, 
“Au angansu-ngansuk ra Tuhan 
ra randalom ru huang ku, 


1:27 Mat. 1:18 1:31 Mat. 1:21 1:32-33 2Sam. 7:12,13,16, Yas. 9:7 1:37 Kas. 18:14 

4lam anginsuat bonsoi 
nga Ala napakaayah rakon. 
4810 akahuang rakon, nga au 
hitu amba no ikaa aulu"! 
Intor raino suku' 
ra buo-buoi no 
kawi’ nu bansa ' mindahu ra 
au asatu'. 
49Nga Ala Maayo ra Kuasa' 
napasauk rakon ra baa-baal 
kalalaban. 
Ra 10 Nabahuan. 
50]ntor raino suku' ra sua’ bahu, 
asi' nu Tuhan ikaa ahungga' 
ra ulun rumaliwi' huang rio. 
51Nga Tuhan akakuasa' 
am apansuai 
ra kawi' nu ulun kumakaulu'", 
am ikaa apasauk ra binabaas 
nu huang nilo. 
527o aparaliwi' 
ra ulun akakuasa '" 
am apakaulu' ra ulun 
rumaliwi' ra huang. 
53Ulun atabaan basuhon 
nu Tuhan 
ra kawi' nu kaansayan 
am ulun akaya” susubon no yak 
makou lalayau kaando' 
talampos. 
54o anginsuup ra bansa ' Israil 
amba no hino, 
sumuhut ra randi' binalaan 
no ra aki taka rali. 
55Tuhan ikaa akaliro 
ra randi' no, 
io masi' ri Abaraham 
am sua' no 
suku' ra buo-buoi no.” 
S6Talu bulan ri Maria inurong ni- 
rumangan ri Ilisabit, hili io inuli' ra 
pahun no. 


Yahaya Omomororob inanak 


.SIKasimpot orou nu alion 
ri Ilisabit no, pangkahui io ra sangu- 

lun anak ungkuyon. “Pakaringoh 
pahaka-pahaka' am kamaaran nilo 
rano, kawi' nilo nanginsuat ra taak 
am asi' nu Tuhan ri Ilisabit. 

59Pakasuku' ra balu" orou buoi nu 
anak hino, ilo inatong ra Pahun nu 
Tuhan inuoi panunat ra anak hino. 
Ilo asiha' anginggalan ra anak hino 
ri Sakaria sumuhut ra inggalan nu 
ama' nano, 6010 yak rahu nu ina' 
nano, “Ikaa! Inggalanan yak 10 ri 
Yahaya.” 

61Limbang nilo, “Sangulun pono' 
kaando' po ininggalanan ra kawi' nu 
pahaka-pahaka' mi.” 62Hil: ilo na- 
ngumang nangkimuot ri Sakaria ra 
aun panginggalanan no ra anak nilo 
hino. 

63Hili i Sakaria nakitaak ra batu 
pamamatikan am tulisi' no, “Yahaya 
inggalan no.” Kasumpo' kawi" nilo 
no. 

64Hili pongo yak ri Sakaria na- 
nginggalan ra anak nilo hino, io pono' 
am nanduli' nakaindahu am nangan- 
su-ngansuk ra Ala. 65Kawi' nu 
pahaka-pahaka' am kamaaran nilo 
rano nangkalaa', am aho hino 
nakarayol ra luput nu bahian nu in- 
uluh ra daira Yudia. 66Kawi' nu ulun 
nakaringoh ra aho hino ampahuang 
ra luang nu huang nilo, “Aun ki' 
asauk rahili ra anak hino?” Nga 
Tuhan amarangan rio. 


I Sakaria ambala' ra aho intor 
ra Tuhan 


67] Sakaria, ama' ri Yahaya no, 
kinuasa' nu Ro nu Ala suku' io nam- 
bala' ra aho intor ra Tuhan. Rahu 
kono, 

68“Angansuk taka ra Tuhan, 

Ala nu bansa' Israil! 
Io inatong anulung ra lilian no 
am amalabus rilo. 

69[0 anaak ritaka 


1:48 1Sam. 1:11 1:55 Kas. 17:7 1:52 Ayb. 5:11, 12:19 1:46-55 1Sam. 2:1-10 1:59 Im. 12:3 

ra sangulun apakaayah 
akakuasa ', 
sua' ri Daud, amba no hino. 
70Tuhan nopongo nanaak 
ra randi’ no hino ra pahulu li, 
lumangus ra ulun pinili' no 
angindul ra rahu no. 
71]o naparandi' ra io auina' 
apakaayah ritaka 
intor ra ulun pantatabuh taka 
amn poyo ra kuasa’ nu uiun asi- 
singon ritaka. 
724m io nakaasi' ra aki taka 
rali, 
am randi’ no otopot hino 
insuhuton no. 
73-7410 nopongo nampator ra aki 
taka i Abarahain, 
ain nainarandi' ra io auina' 
apakaayah ritaka 
intor ra ulun pantatabuh taka, 
hili itaka kaando' balaa' 
angkaraya' ra tayar no, 
75hili itaka asauk ra ulun 
ra tayar nu Ala... 
ain otopot am apainsuat 
ra huang no 
suku’ ra ampus nu bayal taka. 
7160ko, u anak ku, sabiton ra 
ulun angindul ra rahu ru Ala 
Ansukon Bonsoi. 
Oko sinusub amahulu ra Tuhan 
amnalair ra ralan ra tayar no, 


Tauina' ambala' ra 
kawi' nu ulun 
ra ilo auma' kaayahon nu Ala, 
miinpuun ra Ala angainpun 
ra kawi’ nu sala’ nilo. 
78Tuhan taka ataa-taak am 
poyo masi. 
Io inatong muoi apakaayah 
ritaka. 
Ohondo' ra mato nu orou 
sumarat ra paat no susuab, 
79kono po hino nu Tuhan 
apakawantang ra kawi' nu 
ulun aayah 
ra luang nu olondoin 
am kaaino. 
Io amahaak ritaka maya' 
ra ralan lumangus 
ra kaansayan.” 
80A nak ri Sakaria indu-indul 
maayo am intopot no indu-indul 
atahoh. Io murong ra tana' asuang ra 
batu am inahison, suku' ra orou inin- 
talangan no ra ulun nu Israil. 


I Yasus inanak 
(Mat 1:18-25) 


1Paat ri Kaisar Augustus amihang 

2 ra Ruum, 10 nanusub anguntob ra 
kawi' nu ulun siino ra kawi' nu daira 
ihangon no. 2Panguntaban hitu 
inuma' lali' ra paat ri Kirinius 
nasauk ra gabunor ra daira Siria. 


Londom nahanakan ri Yasus ra Baitalahim 





1:76 Mal. 3:1 1:79 Yas. 9:2 

3Kawi' nu ulun ra paat nu hili inuoi 
napatulis ra inggalan nilo rano ra 
bandar pamahunan nilo ra haling li. 

4] Yusup pono' am inakou haling 
ra bandar Nasarit ra daira Galilia 
inuoi ra Baitlahim ra daira Yudia, io 
hino bandar nahanakan ra Raja' 
Daud. I Yusup inuoi ra hino nga sua' 
hua io ri Daud. SI Yusup am tamong 
no i Maria inuoi pakitulis ra inggalan 
nilo ra kotongo' ri Maria ayaan. 

6Pakasuku' ilo ra Baitlahim 
i Maria pono' am ampaliman. 710 
nangkahui ra anak ungkuyon sali' nu 
inan. Lopoto' no anak hino ra kain 
am layako' ra baau pamakanan ra 
sapi' akasuot ra ralami. Nga nososok 
hua kawi' nu pahun susukuon nu 
tambului rano. 


Ahahalung ra rumba am 
malaikat nu Tuhan 


8Paat nu londom hili siino kula- 
kula' ngaulun ahahalung ra rumba ra 
daira hino, ilo ahahalung ra rumba 
nilo rano ahinakan ra tutuu' nu 
laman. Pulali-lali' nu malaikat nu 
Tuhan nakito nilo, am binantang 
awantang bonsoi intor ra Tuhan 
namuntul rilo, am kawi' nilo no nang- 
kalaa'. 1010 yak rahu nu malaikat 
hino, “Ikaa akau angkalaa'! Nga au 
inatong muoi amala' ra Aho Onsoi ra 
tayar mi, Aho Onsoi hitu apainsuat ra 
kawi' nu ulun. #Orou hitu ra bandar 
ri Raja' Daud, inanak no Raja' 
Kaayahan mi, io hino i Karistus 
Tuhan. 2 Anatandu' ra aho balain ku 
hitu ramuyun otopot io hino akau 
akailong ra sangulun lilia' nilopot ra 
kain am nilayak ra baau pamakanan 
ra sapi'. 

13Pulali-lali' yak nu malaikat 
asuang bokon rano po inatong niru- 
mangan ra malaikat hino, ilo angan- 
su-ngansuk ra Ala. Rahu kanilo, 


2:21 Luk. 1:31, Im. 12:3 

14“Ala yak ansukon hio' ra lim- 
bowon asawat bonsoi! 
Am ra tampak nu tana', insuat 
am kaansayan 
ra tayar nu ulun apainsuat ra 
huang nu Tuhan!” 

I5Panduli' no malaikat hiano ra 
Surga', am pahahayam no ulun 
ahahalung hiano, rahu kanilo, “Muoi 
taka no ra Baitlahim ahilong ra baal 
nasauk binalaan nu Tuhan hino 
ritaka.” 

16Kapasio' nilo noyo inakou inuoi 
ra intok hino, am kailong nilo i 
Maria, i Yusup am lilia' hino nilopot 
ra kain nilayak ra pamakanan ra sapi' 
akasuot ra ralami. 

17Kotongo' nu ulun ahahalung 
hiano ahilong ra anak hino, 
pahihiulit ilo ra aun binalaan nu 
malaikat li rilo ra baal nu lilia' hino. 
18Kawi' nu ulun nakaringoh nasumpo 
ra ulit-ulit nu ahahalung ra rumba 
hiano. 19Io yak i Maria nampahuang 
nanampuus ra kawi' nu baal hino am 
namului ra luang nu huang no. 
20Ulun ahahalung hiano pono' am 
nanduli' ra laman intok pahinakanan 
nu rumba nilo rano, am ilo pono' a- 
ngansu-ngansuk ra Ala, nga kawi' nu 
naringoh am nakito nilo asuhut yak 
binalaan nu malaikat li. 


I Yasus ininggalanan 


21Kasimpot balu' orou puun ra 
lilia' hino inanak, lilia' hino pono' am 
sinunat. Am inggalani' nilo lilia" hino 
ri Yasus, maya' ra inggalan binalaan 
nu malaikat ra kaapo i Maria nahali' 
ra lilia' hino. 

I Yasus sinambayangan ra 
Pahun nu Tuhan 


22Kasimpot orou no i Yusup am 
i Maria nanguma' ra arat pamahuan 
maya' ra Arat sinuratan ri Musa. Hili 
ilo nangibit ri Yasus inuoi ra 

Yarusalim am nanaak rio ra Tuhan. 
23Nga siino Arat sinuratan ri Musa 
rahu kono, “Tuki-tukir nu anak ung- 
kuyon sali' nu inan, io sambayangin 
am taaki' ra Tuhan. 24Maya' ra 
nasuratan ra rahu nu Tuhan, ilo 
anaak ra susuit sangkukur saumi tan- 
daa' am saumi upo, karuo kono am 
ruo susuit asang saumi tandaa' am 
saumi upo ra maan nilo tontobo' am 
solobo' ra tayar nu Tuhan. 
2SRa paat nu hili siino sangulun ra 
Yarusalim ininggalanan ri Simion. Io 
sangulun onsoi ra huang am hai-hait 
maya' ra panusuban nu Ala, am Ro 
nu Ala amarangan rio. Io angkuliman 
ra saumi paat Ala apakaayah ra ulun 
Israil, 26am Ro nu Ala nopongo 
namala' rio ra io ikaa matoi ra kaapo 
io akailong ra Raja' Kaayahan niran- 
di' nu Ala. ?7Intor ra tilu nu Ro nu 
Ala ri Simion, io inunsop ra Pahun nu 
Tuhan. Paat hili i Yusup am i Maria 
nangibit ri Yasus inuoi napasam- 
bayang maya' ra panusuban nu Arat 
sinuratan ri Musa. 28Hili i Simion na- 
ngalap ra lilia' hino am nangapuput 
hili io nangansu-ngansuk ra Ala, rahu 
kono, 
29 U Tuhan, matoi pono” 
au raino, 
nga nasuhut mu noyo hua 
nirandi' mu li. 
Harna’ no amba mu hitu matoi 
ra huang anginsuat. 
30Nga nakito ku no hua ulun 
apakaayah intor riun. 
314pakaayah hino nilair inu ra 
kawi” nu bansa'. 
32Qhondo' ra awantang 
apakawantang ra ralan 
ra tayar nu bansa-bansa'" 
bokon ra matong riun 

io hino binantang apaatong ra 
panginsuatan ra tayar nu ulun 
Israil.” 

33Ama' am ina' ri Yasus no 
nasumpo ra aun nirahu ri Simion ra 
baal nu anak hino. 34Am i Simion 
nakitaak ra Ala anaak ra barakat rilo, 
am rahu no ri Maria ina' nu anak 
hino, “Hitu nga anak pinili' nu Ala, 
anaak ra kapatayan am kaayahan ra 
ulun nu Israil. lo asauk ra tatandu' 
intor ra Ala, kalaaton nu ulun asuang, 
35am intor ra hino aun siino ra huang 
nilo no napandayan. Am kasusaan 
apakalaat ra huang mu ohondo' ra 
kono saumi pailang amilat ra huang 
mu.” 
36Siino po sangulun ruandu' 
matuo bonsoi angindul ra rahu nu 
Ala, ininggalanan ri Hana anak 
ri Panuil lilian ri Asir. Tulu' upok 
yak buoi nilo nansawo am patol no 
andu' nali, 37i Hana raino nabalu, am 
langgoi nu bayah no raino io hino 
balu' ngoopor am apat upok. Io 
apinso' matong ra Pahun nu Tuhan 
ra tukir nu orou am londom. Io sam- 
bayang ra Ala am aharot po ikaa a- 
ngakan. 38Paat nu hino io inatong, am 
angansu-ngansuk ra Ala am ahayam 
ra baal nu anak hino ra kawi' nu ulun 
angkinaan ra paat no Ala matong 
amalabus ra Yarusalim. 


Nanduli' ra Nasarit 


39Pongo ri Yusup am i Maria na- 
nguma' ra kawi' nu panusuban maya' 
ra Arat sinuratan ri Musa, hili ilo 
nanduli' ra bandar Nasarit ra daira 
Galilia. Am anak hino indu-indul 
maayo am okotoh. Am io apandai 
bonsoi am asian bonsoi nu Ala. 


b2:37 balu' ngoopor am apat upok: karuo kono am, io nabalu buoi nu balu' ngoopor am apat 


upok. 


2:23 Kas. 13:2, 12 2:22-24 Im. 12:5-8 2:32 Yas. 42:6, 49:6, 52:10 2:39 Mat. 2:23 

I Yasus ra Pahun nu Tuhan 


41Tuki-tukir nu upok ina' am ama' 
ri Yasus muoi ra bandar Yarusalim 
ra paat nu Irau Paska. #Paat ri Yasus 
oopor am ruo ngaupok, ilo inuoi po ra 
Yarusalim anguma' ra Irau Paska, 
maya' ra kaubasan nilo ra tukir nu 
upok. 43Kalibos Irau hino, ama' am 
ina' ri Yasus no inuli' ra intok nilo no, 
io yak ilo ikaa akapandai ri Yasus 
anak hino ra io sinumino ra 
Yarusalim. #Indos kanilo am inaya' 
no i Yasus ra rangan nilo rano. So- 
ngorou buoi nilo no inakou hili ilo 
nahuyum ri Yasus ra lolot nu 
pahaka' am rangan nilo rano. 4510 
yak ilo ikaa nakakito ri Yasus, hili ilo 
nanduli' po ra Yarusalim nahuyum 
rio. 
46Kalibos talu orou li, hili kakito 
nilo i Yasus siino ra Pahun nu Tuhan. 
Io nanturung am angkiningoh ra rahu 
nu guru' ugama am angkimuot ra 
kula-kula' pangkimuatan. #7Kawi' nu 
ulun angkinongoh nololob ra kapan- 
dayan no mindahu am amalimbang 
no. 48Kololob ina' am ama' nano 
nahilong rio, rahu nu ina' nano, “U 
anak ku, kulo ki' oko kono hino 
ramon? Akai ri yama' mu nangkaa- 
mo am nakapahuyum riun.” 

4R ahu ri Yasus rilo, “Kulo ki' 
uyumo' mi au? Ikaa ki' akapandai ka, 
ra au mayan yak ra pahun nu Ama' 
ku?” 50[o yak ama' am ina' no ikaa 
akapandai ra atungon nu limbang ri 
Yasus no. 

SIAm bi ri Yasus inaya' inuli' rilo 
ra Nasarit, am io maya' ra rahu nu 
ina' am ama' no. Am ina' nano 
namului ra kawi' nu baal hino ra 
luang nu huang no. 52Am i Yasus 
pono' indu-indul maayo, am indu- 

indul apandai, am asian nu Ala am 
ulun. 


Pambalaan intor ra baal 


ri Yahaya Omomororob 
(Mat 3:1-12, Mrk 1:1-8, Yah 1:19-28) 


3 lUpok koopor am limo li ra paat 
nu Raja' Tiborius amihang, am 
paat nu hili po Pontius Pilatus nasauk 
ra gabunor ra daira Yudia, am i 
Hirodis namihang ra daira Galilia 
am pahaka' no i Pilipus pono' am 
namihang ra Ituria am Tirakonitis; 
am i Lisanias namihang ra Abilini. 
2Paat nu hili i Hanas am i Kayapas” 
nasauk ra Kinatuaan nu imam. Paat 
nu upok hili nga i Yahaya anak 
ri Sakaria nakaringoh ra rahu nu Ala 
ra tana' asuang ra batu am inahison 
li. 3I Yahaya inuoi ra luput nu daira 
ra Siang Yordan nambala' ra rahu nu 
Ala. Rahu kono, “Mimpoi ka intor ra 
sala' mi am hili akau rorobon, am 
intor ra hino Ala angampun ra kawi' 
nu sala’ mi.” 
4Baal hino ampaat ra aun 
nasuratan ra Kitap ri Yasaya li, sa- 
ngulun angindul ra rahu nu Ala: 
“Suno sangulun lua-luap 
ra tana" asuang ra batu am in- 
ahison no 
am rahu nu luap nali 
Lairon mi ralan tayar nu 
Tuhan 
am lumbiso’ io talaaho". 
STuki-tukir nu alingkubong 
rumbunan talaaho' 
am tuki-tukir nu ruau am in- 
uluh pono’ luyaan 10 
kapantayo”, 
ralan aliku' ontoson io 
talaaho', 
am ralan awantul lumbison 10 
talaaho'. 


C3:2 I Hanas am i Kayapas: I Hanas io hino iwan ri Kayapas hama' no pono' ikaa nasauk ra 
Kinatuaan nu Imam io yak io siino poyo kaintapan nu ulun rio. 

6Am kawi’ nu ulun ra tana’ 
akakito ra Ala apakaayah 
ra kawi' nu ulun!”” 

TAsuang ulun inatong asiha' 
akirorob ri Yahaya. Rahu ri Yahaya 
rilo, “Akau ulun alaat! Aur: ki' inin- 
dahu ramuyun ra akau auma' alabus 
intor ra ukum nu Ala sumuku' rahili? 
8Paintalangon mi nga baal anatandu' 
ra akau kapio inimpoi ra sala-sala' 
mi! Ikaa akau anantam ra akau 
nalabus intor ra ukuman ra akau min- 
dahu, ‘Akai hitu sua' ri Abaraham li.” 
Huangon mi. Ala auma' apasauk ra 
batu-batu haturo' ra sua' 
ri Abaraham! 9Raino kapak nopongo 
nilair ra pananahar ra kawi' nu puun 
nu taun suku' ra bakat-bakat no. 
Tuki-tukir nu taun ikaa anginawa' ra 
kinawa' onso1 Ala anahar ra taun 
hino am apasubo' ra apui no.” 

10Am ulun asuang hiano nangki- 
muot rio, rahu kanilo, “Kono po hino, 
aun ki' auma' maan mai?” 

Limbang ri Yahaya. “Ulun 
akaruo ra sampayau, onsol io anaak 
ra saumi no ra ulun kaando' ra sam- 
payau, am ulun akakanon, onsoi io 
anaak ra ulun kaando' ra kanon.” 

12Suku' po nu ulun angungukum 
ra sukai asiha' akirorob ri Yahaya, 
rahu kanilo, “U guru’, aun ki' auma' 
maan mai?” 

13Rahu ri Yahaya rilo, “Ikaa akau 
apasail ra kitaakon mi ra aun nopo- 
ngo binalaan ramuyun.” 

14Kula-kula' sauyar nangkimuot 
rio, rahu kanilo, “Am akai, aun koson 
mai? Aun ki' auma' maan mai?” 

Rahu ri Yahaya rilo, “Ikaa akau 
amahaau ra usin ra ulun bokon, 
karuo kono am apasala' ra ulun 
bokon ra kula-kula' rahu ikaa otopot. 
Onsoi yak akau anginsuat ra hari' 
mi!” 

I5Paat nu hili ulun asuang angi- 
muun angkimuot ra sangulun am sa- 


ngulun. Pampahuangan nilo 
ri Yahaya io hino Raja' Kaayahan 
nirandi' nu Ala. 16Rahu ri Yahaya ra 
kawi' nu ulun hiano, “Au hitu 
omororob ramuyun ra siang am siino 
sangulun rahili sumuku' labing 
akakuasa' intor rakon. Ikaa akatuma' 
au rio, amalalah pono' ra bubulang 
nu kasut nano am ikaa yak auma'. Io 
nga omororob ramuyun ra Ro nu Ala 
am apui. 17Am io akatinanggoi ra 
tapan pamaliab no ra kawi' nu pari 
am pari autir no luluron no ra lahaa 
no, am kawi' nu apol nano solobon no 
kauyo' ra apui ikaa alulu' amalasa' 
no!” 

18Kula-kula' pambalaan bokon 
binalaan ri Yahaya ra ulun asuang 
hiano, ra paat no ambala' ra Aho 
Onsoi intor ra Ala. 19I0 yak i Yahaya 
napasala' ri Hirodis, gabunor ra 
daira Galilia, nga i Hirodis nangan- 
du' ri Hirodias andu' nu pahaka' no, 
am asuang po kalaatan bokon inuma' 
no. 20Am inuma' ri Hirodis alaat 
bonsoi io hino, io nanusub ra ulun 
napaunsop ri Yahaya ra luang nu riil 
no. 


Yasus nirorob 
(Mat 3:13-17; Mrk 1:9-11) 


21Pongo nu kawi' nu ulun 
asuang hiano nirorob, hili i Yasus 
nirorob. Pongo ri Yasus nirorob io 
pono' am sambayang, am kotongo' 
no sambayang limbowon pono' am 
tinumabang, 22am Ro nu Ala 
tinumuun ohondo' ra baal nu susuit 
asang am sinumorop rio. Am kari- 
ngoh nilo ra rahu nu Ala, rahu 
kono, “Oko nga anak kaluluman ku. 
Oko apainsuat rakon.” 


Tansua' ri Yasus 
(Mat 1:1-17) 


23] Yasus nangimuun angubas 
ra paat nu bayah no talu ngoopor 


3:7 Mat. 12:34, 23:33 3:8 Yah. 8:33 3:9 Mat. 7:19 3:12 Luk. 7:29 3:19-20 Mat. 14:3-4, Mrk. 
6:17-18 3:22 Kas. 22:2, Nan. 2:7, Yas. 42:1, Mat. 3:17, Mrk. 1:11, Luk. 9:35 

upok. Maya' ra ulit-ulit nu ulun, 
tanganak ri Yasus io hino i Yusup 
anak ri Hili, 24i Hili anak ri Matat, 
1 Matat anak ri Liwi, i Liwi anak ri 
Maliki, 1 Maliki anak ri Yanai, 
i Yanai anak ri Yusup, 25i Yusup 
anak ri Matatias, i Matatias anak 
ri Amos, i Amos anak ri Nahum, 
i Nahum anak ri Hitili, i Hitili anak 
ri Nagai, 26i Nagai anak ri Maat, 
i Maat anak ri Matika, i Matika 
anak ri Simii, i Simii anak ri Yusik, 
i Yusik anak ri Yuda, 27i Yuda 
anak ri Yuhanan, i Yuhanan anak 
ri Risa, i Risa anak ri Sarubabil, 
i Sarubabil anak ri Sialtiil, i Sialtiil 
anak ri Niri, 28i Niri anak 
ri Maliki, i Maliki anak ri Adi, 
i Adi anak ri Kusam, i Kusam anak 
ri Ilimadam, Ilimadam anak ri Iir, 
29i Iir anak ri Yosua, i Yosua anak 
ri Iliasar, Iliasar anak ri Yorim, 
i Yorim anak ri Matat, i Matat 
anak ri Liwi, 30i Liwi anak 
ri Simion, i Simion anak ri Yahuda, 
i Yahuda anak ri Yusup, i Yusup 
anak ri Yonan, i Yonan anak 
ri Iliakim, 3Hliakim anak ri Malia, 
i Malia anak ri Mina, i Mina anak 
ri Matata, i Matata anak ri Natan, 
i Natan anak ri Daud, 32i Daud 
anak ri Isai, i Isai anak ri Obid, 
i Obid anak ri Boas, i Boas anak 
ri Salmon, i Salmon anak ri Nason, 
33i Nason anak ri Aminadab, 
1 Aminadab anak ri Admin, 
i Admin anak ri Yarini, i Yarini 

anak ri Hisiron, i Hisiron anak 
ri Piris, i Piris anak ri Yahuda, 
34i Yahuda anak ri Yakup, i Yakup 
anak ri Isak, i Isak anak 
ri Abaraham, i Abaraham anak 
ri Tora, i Tora anak ri Nahor, 
35i Nahor anak ri Saruk, i Saruk 
anak ri Rihu, i Rihu anak ri Pilik, 
i Pilik anak ri Ibir, i Ibir anak 
ri Sila, 36i Sila anak ri Konan, 
i Konan anak ri Arpaksat, i Arpak- 
sat anak ri Siim, i Siim anak ri Nuh, 
i Nuh anak ri Lamik, 37i Lamik 
anak ri Motusalah, i Motusalah 
anak ri Hinok, i Hinok anak 
ri Yarot, i Yarot anak ri Mahalaliil, 
i Mahalaliil anak ri Konan, 
38i Konan anak ri Inos, i Inos anak 
ri Siit, i Siit anak ri Adam, i Adam 
anak nu Ala. 


I Yasus kininaman nu Ibilis 
(Mat 4:1-11: Mrk 1:12-13) 


1Kotongo' ri Yasus inakou intor ra 
4 siang Yordan, Ro nu Ala nangua- 
sa' rio am nangibit rio ra tana' asuang 
ra batu am inahison kalilingoyon no. 
2Ra intok hino nga io kininaman nu 
Ibilis apat ngoopor orou buoi no. 
Buoi nu hili io ikaa nangakan 
sahuhumi, am popor nali i Yasus 
tinabaan. 

3R ahu nu Ibilis hino ri Yasus, 
“Kaa ki' kapio oko Anak nu Ala? 
Kono po hino, pasauko' nga batu 


24 55 


haturo' ra ruti'. 


Tana" asuang ra batu am inahisan 

4Limbang ri Yasus rio, “Siino rahu 
nasuratan ra Kitap, “Sala' ka ruti' yak 
apakaayah ra ulun? ” 

SAm Ibilis hino pono' am nangibit 
ri Yasus ra intok asawat, hili param- 
bus no napailong ri Yasus ra kawi' nu 
pihangan nu tana' hitu. SRahu nu 
Ibilis hino, “Kawi' nu kuasa' am 
kakayaan hiatu taakin ku riun. Nga 
kawi' nu hiatu nopongo tinaakan 
rakon am raino au akakuasa' anaak 
ra aun yak kasiha' ku anaak. 7Kawi' 
nu hiano asauk ra tohom mu, nu kono 
oko sumamba rakon.” 

8Limbang ri Yasus, “Siino 
nasuratan ra Kitap, Sumamba yak ra 
Tuhan Ala mu am angkaraya' yak ra 
tayar no.”” 

9Hili ibito' po nu Ibilis hino 
i Yasus ra tampak nu Pahun nu 
Tuhan ra Yarusalim, am rahu kono 

o nu Ibilis hino ri Yasus, “Kaa ki' 
kno oko Anak nu Ala? Kono po 
hino tundak bai. 19Nga siino 
nasuratan ra Kitap, “Ala anusub ra 
malaikat-malaikat no muo: ahalung 
riun onsoi-onsol.” 11Am karuo kono, 
‘Malaikat-malaikat hiano anambot 
riun, hili kalayam mu pono' am ikaa 
akaintup ra batu no.” 

12Limbang po ri Yasus, “Siino 
nasuratan ra Kitap “kaa oko angi- 
nam ra Tuhan Ala mu? ” 

13Pongo nu Ibilis hino nanginam 
ri Yasus ra panginaman nansisinutan 
io nangiru' ri Yasus am angkuliman 
po ra saumi paat onsoi anginam rio. 


I Yasus angimuun ra karaya' no ra 


Galilia 
(Mat 4:12-17: Mrk 1:14-15) 


I4Pongo nu hino bi ri Yasus 
nanduli' ra daira Galilia, am kuasa' 
nu Ro nu Ala namarangan rio. Aho 
intor ra baal ri Yasus hino 
nakarayol ra luput nu daira hino. 
ISRa pahun intok sambayang io a- 

ngubas ra ulun, am kawi' nu ulun 
angansu-ngansuk rio. 


I Yasus inimbali nu ulun nu Nasarit 
(Mat 13:53-58, Mrk 6:1-6) 


16Hili i Yasus po inuoi ra ban- 
dar Nasarit, intok no ra paat no 
borook li. Paat nu Orou Taahan nu 
ulun Yahudi bi no inuoi ra pahun 
intok sambayang maya' ra kaubasan 
no. lo ininggayou auma' ambasa' ra 
Kitap, 1am taaki' nilo Kitap 
sinuratan ri Yasaya sangulun angin- 
dul ra rahu nu Ala li. Hili i Yasus 





Kitap rulunan 


namangkal ra Kitap nirulun 
am hili io nakakito ra rahu 
hitu, 
18 “Ro nu Tuhan siino rakon, 
nga lo nopongo napasauk 
rakon 
ra ambabala' ra Aho Onsoi 
ra tayar nu ulun kaando' ra 
atu-atu. 
To nanusub rakon ambabala' 
ra kalabusan ra tayar nu ulun 
tinabus 
am kapihahan ra tayar nu ulun 
nobolou, 


hino, 
kono 


4:4 Laup. 8:3 4:8 Laup. 6:13 4:10 Nan. 91:11 4:11 Nan. 91:12 4:12 Laup. 6:16 4:18-19 Yas. 


61:1-2 

amalabus ra tayar nu ulun 
tinabus nu ulun bokon. 
194m ambala' ra paat nu 
Tuhan apakaayah 
ra ulun mintopot rio nopongo 
inatong.” 
20Hili ruluno' ri Yasus Kitap hino, 
am taaki' no pandulio' ra ulun 
ahahalung ra pahun intok sambayang 
no am hili io nanturung”. Kawi' nu 
ulun siino ra pahun intok sambayan 
hino ilong ilon yak rio. 2IHili 
i Yasus nangimuun nambala' rilo, 
rahu kono, “Rahu nasuratan ra Kitap 
hitu nasauk ra orou hitu ra paat mi 
nangkinongoh.” 
22Rahu binalaan no hino onsoi 
bonsoi, suku' ulun hiano nasumpo 
am angansu-ngansuk rio. Rahu 
kanilo, “Ikaa ki' io hitu anak 
ri Yusup li?” 
23Rahu ri Yasus rilo, “Kapio akau 
mindahu rakon ra saumi sindir, 
‘Dakutur, pihahon mu pahulu inan 
muno. Am mindahu poyo, “Tatandu' 
kalalaban naringoh mai inuma' mu 
ra Kaparnaum, onsoi maan mu poyo 
ra pamahunan mu tohom.”” 
24Rahu kono po ri Yasus, “Hua- 
ngon mi, kaando' kasangulun ulun a- 
ngindul ra rahu nu Ala ansukon ra 
pamahunan no tohom. 251o yak kino- 
ngohon mi rahu ku. Paat ri Ilia li, io 
hino ulun angindul ra rahu nu Ala, 
siino tampio ra daira nu ulun [Israil 
talu upok am onom ngabulan buoi no, 
am kasauk taba' kaando' akan. Paat 
nu hili asuang ruandu' nabalu ra 
tana' Israil. 26Hama' pono' kono 
hino, Ala ikaa nanusub ri Ilia muoi ra 
sangulun ruandu' nabalu hiano, io 
yak 10 nanusub ri Ilia inuoi ra intok 
nu ruandu' nabalu amahun ra saumi 
pamahunan io hino Saripat ra daira 
nu Sidon. 2?Kono po hino ra paat 
ri Hisa li sangulun angindul ra rahu 


nu Ala, paat nu hili asuang ulun nam- 
ulu ra lolot nu ulun Israil. Kaando' 
asangulun ra tana' Israil napihah 
ri Ilisa, io yak i Naaman yak sangu- 
lun intor ra daira Siria.” 
28Kawi' nu ulun slino ra pahun 
intok sambayang hino nambuuk bon- 
soi ra paat nilo nakaringoh ra baal 
hino. 29Hili ilo nilumuat am nangibit 
ri Yasus haling ra bandar hino, ilo 
nangibit ri Yasus ra inuluh akapa- 
limping ra intok nu bandar nilo no 
asiha' amaluir rio. 301o yak i Yasus 
nahisalasah ra ulun asuang am in- 
akou intor rilo. 


Ulun sinulor nu saitan 
(Mrk 1:21-28) 


31Am bi ri Yasus inuoi ra ban- 
dar Kaparnaum ra daira Galilia. 
Am paat nu Orou Taahan nu ulun 
Yahudi i0 angubas ra ulun ra intok 
hino. 32Kawi' nu ulun nakaringoh ra 
pangubasan no hino nasumpo' nga 
Yasus amabala' siino kuasa'. 33Ra 
luang nu pahun intok sambayang 
hino siino sangulun sinulor nu 
saitan. Ulun hino nampaluap, rahu 
kono, 34“U Yasus, ulun nu Nasarit, 
aun ki' maan mu ramon? Muoi ki' 
oko amatoi ramon? Apandayan ku 
oko, oko pinili' am sinusub intor ra 
Ala!” 
35Popolo' ri Yasus saitan hino, 
rahu kono, “Mulou ko, sumamput ko 
intor ra ulun hitu!” Hili saitan hino 
pono' am napaingkutar ra ulun hino 
ra tingkuangon nu ulun hiano, hili 
saitan hino sinumamput intor ra ulun 
hino am ikaa naninduol ra ulun 
sinalung hino. 
36Kasumpo' kawi' nu ulun 
nahilong hiano, am rahu kanilo ra sa- 
ngulun am sangulun, “Ikaa alulu' 
rahu nu ulun hitu. Apandai mindahu 
am akakuasa', 10 anusub ra saitan 


14:20 am hili io nanturung: ra paat nu hili ulun Yahudi anturung ra paat nilo ambasa'. 


4:24 Yah. 4:44 4:25 1Raj. 17:1 4:26 IRaj. 17:8-16 4:27 2Raj. 5:1-14 4:32 Mat. 7:28-29 

ahiru', am saitan hiano ahiru'!” 
37Haling ra hino, aho intor ra inuma' 
ri Yasus hino nakarayol ra luput nu 
daira hino. 


I Yasus nomohopsoi ra kula-kula' ulun 
(Mat 8:14-17: Mrk 1:29-34) 


385amput ri Yasus intor ra 
pahun intok sambayang hino, am bi 
no inunsop ra pahun ri Simun. Iwan 
ri Simun ruandu' bolo-bolon 
hahalan, am ulun bokon am AAK 
ri Yasus muoi omohonsoi ra iwan 
ri Simun hino, 39] Yasus pono' am 
inimaar ra intok koolongon nu iwan 
ri Simun no, hili io napahiru' ra 
aruol hino. Hohol hino pono' am 
nalawo, am luat no nu iwan 
ri Simun hino am napainum am 
napaakan rilo. 

#Paat nu mato nu orou nilumin- 
dob, kawi' nu ulun nangibit ra kawi' 
nu pahaka' nilo arualan rano inuoi 
ri Yasus. I Yasus pono' am nangang- 
kam ra ulun hiano am namihah. 
4I1Kawi' nu saitan pono' am 
sinumamput nahiru' ra ulun sinalu- 
ngon nilo rano, am nampahala-halak, 
rahu kanilo, “Oko hitu Anak nu Ala!” 

To yak i Yasus nomopol ra saitan 
hiano ikaa mindahu, nga apandayan 
no saitan hiano akakaulih ra io nga 
Raja' Kaayahan nirandi' nu Ala. 


I Yasus ambala' ra ulun ra luang nu 
kula-kula' pahun intok sambayang 
(Mrk 1:35-39) 


42Paat nu mato nu orou angi- 
muun sumarat 1 Yasus inakou intor 
ra bandar hino inuoi ra saumi intok 
kalilingoyon. Ulun asuang rano 
pono' am ahuyum rio. Am paat nilo 
nakatiwol rio, ulun hiano amalikot 
ri Yasus ikaa makou angiru' rilo. 
4310 yak rahu ri Yasus rilo, “Ikaa 
mulalas muoi au yak ambala' ra 
bandar-bandar bokon, ra Aho Onsoi 

intor ra baal nu Ala amihang ra 
ulun. Nga hino hua langus nu 
nanusuban nu Ala rakon ra tana' 
hitu.” 

44Haling ra hino i Yasus inakou ra 
luput nu pamahunan nu ulun Yahudi 
am inunsop ra pahun intok sam- 
bayang am nambala' ra ulun nu intok 
hino. 


I Yasus namili' ra ulun-ulun 


ubason no Jlali' 
(Mat 4:18-22: Mrk 1:16-20) 


IPaat nu saumi orou i Yasus 
5 tinumuor ra ihih nu liahu maayo 
nu Ganasarit, am ulun asuang hiano 
nakapahihinsok, nga ilo asiha' angki- 
nongoh ra aho intor ra Ala indulan 
ri Yasus no. 2Am kakito ri Yasus 
siino ruo paraau ra ihih nu liahu 
maayo hino. Paraau hino kaando' 
ulun, nga ulun angimpapait hiano 
tinumuun intor ra paraau hino am 
amahu' ra pukot nilo no. 3Tampak 
ri Yasus ra saumi paraau, io hino 
paraau ri Simun, hili io nanusub 
ri Simun anikoh ra paraau hino 
apaintawoi intor ra ihih no. Pan- 
turung i Yasus ra paraau hino am 
nambala' ra ulun asuang hiano. 

4#Pongo no nambala', rahu no 
ri Simun, “Kabilo' nga pakuoyo' ra 
andalom no am boyoro' pukot muno, 
ra pamumukot ra pait.” 

SLimbang ri Simun, rahu kono, “U 
Guru', sansupo-supot akai no nalum- 
pai nampukot, am kaando' ka saumi 
po naundut mai. Io yak haling hua ra 
susub mu, am raino akai muoi 
pomoyor ra pukot mai hitu.” 

6Pongo nilo nomoyor, ilo nakaun- 
dut ra pait asuang bonsoi suku' pukot 
hino angimuun ainta'. 7Intor ra hino 
ilo nahipah akiinsuup ra rangan nilo 
rano ra paraau bokon no. Am bi nu 
rangan nilo rano inuoi insuup rilo 
amului ra pait ra paraau nilo no, 


5:1-3 Mat. 13:1-2, Mrk. 3:9-10, 4:1 5:5 Yah. 21:3 5:6 Yah. 21:6 

suku' paraau ruo hino maar lumin- 
dob ra bahat nu pait naundut nilo no. 
8Paat ri Piturus nahilong ra baal 
hino, pahulatur io ra maar nu 
kalayam ri Yasus no, rahu kono, “U 
Tuhan, iruanin mu yak au, nga au 
hitu ulun nakasala'.” 

9I Piturus am kawi' nu ulun ra- 
ngan no nasumpo nahilong ra suang 
nu pait naundut nilo no. 10Kono po 
hino nu ranga-rangan ri Simun io 
hino i Yakup, am i Yahaya anak 
ri Sabidi. Rahu ri Yasus ri Simun, 
“Ikaa oko alaa'! Intor raino oko 
asauk ra ambabala' ra ulun bokon 
hili ilo maya' rakon ohondo' ra ulun 
ampaparalo ra pait.” 

1] Simun am rangan no rano 
namananat ra paraau no ra asak no, 
hili nanino ra kawi' nu hino, am 
inaya' ri Yasus. 

I Yasus namihah ra sangulun nampulu 
(Mat 8:1-4: Mrk 1:40-45) 


12Qrou bokon li po, i Yasus 
inuoi ra saumi bandar. Ra bandar 
hino siino sangulun ungkuyon nam- 
pulu” lalarang. Paat no nahilong ri 
Yasus, io nahulatur nirumungu' ra 
tingkuangon ri Yasus no, rahu kono, 
“U Tuan kono oko asiha', pihahon 
mu halan au.” 
13Hili i Yasus nonoroi ra longon 
no am nangangkam rio, rahu no, 
“Kasiha' ku. Apihah oko raino.” Am 
paat nu hino po lawo yak nu aruol nu 
ulun hino. 
14Am popolo' ri Yasus ulun hino, 
rahu kono, “Ikaa oko ahihiulit ra 
ulun bokon ra aun nasauk riun tu. Bi 
kamu yak muoi akibili' ra imam rano 
ra oko kapio-pio napihah am anaak 
oko ra saumi taak maya' ra rahu ri 
Musa li. Hino asauk ra saumi tatan- 

du' ilayan nu ulun ra oko kapio 
napihah.” 

ISAho intor ra baal nu inuma' 
ri Yasus no indu-indul nakarayol ra 
intok bokon, am intor ra hino asuang 
ulun matong muoi angkinongoh am 
akipihah ra aruol nilo rano. 16Pongo 
nu hino bi ri Yasus inuoi sambayang 
ra intok kalilingoyon kaando' ulun. 


I Yasus nomohonsoi ra sangulun 


tinumambatang 
(Mat 9:1-8, Mrk 2:1-12) 


17Paat nu saumi orou i Yasus 
angubas ra ulun asuang ra baal nu 
Ala. Ra intok hino siino kula-kula' 
ulun Parisi am guru-guru' nu 
ugama nanturung ra hino. Ilo 
sinumuku' intor ra bandar 
Yarusalim am intor ra tuki-tukir nu 
bandar ra daira Galilia am daira 
Yudia. Paat nu hino kuasa' nu 
Tuhan siino ri Yasus auma' amihah 
ra ulun arualan. 
18Paat nu hino siino ulun nangibit 
ra sangulun tinumambatang iringku- 
li' ra apin koolongon nano. Ulun 
hiano ahuyu-huyum ra ralan nilo 
munsop ra pahun hino am amului ra 
ulun tinumambatang hino ra tingkua- 
ngan ri Yasus no. 19o yak ikaa ilo 
akaunsop angibit ra ulun hino, nga 
asuang hua ulun nahihinsok ra pahun 
hino. Intor ra hino ilo nanakor nangi- 
bit ra ulun hino ra taap nu pahun 
hino. Am ilo namalungkab ra taap nu 
pahun hino, hili namuluh ra ulun 
tinumambatang hino baya-baya' ra 
koolongon nano ra tingkuangon 
ri Yasus ra lolot nu ulun asuang no. 
20] Yasus nahilong ra ulun hiano 
kapio-pio mintopot rio, rahu kono ra 
ulun hino, “U pahaka' sala' muno no- 
pongo inampunan.” 


€5:12 sangulun nampulu: Maya' ra arat nu ugama nu ulun Yahudi aruol hino ikaa apauma' ra 
ulun antiruol hino ikaa auma' sumamba ra Ala ra pahun sambayang. 


5:14 Im. 14:1-32 

la tept ity Mea 


Pahun nu ulun Yahudi 


21Guru-guru' ugama am ulun- 
ulun Parisi angimuun ahayam ra sa- 
ngulun am sangulun. Rahu kanilo, 
“Aun ki' hitu kaulun aatas ahuyai ra 
Ala? Kaando' kuasa' nu ulun nu 
tana" angampun ra sala'. Ala yak 
saumi auma' angampun ra sala'.” 

2210 yak i Yasus akapandai ra 
pangkimuatan siino ra huang nilo no. 
Intor ra hino rahu ri Yasus rilo, 
“Kulo ki" akau mindahu ra kono hino 
ra huang mino?” 23Aun ki' aluoi 
rahuon, “Sala' mu nopongo inam- 
punan,” kuon ki', karuo kono am min- 
dahu ra, “Lumuat ko am bi makou?” 
24To yak raino au apakito ramuyun ra 
Ulun Sinusub nu Ala akakuasa' a- 
ngampun ra sala' ra paat no siino ra 
tana' hitu.” Hili rahu ri Yasus ra 
ulun tinumambatang hino, “Lumuat 
ko, am ibito' apin mu no, am bi 
muli'!” 

25Parambus ulun hino nilumuat ra 
ting kuangon nilo no, hili nangakat ra 


5:30 Luk. 15:1-2 


intok no noolong hino, am bi no inuli' 
ra pahun nilo no am angansu-ngan- 
suk ra Ala. 

26Kawi' nilo no nasumpo, hili ilo 
angansu-ngansuk ra Ala. Am intor 
hua ra ilo angkalaa', rahu kanilo, 
“Kalalaban kapio tatandu' nakito 
taka ra orou hitu!” 


Yasus nangipah ri Liwi 
(Mat 9:9-13, Mrk 2:13-17) 


27Pongo nu hino, bi ri Yasus 
sinumamput hili kakito no sangulun 
angungukum ra sukai ininggalanan 
ri biwi. Paat nu hino io nanturung 
ra upis. Rahu ri Yasus rio, “Ikon 
mu, maya' ko rakon.” 28Luat ri Liwi 
am iruani' no kawi' nu hino hili 
inaya' ri Yasus. 
29Pongo nu hino i Liwi nanguma' 
ra irau ra pahun no ra tayar ri Yasus. 
Am asuang po ulun angungukum ra 
sukai am ulun-ulun bokon niruma- 
ngan rilo nangakan. #Siino kula- 

kula' ulun Parisi am guru-guru' nu 
ugama sabungo-bungot ikaa onsoi 
huang ra baal hino. Hili ilo inindahu 
ra ulun ubason ri Yasus rano, rahu 
kanilo, “Kulo akau angguhulung a- 
ngakan am anginum rumangan ra 
ulun angungukum ra sukai am ulun 
nakasala' hiano?” 

31Limbang ri Y asus, “Ulun apihah 
ikaa pakuan muoi ra dakutur, ulun 
arualan yak muoi. 32Kono po hino, au 
matong sala' ka ahipah ra tayar nu 
ulun angangku ra ilo kaando' sala". 
Au moi ra tayar yak nu ulun 
dinala hili ilo mimpoi ra sala-sala' 
nilo.” 


Pangkimuatan ra baal aharot ikaa 
angakan 
(Mat 9:14-17: Mrk 2:18-22) 


33Siino ulun inuoi inindahu 
ri Yasus, rahu kanilo, “Ulun ubason 
ri Yahaya am ubason nu ulun Parisi 
rano asalok aharot ikaa angakan am 
anginum am ilo sambayang yak. Am 
lai" ulun ubason mutu ikaa aharot.” 
34Limbang ri Yasus rilo, “Aatas 
ki' akau ikaa apaakan ra ulun tam- 
bului mi ra paat nu pahuatan, ra paat 
nu ulun ahuot hino baya-baya' rilo? 
Ikaa nahi akau aatas! 35Io yak siino 
paat no ungkuyon nahuot hino 
alapon intor rilo rahili am hili ilo 
aharot ikaa angakan.” 
36Am pahulit po i Yasus rilo ra 
saumi pangumangan, rahu kono, “Sa- 
ngulun pono' kaando' anambil ra 
kain naapu' ra kindis inalap ra sam- 
payau bahuon. Nga kono io anguma' 
ra kono hino aminta' yak solor io ra 
sampayau bahuon am poyo kindis 
bahuon hino asawalo tumambil ra 
kain naapu' hino. 37Am kaando' po 
kasangulun amalingi' ra ruu' nu ang- 
gur bahuon ra kungkung pamulian 
lai-lair, nga ruu' nu anggur bahuon 
hino tumambau suku' kungkung hino 


6:1 Laup. 23:25 6:4 Im. 24:9 6:3-4 1Sam. 21:1-6 

lumaput. Ruu' nu anggur hino aim- 
boyou am pamulian hino pono' am 
aunsah. 38Ruu' nu anggur bahuon, 
onsoi lingian yak ra kungkung 
bahuon. 3Kaando' kasangulun 
asiha' anginum ra ruu' nu anggur 
bahuon ra kono io nopongo nangi- 
num ra ruu' nu anggur nakalair. Nga 
rahu kono, “Ruu' nu anggur nakalair 
labing onsoi am aamis.” 


Pangkimuatan intor ra baal nu 


Orou Taahan 
(Mat 12:1-8: Mrk 2:23-28) 


IPaat nu saumi Orou Taahan, 

i Yasus am ulun ubason no rano 
inakou. Paat nilo nansail ra umo nu 
nanambakan ra gandum no, ulun 
ubason ri Yasus hiano pono' am 
namubus ra gandum hino am namisol 
hili nangakan. 2Baal hino napan- 
dayan nu kula-kula' ulun Parisi, am 
rahu kanilo, “Kulo ki' akau ikaa 
maya' ra arat nu ugama taka, suku' 
akau anguma' ra aun pinopol ra 
Orou Taahan?” 

3Limbang ri Yasus rilo, “Ikaa po 
ki' akau namasa' ra inuma' nu Raja' 
Daud li ra paat no tinabaan, ilo ra 
ulun ranga-rangan no rali? #Unsop 
ri Daud ra Pahun nu Tuhan hino am 
nangalap am nangakan ra ruti' nopo- 
ngo tinaakan ra Ala hino. lo nanaak 
po ra ruti' hino ra ulun rangan no 
rano. Lai' halan kono maya' ra Arat 
sinuratan ri Musa ritaka, imam- 
imam yak auma' angakan ra ruti' 
hino.” 

SAm rahu po ri Yasus rilo, “Ulun 
Sinusub nu Ala akakuasa' ra aun 
maan am ikaa maan ra Qrou 
Taahan!” 


Ulun nokokoi ra longon sangkibab 
(Mat 12:9-14: Mrk 3:1-6) 


6Paat nu Orou Taahan bokon, 
i Yasus inunsop ra pahun intok 

sambayang am nangubas. Ra intok 
hino siino sangulun nokokoil ra lo- 
ngon sangkibab. 7Kula-kula' guru' 
nu ugama am ulun Parisi asiha' 
ahilong ra aun asalaan ri Yasus hili 
ilo akaalap apasala' rio. Haling ra 
hino ilo angibabaya' yak ri Yasus 
nu kono no io amihah ra ulun ra 
paat nu Orou Taahan. 8Tlo yak apan- 
dayan hua ri Yasus huang nilo no. 
Hili io inindahu ra ulun nokokoi ra 
longon sangkibab no, “Ikon mu, 
tumuor ko ra solor ra tingkuangon 
tu!” Ulun hino pono' nilumuat am 
inuoi ra intokon hino. 

9Hili i Yasus nangkimuot ra kawi' 
nu ulun siino ra intok hino, rahu 
kono, “Aun koson nu pamahuangan 
mi? Maya' ra Arat sinuratan ri Musa 
ritaka aun ki' auma' maan taka ra 
Orou Taahan? Anguma' ki" ra onsoi 
karuo kono am anguma' ra alaat? 
Apakaayah ki' ra ulun karuo kono 
am amatoi ra ulun?” 10Pahilong 
i Yasus ra kawi' nu ulun hiano, hili 
rahu no) ra ulun nokokoi ra longon 
sangkibab hino, “Potoroyo' nga lo- 
ngon muno.” Ulun hino pono' am 
nopotoroi ra longon nano, am longon 
nano pono' am noonsoi. 

11To yak guru-guru' nu ugama am 
ulun Parisi hiano nambuuk kapio, 
hili ilo nantutuum ra aun auma' 
maan nilo ri Yasus. 


I Yasus namili' ra oopor am ruo 


ngaulun sususubon no 
(Mat 10:1-4; Mrk 3:13-19) 


12Am paat hili i Yasus inuoi 
ra saumi inuluh am sambayang. Ra 
intok hino io sambayang ra Ala san- 
supo-supot. 13Paat no natawang, 
ipahi' no kawi' nu ulun inaya' rio no 
am pilio' no oopor am ruo ngaulun 
intor ra lolot nu ulun hiano. Ingga- 
lani! no oopor am ruo ngaulun 
hiano ra sususubon. Ulun hiano io 

hino, 14 Simun (sabiton poyo 
ri Piturus), am i Andarias pahaka' 
ri Simun, i Yakup am i Yahaya, 
i Pilipus am i Bartalomius, 
15i Matius am i Tomas, i Yakup 
anak ri Alpius, am i Simun sabiton 
ra Patriot 16i Yudas anak ri Yakup 
am i Yudas Iskariot napasauk 
napatakub ra Tuhan Yasus. 


I Yasus ambala' am amihah ra ulun 
(Mat 4:23-25) 


17Kopongo i Yasus namili' ra 
ulun sususubon no rano, pam- 
babaya' ilo nambulusung intor ra 
inuluh hino, hili ilo tinumooh am 
tinumuor ra intok apantai no. Siino 
po ra intok hino kula-kula' suang nu 
ulun ubason no rano am asuang po 
kapio ulun intor ra luput nu daira 
Yudia am intor ra bandar nu 
Yarusalim, am intor po ra 
pamahunan amaar ra ihih nu luab 
ra daira nu bandar Tirus am Sidon. 
IsUlun hiano inatong asiha' angki- 
nongoh ra pangubasan ri Yasus am 
akipihah ra aruol nilo rano. Am 
ulun sinulor nu saitan hiano pono' 
inatong am hinonsoi ri Yasus. 19Am 
kawi” nu ulun asuang rano pono' 
asiha' angangkam rio, nga siino hua 
kuasa' sumamput intor rio suku' 
noonsoi kawi' nilo no. 


Anginsuat am asusa' huang 
(Mat 3:1-12) 


20Pahilong i Yasus ra ulun 
ubason no rano am rahu no, 
“Asatu' nga akau ulun kaando' ra 
atu-atu, am alansan yak ra Tuhan, 
nga Ala amihang ra kaayahan mi. 
21 Asatu' nga akau ulun tabaan raino 
tu, nga akau kaasuhon rahill! 
Asatu' nga akau ulun antangi' 
raino tu nga akau akakurit rahili! 
22 Asatu' nga akau ulun kasisinga- 
nan, ikaa alulumon, usamon am 


76:10 hili rahu no: Luang nu buku nakalair, inindahu nambuuk, 

kukunuon raino nga Ulun Sinusub nu 
Ala. 23Kono po hino pinakuan ra 
ulun angindul ra rahu nu Ala ra 
pahulu li. Paat nu baal hino asauk 
onsoi akau anginsuat huang am anga- 
lang asangkah huang nga asuang hua 
bonsoi talampos mi nilair ra Surga' 
ra tayar mi. 

24o yak aila' bonsoi rahili akau 
ulun akaya' raino tu, nga akau nopo- 
ngo nakaalap ra kaansayan nu bayah 
mi! 2SAila' bonsai rahili akau ulun 
naasuh raino tu, nga akau tabaan 
rahili! Aila" bonsoi rahili akau ulun 
akakurit raino tu, nga akau rahili 
asusa' huang am antangi'! 

26 Aila" bonsoi rahili akau, nu kono 
no akau ansukon nu kawi' nu ulun, 
nga kono po hino nu aki nilo ra 
pahulu li angansu-ngansuk ra ulun a- 
ngindul ra rahu nu Ala ra rahu am- 
bubuak.” 


Masi' ra ulun asisingon 
(Mat 5:38-48, 7:12a) 


27lo yak tayar mi angkino- 
ngoh ra rahu ku raino tu, au am- 
bala' ra rahu hitu ramuyun. Onsoi 
akau masi' ra ulun asisingon 
ramuyun, am anguma' yak ra onsoi 
ra tayar nilo. 28Akitaak akau ra 
barakat ra Ala ra tayar nu ulun 
angawah ramuyun, am sambayang 
ka ra tayar nu ulun angulalaat 
ramuyun. 2?Kono ulun angapis ra 
pingal mi sangkibab no, pahusuon 
mi poyo io angapis ra pingal mi 
sangkibab no. Kono sampayau mi 
sandapau no haawon taakin mi po 
sampayau mi karuo no. 39Kono siino 
ulun akitaak riun ra atu-atu, onsoi 
taakin mu yak rio, am kono atu-atu 
siino riun haawon no pain mu rulio' 
kitaako'. 31Onsoi akau anguma' ra 
ulun bokon ra aun kasiha' mi ra 
ulun bokon anguma' ramuyun. 


32Kono akau masi' yak ra ulun 
masi' ramuyun, aun ki' balos nu 
inuma' mi hino? Nga ulun ikaa maya' 
ra Ala pono' am masi' po ra ulun 
masi' rilo. 33Am kono akau anguma' 
yak ra onsoi ra ulun anguma' 
ramuyun ra onsoi, aun ki' balos nu 
inuma' mi hino? Nga ulun ikaa maya' 
ra Ala pono' am anguma' ra kono 
hino po. 34Am kono akau apautang 
yak ra usin ra ulun akaalap amayal 
no, aun ki' balos nu inuma' mi hino? 
Nga ulun ikaa maya' ra Ala no pono' 
am apautang po ra ulun ikaa maya' ra 
Ala, hili ilo ansika' po! 35Topot no 
sala" ka kono hino! Onsoi yak akau 
masi' ra ulun tumabuh ramuyun am 
anguma' yak ra onsoi rilo. Onsoi yak 
akau panan am ikaa alansan ra ilo 
amayal ra usin mi. Kono akau angu- 
ma' ra hino, talampos mi maayo bon- 
soi am akau asauk ra anak-anak nu 
Ala asawat kuasa'. Nga Ala onsoi yak 
ra ulun ikaa apandai mindahu 
tarima' kasi', am tayar po nu ulun a- 
nguma' ra alaat. 36Onso1 akau akaasi' 
ra ulun bokon ohondo' ra Ama' mi ra 
Surga' akaasi' ramuyun.” 


Apasala' ra ulun 
(Mat 7:1-5) 


37 Ikaa akau apasala' ra ulun 
bokon, hili akau pono' am ikaa 
pasalaan nu Ala. Am ikaa akau 
amaratu' ra ukum ra ulun bokon, 
hili akau pono' am ikaa ukuman nu 
Ala. Ampunan mi ulun bokon, hili 
akau pono' am ampunan nu Ala. 
38Ọnsoi akau anaak ra ulun bokon, 
hili Ala pono' am anaak ramuyun. 
Akau akaalap ra taak apanu' bonsoi 
am ininsok-insok ra tayar mi. Aun 
paanu mi ra tinaakan mi ra ulun 

okon, hino po pangunguar nu Ala 
ramuyun.” 

39Am pahulit po 1 Yasus rilo ra 

saumi pangumangan, rahu kono, 

“Kono ulun nobolou amahaak ra 
ulun nobolou bokon, ikaa mulalas ilo 
ruo akalisang ra ralan am aratu' ra 
luang. #Kaando' kasangulun ulun 
ubason aulu' intor ra guru' nano. Io 
yak ulun apandai ra pangubasan nu 
guru' no asauk ohondo' ra guru" no. 

4IKulo ilai' mi momol nu pias 
nakataliwa' ra mato nu pahaka' 
mino, lai' halan sampator taun 
makalu nakataliwa' ra mato mi no 
ikaa huangon mi? 42Kulo akau min- 
dahu ra pahaka' mi rano, ‘U pahaka', 
ikon mu, iruo' ku bai taliwa' nu mato 
muno. 

Lai' halan am sampator taun 
makalu ra mato muno am ikaa ailong 
mu? U ulun ahipapayu! Iruon mu 
pahulu sampator taun makalu ra 
mato muno, hili mato muno aaning 
am hili akau akaalap angiru' ra 
momol nu pias nakataliwa' ra mato 
nu pahaka' mi rano.” 


Taunan am kinawa' no 
(Mat 7:16-20; 12:33-35) 


43 Taunan abaku' ikaa angina- 
wa' ra kinawa' alaat akanon, am 
taunan ikaa abaku' ikaa anginawa' 
ra kinawa' aamis akanon. 44Tuki- 
tukir nu taun apandayan intor ra 
kinawa' no. Hanggasing ikaa angi- 
nawa' ra kinawa' nu ara aamis 
akanon, am kusingan ikaa angina- 
wa' ra kinawa' nu anggur. 4SAun 
ulun onsoi anguma' ra onsoi nga 
huang nano onsoi, am ulun alaat 
anguma' ra alaat nga huang nano 
alaat. Nga aun ayamon nu kabang 
sumamput intor ra huang,” 


Ulun amamaal apandai amahuang am 


ulun amamaal ailo amahuang 
(Mat 7:24-27) 


46“Kulo ki' akau ahipah rakon, 
“Tuhan, Tuhan, io yak akau ikaa 
sumuhut ra panusuban ku 
ramuyun? 47Aun ki' pamahandaan 


taka ra ulun matong rakon, am ang- 
kinongoh ra rahu ku, am anguma' ra 
panusuban ku? Onsoi nahi au 
amala' ramuyun. 4o ohondo' ra 
sangulun amaal ra pahun nangali 
napakandalom ra bansukon nu 
turok no, am nanampulu' ra batu ra 
puun nu turok hino. Paat nu siang 
nangkaayo am nanakob ra pahun 
hino, pahun hino ikaa alulu' aaba', 
nga binaal hua ra tana' onsoi am 
okorot. 

4910 yak ulun angkinongoh ra rahu 
ku am ikaa anguma', io ohondo' ra 
sangulun amaal ra pahun ikaa 
napakandalom nangali ra bansukon 
nu turok no, am ikaa nanampulu' ra 
batu ra puun nu turok no. Paat nu 
siang nangkaayo am nanakob ra 
pahun hino, parambus yak pahun 
hino naaba' am nasasai nga binaal 
hua ra tana' alami' am ikaa kula' 
nandalom! Am pahun hino nasasai 
bonsoi.” 


I Yasus namihah ra amba nu 


sangulun sauyar nu Ruum 
(Mat 8:5-13) 


IKopongo i Yasus nambala' ra 
7 baal hino ra ulun asuang, hili io in- 
indul inuoi ra Kaparnaum, 2Ra intok 
hino siino sangulun katua' nu sauyar 
nu Ruum nokotohom ra sangulun 
amba, io masi' am aalulum ra amba 
no hino. Amba no hino narualan am 
mamaar patoi. 3Paat nu katua' nu 
sauyar hino nakaringoh ra baal 
ri Yasus no, susubo' no kula-kula' 
mamaayo nu ulun Yahudi inuoi 
ri Yasus angitaak rio muoi amihah ra 
amba no hino. 

4Pakasuku' ulun hiano ri Yasus, 
ilo akitaak bonsoi ri Yasus anulung 
ra katua' nu sauyar hino, rahu kanilo, 
“Katua' nu sauyar hino akimaasi' 
riun, onsoi tulungin mu io, Snga io 
masi' ra bansa' taka am io nopongo 


6:40 Mat. 10:24-25, Yah. 13:16, 15:20 6:44 Mat. 12:33 6:45 Mat. 12:34 

namaal ra pahun intok mai sumam- 
bayang.” 6Bi ri Yasus inakou nam- 
babaya' rilo. 

Paat nilo mamaar suku' ra pahun 
nu katua' nu sauyar hino, panusub 
kapala' nu sauyar hino ra ranga-ra- 
ngan no rano muoi inindahu ri Yasus 
mindahu ra, “U Tuan, hama' no. Ikaa 
pono' oko maya' rakon muoi ra 
pahun mai no. Ikaa au aatas apaun- 
sop riun ra pahun mai. 7Hino puun no 
au ikaa aatas tumingkuang riun. Intor 
ra hino onsoi yak oko mindahu hili 
amba kutu apihah. 3Nga au pono' am 
maya' yak ra susub nu ulun mamaayo 
mai rano, am siino po sauyar maya' 
ra panusuban ku. Kono au anusub ra 
sangulun ra lolot nilo, “Makou ko” am 
io pono' makou. Am kono au po 
ahipah ra sangulun ra lolot nilo, io 
pono' matong. Kono au anusub ra 
amba ku, “Baalon mu hitu! io pono' 
am anguma' yak.” 

9Kasumpo' i Yasus ra rahu nu 
katua' nu sauyar hino. Hili Yasus na- 
ngalii' am inindahu ra ulun asuang 
inaya' rio no. Rahu kono, “Ra kawi' 
nu ulun Israil, kaando' po nakito ku 

sangulun mintopot rakon ohondo' ra 
intopot nu ulun hino.” 

10Panduli' ulun sinusub hiano ra 
pahun nu sauyar hino, ilai' nilo am 
napihah no amba hino. 


I Yasus napanduli' napakaayah 
ra anak nu sangulun nabalu 


HIkaa kula' buoi intor rahili bi 
ri Yasus inuoi ra bandar Nain. Ulun 
ubason no am ulun asuang hiano in- 
akou inaya' rio. 12Pakasuku' i Yasus 
ra maar nu totobon maayo ra bandar 
hino, siino kula-kula' ulun nanaan ra 
bangkai intor ra bandar hino. Bang- 
kai hino, io hino anak ungkuyon nu 
sangulun ruandu' nabalu, saumi yak 
halan tupo anak nano. Asuang po 
ulun nu bandar hino inaya' ra ruan- 
du' nabalu hino. 

13Pahilong i Yasus ra ruandu' 
nabalu hino, pakaasi' io, hili rahu no 
ra ruandu' hino, “Inan, ikaa antangi' 
ko!” 14Bi ri Yasus inuoi imaar ra lu- 
ngun nu bangkai hino am kangkamo' 
no, am tooh nu ulun nanaan ra bang- 
kai hino. Rahu ri Yasus, “U ulun am- 
bulok, au mindahu riun, lumuat ko!” 

15Ulun inatoi hino pono' am 
nilumuat nanturung hili io angimuun 
akaindahu. Hili i Yasus nanaak rio ra 
ina' nano. 

16Kawi' nu ulun hiano nangkalaa' 
bonsoi, am angimuun angansu-ngan- 
suk ra Ala. Rahu kanilo, “Sangulun a- 
ngindul ra rahu nu Ala maayo kuasa' 
nopongo inatong ra lolot taka! Ala 
nopongo inatong muoi apakaayah ra 
ulun mintopot rio.” 

17Aho intor ra baal ri Yasus 
nakarayol ra luput nu daira Yudia 
am libu-libung no. 


Yahaya Omomororob nanusub ra ulun 


ubason no 
(Mat 11:2-19) 


18Ulun ubason ri Yahaya rano 
nahihiulit ri Yahaya ra kawi' nu 


87:11 Ikaa kula' buoi intor ra hili: Luang nu buku nakalair, suaban nali. 

baal nasauk inuma' ri Yasus no. 
Hili ipahi' ri Yahaya ruo ngaulun 
ubason no rano, !?hili susubo' no ilo 
inuoi pangkimuot ra Tuhan Yasus, 
“Oko ki' ulun matong maya' ra 
nirandi' nu Ala li, karuo kono am 
angkuliman po ki' akai ra ulun 
bokon?” 

20Pakasuku' ilo ruo ri Yasus, rahu 
kanilo, “Yahaya Omomororob 
nanusub ramon muoi angkimuot riun 
aman. Oko ki' ulun sumuku' maya' ra 
nirandi' nu Ala li, karuo kono am 
siino po ki' ulun bokon kulimanan 
taka sumunu' riun?” 

21Paat nu hino, asuang pinihah 
ri Yasus ra ulun arualan, am asuang 
pinahiru' no ra saitan sinumulor, am 
asuang po ulun nobolou nanduli' 
nakakito. 22Limbang ri Yasus inin- 
dahu rilo, “Bi kami, anduli' ka 
ri Yahaya am balai' io ra aun nari- 
ngoh mi am nakito mi. Ulun nobolou 
nakarat, ulun naburau akaakou, ulun 
nampulu” napihah, ulun nabutong a- 
karingoh, ulun inatoi kinaayah am 
Aho Onsoi intor ra Ala binalaan ra 
ulun kaando' ra atu-atu. 23Asatu' nga 
ulun kaando' pamarahuan ra ikaa 
mintopot rakon.” 

24Pakaakou ulun sinusub 
ri Yahaya no, hili i Yasus nambala' 
ra ulun asuang rano intor ra baal 
ri Yahaya no, rahu kono, “Aun in- 
oyon mi ilai' ra tana' asuang ra batu 
am inahison li? Inuoi ki' akau 
nahilong ra sampuun tutuu' apuha' 
nu angin yak? 25Akau inuoi aun 
nakito muyun li? Sangulun asandong 
ra pakai ki'? Ulun asandong ra pakai 
kono hino am siino yak ilo ra pahun 
nu raja' no. 26Aun yak inoyon mi ilai' 
nili? Inuoi yak ki' akau nahilong ra 
sangulun angindul ra rahu nu Ala? 
Otopot. Io yak akau nakakito sumail 


h7:22 sangulun nampulu: Ilayan 5:12. 


poyo ra sangulun angindul ra rahu nu 
Ala. 2/Nga i Yahaya nga kuon nu 
nasuratan ra Kitap hitu, rahu nu Ala, 
Hitu nga ulun sinusub ku, 
au anusub rio 
amahulu intor riun 
amalair ra ralan ra tayar mu!" 

28Au mindahu ramuyun, ra lolot 
nu kawi' nu ulun, kaando' kasangu- 
lun labing aulu' intor ri Yahaya. Io 
yak aun ulun rumaliwi' huang ra lolot 
nu ulun pihangon nu Ala, ulun hino 
labing aulu' intor ri Yahaya 
Omomororob.” 

29Kawi' nu ulun am ulun angungu- 
kum ra sukai nangkinongoh ra rahu 
ri Yasus hino, ulun hiano nga inin- 
suhut ra panusuban nu Ala am asiha' 
rorobon ri Yahaya. 3010 yak ulun 
Parisi am guru' nu ugama aangas 
maya' ra kasihaan nu Ala ra bayah 
nilo no. Ilo aangas rorobon 
ri Yahaya. 

31Rahu po ri Yasus, “Aun ki' 
pamahandaan ku ra ulun ra paat 
raino tu? Aun ki' hondo' nilo tu? 
32110 tu ohondo' ra anak-anak nan- 
turung ra libung nu karai no, am 
salua-luap ra rangan nilo rano, rahu 
kono, Sinampui mai hua halan suling 
tu ramuyun am aangas hua akau a- 
ngalang am ahikalawo pono' akai ra 
asusa' huang am aangas po akau an- 
tangi', 33Nga i Yahaya Omomororob 
inatong 10 naharot ikaa nangakan am 
ikaa nanginum, rahu kami, Ulun hitu 
sinulor nu saitan!” 34#Ulun Sinusub nu 
Ala inatong, io angakan am anginum 
rahu kami po, “Lai' nga ulun hio'! 
Ababaakan, ahahauk, rumangan ra 
ulun angungukum ra sukai am ulun 
nakasala'.” 35Hama' pono' kono hino 
nu rahu mi, anatandu' ra kapandayan 
nu Ala otopot io hino intor ra balos 
nu inuma' nu ulun angintopot rio.” 

Paat ri Yasus siino ra pahun 
ri Simun 


36Sangulun ulun Parisi, ininggala- 
nan ri Simun nahipah ri Yasus muoi 
angakan rumangan rilo. Hili i Yasus 
inuoi ra pahun nano am hinumulung 
nangakan. 

37R a bandar hino siino sangulun 
ruandu' akasala'. Paat no nakapan- 
dai ra i Yasus siino ra pahun nu ulun 
Parisi hino, ruandu' hino inuoi ra 
pahun nu ulun Parisi hino, am nangi- 
bit ra saumi butul pualam akasuot ra 
umau aamis ra howou. 3810 tinumuor 
ra talikuron ri Yasus ra maar nu 
kalayam nano, io nantangi' suku' 
kalayam ri Yasus no naluu' ra lomou 
nano. Am pusasi' no kalayam 
ri Yasus no ra abuk nano suku' 
napua', hili io namangingil ra 
kalayam ri Yasus am namarabul ra 
kalayam ri Yasus ra umau aamis ra 
howou hino. 

. #Paat nu ulun Parisi nangipah 
ri Yasus no nakakito ra baal hino, io 
mindahu ra luang nu huang no, 
“Kono ulun hitu sangulun angindul 
ra rahu nu Ala, ikaa mulalas io 
akapandai ra baal nu ruandu' na- 
ngangkam rio tu, lai' halan am ruan- 
du' hitu nakasala'!” 

40Hili rahu ri Yasus ri Simun, 
“Simun, siino saumi rahuon ku riun.” 

Limbang ri Simun, “Ua guru', 
rahu kamu nga.” | 

4IRahu ri Yasus, “Siino ruo 
ngaulun akautang ra sangulun apa- 
pautang ra usin. Sangulun no 
akautang limo ngaatus ringgit, am sa- 
ngulun no akautang limo ngoopor 
ringgit. 4Ruo ngaulun hiano ikaa 
akabayal ra utang nilo no, hili ulun 
napautang no pono' ikaa nakibayal. 
Kono po hino, aun ki' ra lolot nu ruo 
ngaulun hiano masi' bonsoi ra ulun 
napautang no?” 

43Limbang ri Simun, “Huang ku, 
ulun asuang ra utang no!” 

Limbang ri Yasus, “Kapio 
hinuang mu hino.” 4Hili io inuir 
nahilong ra ruandu' hino am inin- 
dahu ri Simun, “Akito mu ki' ruandu' 
hitu? Inatong au no ra pahun mu, 
ikaa yak oko nanaak rakon ra sia 
pamamahu' ku ra kalayam ku io ya 
ruandu' hitu nopongo namahu' ra 
kalayam ku ra lomou no, am namusas 
napakapua' ra kalayam ku ra abuk 
no. 4SRa paat ku MONG oko ikaa 
naniwol am namangingil rakon, io 
yak ruandu' hitu ikaa mulou amangi- 
ngil ra kalayam ku puun ra au sinu- 
muku' ra hitu. #Ikaa oko namarabul 
ra ulu ku ra umau, io yak ruandu' hitu 
nopongo namarabul ra kalayam ku ra 
umau aamis ra howou. 4Huangon 
mu onsoi-onsoi rahu kutu, asi' no 
akasail hino anatandu' ra sala' no 
asuang hino inampunan. Ulun inam- 

unan borook yak, asi' no pono' am 
orook.” 

48R ahu ri Yasus ra ruandu' hino, 
“Kawi' nu sala' mu inampunan.” 

Ulun bokon rangan ri Yasus 
nanturung rano, angimuun ahayam 
ra sangulun am sangulun. “Aun hitu 
kaulun, auma' angampun ra sala' 
tu?” 

5010 yak rahu ri Yasus ra ruandu' 
hino, “Raino oko auma' kaayahon, 
nga oko inintopot rakon. Muli' ko 
raino ra huang anginsuat.” 


Kula-kula' ruandu' nanaak 
ri Yasus ra usin 


IIkaa abuoi intor ra hino, bi 

ri Yasus inuoi ra bandar, am 
amahunan ambala' ra Aho Onsoi ra 
aal nu Ala amihang ra ulun. Ulun 
ubason no oopor am ruo hiano baya- 
baya" rio. Kono po hino nu ruandu' 
nopongo hinonso1 ra sinulor nu saitan 
am pinihah ra aruol li baya-baya' 


7:37-38 Mat. 26:7, Mrk. 14:3, Yah. 12:3 8:2-3 Mat. 27:55-56, Mrk. 15:40-41, Luk. 23:49 

ri Yasus. Ruandu' hiano io hino 
1 Maria ulun nu Makdalina, (io hino 
tulu' saitan pinahiru' ri Yasus intor 
rio); 3am i Yohana andu' ri Kusa, 
ulun ahahalung ra pahun nu Raja' 
Hirodis, i Susana am asuang po ruan- 
du' bokon. Ilo nanaak ri Yasus am 
ulun ubason no rano ra akan am usin 
nilo tohom. 


Pangumangan ra sangulun anias ra 


susunu' 
(Mat 13:1-9: Mrk 4:1-9) 


4Ulun inatong ri Yasus kaan- 
do' kapapari' no intor ra kula-kula' 
bandar. Am kalulur ulun asuang 
hiano hili i Yasus nahulit rilo ra 
saumi pangumangan, rahu kono, 
S“Siino sangulun antatangumo inuoi 
panias ra susunu' nano. Paat no 
nanias, siino sampiruo naratu' ra 
ralan li, am nakikindangan nu ulun 
am inakan nu susuit. 6S1ino po sam- 
piruo naratu' ra tana' akabatu-batu 
no. Paat nu susunu' hino tumuu' 
parambus yak io natuor nga apua' 
hua tana' no. 7Siino po naratu' ra 
tanga' nu tutuu' akaruui no. Tutuu' 
akaruui hino pono' am tinumuu' 
suku' susunu' hino nasakob am 
natuor. 8Am siino po sampiruo 
naratu' ra tana' oondob no, hili io 
tinumuu' suku' nanginawa' am ing- 
gopor ruli' aatus umbung no.” 
Pongo no nahulit am rahu po 
ri Yasus rilo, “Aun ulun asiha' 
akarati' onsoi io angkinongoh onsoi- 
onsoi.” 


Kulo ki' Yasus ambala' ra 
angumangan 
(Mat 13:10-17: Mrk 4:10-12) 


?Ulun ubason ri Yasus rano 
nangkimuot rio ra aun ki' atungon 
nu pangumangan hino. 10Limbang 
ri Yasus, “Akau nopongo tiniluan ra 
baal auni ra aun koson nu Ala 


8:10 Yas. 6:9-10 8:16 Mat. 5:15, Luk. 11:33 


135 


amihang ra ulun. Io yak ulun bokon 
ubason intor ra pangumangan yak, 
hili ilo anampuus ampahuang, io 
yak ilo ikaa akapandai ra aun asauk, 
am ilo angkinongoh io yak ilo ikaa 
akatutun.” 


I Yasus apakatalang ra atungon nu 
pangumangan ra sangulun anias ra 


SUSunu' 
(Mat 13:18-23: Mrk 4:13-20) 


11Hitu nga atungon nu pangu- 
mangan hino. Susunu' no io hino 
rahu nu Ala. 12Am susunu' naratu' 
ra ihih nu ralan hino, nangumangan 
ra ulun angkinongoh ra rahu nu 
Tuhan, io yak salitan inatong am 
namahaau ra rahu hino intor ra 
huang nilo no, hili ilo ikaa mintopot 
am ikaa akaalap ra kaayahan. 13Am 
susunu' naratu' ra tana' akabatu- 
batu hino, nangumangan ra ulun 
angkinongoh angundut ra rahu nu 
Tuhan ra huang anginsuat bonsai. 
lo yak rahu nu Tuhan hino ikaa 
nanambakat ra huang nilo no. In- 
topot nilo no ikaa abuoi, paat nu 
panginaman mintup rilo, parambus 
yak ilo lumuhut. 14Am susunu' 
naratu' ra tanga' nu tutuu' akaruui' 
no, nangumangan ra ulun angkino- 
ngoh ra rahu nu Tuhan, io yak ilo 
angkaamo ra bayah nilo am asiha' 
asuang sasawot am asanang ra tana' 
hitu. Kawi' nu hiano nangindok ra 
intopot nilo, suku' intopot nilo ikaa 
tumuu' am kaando' balos. 15Susunu' 
naratu' ra tana' oondob hino, na- 
ngumangan ra ulun nangkinongoh 
ra rahu nu Tuhan am namului ra 
huang no ra huang onsoi am 
abubuh. Intopot nilo olondon suku' 
ilo anginawa'.” 

Lampung tiningkupan ra puut 


16“Kaando' kasangulun anikit ra 
lampung hili anangkup ra puut, 

karuo kono am buliin ra saau nu koo- 
longon. Io amului yak ra lampung 
hino ra pamumulian nano, hili ulun 
munsop no akakito ra binantang nu 
lampung hino. 17Nga aun-aun baal 
binuni akito yak rahili, karuo kono 
am baal ikaa apandayan nu ulun 
bokon, paintalangon am apandayan 
yak rahili. 18Hino puun no onsoi akan 
amahuang ra aun naringoh mi. Nga 
aun ulun nokotohom ra atu-atu, rua- 
ngin poyo kasuango', io yak aun ulun 
kaando' atu-atu, aun po siino rio no 
alapon yak poyo.” 
Ina' am pahaka-pahaka' ri Yasus 
(Mat 12:46-50, Mrk 4:35-41) 


1Suku' nu ina' am pahaka' 
ri Yasus rano, io yak ilo ikaa 
akaimaar rio nga asuang hua ulun 
rano bonsoi. 20Am rahu nu sangulun 
no ri Yasus, “Guru', ina' am 
pahaka' mu rano siino ra lusar no 
asiha' tumiwol riun.” 
21Limbang ri Yasus ra ulun hino, 
“Ulun angkinongoh ra rahu nu Ala 
am maya' ra panusuban nano, hino 
nga sabiton ra ina' am pahaka' ku.” 


Yasus nomopol ra angin okotoh 
(Mat 8:23-27: Mrk 4:35-41) 


22Sua1 hili ka orou, bi ri Yasus 
am ulun ubason no rano inuran ra 
saumi paraau. Rahu ri Yasus ra 
ulun ubason no rano, “Ikon mi, 
sumandaup taka ra liahu maayo tu.” 
Hili ilo pono' am sinumandaup. 
23Kotongo' nilo amaraau i Yasus 
pono' am nokoolong. Pulali' yak nu 
angin okotoh inintup ra liahu maayo 
hino, suku' ra paraau no nasiapan nu 
siang am maar kapanu' suku” ilo 
maar kakalom. 24Ulun ubason 
ri Yasus rano inuoi namarukou 
ri Yasus. Rahu kanilo, “Guru', guru', 
maar no itaka akalom!” 

Luat ri Yasus am popolo' angin 
okotoh am hinumbang ahiarulun 
hino. Angin okotoh am hinumbang 
hino pono' am inulou am nanduli' 
naluku. 2SHili rahu ri Yasus ra ulun 
ubason no rano, “Kulo ki' akau ikaa 
mintopot rakon?” 

Ilo nololob am nangkalaa', hili 
rahu nilo ra sangulun am sangulun, 
“Aun hitu raino kaulun, suku' angin 
okotoh am hinumbang pono' maya' 
ra rahu no!” 


I Yasus nomohonsoi ra sangulun 


sinulor nu saitan 
(Mat 8:28-34: Mrk 5:1-20) 


26] Yasus am ulun ubason no 
rano namaraau suku' ra daira 
Garasa’ ra sandaup nu liahu maayo 
nu Galilia. 27Paat ri Yasus inasak 
tiwolo' io nu sangulun ungkuyon 
sinulor nu saitan. Ulun hino intor ra 
bandar, am io aangas murong ra 
pahun am kaando' no sasampayau 
no. lo asiha' mayan yak ra lalaba- 
ngan. 28Pahilong io ri Yasus hili 
nampaluap am nahulatur ra ting- 
kuangon nano am rahu no, “Aun ki' 
maan mu rakon, U Yasus Anak nu 
Ala Ansukon Bonsoi? Au akitaak 
riun ikaa ilaan mu au.” 29Ulun hino 
mindahu kono hino, nga i Yasus 
apahiru' ra saitan hino intor rio. 
Saitan hino nabuoi noyo namihang 
ra bayah nano, suku' tongkongon 
pono' kalayam am longon nano ra 
rantai am poyo piahain, aukat no 
yak rantai pinanangkong hino hili io 
ibiton nu saitan sinumulor no ra 
tana' asuang ra batu am inahison 
no. | 
30Pangkimuot i Yasus ra ulun 
hino, “Aun ki' inggalan mu?” 

Limbang nu ula hino, “Inggalan 
ku i Ligion.” Nga asuang hua bonsoi 
saitan sinumulor ra ulun hino. 


18:26 Garasa: Luang nu buku nakalair, Gadara (Ilayan ra Matius 8:28, siino poyo Girgisa). 


8:17 Mat. 10:26, Luk. 12:2 8:18 Mat. 25:29, Luk. 19:26 

31Saitan hiano nakitaak ri Yasus ikaa 
anusub rilo muoi ra Luang 
Kapatayan. 

32Ra maar nu intok hino, siino 
panon biah asuang ahinakan ra 
kambing nu tirong no. Saitan hiano 
nakitaak nakimaasi' ri Yasus 
apahusu' rilo muol sulor ra biah 
hiano. I Yasus pono' am namalihua. 
335amput nu saitan hiano intor ra 
ulun hino am bi inuoi sulor ra biah 
sampaanon hiano. Hili biah hiano 
nahihiru' nambulusung am tinumin- 
dak ra tobo ra paat nu liahu maayo 
no, am kaluus ilo nolosor. 

34Ulun ahahalung ra biah hiano 
pa ra baal nakito nilo hino. 
Hili ilo nanimbul inuoi namala' ra 
baal hino ra ulun siino ra bandar no 
am pamahunan-pamahunan ra 
libung nu bandar hino. 3S5Hili kawi' 
nu ulun hiano inuoi pahilong ra baal 
nasauk hino. Ulun hiano inuoi 
ri Yasus am kakito nilo ulun sinulor 
nu saitan li nopongo noonsoi, am nan- 
turung ra maar nu kalayam ri Yasus 
no. Io nopongo nampakai am huang 
no nanduli' noonsoi. Ulun hiano 
pono' am nangkalaa'. 35Kawi' nu 
ulun nakakito ra baal nasauk hino 
nahihiulit ra ulun bokon rano, ra aun 
koson nu ulun hino hinonsoi ri Yasus. 
37Hili kawi' nu ulun ra daira Garasa 
nakitaak ri Yasus ahiru' intor ra 
intok nilo hino, nga alaa' hua ilo 
kapio. Am uran no ri Yasus ra 
paraau no hili inuli'. 

38Ulun sinulor nu saitan li lumikot 
asiha' maya: ri Yasus. Io yak susubo' 
ri Yasus ulun hino paulio', rahu 
kono, 3? “Muli' ko ra pahun muno am 
pambala' ra aun nopongo inuma' nu 
Ala riun.” 

Am bi nu ulun hino inuli' am pam- 
bala' ra ulun amahun ra lupu-luput 
nu bandar hino, ra aun nopongo 
inuma' ri Yasus ra ulun hino. 


Anak ri Yairus am ruandu' 


nangangkam ra pakai ri Yasus 
(Mat 9:18-26: Mrk 5:21-43) 


40] Yasus pono' am nanduli' 
ra sandaup nu liahu maayo hino, 
paat ri Yasus nakasuku' tiwolo' io 
nu ulun asuang ra huang anginsuat 
nga namalair no hua ilo nangkuli- 
man ri Yasus. #41Hili suku' nu sa- 
ngulun mamaayo nu pahun intok 
sambayang, inggalan no Yairus. Io 
nahulatur am nirumungu' ra maar 
nu kalayam ri Yasus no am alikot 
bonsoi angibit ri Yasus muoi ra 
pahun nano, 42nga anak no ruandvu' 
saumi yak, am anak hino maar 
patoi, unur nu anak hino oopor am 
ruo upok. 

Kotongo' ri Yasus makou muoi ra 
pahun ri Yairus no, ulun asuang 
hiano nahihinsok mimaar ri Yasus 
intor ra tingkuangon, talikuron am 
taihingon. #3Ra lolot nu ulun asuang 
hiano siino sangulun ruandu' 
narualan sopa am ruo upok buoi no, 
aruol no hino lumangus ra io 
omololot ra bulan. Kawi' nu sasawot 
no naaw]' yak ra io muoi akiubat ra 
dakutur,” io yak kaando' akapihah 
rio. #Ruandu' hino inimaar ri Yasus 
intor ra naalingan ri Yasus no, hili io 
nangangkam ra popor nu kain pakai 
ri Yasus no. Paat nu hino parambus 
yak lumbak nano nataru'. 45Rahu 
ri Yasus, “Aun ki' nangangkam 
rakon?” Kawi' nu ulun asuang rano 
nahalim. 


j8:31 Luang Kapatayan: Pamahuangan nu ulun ra saitan hiano riilan ra luang andalom kapio 


suku' ra ukuman nilo pupus. 


k8:43 Luang nu buku nakalair kaando' rahu: kawi' nu sasawot no naawi' yak ra io muoi akiubat 


ra dakutur. 

Rahu ri Piturus, “U guru', asuang 
hua bonsoi ulun ra libung muno, ilo 
nakapahihinsok mimaar riun!” 

4eR ahu po ri Yasus, “Siino sangu- 
lun nangangkam rakon. Apandayan 
ku hino, nga siino hua kuasa' sinu- 
mamput intor rakon.” 

47Ruandu' hino napandai ra 
i Yasus nakapandai ra inuma' no 
hino. Intor ra hino io inuoi nahulatur 
nirumungu' ra tingkuangon ri Yasus 
no ra huang angkalaa'. Hili io nahulit 
ra tingkuangon nu ulun asuang, ra 
aun puun no nangangkam ri Yasus, 
nga aruol no hino nalawo ra paat no 
nangangkam ri Yasus. 4#Rahu 
ri Yasus rio, “U pahaka' ku, oko 
noonsoi nga intor hua ra intopot mu. 
Bi kamu muli" ra huang anginsuat.” 

49Kotongo' ri Yasus ahayam, 
suku” nu sangulun sinusub intor ra 
po Na ri Yairus no. Rahu nu ulun 

ino ri Yairus, “Tuan, inatoi no anak 
mu ralaa no, ikaa pono' likatin mu 
i Guru' muoi ra pahun muno.” 
s0Karingoh ri Yasus rahu hino, am 
rahu no ri Yairus, “Ikaa angkaamo 
oko, mintopot ko yak hili anak muno 
apihah.” 

SIPakasuku' i Yasus ra pahun 
ri Yairus no, ulun bokon rano 
pinopol no ikaa maya' munsop, io na- 
ngibit yak ri Piturus, i Yahaya am 
i Yakup am matuo nu anak hino. 
32Kawi' nu ulun antangi' salandu- 
landui ra anak inatoi hino. Io yak 
rahu ri Yasus, “Ikaa akau antansi'. 
Anak hino ikaa inatoi, noolong yak!” 

53Kurito' nu ulun hiano solor rahu 
ri Yasus no, nga napandayan nilo hua 
anak hino kapio inatoi. 54Hili i Yasus 
nananggol ra longon nu anak hino, 
am inindahu, “U anak, lumuat ko!” 

SAm panduli' anak hino 
naminawo, am paat hino po param- 
bus no nilumuat. Am hili susubo' 
ri Yasus ina' nu anak hino napaakan 
ra anak hino. 56Kasumpo' ina' am 

ama' nu anak hino. Io yak i Yasus 
nomopol rilo ikaa mindahu ra baal 
nasauk hino ra ulun bokon. 


I Yasus nanusub ra oopor am 


ruo ngaulun ulun ubason no 
(Mat 10:5-15: Mrk 6:7) 


1] Yasus nahipah ra oopor am ruo 
9 ngaulun ulun inubas no, hili io 
nanaak rilo ra kuasa' apahiru' ra 
saitan am amihah ra aruol. 2Am 
susubo' ri Yasus ilo muoi ambala' ra 
baal nu Ala amihang ra ulun am 
amihah po ra ulun arualan. 3Rahu 
ri Yasus, “Ikaa akau angibit ra atu- 
atu ra luang nu lakou mi. Ikaa akau 
angibit ra susukur, biik, pakaak, usin 
am poyo ikaa angaruo ra sampayau. 
4Aun yak ulun apaunsop ramuyun ra 
pa Luh nilo no, onsoi akau murong ra 
ino suku' ra akau makou ra bandar 
hino. SAun yak kaulun ikaa apaunsop 
ramuyun ra pahun nilo, paat mi 
humaling makou ra bandar hino, 
onso1 kangkabin mi kaau nu kalayam 
mino, ra panatandu' ra ilo akasala' 
nga ilo ikaa angkinongoh ra rahu nu 
Ala.” 
6Ulun ubason ri Yasus hiano in- 
akou inuoi ra kula-kula' pamahunan 
nambala' ra Aho Onsoi hino am 
namihah ra ulun arualan ra kula- 
kula' intok. 


I Ilirodis naulingo 
(Mat 14:1-12, Mrk 6:14-29) 


7Pakaringoh i Hirodis ra kawi' 
nu baal nasauk hino, io naulingo. 
Nga siino hua ulun mindahu ra 
Yahaya Omomororob nanduli' 
naayah. Ra paat nu hili i Hirodis 
amihang ra daira Galilia. 8Siino po 
ulun bokon mindahu ra i Ilia nopo- 
ngo inatong. Am siino po ulun min- 
dahu ra sangulun nanduli' naayah 
ra lolot nu kawi' nu ulun angindul 
ra rahu nu Ala. Rahu ri Hirodis, 
“Au nopongo nanusub ra ulun inuoi 





9:5 Inu. 13:51 9:3-5 Luk. 10:4-11 9:7-8 Mat. 16:14, Mrk. 8:28, Luk. 9:19 

nonontob ra ulu ri Yahaya li. Io yak 
aun po hitu raino kaulun? Asuang 
no tatandu-tatandu' kalalaban nari- 
ngoh ku inuma' nu ulun hitu.” Hili 
i Hirodis nahuyum ra ralan asiha' 
tumiwol ri Yasus. 


I Yasus namakan ra limo ugaribu 


ngaulun 
(Mat 14:13-21, Mrk 6:30-44, Yah 6:1-14) 


l0Panduli' ulun sususubon 
ri Yasus rano am ilo nahulit 
ri Yasus ra kawi' nu inuma' nilo. 
I Yasus nangibit rilo tinumaning ra 
bandar Baitsaida. !!To yak pakapan- 
dai ulun asuang rano ra baal hino, 
ilo inaya' ri Yasus. I Yasus pono' 
amalihua ra ilo maya', hili i Yasus 
nambala' rilo ra baal nu Ala 
amihang ra ulun. Am io pono' 
namihah po ra ulun arualan ra lolot 
nu ulun asuang hiano. 

12Paat nu orou no maar lumindob, 
ratong nu 00por am ruo ngaulun 
ubason ri Yasus rano am inindahu 
ri Yasus, rahu kanilo, “Guru', intok 
hitu kaando' ulun amahun. Onsoi 
nahi guru' anusub ra ulun hiatu muoi 
ahuyum ra akan nilo am koolongon 
nilo ra pamahunan-pamahunan 
libung nu intok hitu.” 

13]o yak limbang ri Yasus, 
“Paakanon mi yak ilo.” 

Rahu nu ulun ubason ri Yasus 
rano, “Limo yak ngapila' ruti' am ruo 
ngainan pait siino ramon tu. Asiha' 
ki" oko ra akai muoi pahalir ra akan 
nu ulun hiatu?” 14Luur nu ungkuyon 
ra ulun hiano, siino limo ngaribu 
ngaulun. 

Rahu ri Yasus ra ulun ubason no 
rano, “Susubon mi ulun hiatu pantu- 
rungo', sapampalan no suang no limo 
ngoopor ngaulun.” 

1SHili ulun ubason ri Yasus rano 
nanusub ra ulun asuang hiano nan- 
turung, maya' ra nanusuban ri Yasus 

no. 16Am unto' ri Yasus ruti' limo 
ngapila' no am pait ruo ngainan hino, 
am naningaa' ra limbowon am sam- 
bayang mindahu tarima' kasi' ra Ala. 
Kopongo hino tutubingo' no ruti' am 
pait hino, am patayaro' ra ulun 
ubason no rano, hili ulun ubason no 
rano nanayar ra ulun asuang hiano. 
1/Kawi' nu ulun hiano nangakan 
suku” naasuh. Am kukumo' nu ulun 
ubason ri Yasus rano sawah nu ulun 
hiano, am suang no oo0por am ruo 
ngabakul. 


Namalihuaan ri Piturus ri Yasus 
(Mat 16:13-19, Mrk 8:27-29) 


18Qrou bokon li i Yasus 
tinumaning inuoi sambayang, am 
ratong nu ulun ubason no rano inuoi 
rio. Rahu ri' Yasus rilo, “Kono 
maya' ra rahu nu ulun bokon, aun 
ki" au hitu?” 

19 Limbang kanilo, “Siino mindahu 
ra oko Yahaya Omomororob. Am 
slino po mindahu ra oko i Ilia, am 
rahu po nu bokon rano ra oko sangu- 
lun angindul ra rahu nu Ala ra 
pahulu li nanduli' naayah.” 

20Rahu pori Yasus rilo, “Maya' ra 
pamahuangan mi, aun ki' au hitu?” 

Limbang ri Piturus, “Oko nga 
Raja' Kaayahan nirandi' nu Ala.” 


I Yasus nambala' ra baal nu ila' am 


patayan no 
(Mat 16:21-28, Mrk 8:31-9:1) 


2IHili i Yasus nomopol ra 
ulun ubason no rano, “Ikaa amala' 
sahuhumi ra baal hino ra atu-atu 
kaulun.” | 
22Am rahu kono po ri Yasus, 
“Ikaa mulalas Ulun Sinusub nu Ala 
aintupan ra kula-kula' ila' am kasisi- 
nganan nu mamaayo nu ulun Yahudi 
am mamaayo nu imam am poyo 
guru-guru' nu ugama. lo maan po- 


9:19 Mat. 14:1-2, Mrk. 6:14-15, Luk. 9:7-8 9:20 Yah. 6:68-69 

toyo", io yak paat nu katalu orou io 
pandulion kaayaho'.” 

23Hili rahu pori Yasus ra kawi' nu 
ulun siino ra intok hino, “Atu ulun 
asiha' maya' rakon, onsoi io ikaa 
amahuang ra kasiha' no tohom, 
saanin no yak salip nano tuki-tukir nu 
orou, am parayitayin maya' rakon. 
24Nga aun ulun ahinga' ra bayah 
nano, am io nga solor alawaan ra 
ie e nano. Io yak aun ulun alawaan 
ra bayah nano raio maya' rakon, ulun 
hino nga akaalap ra bayah no. 25Aun 
ki' balos no nu kono sangulun 
onohom ra aun siinora luput nu tana' 
tu, io yak, bayah nano alawo yak 
lalayau? 26Kono ulun auyu' angang- 
ku ra io maya' rakon am pangubasan 
ku ra tingkuangon nu ulun, Ulun 
Sinusub nu Ala pono' am auyu' a- 
ngangku ra ulun hino ra paat no 
matong ra kuasa” no, am kuasa' nu 
Ala, am kuasa' nu malaikat-malaikat 
nabahuan! 2?Huangon mi! Siino 
kula-kula' ngaulun ra lolot mitu 
raino ikaa matoi suku' io akatapis 
akakito rahili ra Ala amihang ra 
ulun.” 


I Yasus nahungga' ra baal 


28Tulu' orou lolot no ra i Yasus 
nangubas ra baal hino, io nangibit po 
ri Piturus, i Yahaya, am i Yakup 
muoi sambayang ra saumi inuluh. 

29Kotongo' rı Yasus sambayang, 
hili kinabaalo' nu bulos no nahungga' 
am sampayau nano pono' napulak 
am akabinuntul. 30-31Pulali-lali' nu 
ruo ngaulun, i0 hino i Musa am Ilia, 
inintalang haling ra binuntul awan- 
tang intor ra Surga". Ilo nahayam ri 
Yasus intor ra baal nu patayan 
ri Yasus ikaa noyo abuoi auma' 
asauk ra Yarusalim maya' ra bina- 
baas nu Ala. #2Paat nu hili i Piturus 
am ranga-rangan no nombolong, io 

yak ilo pulali-lali' nilumuat, am ilo 
nahilong ri Yasus nawantang am 
akabinuntul, am ruo ngaulun tuo- 
tuor tinumalab rio. 

33Paat nu ruo ngaulun hiano 
makou sumuai ri Yasus, rahu ri 
Piturus ri Yasus, “Tuhan, onsoi yak 
solor baal natili am ibito' mu akai ra 
intok hitu. Hama' mai amaal ra talu 
kiim, saumi riun, am saumi ri Musa, 
am saumi po ri Ilia.” Sotopot no, 
i Piturus ikaa akapandai ra aun 
rahuon no hino. 

34Kotongo' ri Piturus ahayam 
ri Yasus, ratong nu laput maayo 
nirumumbun rilo. Paat nu laput hino 
nirumumbun rilo, pangkalaa' ilo. 
35Hili karingoh nilo saumi rahu intor 
ra laput hino, rahu kono, “Hitu nga 
Anak ku nopongo pinili' ku. Kino- 
ngohon mi nga pambalaan no!” 

36Pongo nu rahu hili am ilong nilo 
ri Yasus io yak sangulun. Ulun 
ubason ri Yasus rano ikaa nakain- 
dahu ra kawi' nu baal hino, am ikaa 
nahulit ra nakito nilo hino ra ulun 
bokon. 


I Yasus nomohonsoi ra anak sinulor 


nu saitan 
(Mat 17:14-18: Mrk 9:14-27) 


37Suaban nali, i Yasus am talu 
ngaulun ulun ubason no nam- 
bulusung intor ra inuluh hino, am 
ulun asuang rano inatong tinumiwol 
ri Yasus. 38Sangulun ungkuyon 
nampaluap intor ra lolot nu ulun 
asuang hiano, “Guru' asian mu au, 
oyon mu halan ilai' anak mai io 
sangulun yak anak mai! 3910 sinulor 
nu saitan, kono saitan hino apaing- 
kutar rio, io ampahalak am inan no 
kumakang suku' ra kabang no 
anampaa'. Saitan hino angila' yak 
rio am ikaa ahiru'! 40Nopongo no au 
nakitaak ra ulun ubason mu 


9:23 Mat. 10:38, Luk. 14:27 9:24 Mat. 10:39, Luk. 17:33, Yah. 12:25 9:35 Yas. 42:1, Mat. 3:17, 


12:18, Mrk. 1:11, Luk. 3:22 9:28-35 2Ptr. 1:17-18 

aalap ilo apahiru'. 

41Limbang ri Yasus, “Akau hitu 
ikaa alulu' amala'! Akau hitu ulun 
talia-liang am ikaa mintopot! Kula' 
ki' buoi ku po rumangan am tumaan 
anguntima' ramuyun? Ibiton mu nga 
anak mino rakon!” 

42Paat nu anak hino makou am 
nakasuku' ra intok ri Yasus no, saitan 
hino namahaba' rio am napakakang 
ra inan nu anak hino. Io yak Yasus 
nanusub ra saitan hino sinumamput 
am suku' anak hino noonsoi. Hili 
i Yasus nanaak ra anak hino ra ama' 
nano. 3Kawi' nu ulun nasumpo 
nahilong ra kuasa' nu Ala. 


apan ra saitan hino, io yak ikaa 
a 


I Yasus nambala' po ra baal nu 


patayan no 
(Mat 17:22-23, Mrk 9:30-32) 


Kotongo' nu ulun asuang 
asumpo amahuang ra kawi” nu 
inuma' ri Yasus nakito nilo hino, 
am rahu ri Yasus ra ulun ubason no 
rano, 44“Huangon mi Onsoi-onsoi 
am ikaa lirain mi rahu ku hitu. Ulun 
Sinusub nu Ala taakin ra kuasa' nu 
ulun.” 

45To yak ulun ubason ri Yasus rano 
ikaa akapandai ra atungon nu rahu 
no hino. Atungon nu baal hino ikaa 
pinaintalang rilo, hili ilo ikaa akapan- 
dai. Io yak ilo alaa' angkimuot ra baal 
hino ri Yasus. 


Aun ki' labing aulu' 
(Mat 18:1-5, Mrk 9:33-37) 


46Ulun ubason ri Yasus rano 
nangkakalit haling ra atu ki' labing 
aulu' ra lolot nilo. 47[ Yasus 
akapandai ra huang nilo, intor ra 
hino io nangalap ra saumi anak am 
napatuor ra anak hino ra talab 


nano. 48Hili rahu no ra ulun ubason 
no rano, “Aun angalulum ra anak 
hitu nga au hua, atungon no io a- 
ngalulum rakon. Am ulun angalu- 
lum rakon, atungon no io angalulum 
po ra nanusub rakon no. Nga aun 
ulun ra lolot mi ikaa aulu' ra pama- 
huangan mi, io nga labing aulu' 
intor ra kawi' mi!” 


Aun ikaa tumabuh ritaka io nga 
rangan taka 
(Mrk 9:38-40) 


49Rahu ri Yahaya ri Yasus, 
“Guru', siino ulun nakito mai anabit 
ra inggalan mu ra io apahiru' ra 
saitan, am popolo' mai huat io nu 
ikaa hua io sumimpung ritaka.” 
50Limbang ri Yasus ri Yahaya am 
ulun ubason no bokon rano, “Nga atu 
o ulun ikaa tumabuh ritaka am ulun 
ino nga asauk ra rangan taka.” . 


Saumi pamahupan ra daira 
Samaria ikaa apaunsop ri Yasus 
ra pahun nilo 


5ilkaa no kula' buoi no i Yasus 
pasimporon ra Surga', hili io nanga- 
lap ra bantasan muoi ra Yarusalim. 
521o nanusub ra ulun amahulu intor 
rio. Hili ulun sinusub no hiano in- 
akou, hili inuoi ra saumi pamahunan 
ra daira Samaria amalair ra kawi' nu 
atu-atu ra tayar ri Yasus. 53lo yak 
ulun nu pamahunan hino ikaa apaun- 
sop ri Yasus ra pahun nilo nga lakou 
ri Yasus no muoi hua ra Yarusalim. 
54Hili paat nu ulun ubason ri Yasus 
rano, io hino i Yakup am i Yahaya 
nakapandai ra baal hino, rahu kanilo, 
“Tuhan, asiha' ki' oko ra akai akitaak 
ra apui rumatu' intor ra limbowon 0- 
ngompo ra ulun hiatu?” 





19:54 Luang nu buku nakalair siino rahu-rahu: Ohondo' ra inuma' ri Ilia ulun angindul ra rahu 


nu Ala li. 

S5] Yasus pono nangalii', hili 
nambuuk rilo.” s6Pongo nu hino hili 
Yasus am ulun ubason no rano in- 
akou inuoi ra pamahunan bokon 
rano. 


Talu ngaulun asiha' sumauk ra ulun 
maya-maya' ri Yasus 
(Mat 8:19-22) 


57Kotongo' ri Yasus am ulun 
ubason no rano, lako-lakou, siino 
sangulun inindahu ri Yasus, “Guru' 
maya" au riun. Atu pono' oyon mu 
am baya-baya' yak au.” 

s8Limbang ri Yasus rio, “Kakaa' 
siino luang nilo, am susuit pono' am 
siino po bunsalah nilo, io yak Ulun 
Sinusub nu Ala hino kaando' no in- 
tokon no ombolong.” 

S9Hili rahu po ri Yasus ra sangu- 
lun no, “Maya' ko rakon.” 

Io yak rahu nu ulun hino, “Tuhan, 
muoi halan au pahulu omolobong ri 
ama'.” 

60Limbang ri Yasus, “Hama' nu 
ulun inatoi rano omolobong ra ulun 
inatoi. Io yak oko hitu, bi kamu 
makou am ambala' ra ulun bokon ra 
Ala angimuun amihang ra ulun.” 

61S11n0 po sangulun ulun inin- 
dahu, “Guru', asiha' halan au maya' 
riun, io yak pahusuon mu au muoi 
pahulu ambilin ra matuo ku rano.” 

62?Rahu ri Yasus ra ulun hino, 
“Ulun nopongo nangimuun nanang- 
kul ra tana' panambakan, hili angalii 
ra naalingan, ulun hino ikaa asauk ra 
ulun pihangon nu Ala.” 


I Yasus nanusub ra tulu' 
ngoopor ulun ubason bokon 


1 0 1Pongo nu hino, 1 Yasus namili' 
po ra tulu' ngoopor" ulun 


ubason bokon rano, hili io nanusub 
rilo ruo-ruo ngaulun amahulu rio ra 
tuki-tukir nu bandar am intokon oyon 
no. “Rahu ri Yasus rilo, “Kapio pono' 
otomon tu asuang, io yak ulun ongo- 
tom tu hua akuling. Onsoi akau sam- 
bayang akitaak ra Ala katangan ra 
umo hino, hili io anusub ra ulun muoi 
pongotom ra umo no hitu. 

3Haling ra hino, bi kami! Au 
anusub ramuyun ohondo' ra rumba 
alami' siino ra lolot nu uku' asangit. 
4Ikaa akau angibit ra usin am pakaak, 
karuo kono am kasut. Ikaa akau 
tumooh ra tanga' ralan am ahayam ra 
ulun atiwol mi. 5Kono akau munsop 
ra saumi pahun, onsoi akau mindahu 
pahulu, “Kaansayan ra huang nu ulun 
murong ra pahun hitu.” 

6Kono ulun amahun ra pahun hino 
asiha' ra kaansayan, tabi' kaansayan 
mu hino lumondon rio, kono ikaa, 
kaansayan hino ampikol ramuyun. 
7Saumi pahun yak intok mi. Apuon 
mi aun yak taakin ramuyun ra intok 
hino, nga ulun angkaraya' ikaa 
mulalas angapu ra hari' no. Ikaa 
akau ahibabanding ra pahun saumi 
am saumi. 

8Kono akau matong ra saumi ban- 
dar am kono ulunra intok hino angin- 
suat am apasikot ramuyun, onsoi 
akau angakan yak ra aun taakin nilo 
ramuyun. 9Pihahon mi ulun arualan 
amahun ra bandar hino, am balain mi 
ulun ra bandar hino, “Ala angimuun 
amihang ra ulun ra lolot mi.” 1010 yak 
kono akau matong ra saumi bandar 
am kono akau ikaa insuatan am 
paunsopon, bi kami muoi ra ralan no 
am mindahu, !!“Kaau nu bandar mi 
tu sinumokot ra kalayam mai tu, 
kangkabin mai asauk ra pampahua- 





m9:55 Luang nu buku nakalair siino rahu-rahw am rahu kono, “Akau ikaa kapandai ra atu ki' 
ka ro anguasa' ramuyun, nga Ulun Sinusub nu Ala-hino matong sala' ka muoi amatoi ra bayah 


nu ulun io yak muoi apakaayah rio.” 


"10:1 Tulu' ngoopor: Luang nu buku' nakalair, Tulu ngoopor am ruo. 

ngan mai ramuyun ra akau nakasala'. 
Io yak huangon mi amaar noyo bon- 
soi Ala angimuun amihang ra ulun ra 
lolot mi!” 12Huangon mi, paat nu 
Orou Pamumutusan hino ukum 
ratuin ra bandar Sodom alangka' 
intor ra ukum ratuin ra bandar hino!” 


Kula-kula' bandar ikaa mintopot 
(Mat 11:20-24) 


13“Ajla' rahili ulun amahun ra 
Korasin rano, am ulun po amahun 
ra Baitsaida rano. Nga nakito nilo 
noyo halan tatandu' kalalaban 
pinasauk ra bandar nilo rano, am 
aangas ilo mimpoi ra sala' nilo rano. 
Kono po nahi tatandu' kalalaban 
inuma' ra bandar hiano paintala- 
ngon ra ulun nu bandar Tirus am 
Sidon am lair no halan nahi ilo 
raino mimpoi intor ra sala' nilo am 
nampakai ra pakayan ahulir am 
anauk ra kaau ra ulu nilo, io hino 
anatandu' ra ilo kapio mimpoi intor 
ra sala' nilo. 
14Paat nu Orou Pamumutusan 
labing bahat nu ukum mintup 
ramuyun, ulun nu bandar aangas 
 mimpoi intor ra sala' intor ra ukum 
paintupon ra ulun nu bandar Tirus 
am Sidon. 15Am akau ulun amahun 
ra Kaparnaum no. Siino ki' pama- 
huangan mi akau akakuoi ra Surga'? 
Ikaa! Io yak akau auma' subain ra 
apui naraka.” 
16Hili rahu ri Yasus ra ulun 
ubason no rano, “Ulun angkinongoh 
ra pangubasan mi, angkinongoh 
rakon. Ulun ikaa angkinongoh ra pa- 
ngubasan mi, ikaa angkinongoh 
rakon. Am ulun ikaa angkinongoh ra 
rahu ku, io pono' am aangas po ang- 

kinongoh ra rahu nu nanusub rakon 
no.” 


Tulu' ngoopor ulun ubason 
ri Yasus nanduli' 


17Panduli' tulu' ngoopor” ulun 
ubason hiano ra huang anginsuat. 
Rahu kanilo, “Tuhan, paat mai 
anabit ra inggalan mu apahiru' ra 
saitan, kawi" nu saitan hiano pono' 
am maya' yak ra rahu mai!” 

18Limbang ri Yasus, “Nakito ku 
Ibilis naratu' kono hanit intor ra lim- 
bowon. 19Huangon mi! Au nopongo 
nanaak ramuyun ra kuasa' hili akau 
akaalap angindang ra kukuo am a- 
Ganga am amayau ra kotoh nu 
tumabuh ramuyun, kaando' ka saumi 
po akaalap apasusa" ramuyun. 
20Hama' pono' kono hino ikaa akau 
anginsuat ra saitan-saitan hiano 
maya' ra rahu mi. Io yak labing hon- 
soi no akau anginsuat nga inggalan mi 
nasuratan ra Surga'.” 


I Yasus anginsuat 
(Mat 11:25-27, 13:16-17) 


21Paat nu hino i Yasus nangin. 
suat nga io kinuasa' nu Ro nu Ala? 
Rahu ri Yasus, “Ama', Tuhan 
namihang ra limbowon am 'tana', au 
mindahu tarima' kasi' riun nga aun 
binuni mu am ikaa binalaan mu ra 
ulun apandai am asawat ra sikul, io 
yak tiniluan mu ra ulun ailo. U 
Ama', hino nga kasiha' mu. 
2Kawi' nu atu-atu pinakuasa' 
ri Yama' rakon. Kaando' kasangulun 
akakaulih ra Anak, Ama' yak 
akakaulih rio. Am kaando' po kasa- 
ngulun akakaulih ri Ama', Anak yak 
akakaulih rio am aun yak ulun tiluan 


010:17 Tulu' ngoopor: Luang nu buku nakalair, tulu' ngoopor am ruo (Ilayan ayat 1.) 
P10:21 io kinuasa' nu Ro nu Ala: Luang nu buku nakalair, Intor ra Ro, Siino poyo, Luang nu 

nu Anak hino ra baal nu Ama' no, 
hino yak nga akakaulih ra Ama'.” 

23Hili i Yasus nangalii' nilumipas 
ra ulun ubason no rano, am inindahu 
ra luur nilo no, “Asatu' nga akau no- 
pongo nakakito ra aun nakito mi 
raino tu. 4Au mindahu ramuyun 
asuang ulun angindul ra rahu nu Ala 
am raja' atipahilong halan ra nakito 
mi raino tu, io yak ilo ikaa nakakito. 
Ilo atipangkinongoh po halan ra na- 
ringoh mi raino tu, io yak ilo ikaa na- 
karingoh.” 


Pangumangan ra sangulun 
Samaria onsoi huang 


25Sangulun guru' ugama inimaar 
ri Yasus asiha' anginam. Rahu kono, 
“Guru', aun ki' auma' maan ku, hili 
au okotohom ra bayah otopot am 
ampus-ampus?” 

26Limbang ri Yasus rio, “Aun ki' 
nasuratan ra Kitap ri Musa li? Aun 
koson pamahuangan mu ra nasuratan 
hino?” 

27R ahu nu ulun hino, “Masi' ko ra 
Tuhan Ala mu ra aingkoos huang mu, 
aingkoos bayah mu, kawi' nu kotoh 
mu, am aingkoos pinowoon mu,” am 
“Masi' oko ra ulun rangan mu ohon- 
do' ra oko masi' ra inan mu tohom.”” 

28Rahu ri Yasus, “Otopot nama- 
limbangan muno. Insuhuton mu hino, 
hili oko akaalap ra bayah.” 

2910 yak guru' nu ugama hino 
asiha' apakasgpal ra inan no tohom. 
Io nangkimuot, “Aun ki' hino kaulun 
rangan ku?” 

30Limbang ri Yasus, “Siino sangu- 
lun ungkuyon inakou intor ra bandar 
Yarusalim muoi ra Yariko. Paat nu 
tanga" ralan io hinabu' nu ulun an- 
tatakou, kawi' nu siino rio inalap, io 
inumbal, hili io iniruan am iringkul 
ra ralan no am inan no napilat maar 
patoi. 

31Nakapinaat ra orou hili sangu- 
lun imam inakou inaya' ra ralan hino. 
To yak paat no nahilong ra ulun hino, 
io sinumangkiing ra ralan hino am 
narambus inakou. 32Kono po hino nu 
sangulun sua' ri Liwi inaya' ra ralan 
hino, kakito no ulun hino, io inimaar 
angaulih rio. Io yak, io pono' am si- 
numangkiing ra ralan hino am 
narambus inakou. 

33S1ino sangulun intor ra daira 
Samaria inaya' ra ralan hino. Paat no 
nakasuku' am nahilong ra ulun inum- 
bal hino, panguluru huang no 
nakaasi'. 34Hili io inimaar ra ulun 
hino am namahu' ra pilat no rano ra 
ruu' nu anggur, am nangubat rio ra 
umau am nomongkos ra pilat-pilat no 
rano. Pongo nu hino io napatampak 
ra ulun hino ra kaladai nano, hili na- 
ngibit ra ulun hino ra pahun 
susukuon nu tambului am nangubat 
onsoi-onsoi ra ulun hino. 35Suaban 
nali ulun nu Samaria hino nangalap 
ra ruo ngapila' usin pirak am nanaak 
ra ulun katangan ra pahun hino, am 
rahu kono, “Ubatin mu po ulun hitu 
am kono siino usin atalan mu akasail 
ra usin hitu, bayalin ku rahili ra paat 
ku anduli'.” 

36Popor no 1 Yasus nangkimuot ra 
guru nu ugama hino, “Aun ki' ra 
lolot nu talu ngaulun hiano masi' ra 
ulun inumbal nu antatakou rano, 
maya' ra pamahuangan mu?” 

37Limbang nu guru' ugama hino, 
“Ulun nanulung ra ulun inumbal 
hino.” 

Rahu ri Yasus, “Raino bi kamu 
muli' am anguma' ra kono baal 
hino!” 


I Yasus nahaas ri Marta am 
i Maria 


38Hili i Yasus am ulun ubason no 
rano inindul inakou am pakasuku' ra 

saumi pamahunan. Ra intok hino sa- 
ngulun ruandu' ininggalanan 
ri Marta napaunsop rilo ra pahun 
nilo no. 39Siino po pahaka' ri Marta 
ruandu' ininggalanan ri Maria. I 
Maria hitu nanturung ra maar nu 
kalayam nu Tuhan Yasus angkino- 
ngoh ra pali Nn no. 4010 yak 
i Marta hitu kono angkaamas ra 
karaya' no amalarr ra atu akanon am 
inumon nilo. Io inuoi ri Yasus am 
rahu kono, “Tuhan, kulo pahusuwo' 
mu pahaka' kuno i Maria apahusu' 
rakon angkaraya'? Susubon mu io 
muoi anginsuup rakon!” 

41Rahu ri Yasus, “Marta, Marta! 
Oko angkaamo am kono 2n 
amahuang ra asuang baal. #Lai' 
halan am saumi yak aulu' tu. Am 
i Maria nopongo namili' ra baal 
onso1 bonsoi, 1ikaa auma' aundut 
intor rio.” 


1 Yasus angubas ra aun koson 


pakuan sambayang 
(Mat 6:9-13: 7:7-11) 


lOrou bokon li i Yasus inuoi 
1 1 sambayang ra saumi intok. Po- 
ngo no sambayang, sangulun ra lolot 
nu ulun ubason no rano inindahu, 
“Tuhan, ubaso' nga akai ra aun koson 
pakuan sumambayang kono 1 Yahaya 
angubas ra sambayang ra ulun 
ubason no rano.” 
2Hili rahu ri Yasus rilo, “Paat mi 
sambayang, onsoi akau mindahu 
kono hitu, 

Ama', onsoi kawi' nu ulun 
sumamba am angansuk riun, 
am oko ainihang ra bayah nu 

kawi' nu ulun. 

3Taakin mu akai ra sulob nu 
akan mail 
ra tuki-tukir nu orou. 

4Ampunin mu akai ra kawi’ 
nu sala' mai, 

nga nopongo hua akal 
nangaimpun ra tuki-tukir nu 
ulun nakasala ' ramon. 

Pain mu akai pahusuo' alami’ 
ra intopot ra paat mai 
aintupan ra panginatnan.” 

SR ahu po ri Yasus ra ulun ubason 
no rano, “Kono siino sangulun ra 
lolot mi muoi ra pahun nu rangan 
nano ra tanga' nu londom, am hili io 
mindahu, “U rangan angutang au ra 
ruti' muno talu ngapila'. 6Nga sangu- 
lun rangan ku inapit rakon ra lakou 
no, io yak kaando' ka saumi po siino 
rakon pamamakan ku rio!” 

7Kono rangan muno lumimbang 
intor ra sulap nano, “Ikaa oko 
apasusa' rakon, kinimputan noyo 
totobon no, akai ra anak-anak ratu 
am nombobolong. Ikaa akaluat au 
muoi panaak riun ra atu-atu.”” 

8Rahu po ri Yasus, “Aun koson 
raino? Kapio pono' oko rangan no 10 
aangas lumuat am anaak riun ra atu- 
atu. Io yak intor ra oko ikaa auyu' 
kikitaak rio ra atu-atu io pono' rahili 
am lumuat am anaak riun ra aun 
kitaakon mu. 9Akitaak akau ra Ala 
am hili io anaak ramuyun, am Onsoi 
akau ahuyum am hili akau akaundut 
am titikon mi nga totobon no am hili 
Ala amahiang ra totobon no ra tayar 
mi. 10Nga tukir nu ulun akitaak, io 
taakan yak am tukir nu ulun ahuyum 
io akaundut yak, am tukir nu ulun 
anitik ra totobon no am totobon hino 
hiangon ra tayar no. 11Siino ki' sangu- 
lun ama' ra folot mi anaak ra kukuo 
ra anak no, ra kono anak no hino 
akitaak ra pait? 12Karuo kono am 
anaak ra angangait, ra kono anak no 
hino akitaak ra talu'? 13Kapio pono' 
akau alaat, io yak apandai po hua 
akau anaak ra atu onsoi ra anak mi. 
Am aulu' po nga Ama' taka no ra 
Surga' apandai anaak ra Ro no ra 
tukir nu ulun akitaak rio!” 


111:3 sulob nu akan mai: karuo kono am, sulob nu akan mai nusuab. 

I Yasus am Baalsibul 
(Mat 6:6-13: 7:7-11) 


14Paat nu saumi orou i Yasus 
napahiru' ra saitan intor ra sangu- 
lun nohoho'. Saitan hino pono' 
sinumamput suku' ulun nohoho' 
hino nakaindahu. Asuang ulun 
nololob kapio, 15i0 yak siino po ulun 
mindahu, “To akaalap apahiru' ra 
salitan nga haling hua ra kuasa' nu 
Baalsibul, Raja' nu Saitan hino.” 
16S1in0o po ulun bokon nanginam 
ri Yasus, ulun hiano namalikot 
ri Yasus anguma' ra saumi tatandu' 
kalalaban asauk ra tatandu' ka kapio 
ki' io intor ra Ala. 1710 yak apandayan 
hua ri Yasus huang nilo no. Hili 
1 Yasus inindahu rilo, rahu kono, 
“Kono ulun nu saumi pihangan an- 
tatakuli' antatabuh, pihangan hino 
ikaa tumaan alawo yak lalayau. Kono 
po hino nu sansulapan okotoh am- 
bubuuk, ilo ansusuai yak ikaa 
tumaan. 18Kono po hino pihangan nu 
Ibilis. Kono ilo antatakuli' antatabuh 
ikaa no tumaan pihangan nilo. Kulo 
ki” akau mindahu, ra au apahiru' ra 
saitan intor ra kuasa' ri Baalsibul? 
19Kono po hino, kono au apahiru' 
ra saitan intor ra kuasa' ri Baalsibul, 
aun ki' anaak ra kuasa' ra ulun 
ubason mi ra ilo apahiru' ra saitan? 
Nga inuma' nu ulun ubason mi rano 
anatandu' ra rahu mi hino ikaa 
otopot. 20Sala' ka Ibilis nanaak rakon 
ra kuasa', io yak Ala. Am atungon nu 
hitu io hino Ala nopongo angimuun 
amihang ra lolot mi. 
21Kono sangulun a nana ra 
atu-atu akapatoi ra ulun, okotoh 
ahinaab angimbuou ra pahun nano, 
kawi' nu atu-atu siino ra pahun nano 
ikaa atakou. 2210 yak kono ulun an- 
takou hino labing okotoh intor ra 
ulun katangan ra pahun hino, ulun 

labing okotoh hino amahaau ra ti- 
nanggoi am kawi' nu sasawot nu ulun 
katangan ra pahun hino hili anayar ra 
sasawot hino. 

23Aun ulun ikaa maya' rakon, ulun 
hino tumabuh rakon, am aun ulun 
ikaa anginsuup rakon, am ulun hino 
angulalaat yak ra karaya' ku!” 


Saitan anduli' 
(Mat 12:43-45) 


24“Paat nu saitan hino ahiru' 
intor ra inan nu sangulun, am saitan 
hino lako-lakou ra tana' asuang ra 
batu am inahison no am ahuyum ra 
intok no tumooh, io yak io ikaa 
akauyum. Intor ra hino, rahu kono 
nu saitan hino, “Onsoi po solor au 
anduli' ra pahun iniruanan kuli” 
25Am bi no nanduli' am ilong no ra 
pahun intokon nali am kinangkaban 
talaaho'. 26Saitan hino pono' am in- 
akou po am nangibit ra tulu' saitan 
bokon labing alaat intor rio. Ilo 
sinumulor am inurong ra inan nu 
ulun hino. Am pupus no bayah nu 
ulun hino labing alaat intor ra bayah 
no lali' nali.” 


Kaansayan ampus-ampus 


27Pongo ri Yasus inindahu ra baal 
hino, sangulun ruandu' ra lolot nu 
ulun asuang hiano inindahu ri Yasus, 
rahu kono, “Asatu' kapio ruandu' 
nangkahui am napatiti' riun!” 

2810 yak limbang ri Yasus, “Labing 
satu' nu ulun angkiningoh ra rahu nu 
Ala am anguma' ra hino!” 


Kula-kula' ulun anusub ri Yasus 


anguma' ra tatandu' kalalaban 
(Mat 12:38-42) 


29Kotongo' nu ulun asuang 
nahihinsok inimaar ri Yasus, rahu 





11:15 Mat. 9:34, 10:25 11:16 Mat. 12:38, 16:1, Mrk. 8:11 11:23 Mrk. 9:40 11:29 Mat. 16:4, 


Mrk. 8:12 

po ri Yasus ra ulun asuang hiano, 
“Alaat bonsoi ulun ra paat raino tu. 
Ilo akitaak ra saumi tatandu' hili ilo 
Ha Abas rakon, io yak kaando' 
bokon tatandu' pakitonon ku rilo, 
tatandu' yak ra baal ri Yunus 
pakitonon ku. 30Ohondo' ra ulun 
angindul ra rahu nu Ala io hino 
i Yunus nasauk ra tatandu' 
kalalaban ra bandar Niniwi, kono 
po hino nu Ulun Sinusub nu Ala 
asauk ra tatandu' nu ulun ra paat 
raino tu. 
31Ra paat nu Orou Pamumutusan 
sangulun raja' ruandu' intor ra Siba 
minggayou rahili apasala' ra kawi' nu 
ulun ra paat raino tu. Nga io hua in- 
akou intor ra sampit nu tana', nga 
asiha" 10 AA AN ra pambalaan 
nu Raja' Salomo li. Io yak au min- 
dahu ramuyun ra lolot taka hitu raino 
siino labing maayo ra kuasa' intor ra 
Raja' Salomo! | 
323R a paat nu Orou Pamumutusan 
ra kaawian nu tana' tu, ulun-ulun 
amahun ra bandar Niniwi minggayou 
rahili apasala' ramuyun, nga ilo inim- 
oi ra sala-sala' nilo ra paat ri Yunus 
i ambala' rilo. lo yak au mindahu 
ramuyun ra lolot taka hitu raino siino 
labing maayo ra kuasa' intor 
ri Yunus! 


Awantang am olondom 
(Mat 5:15, 6:22-23) 


33Kaando' po ulun anikit ra 
lampung am amului ra intok auni 
karuo kono am amalangkup ra han- 
tang” . To yak lampung hino buliin ra 
intok atalang no, hili ulun munsop 
ra pahun hino akakito, ra binantang 
nu lampung hino. 34Mato io hino 
tutur nu inan. Kono mato mino 
aaning, luput nu inan mino pono' 


am awantang. lo yak kono mato 
mino alaat inan mino pono' am 
olondom. 35Intor ra hino, huangon 
mi onsoi-onsoi, pai' naapo kolon- 
dom awantang siino ramuyun no. 
36Kono luput nu inan mino awan- 
tang, am kaando' no olondom ra 
inan mino. Intor ra hino luput nu 
inan mino pono' awantang bonsoi 
ohondo' ra auntulan ra binantang 
nu lampung.” 


Yasus apasala' ra ulun Parisi am guru' 


nu ugama 
(Mat 23:1-36, Mrk 12:38-40) 


3/Kopongo i Yasus nangubas, 
sangulun Parisi nangibit rio ra 
pahun nano muoi pangakan. Hili 
1 Yasus inunsop ra pahun hino am 
nangakan hinumulung rilo. 38Ulun 
Parisi hino ololob ra 1 Yasus ikaa 
namahu' pahulu ra longon no ra 
paat nilo nangakan, kono maya' ra 
arat nu ugama. 39Intor ra hino rahu 
nu Tuhan ra ulun Parisi hino, 
“Kaubasan mi akau ulun Parisi, 
akau amaliung ra sangkir am piine 
solor yak ra talikuron no, io ya 
luang nu bayah mi napanu' ra ban- 
singon am kalaatan. 40Akau hitu sa- 
sambungon! Kaa ki' Ala po 
nanguma' ra solor ra talikuron hino, 
nopongo nanguma' po ra solor ra 
luang no? 41Atu siino ra luang nu 
mangkuk am piring hino, taakin yak 
hino ra ulun kaando' ra atu-atu. 
Kono akau anguma' ra baal hino, 
kawi' no abahuan maya' ra arat nu 
ugama mi. 
42Aila' bonsoi rahili, u akau ulun 
Parisi! Akau anaak ra puluan ra Ala 
intor ra umbung nu kawi' nu tambak 
mi, io hino pananaang ra angansak ra 
kana'. Io yak katapatan am asi' ra 


11:33 Luang nu buku nakalair kaando': karuo kono am namalangkup ra hantang. 


11:30 Yun. 3:4 11:31 IRaj. 10:1-10, 2Taw. 9:1-12 11:32 Yun. 3:5 11:33 Mat. 5:15, Mrk. 4:21, 


Luk. 8:16 11:42 Im. 27:30 

Ala ikaa huangon mi. Hino nga halan 
auma' maan mino am ikaa ahikulawo 
po ra baa-baal bokon no. 

43A1la' bonsoi rahili u akau ulun 
Parisi! Akau asiha' ra pantuturungon 
intok nu ulun apangkat ra pahun 
intok sambayang, am asiha' tabion 
ra paat mi siino ra pasar. 4#Aila' bon- 
soi rahili ulun Parisi! Akau ohondo' 
ra lobong kaando' tatandu', ikaa 
alimanan nu ulun ra paat nilo akakin- 
dang.” 

4SSangulun ra lolot nu guru' 
ugama rano inindahu ri Yasus, rahu 
kono, “Guru', ahuyai kua oko ramon 
ra rahu mu hino!” 

46Limbang ri Yasus, “Akau pono' 
guru-guru' ugama tu am aila' bonsoi. 
Akau akitaak ra baa-baal aila' am a- 
nguma' ra arat aahat huangon, io yak 
ihondo' pono' ikaa yak akau angin- 
suup ra ulun anguma' ra baal hino. 

47Aila' bonsoi akau rahili. Akau 
amalair amaal ra lobong nu ulun a- 
ngindul ra rahu nu Ala, io yak ulun 
hiano pinatoi nu aki-aki' mi rali. 
48Akau pono' hua am angangku am 
namalihua ra aun nopongo inuma' nu 
aki mi rali, nga kapio hua ilo namatoi 
ra ulun angindul ra rahu nu Ala am 
akau hua namalair namaal ra lobong 
nilo. 4Hino puun no, maya' ra 
kapandayan nu Ala mindahu, rahu 
kono, “Au anusub ra ulun angindul ra 
rahu ku am ulun sususubon ku ra 
tayar nilo, bokon no maan potoyo' am 
bokon no ilaan umbalo'.” 50Ala na- 
nguma' ra baal hino hili ulun ra paat 
raino tu maan ukumi', nga ulun a- 
ngindul ra rahu nu Ala ra pahuli li 
nopongo pinatoi ra puun nu tana' tu 
nasauk, SIpuun ra i Habil pinatoi 
suku' ra i Sakaria pinatoi, ra lolot nu 
pananalaban am intokon nabahuan 
ra Pahun nu Tuhan. Huangon mi 
onsoi-onsoi rahu kutu. Ulun ra paat 


raino tu ikaa mulalas aukuman yak 
nga kawi' nu baal hiano. 

52Aila' bonsoi, u akau guru-guru' 
nu ugama! Kunsi' nu totobon kapan- 
dayan amahuang tinaakan ramuyun, 
10 yak aangas hua akau munsop ran- 
dalom ahuyum ra kapandayan 
amahuang hino. Akau solor angu- 
lampong ra ulun lumikot munsop ra 
intok hino.” 

53Pakaakou i Yasus ra intok hino, 
guru-guru' nu ugama am ulun Parisi 
rano sarahu-rahu apasala' ri Yasus 
ra rahu alaat bonsoi. Ilo rahili ak un 
huyum ra aun koson nilo akaalap 
ahayam ri Yasus, hilii Yasus 
ahayam rilo ra kula-kula' baal. 54Am 
paat ri Yasus ahayam no, ilo angki- 
nongoh onsoi-onsoi amarandan ra 
aun rahu no asala'. 


Pambalaan ra ulun ahipapayu 
(Mat 10:26-27) 


19 IKula-kula' ngaribu ngaulun 
akapahihinsok suku' ilo 
akapakikindang ra kalayam. Koto- 
ngo" nu ulun hiano akapahihinsok, 
rahu ri Yasus ra ulun ubason no rano, 
“Huhuangon mi tatauk apakambang 
nu ulun Parisi, atungon nu rahu kutu 
io hino ilo ahipapayu tu. 2Kawi' nu 
atu-atu baal auni akito rahili, am 
kawi' nu ikaa apandayan nu ulun 
raino apandayan yak rahili. 3Aun po 
inayam mi ra paat nu londom li, am 
aringoh mi po hino ra paat no 
atawang, am aun po rahu kinanasan 
mi ra sangulun ra sulap tinabanan no, 
balain rahili oroyolo'.” 


Alaa' nga ra Tuhan 
(Mat 10:28-31) 


4“U ranga-rangan ku, huangon 
mi onsoi-onsoi! Ikaa akau angkalaa' 


11:51 Kas. 4:8, 2Taw. 24:20-21 12:1 Mat. 16:6, Mrk. 8:15 12:2 Mrk. 4:22, Luk. 8:17 

ra ulun amatoi yak ra inan, io yak 
ikaa akaalap anguma' sumail ra 
hino. 5Au anilu ramuyun raino ra 
aun kalaanan mi. Onsoi akau angka- 
laa' ra Ala! Nga pongo no amatoi, 
io akakuasa' amatir apasubo' ra 
apui naraka! Onsoi intopoton mi 
rahu hitu, io yak nga intok mi ang- 
kalaa'. 

6Limo ngainan pilit tinalan ikaa 
oloho ruo yak ngausin. Hama' pono' 
kono hino, sanginan pono' pilit ikaa 
yak aliraan nu Ala. 7Kawi' nu abuk ra 
ulu mi nopongo nauntob, intor ra 
hino ikaa akau angkalaa'. Akau 
akalabing ra loho intor ra pilit 
hiano!” 


Amalihua ri Karistus ra tingkuangon 
nu ulun asuang 
(Mat 10:32-33: 12:32: 10:19-20) 


8“Huangon mi ONSOI-ONSOl. 

Aun ulun amalihua ra io maya' 
rakon ra tingkuangon nu ulun 
asuang, Ulun Sinusub nu Ala no 
pono' amalihua rio ra tingkuangon 
nu malaikat nu Ala. 9o yak ulun 
ahalim ra ikaa maya' rakon ra ting- 
kuangon nu ulun asuang, am Ulun 
Sinusub nu Ala no pono' ahalim ra 
ulun hino ra tingkuangon nu 
malaikat nu Ala. 

10Am aun ahuyai ra Ulun Sinusub 
nu Ala, io auma' aampunan io yak 
kono ulun hino ahuyai ra Ro nu Ala, 
io ikaa aampunan. 

11Kono akan ibiton nga tolosoyon 
ra pahun intok sambayang, karuo 
kono am tingkuangon nu raja' am 
poyo tingkuangon nu ulun amimi- 
hang, ikaa akau angkaamo ra aun 
koson pakuan mi lumimbang, karuo 
kono am aun ki' rahuon mi. 12Nga 
akau tiluan nu Ro nu Ala ra aun 
rahuon mi ra paat nu hino.” 

Pangumangan ra sangulun 
akaya' sasambungon 


13S11n0 sangulun ra lolot nu ulun 
asuang hiano inindahu ri Yasus, 
“Guru', susubon mu pahaka' ku 
anayar rakon ra sasawot nairuan 
ri yama' li inatoi.” 

14Limbang ri Yasus, “Pahaka', 
aun ki' napasauk rakon ra akim 
karuo kono am ananayar ra sasawot 
waris mi hino?” ISHili rahu po 
ri Yasus ra ulun asuang hiano, “Hu- 
huangon mi am onsoi akau sumiho ra 
kawi nu kalaayan. Nga bayah nu 
ulun sala' ka lumansan ra sasawot, 
hama' pono' nu sasawot no asuang.” 

16Pahulit po i Yasus rilo ra saumi 
pangumangan, rahu kono, “Siino sa- 
ngulun akaya' nokotohom ra tana'. 
Intor ra tana' no hino 10 akaalap ra 
umbung asuang bonsoi. 17Ulun 
akaya' hino angimuun ampahuang, 
rahu kono ra luang nu huang nano, 
“Kaando' no bahu pamulian ku ra 
umbung nu tana' kutu. Aun ki' koson 
pakuan ku raino? 

18Hili io nampahuang po, rahu 
kono nahitakuli', “Raino, siino no 
nahuang ku, anusub au ra ulun anasai 
ra pahun pamulian ku ra umbung ku 
ratu, hili au amaal bahu po ra pahun 
labing maayo. Hili au amului ra pari 
ku ra hino am kawi' nu sasawot ku 
bokon no. 19Hili au mindahu ra inan 
ku tohom, Asatu' oko! Kawi' nu atu 
onso1 notohom mu am ikaa alulu' 
aawi' ra kula-kula' upok buoi no. 
Tumooh ko yak raino! Ahandas ko 
yak raino angakan am anginum am 
ahimoonsoil ra bayah mu.” 

20]o0 yak rahu nu Ala ra ulun 
akaya' hino, “U ulun sasambungon! 
Londom hitu raino oko matoi, aun 
naapo katangan ra kawi' nu sasawot 
nopongo nilair mu hino?” 


12:10 Mat. 12:32, Mrk. 3:29 12:11-12 Mat. 10:19-20, Mrk. 13:11, Luk. 21:14-15 

21Kono nga hino asauk ra tuki- 
tukir nu ulun lumikot sumauk ra ulun 
akaya', io yak ikaa lumikot sumauk ra 
ulun akaya' ra tingkuangon nu Ala.” 


Mintopot nga ra Ala 
(Mat 6:25-34) 


2Rahu ri Yasus ra ulun 
ubason no rano, “Hino puun ku 
mindahu ramuyun, “Ikaa nga ang- 
kaamo ra kaayahan mi intor ra akan 
mi, karuo kono am pakai mi.” 23Nga 
bayah mi am inan mi aulu' intor ra 
akan am pakal. 
24L at" mi susuit bangkaak! Ilo ikaa 
anambak, am ikaa po ilo ongotom, 
kaando' po pahun Do kono am 
lahaa pamulian nilo. Io yak Ala 
amakan rilo! Akau labing oloho intor 
ra susuit hiano! 25Aun ki' ra lolot mi 
akgalap apakalanggoi kaiti' ra bayah 
no intor ra kaamo no hino? 26Kono 
akau ikaa akaalap anguma' intor ra 
baal borook hino yak, kulo ki" akau 
angkaamo ra baa-baal bokon no? 
27Onsoi huangon mi baal nu busak 
nu katanaan. Busak-busak hiano ikaa 
angkaraya' am ahansar. Io yak otopot 
pono' Raja' Salomo io sangulun 
akaya' am kawi' nu pakai no oloho 
rali ikaa yak okohondo' ra sandong 
nu busak-busak hiano. #Tutuu' 
hiano tumuu' ra orou hitu am nusuab 
ompoon ra apui. lo yak Ala namalim- 
por onsoi-onsoi ra tutuu' hiano. 
Labing po nga pamalimpor no 
ramuyun. Io yak akau ikaa kula' min- 
topot! 29Intor ra hino, ikaa akau ang- 


kaamo am aingo intor ra aun akanon 


am inumon mi. 30Kawi' nu baal kono 
hino uyumon nu ulun ikaa akakaulih 
ra Ala. Lai' halan am Ama' taka ra 
Surga' akapandai ra itaka lumikot ra 
kawi' nu hiano. 3110 yak lumikot akau 

pahulu anguma' ra kasiha' nu Ala, 
hili kawi' nu bokon no ruangin no 
ramuyun.” 


Sasawot ra Surga' 
(Mat 6:19-21) 


32 Akau hino ikaa kula' 
asuang, ikaa yak akau angkalaa'! 
Nga Ama' ra Surga' anginsuat 
anaak ramuyun ra barakat intor ra 
Pamihangan no. 330Onsoi talanon mi 
sasawot mi am taaki' usin loho nano 
ra uiun kaando' atu-atu. Onsoi akau 
amului ra tayar mi ra pamumuliin 
ra usin ikaa apandai aapu', io hino 
saumi sasawot buliin ra Surga'. 
Sasawot hino ikaa alawo nga kaan- 
do' hua ulun antakou ra hino am 
kaando' hua kilau anai ongokot ra 
hino. 34Nga atu po hua intok nu 
sasawot mino, am hino po intok nu 
huang mino.” 


Sangulun amba sumiho hai-hait 


35 “Sumiho akau ra tuki-tukir nu 
baal. Onsoi akau anampakai amalair 
am lampung mi alaang hai-hait, 
369hondo' ra kawi' nu amba amalai- 
lair angkuliman ra sukuan nu tuan 
nilo no, anduli' intor ra pahuatan no. 
Kono tuan hino matong am anitik ra 
totobon no, amba hiano apasi muoi a- 
ngiru' ra pinangimput ra totobon 
hino. 37 Asatu' bonso1 kawi' nu amba 
akito nu tuan nilo no namalai-lair ra 
sukuan nu tuan nilo hino. Huangon 
mi onsoi-onso1 ra rahu kutu. Tuan 
hino amalai-lair am anusub ra amba 
no hino anturung, hili io apaakan rilo. 
38 Asatu' bonsoi kawi' nu amba akito 
nu tuan nilo no namalai-lair ra 
sukuan nu tuan nilo hino, inatong 

ono' tuan hino ra tanga' londom 
aruo kono am aamot intor ra hino! 


Ss12:25 apakalanggoi kaiti' ra bayah no: karuo kono am, mindul asawat hama' pono” kaiti'. 


12:27 1Raj. 10:4-7, 2Taw. 9:3-6 12:35 Mat. 25:1-13 12:36 Mrk. 13:34-36 

39Huangon mi rahu hitu! Kono nahi 
ulun katangan ra pahun hino akapan- 
dai jaam sukuan nu ulun antakou, io 
ahalung yak ra pahun nano hili ulun 
antakou hino ikaa akaunsop. #Intor 
ra hino, akau pono' onsoi yak amalai- 
lair, nga sukuan nu Ulun Sinusub nu 
Ala asauk ra paat nu orou ikaa 
panantaman mi ra sukuan no.” 


Amba maya' ra panusuban am amba 


ikaa maya' ra panusuban 
(Mat 24:45-51) 


4lRahu ri Piturus, “U Tuhan, 
akai ki' kuon mu ra pangubasan mu 
hino karuo kono kawi' nu ulun?” 
42Limbang nu Tuhan, “Aun ki' 
amba maya' ra panusuban am apan- 
dai ampahuang. Am amba hino 
pasaukon nu tuan nilo no ra 
mamaayo ra amba bokon no am io 
rahili anayar ra kanon ra paat nilo 
ahahakan? 8Anginsuat bonsoi 
huang nu amba hino ra paat nu tuan 
nano anduli' am akito nu tuan nano 
io anguma' ra kawi' nu panusuban 
rio no! 
44Huangon mi onsoi-onsoi ra rahu 
kutu. Tuan hino alansan bonsoi am 
apapihang ra kawi' nu sasawot no ra 
amba no hino. 4510 yak kono amba 
hino ampahuang ra luang nu huang 
no, Tkaa liha' laar tuan mai no an- 
duli', hili io angumba-ngumbal ra 
amba ungkuyon am ruandu' bokon 
no am sumaang angakan am sumaang 
anginum ra ulun bokon rano suku' ilo 
ahahauk, 46hili tuan no hino nanduli' 
ra orou am paat ikaa napandayan no. 
Am amba hino inila-ila' umbalo” nu 
tuan nano ohondo' ra aun nasauk ra 
kawi' nu ulun ikaa maya' ra 
panusuban nu Ala. 
4Aun amba nakapandai ra 
kasiha' nu tuan nano, io yak kono io 
ikaa amalai-lair am ikaa anguma' ra 


kasiha' nu tuan nano, io ilaan loposo' 
rahili. 4810 yak amba ikaa akapandai 
ra kasiha' nu tuan nano, am anguma' 
ra atu-atu ikaa ampaat ra kasiha' nu 
tuan hino, suku' ra io loposon, io yak 
ikaa hua lalarangon loposo'. Nga atu 
po hua ulun tinaakan ra asuang no, 
am asuang po kitaakon intor rio. Io 
yak atu po ulun tinaakan ra labing 
asuang, labing po suang nu kitaakon 
rio no.” 


Sala' ka ohohonsoi io yak 


pantatabuhan 
(Mat 10:34-36) 


49 “Au matong angibit ra ukum 
nu Ala ohondo' ra apui ra tana' 
hitu. Labing honsoi no nu kono apui 
hino nakalair nalaang! S9Siino po 
susa' maayo auma' mintup rakon. 
Ikaa po asauk hino am amalair no 
au angkaamo. SISaluon mi ki' am 
angibit au ra pahahansayan ra au 
matong ra tana' hitu rahili? Ikaa, 
sala ka pahahansayan, io yak pan- 
tatabuhan. S2Intor noyo raino, kono 
limo ngaulun suang nu sansulapan 
ilo ambubuuk antatakuli', talu 
ngaulun ahihinsuup kumalit ra ruo 
ngaulun, karuo kono am ruo 
ngaulun ahihinsuup kumalit ra talu 
ngaulun. 53Ama' kumalit ra anak no 
ungkuyon am anak  ungkuyon 
kumalit ra ama' no. Ina' kumalit ra 
anak no ruandu' am anak ruandu' 
kumalit ra ina' no. Iwan ruandu' 
kumalit ra ruandu' inuot no hino 
am ruandu' inuot hino kumalit ra 
iwan no ruandu'.” 


Akapandai ra tatandU' 
(Mat 16:2-3) 


S4Rahu po ri Yasus ra ulun 
asuang hiano, “Kono akau akakito 
ra haun sumimpor ra solor ra lin- 
dobon, akau mindahu, “Anguluh 


12:46 Inila-ila' umbalo': karuo kono am, pinahiru' pasaputo'. 


12:39-40 Mat. 24:43-44 12:50 Mrk. 10:38 12:53 Mi. 7:6 

naapo. Am kapio-pio anguluh. 
55Kono alimanan mi angin intor ra 
sahilon, akau mindahu, “Arunsul 
orou hitu? Am kapio-pio arunsul. 

S56A kau ulun ahipapayu! Akau 
akapandai ra baal uk ra tatandu' 
ra tana' am limbowon. Io yak kulo ki' 
akau ikaa akapandai ra tatandu- 
tatandu' ra paat raino tu?” 


Ohohonsol ra ulun asisingon 
(Mat 5:25-26) 


57“Kulo ki" akau ikaa onolosoi 
ra ulun rangan mi ra pamutusan 
otopot? 33Kono siino ulun am- 
parawa' ramuyun, onsoi akau apasi 
ohonsoi rio ra paat mi angkiralan. 
Kono akau aamot, ibiton no bahu' 
akau ra akim am akim hino bahu' 
anaak ramuyun ra pulis am pulis 
hino bahu' apaunsop ramuyun ra 
riil no. 59Intopoton mi rahu hitu! 
Aawi’ mi yak amayal utang mi no 
hili akau painsolohon ra riil hino.” 


Kono ikaa angangku ra sala', 
matoi akau rahili 


1 3 IPaat nu hili po kula-kula’ ulun 
nahulit ri Yasus intor ra baal nu 
kula-kula’ ulun siino ra Galilia, 
inatoi ri Pilatus ra kotongo' nu ulun 
iano onontob ra kium asauk ra taak 
nilo ra Ala. 2Rahu ri Yasus rilo, 
“Tantam mi ki' am ulun nu Galilia 
pinatoi hiano, akasail sala’ nilo intor 
ra kawi' nu ulun bokon amahun ra 
Galilia no? 3Sala' ka kono hino! Io 
yak, huangon mi onsoi-onsoi. Kono 
akau ikaa mimpoi ra kawi' nu sala' 
mi, kawi’ mi matoi yak, ohondo' rilo. 
4Aun koson nu 00por am balu’ in- 
atoi ra Siloam li, ra paat nu manara 
naaba' am nanutuk rilo? Pamahua- 
ngan mi ulun hiano akasail sala' nilo 
intor ra lolot nu ulun bokon amahun 
ra Yarusalim? 5Sala' ka kono hino! I- 
ngondo' po au mindahu ramuyun. 
Kono akau kaa mimpoi ra kawi' nu 


13:14 Kas. 20:9-10, Laup. 5:13-14 

sala’ mi, kawi' mi matoi yak ohondo' 
rilo.” 


Pangumangan ra santaun 
kinawa' ikaa anginawa' 


6Pongo nu hino ulito' po ri Yasus 
pangumangan hitu, rahu kono, “Siino 
sangulun nokotohom ra santaun 
kinawa' sabiton ra ara siino ra kabun 
nanambakan no ra anggur. Orou 
bokon li io inuoi pahuyum ra kinawa' 
nu santaun kinawa' hino, io yak kaan- 
do" ka saumi po nakito no. 7Intor ra 
hino, rahu nu ulun katangan ra kabun 
hino ra amba nano, “Talu upok au no 
ruli-ruli' matong ra hitu muoi 
ahuyum ra kinawa' nu ara hitu, ioyak 
kaando' ka saumi po nakito ku. 
Taharon yak taunan nu kinawa' hitu! 
Amulisok yak ra kabun hitu? 

8[o yak limbang nu amba hino, 
“Tuan, pahusuon po io ra sangupok 
tu, kinamin ku poyo biangi' am 
kapuli" puun natu am tauki’ ra baja. 
9Kono io anginawa' rahili labing hon- 
soi no. lo yak kono io ikaa anginawa', 
auma’ noyo oko apatahar rahili.”” 


I Yasus nomohonsoi ra sangulun 
ruandu' natukur ra paat nu 
Orou Taahan 


l0Paat nu saumi Orou Taahan, 
i Yasus nangubas ra ulun inatong ra 
pahun intok sambayang. Ra hino 
siino sangulun ruandu' arualan 
oopor am balu' upok buoi no, nga 
sinulor hua io nu saitan. Ruandu' 
hino kapio-pio natukur am ikaa noyo 
atanda’. 12Pakakito i Yasus ra ruan- 
du' hino am ipahi' no am rahu no, 
“Apihah oko ra aruol mu.” B3Hili io 
nonompok ra ulu nu ruandu' hino. 
Am paat nu hino inan nu ruandu' 
hino natulir hili io nangansu-ngansuk 
ra Ala. 

14Am pambuuk mamaayo nu ulun 
ahahalung ra pahun intok sambayang 

hino ri Yasus, nga i Yasus nomohon- 
so1 ra ulun arualan ra Orou Taahan. 
Rahu no ra kawi' nu ulun hiano, 
“Onom orou taka angkaraya', orou 
hino nga intokon mi muoi akipihah, 
ikaa akau muoi akipihah ra Orou 
Taahan!” 

15Limbang ri Yasus ra ulun hino, 
“Akau hitu ulun ahipapayu! Paat nu 
Orou Taahan kawi' nu ulun sim- 

amalalabus ra sapi' am poyo 

kina nilo rano intor ra kandang am 
angibit muoi apainum. l6Intor ra 
hino, ra hitu raino siino sangulun 
ruandu' sua' ri Abaraham, oopor am 
balu' upok noyo arualan tinangkong 
nu Ibilis. Kaa ki' io pono' am labusin 
intor ra tatangkong no hino ra paat nu 
Orou Taahan?” 

17Kawi' nu ulun asisingon ri Yasus 
no nauyu' ra limbang ri Yasus hino, 
10 yak kawi' nu ulun bokon anginsuat 
huang ra kawi' nu tatandu' kalalaban 
inuma' ri Yasus no. 


Pangumangan ra umi nu santaun sawi 
(Mat 13:31-32, Mrk 4:30-32) 


18Rahu po ri Yasus, “Paat nu 
Ala amihang, am koson nu baal nu 
pamihangan no? Am aun ki' 
pamahandaan ku ra hino? 19Baal nu 
pamihangan no ohondo' ra pangu- 
mangan hitu. Siino sangulun nanam- 
bak ra umi nu sawi” ra kabun nano. 
Umi borook hino tinumuu' am 
sinumauk ra taun, am kawi' nu 
susuit pono’ nanabunsalah ra pam- 
piangon nu taun hino.” 


Pangumangan ra tatauk apakambang 
(Mat 13:31-32) 


20Am rahu po ri Yasus kain- 
duo, “Aun ki' pamahandaan ku 
poyo ra paat nu Ala amihang ra 

ulun? 2IBaal nu pamihangan no 
ohondo' poyo ra kono tatauk 
apakambang pinanaang nu ruandu' 
ra tapung inuar no apat ngoopor 
ngalito hino am tatauk apakambang 
hino akakambang ra tapung asuang 
hino.” 


Pangumangan ra munsop ra pihangan 


nu Ala 
(Mat 7:13-14, 21-23) 


22B1 ri Yasus inakou inuoi ra 
bandar Yarusalim, 10 inapit angubas 
ra ulun amahun ra kawi' nu bandar 
am pamahunan ra libung nu bandar 
Yarusalim. 23Siino sangulun nangki- 
muot ri Yasus, rahu kono, “Tuan, 
kaiti' yak ki" ulun kaayahon?” 
24Limbang ri Yasus, “Lumikot nga 
akau munsop ra totobon akusip. Au 
mindahu kapio ramuyun! Asuang 
ulun asiha' munsop io yak ilo ikaa 
akaunsop. 2SPaat nu ulun katangan ra 


pahun hino lumuat am nonobon ra 


pahun nano, am akau sumuku' hili 
anitik ra totobon hino am rahu mi, 
“Tuan, hiango' nga totoboa tu 
ramon!” 

Limbang nu tuan hino, “Ikaa 
akakaulih au ramuyun!” 

26Am limbang mi, “Tuan, akai na- 
ngakan am nanginum hinumulung 
riun, Tuan pono' am inatong ra ban- 
dar mai inuoi pangubas ramon!” 

2110 yak rahu po nu Tuan hino 
ramuyun, “kaa akakaulih au 
ramuyun. Ahiru' ka ra hitu, nga kawi' 
mi nanguma' ra kalaatan!” 

28Nga akau rahili akakito 
ri Abaraham, i Isak am i Yakup, am 
kawi' nu ulun angindul ra rahu nu 
Ala ra Surga', akau rahili antangi' am 
aila' nga akau tapiran pahiruo' ra 
ntok hino! 22Kawi' nu ulun rahili 
matong intor ra Saraton am Lin- 


413:19 Sawi: Sabiton ra sawi hitu io hino saumi taun tonomon sawat no mamaar talu ngamito. 


13:27 Nan. 6:8 13:28 Mat. 22:13, 25:30 13:28-29 Mat. 8:11-12 13:30 Mat. 19:30, 20:16, Mrk. 

Yarusalim 


dobon, intor ra Kiingon am Sahilon, 
am ahirau ra Surga'. #@Topot no, ulun 
akapahinaaling rahili io akapama- 
hulu am ulun akapamahulu io 
akapahinaaling rahili.” 


I Yasus akaasi' ra ulun nu Yarusalim 
(Mat 23:37-39) 


3IPaat nu hino po, suku' nu 
kula-kula' nu ulun Parisi hili inin- 
dahu ri Yasus, “Makou ko ra hitu! 
Onsol oko muoi ra intok bokon, nga 
i Hirodis asiha' amatoi riun.” 
32Limbang ri Yasus rilo, “Bi kami 
muoi indahu ra ulun kaando' tool 
hino, “Orou hitu am nusuab au 
apahiru' ra saitan am amihah ra ulun 
arualan, io yak paat nu katalu otou, 
au angawi' ra karaya' ku. 33Hama' 
pono' kono hino, orou hitu, nusuab 
am numalaas makou au yak, nga 
kaando' po kasangulun ulun angin- 
dul ra rahu nu Ala pinatoi ra taning 
nu bandar Yarusalim.” 
MAm rahu po ri Yasus, “U ulun 
nu Yarusalim. Akau aubas amatoi ra 


13:35 Nan. 118:26 


ulun-ulun angindul ra rahu nu Ala 
am aubas po akau omobol ra batu ra 
Ulun Sinusub nu Ala suku' ilo inatoi! 
Kula' halan ruli' ku ahinga' ramuyun 
ohondo"' ra kono manuk ahipus angu- 
bu ahinga' ra sisiu' nano, am aangas 
hua solor akau! 35Haling ra hino ikaa 
no akau ranganin nu Ala. Hino yak 
rahu ku ramuyun. Intor raino ikaa 
akau akakito rakon, suku' ra akau 
mindahu, “Ala anaak ra barakat ra 
ulun matong ra inggalan nu Tuhan? ” 


I Yasus namihah ra sangulun 
arualan 


IPaat nu Orou Taahan, i Yasus 
14 inuoi ra pahun nu sangulun 
mamaayo nu ulun Parisi am nanga- 
kan ra hino. Ra intok hino kula-kula' 
ulun angibabaya' ra aun maan 
ri Yasus. 2Am ratong nu sangulun 
arualan kinumabung ra kalayam am 
longon inuoi ri Yasus, 3Hili 1 Yasus 
nangkimuot ra guru-guru' nu ugama 
am kawi' nu ulun Parisi siino ra intok 

hino, rahu kono, “Kono maya' ra 
Arat sinuratan ri Musa ritaka, auma' 
ki' ra kono itaka amihah ra ulun 
arualan ra paat nu OQOrou Taahan, 
karuo kono am ikaa?” 

4Guru-guru' nu ugama am ulun 
Parisi hiano kaando' no limbang nilo. 
Hili ipahi' ri Yasus ulun arualan hino 
am namihah rio, am paulio' no ulun 
hino. SPongo nu hino am rahu po 
ri Yasus ra ulun hiano, “Aun koson 
no nu sangulun ra lolot mi, anak no 
karuo kono am sanginan sapi' no 
naratu' ra parigi ra paat nu Orou 
Taahan. Ikaa ki' naaku akau ahipa- 
pasi' muoi apasamput ra anak hino 
karuo kono am sapi' hino ra paat nu 
orou hino?” 

610 a kaando' kasangulun po 
akalimbang ra rahu ri Yasus intor ra 
baal hino. 


Rumaliwi' am asiha' anaak 


7Siino kula-kula' ulun tambului 
nakito ri Yasus namili' ra intok 
labing onsoi. Hino puun no nahulit ra 
saumi pangubasan ra ulun hiano, 
rahu kono, 8“Kono akau ipahan muoi 
ra irau nu pahuatan, ikaa muoi akau 
ra kurusi' onsoi bonsoi. Nga ikaa 
apandayan siino ulun inipahan labing 
aulu' intor ramuyun, ?naapo ulun na- 
hipah ramuyun no matong am min- 
dahu riun, “Pahiru' ra hitu, kurusi' 
hitu nilair ra pahaka' hio'.” Intor ra 
hino oko auyu' bonsoi ra oko susubon 
muoi anturung ra intok naaling bon- 
soi kaando' apin no. 

101ntor ra hino, kono akau ipahin 
muoi ra atu-atu irau, onsoi akau 
muoi panturung ra intok naaling bon- 
soi ikaa inapinan no, hili ulun kata- 
ngan ra pahun hino muoi riun, am 
rahu kono riun, ‘U pahaka', ikon mu, 
muoi ko panturung ra kurusi' onsoi 
bonsoi no.’ Intor ra hino akau in- 
suaton ra tingkuangon nu kawi' nu 
tambului bokon no. !1Nga tuki-tukir 


nu ulun, kumakaulu' ra huang io 
pasion 10 yak ulun rumaliwi' 
uang 10 pakauluon nu Ala.” 

12Am rahu po ri Yasus ra ulun ka- 
tangan ra pahun no, “Kono oko 
ahipah ra ulun muoi angakan ra paat 
mu ahirau, onsoi ra paat atawang 
karuo kono am olondom, ikaa oko 
ahipah ra ranga-rangan karuo kono 
am pahaka-pahaka' mu, am poyo 
lilian mu, karuo kono am pansisira- 
ngan mu amahun akaya'. Nga rahili 
ilo amalos ahipah riun, intor ra hino 
oko akaalap ra balos nu inuma' mu li. 
13]ntor ra hino, kono oko anguma' ra 
irau, onsoi oko ahipah ra ulun kaan- 
do' ra atu-atu, ulun naungga', ulun 
nobong kong, am ulun nobolou. 14Oko 
rahili barakatin, nga ulun hiano ikaa 
akaalap amalos ra kaansayan inuma' 
mu hino. Kaansayan inuma' mu hino 
balasin nu Ala rahili ra paat nu ulun 
nanguma' ra kaansayan pandulion 
kaayaho' intor ra patayan.” 


Pangumangan ra pahirawan maayo 
(Mat 22:1-10) 


ISPaat nu hino siino sangulun 
rangan nilo nangakan, nakaringoh ra 
rahu ri Yasus no, rahu nu ulun 
hino, “Asatu' bonsoi ulun angakan 
rumangan ra Ala ra paat no matong 
am amihang ra ulun!” 

1610 yak limbang ri Yasus ra ulun 
hino, “Saumi paat siino sangulun 
tuan nanguma' ra pahirawan maayo 
am nahipah ra ulun asuang. !7Paat nu 
irau hino asauk ra orou hino po, tuan 
katangan ra irau hino nanusub ra 
amba no inuoi amala' ra ulun in- 
ipahan muoi ra irau no hino am rahu 
no, “Matong ka raino, kawi' nu atu- 
atu nopongo noyo nalair!” 1810 yak 
kawi' nu ulun hiano, nahuhulibos sa- 
ngulun am sangulun inuoi nakiam- 
pun. 

Rahu nu ulun puu-puun no ra 
amba hino, “Bahu yak au nahalir ra 


14:5 Mat. 12:11 14:8-10 Bab. 25:6-7 14:11 Mat. 23:12, Luk. 18:14 

tana', am asiha' au muoi ahilong ra 
tana' hino. Akiampun yak au ra tuan 
mu no.” 

19R ahu po nu sangulun no, “Bahu 
yak au nahalir ra oopor ngainan sapi', 
am muoi au anutuku' ra baal nu sapi' 
hiano. Akiampun yak au ra tuan mu 
no.” 

20Rahu po nu sangulun no, “Bahu 
yak au nahuot, hino puun ku ikaa 
akaalap matong.” 

21Panduli' amba hino am nam- 
bala' ra baal hino ra tuan katangan ra 


irau hino. Tuan hino pono' am nam- 


buuk bonsoi, am rahu no ra amba 
nano, “Bi kamu kapasio' makou muoi 
ra pampiangon nu ralan am ralan- 
ralan aantos ra bandar rano. Ibiton 
mu kawi' nu ulun kaando' ra atu-atu, 
ulun naungga', ulun nobolou am ulun 
nobong kong.” | 

22]1mbang nu amba no hino, 
“Tuan, aun po nanusuban mu li rakon 
nopongo noyo inuma' ku, io yak 
asuang po panturungon kaando' ulun 
tu. 

23Rahu po nu tuan hino, “Bi kamu 
kapasio' makou muoi ra sangkul rano 
am ralan-ralan aantos ra taning nu 
bandar rano, am susubon mu ulun 
asuang rano matong ra irau kutu, hili 
pahun kutu ososok.” 

24Huangon mi! Au mindahu 
ramuyun, kaando' kasangulun po 
intor ra siung nu ulun inipahan lali' 
raitu' li akaakan ra akan nu irau ku 
hitu.” 


Aun taakan nu ulun maya' ri Yasus 
(Mat 10:37-38) 


25Ulun asuang hiano inakou 
inaya' ri Yasus. Kotongo' nilo lako- 
lakou i Yasus pono' nangalii' am 
inindahu rilo, rahu kono, 26“Aun 
ulun matong rakon, am io labing 
masi' ra ama' no, ina' no, andu' no, 
anak-anak no, pahaka-pahaka' no 

am inan no tohom intor rakon io 
ikaa auma' asauk ra ulun ubason 
ku. 27Aun ulun ikaa anaan ra salip 
no am maya' rakon, ikaa io asauk ra 
ulun ubason ku. 

28Kono sangulun intor ra siung mi 
asiha' amaal ra pahun maayo, 1kaa 
mulalas io anturung pahulu am a- 
nguntob ra loho nu pahun maan 
nano, hili apandayan no asulob ki' 
usin nano ra loho nu pahun baalon 
nano karuo kono am ikaa. 2?Nga 
kono io nakatibusu nanurok am ikaa 
akasauk ra pahun no hino, kawi' 
pono' nu ulun akailong ra baal hino 
angahai-ahai rio. #Rahu kanilo, 
Tlai' nga, ulun hitu nopongo nanurok 
ra pahun nano, io yak ikaa naawi' no 
nangkaraya'. 

31Am kono sangulun raja' siino 
oopor ngaribu ngaulun sauyar no 
muoi pantabuh ra raja' bokon siino ra 
ruo ngoopor ngaribu sauyar, ikaa 
mulalas raja' hino anturung pahulu 
am ahihuhuang ra auma' ki' sauyar 
nano tumaan tumabuh karuo kono 
am ikaa. 32Kono apandayan no 
sauyar no rano ikaa akataan 
tumabuh, ikaa mulalas io anusub ra 
ulun no rano muoi akitaak hili ilo 
ohohonsoi ra kotongo' nu raja' pan- 
tabuh nilo hino atawol.” 

33Popor no, rahu po ri Yasus, 
“Kami po hino, kaando' kasangulun 
po ra siung mi asauk ra ubason ku 
kono io ikaa amaliro ra kawi' nu atu- 
atu siino rio.” 


Masin napalo 
(Mat 5:13; Mrk 9:50) 


34“Masin hino onsoi bonsoi. Io 
yak kono masin hino apalo, ikaa no 
io auma' aasin po anduli'. 35Kaan- 
do' no balos no rahili, onsoi ra 
pamamaja ra tambak am poyo 
pananaang ra baja. Intor ra hino 10 
tapiran yak. Aun ulun asiha' 
akarati', onsoi io angkinongoh!” 


14:26 Mat. 10:37 14:27 Mat. 10:38, 16:24, Mrk. 8:34, Luk. 9:23 

Rumba Napalir 


Rumba napalir 
(Mat 18:12-14) 


IPaat nu saumi orou, asuang 
15 ulun angungukum ra sukai am 
ulun akasala' inatong asiha' angkino- 
ngoh ra pangubasan ri Yasus. 2Ulun 
Parisi am guru-guru' nu ugama angi- 
muun sabungo-bungot. Rahu kanilo, 
“Kulo ki' ulun hitu apaunsop ra ulun 
nakasala' ra pahun natu am anggu- 
hulung angakan!” 
3Intor ra baal hino hili i Yasus 
nahulit rilo ra saumi pangumangan, 
rahu kono, 4“Kono sangulun ra siung 
mi nokotohom ra aatus ngainan 
rumba, am kapalir sanginan no, aun 
ki" rahili maan nu ulun hino? Ikaa 
mulalas io anino ra rumba siam 
ngoopor am siam ahinakan ra 
pahinakanan nilo no, am hili muoi 
pahuyum ra rumba napalir no suku' 
auyum no. SKakito no rahili rumba 
hino, io pono' nanginsuat bonsoi 


15:1-2 Luk. 5:29-30 


suku' rumba hino sinaanan no, am 
nangibit inuli'. 

6Pakasuku' io ra pahun no, io 
nahipah ra ranga-rangan no am kawi' 
nu ulun siino ra pamahunan hino, 
rahu kono, “Anginsuat taka raino. 
Rumba ku napalir li nauyum ku 
noyo!” 

7Intor ra hino, kono po nga hino 
asauk ra Surga', siino insuat aulu' 
bonsoi ra paat nu sangulun nakasala' 
mimpoi ra kawi' nu sala' no, intor ra 
siam ngoopor am siam ulun onsoi ra 
bayah am ikaa mimpoi ra sala-sala' 
nilo.” 


Sampila' usin nalawo 


8Rahu kono po ri Yasus, “Kono 
sangulun ruandu' nokotohom ra 
oopor ngapila' usin pirak no, am 
kalawo sampiia' no, aun ki' rahili 
maan nu ruandu' hino? Ikaa mulalas 
io rahili anikit ra lampung am a- 
ngangkab ra pahun nano am ahuyum 

amaluput suku' akito no usin pirak 
hino. ?Kakito no rahili usin pirak 
hino, io nahipah ra ranga-rangan no 
am kawi' nu ulun siino ra pamahunan 
hino, rahu kono, “Anginsuat au bon- 
soi nga nakito ku no usin pirak ku 
nalawo li. Anginsuat taka raino!” 
I0Kono po nga hino insuat nu 
malaikat nu Ala nga sangulun 
nakasala' mimpoi ra kawi’ nu sala' 
no!” 


Anak napalir 


Rahu kono po ri Yasus, “Siino 
sangulun ama' nokotohom ra ruo 
ngaulun anak ungkuyon. 2Rahu nu 
pupusan no ra ama' nilo no, ‘U ama', 
taakin mu au raino ra sasawot taka ra 
tayar ku.” Hili ama' nilo no nanayar 
ra sasawot no rilo ruo. 

13Kula-kula' orou buoi no anak 
pupusan hino nanalan ra sasawot 
tohom nano, am usin loho nu sasawot 


hino inibit no inuoi ra daira atawoil.- 


Ra intok hino io nangawi' nanalan ra 
usin no rali ra inuma' no alaat. 
14Kaawi' usin nali, am ruruok pono' 
nasauk po ra nagiri hino, am ruruok 
hino indu-indul akarayol ra nagiri 
hino. 

1SHili ambulok hino inuoi pangka- 
raya' ra sangulun ulun amahun ra 
intok hino, am ulun hino pono' 
nanusub rio inuoi ra umo nahalung ra 
biah nilo no. 15Ambulok hino 
tinabaan bonso1, suku’ io atipanga- 
kan ra pamamakan ra biah hiano. 
Kapio pono’ ambulok hino tinabaan 
bonsoi, io yak kaando' kasangulun po 
nanaak rio ra akan. !7Pupus no io 
nakahuang, am rahu kono, “Kawi' nu 
ulun angkaraya' harian ri Ama' no 
asuang akan, am au ra hitu solor 
maar patoi tabaan! 18Makou au solor 
muoi ri ama’, am rahu ku ri ama', U 
Ama', au nopongo nakasala' ra Ala 
am nakasala' riun. #Ikaa no raino au 
auma' sabiton ra anak mu. Pohon- 
doon mu yak au raino ra ulun angka- 

raya' harian mu ratu.” 20Hili ambulok 
hino inakou nanduli' ra ama' nano. 

Atawoi poyo intor ra pahun no am 
nakito noyo nu ama' nano. Pakaasi' 
bonsoi ama’ nano hili io nanimbul 
naniwol ra anak no hino, hili 
namahapus am namangingil ra anak 
no hino. 2!Rahu nu ambulok hino, 
“Ama', au nopongo nakasala' ra Ala 
am nakasala' po riun. Ikaa no raino 
au auma’ sabiton ra anak mu.’ 

2210 yak ama’ nano nahipah ra 
amba-amba no rano, am rahu kono, 
“Kapasion mi! Alapon mi sampayau 
labing onsoi no, am sampayawo' anak 
ku hitu. Onsoi sinsingon mi am 
kasuto' io onsoi-onsoi. 23Alibos hino 
am onsoi akau muoi panakub ra 
maak nu sapi’ olomok no am koloso'. 
Itaka ahirau am amparamai. 2#4Nga 
anak ku hitu nopongo inatoi, am 
raino nanduli' naayah, io nopongo 
napalir, am raino nakito noyo.” Hili 
ilo pono" am namparamai. 

25Kotongo' nu hino, anak no sali' 
nu inan siino ra umo nilo no. Paat no 
inuli' am maar pakasuku' ra pahun 
no, io nakaringoh ra rahu nu tatang- 
kung am ulun ahahalang. 2610 
nahipah ra sangulun amba no, intor 
ra siung nu amba no rano, hili io 
nangkimuot, “Aun ki' siino ra pahun 
tu raino?” 

27Limbang nu amba hino, “Tuan, 
pahaka' mu pupusan li nanduli' 
noyo! Ama’ mu no nanusub ramon 
nongolos ra maak nu sapi’ olomok no, 
nga io nopongo nakatiwol ra anak no 
ra paat no po aayah!” 

28Anak sali' nu inan hino nam- 
buuk bonsoi suku’ io aangas munsop 
ra pahun nilo no. Hili ama' nano 
inuoi pamunaau apaunsop rio ra 
pahun no. 29o yak, rahu nu anak sali' 
nu inan no, “Kula-kula' upok buoi ku 
mato-matoi angkaraya' ra tayar mu 
ama'. Ikaa ihondo' au mansang ra 
panusuban mu ama’. Am aun ki’ 
tinaakan mu rakon ama'? Sanginan 
pono' kambing am kaando' po 

tinaakan mu rakon asauk ra 
pahirawan am pamparamayan ku ra 
ranga-rangan ku ratu! 30Anak 
pupusan mu hino ama' nopongo na- 
ngawi' nanalan ra usin nu sasawot mu 
ra ruandu-ruandu' sundal, io yak 
paat no nanduli', oko akaatur-atur 
nonontob ra maak nu sapi' olomok ra 
tayar no!” 

31] imbang nu ama' nano, ‘U abuk, 
oko hai-hait siino rumangan rakon. 
Kawi' nu atu siino rakon oko po ka- 
tangan. 32To yak itaka angirau am am- 
paramai yak, nga i ali' mu nopongo 
napalir, am raino nakito noyo.”” 


Ulun anguasa' ra usin apandai 
bonsoi 


IRahu ri Yasus ra ulun ubason 

16 no rano, “Siino sangulun 
akaya', nokotohom ra sangulun a- 
nguasa' ra usin loho nu sasawot no. 
Ulun akaya' hino binaalan nu ulun 
bokon nga ulun anguasa' ra usin am 
sasawot nano, nanalan nangawi' ra 
usin loho nu sasawot nano. ?Intor ra 
hino, hili io nahipah ra ulun anguasa' 
ra usin nano, am rahu kono, “Au no- 
pongo nakaringoh ra baal nu inuma' 
mu. Raino, taakin mu rakon buku 
nanulisan ra usin nu sasawot ku no- 
pongo kinaraya' mu. Raino ikaa no 
oko asauk ra ulun anguasa' ra usin 
ku.” 

3Hili pagawai anguasa' ra usin 
hino nampahuang, tuan ku no 
apaulou rakon, “Aun ki' auma' maan 
ku raino? Anangkul ra tana' ikaa 
akalulu' au akikitaak pono' am auyu' 
au po. 4O, siino nahuang ku, kono au 
paulowon ra karaya' ku asuang po ra- 
nga-rangan ku apaurong rakon ra 
pahun nilo no!” 

5Hili ulun anguasa' ra usin hino 
nahipah ra tuki-tukir nu ulun siino 
utang ra tuan nano. Rahu no ra ulun 
puu-puun inatong no, “Kula' suang nu 
utang mu ra tuan kuno?” 

6Limbang nu ulun hino, “Aatus 
ngasampaan umau saitun.’ 

Rahu nu ulun anguasa' ra usin 
hino rio, “Hitu buku nanuratan ra 
utang mu. Anturung ko am kapasion 
mu anulis, limo ngoopor.” 

TRahu po nu ulun anguasa' ra usin 
hino ra ulun karuo inatong no, “Am 
oko pahaka', kula' ki' suang nu utang 
mu?” 

Limbang nu ulun hino, “Saribu 
ngakarung gandum.’ 

Rahu nu pagawai hino rio, ‘Hitu 
buku nanuratan ra utang mu. Tulisin 
mu, balu' ngaatus.” 

8Hili tuan nu ulun anguasa' ra usin 
ikaa abubuh ra huang hino angansuk 
ra ulun ahiapintar hino nga ulun nu 
tana' hitu apintar anguma' ra karaya' 
nilo intor ra ulun aayah ra luang nu 
awantang.” 

Rahu kono po ri Yasus, “Kino- 
ngohon mi rahu kutu! Onsoi pakayon 
mi sasawot mi ra tana' hitu ra 
pahuyuman mi ra rangan mi, hili paat 
nu sasawot nu tana' hitu kaando' no 
loho no, akau rahili paunsopon ra 
saumi intokon ampus-ampus kaan- 
do' kapapari' no. 10Ulun kalalan- 
sanan ra baa-baal ikaa aulu', io pono' 
am kalalansanan po ra baa-baal aulu' 
bonsoi. Io yak ulun ikaa kalalansanan 
ra baa-baal ikaa aulu', io pono' am 
ikaa p0 kalalansanan ra baa-baal 
aulu' bonsoi. HIntor ra baal hino, 
kono sasawot ra tana' hitu akau ikaa 
kalalansanan, aun ki' alansan 
ramuyun apabului ra sasawot 
pakayon ra tayar nu Tuhan? 12Am 
kono akau napandayan ikaa kalalan- 
sanan amului ra sasawot nu ulun 
bokon, am rahili anaak ramuyun ra 
sasawot asauk ra tohom mi? 

13Kaando' kasangulun po akaalap 
mangun ra amba ra ruo ngaulun tuan, 
nga ikaa mulalas io masi' ra sangulun 
no am ikaa kula' masi' ra sangulun 
no, karuo kono am io maya' ra 





16:13 Mat. 6:24 

a aa nu sangulun no am ikaa 
ula' maya' ra panusuban nu sangu- 
lun no. Kami po hino, ikaa akaalap 
akau mangun ra amba nu Ala am ma- 
ngun ra amba po ra sasawot nu tana' 
hitu.” 


Rahu ri Yasus 
(Mat 11:12-13,e 5:31-32; Mrk 10:11-12) 


I4Kawi' nu rahu ri Yasus no 
naringoh nu ulun Parisi rano. Hili 
ulun Parisi rano nangurit ri Yasus, 
nga asiha' hua ilo bonsoi ra usin. 
1510 yak rahu ri Yasus rilo, “Akau 
lumikot ahikotopot ra pahilayan nu 
ulun bokon, io yak Ala nakapandai 
ra huang mi. Nga aun aulu' ra pa- 
mahuangan nu ulun, ikaa aulu' ra 
tingkuangon nu Ala. 

I6Arat sinuratan ri Musa am pa- 
ngubasan nu ulun angindul ra rahu 
nu Ala bokon rali, asauk sintob yak ra 
paat ri Yahaya Omomororob li. Nga 
puun hua rahili Aho Onsoi ra aun 
koson nu Ala amihang ra ulun 
parayu-rayus binalaan. Am ulun 
pono' lumikot yak sumauk ra ulun pi- 
hangon nu Ala. Io yak aluoi po 
solor limbowon am tana' hitu alawo, 
intor ra timpok borook ra Arat 
sinuratan ri Musa lowoon. 

18Aun ulun angimpoi ra andu' no 
am kono io ahandu' ra ruandu' 
bokon, ohondo' yak ra ampalapau ra 
andu' no lali' li. Am ulun angandu' ra 
ruandu' inalian pono' am ampalapau 
po.” 


Ulun akaya’ am i Lasarus 


19“Siino sangulun hitu akaya', 
kawi' nu pakai no pono' am oloho, 
akan am inumon no pono' asuang 
bonsai ra tukir nu orou. 20Ra maar nu 
totobon nu pahun nano siino sangu- 
lun ulun kaando atu-atu binulian ra 
hino, inggalan no i Lasarus. Inan 


ri Lasarus no naluput ra palaka' am 
kumalambaa'. 2110 asiha' angakan ra 
momol nu lamur naratu' intor ra 
mija' nu ulun akaya' hino. Uku' no 

ono' am matong anila' ra palaka' no 
hino. 

2Kaa nabuoi intor ra hino 
i Lasarus pono' am inatoi, hili io in- 
ibit nu malaikat ra intok onsoi no ra 
Surga' ra talab ri Abaraham no. Am 
ikaa po kula' buoi no patoi po nu ulun 
akaya' hino am lobongo'. 23Ulun 
akaya' hino siino ra tana' intokon nu 
ulun inatoi am io aila' bonsoi ra hino. 
Paat no naningaa' nahilong ra 
rasawat, io nakakito ri Abaraham 
siino ra intok atawoi bonsoi no am 
1 Lasarus siino ra talab ri Abaraham 
no. 24Luap yak nu ulun akaya' hino, 
‘U ama' Abaraham! Asian mu halan 
au. Susubon mu i Lasarus apatapuk 
ra tutulu' nano ra siang no am muoi 
amaluu' ra rila' kutu. Nga aila' hua 
au bonsoi ra apui tu? 

2510 yak limbang ri Abaraham, “U 
anak ku, huangon mu. Nga ra paat 
mu aayah ra tana' li oko nokotohom 
ra kawi' nu atu-atu onsoi, lai' i 
Lasarus am aila'. Raino io anginsuat 
huang ra hitu, am oko raino aila' ra 
hino. 26Bokon intor ra hino, ra lolot 
taka tu siino tobo maayo bonsoi, hili 
ulun intor ra intok mai tu ikaa 
akaalap muoi ra hino, am ulun intor 
ra intok muno ikaa akaalap muoi ra 
intok mai tu!” 

27Rahu po nu ulun akaya' hino, 
“Kono po hino ama' Abaraham, alan- 
san bonsoi au riun anusub ri Lasarus 
muoi ra pahun ri ama' no. 2Siino 
limo ngaulun pahaka' ku ra hino. 
Onsoi susubon mu i Lasarus muoi 
ambala' rilo, hili ilo pono' am ikaa 
aratu' ra intok ku aila' tu raino.” 

29Limbang ri Abaraham, “Ilo 
nokotohom ra Kitap ri Musa am 
Kitap nu ulun angindul ra rahu nu 





16:16 Mat. 11:12-13 16:17 Mat. 5:18 16:18 Mat. 5:32, 1Kor. 7:10-11 

Ala! Hama' nilo sumuhut ra aun 
nasuratan ra Kitap hiano! 

30]0o yak limbang nu ulun akaya' 
hino, “Ama' Abaraham, ikaa po 
asulob kawi' nu hino. lo yak kono 
siino ulun inatoi anduli' aayah am 
muoi ambala' rilo, ilo auma' mimpoi 
ra kawi' nu sala' nilo.” 

31]o yak rahu po ri Abaraham, 
“Kono ilo ikaa minsuhut ra 
panusuban ri Musa am panusuban 
nu kawi' nu ulun angindul ra rahu nu 
Ala, ikaa mulalas ilo pono' am ikaa 
angintopot, hama' no pono' siino 
ulun matoi anduli' aayah.”” 


Baa-baal angibit ra ulun 


anguma' ra sala' 
(Mat 18:6-7, 21-22: Mrk 9:42) 


IRahu ri Yasus ra ulun ubason 
17 no rano, “Baa-baal angibit ra 
ulun anguma' ra sala' ikaa mulalas 
asauk yak. Asusa' bonsoi hua ulun 
apasauk ra baal hino! 2Labing honsoi 
no ra lioh nano tailikan ra batu 
maayo, am tapiri' ra liahu andalom 
no intor ra io angibi-ngibit ra sangu- 
lun ikaa atahoh ra intopot anguma' 
ra sala'. 3Intor ra hino, onsoi akau 
sumiho! 

Kono pahaka' mi anguma' ra 
sala', balain mi io onsoi-onsoi. Kono 
io mimpoi ra sala' no, ampunan mi. 
4Kono 10 akasala' ramuyun intulu' 
ruli' songorou, am intulu' ruli' po 10 
mindahu ramuyun, “Akiampun au 
riun, onsoi ampunin mi.” 


Intor ra baal nu intopot 


SRahu nu ulun sususubon hiano ra 
Tuhan Yasus, “Tuhan, paingkotohon 
mu intopot mai.” 


V17:12 sangulun nampulu: Ilayang ra 5:12. 


17:3 Mat. 18:15 17:14 Im. 14:1-32 


6Limbang nu Tuhan, “Kono siino 
intopot mi koborook ohondo' ra umi 
nu sawi borook hino, auma' akau 
mindahu ra santaun ara hitu, 
“Abubul ko am uoi tambak ra liahu 
andalom no, ikaa mulalas io auma' 
maya' ra rahu muno.” 


Maan nu sangulun amba 


7“Kono nahi sangulun intor ra 
siung mi nokotohom ra sangulun 
amba angkaraya' ra umo karuo kono 
am ahahalung ra rumba. Kono amba 
hino muli', siino ki" akau mindahu 
rio, ‘Ikon mu angakan ko raino?’ 

8Kaando' mindahu kono hino!. 
Topot no io mindahu ra amba nano, 
“Lairon mu.pahulu akan ku, muoi ko 
ampakai ra pakayan bahuon am sara- 
ngon mu au ra paal ku angakan opo- 
ngo au angakan hili oko rahili 
angakan.” 

9 Aun pakuan angansuk ra amba 
hino, nga io nopongo ininsuhut ra 
pun I nu tuan nano, kaa ki' 
capio? 19Kami po nga hino. Kono 
akau nopongo nanguma' ra kawi' nu 
nanusuban ramuyun no, onsoi akau 
mindahu, “Akai hitu amba yak akai a- 
nguma' yak ra aun auma' maan 


“23 39 


mai. 


I Yasus nomohonsoi ra 00por 
ngaulun nampulu 


1Ra luang nu lakou ri Yasus am 
ulun ubason no rano muoi ra 
Yarusalim, ilo inaya' ra panggaitan 
nu daira Samaria am Galilia. 
12Pakasuku' ilo ra saumi pama- 
hunan, tiwolo' i Yasus nu 00por 
ngaulun nampulu,” ilo tinumuor ra 
atawo-tawol koborook 13am ilo nam- 
paluap, “U Yasus! U Tuan! Asian mu 
po Kalan akai!” 

14Paat ri Yasus nahilong rilo, am 
rahu no, “Bi kami muoi ra imam 
rano, am apakito rilo ra inan mi no- 
pongo noonsoi hino.” 

Kotongo' nu ulun nampulu hiano 
inakou, pulali-lali' nu pulu nilo no 
noonsol. 15Paat nu sangulun ra siung 
nilo no nakaliman ra io nopongo 
noonso1, io nanduli' am angansu- 
ngansuk ra Ala. 

I6Pakasuku' io ri Yasus, 10 
nahulatur ra tingkuangon ri Yasus no 
am inindahu tarima' kasi'. Ulun 
hino, ulun nu Samaria. 17Hili rahu po 
ri Yasus, “Kaa ki' oopor ngaulun 
noonsoi raitu' li? Atu ki' raili siam 
ngaulun li? 18Kulo ulun Samaria hitu 
yak sangulun nanduli' am mindahu 
tarima' kasi' ra Ala?” 

19Hili rahu ri Yasus ra ulun hino, 
“Lumuat ko, am bi makou. Nga intor 
ra oko inintopot rakon, oko nopongo 
napihah.” 


Nasuku' noyo paat nu Ala amihang ra 


ulun 
(Mat 24:23-28, 37-41) 


20Suku' nu kula-kula' ngaulun 
ulun Parisi inuoi pangkimuot ri 
Yasus, ra sanggilan ki' paat no Ala 
amihang ra ulun. Limbang ri 
Yasus, “Pamihangan nu Ala sala' ka 
angimuun ra kono siino tatandu' 
akito nu ulun, suku' ulun mindahu, 
21Tlai' mi nga, siino io ra hitu” 
Karuo kono am, ‘Siino io ra hio'! 
Topot no, Ala nangimuun noyo 
namihang ra tanga-tanga' mi.” 
22Pongo nu hino, hili rahu ri Yasus 
ra ulun ubason no rano, “Siino rahili 
paat no akau asiha' ahilong ra orou 
nu Ulun Sinusub nu Ala, io yak ikaa 

akau akakito. 23 Am siino rahili ulun 
mindahu ramuyun, Tlai' mi nga, siino 
io ra hio'! karuo kono am, Tlai' mi 
nga, siino io ra hitu!” lo yak onsoi 
akau ikaa minsaloh muoi pahilong 
rio. 

24Ohondo' ra hanit ra limbowon, 
10 amahanit am apakatawang ra hitu 
am hio', kono po hino rahili baal nu 
Ulun Sinusub nu Ala ra paat no. 2510 
yak puu-puun no, ikaa mulalas io 
akaliman ra ila' asuang am ulun ra 
paat raino tu aahat huang tumiwol 
rio. 

26Paat nu Orou Sukuan nu Ulun 
Sinusub nu Ala rahili, kinabaalo' nu 
ulun ra tana' tu ohondo' ra 
kinabaalo' nu ulun ra paat ri Nuh ra 
pahulu li. 27Ulun hiali angakan am 
ahinum, am ahuhuot yak lapo-lapon 
nilo suku' ra i Nuh inunsop ra luang 
nu agta maayo li, am losob li pono' 
indu-indul nanakob ra ulun hiali 
suku' ilo naluus inatoi. 

28Am ohondo' poyo ra paat 
ri Luut li. Ulun hiali pono' am anga- 
kan am ahihinum, am antatalan, am 
ahahalir am atambak am ambaal ra 
pahun yak lapo-lapon nilo. 2310 yak 
paat ri Luut inakou intor ra bandar 
Sodom, apui am batu akaapui 
naratu' intor ra limbowon ra orou hili 
namatoi ra kawi' nu ulun hiali. 
30Kono po hino nu asauk rahili ra 
paat nu Orou Sukuan nu Ulun 
Sinusub nu Ala. 

31Paat nu orou hino rahili, ulun 
siino ra tampak nu pahun, ikaa noyo 
tumuun muoi angalap ra sasawot 
siino ra luang nu pahun nano. Kono 
po hino nu ulun Siino ra umo, ikaa 
noyo muli' ra pahun nilo no. 32Hua- 


“17:14 Yasus asiha' amaihah rilo, hino puun no io nanusub rilo muoi akibili'ra imam-imam 


rano hili ilo sabiton ra napihah. 


X17:21 ra tanga-tanga' mi: karuo kono am, ra lolot mi, karuo kono poyo am, pulali-lali" io 


inintalang ra lolot mi. 


17:26 Kas. 6:5-8 17:27 Kas. 7:6-24 17:28-29 Kas. 18:20-19:25 17:31 Mat. 24:17-18, Mrk. 


13:15-16 17:32 Kas. 19:26 


LUKAS 17, 18 


ngon mi nga aun nasauk ra andu' 
ri Luut li! 33Intor ra hino, aun ulun 
apakaulu' angulimo ra bayah no ra 
tana' hitu, io alawaan ra bayah no. Io 
yak aun ulun ikaa apakaulu' ra bayah 
no ra tana' hitu nga mintopot rakon, 
io akaalap ra bayah. 34Huangon mi 
onsoi-onsoi rahu kutu. Paat nu saumi 
londom rahili, kono siino ruo ngaulun 
oolong ahumbir ra saumi katil, sa- 
ngulun no pasimporon ibito' am sa- 
ngulun no sinoon. 35Am ruo ngaulun 
ruandu' antutu, sangulun no pasim- 
poron ibito' am sangulun no sinoon. 
36[Am ruo ngaulun ungkuyon angka- 
raya' ra umo no, sangulun no pasim- 
poron ibito', am sangulun no 
sinoon.]” 

3/Pangkimuot ulun ubason 
ri Yasus rano, rahu kanilo, “Tuhan, 
aun intok nu hino asauk?” 

Limbang ri Yasus, “Atu-atu in- 
tokon nu bangkai, hino po intokon nu 
susuit angangakan ra bangkai 
lumulur.” 


Pangumangan ra ruandu' 
nabalu am akim 


lPongo nu hino, hili i Yasus 
18 nahulit po ra saumi panguma- 
ngan asauk ra pangubasan ra ulun 
ubason no rano, hili ilo hai-hait sam- 
bayang am ikaa akaandas. 2Rahu 
ri Yasus rilo, “Siino sangulun akim ra 
saumi bandar ikaa io ampahuang ra 
Ala, karuo kono am ulun bokon. 3Ra 
bandar hino siino sangulun ruandu' 
nabalu ruli-ruli' muoi ra akim hino, 
io akitaak ra akim no amutus analaah 
ra bisara' nilo no. Rahu nu ruandu' 
hino, Tulungin mu au ra bisara' mai 
tu.” 
4Kula-kula' buoi no akim hino aa- 
ng as anulung ra ruandu' nabalu hino. 
Io yak popor no pampahuang po 

akim hino, “Hama' pono' au ikaa 
alaa' ra Ala am ikaa akaasi' ra ulun, 
Sio yak ruandu' nabalu hitu hai-hait 
apasusa' rakon ra bisara' natu, labing 
honsoi no tulungin ku yak ruandu' 
hitu. Kono au ikaa anulung rio, io 
hai-hait yak matong am apasusa' 
rakon.”” 

6Hili rahu po nu Tuhan, “Hua- 
ngon mi onsoi-onsoi aun nirahu nu 
akim ikaa otopot hino! 7Kaa ki' kono 
po hino nu Tuhan Ala, io pono' am 
anulung ra susa' nu ulun angintopot 
rio am sambayang akitulung ra tukir 
nu orou am londom? Ala ikaa aamot 
anulung rilo. 3Huangon mi onsoit- 
onsoi rahu kutu. Io apasi anulung ra 
susa' nu ulun angintopot hiano! Io 
yak kono Ulun Sinusub nu Ala hino 
matong, siino po ki' rahili ulun angin- 
topot rio ra tana' hitu?” 


Pangumangan ra ulun Parisi am 
ulun angungukum ra sukai 


9Am pahulit po i Yasus ra saumi 
pangumangan, paintupon no ra ulun 
kumakaulu' am amahuang ra io yak 
ulun onsoi, am ulun bokon alaat ra 
pamahuangan no. 10Rahu ri Yasus, 
“Siino ruo ngaulun inuoi ra Pahun nu 
Tuhan am sambayang. Sangulun no 
io hino ulun Parisi, am sangulun no 10 
hino ulun angungukum ra sukai. 
11U]un Parisi hino tinumaning am 
sinumambayang, rahu kono, ‘U Ala, 
au mindahu tarima' kasi' riun, nga au 
sala' ka kono ulun bokon, kuma- 
kaalo, amparuung, karuo kono am 
ampalapau. Au anginsuat nga au ikaa 
ohondo' ra ulun angungukum ra 
sukai no. 12Au aharot ikaa angakan 
induo saminggu', am au anaak riun ra 
puluan ra kawi' nu aalap ku. 

13]o yak ulun angungukum ra 
sukai hino tinumuor inintawoi am io 


Y18:11 ulun Parisi hino tinumaning am sinumambayang: Luang nu buku nakalair tinulisan ra; 
tinumaning am sinumambayang ra luang nu huang no. 


17:33 Mat. 10:39, 16:25, Mrk. 8:35, Luk. 9:24, Yah. 12:25 

ikaa aatas naningaa' ra limbowon. Io 
namaluntu-luntuh ra kubab nano, am 
rahu no, ‘U Ala, asian mu au, nga au 
hitu nakasala' riun” ” 

14Rahu pori Yasus, “Huangon mi 
onsoi-onsoi rahu kutu. Paat nilo 
inuli' ra pahun ulun angungukum ra 
sukai no nga inampunan nu Ala sala' 
kaulun Parisi no. Nga tuki-tukir nu 
ulun kumakaulu' io paraliwion, am 
tuki-tukir nu ulun rumaliwi' huang io 
pakauluon nu Ala.” 


I Yasus Nnanambayang amarakat ra 
anak-anak 
(Mat 19:13-15, Mrk 10:13-16) 


ISSiino kula-kula' ulun nangi- 
bit ra anak-anak borook inuoi ri 
Yasus, hili i Yasus nanambayang 
am amarakat ra anak-anak hiano. Io 
yak pakakito ulun ubason ri Yasus 
rano ra baal hino, buuki' nilo ulun 
hiano. !6To yak ipahi' ri Yasus anak- 


18:14 Mat. 23:12, Luk. 14:11 


anak hiano am rahu no ra ulun 
ubason no rano, “Hama' nu anak 
hiano muoi rakon! Pain mi ilo 
popolo'. Ulun kono hiatu nga asauk 
ra ulun pihangon nu Ala. !7Hua- 
ngon mi! Atu po ulun ikaa angangku 
ra Ala amihang ra bayah no ohon- 
do' ra anak borook hitu, io ikaa 
asauk ra ulun pihangon nu Ala.” 


Baal nu sangulun ambulok asuang 


sasawot 
(Mat 19:16-30, Mrk 10:17-31) 


185angulun mamaayo nu ulun 
Yahudi nangkimuot ri Yasus, rahu 
kono, “U guru', oko sangulun guru' 
onsoi huang, aun ki' auma' maan ku 
hili au akaalap ra bayah otopot am 
ampus-ampus?” 
19Rahu ri Yasus rio, “Kulo ki' in- 
dahu oko ra au onsoi huang. Kaando' 
kasangulun pono' ra tana' hitu onsoi 
huang. Ala yak saumi onsoi huang. 

20Nopongo no oko nakapandai ra 
oopor arat pamapalan nu Ala io hino 
ikaa ampalapau, ikaa ampatoi, ikaa 
antakou, ikaa angibubuak ra apasala' 
ra ulun bokon, am insuaton mu ama' 
am ina' mu.” 

21] imbang nu ulun akaya' hino, 
“Kawi' nu pamapalan hiano nopongo 
noyo ininsuhut ku puunra au suming- 
kai haling li.” 

22[ imbang ri Yasus ra rahu nu 
ulun hino, “Siino saumi po auma' 
maan mu. Talanon mu kawi' nu 
sasawot tohom mu, am usin nano 
tayaron mu ra ulun kaando' ra atu- 
atu, am oko auma' akaalap ra 
sasawot ra Surga". Pongo nu hino hili 
oko matong maya' rakon.” 

2310 yak karingoh nu ulun hino 
rahu ri Yasus no, 10 asusa' huang nga 
asuang hua bonsol sasawot nano. 

24A pandayan ri Yasus nga ulun 
hino asusa' huang, hili io inindahu, 
“Asusa" bonsol tayar nu ulun asuang 
ra sasawot asauk ra ulun pihangon nu 
Ala! 25Asusa' bonsoi ulun asuang ra 
sasawot munsop ra tana' bahuon nu 
Ala. Aluoi po solor sanginan kium 
maayo sabiton ra unta munsop ra 
luang nu lawos.” 

26Kawi' nu ulun nakaringoh ra 
rahu ri Yasus no nangkimuot, rahu 
kanilo, “Kono po hino, aun ki' ulun 
auma' kaayahon?” 

27Limbang ri Yasus, “Aun ikaa 
auma' asauk ra pamahuangan nu 
ulun, asauk yak ra tayar nu Ala!” 

28Hili rahu ri Piturus, “Tlai' nga! 
Akai nopongo nanino ra kawi' nu 
slino ra pahun mai hili inaya' riun.” 
29Rahu ri Yasus, “Huangon mi onsoi- 
onso1 rahu kutu! Ulun nopongo 
nanino ra pahun nano, karuo kono 
andu' no, pahaka-pahaka' no, poyo 
ina' am ama' no, am poyo anak-anak 
no, nga io anguma' ra kasiha' nu Ala, 
303suang bonsoi taakin ra ulun hino 
ra paat raino tu, am paat nu orou 


18:20 Nah. 20:12-16, Laup. 5:16-20 

naaling io taakin ra bayah otopot am 
ampus-ampus.” 


kaintalu ri Yasus namala' ra baal nu 


patayan no 
(Mat 20:17-19: Mrk 10:32-34) 


311pahi' ri Yasus luluro' oopor 
am ruo ngaulun ulun ubason no 
rano am ibito' tinumaning ra intok 
kaando' ulun no, am rahu no, “Ki- 
nongohon mi! Raino itaka makou 
muol ra Yarusalim, nga kawi' nu 
sinuratan nu ulun angindul ra rahu 
nu Ala intor ra baal nu Ulun 
Sinusub nu Ala, auma' asauk ra 
hino. 3210 auma' patakubon ra ulun 
sala' Yahudi, am ulun hiano angu- 
kunu' rio, anguyai am aniwo-niwoh 
rio. 33110 auma' angila' amalapos ra 
lalapos akapilat am amatol rio, 10 
yak paat nu katalu orou, io auma' 
anduli' aayah.” 
34Kawi' nu nirahu ri Yasus hino, 
kaando' ka sabantuk po napandayan 
nu ulun ubason no rano. Atungon nu 
rahu ri Yasus hino kinauni poyo ra 
tayar nilo. Ikaa ilo akapandai ra aun 
ki' ka baal ayamon ri Yasus no. 


I Yasus nomohonsoi ra sangulun 


nobolou akikitaak 
(Mat 20:29-34: Mrk 10:46-52) 


3SPaat ri Yasus mamaar 
pakasuku' ra Yariko, siino sangulun 
nobolou akikitaak nanturung ra 
kiing nu ralan no. 36Pakaringoh io ra 
rahu nu ulun asuang rano ansall ra 
intok nano, hili io nangkimuot, rahu 
kono, “Aun ki' hitu raino?” 
37Rahu nu ulun hiano, “I Yasus, 
ulun intor ra Nasarıt ansail ra hitu.” 
33Am pampaluap ulun nobolou 
hino, rahu kono, “U Yasus sua' ri 
Raja' Daud! Asian mu halan au!” 
39Jlun namahulu rano, nambuuk 
am nomopol rio ikaa mindahu. Io yak 
aulu' po solor pampaluap no, “Sua' 
ri Raja' Daud! Asian mu halan au!” 

401 Yasus pono' am tinumooh, hili 
io nanusub ra ulun angibit ra ulun 
nobolou hino ra intok nano. 
Pakasuku' ulun hino, kimuati' io ri 
Yasus, rahu kono, 41 “Aun ki' kasiha' 
mu ra maan ku riun?” 

Limbang nu ulun nobolou hino, 
“Tuan, asiha' halan au akakito.” 

42Hili rahu ri Yasus, “Kono po 
hino, raino akakito ko! Nga intopot 
muno hua rakon nomohonsoi ra mato 
muno.” 

43Parambus nu ulun hino nakakito 
hili bi no inaya' ri Yasus am mindahu 
tarima' kasi' ra Ala. Ulun asuang 
nakakito ra baal nasauk hino, ilo a- 
ngansu-ngansuk ra Ala. 


I Yasus am i Sakius 


1 IPakasuku' i Yasus am ulun 
9 ubason no rano ra bandar 
Yariko, ilo pono' am narambus ra 
bandar hino. 2Ra bandar hino, siino 
sangulun mamaayo nu ulun angungu- 
kum ra sukai akaya', i Sakius ingga- 
lan no. 3lo kumakailong ri Yasus 
kuon hino, io yak asuang hua bonsoi 
ulun rano am io pono' am ariwi', 
suku' io ikaa nakakito ri Yasus. 
4Intor ra hino, io namahulu am 
nanikot ra saumi taun, hili io akaalap 
akakito ri Yasus nga rumampa' hua 
i Yasus ra paat nu taun hino. 
SPakasuku' i Yasus ra taun 
nanikoton ri Sakius no, io naningaa' 
am rahu no, “U Sakius, kapasion mu 
tumuun! Nga ikaa mulalas au mapit 
am oolong ra pahun mu ra orou hitu.” 
. 6Hili i Sakius napasi-pasi' 
tinumuun am nangibit ri Yasus ra 
pahun nano ra huang anginsuat bon- 
soi. 7Kawi' nu ulun nakakito ra baal 
hino sabungo-bungot, rahu nilo, 
“Ilai' nga ulun hino! Muoi pom- 
bolong ra pahun nu ulun nakasala' 
no! 


19:10 Mat. 18:11 19:11-27 Mat. 25:14-30 


LUKAS 18, 19 


8Pakasuku' ilo ra pahun ri Sakius 
no, 1 Sakius pono' am iningkakat am 
inindahu ri Yasus, rahu kono, 
“Tuhan, sampiruo intor ra usin ku 
taakin ku ra ulun kaando atu-atu am 
aun ulun niruung ku, bayalin ku rio 
inggapat ruli"!” 

9Hili rahu ri Yasus, “Intor ra orou 
hitu oko am kawi' mi sansulapan 
kinaayah, nga oko pono' hua am sua' 
po ri Abaraham. 10Nga Ulun Sinusub 
nu Ala inatong ra tana' hitu muoi 
pahuyum am apakaayah ra ulun 
napalir.” 


Pangumangan ra baal nu talu ulun 


amba 
(Mat 25:14-30) 


11Kotongo' nu ulun hiano ang- 
kinongoh po ra rahu ri Yasus no, 
pahulit po i Yasus rilo ra saumi 
pangumangan. Nga paat nu hino io 
siino ra maar nu Yarusalim, am pa- 
mahuangan pono' nu ulun hiano 
Ala apasi amihang ra ulun ra tana' 
hitu. 12Rahu ri Yasus, “Siino sangu- 
lun tuan muoi ra tana' atawoi maan 
pasauko' ra raja', hili anduli' po. 
13Kaapo tuan hino inakou, io 
nahipah pahulu ra amba no rano, 
hili nanaak nanukir rilo ra sampila' 
usin maas. Rahu nu tuan hino, 
“Pahaliran mi usin hitu ra sasawot 
talanon mi hili usin hitu sumua' ra 
buoi ku kaapo muli'.” 

14]o yak ulun amahun ra tana' 
oyon no hino asisingon rio. Intor ra 
hino, pakaakou tuan hino, ulun hiano 
nanusub ra ulun muoi mindahu, “Aa- 
ngas akai ra ulun hino asauk ra raja' 
mai.” 

15To yak tuan hino pinasauk yak ra 
raja', am hili io nanduli' ra tana' no 
tohom. Ipahi' no kawi' nu amba no 
rano, nga io kumapapandai ra sua' nu 
usin tinaakan no rilo li. 16Rahu nu 
amba puu-puun inatong no, “Tuan, 

sampila' usin maas tinaakan mu 
rakon li, sua' natu oopor ngapila' 

17Rahu nu tuan no, “Onso1 hino, 
oko sangulun amba abubuh ra huang! 
Nga ra luang nu baa-baal ikaa aulu' 
oko asauk ra kalalansanan, au 
apasauk riun amihang ra oopor ban- 
dar.” 

18Rahu nu amba karuo no, Tuan 
sampila' usin maas tinaakan mu 
rakon li, sua' natu limo ngapila'.” 

19R ahu nu raja' hino ra amba 
nano, “Au apasauk riun amihang ra 
limo bandar.’ 

20Suku' nu amba bokon no am in- 
indahu, rahu kono, “Tuan, noo' usin 
mutu, nilopot ku ra sapu tangan. 
21Nga alaa' hua au riun, nga oko sa- 
ngulun Tuan ikaa apandai akaasi'. 
Nga Tuan angalap yak ra ikaa 
notohom nu Tuan, am Tuan angu- 
kum ra umbung sala' tinambak nu 
Tuan.” 

22Rahu nu raja' no ra amba hino, 
‘Oko hitu amba alaat! Ampaat ra aun 
nirahu mu au amaratu' ra ukum ra 
tayar mu. Oko akapandai ra au sa- 
ngulun Tuan ikaa akaasi'. Am au a- 
ngalap yak ra ikaa notohom ku am 
angukum ra umbung nu sala' tinam- 
bak ku. 23Kono po hino, kulo ki' pai' 
mu bulii' usin ki nili ra biing, hili 
kono au anduli', akaalap au po ra 
sua' nu usin ku hinili?” 

24Hili rahu nu raja' hino ra ulun i- 
ningkakat ra intok hino, “Alapo' mi 
usin siino rio no am taaki' ra ulun 
nokotohom ra oopor usin maas no.” 

25To yak limbang nu ulun hiano, 
Tuan, oopor no usin tohom nano.” 

26Limbang nu raja' hino, “Hua- 
ngon mi, ulun nokotohom, ruangin 
poyo aun siino rio no. Io yak ulun ikaa 
nokotohom ra atu-atu, aun po siino 
rio no alapon po hino intor rio. 27Am 
ibiton mi raino ra hitu ulun asisingon 
rakon rano i0 hino ulun aangas ra au 
asauk ra raja' nilo, am potoyon mi 
kawi' nilo no?” ” 


19:26 Mat. 13:12, Mrk. 4:25, Luk. 8:18 


I Yasus inatong ra Yarusalim ohondo' 


ra sangulun Raja' 
(Mat 21:1-11: Mrk 11: 1-11, Yah 12:12-19) 


28Pongo ri Yasus nahulit ra 

baal hino ra kawi' nu ulun asuang 
hiano, hili io namahulu ra paat nilo 
inakou no muoi ra Yarusalim. 
29Pakasuku' ilo ra maar nu 
pamahunan Baitpagi am Baitani ra 
Inuluh Saitun, am pamahuluo' no 
ruo ngaulun ra lolot nu ulun ubason 
no rano. 30Rahu no, “Bi kami muoi 
ra pamahunan solor ra tingkuangon 
taka tu raino, am suku' kami ra 
hino, am slino sanginan anak nu 
kaladai nirukuhan. Kaladai hino 
ikaa ihondo' tampako' nu ulun. 
Lalahon mi kaladai hino am ibito' 
ra hitu. 3!Kono siino ulun angki- 
muot ramuyun, “Kulo lalaho' mi 
kaladai hino?” Mindahu ka yak, 
“Akapakuan Tuhan? ” 

32Am bi nu ruo ngaulun ubason 
ri Yasus hiano inakou am kawi' nu 
binalaan ri Yasus no nasuhut yak. 
33Kotongo' nilo amalalah ra anak nu 
kaladai hino, rahu nu ulun katangan 
no, “Kulo ki' lalaho' mi kaladai 
hino?” 

34Limbang nu ulun ubason 
ri Yasus rano, “Akapakuan Tuhan.” 

35Hili ilo nangibit ra anak nu 
kaladai hino ri Yasus. Ilo nangapin ra 
bakulung nu kaladai hino ra sam- 
payau nilo sandapau no, am nangakat 
napatampak ri Yasus ra kaladai 
hino. 36Paat no ansail am tampa-tam- 
pakra kaladai hino, panguso' nu ulun 
asuang rano sampayau nilo sandapau 
no pangapini' ra ralan bayaan 
ri Yasus no. 

3/Kotongo' ri Yasus mamaar 
suku' ra Yarusalim, ra ralan am- 
bulusung ra Inuluh Saitun, kawi' nu 
ulun asuang inaya' rio no angimuun 
salua-luap angansu-ngansuk ra Ala, 
am mindahu tarima' kasi' ra Ala nga 
nanguma' ra kawi' nu tatandu' 

kalalaban nopongo nakito nilo. 
38R ahu kanilo, “Ala anaak ra barakat 
ra raja' inatong ra inggalan nu 
Tuhan! Kaansayan ra Surga', am Ala 
yak ansukon.” 

39Kula-kula' ulun Parisi intor ra 
siung nu ulun asuang hiano inindahu 
ri Yasus, rahu kanilo, “U Guru', 
popolon mu pai' paindahuo' ulun 
Inaya' riun ratu.” 

#0Limbang ri Yasus, “Intopoton 
mi rahu kutu! Kono ilo mulou min- 
rano, kawi' nu batu hiaturo' lumuap 
ya NG 


I Yasus nantangi' akaasi' ra 
ulun nu Yarusalim 


41Mamaar i Yasus pakasuku' ra 
Yarusalim, am io nahilong ra bandar 
hino hili nantangi'. #2Rahu no, 
“Akaasi" au bonsoi, labing honsoi no 
nu kono ulun amahun ra bandar hitu 
akapandai ra aun ki' angibit ra 
pahahansayan ra orou hitu! Io yak 
orou hitu ikaa po akau akapandai. 
43Saumi paat rahili, hili pantabuh mi 
namaal ra papahal ra libung nu ban- 
dar mi. Am ilo amalibung ra bandar 
mi hili akau ikaa akainsaloh. 44110 
amatoi ra kawi' nu ulun am amunsah 
ra bandar mi am kaando' ka saumi po 
batu amahun ra intok namaalan mi 
no, nga ikaa hua akau ampahuang 
onsoi-onsoi ra paat nu Ala matong 
muoi apakaayah ramuyun!” 


I Yasus inunsop ra Pahun nu Tuhan 
(Mat 21:12-17, Mrk 11:15-19: Yah 2:13-22) 


4SPakasuku' i Yasus ra 
Yarusalim hili bi no inunsop ra ra 
lusar nu Pahun nu Tuhan am 
ahiruo' kawi' nu ulun antatalan ra 
ntok hino. 4#Rahu no “Siino 
nasuratan ra Kitap, rahu nu Ala, 
Pahun ku io hino pahun intok 
sambayang." 

To yak inuma' mi solor pahun hitu 
ra intok nu ulun antatakou!” 

#7Tukir nu orou i Yasus angubas 
ra ulun matong ra Pahun nu Tuhan. 
Mamaayo nu imam, am guru-guru' 
nu ugama, am poyo mamaayo nu 
ulun Yahudi asiha' amatoi rio, 48io 
yak naawian no ilo ra pamahuangan 
ra aun koson nilo anguma' ra baal 
hino, nga kawi' nu ulun parayu-rayus 
yak angkinongoh ra pangubasan no, 
am aansayan angkinongoh ra kawi' 
nu rahu no. 


Pangkimuatan ra kuasa' ri Yasus 
(Mat 21:23-27; Mrk 11:27-33) 


lOrou bokon li, kotongo' 
20 ri Yasus angubas am ambala' ra 
Aho Onsoi intor ra Ala ra kawi' nu 
ulun siino ra Pahun nu Tuhan ratong 
nu mamaayo nu imam am guru-guru' 
nu ugama nambabaya' ra mamaayo 
nu ulun Yahudi. 2Am ilo inindahu 
ri Yasus, “Balain mu akai ra aun ki' 
intor nu kuasa' inuma' mu hitu? Am 
aun ki' nanaak ra kuasa' hino riun?” 
3Limbang ri Yasus, “Au pono' am 
asiha' po angkimuot ramuyun, Balain 
mi pahulu au, 4aun ki' nanaak 
ri Yahaya ra kuasa' ra io omororob 
ra ulun? Ala ki' karuo kono am 
ulun?” 

SIntor ra hino ilo nangkukulum 
nahahayam ra sangulun am sangu- 
lun, “Kono itaka mindahu, “Ala 
nanaak ra kuasa', rahu kono naapo, 
“Kono po hino kulo ki' akau ikaa min- 
topot ri Yahaya? 

610 yak kono itaka mindahu, “Ulun 
nanaak rio ra kuasa',” kawi' nu ulun 
hiano omobol ritaka ra batu, nga ilo 
angintopot ri Yahaya ulun angindul 
ra rahu nu Ala.” 7Intor ra hino, lim- 
bang nilo, “Ikaa akapandai akai.” 

8Hili rahu ri Yasus rilo, “Kono po 
hino, au pono' am ikaa amala' 
ramuyun ra aun nanaak ra kuasa' 





19:38 Nan. 118:26 19:46 Yas. 56:7, Yar. 7:11 19:47 Luk. 21:37 

rakon ra anguma' ra kawi' nu maan 
ku.” 


Pangumangan ra ulun ansiwa' ra umo 


nu anggur 
(Mat 21:33-46, Mrk 12:1-12) 


9Pahulit po i Yasus ra ulun 
hiano ra saumi pangumangan, rahu 
kono, “Siino sangulun nangkabun ra 
anggur. Io napasiwa' ra kabun ang- 
gur no hino ra kula-kula' ulun 
asiha' ansiwa', hili io inakou inuoi 
ra tana' bokon am namahun ra hino 
ra kula-kula' buoi. 19Kalimpot rahili 
pangupuan ra kinawa' nu anggur 
hino, katangan ra umo nu anggur 
hino nanusub ra amba no muoi ra 
ulun ansiwa' hiano, akitaak ra 
bahian nano. Io yak ulun ansiwa' 
hiano nangumba-ngumbal ra amba 
hino am susubo' poyo paulio' yak 
lalayau. 

11Am saup po nu katangan ra 
kabun nu anggur hino anusub ra sa- 
ngulun amba bokon io yak amba hino 
pono' am inumbal am awaho' um- 
boloo' nu ulun ansiwa' hiano, am 
paulio' yak lalayau. 12Hili kaintalu 
no, panusub po katangan ra umo hino 
ra amba no katalu no. Io yak amba 
hino pono' am inila-ila' po umbalo' 
nu ulun ansiwa' hiano am tapiri' nilo 
ra taning nu kabun hino. 

13Popor no, rahu nu katangan ra 
kabun nu anggur hino, “Atu po raino 
maan ku? Onsoi solor susubon ku 
anak ku tohom asian ku hino. Ikaa 
mulalas ilo anunuloon ra anak ku 
hitu” 

14]o yak pakakito ulun ansiwa' 
hiano ra anak nu katangan ra kabun 
hino, pahahayam ilo ra sangulun am 
sangulun, ‘Hitu nga anguwaris ra 
kabun nu anggur hitu nuanu. Onsoi 
potoyon taka io, hili itaka rahili malit 
onohom ra kabun hitu. 

15Hili ilo nanakub am namaralaat 
ra anak hino ra taning nu kabun hino 
am namatoi rio.” 

Pangkimuot po 1 Yasus, “Kono po 
hino, aun ki' rahili maan nu katangan 
ra kabun nu anggur hino ra ulun an- 
siwa' hiano? 16Ikaa mulalas io 
matong yak am amatoi ra ulun an- 
siwa' hiano, hili apasiwa' po ra kabun 
hino ra ulun bokon.” 

Pakarati' ulun hiano ra rahu 
ri Yasus no, hili rahu nilo ri Yasus, 
“Ikaa sahuhumi asauk baal hino!” 

17Pahilong i Yasus ra ulun asuang 
hiano hili 10 inindahu, “Kono po 
hino, aun ki' atungon nu rahu 
nasuratan ra Kitap, kono hitu rahu 
no? 

Batu tinapiran nu ulun 
amamaal hiano 
sinumauk ra batu aulu’ bonsoi." 
18Kawi' nu ulun aratu' ra tampak 
nu batu hino auma' asasal 
kumalayatan, am aun ulun aintupan 
nu batu hino io apandit am aunou.” 


Pangkimuatan ra ambayal ra sukai 
(Mat 22:15-22: Mrk 12:13-17) 


19Guru-guru' nu ugama am 
mamaayo nu imam nakapandai ra 
ilo kuon ra pangumangan hino. 
Hino nga puun nilo asiha' anakub 
rio ra paat hino, io yak alaa' po hua 
ilo ra ulun asuang rano. @Intor ra 
hino, ilo ahuyu-huyum ra 
panakuban nilo ri Yasus. Ilo 
nomokot ra kula-kula' ulun muoi 
angibubuak ri Yasus ra kula-kula' 
pangkimuatan, hili ilo akaalap 
apasala' ri Yasus am angibit rio ra 
tingkuangon nu Ni nu Ruum. 
21Hili ulun pinokot hiano inindahu 
ri Yasus, rahu kanilo, “U guru', 
apandayan mai kawi' nu nirahu mu 
am pangubasan mu otopot yak. 
Apandayan mai oko parayu-rayus 


a G))]. sr 

angubas apakatalang ra kasiha' nu 
Ala ra tayar nu ulun, nga oko ikaa 
apakaulu ra kinabaalo' nu ulun. 
221ntor ra hino, onsoi balai' nga 
akai. Kono maya' ra Arat sinuratan 
ri Musa ritaka, auma' ki' ambayal 
ra sukai ra Kaisar nu Ruum, karuo 
kono am ikaa?” 

Am apandayan noyo hua 
ri Yasus ra langus nu huang nilo alaat 
no. Intor ra hino rahu ri Yasus rilo, 
24 Tlai' ku pahulu sampila' usin 
pirak. Aun ki' katangan ra hambar 
am inggalan ra usin hitu?” 

Limbang kanilo, “I Kaisar nu 
Ruum no katangan!” 

2SR ahu ri Yasus, “Kono po hino, 
aun po tohom ri Kaisar no am 
bayalan mi hino ri Kaisar, am aun po 
tohom nu Ala am bayalan mi hino ra 
Ala.” 

26Natalang noyo ra tingkuangon 
nu ulun asuang hiano, ulun angki- 
muot hiano ikaa akaalap apasala' 
ri Yasus. Kaando' no rahu-rahu nilo 
am nololob po solor ilo ra 
pinamalimbang ri Yasus no. 


Pangkimuatan ra baal nu ulun matoi 


anduli' aayah 
(Mat 22: 23-33, Mrk 12:18-27) 


27Kula-kula' ulun intor ra 
saumi pangintapatan sabiton ra 
Saduki inuoi ri Yasus. (Ulun hiatu 
amahuang ra ulun matoi ikaa an- 
duli' aayah.) Ilo nangkimuot 
ri Yasus, rahu kanilo, 28“Guru', 
i Musa nanurat ra arat nu ugama ra 
tayar taka. Rahu no, ‘Kono sangulun 
ungkuyon matoi am kaando' po 
anak nilo, onsoi pahaka' po yak nu 
ungkuyon inatoi hino pabaliron a- 
ngandu' ra along no nabalu hino, 
hili pahaka' no inatoi hino siino 
sua’. 
29Siino ra pahulu li tulu' sangaka'. 
Kinatuaan li nahuot am inatoi ikaa 

po nantahanak. 3Am anduo' poyo nu 

ahaka' no karuo no along no nabalu 

ino, io yak patoi po nu pahaka' no 
karuo no am ikaa po ilo nantahanak. 
31Kono po hino nasauk ra pahaka' no 
katalu am suku' ra pahaka' no 
katulu' li. Kawi' nilo inatoi am kaan- 
do" yak anak. 32Am pupus nali bahu 
am patoi nu ruandu' hili. 33Paat nu 
Orou Papakaayahan rahili ra ulunin- 
atoi, aun ki' rahili angandu' ra ruan- 
du' hino? Nga kawi' nilo no tulu' 
sangaka' nangandu' ra ruandu' 
hino.” 

34Limbang ri Yasus, “Ulun ra paat 
raino tu ahuhuot, 35io yak ulun tuu- 
tuu' pandulion kaayaho' intor ra 
patayan, am kaayahon ra orou naal- 
ing, ilo ikaa ahuhuot ra paat nu hili. 
36Kinabaalo' nu kaayahan nilo ohon- 
do' yak ra malaikat, am ikaa matoi. 
Ilo io hino anak-anak nu Ala, nga ilo 
nopongo pinanduli' kaayaho' intor ra 
patayan 37I Musa pono' am nopongo 
po inindahu, nga ulun matoi pan- 
dulion rahili kaayaho'. Siino 
sinuratan no ra baal nu apui nalaang 
ra asasakot li, io nanabit ra paat nu 
hili ra apui hino ra “Ala ri Abaraham, 
ri Isak am i Yakup. 38Am atungon 
no, Ala hino sala' ka Ala nu ulun in- 
atoi! Io yak io Ala nu ulun aayah! 
Nga ulun inipahan nu Ala, kawi' no 
aayah yak.” 
3Rahu nu kula-kula' guru' nu 

ugama, “Guru', onsoi bonso1 limbang 
mu no.” 40Intor ra hino ikaa no bahu 
ilo aatas angkimuot ri Yasus ra atu- 
atu. 


Pangkimuatan ra Raja' Kaayahan 
(Mat 22:41-46; Mrk 12:35-37) 


Rahu po ri Yasus rilo, “Aun 
koson nu ulun mindahu ra Raja' 
Kaayahan hino sua' ri Raja' Daud 
li? 42Nga siino po hua rahu ri Daud 

nasuratan ra Kitap Pangansukan no, 
rahu kono, 
Rahu nu Ala ra Tuhan kuno, 
Anturung ko ra solor 
ra pamiris ku,” 
43suku' ra au anguma' 
ra kawi’ nu pantabuh mu 
kindangan mu.” 
44Am kono poyo Raja' Daud 
anabit ra Raja' Kaayahan hino 
‘Tuhan’, am aun koson no sabiton ra 
sua' ri Raja' Daud?” 


Pambalaan hili sumiho ra guru-guru' 


nu ugama 
(Mat 23:1-36: Mrk 12:38-40) 


4SKotongo' nu ulun asuang 
angkinongoh ra rahu ri Yasus no, 
am rahu po ri Yasus ra ulun ubason 
no rano, 46“Onsol akau sumiho ra 
gury-guru' nu ugama ratu. Paat nilo 
makou ilo anasampayau ra sam- 
payau maawar asindayol, am asiha' 
yak ansukon nu ulun bokon ra paat 
nilo siino ra pasar. Ilo asiha' yak 
anturung ra kurusi' onsoi ra paat 
siino ra pahun intok sambayang 
karuo kono am paat siino irau. #Ilo 
amparuung ra ruandu' nabalu am 
amahaau po ra pahun nu ruandu' 
nabalu rano. Am ahikotopot angu- 
ma' ra sambayang alanggoi. Ukum 
mintup ra ulun kono hino aahat 
bonsot!” 


Taak nu sangulun ruandu' 


nabalu kaando' atu-atu 
(Mrk 12:41-44) 


IRa Pahun nu Tuhan, i Yasus 
21 ahilong angibabaya' ra kula- 
kula' ulun akaya' apaunsop ra usin 
nilo ra luang nu Pinapati 
pamumulian. 2I Yasus pono' am 
nahilong po ra sangulun ruandu' 

nabalu kaando' ra atu-atu, io apaun- 
sop ra ruo ngapila' usin tambaha'. 
Rahu rahili ri Yasus, “Huangon mi 
onsoi-onsoi rahu kutu. Ruandu' 
nabalu kaando' atu-atu hitu labing 
suang nu taak nointor ra taak nuulun 
bokon. 4Nga taak hua nu ulun bokon 
rano sawah yak intor ra sasawot nilo 
rano. Am ali' ruandu' nabalu hitu, in- 
imur no yak taaki' aun Siino rio no, 
kalansanan nu bayah nano.” 


I Yasus amalair namala' ra aun koson 


nu Pahun nu Tuhan asasai 
(Mat 24:1-2, Mrk 13:1-2) 


SSiino kula-kula' ulun 
ahahayam intor ra honsoi nu Pahun 
nu Tuhan, nga inuma' hua tapisi' ra 
batu onsoi bonsoi am kula-kula' 
sasawot tinaakan asauk ra taak ra 
Ala. Hili rahu ri Yasus rilo, 6“Siino 
paat no rahili, kaando' kasaumi po 
ra batu hiano andarapau ra intok 
nano, nga kawi' nu hiano rahili 

luyaan kauyo'. 


Baal nu susa' am ila' asauk rahili 
(Mat 24:3-14: Mrk 13:3-13) 


7TPangkimuot ilo ri Yasus, 

rahu kanilo, “Guru', sanggilan ki' 

Pa hino asauk? Am aun 

i' asauk ra tatandu' no ra hino 
amaar asauk?” 

83Rahu ri Yasus rilo, “Onsoi akau 
sumiho, pai' akau kababayaan ruu- 
ngon nu ulun. Nga asuang hua ulun 
nuanu rumangku ra inggalan ku, am 
mindahu, “Au nga hitu!” am “Raino 
nga io asauk.' Io yak pai' akau 
kababayaan maya' rilo. 

90 nso1 akau ikaa angkaamo ra 
kono akau akaringoh ra pan- 
tatabuhan am ulun rumuso. Ikaa 
mulalas kawi' nu baal hiatu asauk 
pahulu, io yak ikaa po hua kaawian 
nu tana' tu.” 





220:42 Anturung ra solor ra pamiris ku:Maya' ra arat nu ulun yahudi ulun insuaton am tinaakan 

10Hili rahu po ri Yasus, “Siino po 
hua sabansaan tumabuh ra bansa' 
bokon, am sampihangan pono' 
tumabuh po ra sala' ka pihangan. 
11S1ino po tana' mingkuli okotoh bon- 
soi ra atu-atu kaintok, ruruok am 
aruol amaluus. Am asauk po baa- 
baal kalaanan bonsoi am tatandu- 
tatandu' okotoh bonsoi asauk ra 
limbowon. 1210 yak ikaa po asauk 
kawi' nu baal hiano, akau pahulu 
takubon am ilaan. Akau ibiton ra 
pahun intok sambayang am bisarain 
am paunsopo' ra riil. Am akau 
ralaaton ibito' ra tingkuangon nu 
raja-raja' am ulun amimihang nga 
akau hua ulun ubason ku. 13Hino nga 
paat mi rahili ambala' am apain- 
talang rilo ra Aho Onsoi intor ra Ala. 

14Onso1 akau alansan yak am ikaa 
angkaamo ra aun rahuon mi rahili ra 
opokotopot ra inan mi. ISNga au 
rahili anaak ramuyun ra atu rahuon 
mi am anaak ra kapandayan mi 
ahayam, suku' ra ulun tumabuh 
ramuyun no ikaa akalimbang karuo 
kono am 1kaa kumalit. 16Ama' am 
ina' mi am pahaka-pahaka' mi, am 
suru-surung mi, am ranga-rangan mi 
anaak apatakub ramuyun. Am siino 
sampiruo ramuyun maan potoyo'. 
17Kawi' nu ulun asisingon ramuyun, 
nga akau hua maya' rakon. 1810 yak 
sanguat pono' abuk ra ulu mi ikaa yak 
alawo. 19Kono akau tumaan huang, 
akau akaalap ra kaayahan.” 


I Yasus namala' ra kaunsahan nu 


Yarusalim 
(Mat 24:15-21: Mrk 13:14-19) 


20“ Kono akito mi po 
Yarusalim rahili libungan nu 
sauyar, ra paat hino akau akapandai 
ikaa no kula' abuoi bandar hino 
bunsahon. 2IRa paat nu hili onsoi 
ulun siino ra daira Yudia ahiru' 
muoi ra sunsui rano. Ulun siino ra 


bandar no onsoi makou ahiru' ra 
bandar hino, am ulun inakou atawoi 
intor ra bandar onsoi ikaa anduli' ra 
bandar hino. 22Nga paat nu orou 
hino, io hino, “Orou Pamaratuan ra 
Ukum, intor ra baal hino, hili asauk 
aun nopongo nasuratan ra Kitap. 
23Am asusa' bonsoi paat nu hino ra 
tayar nu ruandu' ahali', karuo kono 
am ruandu' ahipus. Tana' hitu ain- 
tupan bonsoi ra susa' maayo, am 
Tuhan amaratu' ra ukum ra bansa' 
hitu. 24Siino po ulun potoyon ra 

isau, am siino po ulun tabuson 
ibiton ra pihangan-pihangan bokon. 
Am ulun ikaa angintopot ra Ala 
auma' anginda-ngindang ra 
Yarusalim suku' aawı' paat tinantu' 
nu Tuhan ra tayar nilo.” 


Sukuan nu Ulun Sinusub nu Ala 
(Mat 24:29-31,Mrk 13:24-27) 


2S“Rahili siino tatandu' akito 
asauk ra mato nu orou, bulan am 
butitin. Ra tana' hitu kula-kula' 
ngabansa' alaa' am aulingo ra kotoh 
nu angin, am hinumbang nu luab 
okotoh bonsoi. 26Kawi' nu ulun 
amukat ra balaa' nilo angkuliman ra 
aun asauk ra luput nu tana' hitu, 
nga kawi' nu atu-atu akakuasa' ra 
limbowon auma' mingkuli yak sario 
kumuriabut. 27Paat nu hino nga 
Ulun Sinusub nu Ala akito, matong.. 
ra sasah nu haun ra kuasa' no asun- 
du am maayo bonsoi hino. 28Kono 
asauk baal hino, onsoi akau lumuat 
am aningaa', nga QOrou 
Papakaayahan ramuyun ikaa noyo 
abuoi.” 


Pangubasan ra baal nu santaun ara 
(Mat 24:32-35, Mrk 13:28-31) 


29Hili pahulit po i Yasus ra 
saumi pangumangan, rahu no, 

“Huangon mi taunan nu ara am 
kawi' nu taun bokon. 30Kono io a- 
ngimuun anangumbus, apandayan 
taka noyo ra hino no ibiton no maar 
atipanguluh. 31Kono po hino nu 
akito mi po asauk ra baal nu 
binalaan ku hiano, apandayan mi 
noyo rahili ikaa mulalas Ala 
amihang ra ulun. 

32Huangon mi rahu kutu ramuyun. 
Kaapo aawi' matoi kawi' nu ulun 
aayah tu raino am asauk no hiatu 
pahulu. 33Topot limbowon am tana’ 
tu aawi' alawo, io yak kawi’ nu rahu 
ku amahun yak ikaa alawo suku’ ra 
ampus-ampus no.” 


Onsoi akau sumiho hai-hait 


34“QOnsoi akau sumiho, pai' akau 
kono angkaamo amalair yak ra irau 
am ahinum ra inumon akaauk, karuo 
kono am ampahuang yak hai-hait ra 
baal nu bayah mi, suku’ akau ikaa 
akapamalair ra paat nu susa' ra Orou 
hino pulali-lali" matong. 35Nga Orou 
hino pulali-lali" matong ikaa apan- 
dayan mi am anihot ra kawi' nu ulun 
ra tana’ hitu ohondo' ra toon. 36Onsoi 
akau sumiho hai-hait, am hai-hait 
sambayang hili akau tumaan ra paat 
nu susa' hiano asauk, am tumaan po 
tumingkuang ra Ulun Sinusub nu 
Ala.” 

37] Yasus angubas ra ulun matong 
ra Pahun nu Tuhan ra paat no orou, 
am paat no olondom io muoi ra In- 
uluh Saitun am murong ra hino. 
38Tuki-tukir nu susuab kawi' nu ulun 
matong ra Pahun nu Tuhan muoi 
pangkinongoh ra  pangubasan 
ri Yasus. 


Pokot ra amatoi ri Yasus 
(Mat 26:1-5, Mrk 14:1-2, Yah 
11:45-53) 


22 Hrau Ruti' Kaando' Tatauk 
Apakambang hino maar noyo 
asauk, io hino sabiton po ra Irau 

Paska. ?Mamaayo nu mam am guru- 
guru' nu ugama angkuliman ra paat 
onsoi ra pamatayan nilo ri Yasus, ra 
ikaa apandayan nu ulun bokon, nga 
alaa' hua ilo ra ulun asuang rano. 


Yudas amalihua apatakub ri Yasus 
(Mat 26:14-16, Mrk 14:10-11) 


3] Yudas sabiton poyo ri Is- 
kariot hino am sinulor nu Ibilis, io 
hino sangulun ra lolot nu oopor am 
ruo ulun ubason ri Yasus no. #4Intor 
ra hino i Yudas inuoi nomokot ra 
mamaayo nu imam am amimihang 
ra Pahun nu Tuhan, ra aun koson 
pakuan no anaak ri Yasus rilo. 5A- 
nginsuat bonsoi huang nilo am ilo 
namarandi' anaak ri Yudas ra usin. 
6Hili i Yudas pono' namalihua am 
puun ra orou hili io angkuliman ra 
paat onsoi ra papatakuban no 
ri Yasus ra ikaa apandayan nu ulun 
bokon. 


Amalair ra akan ra Irau Paska 
(Mat 26:17-25, Mrk 14:12-21, Yah 13:21-30) 


TPaat nu Irau Ruti' Kaando 
Tatauk Apakambang hino am 
pakasuku' ra orou pamatayan fa 
rumba akanon ra Irau Paska hino. 
8Am susubo' ri Yasus i Piturus am 
i Yahaya, rahu kono, “Makou ka 
raino muoi amalair ra akan taka ra 
paat nu Irau Paska.” 

9Limbang nilo, “Aun ki" kasiha' 
mu ra intok pamalairan mai?” 

10R ahu kono po ri Yasus, “Kono 
akau akasuku' ra bandar, siino sa- 
ngulun ungkuyon atiwol mi aka- 
sinaan ra sinasampa' akasuang ra 
siang. Onsoi akau sumunu” rio ra 
pahun unsopon nano, Iam rahu 
kami ra ulun katangan ra pahun no, 
“Rahu ri Guru', aun ki’ intok ku am 
ulun ubason ku rano angakan ra paat 
nu Irau Paska? 12Ulun katangan ra 
pahun hino anilu ramuyun ra saumi 
sulap maayo ra tontom nu pahun 
hino. Am sulap hino nilair talaaho', 

am hino nga pamalairan mi ra kawi' 
nu akan taka ra hino.” 

13Hili i Piturus am i Yahaya in- 
akou, am otopot yak aun nirahu ri 
Yasus li. Am lairo' nilo ruo paangka- 
nan nilo ra Irau Paska hino. 


Irau nu Tuhan 
(Mat 26:26-30, Mrk 14:22-26, 1 Kor 11:23-25) 


14Kasuku' paat angakan ra 

akan ra Irau Paska hino, hili 
i Yasus am ulun ubason no rano 
nanturung ra intok angakan no. 
15Rahu ri Yasus ra ulun ubason no 
rano, “Asiha' au bonsoi angakan ra 
akan ra Irau Paska hitu rumangan 
ramuyun ra au ikaa po aila'! 16Hua- 
ngan mi onsoi-onsoi rahu kutu. Nga 
intor raino ikaa au angakan ra akan 
nu irau kono hitu, suku' ra atungon 
nu irau hitu paintalangon ra 
Surga'.” 

17Pongo ri Yasus inindahu, hili 
lapo' no sangkir namalingian ra ruu' 
nu anggur no hili sambayang min- 
dahu tarima' kasi' ra Ala, hili io in- 
indahu ra ulun ubason no rano, 
“Unton mi ruu' nu anggur hitu am 
tayaro' ra siung mitu, 18nga au min- 
dahu ramuyun intor raino ikaa no au 
anginum ra ruu' nu anggur hitu suku' 
ra Ala amihang ra ulun.” 

19Pongo nu hino am alapo' po 
ri Yasus ruti' no. Am pongo no 
nasambayang mindahu tarima' kasi', 
hili tutubingo' no ruti" hino am taaki' 
ra ulun ubason no rano, rahu kono, 
“Hitu nga inan ku [taakin ku ra tayar 
mi. Maan mi hitu insuhuto' asauk ra 
pampahuangan mi rakon.” 20Pongo 
nilo nangakan, taaki' ri Yasus sawan 
nu anggur no rilo am rahu no, “Sawan 
hitu io hino parandian bahu nu Ala, 
kotopoton nu lumbak ku hitu, lum- 
bak nanumbiis ra tayar mi.] 


2110 yak ilai' mi! Ulun apasauk 
apatakub rakon siino ra mija' hitu ra- 
ngan ku raino! 22Ulun Sinusub nu Ala 
tu ikaa mulalas matoi yak maya' ra 
aun nopongo tinantu' nu Ala, 10 yak 
asusa' bonsoi rahili ulun apalakuD 
rio no!” 

23Hili ulun ubason no rano angi- 
muun akibala' ra sangulun am sangu- 
lun, aun ki' ra lolot nilo no anguma' 
ra baal hino. 


Pahahansangan ra baal aun aulu' 


24Siino saumi pahahansangan 
nasauk ra lolot nu ulun ubason ri 
Yasus, intor ra baal aun ki' ra lolot 
nilo labing aulu' ra pamahuangan 
nilo. 2SRahu ri Yasus rilo, “Raja- 
raja' nu bansa' ikaa angintopot ra Ala 
atu-atu maan nilo ra ulun pihangon 
no, am ulun mamaayo nilo asiha ra 
ulun bokon amahuang rilo ra ulun 
onsoi huang. 26To yak akau hitu ikaa 
auma' kono hino. Topot no, ulun 
asiha' sumauk ra mamaayo ra lolot 
mi onsoi io humondo' ra anak borook 
am ulun asauk ra amihang onsoi io 
humondo' ra amba. 27Aun ki' ulun 
labing aulu', ulun angakan ra akan 
siino ra mija' ki', karuo kono am ulun 
apaakan rio? Pamahuangan ku poyo, 
am ulun nanturung angakan no 
labing aulu'. Io yak au hitu siino ra 
lolot mi angalulum ramuyun. 

28Kawi' nu atu-atu susa' ku, akau 
hai-hait baya-baya' rakon. 2?Nga 
i Yama' nopongo nanaak rakon ra 


. kuasa' amihang, intor ra hino au 


pono' am anaak ra kuasa' hino 
ramuyun. 30Intor ra hino akau auma' 
akaaya' rakon angakan am anginum 
ra atu siino ra mija' ku ra paat ku 
amihang ra ulun. Am akau auma' an- 
turung ra kurusi' panturungon nu 
raja' am amihang ra oopor am ruo 
lilian nu bansa' Israil.” 


22:20 Yar. 31:31-34 22:21 Nan. 41:9 22:24 Mat. 18:1, Mrk. 9:34, Luk. 9:46 22:25-26 Mat. 
20:25-27, 10:42-44 22:26 Mat. 23:11, Mrk. 9:35 22:27 Yah. 13:12-15 22:30 Mat. 19:28 

I Yasus namalair inindahu ra 1 Piturus 


ahalim rio 
(Mat 26:31-35: Mrk 14:27-31; Yah 13:36-38) 


3IRahu po ri Yasus, “Simun, 

kinongohon mu rahu ku! Ibilis hino 
nopongo pinahusu' ra anginam riun, 
ohondo' ra apansuai ra kulapa' nu 
gandum am bahas no, suku' ra 
apansuai ra onsoi am alaat. 3210 yak 
au nopongo nanambayang riun, hili 
intopot mu ikaa ahungga'. Am kono 
oko anduli' rakon, oko apaingkotoh 
ra pahaka-pahaka' mu.” 

33Limbang ri Piturus, “Tuhan, 
ikaa alaa' au paunsopon ra riil am 
matoi rumangan riun!” 

34Rahu ri Yasus, “Piturus, kino- 
ngohon mu rahu ku am intopoto', 
ikaa po aningkukuuk manuk no ra 
orou hitu, intalu ruli’ no oko min- 
dahu ra oko ikaa akakaulih rakon.” 


Pamulian ra usin, kantungan am 
poyo pailang 


35Pongo nu hino rahu po ri Yasus 
rilo, “Paat ku nanusub ramuyun ra 
pahulu li am inindahu ramuyun ra 
ikaa angibit ra pamulian ra usin, kan- 
tungan am poyo kasut, siino ki" atu- 
atu kaando' ramuyun?” 

Limbang nilo, “Kaando'!” 

36Rahu ri Yasus rilo, “Io yak 
raino, aun okoondo' ra pamulian ra 
usin, am poyo kantungan, onsoi 10 a- 
ngibit am aun ulun kaando' pailang, 
onsoi io analan ra sampayau no ra 
pahahalir no ra pailang. 37Nga, au 
mindahu riun ra aun rahu nasuratan 
ra Kitap, rahu no kono hitu, To alaat 
ra pamahuangan nu ulun,” ikaa 
mulalas baal hino asauk yak ra bayah 
ku. Nga atu nasuratan ra Kitap intor 
ra baal ku asauk noyo ra paat raino 
tu.” 

38R ahu nu ulun ubason ri Yasus 
rano, “Tuhan, ilai', ruo yak pailang 
slino ramon tu.” 

Limbang ri Yasus, “Auma' no 
hino!” 


I Yasus sambayang ra tampak nu 


Inuluh Saitun 
(Mat 26:36-46: Mrk 14:32-42) 


39] Yasus inakou ra bandar 
hino am inuoi ra Inuluh Saitun nga 
aubas hua io muoi ra hino, am 10 
nambabaya' ra ulun ubason no rano. 
40Pakasuku' ilo ra intok hino, rahu 
ri Yasus ra ulun ubason no rano, 
“Onsoi akau sambayang, hili akau 
ikaa aintupan ra panginaman.” 

41Hili io inindul inintawoi ra ulun 
ubason no rano, tawoi no mamaar 
talu ngoopor ngamito, hili io 
nahulatur am nasambayang. #Rahu 
kono, “Ama' kono auma', pain- 
towoyon mu ila' hitu intor rakon. Io 
yak sala' ka maya' ra kasiha' ku, 
maya' yak hua ra kasiha' mu.” 

43Saumi malaikat inatong ri Yasus 
am apaingkotoh rio. #4#Pamahuangan 
no io aila' bonsoi, intor ra hino 10 
tumaan yak sambayang. Umos nano 
ohondo' ra lumbak omotok ra tana'. 

4SPongo ri Yasus nasambayang, 
panduli' po io ra ulun ubason no 
rano. Kakito no am bolo-bolong po 
ulun ubason no rano nga asusa’ bon- 
soi huang nilo no. #Rahu ri Yasus 
rilo, “Kulo ki" akau pombolong? 
Lumuat ka am sambayang hili akau 
ikaa aintupan ra panginaman.” 


I Yasus tinakub 
(Mat 26:47-56; Mrk 14:43-50; Yah 18:3-11) 


47Kotongo' ri Yasus ahayam 
no, bulah nu ulun asuang rano. 
Ulun hiano inibit ri Yudas, sangu- 
lun ra lolot nu ulun ubason ri Yasus 
no. Hili i Yudas inuoi imaar 


ad22:38 auma' no hino: karuo kono am, asulob noyo. 
22:35 Mat. 10:9-10, Mrk. 6:6-8, Luk. 9:3, 10:4 22:37 Yas. 53:12 

ri Yasus ra asiha' amangingil rio. 
4810 yak rahu ri Yasus ri Yudas, 
“Yudas, intor ki' ra ngingil mu hino 
oko asiha' apatakub ra Ulun 
Sinusub nu Ala?” 

#Kapandai nu ulun ubason 
ri Yasus rano ra aun asauk no, rahu 
kanilo, “Tuhan, pirison mai ulun 
hiatu ra pailang!” 

50Hili sangulun ra lolot nilo no 
namiris ra amba nu Kinatuaan nu 
Imam no, suku' nauntas talingo nano. 
Silo yak rahu ri Yasus, “Ulawi' no 
hino!” Hili pandulio' no talingo nu 
amba hino am parambus noonsoi. 

s2Rahu ri Yasus rahili ra 
mamaayo nu imam rano am 
mamaayo nu ulun ahahalung ra 
Pahun nu Tuhan, am poyo mamaayo 
nu ulun Yahudi inatong anakub rio 
no, “Ulun alaat ki' au, ra akau angibit 
ra pailang am kalir ra akau anakub 
rakon tu? 53Tuki-tukir nu orou huat 
halan au siino ra Pahun nu Tuhan 
rumangan ramuyun, am kulo ki' au 
pa!" mi takubo' ra paat nu hili? Io yak 
raino nga paat no akau anguma', ra 
paat nu nanguasa' ra olondom no 
amihang,” 


I Piturus ahalim ri Yasus 
(Mat 26:57-58, Mrk 14:53-54, 66-72: Yah 
18:12-15, 25-27) 


| 5#Takubo' nilo i Yasus am 
ibito' ra pahun nu Kinatuaan nu 
Imam. Hili i Piturus sinumunu' ra 
naaling, ka atawoi yak hua lolot nilo 
no. 55Lusar nu pahun hino siino 
apui inulukan ra pandalangon am i 
Piturus pono' inuoi sinumaang pan- 
turung ra ulun nilumibung ra apui 
hino. 56Sangulun amba ruandu' 
nakakito ri Piturus nanturung ra 
maar nu apui binalumbunan hino. 
Hili ruandu' hino nangaulih 
ri Piturus am rahu no rahili, “Hitu 
nga ulun baya-baya' ri Yasus raitu' 
1!” 

5710 yak pahalim i Piturus, rahu 
kono, “Ikaa akakaulih au ra ulun 
hitu!” 

58Ikaa kula' lobos no, kakito po 
i Piturus nu sangulun am rahu nu 
ulun hino, “Oko pono' am sangulun 
intor ra lolot nilo!” 

To yak limbang ri Piturus, “Ikaa, 
sala' au!” 

59Mamaar sajaam lobos no, rahu 
yak nu sangulun no nopororok ri 
Piturus, rahu kono, “Kapio, ulun hitu 
ulun ubason ri Yasus, nga io pono' 
am ulun nu daira Galilia!” 

6010 yak limbang ri Piturus, “Aun 
hitu ka rahu mu, ikaa akapandai au. 
ra rahuon mu tu!” 

Kotongo' ri Piturus ahayam ra 
paa hino, manuk no pono' am aning- 

ukuuk. 6I Yasus pono' am 
nilumipas nahilong ri Piturus. 

Hili i Piturus nakahuang ra Tuhan 
nopongo inindahu rio, “Ikaa po 
aningkukuuk manuk ra orou hitu, in- 
talu ruli' no oko ahalim ra ikaa 
akakaulih rakon.” 62Am sasamput ` 
yak rahili ri Piturus am nantangi' 
sumulikuk. 


I Yasus kinahaya' am inumbal 
(Mat 22:67-68: Mrk 14:65) 


63Ulun amiaha' ri Yasus no a- 
ngahaya' am angumba-ngumbal rio. 
64110 analup ra ulu am mato nano 
am angkimuot rio, rahu kanilo, 
“Balai' bai akai raino, aun anampi- 
ling anumbuk tu riun raino?” 55Am 
asuang po rahu-rahu nilo ahuyai 
ri Yasus. 


I Yasus ra tingkuangon nu Ulun 


Amumutus ra arat nu ugama 
(Mat 26:59-66, Mrk 14:55-64, Yah 18:19-24) 


66Suaban nali mamaayo nu 
ulun Yahudi, am mamaayo nu 
imam, am guru-guru' nu ugama 





22:53 Luk. 19:47, 21:37 

nilumulur, am hili i Yasus inibit ra 
Ulun Amumutus ra arat nu ugama 
nilo. 9'Rahu nilo ri Yasus, “Balain 
mu akai, ka otopot ki' oko Raja' 
Kaayahan nirandi' nu Ala?” 

Limbang ri Yasus, “Kono au min- 
dahu ramuyun, am ikaa yak akau a- 
ngintopot. 68Am kono au angkimuot 
ramuyun, ikaa po akau lumimbang. 
6970 yak intor raino, Ulun Sinusub nu 
Ala tu anturung ra solor ra pamiris 
nu Ala Ansukon Bonsoi no.” 

70Kawi' nilo no inindahu, rahu 
kanilo, “Kono po hino, Anak no oko 
nu Ala?” 

Limbang ri Yasus, “Kono yak nga 
rahu mi no.” 

NHili rahu nilo po, “Ikaa no 
pakuan taka angkinongoh ra rahu nu 
ulun bokon intor ra baal no. Naringoh 
taka noyo rahu natu!” 


I Yasus inibit ra tingkuangon 
ri Pilatus 
(Mat 27:1-2, 11-14, Mrk 15:1-5, Yah 
18:28-38) 


ea IKawi' nu mamaayo hiano in- 
akou am nangibit ri Yasus ra 
tingkuangon ri Pilatus no. 2Ra ting- 
kuangon ri Pilatus no ilo angimuun 
apasala' rio. Rahu nilo, “Napan- 
dayan mai no ulun hitu amalir yak ra 
ulun asuang. lo omopol ra ulun hili 
ikaa ambayal ra sukai ra Raja' Kaisar 
nu Ruum, nga rahu natu io poi Karis- 
tus, sabiton ra Kapa 

3Kimuati' ri Pilatus rahili i Yasus, 
rahu kono, “Kapio ki' oko tu Raja' nu 
ulun Yahudi?” 

Limbang ri Yasus, “Kono yak nga 
rahu mu no.” 

4R ahu ri Pilatus ra mamaayo nu 
imam am ulun asuang hiano, “Kaan- 
do' napandayan ku ra sala' nu ulun 
hitu, am kaando' no raino ukum 
maan ku rio.” 

So yak labing po solor 
panusunusub nilo, rahu kanilo, 

“Intor ra pangubasan no hino ulun nu 
daira Yudia auma' tumabuh, puu- 
puun nali ra daira Galilia, am raino 
nakasuku' noyo ra intok hitu.” 


I Yasus inibit ra tingkuangon 
ri Hirodis 


6Karingoh ri Pilatus rahu nilo 
hino, io pono' am nangkimuot rilo, 
rahu kono, “Kapio ki' ulun hitu ulun 
nu Galilia?” 

7Balai' nilo, am kapandai 
ri Pilatus rahili ra i Yasus hino intor 
ra daira nu pinihang ri Hirodis, hili io 
nanusub ra sauyar nangibit ri Yasus 
ra tingkuangon ri Hirodis, nga paat 
hino 1 Hirodis nakapinaat siino ra 
Yarusalim. 

8] Hirodis anginsuat bonsoi ra io 
nakakito ri Yasus, nga nabuoi noyo 
hua nakaringoh ra aho ra baal 
ri Yasus no, am intor ra hino io asiha' 
ahilong ri Yasus. Kalansanan no io 
akaalap ahilong ra tatandu' kala- 
laban maan ri Yasus. 9Intor ra hino 
kula-kula' suang nu pangkimuatan 
ri Hirodis ri Yasus, io yak i Yasus 
ikaa nilumimbang sahuhumi. 
10Mamaayo pono' nu imam am guru- 
guru' nu ugama inuoi po ri Hirodis 
am napasala' ri Yasus ra kula-kula' 
yak rahu nilo. 

11Hili i Hirodis am sauyar-sauyar 
no rano anguyai am apakauyu' 
ri Yasus, hili ilo namakai rio ra sam- 
payau onsol am oloho, am susubo' 
nilo po ulun nangibit raitu' li, nangi- 
bit ri Yasus inuoi ri Pilatus. 12Orou 
hili pono' i Hirodis am i Pilatus nan- 
duli" nohonsoi nga ra pahulu li ilo 
nangkalaat. 


I Yasus ukumin ra maan potoyo' 
(Mat 27:15-26, Mrk 15:6-15, Yah 


18:39-19:16) 


13][pahi' ri Pilatus mamaayo 
nu imam, mamaayo nu ulun 
Yahudi, am ulun asuang rano 
nilumulur, 14hili io inindahu rilo, 


bb22:69 anturung ra solor ra pamiris: Ilayan ra 20:42. 

rahu kono, “Akau nangibit ra ulun 
hitu inuoi rakon, am rahu mi ulun 
hitu amalir ra ulun asuang. Raino 
au nopongo nakibala' rio ra tingkua- 
ngon mi, io yak kaando' kasaumi po 
sala: napandayan ku ampaat ra 
rahu binalaan mi rakon. 151 Hirodis 
pono' am kono yak hino, nga io 
pono' am napanduli' po ri Yasus 
inuoi ramon. Nga ulun hitu ikaa 
nanguma' ra sala' ampaat ra ukum 
maan potoyo'. 16Hili au anusub ra 
ulun bokon angumbal rio am 
susubo" paulio'.” 
17(Tuki-tukir nu Irau Paska, 
kaubasan ri Pilatus io amalabus 
apauli' ra sangulun niriil ra tayar nu 
ulun asuang.] 18Kawi' nu ulun 
nilumulur ra intok hino nilumuap, 
rahu kanilo, “Potoyon yak ulun hitu! 
I Barabas yak labusin kasiha' mai!” 

19(T Barabas niriil nga io tumabuh 
ra pamarinta am nampatoi, baal hino 
nasauk ra bandar no.) 201 Pilatus 
asiha' amalabus ri Yasus, intor ra 
hino indahu poyo ka ihondo' ra ulun 
asuang rano. 2110 yak ulun asuang 
hiano nilumuap, “Salipon yak io! 
Salipon yak io!” 

2Kaintalu nali, indahu po 
1 Pilatus rilo, “Aun ki' kalaatan 
inuma' no? Kaando' kasaumi po 
sala' no napandayan ku ampaat ra 
ukum maan potoyo'! Au anusub ra 
ulun bokon angumbal rio am susubo' 
paulio'.” 

2310 yak ilo iningkotoh nampaluap 
ra i Yasus salipon yak. Am popor no 
rahili luap nilo no siino balos. 

24Hili 1 Pilatus namaratu' ra ukum 
ri Yasus ra maan potoyo' ampaat ra 
kasihaan nu ulun hiano, 25am 
namalabus ra ulun kasiha' nilo no, io 
hino ulun tumabuh am nampatoi no. 
Hili i Pilatus nanaak ri Yasus rilo 
maya' ra atu kasiha' nilo no anguma'. 


I Yasus sinalip 
(Mat 27:32-44, Mrk 15:21-32: Yah 19:17-27) 


26Hili ilo nangibit ri Yasus. 
Kotongo' nilo angkiralan katiwol 
nilo Bsangulun  ininggalanan 
ri Simun, intor ra daira Kirini, muoi 
ra bandar Yarusalim. Takubo' nilo 
1 Simun am likati' nilo pasaani' ra 
salip hino am sumunu' ri Yasus. 
27Asuang po ulun sinumunu' 
inaya' ri Yasus, ra lolot nu ulun 
asuang hiano siino po kula-kula' 
ruandu'. Ruandu' hiano satangi-ta- 
ngi" am kumohos nga ilo akaasi' bon- 
soi ri Yasus. 

2810 yak pangalii' i Yasus ra ruan- 
du' hiano am rahu no, “U ruandu' nu 
Yarusalim! Ikaa tangian mi au. Onsoi 
akau antangi' ra inan mi tohom am 
anak-anak mi. 29Nga siino paat no 
rahili ulun auma' mindahu, “Asatu' 
bonsoi kawi' nu ruandu' ikaa ihondo' 
pahali', ikaa ihondo' pahanak am 
ikaa ihondo' papatiti' ra lilia'!” 
30Paat nu hili nga ulun auma' min- 
dahu ra kawi' nu ruau, Tutuko' nga 
akai? Am ilo mindahu ra kawi' nu in- 
uluh, Rumbuni' nga akai! 31Kono po 
hino pakuan nilo rakon ohondo' ra 
taun amata', aun ki" maan nilo rahili 
ramuyun ohondo' ra taun naansak!” 

32Siino po ulun bokon ruo 
ngaulun, ilo ruo ulun alaat, inukuman 
ra maan potoyo' am inibit ra maan 
salipo' pasinggauwo' ri Yasus. 
33Pakasuku' ilo ra intok sabiton ra 
“Kuapak”, hili ilo nanalip ri Yasus 
am ruo ngaulun alaat hiano, sangulun 
solor ra pamiris am sangulun no solor 
ra kait ri Yasus no. Hili i Yasus 
nasambayang, “U Ama', ampunin 
mu ilo! Nga ilo ikaa akapandai ra aun 
inuma' nilo.” 

35Hili pahuhundi' ulun hiano ra 
antatayar ra pakayan ri Yasus. Kawi' 


CC23:34 Luang nu buku nakalair kaando"' tinulisan ra rahu nu ayat 34. 

nu ulun tinumuor ra intok hino 
ahilong ri Yasus, paat nu hino 
mamaayo nu ulun Yahudi ahuyai 
ri Yasus, rahu kanilo, “To nopongo 
napakaayah ra ulun bokon kinamin 
no raino kaayaho' inan no tohom, nu 
kono io topo-topot Raja' Kaayahan 
pinili' nu Ala!” 

36Sauyar-sauyar rano pono am 
nahuyai rio. Ilo inuoi imaar am 
nanaak ra ruu' nu anggur asangiu no 
ri Yasus, 37am rahu nilo, “Kono po 
oko otopot Raja' nu ulun Yahudi, 
kaayahon mu inan mu no!” 

38Ra limbou nu ulu ri Yasus no 
siino sinuratan kono hitu, rahu no, 
“Ulun hitu nga Raja' nu ulun 
Yahudi.” 

3Sangulun ra lolot nu ulun alaat 
sinalip hiano nahuyai ri Yasus. Rahu 
kono, “Kaa ki' kapio oko Raja' 
Kaayahan? Intor ra hino, kaayahon 
mu inan mu no am paayai' akai po!” 

4010 yak rangan nu ulun alaat hino 
nomopol rio, rahu no, “Ikaa ki' alaa' 
oko ra Ala? Oko inukuman maan 

otoyo" ohondo' rio. 4110 yak iito ruo 

inukuman ampaat ra atu inuma' to. 
Io yak ulun hitu kaando' sahuhumi 
sala' inuma' no!” 

42Hili rahu nu sangulun hino, “U 
Yasus, huangon mu au rahili ra paat 
mu matong rahili asauk ra raja!” 

43R ahu ri Yasus ra ulun hino, 
“Mintopot ko yak. Orou hitu oko 
baya-baya' rakon ra intok nu Ala.” 


Pinatayan ri Yasus 
(Mat 27:45-56, Mrk 15:33-41, Yah 19:28-30) 


44Mamaar tanga' nu orou, 
mato nu orou nilumondom am luput 
nu daira hino nolondom ra buoi no 
talu ngajaam li. 45Kain pinomololot 
ra Sulap Nabahuan Bonsoi hino ra 
Pahun nu Tuhan nainta' ruo nan- 
suai. 46Hili i Yasus nilumuap ra 
rahu aingor, rahu no, “Ama! Au 

anaak ra bayah ku riun!” Popor yak 
nu rahu nali am tutus no nu pinawo 
no. 

4/Katua' nu sauyar hino nakakito 
ra baal hino, io pono' am nangansu- 
ngansuk ra Ala. Hili rahu no, “Kapio 
ulun hitu kaando' sala'!” 

48Ulun asuang inatong ra hino 
inuoi pahilong ra i Yasus salipon no, 
nakakito ra baal nasauk hino. Hili 
kawi' nilo no inuli' ra huang angkuli'. 
49Am kawi' nu ranga-rangan ri Yasus 
am kono po hino nu ruandu' inaya' 
rio intor ra Galilia, ilo tinumuor yak 
ra intok atawo-tawoi no am nahilong 
ra baal nasauk hino. 


Yasus nilobong 
(Mat 27:57-61, Mrk 15:42-47: Yah 19:38-42) 


50-51Siino sangulun ininggala- 
nan ri Yusup, haling ra bandar 
Arimatia ra daira Yudia. Io sangu- 
lun onsoi ra huang am kalalansanan 
nu ulun, am io pono' angkinaan po 
ra paat nu Ala amihang ra ulun. 
Hama' pono' 10 sangulun tutuumon 
ra lolot nu Ulun Amumutus ra arat 
nu ugama am ikaa namalihua ra 
namutusan nu mamaayo bokon 
rano. 

521 Yusup pono' am inuoi indahu 
ri Pilatus ra io asiha' angundut ra 
bangkai ri Yasus no. 53Hili io inuoi 
napatuun ra bangkai ri Yasus no ra 
salıp hino, am riliti' ra kain aningga- 
las. Pongo nu hino hili io inuoi 
namului ra bangkai ri Yasus no ra 
luang nu lobong ra batu pinaluangan 
nano, am lobong hino ikaa poyo 
namulian ra bangkai. 54Orou hino 
orou pamalairan am paat hino maar 
noyo rumalih ra Orou Taahan. 

55Ruandu-ruandu' inaya' ri Yasus 
haling ra Galilia inaya' ri Yusup am 
nahilong ra lobong hino. Am ilai' nilo 
po aun koson pinakuan namului ra 

angkai ri Yasus no. 56Hili ilo inuli' 


23:36 Nan. 69:21 23:45 Kas. 26:31-33 23:46 Nan. 31:5 23:49 Luk. 8:2-3 23:56 Nah. 20:10, 

am namalair ra minak aamis ra 
howou am kula-kula' po bokon aamis 
ra howou rano pamarabul rilo ra 
bangkai ri Yasus no. 

Paat nu QOrou Taahan, ilo 
tinumooh ikaa angkaraya' nga ilo 
maya' ra Arat sinuratan ri Musa. 


I Yasus pinanduli' kaayaho' 
(Mat 28:1-10: Mrk 16:1-8: Yah 
20:1-10) 


24 IMamaar katawang ra orou 
<T minggu li, ruandu-ruandu' 
hiano inuo1 ra lobong no am nangibit 
ra minak am tutuu' aamis ra howou 
ra lobong hino. 2Pakasuku' ilo ra 
lobong no, ilong nilo am inimbisan no 
batu pinonompon ra luang nu lobong 
hino. 3Hili ilo inunsop ra luang nu 
lobong hino, io yak kaando' no hua 
bangkai nu Tuhan Yasus li ra intok 
hino. 

4Kotongo' nilo tuo-tuor ra hino am 
naingo ampahuang ra baal hino, 
pulali-lali' nu ruo ngaulun tuo-tuor 
ra talab nilo no am pakai nilo no 
kumulirou. 5Ruandu' hiano nangka- 
laa' bonsoi, hili ilo nahulatur niru- 
mungu' am suku' ra tana' no, am paat 
nu hino rahu nu ruo ngaulun hiano 
rilo, “Kulo ki' uyumo' mi ulun nan- 
duli" naayah ra lolot nu ulun inatoi? 
6Kaando' no io ra hitu. Pinanduli' 
noyo kaayaho'! Huangon mi nga aun 
nopongo binalaan no ramuyun ra 
paat no siino ra Galilia li, 7nga “Ulun 
Sinusub nu Ala ikaa mulalas taakin 
ra ulun nakasala', hili io salipon, am 
paat nu katalu orou io anduli' 
aayah? ” 

8Hili ruandu' hiano nakahuang ra 
aun binalaan ri Yasus li rilo. 9Pan- 
duli' ilo intor ra lobong hino, am 
pahulit ilo ra oopor am saumi ulun 
sususubon hiano am kawi' nu ulun 
ubason bokon rano. 19Ruandu' hiano 

nambala' ra kawi' nu baal hino ra 
ulun ubason ri Yasus rano, io hino 
I Maria ulun intor ra Makdalina, 
1 Yohana ami Maria ina' ri Yakup, 
am poyo ruandu-ruandu' bokon ra- 
ngan nilo. 

11To yak pamahuangan nu ulun 
sususubon hiano ra rahu nu ruandu' 
hiano io hino uliton bokon. Ikaa ilo a- 
ngintopot ra ulit-ulit nu ruandu' 
hiano. 

1210 yak luat ri Piturus am nanim- 
bul inuoi ra lalabangan no. 
Pakasuku' io ra lobong no hili io 
kinumoob nahilong ra luang nu 
lobong hino, am kain aninggalas no 
yak siino ra hino. Nololob bonsoi i 
Piturus, hili io inuli' am asuang bon- 
soi pangkimuatan siino ra huang 
ri Piturus no intor ra baal nopongo 
nasauk hino. 


Ra tanga" nu ralan muoi ra Imaus 
(Mik 16:12-13) 


13Paat nu orou hili po, ruo 
ngaulun ubason ri Yasus inakou 
inuoi ra saumi pamahunan sabiton 
ra Imaus, tawol no ra Yarusalim 
maar oo0por am rondo' kilomito. 
14Kotongo' nilo makou no, ilo 
ahayam intor ra kawi' nu baal no- 
pongo nasauk hino, ISPaat nilo 
arimba-rimbang ahayam am am- 
pinana ra baal nopongo nasauk 
ino, ratong ri Yasus am inakou ni- 
rumangan rilo. 16llo akakito 
ri Yasus, io yak siino saumi angu- 
ma" rilo ikaa akakaulih ri Yasus. 
17Rahu ri Yasus rilo, “Aun ayamon 
mi ra akau angkiralan tu?” 

Hili ilo tinumooh am asusa' bon- 
soi huang nilo. 18Sangulun ra lolot 
nilo ruo, io hino ininggalanan ri 
Kiliopas, nangkimuot ri Yasus, rahu 
kono, “Pahaka' bahu yak ki' oko 
atong ra Yarusalim, ra oko ikaa 





dd24:12 Luang nu buku nakalair kaando' tinulisan ra rahu nu ayat 12. 


24:6-7 Mat. 16:21, 17:22-23, 20:18-19, Mrk. 8:31, 9:31, 10:33-34, Luk. 9:22, 18:31-33 

a a ra baal bahu-bahu nasauk 
tili?” 

19Rahu ri Yasus, “Aun ki' baal 
nasauk hino?” 

Limbang nilo, “Baal nasauk intor 
ra baal ri Yasus ulun nu Nasarit. Io 
sangulun angindul ra rahu nu Ala. 
Pahayaman no am kawi' nu inuma' 
no akakuasa' ra pahilayan nu Ala am 
pahilayan nu ulun. 20Mamaayo nu 
imam am mamaayo nu bansa' taka 
nanaak rio ra ukumin maan potoyo', 
am ilo nanalip rio! 21Lai' halan am io 
nga kalansanan mai anaak am 
amalabus ra bansa' Israil! Am hitu 
no katalu orou ra puun nu baal hino 
nasauk. 22Am siino po kula-kula' 
ruandu' ra lolot mai nahulit ramon 
suku' akai nakaliar. Susuab borook 
ra orou minggu” li, ilo inuoi ra 
lobong. 2310 yak kaando' nakito nilo 
bangkai ri Yasus ra lobong hino. Hili 
ilo nanduli' am nahulit ra ilo 
nakakito ra malaikat, am malaikat 
hiano nahulit ra i Yasus nanduli' 
naayah. 2#Kula-kula' ulun ra lolot 
mal inuoi ra lobong hino am nahilong 
ra baal nasauk hino am kawi' nu in- 
ulit nilo asuhut yak, i Yasus yak ikaa 
nakito nilo.” 

25Hili rahu ri Yasus rilo, “Akau 
hitu sasambungon! Kapio akau abuoi 
akarati' am ikaa angintopot ra kawi' 
nu binalaan nu ulun angindul ra rahu 
nu Ala! 26Raja' Kaayahan hino ikaa 
mulalas akaliman ra ila' hino, hili io 
ansukon.” 

27Hili i Yasus nambala' rilo ra 
kawi' nu nasuratan ra Kitap intor ra 
baal. no, mimpuun ra Kitap ri Musa 
am buku sinuratan nu ulun angindul 
ra rahu nu Ala. 

28Paat nilo maar suku' ra 
pamahunan oyon nilo no, hili i Yasus 
ra kuon no asiha' yak arambus 
makou. 21o yak ilo namunaau 
ri Yasus rumangan rilo po. Rahu 


nilo, “Mapit ko po ombolong ra intok 
mai tu, nga amal' noyo am maar noyo 
kolondom.” Hili i Yasus pono' am in- 
unsop ra pahun nilo no am nom- 
bolong ra hino. 

30Paat nilo nanturung angakan, 
alapo' ri Yasus ruti' no am nasam- 
bayang mindahu tarima' kasi' ra Ala. 
To nanubing ra ruti' hino am nanaak 
rilo. 31Hili ilo nakapandai ra ulun 
hino i Yasus. Io yak i Yasus nalawo 
yak ra pahilayan nilo, 32Rahu nilo ra 
sangulun am sangulun, “Kaa ki' a- 
nginsuat bonsoi huang to raitu', ra 
paat no ahayam riito ra tanga' ralan, 
am ambala' ra rahu nasuratan ra 
Kitap?” 

33Paat hino po parayus ilo nan- 
duli' ra Yarusalim. Ra hino ilo 
nakasuku' ra intok nu oo0opor am 
rondo" ngaulun ulun sususubon 
ri Yasus no am ulun bokon rano. 
34Rahu kono nu ulun hiano, “Kapio, 
otopot Tuhan nanduli' naayah! Io no- 
pongo napakito ra inan no ri Simun!” 

3SR uo ngaulun ubason ri Yasus 
bahu inatong hino nahulit ra atu 
nasauk rilo ra paat nilo angkiralan, 
am aun koson nilo nakakaulih ra 
Tuhan ra paat no nanubi-nubing ra 
ruti'. 


I Yasus inintalang ra ulun ubason no 
rano 
(Mat 28:16-20, Mrk 16:14-18, Yah 20:19-23: 
Inuma' 1:6-8) 


36Kotongo' nilo ahahayam, 
pulali' yak ri Yasus am tuo-tuor ra 
tanga' nilo no, am rahu no, “Insuat 
am kaansayan ra tayar mi!” 
37Kawi' nilo no pono' am nakaliar 
am nangkalaa', sinalu nilo nu alingu. 
3810 yak rahu ri Yasus, “Kulo ki' akau 
pangkalaa'? Kulo ki' akau ruo-ruo 
huang? 39Lat' mi longon am kalayam 
kutu. Ilayan mi nga, au nga hitu! 


ee24:36 Luang nu buku nakalair kaando"' tinulisan ra rahu: am indahu, “Insuat am kaansayan 


ra tayar mi!” 

Kangkamon mi nga am huango', nga 
alingu hino kaando' kual karuo kono 
am tulang, sala' ka kono pahilayan mi 
rakon tu.” 

40Kotongo' no rahu-rahu am io p 
napakito ra longon am kalayam no: 
41Am kotongo' po nu ulun ubason 
ri Yasus no ikaa po nakapangintopot, 
nga anginsuat hua ilo am ololob bon- 
soi, hili pangkimuot po i Yasus rilo, 
rahu kono, “Siino ki' kanon mi ra 
hitu?” 

42Hili ilo nanaak ri Yasus ra song- 
kolot pait tinunuan. 43 Apuo' ri Yasus 
pait hino am akano' ra tingkuangon 
nilo no. 

44Pongo no nangakan, rahu kono 
po ra ulun ubason no hiano, “Hitu 
baal asauk kuon ku ramuyun ra 
pahulu li ra paat ku baya-baya' 
ramuyun. Nga tuki-tukir nu baal 
nasuratan intor ra baal ku ra luang nu 
buku ri Musa, am buku nu ulun a- 
ngindul ra rahu nu Ala, am buku 
Nanian Pangansukan, ikaa mulalas 
pasaukon yak.” 

45Am unggai' ri Yasus huang nilo 
hili ilo akarati' ra rahu nasuratan ra 
luang nu Kitap. 46Hili rahu ri Yasus 
rilo, “Siino nasuratan ra Kitap nga 
ikaa mulalas Raja' Kaayahan hino 
auma' aila', am matoi am anduli' 

aayah intor ra patayan ra paat nu 
orou katalu. 47Am poyo, intor ra ing- 
galan nu Raja' Kaayahan hino onsoi 
balain ra kawi' nu bansa' ra kawi' nu 
ulun mimpoi ra sala' nilo, am Ala a- 
ngampun ra sala' nilo. Am aho hino 
balain yak poroyolo' mimpuun ra 
Yarusalim. 48Akau ambala' ra kawi' 
nu baal hitu nga akau hua nakakito. 
49Am au anaak ramuyun ra aun no- 
pongo nirandi' ku ri Ama". Io yak 
onsoi kulimanin mi yak ra bandar 
hitu suku' ra kuasa' nu Ala mintup 
ramuyun.” 


I Yasus pinasimpor ra Surga' 
(Mrk 16:19-20, Inu 1:9-11) 


50Pongo nu hino ibito' 
ri Yasus ilo ra taning nu bandar 
hino suku' ra Baitani. Ra intok hino 
io nopotoroi ra longon no, hili 
nanambayang namarakat rilo. 
5IKotongo' no nanguma' ra baal 
hino, io pono' am tinumatang 
pinasimpor ra Surga', hil io 
nakapansuai ra ulun ubason no 
rano. 52Ulun ubason no rano niru- 
mungu' sinumamba rio, am panduli' 
ilo ra Yarusalim ra huang anginsuat 
bonsoi, 53am ilo hai-hait angansu- 
ngansuk ra Ala ra Pahun nu Tuhan. 


[24:40 Luang nu buku nakalair kaando' tinulisan ra rahu nu ayat 40. 
8824:51 Luang nu buku nakalair kaando: tinumatang pinasimpor ra Surga' hili. 


24:49 Inu. 1:4 24:50-51 Inu. 1:9-11 

Rahu Papaintalangan 


Randalom nu Aho Onsoi hitu Yasus pinaintalang ra rahu nu Ala ampus- 
ampus nasauk ra ulun am inurong ra lolot taka. Ohondo' ra nirahu ra suot 
nu buku hitu Aho Onsoi hitu tinulisan hili ulun ambasa' ra buku hitu angin- 
topot ra Yasus nga Raja' Kaayahan nopongo nirandi' nu Ala am io Anak nu 
Ala. Hili mimpuun ra intopot nilo rio, ilo akaalap ra bayah (20:31). 

Rahu pinamahulu napaintalang ra Rahu nu Ala ampus-ampus hino io hino 
Yasus. Bahian kasaa' ra buku hitu ahulit ra nansalinutan kalalaban nopongo 
inuma' no. Tatandu' kalalaban hino anilu' ra Yasus hino Raja' Kaayahan 
nirandi' nu Ala, am io Anak nu Ala. Tuki-tukir pahulitan ra kalalaban rina- 
nganan ra pahayaman nu Tuhan Yasus ra ulun-ulun. Intor ra pahayaman- 
pahayaman hino atalang kapio ra aun langus nu tatandu' kalalaban hino. 
Luang nu bahian hitu pinaintalang nga siino ulun mintopot ri Yasus am asauk 
ra ulun ubason no i0 yak siino po mansang rio am ikaa asiha' mintopot rio. 

Bahian 13-17 ahulit ra aun koson nu pansiluluman ri Yasus am ulun ubason 
no rano ra paat nu londom panakuban ri Yasus am aun koson no namalair 
am napaingkotoh ra huang nilo ra paat londom hili. Bahian-bahian 
pamaparan ahulit ra aun koson ri Yasus tinakub am binisara', am aun koson 
no ra 10 sinalip, inatoi am pinanduli' kaayaho' am aun koson no inintalang ra 
ulun ubason no ra pongo no pinanduli' kaayaho'. 

Pahulitan ra sangulun ruandv' tinakub nga nampalapau (8:1-11), pinaun- 
sop ra lolot nu tatandu' kurungan maayo nga asuang buku am salinan-salinan 
ra bahu li ikaa nanulis ra pahulitan hino. Io yak siino nanulis ra kula-kula' 
kaintok. Randalom nu buku hitu Yahaya apakaulu' ra taak, io hino bayah 
otopot am ampus-ampus tinaakan nu Ala mimpuun ri Karistus. Taak hino 
inimuunan noyo ra tana' am alimanan nu ulun-ulun angintopot ri Yasus asauk 
ra ralan muoi ra Ala, asauk ra apaintalang ra Ala, am asauk ra anaak ra bayah. 
Inuma' ri Yahaya io hino pangabihan-pangabihan inalap no intor ra baal tukir 
orou ra anilu' ra katapatan-katapatan nu bayah, papahandaan, siang, ruti', 
bantang, hambala' am rumba no, taunan nu anggur am kinawa' no. 


Suot nu Aho hitu 


Pangimuunan 1:1-18 

Yahaya omomororob am ulun-ulun lali" nasauk ubason ri Yasus 1:19-51 
Karaya' ri Yasus tanga' nu ulun 2:1-12:50 

Orou-orou pangawian ra Yarusalim am maar ra Yarusalim 13:1-19:42 
Linuatan ri Yasus am napaintalangan ra inan no 20:1-31 

Pamaparan: papaintalangan ra inan no poyo ra Galilia 21:1-25 

Aho Onsol angibit ra kaayahan 


1 IKaapo tana' tu nasauk siino no 
ulun sabiton ra Rahu lai-lair noyo 
siino. Rahu hino nirumangan ra Ala 
am Rahu hino ohondo' ra Ala. 2Io ni- 
rumangan ra Ala intor ra puu-puun 
nali 3am intor ra Rahu hino Ala na- 
nguma' ra kawi' nu atu-atu. Kono po 
ikaa Rahu hino kawi' nu atu-atu ra 
tana' tu am limbowon kaando' 
kasaumi po asauk. #Rahu hino nga 
nanaak ra bayah” ra kawi' nu aayah 
am kaayahan hino napakawantang ra 
kawi' nu ulun. SAwantang hino 
apakawantang ra olondom, am olon- 
dom hino ikaa nakalasa' ra awantang 
hino. 

6Siino sangulun sinusub nu Ala i- 
ninggalanan ri Yahaya. 7Io inatong 
amala' ra ulun intor ra baal nu awan- 
tang hino. Io ambala' ra baal nu 
awantang hino hili kawi" nu ulun ang- 
kinongoh ra pambalaan hino am min- 
topot yak ra awantang hino. 8Sala' ka 
Yahaya awantang hino, io yak io in- 
atong muoi yak ambala' ra baal nu 
awantang hino. 

9Hitu nga awantang otopot io hino 
awantang sinumuku' ra tana' tu am 
apakito ra awantang hino ra ulun nu 
tana". 19Rahu hino siino ra tana' tu. 
Intor ra Rahu hino Ala napasauk ra 
tana' tu, io yak ulun ra tana" hitu ikaa 
akakaulih rio. Io sinumuku' ra 
nagiri no tohom, io yak bansa" no 
tohom ikaa apaunsop rio. 1210 yak 
tayar nu ulun apaunsop am anginto- 
pot rio, taakin no ra kuasa' hili asauk 
ra anak-anak nu Ala. BAm ulun 
asauk ra anak-anak nu Ala sala' ka 
anakon nu ulun io yak Ala asauk ra 
ama' nilo. 

14Rahu hino nopongo sinumauk ra 
ulun, hili inurong nirumangan ritaka. 
Am itaka nakailong ra hayo nu kuasa' 
kaansukan io hino kuasa' kaansukan 
nu sangulun anak nu Ama' Ala. Am 
lumangus ra anak hino itaka 
akakaulih ra Ala am asi' no ritaka. 

15] Yahaya inatong ambala' ra 
baal nu Rahu hino. Rahu no, “Hitu 
nga ulun kuon ku matong naaling 
intor rakon io yak io labing aulu' intor 
rakon, nga ikaa po au inanak am lai- 
lair noyo siino.” 

1610 akaasi' kapio kaando' popor 
no io anaak ra barakat ritaka. 17Ala 
nanaak ra Arat nu ugama no ri Musa 
li, io yak asi' am katapatan nu Ala 
pinaintalang lumangus ri Yasus 
Karistus. 18Kaando' kasangulun po 
nakakito ra Ala. Anak A nu Ala 
saumi hino ohondo' ra Ala Ama' no 
am namarangan rio, io nga napain- 
talang ra Ala Ama' ritaka. 


Pambalaan ri Yahaya 
(Mat 3:1-12, Mrk 1:1-8, Luk 3:1-18) 


19Mamaayo-mamaayo nu ulun 

Yahudi siino ra bandar Yarusalim 
nanusub ra kula-kula' imam am 
kula-kula' ulun ri Liwi muoi angki- 
muot ri Yahaya, rahu kanilo, “Aun 
ki" oko tu?” 

20Yahaya namalihua ikaa nahalim 
io yak io inindahu kapio-pio, rahu no, 
“Au hitu sala' ka Raja' Kaayahan 
nirandi' nu Ala li.” 

21Limbang nu ulun hiano, “Kono 
po hino, aun ki' oko hitu? Ilia ki' 
oko?” 

Limbang ri Yahaya, “Sala'.” 

Am rahu kanilo po, “Oko ki' ulun 
angindul ra rahu nu Ala kuon li??? 


41:4 Rahu hino nanaak ra bayah: karuo kono am, kawi' nu pinasauk hiano okotohom ra bayah 


nu kono ilo sumilulum ra rahu hino. 


51:21 Ulun angindul ra rahu nu Ala Namagun kuon li: lo nga lansanon ra matong ambala' 


aparayol ra ratangan nu Raja' Kaayahan hino. 


1:6 Mat. 3:1, Mrk. 1:4, Luk. 3:1-2 1:21 Laup. 18:15, 18, Mal. 4:5 

Limbang kono po ri Yahaya, 
“Sala".” 
22Am rahu kono po nu ulun hiano, 
“Mindahu ko nga ramon aun ki' oko 
hitu. Nga kaando' naapo pamalim- 
bang mai ra ulun-ulun nanusub 
ramon rano. Balaan mu raino, aun ki' 
oko tu?” 
23Limbang ri Yahaya, “Au nga 
kuon ri Yasaya li, sangulun angindul 
ra rahu nu Ala, rahu kono, 
“Sangulun lua-luap ra tana" 
asuang ra batu ain inahison 
li, rahu kono, 
Lairon mi ralan aluinbis ra 
tayar nu Tuhan? ” 
24Ulun-ulun sinusub nu ulun 
Parisi” hiano nangkimuot ri Yahaya, 
25rahu kanilo rio, “Kono po oko sala' 
Raja' Kaayahan am sala'i Ilia, 
karuo kono am ulun angindul ra rahu 
nu Ala kuon li, kulo ki' oko omororob 
ra ulun?” 
26Limbang ri Yahaya, “Au 
omororob ramuyun ra siang yak. Io 
yak siino sangulun ininggayou ra lolot 
mi ikaa akaulihan mi. 2710 matong 
ahinaaling intor rakon 10 yak au 
anunuloon amalalah pono' ra abot- 
abot nu kasut nano am ikaa yak au 
akatuma'.” 
28Kawi' nu hino nasauk ra bandar 
Baitani ra sandaup nu siang Yordan 
solor ra saraton, ra hino nga intok 
ri Yahaya omororob ra ulun. 


Maak nu Rumba nu Ala 


29Suaban nali kakito ri Yahaya 
i Yasus sumuku' rio. Hili rahu no, 
“Tlai' mi Maak nu Rumba nu Ala, lu- 
mangus rio sala' nu ulun nu tana" tu 
inampunan. 30Hitu nga ulun kuon 
kuli matong naaling ra on li, io yak 10 
labing aulu' kuasa' intor rakon nga 
kaapo au inaak lai-lair noyo siino. 

31Ra pahulu li au ikaa akapandai ra 
ulun hitu io hino matong ahinaaling 
rakon, 10 yak au matong omororob ra 
ulun ra siang hili bansa' Israil 
akakaulih rio.” 

32] Yahaya pono' am nambala' ra 
aun nakito no, rahu no, “Au nakakito 
ra Ro nu Ala tinumuun ohondo' ra 
susuit asang intor ra limbowon hili 
sinumorop am nirumangan rio. 
33Ikaa po nasauk baal hino ikaa po au 
akapandai ra ulun hitu io hino ulun 
matong ahinaaling rakon. Io yak Ala 
nanusub rakon omororob ra ulun ra 
siang, am rahu no rakon, “Paat mu 
akakito ra Ro nu Ala tumuun am 
sumorop ra sangulun no, io nga omo- 
rorob ra ulun ra Ro nu Ala.” ” #Rahu 
po ri Yahaya, “Au nopongo nakakito 
rio. Hino puun no au aatas ambala' 
nga io kapio-pio Anak nu Ala.” 


Puu-puun ri Yasus namili' ra 
ulun ubason no 


35Suaban nali i Yahaya am ruo 
ngaulun ulun ubason no inuoi po ra 
intok hino. 36Paat no nakakito 
ri Yasus nansail, rahu kono, “Ilai' mi 
nga raino! Hino nga raino Maak nu 
Rumba nu Ala li.” 

37Pakaringoh ruo ngaulun ubason 
ri Yahaya no ra hino am parambus 
ilo inaya' ri Yasus. 38Pangalii' 
i Yasus am ilong kono ruo ngaulun 
sunu-sunu' rio. Hili rahu no rilo, 
“Aun ki' uyumon mi tu?” 

Limbang kanilo, “Rabi aun ki' in- 
tokon mu?” (“Rabi” atungon no 
guru'.) 

39Limbang 1 ri Yasus, “Ikon mi nga 
am ilayan mi.” 

Hili ilo inaya' ri Yasus am kakito 
nilo intok nano am ilo pono' niruma- 
ngan rio ra orou hili. Paat hino jaam 
kaapat solor ra kamayon. 


C1:24 Ulun sinusub nu ulun Parisi: Karuo kono am: ulun sinusub hiano io hino Parisi. 


1:23 Yas. 40:3 

40Sangulun intor ra lolot nu ruo 
ngaulun nakaringoh ra rahu 
ri Yahaya no inaya" ri Yasus io hino 
i Andanias, pahaka' ri Simun Piturus. 
41Am uyumo' ri Andarias i Simun, 
pahaka' no hino am rahu no, “Nakito 
mai no Raja' Kaayahan nirandi' nu 
Ala li, sabiton taka ri Masias li.” tia 
tungon nu “Masias” ra rahu nu ulun 
Yunani io hino “Karistus” karuo 
kono,am Raja' Kaayahan nirandi' nu 
Ala.) 4210 nangibit ri Simun inuoi 
ri Yasus. 

Pahilong i Yasus ri Simun hili io 
inindahu, rahu kono, “Oko hitu 
i Simun, anak ri Yahaya. Oko auma' 
sabiton ri Kipas.” (“Kipas”, ohondo' 
yak ra panabitan ri Piturus atungon 
no ruau nu batu.) 


Yasus ahipah ri Pilipus am 
Natanil 


43Suaban nali Yasus inuoi ra daira 
Galilia, hili io tinumiwol ri Pilipus, 
am rahu no, “Maya' ko rakon!” 

441 Pilipus hino ulun nu bandar 
Baitsaida io hino intokon ri An- 
darias am i Piturus. 4am uyumo' po 
ri Pilipus i Natanil am paat no 
nakatiwol hili rahu ri Pilipus rio, 
rahu kono, “Nakito mai no ulun 
sinabit ri Musa ra buku nanuratan ra 
arat nu ugama am nasuratan ra 
Kitap-kitap nu ulun angindul ra rahu 
nu Ala. Io nga ininggalanan ri Yasus 
anak ri Yusup haling ra bandar 
Nasarit.” 

4610 yak rahu ri Natanil rio, “Siino 
ki" atu-atu onsoi matong intor ra ban- 
dar Nasarit?” 

Rahu kono ri Pilipus, “Ikon mu 
oyon to ilai'.” 

47Kakito ri Yasus i Natanil maar 
pakasuku' am rahu no, “Hitu nga sa- 
ngulun bansa' Israil otopot, ulun hitu 

ikaa ambuak karuo kono am am- 
paruung.” 

48R ahu ri Natanil, “Aun koson mu 
akakaulih rakon?” 

Limbang ri Yasus rio, “Kaapo 
i Pilipus nangipah riun, nakito ku no 
oko nanturung ra puun nu santaun 
ara aamis.” 

49Limbang ri Natanil rio, “U 
Guru', oko nga Anak nu Ala, oko nga 
Raja' nu ulun Israil.” 

50Limbang ri Yasus rio, “Anginto- 
pot ki' oko ra kawi' nu baal hino? 
Nga au nopongo inindahu riun, “Au 
nakakito riun ra puun nu santaun ara 
aamis?” Oko akakito rahili ra baa- 
baal labing kasumpaan sumunu' ra 
hitu!” 

S1Am rahu po ri Yasus rilo, “Hua- 
ngon mi onsoi-onsoi rahu kutu, akau 
akakito rahili ra limbowon tumabang 
am kawi' nu malaikat nu Ala tumuun 
am sumimpor ra rasawat nu Ulun 
Sinusub nu Ala.” 


Pahuatan nasauk ra bandar 
Kana 


lRuo orou lolot no, am siino po 
2 irau pahuatan ra bandar nu Kana 
ra daira Galilia, am ina' ri Yasus no 
siino ra hino. 2I Yasus am ulun 
ubason no rano inipahan po muol ra 
pahuatan hino. 3Paat nu ruu' nu ang- 
gur hino naawi' indahu ina' ri Yasus 
no rio, “Naawian no ilo ra ruu' nu 
anggur.” 

4Limbang ri Yasus, “U ina', ikaa 
kula' onsoi ra kono oko anusub rakon 
anguma' ra atu-atu, nga ikaa po 
nasuku' orou ku.” 

SRahu nu ina' ri Yasus no ra ulun 
angang ator hiano, “Onsoi yak in- 
suhuton mi kawi' nu panusuban no 
ramuyun.” 

6Ra hino siino onom sampa', intok 
nu siang pambabahuan maya' ra Arat 


41:41 Masias...Raja Kaayahan: Hayan mi ra Kamus raliwi nu rahu Karistus. 

sinuratan ri Musa. Tuki- tukir nu 
sampa', hiano auma', suangin ra 
siang maar aatus ngalito. TRahu 
ri Yasus ra ulun angangator hiano, 
“Panuon mi sampa' hiatu ra siang.” 
Am panuuk ulun hiano ra siang suku' 
sampa' hiano napanu'. 

8Am rahu po ri Yasus ra ulun 
hiano, “Anuuk ka raino am 
pakinami' ra ulun amih ang ra 
pahuatan hino.” Am ilo pono' inaya' 
ra panusuban ri Yasus no. 

9Paat nu ulun amihang ra 

ahuatan hino nanginam am siang 
ino nasauk ra ruu' nu anggur, i0 ikaa 

akapandai ra aun haling nu ruu' nu 
anggur hino. (Ulun angangator rano 
yak akapandai nga ilo hua nanuuk ra 
siang hino). Am ipahi' nu amimihang 
ra uwot hino ungkuyon ahuot hino. 
104m rahu no ra ungkuyon ahuot 
hino, “Kaubasan nu uwot kono hitu 
tuki-tukir nu ulun apainum pahulu ra 
ruu' nu anggur aamis, am kono ulun 
tambului hiano akaandas anginum 
hili io apainum ra ruu' nu anggur 
ikaa kula' aamis. Io yak oko namului 
ra ruu' nu anggur aamis suku' raino.” 

11Hino nga puu-puun nu tatandu' 
kalalaban inuma' ri Yasus ra bandar 
nu Kana ra daira Galilia. Io apakito 
ra kuasa' kaansukan no, am ulun 
ubason no rano pono' inintopot rio. 

12Pongo nu hino i Yasus am ina' 
am pahaka-pahaka' no am ulun 
ubason no rano inuoi ra bandar 
Kaparnaum am inayan ra hino kula- 
kula' orou. 


Yasus inunsop ra Pahun nu Tuhan 
(Mat 21:12-13: Mrk 11:15-17: Luk 19:45-46) 


13Paat nu Irau Paska nu ulun 
Yahudi amaar asauk, i Yasus 
pahulu inuoi ra bandar Yarusalim. 
14Ra lusar nu Pahun nu Tuhan ra 
Yarusalim, io nakakito ra kula-kula' 
ulun antatalan ra sapi' am rumba 
am susuit asang, am siino poyo 

kula-kula' ulun anunukar ra usin 
anturung ra mija' nilo no. I5Yasus 
namaal ra lalapos intor ra tali am 
usoho' no pahiruo' kawi' nu kium, 
io hino rumba am sapi' intor ra 
pahun nu Tuhan. Io namalukaang 
ra mija' nu ulun anunukar ra usin 
rano suku' usin nu ulun hiano 
nahuntias. 16Rahu kono ra ulun an- 
tatalan ra susuit asang hiano, 
“Ibiton mi kawi' nu hiatu. Ikaa no 
akau raino apasauk ra Pahun nu 
Ama' ku ra intok nu ulun antatalan 
am ahahalir!” 

17Hili kahuang nu ulun ubason no 
rano ra aun nasuratan ra Kitap, rahu 
no, “Asi' ku ra Pahun nu Tuhan 
apasauk ra patayan!” 

183Mamaayo-mamaayo nu ulun 
Yahudi nambuuk ri Yasus am nang- 
kimuot rio, “Aun ki' tatandu' 
kalalaban maan nu anatandu' ra 
kuasa' mu ra inuma' mu hitu?” 

19Limbang ri Yasus, “Bunsahon 
mi nga Pahun nu Tuhan hitu, am au 
po amaal ra buoi nu talu orou.” 

20R ahu nu mamaayo nu ulun 
Yahudi hiano, “Apat ngoopor am 
onom ngaupok buot nu ulun namaal 
ra Pahun nu Tuhan hitu. Oko po ki' 
naapo akabaal ra buoi nu talu orou 
yak?” 

2110 yak Pahun nu Tuhan kuon 
ri Yasus no, io hino intor ra baal nu 
inan no tohom. 22Intor ra hino, paat 
ri Yasus pinanduli' kaayaho' haling 
ra patayan, ulun ubason no rano 
nakahuang ra aun nopongo binalaan 
ri Yasus li, hili ilo nangintopot ra 
nasuratan ra 'Kitap, am kawi' nu rahu 
binalaan no. 


Yasus akapandai ra kinabaalo' 
nu ulun 


23Paat ri Yasus siino ra bandar 
Yarusalim ra paat nu Irau Paska nu 
ulun Yahudi, am asuang ulun angin- 
topot rio nga tatandu-tatandu' 


2:12 Mat. 4:13 2:13 Kas. 12:1-27 2:17 Nan. 69:9 2:19 Mat. 26:61, 27:40, Mrk. 14:58, 15:29 

kalalaban inuma' no. 2410 yak i Yasus 
ikaa angintopot ra ulun hiano, nga io 
akapandai ra huang nu kawi' nu ulun. 
2SIkaa pono' ulun bokon ambala' rio 
ra baal nu ulun nga io akapandai ra 
aun-aun siino ra huang nu ulun. 


Yasus am Nikodimus 


1Siino sangulun ulun Parisi ining- 
3 galanan ri Nikodimus. Io sangu- 
lun mamaayo nu ulun Yahudi. 2Paat 
nu saumi londom io inuoi ri Yasus 
am rahu kono, “Guru” akai akapan- 
dai riun sangulun guru' sinumuku' 
intor ra Ala. Nga ikaa oko akaalap a- 
nguma' ra tatandu' kalalaban maan 
mu nu kono po Ala ikaa amarangan 
riun.” 

3Limbang ri Yasus rio, “Huangon 
mu onsoi-onsoi rahu kutu. Kono sa- 
ngulun ikaa anakon bahu” io ikaa pi- 
hangon nu Ala.” 

4Limbang ri Nikodimus ri Yasus, 
“Aun koson nu ulun anakon po bahu 
ra paat no matuo? Auma' ki' io mun- 
sop ra pahupuon nu ina' no am 
anakon po bahu?” 

SLimbang ri Yasus, “Huangon mu 
onsoi-onsoi rahu kutu. Kono sangu- 
lun ikaa anakon bahuon haling ra 
siang am haling ra Ro nu Ala io ikaa 
asauk ra ulun pihangon nu Ala. 
6Ama' am ina' ra tana' hitu anaak ra 
bayah nu inan ra anak no. Io yak Ro 
nu Ala anaak ra bayah bahuon ra in- 
aning nu ulun. 

7Ikaa oko asumpo ra rahy ku, 
“Kawi mi onsoi anakon bahu.” 8A 
ngin amalinabu aun-aun yak ulion no. 
Oko akaringoh ra rahu no io yak ikaa 
apandayan mu intor no am aun la- 
nguson nano. Kono po hino nu ulun 
anakonbahu nu Ro nu Ala.” 

9Limbang ri Nikodimus, “Aun 
koson nu baal hitu asauk?” 

10Limbang ri Yasus, “Oko hitu 
guru' nu bansa' Israil aulu', kulo ki' 
oko ikaa akapandai ra baal hitu? 
HHuangon mu onsoi-onsoi rahu 
kutu. Akai ambala' ra aun napan- 
dayan mai, am amala' ra Top "ayan 
mai ra aun nakito mai. Io yak akau 
ikaa mintopot ra aun pambalaan mai. 
12Kono au ambala' ramuyun ra baal 
nu tana' tu akau ikaa mintopot. Aun 
koson mi angintopot kono au ambala' 
ramuyun ra baal nu Surga'? 3Kaan- 
do' kasangulun nakasuku' ra Surga". 
Ulun yak tinumuun haling ra Surga' 
sinusub nu Ala hino nakasuku'. 

14Kono i Musa naninggol ra kukuo 
binabaal haling ra tambaha' ra saumi 
taun ra tana' asuang ra batu am in- 
ahison li, am kono po hino nu Ulun 
Sinusub nu Ala singgalin kasawato' 
rahili. 1SHili tuki-tukir nu ulun angin- 
topot rio akaundut ra bayah otopot 
am ampus-ampus.” 

16Nga maayo hua bonsoi asi' nu 
Ala ra ulun nu tana' hitu suku” io 
nanaak ra Anak no saumi hili aun- 
aun ulun angintopot rio ikaa 
aukuman io yak akaundut ra bayah 
otopot am ampus-ampus. 1 Ala 
nanusub ra Anak no inuoi ra tana' tu 
sala' ka amaratu' ra ukum io yak 
apakaayah ra ulun nu tana. 18Aun 
ulun angintopot ra anak hino ikaa io 
aukuman, io yak aun ulun ikaa angin- 
topot nalair noyo naukuman nu Ala 
nga ulun hino ikaa mintopot ra Anak 
nu Ala saumi hino. 

19Kono hitu nga pamutusan nu 
Ala ra ulun. Awantang hino nopongo 
sinumuku' ra tana' tu. Io yak olon- 
dom yak aulu' kasiha' nu ulun. Ikaa 
ilo asiha! ra awantang hino, nga kawi' 
nu maan nilo no alaat. @Tukir nu 
ulun anguma' ra kalaatan, asisingon 
ra awantang, io aangas muoi ra awan- 


“3:3 anakon bahu: Karuo kono am, anakon intor ra rasawat 
3:7 anakon bahu: Karuo kono am, anakon intor ra rasawat 

tang hino, nga awantang hino apain- 
talang ra inuma' nilo alaat hino. 2110 
yak ulun olondon ra kasiha' nu Ala, 
io matong ra awantang hino, hili 
inuma' no hino apandayan ra maya' 
ra kasiha' nu Ala. 


Yasus am Yahaya Omomororob 


22Kalibos hili am bi po ri Yasus 
am ulun ubason no rano muoi ra 
daira Yudia. Am ilo inurong ra hino 
kula-kula' buoi am ilo pono' 
omororob po ra ulun. 23-24Paat nu hili 
i Yahaya ikaa po niriil. lo omororob 
ra ulun ra intokon sabiton ra Ainun, 
ikaa kula' atawoi intor ra intok 
sabiton ra Salim, nga intok hino 
asuang siang. Am ulun asuang rano 
sarato-ratong muoi akirorob am hili 
1 Yahaya nomororob rilo. 

25Am kula-kula' ulun ubason 
ri Yahaya no angimuun ahahansang 
ra sangulun ulun Yahud? ra baal nu 
ambahu' maya' ra arat nu ugama. 
26Hili bi nu ulun ubason ri Yahaya 
rano inuoi ri Yahaya rio am rahu 
kanilo, “Ahuang mu ki' guru' ulun 
rangan mu ra sandaup nu siang Yor- 
. dan li, tiniluan mu ramon ra pahulu 
li? Iai' nga, raino io omororob ra 
ulun am kawi' nu ulun muoi yak rio!” 

27Limbang ri Yahaya, “Kaando' 
kasangulun akaalap ra atu-atu kono 
Ala ikaa anaak rio. 28Akau Nan 
nakaringoh ra rahu kuli, “Au sala' ka 
Raja' Kaayahan nirandi' nu Ala li. lo 
yak au sinusub yak pinamahulu intor 
rio. 

29Ruandu' uwoton hino tohom nu 
ungkuyon ahuot. a nu ungku- 
yon ahuot hino angkuliman am ang- 
kinongoh am anginsuat ra paat no 
ATA an ra rahu nu ungkuyon 
ahuot hino. Kono po hino raino au a- 
nginsuat ra huang aingkoos. 30Ikaa 

mulalas io indu-indul kauluon am au 


t 99 


indu-indul ikaa aulu'. 


Ulun inatong intor ra Surga' 


31Ulun inatong intor ra Surga' 
labing maayo kuasa' intor ra kawi' nu 
ulun. Ulun inatong intor ra tana' 
lilian nu ulun nu tana' tu, am io 
ahayam yak ra baal nu tana' hitu. Io 
yak ulun inatong intor ra Surga' hino 
akalabing ra kawi' nu ulun. 32I0 am- 
bala' ra aun nakito no am naringoh 
no. Io yak sangulun pono' kaando' a- 
ngintopot ra pambalaan no hino. 3310 
yak aun angintopot ra pambalaan no 
hino, ulun hino angangku ra rahu nu 
Ala otopot. 

34Ulun Sinusub nu Ala hino angin- 
dul yak ra rahu nu Ala nga Ro nu Ala 
tinaakan ingkooso' rio. 35Ama' hino 
akaasi' ra anak no am nopongo 
nanaak ra kawi' nu kuasa' nora anak 
no hino. 36Ulun angintopot ra anak 
hino io akaalap ra bayah otopot am 
ampus-ampus no. Io yak ulun ikaa 
maya' ra Anak hino io ikaa akaalap 
ra bayah. Io ukumin yak nu Ala suku' 
ra buo-buoi no. 


Yasus am ruandu' nu Samaria 


4 lUlun-ulun Parisi nakaringoh 
labing asuang ulun maya' ra pa- 
ngubasan am nirorob ri Yasus intor 
ra ulun maya' ra pangubasan 
ri Yahaya. 2(Topot no i Yasus ikaa 
auma' omororob ra ulun. Ulun 
ubason no rano yak halan omororob.) 

3Pakapandai i Yasus ra ulun-ulun 
Parisi nakaringoh ra baal hino io 
pono' am inakou haling ra daira 
Yudia nanduli' ra daira Galilia. #Ra 
lakou ri Yasus hino ikaa mulalas 10 
ansail ra daira Samaria. SSuku' no ra 


83:25 sangulun ulun Yahudi: Luang nu buku nakalair, ulun Yahudi. 

Parigi am sampa' 


saumi bandar ra Samaria ininggala- 
nan ra Sikar amaar ra tana' tinaakan 
ri Yakup ri Yusup anak nali ra 
pahulu li. 

“Ra hino nga intok nu parigi 
ri Yakup li. Nga nalumpai hua i 
Yasus ra lakou nano, hili io nan- 
turung ra ihih nu parigi hino. Am 
paat nu hino tanga' nu orou. 78Am 
ulun ubason ri Yasus rano inuoi ra 
bandar no nahalir ra akan. 

Ratong nu sangulun ruandu' nu 
Samaria muoi sumuuk. Rahu 
ri Yasus ra ruandu' hino, “Auma' ki' 
oko anaak rakon ra siang muno?” 

9Limbang nu ruandu' nu Samaria 
hino, “Oko ulun Yahudi, am au ulun 
nu Samaria. Aun koson mu akitaak ra 
siang inumon haling rakon?” (Nga 
ulun Yahudi kaagdo" pansiluluman 
ra ulun Samaria.) 

10Limbang ri Yasus nambala' rio, 
“Kono oko akapandai ra taak nu Ala 
am aun ki' kaulun akitaak riun ra 
siang tu, oko ra hitu akitaak intor rio 
am io rahili anaak riun ra siang 
apakaayah.” 

NRahu nu ruandu' hino, “Tuan, 
oko kaando' panunuuk am parigi 
hitu andalom kapio. Aun ki' pangala- 


pan nu Tuan ra siang apakaayah 
hino? 12Aki mai li, i Yakup, nanaak 
ramon ra parigi hitu. lo am anak- 
anak no am kawi' nu bibiah no nangi- 
num yak ra siang hitu. Sumail ki" oko 
ri Yakup aki mai li?” 

13Limbang ri Yasus, “Aun-aun a- 
nginum ra siang hitu io apuwaan ra 
pinawo rahili. 14lo yak aun anginum 
ra siang taakan ku hino, io ikaa 
apuwaan ra pinawo suku' ra sabuo- 
buoi no. Nga siang taakan ku hino 
asauk ra saumi labut, am siang nu 
labut hino anaak ra bayah otopot am 
ampus-ampus ra ulun hino.” 

ISRahu nu ruandu' hino, “U Tuan, 
taakin mu au ra siang hino hili au 
ikaa a uwaan ra pinawo poyo am 
ikaa si a" ku anduli' ra hitu sumuuk 
ra siang.” 

164m limbang ri Yasus, “Oyon mu 
ipahi' andu' muno am panduli' pora 
hita,” 

17Limbang nu ruandu' 
“Kaando' andu' ku.” 

18Rahu po ri Yasus, “Kapio rahu 
muno ra oko kaando' andu'. Nga in- 
dimo no hua oko anduo', am ungku- 
yon rangan muno raino sala" ka andu' 
mu.” 


hino, 


h4:9 Ulun Yahudi kaando' pansiluluman ra ulun Samaria: Karuo kono am: Ulun Yahudi aangas 
amakai ra sangkir am mangkuk pinakai nu ulun Samaria. 

19Rahu nu ruandu' hino, “U Tuan 
au akapandai raino, oko hitu sangu- 
lun angindul ra rahu nu Ala. 20Aki' 
mai rali sumambayang ra Ala ra in- 
uluh hitu, io yak akau ulun Yahudi 
mindahu, bandar Yarusalim yak in- 
tokon sumamba ra Ala.” 

21Rahu ri Yasus rió, “Onsoi oko 
mintopot ra rahu ku hitu, saumi paat 
no, vlun sumamba rahili ra Ala sala' 
ka inuluh hitu karuo kono am bandar 
Yarusalim. 22Akau ulun Samaria 
ikaa akapandai ra aun sambaan mi io 
yak akal ulun Yahudi akapandai ra 
aun sambaan mai. Nga ulun Yahudi 
ambala' ra aun koson nu Ala 
apakaayah ra ulun. 2310 yak paat no 
auma' matong, am raino inatong 
noyo, nga haling ra kuasa' nu Ro nu 
Ala ulun auma' sumamba ra Ala 
Ama' maya' ra katapatan nu 
kinabaalo' no. Hino nga samba 
otopot kasiha' nu Ala. 24Nga Ala 
hino ro, am haling yak ra kuasa' nu 
Ro nu Ala ulun auma' sumamba ra 
Ama' maya' ra katapatan nu 
kinabaalo' no.” ` 

25R ahu nu ruandu' hino, “Apan- 
dayan ku Raja' Kaayahan nirandi' nu 
Ala hino auma' matong. paat no 
matong io rahili ambala' ritaka ra 
kawi' nu atu-atu.” 

26] imbang ri Yasus, “Au nga hitu, 
ahayam riun tu raino.” 

27Paat nu hino suku' nu ulun 
ubason ri Yasus rano. Ilo ololob 
ahilong ri Yasus nga io nahayam ra 
sangulun ruandu'. Io yak kaando' ka- 
sangulun ra lolot nilo angkimuot ra 
ruandu' hino ra rahu, “Inan aun 
kasiha' mu?” karuo kono am angki- 
muot ri Yasus, “Kulo ki' oko 
pahayam ra ruandu' hitu?” 

28Sinoo' nu ruandu' hino 

anuukan no ra siang no am panduli' 

10 ra bandar no am namala' ra kawi' 
nu ulun amahun ra bandar hino. 
29R ahu kono, “Ikon mi, muoi ka 
pahilong ra uluninindahu ra kawi' nu 
atu-atu inuma' ku. Hino kalli' Raja' 


Kaayahan nirandi' nu Ala li?” 
30Kawi' nu ulun ra bandar hino in- 
akou inuoi pahilong ri Yasus. 

31Paat nu hino ulun ubason 
ri Yasus hiano anusub ri Yasus muoi 
aangkan, rahu kanilo. “Aangkan oko, 
Guru".” 

32L imbang ri Yasus, “Siino kanon 
ku ikaa napandayan mi.” 

33Hili ulun ubason no rano 
akibala' ra sangulun am sangulun, 
rahu kanilo, “Simo ki" ulun nangibit 
rio ra kanon?” 

34Rahu ri Yasus, “Kanon kutu 10 
hino olondon am anguma' ra kasiha' 
nu nanusub rakon no am omongo ra 
kawi' nu karaya' tinaakan no rakon. 
3S5Asalok akau mindahu, “Apat 
ngabulan po amahun am hili ongo- 
tom.” To yak ilai' mi nga umo no naan- 
sak noyo pari no am auma' noyo 
otomon! 36Ulun ongotom hiano 
akaundut ra hari' nilo no am angibit 
ra ulun muoi ra kaayahan otopot am 
ampus-ampus. Ulun angasok am 
ulun ongotom kawi' nilo rahili angin- 
suat. 37Otopot rahu pangintiluan 
hitu, ulun bokon angasok am ulun 
bokon solor ongotom. 33Au anusub 
ramuyun ongotom ra umo inasok nu 
ulun bokon, i0 hino umo ikaa inang- 
gol mi am raino akau amalulur ra 
umbung nu umo kinaraya' nilo.” 

39Jlun amahun ra bandar nu 
Samaria asuang inintopot ri Yasus 
nga sangulun hua ruandu' nambala' 
rilo, am rahu nu ruandu' hino, “To 
namala' rakon ra kawi' nu atu-atu 
nopongo inuma' ku.” #0Paat nu ulun 
nu Samaria nakasuku' ri Yasus, 
likati' nilo Yasus murong rumangan 
po rilo. Am Yasus pono' inurong ra 
hino ruo orou buoi no. 

41Am labing po suang nu ulun in- 
intopot ri Yasus nga haling ra pangu- 
basan no rilo. 42Rahu nilo ra ruandu' 
hino, “Akai angintopot raino, sala' ka 
rahu mu nili yak ramon, 10 yak raino . 
akai kapio-pio nakaringoh ra pangu- 
basan no, am raino akai angintopot ra 

io nga Raja' Kaayahan nu ulun nu 
tana'.” 


Yasus namihah ra anak nu ulun 
mamaayo nu ulun nu Raja' 


43Pongo nu ruo orou buoi no ra 
bandar Sıkar, am bi ri Yasus nanduli' 
ra daira Galilia. #Rahu ri Yasus, 
“Sangulun ulun angindul ra rahu nu 
Ala ikaa ansukon ra nagiri no 
tohom.” 

4SPaat ri Yasus nakasuku' ra daira 
Galilia am tiwolo' io nu ulun-ulun ra 
intok hino ra huang anginsuat nga ilo 
siino ra bandar Yarusalim ra paat nu 
Irau Paska am ilo nopongo nakakito 
ra kawi' nu inuma' ri Yasus. #6Haling 
ra hino 1 Yasus nanduli' po ra bandar 
Kana ra daira Galilia, intokon no na- 
ngungga' ra siang li nasauk ra ruu' nu 
anggur. 

Ra intok hino siino sangulun 
mamaayo nu ulun nu raja' anak nano 
arualan ra bandar Kaparnaum. #7Pa- 
karingoh io ra Yasus sinumuku' intor 
ra daira Yudia inuoi ra daira Galilia, 
bi no inuoi nahuyum ri Yasus. Io 
amalikot ri Yasus muoi ra bandar 
Kaparnaum am amihah ra anak no 
maar patol. 4Rahu ri Yasus rio, 
“Kono akau ikaa akakito ra inuma- 
inuma' kasumpaan am kula-kula' 
tatandu' ikaa akau angintopot.” 

Rahu kono nu mamaayo nu ulun 
nu raja' hino, “U Tuan, kapasion mu 
matong ra kaapo anak mai matoi.” 

50R ahu ri Yasus rio, “Bi kamu, 
anak mu hino auma' apihah. ” Am 
pangintopot ulun hino ra rahu 
ri Yasus am bi no inakou. 

51Kotongo' no angkiralan katiwol 
io nu amba no rano. Am rahu kanilo, 
“Anak muno Tuan napihah noyo . 


52Hili kimuati' no amba no hiano, 
rahu kono, “Aun ka jaam io napi- 
hah?” 

Limbang nu amba no rano, “Jaam 
kasaa' ra kamayon ramai' li hohol no 
nalawo.” 

53Am kahuang nu mamaayo hino 
ra paat nu jaam hino nga inindahuan 
ri Yasus li, “Anak mu auma' 
apihah.” Hili io am kawi' nilo san- 
sulapan pono' am inintopot ri Yasus. 

s#Hino nga kainduo ri Yasus na- 
nguma' ra tatandu' kalalaban ra paat 
no inatong intor ra daira Yudia inuoi 
ra daira Galilia. 


Yasus amihah ra ulun ra kulam 
Baitsaida 


IPongo nu hino siino saumi orou 
5 pahilawan nu ulun Yahudi am bi 
ri Yasus inuoi ra bandar Yarusalim 
2Ra bandar Yarusalim ra maar nu 
totobon sabiton ra “Totobon nu 
rumba”, siino saumi kulam' inggalan 
no ra rahu nu ulun Ibarani io hino 
Baitsaida? Kulam hino siino limo 
tambil ra libung no. 3Asuang ulun 
arualan riringkuli' ra tambil hino i0 
hino ulun nobolou, nakiro' am no- 
bongkong. (Ilo angkuliman ra siang 
hino anambinual, 4nga saumi paat sa- 
ngulun malaikat nu Tuhan tumuun 

apabual ra siang nu kulam hino, am 
ulun arualan lali" tumohok ra kulam 
hino ra paat nu siang nu kulam hino 
amubual, io apihah ra kawi' nu aruol 
siino ra inan nano.) 

SRa intokon hino siino sangulun 
ungkuyon arualan talu ngoopor am 
balu' ngaupok buoi no. 6Paat 
ri Yasus nakailong ra io bolo-bolong 
no napandayan hua ri Yasus ulun 
hino nabuoi noyo nantiruol. Hili rahu 


15:2a ra maar nu “totobon nu rumba” siino saumi kulam: Kauro kono am, maar nu “Kulam nu 


Rumba” siino saumi intok. 


]5:2b Baitsaida: Luang nu buku nakalair sabiton ra Bitsata. 

ri Yasus ra ulun hino, “Asiha' ko ki' 
apihah?” 

7Limbang nu ulun arualan hino, 
“Tuan, kaando' kasangulun ra intok 
hitu amahaak rakon opotohok ra 
paat nu siang nu kulam hitu amubual. 
Am kono au lumikot muoi tohok, am 
ulun bokon solor akapamahulu.” 

8Rahu ri Yasus rio, “Lumuat ko 
am kakato' apin koolongon muno am 
bi makou.” 9Parambus ulun hino 
noonsol ra paat hino. Am kakato' no 
apin nano am bi no inakou. 

Baal hino nasauk ra Orou Taahan 
nu ulun Yahudi. 10Hino puun no 
mamaayo nu ulun Yahudi inindahu 
ra ulun noonsoi hino, “Orou hitu 
Orou Taahan. Oko akasala' maya' ra 
arat nu ugama taka nga oko nangakat 
ra apin mu.” 

Limbang nu ulun hino, “Ulun 
nomohonsoi rakon no hino nga inin- 
dahu rakon ra kakaton mu apin muno 
am bi makou.” 

12Pangkimuot ilo rio, “Aun ki' 
ulun inindahu riun, ra kakaton apin 
muno am ibito' makou?” 

13Ulun noonsoi hino ikaa akapan- 
dai ra atu hili kaulun, nga intok hino 
asuang ulun am i Yasus pono' am in- 
akou ra intok hino. 

14Ikaa kula' buoi lolot no, am 
-katiwol po ri Yasus ulun hino ra 
Pahun nu Tuhan, am rahu po 
ri Yasus rio, “Raino oko nopongo 
napihah. Huangon mu onsoi-onsoi. 
Ikaa raino oko anguma' ra sala', hili 
ikaa mintup baal labing alaat ra 
bayah mu.” 

15Bi nu ulun hino inuoi pambala' 
ra mamaayo nu ulun Yahudi rano 
nga io pinihah ri yasus. 16Hino puun 
no ulun Yahudi angimuun apasusa' 
ri Yasus, nga io amihah ra ulun 
arualan hino ra Orou Taahan nu ulun 
Yahudi. 


nanusub rakon no, io akaa 

1o yak limbang ri Yasus, 
“I Yama' hai-hait angkaraya' suku' 
raino, au pono' am kono yak hino.” 

18Intor ra rahu no hino aulu' po 
solor pahuyu-huyum nu mamaayo nu 
ulun Yahudi hiano ra amatoi 
ri Yasus. Sala' ka io nanguma' yak ra 
aun [nope ra Orou Taahan, 10 yak 
io mindahu po ra Ala hino ama' no, 
atungon no 10 opohondo' ra inan no 
tohom ra Ala. 


I Yasus hino akakuasa' 


19Limbang ri Yasus, “Huangon mi 
onsoi-onsoi rahu kutu. Anak hino 
ikaa anguma' maya' ra kasiha' no 
tohom. Aun yak akito no maan nu 
Ama' no, hino yak suhuton no. Aun 
po maan nu Ama', hino po maan nu 
Anak. 20Nga Ama' hino akaasi' ra 
Anak no am io anilu ra Anak no ra 
kawi' nu maan no. Io apaintalang ra 
Anak no ra baa-baal kalalaban bon- 
sol hili kawi' mi rahili asumpo. 21Nga 
Ama' hino amaluat ra ulun-ulun in- 
atoi am anaak rilo ra bayah otopot 
am ampus-ampus. Kono po hino nu 
Anak hino apakaayah ra aun-aun 
maya' ra kasiha' no. 2Ama' hino 
ikaa amutus ra inuma' nu ulun. lo yak 
kuasa' amumutus ra sala' nu ulun 
tinaakan no ingkooso' ra Anak no. 
23Hili kawi' nu ulun angansuk ra 
Anak hino ohondo' ra ilo angansuk ra 
Ama' hino. Aun ulun ikaa angansuk 
ra Anak hino, ikaa po ilo angansuk ra 
Ama' nanusub ra Anak hino. 

24Huangon mi onsoi-onsoi rahu 
kutu. Aun ulun angkinongoh am a- 
nguma' ra rahu ku am anantapol rio 

ap ra 
bayah otopot am ampus-ampus. Io 
ikaa aukuman nga io nalabus haling 
ra patayan am io onohom ra 
kaayahan. 

25Huangon mi onsoi-onsoi rahu 
kutu. Siino paat no auma' matong am 


5:10 Nhm. 13:19, Yar. 17:21 5:29 Dan. 12:2 5:23 Yah. 1:19-27, 3:27-30 

raino nakasuku' noyo, kono ulun 
matoi angkinongoh am anguma' ra 
rahu nu Anak nu Ala, am aun angki- 
nongoh no am anguma' maya' ra 
rahu no io auma' aayah. 26Ohondo' 
ra Ama' hino akakuasa' apakaayah, 
kono po hino io nanaak ra kuasa' ra 
Anak hino apakaayah po. 2710 nopo- 
ngo nanaak ra Anak hino ra kuasa' 
amumutus ra inuma' nu ulun, nga 
Anak hino 10 nga Ulun Sinusub nu 
Ala. #Ikaa akau asumpo angkini- 
ngoh ra baal hitu. Nga kono matong 
aat no, kawi' nu ulun inatoi siino ra 
obong no akaringoh rahili ra rahu 
no, 2hili ilo lumuat haling ra lobong 
no. Am atu ulun nanguma' ra onsoi 

no io lumuat am angalap ra bayah. Io 
yak atu ulun nanguma' ra alaat no io 
lumuat am aukuman.” 


Pambaalan otopot ra baal 
ri Yasus 


30“Au ikaa akaalap anguma' ra 
atu-atu intor ra kuasa' ku tohom. Au 
amutus ra inuma' nu ulun maya' yak 
ra susub nu Ala. Haling ra hino 
pamutusan kuno otopot, nga au ikaa 
maya' ra kasiha' ku tohom, io yak 
maya' ra rahu nu Ala Ama' nanusub 
rakon no. 

31Kono au ahulit ra baal nu inan 
ku tohom pambalaan ku hino ikaa in- 


5:37 Mat. 3:17, Mrk. 1:11, Luk. 3:22 

topoton nu ulun nga kaando' tatan- 
du'. 32Am siino po ulun bokon am- 
bala' ra aun napandayan nilo intor ra 
baal ku, am apandayan ku pam- 
balaan no hino otopot. 33Akau 
nanusub ra kula-kula’ ulun inuoi 
ri Yahaya Omomororob am binalaan 
no ramuyun no otopot intor ra baal 
ku. #4Ikaa aulu' kono ulun amabala' 
ra aun napandayan nilo haling ra baal 
ku, io yak au mindahu ramuyun ra 
binalaan ri Yahaya no, hili akau 
akaalap ra bayah. 35I Yahaya hino 
ohondo' ra lampung alaang am 
anabinuntul am binuntul no hino ikaa 
kula' abuoi To ramuyun. 3610 
yak siino sasi ku labing aulu' intor ra 








ambalaan ri Yahaya io hino inuma' 

u. I Yama' nopongo nanusub rakon 
anguma' ra karaya' hitu, am inuma' 
ku hino anatandu' ra i Yama' nopo- 
ngo nanusub rakon. 3 Am Ama' 
nanusub rakon no pono', io po nam- 
bala' haling ra baal ku. Ikaa po akau 
nakaringoh ra rahu no, karuo kono 
am nakakito ra bulos no. 33Am akau 
ikaa angintopot ra rahu no, nga akau 
ikaa angintopot ra ulun sinusub no 
hino. 3Tantamon mi am akaalap 
kano' ra bayah otopot am ampus- 
ampus ra paat mi ahiubas ra Kitap nu 
Ala. Lai' ka Kitap hino ambala' yak 
intor ra baal ku! 4010 yak akau aangas 
matong rakon am angalap ra bayah. 


YAHAYA 5, 6 


411kaa au ahuyum ra ansuk haling 
ra ulun. 42Apandayan ku baal mi. Au 
akapandai ramuyun kaando' asi' ra 
Ala. 43Au matong ra kuasa' ri Yama', 
am akau ikaa angkinongoh ra rahu 
ku. Io yak kono ulun bokon matong ra 
kuasa" no tohom, akau angkinongoh. 
44Aun koson mi angintopot? Akau 
hitu asiha' ansukon nu ulun rangan 
mi, am aangas ahuyum ra ansuk 
haling ra Ala saumi hino. 4SIkaa akau 
anantam, ra au apasala' ramuyun ra 
tingkuangon ri Yama'. Io yak raino 
akau lumansan ri Musa am io nga 
apasala' ramuyun rahili. 4610 yak 
kono akau kapio-pio mintopot 
ri Musa, au pono' am intopoton mi 
yak, nga i Musa pono' am nanurat 
poyo ra baal ku. 47Kono akau ikaa 
mintopot ra kawi' nu sinuratan 
ri Musa, aun koson mi mintopot ra 
kawi' nu nirahu ku?” 


Tuhan Yasus napaakan ra limo 
ngaribu ngaulun luur nu 
ungkuyon 
(Mat 14:13-21, Mrk 6:30-44, Luk 
9:10-17) 


6 IKalibos hino bi ri Yasus nanduli' 
ra sandaup nu liahu maayo nu 
Galilia 10 hino sabiton po ra Tiborius. 
2Asuang ulun inaya' rio nga ilo 
nakakito ra tatandu-tatandu' 
kalalaban inuma' ri Yasus ra io 
amihah ra ulun arualan. 3Pupus no 
i Yasus am ulun ubason no rano 
nangkilayo ra saumi inuluh am pan- 
turung ra hino. #Am Irau Paska nu 
ulun Yahudi pono' am maar noyo 
asauk. 

SPahilong i Yasus ra libung nano 
am asuang ulun matong am ahihin- 
sok lumibung rio. Rahu ri Yasus 
ri Pilipus, “Aun ki' pahaliran taka ra 
akan asulob ra suang nu ulun hiatu?” 

6(Yasus mindahu kono hino nga io 
asiha' ahilong ra kapandayan ri 
Pilipus no nga apandayan hua 
ri Yasus aun maan nano.) 

ambang ri Pilipus, “Ryti' pono' 
loho ruo ngaatus usin pirak” ikaa yak 
asulob ra ulun hiatu, hama' no pono' 
ilo antutubing ka boborook am ikaa 
yak asulob.” 

8Sangulun ra lolot nu ulun ubason 
no inindahu, io hino i Andarias 
pahaka' ri Simun Piturus. Rahu 
kono, #“Siino sangulun anak ra hitu 
akaruti' limo nga pila' binaal intor ra 
pundas am pait borook ruo ngainan, 
10 yak aun ki' balos nu hitu ra ulun 
asuang hiatu?” 

10Rahu ri Yasus ra ulun ubason no 
rano, “Susubo' mi panturungo' ulun 
hiatu.” (Am intok hino asuang balan- 
da'.) Ulun asuang hiano pono' am 
nantuturung am luur nu ungkuyon 
suang no limo ngaribu ngaulun. 

1HUnduto' ri Yasus ruti' hino hili 
io nasambayang mindahu tarima' 
kasi' ra Ala am tayaro' no ra kawi' nu 
ulun nantuturung hiano. Kono po 
hino nu inuma' no ra pait hino, am 
ulun asuang hiano pono' am nanga- 
kan suku' ilo naasuh. 12Kaasuh kawi' 
nilo no am rahu ri Yasus ra ulun 
ubason no rano, “Kukumo' mi kawi' 
nu sawah ratu, hili io ikaa aim- 
boyou.” 

13Am kukumo' nu ulun ubason 
ri Yasus rano sawah nu ulun asuang 
hiano ruti' limo ngapila' am pait ruo 
ngainan li am suang no oopor am ruo 
ngabakul. 

14Kakito nu ulun asuang hiano 
tatandu' kalalaban inuma' ri Yasus 
no, rahu kanilo, “Kapio hitu no ulun 
angindul ra rahu nu Ala matong ra 
tana' tu kuon ri Musa li.” ISApan- 
dayan hua ri Yasus nga ulun asuang 
hiano amalikot rio sumauk ra raja' 


k6:7 Usin pirak: Sampila usin pirak hari! nu sangulun ra songorou angkaraya' (Ilayan ra Matius 


20:2). 


16:14 Ulun angindul ra rahu nu Ala: Hayan ra 1:21. 

nilo, am lakou po ri Yasus inindul 
inuol ra muluh bokon no 10 sangulun. 


Yasus inakou ra lampau nu siang 
(Mat 14:22-33, Mrk 6:45-52) 


16Qrou no pono' am amai' hili 
pambulusung ulun ubason ri Yasus 
rano inuoi ra liahu maayo no. 17Hili 
ilo nangalap ra saumi paraau am 
sumandaup ra liahu maayo hino 
muoi ra bandar Kaparnaum. Suku' 
ra io nolondom am ikaa po i Yasus 
inatong rilo. 
18Hili suku' nu angin okotoh am 
liahu maayo no pono' apasok no 
hinumbang nano. 19Ulun ubason 
ri Yasus rano nangkabil am tawoi 
nilo intor ra ihih nu liahu maayo hino 
siino limo karuo kono am onom 
ngakilomito. Pulali-lali' ilo nakakito 
ri Yasus inakou ra lampau nu siang 
no mimaar rilo. Am kawi' nilo no 
nangkalaa'. 201o yak rahu ri Yasus 
rilo, “Ikaa akau alaa', au nga hitu!” 
21Hili ilo nanginsuat am napauran 
ri Yasus ra paraau hino, am paat nu 
hino ilo pono' am nakasuku' ra intok 
oyon nilo no. 


Ulun asuang ahuyum ri Yasus 


22Paat ri Yasus napaakan ra ulun 
limo ngaribu luur nu ungkuyon, ulun 
asuang hiano nokokoolong ra san- 
daup nu liahu maayo hino. Suaban 
nali ilo ampahuang siino saumi yak 
paraau ra hino. Am apandayan nilo 
ulun ubason ri Yasus rano yak inakou 
inuran ra paraau hino, io yaki Yasus 
ikaa inaya'. 23Paat nu hino, siino 
kula-kula' ulun namaraau haling ra 
bandar Tiborius inatong am 
nirumamping ra maar nu intokon nu 
ulun asuang nangakan ra ruti' sinam- 


Mm6:31 mai: Karuo kono am: taka 

bayangan ri Yasus. 24Paat nu ulun 
asuang hiano nahilong nga Yasus am 
kawi' nu ulun ubason no kaando' ra 
hino am ilo pono' am inuran po ra 
paraau hiano inuol ra bandar Kapar- 
naum nahuyum ri Yasus. 


Yasus, Ruti' Anaak Ra Kaayahan 


25SPaat nu ulun asuang hiano 
nakatiwol ri Yasus ra sandaup nu 
liahu maayo hino rahu kanilo 
ri Yasus, “U Guru', sanggili' ki' 
suku' mu ra hitu?” 

26Limbang ri Yasus, “Huangon mi 
onsoi-onsoi rahu kutu. Akau ahuyum 
rakon tu nga akau nangakan ra ruti' 
nili suku' naasuh, sala' ka intor ra 
akau napandai ra atungon nu tatan- 
du-tatandu' kalalaban inuma' ku. 
271]kaa akau lumikot angkaraya' ra 
pahuyuman mi ra akan apasi alaat io 
yak onsoi akau lumikot angkaraya' ra 
pahuyuman ra akan ikaa apandai 
alaat am angibit ra bayah otopot 
onsoi am ampus-ampus. Am Ulun 
Sinusub nu Ala hino anaak ra kanon 
hitu ramuyun, nga Ala Ama' nopo- 
ngo namili' rio. 

28Pangkimuot ilo ri Yasus, “Aun 
ki' auma' maan mai hili akai angu- 
ma' ra karaya' kasiha' nu Ala?” 

29Limbang ri Yasus, “Kasiha' nu 
Ala ra baal maan mi io hino mintopot 
nga akau ra Ulun Sinusub nu Ala.” 

3#0Pangkimuot po ilo ri Yasus, 
“Aun ki' tatandu' kalalaban maan 
mu pakitono' ramon hili akai angin- 
topot riun? Aun ki' maan mu? 31Aki' 
mai” rali nangakan ra ruti' akanon 
nilo ininggalanan ra mana ra tana' 
asuang ra batu am inahison li, ohon- 
do' ra nasuratan ra Kitap, To anaak 
ra akan nilo ra ruti' haling ra 

Surga". 

32Rahu ri Yasus rilo, “Huangon 
mi onsoi-onso1 rahu kutu. Sala' ka 
i Musa nanaak ramuyun"” ra ruti' 
intor ra Surga', io yak Ama' ku anaak 
ramuyun ra ruti' otopot intor ra 
Surga' hino. 33Nga ruti' tinaakan nu 
Ala noio hino ulun tinumuun intor ra 
Surga', io nga anaak ra kaayahan 
otopot am ampus-ampus ra ulun nu 
tana" hitu.” 

34R ahu kanilo, “Tuan, onso1 oko 
hai-hait anaak ramon ra ruti' hino.” 

35R ahu ri Yasus rilo, “Au hitu nga 
ruti' anaak ra kaayahan. Aun ulun 
matong rakon ikaa io aitilan am aun 
ulun angintopot rakon ikaa io 
apuwaan ra pinawo suku' ra buo- 
buoi no. 36Au nopongo nambala' 
ramuyun ra akau pono' nakakito po 
rakon, io yak akau ikaa angintopot 
rakon. 37Kawi' nu ulun tinaakan 
ri Yama' rakon auma' matong rakon. 
Am au i1kaa anikoh ra tuki-tukir nu 
ulun matong rakon. 3Nga au 
tinumuun intor ra Surga' sala' ka a- 
nguma' ra kasiha' ku tohom io yak a- 
nguma' ra kasiha' nu nanusub rakon 
no. 3?Hitu nga kasiha' nu Ama' 
nanusub rakon no. Io ikaa asiha' ra 
saumi pono' alawo ra kawi' nu 
tinaakan no rakon. Io asiha' rakon 
apanduli' apakaayah rilo ra paat nu 
Orou Pangawian. #Hitu nga kasiha' 
nu Ama' ku, 10 hino kawi' nu ulun 
akakaulih ra Anak hino am anginto- 
pot rio io auma' akaalap ra bayah 
onsoi am ampus-ampus am paat nu 
Orou Pangawian au apanduli' 
apakaayah rilo.” 

41Ulun Yahudi rano pono' am a- 
ngimuun sabungo-bungot ambuuk ri 
Yasus, nga 10 inindahu, “Au nga ruti' 
tnumuun intor ra Surga'.” 

4Rahu kanilo, “Kaa ki' hitu 
i Yasus anak ri Yusup li? Ama' am 


ina' no nakaulihan taka? Aun koson 
no auma' mindahu raino ra io 
tinumuun intor ra Surga'?” 

43R ahu ri Yasus rilo, “Ikaa akau 
sabungo-bungot ra lolot mi. #Kaan- 
do' kasangulun matong rakon nu 
kono i Yama' nanusub rakon no ikaa 
apasauk rio matong rakon, am paat 
nu Orou Pangawian no au apanduli' 
apakaayah. 4SSiino rahu nasuratan ra 
Kitap nu ulun angindul ra rahu nu 
Ala, rahu kono, “Kawi' pono' nu ulun 
ubason yak nu Ala.” Am tuki-tukir 
pono' nu ulun angkinongoh yak ra 
Ama' hino am akiubas rio hili 
matong rakon. 46Atungon nu hitu 
sala' ka siino ulun nakakito ra Ama' 
hino. Ulun yak inatong haling ra Ala 
nakakito ra Ala Ama' hino. 

47Huangon mi onsoi-onsoi rahu 
kutu. Aun ulun angintopot rakon io 
akaundut ra bayah otopot am ampus- 
ampus. 48Au hitu nga ruti' anaak ra 
kaayahan. #Hama' pono' nu aki mi 
rali angakan ra ruti' sabiton ra mana 
ra tana' asuang ra batu am inahison 
li, io yak inatoi po hua ilo. 5010 yak 
sala' ka kono hino baal nu ruti' 
tinumuun intor ra Surga', am aun 
ulun angakan ra akanon hino io ikaa 
matoi. 5IAu nga ruti' anaak ra 
kaayahan, akanon tinumuun intor ra 
Surga'. Aun ulun angakan ra ruti' 
hitu, io akaalap ra bayah suku' ra 
buo-buoi no. Ruti' taakin ku io hino 
inan ku tohom. Au anaak ra inan ku 
rahili hili ulun ra tana' hitu akaalap 
ra bayah.” 

52Haling ra rahu no hino, ulun 
Yahudi angkakalit ra sangulun am 
sangulun, rahu kanilo, “Aun koson nu 
ulun hitu apaakan ra inan natu 
ritaka?” 

53R ahu ri Yasus rilo, “Huangon 
mi onsoi-onsoi rahu kutu. Kono akau 


n6:32 Sala' ka i Musa nanaak ramuyun: karuo kono am, atu tinaakan ri Musa ramuyun sala' 

ikaa angakan ra inan am anginum ra 
lumbak nu Ulun Sinusub nu Ala 
kaando' bayah mi ra inan mi tohom. 
S4Aun aangkan ra inan ku am angi- 
num ra lumbak ku, io akaundut ra 
bayah otopot am ampus-ampus am 
Au nga apanduli' apakaayah rio ra 
Orou Pangawian no. 55Nga inan ku 
hitu nga akanon otopot am lumbak 
ku hitu nga inumon otopot. 56Aun 
aangkan ra inan ku am anginum ra 
lumbak ku io mayan sumimpung 
rakon am au pono' am mayan sumim- 
pung po rio. 57 Au sinusub ri Ama' 
aayah hino, am I Yama' napakaayah 
rakon. Kono po hino aun ulun aang- 
kan ra inan ku au apakaayah rio. 
58Hitu nga ruti' tinumuun intor ra 
Surga'. Io ikaa ohondo' ra ruti' in- 
akan nu aki mi rali am pongo nilo na- 
ngakan ilo pono' am inatoi po ra buoi 
nali. Io yak ulun aangkan ra kanon 
tinumuun intor ra Surga' hitu 
akaalap ra bayah suku' ra buo-buoi 
no.” 

59Kawi' nu rahu hitu binalaan 
ri Yasus ra paat no angubas ra ulun 
siino ra pahun intok sambayang ra 
bandar Kaparnaum. 


Rahu anaak ra kaayahan otopot 
am ampus-ampus 


60Asuang ulun ubason no rano na- 
karingoh ra rahu no hino am rahu 
kanilo, “Apakot kapio atungon nu pa- 
ngubasan hitu. Aun ki' ulun naapo 
minsuhut ra pangubasan hitu?” 

61Kaando' ulun namala', Yasus 
yak akapandai ra ulun ubason no 
rano sabungo-bungot ra pangubasan 
hino. Rahu ri Yasus rilo, “Ruo-ruo 
ki" huang mi ra pangubasan ku hitu? 
62Aun koson no ra kono akito mi 
Ulun Sinusub nu Ala hino sumimpor 
anduli' ra intor nali? 63Kinongohon 
mi, Ro nu Ala yak napakaayah ra 
ulun. Ulun ra tana' hitu kaando' 


6:68-69 Mat. 16:16, Mrk. 8:29, Luk. 9:20 7:2 Im. 

kuasa'. Rahu binalaan ku hino 
ramuyun haling ra Ro nu Ala. Am 
rahu hitu apakaayah ramuyun. 6410 
yak siino po hua ra lolot mi ikaa a- 
ngintopot.” (Intor ra puu-puun nali 
i Yasus akapandai ra kula-kula' ulun 
ikaa angintopot am aun kaulun 
apasauk apatakub rio.) 

65R ahu kono po ri Yasus, “Hitu 
nga puun ku mindahu ramuyun nga 
kaando' kasangulun auma' matong 
rakon nu kono po i Yama' ikaa 
apasauk rio matong rakon.” 

66Intor ra rahu no hino asuang 
ulun ubason no rano nanino rio am 
ikaa poyo inaya' ri Yasus. 67I Yasus 
nakibala' ra oopor am ruo ngaulun 
ulun ubason no rano, rahu kono, 
“Siino po ki' huang mi asiha' anino 
rakon?” 

68Limbang ri Simun rio, “U 
Tuhan, aun ki' kaulun ulion mai? 
Rahu mu yak hua anaak ra bayah 
otopot am ampus-ampus. 69 Akai a- 
NENG ot am akapandai raino nga 
oko yak Ulun Sinusub pinili" inatong 
intor ra Ala.” 

70Limbang ri Yasus “Ikaa ki' au 
namili' ramuyun ooọopor am ruo 
ngaulun hitu? Io yak sangulun ra 
lolot mi io hino saitan?” 

NY asus inindahu ra hino intor ra 
baal ri Yudas anak ri Simun Iskariot. 
Hama' no pono' io sangulun ra lolot 
nu oopor am ruo ulun ubason 
ri Yasus, nga io hua apasauk 
apatakub ri Yasus. 


Yasus am pahaka-pahaka' no 


IPongo nu hino i Yasus inuoi ra 
7 luput nu daira Galilia. lo aangas 
muoi ra daira Yudia nga mamaayo 
nu ulun Yahudi asiha' amatoi rio. 

2Irau pono' nu ulun Yahudi am 
mamaar noyo asauk, sabiton ra Irau 
Imbu. 3Rahu nu pahaka' ri Yasus 
rano rio, “ruanin mu intok hitu am 


23:34, Laup. 16:13 

muoi ko ra tana' nu Yudia, hili ulun 
ubason mu rano ahilong ra kawi' nu 
tatandu' kalalaban maan mu. #Kaan- 
do' kasangulun akaalap anibuni ra 
kawi' nu inuma' no, nu kono io asiha' 
atandul. Kono oko anguma' ra kawi' 
nu hino hama' no kawi' nu ulun ra 
luput nu tana' hitu akapandai ra 
kawi' nu baal nu inuma' mu!” 5(Hino 
puun nilo mindahu kono hino nga 
pahaka' no rano pono' ikaa yak min- 
topot rio.) 

6Rahu ri Yasus rilo, “Orou ku kaa 
poyo nasuku'. Io yak orou mi hai-hait 
siino. 7Ulun nu tana' tu kaando' ka- 
sisinganan no ramuyun, io yak ilo a- 
sisingon rakon nga au hai-hait amala' 
ra inuma' nilo no alaat. 8Bi kami nga 
ra irau hino. Kaapo muoi au? nga 
orou ku kaa poyo nasuku'.” “Kono 
nga hino rahu ri Yasus ra pahaka- 
pahaka' no rano am io pono' inurong 
yak ra daira Galilia. 


Yasus am Irau sabiton ra Imbu 


10Pakaakou pahaka' no rano inuoi 
ra irau hino, i Yasus pono' am inakou 
am ikaa napandayan nu ulun bokon. 
IIMamaayo nu ulun Yahudi 
nahuyum ri Yasus ra paat nu irau 
hino. Rahu kanilo, “Aun raili io?” 

12Asuang ulun sokono-konos ra 
baal ri Yasus hino. Siino ulun min- 
dahu, “Onsoi tupo ulun hitu.” Siino 
po ulun mindahu, “Ikaa! Ulun hitu 
amparuung ra ulun!” 1310 yak kaan- 
do' kasangulun aatas inindahu apain- 
talang ri Yasus nga alaa' hua ilo ra 
mamaayo nu ulun Yahudi rano. 

14Kotongo' nilo alitanga' am- 
paramai ra irau hino, bi ri Yasus in- 
unsop ra Pahun nu Tuhan, hili io 
angimuun angubas. 15Kasumpo' 
mamaayo nu ulun Yahudi rano 
ahilong rio. Rahu kanilo, “Aun intor 
nu kapandayan nu ulun hitu ambala' 
am kaando' halan ulun nangubas 
rio?” 

16Limbang ri Yasus, “Topot no 
pangubasan kutu sala' intor rakon, io 
yak pangubasan nu Ala nanusub 
rakon no. 17Ulun asiha' anguma' ra 
kasiha' nu Ala io auma' akapandai ra 
pangubasan ku hitu intor ra Ala 
karuo kono am intor rakon. 18Kono 
sangulun angubas maya' ra napan- 
dayan no tohom, io ahuyum yak ra 
kaansukan nu inan no tohom. Io yak 
sangulun asiha' ra kaansukan ra 
tayar nu ulun nanusub rio ulun hino 
nga abubuh ra huang am kaando' 
kalaatan inuma' nu ulun hino. 19Kaa 
ki" i Musa nanaak ra arat nu ugama 
hino ramuyun? Io yak kaando' kasa- 
ngulun ra lolot mi ininsuhut ra panu- 
suban nu Arat sinuratan ri Musa 
hino? Am kulo ki' akau ahuyum ra 
ralan amatoi rakon?” 

20Limbang nu ulun asuang rano, 
“Oko hitu sinulor nu saitan! Aun ki' 
kaulun ahuyum ra ralan asiha' 
amatoi riun?” 

21Am rahu kono po ri Yasus, “Au 
nanguma' ra saumi baal kalalaban 
am kawi' mi nasumpo. 22I Musa 
nanaak ra arat nanusub ramuyun 
anunat ra anak mi ungkuyon. Nga 
akau asiha' maya' ra panusuban hino 
am akay anunat ra anak ungkuyon ra 
paat nu Orou Taahan. (Topot natu 
arat nu sunat sala' ka intor ri Musa io 
yak haling ra aki mi rali.) 23Kono 
anunat ra sangulun ra paat nu Orou 
Taahan am baal hino hili ikaa 
akasala' maya' ra Arat sinuratan 
ri Musa, kulo ki' akau ambuuk rakon 
nga au amihah kapio-pio ra ulun 
arualan ra paat nu Orou Taahan. 
24Ikaa2 nga apasala' lalayau ra ulun 
maya' ra akito io yak onsoi apasala' 
maya' ra katapatan.” 


Otopot ki' i Yasus Raja' 
Kaayahan nirandi' nu Ala hino 


25Siino kula-kula' ulun amahun ra 
Yarusalim mindahu, “Kaa ki' hitu 


07:8 Kaapo muoi au: Luang nu buku nakalair tinulisan ra, ikaa au muoi. 

ulun uyumon nu mamaayo taka ratu 
asiha" amatoi rio? 26Ilai' nga io inin- 
talang am ahayam ra tingkuangon nu 
ulun asuang am mamaayo taka ratu 
ikaa apasala' rio? Napandayan nahi 
nu mamaayo taka ratu ra io nga Raja' 
Kaayahan nirandi' nu Ala hino? 
27Topot no paat nu Raja' Kaayahan 
nirandi' nu Ala hino matong, kaando' 
kasangulun pono' akapandai ra aun 
Haima no. Io yak ulun hitu apandayan 
taka haling natu.” 

28Kotongo' ri Yasus ambala' ra 
kawi' nu ulun siino ra Pahun nu 
Tuhan, io nakibala' ra ulun hiano ra 
rahu aingor, “Kapio ki' akau aka- 
kaulih rakon? Apandayan mi ki' aun 
intor ku? Au inatong sala' ka maya' 
ra kasiha' ku tohom. Io yak Ala 
nanusub rakon no otopot am ikaa 
akau akakaulih rio. 29 Au akakaulih 
rio nga io hua nanusub rakon am 
haling rio nga au inatong ra hitu.” 

30Hili ulun-ulun Yahudi siino ra 
hino ahuyum ra ralan anakub ri 
Yasus 10 yak kaando' kasangulun po 
auma' anakub rio nga orou 
panakuban rio hino ikaa poyo 
nasuku.. 31To yak siino ra lolot nu 
ulun asuang hiano asuang po ulun 
bokon inintopot rio. Rahu kanilo, 
“Paat nu Raja' Kaayahan nirandi' nu 
Ala li sumuku', asuang ki' naaku 
tatandu' kalalaban maan no intor ra 
inuma' nu ulun hitu?” 


Ulun Yahudi lumikot anakub 
ri Yasus 


32Ulun Parisi hiano nakaringoh ra 
konos nu ulun asuang hiano ra baal 
ri Yasus hino. Intor ra hino, ulun 
Parisi am mamaayo nu imam, 
nanusub ra kula-kula' ulun 
ahahalung ra Pahun nu Tuhan 


YAHAYA 7 


anakub ri Yasus. 33o yak rahu 
ri Yasus, “Ikaa no kula' buoi ku raino 
rumangan ramuyun. Opongo po hino 
am anduli' au no ra Ala nanusub 
rakon no. 34Akau ahuyum rakon io 
yak ikaa akau akauyum nga ulion ku 
hino ikaa asuku' mi.” 
35Mamaayo-mamaayo nu ulun 
Yahudi rano nahahayam, “Aun ki' 
naaku ulion no suku' itaka ikaa 
akauyum rio? Muoi ki' io ra ulun 
Yahudi amahun ra suai ka nagiri ra 
lolot nu ulun Yunani am angubas ra 
ulun Yunani rano? 36Aun ki' atungon 
nu rahu no hino, “Akau ahuyum 
rakon ikaa yak auyum mi,” am “Akau 
ikaa auma' akasuku' ra ulion kuno.” 


Slang anaak ra kaayahan 


37Qrou pamaparan ra Irau Imbu 
hino, io hino orou aulu' kapio intor ra 
orou bokon no, i Yasus ininggayou 
am hili inindahu ra rahu aingor, 
“Aun ulun atiinum, onsoi io matong 
rakon am anginum. 38Kono 
nasuratan ra Kitap, “Aun ulun angin- 
topot rakon, intor ra huang nu ulun 
hino sumamput siang apakaayah.” ”? 

39Pangubasan ri Yasus no io hino 
intor ra baal nu Ro nu Ala, aalap nu 
kawi' nu ulun angintopot rio. Nga 
paat nu hili Ro hino ikaa poyo 
tinaakan nga i Yasus ikaa poyo inan- 
suk intor ra patayan no. 


Ulun sinumalili' ruo bahian 


40Kula-kula' ulun nakaringoh ra 
rahu ri Yasus no inindahu, “Otopot 
no ulun hitu sabiton ra ulun angindul 
ra rahu nu Ala kuon li?” 

#1Rahu nu ulun bokon rano, “Hitu 
nga ulun Raja' Kaayahan nirandi' nu 


Ala no!” 


P7:37-38 Rahu-rahu nu Tuhan ra luang nu ayat 37-38 auma' salinan ra kono hino: “Ulun atinum 
onsoi matong rakon am ulun angintopot rakon onsoi anginum ohondo"' ra rahu nasuratan ra 
Kitap, “Intor ra luang nu huang no mantung siang anaak ra bayah.” 

47:40 Ulun angindul ra rahu nu Ala kuon li. Hayan ra 1:21 


7:22 Kas. 17:10, Im.12:3 7:23 Yah. 5:9 7:37 Im. 23:36 7:38 Yah. 47:1, Sa 14:8 

To yak rahu kono po nu ulunbokon 
rano, “Raja' Kaayahan nirandi' nu 
Ala hino sala' intor ra daira Galilia! 
42Nga siino rahu nasuratan ra Kitap, 
“Raja' Kaayahan nirandi' nu Ala hino 
sua' ri Raja' Daud li, am io anakon ra 
bandar Baitlahim intok pamahunan 
ri Raja! Daud li.” 

43Haling ra rahu ri Yasus hino, 
ulun asuang hiano nahahansang 
suku' ilo sinumalili' ruo bahian. 
44Siino po sampiruo asiha' anakub 
rio, 10 yak sangulun pono' kaando' po 
aatas anakub rio. 


Mamaayo-mamaayo nu ulun 
Yahudi ikaa mintopot 


4SPaat nu hino panduli' ulun 
ahahalung ra Pahun nu Tuhan hiano 
ra mamaayo-mamaayo nu imam am 
ulun Parisi rano. Am pakibala' 
imam-imam am ulun Parisi hiano ra 
ulun ahahalung rano, “Kulo pai' 
ibito' mi ulun hino?” 

46Limbang nu ulun ahahalung ra 
Pahun nu Tuhan hiano, “Kaando' ka- 
sangulun po okohondo' ra pahaya- 
man nu ulun hino!” 

47Limbang nu ulun Parisi hiano, 
“Akau pono' ki' am akaaya' yak 
aruung nu ulun hino? 48Siino ki' sa- 
ngulun ra lolot nu mamaayo taka ratu 
am karuo kono am ulun Parisi inin- 
topot rio? 41o yak ulun asuang hiano 
ikaa akapandai ra nasuratan ra Arat 
sinuratan ri Musa li am ikaa mulalas 
aintupan ra ukuman.” 

5#Sangulun ra lolot nu ulun Parisi 
hiano io hino i Nikodimus. Ra pa- 
hulu li io nopongo tinumiwol 
ri Yasus. Io inindahu ra rangan no 
rano. Rahu kono, SI“Maya' ra 
nasuratan ra Arat sinuratan ri Musa 
ritaka, ikaa onsoi ra kono itaka 
amaratu' ra ukum ra ulun ra ikaa a- 

ringoh pamalimbangan no am ikaa 
arandan inuma' no.” 

s2Limbang nilo ri Nikodimus, 
“Haling ki' oko poyo ra daira 
Galilia? Ilayan mu nga nasuratan ra 
Kitap no. Kaando' kasangulun ulun 
angindul ra rahu nu Ala matong 
haling ra” daira Galilia.” 

53Kopongo hino am pantutuliar ilo 
inuli' ra pahun. 


Sangulun ruandu' tinakub 
nanguma' ra sala' ampalapau 


IIo yak Yasus inuoi ra Inuluh 

Saitun. 

2Susuab nali io nanduli' ra Pahun 
nu Tuhan. Am kawi' nu ulun asuang 
inuoi rio hili io nanturung am nangu- 
bas rilo. 3Pulali-lali' nu kula-kula' 
guru' nu ugama am ulun-ulun Parisi 
nangibit ra sangulun ruandu' tinakub 
ra paat no nanguma' ra sala' am- 
palapau. Ilo nangjibit ra tingkuangon 
nu ulun asuang. #4Hili rahu nilo 
ri Yasus, “Guru', ruandu' hitu 
tinakub kapio-pio ra kotongo' no na- 
nguma' ra sala' ampalapau. SSiino 
nasuratan ra Arat sinuratan ri Musa 
anusub ra ruandu' kono hitu bobolon 
yak ra batu suku' matoi. lo yak aun 
koson nu huang mu guru'?” 6Ilo inin- 
dahu ra hino nga asiha' yak anginam 
rio hili ilo auma' apasala' ri Yasus. 

Io yak i Yasus nirumungu' am 
namatik ra tana' ra tutulu' nano. Am 
ilo ikaa mulou akibala'. Haling ra 
hino i Yasus nanduli' tinumanda' 
nanturung hili rahu no rilo, “Hama' 
no ulun kaando' sala' ra lolot mi hino 
omobol lali' ra batu ra ruandu' hitu.” 

8Pongo ri Yasus inindahu am pan- 
duli' po io nirumungu' am pamatik 
po ra tana". 9Karingoh nilo rahu 
ri Yasus no, lakou nilo ra intok hino 
nahuhulibos haling ra ulun matuo. 


r]:52 Kaando' kasangulun ulun angindul ra rahu nu Ala matong haling ra...: Saumi buku 
nakalair mindahu, ulun angindul ra rahu nu Ala hino kaando' matong haling ra... 


7:42 2Sam. 7:12, Mi 5:2 7:50 Yah. 3:1-2 8:5 Im. 20:10, Laup. 22:22-24 

YAHAYA 8 





Inuluh Saitun 


Popor no 1 Yasus yak amahun ra 
intok hino am ondo' ruandu' hino. 
l0Panduli' po Yasus tinumanda' am 
rahu no ra ruandu' hino, “Aun ki' 
raino ulun rali? Kaando' no ki' ulun 
raino apasala' riun?” 

1]imbang nu ruandu' hino, 
“Tuan kaando' noyo.” 

Rahu ri Yasus, “Kono po hino. Au 
pono' am ikaa po apasala' riun. 
Makou ko raino am ikaa no oko angu- 
ma' ra sala' bahy.” 


Tuhan Yasus apakawantang ra 
ulun nu tana' 


12Rahu kono po ri Yasus ra Parisi 
hiano, “Au nga apakawantang ra 
ulun nu tana'. Am ulun maya' rakon 
ikaa makou ra olondom io yak 
okotohom ra awantang anaak ra 
kaayahan otopot.” 

13Rahu nu ulun Parisi rano, “Oko 
'amala' ra baal nu inan mu tohom. 
Am pambalaan mu hino kaando' atu- 
atu anatandu'!” 

14Limbang ri Yasus, “Hama' no 
pono' au amala' ra baal ku tohom, 


nga pambalaan ku hino otopot, nga 
napandayan ku aun intor ku am aun 
ulion ku. Ikaa apandayan mi aun 
haling ku am aun ulion ku. ISAkau 
hitu amutus ra sala' maya' ra 
pamutusan nu ulun. Au hitu ikaa 
amutus ra sala' nu ulun. 16To yak 
kono au amutus ra sala' nu ulun, 

amutusan ku hino otopot. Nga sala' 
pa au yak sangulun, 10 yak Ama' 
nanusub rakon no rangan ku. 17Siino 
nasuratan ra Arat sinuratan ri Musa, 
kono rahu nu ruo ngaulun sasi 
amalihua am kawi' nu rahu nilo hino 
otopot yak. 18Kono po hino au asauk 
ra sasi ra inan ku tohom am Ama' 
nanusub rakon no asauk ra sasi po ra 
inan ku tohom.” 

19Rahu kanilo, “Aun ki' intok nu 
Ama' mutu?” 

Limbang ri Yasus, “Ikaa akau 
akakaulih rakon karuo kono am i 
Yama'. Kono akau akakaulih rakon 
akau pono' am akakaulih po 
ri Yama'.” À 

20Yasus inindahu ra kawi™nu hitu 
ra paat no angubas ra kawi' nu ulun 





58:1-11 Kula-kula' buku am salinan nakalair kaando' kono bahian hitu (8:1-11); Siino namului 
ra pongo Yahaya 21:24; Siino poyo ra pongo nu Lukas 21:38; Am siino buku namului ra pongo 


nu Yahaya 7:36. 
8:12 Mat. 5:14, Yah. 9:5 8:13 Yah. 5:31 


YAHAYA 8 


suno ra Pahun nu Tuhan ra maar nu 
p- pamuliin ra usin. Io yak kaando' 

asangulun po nanakub rio, nga orou 
no ikaa poyo nasuku'. 


Ikaa akau akasuku' ra aun ulion 
kuno 


21Am rahu po ri Yasus rilo, “Au 
maar makou am akau ahuyum rakon 
io yak akau matoi ra luang nu sala' 
mi. Akau ikaa auma' akasuku' ra 
intok ulion kuno.” 

22R ahu nu mamaayo nu ulun 
Yahudi rano, “Tumobok ki' naaku 10 
tu, nga rahu natu, Ikaa akau auma' 
akasuku' ra intok ulion kuno?” 

23Rahu ri Yasus, “Akau intor ra 
tana' hitu, 10 hino saau nu limbowon 
io yak au intor ra Surga' hio' ra 
rasawat. Akau intor ra tana', 10 yak 
au sala' intor ra tana'. 44Hino nga 
puun no au mindahu ramuyun nga 
akau matoi ra luang nu sala' mi. 
Kapio akau matoi ra luang nu sala' 
mi nu kono akau ikaa mintopot ra au 
nga io sabiton ra AU SIINO.” 

25Rahu nilo, “Aun ki' oko?” 

Limbang ri Yasus, “Haling ra 
puu-puun no au nopongo namala' 
ramuyun”! 26Asuang rahuon ku am 
putusin ku intor ra baal mi. Onsoi 
akau apandalt ra nanusub rakon no 
otopot, am au amala' ra ulun nu tana' 
ra aun nopongo naringoh ku haling 
ro” 

27110 ikaa akapandai ra Yasus 
amala' rilo ra baal nu Ama' hino. 
28Intor ra hino rahu po ri Yasus rilo, 
“Paat mi analip ra Ulun Sinusub nu 
Ala, hili akau akapandai ra au nga io 
sabiton ra AU SIINO. Hili akau 
akainsuhut nga saumi pono' kaando' 
inuma' ku maya' ra kasiha' ku tohom 

nga au amala' yak ra aun inubas 
ri Yama' rakon. 29 Ala nanusub rakon 
no siino nirumangan rakon, am ikaa 
io ihondo' pangiru' rakon nga au hai- 
hait anguma' ampaat ra kasiha' no.” 

30Pongo ri Yasus nambala' ra 
rahu hino asuang ulun inintopot rio. 


Anak nu Ala amalabus ra ulun 


31Rahu ri Yasus ra ulun Yahudi 
inintopot rio, rahu kono, “Kono akau 
olondon maya' ra pangubasan ku hili 
akau kapio-pio asauk ra ulun ubason 
ku. 32Akau rahili akapandai ra 
katapatan nu Ala am katapatan nu 
Ala hino amalabus ramuyun.” | 

33Limbang nilo, “Akai hitu sua' 
ri Abaraham li. Intor ra bahu suku' 
raino ikaa po akai inulipon nu ulun! 
Aun ki" atungon nu rahu mu, ‘Akau 
auma' labusin?”” 

34Limbang ri Yasus rilo, “Hua- 
ngon mi onsoi-onsoi rahu kutu. Tuki- 
tukir nu ulun anguma' ra sala' ulun 
hino ulipon nu sala". 35Sangulun 
ulipon ikaa payaan untobo' ra san- 
sulapan hino am ikaa olondon mayan 
rumangan rilo. Io yak sangulun anak 
payaan untobo' am olondon mayan 
ra pahun nilo suku' ra buo-buoi no. 
36Kono Anak nu Ala hino amalabus 
ramuyun hili akau kapio-pio alabus. 
3/Au akapandai ramuyun sua' 
ri Abaraham li. lo yak akau lumikot 
amatoi rakon nga akau ikaa minsuhut 
ra pangubasan ku. 38Au ambala' ra 
aun tiniluan ri Yama' rakon io yak 
akau anguma' ra aun naringoh mi 
intor ra ama' mi rano.” 

39Limbang nilo, “Ama' mai io 
hino 1 Abarahan li.” 

To yak limbang ri Yasus, “Kono 
akau topo-topot anak ri Abaraham li 


[8:24 AU SIINO: Andai nahi inggalan hino pakayon nu Ala apaintalang ra inggalan no 


(Nahiruan 3:14) 


U8:25 haling ra puu-puun no au nopongo namala' ramuyun!: Karuo kono am, Kono yak 


nopongo nirahu ramuyun ra pahulu li. 


8:33 Mat. 3:9, Luk. 3:8 

kulo akau ikaa maya' ra inuma' 
ri Abaraham li.” 40Hitu nga saumi 
nopongo inuma' ku io hino apain- 
talang ra katapatan naalap ku haling 
ra Ala. Io yak akau asiha' amatoi 
rakon. I Abaraham li ikaa io kono 
hino! 4JAkau nanguma' ra aun 
inuma' nu ama' mi.” 

Limbang kanilo, “Sala' ka akai 
anak tian. Saumi yak ama' mai io 
hino Ala.” 

#2Rahu ri Yasus rilo, “Kono Ala 
hino kapio-pio ama' mi masi' no 
akau rakon nga au inatong intor ra 
Ala am raino au siino ra hitu. Au in- 
atong sala' ka kuasa' ku tohom io yak 
Ala nanusub rakon no. #4Kulo ki' 
akau ikaa akapandai ra atungon nu 
rahu ku? Nga akau ikaa tumaan ang- 
kiningoh ra pambalaan ku. #4#Ama' 
mi hino Ibilis, am akau ohondo' ra 
kinabaalo' no. Kasiha' mino maya' 
yak ra kasihaan nu ama' mino. Intor 
ra haling nali Ibilis hino amamatoi. 
Ikaa io sumilulum ra Ala, nga io 
kaando' katapatan. Paat no ambuak 
io anguma' maya' ra kinabaalo' no, 
nga io ambubuak am puun nu kawi' 
nu buak. 45Io yak au ambala' ra 
katapatan. Hino nga puun mi ikaa 
mintopot rakon. 46Siino ki' sangulun 
ra lolot mi nakakito ra sala' inuma' 
ku? Kono au ambala' ra katapatan ra 
baal nu Ala kulo ki' akau ikaa min- 
topot rakon. 4Aun ulun inatong 
haling ra Ala asiha' angkinongoh ra 
rahu nu Ala. lo yak akau hitu sala' ka 
haling ra Ala, hino nga puun mi aa- 
ngas angkinongoh ra rahu nu Ala.” 


Yasus am i Abaraliam 


48]imbang nu ulun Yahudi, 
“Otopot nga rahu mai tu. Oko hitu sa- 
ngulun ulun nu daira Samaria sinulor 
nu saitan.” 


YAHAYA 8 


49Limbang ri Yasus, “Au ikaa 
sinulor nu saitan. Au angansuk ri 
Yama' io yak akau angulalaat rakon. 
S#1kaa akiansuk au ra inan ku tohom. 
Siino saumi asiha' ra au ansukon am 
io nga amumutus otopot. 5|Huangon 
mi onsoi-onsoi rahu kutu. Aun ulun 
maya' ra pangubasan ku hitu, ulun 
hino ikaa matoi suku' ra buo-buoi 
no.” 
523R ahu nu ulun Yahudi hiano rio, 
“Raino akai akapandai kapio ra oko 
hitu sinulor nu saitan! Abaraham li 
inatoi noyo am kono po hino nu kawi' 
nu ulun angindul ra rahu nu Ala. Io 
yak rahu mu, “Aun ulun maya' ra pa- 
ngubasan ku hitu, ulun hino ikaa 
matoi suku' ra buo-buoi no.” 
53Abaraham li ama' mai hino inatoi 
noyo. Sumail ki' kuasa' muno ri 
Abaraham? Kawi' pono' nu ulun a- 
ngindul ra rahu nu Ala am nopongo 
yak inatoi. Huang mu am aun oko tu 
kaulun?” 

S#Limbang ri Yasus, “Kono au a- 
ngansuk ra inan ku tohom kawi' nu 
hino kaando' balos. Angansuk rakon 
no io hino i Yama' io hino Ala muyun 
ra kuon mi. 55Lai' halan am ikaa akau 
akakaulih rio. Io yak au akakaulih 
rio. Kono au mindahu ikaa akakaulih 
rio au ambubuak ohondo' ramuyun. 
Io yak au akakaulih rio am aun rahu 
no au maya' yak. 56Ama' mi 
Abaraham li anginsuat ahilong ra 
orou niratangan ku. Io nopongo 
nakakito am anginsuat bonsoi.” 

siRahu nu ulun Yahudi rano 
ri Yasus, “Bayah mu kaapo 
nakasuku' ra limo ngoopor upok am 
nakakito no ki' oko ri Abaraham?” 

58Limbang ri Yasus, “Huangon mi 
onsoi-onsoi rahu kutu, ikaa po inanak 
i Abaraham lair au no siino.” 


v8:39 Kono akau topo-topot...inuma' ri Abaraham li: Luang nu buku nakalair, Kono poyo akau 


..1Inuma' ri Abaraham. 


W8:57 Nakakito no ki' oko ri Abraham?: Luang nu kula-kula' buku nakalair, Nakakito no ki' 


1 Abraham riun? 


YAHAYA 8, 9 


59Hili kawi' nu ulun Yahudi na- 
nganam ra batu am omobol ri Yasus. 
Io yak i Yasus nahisaasah ra ulun 
asuang am bi inakou intor ra Pahun 
nu Tuhan. 


Yasus. nomohonsoi ra mato nu 
sangulun nobolou 


9 IPaat ri Yasus inakou kakito no 
sangulun nobolou puun ra io in- 
anak. 2Pangkimuot ulun ubason 
ri Yasus rano rio, rahu kanilo, 
“Guru' aun ki' nanguma' ra sala' 
suku" ulun hitu nobolou puun ra io 
nanak? Ulun hitu ki' karuo kono ina' 
am ama' nano?” n 
3Limbang ri Yasus, “Mato no 
nobolou sala' ka haling ra sala' no 
karuo kono am sala' nu ina' am ama' 
no. Io yak hili kuasa' nu Ala painta- 
langon ra kaayahan no. 4Paat no 
atawang Onsol taka anguma' ra 
karaya nu Ala nanusub rakon no. 
Nga paat no olohdom kaando' kasa- 
ngulun po auma' angkaraya'. SBuoi 
ku amahun ra tana' hitu au nga 
apakawantang ra ulun nu tana'.” 
6Pongo ri Yasus inindahu hili io 
naniwoh ra tana' no apasalit ra tana' 
hino ra iwoh nano. Hili io namiir ra 
mato nu ulun nobolou hino ra tana' 
no. 7Am rahu ri Yasus rio, “Bi kamu 
muoi. pahindahup ra kulam Siloam.” 
(Rahu nu ulun Ibarani Siloam atu- 
ngon no “Sinusub”.) Bi nu ulun hino 
inuoi pahindahup am paat no nan- 
duli' hili mato no pono" akakito. 
8Rahu nu ulun pansisirangan no 
am ulun akakaulih rio ra io ulun 
akikitaak ra usin. “Kaa ki' hitu ulun 
asalok anturung akikitaak ra usin li?” 
.9Siino ulun mindahu, “Io nga 
hitu.” Siino po bokon mindahu, 
“Sala' ohondo' yak ra baal nano.” 
Rahu nu ulun akikitaak ra usin 
hino, “Au nga hitu.” 


9:5 Mat. 5:14, Yah. 8:12 

10R ahu nilo rio, “Aun koson nu 
mato mutu auma' akakito?” 

11] imbang no, “Siino sangulun i- 
ninggalanan ri Yasus namupundU' ra 
lutak am namiir ra mato ku hili inin- 
dahu rahu kono, “Bi kamu muoi 
pahindahup ra kulam Siloam.” Am bi 
ku inuoi pahindahup ra hino hili au 
pono' am akakito.” 

12Pangkimuot ilo rio, “Aun ki' rail! 
ulun hili?” 

Limbang kono, “Andai, ikaa 
akapandai au.” 


Ulun Parisi kumapapandal ra 
baal nu namahansayan hino 


13Hili ilo nangibit ra ulun nobolou 
raitu' li ra ulun-ulun Parisi. #Yasus 
namupundu' ra lutak napakarat ra 
mato nu ulun nobolou raitu' li ra paat 
nu Orou Taahan nu ulun Yahudi. 
15Hili pangkimuot po ulun Parisi 
rano rio ra aun koson nu mato no 
akakito. Rahu nu ulun hino, “Ulun 
hino namiir ra mato ku ra tana'. Am 
pahindahup au hili au pono' 
akakito.” 

16Kula-kula' ulun Parisi inindahu, 
“Ulun nanguma' ra baal hitu sala' ka 
intor ra Ala nga io ikaa maya' ra 
pamapalan taka ra Orou Taahan.” 

To yak rahu nu ulun bokon rano, 
“Auma' ki' ulun nakasala' anguma' 
ra tatandu-tatandu' kalalaban ra 
kono hitu?” Hili kasauk saumi paha- 


hansangan ra lolot nilo no. 


17Pangkimuot po ulun Parisi rano 
ra ulun hino, “Rahu mu ulun hino 
nomohonsoi ra mato mu. Kono po 
hino, aun ki' pamahuangan mu ra 
ulun hino” 

Limbang no, “To sangulun ulun a- 
ngindul ra rahu nu Ala.” 

18]o yak mamaayo nu ulun Yahudi 
rano ikaa mintopot ra io nobolou ra 

ahulu li am raino io akakito suku' 

ilo nahipah ra ina' am ama' nu ulun 
nobolou hino 19am nangkimuot rilo 
rahu kanilo, “Otopot ki' ulun hitu 
anak mi am rahu mi io nobolou 
haling ra io inanak? Aun puun no 
raino 10 akakito?” 

2Limbang nu ina' am ama' nano, 
“Kapio io anak mai am nobolou 
haling ra io inanak. 2110 yak akai ikaa 
akapandai ra aun koson no akakito 
raino am aun kaulun nomohonsoi ra 
mato no. Io raino ulun matuo, onsoi 
yak akau angkimuot rio. Io apandai 
lumimbang.” 

22Matuo no inindahu ra kono hino 
nga ilo alaa' ra mamaayo nu ulun 
Yahudi. Mamaayo-mamaayo nu 
ulun Yahudi nopongo nampapakat 
aun ulun angangku ra Yasus hino 
Raja' Kaayahan nirandi' nu Ala, ilo 
popolon ikaa paunsopon ra pahun 
intok sambayang. 23Hino puun nu 
matuo no inindahu, “Onsoi yak akau 
angkimuot rio, nga matuo noyo hua.” 

241pahi' nilo po ulun nobolou ra 
puun ra io inanak no hili nangkimuot 
rio, “Onsoi oko topo-topot mindahu 
ra tingkuangon nu Ala! Nga apan- 
dayan mai ulun nomohonsol ra mato 
mu raitu' li io hino ulun nakasala'.” 

25Limbang nu ulun hino, 
“Nakasala' io ki' ikaa io ki' nakasala' 
ikaa akapandai au. Io yak saumi baal 
apandayan ku, ra bahu li au nobolou 
am raino au akakito.” 

26R ahu kanilo rio, “Aun inuma' no 
riun? Aun koson no napakarat ra 
mato mutu?” 

27Limbang nu ulun hino, “Nopo- 
ngo no au inindahu ramuyun ikaa yak 
kinongohon mi. Aun puun mi asiha' 
angkinongoh po? Asiha' ki' akau 
sumauk ra ulun ubason no?” 

28Hili ilo nangundaat rio am inin- 
dahu, “Oko hitu ulun ubason no, akai 
hitu ulun ubason ri Musa. 2Akai 
akapandai ra Ala nopongo nambala' 
ri Musa io yak ulun hitu ikaa napan- 
dayan mai aun intor no.” 


YAHAYA 9 


30Limbang nu ulun hino, “Asumpo 
au ramuyun ra akau ikaa akapandai 
ra intor nu ulun hino io yak io nopo- 
ngo napakarat ra mato ku! 3INapan- 
dayan taka Ala ikaa angkinongoh ra 
ulun anguma' ra sala' ulun yak 
sumamba ra Ala am anguma' ra 
kasiha' no kinongohon no. 32Intor ra 
puun nu tana' tu nasauk kaando' sa- 
nanan po naringoh ra sangulun 
akaalap apakarat ra mato nu ulun 
nobolou intor ra io inanak. 33Kono 
ulun hino sala' intor ra Ala, kawi' 
pono' nu maan no ikaa auma' asauk.” 

34Rahu kanilo, “Oko hitu 
nakasala' puun ra oko alion ri ina' 
mu, oko ki' solor angubas ramon?” 
Hili ilo namalukaang am napain- 
saloh ra ulun hino. 


Aun ki' ulun nobolou 


35] Yasus nakaringoh ra aun 
inuma' nilo ra ulun nobolou raitu' li. 
Hili Yasus nahuyum ra ulun hino am 
pakatiwol rio, rahu no ra ulun hino, 
“Angintopot ki" oko ra Ulun Sinusub 
nu Ala hino?” 

36Limbang nu ulun hino, “U tuan, 
onso1 oko mindahu, aun ki' hino 
kaulun hili au angintopot rio.” 

37Rahu ri Yasus rio, “Oko nopo- 
ngo nakakito rio, am 10 nga ahayam 
riun tu raino.” 

38Limbang nu ulun hino, “U 
Tuhan au angintopot.” Am parambus 
io nahulatur sinumamba ri Yasus. 

39Rahu ri Yasus, “Au inatong ra 
tana' hitu asauk ra amumutus otopot. 
Hili ulun nobolou hino akakito am 
ulun akakito hino sumauk obolou.” 

40Kula-kula' ulun Parisi siino ra 
hino nakaringoh ra rahu ri Yasus no 
hili ilo nangkimuot ri Yasus, rahu 
kanilo, “Langus nu rahu muno akai 
ki' nobolou po?” 

41Limbang ri Yasus, “Kono akau 
po kapio nobolou, akau kaando' 
sala". Io yak akau mindahu akai ikaa 
nobolou. Haling ra hino akau 
akasala' poyo.” 


YAHAYA 10 


Pangumangan ra baal nu 
rumba am ulun ahahalung 


10 IRahu ri Yasus ra ulun asuang, 
rahu kono, “Huangon mi onso1- 
onsoi rahu kutu. Aun ulun munsop ra 
kandang nu rumba am ikaa maya' ra 
totobon nano io yak anikot ra 
papahal ra intok bokon, ulun hino an- 
tatakou am amamatoi. 2Ulun mun- 
sop maya' ra totobon hino, io nga 
ulun ahahalung ra rumba hiano. 
3Ulun ahalung ra totobon hino 
apaunsop ra ulun ahahalung ra 
rumba hino am rumba hiano angkini- 
ngoh ra rahu nu ulun ahahalung hino 
ra paat no ahipah ra inggalan nu 
rumba hiano, apainsaloh am 
amahulu angibit ra rumba hiano. 
4Paat nu ulun ahahalung hino apain- 
saloh ra rumba intor ra kandang no, 
ulun ahahalung hino amahulu, am 
rumba hiano sumunu' rio nga rumba 
hiano akakaulih ra rahu nu ulun 
ahahalung hino. 5Rumba hiano ikaa 
maya' ra ulun bokon. Topot no ilo 
ahiru' yak intor ra ulun hino, nga ilo 
ikaa akakaulih ra rahu no.” 
6Pangumangan hino binalaan 
ri Yasus rilo, io yak ilo ikaa akapan- 
dai ra langus nu pangumangan hino. 


Yasus ulun ahahalung abubuh ra 
huang 


7Haling ra hino rahu kono po 
ri Yasus rilo, “Huangon mi onsoi- 
onsoi rahu kutu. Au nga totobon 
bayaan nu rumba hiano. 8Kawi' nu 
ulun inatong nakapamahulu haling 
rakon io nga ulun antatakou am 
amamatoi, io yak rumba hiano ikaa 
angkiningoh ra rahu nilo. 3Au nga 
totobon. Aun munsop lumangus 
rakon io taakin ra bayah. lo munsop 
am minsaloh am akaalap ra aun 

Rumba am ulun ahahaung 


akanon no. 10Ulun antakou matong 
antakou yak, ampatoi am anasai. lo 
yak au matong hili atu ulun angkini- 
ngoh ra rahu ku akaalap ra bayah, io 
hino bayah otopot. 

Au hitu ahahalung abubuh ra 
huang. Ahahalung abubuh ra huang 
anaak ra bayah no ra tayar nu rumba 
hiano. 12Ulun harian sala' kaulun 
ahahalung ra rumba hiano, am sala' 
katangan ra rumba hiano. Io ahiru' 
IA ra rumba hiano ra paat nu 
uku' nu katanaan hino sumuku'. Am 
uku' nu katanaan hino angatup ra 
rumba hiano suku' ilo akapansusuai. 
13Ulun harian hino ahiru' nga io hua 
sangulun harian yak, am ikaa io masi' 
ra rumba hiano. 

14-15Au nga ahahalung abubuh ra 
huang. Ohondo' ri Ama' hino 
akakaulih rakon am au pono' am 
akakaulih ri Yama'. Kono po hino au 
akakaulih ra kawi' nu rumba ku am 
ilo pono' akakaulih rakon. Am au 
asiha' anaak ra bayah ku ra tayar 
nilo. | 

16Siino po rumba notohom ku, 
bokon intor ra rumba sampaanon 
hiatu. Rumba hiano pono' am ibiton 
ku yak, am ilo angkiningoh ra rahu 
ku. Am kawi' nu rumba hiano asisim- 
pung am asauk ra” sampaanon am sa- 
ngulun yak ulun ahahalung rilo. 


X10:16 am asauk ra: Luang nu buku nakalair, Hili siino. 


10:15 Mat. 11:27, Luk. 10:22 

17] Yama' masi' rakon nga au 
anaak ra bayah ku hili au akaalap 
amaruli' ra bayah ku. 18Kaando' ka- 
sangulun akaalap amahaau ra bayah 
ku tohom. Au asiha' kapio anaak ra 
bayah ku. Siino kuasa' ku anaak am 
au po akakuasa' amaruli' ra bayah 
ku. Hitu nga nanusuban ri Yama' tu 
rakon.” 

19Intor ra rahu ri Yasus hino ulun- 
ulun Yahudi nahahansang suku” ilo 
nilumili' ruo lilian. 20Asuang ulun 
mindahu, “To sinulor nu saitan! Io 
ambuyun! Kulo ki' kinongoho' mi 
rahu nano?” 

2110 yak bokon no mindahu, “Ulun 
sinulor nu saitan ikaa io apandai min- 
dahu ra rahu kono hino! Akaalap ki' 
saitan hino apakarat ra mato nu ulun 
nobolou?” 


I Yasus ikaa intopoton nu ulun 
Yahudi 


22Siino Orou Pahilawan ra 
nanalaahan ra Pahun nu Tuhan ra 
bandar Yarusalim am paat hili 
nakapinaat ra paat asimu'. 23Yasus 
lako-lakou ra Tambil ri Salomo ra 
Pahun nu Tuhan. 24Suku' nu ulun 
Yahudi nilumulur am nilumibung 
ri Yasus hili ilo inindahu, “U guru', 
kula' ki" buoi mu apasusa' ra huang 
mai?  Onsoi oko mindahu 
apakatalang raino. Otopot ki' oko 
Raja' Kaayahan nirandi' nu Ala 
hino?” 

25Limbang ri Yasus, “Nopongo au 
no inindahu ramuyun ikaa yak akau 
angintopot. Kawi' nu atu-atu inuma' 
ku haling ra inggalanri Yama' asauk 
ra tatandu' ra baal ku. 2610 yak akau 
ikaa angintopot nga akau sala' hua 
rumba ku. 27Kawi' nu rumba ku ang- 
kinongoh ra rahu ku. Au pono' 


YAHAYA 10 


akakaulih rilo, am ilo pono' maya' 
yak rakon. 28Au anaak rilo ra bayah 
otopot am aampus. Am rumba hiano 
ikaa matoi suku' ra buo-buoi no am 
kaando' kasangulun amahaau rilo 
intor rakon. 29] Yama' nopongo 
nanaak rilo rako, nga io hua 
akakuasa' ra kawi' nu atu-atu. Am 
kaando' kasangulun akaalap 
amahaau rilo intor ra pamihangan 
ri Yama'. #Au am i Yama' saumi 
yak.” 

31Hili ulun Yahudi anganam ra 
batu asiha' omobol ri Yasus. 3210 yak 
limbang ri Yasus rilo, “Akau nopo- 
ngo nakakito ra inuma' ku Onsoi, 
nanusuban ri Yama' rakon. Intor ra 
kawi' nu inuma' ku hino, aun ki' 
inuma' ku akaansang ra huang mi 
suku' akau omobol rakon ra batu?” 

33Limbang nu ulun Yahudi hiano, 
“Akai omobol riun sala' ka haling ra 
inuma' mu onsoi hino, io yak haling 
ra oko ahuyai ra Ala! Oko hitu sangu- 
lun ulun nu tana' io yak oko hitu 
rumangku ra Ala. 

34Rahu ri Yasus rilo, “Kaa ki' 
nasuratan ra Arat sinuratan ri Musa 
maya' ra rahu nu Ala, “Akau nga ala- 
ala?” 35Itaka akapandai ra rahu 
nasuratan ra Kitap otopot suku' ra 
buo-buoil no. Ala anabit rilo ala-ala io 
hino tayar nu ulun tinaakan ra rahu 
nu Ala. 35Kulo ki' akau mindahu ra 
au ahuyai ra Ala nga au angangku ra 
Anak nu Ala. Io yak au nopongo 
pinili' ri Yama' am 10 nanusub rakon 
muoi ra tana' hitu? 37Kono auikaa a- 
nguma' ra karaya' tinaakan ri Yama' 
rakon, hama' no kaa pono' mintopot 
ka rakon. 3810 yak nga au nopongo na- 
nguma' maya' ra kasiha' no onsoi 
akau angintopot ra inuma' ku hino, 
hama' pono' akau ikaa angintopot 
rakon. Intor ra hino akau akapandai 


Y10:29 I Yama' nopongo nanaak rilo rakon: Luang nu buku nakalair, Atu tinaakan ri yama' 


rakon. 
10:33 Im. 24:16 10:34 Nan. 82:6 


YAHAYA 10, 11 


am akapamahuang nga i Yama' am 
au saumi yak.” 

39Paat hino ilo pono’ am asiha" po 
anakub ri Yasus io yak Yasus ikaa po 
natakub nilo. 

40Intor ra hino am D DO 
i Yasus ra sandaup nu siang Yordan 
hili inayan po ra hino. Hino nga intok 
ri Yahaya omororob ra ulun ra 
pahulu li. #Asuang ulun inatong 
ri Yasus. Rahu kanilo, “Kapio kaan- 
do' tatandu'" kalalaban inuma' 
ri Yahaya, io yak kawi' nu nirahu no 
intor ra baal nu ulun hitu otopot yak.” 
42Haling ra hino asuang ulun inin- 
topot ri Yasus ra intok hino. 


Pinatayan ri Lasarus 


ISiino sangulun ininggalanan 
11 ri Lasarus ulun nu bandar 
Baitani. Baitani io hino pamahunan 
ri Maria am pahaka' no i Marta. 
2(1 Maria nga namarabul ra kalayam 
nu Tuhan ra minak aamis ra howou 
am namusas ra kalayam ri Yasus ra 
abuk nano. Am saumi paat pahaka' 
no i Lasarus narualan,) 3Karuo-ruo 
nu pahaka' ruandu' hiatu nambilin ra 
ulun bokon sumuku' ri Yasus am 
rahu kanilo, “Tuhan pahaka' mai 
intok mu masi' li arualan raino.” 
4Paat ri Yasus nakaringoh ra aho 
hitu rahu kono, “Aruol hitu ikaa a- 
ngibit ra patayan ri Lasarus, io yak 
baal hitu asauk hili kawi' nu ulun a- 
ngansu-ngansuk ra Ala. Am baal hino 
nga apaintalang ra sundu' nu kuasa' 
nu Anak nu Ala.” 

SI Yasus akaasi' ra talu sangaka' 
hiano io hino i Marta ami Marta am 
i Lasarus. 610 yak paat ri Yasus naka- 
ringoh ra i Lasarus arualan, 10 sinu- 
mingon inurong po ra hino ruo orou. 
7Kalibos ruo orou hino am rahu 
ri Yasus ra ulun ubason no rano, 
“Anduli' taka raino ra daira Yudia.” 

8R ahu nu ulun ubason no rano rio, 
“U guru', bahu-bahu yak ulun 
Yahudi asiha' omobol riun ra batu, 
kulo ki' oko asiha' po anduli' ra 
hino?” 

Rahu ri Yasus, “Kaa ki' oopor 
am ruo ngajaam ra luang nu songo- 
rou? Kono ulun makou ra atawang 
ikaa io akasaru nga io akakito rio 
anaak ra binantang ra tana' tu. 1010 
yak kono ulun makou ra londom, kaa 
mulalas i0 akasaru nga awantang 
hino kaando' rio.” 

11Kono hino nga nu rahu ri Yasus 
am rahu kono po, “I Lasarus rangan 
taka hino noolong noyo am au muoi 
ra hino amaluat rio.” 

I2Rahu nu ulun ubason no rano 
rio, “U Guru', kono i Lasarus 
noolong, apihah io rahili.” 

13Atungon nu rahu ri Yasus 10 
hino 1 Lasarus nopongo inatoi. Io yak 

anantaman nilo ra rahu ri Yasus no 
1 Lasarus kapio noolong. HAm in- 
dahu po i Yasus rilo kapio, “Inatoi no 
i Lasarus. Ilo yak au anginsuat ra au 
kaando' ra intok hino. Labing honsoi 
no baal hino asauk hili akau auma' a- 
ngintopot. Ikon mi muoi taka raino 
ri Lasarus.” 

l6Rahu ri Tomas sabiton ra 
“Nahapir” ra ranga-rangan no rano, 
“Ikon mi maya” taka ri Guru’, onsoi 
taka matoi rumangan rio!” 


I Yasus nga amaluat am 
apakaayah 


17Pakasuku' i Yasus ra intok hino 
kapandai' no rahili i Lasarus 
kaapatan buoi no ra luang nu lobong 
hino. 18Tawoi nu bandar Baitani 
intor ra bandar Yarusalim maar 
akatalu' kilomito. 19 Asuang ulun 
intor ra daira Yudia inuoi ri Maria 
am i Marta muoi opokoonsoi ra 
huang nilo no ra pinatayan ri Lasarus 
pahaka' nilo hino. 


10:40 Yah. 1:28 11:1 Luk. 10:38-39 11:2 Yah. 12:3 

20Pakaringoh i Marta ra Yasus 
matong, bi no inakou inuoi paniwol 
ri Yasus. lo yak i Maria siino ra 
pahun no. 2IRahu ri Marta ri Yasus, 
“U Tuhan, kono po oko siino ra hitu 
ikaa no matoi pahaka' mai tili. 
22Hama' no pono' kono hino, au a- 
ngintopot Ala anaak ra aun yak 
kitaakon mu Tuhan.” 
23Rahu ri Yasus ri Marta, 
“Pahaka' mu hino anduli' aayah.” 
24Limbang ri Marta ri Yasus, “Au 
akapandal i Lasarus anduli' aayah ra 
pas nu ulun-ulun inatoi pandulion 
aayaho' ra kaawian nu tana' tu.” 
25Rahu ri Yasus rio, “Au nga 
apaluat ra ulun intor ra patayan am 
apanduli' apakaayah rilo. Aun ulun 
angintopot rakon, hama' no pono' io 
inato1 10 auma' yak aayah. 26Ulun 
aayah am mintopot rakon, ikaa io 
matoi suku' ra buo-buoi no. Mintopot 
ki" oko ra baal hitu?” 
27Limbang ri Marta, “U Tuhan, au 
angintopot riun Raja' Kaayahan 
Anak nu Ala nirandi' nu Ala hino, 
matong ra tampak nu tana' hitu.” 


Yasus nantangi' 


28Pongo ri Marta inindahu ra rahu 
hino bi no inuoi namala' ri Maria 
pahaka' no ruandu' hino. Rahu 
ri marta rio, “I Guru' siino ra hitu am 
io ahipah riun.”. 

29Pakaringoh i Maria ra rahu 
hino, kapasi io nilumuat am inakou 
inuoi tiwol ri Yasus. 30(Paat nu hino 
kaapo Yasus nakasuku' ra 
pamahunan hino siino po io ra intok 
ri Marta nakatiwol rio.) 3!Ulun 
Yahudi inuoi opokoonsoi ra huang 
ri Maria no siino ra pahun hino 
inaya' ri Maria ra paat nilo nahilong 
ri Maria napasi' nilumuat. Tantam 
nilo am muoi i Maria ra lobong 
ri Lasarus no am antangi' ra hino. 

32Pakasuku' i Maria ra intok 
ri Yasus no am nahilong rio 
pahulatur io ra tingkuangon ri Yasus 
no, am rahu no, “Tuhan kono po oko 


YAHAYA 11 


suno ra hitu ikaa no matoi pahaka' 
mai tili!” 

33Pakakito i Yasus ra i Maria nan- 
tangi" am kawi' nu ulun inaya' rio no 
nantangi' am Yasus pono' nasusa' no 
huang no bonsoi. #4Rahu ri Yasus 
rilo, “Aun intok namalabangan mi 
ri Lasarus li?” 

Limbang kanilo, “Ikon mu Tuhan, 
am ilayan mu.” 

35Am pantangi' i Yasus 

36R ahu kono nu ulun hiano, “Tlai' 
taka nga aun koson nu asi' no ri 
Lasarus!” 

3710 yak siino po ra lolot nilo min- 
dahu rahu kono, “Io apakarat ra 
mato nu ulun nobolou, ikaa ki' io 
akaalap anguma' ra atu-atu hilii 
Lasarus ikaa matoi?” 


I Lasarus pinanduli' kaayaho' 


38Ingondo' po i Yasus nasusa' 
huang ona ra rahu nilo no. Bi no 
inuoi ra lobong hino. Lobong hino 
saumi luang nu batu tinampanian ra 
batu maayo. 
3Rahu ri Yasus, “Insiri' mi batu 
Io yak limbang ri Marta pahaka' 
ruandu' nu inatoi hino, “Tuhan 
kaapatan no buoi no ra luang nu 
lobong tu. Autong noyo raino!” 
40Rahu ri Yasus ri Marta, “Kaa ki' 
nopongo rahu ku riun, “Kono oko 
mintopot oko akakito ra sundu' nu 
kuasa' nu Ala? ” 

#1Hili ilo nanginsir ra batu hino. 
Am paningaa' i Yasus ra limbowon 
am rahu no, “Au anginsuat riun, u 
Ama', nga oko hai-hait angkinongoh 
ra aun kitaakon ku. 42Apandayan ku 
oko hai-hait angkinongoh ra aun 
kitaakon ku riun. lo yak au mindahu 
kono hitu nga ulun hua siino ra libung 
kutu, hili ilo angintopot ra oko 
nanusub rakon.” 

43Pongo no inindahu ra rahu hino, 
pampaluap 10, rahu no, “Lasarus, 
ikon mu minsaloh ko!” #Insaloh 
ri Lasarus intor ra luang nu lobong 


tu 

no. Kalayam am longon no nirilitan 
ra kain aninggalas, am bulos nano 
pono' am rili-rilit po kain no. Rahu 
ri Yasus ra kawi' nu ulun siino ra 
hino, “Lalaho' mi kain pinamarilit 
no, am pahusuwo' yak io makou.” 


Pakat ra amatoi ri Yasus 


45Asuang ra lolot nu ulun Yahudi 
inuoi pahilong ri Maria. Ilo anginto- 
pot ri Yasus ra paat nilo nakakito ra 
inuma' ri Yasus hino. 4610 yak siino 
po kula-kula' ra lolot nilo inuli' am 
nambala' ra ulun Parisi ra baal 
nasauk inuma' ri Yasus no. 47Hino 
puun no kawi' nu ulun Parisi am 
mamaayo nu imam nantutuum ra 
saumi paat. Rahu kanilo, “Aun ki' 
maan taka raino? Lai' mi nga kaa ki' 
asuang tatandu' kalalaban inuma' nu 
ulun hitu! 4Kono pahusuon taka io 
ra kono hitu, kawi' nu ulun rahili 
mintopot rio. Am popor no mamaayo 
nu Ruum matong am amunsah ra 
Pahun nu Tuhan am amatoit ra bansa' 
taka.” 

49Sangulun ra lolot nilo ininggala- 
nan ri Kayapas, nasauk ra Kinatuaan 
nu Imam ra upok hino, rahu no, 
“Akau ikaa akapandai. #Ikaa ki' 
akau akapandai nga labing honsoi no 
kono sangulun matoi ra tayar nu 
bansa' taka, aulu' naapo ra bansa' 
taka aawi' potoyon?” 

51Topot natu rahu no hino sala' ka 
haling ra huang no tohom. Io yak io 
nasauk ra Kinatuaan nu Imam ra 
upok hino 10 namalair nambala' nga 
i Yasus hino potoyon ra tayar nu 
ulun Yahudi. 52Sala' ka tayar yak nu 
bansa' Yahudi. Io yak amalulur ra 
kawi' nu anak-anak nu Ala nakapan- 
susual. 

53]ntor ra orou hino nga 
mamaayo-mamaayo nu ulun Yahudi 
nampapakat asiha' amatoi ri Yasus. 
54Hino puun no paat ri Yasus makou 
ra Yudia ikaa io inintalang. Io yak io 


12:3 Luk. 7:37-38 

manding intor ra Yudia am io inuoi 
ra saumi bandar ininggalanan ra 
Ipraim amaar ra tana' asuang ra batu 
am inahison no. Io am ulun ubason 
no rano namahun ra hino. 

SSPaat nu hino Irau nu ulun 
Yahudi (sabiton ra Paska) amaar 
asauk. Am asuang ulun inatong intor 
ra intok-intok bokon inuoi ra 
Yarusalim sambayang ra saumi arat 

ambahuan ra ikaa po asauk irau 
ino. 551lo nahuyum ri Yasus. Paat 
nilo siino ra Pahun nu Tuhan ilo nam- 
bala' ra lg daa am sangulun, “Aun 
koson nu huang mu? Kaa ki' 10 
matong ra irau hitu?” 
5/Mamaayo-mamaayo nu imam 
am ulun Parisi nopongo nambala' ra 
aun ulun akakito ra intok ri Yasus no 
onsoi io mindahu, hili ilo muoi 
anakub rio. 


Yasus nirabul ra umau ra Baitani 
(Mat 26:6-13: Mrk 14:3-9) 


1Onom orou buoi no ra kaapo 
12 Irau Paska asauk, i Yasus inuoi 
ra bandar Baitani, io hino 
an ri Lasarus pinanduli' no 
aayaho' hino. 2Ra hino ra saumi 
londom ranga-rangan ri Yasus rano 
ilo nangguhulung ri Yasus 
nahahakan. I Marta nanginsaloh ra 
atu yak akanon ami Lasarus am tam- 
bului bokon pono' nanturung am na- 
ngakan tinumalab ri Yasus. 

3Hili i Maria nangibit ra umau 
narawastu aamis ra howou kaando' 
saang am oloho laarang am suang no 
maar satanga' lito. lo namarabul ra 
kalayam ri Yasus, am namuyai ra 
kalayam ri Yasus no ra abuk nano. 
Intor ra hino kawi' nu ulun ra pahun 
hino nakaalok ra howou nu umau 
hino. 

4] Yudas ulun nu Iskariot sangu- 
lun ra lolot nu ulun ubason ri Yasus 
no io nga naapo apasauk apatakub 
ri Yasus, rahu no, S“Kulo ki" pai' 

talano' umau aamis ra howou hitu ra 
talu ngaatus usin pirak” am tayaro' 
usin loho nano ra tayar nu ulun kaan- 
do atu-atu?” 

6] Yudas inindahu ra kono hino 
sala' ka kapio io masi' ra ulun kaando 
atu-atu, nga io hua antatakou. Io hua 
amului ra kantungan intok nu usin nu 
kawi' nilo no, am io poyo aubas 
anakou ra usin siino ra kantungan 
hino. 

7Rahu ri Yasus rio, “Pain mu 
popolo' ruandu' hitu! Hama' no 
amului ra aun siino rio ra tayar nu 
orou pamalabangan rakon! 8Ulun 
kaando atu-atu hai-hait rumangan 
ramuyun, lo yak au ikaa hai-hait 
rumangan ramuyun.” 


Pakat ra amatoi ri Lasarus 


9 Asuang ulun Yahudi akapandai 
ri Yasus siino ra bandar Baitani. Ilo 
inuoi ra hino nga sala' ka inuma' 
ri Yasus no yak, io yak ilo asiha' poyo 
ahilong ri Lasarus pinanduli' 
ri Yasus kaayaho' no. 10Haling ra 
hino mamaayo-mamaayo nu imam 
asiha’ po amatoi ri Lasarus. #Nga 
asuang hua ulun Yahudi nahiru' 
intor ra lolot nilo nangintopot 
ri Yasus. 


Yasus muoi ra bandar Yarusalim 
(Mat 21:1-11; Mrk 11:1-11, Luk 19:28-40) 


I12Suaban nali ulun asuang 
nakasuku' muoi ra Irau Paska hino 
nakaringoh ri Yasus siino ra tanga' 
nu ralan lumangus ra bandar 
Yarusalim. 13Hili ilo nangundut ra 


raan-raan nu taun kurma am 


tinumiwol rio am salua-luap rahu 
kanilo, “Ala yak ansukon! Io inatong 
ra inggalan nu Tuhan binarakatan. 
Raja' nu Israil binarakatan!” 
14Orou hino i Yasus nangalap ra 
sanginan kaladai hili io tinumampak 


212:5 Usin pirak: Ilayan 6:7 

ra kaladai hino, ohondo' ra 
nasuratan ra Kitap, rahu kono, 

15 U ulun nu Yarusalim 

ikaa oko alaa’! 
Ilai’ nga Raja’ mu hino matong 
tinumampak ra sanginan 
kaladai!” 

l6Paat nu hino ulun ubason 
ri Yasus hiano ikaa akapandai ra atu- 
ngon nu kawi' nu baal hino. Io yak 
paat ri Yasus nanduli' naayah am 
tinaakan ra kuasa' asundu', hili ilo 
nakahuang ra nasuratan ra Kitap ra 
inuma' nu ulun asuang intor ra baal 
ri Yasus. 

17Ulun asuang siino ra paat 
ri Yasus nahipah ri Lasarus min- 
saloh haling ra lobong no am 
napakaayah rio haling ra patayan, ilo 
parayu-rayus nambala' ra baal 
nasauk hino. 18Hino puun no ulun 
asuang hiano pono' inuoi paniwol 
ri Yasus, nga ilo nakaringoh ra tatan- 
du' kalalaban inuma' ri Yasus li intor 
ra baal ri Lasarus. 19Ulun Parisi 
hiano nahahayam ra sangulun am sa- 
ngulun, rahu kanilo, “Tlai' nga, kawi' 
nu ulun nu tana' maya' yak rio. Kaan- 
do' no balos nu maan taka tu!” 


Kula-kula' ulun Yunani ahuyum 
ri Yasus 


20Ra lolot nu ulun inuoi ra bandar 
Yarusalim ra paat nu Irau Paska 
maayo hino, muoi sumamba ra Ala 
am siino po kula-kula' ulun Yunani. 
211]o inatong ri Pilipus am inindahu, 
rahu kanilo, “Tuan asiha' akai 
tumiwol ri Yasus.” 

22] Pilipus haling ra bandar Bait- 
saida ra daira Galilia, inindahu 
ri Andarias, am pambaya' ilo ruo 
inuoi indahu ri Yasus. 23Limbang 
ri Yasus rilo, “Nakasuku' noyo ra 
orou papaintalangan ra kuasa' asun- 


12:8 Laup. 15:11 12:13 Nan. 118:25,26 12:15 Sa. 9:9 

Maak nu Kaladai 


du' ra Ulun Sinusub nu Ala. #4Kapio- 
pio au mindahu ramuyun, kono umi 
nu gandum ikaa losokon ra tana' am 
apasa', umi hino saumi yak ikaa 
sumua'. Io yak kono umi nu gandum 
hino apasa' pahulu, hili io sumua' a- 
nginawa'. 25Aun ulun apakaulu' a- 
ngulimo ra bayah no ra tana' hitu io 
alawaan ra bayah no rahili. Io yak 
aun ulun ikaa apakaulu' ra bayah no 
ra tana' hitu, 10 akaalap ra bayah 
otopot am ampus-ampus. 26 Aun ulun 
asiha' angkaraya' ra karaya' ku, 
onsoi io maya' rakon hili aun intok ku 
hino po intok nu ulun susubon ku 
hino. Am Ama' ku hino angansuk am 


anginsuat ra ulun anguma' ra karaya’ 
ku.” 


Yasus namala' ra baal nu 
patayan no 


27 Huang ku raino asusa’ kapio. 
Aun ki' auma' rahuon ku? Auma' ki' 
au mindahu, “Ama' paintowoyon mu 
paat nu susa' hitu akon?” To yak hitu 
nga langus no au inatong ra hitu, hili 


aintupan ra ila' hino. 28U Ama', pa- 
intalangon mu inan mu asundu am 
ansukon hino.” 

Hili karingoh rahu intor ra lim- 
bowon, rahu no, “Au nopongo 
napaintalang ra inan ku asundu am 
ansukon hino am paintalangon ku po 
hitu rahili.” 

29Vlun asuang siino ra hino naka- 
ringoh ra rahu hino. Rahu kanilo, “A- 
ningkalur!” Io yak siino po mindahu, 
“Sala' malaikat nga nahayam norio.” 

3010 yak limbang ri Yasus rilo, 
“Sala' ka rahu hino aulu’ ra tayar ku, 
io yak rahu hino aulu' ra tayar mi. 
31Raino nga paat no Ala amaratu' ra 
ukum ra tana' hitu. Raino nga angua- 
sa' ra tana' hitu payawon. 32Pongo ku 
rahili kakaton intor ra tana' hitu au 
ahipah ra kawi' nu ulun matong 
rakon.” 33]o mindahu ra kono hino, 
nga io apaintalang ra aun koson baal 
nu patayan no. 

34Limbang nu ulun asuang rano 
rio, “Maya' ra Arat sinuratan ri 
Musa ritaka i Karistus, Raja' 


12:25 Mat. 10:39, 16:25, Mrk. 8:35, Luk. 9:24, 17:33 

Kaayahan nirandi' hino aayah suku' 
ra buo-buoit no. Aun koson mu min- 
dahu ra rahu nu Ulun Sinusub nu Ala 
hino maan kakato' intor ra tana' 
hitu? Aun ki' kaulun Sinusub nu Ala 
hino?” 

3SRahu ri Yasus rilo, “Awantang 
hino ikaa noyo kula' abuoi rumangan 
ramuyun. Onsoi akau parambu-ram- 
bus makou ra paat nu awantang hino 
slino ramuyun, hili akau ikaa alibu- 
ngan nu olondom. Ulun makou ra 
olondom, ikaa io akapandai ra aun 
languson no. 36Onsoi akau mintopot 
ra buoi nu awantang hino baya-baya' 
ramuyun, hili akau asauk ra ulun 
aayah ra luang nu awantang.” 


Ulun Yahudi ikaa angintopot 


Pongo ri Yasus inindahu, bi no in- 
akou intor ra hino ikaa inintalang 
rilo. 3/Hama' no pono' asuang tatan- 
du' kalalaban inuma' ri Yasus ra 
tingkuangon nilo, io yak ilo ikaa a- 
ngintopot rio. 38Baal hino nasauk hili 
binalaan ri Yasaya sangulun angin- 
dul ra rahu nu Ala li asauk. Rahu no, 

“U Tuhan, aun ki' angintopot 
angkinongoh ra pambalaan 
mai? 

Arn aun ki" kaulun papaintalan- 
gan nu Tuhan ra kuasa' no?” 

39Hino nga puun nilo ikaa anginto- 
ot nga nambala' nopongo po hua 
1 Yasaya, rahu kono, 

40 Rahu nu Ala, 

“Au nopongo nomolou 
ra mato nilo 
hili ilo ikaa akakito 

am nopokolondom 
ra huang nilo 
hili ilo ikaa akarati'. 

Hili ilo ikaa anduli' rakon 
hili au amihah rilo.”” 

41Y asaya inindahu ra kono hino 
nga io nakakito ra kuasa' am sundu' 
ri Yasus, hino puun noi Yasaya nam- 
bala' ra baal no. 

42Hama' no pono' i Yasaya nam- 
bala' ra baal hino, am asuang po 
mamaayo nu ulun Yahudi angintopot 
ri Yasus. Io yak ilo ikaa aatas min- 
dahu nga alaa' hua ilo ra inggalan 
nilo no iruon am ikaa pakuoyon nu 
ulun Parisi ra pahun intok sam- 
payang. 43Npa ilo labing asiha' an- 
sukon nu ulun intor ra ansukon nu 
Ala. 


Rahu ri Yasus sumauk ra akim 


44Hili i Yasus nilumuap, rahu no, 
“Aun ulun angintopot rakon, sala' ka 
au yak intopoton no, io yak anginto- 
pot poyo rio nanusub rakon no. 4SAun 
ulun nakakito rakon, io pono' am 
nakakito po ra nanusub rakon no. 
46 Au inatong ra tana' hitu sumauk ra 
tutur, hili tuki-tukir nu ulun anginto- 
pot rakon no ikaa murong ra luang nu 
olondom. 47 Aun ulun angkinongoh ra 
kawi' nu rahu ku am ikaa sumuhut ra 
pangubasan ku sala' ka au amaratu' 
ra ukum rio, Nga au inatong sala' ka 
amaratu' ra ukum ra ulun nu tana' 
hitu io yak muoi apakaayah. #Tayar 
nu ulun ikaa angintopot rakon am 
ikaa sumuhut ra rahu ku, slino no 
amaratu' ra ukum no rio, io hino aho 
binalaan ku hino amaratu' ra ukum 
rio ra paat nu tana' tu aawi'! #Nga 
ikaa au ambala' maya' ra kasiha' ku 
tohom. Ama' nanusub rakon no 
namala' ra aun auma' rahuon ku am 
ubason ku. 50Am au akapandai nga 
rahu no hino anaak ra bayah otopot 
am ampus-ampus. Hino nga puun no 
au ambala' kono hino nga maya' ra 
atu sinusub ri Yama' rakon.” 


Yasus amahu' ra kalayam nu 
ulun ubason no 


15ongorou amahun ra kasukuan 
13 nu Irau Paska am apandayan 
ri Yasus orou no nasuku' noyo ra 
paat no makou ra tana' hitu am an- 
duli' ra Ama' no. lo masi' ra ulun 


12:34 Nan. 110:4, Yas. 9:7, Yah. 37:25, Dan. 7:14 12:38 Yas. 53:1 12:40 Yas. 6:10 


YAHAYA 13 


nasauk ra tohom nora tana' hitu, am 
asi' no olondon rilo suku' ra patayan 
no. 
2Paat no nolondom hili i Yasus am 
ulun ubason no rano nangakan. Ibilis 
hino nanaak ra kasiha' nu huang 
ri Yudas”? anak ri Simun ulun nu Is- 
kariot hili io asiha' anaak ri Yasus ra 
ulun amatoi rio no. 3I Yasus akapan- 
dai ra Ama' no hino nopongo nanaak 
ra kuasa' ra kawi' nu kuasa’ ra tayar 
no. Am io akapandai nga io inatong 
haling ra Ala am anduli' po ra Ala. 

4Intor ra hino io nilumuat am na- 
mangus ra sampayau no sandapau no 
am bangkasi' no tuala' pamimiir no 
ra awak nano. SPongo nu hino io na- 
malingi' ra siang ra saluhung hili io 
namahu' ra kalayam nu ulun ubason 
no rano, am namiir ra tuala' pino- 
bongkos ra awak no hino. 6Pakapaat 
1 Yasus ri Piturus, rahu ri Piturus, “U 
Tuhan, oko ki' solor amahu' ra 
kalayam kutu?” 

7Limbang ri Yasus, “Aun maan 
ku, raino oko ikaa akapandai, io yak 
ra buoi nali oko akapandai.” 

8Rahu ri Piturus ri Yasus, 
“Tuhan, kapio au ikaa apabahu ra 
kalayam kutu riun!” 

Io yak rahu ri Yasus rio, “Kono au 
ikaa amahu' ra kalayam mu ikaa no 
oko asauk ra ulun ubason ku.” 

Rahu ri Piturus ri Yasus, “U 
Tuhan, kono po hino sala' ka 
kalayam ku yak bahuin mu, bahuin 
mu po longon ku am ulu kutu poyo!” 

10Rahu ri Yasus rio, “Aun ulun 
nariu', kawi' nu inan no nabahuan, 
kalayam yak nu ulun hino auma' 
bahuin??, Kawi' mi hitu nopongo 
nabahuan, siliu yak ra sangulun tu.” 
11(] Yasus apandai ra aun kaulun 
apasauk apatakub rio. Hino nga puun 

ri Yasus inindahu, “Kawi' mi hitu no- 
pongo nabahuan, siliu yak ra sangu- 
un tu.”) 

12Pongo ri Yasus namahu' ra 
kalayam nu ulun ubason no rano, am 
pandulio' no sampayawo' sampayau 
nano hili io nanduli' nanturung ra 
maar nu mija' hino, Rahu ri Yasus 
rilo, “Akapandai ki' akau ra aun 
inuma' ku hino raino ramuyun? 
13Akau ahipah rakon ra guru' am 
Tuhan. Otopot nga panabitan mi 
hino, nga au kapio guru' am Tuhan. 
14Au hitu nga Tuhan am guru' mi, no- 
pongo namahu' ra kalayam mi. Intor 
ra hino onso1 akau amahu' ra 
kalayam nu sangulun am sangulun. 
ISNga au nopongo nanaak ra 
paniluan ramuyun, hili akau anguma' 
ra kono inuma' ku hino ramuyun. 

l6Huangon mi onsoi-onsoi rahu 
kutu. Sangulun amba ikaa aulu' intor 
ra tuan no, am sangulun susubon ikaa 
io aulu' intor ra ulun anusub no. 
17Kono akau akapandai ra baal hitu, 
akau asatu' nu kono akau anguma' ra 
hitu. 

18Sala' ka kawi' mi kuon ku ra 
rahu hino. Apandayan ku kawi' nu 
aun nopongo pinili' ku. Io yak aun 
nasuratan ra Kitap onsoi io pasaukon 
nga rahu no, “Ulun hinumulung 
rakon ra paat angakan hino auma' 
tumabuh rakon’. 

19Au amalair mindahu ramuyun 
ra baal hitu ikaa po asauk, hili paat 
no asauk rahili, akau angintopot nga 
au nga io sabiton ra AU SIINO. 

20Huangon mi onsoi-onso1 rahu 
kutu. Aun anginsuat ra ratangan nu 
ulun sinusub ku io pono' am angin- 
suat po ra ratangan ku. Am aun po a- 
nginsuat ra ratangan ku io pono' am 


aa13:2 Ibilis hino nanaak ra kasiha' nu huang ri Yudas...: Karuo kono am, Ibilis nopongo 


nanantu' ri Yudas... 


b13:10 Luang nu buku nakalair kaando" tinulisan: Kalayam yak nu ulun hino auma' bahuin 
13:12-15 Luk. 22:27 13:16 Mat. 10:24, Luk. 6:40, Yah. 15:20 13:18 Nan. 41:9 

anginsuat po ra Ala nanusub rakon 
no.” 


I Yasus amalair nambala' haling ra 


ulun asiha' amatoi rio 
(Mat 26:20-25, Mrk 14:19-21, Luk 22:21-23) 


21Pongo ri Yasus inindahu ra 
rahu hino, asusa' huang no bonsoi. 
Hili io nambala' kapio ra baal hino, 
rahu no, “Huangon mi onsoi-onsoi 
rahu kutu. Sangulun ra lolot mi 
apasauk palaka rakon.” 

22Ulun ubason no hiano naulingo. 
Ilo ahilong ra sangulun am sangulun, 
ilo ikaa akapandai ra aun kuon 
ri Yasus no. 23Sangulun ubason asian 
ri Yasus no, nanturung ra talab no. 
24Haling ra hino i Simun Piturus na- 
ngumang rio, “Kibalai' nga i guru' 
aun kaulun kuon nano.” 

25Hili ulun ubason hino inimaar 
ri Yasus hili nakibala', “U Tuhan, 
aun ki" kaulun kuon muno?” 

26Limbang ri Yasus, “Au 
apatapuk ra ruti' hitu ra luang nu 
mangkuk, am aun po panaakan ku ra 
ruti' hitu, hino nga io.” 

Pongo no napatapuk ra ruti' hino 
ra luang nu mangkuk no, hili io 
nanaak ri Yudas anak ri Simun ulun 
nu Iskariut. 27Pongo yak ri Yudas na- 
ngundut ra ruti' hino, hili Ibilis 
sinumulor ra huang nano, hili rahu 
ri Yasus rio, “Aun po siino ra huang 
muno, kapasion mu nga anguma'!” 

28Kaando' kasangulun ra kawi' 
nilo nanturung ra libung nu mija' 
hino akapandai ra rahu ri Yasus. 
29] Yudas hua nananggoi ra 

amumulian ra usin nilo no intor ra 

ino, siino ra lolot nu ulun ubason 
ri Yasus rano ampahuang ra i Yasus 
anusub ri Yudas muoi pahalir ra 
akan ra sulob nu irau hino, karuo 
kono am taakin ra ulun kaando atu- 
atu. 


YAHAYA 13 


30Hili i Yudas nangapu ra ruti' 
hino, am bi no napasi-pasi' inakou. 
Am orou no pono' am angimuun 
noyo olondom. 


Panusuban bahuon 


3IPaat ri Yudas inakou ra intok 
hino rahu ri Yasus, “Raino kuasa' 
asundu nu Ulun Sinusub nu Ala pa- 
intalangon. Raino nga sundu’ nu Ala 
paintalangon mimpuun rio. 32Kono 
kuasa' asundu nu Ala ansukon luma- 
ngus rio, hili kuasa' asundu nu Ulun 
Sinusub nu Ala pono' am paintala- 
ngon lumangus ra Ala. Am Ala pono' 
apasi apaintalang ra kuasa' asundu 
hino. 

33U pahaka' ku. Ikaa no kula' buoi 
ku rumangan ramuyun. Akau auma' 
ahuyum rakon io yak aun nopongo 
binalaan ku ra ulun mamaayo nu 
ulun Yahudi balain ku poyo 
ramuyun, intok ulion kuno ikaa akau 
akasuku'. 34Hitu nga panusuban 
bahuon taakan ku ramuyun io hino 
ahahasi' ka ra sangulun am sangulun. 
Ohondo"' ra au pahulu nakaasi' 
ramuyun, kami po hino onsoi 
ahahasi' ra sangulun am sangulun. 
35Kono akau ahahasi' ra sangulun am 
sangulun kawi' nu ulun akapandai ra 
akau ulun ubason ku.” 


Amalair ambala' nga i Piturus ahalim 


ri Yasus 
(Mat 26:31-35, Mrk 14:27-31, Luk 22:31-34) 


3sRahu ri Simun Piturus 

ri Yasus, “Tuhan aun ki' ulion mu?” 

Limbang ri Yasus, “Ulion ku hino, 

ikaa akau akaalap maya' raino, ioyak 
rahili oko maya' rakon.” 

37Rahu ri Piturus rio, “U Tuhan, 

aun puun ku ikaa akaaya' riun raino? 


13:20 Mat. 10:40, Mrk. 9:37, Luk. 9:48, 10:16 13:33 Yah. 7:34 13:34 Yah. 15:12, 17, 1Yah. 


3:23, 2Yah. 5 


YAHAYA 13, 14 


Au asiha' maya' riun hama' no pono' 
au matoi!” 

38] imbang ri Yasus ri Piturus, 
“Kapio ki' oko asiha' maya' rakon 
hama' pono' oko matoi? Huangon 
mu onsoi-onsoi rahu kutu, kaapo a- 
ningkukuuk manuk, intalu no oko 
ahalim rakon!” 


Yasus io hino ralan muoi ra 
Ama' 


1 4 IRahu ri Yasus rilo, “Ikaa akau 

angkaamo. Mintopot yak ra” 
Ala, am mintopot po rakon. 2Ra 
luang nu pahun ri Yama' asuang in- 
tokon am au muoi amalair ra intok ra 
tayar mi. Kono kaando', ikaa au min- 
dahu ramuyun kono hino.” 3Pongo 
ku amalarsr ra intok ra tayar mi, am au 
anduli' po am angibit ramuyun, hili 
aun po intokon ku am hino po in- 
tokon mi. 4Am akau akapandai ra 
ralan muoi ra ulion kuno.” 

5SRahu ri Tomas rio, “U Tuhan 
ikaa akai akapandai ra ulion muno, 
aun koson mai akapandai ra ralan 
muoi ra hino?” 

6Limbang ri Yasus, “Au nga ralan 
akakaulih ra katapatan nu Ala am 
pangalapan ra bayah otopot am 
ampus-ampus. Kaando' kasangulun 
akasuku' ri Yama' kono ikaa maya' 
rakon. 7Kono akau akakaulih rakon 
ikaa mulalas akau pono' am 
akakaulih po ri Yama'.” Intor raino 
akau nopongo akakaulih rio, am no- 
pongo nakakito rio.” 

8Rahu ri Pilipus ri Yasus, “U 
Tuhan, tilui' nga akai ra Ama' hino, 
hili akai ikaa sumaup angkimuot.” 

9Limbang ri Yasus rio, “U Pilipus, 
kula' buoi ku baya-baya' nirumangan 
ramuyun, ikaa po ki' oko akakaulih 


217 


rakon? Aun nakakito rakon io 
nakakito ri Yama'. Aun koson mu 
mindahu, “Tilui' akai ra Ama' hino?” 

10U Pilipus ikaa ki' oko angintopot 
ra au am i Yama' saumi yak. Kawi' 
nu rahu binalaan ku ramuyun sala' ka 
intor rakon. lo yak auami Yama' 
saumi yak am io nga nanguma' ra 
kawi' nu karaya' no hitu. UMintopot 
nga akau rakon nga au am i Yama' 
saumi yak. Kono akau ikaa mintopot 
rakon, onsoi yak akau angintopot ra 
aun nopongo inuma' ku hino. 12Hua- 
ngon mi onsoi-onsoi rahu kutu. Aun 
ulun angintopot rakon, ulun hino a- 
nguma' ra kawi' nu inuma' ku. Am 
labing kono po nu maan nu ulun hino 
intor ra baal hitu, nga au anduli' 
ri Yama'. 13Am aun yak kitaakon mi 
ra inggalan ku au auma' anaak nga 
akau hua ulun ubason ku, hili kuasa' 
asundu' nu Ama' hino paintalangon 
mimpuun ra anak no. 14Aun yak 
kitaakon ni E maa ka ra inggalan 
ku au auma' anaak, nga akau ulun 
ubason ku.” 


I Yasus amarandi' anaak ra Ro 
nu Ala 


15“Kono akau akaasi' rakon onsoi 
akau maya' ra kawi' nu pangubasan 
ku. 16-17Am hili au akitaak ri Yama' 
am io anaak ra Amamarangan bokon 
ramuyun, io hino Ro ambala' ra 
katapatan ra baal nu Ala. Ro hino a- 
marangan ramuyun suku' ra buo- 
buoi no. Ulun nu tana' hitu aangas 
ranganan nu Ro nu Ala nga ulun nu 
tana' hitu ikaa akakito rio karuo kono 
am ikaa akakaulih rio. Io yak akau 
hitu akakaulih rio nga io inurong ni- 
rumangan ramuyun am auma' 


CC14:] Mintopot yak ra: Karuo kono am, Akau angintopot. 
dd14:2 Ra luang nu pahun...kono kaando' ikaa au mindahu ramuyun kono hino: karuo kono 
am, Ra luang nu pahun... Kono ikaa poyo kono hino am ikaa no au mindahu ramuyun ra au 


muoi ra hino muoi amalair ra intok tayar mi? 


ee14:7 Kono akau akakaulih rakon... akakaulih po ri Yama': Luang nu buku nakalair, Nga akau 
Pan nakakulih rakon... akau auma' akakaulih. 
14:14 Aun yak kitaakon mi: Luang nu buku nakalair, Aun yak kitaakon mi rakon. 

sumilulumb$ ramuyun. 18Au ikaa 
anino ramuyun kono anak nasailu. 
Au anduli' ramuyun rahili. 

19Ikaa no kula' buoi no ulun nu 
tana' hitu ikaa akakito rakon, io yak 
akau auma' akakito rakon. Nga au 
hitu aayah, akau pono' am auma' 
aayah. @Paat nu orou hino rahili 
asuku', akau akapandai ra au am 
i Yama' saumi yak, am akau am au 
saumi yak. 

21Aun ulun maya' ra panusuban 
ku ulun hino nga masi' rakon. I 
Yama' pono' am masi' po ra ulun 
masi' rakon no, am au pono' am 
masi' po ra ulun hino am apaintalang 
ra inan ku rio.” 

22Rahu ri Yudas (sala' ka i Yudas 
ulun nu Iskariot) ri Yasus, “U Tuhan 
aun koson no oko apaintalang ra inan 
mu ramon yak am ikaa apaintalang ra 
ulun nu tana' hitu?” 

23Limbang ri Yasus, “Aun ulun 
masi' rakon io maya' ra panusuban 
ku. Am i Yama' masi' ra ulun hino. 
I Yama' am au matong ra ulun hino 
am murong rumangan rio. 24Ulun 
ikaa akaasi' rakon ikaa io olondon ra 
pangubasan ku. Am pangubasan ki- 
nongohon mi hino sala' ka intor 
rakon, io yak intor ri Yama' nanusub 
rakon no. 

2SAu ambala' ra hitu ramuyun ra 
paat ku po siino nirumangan 
ramuyun. 2610 yak Amamarangan 
hino, 10 hino Ro nu Ala susubon 
ri Yama' tumuun malit rakon, auma' 
angubas ra kawi-kawi' no ramuyun. 
Paat nu hino rahili Ro hino anilu 
ramuyun ra kawi' nu binalaan ku hili 
akau akahuang. 

27Kaansayan sinoon ku ramuyun. 
Kaansayan ku tohom taakin ku 
ramuyun. Am au anaak ra hino 
ramuyun sala' ka kono pananaak nu 
ulun nu tana" hitu. Ikaa akau angkaa- 
mo am angkalaa'. 28 Akau nakaringoh 


YAHAYA 14, 15 


ra aun koson nu rahu ku, “Au makon, 
io yak au anduli' ramuyun rahili.” 
Kono akau masi' rakon akau angin- 
suat ra au muoi ri Yama' nga 
i Yama' maayo kuasa' intor rakon. 
29 Au mindahu ra kawi' nu hitu raino, 
ra kaapo kawi'. no asauk, hili paat no 
asauk rahili, akau angintopot. #@Ikaa 
no asuang rahuon ku ramuyun raino, 
nga amihang ra tana' hitu mamaar 
suku'. lo kaando' kuasa' amihang 
rakon. 3!Hino puun no au maya' ra 
kawi' nu susub ri Yama', hili ulun nu 
tana' hitu akapandai nga au masi' 
ri Yama'. Lumuat ka makou taka 
intor ra intok hitu.” 


Yasus Taunan nu Anggur otopot 


IRahu po ri Yasus, “Au nga 
15 taunan nu anggur otopot am 
i Yama' ahahalung ra kabun nu ang- 
gur hino. ZTuki-tukir nu raan siino 
rakon ikaa anginawa' lomporon no 
am tuki-tukir nu raan anginawa' in- 
sapiin no talaaho' hili kinawa' nano 
aawas. 3Akau hitu nopongo 
nabahuan nu pangubasan binalaan 
ku ramuyun. 4Mayan ka sumilulum 
rakon am au pono' rahili mayan po 
sumilulum ramuyun. Ohondo' ra 
raan pansuayon ra taunan no io ikaa 
anginawa', kami po hino ikaa auma' 
anginawa' nu kono akau ikaa mayan 
sumilulum rakon. 

SAu nga taunan nu anggur am 
akau nga raan-raan no. Aun ulun 
mayan sumilulum rakon, au am ulun 
hino anginawa' aawas, nga kono ikaa 
au akau ikaa akaalap anguma' ra atu- 
atu. SAm aun ulun ikaa mayan 
sumilulum rakon io lomporon kono 
raan. Io rahili aansak. Am raan-raan 
hiano luluron am tapiri' solobo' ra 
apui no. 7Kono akau mayan 
sumilulum rakon am pangubasan ku 
hino olondon ra huang mi am 
kitaakon mi ri Ama' aun yak 





8814:17 auma' sumilulum: Luang nu buku nakalair, am sumilulum. 


YAHAYA 15 





kasihaan mi am kawi' nu hiano 
taakin yak ramuyun. 8Kono akau a- 
nginawa' aawas, kuasa' asundu nu 
Ama' ku paintalangon am haling ra 
hino akau kapio-pio ulun ubason ku. 
9Au masi' ramuyun ohondo' 
ri Yama' masi' rakon. Onsoi bayah 
mi olondon asauk ra ulun asian ku. 
10Kono akau maya' ra kawi' nu 
anusuban ku, akau olondon ra asi' 
u hino, ohondo' rakon inaya' ra 
kawi' nu panusuban ri Yama', am io 
masi' yak rakon. 
llKawi' nu hitu balaan ku 
ramuyun, hili insuat ku olondon ra 
huang mi am panginsuatan mi 
sumauk otopot. lI2Hitu nga 
panusuban ku, onsoi akau masi' ra 
ulun rangan mi, ohondo' rakon 
nakaasi' ramuyun. 13Kaando' kasa- 
ngulun akasail ra hayo nu asi' nu sa- 
ngulun matoi ra tayar nu 
ranga-rangan no. HWAkau nga rangan 
ku nu kono akau maya' ra kawi' nu 
panusuban ku ramuyun. ISIkaa no 
sabiton ku akau ra amba, nga ulun 
amba ikaa akapandai ra maan nu 

ulun amihang rio no. Au anabit 
ramuyun ra ranga-rangan ku, hino 
nga kawi' nu naringoh ku intor 
rı Yama' nopongo binalaan ku 
ramuyun. 

16Sala' ka akau namili' rakon. Au 
nga namili' ramuyun am anusub 
ramuyun hili akau muoi ambala' am 
anginawa' aawas ohondo' ra santaun 
anggur raitu' li, hili kinawa' mi hino 
sumuku' ra ampus-ampus no. Kono 
akau anguma' ra hino i Yama' anaak 
ra aun yak kitaakon mi haling ra ing- 
galan ku. I?Hitu nga susub ku 
ramuyun, onsoi akau masi' ra ulun 
rangan mi. 


Ulun nu tana' asisingon ramuyun 


18Kono akau kasisinganan nu ulun 
nu tana' tu, huangon mi nga ilo 
pahulu nasisingon rakon. 19Kono 
akau sumilulum ra ulun nu tana' tu, 
ulun nu tana' hitu masi' ramuyun am 
apasauk ramuyun kono anak nilo 
tohom. Io yak au nopongo namili' 
ramuyun intor ra ulun nu tana' tu am 
akau raino ikaa no sumilulum ra ulun 
nu tana' tu. Hino nga puun no ulun nu 
tana' tu asisingon ramuyun. 

#Huangon mi onsoi-onsoi rahu 
kutu. Kaando' kasangulun amba 
aulu' intor ra ulun amihang rio no. Ilo 


15:12 Yah. 13:34, 15:17, IYah. 3:23, 2Yah. 5 15:20 Mat. 10:24, Luk. 6:40, Yah. 13:6 

nopongo nangulalaat rakon! Am ilo 
pono angulalaat po ramuyun. Kono 
ilo maya' ra pambalaan ku, ilo pono' 
am maya' po ra pambalaan mi. 21110 
anguma' ra kawi' nu hino ra tayar mi, 
nga akau hitu ulun ubason ku am ilo 
ikaa akakaulih ra ulun nanusub 
rakon no. 221lo ikaa akasala' kono au 
ikaa inatong am namala' rilo ra kawi' 
nu baal hino. Io yak raino ilo kaando' 
pamarahuan ra ilo kaando' sala". 
23Aun ulun asisingon rakon io pono' 
am asisingon pori Yama'. 24Ilo ikaa 
akasala' kono au ikaa anguma' ra 
tatandu-tatandu' kalalaban hiatu ra 
tingkuangon nilo, tatandu-tatandu' 
hiatu kaando' po kasangulun nangu- 
ma'. lo yak raino ilo nakakito ra 
tatandu' inuma' ku am ilo asisingon 
rakon am Ama' ku. 2SBaal hitu ikaa 
mulalas asauk yak hili asuhut rahu 
nasuratan ra Arat sinuratan ri Musa 
li rilo rahu kono, “Nga ilo asisingon 
rakon am kaando' atu-atu sala'. 
2610 yak au anusub ra Amamara- 
ngan hino muoi ramuyun haling ri 
Ama'. Io hino Ro apaintalang ra 
katapatan ra baal nu Ala. Paat no 
matong rahili io ambala' intor ra baal 
ku. 2 Akau pono' am ambala' po ra 
napandayan mi intor ra baal ku, nga 
kawi' mi hitu baya-baya' nirumangan 
rakon haling ra puu-puun nali.” 
16 I“Au ambala' amalair ra hitu 
ramuyun hili intopot mi ikaa 
alawo. 2Ulun hiano apahiru' 
ramuyun am ikaa apakuoi ramuyun 
ra pahun intok sambayang. Am paat 
no rahili siino ulun amatoi ramuyun 
am ilo ampahuang ra lumangus ra 
baal hino ilo angkaraya' ra tayar nu 
Ala. 3Kawi' nu baal hino maan nilo ra 
tayar mi nga ilo ikaa po nakakaulih 
ri Yama' karuo kono am au. 4o yak 
raino au ambala' ra baal hitu 
ramuyun hili paat no asauk rahili 
akau akahuang ra au nopongo nam- 
bala' ramuyun. Baal hitu ikaa 


15:25 Nan. 35:19, 69:4 

binalaan ku ramuyun intor ra puu- 
puun nali, nga baya-baya' po hua au 
ramuyun.” 


Maan nu Ro nu Ala 


STo yak raino au muoi rio 
nanusub rakon no am kaando' kasa- 
ngulun po akibala' ramuyun, “Aun 
oyon mu guru'?” 6Nga raino au inin- 
dahu ra baal hitu ramuyun, am huang 
mi no asusa' bonsoi. 7Io yak huangon 
mi onsoi-onsoi rahu kutu. Labing 
honsoi no kono au muoi. Kono au 
ikaa muoi, Amamarangan hino ikaa 
matong ramuyun. lo yak kono au 
muoi, au anusub rio muoi ramuyun. 
sAm paat no matong rahili, io 
apaliman ra ulun nu tana' hitu nga 
pamahuangan nilo no nasala' intor ra 
baal nu sala' am intor ra baal nu 
katapatan, am intor ra baal nu ukum 
nu Ala. 9Pamahuangan nilo no Kapo 
nasala' intor ra baal nu sala' nga ikaa 
hua ilo mintopot rakon. 19Pamahua- 
ngan nilo no kapio nasala' intor ra 
baal nu katapatan hino, nga muoi au 
no hua ri Yama' am akau pono' bahu 
am ikaa no akakito rakon. 11Am pa- 
mahuangan nilo no kapio nasala' 
intor ra baal nu Ala amaratu' ra 
ukum nga amihang ra ulun nu tana' 
hitu niratuan ra ukum! 

12Asuang halan rahuon ku 
KAMAYAN io yak raino tu aahat poyo 
ringohon mi. 13To yak paat nu Ro hino 
matong, io ambala' kapio-pio ra 
katapatan nu Ala. Io ikaa ambala' ra 
atu-atu maya' ra kasiha' no tohom. lo 
mindahu yak ra aun naringoh no, am 
apaintalang ramuyun ra baa-baal 
asauk rahili. 14o apaintalang ra 
kuasa' ku asundu hino nga kawi' nu 
paintalangon no ramuyun naalap no 
intor rakon. 15Kawi' nu aun-aun 
notohom ri Yama' am au po kata- 
ngan. Hino nga puun ku mindahu 
ramuyun nga aun binalaan ku ra Ro 
hino nga indulan no ramuyun.” 


YAHAYA 16 221 


Asusa' am anginsuat 


16 “TIkaa no kula’ buoi no akau ikaa 
akakito rakon. Am ikaa po kula' buoi 
intor ra hino akau akakito po rakon 
rahili.” 

17Ulun ubason ri Yasus rano 
nakibala' ra sangulun am sangulun, 
“Aun ki' atungon nu rahu no hino, 
Ikaa no kula' buoi no akau ikaa 
kakito rakon’ am “Ikaa po kula’ buoi 
intor ra hino akau akakito po rakon 
rahili?” Am rahu no po, “Nga au muoi 
ri Yama’. 18Aun ki' atungon nu rahu 
no hino, Tkaa no kula' buoi no?” Ikaa 
akapandai taka ra rahu no hino.” 

19] Yasus akapandai ra ilo asiha' 
angkimuot rio. Hili rahu ri Yasus 
rilo, “Hitu ki' ayamon muyun tura au 
inindahu, “Ikaa no kula' buoi no akau 
ikaa akakito rakon, am “kaa po kula' 
buoi intor ra hino akau akakito po 
rakon rahili.” 20Huangon mi onsoi- 
onsoi rahu kutu. Akau rahili kumoros 
ra tangi' mi, io yak ulun nu tana' hitu 
anginsuat. Am akau alaat huang, io 
yak susa' nu huang mi hino mungga’ 
asauk ra insuat. 21Paat nu sangulun 
ruandu' atipahanak io aila' huang. Io 
yak pongo nu anak hino marul, io 
rahili akaliro ra ila' nu huang no hino 
nga insuat no ra sangulun anak in- 
anak ra tana' hitu. 22Kami po nga 
hino. Raino akau asusa' huang io yak 
au tumiwol po ramuyun rahili. 
Huang mi rahili apanu' ra insuat am 
kaando' kasangulun amahaau ra in- 
suat hino intor ra huang mi. 

23Paat nu orou hino sumuku' 
kaando' no aun-aun kimuatin mi 
rakon. Huangon mi onsoi-onsoi rahu 
kutu. Akau ulun ubason ku aun yak 
kitaakon mi ri Yama' haling ra ingga- 
lan ku io auma' anaak ramuyun.”” 
24Suku' ra paat raino ikaa po akau 
nakitaak ra atu-atu haling ra inggalan 


ku. Akitaak nga am hili akau akaalap 
hili insuat mi hino olondon am 
Otopot.” 


Amayau ra tana' 


25“Kawi' nu baal hitu binalaan ku 
ramuyun ra pangumangan. lo yak 
paat nu orou nano asuku' ikaa no 
rahili au mindahu ramuyun ra pangu- 
mangan au mindahu apaintalang yak 
ambala' ramuyun ra baal nu Ama' 
hino. 26Paat nu hili akau akitaak 
ri Ama' haling ra inggalan ku am 
ikaa no au mindahu akitaak rio ra 
tayar mi, 2?nga i Yama' masi' 
ramuyun. lo masi' ramuyun nga akau 
masi' rakon am akau angintopot nga 
au inatong haling ra Ala. 28Kapio au 
inatong intor ri Yama', am inuoi ra 
tana' hitu. Io yak raino au anino ra 
tana" tu am anduli' ri Yama'.” 

2R ahu nu ulun ubason no rano 
rio, “Guru' raino yak oko ikaa min- 
dahu ra pangumangan, am raino 
rahu mu atalang ringohon mai. 
30Raino apandayan mai ra guru' 
akapandai ra kawi’ nu atu-atu am 
ikaa pono' pakuan nu ulun akibala' 
riun raino. Haling ra baal hitu pono' 
akai angintopot ra oko inatong intor 
ra Ala.” 

31Limbang ri Yasus rilo, “Angin- 
topot ki' akau raino? 32Huangon mi, 
orou am paat no auma’ matong raino 
nakasuku' noyo, paat mi ahiru' an- 
susuai, muli' ra tuki-tukir nu pahun 
mi suku' au sangulun yak amahun. 
Hama' no pono' kono hino, sala' ka 
au yak sangulun nga i Yama' hua 
siino baya-baya' rakon. 33Au min- 
dahu ra hitu ramuyun hili akau 
akaalap ra kaansayan nga akau 
sumilulum rakon. Ulun nu tana’ hitu 
angila-ngila' ramuyun, io yak lon- 
donon mi huang mi, nga au nopongo 
namayau ra kuasa' nu tana' hitu.” 


hh16:23 Aun yak kitaakon mi ri Yama' haling ra inggalan ku, io auma' anaak ramuyun: Luang 
nu buku nakalair, Kono akau akitaak ra atu-atu ri Yama' io auma' anaak ra hino ramuyun 


ra inggalan ku. 

Yasus anambayang ra ulun 
ubason no 


1 IPongo ri Yasus inindahu ra 
7 baal hino, hili io naningaa' ra 
limbowon am rahu no, “U Ama', paat 
ku nasuku' noyo. Paintalangon mu 
kuasa' asundu nu Anak mu, hili Anak 
mu pono' apaintalang ra sundu' nu 
kuasa' mu. 2Nga oko nopongo 
nanaak rio ra kuasa' ra kawi' nu ulun, 
hili io anaak ra bayah otopot am 
ampus-ampus ra tuki-tukir nu ulun 
tinaakan mu rio. 3Hitu nga bayah 
otopot am ampus-ampus, io hino 
tuki-tukir nu ulun akakaulih riun, 
Ala saumi am otopot am akakaulih 
ri Yasus Karistus sinusub mu hino. 
4Haling ra au nopongo nangawi' ra 
karaya' nanusuban mu rakon, au no- 
pongo napaintalang ra sundu' nu 
kuasa' mu ra tana' hitu. SU Ama', an- 
sukon mu au raino ra tingkuangon 
mu ohondo' ra oko angansuk rakon 
ra kaapo tana' tu nasauk. 

6Au nopongo napaintalang riun ra 
ulun nu tana’ hitu io hino ulun nopo- 
ngo tinaakan mu rakon. Ilo nopongo 
nasauk ra tohom mu am oko nopongo 
nanaak rilo rakon am ilo nopongo 
inaya' ra panusuban mu. 7Am raino 
ilo akapandai ra kawi' nu atu-atu 
tinaakan mu rakon haling riun. 8Au 
nopongo nangindul rilo ra rahu 
binalaan mu rakon, am ilo nopongo 
inintopot. Ilo akapandai nga au 
kapio-pio inatong haling riun am ilo 
angintopot po ra oko nanusub rakon. 

9 Au sambayang ra tayar nilo. Sala' 
ka sambayang ra tayar nu ulun nu 
tana', io yak tayar nu kawi' nu ulun 
nopongo tinaakan mu rakon, nga ilo 
hua tohom mu. 10Kawi' nu tohom ku, 
tohom mu poyo am kawi' nu tohom 
mu tohom ku poyo. Hili kuasa' ku 

asundu' hino paintalangon lumangus 
rilo. NRaino au matong riun. Ikaa no 
au murong ra tana'. lo yak siino poilo 
ra tana' hitu. U Ama' ansukon, im- 
buawan mu ilo ra kuasa' mu, kuasa' 
tinaakan mu rakon no hili ilo asauk 
ohondo' ra saumi inan kono iito ruo 
ohondo' ra saumi inan. 12Paat ku 
baya-baya' rilo, au ahalung rilo ra 
kuasa' mu io hino kuasa' tinaakan 
mu rakon hitu.” Au anindung rilo, am 
kaando' po kasangulun nalawo ra 
lolot nilo, sangulun alaat tu yak tuu- 
tuu' alawo, hili asuhut aun nasuratan 
ra Kitap. 

13Raino au matong riun. Au nopo- 
ngo nambala' ra kawi' nu baal hitu ra 
paat ku siino ra tana' tu, hili ilo 
aingkoos huang anginsuat ohondo' ra 
insuat ku. 14Au nopongo nanaak ra 
rahu binalaan mu rakon ra tayar nilo 
am ulun nu tana" tu raino asisingon 
rilo nga ilo raino ikaa no sumilulum 
ra ulun nu tana' hitu, nga ohondo' 
rakon ikaa sumilulum ra ulun nu 
tana' hitu. I5Ikaa au akitaak ra oko a- 
ngundut rilo intor ra tana' tu. Au 
akitaak yak riun angimbuou rilo intor 
ra napasauk ra kalaatan hino. 
16Ohondo' rakon ikaa sumilulum ra 
ulun nu tana' hitu, kanilo po hino 
ikaa sumilulum ra ulun nu tana' hitu. 
17Pasaukon mu ilo ra tohom mu intor 
ra katapatan mu, rahu mu hino nga 
otopot. 18Ohondo' ra oko nopongo 
nanusub rakon ra ulun nu tana' tu 
kono po nga hino au nanusub rilo 
muoi ra ulun nu tana' tu. I9Au 
nanaak ra inan ku riun ra tayar nilo, 
hili ilo kapio-pio asauk ra tohom mu. 
20Sala' ka ilo yak sambayangan ku io 
yak tayar poyo nu ulun angintopot 
rakon nga intor ra pambalaan nilo. 

210 Ama' au sambayang hili kawi' 
nilo asauk ra saumi, kono iito saumi 





17:12 au ahalung rilo...tinaakan mu rakon hitu: Luang nu buku nakalair, Rangan nu kuasa' ra 
inggalan ri yama' au nopongo namiaha' ra kawi' nu tinaakan ri yama' rakon. 


17:12 Nan. 41:9, Yah. 13:18 

Yasus anambayang 


yak. Onsoi yak ilo asauk ra saumi 
riito hili ulun nu tana' hitu anginto- 
pot ra oko nga nanusub rakon. 
22Kuasa' mu asundu' tinaakan mu 
rakon li, tinaakan ku rilo, hili ilo 
asauk ohondo' ra saumi inan kono 
iito ohondo' ra saumi inan. 2310 hino 
au am ilo ohondo' ra saumi inan kono 
oko am au ohondo' ra saumi inan. 
Hili ilo kapio-pio asauk ohondo' ra 
saumi inan hili ulun nu tana' hitu 
akapandai ra oko nga nanusub rakon, 
am oko masi' rilo ohondo' ra oko 
masi' rakon. 

241] Ama', au asiha' ra ulun 
tinaakan mu rakon tu baya-baya' 
rakon ra aun yak intok ku, hili ilo 
akakito ra kuasa' asundu tinaakan 
mu rakon, nga oko masi' rakon ra 
kaapo tana' tu nasauk. 

25U Ama' otopot! Ulun nu tana' 
hitu ikaa akakaulih riun, io yak au 
akakaulih riun. Am ulun hiatu pono' 
nakapandai ra oko nanusub rakon. 
264u nopongo napaintalang ra 
kinabaalo' mu ra tayar nilo, am au 
parambu-rambus anguma' ra hino, 
hili asi' mu pono' rakon am lumon- 

dom yak ra huang nilo, hili au am ilo 
ohondo' ra saumi inan.” 


Yasus tinakub 
(Mat 26:47-56: Mrk 14:43-50: Luk 
22:47-53) 


1 IPongo ri Yasus nasambayang 
e bi nilo ra ulun ubason no rano 
sinumandaup ra siang borook ining- 
galanan ra Kisron. Ra intok hino i 
Yasus am ulun ubason no rano inuoi 
ra saumi kabun. 

2I Yudas ulun apasauk apatakub 
hino akapandai ra intokon hino nga 
hai-hait hua i Yasus am ulun ubason 
no rano lumulur ra intok hino. 3Am 
pangibit i Yudas ra sambahian 
sauyar am kula-kula' po ulun 
ahahalung ra Pahun nu Tuhan hino 
sinusub nu mamaayo nu imam am 
ulun Parisi hili ilo inuoi ra intok hino. 
Ulun hiano siino pailang hahaang am 
nangibit po ra kalir am lampung. 

4] Yasus apandai ra aun asauk ra 
bayah nano. Io tinumiwol rilo am 
rahu no, “Aun ki' uyumon mi tu?” 

5L imbang kanilo, “I Yasus ulun nu 
Nasarit.” 

Rahu ri Yasus rilo, “Au nga 10.” 
I Yudas ulun apasauk apatakub hino 
hayo-hayou baya-baya' rilo ra hino. 
6Paat ri Yasus inindahu, “Au nga 10, 
kawi' nilo no sinumunsuli hili naaba' 
ra tana' no. 

7Pangkimuot po i Yasus rilo, “Aun 
ki' uyumon mi tu?” 

Limbang kanilo, “I Yasus ulun nu 
Nasarit.” 

Rahu po ri Yasus rilo, “Kaa ki' 
nopongo au inindahu ramuyun au 
nga io? Kono akau ahuyum rakon 
pookowon mi pahulu ulun rangan ku 
ratu.” 9(Io inindahu kono hino, hili 
asuhut kawi' nu nirahu no ra pahulu 
li, io hino “U ama', hili kaando' kasa- 
ngulun po alawo ra kawi' nu ulun 
tinaakan mu rakon ratu.”) 

10] Simun Piturus siino pailang. Io 
namutus ra pailang hino hili namiris 
ra talingo pamiris nu amba nu 

mamaayo nu imam. Inggalan nu 
amba hino i Matkus. HHili rahu 
ri Yasus ri Piturus, “Pandulion mu 
susuki' pailang muno! Nga ikaa 
mulalas au aila' maya' ra aun nopo- 
ngo nilondon ri Yama' ra tayar ku.” 


Yasus ra tingkuangon ri Hanas 


12Hili sauyar nu Ruum hiano am 
mamaayo nilo no am ulun ahahalun 
ra Pahun nu Tuhan rano an kah 
ri Yasus. Hili ilo nanangkong rio, 
13am nangibit ri Yasus puu-puun ra 
tingkuangon ri Hanas. I Hanas io 
hino iwan ri Kayapas Kinatuaan nu 
imam ra upok hino. 14I Kayapas nga 
nambala' ra ulun Yahudi ra pahulu li 
rahu kono, “Labing honsoi no sangu- 
lun yak matoi, hili kawi' nu bansa' 
hitu ikaa matoi.” 


Piturus ahalim ri Yasus 
(Mat 26:69-70, Mrk 14:66-68, Luk 22:55-57) 


ISI Simun Piturus am sangu- 
lun ubason bokon no sinumunu' ri 
Yasus. Ulun ubason bokon no 
akakaulih ra Kinatuaan nu Imam 
hino, hili io sinumunu' ri Yasus in- 
unsop ra totobon nu pinamahal ra 
pahun nu Kinatuaan nu Imam. 
16] Piturus angkinaan ra libung nu 
papahal hino, ra maar nu totobon 
no. Hili samput nu ulun ubason 
bokon no akakaulih ra Kinatuaan 
nu Imam no. lo nahayam ra ruandu' 
ahahalung ra totobon hino, hili na- 
ngibit ri Piturus inunsop. 1710 yak 
rahu nu ruandu' ahahalung ra 
totobon hiro ri Piturus, “Kaa ki' 
oko hitu sangulun ulun ubason nu 
ulun hitu?” 

Limbang ri Piturus, “Sala'!” 

18Paat hino nakapinaat ra paat 
asimu'. Amba-amba rano am ulun 
ahahalung ra Pahun nu Tuhan hiano 

nopongo nahuluk ra apui tinaunan ra 
arang am nandalang nilumibung ra 
apui hino. I Piturus inimaar rilo hili 
maya" nandalang. 


Kinatuaan nu Imam angkimuot 


ri Yasus 
(Mat 26:59-66; Mrk 14:55-64, Luk 22:66-71) 


19Kinatuaan nu Imam hino 

nangkimuot ri Yasus ra baal nu 
ulun ubason no rano am panguba- 
san no hino. 20Limbang ri Yasus 
rilo, “Buoi ku ambala' am pam- 
balaan ku aringoh yak nu ulun. Au 
asalok ambala ra ulun ra intokon 
nu ulun Yahudi lumulur io hino ra 
pahun-pahun intok sumambaya 
am ra Pahun nu Tuhan. Kaando' 
aun-aun rahu ku ikaa apandayan nu 
ulun. 2IKulo ki' kimuati' mu au? 
Kimuatin mu nga ulun nopongo na- 
karingoh ra pangubasan ku hino. Ilo 
akapandai ra tuki-tukir nu rahuon 
ku.” 

22Pongo ri Yasus inindahu, sangu- 
lun sauyar ra maar ri Yasus no na- 
nampiling ra pingal ri Yasus no am 
rahu no, “Kulo oko aatas mindahu 
kono hino ra Kinatuaan nu Imam.” 

23Rahu ri Yasus ra sauyar hino, 
“Kono siino nasala' ra rahu ku hino, 
onso1 ko mindahu ra ulun hiatu aun 
nasala' ra rahu ku hino. lo yak kono 
rahu ku hino otopot aun puun mu 
namampiling rakon?” 

24Haling ra hino i Hanas nanusub 
ri Yasus muoi ri Kayapas Kinatuaan 
nu Imam hino. Am tatangkong nano 
ikaa poyo iniru' nilo. 

I Piturus ahalim po ri Yasus 

(Mat 26:71-75: Mrk 14:69-72: Luk 22:58-62) 


25] Simun Piturus tuo-tuor po 
andalang ra maar nu apui no. Ulun 
bokon rano angkimuot rio, “Kaa ki' 
oko hitu poyo sangulun ulun ubason 
nu ulun hitu?” 


18:11 Mat. 26:39, Mrk. 14:36, Luk. 22:42 18:14 Yah. 11:49-50 

Limbang ri piturus, “Sala'!” 

26Sangulun amba nu Kinatuaan nu 
Imam, 10 hino pahaka' nu ulun 
nilompor ri Piturus ra talingo li, rahu 
no, “Kaa ki" oko nakito ku ra kabun 
nili baya-baya' ra alun hitu?” 27I- 
ngondo' po i Piturus inindahu, 
“Sala'!” am paat hino manuk no 
pono' am naningkukuuk. 


Yasus ra tingkuangon ri Pilatus 
(Mat 27:1-2: 11-14: Mrk 15:1-5: Luk 23:1-5) 


28Paat nu susuab hino mingas 
lali', ilo nangibit ri Yasus intor ra 
pahun ri Kayapas inuoi ra pahun nu 
Gabunor. Mamaayo nu ulun Yahudi 
ikaa inunsop ra pahun hino nga ilo 
aangas anguma' ra baal asala' 
maya' ra arat nilo, nga kono ilo 
akasala' maya' ra arat nu ugama 
nilo ilo ikaa akaaya' angakan ra 
akan nu Irau Paska. 29Haling ra 
hino insaloh ri Pilatus tinumiwol 
rilo. Pangkimuot i Pilatus, “Aun ki' 
papasalaan mi ra ulun hitu?” 
30Limbang nilo ri Pilatus, “Ikaa 
akai angibit rio ra Tuan Gabunor nu 
kaapo io nakasala'.” 

3IRahu ri Pilatus rilo, “Onsoi 
akau angibit rio am amaratu' ra 
ukum maya' ra ukum nu arat nu 
ugama mi tohom.” 

Io yak limbang nu ulun Yahudi 
hiano, “Atu-atu pono' kaulun ikaa 
auma' akai amaratu' ra ukum maan 
potoyo".” 32(Baal hitu asauk hili 
asuhut aun binalaan ri Yasus ra paat 
no nambala' napaintalang ra lakou 
nu patayan no.) 

33Panduli' po i Pilatus inunsop ra 
istana' hino am nahipah ri Yasus. Io 
nangkimuot ri Yasus, “Kapio ki' oko 
hitu Raja' nu ulun Yahudi?” 

34] imbang ri Yasus, “Kapio ki' 
Tuan Gabunor katangan ra pangki- 
muatan hino karuo kono am ulun 
bokon inindahu ra Tuan Gabunor ra 
baal ku hitu?” 


18:32 Yah. 3:14, 12:32 

35Limbang ri Pilatus, “Ulun 
Yahudi ki' au? Bansa' mu tohom am 
mamaayo nu imam hiano nangibit 
riun nanaak rakon. Aun ki' nopongo 
inuma' mu?” 

36Rahu ri Yasus, “Pihangan ku 
hitu sala' ka intor ra tana' tu. Kono 
pihangan ku intor ra tana' tu, kapio 
ulun ubason ku ratu tumabuh ra alin 
Yahudi hili au ikaa taakin ra 
mamaayo nu ulun Yahudi. Pihangan 
kutu sala' ka intor ra tana' hitu!” 

37H1li i Pilatus nangkimuot rio, 
“Kono po hino, otopot ki' oko hitu 
raja'?” 

Limbang ri Yasus, “Tuan 
Gabunor nga inindahu ra au hitu 
raja’. Au manak am inatong ra tana' 
hitu saumi langus yak, io hino am- 
bala' ra katapatan nu Ala. Ulun 
haling ra katapatan hino angkino- 
ngoh rakon.” 

38Rahu ri Pilatus nangkimuot 
ri Yasus, “Aun ki' atungon nu 
katapatan hino?” 


I Yasus ukumin potoyo' 
(Mat 27:13-31, Mrk 15:6-20, 23:13-25) 


Am insaloh po i Pilatus 
tinumuun ra ulun Yahudi. Rahu 
ri Pilatus rilo, “Kaando' napan- 
dayan ku ra sala' no am amaratu' ra 
ukum rio. 39lo yak maya' ra 
kaubasan mi, au asalok amalabus ra 
ulun niriil ra paat nu Irau Paska. 
Asiha' ki' akau ra au amalabus ra 
Raja' nu ulun Yahudi hitu?” 

40Limbang nilo am hili nilumuap, 
“Ikaa! Sala" io! I Barabas labusin 
mu!” (I Barabas sangulun an- 
tatakou.) 
19 IAm paat hino i Pilatus 
nanusub ra ulun namalapos 
ri Yasus. 2Hili sauyar hiano nama- 
lingkong ra raan-raan akaruui 
pinasauk ra sasapak, hili ilo 
napasapak ra ulu ri Yasus no. Am ilo 
namakai rio ra sampayau alanso-lan- 

som. 3Hili ilo po ruli-ruli' matong am 
sumamba angikiat rio am rahu 
kanilo, “Kaansayan ra tayar nu Raja" 
nu ulun Yahudi.” Pongo nu hino hili 
ilo nangapis ra pingal nano. 

4Am insaloh po i Pilatus inuoi in- 
dahu ra ulun asuang siino ra intok 
hino, rahu no, “Ilayin mi nga au na- 
ngibit rio ininsaloh hili apandayan mi 
ra au ikaa apandai ra sala' no am 
amaratu' ra ukum rio.” 

SI Yasus ininsaloh am pinasa- 
sapak ra sasapak akaruui hino am 
pinakai ra sampayau alanso-lansom. 
Rahu ri Pilatus rilo, “Ilai' mi nga hitu 
nga ulun hili!” 

6Paat nu mamaayo nu imam am 
kawi' nu ulun angiaha' hiano 
nakakito rio, ilo nilumuap, “Salipon 
yak io, Salipon yak io!” 

Rahu ri Pilatus rilo, “Ibiton mi yak 
io am akau yak analip rio. Au kaa 
akapandai ra aun sala' no am 
amaratu' rio ra ukum.” 

7Limbang nu ulun Yahudi rano, 
“Sino arat mai mindahu io potoyon 
yak nga io angangku ra inan no tohom 
ra Anak nu Ala.” 

8Paat ri Pilatus nakaringoh ra 
rahu nilo hino, labing po balaa' no 
9hili io nanduli' po inunsop ra istana' 
hino am nangkimuot po ri Yasus, 
“Aun ki' haling mu?” Io yak i Yasus 
ikaa nilumimbang sahuhumi. 

10Rahu ri Pilatus rio, “Ikaa ki' oko 
mindahu ra atu-atu rakon? Huangon 
mu nga, siino kuasa' ku amalabus 
riun, karuo kono am apasalip riun.” 

1Limbang ri yasus, “Tuan kaan- 
do' kuasa' mu ra inan ku nu kono po 
Ala ikaa anaak ra hino riun. Io yak 
ulun nanaak rakon ratu riun labing 
maayo ra sala'.” 

12Paat ri Pilatus nakaringoh ra 
rahu hino, labing po likot no amala- 
bus ri Yasus. lo yak ulun Yahudi 
rano salua-luap rahu kanilo, “Kono 
Tuan amalabus rio ikaa no Tuan 
sumilulum ra raja' sabiton ra Kaisar. 

Ulun angangku ra inan no ra raja' 10 
hino pantabuh ri Kaisar.” 

13Paat ri Pilatus nakaringoh ra 
rahu hino, 10 nangibit ri Yasus inin- 
saloh hili nanturung ra kurusi' pan- 
tutuuman ra intok ininggalanan ra 
“Tontom ra Batu.” (Rahu nu ulun 
Ibarani sabiton ra “Gabata”) 

14Am paat hino maar jaam oopor 
am ruo ra tanga' orou, am suaban 
nano Irau Paska. Rahu ri Pilatus ra 
ulun Yahudi hiano, “Hitu nga raja' 
muyun li!” 

15Hili ilo nilumuap, “Potoyon yak 
io! Potoyon yak io! Salipon yak io!” 

Rahu ri Pilatus, “Au ki' analip ra . 
raja' mi hitu?” 

Limbang nu mamaayo nu imam 
rano, “Saumi yak raja' mai io hino i 
Kaisar!” 

I6Pongo nu hino hili i Pilatus 
nanaak ri Yasus ra sauyar rano ra io 
maan salipo' 


I Yasus sinalip 
(Mat 27:32-44, Mrk 15:21-23, Luk 23:26-43) 


Hili sauyar hiano nangibit 
ri Yasus. 17Hili 1 Yasus nanaan ra 
salip hino muoi ra intok ininggala- 
nan ra “Intok nu kuapak”. (Rahu nu 
ulun Ibarani 10 hino “Golgota”.) 
18Ra hino ilo nanalip ri Yasus. Ilo 
nanalip napangkibab ra ruo ngaulun 
ulun bokon am i Yasus nahintanga'. 

19] Pilatus pono' nanurat ra kula- 
kula” rahu io hino, I YASUS 
HALING RA NASARIT, RAJA' 
NU ULUN YAHUDI. Hili io 
noposokot ra popor nu salip no ra 
solor ra ulu no. @Asuang ulun 
Yahudi namasa' ra surat hino nga 
intok ri Yasus sinalip no ikaa atawoi 
intor ra bandar. Rahu hino sinuratan 
ra rahu nu Ibarani, Latin am Yunani. 
21Rahu nu mamaayo nu imam am 
ulun Yahudi ri Pilatus, “Pain mu 
surati' ra, ‘Raja’ nu ulun Yahudi.’ 
Suratan mu yak, “Rahu nu ulun hitu, 
au nga Raja' nu ulun Yahudi. ” 

2210 yak limbang ri Pilatus, “Aun 
po sinuratan ku am hino yak!” 

23Pongo nu sauyar hiano nanalip 
ri Yasus, ilo nangalap ra kain pakai 
nano hili ilo nampipiruo apat bahian, 
saumi ra sangulun. Ilo pono” am na- 
ngalap ra kain no nasindayol binaal 
intor ra sampila' kain inansar intor ra 
lioh suku' ra kalayam am kaando' 
pipikit no. 24Rahu nilo ra sangulun 
am sangulun, “Pain taka bintai' kain 
nasindayol hitu. Onsoi nahi undion 
taka ra anantu' ra aun ulun akaun- 
dut.” | 

Baal hitu asauk hili asuhut rahu 
nasuratan ra Kitapam rahu no, 

“Ilo nantatayar ra pakai ku 
ra lolot nilo. 
Am ilo nangundi ra 
kain ku sinindayol.” 

Kono hino nga inuma' nu sauyar 
hiano. 

25Ina' ri Yasus am pahaka' ruan- 
du' nu ina' nano i Maria andu' ri 
Kolopas am i Maria ulun nu Mak- 
dalina ininggayou ra maar nu salip 
no. 26Paat ri Yasus nahilong ra ina' 
no am ulun ubason asian no hino 
tinumuor ra maar nano, rahu 
ri Yasus ra ina' nano, “To raino anak 
mu.” 

27Hili Yasus inindahu po ra ulun 
ubason no hino, “To pono' am ina' 
mu.” Puun rahili ulun ubason hino 
nangibit ra ina' ri Yasus no ra pahun 
no tohom. 


Pinatayan ri Yasus 
(Mat 27:45-56: Mrk 15:33-41: Luk 23:44-49) 


284m Yasus akapandai nga 
paat hino kawi' nu atu-atu nopongo 
nasauk am kawi' nu nasuratan ra 
Kitap nasuhut yak, rahu ri Yasus, 
“Atiinum au.” 
29Siino ra hino saumi mangkuk 
napanu' ra ruu' nu anggur asangiu. 
Hili sauyar hiano napatapuk ra 

tutuu' am napasanggap ra popor nu 
taun hisop, hili ilo nonoroi 
napaimaar ra rumpil ri Yasus no. 
30Hili Yasus pono' am nanimpos ra 
ruu' nu anggur hino am rahu no, 
“Nasauk noyo!” 

Hih io nirumungu' am inatoi. 





Taun Hisop 


Yasus tinura' 


31Nga orou nanalipan ri Yasus no 
io hino orou pamalairan ra Qrou 
Taahan nu ulun Yahudi, mamaayo 
nu ulun Yahudi aangas ra bangkai nu 
ulun sinalip hiano toyo-toyong ra 
salip no ra paat nu Orou Taahan, nga 
Orou Taahan hitu labing aulu' intor 
ra Orou Taahan bokon. Suku' ulun 
Yahudi inuoi nakitaak ri Pilatus hili 
anusub ra ulun muoi pamandak ra 
kalayam nu ulun sinalip hiano am 
anuun rilo intor ra salip no. 32Haling 
ra hino sauyar-sauyar rano inuoi 
pamandak ra kalayam nu ruo 
ngaulun rangan ri Yasus sinalip no. 

33Paat nilo nakasuku' ri Yasus, 
ilong kanilo am inatoi no 1 Yasus. 
Intor ra hino ilo ikaa namandak ra 





19:24 Nan. 22:18 19:28 Nan. 69:21, 22:15 

kalayam ri Yasus no. 3410 yak sangu- 
lun ra lolot nu sauyar hiano nanura' 
ra solor ra tiahang ri Yasus no, am 
biis nu lumbak nangkaul ra siang. 
35(Ulun nakakito ra baal hino no- 
pongo nahihiulit hili akau pono' am 
angintopot?. Nga inulit no hino 
otopot, am io akapandai nga kawi' nu 
inulit no hino otopot.) 
36Baal hitu nasauk hili asuhut aun 
nasuratan ra Kitap, rahu no, 
“Kaando' ka saumi po 
pandakan ra tulang no.” 
37Siino po nasuratan ra Kitap, 
rahu no, 
“Ilo auma’ ahilong rio io hino 
ulun nopongo tinura' nilo.” 


Baal ra namalabangan ri Yasus 
(Mat 27:57-61, Mrk 15:42-47: Luk 23:50-56) 


38Pongo nu hino i Yusu 

haling ra bandar Arimatia inuoi ri 
Pilatus akitaak ra kuasa' ra angibit 
ra bangkai ri Yasus no. Io sangulun 
ubason ri Yasus ikaa napandayan 
nga io alaa' ra mamaayo nu ulun 
Yahudi. Am i Pilatus pono' 
namalihua ra rahu ri Yusup no hili 
io inuoi nangalap ra bangkai 
ri Yasus no. 39 Nikodimus ra 
pahulu li inatong ri Yasus ra paat 
nu londom inaya' ri Yusup, am na- 
ngibit ra tutuu' aamis ra howou io 
hino muur am gaharu suang no 
onom ngoopor ngakati', 

40Hili ilo ruo nangundut ra bang- 
kai ri Yasus no am namatrilit ra kain 
aninggalas am napaaya' ra tutuu' 
aamis ra howou io hino muur am 
gaharu maya' ra arat nu ulun Yahudi 
ra ompolobong. 4IMaar nu intok 
ri Yasus sinalip no, siino saumi 
kabun am kabun hino siino saumi 
lobong bahuon am lobong hino kaan- 
do' po kasangulun binulian. #2Nga 


YAHAYA 19, 20 


alibos po orou pamalairan hino am 
suaban nano Orou Taahan noyo, am 
ntok ri Yasus sinalip no amaar ra la- 
labangan, hili ilo namului ra bangkai 
ri Yasus no ra luang nu lobong hino. 


Lobong kaando' suang 
(Mat 28:1-8, Mrk 16:1-8, Luk 24:1-12) 


20 IRa paat nu susuab borook nu 
orou minggu', i Maria ulun nu 
Makdalina inuoi ra lobong namala- 
bangan ri Yasus. Paat no nakasuku' 
ilong no ra batu pinonobon no am in- 
insiran intor ra luang nu lobong hino. 
2[ntor ra hino io nanimbul inuoi 
pahuyum ri Piturus am sangulun 
ubason bokon asian ri Yasus no, am 
rahu ri Maria rilo, “Inalap no Tuhan, 
kaando' noyo ra lobong no am ikaa 
apandai akai ra aun namulian.” 

3Hili i Piturus am sangulun 
ubason ri Yasus bokon no inuoi ra 
lobong hino. 4Ilo ruo nanimbul io yak 
sangulun ubason bokon no aarang 
intor ri Piturus am io pahulu 
nakasuku' ra lobong hino. SHili io 
nanundop nahilong ra lobong hino, 
kakito no kawi' nu kain aninggalas 
hiano iringkuli' io yak ikaa io inun- 
sop. 81 Simun Piturus pono' am sunu- 
sunu” intor ra naaling, suku' io am 
parambus inunsop ra lobong hino. 
Ilong no am iringkuli' kain aningga- 
las hino 7io yak kain pinomongkos ra 
ulu ri Yasus rulu-rulun iringkuli' 
ikaa naungga' am nakataning ra kain 
bokon no. 8Pupus no ulun ubason 
sinumuku' pahulu ra lobong hino io 
inunsop po. Io panion am hih inin- 
topot. ?(Io yak buoi nu hili ikaa po ilo 
akapandai ra rahu nasuratan ra 
Kitap, rahu no, “Ikaa mulalas io an- 
duli' aayah intor ra patayan.” ) 10Po- 
ngo nilo nahilong hili ulun ubason 
ri Yasus hiano inuli'. 


1119:35 angintopot: Luang nu buku nakalair, Olondon angintopot. 
19:36 Kas. 12:46, Tab. 9:12, Nan. 34:20 19:37 Sa. 12:10, Pin. 1:7 19:39 Yah. 3:1-2 


YAHAYA 20 


I Yasus inintalang ri Maria ulun nu 
Makdalina 
(Mat 28:9-10, Mrk 16:9-11) 


11] Maria ulun nu Makdalina 
ininggayou ra tiboboon nu luang nu 
lobong hino am tangi-tangi'". koton- 
go' no antangi' io kinumoob 
nahilong ra luang nu lobong hino, 
12hili kakito no ruo ngaulun 
malaikat nanampakai ra kain 
apulak. Malaikat hiano nanturung 
ra namulian ra bangkai ri Yasus, 
sangulun solor ra ulu, am sangulun 
solor ra kalayam. BRahu nu 
malaikat hiano ri Maria, “U inan 
kulo pantangi" ko?” 

Limbang ri Maria, “Inalap no 
Tuhan kuli am ikaa no napandayan 
ku namulian li.” 

' 1#Pongo ri Maria nahayam ra 
malaikat hiano, hili io nangalii' am 
kakito no i Yasus hayo-hayou ra 
ntok hino. Io yak, ikaa io akapandai 
ra ulun hino nga i Yasus. I5Pangki- 
muot i Yasus rio, “U pahaka' kulo 
pantangi' ko? Aun ki' uyumon mu?” 

Nga indos ri Maria am ulun hino 
angingimbuou ra kabun, limbang no 
rio, “U Aman, kono oko namanding 
ri Yasus intor ra hitu mindahu ko 
rakon ra namulian mu, hili au muoi 
angalap rio.” 

16Rahu ri Yasus rio, “Maria!” 

Hili i Maria nangali' ri Yasus am 
jo mindahu ra rahu nu ulun Ibaran:, 
“Rabuni!” (Atungon no “Guru'"”.) 

17Rahu kono po ri Yasus ri Maria, 
“Pain mu kangkamo' au nga kaapo 
au inuoi ri Yama'. Bi kamu muoi ra 
pahaka' ku am balaan mu ilo ra au 
sumimpor muoi ra Ama' ku am Ama' 
mi ra Tuhan ku am Tuhan mi.” 

18Bi ri Maria ulun nu Makdalina 
hino inuoi pambala' ra ulun ubason 
bokon no ra 10 nakakito ra Tuhan am 


20:23 Mat. 16:19, 48:18 

io nangindul ra rahu binalaan nu 
Tuhan. 


I Yasus inintalang ra ulun ubason no 
(Mat 28:16-20, Mrk 16:4-18, Luk 24:36-49) 


19Kamayon nu orou hili, kawi’ 

nu ulun ubason ri Yasus rano 
nilumulur ra saumi pahun am kawi' 
nu totobon kinimputan, nga ilo alaa' 
ra mamaayo nu ulun Yahudi. 
Pulali-lali' i Yasus siino ra lolot nilo 
rano am rahu no, “Tabi' kaansayan 
ra tayar mi.” 

20Pongo no inindahu io napakito 
ra longon am tiahang no. Kakaulihi' 
nilo rahili ra io hino nga Tuhan, ilo 
nanginsuat bonsoi. Z1Hili rahu po 
ri Yasus rilo kainduo, “Tabi' kaan- 
sayan ra tayar mi. Ohondo' ra 
i Yama' nanusub rakon, kono po hino 
raino au anusub ramuyun.” 

22Pongo no inindahu hili io 
napatulu' ra linabu nu pinawo no ra 
ulun ubason no rano am rahu no, 
“Alapan mi Ro nu Ala munsop ra 
huang mi. 23Kono akau angampun ra 
sala' nu ulun bokon Ala pono' a- 
ngampun ra sala' nu ulun hino. Kono 
akau ikaa angampun ra sala' nu ulun 
bokon, Ala pono' ikaa angampun ra 
sala' nu ulun hino.” 


Yasus am i Tomas 


24] Tomas (sabiton ra nahapir) sa- 
ngulun ra lolot nu oopor am ruo ulun 
ubason ri Yasus kaando' baya-baya' 
ra ulun ubason bokon rano ra paat 
ri Yasus inatong. 25Rahu nu ulun 
ubason bokon nano ri Tomas, “Akai 
nakakito ra Tuhan!” 

Io yak limbang ri Tomas, “Kono 
au ikaa akakito ra pailang baya' nu 
paku' ra longon no am ikaa apakang- 
kam ra tutulu nu longon ku ra baya' 
nu paku' no am angangkam ra 

tiahang no, kapio-pio au ikaa angin- 
topot.” 

26Tulu' orou lolot no, ulun ubason 
ri Yasus hiano inuoi po ra sulap hino 
am i Tomas baya-baya' nirumangan 
rilo. Am kawi' nu totobon pono' am 
kinimputan. Io yak i Yasus pulali- 
lali' siino ra lolot nilo am rahu no, 
“Tabi' kaansayan ra tayar mi.” 

27H1li rahu ri Yasus ri Tomas, 
“Ila1' nga longon kutu am pakangka- 
mo ' nga tutulu’ nu longon muno. 
Singgalin mu longon muno am kang- 
kamo' tiahang kutu. Ikaa oko ruo-ruo 
huang raino, onsoi yak oko anginto- 
pot!” 

28Limbang ri Tomas ri Yasus, 
“Oko nga Ala am Tuhan ku!” 

2Rahu ri Yasus rio, “Angintopot 
ki' oko raino nga oko nopongo 
nakakito rakon? Asatu' ulun anginto- 
pot hama' no pono' io ikaa akakito!” 


Languson nu buku hitu 


30Asuang po tatandu' kalalaban 
bokon inuma' ri Yasus ra tingkua- 
ngon nu ulun ubason no, ikaa 
nasuratan ra buku hitu. 3110 yak siino 
kula-kula' tatandu' kalalaban 
nasuratan ra buku hitu, hili akau a- 
ngintopot”” nga i Yasus io hino Raja' 
Kaayahan, Anak nu Ala. Amintor ra 
intopot mi rio akau akaalap ra bayah 
nga intor hua ra inggalan no. 


Yasus inintalang ra tulu' 
ngaulun ubason no 


21 IKalibos hino bi ri Yasus inuoi 
intalang po ra ulun ubason no 
rano ra paat nilo siino ra liahu maayo 
sabiton ra Tiborius. Kono nga hitu 
nasauk. 

2Saumi orou li i Simun Piturus, 
i Tomas sabiton ra anak Nahapir, 
i Natanil intor ra Kana ra daira 


YAHAYA 20, 21 


Galilia, anak-anak ri Sabidius am 
ruo ngaulun ubason ri Yasus bokon 
no nilumulur. 3Rahu ri Simun 
Piturus ra ranga-rangan no rano, 
“Muol au amparalo.” 

Limbang nu ranga-rangan no rano, 
“Maya' akai riun.” 

Hili ilo inuran ra paraau nilo no. 
Sorondo-rondom ilo namparalo am 
kaando' yak naalap nilo. 4Paat nu 
orou no sumarat i Yasus tuo-tuor ra 
ihih nu liahu maayo hino. Io yak ilo 
ikaa akakaulih ra ulun hino nga 
i Yasus. SRahu ri Yasus rilo, “U 
pahaka' mi nakaalap ki' akau ra 
pait?” 

Limbang kanilo, “Kaando'.” 

6Rahu ri Yasus rilo, “Roloon mi 
solor ra pamiris ra suapah nu paraau 
no, hili akau akaalap ra pait.” Am 
roloo' nilo solor ra pamiris no, hili 

aat nilo namananat ra roloo' hino 
ikaa ilo nakananat nga asuang hua 
pait no laarang, 

7Sangulun ubason asian ri Yasus 
inindahu ri Piturus, “Hino nga 
Tuhan!” 

Pakaringoh i Simun Piturus ra 
ulun hino nga Tuhan io nasampayau 
(nga pinangus no hua sampayau 
nano) hili io tinumundak ra siang no 
muoi ri Yasus. 8Ulun ubason 
ri Yasus bokon rano nangkabil ra 
paraau nilo no am namananat ra ralo 
nilo napanu' ra pait. Ikaa kula' tawoi 
intor ra asak no, io hino maa-maar 
aatus ngamito yak. 

PPakasuku' ilo ra asak no, 
pakailong ilo ra baa akaapui am siino 
pali am ruti' tampa-tampak ra baa 

ino. 19Rahu ri Yasus rilo, “Angibit 
ka ra kula-kula' yak suang nu pait 
naalap mi bahu.” 

NHili i Simun Piturus inuoi ra 
paraau no nangasak ra ralo hino, nga 
ralo hino napanu' ra pait maayo 





kk20:31 Angintopot: Luang nu buku nakalair, Olondon angintopot. 


21:3 Luk. 5:5 21:6 Luk. 5:6 


YAHAYA 21 


kaawi'. Suang nu pait hiano aatusam 
limo ngoopor am talu ngainan. Io yak 
hama” no palo pait hiano asuang, 
ikaa yak hua nainta' ralo hino. 
12Rahu ri Yasus rilo, “Ikon mi aang- 
kan taka.” 

Kaando' ka kasangulun po ra lolot 
nu ulun ubason ri Yasus hiano aatas 
angkimuot rio, “Aun ki' oko?” Nga 
napandayan nilo hua ra io nga 
Tuhan. 

13Hili i Yasus inimaar rilo i0 na- 
ngundut ra ruti' no am hili nanaak ra 
ulun ubason no rano. Kono po hino 
nu pait no. 

14Hitu nga kaintalu ri Yasus inin- 
talang ra ulun ubason no rano, puun 
ra io inatoi am pinanduli' kaayaho'. 


Yasus am i Piturus 


15Pong o nilo naangkan pangki- 
muot i Yasus ri Simun Piturus rahu 
kono, “Simun anak ri Yahaya, 
akasail ki' asi' mu rakon intor ra asi' 
mu ra ulun hiatu?” 

Limbang ri Piturus, “U Tuhan, 
Tuhan akapandai ra au masi' riun 
Tuhan.” 

Rahu po ri Yasus, “Piarain mu 
kawi' nu ulun ubason ku ohondo' ra 
ulun ahahalung ra maak nu rumba.” 

16Pangkimuot po i Yasus kainduo, 
“Simun anak ri Yahaya, masi' ki" oko 
rakon?” 

Limbang ri Piturus, “Kapio 
Tuhan, oko akapandai ra au masi' 
riun.” 

Rahu po ri Yasus, “Piarain mu 
kawi' nu ulun ubason ku ohondo' ra 
ulun ahahalung ra rumba.” 

17Pangkimuot po i Yasus ra kain- 
talu ri Simun rahu kono, “Simun 
anak ri Yahaya, masi' ki' oko 
rakon?” 

I Piturus nasusa' huang nga intalu 
ruli' no hua Yasus nangkimuot rio. 
Limbang ri Piturus, “U Tuhan, oko 

akapandai ra kawi-kawi' no. Oko 
akapandai ra au masi' riun Tuhan.” 

Rahu po ri Yasus, “Piarain mu 
kawi' nu ulun ubason ku ohondo' ra 
ulun ahahalung ra rumba. !8Hua- 
ngon mu onsoi-ons0il rahu kutu. Paat 
mu ambulok hama' mu yak amipirot 
ra awak mu am muoi ra atu yak 
kasiha' mu. Io yak paat mu matuo 
rahili oko onoroi ra longon mu am 
ulun bokon amipirot riun ra awak mu 
am angibit riun muoi ra intok kaanga- 
san mu.” 19(Yasus inindahu kono 
hino nga io ambala' ra baal nu 
patayan ri Piturus rahili. Lumangus 
ra patayan no hino Ala ansukon.) Po- 
ngo nu hino am rahu po ri Yasus 
ri Piturus, “Ikon mu maya' ko 
rakon!” 


I Yasus am ulun ubason no 
bokon 


20Pangalii' i Piturus am ilong no ra 
talikuron nano am sangulun ulun 
ubason ri Yasus intok no masi' no. 
Ulun hino nga hinumait ri Yasus ra 
paat nilo angakan am nangkimuot 
ri Yasus, “U Tuhan, aun ki' kaulun 
apasauk apatakub riun Tuhan?" 
21Pahilong i Piturus ra ulun hino am 
rahu ri Piturus ri Yasus, “Tuhan aun 
koson nu ulun soro?” 

22] imbang ri Yasus “Kono au 
asiha' ra io aayah suku' ra ratangan 
ku kulo ki' oko ampahuang ra baal 
hitu? Io yak ikon mu maya' ko 
rakon.” 

23Rahu hino nakarayol ra kawi' nu 
ulun ubason ri Yasus rano ra ubason 
ri Yasus hino ikaa matoi. Topot natu 
i Yasus ikaa inindahu ra ulun hino 
ikaa matoi, io yak rahu ri Yasus, 
“Kono au asiha' ra io aayah suku” ra 
ratangan ku kulo ki" oko ampahuang 
ra baal hitu.” 

24Au hitu Yahaya amala' ra kawi' 
nu nakito ku intor ra baal nu nasauk 





21:20 Yah. 13:25 

hitu. Au po nga nopongo nanurat ra 
baal hitu. Am akai akapandai ra 
kawi' nu nirahu ku otopot yak. 


Rahu pamaparan 


. SAsuang po baa-baal bokon 
inuma' ri Yasus ikaa nasuratan. 


Kono kawi' nu hiano sinuratan pa- 
mahuangan ku tana' hitu ikaa asulob 
ra pamulian ra buku panuratan ra 
baa-baal bokon hino. 


INUMA' 


nu ulun sususubon ri Yasus 


Rahu Papaintalangan 


Inuma' nu ulun sususubon io hino tumbuk nu buku Aho Onsoi pinasuku' 
ri Lukas. Inuma' nu ulun sususubon langus no puu-puun 10 hino ambala' 
intor ra baal, am aun koson nu ulun ubason nu Tuhan Yasus aparayol ra Aho 
Onsoi ra baal ri Yasus ra Yarusalim, ra luput nu daira Yudia, ra daira nu 
Samaria, am suku' ra popor nu tana' intor ra haak nu Ro nu Ala (1:8). 

Buku hitu ahulit ra inuma' nu ulun nangintopot pinaimpuun ra bansa' nu 
ulun Yahudi. Ulun nanurat ra buku hitu ampahuang io apaingkotoh ra in- 
topot nu ulun ambasa' ra buku hitu, nga ulun nangintopot sala' ka anguma' 
ohondo' ra pulitik am apakalaat ra pihangan nu Ruum, io yak ugama Karis- 
tian hitu amontol ra ugama nu ulun Yahudi. 

Inuma' nu ulun sususubon auma' piruoon ra talu bahian. Tuki-tukir nu 
bahian nambalaan ra Aho Onsaoi ra baal ri Yasus no indu-indul abuoi am 
indu-indul akarayol, am aun koson nu ulun nangintopot ambaal ra pahun 
intok sambayang. (1) Puu-puun nu ulun nangintopot nambala' io hino haling 
ra Yarusalim ra pongo ri Yasus sinumimpor ra surga,(2) Aho nakarayol 
kapio-pio ra daira Palistin, am (3) Aho nakarayol kapio-pio ra daira nu 
libung nu Luab Tanga' suku' ra libung nu Ruum. 

Saumi baal yak aulu' ra luang nu buku inuma' nu ulun sususubon hitu 10 
hino inuma' nu Ro nu Ala inatong am nanguasa' ra ulun nangintopot siino 
ra Yarusalim ra paat nu Orou Pantakosta, am aun koson nu Ro nu Ala 
amarangan hai-hait am apaingkotoh ra ulun nangintopot am mamaayo nu 
ulun nangintopot. Aho inubas nu ugama Karistian ra paat nu hili kula-kula' 
yas pambalaan sinuratan. Kula-kula' baal nasauk sinuratan ra buku hitu am- 

ala' ra haayo nu kuasa' nu aho hino ra kaayahan nu ulun nangintopot am 
pansiluluman nu sidong saumi am saumi. 


Suot nu Aho hitu 


Pamalairan ra angaho 1:1-26 

Susub pupus am randi intor ra Tuhan Yasus 1:1-14 

Ulun sumali' ri Yudas 1:15-26 

Nambala' ra Aho ra Yarusalim 2:1-8:3 

Nambala' ra Aho ra daira nu Yudia am daira nu Samaria 8:4-12:25 

I Paulus ambala' ra Aho 13:1-28:31. 

Puu-puun inakou aparayol ra Aho Onsoi 13:1-14:28 

Masuarat ra Yarusalim 15:1-35 

Kainduo inakou aparayol ra Aho Onsol 15:36-18:22 

Kaintalu inakou aparayol ra Aho Onsoi 18:23-21:16 

I Paulus inibit ra Yarusalim, Kaisaria, am Ruum nga io pinasala' 
21:17-28:31 | 

Inuma' nu ulun sususubon 


1 ITohom ri Tiopilus kalalansanan 
ku. Sinuratan ku ra buku ku puu- 

uun li, au nopongo nambala' ra 

awi' nu inuma' am inubas ri Yasus 
ra puu-puun no nanguma' ra karaya' 
no, zsuku' ra io pinasimpor ra Surga". 
Kaapo io pinasimpor ra Surga', intor 
ra kuasa' nu Ro nu Ala io nambala' 
ra aun auma' maan nu ulun 
sususubon pinili" no. 3Pongo no in- 
atoi, buoi nu apat ngoopor orou io 
asalok apakito ra inan no ra ulun 
sususubon no rano ra atu yak baal, ra 
10 topo-topot nanduli' naayah. Ulun 
sususubon no rano akakito rio, am io 
ambala' rilo ra aun koson nu Ala 
amihang ra ulun. 4Am paat no 
nilumulur? ra ulun sususubon no 
rano, lo nanusub rilo, kono hitu rahu 
no, “Ikaa iruanin mi Yarusalim. 
Kulimanan mi ra hino suku' ra 
i Ama' anaak ra aun nopongo niran- 
di" no, io hino nopongo binalaan ku 
ramuyun ra pahulu li. SNga i Yahaya 
nomororob ramityun ra siang, io yak 
ikaa noyo kula' abuoi raino akau 
rorobon ra Ro nu Ala.” 


I Yasus Pinasimpor ra Surga' 


6Paat nu ulun sususubon hiano 
nilumulur am i Yasus baya-baya' 
rilo, pangkimuot ilo ri Yasus, rahu 
kanilo, “Tuhan, pandulion mu ki' 
raino bansa' Israil amihang po 
bahu?” 
7Limbang ri Yasus, “I Yama' yak 
anantu' ra orou am paat nu hino. Ikaa 
akuwi' mi kumakapandai ra baal 
ino, nga 1 Ama' yak hua akakuasa' 
ra hino. 8Io yak auma' akau akaalap 
ra kuasa' ra paatnu Ro nu Ala 
matong ramuyun. Am akau asauk ra 


INUMA' 1 


ambabala' ra tayar ku ra Yarusalim, 
ra luput nu daira Yudia, ra daira 
Samaria, am suku' ra popor nu 
tana'.” 

Pongo ri Yasus inindahu ra baal 
hino, hili io pinasimpor ra Surga' ra 
tingkuangon nilo, am laput hino 
nanindung ri Yasus ra pahilayan nilo. 

10Kotongo' nilo ilong-ilong po ra 
limbowon, ra paat ri Yasus pinasim- 
por, pulali-lali' nu ruo ngaulun sam- 
payau ra apulak nasindayol tuo-tuor 
ra talab nilo. #Rahu nu ruo ngaulun 
hiano, “U ulun nu Galilia, kulo ki' 
akau tuo-tuor ra hitu ahilong ra lim- 
bowon? I Yasus nakito mi pinasim- 
por ra Surga' hino ra tingkuangon mi, 
auma' anduli' po rahili ohondo' ra 
baal nu nakito mi raitu' li.” 


Ulun sinumali' ri Yudas 


12Hili ulun sususubon hiano nan- 
duli' ra bandar Yarusalim intor ra In- 
uluh Saitun. Tawoi nu inuluh hino 
intor ra Yarusalim mamaar rondo' 
kilomito. BPakasuku' ilo ra 
Yarusalim ilo nanduli' ra pahun 
nombolongon nilo, hili nanikot ra 
sulap solor ra rasawat no. Ulun 
sususubon hiano, io hino i Piturus am 
Yahaya, i Yakup am i Andarias, 
i Pilipus ami Tomas, i Bartalomius 
am i Matius, i Yakup anak ri Alpius, 
i Simun ulun nu Patriot am i Yudas 
anak ri Yakup. !4Kawi' nilo saumi 
huang am hai-hait lumulur am sam: 
bayang. Ilo kawi' sambayang ra ruan- 
du-ruandu' bokon am ondo' po 
i Maria ina'ri Yasus, am poyo 
pahaka-pahaka' ri Yasus rano. 

ISKula-kula' orou lolot no ra paat 
nu ulun-ulun angintopot nilumulur 
ulun inatong li maar aatus am ruo 
ngoopor ngaulun. Hilii Piturus 


41:4 paat nilo nilumulur: Karuo kono am, paat nilo nangghuhulung naangkan. 

INUMA' 1, 2 


tinumuor am nambala'. Rahu kono, 
6“Pahaka-pahaka' ku! Aun 
nasuratan ra Kitap, kawi' no asauk 
yak. Lumangus ri Raja' Daud ra 
pahulu li, Ro nu Ala nopongo 
namalair inindahu ra baal ri Yudas, 
nangibit ra ulun nanakub ri Yasus li. 
17] Yudas pono' am intor poyo ra 
lolot taka, am pinili" poyo ra rangan 
taka angkaraya'.” 

18(I Yudas hitu nopongo nahalir 
ra tana' no intor ra usin balos nu 
inuma' no alaat hino ra io napatakub 
ri Yasus. lo naratu' am inatoi am 
tinaai no nakabak am kumalayatan. 
1Kawi' nu ulun amahun ra 
Yarusalim nakapandai ra baal hino. 
Hino puun no, kono sumuhut ra 
panabitan nilo tohom, ilo anabit ra 
tana' hino Akildama, atungon no, 
“Tana' Alumbak”.) 

20Nga siino hua nasuratan ra buku 
Nanian Pangansukan kono hitu rahu 
no, 

‘Hama’ no pamahunan nano 
kalilingoyon kaando' amahun. 

Sangulun pono' kaando' 
amahun ra amahun ra intok 
hino.” 

Siino po rahu nasuratan ra Kitap, 

“Hama' no ulun bokon sumali' 
ra karaya' no.” 

21-22[ntor ra hino, onsoi sangulun 

o nahi rumangan ritaka muoi am- 

ala' ra baal nu Tuhan Yasus nan- 
duli' naayah. Ulun-ulun pilion taka 
tu io hino ulun hai-hait rumangan 
ritaka ra paat taka maya' ra Tuhan 
Yasus ra atu-atu kaintok, intor ra 
i Yahaya angimuun omororob li” am 
suku' ra paat nu Tuhan Yasus 
pinasimpor ra Surga' intor ra lolot 
taka.” 

23Hili ulun inatong ra paat hino 
namala' ra inggalan nu ruo ngaulun, 

io hino i Yusup sabiton poyo ri Bar- 
sabas (io sabiton poyo ri Yustus). am 
ondo' poi Matias. 24-25Hili kawi' nilo 
nasambayang, rahu kanilo, “Tuhan, 
oko akapandai ra huang nu kawi' nu 
ulun. I Yudas nopongo nahiru' ra 
karaya' no sabiton ra ulun sususubon 
am poyo inatoi. Intor ra hino tiluin 
mu akai, ra atu ki' ra lolot nu ruo 
ngaulun hiatu pilion mu Tuhan. 
sumali' ra karaya' ri Yudas.” 

26Pongo nilo sambayang, hili ilo 
nangundi, am ulun napili' no io hino 
i Matias. Intor ra hino io pinasauk ra 
ulun sususubon rumangan ra 00por 
am rondo' ulun sususubon bokon 
rano. 


Sukuan nu Ro nu Ala 


2 IKawi' nu ulun nangintopot 
nilumulur ra saumi intok ra paat 
nu Orou Pantakosta. ZPulali-lali' 
rahu intor ra limbowon naringoh nilo 
ohondo' ra rahu nu angin okotoh. 
Kawi' nu ulun ra pahun hino nakari- 
ngoh ra rahu hino. 3Am ilo pono' am 
nakakito ohondo' ra apui amaririla' 
muoi ra atu-atu kaintok am 
tinumampak ra kawi' nu ulu nilo. 4Ro 
nu Ala nanguasa' ra kawi' nilo, am 
suku' ilo apandai mindahu ra kula- 
kula' rahu bokon. Ilo ahayam maya' 
ra aun rahu tinaakan nu Ro hino rilo 
ra ayamon nilo. 

SPaat nu hili asuang po ulun 
Yahudi, intor ra nagiri bokon ra 
luput nu tana', namahun ra 
Yarusalim. Ulun hiano olondon 
maya' ra panusuban nu Ala. 6Paat 
nilo nakaringoh ra mindahu hino, 
asuang bonsoi ulun inatong nahihin- 
sok. Kawi' nilo no nakaliar am 
nololob ra rahu nu ulun nangintopot 
hiano, nga apandai hua ilo ahayam ra 


b1:22 intor ra Yahaya angimuun omororob li: Karuo kono am, puun ri Yahaya nomororob rilo. 

rahu nu ulun asuang inatong rano. 
Tintor ra ilo nololob bonsoi am 
natumpook huang, rahu kanilo, 
“Kawi' nu ulun mindahu hiatu kaa ki' 
intor ra daira Galilia? 8Aun ki' 
nasauk tu raino suku' ra itaka 
akapanda,, ra rahu nilo tu ra ilo min- 
dahu ra rahu nansisinutan ra tuki- 
tukir nu rahu taka? 9Kawi' taka tu 
siino intor ra kula-kula' pihangan io 
hino Partia, Micia, Ilam. Intor ra 
Misopotomia, Yudia am Kapadokia. 
Intor ra Pontus am Asia. WIntor ra 
Prigia am Pampilia, intor ra Masir 
am daira nu Libia maar nu Kirini, am 
siino po ra lolot taka inatong intor ra 
Ruum. 11Sijno po ulun Yahudi am 
poyo bansa-bansa' bokon inaya' ra 
ugama nu ulun Yahudi. Siino inaton 
intor ra pulou Kirita am Arap. Io yak 
kawi' taka tu nakaringoh ra ilo apan- 
dai mindahu ra rahu taka intor ra 
baal kalalaban inuma' nu Ala!” 

121ntor ra ilo nololob bonsoi am 
natumpook huang. Kawi' nilo no 
nangkimuot ra sangulun am sangu- 
lun, rahu kanilo, “Aun ki' atungon nu 
hitu?” 

1310 yak siino ulun bokon angaha- 
ya', rahu kanilo, “Lai' am nahauk yak 
ulun hiatu bai!” 


Pambalaan ri Piturus 


14Hili i Piturus am o0por am 
rondo" ulun sususubon bokon no 
tinumuor, am pambala' io ra ulun 
asuang rano. Hili io nambala' ra rahu 
aingor, rahu kono, “Pahaka-pahaka', 
kawi' nu ulun Yahudi am kawi' nu 
ulun namahun ra Yarusalim! Kino- 
ngohon mi onsoi-onsoi, nga baal hitu 
paintalangon ku bonsoi atungon no 
ramuyun. 15Kawi' nu ulun hiatu ikaa 
nahauk kono pamahuangon mino, 
nga raino yak hua jaam kasiam ra 
susuab tu. 1610 yak baal hitu nopongo 
noyo binalaan nu Ala lumangus ra 


INUMA' 2 


ulun angindul ra rahu nu Ala io hino 
1 Yoil. 
17Nga rahu nu Ala, 
Ra paat nu Orou Kaawian no 
au anaak ra Ro ku 
ra kawi’ nu ulun. 

Anak-anak mi ungkuyon am 
ruandu ' auma' ambala' 
ramuyun ra baa-baal balain 
ku rilo. 

Mambulok-mambulok mi 
auma' akakito 
ra baa-baal pakitonon ku rilo. 

Matuo-matuo mi auma' 
ahinupi ra inupi taakin ku rilo. 

18Tayar nu amba ku ungkuyon 
am ruandu' au anaak 
ra Ro ku ra paat nu orou 
hino. 

llo ambala' ra baa-baal balain 
ku rilo. 

19Pasaukon ku tatandu-tatan- 
du” kalalaban ra limbowon, 

am baa-baal kalalaban ra 
tana' hitu. 

Rahili siino lumbak, apui, 
sihahauk am lisun. 

20Mato nu orou lumondom, 
bulan asauk ra alia' 
ohondo' ra lumbak ra 
kaapo orou nu Tuhan 
matong, 

io hino orou asundu am 
akakuasa' hino. 

21Paat nu hili, atu ulun ahipah 
ra Tuhan, 
io ayma' kaayahon.” 
22Pahaka-pahaka' akau ulun nu 
Israil! Kinongohon mi onsoi-onsoi 
rahu ku hitu. I Yasus ulun intor ra 
Nasarit hino tinaakan nu Ala ra 
karaya' ra tayar mi. Baal hino atalang 
bonsoi ra tatandu-tatandu' kalalaban 
am baa-baal kalalaban bonsoi 
inuma' nu Ala mimpuun ri Yasus 
Karistus. Kawi' nu hiano akau nopo- 
ngo nakapandai. 23Ampaat ra babaas 


2:17-21 YI. 2:28-32 2:23 Mat. 27:35, Mrk. 15:24, Luk. 23:33, Yah. 19:18 

no tohom, Ala nanguma' ra bantasan 
ra anaak ri Yasus ramuyun. Am paat 
no tinaakan, akau namatoi rio luma- 
ngus ra akau napahusu ra ulun alaat 
nanalip rio. 2410 yak Ala napakaayah 
rio ra lolot nu ulun inatoi. lo naila' ra 
luang nu patayan, io yak Ala 
namalabus rio, nga kapatayan hino 
ikaa auma' amihang rio suku' ra 
sabuo-buoi no. 25I Raja' Daud, aubas 
mindahu intor ra baal ri Yasus hino, 
rahu kono, 
‘Akito ku Tuhan hai-hait siino 
ra tingkuangon ku, 
10 mimaar rakon, hili au ikaa 
auhoh nu atu-atu pono’ baal. 
26Hino puun no huang ku 
anginsuat bonsoi, 
am au angansuk ra Ala ra 
rahu ku. 
Hama’ pono’ au apandai 
matoi, 
alansan yak au ra Ala. 
27Nga oko ikaa apahusu 
ra inaning ku murong 
ra tana' nu ulun inatoi. 
Ikaa oko apahusu ra bangkai 
nu amba mu abubuh huang 
hino asasai am alawo. 
280ko nopongo nanilu rakon ra 
ralan lumangus 
ra kaayahan otopot. 
Anginsuat au bonsoi nga oko 
baya-baya’ rakon.' 
2Pahaka-pahaka' ku, hama' no 
au apakatalang ramuyun intor ra baal 
ri Raja' Daud, aki taka li. lo nopongo 
inatoi am nilobong po. Lalabangan 
nano siino ra maar taka suku' raino. 
30 Ala nopongo nanguma' ra randi' no 
ri Daud am 10 nampator, nga sangu- 
lun intor ra sua' ri Raja' Daud 
pasaukon nu Ala ra raja". Nga i Daud 
pono' am akapandal po ra randi' 
hino nga io pono' hua am sangulun a- 
ngindul ra rahu nu Ala. 3!lo akapan- 


237 


dai po ra aun maan nu Ala rahili. 
Intor ra hino, io namalair inindahu ra 
Raja' Kaayahan nirandi' nu Ala hino, 
auma' pandulion kaayaho' intor ra 
patayan. Rahu ri Daud, 
Ikaa io pahusuon murong yak 
ra tana' nu ulun inatoi. 
Inan no ikaa asasai am alawo.” 
32] Yasus hitu nga kinaayah nu 
Ala intor ra patayan. Kawi' mai no- 
pongo nakakito ra baal hino. 33Ala 
nanaak rio ra kuasa' amihang am 
namului rio ra kurusi' intok amihang 
kono raja', Am 10 nakaalap ra Ro nu 
Ala nirandi' nu Ala Ama' no hino. 
Am aun aringoh mi am akito mi raino 
tu, hitu nga inuma' nu Ro tinaakan 
no ramon. 341 Raja' Daud pono' am 
ikaa poyo sinumimpor ra Surga’, io 
yak rahu ri Daud, 
“Rahu nu Tuhan ra Tuhan ku, 
Anturung ko ra solor ra pamiris 
ku. 
35Suku" ra au apasauk ra ulun 
tumabuh riun kindangan 
mu?” 
36Hino puun no Onsol kawi' nu 
ulun Israil akapandai bonso-bonsoi 
ra i Yasus hino sinalip mi, i Yasus 
hino nga pinasauk nu Ala ra Tuhan 
am Raja' Kaayahan!” 
37Pakaringoh ulun hiano ra baal 
hino, pangkaamo bonsoi huang nilo. 
Hili pangkimuot ilo ri Piturus am 
ulun susubon bokon no, rahu kanilo, 
“Pahaka-pahaka', aun ki' auma' 
maan mai raino?” 
38Limbang ri Piturus, “Mimpoi 
akau intor ra sala' mi am onsoi tuki- 
tukir mi maan rorobo' ra inggalan 
ri Yasus Karistus hili akau ampunin 
intor ra sala-sala' mi. Hili pahaka' 
akaalap ra taak lalayau intor ra Ala 
io hino Ro nu Ala. 39Nga nirandi' nu 
Ala hino, io hino tayar mi am sua' mi 
am tayar poyo nu ulun siino ra in- 


2:24 Mat. 28:5-6, Mrk. 16:6, Luk. 24:5 2:25-28 Nan. 16:8-11 2:30 Nan. 132:11, 2Sam. 7:12-13 

tokon atawoi matong rio io hino kawi' 
nu ulun inipahan nu Ala, Tuhan taka 
hino.” 

40Kono hino nga nu rahu 
ri Piturus. Am asuang po rahu bokon 
nanusuban no rilo, kili ilo lumabus 
intor ra bansa' alaat hino nga ilo 
ukumin nu Ala. 41Asuang ulun na- 
ngintopot ra rahu ri Piturus, hili ilo 
nakirorob. Am simpung nu ulun inin- 
topot ra orou hili naruangan poyo io 
hino talu ngaribu ngaulun. #2Intor ra 
hino ulun hiano apinso' akiubas ra 
ulun sususubon am hai-hait asisim- 
pung. Ilo hai-hait asisimpung aang- 
kan am sambayang. 


Kinabaalo' nu kaayahan nu ulun 
nangintopot 


43A suang bonsoi tatandu' inuma' 
nu ulun sususubon hiano suku' kawi' 
nu ulun ololob am angkalaa'. 44Kawi' 
nu ulun nangintopot hiano saumi 
huang, am kawi' nu atu-atu siino rilo 
ilo katangan kawi'. 45Ilo analan ra 
sasawot am atu siino rilo, am anayar 
ra usin loho nano ra kawi' nilo maya' 
ra atu kaando' rilo. #Tuki-tukir nu 
orou ilo hai-hait lumulur ra Pahun nu 
Tuhan am pahun nilo, am ilo anggu- 
hulung aangkan ra huang anginsuat 
am rumaliwi' huang. 47Ilo hai-hait a- 
ngansu-ngansuk ra Ala am kawi' nu 
ulun ainsuatan rilo. Tuki-tukir nu 
orou ilo indu-indul rumuang nga 
Tuhan hua anaak rilo ra ulun 
kaayahon. 


Ulun nobongkong noonsoi 


3 1Orou bokon li bi ri Piturus am 
i Yahaya inuoi ra Pahun nu Tuhan 
ra jaam katalu ra kamayon, io hino ra 
paat muoi sambayang. 2Ra lusar nu 
ntok hino siino totobon maayo 
sabiton ra “Totobon Onsoi” siino sa- 
ngulun ungkuyon nobongkong puun 
ra io inanak. Tukir nu orou ulun hino 

ibiton ra intok hino ra akitaak ra usin 
ra ulun munsop ra Pahun nu Tuhan. 

3Pakakito ulun hino ri Piturus am 
i Yahaya maar kahan ra Pahun nu 
Tuhan, io akitaak rilo ra atu-atu. 
4Hili i Piturus am i Yahaya ahilong 
ra ulun hino am rahu ri Piturus, 
“Mayan mu akai!” 

SAm ulun hino pono' nahilong rilo 
am alansan ra ilo anaak rio ra atu- 
atu. “lo yak rahu ri Piturus rio, 
“Kaando' sahuhumi usin ku, io yak 
atu po siino rakon, hino taakan ku 
riun. Intor ra kuasa' ri Yasus Karis- 
tus, ulun nu Nasarit hino, akalakou 
ko!” 

7Hili i Piturus nananggoi ra lo- 
ngon pamiris nu ulun hino am 
namaluat rio, parambus kalayam am 
tindulu' nu kalayam nu ulun hino 
nokotoh. 8Hili nobongkong hino sinu- 
mingkaput am tinumuor, am io angi- 
muun makou ahisanduli'. Am ulun 
hino pono' inaya' ri Piturus am 
i Yahaya inunsop ra Pahun nu 
Tuhan, am kotongo' no makou no io 
ahisingkaput am angansu-ngansuk ra 
Ala. 9Kawi' nu ulun nakakito ra io 
akalakou am angansu-ngansuk ra 
Ala. 101]o nakapandai ra ulun hino 
akikitaak ra usin li am asalok an- 
turung ra “Totobon Onsoi” ra lusar 
nu Pahun nu Tuhan. Ilo ololob kapio 
am ikaa akaindahu ra nakito nilo ra 
aun nasauk ra ulun hino. 


Pambalaan ri Piturus ra ulun 
siino ra Pahun nu Tuhan. 


11Ulun hino parayu-rayus yak 
inaya' ri Piturus am i Yahaya. Am 
pakasuku' ilo talu ra tambil ra lusar 
nu Pahun nu Tuhan sabiton ra “Tam- 
bil ri Salomo”. Kawi' nu ulun inatong 
am nilumulur ra intok nilo, nga 
nololob hua ilo. 

12Pahilong 1 Piturus ra ulun hiano 
am parayus inindahu, rahu kono, 


INUMA' 3 


“Pahaka' ku ulun nu Israil, kulo ki' 
akau ololob ra baal hitu? Kulo akau 
parayi Tyi ahilong ramon? Pama- 

uangan mi ra ulun hitu nakalakou 
nga intor ki' ra kuasa' mai karuo 
kono ki' am akai olondon ra 
panusuban nu Ala? 13Ala sambaan 
ri Abaraham, i Isak, i Yakup, io hino 
Ala nu aki taka, Ala hino nga nopo- 
ngo nanaak ra kuasa' asundu ra amba 
no io hino i Yasus. I Yasus hino nga 
tinaakan mi ra ulun amimihang, am 
akau kinumalit ra tingkuangon 


ri Pilatus, ra paat ri Pilatus amalabus- 


rio li. 1410 ulun onsoi am angkaraya' 
ra tayar nu Ala am apainsuat rio, 10 
yak akau asisingon rio am amalikot 
ri Pilatus amalabus ra sangulun nam- 
patoi ra tayar mi. 15Akau nopongo 
namatoi rio, lai' halan am 10 nga 
puun nu bayah ra kawi' nu ulun. Am 
Ala nopongo napakaayah rio intor ra 
patayan. Akai nga nakakito ra baal 
hino. I6Akau nopongo nakakito ra 
ulun nobongkong hitu. Io nanduli' 
noonsoi am nokotoh nga io nopongo 
inintopot ri Yasus am kuasa' no. Nga 
intor ra intopot no ri Yasus, ulun hitu 
nanduli' noonsoi ra tingkuangon mi. 

1/Pahaka-pahaka' ku! Raino 
apandayan ku aun inuma' mi am 
mamaayo mi ra tayar ri Yasus akau 
a ala ra hino nga ikaa hua akau 
nakapandai ra aun inuma' mi hino. 
18Am intor ra baal hino po, nasauk 
noyo binalaan nu Ala ra kawi' nu 
ulun angindul ra rahu no ra pahulu li, 
nga ikaa mulalas Raja' Kaayahan 
nirandi' hino aila' yak. 

191ntor ra hino pahaka-pahaka' 
ku, mimpoi ka intor ra sala-sala' mi 
am anduli' ra Ala, hili io auma' a- 
ja kah ra sala-sala' mi. 20Hili akau 
akaliman ra kakatahan ra intopot 
auma' akaalap tumooh nga Tuhan 

baya-baya' ramuyun. Am Tuhan 
anusub ri Yasus matong ramuyun. 
Nga io nopongo tinantu' nu Ala 
asauk ra Raja' Kaayahan ra tayar mi. 
21]o murong yak ra Surga' suku' ra 
Ala apasauk ra kawi' nu atu-atu 
bahuon, sumuhut ra rahu binalaan 
nu Ala ra ulun angindul ra rahu no ra 
pahulu li. 22Aubas po i Musa min- 
dahu, rahu kono, l 
“Ala Tuhan mi auma’ anusub 
ra sangulun angindul 
ra rahu no ra tayar mi, 
intor ra bansa’ mi tohom ohon- 
do' ra io nanusub rakon.® 
Onsoi akau angkinongoh 
ra kawi’ nu rahu binalaan 
ramuyun nu ulun angindul 
ra rahu nu Ala. 
23Ulun ikaa ampahuang onsoi- 
onsoi ra aun binalaan 
nu ulun angindul ra rahu nu 
Ala, 
ulun hino iruon intor ra lolot 
nu ulun nangintopot 
ra Ala am potoyon.” 
24Ulun angindul ra rahu nu Ala 
puu-puun io hino, i Samuil am ulun- 
ulun bokon po, io hino nakapahinaal- 
ing intor ri Samuil, kawi' nu ulun 
hiali nambala' ra baal asauk ra paat 
raino tu. 25Kawi' nu randi' intor ra 
Ala inindulan nu ulun angindul ra 
rahu nu Ala io hino pasukuon 
ramuyun. Randi' inuma' nu Ala 
ri Abaraham, “Intor ra sua' mu au 
amarakat ra kawi' nu bansa' siino ra 
tana'.” Parandian hino pono' am 
tayar mi poyo. 26Hino puun no Ala 
namili' ra amba no, hili nanusub rio 
inatong pahulu ramuyun, hili 
amarakat ramuyun. Ralan no ra io 
amarakat ramuyun io hino anguma' 
ra pahaka' mimpoi intor ra 
kinaayaho' mi alaat bonsoi.” 





c3:22 ohondo' ra io nanusub rakon: Karuo kono 


am, ohondo' rakon. 

I Piturus am i Yahaya inibit ra 
tingkuangon nu Ulun 
Amumutus ra arat nu ugama 


IKotongo' ri Piturus am i Yahaya 
4 ambala' po ra ulun asuang hiano, 
imam” am mamaayo nu ulun 
ahahalung ra Pahun nu Tuhan am 
poyo Saduki inatong inuoi ri Piturus 
am i Yahaya. ?2Ilo nambuuk 
ri Piturus am 1 Yahaya, nga ilo am- 
bala' ra ulun asuang ra Yasus nopo- 
ngo nanduli' naayah intor ra patayan. 
Am hino nga asauk ra tatandu' ra 
ulun matoi anduli' aayah. 3Hili ilo 
nanakub ri Piturus am i Yahaya am 
napaunsop ra luang nu riil no. Am 
olondom noyo kua, ilo namului yak 
suku' ra suaban nali. 

4lo yak kawi' nu ulun nopongo na- 
karingoh ra pangubasan nu ulun 
sususubon hiano, asuang no nangin- 
topot ri Yasus. Hili suang nilo li 
nirumuang mamaar limo ngaribu nga 
ulun. 

SSuaban nali Ulun Amumutus ra 
arat nu ugama, am mamaayo nu ulun 
Yahudi am guru-guru' nu ugama 
nilumulur ra Yarusalim. 5Kawi' nilo 
inuoi pahayam ri Hanas Kinatuaan 
nu Imam hino, am poyo i Kayapas, 
1 Yahaya, i Aliksandor, am kawi' nu 
ulun sabiton ra pahaka' nu 
Kinatuaan nu Imam. 7I Piturus am 
i Yahaya inibit ra tingkuangon nilo, 
hili ilo nangkimuot ri Piturus am 
i Yahaya, rahu kanilo, “Aun koson 
pinakuwi' mi nomohonsoi ra ulun no- 
bongkong hitu? Aun ki' intor nu 
kuasa' karuo kono am nanaak ra 
kuasa' inuma' mi hino?” 

8] Piturus kinuasa' nu Ro nu Ala 
hino nilumimbang, rahu kono, “U 
mamaayo nu bansa' Israil, am Ulun 
Amumutus ra arat nu ugama! 9Akai 
bisarain ra orou hitu nga intor hua ra 


INUMA' 4 


akai anguma' ra baal onsoi ra sangu- 
lun nobongkong, am intor huara tuan 
kumapandai ra aun koson nu ulun 
hitu noonsoi. 

10Kono po hino, onsoi kawi' mi 
akapandai am bansa' Israil pono' 
apandai raino, nga ulun nobongkong 
hitu nakalakou am tinumuor raino ra 
tingkuangon mi, nga intor hua ra 
kotoh am kuasa' ri Yasus Karistus 
ulun intor ra Nasarit hino. Akau nga 
nanalip ri Yasus, io yak Ala napan- 
duli' napakaayah rio. IIHitu nga 
i Yasus kuon nu rahu nasuratan ra 
Kitap, rahu kono, 

Batu tinapiran nu ulun 
amamaal ra pahun, 
nasauk ra batu labing aulu'.” 

AMimpuun ri Yasus yak hili 
akaalap ra kaayahan. Nga luput nu 
tana' hitu kaando' kasangulun po 
nakaalap ra kuasa' intor ra Ala ra 
apakaayah ritaka.” 

13Kawi' nu ulun amisara' hiano 
nololob nahilong ra kaatasan ri 
Piturus am i Yahaya, labing po ra ilo 
nakapandai ra ulun sususubon hiano 
io hino ulun ampaparalo yak am 
kaando' sikul am ulun maya-maya' 
ri Yasus. 14Ikaa nakaindahu ilo ka 
sabatuk po, nga ulun noonsoi hino 
tuo-tuor ra tingkuangon nilo no baya- 
baya' ri Piturus am i Yahaya. 

15Hili ilo napaakou po ra ulun 
sususubon hiano ra intok nilo nan- 
tutuum no, am hili ilo nantutuum. 
16R ahu kanilo, “Aun ki' maan taka ra 
ulun hiatu? Kawi' nu ulun amahun ra 
Yarusalim tu nopongo nakapandai ra 
tatandu' kalalaban inuma' nilo ruo 
tu. Ikaa no akaalap taka ahalim ra 
baal hino. 17Io yak onsoi taka omopol 
rilo ruo ikaa ambala' kasangulun po 
intor ra baal ri Yasus, hili baal hitu 
ikaa indu-indul akarayol ra ulun 
asuang.” 

18Hil1 ilo napanduli' napaunsop ra 
ulun sususubon hiano, am nambala' 
rilo ra ikaa sahuhumi mindahu karuo 
kono am ambala' intor ra baal 
ri Yasus. 

1910 yak limbang ri Piturus am 
i Yahaya, “Huangon mi onsoi-onsoi 
atu ki" otopot ra tingkuangon nu Ala 
maya' ra panusuban nu Ala ki' karuo 
kono am maya' ra rahu mi. 20Nga 
ikaa akaalap akai mulou ambala' ra 
atu nakito am naringoh mai.” 

21Ulun amisara' hiano kaando' no 
nauyum nilo ra papasalaan nilo ra 
amaratu' ra ukum ri Piturus am 
i Yahaya. Intor ra hino ilo nomopol 
am hili namalabus ri Piturus am 
i Yahaya, nga kawi' nu ulun angansu- 
ngansuk ra Ala nga intor ra baal 
nasauk hino. 22Ulun nobongkong 
noonsoi hino sawahan ra apat 
ngoopor upok umur no. 


Ulun nangintopot akitaak ra 
Tuhan ra kaatasan ambala'. 


23Labusi" po 1 Piturus am 
1 Yahaya, panduli' no ilo ra ranga-ra- 
ngan nilo rano am pahulit ra atu 
nirahu nu mamaayo nu imam am 
mamaayo nu ulun Yahudi rano rilo 
ruo. 24Karingoh po nu ranga-rangan 
nilo rano baal hino, ilo sambayang 
kawi-kawi' ra saumi huang akitaak ra 
Ala. rahu kanilo, “Tuhan, oko nga 
napasauk ra limbowon, tana' am luab 
am kawi' nu suot no. 25Intor ra Ro mu 
oko mindahu ra aki mai i Daud, io 
hino amba mu. Rahu mu, 
Kulo ki! pambuuk ulun-ulun 
ikaa akakaulih ra Tuhan? 
Kulo ki! kawi’ nu bansa' 
amabaas ra huang nilo ra 
baal kaando' balos? 
26Raja-raja' ra tana’ hitu 
amalai-lair ra muoi antabuh, 

am kawi' nu ulun amimihang 
AE pe ia tumabuh ra 
Tuhan am Raja’ Kaayahan.’ 

21Nga kapio hua i Hirodisam 
1 Pontius Pilatus nantutuum ra ulun 
ikaa mintopot ra Tuhan am ulun Is- 
rail amahun ra bandar hitu. Ilo nan- 
tutuum asiha' tumabuh ri Yasus 
amba mu angkaraya' ra tayar mu 
hino, pinasauk mu ra Raja' 
Kaayahan. 28Ilo saumi huang angu- 
ma' ra atu-atu, maya' ra atu nopongo 
tinantu' mu ra pahulu li ikaa mulalas 
asauk yak. Am kawi' nu baal tinantu' 
mu mimpuun ra kuasa' am kasiha' 
mu tohom. 29Tuhan, ilayan mu nga 
raino ra koson pakuan nilo angula- 
laat ramon. Akai io hino amba mu, 
taakin mu akai ra kaatasan ambala' 
ra aho mu. 39Paintalangon mu kuasa' 
mu hili ulun arualan apihah am 
tatandu-tatandu' kalalaban am baa- 
baal kalalaban bonsoi asauk, mim- 
puun ra kotoh nu kuasa' ri Yasus, 
amba mu angkaraya' ra tayar mu 
hino.” 

3IPongo nilo nasambayang, hili 
ntok nilo nilumulur no pono' am i- 
ningkuli'. Kawi' nilo no pono' am 
kinuasa' nu Ro nu Ala, am hili ilo a- 
ngimuun aatas ambala' ra aho intor 
ra Ala. 


Kawi' nilo ohohondo' huang 


32Kawi' nu ulun nangintopot 
hiano ansisilulum am ohohondo' 
huang am pinowoon. Kaando' kasa- 
ngulun po ampahuang ra lolot nilo no 
ra atu siino rio, ra io yak katangan. 
Kawi' nu atu siino rilo no katangan 
yak ilo kawi', am ilo antatayar ra loho 
nu atu talanon nilo. 33Intor ra kotoh 
nu kuasa', ulun sususubon hiano am- 
bala' rai Yasus nopongo nanduli' 
naayah. Hili Ala namarakat bonso- 
bonsoi rilo. 34Kaando' kasangulun po 

ra lolot nilo kaando' ikaa notohom, 
okoondo' yak kawi'. Nga ilo nanalan 
ra tana' am pahun tohom nilo am 
usin loho nu tana' am pahun tinalan 
nilo no inibit nilo, 35am taaki' nilo ra 
ulun sususubon hiano. Hili ulun 
sususubon hiano nanayar ra tuki- 
tukir nu ulun maya' ra atu kaando' 
rilo no. 

36-37Kono po hino ri Yusup. Io 
pono' am nanalan po ra tana' tohom 
nano, hili io nangibit ra loho nu tana' 
hino am nanaak ra ulun sususubon 
rano. I Yusup hitu sangulun intor ra 
sua' ri Liwi intor ra daira nu Sipirus. 
Ulun sususubon hiano anabit rio 
ri Barnabas. Atungon no akapunaau 
ra huang. 


Ananias am i Sapira 


Ho yak siino sangulun ungkuyon i- 
5 ninggalanan ri Ananias am andu' 
no ininggalanan ri Sapira. Ilo ruo an- 
sawo nanalan po ra tana' tohom nilo 
no. 2Ilo namiruo ra loho nu tana' nilo, 
sampiruo li tinohom nilo am sam- 
piruo li tinaakan nilo ra ulun 
sususubon. Inuma' ri Ananias hino 
am napandayan poyo nu andu' no. 

3Hili rahu ri Piturus rio, “Ananias, 
kulo pahusuo' mu Ibilis amihang ra 
huang mu, suku' ra oko angibubuak 
ra Ro nu Ala, ra oko ikaa inindahu ra 
namiruo am nangalap ra usin loho nu 
tana' tinalan mi hino? #Tana' hino 
oko katangan ra io ikaa po tinalan 
mu. Talano' mu rahili tana' hino, am 
oko po nonohom ra usin loho no. 
Kulo ki' babaas nu huang mu angu- 
ma' kono hino? Sala' kaulun 
bubuakon mu ra hino, io yak Ala 
bubuakon mu!” 

SKaringoh po ri Ananias rahu 
hino, parambus no yak naaba' am in- 
atoi. Kawi' nu ulun nakaringoh ra 
baal nasauk hino nangkalaa'. 6Hili 
ratong nu ulun ambulok rano inuoi 
namarilit ra bangkai ri Ananias ra 
kain, hili ilo nangibit inuoi 
nomolobong. 


INUMA' 4, 5 


7Lobos no mamaar pakatalu 
ngajaam, hili bulah nu andu' 
ri Ananias no inunsop. Ikaa 10 
akapandai ra atu nasauk no. 8Rahu 
ri Piturus rio, “Balai' au nga. Kapio 
ki" hitu yak usin loho nu tana' tinalan 
mi ra andu' muno?” 

Limbang nu andu' ri Ananias no, 
“Kapio, hino yak nga loho nano.” 

9Hili rahu ri Piturus rio, “Kulo ki' 
akau ruo ansawo nampakat ra angi- 
nam ra Ro nu Tuhan? Kinongoho' 
nga! Ulun inuoi nomolobong ra 
andu' muno raino yak muli'. Ilo 
pono' am angibit po riun.” 

10Pulali, yak nu andu' ri Ananias 
no naaba' am inatoi ra paat hino ra 
tingkuangon ri Piturus. Am unsop nu 
ambulok hiano am ilong kanilo inatoi 
noyo andu' ri Ananias no. Hili ilo na- 
ngibit rio am nomolobong ra talab nu 
lobong nu andu' nano. Hili kawi' nu 
ulun nangintopot hiano am ulun 
bokon, nakaringoh ra baal nasauk 
hino nangkalaa' bonsoi. 


Tatandu-tatandu' kalalaban am 
baal kalalaban bonsoi 


12Asuang tatandu' kalalaban am 
baa-baal kalalaban bonsoi nasauk ra 
lolot nu ulun asuang lumangus ra 
ulun sususubon. Am kawi' nu ulun 
mintopot saumi huang yak lumulur 
ra tambil ri Salomo ra lusar nu Pahun 
nu Tuhan. BAm ulun ikaa mintopot, 
ikaa aatas matong sumimpung ra 
ulun mintopot hiano. Io yak ulun na- 
ngintopot hiano insuaton nu ulun 
asuang. 14Am indu-indul abuoi, indu- 
indul asuang ulun nangintopot ra 
Tuhan siino no ungkuyon am sino po 
ruandu'. 15Balos nu inuma' nu ulun 
sususubon hiano. Kawi' nu ulun 
arualan inibit ra kiing nu ralan, am 
pinokoolong ra koolongon nilo rano 
karuo kono am apin. Kasiha' nilo 
borook pono' babara' ri Piturus 
akapaat rilo ra paat no ansail ra ralan 
hino. 16Sahuyu-huyur ulun inatong 
intor ra bandar-bandar bokon ra 


INUMA' 5 


libung nu Yarusalim. Ilo nangibit ra 
ulun arualan am ulun sinulor nu 
saitan. Am kawi' nu ulun hiano 
napihah. 


Ulun sususubon inila-ila' 


17Popor no, Kinatuaan nu Imam 
am kawi' nu ranga-rangan no, io hino 
sabiton ra lilian nu ulun Saduki, angi- 
muun angulalaat nga sumolon hua 
ilo. 18H1li ilo nanakub ra ulun 
sususubon hiano am napaunsop ra 
riil namumpungan ra nagiri hino. 
1910 yak paat nu londom li, saumi 
malaikat nu Tuhan inuoi namahiang 
ra kawi' nu totobon nu riil hino, hili 
napasamput ra ulun sususubon 
hiano. Am rahu nu malaikat hino ra 
ulun sususubon hiano, 20“Bi kami 
muoi tumuor ra lusar nu Pahun nu 
Tuhan am onsoi akau ambala' ra 
ulun asuang intor ra baal nu 
kaayahan bahuon hitu.” 

21Hili ulun sususubon hiano pono' 
am inaya' ra rahu nu malaikat hino. 
Susuab poyo am inuoi no ilo ra Pahun 
nu Tuhan am angubas ra ulun siino ra 
hino. 

Kotongo' nu hili Kinatuaan nu 
Imam am ranga-rangan no inatong, 
hili ilo nantutuum ra mamaayo nu 
ulun Yahudi. Hili ilo nanusub ra ulun 
inuoi pangalan ra ulun sususubon 
hiano intor ra luang nu riil ibiton ra 
tingkuangon nilo. 2210 yak PAG 
ulun sinusub hiano ra riil hino, ilong 
kanilo am kaando' no ulun sususubon 
hiano ra luang nu riil no. Hili ilo nan- 
duli' am namala' ra baal nasauk hino 
ra Ulun Amumutus ra arat nu 
ugama. 23Rahu kanilo ra Ulun 
Amumutus ra arat nu ugama rano, 
“Pakasuku' akai ra riil no, ilong 
kamai am ikaa nahiang totobon nu 
riil hino, am sauyar rano ahalung 
onsoi-onsoi ra tiboboon nu totobon 
nu riil hino. Io yak paat mai inunsop, 

kaando' kasangulun po nakito mai ra 
luang nu riil hino.” 

24Paat nu mamaayo nu ahahalung 
ra Pahun nu Tuhan am mamaayo nu 
imam nakaringoh ra rahu hino, kawi' 
nilo naingo ra aun nasauk ra ulun 
sususubon hiano. 25Kaa kula' buoi 
lolot no, ratong nu sangulun ungku- 
yon nangibit ra aho, kono hino rahu 
no, “Kinongohon mi rahu ku! Ulun 
niriil mi ratili, angubas raino ra ulun 
asuang siino ra Pahun nu Tuhan!” 

26Hili mamaayo nu ahahalung ra 
Pahun nu Tuhan hino am ranga-ra- 
ngan no rano inuoi pangalap ra ulun 
sususubon hiano, io yak ilo ikaa 
namahaak nangulalaat, nga alaa' hua 
ilo ra ulun asuang rano nu kono ulun 
asuang hiano omobol rilo ra batu. 

27Ulun sususubon hiano inibit ra 
tingkuangon nu Ulun Amumutus ra 
arat nu ugama. Hili Kinatuaan nu 
Imam nonosot rilo. 28Rahu no rilo, 
“Pinopol mai no akau ra ikaa am- 
bala' intor ra baal nu ulun hino. Io 
yak raino ilai' mi nga aun inuma' 
mitu! Akau naparayol ra pangubasan 
mi ra Yarusalim, am labing po ra 
akau anantam ramon ra akai namatoi 
ra ulun hino.” 

29Limbang ri Piturus am ulun 
sususubon bokon no, “Ala nga 
bayaan mai ra rahu, sala' ka rahu nu 
ulun. 30[ Yasus sinalip mi hino, 
pinanduli' noyo kaayaho' nu Ala nu 
aki taka, intor ra patayan. 31Am Ala 
nopong o Nana rio ra kuasa' 
amihang maayo bonsoi asauk ra ulun 
mamaayo am Raja' Kaayahan hili 
ulun nu Israil siino paat mimpol intor 
ra sala-sala' nilo am ilo ampunan. 
32Akai nga ambabala' ra kawi' nu 
baal hino akai am Ro nu Ala, 
tinaakan nu Ala ra kawi' nu ulun 
maya' ra panusuban no.” 

33Paat nu Ulun Amumutus ra arat 
nu ugama nakaringoh ra rahu hino, 
pambuuk ilo bonsoi, am suku' ilo 

nampapakat asiha' amatoi ra ulun 
sususubon hiano. 3410 yak ra lolot nu 
Ulun Amumutus ra arat nu ugama 
hiano siino sangulun ulun Parisi i- 
ninggalanan ri Gamalil. Io sangulun 
guru nu ugama insuaton am kalan- 
sanan nu ulun asuang. lo nilumuat 
am tinumuor hili nanusub ra ulun 
bokon napainsaloh po ra ulun 
sususubon hiano. 

3SHili io inindahu ra kawi' nu 
Ulun Amumutus ra arat nu ugama 
hiano. “Pahaka-pahaka' ku bansa' nu 
ulun Israil! Huangon mi pahulu 
onsoi-onsoi atu ki' maan mi ra ulun 
hiatu. 36Nga ra pahulu li siino sangu- 
lun ininggalanan ri Tiudas. Io aulu' 
am maayo kuasa' ra pamahuangan 
no, suku' maar apat ngaatus ulun 
inaya' rio. Io yak ikaa nabuoi io 
pinatoi am ulun inaya' rio nansusuai, 
am inuma' no hili nalawo yak lalayau 
kaando' balos. 

37Pongo nu hili, ratong po 
ri Yudas intor ra daira nu Galilia, ra 
paat anguntob ra suang nu ulun. Intor 
ra pandai no mindahu asuang po ulun 
inaya' rio. Io yak ikaa nabuot io pono 
am pinatoi am kawi' nu ulun inaya' 
rio nansusuai. 

3Intor ra hino, au ambala' 
ramuyun ra baal nasauk hitu. Ikaa 
akau anguma' ra atu-atu ra ulun 
hiatu, pahusuon mi yak ilo. Nga kono 
pangubasan am inuma' nilo hitu intor 
ra ulun, ikaa liha' asauk alawo yak 
lalayau. 39To yak kono baal hino intor 
ra Ala, pahaka-pahaka' ikaa akaalap 
amayau rilo. Naapo akau solor rahili 
tumabuh ra Ala.” 

Ulun Amumutus ra arat nu upama 
hiano ininsuhut ra pambalaan ri 
Gamalil no. #@Hili ilo nahipah am 
napaunsop napanduli' ra ulun 
sususubon hiano, am namalapos rilo 
ra Ki akapilat. Pongo hino, hili 
ilo nilabusan am popolo' bonso-bon- 
so1 ra ikaa angubas intor ra baal 
ri Yasus. 

41Ulun sususubon hiano inakou ra 
intok hino ra huang anginsuat, nga 
Ala nopongo namahuang ra ikaa 
mulalas ilo auma' aintupan ra 
kulalaaton nu ulun nga ilo angintopot 
ri Yasus. 42Am ilo parayu-rayus am- 
bala' ra ulun intor ra Aho Onsoi ra 
baal ri Yasus ra tuki-tukir nu orou ra 
Pahun nu Tuhan am pahun nu ulun, 
rai Yasus nga Raja' Kaayahan niran- 
di' hino. | 


Tulu' ngaulun anginsuup 


6 I]ndu-indul abuoi indu-indul 
asuang maya' ri Yasus. Paat nu 
hili ulun Yahudi apandai mindahu ra 
rahu Yunani ikaa onsoi huang ra 
ulun-ulun Yahudi atanduu'. Rahu nu 
ulun Yahudi apandai mindahu ra 
rahu Yunani, “Ruandu-ruandu' mai 
nabalu ikaa atayaran ra usin taakin ra 
tuki-tukir nu orou.” 

2Intor ra hino, oopor am ruo ulun 
sususubon hiano namalulur ra kawi' 
nu ulun nangintopot am inindahu 
rilo, rahu kanilo, “Ikaa onsoi ra akal 
akaulou ambala' ra rahu nu Ala, nga 
puun yak ra baal angalulum ra 
nabalu. 3Intor ra hino, labing honsoi 
no akau amili' ra tulu' ngaulun intor 
ra lolot mi, am kinaayaho' no onsoi 
am kinuasa' nu Ro nu Ala am poyo 
apandai bonsoi ra karaya' intor ra 
baal nu hitu. Am akai apakaraya' rilo 
ra karaya' hitu. 4Nga akai sambayang 
yak am ambala' yak ra rahu nu Ala.” 

5Kawi' nu ulun namalihua ra rahu 
nu ulun sususubon hiano. Hili ilo 
namili' ri Stipanus, sangulun angin- 
topot bonsoi ri Yasus am kinuasa' nu 
Ro nu Ala. Am pilio' nilo po 
i Pilipus, i Porokhorus, i Nikanor, 
i Timon, i Parminas, am i Nikolaus 
intor ra Antiokia; io sala' ulun 
Yahudi, io yak io nopongo inaya' ra 
ugama nu ulun Yahudi. 

6Tulu' ngaulun hiano inibit ra 
tingkuangon nu ulun sususubon rano, 
hili ulun sususubon hiano nonompok 

ra ulu am namarakat hili Ala anaak 
ra kotoh nilo angkaraya'. 7Intor ra 
hino nga Aho nu Ala indu-indul 
akarayol am ulun ulun nangintopot 
ri Yasus ra Yarusalim indu-indul 
asuang. Am asuang po imam-imam 
inintopot ri Yasus. 


Stipanus tinakub 


8Stipanus binarakatan bonsoi nu 
Ala suku' 10 akakuasa' anguma' ra 
tatandu' kalalaban am baa-baal 
kalalaban bonsoi ra lolot nu ulun 
asuang. 91o yak siino po kula-kula' 
ulun kumalit rio. Ulun hiano io hino 
sambayang ra pahun intok sam- 
bayang sabiton ra pahun intok sam- 
bayang nu ulun-ulun sala' amba“. 
Ulun maya' ra pahun intok sam- 
bayang hino, io pino ulun Yahudi 
intor ra Kirini am Aliksandaria. Ilo 
am ulun-ulun Yahudi intor ra Kilikia 
am Asia inuoi kinumalit ri Stipanus. 
1010 yak ikaa akaalap ilo kumalit 
ri Stipanus, nga Ro nu Ala anaak ra 
kapandayan ri Stipanus ahayam. 
1Hino puun no ulun hiano anaak ra 
usin ra ulun bokon muoi mindahu ra 
rahu, “Naringoh mai ulun hiatu 
ahuyai ri Musa am Ala!” 

12Ulun sinusub hiano nangibu- 
buak ra ulun asuang, mamaayo nu 
ulun Yahudi, am poyo guru-guru' nu 
ugama. Hili ilo 1nuoi panakub 
ri Stipanus am nangibit rio ra Ulun 
Amumutus ra arat nu ugama. 13Am 
pangibit po ilo ra ulun mindahu ra 
rahu ikaa otopot ra baal ri Stipanus. 
Rahu nu ulun hino, “Ulun hitu asalok 
ahuyai ra Pahun nu Tuhan io hino 
intok sumamba yak am ahuyai ra 
Arat sinuratan ri Musa. 14Naringoh 
mai no rahu nu ulun hitu, ra i Yasus 
ulun intor ra Nasarit hino auma' 


245 


amunsah ra Pahun nu Tuhan hitu, am 
hili angungga' po ra kawi' nu ukum 
naalap taka intor ri Musa!” 

15Kawi' nu ulun siino ra intok pan- 
tutuuman hino nahilong ri Stipanus. 
Am paat nu hili bulos ri Stipanus 
kono bulos nu malaikat. 


Pambalaan ri Stipanus 


7 IPangkimuot Kinatuaan nu Imam 
hino ri Stipanus, rahu kono, 
“Otopot ki' kawi' nu rahu nu ulun 
hiatu?” 
2Limbang ri Stipanus, “Pahaka- 
pahaka' am aman-aman ka! Kino- 
ngohon mi rahu ku hitu! Ikaa po 
inanding i Abaraham aki taka li ra 
nagiri Haran, ra paat no po amahun 
ra tana' nu Misopotomia, Ala asundu 
ra kuasa' hino inatong rio, 3am rahu 
no, Truanan mu nagiri mu hitu am 
pahaka-pahaka' mu am matuo mu. 
Muoi ko ra nagiri tiluan ku riun.” 
4Hili i Abaraham inakou intor ra 
nagiri Kasdim, inanding ra bandar 
Haran. Patoi ama' ri Abarahanm li, 
Ala nanusub rio ra nagiri hitu in- 
tokon mi raino tu. SPaat nu hili kaan- 
do' po atu-atu siino ra tana' hitu 
tinaakan nu Ala asauk ra tohom 
ri Abaraham kono pono' pila' nu 
baya' am kaando' yak tinaakan 
ri Abaraham ra tana'. Io yak Ala 
namarandi' ra io anaak ra tana' hitu 
ri Abaraham suku' ra sua' no. Paat 
nu hili kaando' po anak nilo. 610 yak 
hitu nga rahu nu Ala rio, 
Sua" mu amahun ohondo' 
ra ulun tambului 
ra tana' nu ulun bokon. 
Ulun nu tana" hino apasauk 
rilo ra ulipon 
am anguma' rilo aila" bonsoi 
apat ngaatus upok buoi no. 


e6:9 Ulun sala' amba: Ilo io hino ulun Yahudi inulipon ra pahulu li io yak ilo pongo namayal 


am raino ilo sala' amba. 


7:2-3 Kas. 12:1 7:4 Kas. 11:31, 12:4 7:5 Kas. 12:7, 13:15, 15:18, 17:8 7:6-7 Kas. 15:13-14 

TIo yak au amaratu' ra ukum 
ra bansa' apasauk rilo 
ra amba nilo, 
am sua' ri Abaraham rahili 
makou ra tana' hino 
am muoi sumamba rakon ra 
intok hitu.” 
8Pongo no inindahu ra rahu kono 
hino, randi' no hino kinotopot nu Ala 
ra saumi arat sunat. Anako' rahili 
i Isak anak ri Abaraham hino, balu' 
orou buoi no sunato' rahili 
ri Abaraham i Isak. Am sunato' po 
rahili ri Isak anak-anak no, io hino 
1 Yakup. I Yakup pono' am nanunat 
ra 00por am ruo anak-anak no, io 
hino asauk ra aki-aki' nu bansa' 
Yahudi. 9Aki-aki' taka hiano 
sumolon huang ri Yusup, suku' ilo 
nanalan rio ra ulun nu pihangan 
Masir, am io nasauk ra amba ra hino. 
lo yak Ala amarangan rio, 10am 
amalabus rio intor ra kawi' nu susa' 
inintup rio. Ala nanaak rio ra kapan- 
dayan ahayam ra paat no inuoi 
pahayam ri Piraun Raja' nu Masir 
hino, suku' i Piraun napasauk rio ra 
Gabunor ra pihangan Masir am poyo 
anguasa' r10 ra pahun nu Raja' 
Piraun, Kaa kula' buoi intor rahili 
kasauk taba' ra luput nu pihangan 
Masir am Kanaan, suku' ulun hiano 
aila' bonsoi. Aki-aki' taka rali kaan- 
do' pangalapan ra akan. 
12Pakaringoh i Yakup ra siino 
gandum ra pihangan Masir, io 
nanusub ra anak-anak no, aki taka 
rali inuoi ra hino, am hino nga puu- 
puun nilo inurong ra pihangan Masir. 
13 Kainduo nilo li inuoi hili i Yusup 
nambala' ra pahaka-pahaka' no rano 
ra io nga i Yusup. Paat nu hili nga 
Raja' nu Masir nakapandai ra 
pahaka-pahaka' am matuo ri Yusup. 

14Hili i Yusup napaibit nambilin, 
akitaak ra ama' no ‚io hinoi Yakup 
am kawi' nu pahaka' no manding ra 
pihangan Masir suang nilo no tulu' 
ngoopor am limo ngaulun. ISAm 
banding rahili i Yakup ra pihangan 
Masir, am hino nga rahili pinatayan 
no am anak-anak no rali. 16Bangkai 
nilo rali inibit nanduli' ra Sikhim, am 
lobongo' ra lalabangan inaliran 
ri Abaraham ra ulun bansa' nu 
Himor amahun ra Sikhim ra kula- 
kula' yak suang nu usin pinangalir no. 
1/Ra paat nu randi' nu Ala 
ri Abaraham maar asauk, bansa' 
taka ra Masir sinumua' suku' asuang 
bonsai. 

18Popor no rahili am sangulun 
raja' namihang ra Masir ikaa 
akakaulih ri Yusup. 19Raja' hino na- 
ngulo-ngulong ra bansa' taka am na- 
ngila-ila' ra aki-aki' taka rali. Io 
namalikot rilo anapir ra anak-anak 
nilo kahuyon bahu suku' anak hiano 
iringkuli' yak matoi. 

2Paat nu hili nga i Musa inanak. 
Io sangulun lilia' onsoi ra pahilayan. 
Talu bulan buoi no hinipus nu matuo 
no, 2lam paat no inantung ra siang, 
alapo' am hipuso' io nu anak ruandu' 
nu Raja' Piraun ohondo' ra anak no 
tohom. 2210 inubas ra rahu am arat nu 
ulun Masir am suku' io nasauk ra 
ulun maayo kuasa' ra kawi' nu maan 
am rahuon no. 

23Paat nu umur ri Musa nakasuku' 
ra apat ngoopor upok, hili siino 
huang no asiha' muoi pahilong ra 
bansa' no ulun Israil. 24Paat no inuoi 
Kia io ra sangulun bansa' no 

ino inila-ila' umbalo' nu sangulun 

ulun nu Masir. Io namalapos na- 
ngumbal am namatoi ra ulun nu 
Masir hino. 25Pamahuangan ri Musa, 


7:7 Nah. 3:12 7:8 Kas. 17:10-14, 21:2-4, 25:26, 29:31-35:18 7:9 Kas. 37:11, 28, 39:2,21 7:10 Kas. 
41:39-41 7:11 Kas. 42:1-2 7:13 Kas.-45:1, 16 7:14 Kas. 45:9-10, 17-18, 46:27 7:15 Kas. 46:1-7, 
49:33 7:16 Kas. 23:3-16, 33:19, 50:7-13, Yos. 24:32 7:17-18 Nah. 1:7-8 7:19 Nah. 1:10-11,22 7:20 


Nah. 2:2 7:21 Nah. 2:3-10 7:23-29 Nah. 2:11-15 

bansa' nano akapandai ra io 
asaukon nu Ala ra amalabus ra 
ansa' no. Io yak ikaa hua akapandai 
ilo. 

26Suaban nali pakakito po i Musa 
ra ruo ngaulun ulun bansa' nu Israil 
nambuuk, hili io nopoonsoi rilo. 
Rahu kono ri Musa, “Akau hitu sa- 
ngaka', kulo akau pahumbal?” 

2710 yak ulun nangumbal ra sangu- 
lun no nanikoh ri Musa ra taning no 
am rahu no, “Aun ki' nanaak riun ra 
kuasa' asauk ra amimihang am akim 
mai? #Asiha' po ki' oko amatoi 
rakon ohondo' ra oko namatoi ra 
ulun nu Masir ramai' li?” 

29Karingoh ri Musa rahu nu ulun 
hino, io nahiru' ra Masir am inuoi 
pun ra nagiri Midian. Ra intok 

ino ilo nantahanak ruo ngaulun 
anak. 

JA pat ngoopor upok lolot no, sa- 
ngulun malaikat inatong ri Musa ra 
tana' asuang ra batu am inahison li ra 
maar nu Ruau Sinai. Malaikat hino 
inatong ra luang nu apui laa-laang ra 
intok asasakot no. 31Kololob i Musa 
nahilong ra baal nasauk hino, suku' 
io inimaar angaulih ra atu ki' nasauk 
hino. Pakaringoh io ra rahu nu 
Tuhan, rahu kono, 

32:4y nga Ala nu aki-aki' mi 

rali. 
Au nga Ala ri Abaraharn, i Isak 
am i Yakup.” 

Pakatintih i Musa ra balaa' nano 
suku” io ikaa aatas ahilong ra 
asasakot laa-laang hino. 33Hili rahu 
po nu Tuhan, 

Panguson mu salipar nu 
kalayam mu no, 

nga tana' intok mu tinumuor 
no io hino tana' tohon ku. 

344u nopongo nahilong am 
anampuus ampahuang 
ra ila" nu bansa ' pinih! ku 
ra Masir. 

Aringoh ku luap am tangi' nilo 
am hino puun ku tinumuun 
muol amalabus rilo. 

Raino ikon mu! 

Au anusub riun anduli' ra 
Masir.’ 

35Hitu nga i Musa ikaa inangku nu 
bansa' Israil rahu kanilo, “Aun ki' 
nanaak riun ra kuasa' sumauk ra 
amihang am akim mai?’ 

Io yak, nga io hua tuu-tuu' sinusub 
nu Ala asauk ra amimihang am 
apakaayah, lumangus ra tulung nu 
malaikat ra asasakot laa-laang li. 
36I Musa kuon hili nga nangibit ra 
bansa' Israil inakou intor ra pihangan 
Masir am nanguma' ra tatandu' 
kalalaban am baa-baal kalalaban 
bonsoi ra Masir, ra Luab Alia' am ra 
tana' asuang ra batu am inahison li ra 
buoi nu apat ngoopor upok. 37I Musa 
hino nga inindahu ra bansa' Israil, 
rahu kono, “Ala anaak ramuyunra sa- 
ngulun angindul ra rahu nu Ala 

ilion intor ra panga mi, ohondo' ra 
10 namili" rakon” 

38] Musa siino ra lolot nu ulun Is- 
rail ra tana' asuang batu am inahison 
li, am io nga angindul ra rahu nu 
malaikat ra Ruau Sinai ra aki-aki' 
taka rali. Io nga susukuon nu rahu 
intor ra Ala, io hino aho apakaayah 

asukuon ritaka. 3Hama' pono' 

ono hino, aki-aki' taka rali ikaa 
maya' ra rahu no. Ikaa ilo asiha' 
ri Musa am asiha' yak anduli' ra pi- 
hangan Masir. #@Rahu nilo ri Harun, 
“Amaal ko ramon ra binabaal, hili 
binabaal hino amahaak ra lakou mai. 
Nga 1kaa no akapandai akai ra aun 


f1:37 ohondo' ra io namili' rakon: Karuo kono am; ohondo' rakon 

nasauk ri Musa nangibit ramon intor 
ra pihangan Masir li! 

41Am paat nu hili pamaal ilo ra 
binabaal ohondo' ra maak nu sapi', 
hili ilo namatoi ra kium asauk ra taak 
nilo ra binabaal hino am nahirau 
asauk ra pangansukan nilo ra 
binabaal inuma' nu longon nilo. 
#21ntor ra hino Ala nahiru' rilo am 
napahusu rilo sumamba ra butitin- 
butitin ra limbowon. Baal hino am- 
paat ra aun nasuratan ra buku nu 
ulun angindul ra rahu nu Ala. Kono 
hitu rahu no, 

U ulun Israil! 

Sala" ka au panaakan mi 
ra kium tontobon 

am potoyon mi ra buoi nu apat 
ngoopor upok ra tana' asuang 
ra batu am inahison Ii. 

43Kiim nu binabaal Molok hino 

nga inibit mi am butitin 
binabaal io hino Ripan. 

Hino binabaal intok mi summam- 
ba. 

Intor ra hino pakuoyon ku 
akau ra intok atawoi ansail ra 
pihangan Babil." 

44Kiim nu Tuhan siino ra lolot nu 
ulun io hino ra lolot nu aki-aki' taka 
ra tana' asuang ra batu am inahison 
li. Kiim hino binaal maya' ra susub nu 
Ala maya' ra paniluan pinakito no 
ri Musa. 45Am ibito' po kiim hino nu 
aki-aki" taka rali ilo ri Yosua ra paat 
nilo inuoi namahaau ra pihangan in- 
tokon taka tu raino intor ra pamiha- 
ngan nu ulun pinahiru' nu Tuhan ra 
tingkuangon nilo. Kiim hili suku' yak 
ra paat ri Raja' Daud. 

46] Daud apainsuat ra huang nu 
Ala am io nakitaak ra Ala ra io amaal 
ra saumi pahur ra tayar nu Ala sam- 
baan ri Yakup 1i5 47o yak i Salomo 
hua nakabaal ra pahun tayar nu Ala. 

4810 yak Ala Ansukon Bonsoi ikaa 
hua murong ra pahun baalon nu ulun. 
Nga siino hua nasuratan ra buku nu 
ulun angindul ra rahu nu Ala, rahu 
kono, 

43 Limbowon io hino 

panturungon ku, 
am tana "kikindangon ku. 
Aun ki" koson nu pahun 
baalon mi ra tayar ku? 
Aun ki' intok ku amahun? 
s#Kaa ki" au nanguma' ra kawi' 
nu atu-atu?' 

SIKapio akau hitu pahaka' mi, 
ikaa minsuhut ra babala'. Am apakot 
maya' ra panusuban nu Ala aangas 
angkinongoh ra rahu nu Ala! Ohon- 
do' yak akau ra aki mi rali tumabuh 
ra Ro nu Ala. 52Aun ki' ulun angindul 
ra rahu nu Ala ikaa inila-ila' nu aki 
mi rali? Ulun sususubon nu Ala ra 

ahulu li, io hino ulun nopongo nam- 
bala" namalair ra sukuan nu Amba 
nu Ala otopot hino, nopongo pinatoi 
nilo. Am raino akau nangila-ila' am 
namatoi ra Amba nu Ala hino. 
53Malaikat-malaikat pono' am nopo- 
ngo nangindul ra rahu nu Ala 
ramuyun, io yak akau ikaa minsuhut 
ra rahu no!” 


Stipanus binobol ra batu. 


S4Ulun Amumutus ra arat nu 
ugama amumutus hiano aruol huang 
ra nakaringoh ra rahu ri Stipanus no, 
am ilo nambuuk bonsoi rio. 55To yak 
i Stipanus kinuasa' nu Ro nu: Ala, io 
naningaa' ra limbowon. Io nakakito 
ra binantang nu Ala am i Yasus 
tinumuor ra solor ra pamiris nu Ala 
ra intok akakuasa' am amihang kono 
raja". 5SRahu ri Stipanus, “Ilai' mi, 
akito ku limbowon nantabang am 
Ulun Sinusub nu Ala tinumuor ra 
solor ra pamiris nu Ala!” 


81:46 Ala sambaan ri Yakup li: Luang nu buku nakalair, ulun Israil 

Samaria 


57Ulun Amumutus ra arat nu 
ugama hiano nonompon ra talingo 
nilo am hinumalak, hili ilo nasising- 
gau' nanakub ri Stipanus. 381lo na- 
ngibit ri Stipanus ra taning nu bandar 
no, hili nomobol rio ra batu. Ulun 
nakakito ra baal hino namalulur ra 
pakai nilo sandapau no ra sangulun 
ambulok ininggalanan ri Saulus. 
59Kotongo' nilo omobol ri Stipanus, 
rahu ri Stipanus, “Tuhan Yasus, 
alapon mu ro ku!” 

60Hili io nahulatur am nilumuap, 
rahu kono, “Tuhan, pain mu pain- 
tupo' sala' hitu rilo!” Pongo no inin- 
dahu ra rahu hino tutus no nu pinawo 

no. LAm anginsuat huang ri Saulus 
R ra namatayan hino. 


I Saulus nangila-ila' ra ulun 
nangintopot 


Paat nu orou hili am ulun nangin- 
topot siino ra Yarusalim angimuun 
takubon am inila-ila', suku' ra kawi' 


nu ulun nangintopot bokon rano, io 
yak ulun sususubon rano nansusuai 
ra bahian-bahian ra luput nu daira 
Yudia am daira Samaria. 2Kula-kula' 
ulun sumamba ra Ala nomolobong 
ri Stipanus am nantangi' rio ra huang 
asusa'. 3Io yak i Saulus parayu-rayus 
angila-ngila' asiha' apaulou ra ulun 
kan ka Bada To muoi ra pahun 
anakub ra kawi' nu ulun nangintopot, 
am napaunsop rilo ra luang nu riil. 


Aho Onsoi intor ra Ala inindulan 
ra daira Samaria. 


4Kawi' nu ulun nangintopot 
nakapansusuai hiano nambala' ra 
Aho Onsoi intor ra Ala hino ra atu- 
atu ka iptok. SI Pilipus inuoi ra saumi 
bandar ra daira Samaria am nam- 
bala' ra ulun amahun ra daira hino, 
intor ra baal nu Raja' Kaayahan 
nirandi' nu Ala. 

6Paat nu ulun angkinongoh ra 
babala' ri Pilipus am akakito po ra 


h8:5 Bandar: Luang nu buku nakalair, Bandar aulu' 


8:3 Inu. 22:4-5, 26:9-11 

tatandu-tatandu' kalalaban inuma' 
no, asuang ulun intor ra lolot nilo no 
anampuus ampahuang ra atu 
binalaan ri Pilipus li. 7/Nga asuang 
hua saitan sinumamput am nam- 
pahalak nahiru' intor ra kula-kula' 
ulun sinulor nu saitan. Ulun nobong- 
kong pono' am ulun naungga' asuang 
po noonsoi. 8Hili ulun pono' nu daira 
Samaria am anginsuat bonsoi. 

9Ra bandar hino siino sangulun i- 
ninggalanan ri Simun, nabuoi no io 
opololob ra ulun nu daira Samaria 
intor ra kotoh nu sasampui no. Io 
mindahu ra ulun hiano ra io sangulun 
maayo kuasa' am kalalaban. 10Hili 
kawi' nu ulun asuang intor ra bansa' 
nainsuhutan hiano ampahuang yak 
ra atu rahuon no. Rahu kanilo, 
“Kotoh nu kuasa' nu ulun hitu intor 
ra Ala napandayan ra maayo ra 
kuasa' hino.” 

11Nabuoi noyo opokololob ra ulun 
asuang intor ra kakatahan nu sasam- 
pui no, suku' ilo ampahuang yak ra 
atu rahuon no. 1210 yak i Pilipus am- 
bala' rio ra Aho Onsoi intor ra baal, 
aun koson nu Ala amihang ra ulun 
am intor ra baal ri Yasus Karistus, 
Raja' Kaayahan hino. Hili ilo pono' 
am angintopot po ra Aho inindulan 
ri Pilipus no, hili ilo nakirorob siino 
no ungkuyon am siino no ruandu'. 
13] Simun pono' am inintopot. Am 
pongo no nirorob, parayus no inaya' 
ri Pilipus. I Simun pono' am nololob 
bonso1 ra tatandu-tatandu' kalalaban 
nasauk. 

14Ulun sususubon siino ra 
Yarusalim nakaringoh ra ulun nu 
daira Samaria nopongo inintopot ra 
aho intor ra Ala. Intor ra hino 
susubo' nilo i Piturus am i Yahaya 
inuoi ra hino. 

ISPakasuku' i Piturus am 
1 Yahaya, hili ilo nanambayang ra 
ulun nu Samaria hili ilo akaalap ra 
Ro nu Ala. 16Nga Ro nu Ala ikaa po 

namihang rilo kasangulun po. Nga 
bahu yak hua ilo nirorob ra inggalan 
nu Tuhan Yasus. 17Hili i Piturus am 
i Yahaya nonompok ra timpululuu 
nu ulun Samaria hiano. Intor ra hino 
ilo kinuasa' nu Ro nu Ala. 

18Kakito ri Simun ra ulun hiano 
kinuasa' nu Ro nu Ala, nga puun hua 
ra ulun sususubon hiano nonompok 
ra timpululuu nilo. Intor ra hino io 
nangibit ra usin am nanaak ri Piturus 
am i Yahaya, 19hili rahu kono, 
“Taakin mi au ra kuasa' hino, hili 
aun-aun pono' tompokon ku ra tim- 
PULA, ilo kuasaan yak nu Ro nu 
A a.” 

20Limbang ri Piturus, “Aimboyou 
yak oko am usin muno! Indos kamu 
am aaliran taak nu Ala tu ra usin? 
21Kaando' nanaak riun ra kuasa' 
maya' ramon ra karaya' mai hitu, nga 
huang muno ikaa otopot ra tingkua- 
ngon nu Ala. 22Intor ra hino mimpoi 
ko ra kasiha' mu alaat hino, am 
akitaak ko ra Tuhan hili io angampun 
ra pinowoon mu alaat hino, 23Nga 
apandayan ku oko sumolon huang 
am inulipon nu sala'.” 

24Hili rahu ri Simun ri Piturus am 
i Yahaya, “Sambayang ka akitaak ra 
Tuhan ra tayar ku, hili saumi pono' ra 
atu nirahu mino ikaa asauk rakon.” 

25Pongo nilo nahulit ra aun nakito 
nilo intor ra baal nu Tuhan am poyo 
nambala' ra rahu nu Tuhan, hili 
i Piturus am i Yahaya nanduli' ra 
Yarusalim. Am luang nu lakou nilo li, 
ilo mapit-mapit ambala' ra kula- 
kula' pamahunan ra Samaria. 


I Pilipus ra sangulun mamaayo 
intor ra Itiopia. 


26Sangulun malaikat nu Tuhan in- 
indahu ri Pilipus, rahu kono, “Makou 
ko raino! Maya' ko ra solor ra 
sahilon' ra ralan intor ra Yarusalim 
muoi ra Gasa.” Ralan hino kalilingo- 
yon kaando' ulun maya". 


i8:26 solor ra sahilon: Karuo kono am: paat tanga' orou 

27-28Am lakou no bahu ' ri Pilipus. 
Paat nu hili siino sangulun mamaayo 
nu pahun nu Raja' ra pihangan nu 
Itiopia muli' ra nagiri no tohom. 
Ulun hino mamaayo nu kawi' nu 
pagawai am anguasa' ra kawi' nu 
sasawot ri Kandaki, Raja' ruandu' ra 

ihangan Itiopia. Mamaayo hino 
inuoi sambayang ra Ala ra bandar 
Yarusalim, am raino io anduli' am 
tinumampak ra kurita' no. Paat no 
turu-turung ra kurita' nano io 
namasa' ra buku sinuratan nu ulun a- 
ngindul ra rahu nu Ala io hino 
Yasaya. Ro nu Ala inindahu 
ri Pilipus, rahu kono, “Bi kamu muoi 
mimaar ra kurita' hio'.” 

30Hili i Pilipus inuoi inimaar ra 
kurita' hino, ringoh kono am amasa' 
ulun hino ra buku sinuratan 
ri Yasaya. Rahu ri Pilipus ra 
mamaayo hino, “Akarati' ki" Tuan ra 
atungon nu binasa' muno? 

31] imbang nu ulun hino, “Aun 
koson ku akapandai ra atungon natu 
ra kaando' hua anilu rakon?” 

Hili io napatampak ri Pilipus ra 
kurita' nano rumangan rio. 32Rahuon 
nu surat binasa' nano io hino kono 
hitu, 

“To ohondo" ra maak nu rumba 
haakon ra maan tontobo', 
ohondo' ra maak nu rumba 
ikaa ampahalak ra paat 
amahunting ra bulu no, 
kaando' ka sabantuk 
po rahu no. 
3310 inuyai am kaando' no 
katapatan inuma' rio. 
Bayah no ra tana’ hitu 
inalap intor rio 
am kaando' kasangulun po 
ahihiulit ra tansua' rio.” 
3iRahu nu mamaayo intor ra 
Itiopia hino ri Pilipus, “Balai' au nga, 
aun ki' ka kuon nu ulun angindul ra 
rahu nu Ala nanurat ra rahu hitu? 


8:32-33 Yas. 53:7-8 

Inan no ki' tohom karuo kono am 
ulun bokon?” 

35Intor ra rahu nasuratan hino 
i Pilipus nangimuun namala' ra atu- 
ngon nu Aho Otopot intor ra baal 
ri Yasus. 3SRa tanga' ralan li, 
pakasuku' ilo ra intok siino siang. 
Rahu nu mamaayo hino ri Pilipus, 
“Ilai' nga hio', siino hua siang! Siino 
po ki' akaulintang rakon ra au 
rorobon?” 

37R ahu ri Pilipus, “Kono Tuan 
aingkoos huang mintopot, auma' yak 
Tuan rorobon.” | 

Limbang nu mamaayo intor ra 
Itiopia hino, “Angintopot au bonsoi 
ra i Yasus Karistus hino Anak nu 
Ala.” 

38[0 nanusub aparuok ra kurita' 
nano. Hili ilo ruo ri Pilipus tinumuun 
ra siang hino am i Pilipus nomororob 
rio. 39Paat nilo masak intor ra siang 
no, Ro nu Ala nangibit ri Pilipus. 
Mamaayo intor ra Itiopia hino ikaa 
noyo nakakito ri Pilipus. Mamaayo 
hino inindul inakou ra huang angin- 
suat bonsoi. 

40Liman ri Pilipus am nakasuku' 
noyo ra bandar Asdod. Kotongo' no 
inindul makovu li, io ambala' ra Aho 
Otopot intor ra baal ri Yasus ra kawi' 
nu bandar suku' ra io nakasuku' ra 
bandar Kaisaria. 


I Saulus inintopot ri Yasus. 
(kis 22:6-16, 26:12-18) 


9 IKotongo' nu hili i Saulus yak 
asiha' angila-ngila' am amatol ra 
ulun nangintopot ra Tuhan Yasus am 
io inuoi ra Kinatuaan nu Imam, 2am 
nakitaak ra surat kuasa' ibiton no ra 
mamaayo nu ulun amihang ra pahun 
intok nu ulun Yahudi sambayang ra 
bandar Damsik. Hili paat no akakito 
ra ulun nangintopot ra Tuhan Yasus, 
io anakub rilo am angibit ra 

Yarusalim, ikaa ampili' ra ungkuyon 
am ruandu'. 

3Kotongo' nilo inakou inuoi ra 
bandar Damsik, paat nilo maar suku' 
ra bandar hino, pulali-lali' nu saumi 
binuntul intor ra limbowon 
napakawantang ra libung ri Saulus. 
4Parambus no naratu' ra tana' am na- 
karingoh ra saumi rahu inindahu rio, 
“Saulus, Saulus! Aun ki' puun mu a- 
naia naha. rakon?” 

SRahu ri Saulus, “Tuan, aun ki' 
oko kaulun?” 

Limbang nu rahu hino, “Au nga 
i Yasus, inila-ila' mu hino. 6To yak 
lumuat ko raino am bi muoi ra ban- 
dar no. Au ambala' riun ra hino ra 
atu ki auma' maan mu.” 

7Kawi' nu ulun inaya' ri Saulus 
rano pono' am nakaliar suku' ikaa 
nakaindahu nga aringoh nilo hua 
rahu mindahu hino, io yak kaando' 
hua ulun akito nilo. 8Am luat rahili 
ri Saulus tinumuor am kinumarat, io 
yak mato no ikaa noyo akakito. Intor 
ra hino ulun rangan no rano 
namahaak rio inuoi ra bandar Dam- 
sik. “Talu orou buoi no io ikaa 
akakito, am buoi nu hili kaando' atu- 
atu inakan am ininum no. 

I0Ra Damsik siino sangulun a- 
ngintopot ra Tuhan Yasus ininggala- 
nan ri Ananias. Ra luang nu saumi 
pinakito nu Tuhan, Tuhan inindahu 
ri Ananias. Rahu kono, “Ananias!” 

Limbang ri Ananias, “Ui aun hino 
Tuhan.” 

uRahu nu Tuhan rio, “Bi kamu 
raino makou, muoi ko ra pahun ri 
Yudasra ralan sabiton ra ralan Atulir 
no. Kimùatan mu ra hio' sangulun i- 
ninggalanan ri Saulus intor ra bandar 
Tarsus. Ulun hino sambayang raino, 
12am ra luang nu saumi pinakito nu 
Tuhan, io nakakito ra sangulun ung- 
kuyon, ininggalanan ri Ananias, in- 
atong rio am nonompok ra 
timpululuu no hili io anduli' 
akakito.” 


INUMA' 9 


13] imbang ri Ananias, “Tuhan, 
asuang no ulun naringahan ku intor 
ra baal nu ulun hino, puu-puun intor 
ra baal ra io angila-ila' ra ulun na- 
ngintopot siino ra Yarusalim. 14Am 
10 inatong ra hitu raino siino surat 
kuasa' intor ra Kinatuaan nu Imam, 
muoi anakub ra kawi' nu ulun na- 
ngintopot riun.” 

15o yak rahu nu Tuhan 
ri Ananias, “Bi kamu yak! Nga au no- 
pongo namili' rio anakaraya ra tayar 
ku, hili io ambala' intor ra baal ku ra 
bansa-bansa' bokon ikaa inaya' ra 
ugama nu ulun Yahudi, am ambala' 
po ra raja-raja' nu bansa’ am poyo 
bansa' nu ulun Israil. ISAm au 
apakito rio ra kawi' nu ila' mintup rio 
nga intor hua ra io ambala' ra baal 

u.” 

17Hili bi ri Ananias ra pahun hino 
am inunsop hili io nonompok ra tim- 
pululuu ri Saulus no, rahu kono 
ri Ananias, “Saulus, pahaka' ku ra 
luang nu Tuhan, Tuhan Yasus nakito 
mu ra kotongo' mu angkiralan muoi 
ra hitu, io nga nanusub rakon matong 
ra hitu hili oko anduli' akakito am pi- 
hangon nu Ro nu Ala.” 

18Paat nu hili karatu' kono sisi' nu 
pait intor ra mato ri Saulus am io 
pono' rahili nanduli' nakakito. Hili io 
nilumuat am nakirorob. 19Am pongo 
no naangkan; panduli' rahili io 
nokotoh. 


I Saulus nangubas ra ulun nu 
Damsik. 


Kula-kula' orou buoi ri Saulus 
murong ra Damsik ra intok nu ulun 
nangintopot ri Yasus. 2010 parayu- 
rayus inuoi ra pahun intok nu ulun 
Yahudi sambayang am ambala' ra 
ulun ra intok hino ra Yasus hino 
Anak nu Ala. 

21Kawi' nu ulun ololob ra pam- 
balaan ri Saulus. Rahu kanilo, “Kaa 
ki" kapio hitu ulun ra Yarusalim, no- 
pongo namatot ra kawi' nu ulun na- 

Bakul namuluhan ri Paulus 


ngintopot ri Yasus rali? Am io 
matong ra hitu anakub am angibit rilo 
ra mamaayo nw imam.” 

2210 yak kawi' nu ulun indu-indul 
ainsuhutan ra rahu ri Saulus. Kawi' 
nu baal nopongo nasauk inulit no 
intor ra baal ri Yasus anatandu' ra 
i Yasus hino topo-topot Raja' 
Kaayahan suku' ulun Yahudi 
amahun ra Damsik ikaa akaalap 
omopol rio. 

23Kalibos hili kula-kula' orou buoi 
no, ulun Yahudi nampapakat asiha' 
amatoi ri Saulus. 2410 yak pakat nilo 
hino napandayan ri Saulus. Orou am 
londom am ilo hai-hait ahalung 
ri Saulus ra totobon maayo ra bandar 
hino, asiha' amatoi rio. 2510 yak paat 
nu londom li, ulun rangan ri Saulus 
rano at E rio ra bakul, am 
namuluh rio intor ra rasawat nu 
pinamahal ra bandar hino. 


I Saulus inuoi ra Yarusalim. 
26Bi ri Saulus inuoi ra Yarusalim, 
am alikot io sumimpung ra ulun na- 


ngintopot ri Yasus. Io yak ulun na- 
ngintopot hiano alaa' rio, nga ikaa 


9:23-25 2Kor. 11:32-33 


angintopot ilo ra i Saulus kapio-pio 
nasauk ra ulun nangintopot ri Yasus. 

27Hili i Barnabas inuoi ri Saulus, 
am nangibit rio inuoi ra ulun 
sususubon rano. Uliti' ri Barnabas ra 
aun koson ri Saulus nakakito ra 
Tuhan ra tanga' ralan li am aun 
koson rahu nu Tuhan li rio. Am uliti' 
po ri Barnabas kaatasan ri Saulus 
nambala' ra ulun nu Damsik intor ra 
baal ri Yasus. 

28Hili i Saulus inurong sinumim- 
pung rilo, am aatas ambala' ra ulun 
amahun ra luput nu Yarusalim ra 
inggalan nu Tuhan. 2210 ahahayam 
am aririmbang ra ulun Yahudi min- 
dahu ra rahu Yunani, io yak ulun 
hiano alikot amatoi rio. 3010 yak ulun 
mintopot bokon rano nakapandai ra 
baal hino, am ibito' nilo i Saulus 
inuol ra Kaisaria, am paindulo' nilo 
1 Saulus ra bandar Tarsus. 

31Hili ulun nangintopot ra luput 
nu Yudia, Galilia am Samaria siino 
kaansayan. Intor ra insuup nu Ro nu 
Ala ulun nangintopot hiano 
rumaliwi' huang ra Tuhan am intopot 

nilo indu-indul atahoh am ilo indu- 
indul asuang. 


I Piturus inuoi ra Lida am Yopi. 


32] Piturus inuoi ra atu-atu yak ka 
intok muoi pahaas ra ulun nanginto- 
pot. Orou bokon li io inuoi pahaas ra 
ulun nangintopot amahun ra 
pamahunan Lida. 33Ra intok hino io 
nakatiwol ra sangulun ungkuyon i- 
ninggalanan ri Inias, io nobongkong 
am 1kaa akaluat ra intok no ombolong 
balu' upok buoi no. 34Rahu ri Piturus 
ri Inias, “Inias, Yasus Karistus 
amihah riun. Lumuat ko am kukumo' 
koolongon mu no.” 

Parambus ri Inias nakaluat ra 
paat hino. 35Kawi' nu ulun amahun 
ra Lida am daira Saron nakakito ra 
Inias akaakou, hili kawi' nilo nangin- 
topot ra Tuhan. 

36R a bandar Yapi siino sangulun 
ruandu' ininggalanan ri Tabita. lo 
sangulun angintopot ri Yasus. (Ing- 
galan no ra panabitan nu ulun 
Yunani io hino i Dorkas am atungon 
no tambang.) Io anguma' yak ra atu 
baa-baal onso1 am anulung ra ulun 
kaando' ra atu-atu. 

37Paat nu hili io narualan suku' io 
inatoi. Pongo nu bangkai nano niriu', 
am bulii' io ra sulap solor ra rasawat 
no. 38 Yopi ikaa kula' atawoi ra Lida. 
Intor ra hino pakaringoh ulun na- 
ngintopot ri Yasus rano ra i Piturus 
siino ra Lida, panusub ilo ra ruo 
ngaulun am rahu kanilo, “Kapasion 
mu matong ra hitu.” 

Kapasi-pasi no i Piturus 
nilumuat inaya' rilo. Pakasuku' ilo ra 
Lida, ibito' nilo i Piturus ra sulap 
solor ra rasawat no. Kawi' nu ruandu' 
nabalu nilumulur namalibung 
ri Piturus am satangi-tangi', hili ilo 
napakito ra sampayau am sampayau 
sandapau nasindayol pinikit 
ri Dorkas ra tayar nilo ra paat no 
aayah li. #@Painsoloho' ri Piturus 
kawi' nilo no, hili ilo nahulatur am 

nasambayang. Pongo nu hino io tinu- 
mingkuang ra bangkai ri Dorkas no 
am inindahu, rahu kono, “Tabita, 
lumuat ko!” 

Paat nu hili parambus ri Dorkas 
kinumarat, am pakakito io ri Piturus 

arambus no nanturung. #Hili 
1 Piturus nananggoi ra longon nano 
am panginsuup rio tinumuor. Am 
ipahi' rahili ri Piturus kawi' nu ulun 
nangintopot am ruandu' nabalu 
hiano, hili io nanaak ri Dorkas nan- 
duli' naayah hino rilo. 

#2Aho intor ra baal nasauk hino 
nakarayol ra ulun amahun ra Yopi, 
suku' asuang rahili ulun angintopot 
ri Yasus asauk ra Raja' Apakaayah 
rilo. 43Kula-kula' orou ri Piturus in- 
urong ra pahun nu sangulun anunuuh 
ra kungkung nu kium ininggalanan 
ri Simun. 


I Piturus ilo ri Kornalius. 


IRa Kaisaria siino sangulun 
10 ungkuyon ininggalanan ri Kor- 
nalius. Io sangulun kapala’ saumi 
bahian nu sauyar intor ra pihangan 
Itali. 10 sangulun maya' ra 
panusuban nu Ala am kawi' nilo san- 
sulapan sumamba ra Ala. Am asalok 
io anulung ra ulun Yahudi kaando' ra 
atu-atu, am io hai-hait sambayang ra 
Ala. 3Orou bokon li ra maar jaam 
katalu ra kamayon, io nakakito ra 
saumi pinakito nu Tuhan rio atalang 
bonsoi, sangulun malaikat nu Ala in- 
atong am nahipah rio, rahu kono, 
“Kornalius!” 

4Pahilong i Kornalius ra malaikat 
hino ra huang angkalaa' am rahu no 
rahili, “Aun hino Tuan?” 

Limbang nu malaikat hino, “Sam- 
bayang mu am aun tinaakan mu ra 
ulun kaando' atu-atu apainsuat ra 
Ala am io ikaa amaliro riun. 5Raino 
anusub ko ra ulun muoi ra Yopi muoi 
ahuyum ri Simun, kono sabiton kawi' 
nu inggalan nano io hino Simun 
Piturus. 610 raino siino ra pahun nu 

sangulun anunuuh ra kungkuhg i- 
ninggalanan ri Simun, io namahun ra 
maar nu ihih nu luab.” 

7Pakaakou malaikat nahayam 
ri Kornalius no, ipahi' rahili ri Kor- 
nalius ruo ngaulun amba no am sa- 
ngulun po sauyar nano. Am sauyar 
hino io hino sangulun maya' ra 
panusuban nu Ala am kalalansanan 
ri Kornalius. 8Ulito' ri Kornalius rilo 
ra aun nasauk hino, am susubo' rahili 
ilo inuoi ra Yopi. 

9#Suaban nali, ra kotongo' nilo 
siino ra tanga' ralan am maar 
pakasuku' ra Yopi, bi ri Piturus inuoi 
sambayang ra sulap solor ra rasawat. 
10Paat nu hino io tabaan bonsoi am a- 
tipangakan. Kotongo' namalair ra 
akan ri Piturus, io nakakito ra saumi 
pinakito nu Tuhan. !!lo nakakito ra 
limbowon nantabang am siino saumi 
pinabuluh ra tana' tu ohondo' ra kain 
apila', am nirukuhan kawi' nu pun- 
duk no. I2Ra tampak nu kain hino 
siino yak atu-atu kium apat ra 
kalayam, kawi' nu kium arungkama' 
am susuit-susuit aalis. BAm siino 
rahu li inindahu rio, rahu kono, 
“Piturus, lumuat ko! Tontobon mu 
kium hiatu am akano !” 

14] imbang ri Piturus, “Tuhan, aa- 
ngas au! Ikaa po ihondo' au panga- 
kan ra akan pinopol nu Arat 
sinuratan ri Musa.” 

15To yak rahu hino iinindahu po rio, 
rahu kono, “Aun po pinaintalang ku 
am auma' yak akanon.” 

l6Nakito ri Piturus hino intalu 
ruli', hili kain hino sinumimpor ra 
limbowon. I7Naingo no i Piturus 
NArapa pang ra atu atungon nu 
pinakito hino. 

Kotongo' no parayu-rayus am- 
pahuang ra baal hino, ulun pono' 
sinusub ri Kornalius li am nakasuku' 
ra pahun ri Simun no am siino no ilo 
ra totobon no. 18Hili ilo nahipah ra 
ulun nu pahun hino am nangkimuot, 
rahu kanilo, “Siino ki' ulun tambului 
inurong ra pahun hitu, ininggalanan 
ri Simun Piturus?” 

19Kotongo' po ri Piturus am- 
pahuang lumikot kumakapandai ra 
atungon nu nakito no raitu' li, Ro nu 
Ala inindahu rio, rahu kono, “U 
Piturus, siino talu ngaulu ahuyum 
riun. 20Bi kamu, kapasion mu 
tumuun am ikaa ruo-ruo huang mu 
maya' rilo, au nga nanusub rilo in- 
atong ra hitu.” 


10:19 talu ngauiun: Luang nu kala-kula' buku nakalair, ulun. Saumi buku: ruo ngaulun. 

Yopi 


21Hili i Piturus tinumuun am inin- 
dahu ra ulun hiano, rahu kono, 
“Pahaka', aun ki' langus mi matong 
ra hitu?” 

22Limbang nilo, “I Kornalius, 
kapala' nu sauyar nanusub ramon 
inuoi ra hitu. Io sangulun onsoi huang 
am maya' ra panusuban nu Ala, am 
poyo insuaton nu kawi' nu ulun 
Yahudi. Sangulun malaikat nu Ala 
nanusub rio akitaak riun matong ra 
pahun nano. [o sinusub angkinongoh 
ra aun balaan mu rio.” 

23Hili i Piturus napaunsop rilo am 
ombolong po ra pahun hino. 

Suaban nali luat ri Piturus am bi 
inaya' ra ulun hiano. Kula-kula' po 
ulun nangintopot amahun ra Yopi 
inaya' ri Piturus. 

24Suaban nu orou saumi hili ilo 
nakasuku' ra Kaisaria. Ra intok hino 
lair no ilo kinulimanan ri Kornalius 
am pahaka-pahaka' no rano am ra- 
nga-rangan nopongo binalaan nano. 

2SPaat ri Piturus nakasuku', 
tiwolo" io ri Kornalius am parayus 
nahulatur nirumungu' ra tingkua- 
ngon ri Piturus no. 2610 yak, luato' io 


patuoro' ri Piturus, rahu ri Piturus, 
“Lumuat ko! Au pono' am ulun yak 
poyo.” 

27Kotongo' nilo makou munsop ra 
pahun no, i Piturus aa AG 
ri Kornalius, i Piturus nahilong am 
asuang bonsoi ulun nilumulur ra 
pahun hino. 2Rahu ri Piturus rilo, 
“Pahaka-pahaka' ku, napandayan mi 
noyo ra ulun Yahudi pinopol kapio 
nu ugama no ikaa anambului' karuo 
kono am sumaang ra bansa' bokon. Io 
yak Ala nopongo napakito rakon ra 
au ikaa auma' amahuang ra au ikaa 
sumilulum ra ulun ikaa maya' ra 
ugama nu ulun Yahudi, 22Hino puun 
no paat nu Tuan Kornalius nakitaak 
rakon matong ra hitu, ikaa anunuloon 
huang ku. Intor ra hino, raino au 
akibala' aun puun nu Tuan Kornalius 
akitaak rakon matong ra hitu.” 

30Limbang ri Kornalius, “Talu 
orou nakasail li, ohondo' KN 
paat raino tu, au sambayang” ra 
pahun mamaar jaam katalu ra 
kamayon. Pulali-lali' sangulun ung- 
kuyon tinumuor ra tingkuangon ku. 
Pakai nu ulun hili akabinuntul. 





k10:30 sambayang: Luang nu buku nakalair, samt.yang am aharot ikaa aangkan 

31Rahu nu ulun hili, “Kornalius! Ala 
nopongo nangkinongoh ra sam- 
bayang mu am io ikaa akaliro ra atu 
tinaak mu ra ulun kaando' atu-atu. 
32Anusub ko ra ulun muoi ra Yopi 
amala' ra sangulun ininggalanan 
ri Simun Piturus. Am io siino raino ra 
ahun nu sangulun antutuuh ra 
ungkung ininggalanan ri Simun. 
Pahun nano amaar ra ihih nu luab. 
33Hino puun ku napasi-pasi' 
nanusub ra ulun inuoi namala' ra 
Tuan. Am oko kapio onsoi huang 
suku' oko inatong ra hitu. Raino 
kawi' mai nilumulur ra hitu ra ting- 
kuangon nu Ala asiha' angkinongoh 
ra kawi' nu rahu binalaan nu Ala riun 
ra indulan mu ramon.” 


Pambalaan ri Piturus 


34Hili rahu ri Piturus, “Apan- 
dayan ku raino, kawi' nu ulun kapio- 
pio ohondo' yak ra pamahuangan nu 
Ala. 35Ulun maya' ra panusuban nu 
Ala am anguma' ra katapatan, ulun 
hino kotopoton nu Ala, ikaa io 
ahilong ra aun bansa' nu ulun hino. 
3%Kawi' nu pahaka' nopongo 
nakapandai ra atungon nu Aho 
binalaan nu Ala ra bansa' Israil. Aho 
hino intor ra baal nu ulun anduli' 
ohonsoi ra Ala mimpuun ri Yasus 
Karistus, io hino Tuhan ra kawi' nu 
ulun. 37Akau nakapandai ra aun no- 
pongo nasauk ra luput nu Yudia, io 
hino puu-puun intor ra Galilia ra 
libos nu rorob inuma' ri Yahaya. 
38Napandayan mi noyo ra Ala nopo- 
ngo namili' ri Yasus ulun intor ra 
Nasarit hino am nanaak rio ra Ro nu 
Ala am kuasa'. Am napandayan mi 
poyo ra i Yasus muoi ra atu-atu ka 
intok anguma' ra baa-baal onsoi am 
io nomohonsoi ra kawi' nu ulun 
pinihang nu Ibilis, nga Ala amara- 
ngan rio. 


10:34 Laup. 10:17 

33Akai nga nopongo nakakito ra 
kawi' nu atu-atu inuma' no ra daira 
nu ulun Yahudi am bandar 
Yarusalim. am ilo nanalip am 
namatoi rio. 4010 yak katalu orou li io 
pinanduli' kaayaho' nu Ala intor ra 
patayan am napakito rio ra tingkua- 
ngon nu kula-kula' ulun. #ISala' ka 
kawi' nu ulun, akai yak pinakito no, 
nga akai hua nopongo pinili' nu Ala 
puu-puun asauk ra ambabala' ra aho 
no. Io hinumulung ramon nangakan 
am nanginum ra pongo no nanduli' 
naayah intor ra patayan. 42Am io nga 
nanusub ramon angindul ra Aho 
otopot hitu ra tuki-tukir nu ulun am 
amala' ra 10 nga pinasauk nu Ala ra 
akim nu ulun aayah am ulun inatoi. 
43Kawi' nu ulun angindul ra rahu nu 
Ala nambala' intor ra baal no. Rahu 
kanilo, kawi' nu ulun nangintopot 
ri Yasus ampunan kawi' nu sala' no 
intor ra kuasa' ri Yasus.” 


Ulun bokon sala' bansa' Yahudi 
kinuasa' nu ro nu Ala 


44Kotongo' ri Piturus ambala', Ro 
nu Ala tinumuun am nanguasa' ra 
kawi' nu ulun angkinongoh ra aho 
hino. 45Kula-kula' ngaulun Yahudi 
nopongo inintopot ri Yasus inaya' 
ri Piturus intor ra Yopi, kawi' nilo 
nololob nahilong ra Ro nu Ala 
tinaakan no ra ulun bokon sala' 
bansa' nu ulun Yahudi. 46Nga kawi' 
nilo nakaringoh ra ulun hiano 
ahayam ra rahu nu kula-kula' bapsa' 
am angansu-ngansuk ra Ala am 
kuasa' no. Hili rahu po ri Piturus, 
47“Lai' mi raino, kinuasa' no ulun 
hiatu nu Ro ny Ala ohondo' ritaka. 
Siino po ki' raino angulampong ra 
ulun hiatu ra maan rorobo'?” 

48Susubo' ri Piturus ilo ra rorobon 
nga ilo angintopot ri Yasus Karistus. 
Pongo nu hino paayano' nilo po 

1 Piturus rumangan rilo kula-kula' 
orou buoi no. 


Kula-kula' baal nasauk 
binalaan ri Piturus ra ulun 
nangintopot amahun ra 
Yarusalim. 


11 lUlun sususubon am kawi' nu 
ulun nangintopot amahun ra 
luput nu Yudia nakaringoh ra ulun 
ikaa inaya' ra ugama nuulun Yahudi 
nopongo nangintopot ra rahu nu Ala. 
2Hili paat ri Piturus inuoi ra 
Yarusalim siino kula-kula' ulun 
Yahudi nangintopot hiano napasala' 
ri Piturus nga ilo asiha' ulun nangin- 
topot sala' Yahudi sunaton yak. 
3Rahu kanilo, “Kulo ki' oko uoi ra 
pahun nu ulun ikaa po sinunat? Oko 
pono' am hinumulung po rilo nanga- 
kan!” 

4Intor ra hino balai' ri Piturus 
kawi' nilo ra aun nopongo nasauk, 
intor ra puu-puun no. Rahu 
ri Piturus, 5“Kotongo' ku sambayang 
ra paat ku siino ra bandar Yopi. Au 
nakakito ra saumi kain apila' 
binuluhan intor ra limbowon, am 
nirukuhan kawi' nu punduk no, am 
tahoh no ra talab ku. 6Paat ku am- 
pahuang ra aun siino ra randalom 
nano, kakito ku kium apat ra 
kalayam, kium-kium aalis, kium- 
kium arungkama' am susuit-susuit 
aalis. ?Karingoh ku saumi rahu, rahu 
kono nu rahu hili rakon, “Piturus, 
kapasion mu lumuat! Tontobon mu 
kium hiano am akano'! 

8Limbang ku rahili, “Tuhan, aa- 
ngas au! Ikaa po ihondo' au panga- 
kan ra akan pinopol nu Arat 
sinuratan ri Musa.” 

910 yak rahu po nu rahu hino intor 
ra limbowon, “Aun po pinatalang nu 
Ala ra auma' yak akanon, ikaa oko 


1:11 ku: Luang nu buku nakalair, mai 
11:16 Inu. 1:5 

amahuang ra hino ra pinopol ikaa 
akanon.” 

10 Au nakakito ra baal hino intalu 
ruli' am hili io nanduli' sinumimpor 
ra limbowon. 

11Am paat nu hili po ratong nu 
talu ngaulun intor ra Kaisaria, 
sinusub muoi pamala' rakon ra paa 
ku siino ra nahan pombolongon ku. 
12Hili Ro nu Ala nanusub rakon 
maya" rilo ra ikaa ahuntaang huang. 
Pahaka" onom ngaulun hiaturo' 
pono' am inaya' rakon inuoi ra 
Kaisaria, am kawi' mai inunsop ra 
pahun ri Kornalius. 13Uliti' rahili 
ri Kornalius ramon ra aun koson nu 
sangulun malaikat nakito nali am in- 
indahu rio, rahu kono, “Raino anusub 
ko ra ulun muoi ra Yopi muoi amala' 
ra sangulun ungkuyon ininggalanan 
ri Simun Piturus. 141o ambala' 
ramuyun.ra aho auma' apakaayah 
ramuyun sansulapan am kawi' nu 
ulun siino ra pahun mi.” 

15R ahu po ri Piturus rahili, “Paat 
ku angimuun ambala', Ro nu Ala na- 
nguasa' ra kawi' nilo, ohondo' ra 
nasauk ritaka ra pahulu li ra puu- 
puun nali. 16Paat nu hili kahuang ku 
rahu nu Tuhan, ‘I Yahaya omororob 
ramuyun ra siang, io yak rahili akau 
rorobon ra Ro nu Ala!” 

17Intor ra baal hino, raino atalang 
noyo nga Ala anaak po ra ulun ikaa 
maya' ra ugama nu ulun yahudi, taak 
ohondo' ra paat taka inintopot ra 
Tuhan Yasus Karistus. Intor ra hino, 
kaando' kuasa' ku omopol ra Ala!” 

18Karingoh nilo rahu ri Piturus 
hino, ikaa no ilo rahili napasala'. Ilo 
pono' rahili am angansu-ngansuk ra 
Ala. Rahu kanilo, “Kono po hino, am 
ulun pono' sala' bansa' Yahudi 
tinaakan poyo nu Ala ra paat ra mim- 
poi intor ra sala-sala' nilo am 
akaalap ra bayah otopot!” 


INUMA' 11 


= 17 7 Fa 5 
EPI LAMP LES 
AE FEE Ap EG 
se > A RE. ~. 
Bi Yng HP NG KS 2 : 
Pa”, PSP a ` 
SS F 


` 


„m~r n 







259 






Win A NA 
Kid na IRE 
" Say 
i pa A t HK. 
“al kh PAPA sta 
At nn pito. 


Tarsus 


Ulun nangintopot ra Antiokia 


19Puun ra i Stipanus pinatoi, kawi' 
nu ulun nangintopot ri Yasus 
uyumon potoyo', suku' ilo nansusuai 
nahiru' ra atu-atu ka intok. Siino no 
nahiru' inuoi ra daira Pinisia, am 
siino po nakasuku' ra daira Sipirus 
am bandar Antiokia. Ilo ambala' ra 
Aho intor ra Ala ra tayar yak nu ulun 
Yahudi. 2010 yak intor ra siung nu 
ulun nangintopot hino, io hiano intor 
ra daira Sipirus am daira Kirini, siino 
po ulun inuoi ra Antiokia nambala' 
ra Aho otopot intor ra baal ri Yasus 
hino ra ulun ikaa inaya' ra ugama nu 
ulun Yahudi.” 2IKuasa' nu Tuhan 
siino rilo suku' asuang ulun anginto- 
pot am anaak ra bayah ra Tuhan. 


2Ulit-ulit intor ra baal nasauk hino 
nakasuku' ra ulun nangintopot 
amahun ra Yarusalim. Intor ra hino 
susubo' nilo i Barnabas inuoi ra An- 
tiokia. 

23Pakasuku' i Barnabas ra hino, 
am nahilong ra aun koson nu Ala 
namarakat ra ulun hiano, 10 angin- 
suat bonsoi. Hili 10 akitaak bonso- 
bonsoi ra ulun hiano topo-topot 
olondon maya' ra Tuhan ra aingkoos 
huang. 24I Barnabas kuon hitu sangu- 
lun onsoi huang am kinuasa' nu Ro 
nu Ala am angintopot bonsoi ra 
Tuhan, suku' asuang ulun angintopot 
ra Tuhan. 

25Hil1 1 Barnabas inuoi ra Tarsus 
nahuyum ri Saulus. 26Pakatiwol 10 
ri Saulus, ibito' no i Saulus ra An- 


"11:20 Ulun ikaa inaya' ra ugama Yahudi: Luang nu buku nakalair, ulun-ulun Yunani, karuo 
kono am, ulun Yahudi apandai mindahu ra rahu Yunani 


11:19 [nu. 8:1-4 

tiokia am sangupok buoi nilo inurong 
ra ulun nangintopot ra intok hino a- 
ngubas ra ulun asuang hiano. Ulun 
nu Antiokia inintopot ri Yasus, ilo 
nga puu-puun sinabit ra ulun Karis- 
tian. 

27Paat nu hili kula-kula' ulun a- 
ngindul ra rahu nu Ala inatong intor 
ra Yarusalim inuoi ra Antiokia. 28Ra 
lolot nu ulun hiano siino sangulun i- 
ninggalanan ri Agabus. Intor ra 
susub nu Ro nu Ala 10 namalair inin- 
dahu ra luput nu tana' asauk taba' 
kaando' okohondo'. (Am paat nu 
Raja' Kaisar Kalaudius namihang, 
taba" kuon hili kapio-pio nasauk.) 
29Kawi' nu ulun nangintopot ri Yasus 
ra bandar Antiokia saumi huang 
anaak ra taak nilo hino ra pahaka- 
pahaka' amahun ra Yarusalim. Ilo 
anaak maya' ra aun auma' taakin nu 
huang nilo. 30Pamalihuaan nilo hino 
sinauk nilo, hili ilo anusub ri Bar- 
nabas am i Saulus angator ra taak 
nilo hino ra mamaayo-mamaayo nu 
ulun nangintopot ra Yarusalim. 


Ulun nangintopot indu-indul 
aila' 


19 IRa paat nu hili pono' Raja' 
Hirodis” angimuun apasusa' ra 
kula-kula' ulun nangintopot. 2Intor 
ra susub no, i Yakup pahaka' 
ri Yahaya pinatoi ra pisau. 3I Hirodis 
akapandai ra inuma' no hino apain- 
suat ra huang nu ulun Yahudi, io 
patay tayu po nanguma' ra baal 

ono hino. Io nanusub po ra ulun 
inuoi nanakub ri Piturus. Baal hino 
nasauk ra paat nu Irau Ruti' Kaando' 
Tatauk Apakambang. #4Katakub 
rahili i Piturus, unsapi' nilo ra luang 
nu riil. Apat bahian am apat-apat 
ngaulun sauyar amiaha' ri Piturus. 
Alibos Irau Paska, hili i Hirodis 
amisara' ri Piturus ra tingkuangon nu 

ulun asuang. SIntor ra hino nga 
1 Piturus binuliin ra riil hino io yak 
ulun nangintopot hiano hai-hait sam- 
bayang ra Tuhan ra tayar ri Piturusra 
aingkoos huang. 


I Piturus nilabusan intor ra riil 


6Paat nu londom li ra kaapo 
1 Hirodis amisara' ri Piturus ra ting- 
kuangon nu ulun asuang, i Piturus 
nombolong am longon no tinangkong 
am rukuhi' ra longon nu ruo ngaulun 
sauyar. Totobon nu riil hino inalu- 
ngan nu sauyar-sauyar rano. 

7Pulali-lali' malaikat Tuhan 
tinumuun ra hino am saumi binuntul 
awantang napakawantang ra sulap nu 
riil hino. Malaikat hino namalukou 
ri Piturus suku' ra io nilumuat. Hili 
rahu nu malaikat hino. “Kapasion mu 
lumuat!” 

Paat nu hino karatu' rantai basi' 
pinanangkong ri Piturus no. 8Pongo 
nu hino rahu po nu malaikat hino, 
“Asampayau ko am oboto' kasut mu 
tu.” 

Hili 1 Piturus pono' am nasam- 
payau am nangabot ra kasut nano. 
Rahu po nu malaikat hino, “Sulungin 
mu sampayau mu sandapau no am 
ikon mu maya' ko rakon.” 

9Hili i Piturus inaya' ra malaikat 
hino ininsaloh ra riil hino. Io yak 
1 Piturus ikaa nakaliman ra inuma' 
nu,malaikat hino ra saumi baal 


kapio-pio nasauk. Pamahuangan 


ri Piturus baal hino pinakito yak nu 
Tuhan. !0Pakasail ilo ra totobon puu- 
puun am karuo piniaha' hino, am 
pakasuku' ilo ra totobon basi' luma- 
ngus ra bandar. Totobon hino pono' 
am hama' no yak nahiang hili ilo in- 
akou inaya' ra ralan atulir. Pulali- 
lali" nu malaikat hino nalawo ra 
pahilayan ri Piturus. 





"12:1 Raja' Hirodis: Io hino i Hirodis Agripa I, raja ra luput nu pihangan nu ulun Yahudi. 

11Pongo nu hino hili i Piturus 
nakaliman ra atu nasauk ra inan no 
tohom, hili rahu no, “Raino au 
akapandai ra Tuhan kapio-pio 
nanusub ra malaikat no inuoi 
namalabus rakon intor ra kuasa' 
ri Hirodis am intor ra kawi' nu atu- 
m maan nu bansa' Yahudi ra inan 

u.” 

12Pongo no nakaliman ra baal 
hino, hil i Piturus inuoi ra pahun 
ri Maria, ina' ri Yahaya sabiton poyo 
ri Markus. Ra pahun hino asuang 
ulun nilumulur am sambayang. 13Am 
titiko' ri Piturus totobon nu saloh no, 
hili sangulun ralaa inggalan no i Rodi 
inuoi nangiru' ra pinanusuk ra 
totobon hino. 14Parambus rahu 
ri Piturus no napandayan nu ruandu' 
hino. Nga anginsuat hua io bonsoi, 
kapasio' no nanduli' inunsop ra sulap 
no am ikaa poyo iniru' no pinanusuk 
ra totobon hino, hili inuoi namala' ra 
ulun bokon rano ra 1 Piturus siino ra 
tiboboon nu totobon no. ISRahu nu 
ulun hiano, “Ambuyun ko!” 

Io yak i Rodi ruu-ruuk mindahu ra 
ulun hino kapio-pio i Piturus. Rahu 
kono nu ulun bokon rano, “Malaikat 
nali nahi!” 

16Kotongo' nilo sarahu-rahu, 
i Piturus parayu-rayus yak anitik ra 
totobon hino. Paat nilo namahiang ra 
totobon hino, am kakito nilo i Piturus, 
kololob kawi' nilo no. 17Hili i Piturus 
nangumang ra longon no ra ilo 
lumotos, am ulito' rahili ri Piturus 
atu koson nu Tuhan nangibit rio inin- 
saloh intor ra riil hino. Rahu po 
ri Piturus, “Balain mi baal hitu 
ri Yakup am poyo pahaka-pahaka' 
bokon.” Pongo no inindahu hili 10 in- 
akou ra intok hino inuoi ra intok 
bokon. 

18Suaban nali sauyar-sauyar 
nahalung hiano nangkalaa' am nauli- 
ngo. Kawi' nilo naulingo ra atu 
nasauk ri Piturus. WPanusub 


012:25 intor: Luang nu buku nakalair, muoi ra 

i Hirodis ra ulun-ulun muoi ahuyum 
ri Piturus, io yak ulun hiano ikaa 
nakauyum ri Piturus. Intor ra hino 
i Hirodis nanusub nangkimuot ra 
sauyar-sauyar hiano am hili namatoi 
rilo. 

Pongo nu hino i Hirodis inakou ra 
Yudia am inuoi namahun ra Kaisaria 
ra kula-kula' buoi. 


Pinatayan ri Hirodis. 


20Ambuuk bonsoi 1 Hirodis ra 
ulun nu Tirus am Sidon. Intor ra hino 
ulun nu Tirus am Sidon nambabaya' 
inuoi tingkuang pahayam ri Hirodis. 
Puu-puun no ilo inuoi pahulu 
pamunaau ri Blastus, io hino 
mamaayo nu pahun ri Hirodis, suku' 
ra io amalihua anulung rilo. Hili ilo 
inuoi tingkuang pahayam ri Hirodis 
ra ilo asiha' yak ohohonsoi, nga 
nagiri nilo hino lumansan yak ra akan 
intor ra nagiri pihangon ri Hirodis. 

21Saumi orou li, io hino orou no- 
pongo tinantu' nu raja' Hirodis nam- 
pakai ra pakai no ra io raja' hili 
nanturung ra kurusi' nu raja' no am 
nambala' ra ulun asuang. 22Ulun 
asuang nangkinongoh hiano 
nilumuap, rahu kanilo, “Rahu hitu, 
rahu nu ala, sala' rahu nu ulun!” 

23Paat nu hili malaikat nu Tuhan 
nanaak ra aruol ri Hirodis laarang, 
nga io amalihua ra ulun asuang 
sumamba rio. I Hirodis inakan nu 
lingguang am parayus inatoi. 

241ntor rahili rahu nu Ala indu- 
indul akarayol am ulun nangintopot 
indu-indul okotoh intopot rilo. 

25Kopongo karaya' ri Barnabas 
am i Saulus, hili ilo nanduli' intor? ra 
bandar Yarusalim am ilo nangibit 
ri Yahaya sabiton ri Markus. 


I Barnabas am i Saulus pinili' 


am susubo' 
13 


IUlun nangintopot amahun ra 
Antiokia siino ulun angindul ra 

rahu nu Tuhan am siino po guru- 
guru', io hino i Barnabas, i Simion 
sabiton poyo ri Atarong, am i Lukius 
intor ra Kirini, i Manahim (hinipus 
ri Raja' HirodisP), am i Saulus. 2Paat 
nilo sambayang ra Tuhan am aharot 
ikaa aangkan, Ro nu Ala inindahu 
rilo, rahu kono, “Pilion mi i Barnabas 
am i Saulus ra tayar ku, hili ilo ang- 
karaya' yak ra karaya' nilondon ku 
rilo.” 

3Pongo nilo naharot ikaa naang- 
kan am sambayang, ilo nonompok ra 
timpululuu ri Barnabas am i Saulus 
hili ilo nanusub inakou. 


I Barnabas am I Saulus inuoi ra 
Pulou Sipirus 


4Nga intor ra susub nu Ro nu Ala 
i Barnabas am i Saulus inuoi ra 
Siliukia. Am ilo tinumampak ra 
paraau maayo inuoi ra pulou Sipirus. 
SPakasuku' ilo ra bandar Salamis, 
pambala' ilo ra rahu nu Ala ra kula- 
kula' ulun inatong ra pahun intok nu 
ulun Yahudi sambayang. I Yahaya 
sabiton ri Markus namarangan am 
nanginsuup rilo ra luang nu lakou 
nilo hino. 

6Kawi' nu pamahunan ra intok 
hino nirampa' nilo suku' ra bandar 
Papos. Ra hino katiwol nilo sangulun 
Yahudi ininggalanan ri Bar Yasus. Io 
sangulun lumaahon am angangku ra 
io sangulun angindul ra Aho nu 
Tuhan. 7Sargius Paulus gabunor nu 
intok hino pansilulum nu ulun 
lumaahon hino, Gabunor nu pulou 
Sipirus hino sangulun apandai. 

Ipahi' no i Barnabas am i Saulus 
nga asiha' hua iobonsoi angkinongoh 
ra rahu nu Ala. 810 yak i Barnabas am 
1 Saulus kinalit ri Limas ulun 
lumaahon hino, nga i Limas (hino 
inggalan no ra panabitan nu ulun 
Yunani) io asiha' ra gabunor hino 
ikaa mintopot ri Yasus. 9o yak 
i Saulus sabiton poyo ri Paulus 

kinuasa' nu Ro nu Ala, nahilong ra 
ulun lumaahon hino. 10Hili rahu no, 
“U ulun abubuak, ulun alaat bonsoi! 
Oko nga pantabuh nu kawi' nu kaan- 
sayan. Kulo oko ikaa mulou angula- 
laat ra babaas nu Ala ra io apakaayah 
ra ulun? MRaino ilayan mu, Tuhan 
amaratu' riun ra ukum! Oko obolou, 
suku' oko ikaa akakito ra binantang 
nu mato nu orou ra kula-kula' paat.” 

Paat nu hili kalimani' ri Limas 
kono sihahauk atarong nonompon ra 
mato no, suku' 10 kaa-kaam ra paat 
no makou no ahuyum ra ulun 
amahaak rio. 12Pakakito Gabunor 
hino ra baal nasauk hino, panginto- 
potiori Yasus nga ololob hua io bon- 
soi ra pangubasan intor ra baal nu 
Tuhan Yasus. 


I Paulus am ranga-rangan no 
inuoi ra Antiokia am Pisidia 


13] Paulus am ranga-rangan no 
tinumampak ra paraau maayo intor 
ra Papos suku' ra bandar Pirgia ra 
daira Pampilia. Ra intok hino nga i 
Yahaya sabiton ri Markus tinumuliar 
rilo, hili nanduli' ra Yarusalim. 
14Intor ra Pirgia, i Paulus am ranga- 
rangan no rano inindul inakou am 
suku' ra Antiokia bokon ra maar nu 
bilang ra bandar Pisidia, hili paat nu 
Orou Taahan ilo inuoi ra pahunintok 
sambayang. 

15Kopongo ulun nu pahun intok 
sambayang hino namasa' ra buku ri 
Musa am buku nu ulun angindul ra 
rahu nu Ala bokon, mamaayo nu 
pahun intok sambayang hino 
nanusub ra ulun bokon angkimuot 
ri Paulus am ranga-rangan no, rahu 
nu ulun hiano, “Pahaka-pahaka' 
kono siino pambalaan mi apaingko- 
toh ra ulun asuang hiatu, onsoi 
balaan mi yak babala' hino.” 

16Parayus yak ri Paulus tinumuor 
am nangumang ra longon no, hili 
rahu no, “Pahaka-pahaka' ku bansa' 





P13:1 Raja' Hirodis: Io hino i Hirodis Antipas namahiang ra Galilia (ilayan ra Lukas 3:1). 

Israil am kawi' nu pahaka-pahaka' 
bokon ra intok hitu olondon ra 
panusuban nu Ala! Kinongohon mi 
rahu ku. 17 Ala nu bansa ' Israil nopo- 
ngo namili' ra aki taka rali, am 
napasauk ra bansa' hitu ra bansa' 
maayo ra paat nilo namahun ra piha- 
ngan nu Masir. Ala nangibit rilo intor 
ra pihangan nu Masir. 1810 alanggoi 
huang ra kinabaalo' alaat ra paat 
nilo? siino ra tana' asuang ra batu am 
inahison li ra buoi nu apat ngoopor 
upok. 19Tulu' bansa' amahun ra pi- 
hangan Kanaan pinayau no, nga io 
asiha' anayar ra pihangan hino ra 
tohom nu bansa' Israil. @Apat 
ngaatus am limo ngoopor upok ra po- 
ngo nu aki mi inatong ra pihangan 
Masir, aki mi nangimuun namahun 
ra pihangan Kanaan. 


Pongo nilo namayar ra tana' nu pi-: 


hangan Kanaan, Ala nanaak rilo ra 
akim-akim am akim pamaparan 10 
hino i Samuil sabiton ra ulun angin- 
dul ra rahu nu Ala. 21Hili ilo nakitaak 
ra sangulun raja'. Ala nanaak 
ri Saulus anak ri Kiis intor ra lilian 
ri Binyamin asauk ra raja' nilo ra 
buoi nu apat ngoopor upok. 

22Paulowo' nu Ala i Saulus intor 
ra pamihangan no, Ala napasauk 
ri Raja' Daud ra raja' nu aki taka rali. 
Intor ra baal ri Raja' Daud hitu nga 
Ala nopongo inindahu, rahu kono, 
“Napandayan ku i Raja' Daud anak 
ri Isai io sangulun apainsuat ra huang 
Li io nga auma' apasauk ra kasihaan 

u. 

23Intor ra sua' ri Raja' Daud hino 

Ala nopongo namalair ra sangulun 

Raja' Kaayahan ra tayar nu bansa' Is- 
rail, maya' ra aun nopongo nirandi' 
nali. Am i Yasus nga Raja' Kaayahan 
kuon no hino, 24Ikaa po i Yasus na- 
ngimuun ra karaya' no, i Yahaya 
Omomororob nopongo nambala' ra 
ulun Israil hili ilo mimpoi ra sala- 
sala' nilo am rorobon. 25Am rahu 
ri Yahaya Omomororob ra kula- 
kula' ulun ra paat nu karaya' no maar 
kaawi', rahu kono, “Maya' ra pama- 
huangan mi aun ki' au hitu? Sala' nga 
au ulun kulimanan mi li. Huangon 
mi, alibos po karaya' kutu am matong 
no ulun hino. Amalalah pono' ra abot 
nu kasut nano ikaa yak auma' ku.” 
26Pahaka-pahaka' ku, sua' 
ri Abaraham, am kawi' nu pahaka- 
pahaka' bokon ra intok hitu olondon 
ra panusuban nu. Ala! Ala nopongo 
nanaak ritaka ra Aho ra aun koson nu 
Ala apakaayah ra ulun. 27Nga ulun 
amahun ra Yarusalim am mamaayo 
nilo ikaa nakaliman rai Yasus nga 
Raja' Kaayahan hino. Ikaa ilo 
akapandai ra atungon nu pangubasan 
nu ulun angindul ra rahu nu Ala 
basain ra tuki-tukir nu Orou Taahan, 
suku' ra i Yasus inukuman nilo. Io 
yak intor ra ilo nanguma' ra baal hino 
rahu binalaan lairo' nu ulun angindul 
ra rahu nu Ala nasauk. 28Hama' no 
pono' napandayan nilo ra kaando' 
sala' no ra maan ukumi' potoyo'. Ilo 
akitaak yak ri Pilatus ra i Yasus 
maan yak potoyo'. 2Am kawi' nu 
inuma' nilo hino nasuhut yak aun 
nasuratan ra Kitap intor ra baal no, 
am tuuni' nilo rahili bangkai nano 
intor ra salip hino, hili ilo inuoi 


413:18 Jo alanggoi huang ra kinabaalo alaat ra paat nilo...: Luang nu buku nakalair, lo amiaha' 


rilo. 


r13:20 Apat ngaatus am limo ngoopor ra pongo nu aki taka inatong ra pihangan Masir.: karuo 


kono am, apat ngaatus ra pongo nu hili. 


13:17 Nah. 1:7, 12:51 13:18 Tob. 14:34, Laup. 1:31 13:19 Laup. 7:1, Yos. 14:1 13:20 Hak 2:16, 
1Sam. 3:20 13:21 1Sam. 8:5, 10:21 13:22 1Sam. 13:14, 16:12, Nan. 89:20 13:24 Mrk. 1:4, Luk. 
3:3 13:25 Mat. 3:11, Mrk. 1:7, Luk. 3:16, Yah. 1:20, 27 13:28 Mat. 27:22-23, Mrk. 15:13-14, 
Luk. 23:21-23, Yah. 19:15 13:29 Mat:27:57-61, Mrk. 15:42-47, Luk. 23:50-56, Yah. 19:38-42 

namului rio ra luang nu lobong no. 
31o yak Ala napanduli' napakaayah 
rio intor ra patayan. 

311ntor ra hino kula-kula' buoi no 
napakito ra inan no ra ulun inaya' rio 
ra paat no inakou intor ra Galilia am 
inuoi ra Yarusalim. Ulun hiano nga 
raino asauk ra ambabala' intor ra 
baal no ra tayar nu bansa' Israil. 
32-331ntor ra hino, akai nga raino a- 
ngindul ra Aho Onsoi hitu ramuyun. 
Ra aun nopongo nirandi' nu Ala ra 
aki taka rali baal hino nopongo 
sinauk no ra tayar taka mimpuun ra 
io napanduli' napakaayah ri Yasus 
intor ra patayan. Nga siino nasuratan 
ra Nanian Pangansukan karuo, rahu 
kono, 

Oko nga Anak ku, 
paat nu orou hitu 
au asauk ra ama' mu.” 

3Ala nopongo napanduli' 
napakaayah rio intor ra patayan. Ikaa 
noyo raino aintupan ra patayan am 
lobongon. Ala nopongo inindahu ra 
baal hino, rahu kono, 

Au anaak nun 
ra randi" nabahuan 
ikaa mulalas asauk yak, 
randi' nopongo nirandi' ku 
ri Raja' Daud.” 

3sKono po hino nu rahu nasuratan 
ra Kitap bokon, rahu kono, 

Ikaa oko apahusu ra amba mu 
ainsuhut hino 
asasai ra luang nu lobong.” 

36I Raja' Daud pono' am inatoi 
poyo am lobongo' ra namalabangan 
ra aki no, ra pongo no nanguma' ra 
nanusuban nu Ala ra atu auma' maan 
no. Bangkai pono' ri Raja' Daud li 
am nasasai kaando' baso-basoh. 3710 
yak i Yasus, pinanduli' kaayaho' nu 
Ala intor ra patayan hino, bangkai 
ri Yasus hino ikaa nasasai. 

38-39Pahaka-pahaka' ku, intor ra 
hino labing honsoi no ra akau apan- 
dai. Tuki-tukir nu ulun angintopot 
ri Yasus auma' ampunan ra kawi' nu 
sala". Io yak akau ikaa auma' am- 
punan ra kawi' nu sala' mi mimpuun 
ra panusuban nu Ala inindulan 
ri Musa li. 40Hino puun no onsoi tam- 
puuson mi amahuang, pai' suku' 
asauk ramuyun” aun nirahu nu ulun 
angindul ra rahu nu Ala, kono hitu 
rahu no, 
41Huango' mi onsoi-onsoi, 
u kawi' nu ulun 
asiha’ yak ahuyai! 
Akau ololob, am hili matoi! 
Nga paat raino tu anguma' 
ra atu maan ku 
ikaa auma' intopoton mi, 
hama' pono” siino ulun 
nopongo nambala ' 
ramuyun.”” 
42Kotongo' ri Paulus am i Bar- 
nabas makou ra pahun intok sam- 
bayang hino, ulun asuang hiano 
inindahu po rilo anduli' ra Orou 
Taahan sumunu' li, ra angindul po 
amala' intor ra baal hino. 43Pongo nu 
ulun asuang hiano inakou intor ra 
pahun intok sambayang hino am 
asuang po ulun Yahudi am bansa' 
bokon i1naya' ra ugama nu ulun 
Yahudi inaya' ri Paulus am i Bar- 
nabas. Hili ulun sususubon hiano 
nambala' rilo hili ilo parayu-rayus 
lumansan ra asi' nu Ala. 
44Qrou Taahan sumunu' li, maar 
kawi' nu ulun nu bandar hino inatong 
muoil angkinongoh ra rahu nu Tuhan. 
4SPakakito ulun Yahudi bokon rano 
ra ulun asuang hino, sumolon huang 
nilo bonsoi. Ilo ahuyai ri Paulus am 
kumalit ra atu nirahu nano. 4610 yak 
labing po solor kakaatas ri Paulus am 
i Barnabas mindahu rilo. Rahu 





S13:40 Luang nu buku nakalair kaando' rahu: ramuyun 


13:31 Inu. 1:3 13:33 Nan. 2:7 13:34 Yas. 55:3 13:35 Nan. 16:10 13:41 Hab. 1:5 


INUMA" 13, 14 


kanilo, “Topot no rahu nu Ala 
binalaan pahulu ramuyun. lo yak 
ikaa hua akau angintopot am akan 
ikaa angalap ra bayah otopot am 
ampus-ampus. Am raino ikaa no akai 
ambala' ramuyun am bansa' bokon 
yak raino balain mai. #?Hitu nga 
nanusuban nu Tuhan ramon. Rahu 
kono nu Tuhan, 
Au nopongo nanantu' riun 
asauk ra saumi binantang 
ra tayar nu ulun sala’ Yahudi, 
hili oko apasuku' ra kaayahan 
ra kawi' nu ulun 
ra luput nu tana'.”” 
48Pakaringoh ulun sala' Yahudi ra 
rahu hino, anginsuat bonsoi huang 
nilo, hili ilo angansu-ngansuk ra rahu 
nu Tuhan. Am ulun tinantu' nu Ala 
ra akaalap ra bayah otopot am 
ampus-ampus, ulun hiano inintopot. 
Rahu pono' nu Tuhan am 
nakarayol ra kula-kula' intok ra luput 
nu daira hino. 501o yak ulun Yahudi 
napakaruol ra huang nu mamaayo nu 
bandar hino am ruandu-ruandu' 
akaya' am sumamba ra Ala rano. 
Suku' ilo nasisingon ri Paulus am 
i Barnabas, am nanusub napaakou 
rilo ruo intor ra daira hino. SIHili 
ulun susubon hiano nanatak ra ahis 
nokosokot ra kalayam nilo ra ting- 
kuangon nu ulun hiano asauk ra hu- 
huangon ikaa aliraan, hili ilo inakou 
inuoi ra bandar Ikonium. 52Ulun na- 
ngintopot amahun ra Antiokia angin- 
al bonsoi am kinuasa' nu Ro nu 
a. 


I Paulus am I Barnabas 


IRa Ikonium pono' am ohondo' 
14 yak ra atu asauk ri Paulus am i 
Barnabas ra Antiokia. Ilo inuoi po ra 
pahun intok nu ulun Yahudi sam- 
bayang am ambala' ra hino ra rahu 
nu Tuhan suku' asuang ulun Yahudi 
am bansa' bokon angintopot 
ri Yasus. 210 yak ulun Yahudi aangas 

mintopot, apakalaat ra huang nu ulun 
bokon sala' Yahudi, suku' ra ulun 
hiano asisingon ra ulun nangintopot 
ri Yasus. 3Intor ra hino i Paulus am 
i Barnabas inurong kula-kula' buoi 

o ra hino. Ilo aatas ambala' intor ra 

aal nu Tuhan. Tuhan anaak rilo ra 
kuasa' anguma' ra kula-kula' tatan- 
du' kalalaban am baa-baal kalalaban 
bonsoi anatandu' ra aho balain nilo 
intor ra baal nu asi' no otopot. 4To yak 
ulun amahun ra bandar hino ahahan- 
sang ra sangulun am sangulun. Siino 
ulun maya' ra ulun Yahudi am siino 
poyo ulun maya' ra ulun sususubon 

iano. SHili ulun Yahudi am 
mamaayo nilo rano nampapakat ra 
ulun sala' Yahudi auma' omobol ra 
ulun sususubon hiano ra batu. 610 yak 
ulun sususubon hiano nakapandai ra 
baal hino, hili ilo inakou inuoi ra Lis- 
tara am Dirbi, io hino bandar-bandar 
ra Likaonia, am daira siino ra libung 
nu bandar hino. 7Ilo nambala' po ra 
Aho Onsoi ra intok hino. 


I Paulus am I Barnabas siino ra- 
Listara am Dirbi. 


#Ra Listara siino sangulun ungku- 
yon nobongkong intor ra io inanak, 
suku' ra io ikaa akalakou, nga alami' 
hua bonsoi kalayam nano. ?Ulun 
hiano siino nanturung ra hino angki- 
nongoh ra pambalaan ri Paulus. Ilai' 
ri Paulus am angintopot hua ulun 
hiano bonsoi am auma' yak apihah. 
Hili i Paulus nahilong ra ulun hino. 
10am pampaluap i Paulus, rahu kono, 
“Tumuor ko!” 

Ulun hino pono' sinumingkaput 
am tinumuor am hili io inakou. 
11Paat nu ulun hiano nahilong ra 
inuma' ri Paulus hino, hili ilo nam- 
paluap ra rahu nu ulun Likaonia, 
rahu kanilo, “Tinumuun no ala-ala ra 
tana' hitu hinumondo' ra inan nu 
ulun.” 


13:47 Yas. 42:6, 49:6 13:51 Mat. 10:14, Mrk. 6:11, Luk. 9:5, 10:11 

12Am inggalani' nilo i Barnabas 
ri Sius, am i Paulus ininggalanan nilo 
ri Hirmis, nga io hua mindahu. 
13Pahun namulian ra ala Sius, atam- 
pilon ra bubulahon ra bandar hino, 
am imam nu ala Sius hino inatong na- 
ngibit ra sapi' lunguyan am kula- 
kula" busak ra totobon maayo nu 
bandar hino. Io inaya' ra ulun asuang 
rano nanaak ra kium maan potoyo' 
asauk ra taak no ra ulun sususubon 
hiano. 

14Kapandai ri Barnabas am 
i Paulus ra aun maan nu ulun asuang 
hiano, bintai' nilo sampayau nilo am 
parayus nanimbul ra lolot nu ulun 
asuang hiano, hili ilo nilumuap, rahu 
kanilo, 15“Kulo ki" akau panguma' 
kono hitu? Akai pono' am ulun ohon- 
do' yak ramuyun! Akai siino ra hitu 
raino nga ambala' hua ra Aho Onsoi 
ra tayar mi hili akau mimpoi ra baa- 
baal kaando' balos hitu, am sumam- 
ba ra Ala aayah hino, napasauk ra 
limbowon am tana' am luab am kawi' 
nu suot no. 

16Ra pahulu li Ala napahusu ra 
ulun maya' ra kasiha' nilo tohom. 
1710 yak ikaa aliraan no tatandu' 
intor ra baal no, io hino anguma' ra 
atu onsoi. lo anaak ramuyun ra angu- 
luh am umbung nu tana' nu tambak 
mi ra paat no 10 anaak ramuyun ra 
atu akanon mi am apainsuat ra huang 
mi.” 

18]o yak ulun sususubon hiano 
mamaar ikaa okopopol ra ulun 
asuang hiano ra ilo anaak ra kium 
maan potoyo' asauk ra taak nilo ra 
ulun sususuboen hiano. !9Kula-kula' 
ulun Yahudi intor ra Antiokia ra 
maar nu Pisidia am intor po ra 
Ikonium -inuoi ra Listara. Ilo 
nanusunusuk ra ulun asuang hiano 
suku” ulun asuang hiano inaya' rilo. 
Bobolo' nilo i Paulus ra batu am 
namaralaat nangibit rio ra taning nu 

bandar. Pamahuangan nilo am inatoi 
no i Paulus, 20i0 yak paat nu ulun na- 
ngintopot rano tinumuor ra libung ri 
Paulus no, luat ri Paulus am nanduli’ 
ra bandar hino. Suaban nali bi 
ri Paulus am i Barnabas inakou inuoi 
ra Dirbi. 


Paulus am i Barnabas nanduli' 
ra Antiokia 


21Pambala' po i Paulus am i Bar- 
nabas ra Aho Otopot ra ulun nu 
Dirbi, am asuang ulun angintopot 
ri Yasus. Pongo nu hino panduli' ilo 
ra Listara, am bi ra Ikonium, hili ilo 
inuoi ra Antiokia ra maar nu Pisidia. 
22Ra bandar hino ilo apaingkotoh ra 
huang nu ulun nangintopot ri Yasus 
am ambala' rilo lumondon yak angin- 
topot ri Yasus. Rahu kanilo ra ulun 
nangintopot ra bandar hino, “Aila' 
pahulu itaka ra ila' asuang, hili itaka 
akakuoi ra Surga' intokon nu Ala 
amihang.” 

23Am tuki-tukir nu sirong, i Paulus 
am i Barnabas napasauk ra 
mamaayo-mamaayo nu ulun nangin- 
topot. Ilo sambayang am naharot 
ikaa naangkan am nanaak ra 
mamaayo hiano ra Tuhan, ulun 
kalansanan nilo hino. 

24Pongo nu hino bi po ri Paulus 
am i Barnabas inakou nansall ra 
daira Pisidia am suku' ra daira Pam- 
pilia. 2SAm pongo nilo nambala' ra 
rahu nu Ala ra Pirga, hili ilo inuoi ra 
bandar Atalia. 26Intor ra intok hino 
ilo tinumampak ra kapal maayo nan- 
duli' ra Antiokia. Bandar hino 
nanaakan rilo ra tingkuangon nu Ala 
ra pahulu li, hili ilo anguma' ra 
karaya' inuma' nilo raino. 

27Pakasuku' ilo ra Antiokia, ipahi' 
nilo luluro' ulun nangintopot ra 
sirong hino, hili nahulit ra kawi' nu 
inuma' nu Ala rumangan rilo. Am 
ulito' nilo po ra aun koson nu Ala 





14:15 Nah. 20:11, Nan. 146:6 

napaintalang ra ulun bokon sala' 
Yahudi auma' angintopot po 
ri Yasus. 281 Paulus am i Barnabas 
nabuoi namahun ra bandar hino ni- 
rumangan ra ulun nangintopot hiano. 


Yarusalim io hino intok 
nahayaman 


1 5 IKula-kula' ulun intor ra Yudia 

inuoi ra Antiokia am angubasra 
ulun nangintopot amahun ra intok 
hino, ra kono ilo ikaa sunaton maya' 
ra Arat sinuratan ri Musa Ala ikaa 
apakaayah rilo. 2I Paulus am i Bar- 
nabas mansang bonsoi ra pangubasan 
nu ulun hiano. Popor no, tantuo' nilo 
hili i Paulus am i Barnabas am kula- 
kula' ulun bokon intor ra Antiokia 
inuoi ra Yarusalim ahahayam ra baal 
hino ra ulun sususubon am mamaayo 
siino ra hino. 

3Ulun nangintopot amahun ra An- 
tiokia nangator rilo intob yak ra 
taning nu bandar no, intor ra hino 
i Paulus am i Barnabas nilumuur in- 
akou lumangus ra Pinisia am 
Samaria. Ra hino ilo nahulit ra aun 
koson nu bansa' bokon nanaak ra 
bayah nilo ra Ala. Aho hino apain- 
suat bonsoi ra huang nu ulun nangin- 
topot ra intok hino. 

4Pakasuku' ilo ra Yarusalim 
tiwolo' ilo onsoi-onsoi nu ulun na- 
ngintopot rano, am ulun sususubon 
bokon rano, am mamaayo-mamaayo 
nilo rano, hili i Paulus am i Barnabas 
nahulit ra ulun hiano intor ra kawi' 
nu inuma' nu Ala lumangus rilo. 510 
yak kula-kula' ulun intor ra lilian nu 
Parisi nopongo inintopot, tinumuor 
am rahu kanilo, “Onso1 sunaton ulun 
bansa' bokon nopongo inintopot am 
onsoi maya' yak ra Arat sinuratan 
ri Musa.” 

6Hili ulun sususubon am 
mamaayo-mamaayo hiano nilumulur 
ahahayam ra baal hino. 7Kawi' nilo 

no nabuoi bonsoi ampahuang, pupus 
no i Piturus tinumuor hili inindahu, 
rahu kono, “Pahaka-pahaka' ku! 
Napandayan mi noyo ra kula-kula' 
buoi nakasail li Ala namili' rakon ra 
muoi ambala' ra Aho Onsoi hino ra 
ulun bokon sala' Yahudi, hili ilo ang- 
kinongoh am angintopot. 8Am Ala 
akakaulih ra huang nu ulun nopongo 
nanatandu' ra io opokotopot rilo. 
Baal hino tinanduan no lumangus ra 
io nanaak rilo ra Ro nu Ala ohondo' 
ra aun nopongo tinaakan no ritaka. 
9Kaando' uungon nu Ala ritaka am 
ilo. Nga io hua angampun ra sala' 
nilo, nga angintopot hua ilo. !0Intor 
ra hino, aun puun mi asiha' tumabuh 
ra Ala raino ra akau anusub rilo ra 
saumi maan aahat bonsol ra ulun na- 
ngintopot hiatu, lai' halan am aki 
taka rali am itaka pono' am apakot 
po minsuhut ra baal hino? Topot 
no, intor ra intopot itaka kaayahon 
nga intor hua ra inuma' nu Tuhan 
Yasus lumangus ra asi' no. Kono po 
hino ulun nangintopot sala' Yahudi.” 

12Hili kawi' nu ulun nilumulur ra 
intok hino nilumosos. Hili ilo angki- 
nongoh ri Barnabas am i Paulus 
sinumaup nahulit ra kawi' nu tatan- 
du' kalalaban am baa-baal kalalaban 
bonsoi nopongo inuma' nu Ala luma- 
ngus rilo ra lolot nu ulun sala' bansa' 
Yahudi. 13Pongo ri Barnabas am 
i Paulus nambala', hili rahu 
ri Yakup, “Pahaka-pahaka'! Kino- 
ngohon mi rahu ku. 14Bahu yak 
i Simun raitu' li namala' ra aun koson 
nu Ala ra puun nali napakito ra 
kasiha' nu huang no ra ulun sala' 
Yahudi, nga kasiha' no amili' intor ra 
lolot nilo sumauk ra ulun pihangon 
no. 15Baal hino ampaat ra aun nopo- 
ngo nilair balai' nu ulun angindul ra 
rahu nu Ala. Nga siino hua nasuratan 
kono hitu rahu no. 16Rahu nu Tuhan, 

‘Pongo nu hino matong au po 
rahili, 





15:1 Im. 12:3 15:7 Inu. 10:1-43 15:8 Inu. 2:5, 10:44 15:16-18 Bab. 9:11-12 

au auma' amaal bahu 
ra pahun ri Raja' Daud 
nopongo naaba', 
am apanduli' ra atu nasasai 
hili apanduli' angundok. 
17Hili kawi' nu ulun bokon 
ahuyum ra Tuhan 
am poyo kawi’ nu bansa' sala' 
Yahudi nopongo inipahan ku 
asauk ra ulun tohom ku.” 
18Kono nga hino rahu nu Tuhan, io 
yak nopongo namala' ra baal hino 
puun ra pahulu li.” 
19Rahu ri Yakup, “Kono maya' ra 
napandayan ku, 1kaa auma' taka 
apasusa' ra ulun sala' bansa' Yahudi 
nopongo nanaak ra bayah nilo ra Ala. 
#010 yak onsoi taka anulis ra surat am 
taaki' rilo amala' ra ilo ikaa angakan 
ra atu yak akanon tinaakan ra ulun 
binabaal, karuo kono am angakan ra 
kual nu kium inatoi ra nasihot am 
poyo lumbak. Am poyo hili ilo min- 
tawoi intor ra maan asumbang, 21Nga 
nabuoi noyo Arat sinuratan ri Musa 
nopongo binasa' ra tuki-tukir nu 
Orou Taahan ra pahun-pahun intok 
sambayang, am binalaan ra kawi' nu 
bandar.” 


Surat tinaakan ra ulun bansa' 
sala' Yahudi nangintopot ra 
Tuhan 


22Ulun sususubon am mamaayo- 
mamaayo, am kawi' nu ulun nangin- 
topot hiano nanguma' ra bantasan ra 
amili' ra kula-kula' ulun intor ra lolot 
nilo sususubon ra Antiokia rumangan 
ri Paulus am i Barnabas. Hili ilo 
namili' ri Silas am i Yudas sabiton 
poyo ri Barsabas. Ulun ruo hiatu io 
hino ulun kalansanan ra lolot nu 
kawi' nu ulun nangintopot amahun ra 
Yarusalim. 23Ulun sinusub hiano na- 
ngibit ra sampila' surat am rahu 
sinuratan ra surat hino kono hitu 
rahu no, 


15:20 Nah. 34:15-17, Im. 17:10-16, 18:6-23 

“Tayar nu kawi' nu pahaka- 
pahaka' ulun sala' bansa' Yahudi, 
amahun ra Antiokia, Siria am Kilikia. 
Tabi' intor ramon ulun sususubon am 
mamaayo nu ulun nangintopot, io 
hino pahaka-pahaka' mi. 

2ANaringoh mai siino kula-kula' 
ulun intor ra lolot mai, nopongo inuoi 
ramuyun am anguriabut am anguli- 
ngo yak ramuyun ra pangubasan nilo. 
Lai' halan am ikaa akai nanusub rilo 
anguma' ra baal hino. 25Hino puun 
no akai nahahayam am kawi' mai 
namalihua yak amili' ra kula-kula' 
ulun intor ra lolot mai am nanusub 
inuoi ramuyun. Am ilo inuoi 
ramuyun inaya' ra pahaka' taka 
1 Barnabas am i Paulus asian mai 
hino. 26Ulun ruo hiatu io hino nopo- 
ngo maar patoi nga karaya' ra tayar 
nu Tuhan taka Yasus Karistus. 
271ntor ra hino akai nanusub ri Yudas 
am i Silas inuoi ra pahaka'. Ilo nga 
ambala' ramuyun ra Aho nasuratan 
ra surat hitu nga ilo hua matong ra 
pahaka'. 

28Ro nu Ala namalihua ra baal 
hino akai pono' am namalihua hili 
akau ikaa anguma' ra atu maan 
labing aahat, intor ra maan 
panusuban mai hitu ramuyun. 29Ikaa 
akau angakan ra akan tinaakan ra 
ulun binabaal, ikaa angakan ra lum- 
bak, ikaa angakan ra kual nu kium in- 
atol ra nasihot am mintawoi intor ra 
maan asumbang. Kono akau min- 
tawol intor ra baa-baal hino, akau no- 
pongo nanguma' ra atu onsoi. Hino 
yak rahu mai!” 

30Pongo nilo siino bantasan 
makou, ulun sinusub hiano inakou 
muoi ra Antiokia. Pakasuku' ilo ra 
intok hino, ipahi' nilo luluro' kawi' 
nu ulun nangintopot hili nanaak ra 
surat hino. 31Ulun nangintopot hiano 
namasa' ra surat hino, am anginsuat 
bonsoil ilo ra rahu sinuratan ra surat 

Antiokia 


hino nga apainsuat hua ra huang nilo 
no. 321I Yudas am i Silas ilo pono' 
ulun angindul ra rahu nu Ala hino 
nabuoi ilo nambala' ra pahaka- 
pahaka' ra Antiokia ra apaingkotoh 
am anaak ra kaatasan rilo. 

33Pongo ri Yudas am i Silas in- 
urong ra hino ra kula-kula' buoi, ulun 
nangintopot amahun ra Antiokia 
napanduli' rilo am nanusub rilo a- 
ngindul ra tabi' nilo ra ulun nanusub 
ri Yudas am i Silas. 34[lo yak i Silas 
asiha' murong ra Antiokia. | 

35] Paulus am i Barnabas pono' 
am inurong po ra Antiokia kula-kula' 
buoi. Ilo angubas am angaho ra rahu 
nu Tuhan ra intok hino, ilo am- 
babaya' ra kula-kula' ulun bokor. 


I Paulus am i Barnabas nansuai 


361kaa kula' buoi intor rahili, rahu 
ri Paulus ri Barnabas, “Anduli' to 
muoi angaas ra pahaka-pahaka' na- 
ngintopot ri Yasus ra kawi' nu ban- 
dar nopongo binalaan to ra rahu nu 


15:38 Inu. 13:13 


Tuhan hili iito akakito ra atu koson 
nu kinabaalo' nilo raino.” l 

37] Barnabas asiha' angibit 
ri Yahaya sabiton ri Markus, 3810 yak 
i Paulus ikaa asanang huang no angi- 
bit ri Markus, nga ra pahulu li aangas 
i Markus rumangan rilo angkaraya' 
ra karaya' hino suku' ra kaawian no 
am nangiru' rilo ra Pampilia. 

39Hili i Paulus am i Barnabas 
nangkalit suku' ra ilo nansuai. Ibito' 
ri Barnabas i Markus am hili 
tinumampak ra paraau maayo inuoi 
ra Sipirus. 40Pilio' ri Paulus ibito' 
i Silas hili ilo nambaya' inakou ra po- 
ngo nu pahaka-pahaka' ra Antiokia 
nanaak rilo ra asi' nu Tuhan ra luang 
nu sambayang nilo. 41Hili ilo inakou 
ra luput nu Siria am Kilikia ra hino 
ilo apaingkotoh ra intopot nu ulun 
nangintopot. 


I Timotius inaya' ri Paulus am 
i Silas 


1 6 1] Paulus inindul inakou inuoi 
ra Dirbi, am narambus po inuoi 

Pilipi 


ra Listara. Ra intok hino siino sangu- 
lun inintopot ri Yasus ininggalanan 
ri Timotius. Ina' no bansa' nu ulun 
Yahudi, nopongo inintopot ri Yasus 
io yak ama' nano bansa' nu ulun 
Yunani. 2Ra lolot nu kawi' nu ulun 
nangintopot amahun ra Listara am 
Ikonium, i Timotius yak atandul ra 
ulun onsoi huang. 3I Paulus asiha' ra 
i Timotius maya' rio. Intor ra hino io 
nanunat ri Timotius. Io nanguma' ra 
hino, nga ulun Yahudi ra daira hino 
akapandai ra ama' ri Timotius 
bansa' nu ulun Yunani. 

4Tuki-tukir nu bandar nasuku' 
nilo nangaas, ilo namala' ra kawi' nu 
ulun nangintopoi ra atu pinutusan am 
tinantu' nu ulun sususubon am 
mamaayo-mamaayo siino ra 
Yarusalim. Ilo nambala' ra pahaka- 
pahaka' nopongo inintopot hiano hili 
ilo sinumuhut ra kawi' nu pinutusan 
tinantu'" hino. SHili ulun nangintopot 
hiano indu-indul okotoh intopot nilo, 
am tuki-tukir nu orou indu-indul 
rumuang suang nilo. 


16:8 parambus: karuo kono am, sumail 


I Paulus nakakito ra saumi 
pinakito nu Tuhan ra paat no 
siino ra Toroas 


6Ro nu Ala nomopol ri Paulus am 
i Silas ikaa ambala' ra rahu nu Ala ra 
daira Asia. Intor ra hino ilo inakou 
inuoi ra daira Prigia am Galatia. 
7Pakasuku' ilo ra bilang nu Misia, ilo 
asiha' muoi ra daira Bitinia, io yak 
Ro ri Yasus nomopol rilo ikaa muoi 
ra hino. 8Intor ra hino ilo namaram- 
bus ra Misia am parambus' inuoi ra 
Toroas. 

9Londom nali, pakakito i Paulus 
ra pinakito nu Tuhan ra Toroas. 
Pinakito rio no io hino sangulun ulun 
nu Makidonia tinumuor ra tingkua- 
ngon no am akitaak rio bonsoi muoi 
ra Makidonia muoi anulung rilo. 
I0Pongo ri Paulus nakakito ra 
pinakito nu Tuhan hino, parayus mai 
angintopot ra luang nu pamahuangan 
mai ra Ala anusub ramon muoi am- 
bala' ra Aho Onsoi hino ra ulun 
hiano. 

I Lidia nangintopot ra Ala 


1Akai inakou ra Toroas am 
tinumampak ra paraau maayo muoi 
ra pulou Samotraki, am suaban nali 
bi mai inuoi ra bandar Niapolis. 
121ntor ra intok hino uoi akai ra 
Pilipi, saumi bandar labing aulu' ra 
daira Makidonia”. Pilipi io hino 
pinihang nu pihangan nu Ruum. Am 
kula-kula' orou po buoi mai inurong 
ra hino. 

13Orou Taahan li uoi akai ra ihih 
nu siang ra taning nu bandar, nga pa- 
mahuangan mai siino pahun intok 
sambayang nu ulun Yahudi ra hino. 
Panturung akai ra hino nahahayam 
ra kula-kula' ruandu' nilumulur ra 
ntok hino. 14Sangulun ra lolot nilo io 
hino antatalan ra kain alanso-lan- 
som, inggalan nu ruandu' hinoi Lidia 
intor ra Tiatira. lo nangintopot ra 
Ala, hili Tuhan napaliman ra huang 
no hili angintopot ra atu rahuon 
ri Paulus no. I5Am rorobo' mai 
i Lidia am kawi' nu ulun siino ra 
pahun nilo. Pongo nu hino io nangi- 
taak ramon, rahu kono, “Kono pama- 
huangan nu pahaka' ra au topo-topot 
nangintopot ri Yasus, onsoi akau 
maya' rakon am ombolong ra pahun 
mal.” Hili io namalikot ramon maya' 
yak ra rahu no. 


I Paulus inunsapan ra riil nu 
Pilipi. 


160rou bokon li ra paat mai 
makou muoi ra pahun intok sam- 
bayang, katiwol mai sangulun ruan- 
du', io sangulun amba. Ruandu' hino 
kinuasa' nu saitan. Io apandai ra baa- 
baal asauk ra orou-orou naaling. 
Intor ra apandai ahilong ra aun asauk 
ra bayah nu ulun, ruandu' hino 

akaalap ra usin asuang ra tayar nu 
tuan nano. 

17Ruandu' hino parayu-rayus yak 
inaya' ri Paulus am akai po am lua- 
luap, rahu kono, “Ulun hiatu amba 
nu Ala akakuasa'! Ilo matong ra hitu 
muoi ambala' ra pahaka-pahaka' ra 
aun koson ralan no akau kaayahon!” 

18Kula-kula' orou buoi no ruandu' 
hino parayu-rayus yak ampaluap. 
Ikaa no ataan huang ri Paulus ra baal 
nu saitan sinumulor ra ruandu' hino, 
suku' io nangalii' am inindahu ra 
saitan sinumulor hino, rahu kono, 
“Intor ra kuasa' ri Yasus Karistus au 
anusub riun ahiru' ra ruandu' hitu.” 

19 Kahuang nu ulun intok nu ruan- 
du' hino angkaraya' ra kaando' no 
pangala pan nilo bokon ra usin, 
takubo' nilo i Paulus am i Silas 
ralaato' ra ralan no ra maan bisarai'. 
20Ibito' nilo i Paulus am i Silas ra 
tingkuangon nu amimihang intor ra 
Ruum, hili rahu kanilo, “Ulun hiatu 
bansa' nu ulun Yahudi. muoi yak ilo 
apakalaat ra ulun nu bansa' taka. 
211lo angubas ra ulun maya' ra arat 
kaubasan nilo ikaa ampaat ra arat 
taka, ulun bansa' nu Ruum. Ikaa 
aalap taka maya' karuo kono am 
sumuhut ra kaubasan nu arat hino!” 

22Ulun asuang hiano pono' am 
inaya' nangumbal ri Paulus am i 
Silas am majilis amimihang hiano 
pono' am naminta' ra sampayau ri 
Paulus am i Silas. Hili nanusub ra 
ulun namalapos rilo ruo. 

23Pongo nilo inumbal lalarango', 
hili ilo inunsapan ra riil, susubo' nilo 
mamaayo nu ahalung ra riil hino 
amiaha' rilo bonso-bonsoi. 24Intor ra 
susub hino, mamaayo nu ahalung ra 
riil hino namului rilo ra usok nu sulap 
nu riil hino, am namarukuh ra 
kalayam nilo ra taun makalu. 


416:12 saumi bandar labing aulu' ra daira puu-puun ra Makidonia: Luang nu buku nakalair, 
saumi bandar maayo ra daira puu-puun nu Makidonia. Karuo kono am, bandar maayo ra 


luang nu daira hino ra Makidonia. 

2SMaar tanga' londom li i Paulus 
am 1 Silas sambayang am manani a- 
ngansu-ngansuk ra Ala. Ulun niriil 
bokon rano pono' am nakaringoh ra 
paat ilo manani. 26Pylali-lali' tana' i- 
ningkuli" okotoh bonsoi, suku' ra 
puun nu riil hino iningkuli'. Kawi' nu 
totobon nu riil hino nahiang am ran- 
tai pinanangkong ra ulun niriil bokon 
rano pono' am nairu'. 

27Mamaayo nu ahahalung ra riil 
hino napuhahau nakaliar. Paat no 
nakakito ra totobon-totobon nu riil 
hino nahiang, io namutus ra pisau no 
am tumobok nga pan nan no 
kawi' nu ulun niriil rali nahiru'. 2810 
yak pampaluap i Paulus nomompo- 
mompong, rahu kono, “Kaa tumobok 
ko! Siino akai kawi' ra hitu!” 

29Mamaayo nu ahahalung ra riil 
hino nakitaak ra tutur am hili io 
nanimbul inunsop ra riil hino, io 
tumulintih am nahulatur nirumungu' 
ra tingkuangon ri Paulus am i Silas. 
30Hili io nangibit ri Paulus am i Silas 
ininsaloh ra riil hino, am rahu kono, 
“U Tuan, aun ki' auma' maan ku 
raino hili au akaalap ra bayah?” 

31Limbang ri Paulus am i Silas, 
“Onsoi oko angintopot ra Tuhan 
Yasus! Oko am kawi' nu ulun siino ra 
pahun mu auma' kaayahon!” 

32Hili 1 Paulus am 1 Silas nambala' 
rio ra rahu nu Tuhan am kawi' nu 
ulun siino ra pahun nano. 

33Paat nu tanga' nu londom hili 
po: mamaayo nu ahahalung ra riil 

ino nangibit rilo am namahu' ra 

pilat-pilat nilo. Hili io am kawi' nu 
ulun siino ra pahun nilo no nirorob. 
3Ibito' no i Paulus am i Silas ra 
pahun nilo no am napaakan rilo. Io 
am kawi' nu ulun siino ra pahun nilo 
no anginsuat huang bonsoi, nga raino 
ilo nangintopot ra Ala. 

35Suaban nali, amimihang intor ra 
Ruum nanusub ra pulis inuoi ra riil 
hino angindul ra rahu nu amimihang 
hiano apainsaloh ri Paulus am i Silas 
ra riil hino. 

36Mamaayo nu ahahalung ra riil 
hino namala' ri Paulus ra baal hino. 
Rahu kono, “U Tuan, ulun 
amimihang hiano nanusub apain- 
saloh ramuyun. Makou ka raino. 
Tumalaah akau makou!” 

3710 yak rahu ri Paulus ra pulis 
hiano, “Akai hitu ulun nu Ruum. 
Ikaa binisara' akai, akai inumbal ra 
tingkuangon nu ulun asuang am inun- 
sapan ra riil. Am raino ilo anusub 
ramon ra kaando' atu-atu rahu? Aa- 
ngas akai ra kono hino pakuan! 
Susubon mi yak amimihang hiano 
muoi apainsaloh ramon.” 

38Pulis-pulis hiano namala' ra 
baal hino ra amimihang intor ra 
Ruum. Pakaringoh amimihang hiano 
ra i Paulus am 1 Silas ulun nu Ruum, 
pangkalaa' kawi' nilo no. 39Hili ilo 
inuoi pakiampun ri Paulus ami Silas, 
am ibito' nilo i Paulus am i Silas 
painsoloho' ra riil hino, am ilo 
akitaak hili i Paulus am i Silas 
makou intor ra bandar hino. 

Hili i Paulus am i Silas inakou 
intor ra riil hino hili ilo inuoi ra 
pahun ri Lidia. Pongo nilo tinumiwol 
ra kawi' nu ulun nangintopot ra intok 
hino, am nambala' apaingkotoh ra in- 
topot nilo, hili i Paulus am i Silas in- 
akou. 


I Paulus am i Silas siino ra 
Tasalonika 


17 lIndul po ri Paulus am i Silas 
inakou nansail ra bandar Am- 
pipolis am bandar Apolonia hili ilo 
nakasuku' ra bandar Tasalonika. Ra 
intok hino siino pahun intok nu ulun 
Yahudi sambayang. 2Am bi no 
ri Paulus inuoi ra pahun intok sam- 
bayang hino ohondo' ra kaubasan no 
anguma' ra kono siino pahun intok 
sambayang nu ulun Yahudi. Hili ilo 
aririmbang ra kawi' nu ulun siino ra 
intok hino intor ra baal nu rahu 
nasuratan ra Kitap. lo nanguma' ra 
baal hino talu orou minggu' nan- 
susunu'. 3Mimpuun ra rahu 

nasuratan ra Kitap hino io ambala' 
apakatalang am ambala' ra kula- 
kula' tatandu', ra Raja' Kaayahan 
nirandi' nu Ala hino ikaa mulalas 
aila' am anduli' aayah intor ra 
patayan: Rahu ri Paulus, “I Yasus 
alaan ku hitu ramuyun, io nga Raja' 
Kaayahan nirandi' nu Ala.” 

4Kula-kula' ulun Yahudi anginto- 
pot am inaya' ri Paulus am 1 Silas. 
Asuang po inaya' ra ulun Yunani 
maya' ra panusuban nu Ala, am 
asuang po ruandu' atandul ra ingga- 
lan nangintopot. 

sIo yak ulun Yahudi ikaa anginto- 

ot hiano sumolon. Ipahi' nilo 

uluro' ulun salako-lakou ra ralan 
kaando' karaya'. Hiti ilo napaulingo 
ra ulun ra luput nu bandar hino am 
inunsop ra pahun nu sangulun inin- 
topot ininggalanan ri Yason ra ilo 
ahuyum ri Paulus am i Silas, nga 
asiha' ilo angibit ri Paulus am i Silas 
ra tingkuangon nu ulun asuang. 610 
yak, ikaa no hua nakito nilo i Paulus 
am i Silas, sonsolo' nilo takubo' 
i Yason am ulun nangintopot bokon 
rano ibito' ra tingkuangon nu 
amimihang ra bandar hino. Kawi' 
nilo nilumuap, rahu kanilo, “Ulun 
hiatu muoi yak angulingo ra ulun ra 
tuki-tukir nu intok oyon nilo! Raino 
ilo inatong ra bandar taka hitu. 7am 
i Yason napaunsop rilo ra pahun no. 
Kawi' nilo ikaa minsuhut ra arat 
tinantu' nu Raja' nu Ruum, nga rahu 
nilo siino po raja' bokon ininggalanan 
ri Yasus.” 

8Intor ra rahu nilo hino kawi" nu 
ulun asuang am amimihang ra ban- 
dar hino naulingo am kaando' tutu- 
tutun nu huang. Hili ulun 
amimihang ra bandar hino nanusub 
ri Yason am ulun nangintopot bokon 
rano anaak ra usin pamaramin rilo. 
Pongo nilo nanaak hili ilo nilabusan. 


I Paulus am i Silas inuol ra Biria 


10Londom hili po ulun nanginto- 
pot amahun ra bandar hino nanusub 

ri Paulus am i Silas muoi ra bandar 
Biria. Pakasuku' ilo ra intok nu ulun 
Yahudi sumambayang. Ulun 
Yahudi amahun ra Biria labing 
asiha' huang intor ra ulun Yahudi 
amahun ra Tasalonika. Anginsuat 
bonsoi ilo angkinongoh ra aho intor 
ra baal ri Yasus, am tuki-tukir nu 
orou ilo ambasa' amarandan ra rahu 
nasuratan ra Kitap ka otopot ki' pa- 
ngubasan ri Paulus no karuo kono am 
asala'. 12Asuang po ra lolot nilo a- 
ngintopot ri Yasus, am asuang po 
ulun Yunani atandul ra inggalan am 
kalansanan nangintopot. Siino po 
ruandu' am siino po ungkuyon. 

13Pakaringoh ulun Yahudi 
amahun ra Tasalontka ra i Paulus 
ambala' ra rahu nu Ala ra Biria, am 
bi nilo inuoi ra Biria napakaruol ra 
huang nu ulun amahun ra Biria am 
napasusa' ra huang nu ulun hiano. 
14Kapasio' nu pahaka-pahaka' 
amahun ra Biria nangator ri Paulus 
ra ihih nu luab no, io yak i Silas am 
i Timotius ilo amahun po ra bandar 
hino. 

15Pakasuku' ilo ra Atina sinoo' 
nilo i Paulus ra hino, hili pahaka- 
pahaka' hiano nanduli' ra Biria am 
nangindul ra bilin ri Paulus ri Silas 
am 1 Timotius apasi-pasi sumunu' 
rio. 


I Paulus siino ra Biria. 


16Kotongo' ri Paulus angkuliman 
ri Silas am i Timotius ra Atina, 
asusa' bonsoi huang no ahilong ra 
bandar hino, nga asuang hua ala-ala 
binabaal. !?Intor ra hino, paat 
ri Paulus muoi ra pahun intok nu 
ulun Yahudi sambayang, io aririm- 
bang ra ulun Yahudı am ulun bokon 
ra intok hino ra kawi' nu baal hino. 
Kono po hino ra tuki-tukir nu orou ra 
io muoi ra pasar, io aririmbang ra 
tukir nu ulun siino ra intok hino intor 
ra baal hino. 18Guru-guru' nu ugama 
Ipikuras am ugama Sitoa inuoi kalit 
ri Paulus. Kula-kula' ulun ra lolot 

Inuluh Anopagus 


nilo mindahu, “Aun hua kapandayan 
nu ulun hitu? Kaiti' yak nga apan- 
dayan natu, okotoh nak io mindahu!” 
Siino po bokon mindahu, “Ambala' 
huat ulun hitu ra baal nu ala-ala nu 
bansa' bokon.” 

Ilo mindahu kono hino nga am- 
bala' hua i Paulus ra baal ri Yasus 
am intor ra baal anduli' aayah” intor 
ra patayan. 19Hili ibito' nilo i Paulus 
ra saumi pantitiwalan ra inuluh 
Ariopagus, ra hino ilo inindahu rio, 
“Asiha' akai akapandai ra panguba- 
san bahuon balain mu hitu. 20Nga 
oko ambala' ra baa-baal kalalaban 
pangkinangahan mai. Intor ra hino 
asiha' akaı apandai ra atungon no.” 
21(Nga kawi' nu ulun amahun ra 
Atina am ulun bansa' bokon amahun 
ra hino asiha' bonsoi angawi' ra paat 
nilo ra angkinongoh am ahayam ra 
baa-baal nakabahu.) 

22Paat ri Paulus tinumuor ra ting- 
kuangon nu ulun nilumulur ra 
Ariopagus hino, rahu ri Paulus, “U 
pahaka-pahaka' ulun nu Atina! 
Kawi" nu baal akito ku akau okotoh 
bonsoi ra ugama mi. 23Nga paat ku 
lako-lakou namalibung ra bandar mi 


am ampahuang ra intok-intok mi 
sumambayang, nakito ku po saumi 
intok nu taak mi, intok hino siino 
sinuratan, rahu kono, “Tayar nu ala 
ikaa napandayan.' Intor ra hino ala 
intok mi sumamba ra hino, io yak 
ikaa apandayan mi, hino nga Ala 
balain ku ramuyun tu. 24Ala 
napasauk ra tana' hitu am kawi' nu 
suot no, io nga Tuhan ra limbowon 
am tana' tu. Ikaa io murong ra pahun 
pamulian ra binabaal nu ulun. 25Ikaa 
pakuan no akiinsuyp ra atu-atu intor 
ra ulun, nga io hua nanaak ra bayah 
am pinawo am kawi' nu atu-atu ra 
ulun. 26Intor ra sangulun yak io 
napasauk ra kawi' nu bansa' am 
nanusub rilo amahun amaluput ra 
tana' hitu. Io po nga nanantu' intor ra 
puu-puun nali, sanggilan am aun in- 
tokon nilo auma' aayah. 27 Ala nangu- 
ma' ra baal hino hili ilo ahuyum rio. 
Io asiha' rilo akatiwol rio ra paat nilo 
ahuyum rio. Io yak topot no Ala ikaa 
atawoi ra tuki-tukir taka. 28Ohondo' 
ra rahuon nu ulun, Ttaka aayah am 
mingkuli am siino ra tana' hitu nga 
intor hua ra kuasa' no.” Ohondo' yak 
ra rahu sisindiron rahuon nu ulun 


v17:18 Yasus am intor ra baal anduli' aayah: Karuo kono am Yasus am intor ra baal nu luatan. 
Luang nu rahu Yunani, rahu sakot “luatan intor ra patayan” auma' poyo ration ra inggalan 


nu saumi ala binabaal. 
17:24-25 1Raj. 8:27, Yas. 42:5, Inu. 8:47 

bansa' mi. Rahu kanilo, “Kawi' taka 
io hino anak-anak no. 

291ntor ra hino, kono itaka anak- 
anak nu Ala, ikaa itaka ampahuang 
ra Ala hino ohondo' ra binabaal intor 
ra maas, pirak am batu binaal maya' 
ra pandal nu ulun amaal. 30Paat taka 
ikaa akapandai ra kasiha' nu Ala 
ikaa io parayu-rayus amaratu' ra 
ukum. Io yak raino io anusub ra kawi' 
nu ulun ra luput nu tana' tu mulou 
sumamba ra ala-ala bokon am 
sumamba yak rio. 31Nga io nopongo 
nanantu' ra saumi paat amutus ra 
sala' nu tana' hitu ra pamutusan no 
otopot, karaya' hino auma' maan nu 
sangulun nopongo pinili" nu Ala. Hili 
kawi' nu ulun angintopot ra baal 
hino, ra Ala nopongo napakaayah ra 
ulun hino intor ra patayan!” 

32Pakaringoh ulun hiano intor ra 
baal anduli' aayah intor ra patayan, 
io yak siino ulun intor ra lolot nilo na- 
ngurit ri Paulus. Siino po ulun bokon 
mindahu, “Asiha' akai po angkino- 
ngoh ra pahaka' ambala' intor ra baal 
hitu.” 

33Hili i Paulus inakou intor ra 
nantitiwalan hino. 3410 yak siino intor 
ra lolot nilo sumungkor ri Paulus am 
angintopot ri Yasus, ulun hiano io 
hino Dionius ulun nu ugama 
Ariopagus, am sangulun ruandu' i- 
ninggalanan ri Damarais, am kula- 
kula po ulun bokon. 


I Paulus siino ra Korintus 


18 IKalibos hili bi ri Paulus inakou 
ra bandar Atina inuoi ra bandar 
Korintus. 2Ra hino io nakatiwol ra sa- 
ngulun ulun Yahudi ininggalanan 
ri Akwila, ra pahulu li io intor ra 
daira Pontus. Akwila am andu' no i 
Priskila bahu yak inatong ra Korintus 
nga Raja' Kalaudius nanusub 
napaakou ra kawi' nu ulun Yahudi 
amahun ra Ruum. I Paulus pono' am 
inuoi nangaas rilo ruo. 3Hili io in- 
urong po ra hino am nangkaraya' ni- 

rumangan rilo nga pahuyuman nilo 
ra usin ohondo' yak ri Paulus, io hino 
amaal ra kiim. 4I0 yak tuki-tukir nu 
Orou Taahan, muoi yak i Paulus ra 

ahun intok nu ulun Yahudi sam- 

ayang, io aririmbang apaintopot ra 
ulun Yahudi am poyo ulun Yunani, 
hili ilo angintopot ri Yasus. 

5Pakasuku' i Silas am i Timotius 
ra Korintus intor ra Makidonia, tukir 
nu paat yak rahili i Paulus ambala' ra 
aho intor ra Ala ra ulun Yahudi, ra 
i Yasus nga Raja' Kaayahan nirandi' 
nu Ala. 610 yak ikaa hua mulou ilo 
kumalit am apasala' rio, intor ra hino 
kangkabi' ri Paulus kaau nokosokot 
ra Sampayau nano anatandu' rai 
Paulus ikaa amalihua. Rahu kono, 
“Kono akau aukuman nu Ala, akau 
yak katangan ra sala'! Intor raino am- 
bala' au yak ra ulun bansa' bokon.” 
7Hili i Paulus inakou intor rilo 

inuoi ra pahun maar nu pahun intok 
sambayang hino. Pahun hino pahun 
nu sangulun ulun bansa' sala' 
Yahudi, 10 yak ulun hino sumamba ra 
Ala. Inggalan nu ulun hino i Titus 
Yustus. 81o yak i Krispus, mamaayo 
nu pahun intok sambayang hino a- 
ngintopot ra Tuhan Yasus ilo san- 
sulapan. Am asuang po ulun bokon ra 
Korintus nakaringoh ra Aho binalaan 
ri Paulus, ilo nangintopot ri Yasus 
am nirorob. 

9Sala' hili ka londom Tuhan 
napakito ri Paulus ra saumi pinakito, 
rahu kono, “Ikaa oko alaa'! Ikaa oko 
mulou ambala'. 19Nga au amarangan 
riun. Kaando' kasangulun akaalap a- 
am riun ra atu alaat, nga asuang 
ulun nu bandar hitu angintopot 
rakon.” 

HIntor ra hino i Paulus pono' am 
inurong po ra Korintus sangupok am 
onom ngabulan buoi no am nangubas 
rilo ra rahu nu Ala. 

12Paat ri Galio nasauk ra Gabunor 
nu daira Akaya, ulun Yahudi saumi 
huang nanakub ri Paulus am nangibit 
rio ra intok pamutusan. BIlo namala' 

ra rahu kono hitu, “Ulun hitu anusu- 
nusub yak ra ulun asuang ra sumam- 
ba ra Ala maya' ra arat ikaa ohondo' 
ra Arat sinuratan ri Musa!” 

14Atiindahu halan i Paulus 
lumimbang, io yak napasi' no hua i 
Galio inindahu ra ulun Yahudi, rahu 
kono, “U ulun Yahudi! Kono rahu 
binalaan mi hitu topo-topot saumi 
kalaatan, topot no halan tumaan yak 
au angkinongoh ra rahu binalaan mi 
hitu rakon. 15To yak baal hitu io hino 
pangkakalitan intor ra baal nu rahu 
am inggalan-inggalan am poyo arat- 
arat mi tohom! Akau yak nga amutus 
ra baa-baal kono hitu!” 

16Hili 1 Galio napahiru' rilo inin- 
saloh ra intok pamutusan hino. 
17Takubo' nilo i Sostinis mamaayo 
nu pahun intok sambayang hino, am 
nangumbal rio ra tingkuangon nu 
intok pamutusan. Io yak i Galio ikaa 
amahuang ra baal hino. 


I Paulus nanduli' ra Antiokia 


18Kalibos baal hino, nabuoi po 
i Paulus inurong ra Korintus. Orou 
bokon li hili ilo inakou am rahu no ra 
kawi' nu ulun nangintopot ra intok 
hino, “Huang mi yak amahun.” 

Hili io am i Priskila ansawo ri A- 
kwila inuran ra paraau maayo inuoi 
ra Siria. Ikaa po ilo inakou ra Kang- 
kiria, kikisi' pahulu ri Paulus abuk 
nano, nga abuk no hino pinahusu' no 
kolonggoyo' nga siino hua randi' no 
ra Tuhan.” 

1Pakasuku' ilo ra Ipisus, iruani' 
no ri Paulus i Priskila ilo ansawo 
ri Akwila, hili io inunsop ra pahun 
intok sambayang am aririmbang 
ahayam am ampahuang. 20Huuto' 
nilo po halan i Paulus abuo-buoi 
mayan ra hino rumangan rilo, io yak 
aangas hua i Paulus. 21Hama' pono' 

kono hino, ra paat no mintor no, rahu 
kono, “Kono maya' ra kasiha' nu Ala, 
anduli" au pora hitu.” Pongo no inin- 
dahu, hili 10 inakou intor ra Ipisus. 

22Tuun io ra Kaisaria, bi no inuoi 
ra Yarusalim muoi apasuku' ra tabi' 
ra kawi' nu ulun nangintopot ra hino, 
hili io narambus ra Antiokia. 23Kula- 
kula' buoi no inurong ra hino, hili io 
inakou po inuoi nangaas ra daira 
Galatia am Prigia muoi apaingkotoh 
ra intopot nu kawi' nu ulun nanginto- 
pot ra intok hino. 


I Apolos inuoi ra Ipisus am 
Korintus 


24Paat nu hili ratong nu sangulun 
ra Ipisus inggalan no i Apolos. Ío sa- 
ngulun bansa' Yahudi am inanak ra 
Aliksandaria. Apandai io ahayam am 
apandai po ra rahu nu Kitap, 25am 
nopongo 1nubas ra aun koson angau- 
lih ra pangubasan intor ra baal 
ri Yasus. Intor ra binsuat nu huang 
no, io inuoi nangubas topo-topot 
intor ra baal ri Yasus, hama' no 
pono" rorob ri Yahaya li yak napan- 
dayan no. 26Intor ra kaatasan nu 
huang ri Apolos, io angimuun am- 
bala' ra ulun muoi ra pahun intok 
sambayang, am pakaringoh i Priskila 
ami Akwila ra pangubasan nano 
ibito' nilo io ra pahun nilo no. Ra 
hino ilo nangubas po ra baal nu 
babaas nu Ala ra apakaayah ra ulun 
mimpuun ri Yasus. 27Hili popor no 
i aps asiha' muoi ra Akaya. Intor 
ra hino ulun nangintopot ri Yasus 
amahun ra Ipisus nanulis ra surat 
sumuku' ra pahaka-pahaka' anginto- 
pot ri Yasus amahun ra Akaya, hili 
ilo AOR ri Apolos ra pahun 
nilo. Am pakasuku' i Apolos ra 
Akaya, pangubasan no hino siino 
balos no ra ulun ra hino nopongo in- 





W18:18 randi' no ra Tuhan: Maya' ra kaubasan nu ulun Yahudi angikis ra abuk io hino tatandu' 
ra saumi maan nirandi no ra Tuhan nopongo inuma' no. 


18:18 Tab. 6:18 

intopot ri Yasus mimpuun ra asi' nu 
Ala. 28Nga apandai hua io bonsoi, io 
akaalap amayau ra ulun Yahudi ra 
luang nu paririmbangan nilo ra ting- 
kuangon nu ulun asuang, Io anilu rilo 
ra rahu nasuratan ra Kitap rai Yasus 
nga Raja' Kaayahan nirandi' nu Ala. 


I Paulus inuoi ra Ipisus 


1 IKotongo' ri Apolos siino ra 
9 Korintus, 1 Paulus lako-lakou ra 
solor ra pandalaman nu daira hino 
am suku' no rahili ra Ipisus. Ra hino 
io nakatiwol ra kula-kula' ulun nopo- 
ngo inintopot ri Yasus. 2Pangkimuot 
i Paulus rilo, rahu kono, #“Nakaalap 
no ki" pahaka' ra Ro nu Ala ra paat 
mi inintopot ri Yasus?” 

Limbang kanilo, “Kaa poyo. Am 
ikaa po nakatinrol akai ka siino Ro 
nu Ala.” 

3Pangkimuot i Paulus rilo, rahu 
kono, “Aun ki' intopoton mi ra paat 
mi nirorob?” 

Limbang nilo, “Akai intopot ra 
rorob a ri Yahaya Omomo- 
rorob.” 

4Hili rahu ri Paulus, “I Yahaya 
Omomororob ra ulun, anatandu' ra 
ulun hiali ra ilo nopongo inimpoi ra 
kawi' nu sala' nilo. Io yak kotongo' nu 
hili pono' am pambala' po i Yahaya 
ra ulun Israil ra angintopot yak ra 
ulun matong bahu sumunu' rio, io 
hino 1 Yasus.” 

SKaringoh nilo rahu hino, 
pakirorob ilo nga ilo angintopot ra 
Tuhan Yasus. 5Am paat ri Paulus 
nonompok ra timpululuu nilo, Ro nu 
Ala nanguasa' rilo, hili ilo angimuun 
mindahu ra rahu ikaa aratian am am- 
bala' ra Aho intor ra Ala. 7Simpung 
nu ulun hiano oopor am ruo ngaulun. 

8Buoi nu talu bulan i Paulus aatas 
ambala' ra kawi' nu ulun ra pahun 

intok sambayang am aririmbang rilo 
ra 10 apaintopot rilo intor ra baal nu 
Ala amihang ra ulun. 9o yak siino 
kula-kula' ulun ra lolot nilo ikaa min- 
suhut ra rahu am ikaa angintopot. Ra 
tingkuangon nu kawi' nu ulun 
nilumulur ra intok hino, ilo apasala' 
ra pangubasan intor ra baal nu 
babaas nu Ala ra apakaayah ra ulun 
mimpuun ri Yasus. Intor ra hino bi 
ri Paulus inakou intor ra lolot nilo, 
am nambaya' ra ulun maya' ri Yasus 
inuoi ra sulap pahayaman ri Tiranus. 
Ra intok hino, tuki-tukir nu orou“ io 
angkimuot am amalimbang po ra 
rahu nu ulun ra intok hino. 1910 
parayu-rayus nanguma' ra baal hino 
ra buoi nu ruo ngaupok suku' ra 
kawi' nu ulun amahun ra luput nu 
daira ra Asia nakaringoh ra rahu nu 
Tuhan, io hino ulun Yahudi am poyo 
bansa-bansa' bokon. 


Anak-anak ri Sikiwa 


11 Ala napasauk ra tatandu-tatan- 
du' kalalaban lumangus ri Paulus. 
1?Kono kain pamimiir ra longon 
tohom ri Paulus karuo kono am kain 
pomomongkos ri Paulus ra awak no 
ibiton ra ulun arualan, ulun hiano 
napihah intor ra aruol nilo am saitan 
pono' sinumulor rilo, nahiru' intor 
rilo. 13Siino kula-kula' ulun Yahudi 
lumaahon muoi ra atu-atu yak intok, 
apahiru' ra saitan sumulor ra kula- 
kula' ulun. Ulun lumaahon hiano 
anutuku' apahiru' ra saitan hiano ra 
ilo mindahu ra inggalan nu Tuhan 
Yasus. Rahu kanilo ra saitan hino, 
“Ra inggalan ri Yasus balain ri 
Paulus hino, au apahiru' ramuyun!” 

14Siino tulu' ngaulun anak nu 
mamaayo nu imam, ininggalanan ri 
Sikiwa 1lo tulu' ngaulun nanguma' ra 
baal hino. 15To yak rahu nu saitan 





X19:9 siino kula-kula' rahu nasuratan ra buku nakalair, rahu kono: intor ra jaam 11:00 ra orou 


suku” ra jaam 16:00 ra kamayon. 


19:4 Mat. 3:11, Mrk. 1:4, 7-8, Luk. 3:4, 16, Yah. 1:26-27 

hino rilo, “I Yasus akaulihan ku ami 
Paulus pono' am akaulihan ku, io yak 
akau hitu aun akau kaulun?” 
16Hili ulun sinulor nu saitan hino 
tinumundak nongoloou rilo suku' ilo 
nahiru' ra pahun hino, am ilo 
nanapilat am nanalabasan, nga kawi' 
nu pakai siino ra inan nilo bibininta'. 
1Kawi' nu ulun Yahudi am bansa' 
sala' Yahudi amahun ra Ipisus naka- 
ringoh ra baal nasauk hino, hili kawi' 
nilo no pono' am nangkalaa'. Intor ra 
hino inggalan nu Tuhan Yasus indu- 
indul ansukon. 18Asuang ulun na- 
ngintopot ri Yasus, inatong am 
nangangku ra kawi' nu inuma' nilo 
alaat ra pahulu li ra tingkuangon nu 
ulun asuang. 19 Aun ulun siino sasam- 
ui am tinohom, namalulur ra buku- 
buku nanulisan nilo am nonolob ra 
tingkuangon nu ulun asuang. Loho nu 
buku-buku hiali simpung no maar 
limo ngoopor nga iba usin pirak. 
201ntor ra baal kalalaban bonsoi 
hiano rahu nu Tuhan' indu-indul 
atahoh am aaho. 


Susa' maayo nasauk ra Ipisus 


2I1Kalibos baal nasauk hino, 
i Paulus nangalap ra bantasan”” no 
muoi ra Makidonia am Akaya hili 
parambus ra Yarusalim. Rahu 
ri Paulus, “Alibos hino, ikaa mulalas 
muoi au po ra Ruum.” 

22Hili io nanusub ra ruo nga ulun 
anginsuup rio, io hinoi Timotius am 
Irastus muoi ra Makidonta, ra koto- 
ngo' no murong kula-kula' buoi ra 
daira Asia. 

23R a paat nu hili nga susa' maayo 
nasauk ra Ipisus nga puun hua ra pa- 
ngubasan intor ra baal ri Yasus. 
24Ng a bandar hino siino hua sangu- 

lun ininggalanan ri Dimitrius, 
namaal ra pahun borook pinapatung 
hino intor ra pirak. Io hino pahun nu 
ala binabaal inggalan ala Artimis. 
Karaya' maan nu ulun hino asuang 
bonsoi usin aalap nu kawi' nu ulun 
angkaraya' rio rano. 2SIntor ra hino io 
namalulur ra kawi' nu ulun angkara- 
ya' rio no am kawi' nu ulun ambabaal 
ra pirak, hili rahu no, “Pahaka- 
pahaka'! akau akapandai ra asuang 
usin aalap taka intor ra karaya' taka 
hitu. 26Raino pahaka' akapandai am 
nakaringoh ra aun inuma' nu sabiton 
ri Paulus hino. Io mindahu ala-ala 
binabaal inuma' nu ulun sala' ka 
topo-topot ala. Am intor ra rahu no 
hino asuang no ulun angintopot ra 
angubasan no, sala' ka Ipisus tu yak, 
10 yak ra luput nu daira Asia hitu. 
27Kalaatan natu io hino karaya' taka 
onsoi hitu usamon nu ulun bokon. 
Am sala' ka hino yak. Labing po 
pahun nu ala Artimis kaando' balos 
ra pamahuangan nu ulun am poyo 
kuasa' no atandul hino auma' alawo. 
Lai' halan am io nga ala binabaal an- 
sukon nu kawi' nu ulun amahun ra 
Asia tu am amahun ra luput nu 
tana'!” 
28Pongo nu ulun hiano nakaringoh 
ra rahu no hino, karuol bonsoi huang 
nilo no, hili ilo Nampa Kan, rahu 
kanilo, “I Artimis yak ansukon, ala 
nu ulun Ipisus!” 
29Hili susa' maayo hino nakarayol 
suku' ra bandar no. Hili kawi' nu 
ulun nanguma' ra baal hino nanakub 
ri Gayus am i Aristarkus, io hino 
ulun nu Makidonia namarangan 
ri Paulus, hili ilo namaralaat rilo 
inuoi ra sotadium nu bandar hino. 
30Asiha' halan i Paulus muoi am- 
bala' ra ulun asuang hiano, io yak 


19:19 usin pirak: Sampila usin pirak io hino hari' songorou ra tayr nu sangulun angkaKaraya' 


(Lai' ra Matius 20:2). 


219:20 Intor ra baal...rahu nu Tuhan: Karuo kono am, Hili intor ra kuasa' nu Tuhan, aho hino. 
a419:21 I Paulus nangalap ra bantasan: Karuo kono am, intor ra haak nu Ro, nangalap ra 

ulun nangintopot ri Yasus rano 
nomopol rio. 31Am kula-kula' po 
mamaayo nu daira ra Asia hino, io 
hino ulun sumindangan ri Paulus, 
nanusub ra kula-kula' ulun muoi 
pamala' ri Paulus hili io ikaa muoi ra 
sotadium hino. 

32Kotongo' nu hino kawi' nu ulun 
nilumulur ra sotadium hino 
nakuriabut. Siino ulun ampaluap 
kono hitu, siino po ampaluap kono 
soro, nga asuang hua ulun ra lolot 
nilo no 1kaa akapandai ra aun puun 
nilo nilumulur ra intok hino. 33Sam- 
piruo intor ra lolot nu ulun hiano am- 
pahuang ra i Aliksandor akakuasa' 
ra kawi' nu baal hino, nga io hua 
sinusub nu ulun Yahudi tumuor ra 
tingkuangon nu ulun asuang. Hili 
i Aliksandor nangumang ra longon 
no asiha' paindahuon opokotopot ra 
inan no ra tingkuangon nu ulun 
hiano. 341o yak paat nilo nakakito ra 
io ulun Yahudi, pasisinggau' ilo 
nilumuap, “I Artimis yak ansukon, 
ala nu ula Ipisus!” Buoi nilo nam- 
paluap io hino ruo jaam. 

3SPopor no ulun anunulis ra ban- 
dar nakaalap nopolotos ra ulun 
asuang hiano. Rahu kono, “Akau 
ulun amahun ra Ipisus! Kawi' nu 
ulun nakapandai ra bandar Ipisus 
nga nanalaah namului ra pahun nu 
ala Artimis am batu intok nu ulun 
sumamba naratu' intor ra limbowon. 
36Kaando' kasangulun po omopol ra 
baal hitu. Intor ra hino onsoi akau 
lumotos am ikaa bulinga-lingat angu- 
ma' ra baal hitu. 37Ulun hiatu inibit 
mi ra intok hitu sala' ka hinaau nilo 
pahun nu ala binabaal karuo kono 
am nahuyai ra ala binabaal taka hino. 
38Kono i Dimitrius am ulun angkara- 
ya' rio rano siino papasalaan ra sa- 
ngulun, onsoi nahi ilo angibit ra baal 
hino ra pahun pamumutusan. Ulun 
Amumutus ra baal hino hai-hait ang- 
kuliman am mamaayo nu TUN 
pi am siino yak hai-hait. 3910 ya 

ono siino po baa-baal bokon 

kasihaan mi, baal hino yak putusan ra 
saumi pahahayaman otopot nu 
mamaayo. 40Nga baal nasauk ra orou 
hitu apasusa' yak ritaka. Tantamon 
naapo itaka tumabuh ra pihangan nu 
Ruum, nga kaando' ka saumi po 
asauk ra pamarahuan ra itaka 
amalihua anguma' ra susa' maayo 
hitu.” 

41Pongo nu anunulis ra bandar 
hino inindahu ra kawi' nu baal hino, 
sususubo' no paulio' ulun asuang 
hiano. 


I Paulus inuoi ra Makidonia 
am Yunani 


20 IPanduli' koonso1 baal nasauk 
ra Ipisus hino, ipahi' ri Paulus 
luluro' kawi' nu ulun nangintopot 
rano am nambala' apaingkotoh ra in- 
topot nilo. Hili io mindahu amahun 
yak onsoi-onsoi am bi no rahili inuoi 
ra Makidonia. 210 inatong ra daira ra 
luput nu Makidonia am nambala' ra 
kawi' nu ulun nangintopot ri Yasus ra 
daira hino, apaingkotoh ra intopot 
nilo. Pongo no nambala' bi no inuoi 
ra Yunani. 

3Talu ngabulan io inurong ra intok 
hino. Hili paat no amalai-lair angku- 
kum ra muran ra paraau maayo muoi 
ra Siria, siino aho naringoh no ra ulun 
Yahudi nampapakat ra amatoi rio. 
Intor ra hino 10 nangalap ra bantasan 
anduli' lumangus ra Makidonia. 
4I Sopoator anak ri Pirus intor ra 
Biria inaya' ri Paulus. Kono po hino 
ri Aristarkus am i Sikundus ulun nu 
Tasalonika, am i Gayus ulun nu 
Dirbi. Am poyo i Timotius, i Tik- 
hikus am Tropinus ulun hiano intor 
ra daira Asia. 5Pamahulu ilo am 
Kulimani' nilo akai ra Toroas. 

6Kalibos Irau Ruti' Kaando 
Tatauk Apakambang, hili akai inuran 
ra paraau maayo inakou intor ra 
Pilipi. Limo orou lolot no pahaham- 
bot po akai -ra Toroas, am tulu' orou 
po buoi mai inurong ra hino. 

Pamupusan ri Paulus matong ra 
Toroas. 


7Londom nu orou minggu'?? 1i 
kawi' mai nilumulur angakan ohon- 
do' yak ra sangaka'. Pambala" pahulu 
i Paulus ra kula-kula' ulun siino ra 
hino, nga makou hua io ra suaban 
nali. I Paulus nambala' suku' ra ta- 
nga' nu londom. 8Luang nu sulap 
solor ra rasawat no, asuang lampung 
ra intok mai nilumulur no. 9Sangulun 
mambulok ininggalanan ri Tutikhus 
nanturung ra rindila'. Nga ikaa po 
hua mulou i Paulus ambala', mam- 
bulok hino atikoolong bonsot suku' io 
nokokoolong am naratu' intor ra ton- 
tom katalu. Paat nilo nangakat rio am 
lai-lair noyo inatoi. 1010 yak tuun 
ri Paulus am parambus no 
hinumaba' am namahapus ra am- 
bulok hino. Rahu ri Paulus, “Ikaa 
akau angkaamo, aayah poyo!” 

11Panduli' po i Paulus ra rasawat, 
hili io nanayar ra ruti' am nasising- 
gau' nangakan. Nabuoi io nambala' 
ra ulun siino ra intok hino suku' yak 
natawang, hili io inakou. 12Ulun 
hiano nangibit ra mambulok nanduli' 
naayah hino ra pahun nano. Angin- 
suat bonsoi huang nilo am huang nilo 
pono' am asanang bonsai. 


Intor ra Toroas am bi inuoi ra 
Milotus 


13Bi mai inuoi uran ra paraau 
maayo hili namahulu inakou inuoil ra 
Asos muoi aniwol ri Paulus apauran 
rio ra paraau ra hino. Io nopongo 
nanantu' ra lakou hino, nga 10 maya' 
ra asak am tuun ra Asos. Pongo mai 
nakapantiwol ra Asos, am uran no 
ri Paulus ra paraau maayo inuranon 
mai, hili akai namparaau inuoi ra 
Mitilini. 15Intor ra hino akai uran- 
uran yak ra paraau, suaban nali 
pakasuku' akai ra intok atalupakan 

ra pulou Kios. Indul nali pakasuku' 
akai ra pulou Samos am songorou 
lolot no pakasuku' akai ra bandar 
Milotus. 161 Paulus nangalap ra ban- 
tasan ra ikaa mapit ra Ipisus, hili ikaa 
abuoi yak lalayau ra daira Asia. 
Kasiha' no, io apasi-pasi matong ra 
Yarusalim ra paat nu Irau Pantakos- 
ta. 


I Paulus mindahu ra rahu 
pansusuayan ra ulun nu Ipisus 


17Intor ra Milotus i Paulus nam- 
bilin ra ulun nu Ipisus akitaak ra 
mamaayo nu ulun nangintopot 
matong tumiwol rio ra Milotus. 
18Pakasuku' ilo, rahu ri Paulus rilo, 
“Pahaka-pahaka' ku, akau nakapan- 
dai ra bayah ku ra buoi ku siino ra 
lolot mi ra puun ku inatong ra Asia 
hitu. 19Ra huang rumaliwi' am lomou 
asuang, au angkaraya' ra tayar nu 
Tuhan ra paat aila' nalimanan ku, 
nga kasiha' nu ulun Yahudi alaat 
bonsoi. 20Apandayan nu pahaka' ra 
au ikaa anunuloon amala' ramuyun 
ra atu okotool ra tayar mi. Au angu- 
bas ramuyun ra pantitiwalan nu ulun 
asuang am pahun mi. 2!Ulun Yahudi 
karuo kono am ulun bansa' bokon 
hai-hait yak au apamahuang hili ilo 
mimpoi intor ra sala-sala' nilo am 
matong ra Ala, am angintopot ra 
Tuhan Yasus. 

223R aino, maya' ra susub nu Ro nu 
Ala, au muoi ra Yarusalim. Am ikaa 
akapandai au ra aun asauk rakon ra 
hino. 23A pandayan kutu io hino ra 
tuki-tukir nu bandar, Ro nu Ala no- 
pongo nambala' naminton rakon, ra 
ikaa mulalas au unsapin ra riil am 
aila' ra Yarusalim. 2410 yak ikaa au 
ampahuang ra bayah ku hitu. Kasiha' 
ku io hino angawi' yak ra karaya' 
tinaakan nu Tuhan Yasus tu rakon 
am olondon ra panusuban no suku' ra 


bb20:7 Londom nu orou minggu' :Karuo kono am, minggu’ nu londom 

au matoi nga ambala' yak ra Aho 
Onsoi intor ra baal nu asi' nu Ala. 

251nuoi au no nangubas ra kawi' 
mi am inuoi au no nambala' intor ra 
baal nu Ala amihang ra ulun. Apan- 
dayan ku raino ikaa no au akatiwol 
rahili ra kawi' mi. 26Intor ra hino am- 
bala' raino au bonsoi ramuyun ra 
orou hitu, ra kono siino ra lolot mi 
aukuman nu Ala ra orou naaling, 
sala' ka au katangan ra sala' hino. 
27Ikaa ihondo' au pahiru' ra karaya' 
ku hitu ra aparati' ramuyun ra 
babaas nu Ala. 28Onso1 akau angia- 
ha' ra inan mi tohom am angiaha' po 
ra kawi' nu ulun nangintopot nopo- 
ngo tinaakan ramuyun nu Ro nu Ala 
ra maan mi piahai', nga akau nopo- 
ngo pinasauk ra ahihilong ra ulun na- 
ngintopot hiano. Piahain mi talaaho' 
ulun nangintopot hiano ohondo' ra 
ulun ahahalung ra rumba no, nga 
Ala” nopongo napasauk ra ulun na- 
ngintopot hiano asauk ra tohom no 
mimpuun ra pinatayan nu Anak no 
tohom. 29Kono akaakou po au rahili, 
ikaa mulalas ulun ohondo' ra uku' nu 
katanaan asangit hiano auma' 
matong ra lolot mi am angila' ra ulun 
piahain mi rano. 

30Siino po rahili intor ra lolot nu 
pahaka' matong kula-kula' ulun am- 
bala' ra aho ikaa otopot. Ilo anguma' 
kono hino hili ulun nangintopot 
ri Yasus auma' apalir am maya' rilo. 
311ntor ra hino onsoi akau sumiho! 
Huangon mi, nga buoi nu talu upok, 
lomou ku kumalambiis, orou am lon- 
dom ikaa ihondo' au inulou angubas 
ra tuki-tukir nu ulun ra lolot mi. 

32R aino au anaak ramuyun ra Ala 
hili io amiara' ramuyun am hili akau 
olondon ra aho nu asi' nu Ala. Ala 
akakuasa' apaingkotoh ramuyun am 
anaak ramuyun ra barakat barakat 
nopongo nilair nora tayar nu ulun na- 
ngintopot rio, 33Ikaa po ihondo' au 

nakitaak ra usin am sampayau ra atu- 
atu kaulun. #4Pahaka' nopongo 
nakapandai, nga intor ra kotoh ku 
tohom au angkaraya' ra tayar nu 
pahahalir mai ra ranga-rangan ku ra 
akan am pakayan. 35Ra kawi' nu atu- 
atu baal au asauk ra paniluan ra tayar 
mi, nga intor ra mingkotoh angkara- 
ya' kono hitu itaka akaalap anulung 
ra ulun ikaa okotoh. Nga onsoi hua- 
ngon taka aun nopongo binalaan nu 
Tuhan Yasus, rahu kono, “Asatu' 
bonsoi ulun anaak intor ra ulun anga- 
pu. 33 

36Pongo ri Paulus nambala', 
pahulatur io am kawi' nu ulun hiano 
hili ilo sambayang. 37Kawi' nu ulun 
hiano nantangi' am namahapus 
ri Paulus am rahu kanilo, “Tumalaah 
ko makou.” 

38Puu-puun nilo asusa' huang nga 
rahu ri Paulus kono hitu, “Ikaa no 
akau akakito rakon rahili.” Am atari' 
nilo 1 Paulus ra paraau maayo no. 


I Paulus inuoi ra Yarusalim 


2 IPongo mai inindahu huang mi 
1 yak amahun ra mamaayo nu 
ulun nangintopot ra Ipisus, hili akai 
inakou nangiru' rilo. Hili akai 
namaraau am suku' ra pulou Koos. 
Am suaban nali pakasuku' akai ra 
pulou Rodos. Intor ra hino akai 
parayu-rayus namaraau suku' ra ra- 
rampingon ra bandar Patara. 2Ra 
Patara kakito mai paraau maayo 
muoi ra Pinisia. Hili akai inuran ra 
araau hino am namaraau 3am 
akito mai pulou Sipirus ra solor ra 
kait mai. Io yak parayu-rayus yak 
akai namaraau lumangus ra Siria. 
Akai inasak ra Tirus, nga hino intok 
nu ulun nangasak ra barang nu 
paraau inuranon mai hino. 
4Ra intok hino bi mai inuoi na- 
ngaas ra ulun nangintopot ri Yasus, 
am ayan akai rilo ra buoi nu tulu' 


c¢20:28 Ala: Luang nu buku nakalair, Tuhan, patayan nu anak no tohom. Karuo kono am: 

orou. Intor ra tilu nu Ro nu Ala ilo 
nambala' ri Paulus hili ikaa anduli' 
ra Yarusalim. Slo yak kawi' nu buoi 
mai inurong ra hino, bi mai inakou 
nangiru' rilo am inindul po inakou. 
Kawi' nilo no naawi-awi' ra anak 
inuoi nangator ramon suku' ra taning 
nu bandar no. Ra hino ra ihih nu luab 
no kawi' mai pono' nahulatur am 
nasambayang. 6Pongo mai nasam- 
bayang am pantatabi' akai, hili akai 
inuran ra paraau maayo am ilo inuli' 
ra pahun nilo rano. 

7Parayu-rayus akai namaraau 
intor ra Tirus suku' ra bandar 
Potolomais. Ra hino akai inuoi na- 
ngaas ra pahaka-pahaka' nanginto- 
pot ri Yasus ra intok hino, muol tabi' 
rilo, am songorou buoi mai inurong 
rilo. 

8Suaban nali bi mai inakou am 
suku' ra Kaisaria. Ra hino bi mai 
inuoi ra intok nu sangulun ambala' ra 
aho ininggalanan ri Pilipus am in- 
urong ra hino. Io sangulun ra lolot nu 
tulu' nga ulun pinili! ra Yarusalim. 
9 Apat anak no ralaa tinaakan nu Ala 
ra kapandayan ambala' ra aho intor 
ra Ala. 

10Pongo nu kula-kula' orou buoi 
mai ra hino, ratong nu sangulun a- 
ngindul ra rahu nu Ala intor ra Yudia 
ininggalanan ri Agabus. !!To inuoi 
ramon am alapo' no ikat ri Paulus. 
Parambuso' no namungkung 
kalayam am longon no, am rahu no, 
“Hitu nga binalaan nu Ro nu Ala. 
Ulun katangan ra ikat hitu tongko- 
ngon ohondo' ra inuma' kutu, io 
tongkongon nu ulun Yahudi ra 
Yarusalim, am taaki' ra ulun bansa' 
sala' Yahudi.” 

12Kapandai mai baal hino, akai 
am kawi' nu pahaka-pahaka' 
amahun ra Kaisaria nomopol 

ri Paulus ikaa muoi ra Yarusalim. 
1310 yak limbang ri Paulus, “Aun ki' 
balos no ra pahaka' antangi' tu raino, 
apasusa' yak bonsoi ra huang ku? 
Huang ku lai-lair asiha' sala' ka 
takubon yak, io yak asiha' po potoyon 
nga Tuhan Yasus hua.” 

141kaa angkinongoh i Paulus ra 
rahu mai, intor ra hino ulou mai yak 
nomopol rio. Rahu mai rahili, 
“Hama' no kasiha' yak nu Tuhan 
asauk.” 

1SPongo mai inurong ra hino ra 
kula-kula' buoi, kukumo' mai 
barang-barang mai, hili inakou inuoi 
ra Yarusalim. 16Am kula-kula' po 
pahaka' intor ra Kaisaria inuoi pa- 
ngator ramon ra pahun 
ri Manason””, nga pahun nano hua 
pombolongon mai. Manason io hino 
sangulun intor ra Sipirus nakalair in- 
intopot ri Yasus. 


I Paulus inuoi nangaas ri Yakup 


17Pakasuku' akai ra Yarusalim, 
tiwolo' akai nu pahaka-pahaka' ra 
hino ra huang nilo anginsuat bonsoi. 
185yaban nali bi mai nambabaya' 
ri Paulus inuoi nangaas ri Yakup. 
Kawi' pono' nu mamaayo nu ulun na- 
ngintopot am nalulur ra hino. 

19Pongo mai tinumabi' rilo, hili 
i Paulus nahulit ra kawi' nu inuma' 
nu Ala lumangus rio ra lolot nu ulun 
sala' Yahudi. 

20Pongo nilo nangkinongoh ra 
pambalaan ri Paulus hino, kawi' nilo 
nangansu-ngansuk ra Ala. Am hili 
rahu rilo ri Paulus, “Oko nopongo 
nakapandai ra kula-kula' ngaribu 
ulun Yahudi inintopot ri Yasus 
kawi' nilo olondon maya' ra Arat 
sinuratan ri Musa. 21 Am raino, nari- 
ngoh nilo noyo ra oko angubas ra 
kawi' nu ulun Yahudi nakasaang 


dd21:16 inuoi pangator ramon ra pahun ri Manason: karuo kono am: nangibit po ri Manason. 

namahun ra bansa' bokon, hili ilo 
mulou maya' ra Arat sinuratan 
ri Musa. Oko nambala' rilo ra ikaa 
anunat ra anak-anak nilo karuo kono 
am ikaa maya' ra arat nu ulun 
Yahudi. 22Raino ulun Yahudi inin- 
topot hiano ikaa mulalas ilo akari- 
ngoh ra oko siino ra hitu. Kono po 
hino, aun koson no raino? 

230nsol insuhuton mu rahu mai. 
Siino apat ngaulun ra hitu nanguma' 
ra randi' ra tingkuangon nu Tuhan. 
24Intor ra hino, onso1 oko anguma' 
maya' ra arat amahu' ra inan am- 
babaya' rilo, am onsoi oko amalair ra 
usin ra tayar nilo hili abuk nilo auma' 
kikison” hili akaalap auma' sumuhut 
ra randi' nilo. Intor ra oko anguma' 
ra baal hino hili ilo akapandai ra 
kawi' nu naringoh nilo ra baal mu 
ikaa otopot, nga oko pono' hua am a- 
nguma' po ra Arat sinuratan ri Musa. 
2510 yak tayar nu ulun sala' Yahudi 
nopongo inintopot ri Yasus, nangirim 
akai no rilo ra surat ra aun pinutusan 
mai ra ilo ikaa auma' angakan ra 
akan tinaakan ra ala-ala binabaal, 
ikaa angakan ra lumbak, karuo kono 
am kium inatoi ra nasihot am ikaa a- 
nguma' ra maan-maan asumbang.” 

26Suaban nali bi ri Paulus nam- 
babaya' ra apat ngaulun hiano inuoi 
namahu' ra inan nilo maya' ra 
panusuban nu ukum. Hili ilo inunsop 
ra lusar nu Pahun nu Tuhan inuoi 
namala' ra kula-kula' orou po buoi 
no hili aawi' arat amahu' ra inan hino 
am amatoi ra kula-kula' kium asauk 
ra taak nilo tuki-tukir. 


I Paulus tinakub ra Pahun nu 
Tuhan 


21Paat nu buoi nu tulu' orou hino 
maar kawi', kula-kula' ulun Yahudi 
intor ra Asia nakakito ri Paulus ra 

Pahun nu Tuhan. Hili ilo napakaruol 
ra huang nu ulun asuang rano am 
nanakub ri Paulus hili nilumuap, 
28rahu kanilo, “U bansa' Israil, in- 
suupan mi akai! Hitu nga ulun muoi 
ra atu-atu kaintok angubas ra kawi' 
nu ulun ra pangubasan-pangubasan 
apasala' ra bansa' Israil, am Arat 
sinuratan ri Musa am poyo apasala' 
ra Pahun nu Tuhan hitu. Am raino io 
nangibit po ra ulun bansa' sala' 
Yahudi inunsop ra Pahun nu Tuhan 
nabahuan hitu io hino intok pinopol 
ra ikaa auma' unsopon nu ulun 
hiano!” 29(Ilo inindahu kono hino 
nga nakito nilo hua i Tropinus ulun 
nu Ipisus hino ra bandar no baya- 
baya' ri Paulus. Tantam kanilo am 
inibit io ri Paulus ra lusar nu Pahun 
nu Tuhan hino.) 

30Kawi' nu ulun ra bandar hino 
nakuriabut am kawi' nilo no sasimbu- 
simbul nilumulur. Takubo' nilo 
i Paulus am ralaato' painsoloho' ra 
Pahun nu Tuhan. Paat nu hino nga 
poyo totobon nu Pahun nu Tuhan 
tinabanan. 

31Kotongo' nu ulun nanguma' ra 
baal hino lumikot amatoi rı Paulus, 
mamaayo nu sauyar nu Ruum 
binalaan nu ulun bokon, ra kawi' nu 
ulun ra Yarusalim siino ulun asiha' 
amato1 ri Paulus. 32Kapasi-pasi 
mamaayo nu sauyar hino nangibit ra 
kula-kula' katua' nu sauyar am 
sauyar-sauyar bokon hili inuoi ra 
intok nu ulun asiha' amatoi ri Paulus 
no. Pakakito ulun asuang hiano ra 
mamaayo nu sauyar am ranga-ra- 
ngan no rano ulou rahili ilo nangum- 
bal ri Paulus. 33Mamaayo nu sauyar 
hino inuoi ri Paulus am nanakvb rio. 
am nanusub po ra ulun nanangkong 
rio. Am pangkimuot mamaayo nu 
sauyar hino rilo ra aun ki' i Paulus 

hitu kaulun am aun ki' nopongo 
inuma' no. 4Sampiruo ra ulun 
asuang hiano kono hitu am bokon 
rano po mindahu ikaa kono soro"! 
Intor ra baal apakaulingo hino 
mamaayo nu sauyar hino ikaa 
nakarandan ra atu topot nu nasauk 
hino. Intor ra hino io nanusub hili 
i Paulus ibiton ra pahun nu sauyar 
pinahal ra batu. 

35Pakasuku' ilo ra tukar nu pahun 
hino, ulun asiha' amatoi ri Paulus 
hiano iningkotoh iningkuli' muoi a- 
ngumbal ri Paulus, suku' ra i Paulus 
sininggalan yak tampuyungi nu 
sauyar hiano. 35Ulun asiha' amatoi 
ri Paulus hiano sinumunu' ra naali- 
ngan nu sauyar hiano, am salua-luap, 
rahu kanilo, “Potoyon yak io!” 


I Paulus opokotopot ra inan no 
tohom 


37Paat nilo maar munsop ra pahun 
intok nu sauyar hiano, rahu ri Paulus 
ra mamaayo nu sauyar hino, “Auma' 
ki" au ahayam koborook riun Tuan?” 

Pangkimuot mamaayo nu sauyar 
hino, rahu kono, “Apandai ko ki' 
mindahu ra rahu nu Yunani? 38Kono 
po hino, oko hitu sala' kaulun nu 
Masir ra pahulu li kumampatoi am 
nangibit ra apat ngaribu ulun rangan 
no kumampatoi nahiru' ra tana' 
asuang ra batu am inahison no?” 

39 Li1mbang ri Paulus, “Au bansa' 
nu ulun Yahudi. Inanak au ra bandar 
Tarsus, bandar aulu' bonsoi ra nagiri 
Kilikia. Au akitaak riun anusub 
apaindahu rakon ra ulun hiatu.” 

40Hili pamalihua mamaayo nu 
sauyar hino apaindahu ri Paulus, i 
Paulus pono' am tinumuor ra tukar 
no, hili nangumang ra longon no ra 
ulun hiano. Kawi' nu ulun hiano 
pono' am nilumosos. Hili i Paulus in- 
indahu rilo ra rahu Ibarani. Rahu 
ri Paulus, 

77 1 'Ama-ama' am pahaka- 
pahaka' kaawi'! Au amala' 
ramuyun ra atu rahuon ku ra au opo- 
kotopot ra inan ku tohom. Onsoi ki- 
nongohon mi rahu ku!” 

2Karingoh nilo ra i Paulus min- 
dahu ra rahu Ibarani, labing po losos 
nilo. Hili i Paulus sinumaup po inin- 
dahu ra rahuon nano. 3Rahu 
ri Paulus, “Au hitu bansa' nu ulun 
Yahudi, au inanak ra Tarsus ra 
pamahunan nu Kilikia, io yak 
kinaayo hua au ra Yarusalim tu am 
inubas bonso-bonsoi ri Gamalil 
mamaayo nu kawi' nu guru'. Intor ra 
Arat sinuratan ri Musa ra tayar nu 
aki taka rali. Au pono' am apinso' a- 
nguma' ra karaya' nu Ala, ohondo' ra 
kawi' nu pahaka' siino ra hitu ra orou 
hitu. 4Au nangila-ila' ra ulun nangin- 
topot ra pangubasan bahu hino suku' 
inatoi. Kawi" nilo siino ungkuyon am 
siino po ruandu', au nanakub rilo am 
napaunsop ra riil. 5Kinatuaan nu 
Imam am kawi' nu Ulun Amumutus 
ra arat nu ugama pono' am inindahu 
ra au ikaa ambubuak. Nga ilo hua no- 
pongo nanaak rakon ra surat kuasa' 
pinasuku' ra tayar nu ulun Yahudi 
amahun ra Damsik. Intor ra kuasa' 
nu surat hino au akakuasa' anakub ra 
kawi' nu ulun angintopot ra panguba- 
san hino, am angibit rilo ra 
Yarusalim ra maan potoyo'.” 


I Paulus nahulit ra atu 
nalimanan no 


6“Paat ku makou am maar suku' 
ra Damsik ra paat no tanga' orou li, 
ulali-lali' nu binuntul awantang 
onsoi intor ra limbowon namuntul 
ra libung ku. 7Kaaba' au ra tana' am 
pakaringoh au ra mindahu li rakon, 
rahu kono, “Saulus, Saulus! Kulo ki' 
oko angila-ngila' rakon?’ 
8Pangkimuot au ra mindahu hili, 
rahu ku, Tuan, aun ki' oko kaulun?” 

Limbang kono, “Au nga i Yasus 
ulun nu Nasarit ilaan mu hino.” 

9Kawi' nu ulun rangan ku rali 
nakakito ra binuntul awantang hino, 
io yak ikaa ilo akaringoh ra rahu 
ahayam rakon li. 10Hili au nangki- 
muot po, Tuhan, aun ki' auma' maan 
ku raino? 

Limbang nu Tuhan, “Lumuat ko 
am bi muoi ra Damsik. Ra hino 
naapo pamalaan riun ra kasiha' nu 
Ala ra atu auma' maan mu. 

11Paat nu hino po au nobolou nga 
natutur hua mato ku nu binuntul 
awantang bonsoi hino. Intor ra hino 
haako' au yak nu ranga-rangan ku 
ibito' ra Damsik. 

12Ra intok hino siino sangulun i- 
ninggalanan ri Ananias. Io sangulun 
otopot ra kaayahan am olondon a- 
nguma' ra Arat sinuratan ri Musa. 
Kawi' nu ulun Yahudi amahun ra 
Damsik ainsuatan ri Ananias nga io 
hua sangulun onsoi huang. 1310 in- 
atong inuoi pahilong rakon, io 
tinumuor ra talab ku am rahu kono, 
“Saulus pahaka' ku. Onsoi oko 
akakito po raino!” 

Paat nu hili au naningaa' am 
parayus ku nakarat am nakakito rio. 
14Am rahu no rakon, “Ala nu aki taka 
rali nopongo namili' riun hili oko 
akapandai ra kasiha' no, am akakito 
am poyo akaringoh ra rahu ri Yasus 
io hino Amba nu Ala anguma' ra 
kasiha' nu Ala. 15Oko ambabala' ra 
kawi' nu ulun ra aun nakito am nari- 
ngoh mu. !6Raino ikaa no ahikabuoi 
ko. Lumuat ko am akirorob ko. Onsoi 
ko sambayang ra Tuhan hili oko 
labusin intor ra kawi' nu sala' inuma' 
mu.” 


Ala nanusub ri Paulus muoi 
ambala' ra bansa' sala' Yahudi 


17“Panduli' au ra Yarusalim, am 
kotongo' ku sambayang ra Pahun nu 

Tuhan, Ro nu Ala nanguasa' rakon.. 
18Am kakito ku Tuhan rahu no rakon, 
“Kapasion mu makou, iruanin mu 
Yarusalim. Nga ulun amahun ra hitu 
ikaa an infopol ra pambalaan mu 
intor ra baal ku.” 

19Rahu ku, “Tuhan, kapio napan- 
dayan nilo au ra paat ku munso-mun- 
sop ra pahun intok sambayang 
anakub rilo am angumbal ra kawi' nu 
ulun angintopot riun. 20Kono po hino 
paat ri Stipanus ambabala' ra baal 
mu hino pinatoi, au siino ra paat hino 
am amalihua ra io pinatoi. Am paat 
nu hino au nahalung ra pakai nu ulun 
namatoi rio.” | 

2110 yak rahu po nu Tuhan rakon, 
“Bi kamu yak makou, nga au anusub 
riun muoi ra intok atawoi ra ulun 
sala' Yahudi. ” 

22Ulun asuang hino kikinongoh 
yak ra rahu ri Paulus hino, io yak 
pamaparan ri Paulus inindahu no ilo 
iningkotoh nampaluap, rahu kanilo, 
“Potoyon yak ulun kono hitu. Ikaa 
onsol ra kono ulun hitu aayah!” 

23Kotongo' nilo salua-luap, ilo a- 
ngikiwol po ra sampayau nilo rano, 
am aniasra ahis no ra rasawat. 24Hili 
mamaayo nu sauyar nu Ruum hino 
nanusub ra ulun no rano angibit 
ri Paulus ra pahun intok nu sauyar 
pinahal ra batu hino, hili io nilikatan 
kimuati' ra kumakapandai ra aun 
TUA no ulun Yahudi amaluap rio 

ono hino. 25To'yak pongo nilo na- 

nangkong ri Paulus ra maan loposo', 
rahu ri Paulus ra katua' nu sauyar 
hino, tinumuor ra talab nano, 
“Auma' ki' loposon ulun nu Ruum ra 
kaapo io bisarain?” 

26Karingoh nilo rahu hino, bi nu 
katua' nu sauyar hino inuoi inindahu 
ra mamaayo nilo no, rahu kono, 
“Tuan, aun ki' hitu ka inuma' mu? 
Ulun hitu ulun nu Ruum?!” 

27Intor ra hino bi nu mamaayo nu 
sauyar hino inuoi pangkimuot ri 

Paulus, rahu no, “Balai' au nga, 
Kapio ki' oko hitu ulun nu Ruum?” 

Rahu ri Paulus, “Ua, au ulun nu 
Ruum.” 

28R ahu nu mamaayo nu sauyar 
hino “Au nasauk ra ulun nu Ruum 
nga inaliran ku ra kula-kula' yak 
suang nu usin!” 

Limbang ri Paulus, “To yak au 
poyo inanak am tuu-tuu' amahun ra 
Ruum.” 

29Paat hino po, kawi' nu sauyar 
nangkimuot ri Paulus inintawoi am 
mamaayo nu sauyar hino pono' am 
nangkalaa' nga tinangkong nilo no 
hua i Paulus, lai' halan am tuu-tuu' 
1 Paulus ulun nu Ruum. 


I Paulus inibit ra tingkuangon nu 
Ulun Amumutus ra arat nu 
ugama 


30Mamaayo nu sauyar nu Ruum 
hino kumakapandai bonsoi ra aun 
puun nu ulun Yahudi apasala' 
ri Paulus. Intor ra baal hino, suaban 
nali ipahi' no mamaayo nu imam am 
Ulun Amumutus ra arat nu ugama 
hili lumulur. Am lalahi' nilo i Paulus 
ra pinanangkong rio no, am ibito' nilo 
ra tingkuangon nu kawi' nu mamaayo 
hiano. 
32 IPahilong i Paulus ra Ulun 
Amumutus ra arat nu ugama 
hiano am hili io inindahu, rahu kono, 
“Pahaka-pahaka' ku! suku' ra orou 
hitu ikaa akasala' au ra Ala ra huang 
ku nabahuan intor ra baal nu 
kaayahan ku.” 
2Paat ri Paulus inindahu kono 
hino, Kinatuaan nu Imam io hino i 
Ananias nanusub ra ulun tinumuor ra 
talab ri Paulus, angapis ra kabang 
ri Paulus no. 3Hili rahu ri Paulus ra 
Kinatuaan nu imam, “Ikaa mulalas 
Ala angapis riun, ulun ahipapayu a- 
ngangku ra ulun nabahuan! Oko nan- 

turung ra hitu amutus intor ra baal ku 
maya' ra Arat sinuratan ri Musa, lai' 
halan am ikaa minsuhut oko ra arat 
hino nga oko nanusub ra ulun nanga- 
pis rakon!” 

4Ulun siino ra talab ri Paulus no 
inindahu ri Paulus, rahu kanilo, 
“Oko hitu ahuyai ra Kinatuaan nu 
Imam nu Ala!” 

5Limbang ri Paulus, “U, Pahaka- 
pahaka' ku, ikaa akapandai au ra io 
Kinatuaan nu Imam. Kapio siino 
nasuratan ra Kitap, “kaa oko ahuyal 
ra ulun amihang ra bansa' mi.” 

6Ilai' ri Paulus Ulun Amumutus 
ra arat nu ugama hiano am sampiruo 
rano lilian nu Saduki am sampiruo 
rano lilian nu Parisi. Intor ra hino 
rahu ri Paulus ra Ulun Amumutus ra 
arat nu ugama hiano, “Pahaka- 
pahaka' ku! Au hitu ulun nu Parisi 
am sua' nu ulun Parisi. Au bisarain ra 
hitu nga puun hua ra au angintopot ra 
ulun matoi pandulion kaayaho' nu 
Ala.” 

7Karingoh nilo rahu ri Paulus 
hino, ulun Parisi rano nangkakalit ra 
ulun Saduki, suku' ra ulun mamaayo- 
mamaayo hiano nansuai ra ruo lilian. 
8(Nga pamahuangan nu ulun Saduki 
ulun matoi ikaa anduli' aayah, 
malaikat pono' am kaando', am inan- 
ing pono' kaando', Kono pamahua- 
ngan nu ulun Parisi kawi' nu hiano 
siino yak.) 

9Hili paat hino kasauk pangkaka- 
litan ikaa alulu' omopol. Kula-kula' 
ulun Parisi nasauk ra guru' nu ugama 
tinumuor am kinumalit bonso-bon- 
soi. Rahu kanilo, “Maya' ra pama- 
huangan mai kaando' sala' nu ulun 
hitu sahuhumi! Kapio siino nahi in- 
aning karuo kono am malaikat min- 
dahu rio!” 

10Pangkakalitan hino indu-indul 
ikaa alulu' omopol suku' mamaayo 

nu sauyar hino angkalaa' nu kono 
ulun hiano amalulur amahabu' 
ri Paulus. Intor ra hino susubo' no 
sauyar no rano inuoi nangalap ri 
Paulus ra tanga-tanga' nu ulun hiano 
am nangibit rio ra pahun nu sauyar 
pinahal ra batu hino. 

11L.ondom saumi li Tuhan Yasus 
tinumuor ra talab ri Paulus am rahu 
no, “Paingkotohon mu yak huang mu! 
Oko nopongo nambala' intor ra baal 
ku ra Yarusalim. Ikaa mulalas rahili 
ambala' po oko ra baal hino ra 
Ruum.” 


Pakat ra amatol ri Paulus. 


12Susuab nu suaban nali, ulun 
Y ahudi angimuun ampapakat. Ilo 
nahibot ikaa angkan am anginum nu 
kono ikaa apatoi nilo i Paulus. 
13Sawahan ra apat ngoopor ulun na- 
nguma' ra pakat hino. 14Ilo inuoi in- 
indahu ra mamaayo nu imam am 
mamaayo nu ulun Yahudi, am rahu 
kanilo, “Kawi' mai nopongo nahibot 
ikaa angkan am anginum ra atu-atu 
nu kono ikaa po apatoi mai i Paulus. 
15Kono po hino pahaka-pahaka'. 
Raino akau Ulun Amumutus ra arat 
nu ugama angirim ra surat ra 
mamaayo nu sauyar angibit ri Paulus 
ra hitu ra tingkuangon mi, ra akau 
ahipapayu yak kono angkimuot 
bonso-bonsoi rio. Am akai amalai- 
lair amatoi rio ra kaapo io akasuku' 
ramuyun ra hitu.” 

16]0 yak anak nu pahaka' ri Paulus 
ruandu' nakaringoh ra pakat hino. 
Hili io inuoi ra pahun intok nu sauyar 
pinahal ra batu hino namala' 
ri Paulus. 17Am ipahi' ri Paulus sa- 
ngulun katua' nu sauyar hino, rahu 
kono, “Ibito' nga ambulok hitu ra 
mamaayo mino. Siino balain no rio.” 

18Hili katua' nu sauyar hino nangi- 
bit ra ambulok hino ra mamaayo nilo 
no, am rahu kono, “I Paulus, niriil 
hino, nahipah rakon am anusub 
rakon angibit ra ambulok hitu muoi 

ra tuan nga siino hua rahuon no 
riun.” 

19Mamaayo nu sauyar hino na- 
nanggoi ra longon nu ambulok hino, 
hili io nangibit tinumaning am inin- 
dahu rio, rahu kono, “Aun ki' balain 
mutu rakon?” 

2Limbang nu ambulok hino, 
“Ulun Yahudi nopongo nampapakat 
akitaak riun Tuan angibit ri Paulus ra 
tingkuangon nu Ulun Amumutus ra 
arat nu ugama ra orou nusuab, ra ilo 
ahipapayu yak kono angkimuot 
bonso-bonsoi rio. 2!To yak onsoi nahi 
Tuan ikaa maya' ra pat? nilo no, nga 
sawahan hua ra apat ngoopor 
ngaulun ansibuni omololot amatoi 
rio ra tanga' ralan. Kawi' nilo no no- 
pongo nahibot ikaa angakan am angi- 
num nu kono ikaa po ampatoi nilo 
i Paulus. Raino pono' am amalair no 
ilo angkinaan yak ilo raino ra pama- 
limbangan mu Tuan.” 

22R ahu nu mamaayo nu sauyar 
hino, “Ikaa oko mindahu ra ulun 
bokon ra oko nopongo namala' ra 
baal hitu rakon.” Hili io napauli' ra 
ambulok hino. 


I Paulus inibit ra tingkuangon 
ri Pilik 


23Am ipahi' nu mamaayo nu 
sauyar hino ruo ngaulun katua' nu 
sauyar hiano, hili 110 inindahu rilo, 
rahu kono, “Palairon mi ruo ngaatus 
sauyar, tulu' ngoopor tumampak ra 
kuda' am ruo ngaatus ngaulun anang- 
goi ra hahaang makou ra jaam ka 
siam ra londom hitu muoi ra 
Kaisaria. 24Lairon mi po kula-kula' 
kuda' tampakon ri Paulus am ibiton 
mi onsoi-onso1 suku' ra Gabunor 
Pilik.” 

25Hili mamaayo nu sauyar hino 
nanulis ra surat, kono hitu rahu no, 

26“Tabi' intor rakon, Kalaudius 
Lisias! Tayar nu Tuan Gabunor Pilik. 
27Ulun hitu tinakub noyo nu ulun 
Yahudi, am asiha' amatoi rio. paat 

ku nakaringoh ra io ulun nu Ruum au 
inatong nangibit ra sauyar ku 
namahaau rio intor ra longon nilo. 
28Nga kumakapandai hua au ra aun 
pawn nilo apasala' rio, hili au nangi- 
it rio ra Ulun Amumutus ra arat nu 

ugama nilo. 

29Napandayan ku kaando' halan 
atu-atu sala' inuma' no ra io ukumin 
potoyo' karuo kono am riilon. 
Papasalaan nilo tu rio intor yak ra 
baa-baal nu ukum nilo. 30Am siino 
hua ulun namala' ra siino pakat nu 
ulun Yahudi asiha' amatoi rio. Intor 
ra hino panusub au ra sauyar ku na- 
ngibit rio no inuoi ra Tuan. Am nopo- 
ngo nanusub ra ulun napasala' rio 
amala' riun ra papasalaan nilo.” 

31Hili sauyar-sauyar hiano nangu- 
ma' aun panusuban rilo. Ilo nangalap 
ri Paulus am nangibit rio ra londom 
hili suku' ra Antipatris. 32Suaban nali 
sauyar yak tinumampak ra kuda' in- 
akou nangibit ri Paulus, am sauyar a- 
ngintana' rali nanduli' ra intok nilo 
no. 33Pakasuku' sauyar hiano ra 
Kaisaria, taaki' nilo surat hino am i 
Paulus ra Tuan Gabunor no. 

34Pongo nu Tuan gabunor 
namasa' ra surat hino, hili io nangki- 
muot ra aun intor ri Paulus. Kapan- 
dai io rahili ra i Paulus intor ra 
Kilikia, 35rahu kono, “Kinongohon ku 
pahulu rahu nu ulun apasala' riun 
rano intor ra baal mu ra paat nilo 
akasuku' ra hitu.” Hili io nanusub ra 
ulun amului ri Paulus ra pahun 
binaal nu Raja' Hirodis am sauyar 
namiaha' rio. 


Ulun Yahudi napasala' ri Paulus 


24 IKalimaan lobos no, bi 
ri Ananias Kinatuaan nu Imam 
hino am mamaayo nu ulun Yahudi 
inuoi ra Kaisaria nambabaya' ri Tor- 
tulus ulun apandai ra arat. Ilo inuoi 
inindahu ra Gabunor Pilik am inin- 
dahu ra napasalaan nilo ri Paulus. 
2Paat nilo nangipah ri Tortulus inuoi 


INUMA' 23, 24 


ra tingkuangon no, io inindahu 
napasala' ri Paulus, kono hitu rahu 
no, “Tuan Gabunor maayo kuasa'! 
Ra luang nu pamihangan nu Tuan ra 
nagiri mai kaando' atu-atu susa' nu 
nagiri mai hitu. Am intor ra pandai 
nu Tuan amihang pono' asuang no 
inuma' asauk ra kaansayan nu bansa' 
mai. 3Kawi' nu hiano akai hai-hait 
mindahu tarima' kasi' ra Tuan am 
huang nu ulun ainsuhutan bonso- 
bonsai ra atu-atu kaintok. 4I0 yak hili 
ikaa apakabuoi ra paat nu Tuan, au 
akitaak ra Tuan asiha' angkinongoh 
ra rahu papasalaan mai ikaa alanggoi 
hitu. SNapandayan mai ulun hitu 
apakulalaat yak bonsoi ra ulun. Ra 
atu-atu intok io apaulingo ra huang 
nu ulun Yahudi am io asauk ra 
mamaayo nu pati ugama nu ulun 
Nasarit. 610 sumunsung halan angibit 
ra baa-baal asala' ra Pahun nu 
Tuhan, io yak akai nanakub rio. [La- 
ngus mai anguma' kono hino nga akal 
amutus ra sala' no maya' ra Arat 
sinuratan ri Musa ramon. “lo yak 
i Lisias mamaayo nu sauyar hino 
namahaau rio intor ramon. sam 
nanusub hili atu ulun apasala' rio no 
muoi tumingkuang ahayam riun.[] 
Kono Tuan angkimuot ra ulun hitu, 
talingo mu tohom Tuan lingo-lingoh 
ra rahu no, nga kawi' nu rahu 
binalaan mai mintup rio otopot yak.” 

JUlun Yahudi pono' siino ra in- 
tokon hino inaya' yak napasala' ri 
Paulus am opokotopot ra kawi' nu 
atu nirahu ri Tortulus. 


I Paulus opokotopot ra inan no 
ra tingkuangon ri Pilik 


10Hili Gabunor hino nangumang 
ra longon no ra apaindahu ri Paulus. 
Hili 1 Paulus inindahu, rahu kono, 
“Napandayan ku Tuan kula-kula' 
upok buoi mu raino nasauk ra akim 
ra nagiri hitu. Hino puun no ain- 
suatan huang ku amala' ra katapatan 
nu inan ku ra tingkuangon mu Tuan. 


INUMA' 24 


1 Tuan pono' am nakapandai ra baal 
ku ra oopor am ruo orou nakasall li 
ra au inuoi sambayang ra Yarusalim. 
12Am kaando' ka saumi po nakito nu 
ulun Yahudi hino ra au nangkalit ra 
ulun, karuo kono am namalulur ra 
ulun auma' lumuso ra paat munsop 
ra Pahun nu Tuhan, karuo kono am 
pahun intok sambayang ki', am poyo 
atu-atu ka intok ra luang nu bandar. 
BKaando' no atu-atu baal 
opokotopot ra papasalaan nilo rakon 
ra aun binalaan nilo riun Tuan. 14Au 
angangku ra baal hitu ra tingkuangon 
nu Tuan au kapio sumamba ra Ala nu 
aki mai rali maya' ra panusuban 
ri Yasus, nga pangubasan hino asala' 
ra pamahuangan nu ulun Yahudi 
hino. Io yak au pono' angintopot yak 
ra kawi' nu nasuratan ra buku 
ri Musa am buku nu ulun angindul ra 
rahu nu Ala bokon. BAu pono' am 
siino kalansanan ra Ala ohondo' ilo, 
nga kawi' nu ulun inatoi auma' an- 
duli' aayah ulun onsoi ki', ulun alaat 
ki', anduli' yak aayah! 16Hino puun 
no au lumikot bonso- bonsoi, hili 
huang ku abahuan ra tingkuangon nu 
Ala am poyo tingkuangon nu ulun. 
17Kula-kula' upok buoi ku ikaa 
namahun ra Yarusalim, panduli' au 
ra hino nangibit ra usin taakin asauk 
ra insuup ra bansa' ku am amatoi ra 
kula-kula' kium asauk ra taak ku ra 
Ala. 18Kotongo' ku anguma' ra baal 
hino, ilo tinumiwol rakon ra Pahun 
nu Tuhan ra pongo ku nanguma' ra 
arat amahu' ra inan hino. Ikaa 
asuang ulun baya-baya' rakon, am 
kaando' po rumuso ra hinora paat nu 
hili. 19Ulun Yahudi intor ra daira 
Asia yak siino ra hino. Topot no ilo 
nga halan siino ra hitu amala' ra 
papasalaan nilo, nu kono siino no 
rahu papasalaan nilo ra tayar ku. 
20Karuo kono am hama' no ulun 


24:17-18 Inu. 21:17-28 24:21 Inu. 23:6 

hiatu amala' ra kalaatan napandayan 
nilo intor ra baal ku, ra paat ku inibit 
ra tingkuangon nu Ulun Amumutus 
ra arat nu ugama. 2IPapasalaan nilo 
tu saumi yak rahu binalaan ku ra ting- 
kuangon nilo, io hino kono hitu, au 
pinasala' ra orou hitu nga puun hua 
ra au angintopot ra kawi' nu ulun 
matoi pandulion kaayaho' nu Ala.” 

22] Pilik hitu asuang no napan- 
dayan no ra pangubasan intor ra baal 
ri Yasus, io nomopor ra pambisaraan 
hino. Rahu kono, “Putusin ku yak 
baal hitu ra paat ri Lisias mamaayo 
nu sauyar hino matong rahili.” 

23Hili io inindahu ra katua' nu 
sauyar ra baal ri Paulus hino amiaha' 
ri Paulus am ikaa anangkong rio, am 
apahusu' ra ranga-rangan no muoi 
anaak ra atu-atu kaando' rio. 


1 Paulus inibit ra tingkuangon 
ri Pilik am i Durusila 


24Kula-kula' orou lobos no bi 
ri Pilik inatong, nambaya' ra andu' 
no 1 Durusila io ulun Yahudi. 
Panusub i Pilik ra ulun inuoi nanga- 
lap ri Paulus, hili i Pilik angkinongoh 
ra pangubasan ri Paulus intor ra baal 
angintopot ri Yasus Karistus. 2510 
yak paat ri Paulus parayu-rayus min- 
dahu intor ra baal nu huang abubuh 
am aarot ra kalaayan nu inan am 
intor ra baal nu ukum ra paat nu 
Orou Kauyan nu tana'. I Pilik pono' 
am nangkalaa' hili rahu no, “Makou 
ko pono' raino. Ipahin ku yak oko 
rahili nu kono siino no paat.” 

26Buoi hino i Pilik alansan ra 
i Paulus anaak rio ra usin. Hino puun 
no io ruli-ruli' anusub ra ulun muoi 
angalap ri Paulus muoi ahayam rio. 

27Pongo nu ruo upok, i Porkius 
Pistus nasauk ra Gabunor sinumali' 
ri Pilik. Nga anguma' opokoonsoit ra 

daira nu ulun Yahudi, i Pilik 
napahusu po ri Paulus ra luang nu 
Riil hino. 


I Paulus nakitaak ra asiha' 
putusin ri Kaisar 


ITalu orou lobos no puun ra 
25 i Pistus nakasuku' ra daira hino, 
io intor ra Kaisaria inuoi ra 
Yarusalim. ?Ra hino mamaayo nu 
imam am mamaayo nu ulun Yahudi 
namala' rio ra rahu papasalaan nilo 
ri Paulus. Ilo parayu-rayus yak 
amunaau ri Pistus hili io maya' ra 
rahu nilo. 3Hili intor ra asi' nu huang 
no rilo, io nanusub ra ulun angibit 
ri Paulus ra Yarusalim nga nam- 
papakat no hua ilo ra amatoi 
ri Paulus ra tanga' nu ralan. 4lo yak 
limbang ri Pistus, “Siino po i Paulus 
ra luang nu riil ra Kaisaria, au pono' 
am apasi anduli' ra hino. SIntor ra 
hino, onsoi nahi mamaayo mi maya' 
rakon muoi ra Kaisaria amarawa' 
ri Paulus ra hino, nu kono no io 
otopot nanguma' ra atu nasala'.” 
6Ra buoi nu kabaluan karuo kono 
am kaaparan io inurong ra Yarusalim 
nirumangan rilo, hili i Pistus nanduli' 
ra Kaisaria. Suaban nali io nanusub 
ra ulun angjbit ri Paulus. 7Pakasuku' 
1 Paulus, ulun Yahudi inatong intor 
ra Yarusalim tinumuor nilumibung 
rio, am mindahu ra rahu papasalaan 
nilo aahat huangon hino. lo yak kaan- 
do' tatandu' opokotopot ra rahu 
hino, 8I Paulus opokotopot ra inan no 
tohom, rahu no, “Saumi pono' kaan- 
do' sala' inuma' ku ra tayar nu Arat 
sinuratan ri Musa karuo kono am 
Pahun nu Tuhan am poyo Raja' nu 
Ruum.” 

910 yak i Pistus asiha' apainsuat ra 
huang nu ulun Yahudi. Io nangki- 
muot ri Paulus, rahu kono, “Asiha' 
ki' oko muoi ra Yarusalim am 
putusin ra tingkuangon ku ra hino 
intor ra baal nu rahu papasalaan riun 
ratu?” 


INUMA"' 24, 25 


10Limbang ri Paulus, “Raino au 
siino ra tingkuangon nu pamutusan 
nu Raja' nu Ruum am intok hino nga 
pamutusan intor ra baal ku. Tuan 
pono' am nakapandai ra au kaando' 
sala' ra ulun Yahudi, Kono au 
kapio nakasala' ra ukum karuo kono 
am nanguma' ra atu-atu ra au 
ukumin maan potoyo', ikaa angka- 
laa' au matoi. Io yak kono 
papasalaan nilo hino ikaa otopot, sa- 
ngulun pono' kaando' akakuasa' 
anaak rakon rilo. Asiha' au bisarain 
ra tingkuangon ri Kaisar.” 

12Pongo ri Pistus nahahayam ra 
ulun amabala' rio no, rahu kono, 
“Oko akitaak asiha' bisarain 
ri Kaisar, intor ra hino onsoi oko 
muol akiputus ri Kaisar.” 


I Paulus inibit ra tingkuangon 
ri Agripa am i Borniki 


13[kaa kula' abuoi intor rahili, 
Raja' Agripa am i Borniki pahaka' 
no hino inatong ra Kaisaria inuoi 
paniwol ri Pistus am mindahu ra 
kaansayan ra sinukuan. 14Kula-kula' 
buoi nilo ra hino, hili i Pistus namala' 
ra Raja' Agripa intor ra baal 
ri Paulus. Rahu ri Pistus, “Siino sa- 
ngulun ra hitu ikaa naputusan ra paat 
ri Pilik amihang li. 15Paat ku inuoi ra 
Yarusalim, mamaayo nu imam am 
mamaayo nu ulun Yahudi namala' ra 
papasalaan nilo ra ulun hino am ilo 
akitaak rakon amaratu' ra ukum. 1610 
yak limbang ku rilo ulun nu Ruum 
sala' ka taa-taak lalayau ra sangulun 
maan ukumi', nu kono io ikaa ating- 
kuang ra ulun amarawa' no am 
apaindahu po ra io opokotopot ra 
inan no tohom. 17Intor ra hino, paat 
nilo inatong ra hitu, ikaa noyo 
kinabuot ku. Suaban nali parayus au 
nanguma' ra pambisaraan am 
nanusub ra ulun angibit ra ulun hino 
ra tingkuangon ku. 

18Paat nu ulun amarawa' 
tinumuor am inindahu ra papasalaan 


INUMA' 25, 26 


nilo rano, kaando' ka saumi po 
kalaatan binalaan nilo ohondo!' ra pa- 
mahuangan ku ra aun sotopot nu 
rahuon nilo. 19Ikaa yak hua ohondo' 
pamahuangan nilo ra ugama nilo tu 
am intor ra baal nu sangulun iningga- 
lanan ri Yasus. Ulun hili inatoi noyo, 
io yak okotoh hua i Paulus mindahu 
ra ulun hino nanduli' naayah. 20Nga 
naulingo hua au ra aun koson pakuan 
ku akaalap ra pamarahuan nilo 
otopot ra baal hino, hili au nangki- 
muot ri Paulus ka asiha' ki' io muoi 
ra Yarusalim am bisarain ra hino 
intor ra baal hino. 2110 yak i Paulus 
nakitaak asiha' bisarain ri Kaisar. Io 
nakitaak ra io murong yak ra intok 
piahain nu ulun suku' ra baal no hino 
aputusan nu Kaisar. Intor ra hino in- 
dahu au ra io buliin yak ra piahain nu 
ulun suku' ra siino paat ku apaator 
rio ri Kaisar.” 

22Hili rahu ri Agripa ri Pistus, 
“Au pono' am asiha' po angkinongoh 
ra rali nu ulun hino.” 

Limbang ri Pistus, “Nusuab, Tuan 
akatingoh ra rahu no.” 

23Suaban nali ratong ri Agripa am 
i Borniki inunsop ra intok pam- 
bisaraan hino am ulun asuang hiano 
nangansu-ngansuk rilo. Am ilo inun- 
sop nambabaya' ra mamaayo- 
mamaayo nu sauyar am 
mamaayo-mamaayo nu bandar hino. 
Intor ra susub ri Pistus, i Paulus in- 
ibit inunsop. 24Rahu rahili ri Pistus, 
“Tuan ku Raja' Agripa am kawi' nu 
ulun inatong! Ulun hitu nopongo 
niruputan ra tingkuangon ku nu kawi' 
nu ulun Yahudi siino ra Yarusalim 
am siino po ra intok hitu. ilo salua- 
luap akitaak ra potoyon yak. 25To yak 
kaando' po napandayan ku ra atu-atu 
inuma' no ampaat ra ukum maan 
potoyo'. Am intor hua ra io nopongo 
nakitaak ra baal no hino ra bisarain 
ri Kaisar, au pono' am namalihua 
apakuoi rio ri Kaisar. 2610 yak kaan- 

do' po hua notohom ku ra atu-atu 
rahu aahat mintup ra tayar no ra 
maan ku tulisi' ra surat taakin ku 
ri Kaisar. Hino puun ku napatingku- 
ang rio ra kawi' mi, puu-puun Tuan 
ku Raja' Agripa maayo ra kuasa'! Au 
nanguma' kono hino hili opongo 
pamarandanan ra baal hitu siino atu- 
atu rakon maan ku tulisi'. 2?Nga kono 
maya' ra pamahuangan ku, ikaa kula' 
onsol ra kono anusub angibit ra sa- 
ngulun riilon ri Kaisar nu kono po 
ikaa balain papasalaan ra ulun 
rawain hino.” 


I Paulus opokotopot ra inan no 
tohom ra tingkuangon ri Agripa. 


26 IR ahu ri Agripa ri Paulus, 
“Auma' oko raino mindahu 
opokotopot ra inan mu tohom.” 

Hili i Paulus naninggol ra longon 
no am hili io inindahu opokotopot ra 
inan no tohom, kono hitu rahu no, 
2 Tuan ku Raja' Agripa maayo ra 
kuasa'! Au anginsuat bonsoi nga 
akaalap amala' ra rahu ku opoko- 
topot ra inan ku tohom ra tingkua- 
ngon nu Tuan ku Raja' intor ra kawi' 
nu rahu papasalaan nu ulun Yahudi 
ra tayar ku. 3Puu-puun io hino Tuan 
ku Raja' akapandai bonsoi ra arat- 
arat am poyo susa-susa' nu ulun 
Yahudi. Intor ra hino, au akitaak ra 
Tuan ku Raja' asiha' angkinongoh ra 
aun rahuon ku ra huang tumaan. 

3Kawi' nu ulun Yahudi nakapan- 
dai ra kaayahan ku puun ra au mam- 
bulok li. Ilo akapandai ra puun ku 
sabiton ra ulun ambulok, au aayah ra 
lolot nu bansa' ku tohom ra 
Yarusalim. SNabuoi no ilo nakapan- 
dai intor ra baal ku. Am kono ilo 
asiha', ilo akaalap amala' ra intor ra 
puu-puun nali au nopongo naayah 
asauk ra ulun Parisi am maya' bonsoi 
ra kawi' nu Arat sinuratan ri Musa. 
6Am raino au tinumuor ra hitu ra 

maan bisarai' nga angintopot hua au 
ra parandian inuma' nu Ala ra aki- 
aki' mai rali. 7Parandian hino nga 
kalansanan nu oopor am ruo lilian nu 
bansa' Israil, suku' ilo sumambayang 
ra Ala ra orou am londom. Tuan ku 
Raja', nga puuh hua ra au angintopot 
ra parandian hino, ulun Yahudi 
napasala' rakon. 8Kulo ki' pahaka- 
pahaka' ulun Yahudi ikaa angintopot 
ra Ala apanduli' apakaayah ra ulun 
inatoi? 

JR a pahulu li pono' am au am- 
pahuang anguma' ra kawi' nu atu-atu 
tumabuh ri Yasus ulun intor ra 
Nasarit hino. 19Am baal hino kapio 
inuma' ku ra Yarusalim. Intor ra 
kuasa' nu surat nu mamaayo nu 
imam, asuang no ulun olondon angin- 
topot ra Ala inunsapan ku ra riil. Am 
inaya' au po namalihua ra ilo ukumin 
maan potoyo . HAsalok au angumbal 
angila-ngila' rilo ra pahun intok sam- 
bayang, ra amalikct rilo mulou angin- 
topot ra atu intopoton nilo hino. 
Aruol bonsoi huang ku rilo, suku' au 
ongoloou rilo ra bandar-bandar 
bokon.” 


I Paulus nahulit ra aun nalimanan no 
(kis 9:1-19, 22:6-16) 


12“Hino po nga langus nu 
huang ku ra au nangjbit ra surat 
akakuasa' intor ra mamaayo nu 
imam am muoi ra Damsik. Tuan 
ku Raja', am kotongo' ku siino ra 
tanga” ralan li, ra paat nu tanga' 
orou, au nakakito ra saumi binuntul 
intor ra limbowon labing awantang 
ra mato nu orou. Binuntul hino 
napakawantang ra libung ku am 
kawi' nu ulun rangan ku inakou. 
Kawi' mai li naaba' ra tana". 14Hili 
karingoh ku rahu li inindahu rakon, 
rahu kono ra rahu nu ulun Ibarani, 
“Saulus, Saulus! Kulo ki' oko 


INUMA' 26 


parayu-rayus angila-ngila' rakon? 
Atakulian ko yak arualan, nu kono 
no oko parayu-rayus tumabuh ra 
ulun nasauk ra Tuan mu. 

15R ahu ku rahili, “Tuan, aun ki' 
oko kaulun?” 

Am limbang nu Tuhan, “Au nga 
i Yasus ilaan mu hino. 16Lumuat ko 
am tumuor ko raino! Au inintalang 
riun nga au asiha' apasauk riun ra 
ulun angkaraya' ra tayar ku. Ikaa 
mulalas oko rahili ambala' ra ulun 
bokon ra ayn nakito mu ra orou hitu 
ra baal ku” am intor ra baal nu tiluin 
ku riun ra orou-orou matong. 1 Au 
amiaha' riun intor ra longon nu ulun 
nu Israil am ulun sala' ulun Yahudi. 
18Au anusub riun muoi rilo am 
apakarat ra mato nilo, hili ilo min- 
saloh intor ra olondom am munsop ra 
awantang hili ilo alabus intor ra 
kuasa' nu Ibilis am hili ilo pihangon 
nu Ala. Am intor ra intopot nilo 
rakon kawi' nu sala' nilo ampunin am 
ilo asauk ra ulun angintopot pinili' nu 
Ala. P3 


I Paulus namili' ra karaya' no 


19 Tuan ku Raja Agripa, intor ra 
baal hino, au hai-hait lumikot lumon- 
don maya' ra nakito ku intor ra Ala 
hino. 20Au parayu-rayus nambala' 
bonsoi ra kawi' nu ulun ra ilo mimpoi 
yak ra kawi' nu sala' nilo am anaak ra 

ayah nilo ra Ala am apakito ra 
inuma' nilo ra luang nu bayah nilo ra 
ilo kapio-pio inimpoi intor ra sala' 
nilo. Au namala' ra baal hitu puu- 
puun ra Damsik, am bi ra Yarusalim 
am luput nu Yudia am bi po ra bansa' 
sala" bansa' Yahudi. 2IIntor ra baal 
hino nga ulun Yahudi nanakub rakon 
ra Pahun nu Tuhan am alikot amatoi 
rakon. 

2210 yak suku' po raino Ala anin- 
dung rakon, suku' au po akaalap 


ff26:16 Kaando' nasuratan ra buku nakalair ra rahu: ra baal ku. 

tumuor ra hitu amala' ra baal hitu ra 
kawi' nu ulun. Rahuon ku hitu raino 
kaando' ungga' no ra aun nopongo 
binalaan lairo' nu ulun angindul ra 
rahu nu Ala rali am i Musa. 2310 hino 
Raja' Kaayahan nirandi' nu Ala hino 
ikaa mulalas io aila', am io nga ulun 
puu-puun nanduli' naayah intor ra 
patayan. Hili puun ra hino io akaalap 
ambala' ra awantang io hino 
kaayahan onsoi ra tayar nu ulun 
Yahudi am poyo tayar nu ulun bokon 
sala Yahudi.” 

24Kotongo' po ri Paulus amala' ra 
rahu no opokotopot ra inan no 
tohom, luap yak ri Pistus, rahu kono, 
“Paulus, oko hitu nambuyun! Intor ra 
asuang napandayan mu hino oko 
nambuyun.” 

2510 yak limbang ri Paulus, “Ikaa 
nambuyun au Tuan, kawi' nu rahu ku 
hino otopot am intor ra pamahua- 
ngan onsol. 26Tuan ku Raja' Agripa 
pono' am nakapandai ra baal hitu. 
Hino puun ku aatas ambala' ra ting- 
kuangon nu Tuan ku Raja". Au angin- 
topot kaando' ka saumi po intor ra 
baa-baat hino ikaa napandayan nu 
Tuan ku Raja', nga kawi' nu baal 
hino sala' ka nasauk ra intok auni. 
2/Tuan ku Raja' Agripa maayo 
kuasa', angintopot ki' Tuan ku Raja' 
ra aun nirahu nu ulun angindul ra 
rahu nu Ala rali? Huang ku anginto- 
pot Tuan ku Raja!” 

28Hili rahu ri Agripa ri Paulus, 
“Aluoi ki" au sumauk ra ulun angin- 
topot ra apasi-pasi tu ra pamahua- 
ngan mu?” 

29Limbang ri Paulus, “Apasi ki' 
karuo kono am abuoi, au sambayang 
yak ra Ala hili Tuan ku Raja' am 
kawi' nu ulun nakaringoh ra rahu ku 
ra orou hitu asauk humondo' rakon 
tu siliu yak ra tatangkong hitu.” 

30Popor no luat nu Raja’ Agripa, 
Gabunor Pistus, am i Borniki, am 


26:23 Yas. 42:6, 49:6, IKor. 15:20 

poyo kawi' nu ulun bokon ininsaloh. 
31Paat nilo siino ra lusar no hili ilo 
nahahayam ra sangulun am sangu- 
lun, rahu kanilo, “Kaando' ka saumi 
po sala' inuma' nu ulun hitu ra io 
ukumin maan potoyo' karuo kono am 
riilon.” 

32Rahu ri Agripa ri Pistus, 
“Auma' yak halan labusin ulun hitu 
nu kono 10 ikaa nangitaak ra baal no 
hitu bisarain ri Kaisar.” 


I Paulus inuran ra paraau 
maayo inibit ra Ruum 


1Pongo nilo nanantu' ra akai in- 

2l uran ra paraau maayo muoi ra 
Itali, 1 Paulus am ulun niru] bokon 
tinaakan paitari' ri Yulius, katua' nu 
sauyar nu Ruum, intor ra Bahian nu 
sauyar ri Kaisar. 2Uran akai ra 
paraad intor ra bandar Adranitium, 
ili akai namaraau ra paraau maayo 
hino, nga paraau hino rumampa' ra 
rarampingon-rarampingon ra tuki- 
tukir nu daira ra luput nu Asia. Aris- 
tarkus, sangulun ulun nu Makidonia 
intor ra Tasalonika, rangan mai in- 
uran ra paraau hino. 3Suaban nali 
pakasuku' akai ra Sidon. Onsoi bon- 
soi pakuan ri Yulius ri Paulus. Io 
apahusu' ri Paulus lako-lakou muoi 
ra ranga-rangan no hili rangan no 
hiano akaalap anaak ra aun kaando' 
ri Paulus. #Intor ra hino akai parayu- 
rayus namaraau. Nga okotoh hua a- 
ngin li bonsoi sumunsulang ra paraau 
inuranon mai, pamparaau akai yak 
sinumahihil ra ihih nu Pulou Sipirus 
ikaa kula' ahangin. | 
SPopor no akal sinumandaup ra 
luab. rumampa' ra Kilikia am Pam- 
pilia suku' ra bandar Mira ra nagiri 
Likia. SRa intok hino katua' nu 
sauyar hino nakauyum ra paraau 
maayo intor ra Aliksandaria io hino 
bandar nu Masir muoi ra Itali. Hili io 

Paraau maayo 


nanusub ramon manding ra paraau 
hino. 

7Liwa-liwa' yak akai namparaau 
suku' ra kula-kula' orou buoi mai, 
nga okotoh hua angin li bonsol, 
asusa' bonsol akai amparaau popor 
no pakasail po akai ra bandar 
Kinidus. Nga okotoh po hua angin li 
bonsoi, ikaa no naruukan mai 
namaraau inaya' ra bayaan mai puu- 
puun li. 

Hili akai inaya’ ra solor ra sahilon 
nu pulou nu Kirita ansail ra Tanjung 
Salmoni nga asindungan hua angin 
no ra hino. 8Asusa' bonsoi akai am- 
pasali sumusuh ra ihih nu pulou 

ino am popor no pakasuku' akai ra 
saumi intok ininggalanan ra Raram- 
pingon Onsoi Bonsoi, ikaa kula' 
atawol ra bandar Lasia. | 
9Paat nu hino nopongo no Irau 
Pahahansayan? nu ulun Yahudi. 
Asuang no orou ikaa nalakou mai, 
suku' ra sala' bahu' orou intok mai 
amparaau ra kaando' atu-atu asusa'. 
Intor ra baal hino pambala' i Paulus 
rilo, rahu kono, 1@“Pahaka-pahaka', 
maya' ra pamahuangan ku, labing 
susa' taka nu kono itaka parayu- 


INUMA' 27 


rayus amaraau. Asuang bonsoi, 
alawo ra barang am paraau taka, io 
yak bayah taka pono' am alawo yak.” 

To yak katua' nu sauyar hino 
labing angintopot ra rahu nu ulun 
amamaraau ra paraau maayo hino 
am rahu nu katangan ra paraau hino, 
intor ra angintopot ra rahu ri Paulus. 
12Nga rarampingon nu paraau ra 
intok hino ikaa onsoi ra kono murong 
ra hino ra paat nu asimu'. Intor ra 
hino asuang intor ra lolot nu ulun 
amamaraau ra paraau hino amalihua 
yak ra amaraau anino ra intok hino, 
alikot yak sumuku' ra Pinik am 
murong ra hino ra buoi nu paat 
asimu' hino. Pinik io hino rarampi- 
ngon nu paraau ra Kirita asalok ain- 
tupan nu angin amumput intor ra 
lindobon muoi ra asak (sabiton ra 
barat daya am barat laut). 


Angin amumput ra luab. 


13Paat nu angin intor ra sahilon 
amalinabu ikaa okotoh, hili pama- 
huangan nu ulun amamaraau ra 
paraau hino auma' yak ilo amaraau. 
Hili ilo nangiru' ra pinanimbatu ra 
paraau hino am namaraau 
sinumusuh ra ihih nu Pulou Kirita. 
14]o yak ikaa nabuoi intor ra hino 
suku' nu angin amumput io hino 
sabiton ra angin intor ra asak muoi ra 
luab (sabiton ra angin timur laut). 
15Am nangimpayur ra paraau mai. 
Nga ikaa hua akaalap akai rumuuk 
amaraau anunsulang ra angin hino, 
hili akai napahusu yak ra paraau mal 
aantung aibit nu angin okotoh hino. 
16Nasindungan akai koborook ra a- 
ngin hino, ra paat mai nansail ra solor 
ra kiingon nu pulou oborok iningga- 
lanan ra Kauda. Ra hino maar ikaa 
aalap mai apauran ra paraau borook. 

17Pongo mai napauran am no- 
mongkos ra paraau borook hino, hili 


8827:9 Irau Pahahansayan: Irau hino maan ra popor nu bulan kasiam karuo kono am puun nu 
bulan koopor, io hino ra paat nu orou alaat suku' ra kalaanan ra kono amaraau. 

akai po nomongkos ra paraau in- 
uranon mai ra tali pinalibung ra 
paraau hino ra apakatahoh. Am 
tuuni' po kain angibit ra paraau hino, 
nga alaa' hua ilo pakasandal ra lanar 
nu ahis aningka' no ra Siritis. 18 Angin 
amumput hino ikaa apandai mulou, 
suku' ra suaban nalı sampiruo ra 
uran nu paraau hino tinapiran ra luab 
hino. 19Am orou saumi li po ulun ra 
paraau maayo hino nanapir ra atu- 
atu pakakas siino ra paraau ra luab 
no. #@Kula-kula' orou buoi no mato 
nu orou am butitin ikaa akito mai, am 
angin amumput li pono' am ikaa 
mulou. Buo-buoi nali ikaa no akai 
amahuang ra aayah. 

2I1Kula-kula' orou buoi no kawi' 
nu ulun hiano ikaa nangakan. Hili 
i Paulus inuoi ra tanga-tanga' nilo am 
inindahu, rahu kono, “Pahaka- 

ahaka'! Kono akau inaya' ra rahu 
u am ikaa amaraavu intor ra Kirita, 

ikaa no alawaan itaka ra barang 
tinapiran am pakakas nanarusok. 
2210 yak raino au akitaak ramuyun 
okotoh huang. Kaando' kasangulun 
po matoi ra siung nu pahaka', itaka 
alawaan yak ra paraau hitu. 23Nga 
paat nu londom raitu' li malaikat 
intor ra Ala sambaan ku hino, io hino 
Ala katangan rakon hino inatong 
rakon. 24Rahu nu malaikat hino, 
“Paulus, ikaa oko angkalaa'! Nga 
ibiton hua oko tumingkuang 
ri Kaisar. Am intor ra honsoi nu 
huang nu Ala kawi' nu ulun rangan 
mu inuran ra paraau hitu ikaa matoi 
nga oko hua.” 

25Intor ra hino, onsoi pahaka- 
pahaka' okotoh huang! Nga au angin- 
topot ra Ala nga kawi' nu rahu nu 
malaikat hino rakon auma' asauk 
yak. 26To yak akasandal taka naapora 
ihih nu saumi pulou.” 

27Londom koopor am apat li 
paraau inuranon mai lampa-lampau 
yak simpatu-patui ra luab Adiria. 
Maar tanga' londom li ulun amama- 

raau ra paraau amahuang amaar no 
akai ra asak. #Intor ra hino ilo no- 
mongkos ra batu ra tali anuku' ra 
ralom nu luab hino. Am ralom nu 
luab hino maar apat ngoopor nga 
mito. Ikaa kula' buot intor ra hino po 
tukuo' nilo poyo, am ralom nu luab 
hino kapio maar talu ngoopor nga 
mito. 29 Angkalaa' hua bonsoi ilo ra 
paraau hino akasandal ra batu 
karang, intor ra hino, tuuni' nilo apat 
sisimbatu nu paraau hino ra sambit 
ra ulin nu paraau hino, am kalan- 
sanan nu huang nilo hili apasi-pasi 
atawang. 

30Ulun amaraau ra paraau hino 
ahiru' intor ra paraau hino. Ilo 
sinumampio nanuun ra paraau 
borook hino ra siang no ra sambit ra 
rulung nu paraau hino ohondo' ra ilo 
anuun ra paninimbatu ra solor ra 
rulung nu paraau hino. 3110 yak rahu 
ri Paulus ra katua' nu sauyar no am 
sauyar bokon rano siino ra paraau 
hino, “Kono ulun amamaraau hiatu 
ahiru' intor ra paraau hitu, kawi' nu 
pahaka-pahaka' aluus yak matoi.” 
321ntor ra hino sauyar-sauyar hiano 
nongotob ra tali pinamarukuh ra 
paraau borook hiano, suku' paraau 
hiano naantung. 

33R a paat no ikaa po natawang, 
susubo' ri Paulus ilo pangakano. 
Rahu ri Paulus, “Oopor am apat 
orou no pahaka' angkuliman kaara- 
kuli am ikaa nangakan ra atu-atu. 
34Au akitaak ramuyun onsoi akau na- 
ngakan koborook hili akau ikaa 
matoi am siino kotoh po bahu. Nga 
kawi' nu pahaka' aayah yak, kaando' 
ka saumi po matoi.” 

35Pongo ri Paulus inindahu, io na- 
ngalap ra ruti' am sambayang min- 
dahu tarima' kasi' ra Tuhan ra 
tingkuangon nu kawi' nu ulun hiano. 
Hili io nanayar ra ruti' no, am nanga- 
kan. 36Hili kawi' nilo pono' am 
nokotoh huang am nangakan. 
3/'Kawi' nu ulun siino ra paraau 

maayo hino ruo #gaatus am tulu’ 
ngoopor am onom ngaulum 

38Pongo mai kaawi' nangakan am 
kawi' mai am naasuh, hili tapiri' nilo 
gandum uran nu paraau hino ra luab 
no apakalangka' ra paraau hino. 


Paraau hino nakasandal 


39Paat no atawang, ulun amaraau 
hino nakakito ra asak, io yak ikaa 
akapandai ilo ra aun hino ka asak. 
Kakuto nilo siino linsuk lolot nu 
tinumandui ra asak hino am akaahis 
ihih nano. Huang nilo asiha' angibit 
ra: paraau hino ra ihih nu asak hino 
nu kono aalap nilo angibit. 40Am 
kotobo' nilo tali pinamarukuh ra 
basi' pinanimbatu ra paraau hino am 
pahusuo' yak sisimbatu hino ra lanar 
nu luab no. Am lalaho' nilo po tali 
pinamarukuh ra tataun bubuiron ra 
paraau hino. Hili ilo napasimpor ra 
kain apaakou ra paraau hino ra solor 
ra rulung nano hili angin anampui ra 
paraau hino tumingkuang ra asak no. 
4110 yak paraau hino nakalubak ra 
ahis aningka' no, am solor ra rulung 
nano nolobong ra ahis am kaando' no 
kuli-kuli no, solor ra ulin nano pono' 
am nanapansa' ra aumbal nu hinum- 
bang nu luab maayo am apasok hino. 

42Sauyar-sauyar bokon rano 
asiha' yak amatoi ra kawi' nu ulun 
niriil hiano, nga angkalaa' hua ilo nu 
kono ulun hiano ansasarui am ahiru' 
ra asak no ra kono ilo akarapit. 4310 
yak sangulun katua' nu sauyar okotoh 
bonso1 hino nomopol ra kasiha' nu 
sauyar bokon rano nga asiha' hua io 
ra i Paulus ikaa matoi. Susubo' no 
pahulu ulun apandai ansasarui 
tinumindak am nansarui muoi ra ihih 
no. 44Ulun bokon rano sumunu' am 
tumanggoi ra bangal pansa' nu 
paraau hino. Intor ra akai nanguma' 


INUMA' 27, 28 


kono hiano kawi' mai pono' am 
naayah am nakasuku' ra asak no. 


Nakasuku' ra Malta 


1Pongo mai nakasuku' ra asak 
28 am naayah kawi', hili akai 
nakapandai ra intok hino Malta. 
2Kawi' nu ulun namahun ra pulou 
hino tinumiwol ramon. Ilo asanang 
huang am alami' pahayaman nilo 
ramon am pahuluk po ilo ramon ra 
apui nga paat hili angimuun anguluh 
am asimu'. 3Pahuyum i Paulus ra 
taun hili io namalulur, am tauni' no 
taun nilulur nano ra apui hino. 
Kotongo' no amului ra taun hino, 
saumi kukuo inulah, nga arunsulan 
hua ra apui hino, hili naninduk ra lo- 
ngon ri Paulus no. #Ulun amahun ra 
pulou nakakito ra kukuo hino toyo- 
toyong ra longon ri Paulus no, rahu 
kanilo ra sangulun am sangulun, 
“kaa mulalas ulun hitu ampapatoi, 
nga nalangusan io pono' ra matoi ra 
luab nili, io yak ala nanguasa' ra 
amamaratu' ra ukum hino ikaa 
apahusu' rio aayah.” 

So yak pisiki' ri Paulus kukuo 
hino ra apui no am io pono' ikaa 
narualan sahuhumi. 61lo ampahuang 
ra longon ri Paulus ikaa mulalas 
apasi kumabung karuo kono am 
pulali-lali' io aaba' am matoi. lo yak 
nabuoi no ilo nanguntima' am kaan- 
do' hua atu-atu baal kalalaban asauk 
rio, pamahuangan nilo no rahili 
naungga' am rahu kanilo nga 
1 Paulus sangulun ala. 

ntok hino ikaa atawoi ra tana' 
tohom ri Publius, nasauk ra 
amimihang nu pulou hino. Io 
asanang huang tinumiwol ramon am 
buoi nu talu orou akai nasauk ra tam- 
bului no. 

8Paat nu hili ama' nano arualan 
am bolo-bolong, aruol nano hahalan 


hh21:37 ruo ngaatas tulu' ngoopor am onom: Luang nu buku nakalair, ruo ngaatus tulu' 
ngoopor am limo. Siino poyo tulu' ngoopor am onom. 

am aruol ra tinaai aahos. Bi ri Paulus 
inuo1 nahilong ra ama' arualan hino 
hili io nananggo1 am sambayang 
suku' io napihah. 9Nga puun ra baal 
nasauk hino, kawi' nu ulun arualan ra 
pulou hino inibit inuoi ri Paulus, am 
kawi' nilo napihah. 10Asuang hadia 
tinaakan nilo ramon, am pongo nu 
kula-kula' buoi ra paat mai makou 
muran ra paraau, ilo nangibit ra 
kawi' nu atu aulu' alulumon mai 
inuoi napauran ra paraau hino. 


Intor ra Malta inuoi ra Ruum 


11Pongo nu talu bulan buoi mai ra 
intok hino, hili akai inakou intor ra 
pulou hino inuran ra saumi paraau 
intor ra Aliksandaria ra buoi nu paat 
asimu' hili ilo amaraau muoi ra 
pulou hino. Paraau hino tinanduan ra 
“Ala Nahapir.” 12Akai namaraau 
inuoi ra bandar Sirakusa am talu 
orou buol mai namahun ra hino. 

13Intor ra hino po akai namaraau 
sinumusuh ra ihih nu pulou suku' ra 
bandar Rigium. Suaban nali angin a- 
ngimuun ahangin intor ra sahilon, 
ruo orou yak am nakasuku' akai nora 
bandar Putioli. 14Ra intok hino 
katiwol mai kula-kula' ulun anginto- 
potri Yasus, am intor ra ilo nangi- 
taak ramon tulu' orou mai po inurong 
ra hino. Hili akai inuoi ra pihangan 
nu Ruum. 

ISKawi' nu pahaka' amahun ra 
Ruum inintopot ri Yasus nakaringoh 
intor ra baal mai, hili ilo nangambot 
ramon suku' ra pasar nu Apius am 
E Tiga'. Pakatiwol 
i Paulus rilo, io inindahu tarima' 
kasi' ra Ala am huang no indu-indul 
tumaan. 


Ra Ruum. 


16Pakasuku' ra Ruum, i Paulus 10 
pinahusu' yak amahun kaando' ra- 
ngan am sangulun sauyar yak angia- 


28:19 Inu. 25:11 

ha' rio. 17Kalibos talu orou li, ipahi' 
ri Paulus mamaayo nu ulun Yahudi 
nakalair amahun ra Yarusalim. Am 
kalulur kawi' nilo no, rahu rahili ri 
Paulus rilo, “Pahaka-pahaka' ku! 
Kaando' atu-atu sala' ku ra bansa' 
taka tohom, karuo kono am nakasala' 
ra Arat sinuratan ri Musa inuaris 
taka intor ra aki taka rali, Hama' 
pono' kono hino ilo nanakub rakon ra 
Yarusalim am taaki' nilo au ra ulun 
nu Ruum. 

18Pongo nilo nakibala' rakon, 
asiha' ilo amalabus rakon nga kaan- 
do' hua ka saumi po sala' inuma' ku 
ampaat ra ukum maan potoyo'. 1910 
ak aangas hua ulun Yahudi ra au 
abusin ,hili au nilumikot nangitaak 
ra au bisarain yak ra tingkuangon 
ri Kaisar nu Ruum. Au nanguma' 
kono hino sala' ka siino atu-atu baal 
papasalaan ku ra bansa' ku tohom. 
20Hino puun no au tinumiwol 
ramuyun am ahayam ramuyun, nga 
puun hua ra au tinangkong nga intor 
ra baal nu ulun apakaayah hino, 
kalansanan nu bansa' Israil.” 

21Hili rahu nilo ri Paulus, “Kaan- 
do' ka saumi po surat nakasuku' 
ramonintor ra Yudia intor ra baal mi. 
Am kaando' kasangulun po intor ra 
lolot mi ra hino inatong angibit ra aho 
intor ra baal nu pahaka' karuo kono 
am ahulit ra kalaatan inuma' mu. 
2210 yak asiha' po akai angkinongoh 
intor ra baal nu intopoton mi, nga 
kawi' mai nakaringoh ra rahu nu ulun 
ra atu-atu kaintok apasala' ra pangu- 
basan intopoton mi hino.” 

23Hili ilo am i Paulus nanantu' ra 
saumi orou pantiwalan nilo. Paat nu 
orou hili pono' am asuang po ulun in- 
atong ra intok pamahunan ri Paulus. 
Intor ra a suku' ra kamayon io 
ambala' am anilu' rilo ra aho intor ra 
baal aun koson nu Ala amihang ra 
ulun. lo ambala' intor ra buku 
ri Musa am buku nu ulun angindul ra 

rahu nu Ala, 1 Paulus lumikot angu- 
bas apaintopot rilo ri Yasus. 
24S1ino ulun angintopot ra pam- 
balaan ri Paulus no, am siino po ikaa 
angintopot. 25Intor ra kaintapatan 
ikaa ohondo' ilo inakou ra intok hino, 
ra pongo ri Paulus nambala' ra rahu 
nasuratan ra Kitap, kono hitu rahu 
no, “Otopot bonso1 rahu binalaan nu 
Ro nu Ala ri Yasaya ulun angindul ra 
rahu nu Ala ra aki mi rali! 26Rahu nu 
Ala, 
Bi kamu muoi ambala' 
ra bansa" hitu. 
Parayu-rayus yak akau angkino- 
ngoh, ikaa yak hua akarati'. 
Parayu-rayus yak akau am- 
pahuang, ikaa yak hua akau 
akapandai ra atu asauk. 
27Nga nanggalol no hua pama- 
huangan nu bansa" hitu, 
talingo nilo no pono' am ikaa 
akaringoh, 
am mato nilo no pono' am 
kinumorom. 


28:26-27 Yas. 6:9-10 

Kono baal hitu ikaa asauk 
mato nilo akakito, 
talingo nilo pono' 
am akaringoh, 
am huang nilo akarati”, 
am anduli" bahu ilo rakon, 
ain pihahon ku bahu ilo.” ” 
28Popor nu rahu ri Paulus, 
“Pahaka-pahaka' ku onsoi huangon 
mi, nga raino aho intor ra baal nu 
ralan kaayahan intor ra Ala nopongo 
binalaan poroyolo' ra bansa-bansa' 
bokon sala' Yahudi. Ilo nopongo 
inaya'.” 29[Pongo ri Paulus inindahu 
ra kono hino, ulun Yahudi hiano in- 
akou ra intok hino am nangkakalit ra 
sangulun am sangulun. | 
30Ruo upok ri Paulus namahun ra 
Ruum, ra pahun siniwa' no. Io angin- 
suat huang apaunsop ra kawi' nu 
ulun muoi angaas rio ra pahun nano. 
31Am aatas 10 ambala' rilo intor ra 
baal aun koson nu Ala amihang ra 
ulun am intor ra baal nu Tuhan Yasus 
Karistus. Kaando' ulun omopol 
ri Paulus ra paat no anguma' ra baal 
hino. 


Surat ri Paulus sumuku' ra Ulun Nangintopot 
siino ra 


RUUM 


Rahu Papaintalangan 


Surat ri Paulus ra tayar nu ulun nangintopot siino ra Ruum i0 nanurat 
apalair rilo ra sukuan no. I Paulus ampahuang, io angkaraya' ra hino ikaa 
kula" abuoi ra lolot nu ulun nangintopot siino ra Ruum, hili intor ra insuup 
nu pahaka' hiano, io mindul makou muoi ra Sapanyol. I Paulus nanurat ra 
surat hitu io apakatalang ra pampahuangan intor ra baal nu ugama Karistian 
am pangubasan no otopot ra tayar nu kaayahan nu ulun-ulun nangintopot. 

Pongo ri Paulus inindahu ra tabi' no ra kawi' nu ulun angintopot siino ra 
Ruum, am nambala' rilo ra baal nu sambayang no rilo, i Paulus nambala' rilo 
ra puun nu surat no, “Haling ra Aho Onsoi hino Ala nanilu ra aun koson nu 
pansiluluman nu ulun am Ala nanduli' ohonsoi, baal natu io hino haling ra 
intopot ra Ala, intor ra puu-puun no suku' ra popor no.” (1:17) 

Hili i Paulus nambala' ra atungon nu puun nu surat hino (Pasal 1-4). Kawi 
nu ulun, onsoi ulun Yahudi am ulun sala' Yahudi, pansiluluman nilo pan- 
dulion talaaho ra tingkuangon nu Ala, nga kawi' nilo pinihang nu sala'. Pan- 
siluluman nu ulun am Ala anduli ohonsoi nu kono ulun angintopot ri Yasus 
Karistus. Libos nu hino am balai' po ri Paulus baal nu bayah bahuon 
alimanan nu ulun nu kono io sumimpung ri Karistus. 

Bayah bahuon hino indul-indul tumuu' nu kono siino pansiluluman no 
bahuon ra Ala. Ulun inintopot ri Yasus, bayah no nohonsoi ra Ala am Ro nu 
Ala Namangun namalabus rio intor ra pamihangan nu sala" am patayan. 

Luang nu bahian kalimo sumuku' ra kabalu' i Paulus nambala' po ra la- 
ngus nu Arat nu Ala am kuasa' nu Ro nu Ala ra kaayahan nu ulun angintopot. 
Am i Paulus nambala' po napakatalang nga ulun Yahudi am sala' ulun 
Yahudi nakaunsop ra babaas nu Ala ra tayar nu kawi' nu ulun. I Paulus 
namumpung nambala' nga ulun Yahudi ikaa angintopot ri Yasus baal hino 
nakaunsop ra babaas nu Ala ra apakaayah ra ulun mimpuun ra asi' no luma- 
ngus ri Yasus Karistus. I Paulus angintopot nga ulun Yahudi sala' ka kono 
yak hino baal nilo hai-hait ikaa angintopot ri Yasus. 

Popor noi Paulus nanurat ra aun koson baal nu kaayahan nu sangulun ulun 
nangintopot , puu-puun io hino aun koson pakuan ahihiubas ra asi' ra luang 
nu pansiluluman ra ulun bokon. Intor ra baal hino i Paulus namili' ra puun 
nu rahu nu Tuhan kono sumunu' hitu, angkaraya' ra tayar nu Ala, maan nu 
ulun nangintopot ra tingkuangon nu pamarinta am kawi' nu ulun nangintopot, 
am kula-kula' baal intor ra pamahuangan nu huang. I Paulus nomopor ra 
surat no hitu ra kula-kula' bilin no am ansuk ra Ala. 

RUUM 1 


Suot nu surat litu 


Pangimuunan am puun nu babala' 1:1-17 

Ulun nu tana' ahuyum ra ralan kaayahan 1:18-3:20 
Ralan kaayahan haling ra Ala 3:21-4:25 

Bayah bahuon nga sumimpung ri Karistus 5:1-8:39 


Israil siino ra babaas nu Ala 9:1-11:36 


Kinabaalo' nu ulun angintopot ri Karistus 12:1-15:13 
Rahu Pamaparan am rahu asauk ra tabi' 15:14-16:27 


1 ISumuku' ra kawi' nu pahaka' 
amahun ra Ruum asian am i- 
nipahan nu Ala sumauk ra ulun pi- 
hangon no. Ala nopongo namili' 
rakon ra tayar nu ambala' yak ra Aho 
Onsoi haling ra Ala. 2Aho Onsoi hino 
nopongo nirandi' nu Ala lumangus ra 
kawi' nu ulun angindul ra rahu no am 
nopongo nasuratan ra Kitap. 3Aho 
Onsoi ra baal nu Anak nu Ala hino, 
Tuhan taka Yasus Karistus. 

Maya' ra kinabaalo' nu ulun, 
Yasus io hino sua' ri Raja' Daud, 4io 
yak maya' ra kinabaalo' nu Ala io 
Anak nu Ala, Anatandu' ra baal hitu 
otopot bonsoi lumangus ra io pinan- 
duli' kaayaho'. 5Am mimpuun rio po 
Ala nanaak rakon ra taak onsoi asauk 
ra ulun sususubon hili au angkaraya' 
ra tayar ri Karistus angibit ra ulun 
intor ra kawi' nu bansa" hili anginto- 
pot am olondon ra panusuban nu Ala. 
6Kawi' nu bansa' kuon hiano akau 
pono' namahun ra Ruum hino am 
nasabit akau po am nopongo in- 
ipahan sumauk ra ulun nangintopot 
ri Yasus Karistus. 

THino nga puun no au nanurat 
ramuyun kawi' nu pahaka' siino ra 
Ruum inasian nu Ala am nopongo in- 
ipahan nu Ala sumauk ra ulun no. 

Au sambayang ra Ala Ama' taka 
am Tuhan Yasus Karistus masi' am 
anaak ra barakat am kaansayan 
ramuyun. 


Sambayang Panginsuatan 


8Puu-puun au anginsuat ra Ala 
mimpuun ri Yasus Karistus, nga ulun 
siino ra luput nu tana' hitu nopongo 
nakaringoh ra akau kapio-pio angin- 
topot ri Karistus. 9Au asalok anabit 
ramuyun kono au sambayang. Ala 
yak akapandai ra kawi' nu nirahu ku 
ino otopot. lo nga Ala intok ku ang- 
karaya' ra huang aingkoos ambala' ra 
Aho Onsoi ra baal nu Anak no. 
10Au akitaak kapio ra Ala, am 
haling ra kaansayan no hili io auma' 
amalihua rakon raino muoi ahaas 
ramuyun, Nga au asiha' kapio 
tumiwol ramuyun hili au akaalap 
anayar ramuyun ra barakat taak nu 
Ro nu Ala auma' apaingkotoh 
ramuyun. I2Nga kawi' taka AHAH a 
ri Yasus Karistus am kasiha' ku, 
itaka ahihinsuup apaingkotoh ra in- 
topot nu sangulun am sangulun. 
13Huangon mi, u pahaka-pahaka' 
ku. Au asalok amahuang asiha' ahaas 
ramuyun, io yak asuang angulam- 
pong suku' au ikaa akaalap makou. 
Kasiha' ku hili karaya' ku siino balos 
ra lolot mi poyo, ohondo' ra karaya' 
ku ra lolot nu bansa' sala' Yahudi ra 
intok-intok bokon. 14Siino karaya' 
ikaa airuanan ku ra kawi' nu bansa', 
ulun apandai amahuang am ulun ailo 
amahuang, ulun sumikul am ulun 
ikaa sumikul. 15Hino nga puun no au 

asiha' ambala' ra Aho Onsoi hino ra 
tayar mı amahun ra Ruum. 


Aho Onsoi hino Akakuasa' 


I6Au angintopot kapio ra Aho 
Onsoi hino, nga aho hino io hino 
kuasa' nu Ala auma' apakaayah ra 
kawi' nu ulun nangintopot puu-puun 
ulun Yahudi, am poyo bansa' sala' 
Yahudi. 17Nga haling ra Aho Onsoi 
hino Ala anilu ra aun koson nu ulun 
anduli" ohonsoi ra tingkuangon nu 
Ala. Ulun hino anduli' ohonsoi io 
hino haling yak ra intopot ra Ala, 
intor ra puu-puun sumuku' ra 
kaawian no. Baal hino siino 
nasuratan ra Kitap, “Ulun anduli' 
ohonsoi ra tingkuangon nu Ala haling 
ra intopot no hino, ulun hino akaalap 
ra bayah!”” 


Sala' nu Ulun 


18Haling ra Surga’ Ala napain- 
talang ra io amaratu' ra ukum no ra 
tayar nu kawi' nu sala' am kalaatan 
nu ulun, nga kalaatan hino angam- 





Wa wp] "lik tao 





nu Ruum 


pong ra ulun ra angaulih ra panguba- 
san otopot ra baal nu Ala. 19Nga aun 
po napandayan nu ulun haling ra baal 
nu Ala natalang no hino ra huang nu 
ulun, nga Ala yak hua napaintalang 
ra hino ra tayar nu ulun. 20Puun ra 
Ala napasauk ra tana' hitu kawi' nu 
ulun nopongo nakapandai ra 
kinabaalo' nu Ala ikaa akito, io hino 
ra io kapio-pio Ala am kuasa' no 
ampus-ampus hino. Baal hino napan- 
dayan noyo nu ulun intor ra kawi' nu 
sinauk no. Haling ra hino kaando' no 
pamarahuan nu ulun ra opokotopot 
ra inan no tohom. 21Ulun nu tana' 
akakaulih ra Ala, io yak ulun nu tana' 
ikaa rumaliwi' huang ra Ala am ikaa 
apandai mindahu tarima' kasi' rio. 
Am ulun nu tana' ampahuang yak ra 
baa-baal kaando' balos nga huang 
nilo no nopongo nolondom. ?2[lo am- 
panang ilo labing apandai, lai' 

alan am sasambungon ilo. 23Sala' ka 
sumamba ilo ra Ala aayah ampus- 
ampus no, io yak ilo sumamba ra ala 
binabaal pinohondo' ra baal nu ulun, 


41:17 Ulun anduli" ohonsoi...ulun hino akaalap ra bayah: Karuo kono am, ulun pansiluluman 
no ra Ala nanduli' nohonsoi auma' aayah nga kaintapatan no. 


1:16 Mrk. 8:38 1:17 Hab. 2:4 1:21 Ip. 4:17-18 1:23 Laup. 4:16-18 

susuit, am kawi' nu kium apandai 
matoi hiano. 

24Haling ra hino Ala napahusu 
rilo pinihang nu kasihaan nu huang 
nilo ra anguma' ra baa-baal 
apakauyu' am alaat, suku' ilo angu- 
ma" ra baa-baal apakauyu' ra sangu- 
lun am sangulun. 25Ikaa no ilo 
angintopot ra katapatan intor ra baal 
nu Ala am ilo angintopot yak ra baa- 
baal ikaa otopot. Ikaa sumamba ilo 
ra Ala napasauk no io yak sumamba 
solor ilo ra sinauk nano. Lai' halan 
am Ala napasauk hino maan yak an- 
sukon ra buo-buoi no! Amin. 26Nga 
ulun nu tana' anguma' ra baal hino, 
haling ra hino Ala napahusu rilo 
maya' ra kasiha' nu huang nilo alaat 
am apakauyu' hino. Ruandu' nilo 
ikaa no asiha' ra ungkuyon maya' ra 
kaubasan nu ulun, io yak alaai ra ilo 
ruandu' kawi'. ?'Kono po hino nu 
ungkuyon. Ikaa no ilo alaai ra ruan- 
du' maya' ra kaubasan nu ulun, io yak 
ilo angkalaai ungkuyon kawi'. Ung- 
kuyon anguma' ra baal apakauyu' ra 
ilo ungkuyon kawi', suku” ilo 
aukuman ampaat ra inuma' nilo 
alaat hino. 

28Nga puun ra ulun nu tana' aa- 
ngas amahuang ra katapatan intor ra 
baal nu Ala. Haling ra hino Ala 
napahusu ra pinowoon nilo alaat, 
suku' ilo anguma' ra baa-baal alaat 
ikaa onsoi maan nu ulun. 2?Huang 
nilo napanu' ra kawi' nu atu alaat, 
napanu' ra huang alaai, baa-baal 
apakauyu' am sumolon, napanu' ra 
huang asiha' ampatoi, anggabu', am- 
paruung am amului ra kalaatan nu 
ulun bokon ra huang no. Ilo asiha' 
ahayam yak ra baal nu ulun bokon, 
30gsiha' angulalaat ra inggalan nu 
ulun bokon, ilo asawat huang am ailo 
balaan, asisingon yak ra Ala” am 
kumakaulu' ra rahuon. Siino napan- 

dayan nilo nakabahu ra aun koson 
pakuan nilo anguma' ra kalaatan. Ilo 
ikaa angkinongoh ra rahu nu ina' am 
ama' nilo, 3likaa ilo asiha' angkino- 
ngoh ra rahu nu ulun bokon, ikaa ilo 
sumuhut ra aun nirandi' nilo am ikaa 
akaasi' ra ulun bokon. 32Ilo akapan- 
dai, nga maya' ra rahu nu Ala, ulun 
anguma' ra kawi' nu baal hiano io 
maan yak ukumi' suku' matoi. 
Hama' nilo pono' apandai ra hino ilo 
anguma' Jak ra baa-baal hiano, am 
ilo pono' am asanang huang yak ra 
ulun bokon anguma' ra hino. 


Ala Amaratu' ra Ukum 


IHaling ra hino, u pahaka- 

2 pahaka' ku, aun ki' akau kaulunra 
akau asiha' apasala' ra ulun bokon? 
Ikaa pakuan mi mindahu opokotopot 
ra inan mi tohom! Nga kono pahaka' 
apasala' ra ulun bokon, lai' halan am 
pahaka' pono' am anguma' yak 
ohondo' ra inuma' nilo no, haling ra 
hino pahaka' pono' am amaratu' yak 
ra ukum ra inan mi tohom. 2Apan- 
dayan taka, paat nu Ala amaratu' ra 
ukum ra tayar nu ulun anguma' ra 
kawi' nu inuma' kono hiano, 
pamutusan nu Ala hino otopot. 310 
yak akau u pahaka-pahaka" ku, akau 
pono' am nanguma' yak ra baa-baal 
intok mi apasala' ra ulun bokon? Am 
amahuangan mi kaili' akau alabus 
intor ra ukum nu Ala? #Karuo kono 
am akau angila-langka' ra asi' nu Ala 
am kaansayan nu huang am poyo 
huang no alanggoi maayo bonsoi 
hino? Ikaa ki' apandayan mi nga Ala 
apakito ra honsoi nu huang no nga io 
asiha' ramuyun mimpoi ra kawi' nu 
sala' mi. Slo yak akau aikang huang 
am ikaa asiha' mungga'. Haling ra 
hino akau yak nga amaruang ra bahat 
nu ukum mintup ramuyun ra paat nu 
Orou Kaawian no, ra paat nu Ala 


b1:30 ailo balaan, nga asisingon yak ra Ala: Karuo kono am: ailo balaan, am asisingon ra Ala. 


2:1 Mat. 7:1, Luk. 6:37 

apaintalang ra buuk no ra sala' nu 
ulun am amaratu' ra ukum ra 
pamutusan no otopot. 6Nga Ala 
auma' amalos ra tukir nu ulun am- 
paa! ra inuma' no. 7Ala anaak ra 
ayah otopot am bayah ampus- 
ampus ra tayar nu ulun olondon a- 
nguma' ra onsoi nga 10 asiha' angala 
ra kuasa' asundu', ansukon am Dayali 
ikaa ahungga'. 8Io yak kawi' nu ulun 
apakaulu' ra inan no tohom, am ikaa 
maya' ra panusuban nu Ala, io yak a- 
nguma' ra atu alaat, ulun hiano nga 
buukin am ukumin nu Ala. #Tuki- 
tukir nu ulun anguma' ra alaat io 
akaliman aila', puu-puun ulun 
Yahudi, am poyo kawi' nu bansa' 
sala Yahudi. 101o yak kawi' nu ulun 
asiha' anguma' ra baal onsoi io 
taakin ra kuasa' asundu am kaan- 
sukan am poyo kaansayan nu Ala, 
pu puur ra tayar nu ulun Yahudi, 
ono po hino nu bansa' sala' Yahudi. 
1I1Nga Ala ampahuang ra kawi" nu 
ulun ohondo' yak. 
12Bansa-bansa' sala' Yahudi 
nakasala' am ilo ikaa akapandai ra 
Arat sinuratan ri Musa. Kono ilo 
ukumin ikaa maya' ra Arat sinuratan. 
Io yak ulun Yahudi nakasala' ra po- 
ngo nilo nakapandai ra Arat 
sinuratan ri Musa haling ra hino ilo 
aukuman maya' ra Arat hino. 13Nga 
ulun anduli' ohonsoi ra Ala sala' ka 
haling ra ulun hino nakapandai ra 
Arat sinuratan ri Musa, io yak haling 
ra io anguma' karuo kono am 
sumuhut ra Arat sinuratan ri Musa. 
14Bansa-bansa' sala' Yahudi ikaa 
akapandai ra Arat sinuratan ri 
Musa. Io yak kono ilo asiha' anguma' 
ra panusuban nu Arat sinuratan 
ri Musa, huang nilo tohom sumauk ra 
arat ra tayar nilo, hama' no pono' ilo 
ikaa akapandai ra Arat sinuratan 
ri Musa. I5Inuma' nilo no apain- 
talang ra panusuban nu Arat 
sinuratan ri Musa nasuratan ra 


2:6 Nan. 62:12, Bab. 24:12 2:11 Laup. 10:17 

huang nilo. Katapatan nu huang nilo 
no anatandu' ra baal hino otopot, nga 
huang hino siino paat no apasala' ra 
aun maan nilo am siino paat no 
opokotopot ra aun maan nilo. 15Kono 
po nga hino rahili asauk ra paat nu 
Orou Kaawian ra paat nu Ala hino 
apasala' ra kawi' nu siino ra huang 
ikaa apandayan mimpuun ri Yasus 
Karistus. Io hino sumuhut ra Aho 
Onsoi balain ku. 


Ulun Yahudi am Arat sinuratan 
ri Musa 


Nlo yak raino aun koson 
kinabaalo' mi? Akau angangku ulun 
Yahudi. Akau lumansan ra Arat 
sinuratan ri Musa am akau anginsuat 
ra akau bansa' pinili' nu Ala. 18Akau 
nakaalap ra paniluan-paniluan 
haling ra Arat sinuratan ri Musa 
hino, suku' pahaka' nakapandai ra 
kasiha' nu Ala am akapandai ra aun 
onsoi. PAkau angintopot nga akau 
asauk ra amimihang ra ulun nobolou 
am asauk ra tutur ra ulun siino ra 
intok olondom. 20Akau angungubas 
ra ulun ailo amahuang am guru' ra 
ulun sasambungon. Akau angintopot 
ra luang nu Arat sinuratan ri Musa 
am akau nokotohom ra kawi' nu 
kapandayan am pangubasan otopot. 
21Akau angubas ra ulun bokon. Kono 

o hino, kulo ki' pahaka' ikaa angu- 

as ra inan mi tohom? Akau angubas 
ra ulun bokon ra ikaa antakou, lai' 
am akau pono' am antakou! 22Akau 
angubas ra ulun hili ikaa ampalam- 
pau, lai' am akau pono' am am- 
palapa, Akau asisingon ra ala 

inabaal, lai' halan am akau nanga- 
lap ra kula-kula' barang siino ra 
pahun namulian ra ala binabaal hino. 
233Akau apakaayo-ayo ra akau 
nokotohom ra Arat sinuratan 
ri Musa, lai' halan am akau angula- 
laat ra Ala ra akau ikaa maya' ra 

ukum no. 24Siino nasuratan ra Kitap 
rahu no kono hitu, 
“Nga akau, kawi' nu ulun 
Yahudi, 
inggalan nu Aia 
kulalaaton nu bansa-bansa' 
sala' Yahudi.” 
25Kono akau olondon maya' ra 
Arat sinuratan ri Musa, sunat mino 
siino balos. Io yak kono akau ikaa 
sumuhut ra kula-kula' baal 
panusuban nu ukum sinuratan hino, 
haling ra hino sunat mi kaando' no 
balos no. 26Kono sangulun bansa' 
sala' Yahudi maya' ra Arat sinuratan 
ri Musa, hama' pono' io ikaa 
sinunat, kaa ki' io ohondo' ra sangu- 
lun sinunat ra pamahuangan nu Ala. 
27Am kawi' nu ulun ikaa sinunat 
apasala' ra akau ulun Yahudi, nga 
akau nokotohom ra Arat sinuratan 
ri Musa am akau nopongo sinunat, io 
yak pahaka' ikaa minsuhut ra ukum 
hino. Ilo maya' ra Arat sinuratan ri 
Musa hama' pono' ilo ikaa sinunat. 
28Nga kono ulun Yahudi otopot sala' 
ka inggalan no yak Yahudi. Am ulun 
kapio-pio sinunat sala' kaulun 
sunaton ra inan yak. 29Topot no, kono 
sangulun Yahudi kapio-pio io hino 
huang no am bayah no kapio-pio ulun 
Yahudi. Am sunat otopot io hino 
sunat ra huang inuma' nu Ro nu Ala, 
sala' ka sunat maya' ra Arat 
sinuratan ri Musa. Ulun kono hino 
ansukon nu Ala, sala' ka ansukon nu 
ulun. 
3 IKono po hino, aun ki' kalabingan 
nu ulun Yahudi intor ra ulun sala' 
Yahudi? Am aun ki' tool no ra maya' 
ra arat nu sunat hino? 2Siino tool no! 
Puu-puun, nga ulun Yahudi hua 
nanaakan nu Ala ra rahu no. 3lo yak 
aun ki' koson no nu kono sampiruo ra 
ulun Yahudi ikaa olondon ra 

panusuban hino? Intor ra baal hino 
pamahuangan mi kaili' Ala ikaa 
sumuhut ra randi' no. 4Ikaa! Nga Ala 
hino hai-hait otopot, hama' no pono' 
nu tuki-tukir nu ulun ambubuak. 
Siino nasuratan ra Kitap, 
“Paat mu mindahu 
kawi' nu ulun akapandai 
ra rahu mu hino otopot. 
Paat mu lumimbang 
ra ulun apasala' riun 
kawi' nu ulun apandai 
inuma' mu hino otopoit.” 
slo yak kono Kapa nu Ala pa- 
intalangon, nga itaka nanguma' ra 
baal ikaa otopot, aun ki" auma' 
rahuon taka? Ikaa ki' otopot Ala hino 
ra paat no apasala' ritaka? (Kapio, 
panga umuatan hitu ampaat ra pama- 
uangan nu ulun.) 6Ikaa! Kono Ala 
ikaa otopot, aun koson no akaalap 
amaratu' ra ukum ra tana' hitu? 
7Siino nahi ulun mindahu rahu kono, 
“Kono katapatan nu Ala indu-indul 
paintalangon am ansukon, nga haling 
ra inuma' ikaa otopot, kulo ki' ulun 
nanguma' ra baal alaat hino sabiton 
poyo ra ulun nakasala'?” #Kulo itaka 
ikaa auma' mindahu, “Onsoi taka a- 
nguma' ra kalaatan hili katapatan 
hino auma' matong?” Topot no siino 
kula-kula' ulun angulalaat rakon hili 
ilo inindahu ra au nopongo inindahu 
ra baal hino. Ulun mindahu kono 
hino ikaa mulalas ukumin nu Ala am- 
paat ra inuma' no. 


Kaando' kasangulun po anguma' 
ra kasiha' nu Ala 


9Aun koson no, akasail ki' honsoi 
nu kinabaalo' nu kaayahan taka ulun 
Yahudi intor ra bansa' sala' 
Yahudi?” Ikaa! Au nopongo nam- 
bala', ulun Yahudi ki' karuo kono am 
bansa' sala' Yahudi, kawi' no 


C3:9 Akasail ki' honsoi nu kinabaalo' nu kaayahan taka intor rabansa' sala' Yahudi?: Karuo 
kono am, Akasail ki' ra balaat nu kinabaalo' nu kaayahan taka intor ra bansa' gala" Yahudi? 


2:24 Yas. 52:5 2:29 Laup. 30:6 3:4 Nan. 51:4 

pinihang yak nu sala'. 190hondo' ra 


nasuratan ra Kitap, 
“Kaando' kasangulun po 
apainsuat ra Ala, 
Ukaando' kasangulun po 
akapandai aun otopot, 
am kaando' kasangulun po 
sumamba ra Ala. 
12Kawi" nu .ulun nopongo 
inintawol ra Ala 
kawi’ no kaando ' tool. 
Kaando' kasangulun po 
anguma' ra katapatan, 
sangulun pono’ am kaando' 
yak! 
13Rahu nilo akapatoi. 
Buak nilo intor ra rila’ nilo, 
am intor ra kabang nilo, 
ilo apasamput ra usam, 
ohondo' ra palih nu kukuo. 
14]lo asalok mindahu ra awah 
am asisingon. 
15[lo apasi kumunpang 
nu kono ilo angila' 
am amatoit ra ulun. 
16Kapatayan am kasusaan 
maan nilo 
ra atu-atu kaintok. 
17]lo ikaa akapandai ra ralan 
lumangus ra kaansayan. 
18]l0 ikaa rumaliwi' ra huang 
ra Ala.” 
19R aino itaka akapandai nga kawi' 
nu panusuban nu Arat sinuratan 
ri Musa io hino tayar nu ulun siino ra 
pinangan nu ukum hino. Haling ra 
hino kaando' no pamarahuan nu 
ulun, am kawi' nu siino ra tana" hitu 
ukumin nu Ala. 20Nga kaando' kasa- 
ngulun anduli' ohonsoi ra Ala nu 
kono ulun hino anguma' ra ukum 
hino. Nga topot no ukum hino anilu' 
yak ra ulun ra nopongo nakasala'. 

Aun koson nu Ala nanguma' ra 
ulun nohonsoi rio 


21]o yak raino Ala nopongo 
napaintalang ra ralan no aun koson 
nu ulun anduli' ohonsoi rio. Am 
inuma' no hino ikaa ampaat ra Arat 
sinuratan ri Musa. Am Arat 
sinuratan ri Musa am Kitap nu kawi' 
nu ulun angindul ra rahu nu Ala li 
pono' am nambala' yak ra baal hino, 
22nga Ala nanguma' ra ulun anduli' 
ohonsoi rio, nu kono ulun angintopot 
ri Yasus Karistus. 

Ala anguma' ra hitu ra tayar nu 
kawi' nu ulun angintopot ri Karistus 
nga kawi' nu ulun kaando' ungga' no. 
23Nga kawi' nu ulun nopongo 
nakasala' am natawoi intor ra Ala 
asiha' apakaayah rilo hino. 24Haling 
ra asi' nu Ala tinaakan no lalayau no, 
ulun nu tana' nanduli' nohonsoi rio. 
Ralan no io hino ulun labusin intor ra 
sala' mimpuun ri Yasus Karistus. 

25Ala nanaak ri Karistus Yasus, 
hili haling ra patayan no hino ulun nu 
tana' kapio-pio alabus intor ra sala' 
nu kono 1lo mintopot rio. Ala nangu- 
ma' ra hino nga io apakito ra 
katapatan nu pamutusan no. Nga ra 
pahulu li Ala tumaan huang ra kawi' 
nu sala' inuma' nu ulun, suku' io ikaa 
amaratu' ra ukum rilo. 2610 yak, 
inuma' no hino anatandu' ra 
katapatan nu-pamutusan no raino. 
Am ulun nangintopot ri Yasus, 
sabiton no ra ulun hino nanduli' 
nohonsoi ra Ala. 

27Haling ra hino kaando' no atu- 
atu rahuon taka ra itaka kumakaulu' 
kono hino? Nga intor ki' ra itaka a- 
nguma' ra Arat sinuratan ri Musa. 
Ikaa. Haling yak ra intopot taka. 

Rahu pamumpungan kono hitu. 
Ulun anduli' ohonso1 ra Ala, sala' ka 
haling ra io anguma' ra Arat 
sinuratan ri Musa, io yak haling ra in- 
topot no ri Yasus Karistus. 

29Kapio ki' Ala hino Ala yak nu 
ulun Yahudi? Kaa ki' Ala poyo nu 
bansa' sala Yahudi yak? Otopot, io 
pono' am Ala po ra bansa' sala' 
Yahudi! 30Ala saumi yak! Io apan- 
duli' ra bansa" Yahudi ohonsoi rio 
haling ra intopot nilo, am io po apan- 
duli' ra bansa' sala' Yahudi ohonsoi 
rio haling ra intopot nilo. 31Kono po 
hino, auma' ki' itaka angimpoi ra 
Arat sinuratan ri Musa nga intopot 
taka hua ri Karistus? Ikaa! Nga 
haling ra intopot taka hino, itaka 
auma' minsuhut po ra Arat sinuratan 
ri Musa hino. 


Intopot ri Abaraham asauk ra 
paniluan 


4 IKono po hino, aun ki' koson 
pakuan ku mindahu ra baal 
ri Abaraham aki' nu bansa' taka? 
Aun ki' nasauk ra inan no tohom? 
2Kono io nopongo nanduli' nohonsoi 
ra Ala nga haling ra kawi' nu baal 
inuma' no apainsuat ra Ala, kaa ki' a- 
nginsuat io ra kawi' nu inuma' no 
hino. Io yak io ikaa akaalap anginsuat 
ra tingkuangon nu Ala. 3Nga siino 
nasuratan ra Kitap, 

“Abaraham angintopot ra Ala, 

am haling ra intopot no hino 

Ala angangku rio ra ulun apain- 

suat ra Ala.” 
4Ulun angkaraya', akaalap ra 

hari' no, am hari' no hino sala' ka 
huangon ra tinaakan yak, nga hari' 
hino io katangan. 5Io yak baa-baal 
natu ikaa ohondo". Ulun nanginto- 
pot, ikaa lumansan ra aun inuma' no 
ra tayar nu Tuhan. Io angintopot yak 
ra Ala mindahu ra ulun nakasala' 

asauk ra ulun kaando' sala". Intor ra 
intopot no hino Ala angangku ra ulun 
hino asauk ra ulun apainsuat ra Ala. 

6Kono po hino nu pamahuangan 
ri Raja' Daud. Hino puun ri Daud 
mindahu asatu' ulun angangku ra 
Ala asauk ra ulun apainsuat ra huang 
no, sala' ka intor ra inuma' nu ulun 
hino. Kono hitu rahu ri Daud, 

TAsatu' ulun inampunan ra 

kawi' nu kasalaan no, 
am kawi’ nu sala’ no pinampas 
nu Ala! 

8Asatu ' nga ulun 

ra kawi! nu sala" no 
ikaa hinuang nu Ala.” 

Ulun yak ki' maya' ra arat nu 
sunat sabiton ra asatu'? Karuo kono 
am kawi' nu ulun ikaa maya' ra arat 
nu sunat? Nopongo no hino binalaan 
mai, nga i Abaraham angangku ra 
Ala asauk ra ulun apainsuat ra huang 
no, nga i Abaraham angintopot ra 
Ala. 10Haling ra hino, sanggili' ki' 
Ala angangku ri Abaraham asauk ra 
ulun apainsuat ra huang no? Ra paat 
ri Abaraham ikaa po ki' sinunat 
karuo kono am pongo no sinunat? 
Kapio natu, paat no kaapo sinunat, 
sala' ka paat no nopongo sinunat. 
1 Buo-buoi nali io sinunat, am sunat 
no hino asauk yak ra tatandu' ra Ala 
angangku rio nga io asauk ra ulun 
apainsuat ra huang nu Ala. Io inang- 
ku nu Ala ra paat no kaapo inaya' ra 
arat nu sunat. Ami Abaraham asauk 
ra ama' ra tayar nu kawi' nu ulun a- 
ngintopot ra Ala, am Ala hua nopo- 
ngo nangangku rilo asauk ra ulun 
apainsuat rio, hama' no pono' ilo 
ikaa inaya' ra arat nu sunat. 
12] Abaraham pono' am asauk yak 
poyo ra ama' ra tayar nu kawi' nu 
ulun maya' ra arat nu sunat. lo ama' 
nilo sala' ka haling ra ilo maya' ra 
arat nu sunat, 10 yak nga haling poyo 
hua ra intopot nilo ra Ala, ohondo' 

ri Abaraham ra paat ri Abaraham 
ikaa po maya' ra arat nu sunat. 


Randi' nu Ala angalap ra ulun 
mintopot rio 


13Ala namarandi' ri Abaraham 
am sua' no, nga tana' hitu asauk ra 
tohom ri Abaraham am sua' no. Ala 
nanguma' ra randi' hino ri 
Abaraham sala' ka puun ra 
i Abaraham maya' ra Arat sinuratan 
ri Musa, io yak puun hua ra intopot 
no ra Ala suku' io inangku nu Ala 
asauk ra ulun apainsuat ra huang no. 
14Kono po ulun yak maya' ra Arat 
sinuratan ri Musa auma' akaalap ra 
aun nirandi' nu Ala, kono po hino, in- 
topot ra Ala kaando' no balos no, am 
randi' pono' nu Ala am kaando' yak 
balos no. 15Arat sinuratan ri Musa 
apaatong ra ukumin nu Ala. Io yak 
kono kaando' ukum am kaando' no 
sala' nu ulun nu kono ikaa maya' ra 
ukum hino. 

16Randi' nu Ala hino mimpuun ra 
intopot nu ulun ra tayar nu Ala. Hino 
nga asauk amaramin ra sua' 
ri Abaraham nga randi' hino 
tinaakan rilo asauk ra saumi taak 
lalayau haling ra Ala, sala' ka tayar 
yak nu ulun maya' ra Arat sinuratan 
ri Musa, io yak tayar poyo nu ulun a- 
ngintopot ra Ala ohondo' 
ri Abaraham nangintopot ra Ala. 
Nga i Abaraham 10 hino ama' taka 
kaawi' nu ulun nangintopot. 17Nga 
rahu nu Ala ri Abaraham, 

“Au nopongo napasauk riun ra 
ama’ nu kula-kula' bansa '.” 

Hino nga randi' tinaakan nu Ala 
ri Abaraham. Am i Abaraham na- 
ngintopot ra Ala. Io nga Ala 
apakaayah ra ulun inatoi. Am io po 
nga Ala napasauk ra kawi' nu atu-atu 

intor ra rahu no ra atu po ikaa 
nasauk. 18] Abaraham alansan yak 
hai-hait am angintopot hama' no 

ono' kalansanan nu huang hino 

aando"'. Haling ra hino, io asauk ra 
ama' nu kula-kula' bansa'. Ohondo' 
ra nasuratan ra Kitap, 

“Sua" mu auma’ sumua' am 
asuang bonsoi.” 
19Paat nu hili apandayan 
ri Abaraham ra io ikaa akaalap ra 
sua', nga io pono' am matuo am umur 
no maar noyo aatus ngaupok, am 
i Sara andu' no hino, kular. Io yak in- 
topot ri Abaraham ikaa ahungga'. 
2010 olondon yak ra intopot no am 
ikaa io ruo-ruo huang ra randi' nu 
Ala. Labing po solor kotoh no haling 
nu intopot no, suku' io angansu-ngan- 
suk ra Ala. 2110 angintopot kapio ra 
Ala akaalap anguma' ra aun nopongo 
nirandi' no. 22Hino puun no Ala na- 
ngangku ri Abaraham ra ulun apain- 
suat ra huang nu Ala nga haling hua 
ra intopot ri Abaraham. 23Atungon 
nu rahu, 
“Inangku asauk ra ulun apain- 
suat ra huang nu Ala” 

sinuratan sala' ka tayar yak 
ri Abaraham. 2410 yak rahu hitu 
sinuratan ra tayar taka poyo. Itaka 
pono' auma' angkuon asauk ra ulun 
apainsuat ra huang nu Ala, nga 
itaka angintopot ra Ala napakaayah 
ri Yasus, Tuhan taka, haling ra 
kapatayan. 25Yasus hino nopongo 
tinaakan ra maan potoyo' nga haling 
hua ra sala-sala' taka hili 10 pinan- 
duli' kaayaho' nu Ala nga io apan- 
duli' ritaka ohonsol ra Ala. 


Anduli' ohonsoi ra Ala 


5 IRaino itaka nanduli' nohonsoi? 
ra Ala, nga itaka nangintopot. 
Haling ra hino itaka siino pahahan- 


45:1 itaka nanduli nohonsoi: Luang nu buku nakalair, ikon mi nanduli' nohonsoi no itaka 

sayan ra Ala mimpuun ra Tuhan taka 
Yasus Karistus. 2Haling ra intopot 
taka hino, Yasus Karistus anguma' 
ritaka akapandai ra asi' nu Ala, am 
raino am bayah taka siino ra luang nu 
asi" hino. Intor ra hino itaka angin- 
suat huang” nga itaka siino kalan- 
sanan nu huang akaalap ra kuasa' 
asundu' tinaakan nu Ala! 3Am 
sumail haling ra hino po, onsoi taka 
anginsuat huang’ ra paat taka asusa' 
huang, nga apandayan taka susa' 
hino anguma' ra ulun aarot huang. 
4Am aarot huang hino anguma' ra 
ulun tumaan ra panginaman, hitu nga 
apasuku' ra kalansanan. 5Kalan- 
sanan kono hitu nga ikaa apakaus ra 
huang taka, nga Ala nanilu ra asi' no 
ritaka. Ala nanguma' ra hino luma- 
ngus ra Ro no, nopongo tinaakan no 
ritaka. 

6Paat taka siino ra kinabaalo' 
kaando' kuasa', i Karistus inatoi ra 
tayar taka ra paat nu orou nilondon 
nu Ala lai' halan am atawoi taka 
haling ra Ala. 7Tayar nu ulun otopot, 
asusa' ulun bokon matoi ra tayar no. 
Andai nahi ra tayar nu ulun onsoi, 
siino po nahi ulun asiha' matoi. 81o 
yak Ala napaintalang ra asi' no ritaka 
nga ra paat taka ulun nakasala' 
ri Karistus inatoi ra tayar taka. 
Raino itaka nopongo nanduli' 
nohonsoi ra Ala lumangus ra 
pinatayan ri Karistus. Haling ra hino 
ikaa mulalas itaka kaayahon intor ra 
aukuman nu Ala nga i Karistus hua. 
10Ra paat taka asisingon ra Ala, itaka 
sumilulum rio mimpuun ra pinatayan 
nu anak no, labing po nga raino nan- 
duli' nohonsoi ra Ala, ikaa mulalas 
itaka kaayahon lumangus ra bayah 
ri Karistus. ULabing intor ra hino, 
itaka pono' am anginsuat po ra kaan- 

sayan nu huang nu Ala mimpuun ra 
Tuhan taka Yasus Karistus. Nga 
mimpuun ri Karistus, itaka raino no- 
pongo nanduli' nohonsoi ra Ala. 


I Adam am I Karistus 


12Sala' inunsop ra tana' hitu nga 
haling hua ra sangulun, am haling ra 
sala' no hino ioinatoi. Balos no, kawi' 
nu ulun auma' matoi nga kawi' nu 
ulun nopongo nakasala'. BIkaa po 
Arat sinuratan ri Musa tinaakan, lai- 
lair no ulun nakasala' ra tana' hitu. lo 
yak sala' ikaa inukuman, nga kaando' 

ua Arat sinuratan ri Musa in- 
suhuton. 14Hama' pono' kono hino, 
intor ra paat ri Adam naayah suku' 
ra paat ri Musa naayah, kawi' nu 
ulun matoi yak. Am ulun pono' ikaa 
nanguma' ohondo' ra sala' inuma' 
ri Adam, 10 hino ikaa maya' ra susub 
nu Ala ilo pono' am matoi yak. 

I Adam io hino apatilu intor ra 
ulun sumuku' bahu no. I1Slo yak 
karuo-ruo nu hino, ikaa ohondo' nga 
taak nu Ala onsoi bonsoi hino ikaa 
ohondo' ra sala' inuma' ri Adam. 
Intor ra sala' nu sangulun hino 
asuang ulun inatoi. Io yak labing po 
honsol nu balos nu asi' haling ra Ala 
am taak lalayau no, io hino kaayahan 
tinaakan no ra ulun asuang, luma- 
ngus ra honsoi nu huang nu sangulun, 
io hino Yasus Karistus. I6Taak 
lalayau nu Ala pono' labing onsoi 
bonso1 intor ra sala' nu sangulun 
hino. Nga pongo nu sangulun hino 
nanguma' ra sala', hili atong nu 
pamutusan “Nakasala"””. lo yak po- 
ngo nu ulun aSUang nanguma' ra sala' 
am ratong nu taak lalayau haling ra 
Ala io hino pamutusan, “Ikaa 
nakasala”. 17Nga haling ra sala' nu 
sangulun, kawi nu ulun nakarayol 

auma' matoi nga sala' nu sangulun 
hino. Labing po honsoi nu balos intor 
ra inuma' nu sangulun ulun bokon, io 
hino Yasus Karistus. Mimpuun rio, 
Ala nanaak ra asi' no ra ulun asuang, 
am haling ra taak lalayau io napasauk 
rilo nanduli' nohonsoi ra Ala, am 
bayah rilo okotoh lumangus ri Karis- 
tus. 

18Haling ra hino, balos nu sala' nu 
sangulun hino kawi' nu ulun 
naukuman, kono po hino nu inuma' 
nu sangulun maya' ra kasiha' nu Ala, 
balos no io hino kawi' nu ulun inam- 
punan haling ra sala' nilo am 
tinaakan ra bayah. 19 Am asuang ulun 
nakasala' nga haling hua ra sangulun 
ikaa maya' ra panusuban, am kono 
po hino asuang po ulun auma' an- 
duli' ohonsoi ra Ala nga sangulun 
hua maya' ra panusuban nu Ala io 
hino Yasus Karistus. 20Am nanaak ra 
Arat sinuratan ri Musa, 10 hino Ala. 
Hili indu-indul ulun maya' ra ukum 
hino, am indu-indul po solor ilo angu- 
ma' ra sala' ra tingkuangon nu Ala. lo 
yak ulun indu-indul anguma' ra sala', 
Ala hino indu-indul yak masi' rilo. 
21Kono po hino, ikaa mulalas itaka 
matoi nga nakasala' no hua itaka. lo 
yak Ala masi' ritaka am nanaak ra 
ralan ritaka ra anduli' ohonsoi rio. 
Nga haling ra itaka nopongo nanduli' 
nohonsoi ra Ala io nanaak po ritaka 
ra bayah otopot am ampus-ampus 
mpun ri Yasus Karistus Tuhan 
taka. 


Matoi ra tayar nu sala' am 
aayah sumimpung ri Karistus 


6 IKono po hino, aun ki' auma' 
rahuon taka? Anguma' yak ki' 
itaka ra sala' hai-hait ra tingkuangon 
nu Ala hili io indu-indul masi' 
ritaka? 2Ikaa! Raino sala' hino kaan- 
do' no kuasa' no amihang ritaka, 
haling ra hino, ikaa auma' taka 
parayu-rayus anguma' ra sala'. 


6:4 Kol. 2:12 

3Akapandai ki' pahaka' ra paat taka 
rorobon, itaka sumilulum ri Karistus 
Yasus? Atungon nu hitu po paat taka 
rorobon itaka ohondo' ra pinatayan 
no. 4Nga rorob hino nangumangan ra 
itaka pinaaya' lobongo' am nakaaya' 
inato1 rio, hili ohondo' ri Karistus 
pinanduli' kaayaho' haling ra 
patayan nga kuasa' hua nu Ala Ama' 
asundu hino, kaitaka po hino auma' 
aayah ra saumi bayah bahuon. 
SKono itaka nopongo sumilulum 
ri Karistus nga itaka nakaaya' inatoi 
r10, kono po hino itaka pono' am 
sumilulum yak rio nga itaka pinaaya' 
pandulio' kaayaho' ohondo' rio. 
6Napandayan taka noyo nga 
kinabaalo' taka ulun nakalair li no- 
pongo noyo pinatoi pinaaya' ri Karis- 
tus ra io inatoi ra salip hili kuasa' nu 
kinabaalo' taka nakasala' hino 
otoyon am lowoon am haling ra hino 
ikaa no itaka uliponon nu sala'. [Nga 
kono sangulun matoi, ulun hino 
alabus intor ra pihangan nu sala". 
83Kono itaka nopongo inatoi inaya' 
ri Karistus, itaka angintopot ra itaka 
pono' auma' aayah rumangan rio. 
Nga napandayan taka i Karistus no- 
pongo pinanduli' kaayaho' intor ra 
patayan am ikaa noyo rahili matoi 
suku' ra buo-buoi no. Patayan hino 
kaando' no kuasa' no amihang rio. 
10Patayan inintup ri Karistus 10 hino 
patayan ra tayar nu sala' nu ulun. 
Baal hino nasauk ihondo' yak, io yak 
bayah no raino tu io hino bayah ra 
tayar nu Ala suku' ra buo-buoi no. 
11Akau pono' am onsoi ampahuang 
ra inan mi nopongo inatoi ra tayar nu 
kuasa' nu sala', io yak aayah ra tayar 
nu Ala lumangus ra pansiluluman 
ri Karistus Yasus. 
12Pai' no pahusuo' sala' hino 
amihang ra bayah mi ra tana' hitu, 
hili pahaka' ikaa maya' ra kasiha' nu 
huang. B3Pai' pahaka' panaak ra 
lilian nu inan mi ra pihangan nu sala' 

ra anguma' ra tayar nu kawi' nu 
kasiha' mi alaat. Io yak onsoi akau 
anaak ra inan mi ra Ala ohondo' ra 
ulun nopongo inatoi am pinanduli' 
kaayaho'. Taakin mi ingkooso' inan 
mi ra Ala ra tayar nu anguma' ra 
kasiha' nu Ala. 14Sala' hino ikaa noyo 
akaalap amihang ramuyun, nga ikaa 
no hua akau pinihang nu Arat 
sinuratan ri Musa, io yak raino 
pinihang nu asi' nu Ala. 


Amba ra tayar nu kasiha' nu Ala 


ISAun ki' koson no raino? Auma' 
ki" itaka anguma' ra sala', nga ikaa no 
itaka pinihang nu Arat sinuratan 
ri Musa, io yak pinihang nu asi' nu 
Ala? Ikaa! 16Akapandai ki' akau ra 
paat mi asauk ra amba nu ulun bokon 
am anguma' maya' ra kasiha' nano 
am akau asauk ra amba nu ulun, 
babayaan mi ra rahu no andai nahi 
amba nu sala' angibit ra kapatayan 
ki', karuo kono am amba olondon ra 
panusuban nu Ala, am balos no akau 
anduli' ohonsoi ra Ala. 1710 yak onsoi 
akau mindahu tarima' kasi' ra Ala! 
Nga ra pahulu li akau nasauk ra 
amba nu sala', io yak raino akau 
aingkoos huang olondon maya' ra pa- 
ngubasan otopot nopongo tinaakan 
ramuyun. 18Akau nopongo nilabusan 
intor ra kuasa' nu sala', am raino 
asauk ra amba ra tayar nu kasiha' nu 
Ala. 19Au nanguma' ra paniluan ra 
baal nu amba hili akau apasi apan- 
dai. Ra pahulu li akau nanaak na- 
ngingkoos ra inan mi asauk ra amba 
nu baa-baal akauyu' am alaat ra 
tayar nu kasiha' alaat. Kono po hino 
raino, onsoi akau anaak angingkoos 
ra inan mi asauk ra amba nu 
katapatan ra tayar nu kasihaan nu 
Ala. 

20Paat mi nasauk ra amba nu sala', 
akau ikaa pinihang nu kasiha' nu Ala. 
21Paat nu hili aun ki' balos naalap mi 
intor ra baa-baal kauyu' mi raino tu? 
Kawi' nu inuma' hiano angibit yak ra 
patayan! 2210 yak raino akau nopongo 

nilabusan haling ra sala', am nasauk 
ra amba nu Ala. Balos no io hino 
bayah nu pahaka' tinaakan ingkooso' 
ra tayar nu Ala am baal hitu angibit 
ra bayah otopot am ampus-ampus. 
23Nga patayan io hino balos nu sala' 
io yak bayah otopot am ampus- 
ampus rumangan ri Karistus Yasus 
Tuhan taka io hino taak tinaakan 
lalayau nu Ala. 


Arat ra ahuot asauk ra paniluan 


IPahaka-pahaka' ku! Kawi' nu 
p, pahaka' nopongo nakapandai ra 
arat. Haling ra hino, akau akapandai 
nga pihangan nu arat ra ulun, asauk 
ra paat yak nu ulun hino aayah. 
2Umang no, sangulun ruandu' akaan- 
du', sumimpung ra andu' no nga intor 
ra arat hino ra paat nu andu' no 
aayah. Kono ungkuyon no matoi, 
ruandu' hino alabus intor ra arat 
napasimpung rio ra andu' no. 3Kono 
ruandu" hino sumimpung ra ungku- 
yon bokon ra paat nu andu' no aayah, 
ruandu' hino sabiton ra ampalapau. 
To yak kono andu' no inatoi, am ruan- 
du" hino nopongo nalabus ra arat no. 
Am kono 10 anduon nu ungkuyon 
bokon, ikaa no io sabiton ra am- 
palapau.'4Kono po hino baal mi u 
pahaka-pahaka' ku. Ra tayar nu Arat 
sinuratan ri Musa akau nopongo in- 
atoi, nga akau nopongo saumi bahian 
nu inan ri Karistus am asauk ra 
tohom no. Io kinaayah intor ra 
patayan hili itaka siino tool ra tayar 
nu Ala ra luang nu kaayahan taka. 
SPahulu li bayah taka maya' ra 
kasiha' taka. Nga intor ra siino Arat 
sinuratan ri Musa kasiha' nu huang 
taka anguma' ra sala' indu-indul. 
Hino puun no kawi' nu baal hino 
balos no patayan. SIo yak raino itaka 
nopongo nalabus ra pihangan nu 
Arat sinuratan ri Musa. Itaka nopo- 
ngo inatoi ra luang nu ukum 
namihang ritaka ra pahulu li. Ikaa no 
itaka sumamba ra Ala maya' ra'baal 
nakalair, maya' ra arat nopongo 


RUUM 7 


nasuratan. Raino itaka sumamba 
maya' ra baal nakabahu tiniluan nu 
Ro nu Ala ritaka. 


Arat am sala' 


7Kono po hino, aun ki' auma' 
rahuon taka? Alaat ki' Arat 
sinuratan ri Musa? Ikaa! Io yak arat 
hino nga nangubas rakon intor ra baal 
nu sala'. Ikaa akapandai au ra atu- 
ngon nu alaai hino, nu kono po ukum 
hino ikaa inindahu, “Ikaa oko alaai.” 
8Lumangus ra arat, sala' hino 
napaatong ra kawi' nu kalaayan ra 
luang nu huang ku nga kono kaando' 
arat, hili sala' hino kaando' kuasa'. 
Ra paat nu arat ikaa inatong au 
aayah. lo yak paat nu arat hino in- 
atong, sala' hino angimuun aayah am 
au matoi. l0Arat sinuratan ri Musa 
hino langus no puu-puun anaak ra 
bayah, io yak raino angibit rakon ra 
pasyon Nga lumangus ra arat 
ino, sala' hino nangalap ra paat no 
amparuung am amatoi rakon. 
12Arat hino intor ra Ala, am kawi' 
nu panusuban ra luang nu Arat hino 
haling ra Ala, kawi' no otopot am 
onsoi. 13 Kono po hino, kapio ki' atu- 
ngon nu hitu, nga onsoi hino angibit 
rakon ra patayan? Ikaa! Sala' hino 
nga apaatong ra patayan hino. Haling 
ra anguma' ra ukum onsoi hino, sala' 
hino apaatong ra patayan ku, hili 
kinabaalo' nu sala' hino akito am 
atalang kapio-pio. Lumangus ra 
panusuban-panusuban nu Ala, 
atalang noyo kapio-pio no sala' hitu 
alaat bonsoi. 


Ruo Kinabaalo' Antabuh ra 
Bayah nu Ulun 


14[taka akapandai nga Arat 
sinuratan ri Musa haling ra Ala io 
yak au hitu sangulun ulun alami'. Au 

nopongo nasauk 1a amba maya' yak 
ra sala'. ISNga au sangulun ikaa 
akapandai ra aun inuma' ku. Kawi' 
nu atu-atu kasihaan ku anguma', ikaa 
maan ku, io yak kawi' nu baal kaa- 
ngasan am kasisinganan ku, hino 
solor maan ku. !6Kono po hino, kono 
au anguma' ra kawi' nu atu-atu baal 
ikaa ampaat ra kasiha' ku, atungon 
nu hino au angangku ra Arat 
sinuratan ri Musa hino otopot. 
17Haling ra hino, topot no sala' ka au 
anguma' ra baal hino, io yak sala' 
hino anguma' nga io hua namihang ra 
bayah ku. 18Maya' ra kinabaalo' ku 
ulun nu tana', apandayan ku kaando' 
atu-atu onsol ra luang nu bayah ku. 
Hama' pono' siino kasihaan ku angu- 
ma' yak ra atu onsoi, io yak ikaa 
akaalap au anguma' ra baal hino. 
19 Au ikaa anguma' ra onsoi kasihaan 
ku hino, topot no atu solor baa-baal 
alaat kaangasan ku, hino maan ku. 
20Kono au anguma' ra baa-baal kaa- 
ngas ku anguma' atungon nu hino 
sala' ka au anguma' ra baal hino, io 
yak haling ra sala' namihang ra bayah 
ku. 21Haling ra hino, au ampahuang 
ra saumi baal namihang ra bayah ku 
io hino kono au asiha' anguma' ra atu 
onsoi, atu alaat hino solor maan ku. 
22Huang ku asiha' yak ra arat intor ra 
Ala, 23i0 yak au akaliman ra luang nu 
bayah ku siino po arat bokon 
namihang ra bayah io hino arat 
tumabuh ra arat kasihaan nu huang 
ku. Hino nga puun ku ikaa alabus 
intor ra ukum angibit ra sala' nga 
ukum hino hua amihang ra atu maan 
ra luang nu bayah ku. 24-25Hino nga 
kinabaalo' ku. Au maya' ra Arat nu 
Ala haling ra kasiha' nu huang ku io 
yak haling ra kinabaalo' haling ra 
tana' hitu au anguma' po ra sala'. 
Aasian bonsoi payah ku hitu! Aun ki' 
auma' apakaayah ra inan ku hitu nga 
10 hua angibit rakon ra kapatayan? 


7:7 Nah. 20:17, Laup. 5:21 7:11 Kas. 3:13 7:15 Gal. 5:17 

Au angansuk mindahu onsoi huang 
ra Ala! Nga io auma' apakaayah 
rakon lumangus ri Yasus Karistus. 


Kaayahan maya' ra kasiha' nu 
Ro nu Ala 


8 IRaino kaando' no ukum mintup 
ra ulun sumilulum ri Karistus 
Yasus. 2Nga arat panusuban nu Ro 
nu Ala namalabus rakoné intor ra 
arat apaatong ra sala' am patayan. 
Am Ro nu Ala anaak ra bayah 
sumilulum ri Yasus Karistus. 3Aun 
ikaa nauma' nu Arat, nga kinabaalo' 
taka ulun alami', inuma' noyo hino 
nu Ala. Ala namayau ra kuasa' nu 
sala' siino ra kinabaalo' nu ulun ra io 
nanusyb ra Anak no, nga io inatong 
hinumondo' ra kinabaalo' nu ulun nu 
tana' nakasala', ra muoi amarawak 
ra sala' nu ulun. 4Ala nanguma' ra 
hino hili kasiha' no otopot pinatalang 
no ra Arat sinuratan ri Musa hino, 
auma' asauk ra bayah taka am aayah 
maya' ra panusuban nu Ro nu Ala, 
sala' ka maya' ra kotoh am kasiha' nu 
inan tohom. SUlun maya' ra kasiha' 
nu inan no tohom ra tana' hitu am- 
pahuang yak ra kasiha' nu huang no 
ra tana' hitu. Io yak ulun maya' ra 
panusuban nu Ro nu Ala, io hai-hait 
amahuang ra aun kasihaan nu Ro nu 
Ala. 5Kono huang mu pinihang nu 
kasiha' nu inan mu tohom hili popor 
no oko matoi. Io yak kono huang mu 
pinihang nu Ro nu Ala, balos no io 

ino bayah am pahansayan ra Ala. 
7Ulun pinihang maya' ra kasiha' nu 
inan no tohom ulun hino pantabuh nu 
Ala nga ulun hino ikaa maya' ra arat 
nu Ala. Am ikaa akaalap maya' ra 
arat nu Ala. 3Ulun maya' ra kasiha' 
nu inan no tohom, ikaa apainsuat ra 
huang nu Ala. 

lo yak akau raino ikaa no maya' 
ra kasiha' nu inan mi tohom. Akau 
raino inaya' ra kasiha' nu Ro nu Ala 
io hino, nu kono po Ro hino kapio- 
pio namihang ra bayah mi. Ulun ikaa 
nokotohom ra Ro ri Karistus, ulun 
hino sala' ka tohom ri Karistus. 1010 
yak kono i Karistus amihang ra baya 
mi, Ro nu Ala apakaayah ramuyun"”, 
nga akau nanduli' nohonsoi ra Ala. 
Hama' pono' nu inan mi matoi nga 
kuasa' nu sala'. NRo nu Ala 
napakaayah ri Karistus haling ra 
patayan. Kono Ro hino amihang ra 
ayah mi, Ro hino auma' apakaayah 
ra inan mi apandai matoi hino, mim- 
paan ra Rono aayah ra bayah mi. Ro 
ino nga napakaayah ri, Karistus 
haling ra patayan no. 
12Hino nga puun no u pahaka- 
pahaka' ku, ikaa mulalas itaka maya' 
ra kasiha' nu Ro nu Ala, sala' ka 
maya' ra kasiha' nu inan tohom. 
13Nga kono bayah mi maya' ra 
kasiha' nu inan tohom, puun ra hino 
akau matoi, io yak kono haling ra Ro 
nu Ala akau mulou ra kawi' nu 
inuma' mi haling ra sala', puun ra 
hino akau auma' aayah. i4Ulun 
maya' ra panusuban nu Ro nu Ala, 
ulun hino anak nu Ala. ISNga Ro 
tinaakan nu Ala ramuyun, ikaa angu- 
ma' ramuyun apasauk ra amba suku' 
ra luang nu bayah mi akau angkalaa' 
hai-haıt. Topot no Ro nu Ala hino 
apasauk ramuyun ra anak-anak nu 
Ala. Am haling ra kuasa' nu Ro nu 
Ala hino itaka ahipah ra Ala hino ra, 
“Ama', U Ama' ku!” 16Ro nu Ala am 
huang taka mindahu nga itaka io hino 
anak-anak nu Ala. 17Haling ra hino, 
nga itaka anak-anak nu Ala, itaka 
pono' am asauk ra ulun anguaris 
akaalap ra barakat nilair nu Ala ra 
tayar nu anak-anak no. Itaka angalap 


88:2 rakon: Luang nu buku nakalair; ramuyun. Siino poyo; ritaka 
h8:10 Ro nu Ala apakaayah ramuyun: Karuo kono am; ro mi aayah 


8:11 1Kor. 3:16 8:15-17 Gal. 4:5-7 8:15 Mrk. 14:36, Gal. 4:6 

suminggau' ri Karistus ra aun nilair 
nu Ala ra tayar ri Karistus. Nga kono 
itaka naila' humondo' ri Karistus, 
itaka pono' am akaalap ra kuasa' 
asundu ohondo' ri Karistus. 


Kuasa' asundu ampus-ampus 


18Au ampahuang, kawi' nu ila' 
alimanan taka raino, ikaa okohondo' 
ra paat nu Ala amihang rahili. 
19Kawi' nu pinasauk nu Ala angkuli- 
man ra huang lumangu ra paat nu 
Ala apaintalang ra anak-anak no. 
20Ng a kawi' nu pinasauk no hino 
kaando' balos no, sala' ka haling ra 
kasiha' no, io yak Ala napahusu kono 
yak hino. Hama' pono' kono hino 
siino po kalansanan hitu, 21nga siino 
saumi paat kawi' nu pinasauk no hino 
alabus intor ra kuasa' opomomol no 
am akaaya' alabus am ansukon 
paayal' ra anak-anak nu Ala. 22Apan- 
dayan taka suku' ra paat raino kawi' 
nu pinasauk no hino akimaasi' nga 
haling ra ila' ohondo' ra sangulun 
ina' aila' ra paat no ahanak. 23Am 
sala' ka kawi" nu pinasauk no hino 
yak akimaasi' itaka pono' am 
akimaasi' yakra luang nu huang taka. 
Itaka nopongo nangalap ra Ro nu Ala 
asauk ra taak no puu-puun, io yak 
angkuliman po hua itaka ra Ala 
amalabus ritaka kaawi! am apasauk 
ritaka ra anak-anak no. 24Nga haling 
ra alansan, itaka kinaayah. Io yak 
kono kalansanan taka hino akito 
taka, ikaa no hino asabit ra alansan. 
Nga aun ki' kaulun alansan ra atu-atu 
nakito no? 2510 yak kono itaka alan- 
san ra atu-atu ikaa nakito taka, haling 
ra hino itaka tumaan yak angkuli- 
man. 

26Kono po hino nu Ro nu Ala 
matong anginsuup ritaka ra itaka 
alami'. Nga itaka ikaa akapandai ra 
aun koson taka sambayang. Ro hino 
yak akitaak ra Ala ra tayar taka ra 
kasihaan nu huang bonsoi suku' ra 
ikaa akaindahu. 27Nga Ala, akapan- 
dai ra huang nu ulun, am io akapan- 
dai ra kasiha' nu Ro hino nga Ro hino 
akitaak ra Ala ra tayar nu ulun pihan- 
pah nu Ala, am ampaat ra kasiha' nu 
Ala. 

28A pandayan taka nga Ala hya 
nanantu' ra kawi' nu atu-atu, suku' 
balos nu inuma' no hino apaatong ra 
kaansayan ra tayar nu ulun masi' rid , 
io hino ulun inipahan no ampaat ra 
kasiha' no. 29Ulun nopongo pinili" nu 
Ala, nopongo nilondon haling ra puu- 
puun nali ra humondo' ra Anak no, io 
hino Yasus Karistus. Haling ra baal 
hino Anak hino asauk ra puu-puun ra 
kinasuango' nu pahaka'. 30Ala 
nahipah ra ulun nopongo tinantu' no 
haling ra puu-puun no am ulun in- 
ipahan no hiano, io apasauk hili ilo 
nanduli' nohonsoi rio. Ulun nanduli' 
nohonsoi hiano akaalap ra bayah 
asundu nu Ala. 


Yasus Karistus yak apasuku' ra 
Asi' nu Ala 


31Aun ki' auma' rahuon raino ra 
kawi' nu baal hitu? Kono Ala min- 
suup ritaka, aun ki' akaalap amayau 
ritaka? 3210 ikaa aimbayawan ra 
Anak no tohom. Tinaakan no yak ra 
tayar taka kawi'. Kono po hino io 
pono' am anaak po ritaka ra kawi' nu 
bokon no? 33Aun ki' akaalap 
apasala' ritaka bansa' pinili' nu Ala, 
nu kono Ala mindahu ra itaka kaan- 
do' sala'? 34Siino ki' ulun akaalap 


i8:23 Kaando' nasuratan ra buku nakalair ra rahu; am apasauk ritaka ra anak-anak no 
18:28 Ala hua anantu' ra kawi' nu atu-atu, suku' balos nu inuma' no apaatong ra kaansayan ra 
tayar nu ulun masi' rio: Luang nu buku nakalair, Kawi' nu baal apaatong ra kaansayan ra ilo 


masi' ra Ala. 
8:20 Kas. 3:17-19 8:23 2Kor. 5:2-4 

apasala' ritaka? Kaando'. Yasus 
Karistus nga nopongo inatoi, am poyo 
pinanduli' kaayaho' haling ra 
atayan am nirumangan ra Ala ra 
intok akakuasa' no. Am io akikitaak 
ra Ala ra tayar taka. 3SSiino ki' auma' 
apansuai ritaka intor ra asi' ri Karis- 
tus? Auma' ki' kasusaan apansuai 
rio, am poyo kaamo nu huang, am 
poyo aila', am poyo ruruok, am poyo 
bayah kaando' atu-atu, am poyo 
kalaanan, am poyo kapatayan? Ikaa. 
36S1ino nasuratan ra Kitap kono hitu 
rahu no, 
“Aampus songorou bayah mai 
siino ra luang nu balaa' 
am patayan nga oko hua. 
Akai inuma' nu ulun pohon- 
doo’ ra rumba maan koloso’.” 
3710 yak haling ra kawi' nu baal 
hitu itaka auma' topo-topot amanang 
intor rio masi' ritaka no! 38Kapio au 
angintopot, kaando' apansuai ritaka 
intor ra asi' nu Ala, patayan am 
kaayahan pono', malaikat am 
amimihang ra antingulas am kuasa' 
bokon pono', atu asauk raino am 
asauk rahili pono' karuo kono am 
kotoh bokon, 39baal siino ra lim- 
bowon pono', am baal siino ra tana' 
hitu pono' am poyo ra kawi' nu 
pinasauk hiano kaando' akaalap 
apansuai ritaka ra asi' nu Ala, ohon- 
do' ra aun siino ra bayah mai mim- 
puun ri Karistus Yasus, Tuhan taka. 


Ala am bansa' pinili' no 


9 1Au hitu tohom ri Karistus. Kawi' 
nu nirahu ku hino otopot. Huhua- 
ngon ku hino pinihang nu Ro nu Ala, 
io po apaintopot rakon ra rahu ku 
hino otopot yak. 2Asusa' huang ku 

am aila' bonsoi amahuang nga 
pana a pibaa pohondo' nu bansa' 
u. 3Au asiha' aawahan nu Ala am 
pansuayon intor ri Karistus, nga tayar 
hua nu pahaka' hiano. 4Ilo nga bansa' 
pinili' am Ala napasauk rilo ra anak- 
anak no tohom, am napaintalang ra 
kuasa' no rilo. Ala nanguma' ra 
saumi randi' ra tayar nilo am nanaak 
rilo ra Arat sinuratan ri Musa. Ala 
nambala' rilo ra aun koson sotopot 
no ilo sumamba, am ilo nopongo na- 
ngalap ra randi"” no hino. SIlo io hino 
sua' nu aki taka rali. Maya' ra 
kinabaalo' nu ulun i Karistus haling 
ra bansa' nilo. Ala labing maayo 
kuasa' intor ra kawi' nu atu-atu. Ala 
yak ansukon suku' ra buo-buoi no! 
Amin. 
6Atungon nu rahu ku hitu sala' ka 
randi' nu Ala ikaa noyo asauk nga 
kawi' nu bansa' Israil ikaa pinili' 
kaawi' nu Ala. 7Io yak sala' ka kawi' 
nu sua' ri Abaraham io hino anak- 
anak nu Ala. Nga rahu nu Ala 
ri Abaraham, 
“Sua' yak ri Isak sabiton ra 
sua' mu.” 
8Atungon no, sala' ka kawi' nu 
sua' ri Abaraham” anak nu Ala. 
Anak yak inanak nopongo nirandi' nu 
Ala li sabiton ra sua' nu Ala. 9Nga 
randi' nu Ala kono hitu rahu no, 
“Paat nu orou nilondon”" hino, 
au auma’ anduli"”, 
am i Sara ahanak 
ra sangulun anak ungkuyon.” 
194m baal hitu pono' nasauk 
ri Ripka. I Ripka nahanak ra ruo 
anak ungkuyon haling ra saumi ama', 
io hino Isak aki taka li. HIkaa po in- 
anak karuo-ruo nu anak hiano, Ala 


k9:4 randi': Luang nu buku nakalair: randi-randi' 
19:5 Ala yak ansukon suku" ra buo-buoi no!: Karuo kono am: lo nga Ala anguasa' ra kawi' no. 


lo yak ansukon suku" ra buo-buoi no. 


9:8 sala' ka kawi' nu sua' ri Abaraham: Hitu anilu intor ra baal nu sua' ri Abaraham intor 
ra anak ri Ismail, anak nilo ri Hagar (lai! ra Galatia 4:22-23). 
N9:9 Paat nu orou nilondon: Karuo kono am, Paat ohondo' kono hitu ra upok sumunu' 


8:36 Nan. 44:22 9:4 Nah. 9:4 9:7 Kas. 21:12 9:9 Kas. 18:10 

nopongo nanantu' ra pinili' no 
sumuku' ra buo-buoi no. lo inuma' ra 
hino hili pinili' no hino sala' ka 
lumansan ra aun aalap nu ulun angu- 
ma', io yak lumansan ra ipah nu Ala. 
Nga paat nu karuo-ruo nu anak ung- 
kuyon ri Ripka hino ikaa po apandai 
anguma' ra atu-atu onsol am alaat, 
12Ala nopongo inindahu ri Ripka, 

“Kinatuaan no asauk ra amba 
nu pupusan no.” 

13Siino nasuratan ra Kitap, hili 
rahu nu Ala kono hitu, 

“Au masi' ri Yakup, io yak au 
asisingon ri Isau.” 

14Aun ki' rahu pamumpungan 
taka raino? Ikaa ki' otopot Ala hino? 
Ala hino kapio otopot! 15Nga rahu nu 
Ala ri Musa, 

“Au masi’ ra ulun kasiha' ku 
masi', am au akaasi' ra ulun 
kasiha' ku akaasi'.” 

16Haling ra hino, pamutusan nu 
Ala hino ikaa lumansan ra kasihaan 
nu ulun karuo kono am inuma' nu 
ulun, io yak maya' ra kaansayan nu 
huang nu Ala yak ra tayar nu ulun 

pinili' no hino. 17Nga siino nasuratan 
ra Kitap, 
“Rahu nu Ala ra Raja' nu 
Masir, 
Au apasauk riun ra Raja' nu 
saumi langus nu kasiha' hitu, 
io hino lumangus riun, 
au apakito ra kuasa’ ku 
am anguma' ra inggalan ku 
atandul ra luput nu tana'.”” 
18]ntor ra hino Ala akaasi' ra sa- 
ngulun, nu kono io asiha' anguma' ra 
hino. Am Ala apasauk ra ulun aangas 
sumuhut ra rahu no, nu kono io asiha' 
anguma' ra baal hino. 


Buuk nu Ala am honsoi nu 
huang no 


19Haling ra baal hino, pahaka' 
angkimuot rakon, “Kono po hino 
kulo ki" Ala hino apasala' po ra ulun? 
Aun ki' akaalap omopol ra kasiha' nu 
Ala?” 

2010 yak akau u pahaka' ku, akau 
io hino ulun nu tana' yak. Sotopot no 
ikaa akau auma' lumimbang ra Ala. 
Auma' ki' sampa' angkimuot ra 
namaal rio no, “Kulo ki' oko amaal 





Sampa' am ulun amaal 


9:12 Kas. 25:23 9:13 Mal. 1:2-3 9:15 Nah. 33:19 9:17 Nah. 9:16 9:20 Yas. 29:16, 45:9 

rakon kono hitu?” 21Kaa ki' ulun 
namaal ra o hino amaal maya' 
ra kasiha' nu huang no? Haling ra 
sapundu' tana' ulun hino auma' 
amaal ra sampa' oloho am sampa' 
ikaa oloho. 
22Kono po nga hino maan nu Ala. 
lo asiha' apakito ra ukum no am 
kuasa' no. lo yak Ala ataan huang ra 
ulun nilair inukuman am matoi. 
23Am Ala pano: asiha' po apain- 
talang ra kaansayan akalabing, 
tinaakan no ritaka ulun inasian no. 
Itaka nopongo nilair no auma' anga- 
lap ra kaansayan hino. Itaka nga 
nopongo inipahan no, sala' ka bansa' 
nu ulun Yahudi yak, io yak haling po 
ra bansa' sala' Yahudi. 25Nga siino 
nasuratan ra Kitap nu sangulun a- 
ngindul ra rahu nu Ala io hino 
1 Hosia. Rahu nu Ala, 
“Kawi” nu ulun 
sala" bansa ' lilian ku, 
sabiton ku ra bansa ' lilian ku. 
Bansa' ikaa asian ku, 
sabiton ku ra bansa' asian ku. 
26Aun intok nu ulun sabiton ra, 
‘Akau sala’ ka bansa ' lilian ku,” 
ra intok hino ilo sabiton 
ra anak-anak nu Ala aayah.” 
27] Yasaya inindahu kapio-pio ra 
baal nu bansa' nu ulun Israil, 
“Kapio pono! simpung nu 
bansa' nu ulun Israil 
asuang ohondo' 
ra ahis nu luab, 
kaiti' yak auma’ kaayahon. 
28Nga ikaa mulalas Tuhan 
amaratu' ra ukum 
ra kawi’ nu aayah 
ra tana" hitu.” 
29 Am rahu po ri Yasaya kono hitu, 
“Kono nahi Ala maayo kuasa' 
hino 
ikaa namungan 
ra sua' no ritaka, 

ikaa mulalas kawi' taka 
asauk humondo' 
ra bandar Sodom am Gomora.” 


Pansiluluman nu ulun Israil ra 
Aho Onsoi haling ra Ala 


30Haling ra hino, pamumpungan 
natu kono hitu. Bansa' sala' Yahudi 
ikaa ilo lumikot hili nanduli' nohon- 
sol ra Ala. Io yak, nga haling hua ra 
intopot nilo, hili Ala nanguma' ra 
pansiluluman no ra ulun hiano nan- 
Juli" nohonsoi. 31Am tayar nu ulun 
Yahudi, ilo lumikot maya' ra Arat 
sinuratan ri Musa, hili nanduli' 
nohonsaoi ra Ala. Io yak likot nilo hino 
kaando' balos. 32Kulo inuma' nilo 
hino kaando' balos? Nga inuma' nilo 
hino ikaa mimpuun ra intopot nilo ra 
Ala, io yak mimpuun ra inuma' nilo 
tohom. Haling ra hino ilo akasaru am 
aaba' ra “Batu kasasaruon”. 33Siino 
nasuratan ra Kitap intor ra baal nu 
batu hino, rahu no kono hitu, 
“Huangon mi hitu. 
Ra Sion nopongo binulian ku 
saumi batu kasasaruon nu 
ulun 
io hino saumi batu maayo 
kararatuon nu ulun. 
o yak ulun angintopot rio ikaa 
angkaus huang.” 
10 IU pahaka-pahaka' ku! Kalan- 
sanan ku ra ulun bangsa' ku ilo 
auma' kaayahon. Am au sambayang 
akitaak kapio-pio ra Ala ra tayar nilo. 
2Au aatas kapio mindahu, nga ilo 
apinso' kapio sumamba ra Ala. Io 
yak pinso' nu huang nilo no sala' ka 
intor ra kapandayan haling ra Ala. 
3Ilo Ikaa akapandai ra ralan inuma' 
nu Ala nanguma' ra ulun nanduli' 
nohonsol rio. Am puun hua ra ilo 
maya' yak ra ralan inuma' nilo 
tohom, suku' ilo ikaa maya' ra ralan 
tiniluan nu Ala. 4I Karistus nga popor 
no Arat sinuratan ri Musa. Haling ra 

hino, tuki-tukir nu ulun angintopot 
ri Karistus, nanduli' nohonsoi ra Ala 


Kaayahan io hino tayar nu kawi' 
nu ulun 


SI Musa nanurat intor ra baal nu 
ulun anduli' ohonsoi ra Ala mim- 
puun io maya' ra Arat sinuratan no, 
rahu kono, “Ulun hino akaalap ra 
bayah nga io maya' ra Arat hino.” 610 
yak siino nasuratan ra Kitap ra baal 
nu ulun anduli' ohonsoi ra Ala, mim- 
puun ra intopot ra Ala, rahu kono, 
“Ikaa pakuan mu mindahu ra luang 
nu huang mu, “Aun ki' auma' sumim- 
por ra Surga'?” (atungon no angibit 
ri Karistus tumuun), 7karuo kono am 
“Aun ki' tumuun ra tana' nu ulun in- 
atoi?’ (atungon no apanduli' 
apakaayah ri Karistus intor ra 
patayan).” 

8Largus nu rahu hino kono hitu, 
“Aho haling ra Ala hino amaar kapio 
riun nopongo binalaan mu am napan- 
dayan mu.” 

Hino nga aho indulan mai. Kawi' 
nu ulun onsoi angintopot ra aho hitu. 

9Nga kono pahaka' angangku ra 
Yasus hino Tuhan, am angintopot ra 
huang mu ra Ala nopongo 
napakaayah ri Yasus haling ra 
patayan, hili pahaka' auma' 

aayahon. 10Nga haling ra huang no 

angintopot, am Ala angangku rio 
sumauk ra ulun anduli' ohonsoi ra 
Ala. Am haling ra kabang no ulun a- 
ngangku, suku' ulun hino auma' 
kaayahon. Siino nasuratan ra 
Kitap, 

“Ulun angintopot ikaa 

pangkauson huang no.” 

12Baal hino asauk ra kawi' nu 
ulun, nga kaando' ungga' no ra ulun 
Yahudi am bana Tansa" sala' 
Yahudi. Ala saumi hino Tuhan nu 
kawi' nu ulun. Io anaak ra barakat 

asuang ra kawi' nu ulun sambayang 
akitaak rio. 13Siino nasuratan ra 
Kitap, 
“Kawi' nu ulun ahipah ra 
Tuhan, auma’ kaayahop.” 

14]o yak aun ki' koson nu ulun 
akaalap ahipah ra Tuhan nu kono po 
ilo ikaa angintopot? Am aun koson 
nilo angintopot ra Tuhan nu kono po 
ilo ikaa angkinongoh ra baal nu 
Tuhan? Am poyo, aun ki' koson nilo 
angkinongoh ra pangubasan intor ra 
baal nu Tuhan, nu kono po kaando' 
ulun angibit ambala' ra aho hino? 
15Am aun ki' koson nu ulun akaalap 
angibit ambala' ra aho hino nu kono 
kaando' ulun susubon? Siino 
nasuratan ra Kitap kono hitu rahu no, 

“Onsoi bonsoi ratangan nu 
ulun angibit ambala' ra Aho 
Onsoi haling ra Ala!” 

16]0o yak sala' ka kawi' nu ulun 
auma' angintopot ra Aho Onsoi hino. 
Nga rahu ri Yasaya, 

“Tuhan aun ki' angintopot ra 
aho balain mai?" 

17Hino puun no ulun angintopot 
nga ilo angkinongoh ra aho, am aho 
hino aringoh nilo nga siino hua ulun 
ambala' ra baal ri Karistus. 1810 yak 
au akibala'. Kapio ki' ulun hiano ikaa 
po nakaringoh ra aho hino? Ra huang 
ku nakaringoh no ilo! Nga siino hua 
nasuratan ra Kitap kono hitu rahu no, 

“Rahu nilo nopongo naringoh 
ra luput nu tana”, 
am atungon nu rahu nilo 
nakasuku' ra kiing nu tana'.” 
19Au angkimuot po, kapio ki' 
bansa' Israil ikaa po nakapandai? 
Hama' no i Musa puu-puun amalim- 
bang ra pangkimuatan hino. Rahu ri 
Musa, 
“Kono hitu rahu nu Ala, 
Au anguma' ramuyun 
sumolon ra saumi bansa’ 

ikaa asabit ra bansa’ lilian ku, 
am au anguma' ramuyun 
ambuuk ra 
sauni bansa’ sasambungon.'” 
20Labing po kakaatas ri Yasaya 
mindahu. Rahu no, 
“Kono hitu rahu nu Ala, 
‘Ulun ikaa ahuyurn rakon, 
nopongo nakatiwol rakon, 
am au nopongo inintalang ra 
ulun ikaa angkimuot 
intor ra baal ku.’ ” 
21T0o yak haling ra baal nu bansa' 
Israil rahu ri Yasaya, 
“Kono hitu rahu nu Ala, 
“Aampus songorou au ahipah 
ra saumi bansa' 
ikaa angkinongoh 
` am sumuhut ra panusuban 
anduli" ohonsoi rakon.’ ” 


. Binsuat nu Ala ra bansa' nu 
Israil 


1 1 lAu angkimuot, kapio ki' Ala 
nopongo namatir ra bansa' no 
tohom? Ikaa! Au hitu sangulun Israil 
sua' ri Abaraham, haling ra lilian ri 
Binyamin. 2Ikaa! Ala ikaa amatir ra 
bansa' lilian no tohom pinili' no 
haling ra puu-puun nali. Akau nopo- 
ngo nakapandai ra aun nasuratan ra 
Kitap intor ra baal ri Ilia, ra paat no 
napasala' intor ra baal nu bansa' Is- 
rail ra tingkuangon nu Ala. 3Rahu 
ri Ilia, 
“Tuhan, ulun hiano nopongo 
namatoi ra ulun angindul 
ra rahu mu 
am nanasai ra intok 
pananalaban ra kium potoyon 
ra tayar mu. 
Au yak sangulun aayah intor 
ra lolot nu ulun angindul 
ra rahu mu, 
am ilo asiha’ amatoi rakon.” 
4Aun ki' limbang nu Ala ri Ilia? 
Limbang nu Ala, 

“Au namului ra tulu’ nga ribu 
ngaulun ra tayar ku. 

Ikaa po ilo ihondo' 
sinumamba ra Ala binabaal 
inggalan no Baal.” 

SKono po hino raino tu. Siino lilian 
nu ulun ikaa asuang nopongo Pinili' 
nu Ala nga haling ra asi' no. 6Ala 
namili" rilo mimpuun ra asi' no am 
sala" ka mimpuun ra inuma' nilo. 
Nga kono Ala amili' mimpuun ra 
inuma' nu ulun, haling ra hino asi' nu 
Ala hino sala' noyo asi' otopot am 
abubuh. 

7Kono po hino, am aun koson no? 
Bansa’ Israil ikaa akaalap ra aun 
uyumon nilo. Akaalap tu io hino 
jih an yak nu ulun ikaa asuang nopo- 
ngo pinili" nu Ala. Ulun bokon rano 
kawi' no ikaa maya” am sumuhut ra 
ipah nu Ala. 8Nga siino nasuratan ra 
Kitap kono hitu rahu no, 

“Ala nanguma' ra huang nilo 
ailo amahuang 

am suku” ra paat raino tu 
mato nilo ikaa akakito 

ain talingo nilo 
ikaa akaringoh.” 

9Am rahu po ri Daud, 

“Hama” nu kawi’ nu irau nilo 
asauk ra toon ra tayar nilo, 

am asauk ra luang intokon nilo 
aratu’ am omomos! 

10H ama" nu mato nilo son- 

solowon hili ilo ikaa akakito, 
am hama’ nilo aila’ ra susa’ 
nilo no.” 

11Angkimuot au po raino. Paat nu 
ulun Yahudi aratu', kapio ki" hino 
asauk hili ilo omomos? Ikaa! Io yak 
puun ra ilo nakasala', hili ralan 
kaayahan hino tinaakan ra bansa' 
sala: Yahudi, suku' ra ulun Yahudi 
sumolon ra bansa' bokon hiano. 
12Nga bansa' Yahudi nopongo 
nakasala' am ikaa sumuhut ra 

kasiha' nu Ala, haling ra hino bansa- 
bansa' sala, Yahudi binarakatan nu 
Ala. Labing po nu kono kawi' nu ulun 
Yahudi anduli' ohonsoi ra Ala, 
labing po pananaak nu Ala ra 
barakat. 


Kaayahan nu bansa' bokon sala' 
ulun Yahudi 


1310 yak raino au ahayam ra 
pahaka-pahaka' bokon sala' ulun 
Yahudi! Buoi hitili, au nasauk ra sa- 
ngulun sususubon tayar nu bansa' 
bokon sala' ulun Yahudi, au angin- 
suat kapio ra karaya' inuma' ku. 
14Kalansanan ku, au akaalap 
apaatong ra huang sumolon ra ulun 
bansa' ku tohom, hili haling ra baal 
ku hino Ala auma' apakaayah ra 
sampiruo intor ra siung nilo. 15Puun 
ra Ala aangas rilo, ulun nu tana' nan- 
duli' nohonsoi ra Ala labing po ra 
kono Ala asiha' rilo. Baal hino ohon- 
do' yak ra ulun inatoi nanduli' 
naayah! 

16Kono sampayung ruti' puu-puun 
nopongo tinaakan ra Ala, atungon nu 
hino ohondo' yak ra kawi' nu ruti' 
hino tinaakan ra Ala. Am kono bakat 
nu taun Ala katangan, atungon nu 
hino kawi' nu raan no pono' am io po 
katangan. 175ampiruo raan nu taun 
saitun tinanom hino nopongo nilom- 
por io hino ulun Yahudi. Am 
Maa HAN raan nu taun saitun siino ra 

atanaan ra namalamparan hino, io 
hino akau ulun sala' ulun Yahudi. 
Akau pinatapis ra hino hili akau 
okotohom ra kawi' nu atu onsol intor 
ra kaayahan otopot nu ulun Yahudi. 
18Haling ra hino ikaa akau apakauyu' 
ra ulun nopongo nilompor ohondo' 
ra raan hino. Huangon mi onsoi- 
onsoi nga akau hino raan yak. Am 
sala' ka raan hino anaak ra bayah ra 
bakat, io yak bakat hino nga anaak ra 
bayah ra raan hino. 

19]0 yak rahu mi, “Ua, io yak raan- 
raan hiano lomporon hili au apatapis 

ra taunan nu raan hino!” 20Qtopot 
hino. Io yak ilo tinapiran nga ilo ikaa 
hua angintopot, am akau inalap no 
nga hua akau angintopot tu. Haling ra 
hino pai' akau maayo huang ra baal 
hino, topot no onsol akau alaa' 
amahuang. ?2INga kono Ala ikaa aim- 
bayawan amatir ra ulun Yahudi 
ohondo' ra raan kapio hino, ikaa 
akau amahuang ra io aimbayawan 
amatir ra ramuyun! 

22R aino itaka akapandai ra Ala 
kapio onsoi huang am io akakuasa' 
amaratu' ra ukum. lo amaratu' ra 
ukum ra ulun akasala', io yak io onsoi 
huang ramuyun nu kono akau olon- 
don aayah intor ra kaansayan no. 
Kono 1kaa, akau pono' am tapirin no. 
23Am kono ulun Yahudi hiano an- 
duli' am angintopot hino, hili ilo 
rulion alapo' nga Ala akakuasa' 
amaruli' rilo. 24Akau ulun sala' 
bansa' Yahudi io hino ohondo' ra 
raan nilompor intor ra taun saitun 
intor ra katanaan, am pinatapis ra 
taunan nu taun saitun tinanom. Ulun 
Yahudi ohondo' ra taun saitun 
tinanom. Kono Ala nanguma' ra baal 
kalalaban hino, labing po luoi no ra io 
apanduli" apatapis ra raan nilompor 
intor ra taun saitun tinanom hino ra 
puun nu taun namalamparan no. 


Ala masi' ra kawi' nu ulun 


25Pahaka-pahaka' ku! Au alansan 
ramuyun ikaa amahuang ra akau 
nakapandai ra kawi' nu atu-atu. Nga 
siino saumi baal kitaakon nu Ala, am 
kaando' kasangulun po napandai. 
Am kasihaan ku akau akapandai ra 
baal hino io hino kono hitu. Sam- 
piruo ra ulun Yahudi ikaa maya' am 
minsuhut ra panusuban, 10 yak 
kinabaalo' nilo Bano ikaa kula' abuot, 
suku' ra suang nu ulun sala' Yahudi 
matong ra Ala ohondo' ra tinantu' nu 
Ala. 26Haling ra baal hino kawi' nu 
ulun Yahudi auma' kaayahon. Nga 

siino nasuratan ra Kitap kono hitu 
rahu no, 
“Raja' Kaayahan hino matong 
haling ra Sion, 
am angampun ra kawi' nu 
kalaatan intor ra sua' 
ri Yakup. 
27Au omolondon ra randi’ hitu 
ra tingkuangon nilo 
ra paat ku angampun ra kawi' 
nu sala’ nilo.” 
28Puun ra ulun Yahudi aangas 
mintopot ra Aho Onsoi haling ra Ala, 
haling ra hino ilo asauk ra pantabuh 
nu Ala. Topot natu siino balos ra 
tayar nu ulun sala' Yahudi. Io yak 
intor ra kasiha' nu Ala asi' no olon- 
don yak ra ulun Yahudi nga io 
amahuang hua ra aki' nilo rali. 29Nga 
kono Ala namili' ra ulun hino am 
nanaak ra barakat rio, Ala ikaa ihon- 
do" pamaruli' ra aun nopongo inuma' 
no. 30Ra pahulu li akau ikaa min- 
suhut ra rahu nu Ala. Io yak raino 
Ala nopongo napaintalang ra akau 
raino inampunan intor ra kasalaan 
mi, nga puun hua ra ulun Yahudi ikaa 
minsuhut ra rahu nu Ala. 3!Kono po 
hino nu ulun Yahudi hiano. Paat 
raino tu ilo ikaa minsuhut ra rahu nu 
Ala, hili akau sabiton ra ulun inam- 
punan haling ra kasalaan. Io yak ilo 
pono' rahili” am sabiton yak ra ulun 
inampunan haling ra kasalaan. 32Nga 
Ala nopongo napahusu ra kawi' nu 
ulun pinihang nu ikaa minsuhut ra 
panusuban, hili io akaalap apakito ra 
10 kapio masi' ra kawi' nilo. 


Ansuk ra tayar nu Ala 


33 Ala kapio-pio akaya', am apan- 
dai ra kawi' nu atu-atu. Aun ki' 
akaalap ambala' ra kawi' nu 
pamutusan no? Aun ki' akapandai ra 

pakuan no angkaraya'? 34Siino 
nasuratan ra Kitap kono hito rahu no, 
“Aun ki" akapandai ra huang 
nu Tuhan? 
Aun ki" aatas ambala’ rio? 
354un ki' naubas nanaak ra 
atu-atu ra tayar nu Tuhan 
suku’ akaalap angitaak ra 
balos no?” 
36Ala nga apasauk ra kawi' nu atu- 
atu. Kawi' no intor ra Ala am tohom 
nu Ala. Ala yak ansukon suku' ra 
buo-buoi no! Amin. 


Bayah angkaraya' ra tayar nu 
Ala 


12 IPahaka-pahaka' ku! Ala onsoi 
bonsoi ra tayar taka. Hino puun 
no au akitaak kapio ramuyun anaak 
ra inan mi asauk ra saumi taak aayah 
ra tayar nu karaya' nu Ala am apain- 
suat ra huang no. Hitu nga samba 
otopot maan mi ra Ala. 2Ikaa akau 
maya' ra aun inuma' nu ulun nu tana' 
hitu. Pahusuon mu yak Ala angung- 
ga' ra huang am pinowoon mu. 
Haling ra hino akau akapandai ra 
kasiha' nu Ala io hino aun onsoi am 
apainsuat ra huang no am aun otopot 
bonsoi. 

3Ala nopongo nanaak rakon ra 
saumi taak. Hino puun no au ambala' 
ra kawi' nu pahaka'. Ikaa sumail 
huang mi intor ra aun huangon mi 
otopot. Onsoi akau amahuang anam- 
puus ra kinabaalo' mi ra huang 
rumaliwi', tuki-tukir mi amahuang 
anampuus maya' ra kapandayan 
tinaakan nu Ala ramuyun nga akau 
inintopot ri Yasus. 

4Inan taka asuang bahian. Tuki- 
tukir nu bahian nu inan siino maan 
no. SKaitaka po hino. Hama' pono' 
itaka asuang, 10 yak itaka saumi inan 

nga itaka sinumilulum ri Karistus. 
Am tuki-tukir taka ansilulum ra sa- 
ngulun am sangulun asauk ra kula- 
kula' bahian intor ra saumi inan. 

6Kawi' taka natukir ra kula-kula' 
taak ikaa ohondo' ra karaya' nu 
Tuhan. Kawi' nu taak hino tinaakan 
nu Ala ritaka maya' ra taak no. Hino 
puun no onsoil taka anguma' ra kawi' 
nu taak hino. Ulun nokotohom ra 
taak aparayol ra aho haling ra Ala, 
onsol 10 aparayol ra aho haling ra Ala 
hino maya' ra intopot siino rio no. 
7Ulun nokotohom ra taak anginsuup 
ra ulun bokon, onsoi io kapio-pio a- 
nginsuup ra ulun bokon. Ulun 
nokotohom ra taak angubas, onsoi io 
kapio-pio angubas. 8Ulun nokoto- 
hom ra taak apaingkotoh ra huang nu 
ulun bokon, onso1 io kapio-pio apa- 
ingkotoh ra huang nu ulun bokon. 
Ulun nokotohom ra taak anaak ra 
ulun bokon ra aun siino rio, onsoi io 
kapio-pio anaak ra huang aingkoos 
am abubuh. Ulun nokotohom ra taak 

.amihang, ons0i io kapio-pio 

amihang. Ulun nokotohom ra taak 
masi' ra ulun bokon, onsoi io kapio- 
pio anguma' ra huang anginsuat. 

39O nso1 masi' ra huang abubuh. 
Onsol asisingon ra alaat, am angalu- 
lum ra aun onsoi. 10Qnsoi pahaka- 
pahaka' ahahasi' ra sangulun am 
bokon ra huang anginsuat ohondo' ra 
ulun ahahaka' ra saumi sulapan, am 
onsoi akau hai-hait amahulu 
rumaliwi' huang ra sangulun. 

11Onsoi akau apinso' angkaraya', 
ikaa lambungau. Angkaraya' ra tayar 
nu Tuhan ra aingkoos huang. 12Onsoi 
pahaka' alansan yak ra Tuhan, ra 
huang anginsuat, tumaan yak ra paat 
asusa', am hai-hait sumambayang. 

13Anaak ka ra aun siino ramuyun ra 
pahaka' ulun nangintopot kaando' ra 
atu-atu, am onso1 akau apaunsop ra 
pahaka' ikaa akaulihan mi ra pahun 


.mi, ra huang anginsuat. 


14Akitaak ka ra Ala anaak ra 
barakat ra ulun alaat ramuyun. 
Akitaak nga ra Ala hili io anaak rilo 
ra barakat, pai' pahawah. 15Maya' 
akau anginsuat ra kawi' nu ulun a- 
nginsuat, am akaaya' asusa' ra kawi' 
nu ulun asusa'. 16Onsoi akau an- 
sisilulum ra sangulun am sangulun. 
Ikaa akau kumakaulu' huang, 10 yak 
onso1 akau sumilulum ra ulun kaan- 
do' ra atu-atu? Ikaa oko ahipandayo' 
intor ra ulun bokon. 

17Kono ulun bokon alaat riun, ikaa 
oko amalos rio ra kalaatan. Onsoi 
oko anguma' ra atu onsoi pamahua- 
ngan nu kawi' nu ulun. 18Ra luang nu 
bayah mi, onsoi akau lumikot ra 
bayah ohonsoi ra kawi' nu ulun. 19U 
pahaka-pahaka' ku! Ikaa akau 
amalos ra ulun karualan nu huang 


.mi, pahusuon mi yak Ala amalos. 


Nga siino nasuratan ra Kitap, rahu nu 
Tuhan, 
“Au nga amalos, au nga 
akakuasa' amaratu' ra ukum.” 
20Topot no, siino nasuratan ra 
Kitap, rahu kono, 
“Kono pangkalaat muno aitilan, 
onsol oko apaakan rio, 
am kono io atiinuman, 
onsoi oko apainurn rio. 
Intor ra oko anguma' ra kono 
hino, 
pahaka' auma' apakauyu' rio.” 
21]kaa oko apahusu' ra inan mu 
payawon nu kalaatan, io yak onsoi 
akau amayau ra kalaatan ra kaan- 
sayan. 

Maya' ra panusuban nu 
pamarinta 


1 3 ITuki-tukir nu ulun onsoi maya' 

ra panusuban nu pamarinta, 
nga kuasa' nu pamarinta kawi' no 
haling yak ra pamalihuaan nu Ala. 
Am pamihangan siino raino tu, 
kuasa' no amihang hino haling yak ra 
Ala. Hino puun no, ulun ikaa maya' 
ra rahu nu pamarinta ohondo' yak ra 
ikaa maya' ra aun nilondon nu Ala. 
Am ulun anguma' ra baal hino io 
aukuman. 3Nga ulun anguma' ra 
onsoi ikaa pakuan no alaa' ra 
pamarinta. Ulun anguma' ra alaat no 
yak auma' angkalaa'. Kono pahaka' 
asiha' ra ikaa angkalaa' ra pamarin- 
ta, onsoi pahaka' anguma' yak ra 
onsoi, hili pahaka' auma' ansukon. 
4Nga pamarinta io hino amba nu Ala 
am io angkaraya' ra tayar nu kaan- 
sayan mi. lo yak kono pahaka' angu- 
ma' ra alaat, kapio pahaka' alaa' rio, 
nga siino kuasa' nano amaratu' ra 
ukum ra ulun. Pamarinta io hino 
amba nu Ala, akakuasa' amaratu' ra 
ukum nu Ala ra tayar nu ulun angu- 
ma' ra alaat. SHino puun no onsoi 
akau sumuhut ra atu panusuban nu 
pamarinta sala' ka haling ra akau aa- 
ngas aukuman, io yak poyo haling ra 
huang mi abubuh. 

6Hino nga puun no pahaka' anaak 
ra sukai nga pamarinta io hino ulun 
angkaraya' ra tayar nu Ala ra paat 
nilo angkaraya' ra karaya' hitu. 
7Haling ra hino onsoi pahaka' am- 
bayal ra pamarinta kono akau pam- 
bayaron no. Onsol akau ambayal ra 
kawi' nu sukai nu kono po akau pam- 
bayaron ra sukai. Anginsuat akau rilo 
am rumaliwi' huang. 


RUUM 13 


Maan taka ra tayar nu ulun 
bokon 


8Ikaa itaka angutang ra atu-atu ra 
ulun bokon. Saumi yak intok mi 
ahuhutang io hino ahutang ra asi' ra 
sangulun am sangulun. Nga ulun 
masi' ra ranga-rangan no, nopongo 
inaya' ra kawi' nu Arat sinuratan 
ri Musa. Nga Arat sinuratan 
ri Musa io hino ikaa ampalapau, ikaa 
ampatol, ikaa antakou, am ikaa alaai 
ra atu notohom nu ulun bokon am 
kawi' nu hino nakaaya' ra arat bokon, 
ohondo' yak ra saumi panusuban, io 
hino, masi' ko ra ranga-rangan mu 
ohondo' ra oko masi' ra inan mu 
tohom. 19Ulun masi' ra ulun bokon, 
ikaa io anguma' ra kalaatan ra ulun 
hino. Haling ra hino, ulun masi' ra ra- 
nga-rangan no, ulun hino nopongo 
inaya' ra kawi' nu Arat sinuratan 
ri Musa. 
1Bokon intor ra hino, akau 
akapandai nga paat raino tu io hino 
aat ra tayar mi lumuat haling ra 
balong. Nga paat no ra tayar taka 
auma' kaayahon labing amaar noyo 
intor ra puun taka inintopot ra 
pahulu li. I2Nga londom nopongo 
nakasail, am ikaa kula' abuoi 
atawang noyo. Haling ra hino, onsoi 
taka mulou ra kawi' nu inuma' taka 
olondom. Onsoi taka onohom ra ti- 
nanggoi awantang. BOnsoi taka a- 
nguma' ra baa-baal kaansukanan nu 
ulun ohondo' ra kaubasan nu ulun a- 
nguma' ra paat nu atawang, ikaa am- 
paramai akasail ra kaansayan no, am 
karuo kono ahauk. Ikaa ambai- 
ambai, karuo kono am anguma' ra 
baa-baal apakauyu'. Ikaa anggabu' 
karuo kono am sumolon huang. 


13:6-7 Mat. 22:21, Mrk. 12:17, Luk. 20:25 13:9 Nah. 20:13-15,17, Laup. 5:17-19, 21 Im. 19:18 

14Hama' no Tuhan Yasus Karistus 
yak anantu' ra aun auma' maan mi. 
Ikaa ampahuang ra atu koson 
apakaandas ra kasiha' nu huang mi 
nakasala' hino. 


Ikaa Apasala' ra Pahaka' mu 


lUlun ikaa kula' angjalopol ra 
14 lolot mi, onsoi akau angalulum 
rio ra huang anginsuat. Ikaa akau 
kumalit rio haling ra baal nu kain- 
tapatan no. 2Siino kaintapatan nu 
ulun ra io auma' angakan ra aun yak 
akanon no. Io yak siino ulun bokon 
ikaa kula' kaintapatan no io am- 
panuang ra io auma' angakan ra 
ana' tinantu' yak. 3Ulun angakan ra 
atu-atu yak a no, onsol ikaa 
apakauyu' ra ulun ikaa ohondo' ra 
aun akanon no. Am ulun angakan ra 
kana' tinantu' yak, onsoi ikaa 
apasala' ra ulun angakan ra atu-atu 
yak akanon no, nga Ala nopongo na- 
ngang ku rio. 4Aun ki' akau kaulun 
suku' akau apasala' ra amba nu ulun 
bokon? Andai nahi nu kono amba 
hino nanguma' ra onsoi karuo kono 
am ikaa tuan nano yak apandai ra 
baal nano. Am kapio amba hino a- 
nguma' ra onsoi, nga Tuhan hua 
auma' apaingkotoh rio. 

SSiino ulun amahuang saumi orou 
nopongo tinantu' labing aulu' intor ra 
orou bokon, am ulun bokon 
amahuang nga kawi' nu orou ohon- 
do' yak. Hama' no kawi' nu ulun 
anantu' ra orou maya' ra kaintapatan 
no. 6Ulun apakaulu' ra saumi orou 
tinantu' hino, ulun anguma' ra kono 
hino ra tayar nu panginsuatan no ra 
Tuhan. Ulun angakan ra kawi" nu 
atu-atu akanon, io anguma' ra hino ra 
tayar nu panginsuatan no ra Tuhan, 
nga io mindahu tarima' kasi' ra 
Tuhan ra tayar nu akan hino. Kono 
po hino nu ulun angakan ra akan 
tinantu' yak. Ulun hino pono' am a- 

nginsuat ra Tuhan am mindahu 
tarima' kasi' ra Ala. 
7Kaando' kasangulun ra lolot taka 
aayah karuo kono am matoi ra tayar 
nu inan no tohom. Kono itaka aayah, 
itaka aayah ra tayar nu Tuhan. Am 
kono itaka matoi, itaka matoi ra tayar 
nu Tuhan po. Haling ra hino, aayah 
ki' am matoi ki', itaka tohom nu 
Tuhan. SI Karistus nopongo inatoi 
am nanduli' naayah. Hino puun no io 
nasauk ra Tuhan ra tayar nu ulun 
aayah am poyo tayar nu ulun nopo- 
ngo inatoi. 
l0Haling ra hino, u pahaka- 
pahaka' ku! Aun ki' balos no ra oko 
apasala' ra pahaka' mu ulun min- 
topot? Ala amutus ra kawi' nu maan 
taka. 11Siino nasuratan ra Kitap, rahu 
nu Tuhan, 
“Kapio nga au Ala. 
Hino puun no tuki-tukir 
nu ulun auma’ sumamba 
ra tingkuangon ku, 
am tuki-tukir nu ulun auma’ 
angangku ra au nga Ala.” 
12Intor ra hino, tuki-tukir taka 
ikaa mulalas amalimbang ra Ala ra 
kawi' nu inuma' taka. 


Ikaa oko anguma' ra pahaka' mu 
apalir 


13Puun ra hino ikaa taka apasala' 
ra sangulun am sangulun. Topot no 
onsoi akau lumikot anguma' ra kono 
hino. Akau ikaa anguma' ra atu-atu 
ra pahaka' mi ulun nangintopot suku' 
ilo alaai am anguma' ra sala'. 14Nga 
au sinumimpung ra Tuhan Yasus, am 
au angintopot kapio nga kawi' nu atu- 
atu ikaa auma' kanon, io yak baal 
hino ikaa auma' akanon ra tayar nu 
sangulun nu kono ulun hino am- 
pahuang ra ikaa auma' akanon. 1510 
yak kono akanon taka hino apakaruol 
ra huang nu sangulun pahaka' taka 


14:1-6 Kol. 2:16 14:10 2Kon 510 14:11 Yas. 45:23 

nangintopot, hili inuma' nu pahaka' 
hino sala' ka haling ra asi'. Ikaa oko 
apahusu' ra ulun bokon anguma' ra 
sala' intor ra akanon mu, nga i Karis- 
tus nopongo inatoi ra tayar nu ulun 
hino. 16Hino puun no ikaa akau 
apahusu ra pamahuangan mi onsoi 
hino, ikaa onsoi ra pamahuangan nu 
ulun bokon. 17Nga kono Ala amihang 
ra kaayahan nu sangulun, kawi' nu 
akanon am inumon no ikaa aulu'. 
Aulu' tu io hino, ulun hino sumuhut 
ra kasiha' nu Ala, akaliman ra kaan- 
sayan nu huang am akaalap ra insuat 
nu huang tinaakan nu Ro nu Ala. 
18Kono po hino maan nu ulun angka- 
raya' ra tayar ri Karistus, ulun Hino 
apainsuat ra Ala, am insuaton nu 
ulun bokon. 

19Hino puun no onsoi taka lumikot 
hai-hait? ahuyum ra baa-baal angibit 
ra kaansayan, am apaingkotoh ritaka 
kawi'. 20Am pai', intor ra baal nu 
akan, pahaka' apakalaat ra aun no- 
pongo sinauk nu Ala. Kawi' nu 
akanon kaando' alaat, io yak kono 
ulun bokon anguma' ra sala' puun ra 
inakan mu hino, pahaka' akasala' 
nga baal hino. ?ILabing honsoi no 
ikaa angakan ra kual am anginum ra 
ruu nu anggur am aun yak baal 
bokon, nu kono po pahaka' bokon a- 
nguma' ra sala' nga baal hino. 
22Hama' no, aun yak intopoton mu, 
onsoi oko anguma' ra hino ra ting- 
kuangon nu Ala ra tayar mu ak 
Asatu' ulun ikaa amahuang ra io 
akasala' ra paat no anguma' ra aun 
otopot pamahuangan no. 2310 yak 
ulun ruo-ruo huang ra atu-atu 
akanon no, am hili 10 angakan ra 
akanon hino, ulun hino pasalain nu 
Ala. Nga ulun hino ikaa anguma' 
maya' ra kaintapatan no ra aun 
otopot am ikaa otopot. Am aun pono' 


RUUM 14, 15 


maan no, kono kaando' kaintapatan 
no kawi' nu hino io akasala'. 


Panginsuaton taka huang nu 
ulun bokon, pai' inan mi tohom 


1 5 Tayar taka kapio-pio anginto- 

pot ra aun intopoton taka, onso1 
taka apaingkotoh ra huang nu ulun 
alami' ra kaintapatan. Ikaa taka 
apainsuat yak ra huang taka tohom. 
“Topot no, onsoi tuki-tukir taka 
apainsuat ra huang nu pahaka' taka 
ra tayar nu kaansayan no tohom, hili 
kaintapatan no indu-indul atahoh. 
3Nga Tuhan Yasus pono' hua am 
ikaa amahuang ra kaansayan nu inan 
no tohom. Siino nasuratan ra Kitap 
kono hitu rahu no, 

“Kawi" nu papasalaan 
pinaintup riun nopongo 
inintup rakon.” 

4Kawi' nu nasuratan ra Kitap io 
hino angubas ra tayar taka. Nga pa- 
ngubasan naalap taka haling ra Kita 
apasauk ritaka tumaan am okoto 
huang suku' itaka akaalap lumansan 
yakra Ala. SAu sambayang ra Ala hili 
10 anginsuup ra kaayahan mi hili 
akau saumi huang, maya' ra 
kaayahan ri Karistus Yasus. Ala 
anaak ra kalandanan nu huang am a- 
paingkotoh ra ulun. 6Haling ra 
pahaka' saumi huang, kawi' mi 
auma' asisinggau' angansuk ra Ala. 
Ama' nu Tuhan taka Yasus Karistus. 


Aho Onsoi ra tayar nu bansa' 
sala' Yahudi 


THino puun no onsoi pahaka' 
ahahalulum ra sangulun am sangulun 
ra huang anginsuat, ohondo' ri Karis- 
tus nangalulum ramuyun hili ulun a- 
ngansu-ngansuk ra Ala. 8Onsoi 
huangon mi, nga i Karistus nopongo 
inuoi nanguma' ra atu onsoi ra ulun 
Yahudi anatandu' ra Ala abubuh 


414:19 onsoi taka lumikot hai-hait: Luang nu buku nakalair: itaka hai-hait lumikot 


15:3 Nan. 69:9 15:9 2Sarn. 22:50, Nan. 18:49 


RUUM 15 


huang anuhut ra aun nirandi' no ra 
aki-aki' taka rali. 91 Yasus pono' am 
napasauk ra bansa' sala' Yahudi hili 
angansuk ra Ala nga honsoi hua nu 
huang no ra tayar nilo. Nga siino 
nasuratan ra Kitap, kono hitu rahu 
no, 
“Nga au auma' angansuk riun 
ra lolot nu bansa’ 
sala' Yahudi. 
Au auma' manani 
ra nanian pangansukan 
ra tayar nu inggalan mu.” 
10Am siino po nasuratan bokon, 
rahu no, 
“Anginsuat akau rumangan 
ra bansa’ pinili" nu Ala, 
u kawi’ nu bansa" sala’ 
Yahudi!” 
11Am siino po rahu no kono hitu, 
“Angansuk ka ra Ala, 
u kawi' nu bansa’ sala’ Yahudi, 
onsoi kawi’ nu ulun 
angansu-ngansuk rio!” 
12Am rahu po ri Yasaya, 
“Haling ra sua’ ri Isat, 
sangulun auma’ matong 
am io auma’ amihang 
ra bansa-bansa’ sala’ Yahudi 
am io nga kalansanan 
nu ulun hiano.” 
13Ala hino nga intok mi lumansan. 
Au sambayang hili Io anaak ra insuat 
am kaansayan ra huang mi nga angin- 
topot hua akau rio, hili haling ra 
kuasa' nu Ro nu Ala akau indu-indul 
lumansan ra Ala. 


Aun puun no i Paulus aatas 
nanurat 


14U pahaka-pahaka' ku! Au a- 
ngintopot kapio, asuang baa-baal 
onsoi siino ramuyun. Akau pono' am 
akapandai ra kawi-kawi' no am 
akaalap angubas ra sangulun am sa- 
ngulun. 15[o yak au apamahuang 
kapio-pio ramuyun ra surat ku hitu 

intor ra kula-kula' baal. Au aatas 
anurat ramuyun, nga Ala nopongo 
nanaak rakon ra karaya' hitu. 16l0 no- 
pongo napasauk rakon ra amba 
ri Karistus Yasus sususubon ra tayar 


- nu bansa-bansa' sala' Yahudi. Am au 


angkaraya' ohondo' ra imam, am am- 
bala' aparayol ra Aho Onsoi halin 
ra Ala, hili ulun sala' Yahudi k 
ra saumi taak apainsuat ra Ala. Hili 
Ro nu Ala anguma' rilo asauk ra 
saumi taak ra tayar nu Ala. 17Nga au 
nopongo sinumilulum ri Karistus 
Yasus, am raino au auma' anginsuat 
bonsoi ra aun inuma' ku ra tayar nu 
Ala. 18Au aatas ambala' kono hino 
nga haling yak ra baal nu nopongo 
inuma' ri Karistus lumangus rakon ra 
apasauk ra ulun sala' Yahudi olon- 
don maya' ra panusuban nu Ala. Au 
nanguma' ra hino haling ra rahu ku 
am inuma' ku, 19am rangani' nu kula- 
kula' tatandu' akakuasa' am tatandu' 
kalalaban nu ulun, kawi' nu hiano 
haling ra kuasa' nu Ro nu Ala. Aho 
Onso1 ra baal ri Karistus nopongo 
binalaan ku kaawi' ra kula-kula' 
ulun, mimpuun ra bandar Yarusalim 
suku' ra daira Ilirikum. 2#Kasihaan 
ku i0 hino ambala' ra Aho Onsoi 
haling ra Ala ra kula-kula' intok nu 
ulun ikaa po nakaringoh ra baal 
ri Karistus. Nga aangas au anauk ra 
karaya' inimuunan nu ulun bokon. 
21Siino nasuratan ra Kitap, 

“Ulun ikaa po nasuku' nu aho 

intor ra baal no akakito rahili. 
Am ulun ikaa po naubas naka- 
ringoh akarati' rahili.” 


I Paulus ahihuhuang muoi ra 
Ruum 


22Hino puun no asalok au ikaa 
akasauk muoi ahaas ramuyun nga 
asuang hua apasusa' ra lakou ku. 2310 
yak karaya' ku raino ra intok hitu no- 
pongo noyo. Am kula-kula' upok 


15:10 Laup. 32:43 15:11 Nan. 117:1 15:12 Yas. 11:10 15:21 Yas. 52:15 15:22 Rm. 1:13 

buoi no au asiha' muoi ahaas 
ramuyun. 24Kono au rahili rumampa' 
ra bandar mi ra lakou ku muoi ra 
Sapanyol, kalansanan ku, au akatiwol 
ramuyun ra hua anginsuat 
ramuyun ra kula-kula' buoi. Pongo 
nu hino kalansanan ku ramuyun akau 
akaalap anginsuup rakon ra lakou ku 
muoi ra Sapanyol. 2510 yak raino 
poyo au muoi ra Yarusalim angibit ra 
usin taakin ra ulun nangintopot ra 
Ala ra hino. 26Nga ulun nangintopot 
amahun ra daira Makidonia am daira 
Akaya nopongo namalihua anaak ra 
usin ra luur nu pahaka-pahaka' a- 
ngintopot ra Ala kaando' ra atu-atu 
ra Yarusalim. 271]o nanguma' ra baal 
hino ra insuat nu huang nilo. Topot 
no, ikaa mulalas ilo anulung yak ra 


pahaka' kaando' ra atu-atu amahun. 


ra Yarusalim, nga haling hua ra ulun 
Yahudi bansa' sala' Yahudi 
nakaalap ra barakat haling ra Ala. 
Haling ra hino, ikaa mulalas ulun 
bokon pono' anginsuup ra ulun 
P ra atu-atu tinaakan nu Ala 
rilo. 

28Kono opongo karaya' ku hitu, 
am angibit anaak ra ulun amahun ra 
Yarusalim ra kawi' nu usin nilulur 
hino, hili au makou muoi ra daira 
Sapanyol am mapit ra bandar intok 
mi. 22Kono au matong ramuyun, ikaa 
mulalas paat ku matong au angibit ra 
barakat asuang ra tayar mi haling 
ri Karistus. 

30Haling ra inggalan nu Tuhan 
taka Yasus Karistus am haling ra asi' 
tinaakan nu Ro nu Ala, au akitaak 


kapio-pio ramuyun suminggau' 


rakon sambayang kapio-pio akitaak 
ra Ala ra tayar ku. 31Onsol akau sam- 
DAYANG akitaak ra Ala hili au ikaa 
takubon nu ulun ikaa angintopot 
amahun ra Yudia, am hili lakou ku 
muoi ra Yarusalim angibit ra usin 
taakin ku rilo, apuon nu ulun nangin- 

topot siino ra hino ra huang anginsuat 
bonsoi. 

32Haling ra hino, kono maya' ra 
kasiha' nu Ala, matong au rahili 
ramuyun ra huang ku anginsuat bon- 
soi. Am huang ku ainsuatan am indu- 
indul okotoh ra paat ku siino ra lolot 
mi, 3Au A ra Ala, puun nu 
kaansayan nu ulun, hili io amarangan 
ra kawi' mi. Amin. 


Tabi' ra sangulun 


lAu asiha' apakaulih ramuyun 
16 ra pahaka' ka ka ruandu', io hino 
i Pibi. lo palayan ra ulun nanginto- 
pot amahun ra Kangkiria. 2Tiwolon 
mi io am paunsopo' ra pahun mi intor 
ra pansiluluman taka ra Tuhan. Kono 
ulun angintopot ra Ala onsoi apaun- 
sop ra sangulun am sangulun ra 
pahun nano. Anaak ka rio nu kono po 
siino atu-atu kitaakon no ramuyun, 
nga asuang no ulun tinaakan no ra 
atu-atu, au pono' am tinaakan no yak 
ra atu-atu. 

3Pasukuon mi tabi' ku ri Priskila 
am andu' no ungkuyoni Akwila, ra- 
nga-rangan ku angkaraya' ra tayar 
ri Karistus Yasus. 4Ilo ruo mamaar 
patoi nga ilo angangkob rakon. Au 
mindahu tarima' kasi' rilo am sala' 
ka au yak, io yak kawi' nu ulun na- 
ngintopot bokon, sala' bansa' Yahudi 
pono' am mindahu yak tarima' kasi' 
po rilo. 

SAm pasukuon mi po tabi' ku ra 
ulun nangintopot nilumulur ra pahun 
nilo. Au po apasuku' ra tabi' ku 
ri Ipinitus asian ku. Nga io hua PUN: 
puun inintopot ri Karistus ra daira 
Asia, SAm au po apasuku' ra tabi' ku 
ri Maria, nga 10 apinso' kapio angka- 
raya' ra tayar mi. 

7Kono po hino nu tabi' ku 
pasukuon ku ri Andronikus am i 
Yunias', ilo am au saumi bansa' yak 


16:7 Yunias: Karuo kono am i Yuni. Luang nu buku nakalair: i Yulia 
15:25-26 1Kor. 16:1-4 15:27 1Kor. 9:11 16:3 Inu. 18:2 

am naubas niriil rangan ku. Ilo 
pahulu inintopot ri Karistus hali 
rakon. Nga asuang ulun akakauli 
rilo ra ilo ulun sususubon. $Am au po 
apasuku' ra tabi' ku ri Ampiliatus, au 
akaasi' rio am io rangan ku nopongo 
sinumimpung ra Tuhan. 

9Pasukuon mi po tabi' ku ri Ur- 
banus, rangan taka angkaraya' ra 
tayar ri Karistus, am poyo tabi' ku 
ri Stakis rangan asian ku hino. 19Am 
tabi' ku poyo ra tayar ri Apilis. Nga 
kalandanan no hua ri Karistus nopo- 
ngo nakito. Am tabi' ku poyo ri Aris- 
tobulus ilo sansulapan, 11am poyo 
i Hirodian bansa' ku tohom. Am tabi' 
ku poyo ra kawi' nu pahaka' ulun na- 
ngintopot ra luang nu sulapan 
ri Narkisus. 

12Am au po apasuku' ra tabi' ku 
ri Tripina am i Triposa apinso' kapio 
angkaraya' ra tayar nu Tuhan, am 
tabi' poyo ra tayar ri Porsis pahaka' 
asian ku. Nga 10 pono' am apinso' 
angkaraya' ra tayar nu Tuhan. 13Am 
au po apasuku' ra tabi' ku ri Rupus 
am ina' no, nga pamahuangan ku 
kono yak ina' ku tohom. I Rupus io 
hino ulun pinili' nu Tuhan kaansukan 
nu ulun. 

14Pasukuon mi tabi! ku 
ri Asinkritus, i Pligon, i Hirmis, 1 
Patrobas, i Hirmas am kawi' nu 
pahaka' ulun nangintopot rangan 
nilo. ISAm tabi' ku poyo ri Pilologus 
am i Yulia, am tayar poyo ri Nirius 
am pahaka' no ruandu', am tayar 
poyo ri Olimpas am kawi' nu ulun 
nangintopot rangan nilo. 

16Antatabi' ka ra sangulun am sa- 
ngulun ra huang anginsuat. Kawi' nu 
ulun  nangintopot ri Karistus 
apasuku' ra tabi' nilo ra kawi' nu 
pahaka'. 


S16:20b kaando 20b nasuratan ra buku nakalair 

Popor nu babala' 


17U pahaka-pahaka' ku! Au alan- 
san kapio-pio ramuyun, huhuangon 
mi ulun anguma' ra ulun bokon 
akapansusuai am apakalami' ra kain- 
tapatan nu ulun ra Tuhan. Baal hino 
ikaa ampaat ra pangubasan nopongo 
inubas ramuyun, mintawoi ka ra 
kawi' nu ulun hiano. 18Nga ulun kono 
hiano sala' ka angkaraya' ra tayar 
ri Karistus Tuhan taka, io yak ulun 
hiano apakaandas ra kasiha' nu 
huang nilo tohom. Haling ra 
pamunaawan am rahu nilo onsoi ri- 
ngohon, am ilo amparuung ra ulun 
ikaa apandai ra atu-atu. 19Nga kawi' 
nu ulun nopongo nakapandai ra akau 
olondon maya' ra pangubasan ra baal 
nu Aho Onsoi haling ra Ala. Intor ra 
hino am au anginsuat bonsoi ra baal 
nu inuma' mi hino. Au asiha' 
ramuyun apandai ra baa-baal onsoi, 
am ikaa akapandai ra baa-baal alaat. 
20Ala puun ra kaansayan nu ulun, 
auma' amaratu' ra kuasa' nu Ibilis 
am amayau rio. Alansan ra Tuhan 
taka Yasus Karistus hai-hait anaak ra 
barakat ramuyun. 

21] Timotius, rangan ku angkara- 
ya', apasuku' ra tabi' no ramuyun. 
Kono po hino ri Lukius, Yason, am 
i Sosipatir, pohondo"' ku ra bansa". 

2Au nga i Tortius, nanurat ra 
surat ri Paulus hitu. Au apasuku' ra 
tabi' ku ramuyun nga itaka sangaka' 
ra luang nu Tuhan. 231 Gayus 
apasuku' ra tabi' no ramuyun. Au sa- 
ngulun tambului ra pahun no am 
ulun nangintopot tumapupun ra 
pahun hitu. Irastus, io amumului ra 
usin ra bandar hitu, apasuku' po ra 
tabi" no ramuyun. Kono po hino nu 
pahaka' taka 1 Kawartus. 


16:13 Mrk. 15:21 16:21 Inu. 16:1 16:23 Inu. 19:29, 1Kor. 1:14, 2Tim. 4:20 

24[ Alansan ra Tuhan taka Yasus 
Karistus anaak ra barakat ra kawi' nu 
pahaka'. Amin] 


Rahu pamaparan ra surat hitu 


25Onsoi taka angansuk ra Ala! Io 
nga akakuasa' apatahoh ra intopot 
nu pahaka' ampaat ra Aho Onsoi 
haling ra Ala, io hino Aho balain ku 
ra baal ri Yasus Karistus. Au ambala' 
ra Aho hino ampaat ra aun pinain- 
talang nu Ala, io hino haling ra baal 
nu hinuhuang, nu Ala ra kula-kula' 
ngaatus upok buoi no ikaa napan- 
dayan nu ulun. 2610 yak raino, haling 
ra susub nu Ala aayah ampus-ampus 


RUUM 16 


hino, hinuhuang nu Ala hino nopo- 
ngo pinaintalang am binalaan ra 
kawi' nu bansa' lumangus ra 
sinuratan nu ulun angindul ra rahu 
nu Ala, hili kawi' nilo mintopot am 
olondon ra panusuban nu Ala. 2710 
nga Ala yak saumi, am apandai bon- 
SOI. 

Onsoi kawi' nu ulun angansu- 
ngansuk am anginsuat rio suku' ra 
sabuo-buoi no mimpuun ri Yasus 
Karistus! Amin. 

Tabi' haling rakon, 
Paulus, amba 
ri Karistus Yasus.! 


'16:27 Kula-kula' buku nakalair ayat 25-27 sinuratan ra hino am libos nu bahian 14:23, karuo 
kono am libos nu bahian 14:23 yak, am saumi buku bokon nanuratan ra libos nu bahian 15:33. 


Surat ri Paulus kasaa' sumuku' ra ulun 
nangintopot ra 


KORINTUS 


Rahu Papaintalangan 


Surat ri Paulus kasaa' hitu pinasuku' no ra ulun nangintopot amahun ra 
Korintus ambala' rilo ra baal-baal nasauk ra ulun nangintopot ra intok hino. 
Baal-baal nasauk hino io hino intor ra baal nu kaayahan am kaintapatan nu 
ulun nangintopot. Paat nu hili Korintus io hino bandar nu ulun Yunani, ban- 
dar maayo nu daira Akaya ra bahian nu pihangan nu Ruum. Kula-kula' yak 
suang nu bansa' amahun ra bandar hitu, am bandar hitu atandul nga asuang 
hua ulun antatalan, am arat intor ra baal nu pakai aulu' bonsoi, io yak aaho 
poxo ra kinabaalo' nilo ikaa kula' onsoi am nansisinutan po ugama siino ra 

itu. l 

Puu-puun aulu' bonsoi ra pamahuangan ri Paulus io hino intor ra baal nu 

pn am kalaatan nasauk ra lolot nu ulun nangintopot, am intor ra 

aal-baal kauyuan am ahuot, intor ra baal nu alimanan nu huang, kinabaalo' 
ra lolot nu ulun nangintopot, taak-taak nu Ro nu Ala, am intor ra baal nu ulun 
matoi anduli' aayah. Intor ra kapandayan amahuang, i Paulus nanilu ra aun 
koson nu Aho Onsoi intor ra Ala hino auma' opokoonsoi ra baal-baal hiano. 

Bahian opor am talu ambala' ra baal-baal nu asi' otopot. Bahian hitu 
saumi bahian aulu' bonsoi intor ra bahian bokon ra buku hitu. 


Suot nu surat hitu 


Pangimuunan 1:1-9 

Pahahansangan nu ulun nangintopot 1:10-4:21 

Baal kauyuan am kaayahan nu sansulapan 5:1-7:40 

Ulun nangintopot am ulun ikaa sumamba ra Ala 8:1-11:1 

Kaayahan nu ulun nangintopot am sumamba 11:2-14:40 

Intor ra baal nu nandulian ri Yasus naayah am ulun nangintopot anduli' 
aayah intor ra patayan 15:1-58 

Usin tinaakan ra ulun nangintopot amahun ra Yudia 10:1-4 

Baal nu kaayahan nu sangulun am rahu pamaparan 16:5-24 


1 1-3Sumuku' ra pahaka-pahaka' a- ba ra Tuhan taka Yasus Karistus, io 
ngintopot ra Ala amahun ra hino Tuhan nilo am Tuhan taka poyo. 
Korintus! Pahaka' nopongo inipahan Au, i Paulus, am pahaka' taka 
nu Ala asauk ra ulun pihangon no nga i Sostinis, sambayang am alansan ra 
pahaka' tohom ri Karistus Yasus, Ala Ama' taka am Tuhan Yasus 
akau kaawi' ra atu yak ulun sumam- Karistus anaak ra barakat am kaan- 

sayan ramuyun. Au nanulis ra surat 
hitu nga au nasauk ra ulun sususubon 
ri Karistus Yasus, nga pinasauk nu 
Ala maya' ra kasiha' no Tohom. 


Kawi' nu barakat intor ra Ala 
mimpuun ri Yasus Karistus 


4Hai-hait yak au mindahu tarima' 
kasi' ra Ala intor ra baal mi, nga akau 
nopongo nakaalap ra barakat intor ra 
Ala mimpuun ri Yasus Karistus. 
SNga puun ra akau nasauk ra tohom 
ri Karistus, hili bayah mi nokotohom 
ra kawi' nu atu-atu baal. Kapandayan 
mi amahuang ra kawi' nu atu-atu an- 
dalom bonso1, am apandai bonsoi 
akau angubas ra atu napandayan mi 
hino. 6Baal hino anatandu' ra aho ra 
baal ri Karistus akau inintopot 
bonso-bonsoi, 7suku' ra akau okoto- 
hom ra kawi' nu barakat intor ra Ala, 
tima' mi angkinaan ra Tuhan taka 
Yasus Karistus matong am akito nu 
kawi' nu ulun. ŝI Karistus yak 
amaramin ramuyun suku' ra popor 
no, hili paat no matong anduli' rahili 
akau apandayan no kaando' sala'. 
3 Ala kaintapatan ra kawi' nu atu-atu. 
lo nga Ala nopongo nahipah 
ramuyun ra sumilulum ra Anak no, io 
hino 1 Yasus Karistus, Tuhan taka. 


Pahahansangan ra lolot nu Ulun 
nangintopot 


10Pahaka-pahaka' ku! Intor ra ing- 
galan nu Tuhan taka Yasus Karistus, 
au akitaak ra kawi' mi saumi 
pamalihuaan hili kaando' pahahan- 
sangan ra lolot mi. Onsoi akau saumi 
huang am pinowoon, !1Nga sangulun 
hua intor ra sulapan ri Koloyi 
namala' rakon siino pahahansangan 
ra lolot mi. 12Langus nu rahu ku io 
hino nga siino hua inindahu ra lolot 
mi, “I Paulus yak bayaan ku”. Siino 


] KORINTUS 1 


po mindahu, “I Apolos bayaan ku”. 
Rahu nu bokon no, “I Piturus bayaan 
ku”. Bokon no mindahu ra “I Karis- 
tus bayaan ku”. 

13Tinaya-tayar kif I Karistus? 
I Paulus, sala' ka sinalip am inatoi ra 
tayar mi! Akau pono' am ikaa 
nirorob ra asauk ra ulun maya' 
ri Paulus, kaa ki' kapio? 14Au min- 
dahu tarima' kasi' nga sangulun 
pono' kaando' nirorob ku ra lolot mi, 
siliu yak ri Krispus am i Gayus. 15Pai' 
sangulun mindahu ra au nopongo 
nomororob rilo am asauk ra ulun 
maya' rakon. 16(0O hua tupo siino. 
I Stipanus sansulapan otopot solor 
au nomororob rilo. lo yak bokon intor 
ra hino huang ku kaando' no nirorob 
ku.) 17 Au sinusub ri Karistus sala' ka 
omororob ra ulun, io yak au ambala' 
ra Aho Onsoi intor ra Ala. Au angu- 
ma” ra hino pono' sala' maya' ra 
kapandayan nu ulun mindahu, hili 
kuasa' nu pinatayan ri Karistus ra 
salip hino ikaa asauk ra kaando' 
balos. 


Kuasa' am kapandayan nu Ala 
siino ri Karistus 


18Nga tayar nu ulun lumangus ra 
kapatayan, aho intor ra baal nu 
inatayan ri Karistus ra salip hino 
aando' balos. lo yak, tayar taka 
kaayahon nu Ala, aho hino asauk 
ralan nu Ala apakito ra kuasa' no. 
19Nga siino nasuratan ra Kitap rahu 
nu Ala, 
“Pandai nu ulun apandai 
amahuang kurorowon ku, 
am kapandayan nu ulun 
akasikul lowoon ku.” 
20Kono po hino, aun ki' balos nu 
ulun apandai hiano? Aun ki' balos nu 
ulun akasikul hiano? Aun ki' balos nu 


41:13 tinaya-tayar ki": Luang nu buku nakalair, i Karistus ikaa aalap anaya-nayar. 
1:12 Inu. 18:24 1:14 Inu. 18:8, 19:29, Rm. 16:23 1:16 1Kor. 16:15 1:19 Yas. 29:14 1:20 Ayb 

1 KORINTUS 1, 2 


ulun apandai ampahuang am 
amalimbang ra tana' hitu? Ala nopo- 
ngo napakito nga kapandayan nu 
ulun ra tana' hitu io hino kawi' nano 
kaando' balos! 
21Nga atu pono' pandai nu ulun, io 
ikaa akakaulih ra Ala mimpuun ra 
kapandayan no tohom. Io yak nga 
intor hua ra kapandayan nu Ala, intor 
ra hinoio asiha' apakaayah ra ulun a- 
ngintopot rio mimpuun ra aho balain 
mai ra kaando' balos ra pamahua- 
ngan nu tana' hitu. 22Ulun Yahudi 
akitaak ra tatandu' kalalaban asauk 
ra tatandu', am ulun Yunani 
apakaulu' ra kapandayan am- 
Prang ra tana' hitu. 2310 yak itaka 
itu ambala' yak ri Karistus inatoi 
nga io sinalip. Aho hino apakalaat ra 
huang nu ulun Yahudi, am kaando' 
balos ra pamahuangan nu ulun sala' 
Yahudi. 24Lo yak tayar nu ulun nopo- 
ngo inipahan nu Ala io hino ulun 
Yahudi am poyo ulun sala' Yahudi 
aho hino saumi ralan nu Ala apakito 
ra kuasa' am kapandayan no. 25Nga 
aun sasambungon ra pamahuangan 
ra tayar nu Ala, io labing pandai intor 
ra kapandayan nu ulun. Am aun ikaa 
okotoh ra pamahuangan ra tayar nu 
Ala, io labing okotoh intor ra kotoh 
nu ulun. 


Kuasa' nu Ala am kalamian nu 
ulun 


26U pahaka-pahaka' ku! Huango' 
mi nga ra aun koson nu kinabaalo' mi 
ra paat nu Ala nahipah ramuyun. 
Kaiti' yak ulun intor ra lolot mi apan- 
dai karuo kono am akakuasa', am 
poyo aulu' bonsoi ra kuasa' maya' ra 
pamahuangan nu ulun. 27Nga kapio 
siningon nu Ala namili' ra ulun sa- 
sambungon ra pamahuangan nu ulun 
ra tana' hitu, hili kawi' nu ulun apan- 

dai angkauyu'. Am Ala pono' namili' 
po ra ikaa okotoh ra pamahuangan 
nu tana' hitu, hili kawi' nu ulun 
okotoh angkauyu'. 28Ala namili' ra 
ulun kaando' ra atu-atu, ulun 
kulalaaton am ulun kaando' tool nu 
bayah ra pamahuangan nu ulun ra 
tana' hitu, hili Tuhan amalawo ra atu 
aulu' bonsoi ra pamahuangan nu 
ulun ra tana" hitu. 29Intor ra baal hino 
hili kaando' kasangulun po aatas 
kumakaulu' ra tingkuangon nu Ala. 
30 Ala nga nanguma' suku' ra pahaka' 
sumilulum ri Karistus Yasus. Mim- 
puun ri Karistus, itaka inuma' no 
suku' siino kapandayan am-mimpuun 
po rio Ala nanguma' ritaka nanduli' 
nohonsoi rio, napasauk po ritaka ra 
ulun pihangon no tohom, am 
namalabus ritaka. 3!Intor ra hino, 
ohondo' ra nasuratan ra Kitap, 
“Ulun asiha’ anginsuat, 
onsoi io anginsuat 
ra atu inuma' nu Tuhan.” 


Aho intor ra baal nu pinatayan 
ri karistus ra salip 


2 IU pahaka-pahaka' ku! Paat ku 
nakasuku' ramuyun am nambala' 
ramuyun ra babaas nu huang pu Ala 
ikaa po napandayan nu tana”, ikaa 
au ambala' maya' ra kapandayan nu 
ulun nu tana' hitu karuo kono rahu 
onso1 kinongohon. 2Au nopongo 
nampahuang ra ikaa ambala' ra atu- 
atu ra buoi ku baya-baya' ramuyun, 
siliu yak intor ra baal ri Karistus, am 
labing po ra io nopongo inatoi ra 
salip. 3Paat ku baya-baya' ramuyun, 
au alami' am tumintih angkalaa'. 
4A ho binalaan ku ramuyun sala' ka 
nirahu ku maya' ra rahu akananat ra 
huang kono kapandayan nu ulun. Au 
nambala' ra hino saumi baal anatan- 
du' ra Ro nu Ala akakuasa'. SAu na- 


b2:1 babaas nu huang nu Ala ikaa po napandayan nu ulun nu tana': Luang nu buku nakalair, 


pambalaan intor ra Ala 

nguma' ra kono hino, hili kaintapatan 
mu ri Karistus ikaa mimpuun ra 
kapandayan nu ulun io yak mimpuun 
ra kuasa' nu Ala. 


Kapandayan nu Ala 


6Hama' no pono' kono hitu ra 
lolot nu ulun olondon ra intopot ra 
Tuhan au ambala' intor ra baal nu 
kapandayan hino olondon ra intopot 
ra Tuhan. Sala' ka kapandayan nu 
ulun nu tana' hitu balain ku, karuo 
kono am kapandayan nu anguasa' 
amihang ra tana' hitu, nga kuasa' nilo 
amihang auma' alawo. 7Kapandayan 
pambalaan ku hitu, io hino kapan- 
dayan ikaa pinaintalang nu Ala ra 
ulun nu tana' tu ra pahulu li. Kapan- 
dayan pambalaan ku hitu nilondon 
nu Ala ra tayar nu kaansayan taka ra 
kaapo tana' hitu nasauk. 8Sangulun 

ono' ra kawi' nu anguasa' ra tana' 
itu ikaa akapandai ra kapandayan 
hitu. Kono po apandayan nilo tili am 
ikaa no halan salipon nilo Tuhan 
asundu' ra kuasa' P.no. 9o yak siino 
rahu pinasurataxs nu Ala, 
“Aun ikaa nakito am naringoh 
ari napandayan nu ulun hino 
nga nopongo nilair nu Ala ra 
tayar nu ulun masi' rio.” 

10]0 yak” Ala nopongo napain- 
talang ra baal hino ritaka lumangus 
ra Ro no. Am Ro nu Ala hino 
akapandai ra kawi' nu atu-atu suku' 
ra kawi' nu binabaas nu Ala ikaa 
napandayan. HUlun hino yak 
akapandai ra huangon nano. Kono 
hino po Ro nu Ala akapandai ra hua- 
ngon nu Ala. 12Itaka ikaa tinaakan ra 
pamahuangan nu ulun nu tana' hitu, 
10 yak tinaakan nu Ro intor ra Ala, 
hili itaka akapandai ra kawi' nu 
tinaakan nu Ala ritaka. 


C2:10 Io yak: Luang nu buku nakalair, nga 


1 KORINTUS 2, 3 


13Intor ra hino paat mai ambala' 
apatalang ra aun otopot intor ra Ala 
ra tayar nu ulun siino Ro nu Ala”, 
pambalaan mai hitu sala' ka maya' ra 
kapandayan nu ulun, io yak maya' ra 
paniluan nu Ro nu Ala, 14Ulun kaan- 
do ra Ro nu Ala, io ikaa auma' 
akaundut ra atu-atu intor ra Ro nu 
Ala. Ulun kaando' ra Ro hino am- 
pahuang ra kawi' nu taak nu Ro 
hiano kaando' balos, nga ikaa io hua 
akarati' nu kono Ro nu Ala ikaa 
aparati' rio. 1510 yak itaka ulun siino 
Ro nu Ala apandai a ra 
kawi" nu atu-atu, io yak kaando' sa- 
ngulun akaalap amutus intor ra baal 
no. 16Nga siino rahu pinasuratan nu 
Ala, 

“Aun ki! apandai 
ra pinowoon nu Tuhan? 
Am aun ki’ auma' ambala' 
ra Ala?” 

lo yak pinowoon taka hitu 

pinohondo' ra pinowoon ri Karistus. 


Ambabala' ra rahu nu Ala 


3 IU pahaka-pahaka' ku, paat nu 
hili au ikaa auma' namala' 
ramuyun ra kono pambalaan ku ra 
ulun siino Ro nu Ala. Au namala' yak 
ramuyun ra kono pambalaan ku ra 
ulun kaando' ra Ro nu Ala am kaapo 
nolondon intopot nilo ri Karistus. 
Ra pahulu li au nambala' yak 
ramuyun ra pangubasan aluoi aratian 
ohondo' ra anak tumiti' ra hatas. 
Ikaa au ambala' ra pangubasan 
apakot aratian nga ikaa po hua akau 
tumaan angkinongoh ra hino. Am 
suku' raino pono' am ikaa po akau 
tumaan angkinongoh ra pangubasan 
hino, 3Nga kinabaalo' nu bayah mino 
ohondo' yak ra ulun ikaa mintopot 
hiano. Siino po ra lolot mi antatakuli' 


42:13 tayar nu ulun siino Ro nu Ala: Karuo kono am, rahu tinaakan nu Ala 

I KORINTUS 3 


sumolon am anggahabu'. Ikaa ki' 
hino anatandu' no ra baal nu bayah 
mi ohondo' ra ulun ikaa mintopot 
hiano am maya' yak ra kinabaalo' nu 
ulun nu tana' hitu? 4Siino po ra lolot 
mi mindahu, “I Paulus yak bayaan 
ku.” Am rahu nu bokon, “I Apolos 
bayaan ku.” Ikaa ki' hino anatandu' 
no ra akau kono yak ulun ikaa min- 
topot hiano? 

SAun ki' i Apolos hino kaulun? 
Am aun ki' au kaulun? Ikaa ki' akai 
ruo sususubon yak nu Ala, nopongo 
nangubas ramuyun ra angintopot 
ri Karistus. Akai ruo angkaraya' 
sumuhut yak ra panusuban nu 
Tuhan. 6Au kono ananom ra rahu nu 
Tuhan, am i Apolos kono amama- 
rabul, am Ala yak apatuu'. 7Ulun 
ananom am ulun amamarabul ikaa 
aulu'. Ala yak aulu', nga io hua 
apatuu'. 8Kaando' labing aulu' ra 
lolot nu ananom am amamarabul 
hiano, nga Ala hua amahari' ra tuki- 
tukir nu ulun maya' ra pinso' no ang- 
karaya' ra karaya' nu Tuhan. Nga 
akai ruo angkaraya' yak ra tayar nu 
Ala. Am akau io hino ohondo' ra 
umo nu Ala. 

Am akau pono' ohondo' po ra 
pasan binaal nu Ala. 10Maya' ra 

apandayan tinaakan nu Ala rakon, 
au kono amamaal apandai anurok ra 
pahun no hino, am ulun bokon onon- 
tom omongo ra rasawat nu pahun 
naturakan hino. Io yak onsolt tuki- 
tukir nu ulun ampahuang onsoi-onsoi 
ra aun koson pakuan no amaal. 
11Kaando' bokon nilondon nu Ala ra 
kono turok nu pahun hino, 1 Yasus 
Karistus yak saumi. 12Sampiruo ulun 
amakai ra kono amas, pirak, batu 
amia-miat oloho ra pomomongo nilo 
ra pahun hino. Am sampiruo po hua 
ulun amakai ra kono taun, tutuu' 
natuor am ralami. 13Tuki-tukir nu 
karaya' nu sasangulun auma' akito 

rahili ra paat ri Karistus anduli'. Nga 
paat nu orou hino apui auma' 
apa sito ra tuki-tukir nu karaya' nu 
ulun. Apui hino auma' anginam am 
anantu' ra honsoi nu karaya' hino. 
14Kono aun ra pinamaal taka hiano 
ra pahun naturakan hino tumaan 
ikaa osolob nu apui, am ulun hino 
akaalap ra balos nu karaya' no hino. 
15]o yak kono pinamaal nu sangulun 
hino nosolob, aimbayawan no 10, am 
inan yak nu ulun hino alabus, io yak 
ulun hino ohondo' yak ra ulun 
nahiru' intor ra pahun nosolob. 
16Ikaa ki' akau akapandai ra akau 
hitu io hino Pahun nu Tuhan? Am Ro 
nu Ala murong ramuyun? !7Kono 
siino ulun anasai ra Pahun nu Tuhan, 
Ala pono' am anasai ra ulun hino. 
Nga Pahun nu Tuhan hino nabahuan 
am tohom yak nu Ala am akau nga 
pahun hino. 
18Pai' kasangulun pono am- 
paruung ra inan no tohom. Kono 
siino sangulun ra lolot mi amahuang 
ra io apandai maya' ra pamahuangon 
nu ulun nu tana' hitu, onsol lo 
amaliro ra kapandayan nano hili 10 
topo-topot asauk ra ulun apandai. 
19Nga kapandayan nu ulun nu tana' 
hitu kaando' balos ra Ala. Siino rahu 
pinasuratan nu Ala, 
“Ala anoon ra ulun apandai 
intor ra kapandayan nilo 
tohom.” 
22Am siino po 
pinasuratan nu Ala, 
“Tuhan apandai ra pinowoon 
nu ulun apandai bonsoi 
hiano kaando" balos.” 
21Hino puun no, pai' sangulun a- 
ngansu-ngansuk ra kapandayan nu 
ulun. Nga kawi' nu atu-atu tinaak nu 
Ala asauk ra tohom mu. 22Onsoi au, 
ami Apolos, am poyo i Piturus, onsol 
tana' hitu, onsoi kaayahan am 
patayan, am kawi' poyo nu atu-atu 


rahu bokon 

siino raino, am kono hino po nu 
pasukuon nano rahili, kawi' nu atu- 
atu siino hiano tinaak nu Ala ra 
tohom mi. 23 Am akau io hino tohom 
ri Karistus am i Karistus io hino 
tohom nu Ala. 


Sususubon ri Karistus 


4 IHuangon mi yak akai ra ulun ang- 
kakaraya' ri Karistus karaya' hitu 
tinaakan ramon ra ambabala' ra 
binabaas nu Ala ikaa po napandayan 
nu ulun ra tana’ hitu. 2Puu-puun 
aulu" bonsoi intor ra ulun angkakara- 
ya" hino io hino kalandanan nu huang 
no ra tuan nano. 3Tayar ku kaando' 
atu-atu huangon ku.ra aun nopongo 
hinuang mi no am ulun bokon intor ra 
baal ku. Au pono' ikaa ampahuang ra 
baal ku. #Huangon ku au kaando' 
sala' ra kawi' nu atu-atu. Io yak sala' 
ka hino anatandu' ra au kaando' 
sala". Tuhan yak anantu' rakon ra au 
akasala' ki" karuo kono am ikaa. 
SHino puun no, pain mi apasi 
amutus ra sangulun hino akasala' ki' 
karuo kono am ikaa. Kinaanan nga 
suku' Tuhan matong rahili. Lo nga 
apaintalang ra kawi' nu baal ikaa 
napandayan. Io nga apintalang ra 
babaas nu huang nauni ra kawi' nu 
ulun. Hili tuki-tukir nu ulun nakaalap 
intor ra Ala ra ansuk auma' aalap no. 
6U pahaka-pahaka' nga intor ra 
apakaulu' ramuyun, au nopongo 
napaintup ra kawi' nu baa-baal hino 
ri Apolos am inan ku tohom. Atu- 
ngon no hili intor ra kinabaalo' mai 
hino asauk ra paniluan am akau 
akaalap ahihiubas aun atungon nu 
saumi rahu hitu, “Onsoi sumuhut yak 
aun nopongo sinuratan.” Intor ra 
hino kaando' kasangulun ra lolot mi 
ainsuatan ra tangin am asisingon 
ra bokon. 7Aun ki' napasauk 
ramuyun aulu' intor ra ulun bokon? 
Ikaa ki' kawi' nu atu-atu naalap mi 
intor ra Tuhan? Kulo ki' akau 

kumakaulu' ra huang, suku' akau 
amahuang ra aun siino ramuyun 
kono sala' taak nu Ala? 

8Kaando' no halan solor uyumon 
ramuyun raino. Akau nopongo 
nakaya', am nasauk ra raja', 10 yak 
akai hitu ikaa. Au asiha' ra kono 
akau otopot nasauk ra raja' hili akai 
pono' auma' akaaya' ramuyun 
amihang. 9Maya' ra pamahuangan 
ku akat hitu sususubon nu Tuhan 
pinasauk nu Ala ra ulun ikaa aulu' 
akai ohondo' ra ulun naundaat nopo- 
ngo naukuman ra maan potoyo' ra 
ilayan nu ulun am malaikat. 19Nga a- 
ngintopot ri Karistus akai asauk ra 
ulun sasambungon ra pamahuangan 
nu ulun bokon. Io yak akau ulun na- 
ngintopot apandai ra pamahuangan 
mi! Akai alami' io yak akau okotoh! 
Akai kinulalaat am akau inansu- 
ansuk. 1Suku' raino akai tabaan am 
atiinum pakai mai pono' am naapu' 
noyo, nu ulun angila-ngila' ramon 
kaando' pahun urongon mai, 12am 
akai mingkotoh angkaraya' ra 
nahuyuman mai ra akan. Paat mai 
awahon akai amalos akitaak ra Ala 
amarakat am kono akai ilaan akai 
ataan huang. 13Kono akai kulalaaton, 
am limbangon mai yak ra rahu onsoi. 
Akai ohondo' yak ra sakot nu tana' 
hitu suku' raino akai huangon ohon- 
do' ra ulun sasambungon ra tana'. 

14Au anurat ra kono hitu, sala' ka 
apakauyu' ramuyun. Au asiha' am- 
bala' ramuyun ohondo' ra pam- 
balaan ku ra anak tohom 15nga au 
hua asauk ra ama' mi. Hama' pono' 
oopor ngaribu Ak apa ramuyun 
ra baal nu kaayahan mi ri Karistus, 
am saumi yak hua ama' mi ri Karis- 
tus. Am au nga kono ama' mi ra 
bayah mi ri Karistus Yasus, nga au 
hua lali' nambala' ra Aho Onsoi hitu 
ramuyun. 

16Au akitaak ramuyun, tumilu ra 
kono maan ku. 17Hino nga puun ku 

anusub ri Timotius muoi ramuyun. 
Nga io ohondo' ra anak ku tohom 
asian ku nga io angintopot ri Karis- 
tus. lo anaak ra kaintapatan ku. Io 
rahili apamahuang ramuyun ra 
kinabaalo' nu kaayahan ku ri Karis- 
tus, kono yak pangubasan kuli ra tuki- 
tukir nu sirong ra atu-atu ka intok. 
18Siino po kula-kula' ngaulun ra 
lolot mi asawat huang nga tantamon 
nilo hua am ikaa no au akakuoi 
ramuyun po. 1910 yak kono po kaubar 
nu Tuhan am apasi no au muoi 
ramuyun. Hili au akapandai ra aun 
koson nu kuasa' nu ulun kumakaulu' 
hiano, sala' ka rahuon nilo rano yak 
kinongohon ku. 20Nga kono po Ala 
amihang ra bayah nu sangulun hino 
baal nano ailong ra kakatahan nu 
ulun hino aayah am sala' ka intor ra 
rahu no. 21 Aun ki' kasiha' mi ra au 
muoi ramuyun? Asiha' ki' akau ra au 
muoi amalapos ramuyun, karuo kono 
am muoi ra huang atataau am masi'? 


Kasalaan nu ulun-ulun sirong 


5 lAm raino u pahaka-pahaka' ku, 
aringoh ku siino no ahambai ra 
lolot mi akasail ra balaat intor ra 
balaat naubasan nu ulun ikaa min- 
topot hiano, io hino siino ra lolot mi 
ulun ampalapau ra ina' no nangapu 
no rio. 2Kono po hino kulo ki' akau 
kumakaulu'? Onsoi po solor akau 
mintawoi rilo am pahiruon mi ulun a- 
nguma' ra kono hino no intor ra lolot 
mi. 3Kapio pono' itaka ahihintawoi, 
am huang kutu hua baya-baya' 
ramuyun. Maya' ra kuasa' nu Tuhan 
taka i Yasus Karistus, ohondo' yak ra 
inan ku baya-baya' ramuyun, au 
namutus ra ukum ra tayar nu ulun a- 
nguma' ra baal kono hino. #Kono 
paat mi lumulur huangon mi yak au 
ohondo' ra siino ra lolot mi, luma- 
ngus ra kuasa' nu Tuhan taka Sam 
taakan mi ulun hino ra luang nu pi- 

hangan ri Ibilis hili inan no matoi am 
hili bayah no auma' kaayahon ra paat 
nu orou nu Tuhan. 

6Ikaa onsoi ra kono akau akum- 
pou. Andai nahi akau nopongo 
nakapandai ra rahu pangabihan, 
“Kaiti' tatauk apakambang apasim- 


pou ra tapung nilutou.” 7Tapiran mi 


pahulu tatauk apakambang nakalair, 
io hino tatauk apakambang nu sala', 
hili akau humondo' ra tapung nilutou 
bahu, nabahuan intor ra tatauk 
apakambang nu sala' nakalair, am 
topot no apandayan ku akau kono 
hino baal no. Nga Irau Paska taka no- 
pongo nalair, nga i Karistus nasauk 
ra rumba pinatoi ra Irau Paska taka. 
8Onsoi taka aparamai ra Irau Paska 
hino ra huang nabahuan am kawi' no 
ampaat ra kasiha' nu Ala ohondo' 
ruti' ikaa sinaangan ra tatauk 
apak ang Ikaa taka aparamai ra 
Irau Paska hino ra huang nakasala' 
am siino kalaatan, ohondo' ra ruti' si- 
naangan ra tatauk apakambang 
nakalair. 

Rahu nu surat ku pahulu li 
amala' ramuyun hili ikaa sumirangan 
ra ulun ambai-ambai hiano. 19Langus 
nu rahu ku sala' ulun ambai-ambai, 
karuo kono kumakaalo, ulun am- 
paparuung am poyo ulun sumamba 
ra ala-ala binabaal ohondo' ra ulun 
topo-topot ikaa akapandai ra Ala. 
Sala' kono hino! Sala' ka ilo langus 
nu rahu ku nga kono akau mintawoi 
rilo, ra huang ku ikaa mulalas makou 

ahulu akau ahiru' intor ra tana' 

itu. ULangus nu rahu ku io hino, 
ikaa akau sumaang ra ulun angangku 
ra io ulun nangintopot, io yak ulun 
hino ambai-ambai, karuo kono am 
kumakaalo, sumamba ra ala-ala 
binabaal, karuo kono am ulun a- 
ngumbolo' ra ulun bokon, ulun oko- 
toh ahauk, am poyo ulun atatakou. 
Ikaa akau rumangan rilo ra paat a- 
ngakan. 


5:1 Laup. 22:30 5:6 Gal. 5:9 5:7 Nah. 12:5 5:8 Nah. 13:7, Laup. 16:3 

12-13Amumutus ra ulun ikaa min- 
topot ri Karistus sala' au tangan ra 
karaya', Ala yak amutus rilo. lo yak 
kono poyo ulun nangintopot ikaa ki' 
akau amutus rilo? Siino aho 
nasuratan ra Kitap, 

“Ulun alaat hino pahiruon 
intor ra lolot mi.” 


Ikaa amparawa' ra pahaka' 
nangintopot ra pampisaraan 


6 IKulo akau tu aatas muoi am- 
parawa' ra pahaka' mi nanginto- 
pot hiano ra akim ikaa angintopot ra 
Tuhan hino? Kono siino pakita- 
lasayan taka ra pahaka' taka hiano, 
am onsoi taka akitaak ra ulun nu Ala 
analasai ra rahuon hino. 2Ikaa ki' 
akau akapandai ra itaka ulun nu Ala 
amutus ra tana' hitu rahili? Kono 
itaka amutus ra tana' hitu rahili, 
kaando' ki' ritaka auma' amutus 
raino ra rahuon alangka' hiano? 
3Ikaa ki' akau akapandaira itaka hitu 
onolosoi ra malaikat rahili? Aulu' po 
pandai taka amutus ra baa-baal 
napandayan taka ra tuki-tukir nu 
orou. 4Kono siino pakitalasayan mi 
kono hino, kulo ki' akau uoi paki- 
putus ra ulun ikaa kalansanan nu 
ulun nangintopot? 5Ikaa ki' akau 
auyu'? Kaando' no ki' kasangulun 
pono' ra lolot mi apandai am auma' 
amutus ra pahahansangan ra lolot mi 
akau ulun nangintopot? 610 yak akau 
raino angibit ra pahaka' mi ulun na- 
ngintopot akipisara' ra ulun ikaa a- 
ngintopot hiano. 

7Intor ra pampisaraan mi hiano 
nga anatandu' ramuyun ra akau sam- 
piruaan ra kaayahan mi ri Karistus. 
Ikaa ki' labing honsoi no ra kono 
akau ikaa amalos ra kono itaka 
kulalaaton, am ruungon intor ra akau 
angibit ra pahaka' mi ra pampisaraan 
hino? 81o yak akau hua antatakuli' 
angkulalaat ra sangulun am bokon, 
am antatakuli' po ampaparuung ra 

pahaka-pahaka' pohondo' mi angin- 
topot. 3Ikaa ki' akau akapandai ra 
ulun ikaa sumuhut ra kasiha' nu Ala 
ikaa asauk ra ulun pihangon nu Ala. 
Ikaa akau aruung. Ulun okotoh 
ahambai, am ulun lumansan ra ala 
binabaal, am ulun ampalapau, am 
ungkuyon antakuli' ahambai ra ung- 
kuyon 10am kawi' nu ulun antatakou 
am binookoton, auk-auk, angulalaat 
ra inggalan nu ulun bokon, am am- 
pahaau, kawi' nu hiatu ikaa yak 
asauk ra ulun pihangon nu Ala. 
11Siino po kula-kula' ngaulun ra lolot 
mi nanguma' ra kono hiano ra bahu 
li. lo yak raino poyo akau nabahuan 
intor ra sala' mi, am akau nasauk ra 
tohom nu Ala, am raino akau anduli' 
ohonsoi ra tingkuangon nu Ala nga 
akau angintopot ra Tuhan i Yasus 
Karistus am haling ra kuasa' nu Ro 
nu Ala intok taka sumamba. 


Pasaukon mu inan mu ra 
apainsuat ra Ala 


12Siino po nahi mindahu, “Kaan- 
do' no raino pamapalan rakon.” 
Kapio hino, io yak sala' ka kawi' nu 
hiano angibit ra kaansayan. Kapio 
pono' raino kaando' pamapalan 
ritaka, am ikaa au asiha' apakuasa' 
ra inan ku ra atu-atu pono' ra tana' 
hitu kalaayan nu huang ku. 13Siino po 
nahi mindahu, “Kanon hitu inuma' ra 
tayar nu tinaa1, am tinaai hitu nilair 
ra tayar nu akanon.” Kapio hino, 10 
yak ruo-ruo hiano rahili lowoon nu 
Ala. Inan taka hitu ikaa auma' 
pasaukon ra anguma' ra baal 
apakauyu', io yak pasaukon yak ra 
angkaraya' ra tayar nu Tuhan am 
Tuhan amiaha' ra inan hino. 14Ala 
nopongo napanduli' napakaayah ra 
Tuhan taka intor ra pinatayan no, 
kono hino po rahili nu Ala apanduli' 
apakaayah ritaka nga kuasa' no. 

15Akau apandai ra inan mi hitu io 
hino bahian nu inan ri Karistus. Kono 





5:13 Laup. 13:5, 17:7 6:12 1Kor. 10:23 

po hino, auma' ki' au angundut ra 
saumi bahian nu inan ri Karistus 
hino, hili apasauk ra bahian nu inan 
nu sangulun ruandu' asundal hino? 
Ikaa! 16Ikaa ki' akau akapandai ra 
kono sangulun ahumbir ra ulun ruan- 
du' asundal am hino nga apasaumi ra 
inan no ra ruandu' asundal hino! 
Siino rahu pinasuratan nu Ala, “Am 
karuo nilo no pono' am mangun noyo 
yak ra saumi. 17[o yak ulun apasim- 
pung ra inan nora Tuhan taka, am Ro 
nu Tuhan am ro nu ulun hino asauk 
ra saumi.” 

18Pai' mi pahambai, nga kawi' nu 
sala' bokon inuma' nu ulun, ikaa no 
hiano angulalaat ra inan no tohom. Io 
yak ulun ahambat hino apakalaat ra 
inan nano. PIkaa ki' akau akapandai 
ra inan mi hitu io hino intokon nu Ro 
nu Ala? Am Ro nu Ala hino mayan 
ra inan mi. Am Ala nga nanaak ra Ro 
hino ramuyun. Inan mi hitu sala' ka 
akau katangan. Ala yak katangan, 
20nga akau hua inaliran no ra oloho 
laarang io hino Yasus inatoi ra tayar 
taka. Hino puun no onsol inan mi 
pasaukon ra kono hino suku' Ala an- 
sukon. 


Pangkibalaan intor ra baal 
pahuatan 


IRaino au ambala' intor ra baal 
7 kinimuatan mi ra pahulu li nopo- 
ngo sinuratan mi rakon. Kono sangu- 
lun ungkuyon ikaa ahuot, onso1 po 
hino.” 210 yak onsoi tuki-tukir nu ung- 
kuyon am ruandu' akaandu' hili ilo 
ikaa alaai ra atu-atu baal apakauyu'. 
3Onso1 ungkuyon anguma' ra atu 
apainsuat ra andu' no am kono po 
hino nu ruandu' anguma' ra atu 
apainsuat ra andu' no, tuki-tukir nilo 
onsol ra atu maan nilo apainsuat ra 
sangulun am sangulun. #Ruandu' in- 

andu' hiano ikaa no ilo anguasa' ra 
inan nilo rano raino, ungkuyon nilo 
rano yak anguasa' rilo. Kono po hino 
nu ungkuyon akaandu' hiano ikaa a- 
nguasa' ra inan nilo rano raino, andu' 
nilo rano yak anguasa' rilo. 5Onsoi 
ansawo hino ikaa asalok ansuai. 
Kono ikaa kula' abuoi am auma' po 
hino nu kono ilo ruo namalihua ra 
baal hino. Intor ra kono hino tuki- 
tukir nilo akaalap sambayang am 
ikaa akurarou nu sangulun. Io yak 
popor no rahili ilo ansawo anduli' 
asimpung. Kono akau ikaa anguma' 
kono hino, buoi nali akau akaaya' ra 
konos nu Ibilis amunaau ramuyun, 
nga ikaa hua akau tumaan ra kasiha' 
nu huang mi. 

6Rahu ku hitu sala' ka asauk ra 
saumi panusuban. Io yak saumi pam- 
balaan. 7Sotopot no kasihaan ku hili 
kawi' nu ulun humondo' rakon. Io 
yak tuki-tukir nu ulun nakaalap ra 
taak intor ra Ala am taak hiano ikaa 
ohondo', siino kono soro', am siino 
po kono hitu. 

8Tayar nu ulun kaapo nahuot am 
tayar nu ulun nabalu, au amala' ra 
kono hitu ramuyun. Labing honso1 no 
ra akau aayah ikaa anangandu' kono 
au. 3o yak kono akau ikaa tumaan, 
am labing po solor honsoi no ra kono 
akau ahandu' karuo kono am anduon 
intor ra akau ikaa mulou ra kalaayan 
nu huang. 

10Am tayar mi akau ulun nahuot, 
siino pambalaan ku ramuyun. Kapio 
pono" au amala', io yak pamapalan 
ku hitu intor ra Tuhan, io hino ruan- 
du' ikaa auma' ahimpong ra ungku- 
yon no. lilo yak ning kono 10 
ahimpong ra ungkuyon no, onsol io 
ikaa akiandu' po bahu, karuo kono 
am onsoi io anduli' yak ra ungkuyon 
nano. Am ungkuyon pono' hino am 


e7:1 Kono sangulun ungkuyon ikaa ahuot, onsoi po hino: Karuo kono am, Akau mindahu ra 
kono sangulun ungkuyon ikaa ahuot, onsoi po hino. 


6:16 Kas. 2:24 6:19 1Kor. 3:16, 2Kor. 6:16 7:10-11 Mat. 5:32, 19:9, Mrk. 10:11-12, Luk. 16:18 

kono hino po, pai' io pahimpoi ra 
andu' no. 

AT ayar nu ulun bokon siino 
babala' ku ramuyun, hitu babala' ku 
tohom sala' ka intor ra Tuhan. Io 
hino kono sangulun ungkuyon 
sumauk ra ulun nangintopot akaan- 
du' am andu' no hino ikaa mintopot, 
am kono andu' no hino aika 
murong lumondon rio, am onsoi ikaa 
angimpoi ra andu' no hino. ISAm 
kono sangulun ruandu' sumauk ra 
ulun nangintopot am ungkuyon no 
ikaa mintopot, am ungkuyon no hino 
amalihua sumimpung lumondon rio, 
am ruandu' hino ikaa auma' ahim- 
pong ra ungkuyon no hino. 14Nga 
andu"' no ikaa angintopot hino auma' 
yak asauk ra ulun pihangon nu Ala 
nga io nopongo nahuot ra ruandu' 
lai-lair nasauk ra tohom nu Ala. 
Kono po hino nu ruandu' ikaa angin- 
topot auma' yak asauk ra ulun piha- 
ngon nu Ala nga io inuot nu 
ungkuyon lai-lair nasauk ra tohom nu 
Ala. Kono ikaa asauk baal hino, ikaa 
mulalas anak-anak nilo ohondo' yak 
ra anak nu ulun ikaa angintopot, lai' 
halan am anak-anak hiano asauk ra 
ulun pihangon nu Ala. 1510 yak kono 
ulun ikaa angintopot hino ahiru' 
intor ra andu' no ungkuyon karuo 
kono am andu' no ruandu' anginto- 
pot hino, onsoi pahusuon mi yak io. 
Luang nu baal kono hino pahaka' a- 
ngintopot hino kaando' akaulam- 
pong, nga Ala asiha' ra pahaka' siino 
pansiluluman ra sangulun am sangu- 
lun. 15Akau ruandu' intopot ri Karis- 
tus andu' nu ungkuyon ikaa 
angintopot, apandayan mi ki' ra akau 
auma' apakaayalY ra ungkuyon mi 
hino? Kono hino po akau ungkuyon 
angintopot ra Tuhan, aun koson mi 

akapandai ra akau ikaa akaalap 
apakaayah ra andu' mi. 


Onsoi itaka aayah maya' ra 
kasiha' nu Tuhan 


17Hitu nga pambalaan ku ra tuki- 
tukir nu sirong. Onsoi tuki-tukir nu 
ulun anguma' ra kaayahan no 
sumuhut ra tilu' nu Tuhan ohondo' 
ra nopongo nilondon nu Ala ra tayar 
no ra paat nu Ala nahipah ra ulun 
hino ra angintopot rio. Hino nga 
panusuban nilondon ku ra tuki-tukir 
nu ulun nangintopot. 18Umang no, 
kono sangulun nakalair sinunat ra 
paat no nangintopot ra ipah nu Ala, 
pai' ulun hino lumikot amalawo ra 
pipilang nu sinunat hino. Kono po 
hino nu sangulun ikaa sinunat ra paat 
no nangintopot ra ipah nu Ala, pai' 
ulun hino pakisunat. 19Nga kono sa- 
ngulun nasunat, karuo kono am ikaa, 
am ohondo' yak. Saumi yak aulu', io 
hino aayah maya' ra panusuban nu 
Ala. 20Onsoi tuki-tukir nu ulun olon- 
don ra kinabaalo' nu kaayahan no 
ohondo' ra paat no inintopot ra ipah 
nu Ala. | 

21Kono siino ra lolot mi ulipon ra 
lali' nu Ala nangipah napaintopot 
ramuyun, pai' 10 kasusa' ampahuang 
ra io inulipon no. Io yak kono siino 
ralan mi onsoi lumabus intor ra pa- 
ngulipanan hino, am lumabus ka ra 
nangulipanan ramuyun nof 22Nga 
ulun ulipon ra lali' nu Tuhan nangi- 
pah napaintopot rilo, ilo nga raino 
ulun {okom nu Tuhan. Am ulun sala' 
ulipon ra lali' nali Tuhan nangipah 
am apaintopot rilo, am ulun hiano 
nga raino ulipon ri Karistus. 23Ala 
nangalir ramuyun ra loho ikaa alim- 
bawan. Hino puun no, pai' akau 
papaulipon ra inan mi ra ulun. 





f1:16 aun ki" koson mi akapandai ra akau ikaa akaalap apakaayah: Karuo kono am: aun koson 
mi akapandai bonsoi ra akau ikaa akaalap apakaayah. 

87:21 Io yak kono siino ralan mi onsoi lumabus intor ra pangulipanan hino lumabas ka ra 
nangulipanan ramuyun no: Karuo kono am, Io yak hama' pono" oko siino ralan onsoi...onsoi 
yak oko anguma' onsoi-onsoi ra kinabaalo' mu amba hino. 

24Pahaka-pahaka' ku, onsoi tuki- 
tukir nu ulun sumilulum ra Ala 
maya' ra baal ohondo' ra lali' nu Ala 
nangipah napaintopot rio. 
Pambalaan ra ulun kaando' 
andu' am ruandu' nabalu 


2SR aino poyo ampaat ra sinuratan 
mili rakon ra baal nu ulun kaando' 
andu', karuo kono am nabalu. Kaan- 
do" susub nu Tuhan rakon, io yak 
intor hua ra asi' nu Tuhan hili au 
auma' lansanan mi, am hino puun ku 
amala' ramuyun. 

26Asuang susa' ra paat raino, am 
intor ra hino huang ku labing honsoi 
no ra kono tuki-tukir nu ulun lumon- 
don maya' ra baal nu bayah no raino. 
27Kono akau akaandu' pai' akau pa- 
ampo! ra andu' mi hino. Am kono 
akau kaapo nahandu' am onsoi po 
solor ra akau ikaa ahandu'. 2310 yak 
akau ikaa akasala' ra kono akau 
ahuot. Kono po hino nu ruandu' 
uwoton, sala' ka akasala' io ra baal 
hino. Io yak tayar nu ulun ahuot, 
asuang bonsoi susa' mintup ra bayah 
nilo. Kasiha' ku kawi' nu pahaka' 
ikaa aintupan ra kawi' nu kasusaan 
hiano. 

29Pahaka-pahaka' ku, langus nu 
rahu ku kono hitu io hino, ikaa no 
kula' buoi no amahun raino, am intor 
ra hino tuki-tukir nu ulun akaandu' 
onsoi yak bayah no ohondo' ra kono 
kaando' andu', 30am kawi' nu ulun 
antangi' ohondo' ra kono ilo ikaa 
asusa' huang, am ulun anginsuat 
ohondo' ra kono ilo ikaa anginsuat, 
ulun ahalir ra barang ohondo' ra 
kono ilo ikaa onohom ra barang in- 
aliran nilo hiano, 3lam kawi' nu ulun 
antatalan am ahahalir ra atu-atu ra 

tana' hitu ohondo' ra kono ilo ikaa 
aulampong ra hino. Nga tana' akito 
taka tu raino ikaa kula' abuoi am 
alawo noyo. 

32Kasiha' ku, akau ikaa aintupan 
nu kasusaan hiano. Ulun ikaa ahuot 
ampahuang yak hai-hait intor ra baa- 
baal nu Tuhan, nga 10 apainsuat ra 
huang nu Tuhan. 3310 yak tayar nu 
ulun nopongo nahuot asuang hua- 
ngon no intor ra baa-baal nu tana' 
hitu, nga io asiha' apainsuat ra huang 
nu andu' no. 4Popor no huhuangon 
nano pono' am ampipiang. Sangulun 
ruandu' ikaa inuot apir kono am 
ralaa, asuang huhuangon no intor ra 
baa-baal nu Tuhan nga io asiha' ra 
huang am bayah no asauk ra tohom 
nu Ala. Io yak sangulun ruandu' 
inuot io ampahuang yak hai-hait ra 
baa-baal nu tana' hitu nga io apain- 
suat ra andu' no. 

35Au nanurat ra kawi' nu hitu nga 
tayar nu kaansayan mi, sala' ka om- 
popol ra baal saumi am saumi. 
Kasiha' ku io hino akau anguma' yak 
ra atu otopot am atu onsoi maan, hili 
akau ampahuang yak ra Tuhan. 

36Kono sangulun ampahuang ra 
atu ikaa onsoi maan no ra ruandu' 
tamong no, nu kono io ikaa tumaan ra 
kasiha' nu huang no, am asiha' yak a- 
ngandu' ra ralaa hino, onsoi io angu- 
ma' ra atu onsoi ra pamahuangon 
no! Ikaa io akasala', nu kono ilo 
ahandu'. 3710 yak kono sangulun no- 
pongo nanguma' ra bantasan ra luang 
nu huang no, ra 10 ikaa ahandu' ra 
tamong no hing am bantasan inuma' 
no hino sala' ka nilikatan, inuma' no 
hino onsoi yak nu kono io ataan angu- 
ma' ra baal hino. 38Kono po hino, nu 
ulun ahuot inuma' no hino pono' 


h7:36 Kono sangulun...atu onsoi ra pamahuangan no: Karuo kono am: Intor ra baal nu sangulun 
. 6 . . e . 8 

ungkuyon am anak no ralaa, kono io amahuang ra inuma' no hino ikaa onsoi ra tayar nu anak 

no hino am anak no hino auma' noyo uwoton, intor ra hino ikaa mulalas io anguma' ra kasiha' 


no am apauot ra anak no ralaa. 


i7:37 ra io ikaa ahandu' ra tamong no hino: Karuo kono am; ra io ikaa ahandu' ra anak no 


ralaa. 

onsoi yak, am ulun ikaa ahuoY 
inuma' no hino pono' am labing po 
honsoi no. 

39Kawi' nu ruandu' inandu' 
nasulampong ra ungkuyon nilo rano 
ra buoi nu ungkuyon nilo rano aayah. 
Matot yak ungkuyon nilo rano, am 
hili ilo auma' uwoton nu ulun bokon, 
nu kono io ulun nangintopot. 4#Kono 
po solor huang ku, labing honsoi ra 
tayar nu ruandu' nabalu nu kono ilo 
lumondon ikaa akiuot. Am au 
amahuang ra nirahu ku hinointor yak 
poyo ra Ro nu Ala. 


Pambalaan ra baal nu akanon 
inumang taaki' ra ala binabaal 


8 IRaino poyo ampaat ra sinuratan 
mi tili rakon ra baal nu akanon in- 
umang taaki' ra ala binabaal hiano. 
Kapio rahu nu ulun ra, “Itaka kawi' 
siino kapandayan,” kanilo. Kapan- 
dayan kuon nilo hino apakasawat ra 
huang nu ulun io yak asi' yak hino 
auma' apakatahoh ra huang nu ulun. 
ZAun anantam ra io apandaıi, am ulun 
kono hino no kaapo io nakapandai 
bonsoi ra aun otopot. 310 yak kono sa- 
ngulun masi' ra Ala, hili ulun hino 
pono' akaulihan nu Ala. 

4Kono hino po nu akanon inumang 
taaki' ra ala binabaal hiano. Itaka 
akapandai ra ala binabaal hiano 
anilu ra ala tinantam yak nu ulun, am 
kaando' sahuhumi intor ra lali' nali. 
Nga itaka akapandai ra Ala saumi 
yak. SHama' no pono' siino ala ra 
kuon nilo ra Surga' am tana' tu, am 
hama' no asuang ala ra kuon nilo am 
asuang po tuhan ra kuon nilo. 6Io yak 
itaka poyo, saumi vak Ala, io hino 
Ala Ama', nanguma' ra kawi' nu atu- 
atu, am io nga languson nu bayah 
taka. Am saumi po yak Tuhan, io 
hino i Yasus Karistus. Am i Karistus 
napasaukan nu Ala ra kawi' nu atu- 
atu, am io nga kaayahan taka. 

7Kapio pono' kono hino, io yak 
sala' ka kawi' nu ulun akapandai ra 
hino. Siino ulun naubas sumamba 
intor ra bahu li ra ala binabaal hiano, 
am suku' raino pono' ilo ampahuang 
ra akanon inuma' taaki' hino kapio- 
pio tohomon nu ala binabaal hiano, 
nga kaintapatan nilo no ikaa poyo 
atahoh. Am ilo ampahuang ra kono 
ilo aangkan ra akanon hino, am hino 
nga angulalaat ra inan nilo no ra ting- 
kuangon nu Tuhan. 8Sotopot no sala' 
ka akanon taka hino labing apaimaar 
ritaka ra Ala. Kono itaka angakan ra 
akanon taka hino, kaando' atu-atu 
balos aalap taka. Sotopot no kono 
itaka ikaa angakan ra akanon taka 
hino, am kaando' po laat no ritaka. 

9]0 yak, onso1 huhuangon mi! Pai' 
suku' ra maan mi hino anguma!' ra 
ulun bokon anguma' ra sala' nga ikaa 
po hua natahoh kaintapatan nilo, nga 
atu-atu pono' hua baal am maan mi 
yak. 10Atungon nu rahu ku kono hitu. 
Kono nahi tayar nu pahaka' natahoh 
ra kaintapatan, anturung angakan ra 
pahun intokon nu ala binabaal. Hili 
akau akito nu ulun bokon anturung 
am angakan ra hino. Kono kain- 
tapatan nu ulun hino ikaa po atahoh, 
kaa ki' baal hino apakaatas ra ulun 
hino angakan ra akan tinaakan ra ala 
binabaal hino? !lIntor ra hino, kain- 
tapatan mi apakapalir ra kaintapatan 
nu ulun ikaa po atahoh ra kain- 
tapatan hino. Lai' halan am i Karis- 
tus pono' am inatoi po ra tayar nu 
ulun hino. 12Am kono akau anguma' 
ra sala" kono hino ra tingkuangon nu 
ulun nangintopot bokon, baal hino 
akau angulalaat ra kaintapatan nu 
ulun ikaa po atahoh ra kaintapatan, 
intor ra hino akau akasala' ri Karis- 
tus. BHino puun no, kono pahaka' ku 
amahuang ra io akasala' nga puun ra 
akanon hino, hili ikaa no bahu 
pakuan ku angakan ra kual hino. Aa- 


/1:38 ahuot: Karuo kono am, ahandu' ra anak no ralaa. ikaa ahuot: Karuo kono am; ikaa 


ahandu' ra anak no ralaa 

ngas au ra pahaka' ku akasala' nga 
puun hua ra inuma' ku hino. 


Maan am karaya' nu ulun 
sususubon 


9 Hkaa ki' au sangulun nalabus 
intor ra arat nu ugama Yahudi. 
Ikaa ki' au sangulun sususubon? Ikaa 
ki' au nakakito ri Yasus Tuhan taka? 
Am ikaa ki' akau hitu balos nu 
karaya' ku ra Tuhan? 2Kapio pono' 
ulun bokon angimbali ra au nasauk ra 
ulun sususubon, io yak tayar mi poyo 
au hitu kapio nasauk ra ulun 
sususubon. Nga kaayahan mino ra 
Tuhan anatandu' ra au hitu sangulun 
ulun sususubon. 

3Kono ulun apasala' rakon, hitu 
yak pamalimbang ku. 4Auma' halan 
solor au angalap ra akan intor ra 
karaya' ku hitu. 5Auma' halan solor 
au tumilu' angibit ra andu' ra lakou 
ku, kono inuma' ri Piturus am 
pahaka' nu Tuhan rano am ulun 
sususubon bokon hiano. 6Karuo kono 
am akai yak ki' ruo ri Barnabas 
auma' ahuyum ra akan mai tohom. 
7Siino ki' sauyar ahuyum ra usin 
tohom nora paat no asauk ra sauyar? 


Karuo kono am siino ki' onohom ra 
kabun anggur ikaa aangkan ra 
kinawa' nano? Am kaando' po kasa- 
ngulun ahahalung ra rumba ikaa a- 
nginum ra hatas nu rumba alungan 
nano. 

8Otopot pono' kawi' nu panguma- 
ngan binalaan ku hiatu maya' ra pa- 
mahuangan taka ulun nu tana' tu yak, 
am panusuban pono' nu Arat 
sinuratan ri Musa li ritaka am kono 
hino po. 9Siino rahu pinasuratan nu 
Ala ri Musa rahu kono, 

“Pain mi hanggalangi kabang 
nu sapi" ra kotongo' nilo 
angunau'.” 

Sala' ka sapi' hiano yak kuon nu 
Ala. 19Langus nu rahu no kapio no, io 
hino itaka. Ulun amalair ra tana' 
panambakan hiano am ulun ongotom 
hiano lumansan angundut ra hari' 
intor ra karaya' nilo hiano. 

11Paat mai nambala' ramuyun ra 
aho intor ra Tuhan io hino ohondo' ra 
ulun nanambak ra bibit. Am aun ki' 
sala' no ra kono akai akaundut intor 
ramuyun ra aun kalikatan mai ra 
tana' hitu? 12Kono ulun bokon auma' 
lumansan ramuyun ra akau anaak ra 
kalikatan nilo, am labing po nga 





Ulun amalair ra tana” panambakan 


9:9 Laup. 25:4, 1Ti 5:18 9:11 Rm. 15:27 

halan solor akai. Topot no asiha' yak 
au ananggung ra kawi' nu atu-atu, 
pai' yak ra au apaatong ra saumi baal 
angulampong ra ambala' ra Aho 
Onsoi intor ra baal ri Karistus. 

13A pandayan mi no ra ulun angka- 
raya ra Pahun nu Ala hino akaundut 
ra akan nilo intor ra Pahun nu Tuhan 
hino. Am ulun angkaraya' ra intok 
pananalaban am pananampakan ra 
taak ra Tuhan hiano akaundut ra 
tayar nilo intor ra tinaakan hiano. 
14Kono po hino nu Tuhan nopolon- 
don ra ulun ambabala' ra Aho Onsoi 
hitu auma' akaundut ra akan intor ra 
karaya' no hino. 

15]o yak ikaa po hua ihondo' au 
nanguma' ra kuasa' akitaak hino am 
au nanulis ra surat hitu sala' ka hino 
atungon no, hili baal hino maan 
rakon raino. Labing honsoi no ra au 
matoi intor ra au alawaan ra baa-baal 
panginsuatan ku hino. I6Ikaa au 
auma' akiansuk ra au ambala' ra Aho 
Onsoi, nga hino hua susub nu Tuhan 
rakon. Nga au hua aila' bonsoi nu 
kono au ikaa ambala' ra Aho Onsoi 
hitu. Kono halan au ambala' ra 
Aho hitu intor ra kasiha' nu huang 
ku, am hili au auma' lumansan ra au 
taakan ra hari'. Io yak au ambala' ra 
Aho Onsoi hitu sumuhut hua ra 
nanusuban nu Ala rakon, nga io hua 
nanusub rakon ra karaya' hitu. 
18Kono po hino aun ki' talampos ku? 
Hari' ku io hino ambala' ra Aho 
Onsoi hitu am ikaa apasusa' ra ulun 
bokon anaak rakon ra akan, nga ikaa 
au lumikot akibayal ra aun auma' 
aalap ku intor ra au ambala' ra Aho 
Onsoi hino. 

19Sala' au ulipon nu atu-atu pono' 
kaulun. Kaando' akaulampon 
rakon. Ali' hino siningon ku ya 


napaulipon ra inan ku ra kawi' nu. 


ulun, hili au auma' apaintopot ra 
kula-kula‘ ulun ra tayar ri Karistus. 
20Kono au siino ra lolot nu ulun 


9:13 Laup. 18:1 9:14 Mat. 10:10, Luk. 10:7 

Yahudi, am au humondo' ra kono 
baal nilo no hili au auma' apaintopot 
rilo ri Karistus. Io yak ra lolot nu 
ulun-ulun maya' ra Arat sinuratan 
ri Musa li am nanguma' ohondo' yak 
ra au nakaaya' ra Arat hino. Hama' 
no pono" au ikaa nakaaya' ra Arat 
hino, au anguma' ra hino hili au a- 
ngintopot ra ulun hiano maya' ri 
Karistus. 

21Am kono au siino ra lolot nu 
ulun sala' Yahudi ikaa maya' ra Arat 
sinuratan ri Musa li, am kinabaalo' 
ku kono yak kinabaalo' nu bansa' 
hiano, hili au akaalap apaintopot ra 
bansa' hiano asauk ra ulun nanginto- 
pal ri Karistus. lo yak atungon no 

ino sala' ka ikaa maya' au ra 

panusuban nu Ala. Io yak au solor ra 
maya' ra panusuban ri Karistus. 

22Kono au siino ra lolot nu ulun 
asuang ikaa maan ra luang nu kain- 
tapatan nilo am maya' yak au ra kono 
maan nilo no, hili au akaalap apain- 
topot rilo asauk ra ulun angintopot 
ri Karistus. Aun pono' kinabaalo' nu 
ulun am hondoon ku yak hili au 
auma' apakaayah ra sampiruo ra 
ulun hiano ra kula-kula' yak lakou nu 
pakuan ku. 

23Kawi' nu hiatu maan ku nga 
aparayol hua ra Aho Onsoi hitu, hili 
au po akaaya' barakatin. 

24Napandayan mi noyo ra kula- 
kula' suang nu ulun animbul ra paat 
nu arurumba' hino, am saumi yak 
akaundut ra talampos. Kono po hino 
onsol akau tumilu ra kono ulun anim- 
bul kumakaundut ra talampos hino. 
25Tuki-tukir nu ulun maya' tumara- 
ning io tumaan yak ra kawi' nu atu- 
atu. lo anguma' ra baal hino nga io 
akaalap ra talampos apandai alawo. 
To vak itaka hitu tumaan ra kawi' nu 
atu-atu baal nga itaka asiha' angalap 
ra talampos ikaa apandai alawo. 
26Hino puun ku animbul lumangus ra 
ropohon nilondon hino. Am au po 

Sapulu intor ra raun 


ohondo' ra kono ulun inunsop ra 
pahahawalian ra asumpuk, ikaa au 
sumpu-sumpuk lalayau. 27Au 
omopol ra kasiha' nu huang ku suku' 
ra au ataan. Au anguma' ra hino, nga 
aangas au ra siino asauk ra pongo ku 
ahipah ra ulun bokon maya' ra arum- 
ba' ra animbul am au solor ikaa 
paayaan nga au ikaa maya' ra 
panusuban. 


Apasiho ikaa sumamba ra ala 
binabaal 


10 IIntor ra hino u pahaka- 
pahaka' ku, au astha' 
apamahuang ramuyun ra baal nu 
nasauk ra aki' taka rali ra paat nilo 
inaya' ri Musa li. Kawi' nilo no inibit 
nu laput, am kawi' nilo no po kaando' 
atu-atu ra ilo inakou sinumandaup ra 
luab Alia' pinantabang nu Tuhan li. 
2Ulun asauk ra maya' ri Musa kawi' 
nilo no rorobon ra laput am luab. 
3Kawi' nilo li aangkan ra akanon 
intor ra Ala, 4am anginum ra inumon 
intor ra Ala. Kawi' nilo li anginum ra 
siang nu batu intor ra Ala baya-baya' 
rilo, batu hino io hino i Karistus. 
SKapio pono' kono hino, am kaiti' 

yak ra kawi' nilo li panginsuatan nu 
Tuhan. Hino puun nu bangkai nu ki- 
nasuango' nilo li kumalayatan ra 
tana' asuang batu am inahison li. 

6Kawi' nu hiali asauk ra paniluan 
ra tayar taka, hili itaka ikaa tumilu' 
rilo, alaai ra aun-aun alaat kono 
inuma' nilo rali. 7Pai' taka tilu' ra 
ulun bokon ra ulun hiali. Ilo sumam- 
ba ra ala binabaal hiano. Siino rahu 
pinasuratan nu Ala, 

“Pahahakan ilo am pahihinum 
am pahahalang ra ilo 
sinumamba ra ala binabaal 
hino.” 

8Pai' taka tumilu panguma' ra 
baa-baal apakauyu' kono inuma' nu 
ulun bokon ra ulun hiali. Intor ra hino 
nga ilo asuang inatoi, songorou li am 
ruo ngoopor am talu ngaribu. 9Pai' 
taka tumilu panginam ra Tuhan 
kono inuma' nu ulun bokon ra ulun 
hiali, suku' ra ilo inatoi pinatinduk nu 
Ala ra kukuo. Am pai' po itaka 
tumilu ahibubungot kono inuma' nu 
ulun bokon ra ulun hiali, suku' ra ilo 
pinatoi nu Malaikat Amamatoi hino. 

1Kawi' nu hiatu pinaintup nu Ala 
rilo am raino asauk ra pangintiluan ra 
tayar taka, am pinasuratan nu Ala 
asauk ra papasihalan ra tayar taka. 
Nga bayak taka tu raino nakapaat ra 
mamaar kaawian nu tana' hitu. 

12Aun ulun anantam ra ilo atahoh, 
am huangon nilo onsoi-onsoi hili ilo 
ikaa anguma' ra sala'. BTuki-tukir 
nu panginaman mintup ramuyun 
ohondo' yak ra panginaman 
naubasan nu kawi' nu ulun, lo yak 
randi' nu Ala hino ikaa ahihiungga'. 
Ala ikaa apahusu ramuyun kinaman 
sail kono intor ra auma' ataanan mi. 
Kono akau aintupan ra panginaman 
Ala apaingkotoh ramuyun hili akau 
ikaa anguma' ra sala', am io anilu ra 


k10:9 Tuhan: Luang nu buku nakalair, I Karistus 

ralan kalabusan intor ra panginaman 
hiano. 

14Hino puun no u pahaka-pahaka' 
inasian ku, ikaa akau sumaang maya' 
ra ulun sambayang ra ala binabaal 
hiano. 15Au amala' ra hitu ramuyun 
nga apandai kano hua. Huang mi yak 
anampuus ra rahu ku hitu. I6Itaka a- 
ngansuk ra Ala ra itaka anginum ra 
paat nu Irau nu Tuhan. Am paat taka 
anginum intor ra sawan hino hili 
itaka sumilulum ri Karistus ra 
pinatayan no. Am paat taka anubing 
am aangkan ra ruti' hino, am itaka 
saumi ra luang nu inan ri Karistus. 
17Nga siino saumi yak hua ruti' am 
kawi' taka nangakan ra ruti' saumi 
hino. Am asuang taka hitu ohondo' 
yak ra saumi inan. 

18Huango' mi nga ulun Yahudi. 
Ulun nangakan ra akan binulian ra 
intok pananalaban ra taak ra Ala io 
nga ulun sumilulum ra Ala. 19 Aun ki' 
atungon nu rahu ku hino? Ala 
binabaal karuo kono am akan 
tinaakan ra ala binabaal hino kaan- 
do" no balos no sahuhumi. 2#Aun 
tinaakan ra intok pananalaban ra 
tayar nu ala binabaal sala' ka 
tinaakan ra Ala io yak tinaakan ra 
saitan. Am aangas au ra akau 
sumilulum ra saitan. 21Ikaa auma' 
akau anginum ra anggur intor ra 
sawan nu Tuhan am parayus angi- 
num po ra anggur intor ra sawan nu 
saitan. Ikaa po auma' akau angakan 
ra akan siino ra mija' nu Tuhan am 
poyo ra akan siino ra mija' nu saitan. 
221kaa ki' inuma' taka hino oposolon 
ra Tuhan. Siino ki' itaka sumail ra 
kotoh nu Tuhan? 

23Rahu nu ulun bokon, “Itaka 
auma' anguma' yak ra kasiha' taka!” 
Otopot! Io yak kawi' nu kasiha' taka 
sala' ka okotool. Rahu nu ulun 
bokon, “Itaka auma' anguma' ra atu 
yak kasiha' taka.” Otopot. Io yak 

sala' ka kawi' nu kasiha' taka apaing- 
kotoh ra bayah nu ulun bokon. 24Pai' 
sangulun angkaraya' apakaulu' ra 
inan no tohom. Tukir nu ulun angka- 
raya' apakaulu' po ra tayar nu ulun 
bokon. 

25Akau auma' yak angakan ra atu 
yak kual nu kium talanon ra pasar. 
Ikaa pono' kimuatin mi, hama' pono' 
siino kaahatan nu huang mi. 26Nga 
siino nasuratan ra Kitap nu Ala, 

“Tana” hitu am kawi’ nu suot 
no tohom nu Tuhan.” 

27Kono ulun ikaa angintopot 
ahipah apaakan ramuyun, am kono 
akau asiha' aangkan, ikaa akau ang- 
kimuot ra aun kaahatan nu huang mi 
ra akanon ininsalahan hino. 28Io yak 
kono siino mindahu ramuyun, “Akan 
hitu inuma' taaki' ra ala binabaal,” 
ikaa akau angakan ra hino, nga hua- 
ngon mi pahaka' inindahu hino, am 
kaahatan nu huang nano. 29Atungon 
nu rahu ku sala' ka intor ra kaahatan 
nu huang mu io yak kaahatan nu 
huang nu ulun hino. Siino nahi ulun 
angkimuot, “Kulo ki' kasihaan nu 
huang kutu angulampong ra huang 
nu ulun bokon? 39Kono au angakan 
ra atu yak kanon ku am mindahu 
tarima' kasi' ra Ala, kulo ki' ulun 
bokon auma' apasala' rakon ra 
akanon ku hino, lai' halan am nopo- 
ngo no au mindahu tarima' kasi' ra 
Ala?” 

31Aangkan am anginum am atu- 
atu pono' maan mi, am maan mi 
kawi' nu hiano hili Ala ansukon. 
32Kono nga hino bayah mi, suku' 
pahaka' ikaa apasauk ra ulun bokon 
anguma' ra sala'. Hama' pono' io 
ulun Yahudi, ulun sala' Yahudi 
karuo kono am ulun nangintopot 
ri Karistus. 33Onsoi akau tumilu 
rakon. Au apainsuat halan ra kawi' 
nu ulun ra aun-aun maan ku. Ikaa au 
ahuyum ra kaansayan nu inan ku 


10:16 Mat. 26:26-28, Mrk. 14:22-24, Luk. 22:19-20 10:18 Im. 7:6 10:20 Laup. 32:17 10:22 Laup. 

tohom. Au asiha' apaindul po ra 

kaansayan nu ulun bokon, hili ilo 

auma' kaayahon nu Ala. 

11 IOnso1 akau tumilu ra 
kinabaalo' ku, ohondo' rakon 

tumilu ra kinabaalo' ri Karistus. 
Baal ra anantarung ra paat 

sambayang 


2Au anginsuat ramuyun ra akau 
hai-hait ampahuang rakon am 
sumuhut ra nangubasan inindulan 
kuli ramuyun. 3Kasihaan ku hili akau 
akarati' ra i Karistus hino siino 
kuasa' ra tuki-tukir nu ungkuyon, am 
ungkuyon siino kuasa' ra andu' no, 
am Ala siino kuasa' intor ri Karistus. 
4Kono ungkuyon anantarung ra ilo 
sambayang, karuo kono am ambala' 
ra Aho nu Ala ra paat lumulur sam- 
bayang, ulun hiano ahuyai ri Karis- 
tus. SAm kono ruandu' akaandu' ikaa 
anantarung ra ilo sambayang karuo 
kono am ambala' ra Aho nu Ala ra 
aat lumulur sambayang, ruandu' 
iano ahuyai ra ungkuyon nilo rano, 
am ilo ohondo' yak ra kono ruandu' 
binulutan. 6Nga kono ruandu' ikaa 
anantarung, labing po solor honsoi no 
ra lamparan no abuk nano. Io yak 
kauyuan hua ra kono ruandu' am- 
bulut karuo kono am lamparan abuk 
nano, onsol yak ra ilo anantarung. 
7Ulun ungkuyon ikaa auma' anan- 
tinarung, nga 10 asauk ra pangaulihan 
ra kinabaalo' am hayo nu kuasa' nu 
Ala. Io yak tayar nu ruandu' asauk ra 
pangaulihan ra ungkuyon. 8Nga ung- 
kuyon ikaa pinasauk intor ra ruandu' 
ra lali" nali. lo yak ruandu' pinasauk 
intor ra ungkuyon. 9Kono po hino ra 
lali' nali sala' ka ungkuyon binaal ra 
tayar nu ruandu'. Io yak ruandu' 
binaal ra tayar nu ungkuyon. 
100nso1 ruandu' anantarung 
anatandu' ra ilo pinangan nu ungku- 
yon nilo rano hili malaikat asanang 

huang ahilong ra baal hino. 1Hama' 
pono' kono hino kaayahan taka ulun 
nasauk ra ulun nangintopot, ulun 
ruandu' ikaa io auma' aayah nu 
kaando' po ungkuyon, kono po hino 
nu ungkuyon ikaa po io auma' aayah 
nu kono kaando' ruandu'. 12Nga 
kapio pono' ruandu' ra lali' nali intor 
ra ungkuyon, io yak ungkuyon pono' 
am anakon poyo nu ruandu' raino. 
Am kawi' nu atu-atu sinauk intor ra 
Ala. 
13Huangon mi nga, onsoi ki' ra 
kono ruandu' ikaa anantarung ra ilo 
sambayang ra Ala ra paat lumulur 
sambayang? 14Maya' ra naubasan 
taka, sangulun ungkuyon alanggoi ra 
abuk ikaa onsoi ra pahilayan taka. 
15]o yak tayar nu ruandu', abuk a- 
langgoi hino asauk ra panginsuatan 
nu ulun bokon, nga abuk hino hua 
asauk ra kono anindung ra ulu nilo. 
16Kono siino mansang ra baal nu 
kono hitu, saumi yak pamalimbang 
ku, io hino akai am kawi' nu ulun na- 
ngintopot ra Ala kono hino yak 
akuan mai ra paat lumulur sam- 
ayang. Kaando' no bokon intor ra 
hino. 


Irau nu Tuhan 


1710 yak pambalaan ku hitu raino, 
ikaa no au anginsuat ramuyun, nga 
baal hua nu luluran mino ra sumam- 
ba ra Tuhan ikaa aparatong ra kaan- 
sayan, 10 yak aparatong ra kalaatan. 
18Pyu-puun no, aringoh ku siino no ra 
lolot mi ahahansang am angkakalit ra 
paat mi lumulur. Am au angintopot 
ra rahu hino otopot. 19Kapio hino 
ikaa mulalas siino pahahansangan ra 
lolot mi hili ulun otopot ra babaya' no 
auma' apandayan. ?0[o yak paat mi 
solor lumulur, inuma' mi hino sala' 
ka akan ra Irau nu Tuhan. ?INga paat 
mi angakan, akau simpangangala ra 
akan mi tohom, suku' ra ulun bokon 


11:1 ]Kor. 4:16, Php 3:17 11:7 Kas. 1:26-27 11:8-9 Kas. 2:18-19 

ikaa nakaakan ra atu-atu, lai' ulun 
bokon rangan miam nahahauk. 
2Kulo? Kaando' no ki' pahun mi 
tohom intok mi aangkan am angi- 
num? Asiha' yak ki' akau angahaya' 
ra ulun nangintopot ra Ala, am 
apakauyu' yak ki' akau ra ulun kaan- 
do' atu-atu? Aun ki' auma' rahuon 
ku ramuyun ra baal mi hino? Angin- 
suat ki' au ramuyun ra hino? Ikaa au 
anginsuat ra kono hino. 

23Nga nangubasan kuli ramuyun 
ra pahulu li pinaintalang nu Tuhan 
rakon. Io hino paat nu londom 
napatakuban ra Tuhan Yasus li, am 
kaapo io natakub am unto' ri Yasus 
ruti' li, 24hili sambayang mindahu 
tarima' kasi' ra Ala, am tutubingo' 
no, hili rahu no, “Hitu nga inan ku 
taakan ramuyun. Maan mi po kono 
hitu asauk ra saumi pampinawaan mi 
rakon.” 

25Kono po hino ra pongo nilo na- 
ngakan, 10 nangalap ra sawan 
namulian ra anggur am rahu no, 
“Anggur hitu io hino parandian 
bahuon, tinatanduan nu lumbak ku. 
Tuki-tukir mi anginum ra hitu, onsoi 
maan mi hitu asauk ra pampahua- 
ngan mi rakon.” 

26Tuki-tukir mi aangkan ra ruti' 
kono hitu, am anginum ra anggur 

intor ra sangkir hitu, atungon no akau 
apaintalang ra pinatayan nu Tuhan 
taka suku” rahili ra sukuan no. 27Am 
intor ra hino, aun anga-ngahai ra 
Tuhan ra lakou no aangkan ra ruti' 
hino am anginum intor ra sangkir nu 
Tuhan hino, am ulun hino akasala' 
nga io hua angulalaat ra inan nu 
Tuhan am lumbak no. 28Onsoi tuki- 
tukir nu ulun ampahuang pahulu ra 
kinabaalo' no hitu, am hili aangkan 
ra ruti' hino am anginum intor ra 
sangkir hino, 2?Nga kono ulun hino 
ikaa rumaliwi' huang ra angakan ra 
ruti' am anginum ra anggur ra akan 
ra Irau hino ra ampaat ra inan nu 
Tuhan, ulun hino auma' ukumin yak 
nu Ala ra bayah nano. 3êHino puun 
no asuang ra lolot mi arualan am 
alami' ra inan, am siino po inatoi. 
31Huangon taka pahulu kinabaalo' 
nu kaayahan taka am hili itaka ikaa 
auma' aukuman nu Ala. 3210 yak 
kono itaka aukuman nu Ala, io angi- 
la' apaliman ritaka ra hino hili itaka 
ikaa akaaya' ukuman ra ulun ikaa a- 
ngintopot ra tana' hitu. 

33Hino puun no pahaka-pahaka' 
ku, tuki-tukir mi lumulur aangkan ra 
irau nu Tuhan onsoi akau angkinaan 
suku' ra akau alulur kaawi'. 34Kono 
siino tabaan, onso1 io pahulu aangkan 

ra pahun no tohom, hili akau ikaa 
aukuman nu Ala ra luluran mi hino 
nga asala' mi angakan ra Irau nu 
Tuhan. Ali' kono rahuon bokon, 
rahili yak au apaintalang ra paat ku 
muoi ramuyun. 
1 2 IRaino maya' ra kula-kula' taak 
intor ra Ro nu Ala au asiha' 

ramuyun akapandai kapio ra aun 
katapatan no. 2Apandayan mi ra paat 
mi kaapo nakakaulih ra Tuhan, akau 
naibit-ibit ra kula-kula' lakou am 
sumamba ra ala binabaal kaando' 
bayah. 3Am kaando' kasangulun 
pono" ulun kinuasa' nu Ro nu Ala 
mindahu ra “Alaat nga Yasus.” Am 
kaando' po ulun auma' mindahu ra 
“I Yasus yak Tuhan,” nu kono io ikaa 
kuasain nu Ro nu Ala. 

4Siino kula-kula' taak intor ra Ala 
io yak kawi' nu taak hino intor yak ra 
Ro nu Ala saumi hino. SSiino kula- 
kula' baal no ra itaka angkaraya' ra 
Tuhan io yak Tuhan intok angkaraya' 
hino io hino Tuhan yak saumi hino. 
6Siino kula-kula' baal ao ra itaka ang- 
karaya' ra Tuhan io yak anaak ra 
kotoh ra karaya' hino ra tuki-tukir nu 
ulun 10 hino Ala yak saumi. 7Ro nu 
Ala angkaraya' ra tuki-tukir nu ulun 
ra tayar nu kaansayan taka kaawi'. 

8T ayar nu ulun bokon, Ro hino 
anaak ra pandai ahayam. Tayar nu 
ulun bokon po Ro yak hino po anaak 
ra pandai ambala' intor ra baal nu 
Ala. 9 Am siino po ulun taakan nu Ro 
hino ra intopot akakuasa'. Kono po 
hino taak nu Ro hino ra ulun bokon, 
hili io auma' apakapihah ra ulun 
arualan. 19Am siino po ulun bokon 
pakuasain nu Ro hino anguma' ra 
tatandu' kalalaban. Am siino po taak 
nu Ro hino apakapandai rilo angin- 
dul ra rahu nu Ala. Am ulun bokon 
po siino taak nu Ro hino poyo 
apakapandai opohondo' ra kono taak 
hiano intor ra Ro nu Ala, karuo kono 

am sala' intor ra Ro nu Ala. Am siino 
po ulun bokon paindahuon nu Ro ra 
rahu ikaa aratian nilo, am siino po 
taak nu Ro ra ulun bokon hili ilọ 
apandai apaintalang ra atungon nu 
rahu hiano. !IlAm kawi' nu taak onsoi 
hiano saumi yak puun no, io hino Ro 
nu Ala. Ro hino anukir anaak ra taak 
no ikaa ohondo' hiano ra tuki-tukir 
nu ulun maya' ra kasihaan no. 


Asuang bahian, io yak saumi inan 


12] Karistus io hino ohondo' ra 
inan nu ulun. Inan hino saumi yak, io 
yak asuang bahian no. Hama' pono' 
asuang bahian no, saumi yak hua inan 
hino. 13Kono po hino nu kawi' taka, 
onsoi ulun Yahudi karuo kono am 
sala' ulun Yahudi, amba-amba karuo 
kono am ulun sala' amba, kawi' taka 
E nirorob nu Ro saumi hino, 
hili itaka saumion yak ra inan ri 
Karistus hino. Ro hino pono' am 
aingkoos yak alimanan taka. 

14Nga inan hitu asuang bahian no, 
sala' ka saumi yak. 15Kono kalayam 
mindahu, “Sala' au bahian nu inan, 
nga sala' hua au longon,” kaando' 
balos nu rahu no kono hino no, nga io 
pono' hua am bahian nu inan po. 
16Am kono talingo mindahu, “Sala' 
au bahian nu inan, nga sala' hua au 
mato”. Hino pono' am kaando' po 
balos no ra kono io mindahu ra rahu 
no kono hino, nga io pono' hua am 
bahian nu inan po. 

17Kono luput nu inan hitu sumauk 
ra mato, aun pangkikinongoh no? 
Kono luput nu inan hitu sumauk ra 
talingo yak, aun pangangalok no? 
18Napandayan taka no Ala ra io na- 
nguma' ra kawi' nu bahian nu inan 
hitu maya' yak ra kasihaan no. 
19 Kono luput nu inan hitu saumi yak 
bahian no, am aun ki' rahili sabiton 
ra inan? 20Napandayan taka no inan 

hitu asuang bahian no, io yak inan 
hitu saumi yak. 
21Hino puun no, mato ikaa auma' 
mindahu ra longon, “U longon, kaan- 
do" pakuan ku riun.” Am ulu ikaa 
auma' mindahu ra kalayam, “U 
kalayam, kaando' pakuan ku riun.” 
22Sala' ka kono hino. Kawi' nu 
bahian nu inan alami' ra pamahua- 
ngan taka, am hiano nga aulu' bonsoi 
ra inan taka. 23 Am siino po bahian nu 
inan ra pamahuangan taka ra ikaa 
kula' balos no, am bahian hiano solor 
talaahon taka, am bahian nu inan 
ikaa kula' onsoi ra ilayan, am hiano 
kauluon taka sindungi. 2#Bahian- 
bahian nu inan onsoi bonsoi ra 
pahilayan taka, ikaa io amalikot ra 
itaka AMAABAng rio. Ala nopongo 
nanalaah ra bahian-bahian nu inan 
taka, suku' ra bahian ikaa aulu' ra 
pang nana taka pinasauk ra aulu' 
onsoi ra pamahuangan taka. 25Intor 
ra hino inan hino ikaa pinansusuai. 
Tuki-tukir nu bahian nu inan hino 
ampahuang ra saumi am bokon. 
26Kono saumi bahian hitu akasusa', 
kawi' nu bahian bokon ratu akaaya' 
asusa'. Am kono saumi bahian ra 
inan hitu ansukon, am kawi' nu 
bahian bokon ratu pono' am onsoi 
huang. 
2/Kawi' mi hitu io hino inan 
ri Karistus, am tuki-tukir mi saumi 
bahian ra inan no hino, 28Am Ala na- 
nguma' ra kula-kula' ngabahian ra 
luang nu sirong ri Karistus. Puu- 
puun no siino no ulun sususubon, 
karuo siino no ulun angindul ra rahu 
nu Ala, am katalu guru', am siino po 
ulun angunguma' ra tatandu' 
kalalaban, am siino po akakuasa' 
apakapihah ra ulun arualan, am siino 
po anginsuup ra ulun bokon, am siino 
po apandai anilu, am apandai min- 
dahu ra rahu ikaa aratian nilo. 

29Sala' ka kawi' nu ulun hiatu ulun 
sususubon am ulun angindul ra rahu 
nu Ala, karuo kono am guru'. Am 
sala' po ka kawi' nu ulun nokotohom 
ra kuasa' anguma' ra tatandu' 
kalalaban, 30karuo kono am 
apakapihah ra ulun, am mindahu ra 
aun-aun rahu ikaa aratian, am apan- 
dai apatalang ra aun-aun atungon nu 
rahu hiano. 3!Kono po hino, onsoi 
itaka lumikot ahuyum ra taak nu Ro 
nu Ala aulu' bonsoi. 

Am au po anilu ramuyun ra ralan 
onsol bonsoi. 


Masi' 


13 I1Hama' no pono' au apandai 
mindahu ra tuki-tukir nu rahu 
nu ulun am labing po ra rahu nu 
malaikat, io yak kono au ikaa masi' ra 
ulun bokon hili kawi' nu rahu ku 
kaando' yak balos no, ohondo' yak ra 
kono rahu nu tawak kong-kong am 
lunsing king-king kaando' atungon. 
2Am hama' no pono' au siino kapan- 
dayan ans induk ya rahu naringoh ku 
intor ra Ala, karuo kono am au apan- 
dai bonsoi, am apandai ra rahu ikaa 
pinaintalang, am hama' no pono' au 
siino intopot ku atahoh auma' 
akabanding ra sunsui, i0 yak kono au 
ikaa masi' ra ulun bokon, am kaando' 
yak tool ku. 3Hama' no pono' au 
anaak lalayau ra kawi' nu atu-atu 
siino rakon, karuo kono am hama' no 
pono' ay ikaa aimbayawan ra inan ku 
solobon', am io yak kono au ikaa 
masi' ra ulun bokon hili kawi' nu 
hiano kaando' yak balos no. 

4Ulun masi' ra ulun bokon ataan 
huang am onsoi huang. Kaando' 
huang no ahiyahu am ikaa 
kumakaulu” am akumpou. SIkaa io 
asawat huang, io alami' pahayaman 
ikaa io amalikot ra ulun bokon maya' 
ra kasiha' no tohom ikaa apasi alaat 


113:3 inan ku solobon: Luang nu buku nakalair, hili akaalap maayo huang. 

huang am ikaa amului ra sala' nu 
ulun bokon ra luang nu huang no ra 
maan balasi'. 6Am ulun masi' ra ulun 
bokon io ikaa asiha' ra kalaatan 
asiha' yak ra aun kaansayan. 71o 
ataan huang ra kawi' nu atu-atu min- 
tup rio am asiha' yak angintopot ra 
atu onsoi ra tuki-tukir nu ulun. Atu 
ono' baal asauk, ulun masi' hino 
ikaa ihondo' alawaan ra lansan no 
am tumaan angkuliman ra kawi' nu 
atu-atu. 
8Onsoi kawi' nu ulun hai-hait 
masi' parayu-rayus. Raino tu siino 
ulun apandai ambala' ra aho intor ra 
Ala, io yak rahili io mulou ambala' ra 
aho hino. Raino siino ulun apandai 
ahayam ra kula-kula' rahu ikaa 
aratian io yak rahili io auma' mulou 
ahayam ra rahu hino. Raino siino 
ulun akapandai ra asuang baal, io yak 
rahili aun napandayan nilo hino 
auma' aliraan. Nga kapandayan 
taka am pandai taka angindul ra aho 
intor ra Ala, ikaa poyo otopot bonsoi. 
l0Rahili siino paat no Ala 
opokotopot ra kawi' nu atu-atu, am 
atu-atu ikaa otopot alawo rahili. 
llPaat ku anak borook, 
pahayaman ku kono pahayaman nu 
anak borook, alimanan ku kono 
alimanan nu anak borook am pama- 
huangan ku kono pamahuangan nu 
anak borook. Raino au apandai 
amahuang, kinabaalo' ku kono anak 
borook li nopongo inimpayan ku. 
12A kito taka tu raino io hino ohondo' 
ra babara' ra babaraan ikaa kula' 
arandan. Io yak rahili parayus akito 
am arandan taka. Raino kawi' nu atu- 
atu ikaa poyo apandayan ku, io yak 
rahili au akapandai ra kawi' nu atu- 
atu ohondo' ra Ala akapandai ra 
kawi' nu atu-atu intor ra baal ku 
tohom. 
13]ntor ra hino, ra paat hitu raino 
siino talu baal tinantu' ra maan taka, 
io hino angintopot, lumansan am hai- 
hait masi'. Aulu' bonsoi ra katu-talu 
nu hiano io hino masi' ra ulun bokon. 

Kula-kula' papaintalangan intor 
ra baal nu taak intor ra Ro nu 
Ala 


14 lOnsoi akau lumikot masi' ra 
ulun bokon. Onsoi akau po 
lumikot asiha' ra taak-taak tinaakan 
nu Ro nu Ala, aulu' tu io hino kapan- 
dayan ambala' ra binabaas nu Ala ra 
tayar nu ulun. 2Ulun mindahu ra 
rahuikaa aratian nu ulun bokon, ulun 
hino sala' ka ahayam ra ulun nu tana' 
io yak ulun hino ahayam ra Ala. 
Kaando' kasangulun po akarati' ra 
rahu nano, nga Ro nu Ala yak hua 
apaindahu rio ra baa-baal apan- 
dayan yak nu Ala. 310 yak ulun angin- 
dul ra rahu nu Ala, am hino nga 
ambabala' ra ulun bokon, am 
apakatahoh rilo, am apaingkotoh ra 
huang nilo, am amunaau po ra huang 
nilo. #4Ulun mindahu ra rahu ikaa 
aratian hiano AA aa yak ra 
huang nano, io yak ulun angindul ra 
rahu nu Ala hiano apaingkotoh ra 
kawi' nu ulun nangintopot ra Ala. 
SAsiha' po solor au nu kono 
kaawi' mi apandai mindahu ra rahu 
kalalaban hiano. lo yak aulu' po solor 
kasisiha' ku nu kono akau kaawi' 
apandai angindul ra rahu nu Ala. 
Nga ulun apandai angindul ra rahu 
nu Ala hiano aulu' intor ra ulun 
apandai mindahu ra rahu kalalaban 
hino. Io yak kono ulun hino apandai 
apaintalang ra rahu kalalaban mino 
am hili kawi-kawi' nu ulun nanginto- 
pot ra Ala auma' paingkotohon. 
6Pahaka-pahaka' ku, kono au 
matong ramuyun am mindahu ra 
rahu kalalaban hino, am siino ki' 
balos nu rahu ku hino ramuyun? 
Huang ku kaando' no balos no. lo yak 
kono au muoi angindul ra aun pinain- 
talang nu Ala rakon, karuo kono am 
aun kapandayan ku, am rahu nari- 
ngoh ku intor ra Ala, am angubas 
ramuyun, am hili siino balos no. 
7TTatangkung-tatangkung ikaa 
apandai aminawo hiano, umang no 

ohondo' ra suling am kasapi', kono 
rahu no ikaa kula' aaning pakuan a- 
nangkung aun koson nu alon akapan- 
dai ra aun ki' nanian inuma' no 
tangkungo' hino? 8Am kono po hino 
nu tarumpit hino, kono io sampuyon 
yak lalayau, siino ki' ulun amalair 
muoi ra pantatabuhan hino? Kono 
po hino ra kapandayan mi ambala' ra 
rahu kalalaban hiano. Aun koson nu 
ulun auma' akarati" ra pambalaan mi 
hino? Pambalaan mi hino alawo yak 
lalayau. 19Asuang po bansa' nu rahu 
ra tana' hitu, am siino yak atungon no 
kaawi'. 11Kono au ikaa akarati' ra a- 
tungon nu rahu nu atu yak kaulun, 
hili pamahuangan ku ra ulun min- 
dahu ra rahu hino ohondo' yak ra 
ulun bokon, au pono' am ulun bokon 
yak pamahuangan no. 12Apandayan 
ku akau asiha' bonsoi akaalap ra taak 
intor ra Ro nu Ala. lo yak onsoi akau 
lumikot anguma' ra atu apandayan 
mi apaingkotoh ra intopot nu ulun 
nangintopot. 

13Kono po hino, onsoi ulun min- 
dahu ra rahu ikaa aratian hiano sam- 
bayang, hili io akaundut pora taak nu 
Ro apaintalang ra atungon nu rahu 
hiano. 14Nga kono au sambayang ra 
rahu ikaa aratian, am kapio au sam- 
bayang, io yak ikaa au akarati' ra a- 
tungon nu sambayang ku hino. 
15Kono po hino, am aun ki' auma' 
maan ku? Onsoi au sambayang ra 
rahu ikaa aratian io yak onsoi au po 
sambayang ra rahu aratian. Am onsoi 
au po manani ra rahu ikaa aratian io 
yak onsoi po au manani ra rahu 
aratian. 16Nga kono akau mindahu 
tarima' kasi' ra Ala ra ro mino yak, 
am siino ulun bokon ikaa akarati' ra 
rahu ikaa aratian intor ra Ro nu Ala 
hino, hili ulun hino ikaa akaalap min- 
dahu ra io amalihua ra sambayang 
tarima' kasi' mu hino nga ikaa hua io 
akapandai ra aun rahuon mi hino. 
1/Hama' pono' nu sambayang mi 

onsoi bonso1 io yak sambayang mi 
hino kaando' tool ra tayar nu ulun 
bokon. 

18Au anginsuat ra Ala nga au 
pono' hua am akasail pandai min- 
dahu ra rahu ikaa aratian hiano intor 
ramuyun kaawi'. 19o yak ra paat 
lumulur sumamba ra Tuhan, siino 
limo rahu kasiha' ku bonsoi mindahu 
auma' aratian nu ulun bokon intor ra 
mindahu ra kula-kula' ngaribu rahu 
kalalaban ikaa aratian. Au asiha' 
kono hino hili au akaalap angubas ra 
ulun bokon. 

20) pahaka-pahaka' ku! Ikaa 
akau ampahuang kono pampahua- 
ngan nu anak-anak. Intor ra baal nu 
kalaatan, onsoi akau olondon ohon- 
do' ra anak borook. Io yak ra luang nu 
pamahuangan onsoi akau humondo' 
ra ulun matuo. #ISiino rahu 
nasuratan ra Kitap, rahu nu Tuhan, 

“Au mindahu ra ulun pihangon 
ku hiatu lumangus ra ulun 
ahayam ra rahu ikaa aratian. 

Lumangus po ra bansa-bansa' 
bokon au mindahu ra ulun pi- 
hangon ku hiatu 

io yak ikaa ilo iminsuhut 
ra rahu ku.” 

22Atungon nu rahu pinasuratan 
hinili, io hino rahu ikaa aratian hiano 
apaintalang ra kuasa' nu Ala ra tayar 
nu ulun ikaa angintopot, sala' ka 
tayar taka ulun nangintopot. Io yak 
taak nu Ro apakapandai ra ulun a- 
ngindul ra rahu naringoh nilo intor ra 
Ala hino apaintalang ra kuasa' nu 
Ala ra tayar taka ulun nangintopot, 
sala' ka tayar nu ulun ikaa anginto- 
pot. 

23Aun koson no ra kono kawi' mi 
ulun nangintopot nalulur ra kam- 
pulan am tuki-tukir mi sarahu-rahu 
ra rahu ikaa aratian, am sop kono nu 
ulun bokon, karuo kono am ulun ikaa 
mintopot hiano, am ikaa ki' ilo anan- 
tam ra kawi' mino nambuyun? 2410 

yak kono kawi' mi ambala' ra aho 
intor ra Ala am hili sangulun ikaa a- 
ngintopot hino matong, hili kawi' nu 
baal binalaan mi hino auma' apain- 
talang ra kawi' nu sala' nu ulun hino 
am apaliman ra ulun hino intor ra 
kawi' nu sala' no. 25Kawi' nu baal 
ikaa apandayan siino ra huang no 
auma' paintalangon, suku' io 
rumaliwi' huang am sumamba ra 
Ala. Io auma' angangku ra Ala siino 
ra lolot mi. 


Lako-lakou nu pakuan angatur 
ra paat nu kumpulan 


26[ntor ra hino u pahaka-pahaka' 
ku aun ki' atungon nu kawi' nu hino? 
Kono akau lumulur sumamba ra 
Tuhan, siino no ulun manani, siino no 
angubas, siino no ambala' apaka- 
talang ra atu pinaintalang nu Ala, 
siino no ulun ahayam ra rahu 
kalalaban ikaa aratian, am siino no 
ambala' ra atungon nu nirahu hiano. 
Io yak kawi' nu hino onsoi maan ra a- 
ngubas am asauk ra kaansayan ra 
kawi' nu ulun. 2?Kono siino ulun min- 
dahu ra rahu ikaa aratian, onsoi ikaa 
sumail ra ruo ngaulun karuo kono am 
talu ngaulun ahuhulibos. Am aun 
nirahu mi hino, onsoi siino ulun 
apaintalang ra atungon no. 2810 yak 
kono kaando' ulun apandai apain- 
talang ra atungon nu rahu hiano, am 
onso1 yak ulun mindahu ra rahu ikaa 
aratian hiano mulou mindahu ra 
luluran hino. Am ilo auma' mindahu 
ra luang nu huang nilo rano ra Ala. 
2Onsoi ruo ngaulun karuo kono am 
talu ngaulun angindul ra rahu nari- 
ngoh nilo intor ra Ala, am akau ulun 
bokon ampahuang onsoi-onsoi ra 
rahu indulan nilo hiano. 3010 yak 
kono siino sangulun ra kumpulan mi, 
am paat hino yak siino rahu nu Ala 
sumuku' ra huang no auma' indulan 
no, am onsoi Ha ambala' hino 
mulou pahulu ambala'. 3!Intor ra 
baal kono hino kawi' mi sangulun am 
sangulun, akaalap angindul ra aho 

intor ra Ala, hili kawi' nu ulun 
akapandai ra pangubasan hino am 
indu-indul angintopot. 32Tuki-tukir 
nu ulun apandai angindul ra rahu na- 
ringoh no intor ra Ala hino, am onsoi 
po ulun hino apandai anguasa' ra 
taak nu Ro hino rio. 33Nga Ala asiha' 
ra karandanan nu bayah am rahuon. 
Io aangas ra ulun siino angurarou am 
angulalaat. 

Ohondo' ra atu nasauk ra kawi' nu 
ulun nangintopot ra Ala. 34Onsoi 
ruandu' ikaa mindahu ra paat kum- 
pulan. Ikaa ilo auma' paindahuon. 
Onsoi ilo ikaa anguasa' ra ungkuyon 
maya' ra Arat sinuratan ri Musa. 
35Kono ilo asiha' akibala' ra aun- 
aun, onsol yak ilo angkimuot ra ung- 
kuyon nilo rano ra pahun nilo no. 
Kauyuan bonsoi nu kono sangulun 
ruandu' sumaang ra atu-atu rahuon 
ra paat lumulur sambayang. 

36A kau no ki' intor nu rahu nu 
Ala? Karuo kono am akau yak ki' 
sinukuon nu rahu hino? 37 Aun anan- 
tam ra io angindul ra rahu nu Ala 
karuo kono am anantam ra io siino 
taak nu Ro nu Ala, onsol ulun hiano 
lumiman ra aun sinuratan ku 
ramuyun raino, nga hino hua panu- 
suban nu Tuhan. 38Kono io ikaa min- 
suhut ra sinuratan ku hitu, am pain 
mi poyo insuhuto' pambalaan nano. 

39Kono po hino pahaka-pahaka' 
ku, onsoi akau mingkotoh ahuyum ra 
kapandayan amala' ra rahu intor ra 
Ala, io yak pain mi po popolo' ra 
kono ulun mindahu ra rahu ikaa 
aratian hiano. #Onsoi yak kawi- 
kawi' nu maan mi siino kaansayan am 
atalaah. 


Baal ri Karistus pinanduli' 
kaayaho' intor ra pinatayan no 


1 5 lAm raino pahaka-pahaka' ku, 

au asiha' ampahuang Kaman 
ra baal nu Aho Onsoi binalaan kuli 
ramuyun ra bahu. Akau nangintopot 
ra Aho Onsoi hitu am raino intopot 
mi pinapuun ra Aho Onsoi hitu. 

2Kono akau olondon bonsoi ra atu 
binalaan ku hino, hili Aho Onsoi hino 
apakaayah ramuyun, siliu yak ra in- 
topot mi kaando' balos. 

3Aun pinaintalang nu Ala rakon, 
am hino po inindulan kuli ramuyun. 
Am aulu' bonsoi indulan ku, io hino 
i Karistus pinatoi ra kawi' nu sala' 
taka, ohondo' ra rahu pinasuratan nu 
Ala. 4o nilobong am pandulio' poyo 
nu Ala kaayaho' ra orou katalu nali, 
ampaat yak rahu pinasuratan nu Ala. 
SAm io napakito ra inan nano 
ri Piturus, am hili po ilo kawi' nu 
ulun sususubon bokon napili' hiano. 
6Pongo nu hino am pakitono' po 
ri Yasus inan nano ra ulun nanginto- 
pot rio akasail ra limo ngaatus 
ngaulun hiano, am kawi' nilo li 
nakakito yak sario ra paat nu hili, am 
asuang po ra ulun hiano amahun 
suku' raino, am siino po inatoi rilo. 
7Am pakitono' no po ri Yakup inan 
nano, am hili Pawi" nu ulun 
sususubon hiano. 

8Popor no io napakito rakon ra 
inan no tohom au ohondo' ra lilia' 
ikaa inanak ra paat nali.” 9Au nga 
ulun sususubon nu Tuhan ikaa aulu'. 
Ikaa auma' au sabiton ra ulun 
sususubon, nga au nopongo nangila- 
ila' ra ulun nangintopot ra Ala. 1010 
yak, nga intor hua ra asi' nu Ala au 
nasauk ra ulun sususubon ohondo' ra 
karaya' ku raino. Sala' ka kaando' 
balos no ra Ala nangampun ra sala' 
ku. Nga au solor labing apinso' am- 
bala' intor ra ulun sususubon bokon 
rano. Io yak sotopot no baal hino 
sala' ka intor ra pinso' ku, baal hino 
intor ra pinso' nu Ala masi' rakon 
hino am angkaraya' rumangan rakon. 
llIntor ra hino aun pono' kaulun 
intok mi anginsuhut ra Aho Onsoi 

hino, intor ki' rakon karuo kono am 
intor ra ulun sususubon bokon rano 
kaando' rahuon ra hino. Aulu' tu io 
hino akai ambala' ra Aho Onsoi hino 
am akau angintopot. 


Pandulio' kaayaho' 


12Am kono akai ulun sususubon 
ambala' ra i Karistus pandulio' 
kaayaho' intor ra patayan, am kulo 
siino ra lolot mi mindahu ra kaando' 
ulun inatoi pandulio' kaayaho'? 
13Kono po kapio ulun matoi ikaa 
andulion kaayaho' atungon nu hino 
1 Karistus pono' ikaa noyo pandulion 
kaayaho' intor ra patayan. 14Am 
kono i Karistus ikaa pandulio' 
kaayaho' intor ra patayan, am kaan- 
do' no balos nu pambalaan mai hitu. 
Am intopot taka tu pono' am kono 
hino po kaando' balos. 15Sala' ka 
hiano yak. Akai no solor rahili am- 
buak bonsai ra baal nu Ala, nga akai 
hua ambala' ra i Karistus pinanduli' 
kaayaho' nu Ala intor ra patayan, io 
yak kono po kapio ulun i1natoi ikaa 
anaduli' kaayaho', am ikaa no 
1 Karistus pandulion kaayaho' nu 
Ala. 16Kono po kapio ulun inatoi ikaa 
pandulion kaayaho', am kapio no i 
Karistus ikaa pinanduli' kaayaho' 
intor ra patayan. 17Am kono po 
i Karistus ikaa pinanduli' kaayaho' 
nu Ala, am intopot taka tu pono' am 
kaando' balos no, am siino po yak 
itaka raino ra pihangan nu sala". 18A- 
tungon nu hino po, kaando' no kalan- 
sanan nu kawi' nu ulun nangintopot 
nopongo inatoi. 19Kono po lansan 
taka ri Karistus akabalos ra paat taka 
aayah ra tana' hitu yak,” am itaka no 
solor aimboyou bonsoi intor ra ulun 
ikaa angintopot hiano. 


"15:8 ra inanak ra paat nali: Karuo kono am; ikaa onsoi nahanakan rio. 
"15:19 Kono po lansan taka ri Karistus akabalos ra paat taka aayah ra tana' hitu yak: Karuo 
kono am, Kono itaka nokotohom ra kalansanan ri Karistus ra bayah taka hitu. 


15:3 Yas. 53:5-12 15:4 Nan. 16:8-10, Mat. 12:40, Inu. 2:24-32 15:5 Mat. 28:16-17, Mrk. 16:14, 
Luk. 24:34, 36, Yah. 20:19 15:8 Inu. 9:3-6 15:9 Inu. 8:3 

20Sala' ka kono hino. Napandayan 
taka no ra i Karistus pinanduli' 
kaayaho' nu Ala intor ra patayan. 
Am hino nga amaramin ra ulun inatoi 
pandulion kaayaho' po rahili. 2Iltaka 
matoi ra tana' hitu nga pinapuun hua 
ra sangulun, am kono hino po nu 
pamaluatan pinapuun poyo yak ra są- 
ngulun. 22Nga ohondo' ra kawi' nu 
ulun apandai matoi nga sumilulum 
ri Adam, kono po hino kawi' nu ulun 
auma' kaayahon nga sumilulum ri 
Karistus. 2310 yak tuki-tukir taka ulun 
pandulion kaayaho' ahinaaling intor 
ri Karistus. I Karistus pahulu, am 

aat nu Orou Sukuan no rahili, am 
ili kawi' taka ulun tohom no pan- 
dulion kaayaho'. 24Pongo nu hino hili 
kaawian nu tana' hitu asauk. Paat nu 
hili i Karistus auma' amihang ra 
kawi' nu pihangan, kawi' nu kuasa' 
am kawi' nu kakatahan, hili io anaak 
ra kuasa' no amihang kono raja' hino 
ra Ala. 25Ikaa mulalas i Karistus 
parayu-rayus amihang suku' ra Ala 
anguma' ra ulun tumabuh ri Karistus 
kikindangan ri Karistus. 26Pantabuh 
a auma' payawon i0 hino 
apatayan. 27Nga siino hua rahu 

pinasuratan nu Ala, 

“Kawi' nu atu-atu paraliwion 

ra kuasa’ no.” 

lo yak atalang ra Ala ikaa 
paraliwion ra kuasa' ri Karistus nga 
Ala hua naparaliwi' ra kawi' nu 
hiano. 2810 yak pongo nu hiano 
pana Go ra pihangan ri Karistus 

ili io Anak nu Ala hino paraliwion 
ra Ala. Am Ala auma' anguma' ra 
kawi' nu atu-atu nirumaliwi' ra piha- 
ngan ri Karistus. Hili Ala amihang ra 
kawi' nu hiano. 

29 Kono ulun matoi ikaa pandulion 
kaayaho"', kulo ki' siino ulun rorobon 
ra tayar nu ulun matoi? Aun ki' balos 
no ilo nanguma' ra baal hino? Kono 
po kapio ulun matoi ikaa pandulion 
kaayaho' aun ki' balos no ilo angu- 


15:25 Nan. 110:1 15:27 Nan. 8:6 15:32 Yas. 22:13 

ma' ra baal hino? 3#Kono po hino, am 
aun pakuan mai tuki-tukir nu orou 
mamaar matoi? 31Pahaka-pahaka' 
ku, tuki-tukir nu orou au rumuuk tu- 
mingkuang ra patayan nu inan. Au 
aatas mindahu kono hino nga au hua 
anginsuat ramuyun ra baal nu bayah 
taka ri Karistus Yasus Tuhan taka no. 
32Kono po baal hino maya' yak ra 
kasiha' nu ulun, aun ki' balos nu 
maan ku hino ohondo' yak ra au 
tumabuh ra kium-kium asangit siino 
ra bandar hitu, am ra Ipisus po? Nu 
kono po kapio ulun matoi ikaa pan- 
dulion kaayaho', intor ra hino labing 
honsoi no itaka maya' ra rahu-rahu 
hitu, “Onsoi1 taka angakan am 
ahihinum yak, nga orou nusuab ikaa 
apandayan itaka matoi.” 

33Pas' mi asala' ampahuang, nga 
pansiranganan alaat angulalaat ra 
kinabaalo' mi onsoi hitu. 34Onsoi 
akau anduli' apandai ampahuang, 
am pai' panguma' ra sala' po bahu. 
Siino hua ra lolot mi kaapo nanginto- 
pot ra Ala, am ikaa ki' akau auyu' ra 
rahu ku hino? 


Baal nu inan anduli' aayah intor 
ra patayan 


35A ndai siino nahi ulun angki- 
muot, “Aun ki' koson nu ulun inatoi 
auma' luaton pandulio' kaayaho'? 
Aun ki' koson baal nu inan nilo rahili 
ra ilo anduli' aayah?” 

34Sasambungon nga ulun mindahu 
ra kono hino. Kono itaka anambak ra 
umi ra tana' hitu, ikaa io mabak 
lalayau nu kono kaapo kulapa' nano 
apasa'. 37Nga tambakon taka ra tana' 
hitu, io hino umi nano yak, umi nu 
gandum ki', karuo kono am umi nu 
tambak bokon po. Ikaa itaka anam- 
bak ra taunan nopongo nanginawa'. 
38 Ala apasauk ra taunan ra umi hiano 
maya' ra kasihaan no. Am i0 apasauk 
ra taunan ampaat ra tuki-tukir nu 
umi hiano. 


354 


39Baal nu aayah ikaa ohohondo'. 
Inan nu ulun ikaa ohondo' ra inan nu 
kium, am inan nu kium ikaa ohondo' 
ra inan nu susuit, am inan nu susuit 
ikaa ohondo' ra inan nu pait. 4bAm 
siino po kula-kula' inuma' nu Ala ra 
limbowon, am siino po ra tana' hitu. 
Suai no kaansayan inuma' nu Ala ra 
limbowon, am suai po ra tana' hitu. 
4I1Mato nu orou suai no kaansayan 
no, am bulan suai po kaansayan no, 
am butitin suai no kaansayan nilo, am 
kawi" nu butitin pono' ikaa po ohon- 
do' kaansayan nilo rano. 

42Kono hino po baal no ra kawi' nu 
ulun inatoi luaton rahili. Inan lobo- 
ngon taka apandai apasa', io yak paat 
taka pandulion kaayaho' rahili baal 
nu inan taka ikaa apandai apasa'. 
43Inan lobongon taka tu alaat am 
alami', io yak paat taka luaton rahili 
baal nu inan taka onsoi okotoh am 
akakuasa'. 44Inan lobongon taka hitu 
intor ra tana', io yak paat taka pan- 
dulion kaayaho' rahili inan taka 
bahuon intor ra Ala. Siino inan ra 
tana" tu, am siino po inan taka intor 
ra Ala rahili, 45Nga siino rahu 
nasuratan ra Kitap, kono hitu rahu 
no, 

“Ulun puu-puun li, io hino 
1 Adam, nasauk ra ulun 
aayah.” 

Io yak i Adam namupusan io hino 
Ro anaak ra bayah. 46Npa puu-puun 
inatong no io hino inan, sala' ka ro. 
Nga Ro hino inatong pupus yak. 
47Adam puu-puun li sinauk nu Ala 
intor ra tana' tu, io yak Adam karuo 
hino sinumuku' intor ra Surga". 
48Ulun nu tana' hitu io hino ohondo' 
ri Adam puu-puun li, sinauk intor ra 
tana', io yak ulun nu Surga' io hino 
ohondo' rio inatong intor ra Surga". 
Raino itaka ohondo' ra kono baal 

nu pinipisi' nu Ala intor ra tana' li, 
am rahili itaka asauk humondo” ra 
kono ulun intor ra Surga' hino. 

30Pahaka-pahaka' ku, langus nu 
rahu ku kono hitu ramuyun, 10 hino 
inan taka ra tana' hitu ikaa akaalap 
mayan ra tana' bahu nu Ala. Nga 
inan taka hitu apandai apasa' am 
ikaa auma' onohom ra aun ikaa 
apandai apasa' hino. 

SIBalain ku akau raino ra rahu 
ikaa pinaintalang ra pahulu li. Sala' 
ka kawi' taka hitu aawi' matoi rahili, 
io yak kawi' taka tu unggaan. 52Pa- 
ngunggaan hino pulali-lali' asauk ra 
sangkuliop yak ra paat nu tarumpit 
anatandu' ra Orou Kaawian hino 
sampuyon, am itaka kawi' unggaan. 
Nga paat nu tarumpit hino sampuyon 
kawi' nu ulun inatoi pandulion 
kaayaho', am ikaa no ilo matoi rahili, 
am itaka kawi' unggaan ra paat nu 
hino. 53[nan taka apandai matoi hitu 
ikaa mulalas baliran ra inan ikaa 
apandai matoi hino, nga inan taka 
apandai matoi hitu ikaa mulalas 
baliran ra inan intor ra Surga'. 
54Kono inan apandai apasa' hitu na- 
baliran ra inan ikaa apandai apasa' 
no, am inan intor ra tana' nabaliran 
ra inan intor ra Surga' no, am hili 
asauk rahu pinasuratan nu Ala ra, 

“Patayan li nilawo noyo 
nu ulun nakapayau hino. 

SSU patayan, aun raili 

kotoh muli? 
U patayan, aun kuasa' mu 
amatoi li?” 

56Kuasa' nu patayan apakasusa' 
ritaka, io hino intor ra sala', am 
kuasa' nu sala' hino, io hino intor ra 
Arat sinuratan ri Musa. 57[o yak itaka 
mindahu tarima' kasi' ra Ala nga io 
napamanang ritaka mimpuun 
ri Yasus karistus Tuhan taka hino. 





015:49 rahili itaka asauk humondo': Luang nu buku nakalair: ikon mi onsoi taka asauk 


humondo' 


15:45 Kas. 2:7 15:51-52 ITas. 4:15-17 15:54 Yas. 25:8 15:55 Hos. 13:14 

88Hino puun no pahaka-pahaka' 
ku, onso1 akau lumondon am 
tumahoh, am apinso' hai-hait ra 
karaya' mi ra tayar nu Tuhan, nga 
akau akapandai ra karaya' mi hino 
akabalos yak kawi'. 


Taak ra tayar nu ulun 
nangintopot ra daira Yudia 


IRaino intor ra baal nu usin 
16 kasiha' mi anaak ra ulun na- 
ngintopot rangan mi amahun ra daira 
Yudia, au anusub ramuyun hili akau 
anguma' ra hino ampaat ra atu 
tiniluan ku ra ulun nangintopot 
amahun ra Galatia. 2Tuki-tukir nu 
orou minggu', onsoi akau sim- 
panunuai ra usin koborook maya' ra 
kono naalap mi. Tawiin mi usin hino 
am hili akau ikaa pulali-lali' 
amalulur ra paat ku sumuku' rahili. 
3Am kono au sumuku' rahili, am 
susubon ku ulun-ulun napili' mi rano 
muoi anaak ra usin mi hino ra 
pahaka' taka ra bandar Yarusalim, 
am au anulis rilo ra surat taakan nilo 
ra Yarusalim apaintalang ra baal nu 
lakou nilo hino. #Kono po onsoi ra au 
maya' rumangan rilo, hili au muoi 
rumangan rilo. 


Babaas nu huang ri Paulus 


SAu matong muol angaas ramuyun 
ra pongo ku ansail ra Makidonia, nga 
kasiha' ku au ansail yak ra hino. 
6Huang ku halan am murong au po 
ramuyun kula-kula' buoi, 10 hino 
buoi nahi nu paat asimu'. Pongo nu 
hino akau akaalap anulung rakon ra 
au mindul makou muoit ra intok 
bokon. 7Aangas au ra muoi angaas 
ramuyun nu kono po mapit yak ikaa 
abuoi. Kono po kasiha' nu Tuhan 
asiha' au abuoi amahun rumangan 
ramuyun. 

8Murong au po ra bandar Ipisus tu 
tima', suku' ra Irau Pantakosta li. 
9Asuang po halan karaya' onsoi 
auma' maan ku ra hitu akabalos ra 
tayar nu Tuhan. Hama' pono' kono 
hino am asuang po hua ulun angu- 
lampong. 

10Kono i Timotius akasuku' 
ramuyun, onsoi akau apainsuat ra 
huang no ra akau apaunsop rio, nga 
io pono' hua am angkaraya' po ra 
tayar nu Tuhan, kono yak au. 11Pai' 
akau angila-langka' rio, onsoi yak 
akau anulung rio ra io mindul ra 
lakou no anduli' rakon kaando' atu- 
atu asusa'. Angkinaan yak au rio ilo 
ra pahaka-pahaka' bokon rano. 

12Ali' pahaka' taka i Apolos, am 
binalaan ku noyo halan ra io muoi 
ambala' ramuyun, ilo ra pahaka- 
pahaka' bokon hiano. Am ikaa hua 
alihohot huang no” ra auma' muoi 
raino. Kono slino paat muoi rahili 
ikaa mulalas io auma' matong. 


Rahu namaparan 


13A kau nasauk ra ulun nanginto- 
pot onsoi akau sumiho am tumahoh 
ra luang nu intopot mi. Onsoi akau 
aatas huang anguma' ra atu maan mi 
am intopot mi indu-indul atahoh. 
14Kawi' nu maan mi onsoi maan mi ra 
huang siino asi'. 

15Y pahaka-pahaka', apandayan 
mi no ra i Stipanus ilo sansulapan 
nasauk lali' ra ulun nangintopot ra 
daira nu Akaya. Ilo aingkoos huang 
anulung ra ulun nu Tuhan. 16Au alan- 
san ramuyun, onsoi akau rumaliwi' 
ra paniluan nu ulun kono hiano, am 
rumaliwi' po ra kawi' nu ulun apinso' 
anulung ra karaya' taka ra tayar nu 
Tuhan. 


16:12 ikaa hua alihohot huang no: Karuo kono am; sala' ka kasiha' nu Ala. 
16:1 Rm. 15:25-26 16:5 Inu. 19:21 16:8 Im. 23:15-21, Laup. 16:9-11 16:8-9 Inu. 19:8-10 16:10 


1Kor. 4:17 16:15 1Kor. 1:16 

17Au anginsuat ri Stipanus, ilo 
ri Portunatus, am i Akikus ra ilo 
nakasuku' tu rakon, nga ilo hua asauk 
ra kono balir nu inan mi rano kaawi'. 
18110 apainsuat ra huang ku bonsoi, 
ohondo' ra ilo napainsuat ra huang 
mi. Ulun kono hiatu onsoi ansukon 
am insuaton. 

19Kawi' nu ulun nangintopot 
amahun ra daira nu Asia tu apasuku' 
ra tabi' nilo ramuyun. I Akwila ilo 
ri Priskila ansawo, am kawi' nu ulun 
nilumulur ra pahun nilo no apasuku' 
ra tabi'. 20Kawi' nu pahaka' taka 
siino ra hitu apasuku' ra tabi' nilo 
ramuyun. Am onsoi akau antatabi' 


16:19 Inu, 18:2 

asauk ra pansisuluman am pam- 
pahakaan ra luang ri Karistus. 
21Paruango' ku poyo tabi' tinu- 

lisan kutu yak: 

Tabi’ intor rakon Paulus 

22Ulun ikaa masi' ra Tuhan 
hama' no io aawahan. 

Maranata-Tuhan taka matong. 


23Au sambayang ra Tuhan Yasus 
anaak ra barakat ramuyun. 
24Au apasuku' ra asi' ku ra kawi' 
nu pahaka' siino pansilulum ri 
Karıstus Yasus. 
Intor rakon, 
Paulus 


Surat ri Paulus kainduo sumuku' ra ulun 
nangintopot ra 


KORINTUS 


Rahu Papaintalangan 


Surat ri Paulus kainduo ra ulun nangintopot amahun ra Korintus sinuratan 
ra paat asusa' bonsoi ra luang nu pansiluluman ri Paulus ra ulun angintopot 
ra ntok hino. Sino kula-kula' ulun ra lolot nu ulun nangintopot hiano anduli' 
angulalaat kapio ri Paulus, io yak i Paulus ambala' ra 10 kapio asiha' anduli' 
ohonsoi rilo. Io apakito ra io kapio anginsuat ra paat nu baal hino nasauk. 
Bahian puu-puun ra surat no hitu, i Paulus nambala' ra pansiluluman no ra 
ulun nangintopot amahun ra Korintus. 

Ra luang nu surat no hino, io kapio-pio nambala' ra kulo' ki' io amalim- 
bang ra papasalaan nu ulun nangintopot hiano. Pongo no nambala' ra baal 
hino, io pono' am nambala' po ra insuat no nga pinamalimbang no hino sino 
balos no, io hino sino nangaku ra sala' am sino po pansiluluman. Am hili po 
i Paulus nakitaak ra ulun nangintopot hiano amalulur ra usin taak nilo ra ulun 
nangintopot kaando' ra atu-atu amahun ra Yudia. Bahian pangawian ra surat 
hitu i Paulus nambala' ra io kapoi-pio ulun sususubon namalimbang ra rahu 
nu kula-kula' ulun ra Korintus, nga ilo mindahu, ilo kapio-pio ulun sususubon 
otopot am i Paulus ulun sususubon ambubuak. 


Suot nu surat hitu: 


Pangimuunan 1:11. 

I Paulus am ulun nangintopot amahun ra Korintus 1:12-7:16. 
Usin tinaakan ra tayar nu ulun nangintopot ra Yudia 8:1-9:15. 
Namalimbangan ri Paulus ra io kapio ulun sususubon 10:1-13:10. 
Rahu Pamaparan 13:11-14. 


1 ISumuku' ra pahaka-pahaka' 


mintopot ra Ala ra Korintus am 
kawi' nu bansa' pihangon nu Ala ra 
luput nu daira Akaya. 

Au i Paulus hitu, nasauk ra 
sususubon ri Karistus Yasus maya' ra 
kasiha' nu Ala am poyo pahaka' taka 
Timotius. | 

2Akai sambayang ra Ala Ama' 
taka am Tuhan Yasus Karistus anaak 
ra barakat am kaansayan mi. 


1:1 Inu. 18:1 


I Paulus mindahu tarima' kasi' 
ra Ala. 


3Onsoi taka angansuk ra Ala, 
Ama' nu Tuhan taka Yasus Karistus. 
Io Ama' onsoi bonsoi ra huang, am io 
nga Ala anaak ra kakatahan ra huang 
nu ulun. 4o apaingkotoh ra huang 
mai ra tuki-tukir nu susa' mintup 
ramon, hili kakatahan aalap mai 

haling ra Ala hino, akai pono' am 
akaalap apaingkotoh ra huang nu 
kawi' nu ulun asusa'. 

SKula-kula' suang nu ila' nali- 
manan ri Karistus am ila' hiano 
pono' am nalimanan mai. Am mim- 

uun ri Karistus po, huang mai indu- 
indul okotoh. 6Kono akai aintupan ra 
kasusaan, baal hino apaingkotoh ra 
huang mi, am apaingkotoh ra intopot 
mi. Kono huang mai okotoh, huang 
mi pono' am akaaya' okotoh suku' 
huang mi pono' am tumaan ra paat 
nu kasusaan ohondo' ra ila' 
nailimanan mai. 7Akai angintopot 
hai-hait am ikaa ihondo' ruo-ruo 
huang ra baal nu pahaka', nga napan- 
dayan mai akau nakaaya' naila' 
ramon. Am haling ra baal hino akau 
pono' am nakaaya' ramon pinaingko- 
toh ra huang. 

8Pahaka-pahaka'! Akai asiha' 
ramuyun akapandai ra baal nu 
kasusaan nalimanan mai ra daira 
Asia. Ila' inintup am nalimanan mai 
ra hino aahat kapio, suku' akai ikaa 
no amahuang ra aayah. 9Pamahua- 
ngan mai akai inukuman ra maan 
potoyo'. Io yak baal hino nasauk hili 
akai ikaa lumansan ra kotoh mai 
tohom, 10 yak lumansan ra Ala apan- 
duli' apakaayah ra ulun inatoi. 1010 
nga nopongo napaintawoi ramon 
intor ra patayan asusa' bonsoi hino.” 
Am io nga apakaayah ramon rahili. 
Nga alansan hua akai rio. HAkai a- 
ngintopot ra sambayang mi ra tayar 
mai Ala auma' apaintawoi ramon 
intor ra patayan. Ala anginsuat huang 
anaak ramon ra barakat asauk ra pa- 
malimbangan no ra sambayang mi ra 
tayar mai am haling ra hino asuang 
ulun mindahu tarima' kasi' ra Ala. 


2 KORINTUS 1 


I Paulus nangungga' ra binabaas 
nu huang no 


12Akai anginsuat nga napandayan 
mai bayah mai ra tana' hitu puu- 
puun ra hino pansiluluman mai 
ramuyyn siino katapatan am abubuh 
huang. Akai nanguma' ra hino sala' 
ka intor ra kapandayan nu ulun, io 
yak intor ra kotoh tinaakan nu Ala. 
13-14Sinuratan mai ramuyun tu 10 
hino baal apandayan mi amasa' am 
aratian mi. Raino akau ikaa akarati' 
ra kinabaalo' mai, io yak kalansanan 
ku rahili akau kapio-pio akarati' ra 
baal mai. Haling ra hino, paat nu 
Tuhan Yasus matong rahili, akau 
rahili maayo huang ra baal mai, 
ohondo' ra akai pono' hua am maayo 
huang po ramuyun. 15Intor ra lansan 
nu huang hino nga au ra puu-puun 
nali nahihuhuang matong ramuyun 
hili akau akaalap ra barakat induo 
ruli'. 

lbHuang ku asiha' matong 
ramuyun ra lakou ku muoi ra 
Makidonia am mapit po ramuyun ra 
kono au anduli', hili Abah akaalap a- 
nginsuup rakon ra lakou ku arambus 
ra daira Yudia. 1710 yak au nopongo 
nangungga' ra kasiha' nu huang ku. 
Haling ra baal hino, otopot ki' au 
ruo-ruo huang? Paat ahibabaas ra 
huang, otopot ki' au anguma' ra hino 
maya' ra kasiha' ku tohom, ikaa kula' 
abuo1 am mindahu ra “Ua,” am ikaa 
po kula' abuoi mindahu po ra, 
“Ikaa?” 

18R a inggalan nu Ala intopoton 
taka hino, randi' ku ra pahaka' sala' 
ka “Ua,” am “Ikaa.” 191 Silas am 
i Timotius am au nopongo nambala' 
ramuyun intor ra baal ri Yasus Karis- 


41:10 intor ra patayan asusa' bonsoi hino: Luang nu buku nakalair, patayan aila' bonsoi 
51:12 abubuh huang: Luang nu buku nakalair, nabahuan/kaando' sala' 


1:8 1Kor. 15:32 1:16 Inu. 19:21 1:19 Inu. 18:5 

tus, Anak nu Ala. Pambalaan mai 
intor ra baal ri Yasus sala' ka io 
“Ua” am “Ikaa”. Topot no 10 asauk 
nga pamalimbangan “Ua” intor ra 
Ala. 20Nga mimpuun ri Yasus, Ala 
nopongo inindahu ra “Ua” ra kawi' 
nu randi' no. Intor ra baal hino nga 
itaka mindahu ra “Amin” ra Ala nga 
i Yasus Karistus. Akai anguma' ra 
kono hino hili Ala yak ansukon am in- 
suaton. 21Ala yak nanguma' ramon 
am akau atahoh sumilulum ri Karis- 
tus. lo po nga namili' ritaka ra tayar 
no tohom. 22Tayar nu baal hino Ala 
nopongo nanantandu' ritaka asauk ra 
tohom no am nanaak ra Ro no ra 
huang taka asauk ra amaramin ra 10 
anaak ritaka ra kawi' nu nirandi' no. 
23Rahu ku hitu otopot ra tingkua- 
ngon nu Ala nga io akapandai ra atu 
siino ra huang ku. Au ikaa akasauk 
muoi ra Korintus, nga au aangas 
apasusa' ra huang mi. Au ikaa 
amalikot ramuyun ra aun yak auma' 
intopoton mi, nga akau nopongo inin- 
topot bonsoi ri Karistus. Au angin- 
suup yak ramuyun hili akau 
indu-indul anginsuat. 
J IHaling ra hino au nopongo na- 
nguma' ra bantasan ikaa no 
matong ahaas ramuyun am apasusa' 
ra huang mi. 2Kono au muoi apasusa' 
ra huang mi, aun ki' kaulun apainsuat 
ra huang ku, nga akau yak apainsuat 
rakon. Io hino ulun sinusa' ku ra 
huang. 3Hitu nga puun no au nanurat 
ra surat ku puu-puun hitu ramuyun. 
Au aangasra akau apasusa' ra huang 
ku ra paat ku matong ramuyun, nga 
topot no akau nga apainsuat rakon. 
Nga au angintopot, kono au angin- 
suat, am kawi' pono' nu pahaka' am 
anginsuat yak. “Au nanurat ra Surat 
hitu ramuyun ra huang asusa' am 
aahat huang am lomou kuma- 
rapakan. Langus nu surat ku hitu 
sala' ka apasusa' ramuyun, io yak hili 


2:12-13 Inu. 20:1 

akau akapandai ra au kapio-pio 
masi' ramuyun. 


Angampun ra tayar nu ulun 
akasala' 


SKono siino ulun apasusa' ra 
huang, io anguma' ra baal hino sala' 
ka apasusa' rakon, 10 yak tayar nu 
pahaka' kaawi' karuo kono am sam- 
piruo intor ra lolot nu pahaka'. Au 
ikaa anguma' ra atu alaat bonsoi ra 
ulun kono hino. 6Tayar nu ulun kono 
hino, otopot nga ukum inintup ra inan 
no haling ra kula-kula' ulun ra lolot 
mi. Raino onsoi akau angampun rio 
am apaingkotoh po ra huang no, hili 
io ikaa indu-indul asusa' huang suku' 
io lumungka' huang. 8Haling ra hino 
au akitaak ramuyun, onsoi akau muoi 
amunaau apanduli' rio ambala' rio 
ra akau kaplio-pio masi' rio. Langus 
ku nanurat ra surat hitu ramuyun nga 
au asiha' anginam ra huang mi, siino 
ki' akau hai-hait sumuhut ra pangu- 
basan haling rakon. 10Kono akau a- 
ngampun ra ulun nakasala' ramuyun, 
hili au pono' am angampun po ra 
ulun hino. Kono siino ulun auma' 
ampunin ku, au angampun ra ulun 
hino ra tingkuangon ri Karistus ra 
tayar nu kaansayan mi. IlAu nangu- 
ma' ra baal hino hili Ibilis kaando' 
paat no amihang ritaka nga napan- 
dayan taka babaas-babaas nu huang 
no. 


Pangkaamaan ri Paulus ra 
bandar Toroas 


12Paat ku nakasuku' ra bandar 
Toroas, nga langus no lakou ku 10 
hino muoi pambala' ra Aho Onsoi ra 
baal ri Karistus, Tuhan nopongo 
anaak rakon ra bantasan angkaraya' 
ra intokon hino. B3To yak au ikaa kula' 
Onso1 huang, nga au ikaa nakatiwol ra 
pahaka' taka i Titus ra intokon hino. 
Hili au inindahu ra ulun ra intok hino 

ra au makou muoi ra daira 


Makidonia. 


Amanang nga i Karistus 


14]o yak au mindahu tarima' kasi' 
ra Ala! Nga i Karistus namanang 
hino hai-hait angibit ramon ra ralan 
no, nga bayah mai nopongo 
sinumilulum rio. Ala napasauk 
ramon hili aho ra baal ri Karistus 
akarayol ohondo' ra aamis owou 
akarayol am aalok ra atu-atu kaintok. 
IS5Lumangus ramon Aho Onsoi intor 
ra baal ri Yasus Karistus paroyolon 
ra kawi' nu ulun tayar nu ulun tuu- 
tuu' aukuman am tayar nu ulun tuu- 
tuu' kaayahon. 16Ra tayar nu ulun 
tuu-tuu' aukuman Aho Onsoi hitu 
ohondo' ra Kapalayan Ra tayar nu 
ulun tuu-tuu' kaayahon Aho Onsoi 
hitu ohondo' ra kaayahan. Kono po 
hino aun ki' tumaan ra karaya' hitu? 
17Akai sala' ka kono ulun bokon a- 
nguma' ra aho haling ra Ala ohondo' 
ra sasawot talanon yak. Langus nu 
maan mai io hino otopot, nga akai 
sinusub nu Ala. Am Ala apandai ra 
akai angindul ra aho hino kapio-pio 
asauk ra amba ri Karistus. 


Amba-amba nu parandian 
bahuon 


3 ISiino ki' akai angansu-ngansuk ra 
inan mai tohom haling ra baal 
hitu? Akai ikaa ohondo' ra ulun 
bokon. Ikaa nangibit akai ra surat a- 
ngansuk ra inan mai tohom ra 
apakaulih ramuyun. Karuo kono am 
ikaa akai akitaak ra surat angansuk ra 
inan mai intor ramuyun. 2Pahaka' 
yak nga asauk ra surat ansukon mai, 
nasuratan ra huang mai am apan- 
dayan am basain nu tuki-tukir nu 
ulun. 3Ilo akito ramuyun ra akau 
asauk ra surat tinulisan ri Karistus 

tinaakan lumangus ramon. Surat hino 
sala' ka tinulisan ra dawat ra batu io 
yak lumangus ra Ro nu Ala aayah ra 
huang nu ulun. 

4Akai mindahu ra kono hino nga 
kaintapatan mai ra Ala mimpuun ri 
Karistus. SKaando' atu-atu siino 
ramon pamarahuan mai ra akai 
akaalap anguma' ra karaya' hitu, io 
yak Ala yak nanaak ra kakatahan nu 
huang mai. 610 nga nanguma' ramon 
suku' akai nasauk ra amba ra saumi 
parandian bahu. Sala' ka lumansan 
ra arat nasuratan io yak lumansan ra 
Ro nu Ala. Nga arat nasaratan hino 
amaratu' ra patayan, io yak Ro nu 
Ala hino apakaayah. 

78Paat nu arat hino binatikan ra 
batu io hino arat amaratu' ra 
patayan, binantang nu Ala nanabi- 
nuntul ra bulos ri Musa. Binuntul 
hino awantang bonsoi suku' bansa' 
Israil ikaa tumaan ahilong ra bulos ri 
Musa, hama' pono' nu binuntul hino 
maar kalawo. Intor ra hino, kono po 
binuntul awantang bonsoi hino 
nakito nga ukum hino ikaa mulalas 
randi' tinaakan nu Ro nu Ala indu- 
indul akito ra binantang nu Ala. 
Kono parandian apasala' ra ulun 
hino asundu bonsoi, labing po asundu 
nu parandian apasauk ra ulun anduli' 
ohonsoi ra Ala. 10Auma' rahuon 
taka, awantang asundu ra pahulu li 
nalawo, nga nahaau nu awantang 
asundu raino tu. 1!Nga kono awan- 
tang asundu hino siino ra randi' ikaa 
kula'.abuoi, labing po sundu' nu 
awantang hino kono io siino ra randi' 
ikaa alawo suku' ampus-ampus hino. 

12Haling ra akai nokotohom ra 
kalansanan kono hino, hino puun mai 
aatas mindahu ra kono hino. 13 Akai 
sala' ka kono i Musa namalangkup ra 
bulos no hili bansa' Israil ikaa 
akakito ra binantang nu Tuhan maar 
kairu' am kalawo ra bulos nano. 





3:3 Nah. 24:12, Yar. 31:33, Isk. 11:19, 36:26 3:6 Yar.31:31 3:7 Nah. 34:29 3:13 Nah. 34:33 

14Huang nilo natampanan. Am suku' 
ra orou hitu pono' am huang nilo 
natampanan ra paat nilo amasa' ra 
kawi' nu buku ri Musa nasuratan ra 
parandian lairon. Nokotompon hino 
auma' airu' ra paat nu ulun hino 
sumilulum ri Karistus. ISRaino tu 

ono', paat nilo amasa' ra kawi' nu 
buku ri Musa, nokotompon hino ikaa 
nairu' ra huang nilo. 16T]o yak kono sa- 
ngulun matong am sumamba ra 
Tuhan, nokotompon hino pono' am 
iruon intor ra huang nu ulun hino.” 
17Haling ra hino, rati' nu Tuhan ra 
rahu ku hitu raino, io hino Ro. Aun 
intokon nu Ro hino murong ulun hino 
alabus intor ra sala' am kapatayan. 
18R aino huang taka kawi' kaando' no 
nokotompon, am raino itaka anabi- 
nuntul ra binantang asundu' haling ra 
Tuhan Yasus. Am intor ra hino itaka 
parayu-rayus mungga' ohondo' rio, 
indu-indul taka abuoi am indu-indul 
awantang. Awantang hino intor ra Ro 
am Ro io hino Tuhan. 


Sasawot haling ra Surga' hino 
ra pamumulian ra luang nu 
tana' 


4 IHino nga puun no akai nanguma' 
ra karaya' hitu nga kaansayan hua 
nu Ala. Hino nga puun no akai ikaa 
lumungka' am asusa' huang. 2Ikaa 
akai nanguma' ra baa-baal auni am 
apakauyu'. Ikaa akai amparuung 
karuo kono am apasala' ra rahu nu 
Ala. Akai angkaraya' ra Ala ra huang 
abubuh maya' ra kasiha' no. Hino 
puun no, akai alansan ra kawi' nu 
ulun ahilong angibabaya' ramon 
onsoi-onso1 ra huang no abubuh. 
3Kono Aho Onsoi balain mai hino 
ikaa poyo aratian, ulun yak tuu-tuu' 
muol ra kapatayan ikaa akarati' 

4Ibilis amihang ra tana' hitu nonom- 
po ra huang nu ulun ikaa angintopot 

iano. lo nga angulampong rilo hili 
ilo ikaa akarati' ra Aho Onsoi intor ra 
baal nu hayo nu kuasa' ri Yasus i0 
ohondo' ra Ala. 

SAho indulan mai hino sala' ka 
aho ra baal mai tohom. Aho hino aho 
ra baal ri Yasus Karistus, nga io hino 
Tuhan, am akai 10 hino amba-amba 
mi, nga akai angintopot ri Yasus 
Karistus. SRahu nu Ala, 

“Haling ra olondom hino, 
onsol awantang hino 
anabinantang.” 

Ala hino anabinantang ra awan- 
tang hino ra huang taka, hili awan- 
tang hino awantang apakapandal 
ritaka ra kuasa' nu Ala napakawan- 
tang lumangus ra kinabaalo' ri Karis- 
tus. 

To yak akai nonohom ra aho 
otopot am onsoi bonsoi ra inan mai 
ikaa oloho hitu. Intor ra kono hino 
hili kuasa' intor ra aho hino intor ra 
Ala sala' intor ramon. 8Asalok akai 
ilaan umbalo', io yak ikaa hua akai 
aaran asalok akai angkaamo, io yak 
ikaa hua akai mulou. 9Asuang ulun a- 
sisingon ramon, io yak siino po hua 
ulun rangan mai. Asalok pono' akai 
umbalon suku' aaba', io yak ikaa hua 
akai matoi. 10Akai hai-hait maar 
patoi ohondo' ra pinatayan ri Yasus. 
Hili kaayahan nano pono' am akito 
lumangus ra inan mai. NSabuoi mai 
aayah akai hai-hait mamaar ain- 
tupan ra patayan nga akai hua angin- 
topot ri Yasus, hili kaayahan 
ri Yasus hino paintalangon ra inan 
mai asasai hitu. 2Atungon nu hitu 
akai hai-hait mamaar matoi, io yak 
akai anginsuat nga baal hino akau 
akaalap ra bayah. 


C3:16 Ayat 16 auma' poyo salinan ra: lo yak pinamalangkup hino auma' kakaton intor rio 
ohondo' ra nasuatan intor ra Kitap intor ra baal ri Musa, rahu kono, “Pinamalangkup rio no 
auma' kakaton intor rio ra paat no sinumamba ra tingkuangan nu Tuhan.” 


4:6 Kas. 1:3 

13Siino rahu nasuratan ra Kitap, 
rahu kono, 

“Au angintopot, hino puun ku 
mindahu.” 

Haling ra hino kotoh nu intopot 
kono hino, akai mindahu nga puun 
hua ra intopot. 14Akai angintopot nga 
Ala nopongo napakaayah ra Tuhan 
Yasus, am apakaayah po ramon 
rumangan ri Yasus, am angibit po 
ritaka ra tingkuangon no. 15Kawi' nu 
hino nga tayar nu kaansayan mi. Nga 
indu-indul asuang ulun kaayahon 
mimpuun ra asi' nu Ala, am indu- 
indul asuang sambayang mindahu 
tarima' kasi' ra Ala. Haling ra hino 
Ala insuaton am ansukon. 


Aayah ra luang nu intopot 


16Hino nga puun mai ikaa mulou. 
Hama" pono' nu inan mai tumangka- 
laat, io yak huang mai paingkotohon 
ra tuki-tukir nu orou. 17Am kasusaan 
ikaa kula' hitu, alimanan mai ikaa 
abuoi, auma' apaatong ra tayar mai 
ra saumi kasangkahan nu huang 
kalalaban am ampus-ampus, io hino 
bayah otopot am ampus-ampus. Ka- 
sangkahan nu huang hino, labing 
onsoi bonsoi nu kono io pohondoon 
ra kasusaan hino. 18Ikaa akai am- 
pahuang ra baa-baal akito, io yak 
akai ampahuang yak ra baa-baal ikaa 
akito. Nga akito tu ikaa hua kula' 
abuoi, io yak ikaa akito hino sumuku' 
ra sabuo-buoi no. 

"Nga apandayan mai, paat nu 

pahun intok taka aayah tu raino 
bunsahon io hino inan taka tu, Ala 
amalair ra inan ra tayar taka hio' ra 
Surga', inuma' nu Ala hino ataan 
suku" ra buo-buoi no. 2Ra luang nu 
inan taka raino itaka asusa' huang 
nga itaka lumangu bonsoi asiha' 
amalir ra inan siino ra Surga'. 3Kono 
itaka siino ra luang nu inan intor ra 
Surga' hino hai-hait yak itaka siino 
inan. 4Buoi taka amahun ra inan taka 


2 KORINTUS 4,5 


ra tana' hitu itaka asusa' huang nga 
asusa' bonsoi bayah taka ra tana' 
hitu. Sala' ka asiha' taka lumabus ra 
inan taka haling ra tana' hitu. io yak 
asiha' itaka pakayon ra inan haling ra 
Surga' hino, hili inan taka apandai 
matoi hitu pihangon nu inan ikaa 
matoi. 5Ala apalair ritaka ra baal 
hitu, am io nanaak ra Ro no ritaka 
amaramin ra kawi' nu nilair no ra 
tayar taka. 

6Haling ra hino huang mai paing- 
kotohon hai-hait. Apandayan mai, 
nsa buoi mai aayah ra inan mai hitu, 
akal atawol ra pahun ayanon mai 
hino rumangan ra Tuhan. 7Nga 
kaayahan mai hitu mimpuun ra in- 
topot mai ri Karistus, sala' ka mim- 
puun ra aun akito nu mato, 8hino 
puun nu huang mai olondon yak. 
Huang mai asiha' bonsoi alabus 
haling ra inan mai hitu, hili akai 
auma' rumangan ra Tuhan. 9Haling 
ra hino lumikot akai kapio-pio apain- 
suat ra huang no, onsoi ra paat mai 
amahun ra inan mai raino tu, karuo 
kono am ra hio'. 10Nga ikaa mulalas 
kawi' taka ibiton ra tingkuangon nu 
kurusi' pamisaraan ri Karistus, am 
tuki-tukir nu ulun akaundut ra balos 
nu inuma' no ra tana' hitu io hino 
inuma' no onsoi karuo kono am alaat. 


Ohonsoi ra Ala 


1 Apandayan mai aun atungon nu 
alaa' ra Tuhan. Hino puun mai 
lumikot apaintopot ra ulun bokon 
intor ra baal mai. Ala akakaulih ra 
huang mai, am au alansan ramuyun 
akakaulih ramon ra huang mi. 
12Haling ra baal hitu ikaa akai akian- 
suk ramuyun. Akai asiha' anaak 
ramuyun ra saumi baal onsoi hili 
akau ainsuatan ramon, hili akau 
akapandai ra pamalimbangan mi ra 
ulun apakaulu' yak ra aun yak akito 
nilo am sala' ka linabaalo” no otopot. 
13Kono akai topo-topot nambuyun ra 





4:13 Nan. 116:10 5:10 Rm. 14:10 

pahilayan mi, nga baal hino 
apakaulu' ra Ala. Am kono akai 
onsoi ra pahilayan, am baal hino 
aulu' ra tayar mi. 14Akai pinihang nu 
asi' ri Karistus am apandayan mai, 
nga kono sangulun nopongo inatoi in- 
alir ra kawi' nu ulun, hili atungon nu 
patayan no hino kawi" pono' nu ulun 
am inatoi yak. 15I Karistus inatoi ra 
tayar nu kawi' nu ulun, hili atu ulun 
aayah, ikaa no ilo ampahuang ra inan 
nilo tohom, ampahuang yak ra tayar 
ri Karistus nopongo inatoi am pinan- 
duli' kaayaho' nga tayar nu ulun 
hiano hua. 

16Haling ra baal hino, ikaa no akai 
ahilong ra baal nu ulun maya' ra pa- 
ngaulihan nu ulun. Ra pahulu li 
aubas akai po angaulih ra baal 
ri Karistus maya' ra pamahuangan 
nu ulun, io yak raino ikaa no akal a- 
nguma' kono hino. 17Ulun nopongo 
sinumilulum ri Karistus, asauk 
kapio-pio ra ulun bahuon. Nakalarr li 
nalawo noyo kawi' no raino bahuon 
yak. 18Kawi' nu hino inuma' nu Ala. 
Mimpuun ri Karistus, Ala nanguma' 
ritaka anduli' ohonsoi rio, hili io 
anaak ritaka ra karaya' hitu hili ulun 
:bokon auma' pasaukon anduli' ohon- 
soi ra Ala. 

19Akai ambala' nga lumangus yak 
ri Karistus, Ala anguma' ra ulun an- 
duli' ohonsoi rio.” Ala anguma' ra 
hino, io anguma' am ikaa amahuang 
ra kawi' nu sala' nopongo inuma' nu 
ulun ra tingkuangon no. Am akai no- 
pongo sinusub nu Ala ra ambala' yak 
ra aho hitu. 

20Haling ra hino akai io hino ulun 
angindul ra rahu ri Karistus. Luma- 
ngus ramon kono yak Ala apasuku' ra 
bilin no. Haling ra inggalan ri Karis- 
tus, akai alansan kapio ramuyun, 
onsoi akau apahusu' ra Ala apanduli' 

ramuyun ohonsoi rio. 21I Karistus 
kaando' sala', io yak Ala napasauk 
rio namaramin ra sala' taka, hili itaka 
anduli' ohonsoi ra Ala nga itaka 
sinumilulum ri Karistus. 
6 INga akai angkaraya' rumangan 
ra Ala, haling ra hino akai alansan 
bonsoi ramuyun ikaa akau angulala- 
wo ra kaansayan nu huang nu Ala. 
2R ahu nu Ala nasuratan ra Kitap, 
rahu kono 

“Ra paat nu orou tinantu' ku 
hino au nopongo nangkino- 
ngoh ra sambayang mu. 

Orou hitu nga Ala nopongo 
napakaayah ar nanulung 
riun.” 

Huangon mi onsoi-onsoi. Raino 
nga paat tinantu' nu Ala. Raino orou 
hitu nga orou papakaayahan! 

3Aangas akai ra ulun bokon 
apasala' ra karaya' mai. Hino puun 
no akai ikaa mindahu ra atu-atu rahu 
ra ulun bokon ra anguma' ra baal 
hino. #Topot no, kawi' nu atu-atu 
baal, akai apakito ra akai kapio-pio 
amba nu Ala. Nga kawi' nu atu-atu 
kasusaan akai nopongo naila' ra 
huang tumaan. SAkai inumbal ila' 
niriil am niluluran: akai kapio-pio 
ah apa sh asalok ikaa okopom- 
bolong am poyo kaando' akan. 
6Haling ra huang abubuh, haling ra 
ana mai amahuang, haling ra 

uang mai tumaan am honso1 nu 
huang mai, akai apakito ra akai io 
hino amba nu Ala. Am poyo haling ra 
tulung nu Ro nu Ala, am asi' mai 
abubuh, 7Am hili ambala' ra Aho 
Onsoi haling ra Ala, am haling ra 
kuasa' no, akai apakito ra akai io 
hino amba nu Ala. Akai olondon ra 
kasiha' nu Ala asauk ra tinanggoi mai 
ra paat tumabuh karuo kono am 
opokotopot ra inan tohom. 8Akai in- 


45:19 lumangus yak ri Karistus, Ala nanguma' ra ulun anduli' ohonsoi rio: Karuo kono am, 
Ala siino ri Karistus no nanguma' ra ulun anduli' ohonsoi rio. 

suaton am uyayon po, ansukon, am 
kukunuon po. Otopot pono' rahu 
mai, sabiton akai yak ra ambubuak. 
9Kono yak akai ikaa apandayan ra 
pamahuangan nu ulun, io yak akai 
akaulihan nu kawi' nu ulun. Pama- 
huangan ramon inatoi, io yak aayah 
o hua akai. Hama' no pono' akai 
ilaan, ikaa hua akai matoi. 10Hama' 
no pono' ulun bokon apasusa' ra 
huang mai, anginsuat yak akai hai- 
hait. Pahilayan ramon kono kaando' 
atu-atu, io yak asuang no ulun 
nokotohom kawi' nu atu-atu nga akai 
hua. Pahilayan ramon ikaa 
nokotohom ra atu-atu, io yak topot no 
akai nokotohom ra kawi' nu atu-atu. 
1lIPahaka-pahaka' asian ku ra 
Korintus! Akai nopongo nambala' 
napakatalang ramuyun. Kawi' nu 
siino ra huang mai nopongo binalaan 
mai ramuyun. 12Ikaa akai omopol ra 
huang mai ra tayar mi io yak, akau 
yak solor omopol ra huang mi ra 
tayar mai. 13Raino, hama' no au am- 
bala' ramuyun ohondo' ra kono 
anak-anak ku tohom. Onsoi akau 
apakito ra asi' mi ramon. 14Ikaa akau 
sumindangan ra atu-atu maan nu 
ulun ikaa angintopot ri Yasus: nga 
hino ikaa ohondo'". Ikaa auma' kaan- 
sayan sumilulum ra kalaatan! Ikaa po 
auma' awantang ansilulum ra olon- 
dom. 
15[kaa auma' i Karistus amalihua 
ra Ibilis ra saumi rahuon. Ohondo' 
ki' ulun nangintopot ra ulun ikaa na- 
ngintopot? 15Auma' ki' ansilulum 
Pahun nu Tuhan ra pahun pamulian 
ra ala binabaal? Itaka hitu Pahun nu 
Tuhan, 10 hino Ala aayah. Rahu nu 
Ala, 
“Au murong ra tanga-tanga' 
nilo, am apasauk rilo 
ra intokon ku. 
Au asauk ra Ala nilo, 

am ilo asauk 
ra bansa' ku tohom. 
17Haling ra hino 
onsol iruanin mi ulun 
ikaa akakaulih ra Ala, 
am onsol akau sumuai 
haling rilo. 
Ikaa akau sumilulum 
sahuhumi ra ulun anguma' 
ra aun alaal, 
hili au auma' angangku 
ramuyun asauk ra ulun Ru. 
18Au asauk ra Ama’ mi, 
am akau asauk 
ra anak-anak ku”. 
Kono nga hino rahu nu Ala Maayo 
ra Kuasa'. | 
IPahaka-pahaka' asian ku! Kawi' 
nu randi' hino tinaakan ritaka. 
Haling ra hino, onsoi taka amahu' ra 
inan taka haling ra kawi' nu apakutur 
ra huang am bayah taka. Onsoi taka 
rumaliwi' huang ra Ala, hili itaka 
akaalap aayah ra tayar no yak ra 
bayah kaando' atu-atu sala'. 


Panginsuatan ri Paulus 


2Onso1 akau apakito ra asi' mi 
ramon. Ikaa nakasala' akai kasangu- 
lun pono', am kaando' kasangulun po 
niruung mai apakulalaat ra intopot 
no. Ikaa akai ampahaau ra untung nu 
ulun bokon. 3Au mindahu kono hino, 
sala' ka apasala' ramuyun. Nga au 
nopongo nambala' ramuyun ra 
pahulu li, ra akai masi' bonsoi 
ramuyun am sumirangan ramuyun ra 
paat aayah suku' ra patayan. 4Siino 
kaintapatan ku kapio-pio ramuyun. 
Am labing intor ra hino maayo huang 
ku bonsoi ramuyun! Hama' pono' 
asuang bonsoi kasusaan nalimanan 
mai inintup ramon, io yak huang ku 
apunaawan nga akau hua. Huang ku 
kapio-pio anginsuat. 





6:16 Im. 26:12, Isk. 37:27, IKor. 3:16, 6:19 6:17 Yas. 52:11 6:18 2Sam. 7:14, 1Taw. 17:13, Yas. 

5SPaat mai nakasuku' ra 
Makidonia, ikaa po akai nokotooh 
bonsoi. Intor ra tuki-tukir kaintok 
siino yak kasusaan mai. Ra intok 
bokon siino yak kumalit ramon, 
huang mai randalom angkaamo yak 
hai-hait. 610 yak akar mindahu 
tarima' kasi' ra Ala, nga hai-hait apa- 
ingkotoh ra huang nu ulun aluoi lung- 
ka". Io napaingkotoh ra huang mai ra 
sinukuan ri Titus. 7Huang mai 
napunaawan sala' ka sinukuan yak 
ri Titus, io yak poyo nga io nahihiulit 
ra io napunaawan mi. lo nambala' 
ramon ra akau lumangu bonsoi asiha' 
tumiwol rakon; nga akau angkuli' 
huang ra atu inuma' mi ra pahulu li 
am raino asiha' minsuup rakon. 
labing po insuat ku ra baal hino. 

#Hama' pono' nu rahuon nu surat 
hino apasusa' ra huang mi, ikaa ang- 
kuli' huang ku nanulis ra surat hino. 
Topot no angkuli' huang ku ra rahu 
nu Surat ku ramuyun nga apandayan 
ku surat ku hino apasusa' ra huang mi 
hama' pono' ikaa kula' abuo1 akau 
asusa' huang. Raino au asanang 
huang sala' ka puun ra huang mi 
asusa', io yak au asanang huang nga 
susa' nu huang mi nangungga' ra 
kinabaalo' mi. Kapio, susa' nu huang 
mi hino ampaat ra kasiha' nu Ala. 
Intor ra hino akai ikaa apasusa' 
ramuyun. 10Nga susa' nu huang kono 
hino apaungga' ra huang am balos no 
dpadi one ra kaayahan otopot. Am 
ikaa angkuli' ulun ra baal hino. Topot 
no, susa' nu huang ampaat ra kasiha' 
nu ulun apaatong ra patayan. 

1HHuangon mi onsoi-onsoi, aun 
balos no ramuyun haling ra susa' nu 
huang ampaat ra kasiha' nu Ala! 
Balos no io hino akau lumikot kapio- 
pio apakito ra akau ikaa anguma' ra 
sala'! Akau asisingon ra sala' nopo- 
ngo nasauk ra lolot mi, akau alaa', am 
akau asiha' tumiwol rakon, am akau 
siino kotoh nu huang mi, am akau 


7:5 2Kor. 2:13 8:14 Rm. 15:26 

asiha' amaratu' ra ukum ra ulun 
nakasala'! Akau nopongo napakito 
nga kawi' nu baal hino akau ikaa 
akasala'. 
12Haling ra hino, hama' no pono' 
au nopongo nanulis ra surat hino. Au 
nanulis ra surat hino sala' ka puun ra 
ulun nakasala' hino. Sala' poyo ka 
puun ra ulun aila' nga sala' no hino. 
Au nanulis ra surat hino ra tingkua- 
ngon nu Ala, hili akau akaliman ra 
tahoh nu huang mi ra pamahuangan 
mi ramon. 13Hino nga puun nu huang 
mai okotoh. Bokon haling ra hino, 
labing po insuat mai ra akakito ra in- 
suat nu huang ri Titus nga akau nopo- 
ngo apainsuat ra huang no. 14Kapio 
au angansu-ngansuk ra pahaka' ra 
tingkuangon no. Au mindahu tarima' 
kasi' nga akau ikaa napakauyu' 
rakon. Kawi' nu binalaan mai 
ramuyun otopot yak. Kono po hino 
nu baal mi inansuk-ansuk mai ra ting- 
kuangon ri Titus otopot yak. 15Raino 
io indu-indul masi' ramuyun, nga io 
akahuang ra aun koson nu kawi' nu 
pahaka' asiha' maya' ra panusuban- 
panusuban no am aun koson nu 
pahasa apaunsop rio ra pahun mi ra 
uang rumaliwi' am maya' ra 
anusuban no. 16Asanang huang ku 
Donsol nga akau kaintapatan ra 
kawi' nu atu-atu. 


Usin tinaakan haling ra 
ulun-ulun nangintopot 


Q IPahaka-pahaka', akai asiha' 
ramuyun akapandai ra aun koson 
honsoi nu huang nu Ala ra baal nu 
ulun nangintopot amahun ra daira 
Makidonia. 2Ilo nopongo nakinaman 
ra kula-kula' susa' alaat bonsoi 
nalimanan nilo. Io yak ra paat nu 
susa' hino, ilo anginsuat am atataak 
ra atu taakan nilo ra ulun bokon 
kaando' ra atu-atu, hama' pono' ilo 
kaando' atu-atu. 3Au aatas mindahu 
nga ilo nopongo nanaak kula-kula' 

yak maya' ra kalangkaan nu huang 
nilo, akasail po solor taakan nilo. 
Hama' no pono' kaando' anusub rilo, 
4ilo lumikot akitaak ramon, ra ilo 
maya" anginsuup anaak ra usin ra 
ulun nangintopot ra Ala ra daira 
Yudia. SIlo anaak akasail intor ra 
kalansanan mai. Puu-puun no ilo 
anaak ra bayah nilo ra Tuhan, am 
popor no ilo angangku maya' ra atu 
ubason mai maya' ra kasiha' nu Ala. 
“Titus angimuun ra karaya' hitu. 
Hino puun mai namalikot nanusub 
rio hili io anguma' yak ra karaya' 
onsoi bonsoi hitu ra lolot mi. 7Akau 
akaalap anguma' ra atu-atu nga ro nu 
Ala siino ramuyun io hino akau 
atahoh ra intopot, akaya' ra 
pamarahuon, akaya' ra atu-atu apan- 
dayan mi, akaya' ra kawi' nu maan 
mi, am asi' mi ramon, Haling ra 
hino, onsoi indulan mi po kawi' nu 
maan mi onsoi bonsoi hitu. 

8Au ambala' apaintalang ra hitu 
sala' ka saumi panusuban. Io yak 
amandai ra ulun bokon hili ilo 
anulung ra ulun ranga-rangan nilo, 
au pono' am asiha' ra aun intob nu 
asi muyun. Nga akau nakapandai 
kapio ri Yasus Karistus Tuhan taka 
masi' kapio-pio ritaka. Io nokotohom 
ra kawi' nu kuasa' nu Ala, io yak io 
napasauk ra inan no sinumauk kaan- 
do' ra atu-atu, hili akau sumauk ra 
ulun siino ra atu-atu ra intopot. 

10Maya' ra pamahuangan ku, akau 
yak nga angawi' ra aun nopongo in- 
imuunan mi ra.upok nopongo li. Nga 
akau hua puu-puun namahuang am 
nangimuun ra karaya' hitu. Haling 
ra hino, raino onsoi akau amarambus 
ra hino maya' ra kalangkaan nu 
huang mi. Onsoi akau anguma' ra 
karaya' hino ra kakatahan nu huang 
mi, ohondo' ra kakatahan nu huang 
mi ra pahulu li. 12Kono alangka' 

huang mi anaak, hili Ala asanang 
huang ra taak mi mimpuun ra aun 
siino ramuyun, sala ka mimpuun ra 
atu kaando' ramuyun. 
13-14Kaando' huang ku apaka- 
sanang ra ulun bokon ra karaya' hitu, 
am apakasusa' ramuyun. Io yak nga 
paat raino tu kawi' nu atu-atu siino 
ramuyun, hino puun no akau anaak 
ra atu-atu kaando' rilo. Kono akau 
rahili kaando' ra atu-atu, am kawi' 
nu atu-atu siino rilo, rahili ilo anaak 
ramuyun. Haling ra baal hino akau 
ambabalos yak anaak. 15Siino rahu 
nasuratan ra Kitap, 
“Ulun akaalap ra umbung 
asuang, kaando' sail no, 
am ulun akaalap ra umbung 
akuling, ikaa aawian.” 


I Titus sinusub ilo ra 
ranga-rangan no 


16Kapio-pio akai mindahu tarima' 
kasi' ra Ala nga io napasauk ri Titus 
ohondo' ra pinso' mai anginsuup 
ramuyun! 17Nga i Titus sala' ka 
maya' yak ra aun kitaakon mai, io yak 
io pono' am apinso' asiha' anginsuup 
ramuyun suku' io anguma' ra ban- 
tasan muoi ramuyun haling ra kasiha' 
no tohom 18Rangan ri Titus akai 
napaaya' ra sangulun pahaka' kaan- 
sukanan nu kawi' nu ulun nanginto- 
pot, nga maan natu io hino ambala' ra 
Aho Onsoi haling ra Ala. 19Pahaka' 
hitu lair noyo pinili' am nilondon nu 
ulun nangintopot ra amarangan 
ramon ang a nu lakou mai. Nga 
akai makou muoi pangator ra usin 
taak hino, hili Tuhan hino ansukon 
nu kawi' nu ulun am hili akau akakito 
ra akai kapio asiha' anginsuup 
ramuyun. 

20Akai amului onsoi-onsoi ra usin 
hitu hili akai ikaa pasalaan nu ulun 
bokon ra paat anaak ra taak asuang 





#8:7 Asi' mi ramon: Luang nu buku nakalair: asi" mai riun. 

bonsoi hitu. 21Akai anguma' ra hino 
ra huang abubuh sala' ka tingkua- 
ngon nu Tuhan yak, io yak ra tingkua- 
ngon po nu ulun. 

2Am susubo' mai po apaaya' sa- 
ngulun pahaka' bokon, rangan ri 
Titus am pahaka' kuon ku raitu' li. 
Asalok akai anutuku' ra baal no am 
napandayan mai noyo 10 asiha' kapio 
anulung. Am raino, indul kono po nu 
huang no asiha' anulung ramuyun 
nga alansan hua huang no kapio-pio 
ramuyun! 231 Titus poyo, io nga pan- 
silulum ku rumangan rakon ra 
karaya' hitu ra tayar nu kaansayan 
mi. Am kono pahaka' ruo ngaulunra- 
ngan ri Titus no, ilo sinusub nu ulun 
nangintopot am karaya' nilo hino 
asauk ra panginsuatan ra tayar 
ri Karistus. 24Aka1 alansan ramuyun 
apakito rilo ra asi' mi rilo. Hili kawi' 
nu ulun nangintopot akapandai ra 
akau masi' rilo am kawi' nu pangin- 
suatan mai ra baal mi otopot yak. 


Taak ra ulun nangintopot 


9 Topol no, ikaa pono' raino au 
anulis ramuyun ra surat intor ra 
baal nu taak taakin ra ulun nanginto- 
pot ra Ala siino ra Yudia. 2Apan- 
dayan ku akau asiha' kapio anulung, 
am au nopongo anginsuat ramuyun 
ra lolot nu ulun ra Makidonia. Au no- 
pongo inindahu rilo, nga puun ra 
upok nopongo li pahaka' amahun ra 
Akaya nopongo namalair ra taak 
nilo. Am kotoh nu huang mi napaing- 
kotoh ra huang nu kula-kula' suang 
nu ulun ra lolot nilo. 

3Raino au anusub ri Titus am ruo 
ngaulun pahaka' hiano muoi 
ramuyun, hili ansuk nopongo inuma' 
mai ramuyun ikaa sumauk ra buak. 
Haling ra hino akau nopongo 
Paa nga au nopongo nambala' 
rilo nga akau nopongo namalair 
anulung rilo. 4Angkaamo au nu kono 

po ulun nu Makidonia maya' rahili 
rakon ra paat ku muoi ramuyun. Am 
kono ilo akapandai ra taak mi ikaa po 
nalair, kula' naapo buyu' mai, nga 
akai nopongo inindahu ra kain- 
tapatan mai ramuyun! Am akau 
pono' rahili am auyu' yak. 5Hino 
puun no au napasi-pasi' nanusub ra 
pahaka' hiano namahulu muoi 
ramuyun, hili ilo amalair ra taak 
nirandi' mi hino. Au nanguma' kono 
hino hili paat ku matong, taak mi 
hino nopongo nalair. Haling ra hino, 
hili apandayan taak mi hino tinaakan 
ra huang anginsuat, sala' ka nilikatan 
yak. 
6Huangon mi! Ulun anias ra 
susunu' akuling, am paat no ongotom 
akuling po umbung nano. Io yak ulun 
anias ra susunu' asuang, am paat no 
ongotom asuang po umbung nano. 
7Tuki-tukir nu ulun onsoi anaak 
maya' ra kalangkaan nu huang no. 
Ikaa io anaak nu kono io ruo-ruo 
huang karuo kono am likatan, nga 
Ala masi' ra ulun anaak ra anginsuat. 
$Ala akakuasa' anaak ramuyun ra 
barakat akasail ra aun kasihaan mi, 
hili akau hai-hait okotohom ra aun 
kasihaan mi, labing po sail no ra akau 
anguma' ra atu onsol io hino anaak ra 
ulun bokon. ?Siino nasuratan ra 
Kitap ra baal nu Ala, rahu kono, 
“To anaak ra ulun kaando' 
ra atu-atu 
nga haling hua 
ra huang no atataak, 
kaansayan nu huang no 
suku' ra buo-buoi no.” 
10Ala amalair ra susunu' ra tayar 
nu ulun anias ra susunu' am amalair 
ra akan ra tayar taka ulun. Am io po 
amalair am apakasuang ra aun tiasin 
mi, hili balos no huang mi atataak 
hino rua-ruang. Haling ra hino 
akau asulob ra kawi' nu atu-atu suku' 
akau akaalap hai-hait anaak haling 

ra huang mi atataak hino. Am haling 
ra kawi' nu taak mi tinayar mai hino, 
asuang ulun anginsuat suku' ilo min- 
dahu tarima' kasi' ra Ala. 12Nga 
inuma' mi onsoi bonsoi hitu sala' ka 
anulung yak ra ulun nangintopot ra 
Ala, io yak intor ra baal hino asuang 
ulun mindahu tarima' kasi' ra Ala. 
13Am haling ra kaansayan pinakito 
mi hino, asuang ulun nangintopot ra 
Yudia angansu-ngansuk ra Ala nga 
ilo akakito ra kalandanan nu huang 
mi maya' ra Aho Onsoi ra baal 
ri Karistus. Am poyo, ilo angansu- 
ngansuk ra Ala, nga akau atataak 
huang ra anayar rilo am ulun bokon 
ra atu-atu siino ramuyun. 14Haling ra 
hino ilo anambayang ramuyun ra 
huang masi' am aalulum, nga Ala 
masi' ramuyun. 15Onsoi taka angan- 
suk mindahu tarima' kasi' ra Ala ra 
taak no kalalaban hino. 


I Paulus opokotopot ra karaya' 
no. 


10 1-2Au hitu i Paulus, raino au 
asiha' ambala' ra saumi baal 
ramuyun. Ulun bokon mindahu 
rakon, huang ku rumaliwi' ra siino ra 
tingkuangon mi, io yak au aatas min- 
dahu ra paat ku atawoi ramuyun. 
Kono po hino, haling ri Karistus 
rumaliwi' huang am onsoi huang, 
pai' akau amalikot rakon suku' au 
ambuuk ra tingkuangon mi ra paat ku 
matong rahili. Nga huang ku, au am- 
buuk ra ulun mindahu ra langus nu 
karaya' mai tu maya' ra kasiha' nu 
tana' hitu. 3Kapio akai aayah ra tana' 
hitu, io yak sala' ka akai angkaraya' 
maya' ra kasiha' nu tana' hitu. 4Ti- 
nanggoi-tinanggoi mai ra luang nu 
pantatabuhan mai sala' ka tinanggoi 
ra tana' hitu, io yak tinanggoi-tinang- 
goi nu Ala akakuasa'. Haling ra ti- 
nanggoi-tinanggoi hino akai akaalap 
amayau ra rahu-rahu nu ulun am 
pangkakalitan kaando' balos. 5Am 

oyo amalawo ra huang kumakaulu' 
inuma' nu ulun tumabuh ikaa 

apakaulih ra ulun bokon ra baal nu 
Ala. Akai apasauk ra huang nu ulun 
am apasauk rilo olondon maya' 
ri Karistus. 5Am kono akau kapio-pio 
olondon maya' ramon, hili akai 
amalai-lair anaak ra ukum ra kawi' 
nu ulun ikaa olondon maya'. 

TOnsoi akau lumondon ra 
kinabaalo' sotopot no. Kono sangu- 
lun siino kaintapatan ra io tohom 
ri Karistus, onsoi io ampahuang ra 
inan no tohom am lumiman, nga akai 
pono' hua am tohom ri Karistus 
ohondo' rio. 8Ikaa angkauyu' au nu 
kono au ruli-ruli' maayo huang ra 
kuasa' tinaak nu Tuhan ramon, nga 
kuasa' hino tinaakan ra apaingkotoh 
yak ramuyun, sala' ka apakalami'. 
9Ikaa akau ampaniang ra au angila- 
laa' ramuyun ra rahu ku ra surat ku 
hino. 19Ulun bokon mindahu, “Surat- 
surat ri Paulus hiano akalimpungot 
am alarom ringohon, io yak kono 10 
siino ra lolot taka, inan no alami' 
Damay am rahu no pono' am 

aando' atungon atu-atu.” 

llUlun kono hino onsoi io 
lumiman ra kono akai siino ra lolot 
mi, akai anguma' rahili ramuyun 
sumuhut ra rahu mai ra luang nu 
surat-surat mai hino. 

12?Kapio akai ikaa aatas opohon- 
do' karuo kono am amului ra inan 
mai saumi intok ra ulun ampahuang 
ra inan no labing aulu'. Ilo hino sa- 
sambungon kapio! Ilo anguma' ra 
tutuku' inuma' nilo tohom am pama- 
huangan nilo tohom maya' ra tutuku' 
hino. BAkai ikaa kono hino. Kono 
akai maayo huang, ikaa amalabing ra 
karaya' nopongo tinantu' nu Ala ra 
tayar mai. Akau pono' am nakaaya' 
ra karaya' mai hitu. 

14Haling ra hino, paat mai nahaas 


ramuyun am nangibit ramuyun ra 


Aho Onsoi ra baal ri Karistus, kapio- 
pio akai ikaa lumabing ra karaya' no- 
pongo tinantu' ra tayar mai. 15Ikaa 
akai angansuk ra inan tohom ra 
karaya' nu ulun bokon lumabing ra 

karaya' nopongo tinantu' nu Ala ra 
tayar mai. Topot no akai olondon yak 
ra karaya' tinantu' nu Ala ra tayar 
mai am alansan ramuyun ra akau 
indu-indul angintopot ri Karistus, 
hili akai akaalap anguma' ra karaya' 
labing maayo ra lolot mi. 

16Haling ra hino akai akaalap a- 
ngaho po ra Aho Onsoi hino ra 
bawang-bawang bokon, am ikaa a- 
ngansu-ngansuk ra inan tohom ra 
karaya' nopongo inuma' ra bahian 
intok nu ulun bokon angkaraya'. 
17Siino rahu nasuratan ra Kitap, rahu 
kono, 

“Kono suno uluh maayo huang 
ra atu-atu, 
onsoi io maayo huang ra aun 
nopongo inuma' nu Tuhan.” 

18 Nga ulun kaansukanan bonsoi io 
hino ulun ansukon nu Tuhan, sala' 
kaulun angansuk ra inan no tohom. 


1 Paulus am ulun angangku ra 
ulun sususubon 


1 1 1Au akitaak ramuyun amalihua 
ra au sasambungon kaiti'. 
Auma' kolonggoyon mi huang mino 
hama' no pono' au sasambungon io 
hino kolonggoyon mi huang mino. 
2Lumangu au ramuyun, nga Ala 
pono' hua am lumangu yak ramuyun. 
Akau ohondo' ra sangulun ralaa ikaa 
po inuot nopongo nirandi' ku 
paaworan ra sangulun ungkuyon, io 
ino i Karistus. 310 yak au angkaamo 
ra huang mi aluoi karuung am ikaa 
bahu akau olondon ri Karistus, ohon- 
do' ri Hawa ra pahulu li aluoi maya' 
ra buak nu kukuo li. #Nga babaal natu 
aluoi hua akau pangintopot ra ulun 
matong ramuyun am angubas ra baal 
rumangku ri Yasus - sala' ka i Yasus 
balain mai ramuyun tu. Am po akau 
angintopot ra ro am “Aho Onsoi” 
ikaa sahuhumi ohondo' ra Ro nu Ala 
am Aho Onsoi inaubas naringoh 
haling ramon. 

SAu amahuang ikaa po ailo au 
bonsoi haling ra “ulun sususubon” 
bokon apandai bonsoi ra pamahua- 
ngan mi hino! 6Andai nahi kono au 
ailo ahayam, io yak au apandai ra 
kawi' nu baal intor ra Aho Onsoi 
hino. Baal hino nopongo pinakito mai 
ramuyun ra kawi' nu baal. 

7Paat ku angaho ra Aho Onsoi 
haling ra Ala ra tayar mi, ikaa ihon- 
do' au nakitaak ra atu-atu siino 
ramuyun, ka biriik pono'. Am haling 
ra hino au rumaliwi' huang. Au angu- 
ma' kono hino nga au apakaulu' 
ramuyun. Akasala' ki' au ra hino 
ramuyun? 8Paat ku inuoi nambala' 
ramuyun, ulun nangintopot bokon 
nanaak rakon ra usin. Kono 
pamarahuan bokon au napasusa' ra 
ulun nangintopot hiano hili au 
akaalap anginsuup ramuyun. ?Kono 
kaando' atu-atu siino rakon ra paat 
nu hili, ikaa ihondo' au apasusa' ra 
sangulun pono' ra lolot mi ra akitaak 
ra usin. Kawi' nu atu-atu kasihaan ku 
nopongo nilair nu pahaka-pahaka' 
inatong haling ra Makidonia. Au am- 
pahuang onsoi-onsoi hili au ikaa 
apasusa' ramuyun ra atu-atu baal, 
am au ampahuang parayu-rayus yak 
hili baal hino ikaa ahungga'. 10Sa- 
ngulun pono' ra luput nu daira Akaya 
tu ikaa auma' akaalap amalawo ra 
binsuat ku, nga pangubasan ri Karis- 
tus otopot siino rakon. 11Kulo ki' au 
mindahu kono hino? Puun ki' ra au 
ikaa masi' ramuyun? Ala akapandai 
ra au masi'! 

12Aun po maan ku raino parayu- 
rayus yak au anguma' hili “ulun 
sususubon ri Yasus” bokon rano 
kaando' pamarahuan am kuma- 
kaulu' ra inan nilo tohom am min- 
dahu ra ilo angkaraya' ohondo' 
ramon, BUlun kono hino ilo nga ulun 
sususubon ikaa otopot, ilo angibu- 
buak ra ulun am rumangku ra ulun 
sususubon ri Karistus. 14Ikaa ololob 


10:17 Yar. 9:24 11:3 Kas. 3:1-5, 13 11:9 Php. 4:15-18 


370 


ra ilo anguma' kono hino, nga Ibilis 
pono' hua am rumangku kono 
malaikat awantang nu Ala. !5Haling 
ra hino ikaa kalalaban ra kono amba- 
amba nu Ibilis rumangku ohondo' ra 
amba-amba anguma' ra kasiha' nu 
Ala. Popor no ilo pono' am akaalap 
“abala ampaat ra kawi' nu inuma' 
nilo. 


I Paulus aila' nga io sangulun 
sususubon otopot 


I6lhondo' po au amaruli' min- 
dahu. Pai' siino ampahuang ra au sa- 
sambungon. Io yak kono akau 
ampahuang ra kono hino baal ku, 

ahusuon mi yak au sasambungon 

itu anginsuat koborook. 17Sumunu' 
hitu au anabit ra panginsuatan ku 
hino, io yak sala' ka Tuhan nanusub 
rakon mindahu ra hino. Baal hitu 
kapio au ahayam ohondo' ra ulun sa- 
sambungon. 18Kapio asuang ulun 
ainsuatan ra baa-baal nu tana' hitu, 
am au pono' am ainsuatan. 19Akau a- 
nginsuat huang am tumaan huang ra 
tayar nu ulun sasambungon, nga pa- 
mahuangan mi aulu' pandai mi! 
20 Akau apahusu yak ra ulun anguli- 
pon ramuyun, karuo kono am 
amalikot angalap ra aun siino 
ramuyun am ilo asatu' ra aun intor 
ramuyun, karuo kono ilo ampahuang 
aulu' intor ramuyun am aatas anga- 
pis ra pingal mi. 21Auyu' au angangku 
nga akai ikaa aatas anguma' ra baa- 
baal hino. 

Io yak aun kaatasan nu ulun bokon 
angansu-ngansuk, au pono' am aatas 
po! (Au ahayam ohondo' ra ulun sa- 
sambungon.) 22Ulun Ibarani ki' ilo? 
Au pono' am ulun Ibarani po. Ulun 
Israil ki' ilo? Au pono' am ulun Israil 
po. Sua' ki' ilo ri Abaraham? Au 
pono' am sua' po ri Abaraham. 
23Amba-amba ki' ilo ri Karistus? 
Baa-baal natu kono yak au ulun sa- 

sambungon, 10 yak topot natu au nga 
amba otopot am apinso' haling rilo 
kaawi'! Au labing apinso' ambala', 
am labing asalok unsapin ra luang nu 
riil, am au labing asalok po umbalon 
am labing asalok ilaan suku' mamaar 
patoi. 

2AIndimo ruli' au no nilapos nu 
mamaayo nu ulun Yahudi am saumi 
paat hino au nilapos talu ngoopor am 
siam suang no. 25Intalu ruli' au 
nilapos nu ulun nu Ruum am aubas 
au po binobol ra batu. Intalu ruli' 
nalimanan ku nakaaya' nakalom ra 
kapal nu luab, am ihondo' au lampa- 
lampau ra luab ra buoi nu sansupot 
am songorou. 26 Asuang lakou ku ain- 
tupan ra kasusaan. Siino no siang 
angkaayo, siino no ulun antakou, 
siino no kasusaan haling ra ulun 
Yahudi am poyo ulun sala' Yahudi, 
am siino po kasusaan ra luang nu 
bandar am taning nu bandar, am 
kasusaan pono' siino po ra luab, am 
haling po ra ulun mindahu ra io sa- 
ngulun ulun mintopot, lai' am sala' 
halan. 2?Kawi' nu karaya' ku au 
alumpai am mamaar patoi. Asalok 
ikaa okokoolong, asalok ikaa akapa- 
ngakan, ikaa akapanginum, asalok 
alamian ra paat kaando' akan, am 
asimuan nga kaando' pakai am kaan- 
do' pahun intokon, 28Am bokon 
haling ra baal hino, tuki-tukir nu orou 
au alami' amahuang po ra baal nu 
kawi' nu ulun nangintopot. 2?Kono 
siino ulun alami' au pono' am 
akaaya' alami' po. Kono siino ulun 
aratu' ra sala' au bahu asansangan 
alaat huang. 

30Haling ra hino, kono au auma' a- 
nginsuat ra atu-atu, kapio au angin- 
suat ra baa-baal anilu ra kalamian 
ku. 31Ala, Ama' nu Tuhan Yasus 
akapandai ra au kapio ikaa am- 
bubuak. Inggalan no yak ansukon 
suku' ra buo-buoi no. 32Paat ku siino 


11:23 Inu. 16:23 11:24 Laup. 25:3 11:25 Inu. 16:22, 14:19 11:26 Inu. 9:35, 14:5 

ra Damsik, Gabunor pinihang nu 
Raja' Aritas nanusub ra kula-kula' 
a ka angimbuou ra kawi' nu 
totobon nu bandar hino ra ilo asiha' 
anakub rakon. 3310 yak haling ra 
saumi bakul au binuluhan suku' ra 
tana' ra saumi luang nu pinamahal ra 
bandar hino. Haling ra ralan hino au 
nalabus haling ra longon nu Gabunor 
hino. 


Papaintalangan am pinakito nu 
Ala ri Paulus 


12 1Kapio kaando' balos nu angin- 
suat. Io yak asiha' po hua au a- 
nginsuat ra baal pinakito nu Ala 
rakon ra saumi papaintalangan karuo 
kono am nakito ku. ZNakaulihan ku 
sangulun nangintopot oopor am apat 
upok nakasall li io pinasimpor ra 
intok nu Ala io hino Surga' asawat 
bonsot. (Ikaa akapandai au ka kapio 
ki" inan no kinakat pasimporo' karuo 
kono am pinakito yak rakon, Ala yak 
akapandal.) 3 4Rulion ku po kaingon- 
do" rahu hitu. Apandayan ku ulun 
hitu kinakat pasimporo' ra intokon 
sabiton ra Pirdaus. (Ikaa au akapan- 
dai ka kapio ki' inan no kinakat 
pasimporo' karuo kono am pinakito 
yak rakon, Ala yak akapandai.) Ra 
intok hino ulun hili nakaringoh ra 
baa-baal ikaa auma' asabit nu ulun 
am pinopol ra ikaa auma' sabiton nu 
ulun. SBaal nu ulun hino nga au 
asiha' anginsuat, sala' ka inan ku 
tohom. Intor ra baal nu inan ku 
tohom, baa-baal anilu ra kalamian 
ku, hino nga kasiha' ku anginsuat. 
6Kono nahi au anginsuat ra atu-atu, 
ikaa au mindahu ra rahu-rahu 
lalayau kaando' balos. Au mindahu 
yak ra rahu otopot. lo yak au ikaa a- 
nginsuat ra inan ku tohom. Hili ulun 
bokon ikaa ampahuang ra au labing 
aulu' haling ra aun nopongo nakito 
no ra aun inuma' ku karuo kono am 
aun naringoh no ra aun nirahu ku. 


11:32-33 Inu. 9:23-25 

7Hili au ikaa sumauk ra ulun 
kumakaulu' nga haling ra pinakito- 
pinakito rakon kalalaban hino, au 
tinaakan ra aruol ra inan ku asauk ra 
saumi tinanggoi nu Ibilis. Aruol hino 
asauk ra pinangumbal ra tayar ku hili 
au ikaa kumakaulu'. 8Intalu ruli' au 
no sambayang akitaak ra Tuhan hili 
aruol hino lowoon haling rakon. 910 
yak limbang nu Tuhan, “Masi' au 
riun kapio am asulob no nga hino ra 
tayar mu nga haling ra kalamian mu 
kuasa' ku labing okotoh.” 

Hino puun no au asiha' anginsuat 
ra kalamian ku, nga paat ku alami', 
haling ra kalamian ku hino nga, au 
akaliman ra i Karistus anindung 
rakon ra kotoh nu kuasa' no. 

l0Haling ra hino au anginsuat ra 
kalamian-kalamian ku hino. Am au 
pono" anginsuat po ra paat ku 
kukunuon, am akaliman ra kasusaan, 
am oloowon potoyo' am akaliman ra 
susa  aahat bonsol nga i Karistus hua. 
Nga paat ku alami', paat hino nga au 
okotoh. 


I Paulus angkaamo ra baal nu 
ulun Korintus 


1Kapio au ohondo' ra kinabaalo' 
nu ulun sasambungon. Io yak akau 
nga nanguma' rakon ra kono hino. 
Topot no akau nga halan angansu- 
ngansuk rakon. Nga hama' no pono' 
au kaando' tool pahilayan mi, pama- 
huangan ku ohondo' yak au ra “ulun 
sususubon”, bokon akakuasa' hiano. 
12Tatandu-tatandu' kalalaban am 
baa-baal kalalaban am kuasa-kuasa' 
maayo nopongo pinakito ku ramuyun 
ra huang tumaan, anatandu' ra au sa- 
ngulun ulun sinusub ri Karistus. 
13Aun ki' ikaa nauma' mai ramuyun, 
nakaluhut haling ra inuma' mai ra 
ulun nangintopot bokon? Ondo' 
ono' baal ikaa inuma' ku ramuyun 
10 hino 1kaa au napasusa' ramuyun ra 

akau anaak rakon ra usin. Au akiam- 
pun ramuyun ra nasalaan ku hino! 
14R aino hitu no kaintalu ku asiha' 
muoi ahaas ramuyun. Am ikaa au 
apasusa' ramuyun, nga sala' ka asiha' 
au ra aun tinohom mi io yak inan 
mino yak kasiha' ku. Nga sala' ka 
anak-anak ahuyum ra akan ra matuo 
no, 10 yak ulun matuo nga ahuyum ra 
akan ra tayar nu anak-anak no. 
I5Haling ra hino, au anginsuat ra 
huang aingkoos ra kawi' nu atu siino 
rakon ra tayar nu kaansayan mi, 
labing po ra inan ku tohom. Haling ra 
au indu-indul masi' ramuyun, auma' 
ki' akau ikaa kula' masi' rakon? 
16Akau po namalihua ra au ikaa 
apaa ramuyun. Io yak siino po 
ulun mindahu ra au hitu kuon nilo 
ahipandayo', ra au asatu' haling 
ramuyun nga au amparuung kuon 
nilo. 17Auma' ki'! Mimpuun ki' ra 
ulun sinusub ku ramuyun no au ahu- 
yum ra untung ku haling ramuyun. 
18Au nopongo nanusub ri Titus 
inuoi pangaas ramuyun, am au 
napaaya' ra ulun nangintopot bokon 
nirumangan rio. Siino ki' i Titus na- 
ngalap ra untung haling ramuyun? Io 
yak akai ruo angkaraya' saumi 
kasiha' nu huang am ohondo' 
kinabaalo'. 19Huang mi nahi am buoi 
nu hitili akai ahuyu-huyum ra 
pa apalan mai ra inan mal ra ting- 
uangon mi? Naulingo akau bonsoit! 
Ala akapandai ra kawi' nu nirahu 
mai hino ampaat ra kasiha' ri Karis- 
tus. Am kawi' nu inuma' mai io hino 
apaingkotoh ra tayar nu kaayahan nu 
intopot mi. 20Angkaamo au ra paat 
ku rahili muoi angaas ramuyun, ra au 
akakito ramuyun ikaa ohondo' ra 
kalansanan nu huang ku am akau 
nakakito rakon ikaa ohondo' ra 
kalansanan nu huang mi. Baa-baal 
natu naapo siino ambubuuk, 
sumolon, aruol huang, kumakaulu' ra 

inan tohom, angukunu', apakulalaat 
ra sangulun am sangulun, asawat 
huang am anguma' ra alaat ra ulun 
bokon. 21Alaa' au ra kono au matong 
Ala apakauyu' rakon ra tingkuangon 
mi am au antangi' nga asuang ra lolot 
mi nakasala' ra pahulu li, ikaa na- 
hungga' am ikaa inulou ra kawi' nu 
inuma' nilo apakauyu' am ahambai 
am kawi' nu baal ikaa onsol ilayan. 


Huhuangon-huhuangon pupus 
am tabi' 


1 3 IHitu nga kaintalu ku matong a- 

ngaas ramuyun. Siino rahu 
nasuratan ra Kitap, 

“Aun yak rahu apasala' 
siino no ruo 
karuo kono am talu ngaulun 
nakakito ra baal hino.” 

2Ulun nanguma' ra sala' ra orou 
nopongo li am kawi' po nu ulun 
bokan rano, nopongo noyo binalaan 
ku ra puu-puun nali ra paat nu kain- 
duo ku nangaas ramuyun. raino, 
kotongo' ku atawoi po ramuyun, 
ihondo' po au apamahuang ramuyun 
nga kono au matong po rahili, kaan- 
do' kasangulun po ra ulun hiano 
alabus haling ra ukum mintup rilo. 
3Hili akau auma' akaalap ra kawi' nu 
tatandu' kasihaan mi ra i Karistus 
topo-topot ahayam lumangus rakon. 
Kono atu-atu maan ri Karistus 
ramuyun ikaa io ahisilami' io apakito 
ra kuasa' no ra lolot mi. 4Kapio, paat 
no sinalip io nilumami' io yak raino 
io aayah nga haling ra kuasa' nu Ala. 
Akai pono' am alami' ra luang nu 
bayah mai sinumilulum ri Karistus, 
io yak paat mai siino ra tingkuangon 
mi, akai pono' okotoh rumangan 
ri Karistus nga kuasa' nu Ala. 

SOnsoi akau anampuus amahuang 
ra inan mi tohom siino ki' akau topo- 
topot aayah mimpuun ra intopot 
ri Karistus! Ikaa mulalas akau 

akaliman ra i Karistus siino ra bayah 
mi! Suai no baal no nu kono kapio 
akau ikaa kapio-pio angintopot. 
6Alansan au ramuyun akapandai ra 
akai nopongo nakinaman am asauk 
ra ulun sususubon. 
7Akai sambayang ra Ala hili io a- 
nginsuup ramuyun ikaa anguma' ra 
sala'. Sala' ka apakito ra akai hitu 
apandai am okotoh ra karaya' hitu, 10 
[o hili akau anguma' ra aun 
asihaan nu Ala, hama' no pono' 
akai ikaa akasauk ra karaya' hitu ra 
pahilayan nu ulun, ikaa kuan nu hino! 
8Nga akai ikaa akaalap anguma' ra 
atu-atu baal tumabuh ra katapatan, 
maya' akai yak ra aun otopot. 9A- 
nginsuat huang mai ra kono akai 
alami', am akau okotoh. Am sam- 
bayang po akai hili akau sumauk ra 
ulun siino katapatan. 
10Hino nga puun ku nanurat ra 
surat hitu ra paat ku atawoi po 
ramuyun. Haling ra hino, kono au 
matong rahili, ikaa no asiha' ku angu- 

ma' ra atu alaat ra tayar mi amakai 
ra kuasa' tinaakan nu Tuhan rakon. 
Kuasa' hino tinaakan ra apaingkotoh 
yak ramuyun, sala' ka apakalami'. 

lAm popor no, u pahaka- 
pahaka', onsoi akau hai-hait angin- 
suat, am lumikot sumauk ra ulun 
maya' ra panusuban nu Ala. Alapon 
mi kawi' nu pangubasan ku. Onsoi 
akau saumi huang am aayah ra luang 
nu pansiluluman. Ala puun nu asi' 
am pahahansayan hino baya-baya' a- 
marangan ramuyun. 

12Antatabi' ka ra sangulun am sa- 
ngulun ra huang anginsuat anatandu' 
ra akau saumi intopot am sangaka'. 
Kawi' nu ulun nangintopot ra Ala 
apasuku' ra tabi' nilo ramuyun. 

13Tuhan Yasus Karistus anaak ra 
barakat ramuyun, Ala masi' 
ramuyun, am Ro nu Ala amarangan 
ramuyun kaawi'. 

Intor ramon, 
Paulus 


Surat ri Paulus sumuku' ra ulun nangintopot 
amahun ra 


GALATIA 


Rahu papaintalangan 


Paat nu Aho Onsoi hino inimuunan balai' am inintopot nu ulun sala' 
Yahudi, kula-kula' ulun angkimuot, kono mangun ra sangulun nangintopot 
abubuh ra intopot maya' yak ki' ra Arat sinuratan ri Musa. I Paulus nambala' 
ra baal hino ikaa pono' insuhuton nga kapio natu saumi yak puun nu kaan- 
sayan ra kaayahan nu ulun nangintopot ri Yasus Karistus. Intor ra intopot 
hino pansiluluman nu ulun am Ala nanduli' nohonsoi. Io yak kula-kula' ulun 
nangintopot ra Galatia inatong ri Paulus, ilo ambuuk ri Paulus, ilo am- 
pahuang ulun anduli" sumilulum am ohonsoit ra Ala io hino maya' yak ra Arat 
sinuratan ri Musa. 

Am Galatia saumi nagiri pihangon nu Ruum ra Asia Borook hino. 

SURAT RI PAULUS SUMUKU' RA ULUN NANGINTOPOT 
AMAHUN RA GALATIA ambala' anginsuup ra ulun nopongo napalir nu 
pangubasan-pangubasan asala’ hiano, hili ilo anduli' olondon ra pangubasan 
otopot. Puu-puun i Paulus inindahu ra io kapio sabiton ra ulun sususubon ri 
Yasus Karistus. I Paulus kapio-pio inindahu nga io inipahan sumauk ra ulun 
sususubon intor ra Ala, sala' ka intor ra ulun. 

Maan ri Paulus puu-puun io hino apasuku' ra aho hitu ra ulun sala' 
Yahudi (1:2). Sumunu' tu i Paulus nambala' ra aun koson nu ulun nanduli' 
nohonsa1 ra Ala intor ra intopot yak (3-4). Ra luang nu bahian pangawian ra 
surat hitu (5-6), i Paulus nambala' ra asi" nu ulun nangintopot nga intor yak 
ra mintopot ri Karistus, am intor ra hino ulun hino anguma' ra kula-kula' 
maan nu ulun nangintopot. 


Puun nu Pangubasan 


Pangimuunan 1:1-10 

I Paulus kapio nasauk ra ulun sususubon 1:11-2:21 
Aho Onsoi intor ra baal nu asi' nu Ala 3:1-4:31 
Kalabusan am maan nu ulun nangintopot 5:1-6:10 
Rahu Pangawian 6:11-18 


1 13S5umuku' ra pahaka-pahaka' 
ulun nangintopot ra luput nu 
Galatia. Au i Paulus am kawi' nu 
pahaka' nangintopot baya-baya' 
rakon sambayang ra Ala Ama' taka 
am Tuhan Yasus Karistus anaak ra 
barakat am kaansayan ra tayar mi. 


Au nasauk ra ulun sususubon sala' 
ka kasiha' nu ulun karuo kono am 
sinusub nu ulun, 10 yak intor ri Yasus 
Karistus am Ala Ama' taka napan- 
duli' napakaayah ri Yasus intor ra 
patayan. #Lumondon ra kasihaan nu 
Ala Ama' taka, i Karistus nanaak ra 

GALATIA 1 


bayah no suku' pinatoi ra tayar nu 
sala-sala' taka, hili itaka alabus intor 
ra paat alaat hitu. 5Ala yak ansukon 
suku' ra buo-buoi no! Amin. 


Saumi yak Aho Onsoi 


6Au ololob ra baal nu pahaka- 
ahaka'! Akau inipahan nu Ala nga 
intor hua ra asi' ri Karistus,” io yak 
raino akau apasi tumalikur ra Ala am 
maya' ra “Aho Onsoi” bokon intor ra 
Aho Onsoi intor ra Ala. 7Topot natu 
kaando' “Aho Onso1”. Io yak siino 
kula-kula' ulun ambala' ramuyun ra 
“Aho Onsoi” ra baal ri Karistus no- 
ongo inungga' nilo suku' akau nau- 
ingo. 8Ulun ambala' ra “Aho Onsoi” 
bokon intor ra Aho Onsoi binalaan 
mai, hama' no ulun hino aukuman nu 
Ala. Onsoi ulun hino karuo kono am 
akai karuo kono am malaikat intor ra 
Surga'! 9Akai nopongo inindahu ra 
baal hitu ra pahulu li, am raino i- 
ngondo' po au mindahu. Ulun am- 
bala' ramuyun ra “Aho Onsoi” bokon 
intor ra Aho Onsoi naringoh mi intor 
ramon, hama' no ulun hino aukuman 
nu Ala. 
101ntor ra baal hitu siino ki' au 
alansan ra ansuk nu ulun? Ikaa! Au 
alansan yak ra pamalihuaan nu Ala. 
Siino ki' au apainsuat yak ra huang 
nu ulun hili ilo onsoi huang rakon? 
Kono au anguma' po ra baal hino, 
sala' no au amba ri Karistus. 


Aun koson ri Paulus nasauk ra 
Ulun Sususubon 


1Raino au ambala' ramuyun, u 
pahaka-pahaka', Aho Onsoi balain 
ku hitu sala' ka intor ra ulun. 12Aho 
naalap ku hitu sala' ka intor ra ulun, 
am kaando' kasangulun po nangubas 
rakon. I Yasus Karistus yak napain- 

talang ra atungon nu Aho Onsoi hino 
rakon. 

13Akau nopongo nakaringoh aun 
koson nu kaayahan ku ra pahulu li ra 
paat ku apinso' maya' ra ugama nu 
ulun Yahudi. Akau nakapandat aun 
koson nu kalaatan inuma' ku ra ulun 
nangintopot ra Ala, am au lumikot 
amatoi rilo. 14Paat ku inaya' ra 
ugama nu ulun Yahudi, labing kono 
nu maan ku intor ra ranga-rangan 
pohondo' ku. Au asiha' am apinso' 
maya' ra arat-arat nu aki' mai rali. 

15]o yak intor ra honsoi nu huang 
nu Ala, 10 namili' rakon ra au ikaa po 
inanak am nahipah rakon asauk ra 
angkaraya' rio. 16Ala napaintalang ra 
Anak no rakon hili Aho Onsoi intor 
ra baal nu Anak no au akaalap am- 
bala' ra tayar nu ulun sala' Yahudi. 
Paat nu hili kaando' kasangulun po 
nangubas rakon. 17Au pono' ikaa 
inuo1 ra ulun siino ra bandar 
Yarusalim namahulu intor rakon 
nasauk ra ulun sususubon. Io yak au 
inuoi ra pihangan nu ulun Arap, intor 
ra hino nga au nanduli' inuoi ra ban- 
dar Damsik. 18Talu upok lolot no, au 
inuoi ra Yarusalim apakaulih rakon 
ri Piturus. Am au inurong rio oopor 
am limo orou buoi no. !9Au ikaa 
nakatiwol ra ulun sususubon bokon 
rano, i Yakup yak” pahaka' nu Tuhan 
hino natiwol ku. 20Kawi' nu sinuratan 
ku hitu otopot yak. Ala apandai ra au 
ikaa ambuak. 

21Libos nu hino hili au inuoi ra 
kula-kula' intokon ra daira Siria am 
Kilikia. 22Paat nu hili pono' am ulun 
nangintopot siino ra daira Yudia ikaa 
po ilo nakakaulih rakon. 23llo akari- 
ngoh yak ra rahu nu ulun, “Ulun ra 
pahulu li angila' am amatoi ramon, 
am raino io ambala' ra Aho in- 


41:6 nga intor hua ra asi' ri Karistus: Luang nu buku nakalair, nga asi' no 
51:19 ulun sususubon bokon rano ri Yakup yak: Karuo kono am; ulun sususubon bokon au 


nakatiwol ra sangulun bokon io hino i Yakup. 


1:13 Inu. 8:3, 22:4-5, 26:9-11 1:14 Inu. 22:3 1:15-16 Inu. 9:3-6, 22:6-10, 26:13-18 1:18 Inu. 


9:26-30 

topoton mai kasiha' no amalawo ra 
pahulu li.” 24Am raino ilo angansu- 
ngansuk ra Ala nga intor ra kaayahan 
ku. 


I Paulus am ulun sususubon 
bokon rano 


2 1Qopor am apat upok lolot no, 
panduli' po au ra bandar 
Yarusalim nambaya' ri Barnabas, 
am nangibit po ri Titus. 2Au nanduli' 
ra bandar Yarusalim nga Ala 
napakito rakon ra au anduli' yak ra 
hino. Am ra luang nu pantitiwalan 
nilondon mai ra kawi' nu ulun 
amimihang ra intok hino, au napain- 
talang ra atungon nu Aho Onsoi no- 
pongo binalaan ku ra kawi' nu ulun 
sala' Yahudi. Nga au aangas ra 
inuma' ku ra pahulu li, karuo kono 
am maan ku raino tu naapo kaando' 
balos. 

3] Titus, namarangan rakon, io 
hino sangulun bansa' nu Yunani, io 
yak io ikaa nilikatan maya' ra arat- 
arat nu sunat, 4hama' no pono' siino 
kula-kula' ulun anusub ra baal hino. 
Ilo hino muoi saang ra siung taka am 
ahirumangku ra ilo pahaka' taka am 
asiha' anunat ri Titus. Ilo sumaang 
am ikaa apandayan, nga ilo asiha' a- 
ngaulih ra aun koson taka nalabus 
intor ra ukum hino nga itaka saumi ra 
luang ri Karistus Yasus. Ilo asiha' 
apanduli' ritaka ra kinabaalo' puu- 
puun asauk ra amba nu ukum nu 
ugama nu ulun Yahudi, Sio yak akai 
ikaa asiha' lumuhut koborook pono', 
nga akai asiha' omolondon ra Aho 
Onsoi hino otopot baa ra tayar mi. 

6Intor ra hino, kaando' baa-baal 
bahuon kitaakon nu ulun amimihang 
hiano intor rakon tayar ku kaando' 
ungga' nu ulun amimihang am ulun 
ikaa amihang, nga Ala ikaa ahilong ra 
kinabaalo' nu ulun. 7Topot no, ulun 

akakuasa' amihang hiano angangku 
ra Ala hino nanusub rakon muoi am- 
bala' ra ulun sala' Yahudi ra Aho 
Onsoi hino, ohondo' ra io nanusub 
ri Piturus muoi ambala' ra ulun 
Yahudi ra Aho Onsoi hino, 8Nga Ala 
nanaak ri Piturus ra kapandayan am- 
bala' am napasauk rio ra ulun 
sususubon ra tayar nu ulun Yahudi, 
am io nanaak po rakon ra kapan- 
dayan ambala' am napasauk rakon ra 
ulun sususubon ra tayar nu ulun sala' 
Yahudi. I Yakup, i Piturus am 
Yahaya, nasauk ra amimihang ra 
ulun nangintopot, angangku ra Ala 
nanaak rakon ra tayar yak nu karaya' 
hitu. Ilo tinumabi' rakon am i Bar- 
nabas asauk ra tatandu' pan- 
siluluman. Hili ilo am akai 
namalihua ra akai muoi ambala' ra 
bansa-bansa' nu ulun sala' Yahudi. 

10Saumi hili kinitaak nilo io hino 
ampahuang am anaak ra ulun kaan- 
do' ra atu-atu ra intok nilo. Am au a- 
nginalal huang anguma"” ra baal 

itu. 


I Paulus nambala' ri Piturus ra 
Antiokia 


11Pakasuku' i Piturus ra Antiokia, 
au nambala' rio kapio-pio, nga 
inuma' nano nasala'. 12Puu-puun 10 
anturung am angakan rumangan ra 
ulun sala' Yahudi. Io yak pakasuku' 
ulun sinusub ri Yakup no, io inin- 
tawoi ra pahaka-pahaka' ulun sala' 
Yahudi am suku' io aangas angakan 
rumangan rilo, nga io alaa' ra ulun 
asiha' ra kawi' nu ulun sunaton yak. 
13Pahaka-pahaka' ulun Yahudi 
bokon rano pono' am inaya' yak ra 
baal ri Piturus alalaa' hino, suku' 
1 Barnabas pono' am inaya' yak ra 
baal nilo hino, 14Paat ku nakakito ra 
baal nilo hino ikaa ampaat ra 
katapatan nu Aho @nsoi hitu, au in- 


C2:10 au anginsuat huang anguma': kapio-pio io nanguma' 


2:1 Inu. 11:30, 15:2 2:6 Laup.10:17 

indahu ri Piturus ra tingkuangon nu 
“ulun inatong ra intok hino, “Oko sa- 
ngulun Yahudi am bayah mu raino 
kono ulun sala' Yahudi, kulo raino 
pahaka' amalikot ra ulun sala' 
Yahudi maya' ra bayah nu ulun 
Yahudi?” 


Ulun Yahudi am ulun sala' 
Yahudi akaalap ra bayah nga 
mintopot ri Karistus 


ISA kai hitu kapio anak nu ulun 
Yahudi am sala' ka “ulun nakasala”” 
kono “ulun sala' Yahudi”. 16Hama' 
no pono" kono hino nga apandayan 
mai ulun anduli' ohonsoi ra Ala nga 
intor hua ra intopot nilo ri Yasus 
Karistus, sala' ka intor ra anguma' 
yak ra Arat sinuratan ri Musa. Akai 
pono am mintopot po ri Yasus 
Karistus, hili akai anduli' ohonsoi ra 
Ala maya' ra intopot hino, sala' ka 
intor ra akai ambala' ra Arat 
sinuratan ri Musa. Nga kono angu- 
ma' yak ra Arat sinuratan ri Musa, 
kaando' kasangulun anduli' ohonsoi 
ra Ala. 17 Akai lumikot anduli' ohon- 
soi ra Ala lumangus ra bayah 
sumaumi ri Karistus. Io yak paat mai 
anguma' ra baal hino, akai pono' am 

“anguma' po ra sala”” ohondo' ra 
ulun sala' Yahudi, aun koson nu hitu 
intor ri Karistus ki' itaka anguma' ra 
sala'? Ikaa! 18Kono au apanduli' ra 
Arat sinuratan ri Musa nopongo 
iniru' ku, atungon no au sangulun 
akasala' maya' ra Arat sinuratan 
ri Musa. 9o yak au nopongo inatoi 
ra tingkuangon nu Arat sinuratan ri 
Musa pinatoi nu arat hino. Hili au 
aayah ra tayar nu Ala. Au pinaaya' 
salipo' ri Karistus. 

20R aino sala' ka au amihang ra 
bayah ku, io yak i Karistus amihang 
ra bayah ku. Bayah siino rakon tu 
raino io hino bayah ra luang nu in- 
topot ra tayar nu Anak nu Ala nopo- 
ngo nakaasi' rakon am inatoi ra tayar 
ku. ?Hkaa angila-langka' au ra asi' nu 
Ala. Kono pansiluluman nu ulun am 
Ala nanduli' nohonsoi nga maya' ra 
Arat sinuratan ri Musa, atungon nu 
hino kaando' no balos nu pinatayan 
ri Karistus! 


Arat sinuratan ri Musa Karuo 
kono am angintopot ri Karistus 


3 IPahaka-pahaka' akau ulun nu 
Galatia tu! Akau kapio sasambu- 
ngon! Andai aun ki' karahu ininsuhut 





“Au pinaaya’ salipo' ri Karistus” 


2:16 Nan. 143:2, Rm 3:20,22 

mi? Pinatayan ri Karistus ra salip no- 
pongo binalaan ku katalango' 
ramuyun! 2Onsoi akau mindaha 
rakon ra saumi baal hitu. Nakaalap 
ki" akau ra Ro nu Ala nga akau angu- 
ma' ra Arat sinuratan ri Musa, karuo 
kono am akau angkinongoh ra Aho 
Onsoi intor ra Ala am angintopot ri 
Karistus? 3Kapio akau a sasam- 
bungon! Akau angimuun ra bayah 
bahuon intor ra Ro nu Ala, kulo ki' 
raino akau ahuyum ra katapatan 
maya' ra kotoh mi tohom? #Kaando' 
ki' balos nu aun nalimanan mi hino 
raino? Ra huang ku siino balos no! 
SAla nanaak ra Ro no ramuyun am 
nanguma' ra tatandu-tatandu' 
kalalaban ra lolot mi. Ala anguma' ra 
hino nga puun ki' ra akau anguma' ra 
Arat sinuratan ri Musa karuo kono 
am akau angkinongoh ra Aho Onsoi 
hino am angintopot ri Karistus? 
6Baal hitu ohondo' ra nasuratan ra 
Kitap ra baal ri Abaraham, kono hitu 
rahu no, 

“I Abaraham mintopot ra Ala, 
nga intor ra pangintapatan no 
hino 

10 inangku nu Ala asauk ra 
ulun apainsuat ra huang no.” 

7Intor ra hino onsoi akau lumiman 
nga ulun kapio-pio sua' ri Abaraham 
io hino ulun nangintopot ra Ala. 
8Kitap hitu pahulu puu-puun 
nakapandai nga Ala anduli' ohonsoi 
am ansilulum ra kawi' nu ulun sala' 
bansa' Yahudi, kono ulun hiano a- 
ngintopot ra Ala. Aho Onsoi hitu 
puu-puun binalaan pahulu ri 
Abaraham ra luang nu randi' nu Ala 
kono hitu rahu no, “Intor riun, Ala 
anaak ra barakat ra kawi' nu bansa' 
ra luput nu tana' hitu.” 

9] Abaraham binarakatan, nga in- 
topot no. Kono po hino nu kawi' nu 
ulun nangintopot barakatin ohondo' 
ri Abaraham. 10Kawi' nu ulun alan- 
san ra ilo anduli' ohonsoi ra Ala lu- 
mangus ra Arat sinuratan ri Musa, 
kawi' nu bayah nilo ikaa mulalas 
awahon nu Ala. Nga siino nasuratan 
ra Kitap, 

“Ulun ikaa abubuh huang 
anguma' ra kawi' nu 
Arat sinuratan ri Musa 
nasuratan ra Kitap, 
awahon nu Ala!” 

IKaando' kasangulun anduli' 
ohonsoi ra Ala intor ra io anguma' ra 
Arat sinuratan ri Musa. Nga siino 
rahu nasuratan ra Kitap, 

“Ulun yak nga angintopot 
ra Ala 
suku' ra Ala apanduli" opohon- 
soi ra pansiluluman no 
ra ulun, 
ulun hino nga auma' aayah! nd 
12 Arat sinuratan ri Musa sala' ka 
pinaimpuun intor ra intopot. Topot 
no siino rahu nasuratan ra Kitap, 
“Ulun kapio-pio yak anguma"' 
ra kawi' nu 
Arat sinuratan ri Musa 
io akaalap ra bayah nga arat 
hino.” 

13]o yak i Karistus namalabus 
ritaka ra awah nu Arat sinuratan ri 
Musa. Io nanguma' ra hino ra io 
napahusu ra inan no naawahan nga 
balir taka. Nga siino rahu nasuratan 
ra Kitap, 

“Naawahan ulun inatoi 
pinapakan ra taun tinurakan.” 

14] Karistus nanguma' ra baal 
hino hili barakat nirandi' nu Ala hino 
ri Abaraham taakin poyo ra kawi' nu 


43:11 angintopot ra Ala suku' ra Ala apanduli' opohonsoi, ...auma' aayah:Karuo kono am, 
pansiluluman no ra Ala nanduli' nohonsoi, auma' aayah nga nangintopot. 


3:6 Kas. 15:6, Rm. 4:3 3:7 Rm. 4:16 3:8 Kas. 12:3 3:10 Laup. 27:26 3:11 Hab. 2:4 3:12 Im. 18:5 


3:13 Laup. 21:23 

ulun sala' Yahudi. Intor ra hino itaka 
pono' ulun nangintopot ra Ala, 
akaalap ra Ro nirandi' nu Ala hino. 


Arat sinuratan ri Musa karuo 
kono am randi' nu Ala 


15Pahaka-pahaka'! Au mindahu 
ra saumi paniluan intor ra apandayan 
taka tuki-tukir nu orou. Kono ulun a- 
nguma' ra saumi parandian am 

arandian hino nopongo pinutusan, 
intor ra hino kaando' kasangulun po 
akaalap ikaa apasauk ra parandian 
hino, karuo kono am amaruang ra 

arandian hino. I6Randi' nu Ala 
inuma' no ra tayar ri Abaraham am 
sangulun sua' no. Kaando' rahu 
nasuratan ra Kitap, “Am tayar nu 
anak-anak sua' mu,” atungon no 
asuang ulun. Rahu nasuratan ra 
Kitap 10 hino, “Am tayar nu sangulun 
sua' mu,” atungon no sangulun, i0 
hino i Karistus. 

Arat sinuratan ri Musa tinaakan 
ra apat ngaatus am talu ngoopor 
ngaupok ra libos nu randi' nu Ala 
pinutusan no ri Abaraham. Intor ra 
hino Arat sinuratan ri Musa ikaa 
akaalap ra ikaa apasauk ra randi' nu 
Ala nopongo naputusan no 
ri Abaraham. 18Nga taak nirandi' nu 
Ala hino intor ra Arat sinuratan 
ri Musa, intor ra hino taak hino sala' 
ka taak nirandi' li. lo yak Ala nopo- 
ngo nanguma' ra randi' hino, nga Ala 
nanaak ra randi' hino ri Abaraham. 
Hili Ala nanaak ra taak hino rio. 

19Kono po hino, kulo ki' taaki' ra 
Arat sinuratan ri Musa hino? 
Pamalimbang no io hino Arat hino 
pinamaruang ra apaintalang ra 

alaatan nu ulun. Arat sinuratan 
ri Musa hino insuhuton intob yak ra 
paat nu sangulun sua' ri Abaraham 
sumuku', sinabit ra randi' nu Ala 
tinaakan no ri Abaraham. Arat 

sinuratan ri Musa hino binalaan nu 
malaikat ra ulun nu tana' tu luma- 
ngus ra sangulun ulun. Kono po 
hino ikaa mulalas kono siino ruo 
ngaulun akaayamon, hili ilo ahuyum 
ra sangulun angkaunan rilo. Io yak 


. Ala ikaa anguma' ra kono hino nga io 


yak hua anguma'.” 
Tool nu Arat sinuratan ri Musa 


21Siino ki' Arat sinuratan ri Musa 
hino ikaa ampaat ra randi' nu Ala? 
Ikaa! Nga kono Arat sinuratan 
ri Musa tinaakan apakaayah ra ulun, 


am ulun pono' anduli' ohonsoi ra Ala 


maya' ra ukum hitu. 221o yak siino 
rahu nasuratan ra Kitap nga kawi' nu 
ulun pinihang nu sala'. Intor ra hino, 
taak nirandi' hino mimpuun ra in- 
topot ri Yasus Karistus tinaakan ra 
ulun nangintopot. 23Paat no ikaa po 
sinumuku' ra angintopot ri Karistus, 
itaka hinipus kapio nu Arat sinuratan 
ri Musa, itaka ohondo' ra inunsapan 
ra riil suku' intopot hino pinain- 
talang. 24Intor ra hino, Arat sinuratan 
ri Musa asauk ra ahahalung ritaka 
suku' ra inatangan ri Karistus ra io a- 
nguma' ritaka anduli' ohonsoi ra Ala 
nga intopot taka ri Karistus. 
2SRaino, paat no nopongo 
sinumuku' hili ulun akaalap min- 
topot ri Karistus, ikaa no itaka pi- 
hangon nu Arat sinuratan ri Musa. 
26Nga akau inintopot ri Yasus Karis- 
tus, hili akau sumilulum ri Karistus. 
Am intor ra hino akau asauk ra anak- 
anak nu Ala. 2?7Am kawi' mi nopongo 
nirorob ra inggalan ri Karistus, intor 
ra hino akau ohondo' ra kinabaalo- 
kinabaalo' ri Karistus ra bayah mi 
tohom. 28Ra luang nu baal hitu kaan- 
do' no ungga' no ra ulun Yahudi am 
ulun sala' Yahudi, ulun amba am 
sala' amba, ulun ungkuyon am ruan- 
du". Kawi' nu pahaka' saumi yak nga 


23:20 io yak hua anguma': Karuo kono am, Ala yak saumi asawat kuasa’. 


3:16 Kas. 12:7 3:17 Nah. 12:40 3:18 Rm. 4:14 

akau sinumilulum ri Karistus Yasus 
hua. 2?Kono akau tohom ri Karistus, 
hili akau kapio sua' ri Abaraham. 
Am akau auma' akaalap ra aun 
nirandi' nu Ala. 
4 1-2Au asiha' ambala' ra baal hitu. 

Sangulun anguwaris paat no anak- 
anak, ulun bokon amihang ra bayah 
am kawi' nu kasihaan no suku' ra io 
ambulok maya' ra umur nilondon nu 
ama' no. Io pinohondo' ra sangulun 
amba, hama' no pono' io katangan ra 
kawi' nu sasawot hino. 3Kaitaka po 
hino ra pahulu li, ra paat taka ikaa po 
nakapandai ra itaka inulipon nu 
kuasa' amihang ra tana' hitu. 41o yak 
kasuku' paat no, Ala nanusub ra 
Anak no ra tana' tu. Anak hino in- 
anak nu sangulun ruandu' am naayah 
'hili pinihang nu Arat sinuratan 
ri Musa. SIntor ra hino io amalabus 
ra kawi' nu ulun pinihang nu Arat 
sinuratan ri Musa, hili itaka asauk ra 
anak-anak nu Ala. 

6Nga akau io hino! anak-anak nu 
Ala, hili Ala nanusub ra Ro nu Anak 
no ra huang taka, io hino Ro ahipah, 
“Ama', U Ama' ku.” 7Intor ra hino, 
raino sala' ka akau amba, io yak raino 
akau anak. Am raino akau anak nu 
Ala, am Ala hino anaak ramuyun ra 
kawi' nu nilair no ra tayar nu anak- 
anak no. 


I Paulus angkaamo ra ulun nu 
Galatia 


$Ra pahulu li akau ikaa akakaulih 
ra Ala, hino puun no akau nasauk ra 
amba intor ra kuasa-kuasa' pama- 
huangan mi ra ala ra kuon mi, io yak 
sala' ka kapio hino Ala. 9o yak raino 
akau akakaulih ra Ala, karuo kono 
rahu sotopot no Ala akakaulih 
ramuyun. Kono hino, kulo ki' akau 
panduli' po ra kuasa' nu tana' hitu, 

alami' am kaando' atu-atu? Kulo ki' 
akau asiha' uliponon nu ro hino? 
10Akau nomoloadon ra orou, bulan 
paat-paat am upok ra pahirawan mi. 
1lAu angkaamo, naapo kaando' 
balos nu kawi' nu binalaan ku 
ramuyun. 

12Y pahaka-pahaka'! Au akitaak 
ramuyun kapio-pio onso1 akau 
humondo' rakon. Nga au pono' am 
nopongo hinumondo' ramuyun. 
Kaando' atu-atu alaat inuma' mi 
rakon. 13Ahuang mi po ki' aun puun 
ku inuoi nambala' ramuyun ra Aho 
Onsoi puu-puun li. Puun no io hino 
au narualan. 14Paat nu hili akau ikaa 
angulalaat rakon karuo kono am ikaa 
angimbali rakon, hama' no pono' 
aruol ku mangun ra panginaman 
aahat ra tayar mi. Akau angintopot 
yak rakon ohondo' ra akau anginto- 
pot ra malaikat nu Ala karuo kono 
am angintopot ri Yasus Karistus. 
1I5Paat nu hili akau siino kaansayan. 
lo yak raino, aun ki' kaansayan 
muyun li? Apandayan ku ra paat nu 
hili akau aatas angukul ra mato mi 
am anaak rakon, nu kono noyo baal 
hino auma' maan. 

16Siino ki' akau ampahuang raino 
au sumauk ra pantabuh mi, nga rahu 
ku hino ramuyun otopot? 17Ulun- 
ulun bokon okotoh amunaau 
ramuyun, io yak langus nu huang nilo 
no alaat. Ilo asiha' angulalaat yak ra 
pansiluluman taka, hili akau maya' 
rilo ra anginsuat. 18Kapio solor onsoi 
ra okotoh amunaau nu baal hino 
onsoi yak nu kono hai-hait anguma' 
ra hino sala' ka paat ku yak ruma- 
ngan ramuyun. 

19 anak-anak asian ku! Raino au 
aila' po nga akau hua. Au aila' ohon- 
do' ra sangulun ruandu' ahanak. Au 
parambu-rambus aila', nu kono 
kinabaalo' ri Karistus kaapo okolon- 


J4:6 Nga akau io hino: Karuo kono am, Anilu ra akau io hino 


3:29 Rm. 4:13 4:5-7 Rm. 8:15-17 

don ra bayah mi! 20Au lumangu 
kapio siino ra lolot mi raino, hili au 
akaalap ahayam ramuyun ra rahu 
bokon, nga ikaa no au apandai ra aun 
maan ku ramuyun! 


I Hagar am i Sara asauk ra 
paniluan 


21Kawi' nu pahaka' asiha' piha- 
ngon nu Arat sinuratan ri Musa, ki- 
nongohon mi rahu ku! Au asiha' 
ambala' ramuyun ra Arat sinuratan 
ri Musa. 22Siino nasuratan ra Kitap 
hino ra i Abaraham siino ruo anak. 
Nanganak ra anak saumi no io hino 
anak nu sangulun amba, am nanga- 
nak ra anak saumi no i0 hino anak nu 
sangulun sala' amba. 33 Anak nu 
ruandu' nasauk ra amba hino inanak 
nga maya' yak ra kasiha' nu ulun. lo 
yak anak inanak nu sangulun ruandu' 
sala' amba, io hino anak nirandi' nu 
Ala. 24Hitu asauk ra pangumangan. 
Ruo ngaulun ruandu' hiatu io hino 
angumangan ra ruo randi'. Sangu- 
un no intor ra randi' tinaakan ra 
Ruau Sinai. Hino nga 1 Hagar am 
kawi' nu anak inanak no asauk ra 
amba. 25I Hagar io hino umang nu 
Ruau Sinai, ra pihangan nu Arap. 
Am anatandu' ra bandar Yarusalim 
am kawi' nu ulun amahun ra hino nga 
raino nasauk ra amba. 2610 yak 
Yarusalim intor ra Surga' io hino 
Yarusalim sala' amba, am io nga ina' 
taka. 27Nga siino nasuratan ra Kitap, 
“Asatu' oko u ruandu' kular, 
ikaa ihondo' pahanak! 
Onsoi oko sumingkar angin- 
suat am ampaluap 
u oko ruandu' ikaa ihondo" 
karuali' ra ahanak! 
Nga ruandu" iniruan nu andu’ 
no auma’ ahanak ra anak 
asuang 

intor ra ruandu ' baya-baya’ ra 
andu' no.” 
28Pahaka-pahaka'! Kawi' mi io 
hino anak nu Ala am inanak nga 
randi' hua nu Ala kawi' mi ohondo' 
ri Isak. 29Paat nu hili anak inanak 
maya' ra kasiha' nu ulun, nangulalaat 
ra anak inanak maya' ra kasiha' nu 
Ro nu Ala. Kono po hino raino. 3010 
yak aun ki' nasuratan ra Kitap? Siino 
nasuratan kono hitu rahu no, 
“ “Pookowon mu ruandu' amba 
hino am ondo’ anak no, 
nga anak nu ruandu' amba 
hino ikaa asauk ra anguaris 
rumangan ra anak nu ruandu' 
sala' amba hino.” 
31]ntor ra hino, u pahaka' mi, itaka 
hitu sala' ka anak nu ruandu' amba 
hino. Itaka hitu io hino anak nu ruan- 
du' sala' amba. 


Lumondon ka ra akau nalabus 


1taka raino nalabus, nga i Karis- 
5 tus nopongo namalabus ritaka 
intor ra Arat sinuratan ri Musa! Intor 
ra hino onsoi akau ulun nalabus 
lumondon ra kalabusan mi, am ikaa 
apahusu' ra inan mi ra maan ra 
amba. 

2Kinongohon mi! Au hitu, 
i Paulus, mindahu ramuyun, kono 
akau asiha' sunaton, atungon nu hino 
kaando' no tool ri Karistus ra tayar 
mi. 3Ihondo' po au apamahuang ra 
ulun asiha' sunaton, onsoi ulun hino 
maya' ra kawi' nu Arat sinuratan 
ri Musa! #Kono akau lumikot andulli' 
ohonsoi ra Ala ra maya' ra kawi' nu 
Arat sinuratan ri Musa ra pamahua- 
ngan mi, atungon nu hino akau nopo- 
ngo sinumuai ri Karistus. Intor ra 
hino bayah mi atawoi intor ra asi' nu 
Ala. 5To yak tayar mai, akai alansan 


84:25 Hagar...umang nu: Luang nu buku nakalair, Sinai io hino ruau ra pihangan nu Arap nga 


nangumangan. 


4:22 Kas. 16:15, 21:2 4:27 Yas. 54:1 4:29 Kas. 21:9 4:30 Kas. 21:10 

Ala apasauk ramon anduli' ohonsoi 
rio lumangus ra kuasa' ra Ro nu Ala 
am intor ra intopot mai ri Karistus. 
Hitu nga kinanaan mai. 6Kono itaka 
sumilulum ri Karistus Yasus, 
sunaton ki' karuo kono am ikaa 
sunaton kaando' no rahuon ra hino. 
Aulu' tu io hino mintopot ri Karis- 
tus, am baal hino akito ra itaka masi' 
ra ulun bokon. 

TRa pahulu li akau okotoh! Kulo 
ki' akau raino ikaa olondon ra 
kasihaan nu Ala? Aun ki' kaulun 
namunaau ramuyun? 3Ulun yak nga 
nanguma' ra hino, sala' ka Ala 
nahipah ramuyun no! 9Siino rahu sin- 
dir nu ulun, “Tapung sapundu' 
kumambang ra ubat apakambang 
hama' no pono' akuling.” 

10Hama' no pono' kono hino au a- 
ngintopot ra akau ikaa maya' ra rahu- 
rahu nu ulun bokon, nga itaka 
sinumimpung ri Karistus. Am au a- 
ngintopot aun yak angulingo ra huang 
mi, ikaa mulalas io aukuman nu Ala. 

11Am kono au, u pahaka-pahaka', 
kono au ambala' ra arat nu sunat 
hino aulu', kulo ki' ulun bokon asisi- 
ngon rakon? Kono au kapio ambala' 
ra baal hino, kulo ki' pambalaan ku 
ra baal nu salip ri Karistus apasusa' 
ra huang nu ulun. 12Labing honsoi no 
ulun angulalaat ra huang mi makou 
yak intor ra lolot nu ulun mintopot! 

131o yak akau, u pahaka-pahaka', 
akau nopongo inipahan hili akau 
asauk ra ulun nalabus intor ra Arat 
sinuratan ri Musa. Io yak pai' akau 
panguma' ra kalabusan mi hino 
para yurrayug anguma' ra aun Na 

asihaan mi. Topot no, onsoi akau 
ahahasi' am ahihinsuup. 14Nga kawi' 
nu Arat sinuratan ri Musa napum- 
pung nu rahu kono hitu, “Onso1 oko 
masi' ra kawi' nu ulun ohondo' ra 
oko masi' ra inan mu tohom.” 1510 
yak kono akau humondo' ra baal nu 
kium, angkatup ra saumi am saumi, 

onsoi huangon mi talaaho', kono 
ikaa, kawi' mi pono' am matoi yak. 


Kasiha' nu Ro nu Ala am 
kasiha' nu ulun. 


16Atungon nu rahu ku 1o hino, 
hama' no Ro nu Ala amihang ra 
bayah mi am ikaa akau maya' ra 
kasiha' nu huang nu ulun. I?Nga 
kasiha' nu ulun ahansang ra kasiha' 
nu Ro nu Ala, am kasiha' nu Ro nu 
Ala ahansang ra kasiha' nu ulun. 
Karuo-ruo no hai-hait antabuh, suku' 
akau ikaa akaalap anguma' ra 
kasiha' mi. 181o yak kono Ro nu Ala 
amihang ra bayah mi, akau ikaa pi- 
hangon nu panusuban nu Arat 
sinuratan ri Musa. 

19Kasiha' nu huang nu ulun akito 
ra kawi' nu inuma' ikaa onsoi ilayan 
io hino asumbang am ahambai, 
20sumamba ra ala binabaal am 
sasampui, antatabuh, ambubuuk, 
ahiahu, aluoi pambuuk am 
kumakaulu', ansusuai am sumalili', 
21am poyo sumolon, ahahauk ra paat 
nu irau am boko-bokon po. Kawi' nu 
hiano au omopol ramuyun raino 
ohondo' ra au nomopol ramuyun ra 
pahulu li, nga ulun anguma' ra kawi' 
nu baal hino ikaa asauk ra ulun pi- 
hangon nu Ala. 

22Topot natu, kono ulun pihangon 
nu Ro nu Ala, balos no io hino, ilo 
ahahasi', ilo asangkah huang, ilo 
okotohom ra huang abubuh, ilo ataan 
huang am siino kaansayan, ilo onsoi 
yak ra ulun bokon, ilo abaya-baya', 
23110 rumaliwi' huang, am ikaa maya' 
ra kasiha' nu huang. Kawi' nu baal 
hiano kaando' pinopol nu Arat 
sinuratan ri Musa. 24Kawi' nu ulun 
nopongo sinumauk ra tohom 
ri Karistus Yasus, ulun hiano ikaa 
noyo pinihang nu kinabaalo' nu ulun 
am kawi' nu kasiha' am kalaayan nu 
huang no. 2SRo nu Ala nopongo 
nanaak ritaka ra bayah bahuon intor 





5:9 1Kor. 5:6 5:14 Im. 19:18 5:17 Rm. 7:15-23 

ra hino io po nga amihang ra bayah 
taka. 26Pai' taka asawat huang, am 
hai-hait apakaruol ra huang, am poyo 
sumolon huang ra sangulun am sa- 
ngulun. 


Hai-hait ahihinsuup 


IU pahaka-pahaka'! Kono "alen 
6 lun nakito mi nanguma' ra sala', 
onso1 akau aayah maya' ra Ro nu 
Ala, angibit ra ulun hino anduli' ra 
ralan otopot. Io yak onsoi akau angu- 
ma' ra hino ra huang rumaliwi', am 
angimbuou po ra inan mi tohom hili 
akau pono' am ikaa alami' ra pangi- 
naman. 2Onsol akau hai-hait ahihin- 
suup ra susa' nu ulun bokon, nga 
intor ra akau anguma' kono hino 
akau maya"”” ra panusuban ri Karis- 
tus. 3Kono sangulun ampahuang ra io 
aulu' intor ra ulun bokon, topot no 
ikaa halan. Ulun hino ambuak ra 
inan no tohom. 4Tuki-tukir nu ulun 
onsoi ahilong ra kinabaalo' no 
tohom, onsoi ki' maan no karuo kono 
am alaat. Kono onsoi, io auma' a- 
nginsuat ra baal hino. Io yak ikaa 

akuan opohondo' ra inuma' nu ulun 
Dikon SNga tuki-tukir nu ulun 
sihahama' anguma' ra karaya' no 
tohom. 

#Ulun nakaalap ra pangubasan 
ri Karistus, onsoi 10 anayar ra guru' 
no ra aun onsoi ra kawi" nu siino rio. 

7Pai' akau pambuak ra inan mi 
tohom. Ala ikaa aalap amparuung! 
Aun po tinanom nu ulun hino, hino 
po otomon no. 8Kono ulun ananom 
maya' ra kasiha' no tohom, io auma' 
ongotom ra patayan intor ra kasiha' 
no hino. lo yak kono io ananom 
maya' ra susub nu Ro nu Ala, io 
auma' ongotom ra bayah otopot am 
ampus-ampus intor ra Ro nu Ala. 
9]ntor ra hino, pai' taka pakaandas a- 
nguma' ra kawi' nu baal onsoi, nga 
kono itaka ikaa mulou anguma' ra 

kawi" nu baal hino saumi paat itaka 
auma' ongotom ra kinawa' no. 
19Kono po hino, kula-kula' buoi no 
itaka siino paat, onsoi taka anguma' 
ra aun onsoi ra kawi' nu ulun, puu- 
puun pahaka-pahaka' taka saumi pa- 
ngintapatan. 


Pampahuangan am bilin 


1Huangon mi onsoi-onsoi bahian 
hitu, nga bahian hitu sinuratan ku ra 
batik maayo kawi'. 12Kawi' nu ulun 
ahipailong maya' ra kinabaalo' nu 
ulun, ulun hiano nga amalikot 
ramuyun maya' ra arat nu sunat. Io 
yak ilo anguma' ra hino hili ilo ikaa 
ukumin nu ulun Yahudi nga salip hua 
ri Karistus. 13Kawi' nu ulun maya' ra 
arat nu sunat pono' am ikaa yak 
maya' ra Arat sinuratan ri Musa. lo 
yak ilo asiha' ramuyun hili sunaton, 
hili ilo akaalap anginsuat nga akau 
maya' ra arat hino. 

14]0o yak tayar ku, salip yak nu 
Tuhan taka Yasus Karistus intokon 
ku anginsuat. Nga intor hua ra io in- 
atoi ra salip, tana' hitu kaando' no a- 
tungon no ra tayar ku. Au nopongo 
inatoi ra tingkuangon nu tana' hitu. 
ISSunaton karuo kono am ikaa 
sunaton, hino ikaa aulu'. Aulu' tu io 
hino bayah bahuon. 16Tayar nu ulun 
aayah olondon ra panusuban hino, 
am kono po hino tayar nu kawi' nu 
ulun pihangon nu Ala, au alansan ra 
Ala anaak ra kaansayan am asi' no. 

IPopor no, pai' kasangulun 
apasusa' po rakon raino, nga siino ra 
inan ku kula-kula' pipilang tatandu' 
ra au kapio amba ri Yasus. 

18Au sambayang ra kawi' nu 
pahaka' hili Tuhan taka Yasus Karis- 
tus hai-hait anaak ra barakat no 
ramuyun. Amin. 

Intor rakon, 
Paulus 


h6:2 maya': Luang nu buku nakalair: auma' maya' 


Surat ri Paulus sumuku' ra ulun nangintopot ra 


IPISUS 


Rahu Papaintalangan 


Surat ri Paulus ra tayar nu ulun nangintopot ra Ipisus, puu-puun io ambala' 
ra kasiha' nu Ala hili, kawi' nu siino ra Surga' am poyo tana' tu, “Asauk ra 
saumi yak ri Karistus am asauk ra puun nu amihang” (1:10). Surat hitu asauk 
poyo ra rahu nu Ala ra tayar nu ulun nangintopot rio hili ilo anampuus 
amahuang ra kasiha' nu Ala maayo kuasa' hino ra apasaumi ra kawi' nu 
bansa' lumangus ri Yasus Karistus. 

Bahian puu-puun surat Ipisus hitu ambala' apaintalang ra aun koson nu 
pansiluluman hino asauk. Apaintalang ra baal hitu io ambala' ra aun koson 
nu Ala Ama' nopongo namili' ra lilian no, aun koson nu Ala Ama' lumangus 
ri Yasus Karistus Anak no, angampun am amalabus ra lilian no intor ra sala', 
am koson randi' nu Ala hino raminon nu Ro nu Ala. Am bahian karuo, 
binalaan ra ulun amasa' hili ilo siino kaansayan am hili pansiluluman nilo 
asauk nga ilo angintopot nga ilo lilian ri Karistus. 

Ulun nanurat ra rahu hitu nanguma' ra kula-kula' pangumangan anilu nga 
lilian nu Ala saumi huang nga ilo saumi lulum ri Karistus. Ulun nangintopot 
ohondo' ra inan am i Karistus ohondo' ra ulu, karuo kono am ohondo' ra 
saumi pahun am i Karistus turok bansukon no, am poyo ohondo' ra andu' 
ruandu' am i Karistus ohondo' ra andu' ungkuyon. 

Nanurat ra surat hitu asuang huhuangon no ra paat no akahuang ra asi' 
nu Ala lumangus ri Kristus, suku' io mindahu ra rahu sindir karuo kono am 
manani anatandu' ra io kapio-pio anginsuat am angansuk ra Tuhan. lo 
ahilong ra kawi' no haling ra asi' ri Karistus, haling ra pinatayan no, io a- 
ngampun, kaansayan nu huang no am bayah no nabahuan kaando' sala'. 


Suot nu surat hitu: 


Pangimuunan 1:1-2 

I Karistus am ulun nangintopot 1:3-3:21 
Kaayahan bahuon nu ulun nangintopot 4:1-6:20 
Rahu pamaparan 6:21-24 


12Sumuku' ra ulun pihangon nu Karistus anaak ra barakat am kaan- 
Ala am olondon ri Karistus Yasus sayan ra tayar mi. 
amahun ra Ipisus”! Maya' ra kasiha' 
nu Ala au i Paulus sususubon 
ri Karistus Yasus. Au sambayang 3Ala yak ansukon, Ama' nu Tuhan 
Ala Ama' taka am Tuhan Yasus taka Yasus Karistus! lo anaak ritaka 


Barakat nga intopot ri Karistus 


41:1 Ra luang nu buku nakalair kaando' rahu: ra Ipisus 
1:1 Inu. 18:19-21, 19:1 

ra kawi' nu barakat nu intopot siino 
ra Surga', nga itaka sumilulum ri 
Karistus. 4Ikaa po tana' tu nasauk, 
Ala pahulu namili' ritaka lumangus 
ri Karistus nga atungon no itaka 
asauk ra tohom pinili' no am kaando' 
kalaatan ra tingkuangon no. Nga 
haling ra asi' nu Ala” 5puu-puun io 
nomolondon pahulu nga lumangus 
ri Karistus, io angalap ritaka sumauk 
ra anak no tohom. Am kapio, hino 
nga kasihaan am maan no. 6Onsoi 
taka angansuk ra Ala maayo ra 
kuasa', nga lumangus ra Anak intok 
no masi' 10 kapio-pio masi' ritaka. 

7Nga intor ra pinatayan ri Karis- 
tus, itaka nilabusan nu Ala, atungon 
no io nopongo nangampun ritaka 
haling ra sala-sala' taka. 81o nangu- 
ma' ra hino nga io kapio-pio masi' 
ritaka, am asi' hino tinaakan no ing- 
kooso' ritaka ra kawi' nu kapandayan 
amahuang. 9Maya' ra kasiha' nu Ala, 
io nambala' ritaka ra kasihaan no 
ikaa napandayan ra pahulu li. Io no- 
pango nomolondon nga kasihaan no 

ino auma' pasaukon lumangus yak 

ri Karistus. 10Kasihaan no 10 hino 
kawi' nu atu-atu, onsoi siino ra 
Surga' am tana' hitu, sumilulum 
ri Karistus asauk ra amimihang. Am 
baal hino pasaukon nu Ala kono 
asuku' paat tinantu' hino. 

11Ala anguma' ra kawi' nu atu-atu 
maya' ra kasiha' no am pamutusan 
no tohom. Intor ra puu-puun nali io 
nopongo namili' ritaka nga io asiha' 
ritaka sumauk ra ulun pihangon no 
nga sumilulum ri Karistus. 12Hama' 
no itaka ulun Yahudi nangintopot tu, 
puu-puun alansan yak ri Karistus, a- 
ngansu-ngansuk ra Ala nga hayo nu 
kuasa' no! 

13Akau pono. am nopongo 
sinumauk ra ulun pihangon nu Ala ra 

paat mi nangkinongoh ra bilin nu 
Ala, io hino Aho Onsoi anaak ra 
kaayahan ra tayar mi. Akau inintopot 
ri Yasus Karistus, intor ra hino Ala 
nanaak ra tatandu' no ramuyun, ra 
akau hino tohom no, io hino Ro 
tohom no nirandi' no hino. 14Ro hino 
nga anatandu' ra itaka akaalap ra 
aun nirandi' nu Ala ra ulun pihangon 
no. Hitu nga anaak ra kaintapatan 
ritaka nga Ala auma' amalabus ra 
ulun pihangon no. Onsoi taka angan- 
su-ngansuk ra Ala nga hayo nu kuasa' 
no! 


Sambayang ri Paulus 


15Intor ra hino, puun ra au nakari- 
ngoh ra akau inintopot ra Tuhan 
Yasus, am akau masi' ra kawi' nu 
ulun pihangon nu Ala, 16au hai-hait 
mindahu tarima' kasi' ra Ala nga 
intor ra baal mi. Au hai-hait anabit ra 
inggalan mi ra paat ku sumam- 
bayang. 

17Au akitaak hili Ala am Tuhan 
taka Yasus Karistus, Ama' asundu 
hino, anaak ra Ro no ramuyun. Ro 
hino auma' anaak ramuyun apandai 
amahuang, am apaintalang ra Ala ra 
tayar mi suku' akau akakaulih rio. 

18Au akitaak hili Ala anaak ra 
kapandayan mi suku' akau akapan- 
dai ra katapatan nu Ala hili akau 
akapandai ra aun ki' kalansanan 
intor ra Ala nahipah ramuyun no. 
Am poyo hili akau akapandai ra 
barakat onsoi bonsoi tinaakan nu Ala 
am nilair no ra tayar nu ulun pihan- 
gon no. 19 Am hili akau akapandai ra 
kotoh nu kuasa' nu Ala angkaraya' ra 
luang nu bayah taka ulun nanginto- 
pot. Kuasa' siino ritaka hino ohondo' 
ra kuasa' maayo nu Ala. 20Inuma' no 
ra paat no napanduli' napakaayah 
ri Karistus intor ra patayan am 


51:4 ra tingkuangon no. Nga haling ra asi' nu Ala, : Karuo kono am: ra tingkuangon no, am 


hili aayah ra asi' nu Ala. 
1:7 Kol 1:14 1:20 Nan. 110:1 

nanaak rio ra kuasa' amihang niru- 
mangan ra Ala ra Surga". 

21Ra intok hino i Karistus 
amihang ra kawi' nu pihangan, kawi' 
nu anguasa' am kawi' nu amimihang 
am kawi' nu tuan-tuan, kawi' nu atu- 
atu tinaakan ra kuasa' amihang onsoi 
aayah ra paat raino tu karuo kono am 
aayah ra paat rahili. 22Ala nanaak 
ri Karistus ra kuasa' amihang ra 
kawi' nu atu-atu, am nanaak ri Karis- 
tus ra ulun nangintopot asauk ra 
mamaayo ra kawi' nu atu-atu. 23Ulun 
nangintopot io hino inan ri Karistus, 
kinotopot no nga io opokotopot ra 
kawi' nu atu-atu ra aun yak intok.” 


Intor ra patayan muoi ra 
kaayahan 


2 IRa pahulu li akau kaando' pan- 
siluluman ra Ala ohondo' ra ulun 
inatoi nga kawi' nu sala' mi am poyo 
akau ikaa minsuhut ra kawi' nu 
panusuban nu Ala. 2Ra paat nu hili 
akau maya' ra kaulayan-kaulayan 
alaat maan nu ulun nu tana' tu. Atu- 
ngon no akau maya' ra amimihang ra 
rasawat, io hino raino tu amihang ra 
huang nu ulun ikaa maya' ra 
panusuban nu Ala. 3Ra lair li kawi' 
taka ohondo' yak ra ulun hiano, 
bayah taka maya' yak ra kasiha' taka 
tohom am anguma' ra aun yak apain- 
suat ra inan am huang taka. Paat nu 
hili itaka po naintupan ra buuk nu 
Ala, ohondo' ra ulun bokon. 

4]o yak Ala maayo bonsoi taak no 
ritaka! Io kapio masi' ritaka, 5suku' 
ra paat taka inatoi ra kinabaalo' nu 
intopot nga kawi' hua nu sala' taka, 
io napanduli' napakaayah ritaka ni- 
rumangan ri Karistus. Intor ra hino 
akau kinaayah, nga intor ra honsoi nu 
huang nu Ala. #Nga itaka sumilulum 


IPISUS 1, 2 


ri Karistus Yasus, Ala napanduli' 
napakaayah ritaka rumangan rio, hili 
itaka rumangan ri Karistus amihang 
ra luang nu Surga'. 7Ala nanguma' ra 
hino hili paat nuanu, kawi' nu ulun 
akakito ra Ala kapio-pio masi'. Asi' 
nu Ala pinaintalang no maya' ra hon- 
soi nu huang no ritaka lumangus 
ri Karistus Yasus. 89Ala masi' 
ramuyun, hino puun no io apakaayah 
ramuyun nga akau mintopot 
ri Yasus. Kaayahan tinaakan hino 
ramuyun sala' ka balos nu inuma' mi. 

Hino poyo taak nu Ala. Haling ra 
hino, pai" sangulun pono' ra lolot mi 
kumakaulu' ra baal hino. 10Itaka hitu 
sinauk nu Ala, am lumangus ri Karis- 
tus Yasus, Ala napasauk ritaka hili 
itaka anguma' ra baa-baal onsoi no- 
pongo nilair no ra maan taka. 


Sumilulum nga i Karistus 


1iPahaka-pahaka' sala' ulun 
Yahudi! Akau sinabit nu ulun 
Yahudi ra “ulun ikaa sinunat,” nga 
ulun Yahudi angangku ra ulun 
sinunat (atungon no ilo siino tatandu' 
inuma' nu ulun ra inan nilo). Hua- 
ngon mi nga kinabaalo' mi ra pahulu 
li. 12Paat nu hili akau ikaa 
sinumilulum ri Karistus, akau io hino 
ulun bokon ikaa sabiton ra ulun pi- 
hangon nu Ala. Akau ikaa nasuratan 
ra saumi randi' inuma' nu Ala ra 
ulun pihangon no. Bayah mi ra tana' 
pa kaando' kalansanan am kaando' 

a. 

13[o yak raino, nga akau nopongo 
sumilulum ri Karistus Yasus, ra 
pahulu li akau atawoi ra Ala, raino 
pinaimaar nga pinatayan ri Karistus. 
14Nga 1 Karistus yak saumi nanaak ra 
pahahansayan ritaka. Io napasilulum 
ra ulun Yahudi am ulun sala' Yahudi 


C1:23 ra opokotopot ra kawi' nu atu-atu ra aun yak intok: Karuo kono am, am io nopongo 


kinotopot nu Ala. 


1:22 Nan. 8:6 1:22-23 Kol. 1:18 2:1-5 Kol. 2:13 


IPISUS 2, 3 


asauk ra saumi bansa'. Lumangus ra 
paayan no i Karistus namalawo ra 

ansingon napasuai ra ulun ohondo' 
ra rinding pinomololot. ISArat 
sinuratan ri Musa am panusuban- 
panusuban no hino pinampasan 
ri Karistus hili ruo bansa' hiano 
asauk ra saumi bansa' am bayah 
bahuon io hino ulun sumilulum rio. 
Intor ra baal hino nga, i Karistus na- 
nguma' ra pahahansayan ra ruo 
bansa' hiano. 16Lumangus ra 
pinatayan no ra salip i Karistus napa- 
silulum ra ruo bansa' hiano, am 
nopohonsoi rilo ra Ala, suku' ra ban- 
singon nilo hino nalawo. 

17Hino puun ri Karistus inatong 
ambala' ramuyun ra Aho Onsoi ra 
baal nu pahahansayan ra kawi' nu 
ulun, onsoi ra tayar mi ulun sala' 
Yahudi ra lair li atawoi ra Ala, karuo 
kono am tayar nu ulun Yahudi amaar 
ra Ala. 18Lumangus ri Karistus, kawi' 
taka akaalap mimaar ra Ala Ama' ra 
saumi Ro, onsoi ulun Yahudi karuo 
kono am ulun sala' Yahudi. 
19Haling ra hino, akau raino ikaa 

no sabiton ra ulun bokon karuo kono 
am intor ra pihangan bokon. Akau 
raino sabiton ra ulun pihangon nu 
Ala. Akau raino nakaunsop ra 
sulapan nu Ala. 20I Karistus io hino 
ohondo' ra turok parinsukan aulu' 
bonsoi am ulun sususubon am ulun a- 
ngindulf ra rahu nu Ala io hino ohon- 
do' ra turok bokon. Akau ohondo' ra 
pahun binaal ra turok hino. 21I Karis- 
tus nga analaah amaal ra pahun hino 
sumauk ra Pahun nu Tuhan ra tayar 

ak nu Tuhan Yasus. 22Lumangus ra 
bayah sumilulum ri Karistus, akau 
pono' am inimuunan baalo' ruma- 
ngan ra ulun nangintopot bokon 
sumauk ra saumi pahun tayar nu Ala. 
Ra hino nga intok nu Ro nu Ala. 

Karaya' ri Paulus ra ulun sala' 
Yahudi 


3 IHino puun no au hitu, i Paulus, 
inunsapan ra riil nga i Karistus 
Yasus binalaan ku ramuyun ulun 
sala' Yahudi. 2Ikaa mulalas akau no- 
pongo nakaringoh nga Ala, intor ra 
asi" no, io nanaak rakon ra karaya' 
hitu ra tayar nu kaansayan mi. 3Ala 
napaintalang ra kasiha' no ikaa 
napandayan am nambala' rakon. (Ra 
baal hitu au nopongo nanurat ra puu- 
uun no ra rahu ikaa maawar, 4am 
ono akau amasa' ra hino akau 
auma' akapandai ra rahu kapan- 
dayan ku intor ra ikaa napandayan 
intor ra baal ri Karistus ra pahulu li.) 
SRa lair li rahu ikaa napandayan 
hino ikaa ihondo' balai' ra ulun, io 
yak raino Ro nu Ala nopongo napain- 
talang ra baal hino ra ulun sususubon 
am ulun angindul ra rahu no pinili' 
no. SRahu ikaa napandayan hino 
kono hitu. Mimpuun ra Aho Onsoi 
hino, ulun sala' Yahudi pono' am 
nakaaya' nakaliman ra kawi' nu 
barakat nu Ala ra pahulu li nilair no 
yak ra tayar nu ulun Yahudi. Am 
ulun sala' Yahudi nopongo nasauk ra 
bahian intor ra saumi inan, am 
akaalap ra aun nirandi' nu Ala luma- 
ngus ri Karistus Yasus. 
7Au nasauk ra ambabala' ra Aho 
Onsoi hino nga lumangus ra taak i0 
hino asi' nu Ala tinaakan no luma- 
ngus ra kuasa' no namihang ra bayah 
ku. 8Ra kawi' nu ulun pihangan nu 
Ala, au nga sangulun ikaa aulu'. Io 
yak lumangusra asi' no Ala napasauk 
rakon ra ambabala' ra tayar nu ulun 
sala' Yahudi intor ra baal nu Aho 
.Onsoi ra baal nu taak ri Karistus 
kaando' Kapapaki! hino. SAm poyo 
lumangus rakon kawi' nu ulun 


d2:20 ulun sususubon am ulun angindul: Karuo kono am, inuma' nu ulun sususubon am ulun . 

akapandai ra aun koson nu Ala, 
napasauk ra kasiha' no intor ra puu- 
puun nali ikaa binalaan no ra tana' 
tu. Ala hino nga nanguma' ra lim- 
bowon am tana' hitu. 19Nga kasiha' 
nu Ala, ra paat raino, io hino luma- 
ngus ra ulun nangintopot, kawi' nu a- 
nguasa' ra rasawat akapandai ra 
kapandayan nu Ala hino abing apan- 
dai maya' ra kawi' nu atu-atu baal 
maya' ra kasiha' no. MAla anguma' 
ra hino ampaat ra kasiha' no kaando' 
kapapari' hino, inuma' no lumangus 
ri Karistus Yasus Tuhan taka. !2Intor 
ra intopot taka ri Karistus am 
sumilulum rio, itaka auma' sumamba 
ra tingkuangon nu Ala ra huang 
aingkoos mintopot. 13Intor ra hino, 
kitaakon ku ramuyun io hino ikaa 
akau angkaamo ra au naila' ra tayar 
mi, nga kawi' nu hino kaansayan ra 
tayar mi. 


Asi' ri Karistus 


I4Hino puun ku sambayang 
rumaliwi' huang ra Ala Ama', 15Intor 
rio nga kawi' nu aayah ra tana' 
bahuon ra Surga' am tana' hitu anga- 
lap ra bayah no. 

16Au sambayang hili Ala asundu 
ra kuasa' hino anaak ra kotoh ra 
huang mi intor ra Ro no. 17Kalan- 
sanan ku akau angintopot ri Karistus, 
hili i Karistus lumondon ra huang mi, 
am bayah mi mimpuun ra intopot mi 
ri Karistus am pihangon nu asi' no. 

18Au sambayang hili akau am 
rumangan ra kawi' nu ulun pihangon 
nu Ala akapandai bonsoi ra kula' 
hayo nu asi' ri Karistus ra tayar taka. 
19Hama' pono' nu ulun ikaa karati' 
ra kawi' nu asi' hino. Au sambayang 
hili akau akapandai ra asi' ri Karistus 
hino ra tayar taka, suku' akau 


4:2 Kol. 3:12-13 4:8 Nan. 68:18 


IPISUS 3, 4 


akaliman topo-topot ra kinabaalo' nu 
Ala. 

20]ntor ra kuasa' nu Ala hai-hait 
angkaraya' ra bayah taka Ala 
akaalap auma' labing asuang intor ra 
aun kitaakon am huangon taka. 
21Ọnsoi Ala ansukon hai-hait nu ulun 
nangintopot raino suku' ra buo-buoi 
no mimpuun ri Karistus Yasus. Ala 
yak ansukon! Amin. 


Pansiluluman nu inan 


IHino puun no au, sangulun 
4 asalok unsapin ra riil, nga au a- 
nguma' ra karaya' nu Tuhan, akitaak 
ramuyun. Onsoi bayah mi ampaat ra 
kinabaalo' nu ulun inipahan nu Ala. 
2Onsoi akau hai-hait rumaliwi' 
huang, alami' pahayam, tumaan 
huang. Onsol akau apakito ra asi' mi 
lumangus ra akau anginsuup ra sa- 
ngulun am sangulun. 3Onsoi akau 
lumikot kapio-pio aayah ra luang nu 
pahansayan, hili pansiluluman 
tinaakan nu Ro nu Ala ikaa alawo 
lalayau. 4Siino saumi yak inan, am 


-saumi Ro. Kono po hino, akau in- 


ipahan saumi yak kalansanan. 
SSaumi yak Tuhan, saumi intopot, 
saumi rorob, 6am saumi Ala asauk ra 
Ama' nu kawi' nu ulun. lo nga Tuhan 
amihang ra limbowon am tana', am 
angkaraya' ra kawi' nu hino, am a- 
nguasa' ra luang nu kawi' nu hino. 
7Tuki-tukir taka akaalap ra saumi 
taak nilondon maya' ra aun taakan 
ri Karistus. 8Siino nasuratan ra 
Kitap, 
“Paat no sumimpor ra intok 
asawat bonsoi, 
io nangibit ra kula-kula’ suang 
nu ulun tinakub. 
Am io nanaak ra kawi' nu taak 
no ra kawi' nu ulun.” 


IPISUS 4 


91ntor ra hino, kono sinabit ra “io 
sinumimpor” atungon no 10 puu- 
uun tinumuun ra tana' hitu suku' ra 
ntok labing andalom ra tana" hitu.” 
10Am io nopongo tinumuun, io po 
sinumimpor ra 1ntok asawat bonsoi 
intor ra kawi' nu limbowon, suku' io 
siino ra atu-atu kaintok ra limbowon 
am tana' hitu. "lo nga “anaak ra 
taakan no ra ulun.” Ulun bokon 
pasaukon no ra ulun sususubon, am 
ulun bokon pasaukon no ra angindul 
ra rahu no am ulun bokon po 
Tan no ra angaho ra Aho Onsoi 
ino, am ulun bokon no pasaukon no 
ra hambala' am ulun bokon po 
pasaukon no ra guru'. 12I Karistus 
nanguma' ra hitu hili kawi” nu ulun 
pinangon nu Ala auma' asauk ra 
araya' ra tayar nu Tuhan, am apa- 
ingkotoh ra ulun mintopot ri Karis- 
tus. 131ntor ra hino kawi' taka asauk 
ra saumi nga intor hua ra ohohondo' 
intopot am ohohondo' pamahuangan 
intor ra baal nu Anak nu Ala. Am 
itaka asauk ra ulun okotoh ra intopot 
ra Tuhan, indu-indul abuoi am indu- 
indul humondo' ri Karistus. 14Hili 
itaka ikaa humondo' ra anak-anak 
aluoi aibit-ibit ra pangubasan nu ulun 
amparuung. Ilo amalir ra ulun ra 
rahu nilo ambubuak. 
. 1Sala' ka kono hino! Topot no 
onsoi taka mindahu ra baa- baal 
otopot ra huang kapio-pio masi', 
suku' ra kawi' nu baal taka indu- 
indul abuoi am indu-indul humondo' 
ri Karistus Yasus asauk ra amimi- 
hang ritaka. 16Ra luang nu pihangan 
no, kawi' nu bahian nu inan kawi' no 
tinalaah, am kawi' no nansuput nga 
intor hua ra tuki-tukir nu bungul no. 
Am kono tuki-tukir nu bahian nu 
inan hino angkaraya' maya' ra aalap 
no anguma', intor ra hino kawi' nu 

inan hino auma' tumuu' am okotoh 
lumangusra asi'. 


Kaayahan bahuon ra sumilulum 
ri Karistus 


17Intor ra inggalan nu Tuhan, au 
ambala' am omopol. Ikaa raino akau 
humondo' ra bayah nu ulun ikaa 
akakaulih ra Ala, nga ilo ampahuang 
ra baa-baal kaando' balos. 18Hua 
nilo no olondom. Ilo ikaa akakauli 
ra bayah tinaakan nu Ala, nga kapio- 
pio ilo ikaa akapandai ra atu-atu 
intor ra baal nu Ala, am ilo aikang 
huang. 19Huang nilo no ikaa no ilo 
apandai auyu', suku' ilo maya' ra 
kasihaan alaat nu inan nilo, am bayah 
nilo maya' ra kasiha' nu huang 
apakauyu'. 

20lo yak į Yasus Karistus 
akaulihan mino sala' ka kono hino! 
21Akau nopongo nakaringoh intor ra 
baal no! Ulun poyo sumauk ra ulun 
ubason no. akau inubas ra kinabaalo' 
nu Ala siino ri Yasus. 22Intor ra hino 
ikaa no akau maya' ra kasiha' mi ra 
bayah lai-lair. Nga bayah lai-lair 
nalaat noyo intor ra kasiha' nano 
pono' am apapalir yak. 23Onsoi pa- 
mahuangan am kasiha' mi unggain 
talimbahuon. 24Onsoi bayah mi 
humondo' ra ulun bahu sinauk nu 
Ala, pinohondo' no ra inan no tohom 
io hino kinabaalo' otopot, abubuh am 
nabahuan kaando' sala'. 

25Intor ra hino u pahaka-pahaka' 
ku kaawi', ikaa no raino akau am- 
bubuak. Onsoi akau mindahu ra 
, otopot mimpuun ra huang abubuh ra 
“sangulun am sangulun, nga kawi' 
taka tu asauk ra bahian ra inan ri 
Karistus. 26Kono akau ambuuk, pai' 
pahusuo' buuk mi hino angibit 
ramuyun ra sala". Pai' akau pambuuk 


e4:9 intok ra labing andalom ra tana' hitu: Karuo kono am; intok labing andalom, io hino tana' 

suku' ra aampus songorou, 27hili 
Ibilis kaando' paat angibit ramuyun 
anguma' ra sala'. 

28Ulun antakou onsoi io mulou an- 
takou. Topot no onsoi io apinso' ang- 
KALAYO: ra huang abubuh hili akaalap 
ra akan am akaalap anaak ra ulun 
kaando' ra atu-atu. 

29Kono akau ahayam, ikaa akau 
mindahu ra rahu apakauyu'. Onsoi 
yak akau mindahu ra rahu apaingko- 
toh am anulung ra ulun bokon. 
Pahayaman kono hiano apasuku' ra 
kaansayan ra kawi' nu ulun angkino- 
ngoh. #Ikaa akau apakalaat ra huang 
nu Ro nu Ala. Nga akau nopongo 
tinatanduan ra Ro, asauk ra tohom 
nu Ala. Am Ro hino po amaramin 
ramuyun ra paat nu Orou Pama- 
labusan nu Ala hino sumuku'. 
31Ulawan mi kawi' nu ruol nu huang, 
am amului ra sala' bokon ra huang mi 
am ambuuk. Ikaa no akau raino arim- 
ba-rimbang ampaluap am ahawah. 
Am ikaa asisingon ra sangulun am sa- 
ngulun. 32Topot no, onsoi akau onsoi 
huang am akaasi' ra sangulun am sa- 
ngulun, am ahahampun ohondo' ra 
Ala nangampun ramuyun lumangus 
ri Karistus. 


Aayah ra luang nu awantang 


lAkau io hino anak-anak asian nu 

Ala, intor ra hino onsoi akau 
lumikot maya' ra kinabaalo' nu Ala. 
2Bayah mi onsoi pihangon nu asi' 
ohondo' ri Karistus nopongo inasi' 
ritaka. Io inatoi ra tayar taka, mangun 
ra saumi taak angansuk am apainsuat 
ra huang nu Ala. 

3A kau io hino ulun pihangon nu 
Ala. Hino puun no, kawi' nu ambai- 
ambai am ikaa onsoi ilayan, karuo 


IPISUS 4, 5 


kono am baa-baal alaat am 
kumakaalo ikaa auma' asauk ra lolot 
mi. Hili ulun bokon ikaa mindahu ra 
akau anguma' ra baal hino asauk ra 
papatikanan nilo. #Ikaa akau auma' 
ahayam ra rahu apakauyu', rahu 
kaando' balos am rahu ikaa auma' 
sabiton. Topot no onsoi yak akau 
mindahu tarima' kasi' ra Ala. 

SHuangon mi onsoi-onsoi. Ulun 
ambai-ambai, karuo kono am ulun 
ikaa onsoi pahilayan, am poyo 
kumakaalo (kinabaalo' kono hino 
ohondo' yak ra ulun sumamba ra ala 
binabaal), ulun hino ikaa asauk ra 
ulun ra pihangon ri Karistus am Ala. 

6Ikaa akau aruung ra kawi' nu 
rahu kaando' balos. Nga kawi' nu 
baal hino apasuku' ra ukum nu Ala ra 
tayar nu kawi' nu ulun ikaa olondon 
rio. 7Intor ra hino, ikaa akau 
sumilulum ra ulun kono hiano. 

8A kau pono' ra pahulu li am siino 
yak ra olondom. Raino akau nasauk 
ra ulun pihangon nu Tuhan, intor ra 
hino akau siino ra luang nu awantang. 
Intor ra hino po onsoi akau aayah ra 
luang nu awantang. ?Nga awanta 
hino apasuku' ra kawi' nu maan 
onso1, otopot am abubuh ra pama- 
huangan nu Ala. I0Onsoi akau 
lumikot akapandai ra aun apainsuat 
ra huang nu Tuhan. llIkaa anguma' 
ra kula-kula' inuma' nu ulun aayah 
ra luang nu olondom kaando' balos. 
Sotopot no onsoi yak akau ambala' 
apaintalang ra baa-baal kono hiano. 
12(Nga kawi' nu baal inuma' nilo 
hino ikaa apandayan, ayamon pono' 
am kauyuan yak.) 13Am kono kawi' 
nu atu-atu paintalangon ra luang nu 
awantang, hili kawi' nu inuma' nilo 
akito yak rahili. 14Nga kawi' nu siino 
ra awantang, akito am atalang5. Hino 





75:9 awantang: Luang nu buku nakalair, Ro nu Ala 
85:14 Nga kawi' nu siino ra awantang akito am atalang: Karuo kono am: nga awantang hua 

IPISUS 5 


nga puun no binalaan, “Lumuat nga, 
u akau ulun noolong, am lumuat nga 
intor ra patayan! I Karistus anabi- 
nantang ramuyun.” 

15Haling ra hino, huangon mi 
onsoi-onso1 kinabaalo' nu kaayahan 
mi. Ikaa akau humondo' ra bayah nu 
ulun ikaa akapandai. Onsoi bayah mi 
humondo' ra ulun apandai 
amahuang. 16Pakayon mi tuki-tukir 
nu paai siino ramuyun anguma' ra 
baal onsoi, nga paat raino tu alaat. 
17Ikaa akau sasambungon, io yak ran- 
danon mi talaaho' ra aun kasiha' nu 
Tuhan Yasus ra aun maan mi. 

18Pai' akau pahauk, nga baal hino 
apakalaat yak ramuyun. Topot no, 
onsoi yak bayah mi pihangon nu Ro 
nu Ala, 19Onso1 akau mindahu ra sa- 
ngulun am sangulun ra rahu pangan- 
sukan, nanian pangansukan am 
nanian bahuon, ra luang nu 
pahahayaman-pahahayaman mi. 
Onsoi akau kapio-pio anginsuat 
huang ra paat mi manani angansuk ra 
Tuhan. 20Hai-hait mindahu tarima' 
kasi' ra Ala ra kawi' nu atu-atu ra 
inpgalan ri Yasus Karistus, Tuhan 
taka. 


Pambalaan ra sansulapan 


21Asauk ra pangansukan nu huang 
mi ri Karistus, onsoi akau rumaliwi' 
huang ra sangulun am sangulun. 

2Ruandu', onsoi akau rumaliwi' 
huang ra andu' mu ungkuyon, ohon- 
do' ra oko rumaliwi' huang ra Tuhan. 
23Nga andu' ungkuyon akakuasa' 
intor ra andu' no ruandu', ohondo' 
ri Karistus maayo kuasa' am angua- 
sa' ra kawi' nu ulun nangintopot am 
io po Raja' apakaayah ra tayar nu 
kawi' nu ulun nangintopot io hino 
inan no. 24Qhondo' ra kawi' nu ulun 
nangintopot rumaliwi' huang ri 

Karistus, kono po hino ra kawi' nu 
baal nu andu' ruandu' rumaliwi' 
huang ra andu' no ungkuyon. 
25Ungkuyon, masi' ko ra andu' mu 
ruandu', ohondo' ri Karistus inasi' ra 
ulun nangintopot am suku' inatoi ra 
tayar nu ulun nangintopot hiano. 
26] Karistus nanguma' ra hino hili io 
auma' anaak ra ulun nangintopot ra 
Ala mimpuun ra pangubasan no ra 
pongo no amahu' rilo ra rorobon ra 
siang. 27[ Karistus nanguma' ra hino 
hili ulun nangintopot hiano mingga- 
ou ra tingkuangon no, asundu am 
kaando: sala' ra tingkuangon no, am 
kaando' atu-atu kalaatan. 28Kono po 
hino nu ungkuyon, onsoi io masi' ra 
andu' no ruandu' ohondo' ra io masi' 
ra inan no tohom. Ulun masi' ra 
andu' no ruandu' atungon no io masi' 
ra inan no tohom. 29(Kaando' po ka- 
sangulun asisingon ra inan no tohom. 
Topot no io analaah am amiara' 
ohondo' ri Karistus amiara' ra ulun 
nangintopot. 390Apandayan taka 
hiano, nga itaka bahian bokon nu 
inan ri Karistus.) 3INga siino 
nasuratan ra Kitap, 
“Intor ra hino sangulun 
ungkuyon sumuai 
ra ama' am ina' no 
am asimpung ra andu’ no, 
am ilo ruo rahili asauk 
ohondo' ra saumi inan.” 
32R ahu nasuratan ra Kitap hitu 
andalom atungon no. Kono pama- 
huangan ku, atungon no io hino pan- 
siluluman ri Karistus am ulun 
nangintopot. 2310 yak rahu nasuratan 
hino pono' am ampaat poyo 
ramuyun. Onsoi tuki-tukir nu ungku- 
yon masi' ra andu' no ruandu' ohon- 
do' ra io masi' ra inan no tohom am 
onsoi tuki-tukir nu ruandu' lumikot 
rumaliwi' ra huang ra andu' no ung- 
kuyon. 


5:16 Kol. 4:5 5:19-20 Kol. 3:16-17 5:22 Kol. 3:18, IPtr. 3:1 5:25 Kol. 3:19, 1Ptr. 3:7 5:31 Kas. 

Anak-anak ilo ra Ina' am Ama' 
nilo 


IU anak mi! Ulun kapio-pio a- 
6 ngintopot ri Karistus”, onso1 akau 
sumuhut ra panusuban nu ina' am 
ama' mi, nga hino hua maan mi aulu' 
am otopot. 2Panusuban puu-puun 
intor ra Ala rangan nu randi' no, io 
hino, 
“Onsoi akau rumaliwi' huang 
ra ina' am ama' mi. 
3Hili akau barakatin nu Ala 
am bayah mu pono' am kolong- 
goyon ra tana" hitu.” 
4Kawi' nu pahaka' asauk ra ama'! 
Ikaa akau anguma' ra aun apakaruol 
ra huang nu anak-anak mi suku' ilo 
ambuuk. Topot no, onsoi akau angu- 
bas rilo maya' ra katalaahan no am 
maya' ra pangubasan nu Tuhan. 


Amba am tuan 


SU kawi' nu pahaka' asauk ra 
amba! Onsoi akau maya' ra 
panusuban nu tuan mi ra tana' hitu. 
Onsoi akau anguma' ra hino ra huang 
rumaliwi' am maya' kapio-pio ohon- 
do" ra akau anguma' ra atu maan mi 
ra tayar ri Karistus. 6Pai' akau pa- 
nguma' yak ra hino ra paat mi 
piahain, ra akiansuk yak ra ulun. Io 
yak onsoi akau anguma' ra hino nga 
akau amba ri Karistus anguma' 
maya' ra kasiha' nu Ala. 7Paat mi 
angkaraya' ra akau sumauk ra amba, 
onsoi akau angkaraya' ra huang a- 
nginsuat ra tayar nu Tuhan sala' ka 
tayar nu ulun yak. #Huangon mi, nga 
tuki-tukir nu ulun, onsoi amba karuo 
kono am sala' amba, auma' akaalap 
ra talampos maayo intor ra Tuhan ra 
kawi' nu inuma' no onsoi. 

JU kawi' nu pahaka' asauk ra 
tuan! Kono po hino nu kinabaalo' mi 

ra tingkuangon nu amba-amba mi. 
Ikaa akau angulalaat rilo. Huangon 
mi akau am amba mi hiano siino 
saumi tuan amihang ramuyun, io 
hino Tuhan siino ra Surga". Io ikaa 
ampili' ra baal nu ulun, 10 anaak ra 
ukuman maya' yak ra inuma' nu ulun 
hino. 


Pakakaas nu sauyar nu Ala 


10Popor no, onsoi akau okotoh ra 
kakatahan naalap mi intor ra kuasa' 
nu Tuhan, nga pansiluluman mi 
ri Yasus Karistus. NOnsoi akau a- 
nanggoi ra pakakaas nu sauyar 
tinaakan nu Ala ramuyun, hili akau 
akaalap tumaan ra kawi' nu buak nu. 
Ibilis. 12Nga itaka tumabuh sala' ka 
tumabuh ra ulun, io yak tumabuh ra 
kawi' nu saitan amihang ra ulun alaat 
ra paat hitu. Itaka tumabuh ra 

6:1 Kaando' nasuratan ra buku nakalair ra rahu: ulun kapio-pio angintopot ri Karistus 


6:1 Kol. 3:20 6:2-3 Nah. 20:12, Laup. 5:16 6:4 Kol. 3:21 6:5-8 Kol. 3:22-25 6:9 Laup. 10:17, 


Kol. 3:25, 4:1 


IPISUS 6 


kakatahan nu kawi' nu ro amihang 
intor ra rasawat. 13Intor ra hino, 
raino, onsoi akau anampakai ra kawi' 
nu tinanggoi tinaakan intor ra Ala, 
hili paat nu orou alaat akau akaalap 
tumaan ra paat mi tabuhon. Am paat 
mi opongo antabuh suku' ra popor 
no, hili kotoh am intopot mi ikaa a- 
hungga'. 

14Intor ra hino, onsoi akau amalai- 
lair, am anampakai ra kalandanan nu 
huang ra tayar nu Ala asauk ra 
pipirot mi, am huang abubuh asauk 
ra Sampayau basi' ra tayar mu. 
ISOnsoi huang apinso' ra angaho ra 
Aho Onsoi angibit ra kaansayan hino 
asauk ra kasut mu. I6Tuki-tukir nu 
paat onsoi oko anampayau ra intopot 
mu ra Tuhan asauk ra kalir mu, am 
intopot mi hino auma' amalasa' ra 
ramok akaapui sapukan intor ra 
Alaat hino. 17Onso1 akau angapu ra 
kaayahan hino asauk ra sapulu tam- 
baha' mi, am rahu nu Ala asauk ra 
pisau tinaakan nu Ro nu Ala 
ramuyun. 18Onso1 akau anguma' ra 
kawi' nu hitu am sambayang po 
akiinsuup ra Ala. Sambayang hai- 
hait ra tukir nu paat nga Ro nu Ala 
anilu ramuyun. Onsoi akau hai-hait 
amalai-lair sambayang am ikaa 
apayau. Onsoi akau hai-hait anam- 
bayang ra kawi' nu ulun pihangon nu 

Ala. 19Am sambayang akau ra tayar 
ku, hili paat ku mindahu, Ala anaak 
rakon ra rahu otopot. Am hili au 
aatas ambala' apakatalang ra rahu 
ikaa po napandayan ra pahulu li intor 
ra Aho Onsoi hino. 20Intor ra Aho 
Onsoi hino nga au nasauk ra ulun a- 
ngindul, am raino siino ra luang nu 
riil. Onsoi akau sambayang rakon hili 
au aatas ahihiulit intor ra baal nu 
Aho Onsoi hino, nga ikaa mulalas 
hino hua maan ku balai'. 


Tabi' pamupusan 


21Tikhikus, pahaka' taka am amba 

olondon am maya' ra panusuban ra 
karaya' nu Tuhan, auma' ambala' 
ramuyun ra kawi' nu baal ku, hili 
akau akapandai ra baal ku am 
karaya' ku. 22Hino nga puun ku 
nanusub rio muoi ramuyun auma' 
ambala' ra baal mai ra kawi' mi, nga 
baal hino apakaatas ra huang mi. 
23Au sambayang ra Ala Ama', am 
Tuhan Yasus Karistus, anaak ra 
kaansayan, asi', am poyo intopot ra 
kawi' nu pahaka' angintopot. 24Au 
sambayang hili Ala anaak ra barakat 
ra kawi' mi ulun masi' ra Tuhan taka 
Yasus ra asi' kaando' kapapari'. 

Intor rakon, 

Paulus 


6:14 Yas. 11:5, 59:1 6:15 Yas. 52:7 6:17 Yas. 59:17 6:21 Inu. 20:4, 2Tim. 4512 6:21-22 Kol. 4:7-8 


Surat ri Paulus sumuku' ra ulun nangintopot ra 


PILIPI 


Rahu papaintalangan 


Sirong nu Pilipi io hino sirong puu-puun pinasauk ri Paulus ra Iropa. Ban- 
dar nu Pilipi io hino siino ra daira nu Makidonia, saumi daira pihangon nu 
Ruum. Surat ri Paulus ra sirong nu Pilipi hitu tinulis no ra paat no siino ra 
luang nu riil. Io asusa' huang ra paat nu hino nga siino ulun-ulun ambabala' 
mansang rio. Am siino poyo hua ra sirong nu Pilipi no ulun-ulun angubas ra 
pangubasan-pangubasan apakapalir. Hama' no pono' kono hino kawi' nu 
rahu ri Paulus ra surat hitu apainsuat am anaak ra kalansanan. Aun puun no 
kono hino? Kaando' bokon 10 hino intor yak ra i Paulus angintopot kapio ri 
Yasus. 

I Paulus nanulis ra surat hitu nga puu-puun io mindahu tarima' kasi' ra 
sirong Pilipi intor ra taak nopongo naalap no intor rilo ra paat no siino ra 
luang nu kasusaan. Am luang nu paat hitu poyo io apaingkotoh ra huang nilo 
rano hili aatas am ataan huang aningkuang ra kula-kula' kasusaan. Am io 
akitaak kapio rilo hili rumaliwi' huang ohondo' ri Yasus am ikaa kuasaan nu 
huang kumakaulu' am apakaulu' ra inan tohom. Io apamahuang poyo rilo 
nga intor ra asi' nu Ala yak nga Ala napasilulum rilo ri Karistus mimpuun ra 
pangintapatan nilo no rio, sala' ka intor ra ilo nanuhut nanguma' ra baa-baal 
tinantu' nu Arat sinuratan ri Musa li. Parayuso' poyo ri Paulus nanulis ra 
kainsuatan am kaansayan tinaakan nu Ala ra ulun-ulun aayah sumilulum ri 
Karistus. 

Langus kapio nu surat hitu io hino ambala' kapio ra panginsuatan 
katahahan nu huang, pansiluluman am langgoi nu huang nu ulun nangintopot 
ra pangintapatan nilo ri Karistus ra luang nu kaayahan nu ulun angintopot. 
Surat hitu poyo aparalalang ra asi' nu huang ri Paulus ra ulun nangintopot 


amahun ra Pilipi hiano. 


Suot nu surat hitu 


Pangimuunan 1:1-11 

Baal ri Paulus 1:12-26 

Baa pana ra luang ri Karistus 1:27-2:18 
Baal ri Timotius 2:19-24 

Baal ri Ipaporoditus 2:25-30 

Papasihalan 3:1-4:9 

Insuat ri Paulus ra ulun nu Pilipi 4:10-20 
Rahu Pamaparan 4:21-23 

PILIPI 1 

Pilipi 


1 1-2Sumuku' ra Ha pala a- 
ngintopot ra Ala amahun ra Pilipi 
am sumilulum ri Karistus Yasus am 
poyo pahaka-pahaka' mamaayo nu 
ulun nangintopot am ulun palayan. 

Au, 1 Paulus am i Timotius amba- 
amba ri Karistus Yasus sambayang 
ra Ala Ama' taka am Tuhan taka 
Yasus Karistus anaak ra barakat am 
kaansayan ramuyun. 


Ulit ri Paulus ra sambayang no 
ra ulun nangintopot ra Pilipi 


3Tuki-tukir ku akahuang ramuyun 
au mindahu tarima' kasi' ra Ala 4Am 
tukir ku sambayang ra kawi' nu 
pahaka' au sambayang ra huang a- 
nginsuat. SAu mindahu tarima' kasi' 
ra Ala nga orou puu-puun li am suku' 
raino akau nopongo nanginsuup 
rakon naparayol ra Aho Onsoi intor 
ra Ala. 6Ala nangimuun ra karaya' 
onsoi ra tayar mi io hino angungga' ra 
kinabaalo' maya' ra kasiha' no. Am 
au angintopot lo anguma' yak ra 
karaya' hino suku' opongo ra paat nu 
Orou Sukuan ri Karistus. 

7Au hai-hait akahuang ramuyun, 
topot no huang ku kono yak hino nga 


1:1 Inu. 16:12 


kawi' mi hai-hait yak ahuang ku. Nga 
akau nakaaya' rakon inintopot ra 
karaya' tinaakan nu Ala rakon, onsoi 
ra paat ku ikaa abuoi ra luang nu riil 
hitu karuo kono am paat ku paulion 
intor ra riil hitu muoi ambala' 
opokotopot ra Aho Onsoi hino. 8Ala 
akapandai ra au lumangu bonsoi 
ramuyun, haling ra asi' am kaansayan 
intor ri Karistus Yasus. 

9Hitu nga sambayang ku ra tayar 
mi, au sambayang hili akau indu- 
indul masi' ra Ala am ranga-rangan 
mi am indu-indul ra luang nu pama- 
huangan otopot am abubuh. 10Haling 
ra hino akau apandai amili' ra aun 
onsoi am bayah mi kaando' sala' 
karuo kono am papasalaan ra paat 
ri Karistus anduli' rahili. HHili 
bayah mi siino katapatan lumangus 
ra inuma' mi topo-topot onsoi nga 
balos nu inuma' ri Yasus Karistus 
yak. Hili intor ra hino Ala yak intok 
sumamba am ansukon. 


Aayah ra tayar ri Karistus 


12Kasiha' ku akau akapandai ra 
baa-baal nopongo nasauk ra tayar ku, 


396 


intor ra baal hino labing suang nu 
ulun angkinongoh am angintopot ra 
Aho Onsoi hino. 13Balos no, io hino 
kawi' nu ulun ahahalung ra pahun nu 
raja' am ulun-ulun bokon ra bandar 
hitu nakapandai ra au niriil nga au 
angkaraya' ra tayar ri Karistus. 
14Intor ra au niriil indu-indul solor 
kaintapatan nu ulun nangintopot ra 
Tuhan, amahun ra bandar hitu, suku' 
ilo indu-indul aatas ambala' ra aho 
nu Ala” ra huang ikaa angkalaa'. 
15Siino po kula-kula' ulun ra lolot 
nilo ambala' ra aho ri Karistus nga 
sumolon hua ilo am asiha' yak 
kumalit io yak ulun bokon rano am- 
bala' ra aho ri Karistus ra huang 
abubuh. 16Ulun hiatu ambala' nga ilo 
masi' ra Ala am masi' po rakon nga 
ilo akapandai Ala nopongo nanusub 
rakon muoi ambala' ra Aho Onsoi 
hitu otopot. 1710 yak ulun bokon am- 
babala' ra Aho ri Karistus maya' ra 
kasiha' nilo alaat. Ilo ambala' 
apakaulu' ra kasiha' rilo tohom. Tan- 
tam nilo ka hino apaindul ra susa” ku 
ra au siino ra riil tu. 
1810 yak ikaa kuan nu hino! Aun 
pono koson pakuan otopot ki' maan 
ino karuo kono am asala', asanang 
yak huang ku ra hino, nga i Karistus 
ak hua balain, 19nga apandayan ku 
intor yak ra sambayang mi am insuup 
intor ra Ro ri Yasus Karistus, au 
auma' labusin. 20Kasiha' ku am 
kalansanan ku io hino aangas au ra 
ikaa akasauk ra karaya' ku hitu. 
Topot no kalansanan ku ra tukir nu 
paat, puu-puun ra paat raino tu, au 
aatas ambala' ra aingkoos bayah am 
kotoh ku, onsoi ra paat ku aayah 
karuo kono am paat ku matoi, am 
i Karistus yak ansukon. 21Nga tayar 
ku, langus nu bayah ku io hino angin- 
suat ri Karistus yak am kono au 
matoi au asatu'. 2210 yak kono 

kaayahan ku ra tana' hitu au akaalap 
anguma' ra karaya' akabalos, au ikaa 
apandai ra aun pilion ku. 23Nakapa- 
huntaang no solor huang kutu maya' 
po solor ra kasiha' ku halan am onsoi 
solor ra matoi hili au muoi sumira- 
ngan ri Karistus nga hino onsoi bon- 
soi no. 24l0 yak intor hua ra 
apakaulu' ramuyun, labing honsoi no 
ra au olondon amahun ra tana' hitu. 
25Apandayan ku baal hino. Hino nga 
opolondon ra huang ku ra au ikaa 
potoyon hili au akaalap anginsuup 
ramuyun, hili intopot mi indu-indul 
atahoh am indu-indul anginsuat min- 
topot ra Tuhan. 26Intor ra hino kono 
au anduli' ramuyun rahili akau ulun 
nopongo sinumilulum ri Karistus 
Yasus asuang bonsoi pamarahuan mi 
ra akau anginsuat nga intor hua ra 
baal ku. 

27Kono po hino, aulu' bonsoi raino 
tu io hino onsoi bayah mi ampaat ra 
atu panusuban nu Aho Onsoi intor ra 
baal ri Karistus hino. Intor ra hino 
andai ka akatiwol ki' au ramuyun ka 
ikaa, au asiha' angkinongoh ra akau 
atahoh ansilulum am mingkotoh ang- 
karaya' ahihinsuup ra saumi langu- 
son am saumi kasiha' io hino tayar nu 
pangintapatan ampaat ra Aho Onsoi 
intor ra Ala. 28Onsoi akau aatas hai- 
hait ikaa akau alaa' ra ulun asisingon 
ramuyun. Baal hino anatandu' ra 
akau ikaa mulalas auma' apayau am 
akau auma' amanang nga Ala yak 
hua apamanang ramuyun. 29Nga Ala 
nopongo nanaak ra taak no ramuyun 
io hino auma' aila' ra tayar ri Karis- 
tus, sala' ka angintopot yak. #@Raino 
akau pono' am nakaaya' rakon ra 
karaya' inuma' ku io hino karaya' 
aubas akito mi inuma' ku ra pahulu 
li. Am karaya' hino inuma' ku suku' 
raino, ohondo' ra aun naringoh mi 
raino. 





41:14 aho nu Ala: Luang nu buku nakalair, aho hino 


1:13 Inu. 28:30 1:30 Inu. 16:19-40 

I Karistus io hino Tuhan 


2 IKaayahan mi ri Karistus apaing- 
kotoh ramuyun, am asi' ri Karis- 
tus apainsuat ra huang mi. Ro nu Ala 
namahaak ramuyun,” am akau aalu- 
lum am masi' ra sangulun am sangu- 
lun. 2Intor ra hino onsoi akau 
kapio-pio apainsuat ra huang ku ra 
baa-baal kono hitu. Onso1 akau 
saumi huang am saumi asi' am saumi 
pinowoon am saumi languson ra 
luang nu bayah mi. 3Pai' panguma' ra 
atu-atu nu kono po asusuban nu 
kasiha' tohom, karuo kono am 
kumakaulu'. Topot no onsoi tuki- 
tukir mi rumaliwi' huang am am- 
pahuang ra ulun bokon labing onsoi 
huang intor ra inan mi tohom. #Onso1 
huangon mi kalikatan nu ulun bokon, 
sala' ka ampahuang yak ra kalikatan 
mi tohom. SOnsoi huang mi humon- 
do' ra huang ri Yasus Karistus, 
6Topot no 10 ohondo' ra Ala, 
io yak kinabaalo' no ohondo' 
ra Ala hino ikaa iningaan no.” 
7Topot no, io nanaak ra kawi’ 
nu hino, 
hili nasauk ohondo' ra sangu- 
lun amba. 
Io nasauk ohondo' ra ulun, 
am pahilayan ohondo' ra 
kaayahan nu ulun. 
8]0 rumaliwi" huang, 
am aayah maya' ra panusuban 
nu Ala 
suku' ra io inatoi, 
io hino inatoi ra salip. 
9Hino nga puun nu Ala 
napakaayah rio 

am napasimpor rio ra intok 
asundu bonsoi ra Surga", 
am nanaak rio ra kuasa’ 
amihang aulu’ bonsoi 
intor ra kawi' nu kuasa’ bokon. 
10Kawi' nu aayah ra Surga’ 
am tana' 
am siino ra randalom nu tana’, 
auma' sumamba rio. 
11Kawi" nilo angangku ra 
Yasus Karistus nga Tuhan, 
intor ra hino Ala Ama’ 
auma’ ansukon. 


Anabinuntul ohondo' ra 
awantang apakawantang ra tana' 


d 


12[ntor ra hino u pahaka-pahaka' 
asian ku, ohondo' ra akau hai-hait 
maya' ra rahu ku ra paat ku siino ra 
lolot mi, am labing po nga raino ra 
paat taka akapahintawoi, onsoi akau 
olondon yak ra rahu ku. Akau nopo- 
ngo kinaayah nu Ala, intor ra hino 
onsoi akau lumikot parayu-rayus hili 
kaansayan mi indu-indul otopot. 
Onsoi akau anguma' ra hinora huang 
rumaliwi' am abaya-baya' ra 
panusuban nu Ala. 13Nga Ala hua 
angkaraya' ra bayah mi tu hai-hatt, 
hili akau auma' apainsuat ra huang 
no. 

14Ọnsoi akau angkaraya' ra kawi' 
nu atu-atu ra ikaa bungo-bungot 
karuo kono am ikaa angkakalit. 
15-16[ntor ra kono hino akau apakito 
ra akau io hino anak-anak nu Ala 
kaando' sala', abubuh ra bayah am 
otopot ra lolot nu ulun alaat am 
nakasala'. Am paat mi ambala' rilo 
ra aho anaak ra kaayahan, onsoi akau 


b2:] Ro nu Ala namahaak ramuyun: Karuo kono am Ro nu Ala nopongo nanguma' ramuyun 


ansilulum ra sangulun am sangulun. 


C2:6b Ayat 6b auma' salinin ra: io yak ikaa ahuang no ra io auma' lumikot sumauk ohondo' 


ra Ala. 


42:10 ra randalom nu tana': Maya' ra pamahuangan ra paat nu hili, ulun matoi siino ra intok 


olondom ra randalom nu tana'. 
2:10-11 Yas. 45:23 2:15 Laup. 32:5 

sumauk ra tayar nilo ohondo' ra 
binantang apakawantang ra tana'. 
Kono bayah mi ohondo' ra kono hino, 
rahili siino pamarahuan ku ra au 
maayo huang intor ra baal mi ra paat 
ri Yasus Karistus anduli' rahili. Hino 
nga anatandu' ra karaya' am inuma' 
ku siino balos. 

17Maan nahi au potoyo' am lum- 
bak ku asauk ohondo' ra taak 
sinauran ra tampak nu tinaakan mi ra 
Ala asauk ra tatandu' ra akau inin- 
topot ra Ala. Kono po baal hino 
otopot kono hino, au mindahu 
tarima' kasi' intor ra baal hino am 
akaaya' anginsuat ramuyun. 18Kami 
po hino, akau pono' am onsoi po 
asanang huang am akaaya' anginsuat 
rakon. 


Baal ri Timotius 


19Kono po hitu kasiha' nu Tuhan 
Yasus am apasi no au anusub ri 
Timotius muoi ramuyun, hili au onsoi 
huang ra angkinongoh ra kawi' nu 
baal mi. 20Am i Timotius yak hua 
pohondo' nu huang ku am topo-topot 
ampahuang ra kaansayan nu bayah 
mi. 21Nga kawi' nu ulun bokon am- 
pahuang yak apakaulu' ra kasiha' no 
tohom sala' ka apakaulu' ra kasiha' 
ri Yasus Karistus. 22Akau nopongo 
akapandai ra baal nu kaansayan 
ri Timotius hino okotool. lo nopongo 
inaya' rakon nangaho ra Aho Onsoi 
hitu. Akai ruo kono yak akai ahama'. 
23Intor ra hino, arandan ku poyo 
balos nu pamutusan nilo rakon, apasi 
au no anusub ri Timotius muoi 
ramuyun. 24Au angintopot ra Tuhan 
ikaa kula' buoi no raino am au pono' 
nahi am muoi pahaas po ramuyun. 


Baal ri Ipaporoditus 


25Pahaka' taka i Ipaporoditus 
sinusub mi muoi anulung rakon ra 
hitu, am io solor nasauk ra rangan ku 
angkaraya' ra karaya' ra maan ku 


PILIPI 2, 3 


raino tu am nanginsuup rakon ra likot 
ku angkaraya' ambala' ra Aho Onsoi. 
Am ali' raino, susubon ku noyo 

aulio' ramuyun. 26Nga lumangu hua 
10 bonsoi ra kawi' mi, am io angkaa- 
mo ra akau nakaringoh rio ra io 
arualan tili. 27Am topot solor io 
narualan am maar matoi, io yak Ala 
nakaasi' rio. Am sala' ka 
i TP: yak inasian nu Ala, io 
yak au pono' am inasian no poyo, hili 
susa' kutu ikaa indu-indul rumuang. 
28Hitu ra au okokol anusub tu rio ra 
muli' ramuyun, hili akau onsoi huang 
ra akatiwol rio, am hili au kaando' 
pangkaamaan. 29Tiwolon mi io onsoi- 
onsoi ra inggalan nu Tuhan, am onsoi 
ka anginsuat rio am kawi' nu ulun 
kono io ansukon mi. 30Nga io hua no- 
pongo nanaak ra bayah nora karaya' 
ri Karistus, suku' tupo ra io maar 
patoi, nu sinusub mi hua muoi 
anulung rakon ra umang nu inan mi 
nu atawoi hua akau rakon. 


Katapatan otopot 


1U pahaka-pahaka' ku, popor no 
3 onsoi akau anginsuat nga akau no- 
pongo sinumilulum ra Tuhan. Ikaa 
aahat huang ku amaruli' ra aun no- 
pongo tinulisan ku ra tayar mi ra puu- 
puun ku nanulis li, nga baal hino 
onsoi bonsoi ra tayar nu ralan 
kaayahan mi. 2Onsoi akau sumiho ra 
tayar nu ulun anguma' ra baa-baal 
alaat io hino ulun auma' sabiton ra 
uku'. Ilo amalikot ra ulun ra maan 
sunato'. 3Lai' halan am itaka nga 
ulun nopongo inuma' ra sunat otopot, 
sala' ka ilo. Itaka sumamba ra Ala 
intor ra tilu' nu Ro nu Ala am itaka 
mindahu tarima' kasi' nga bayah taka 
sinumilulum ri Karistus Yasus. Ikaa 
taka lumansan ra atu-atu irau inuma' 
nu ulun. 

4Sotopot no auma' yak au luman- 
san ra maan kono hino. Nga kono 
siino sangulun ampahuang ra io siino 
pamarahuan ra lumansan yak ra 


PILIPI 3 


baal-baal nu ulun, labing po nga au. 
SNga kabalu' po hua ra orou li intor 
ra au inanak am sinunat no au. Au 
pono' am anak nu ulun Israil sua' nu 
aki mai li i Binyamin. Au pono' am 
natanduu' po ra ulun Ibarani. Au 
pono' am ulun olondon maya' ra 
Arat sinuratan ri Musa am lilian po 
nu ulun Parisi au. “Au okotoh 
apalakou ra baal nu ugama mai suku' 
ra ulun nangintopot pono' am sinusa' 
ku yak ra paat nu hili. Kono ilayan 
intor ra baal nu Arat sinuratan 
ri Musa au sangulun onsoi kaando' 
atu-atu sala'. 7Nga kawi' nu atu-atu 
akabalos ra pamahuangan ku ra 
ahulu li raino pamahuangan ku 
aando' no balos no nga intor hua ra 
inuma' ri Karistus rakon. 8Sala' ka 
baal hino yak, io yak poyo kawi' nu 
atu-atu siino rakon, huangon ku hiali 
raino am kaando' no balos no 
sahuhumi, hili notohom ku raino tu 
labing oloho io hino nakakaulih 
ri Karistus Yasus Tuhan ku. Inim- 
payan ku noyo kawi' nu hiali nga ang- 
araya' hua au ri Karistus. Huangon 
ku hiali raino am kono yak sakot. 
Hitu nga raino ra au lumikot tu nga 
kumakaundut hua Au ri Karistus, 
9am asiha' akasilulum bonsoi rio. 
Ikaa no raino au lumansan ra au an- 
duli' ohonsoi ra Ala intor ra au inaya' 
ra Arat sinuratan ri Musa. Au anduli' 
ohonsoi ra Ala raino mintuu' yak ra 
au angintopot ri Karistus. Intor ra 
hino, ralan anduli' ohonsoi hino intor 
yak ra Ala mimpuun ra angintopot 
ri Yasus karistus. 
10S5aumi kasiha' ku raino io hino 
kumakakaulih ri Karistus, am akali- 
man ra kuasa' napakaayah rio intor 
ra patayan, am akaaya' ra ila' no am 
humondo' ra pinatayan nano, linga 
au lumansan ra au pono' am auma' 
pandulion kaayaho' intor ra patayan. 

Lumikot yak ra aun siino ra 
tingkuangon 


12]kaa aatas au mindahu ra siino 
balos nu inuma' ku, karuo kono am 
kawi' nu inuma' ku otopot. Io yak au 
parayu-rayus yak lumikot hili au 
akaalap ra talampos maayo nilair 
ri Karistus Yasus. Intor ra hino nga io 
namahaau rakon am au nasauk ra 
tohom no. 13Pamahuangan ku u 
pahaka-pahaka', ikaa” au amahuang 
ra au nopongo nakaalap ra talampos 
hino. Io yak saumi baal yak auma' 
maan ku, io hino lirain ku aun siino 
ra naalingan ku am lumikot angalap 
ra aun siino ra tingkuangon ku. 
14Hino puun ku parayu-rayus anim- 
bul lumangus ra languson pama- 
paran intok pamanangan, io hino 
Surga, hino nga puun nu Ala ahipah 
ritaka mimpuun ri Karistus Yasus. 

15Onsoi kawi' taka nokolondon ra 
intopot tumilu yak ra baal nu kono 
hino. Am kono po siino ra lolot taka 
sala-sala' ra huangon, am Ala auma' 
apaintalang ra hino ramuyun. 
16Hama' no pono” siino ra lolot taka 
mansang, am onsoi taka yak rumuuk 
maya' ra aun nopongo binaya' taka ra 
buoi hitili. 

17Pahaka-pahaka' ku, onsoi akau 
rumuuk tumilu ra baal ku, nga nopo- 
ngo no hua au napakito ramuyun ra 
paniluan otopot. Intor ra kono hino 


“nga akau ahilong onsoi-onsoi ra ulun 


maya' ra naniluan ku hino. 18Asalok 
no hua au amala' ramuyun ra asuang 
ulun raino kono yak asisingon ra 
pinatayan ri Karistus Yasus ra salip 
no nga intor hua ra baal nu kaayahan 


nilo. Akatangi' au amalaup amala' ra 


baal hino ramuyun. 19 Am ulun hiano 
nga rahili lumangus ra apui naraka, 
nga kasiha' yak hua nu huang nilo 
tohom no mangun ra tuan nilo am 





3:13 ikaa: Luang nu buku nakalair, ikaa poyo 


3:5 Rm. 11:1, Inu. 23:6, 26:5 3:6 Inu. 8:3, 22:4, 26:9-11 3:17 1Kor. 4:16,11:1 

bayaan nilo. Am aun po solor angibit 
ra kauyuan ratu, nga hiano solor pa- 
nginsuatan nilo, ilo ampahuang yak 
ra baa-baal ampaat ra kasiha' nu 
ulun nu tana' hitu. 

2010 yak itaka hitu ulun nu Surga' 
pihangon nu Ala. Am hino nga puun 
taka anginsuat angkuliman ra Tuhan 
taka Yasus Karistus napakaayah 
ritaka hino sumuku' intor ra Surga'. 
21Inan taka kaando' kotoh am auma' 
asasai hitu, auma' unggain ri Karis- 
tus asauk ohondo' ra inan no tohom 
asundu hino. Io akaalap anguma' ra 
hino nga io nokotohom ra kuasa' 
amihang ra kawi' nu atu-atu. 


Pambalaan ri Paulus 


4 IIntor ra hino U pahaka-pahaka' 
inasian ku, kono hino nga baal no, 
onsoi bayah mi topo-topot angintopot 
ra Tuhan. Lumangu au ramuyun! 
Akau nga panginsuatan ku nga akau 
hua apainsuat rakon. 

2U pahaka' ku luodia ami Sintiki! 
Au akitaak bonsoi ramuyun hili 
saumi huang nga akau hua anginto- 
pot ri Karistus Yasus. 3Kono po hino 
nu ranga-rangan ku olondon angka- 
raya' ra tayar nu Tuhan, au akitaak 
po ramuyun hili akau anginsuup ra 
ruandu' hiano. Ilo apinso' rumangan 
rakon ambala' ra Aho Onsoi intor ra 
Ala, ohondo' ri Kilimin am kawi' nu 
ulun bokon apinso' rumangan rakon. 
Inggalan nilo siino ra buku nanuratan 
ra ulun aayah suku' ra buo-buoi no. 

4Onsoi taka anginsuat hai-hait ra 
Tuhan. Am laupon ku poyo, onsoi 
taka anginsuat. 

SOnsoi taka apandai am olomor ra 
kawi' nu ulun. Nga ikaa no abuoi 
sukuan nu Tuhan. “Ikaa nga angkaa- 
mo ra atu-atu pono' baal. Onsoi akau 
sambayang ra kawi' nu baal am 
amala' ra kitaakon mi ra Ala. Aun po 
kalikatan mi, onsoi akau hai-hait 
amala' ra hino ra Ala ra mindahu 


4:16 Inu. 17:1 4:15-16 2Kor. 11:9 


PILIPI 3, 4 


tarima' kasi' rio. 7Hili kaansayan 
intor ra Ala ikaa auma' aratian nu 
ulun, auma' amiaha' ra huang am 
pinowoon mi nopongo sinumilulum 
ri Karistus Yasus. 

8Popor no u pahaka-pahaka', 
onsoi huang mi anansuot ra baa-baal 
oloho, auma' ansukon, io hino baa- 
baal otopot, insuaton, pamutusan 
otopot, kaando' sala', am onsoi. 3Am 
atu po nahiubasan mi, am napan- 
dayan mi intor rakon, am hino yak in- 
suhuton mi, onsoi intor ra nirahu ku, 
saup kono am inuma' ku. Hili Ala 
puun nu pahahansayan hino auma' a- 
marangan ramuyun. 


Binsuat ri Paulus ra taak nu 
ulun Pilipi 


10Ra luang nu bayah ku au sumi- 
lulum ra Tuhan au anginsuat bonsoi 
ra Tuhan nga kula-kula' buoi am 
raino po akau akahuang rakon intor 
ra asi" mi. Langus nu rahu ku sala' ka 
akau nakaliro rakon. Nahuang mi 
halan solor au am ikaa yak hua akau 
nakapanulung rakon. Au amala' ra 
hitu sala' ka kaando' atu-atu rakon, 
nga naubas au no ra atu yak siino 
rakon. 12Aubas au no ra kaando' atu- 
atu ra bayah ku, am poyo alabingan 
ra atu-atu. Napandayan ku noyo baal 
aun koson pakuan tumaan ra atu 
pono baal asauk, onsoi ra paat aasuh 
aruo kono am paat atabaan, onsoi ra 
baal asuang sasawot am akan karuo 
kono am kaando' atu-atu. 13Atu-atu 
ono' am auma' yak ataan ku nga 
1 Karistus hua apaingkotoh rakon. 
14]o yak akau nopongo nanulung 
rakon ra susa' ku, am inuma' mi hino 
onsoi bonsoi. 15U pahaka-pahaka' ku 
ra Pilipi tu, nakapandai ka no ra lali- 
lali' nu Aho Onsoi kitu pinarayol, am 
sirong mi yak nanulung rakon ra au 
hinumaling intor ra Makidonia ra 
pahulu li. Akau yak nanulung rakon 
nanaak ra usin. 16Paat ku siino ra 


PILIPI 4 


Tasalonika am asiha' angalap ra atu 
yak usin taakin, akasail noyo ra ihon- 
do' akau nangirim rakon ra usin. 
17Sala' ka kumakaundut yak au ra 
taak intor ramuyun. Kasiha' ku hili 
taak mi hiano siino balos, am hili 
akau indu-indul asatu' ra hino. 
18Kawi' nu tinaakan mi nakasuku' 
rakon am nakasail solor ra suang nu 
kasiha' ku! Kawi' nu usin kiniriman 
mi rakon, tinaakan ri Ipaporoditus. 
Raino suang nu usin kasiha" ku siino 
rakon. Kawi' nu tinaakan mi ohondo' 
ra taak aamis howou intor ra atu 
tinaakan ra Ala am Ala namalihua 
am asanang huang ra taak hino. 19 Ala 
intok ku sumamba hino anaak ra 
kawi' nu kalikatan mi intor ra barakat 
asundu nga akau angintopot ri Karis- 


4:18 Nah. 29:18 

tus Yasus. #@Angansuk ra Ala Ama' 
taka suku' ra buo-buoi no. Amin. 


Tabi' 


2IPasukuon mi tabi' ku hitu ra 
kawi' nu ulun nangintopot ra Ala am 
sinumilulum ri Karistus Yasus. Am 
poyo pahaka' baya-baya' rakon siino 
ra intok hitu apasuku' ra tabi' nilo 
ramuyun. 22Am kawi' po nu ulun na- 
ngintopot siino ra hitu apasuku' ra 
tabi' nilo ramuyun, am labi-labing po 
solor pahaka' taka inurong ra pahun 
nu Kaisar tu apasuku' ra tabi' 
ramuyun. 
23Au sambayang hili Tuhan Yasus 
Karistus anaak ra barakat ra kawi' nu 
pahaka'. 
Intor rakon, 
Paulus 


Surat ri Paulus sumuku' ra ulun nangintopot ra 


KOLOSI 


Rahu papaintalangan 


Kolosi io hino saumi bandar ra Asia Borook, soor ra saraton nu bandar 
Ipisus. Sala' ka i Paulus napasauk ra sirong Kolosi hitu io yak paat no 
nanusub ra ulun angkaraya' intor ra Ipisus, bandar maayo ra Asia Borook 
pulang nu Ruum, io amahuang siino po kuasa' no ra sirong siino ra Kolosi 

ino. I Paulus nopongo nakaringoh ra aho ra ulun nu sirong hino siino guru- 
guru angubas ra pangubasan asala'. Guru-guru' hiano mansang bonsoi ra 
tayar nu angaulih ra Ala am aun koson no ra kaayahon topo-topot, rahu nilo 
onso1 yak ulun sumamba ra “ro-ro nanguasa' am namihang ra tana' hitu.” 
Bokon intor ra hino, rahu nu guru-guru hiano, onsoi yak ulun olondon maya' 
a uma' ra baa-baal nilondon intor ra baal sunat, pantang am poyo boko- 
okon. 

Surat ri Paulusra ulun nangintopot ra sirong-sirong ra Kolosi hitu tinulisan 
no ra ambala' ra pangubasan otopot nu ulun nangintopot am mansang ra pa- 
ngubasan-pangubasan asala' nu guru-guru' abubuak hiano. Rahu aulu' ra 
surat hitu 10 hino i Yasus Karistus auma' yak anaak ra kaayahan otopot am 
pangubasan-pangubasan bokon no apaintawoi yak ra ulun intor ri Karistus. 
Mimpuun ri Karistus, Ala napasauk ra tana' hitu, am mimpuun ri Karistus 
po Ala apakaayah ra ulun. Mimpuun yak sumaumi ri Karistus, ulun nu tana' 
siino kalansanan ra maan kaayaho'. Am poyo i Paulus ambala' intor ra baal 
nu pansiluluman nu pangubasan otopot hino ra kaayahan nu ulun nangin- 
topot. 

Ra hitu maan yak balai' i Tikhikus, nanginbit ra surat hitu ra Kolosi ra tayar 
ri Paulus, niranganan ri Onisimus, amba sinusub ri Paulus anduli' ra tuan 
nang io hino i Pilimon, sangulun nangintopot amahun ra sirong siino ra 
Kolosi. 


Suot nu surat hitu 


Pangimuuman 1:1-8 

Kinabaalo' am langus nu karaya' ri Karistus 1:9 - 2:19 
Bayah bahuon nalimanan nu ulun-ulun nangintopot 2:20-4:6 
Rahu pamaparan 4:7-18 


1 12Sumuku' ra pahaka-pahaka' i Timotius sambayang ra Ala Ama' 
mintopot ra Ala namahun ra taka anaak ra barakat am kaansayan 
Kolosi am olondon sumilulum  ramuyun. 
ri Karistus. 

Maya' ra kasiha' nu Ala au nasauk 
ra sususubon ri Karistus Yasus. Au, 3Tuki-tukir mai sambayang 
i Paulus, akai ruo ra pahaka' taka ramuyun akai mindahu tarima' kasi' 

Sambayang angansuk ra Ala 


KOLOSI 1 


ra Ala Ama' nu Tuhan taka i Yasus 
Karistus, 4nga naringoh mai no hua ra 
akau mintopot ri Karistus Yasus, am 
akau masi' po ra kawi' nu ulun nu 
Ala. SAkau nangintopot am masi', 
nga alansan hua akau ra aun nilair nu 
Ala ra Surga' ra tayar mi. Akau no- 
pongo nakaringoh ra baal hino ra 
paat nu Aho Onsoi otopot hino 
binalaan ramuyun. 6Aho intor ra Ala 
hino nakarayol ra luput nu tana' hitu 
am kaayahan nu ulun parayu-rayus 
binarakatan nu aho hino, ohondo' ra 
bayah mi binarakatan ra puu-puun 
mi nakaringoh intor ra baal nu asi' nu 
Ala am akau topo-topot nakaliman 
ra aho hino ra luang nu bayah mi. 
7I Ipaparas lali' nambala' ritaka” ra 
asi' nu Ala. Io nga rangan mai am 
pansilulum mai angkaraya' ra tayar 
nu Tuhan, am olondon ra karaya' no 
ri Karistus anginsuup ramuyun. 
8Intor rio nga akai nakaringoh ra 
akau masi' ra sangulun am sangulun 
nga intor hua ra kuasa' nu Ro nu Ala. 

9Hino nga puun mai hai-hait sam- 
bayang ra tayar mi ra puun mai naka- 
ringoh intor ra baal mi. Akai akitaak 
ra Ala hili Ro nu Ala anaak ramuyun 
ra kapandayan am akarati' suku' ra 
akau topo-topot akapandai ra aun 
kasiha' nu Ala. 10Am intor ra hino 
akau auma' aayah maya' ra kasiha' 
nu Tuhan, am hai-hait apainsuat ra 
huang no. Am hili akau apandai a- 
nguma' ra aun-aun maan onsoi am 
indu-indul akapandai ra Ala. 1Akai 
sambayang hili kuasa' maayo intor ra 
Ala, akau paingkotohon suku' ra 
akau ataan am asanang huang ra 
kula-kula' ila' 12am mindahu tarima' 
kasi' ra” Ala Ama'. Nga Ala Ama' 
hino napasauk ramuyun auma' anga- 
lap ra aun nilair no ra tayar nu ulun 


41:7 ritaka: Luang nu buku nakalair, ramuyun 


403 


pihangon no io hino pihangan no 
awantang hino. BIo namalabus 
ritaka intor ra pihangan nu Ibilis 10 
hino pihangan olondom am naman- 
ding ritaka ra luang nu pihangan nu 
Anak no asian no hino. 14Intor ra 
Anak no hino itaka nilabusan, atu- 
ngon no sala-sala' taka nopongo i- 
nampunan. 


Napaintalangan ri Karistus ra 
karaya' no 


15Ala ikaa auma' akito taka. lo yak 
itaka akakaulih ra baal nu Ala luma- 
ngus ra kinabaalo' ri Karistus. 
I Karistus io hino anak sali' nu inan 
am io nga aulu' intor ra kawi' nu 
pinasauk no. 16Nga mimpuun hua rio 
Ala napasauk ra kawi' nu atu-atu 
siino ra Surga' am tana' hitu, kawi' 
nu atu-atu akito am ikaa akito, kono 
po hino nu ro akakuasa' am amihang. 
Luput nu tana' hitu am limbowon 
sinauk mimpuun ri Karistus am 
tohom ri Karistus. 17Kawi' nu atu-atu 
kaando' po nasauk, lai-lair no 
i Karistus siino. Am intor rio po kawi' 
nu atu-atu siino ra intok nilo tuki- 
tukir. 1810 nga anguasa' ra inan no 10 
hino kawi' nu ulun nangintopot nga 10 
hua puun nu kaayahan nu kawi' nu 
ulun nangintopot hiano. Io nga anak 
kaansukan bonsoi, puu-puun pinan- 
duli' kaayaho' intor ra patayan hili io 
yak labing aulu' intor ra kawi' nu atu- 
atu. I9Ala asiha' hili kawi' nu atu-atu 
siino ra kinabaalo' no kawi' nu hino 
siino poyo ra kinabaalo' nu anak no. 
20Am mimpuun ra Anak hino po Ala 
nanguma' ra bantasan anguma' ra 
kawi' nu atu-atu anduli' ohonsoi rio, 
io hino onsoi kawi' nu atu-atu siino ra 
tana' am poyo siino ra Surga". Ala na- 


DJ 


b1:11-12 ra akau ataan am asanang huang am mindahu ra tarima' kasi' ra...: Karuo kono any ' 
ra akau ataan. Am ra asanang huang mindahu tarima' kasi' ra... 


1:7 Kol. 4:12, Plm. 23 1:14 Ip. 1:7 1:18 Ip. 1:22-23 1:20 Ip. 2:16 


404 


nguma ra hino lumangus ra patayan 
nu anak no ra salip. 

21Ra pahulu li akau atawoi intor 
ra Ala. Akau tumabuh rio nga 
kinabaalo' am pinowoon mi alaat. 
2210 yak raino, intor ra pinatayan nu 
Anak no, Ala nanguma' ra pan- 
siluluman mi rio nanduli' nohonsoi. 
Intor ra inuma' no hino akau auma' 
ibiton tumingkuang ra Ala ra kina- 
baalo' nu bayah nabahuan, otopot 
am kaando' sala'. 23310 yak akau, 
onsoi yak olondon ra intopot am 
atahoh ra kaintapatan mi. Pai' suku' 
ra akau mulou ra kalansanan nopo- 
ngo tinaakan ramuyun ra paat mi na- 
ngintopot ra Aho Onsoi intor ra Ala. 
Aho hino nopongo binalaan 
poroyolo' ra tuki-tukir nu ulun ra 
luput nu tana' hitu. Am tayar nu Aho 
hino nga au hitu, i Paulus nopongo 
nasauk ra ulun sususubon. 


Karaya' ri Paulus ra tayar nu 
ulun nangintopot 


#Raino asanang huang ku ra au 
aila' nga apakaulu' ra tayar mi. Nga 
intor ra ila' nu inan ku, au nanimpot 
ra ila' mintup ri Karistus nga tayar nu 
ulun nangintopot, io hino ohondo' ra 
inan no. 25Au sinusub nu Ala sumauk 
ra angkaraya' ra tayar nu sirong no. 
Am Ala nanusub rakon angkaraya' ra 
kono hino ra tayar nu kaansayan mi. 
Am karaya' ku hitu io hino aparayol 
ra kawi-kawi' nu aho intor ra Ala. 
26Am aho hitu siningon nu Ala pai' 
paintalango' ra ulun intor ra puu- 
puun nali, am raino yak pinaintalang 
no ra ulun pihangon no. 27Am kasiha' 
nu Ala raino io apaintalang ra ulun 
pihangon no ra aun ikaa pinaintalang 
no ra pahulu li. Aho pinaintalang nu 


KOLOSI 1, 2 


Ala hitu raino onsoi bonsoi am luma- 
ngus poyo ra kawi-kawi' nu ulun, io 
hino 1 Karistus murong ra huang mi. 
Atungon no akau akaaya' akaliman 
ra kuasa' asundu' nu Ala. 28I Karis- 
tus hino nga balain mai ra tuki-tukir 
nu ulun. Akai apamahuang am angu- 
bas rilo ra kawi' nu hino intor ra 
kawi' nu kapandayan. Kasiha' mai io 
hino hili tuki-tukir nu ulun auma' 
ibiton ra Ala, asauk ra ulun olondon 
ra baa-baal nu intopot, nga nopongo 
sinumilulum ri Karistus. 29Intor ra 
apasauk ra baal hino, au apinso' am- 
bala'. Au angkaraya' ra aingkoos 
kotoh tinaakan ri Karistus rakon am 
10 amihang ra bayah ku ra kotoh nu 
kuasa' no. 
2 IKasiha' ku hili akau akapandai 
ra au mingkotoh angkaraya' ra 
tayar nu kaansayan mi, am tayar po 
nu kaansayan nu ulun mintopot 
amahun ra Laodikia, am kawi-kawi' 
nu ulun ikaa po nakakaulih rakon. 
2Am au angkaraya' kono hino hili 
huang nilo sario atahoh am ilo 
aingkoos huang ahahasi', am hili ilo 
akarandan bonsoi ra katapatan, am 
karandanan nilo hino apaingkotoh ra 
intopot nilo. Am hili ilo akapandai ra 
aun ikaa pinaintalang nu Ala ra 
pahulu li, io hino i Karistus”. 
3] Karistus nga napakatalang ra 
kapintaran am kapandayan nu Ala 
ikaa napandayan ra pahulu li. #Am 
langus nu nirahu ku hiano ramuyun 
io hino hili akau ikaa paliron nu ulun. 
Kula' pono' pandai nilo mindahu a- 
ngibit ramuyun am ikaa akau 
kababayaan. 5STopot pono' itaka 
nakapahihintawoi am ahuang ku yak 
akau hai-hait. Au anginsuat ra akau 
saumi huang olondon, am atahoh. ra 
intopot mi ri Karistus. 





c2:2 aun ikaa pinaintalang nu Ala ra pahulu li, io hino i Karistus: Luang nu buku nakalair: aun 
ikaa pinaintalang nu Ala. Siino poyo, aun ikaa pinaintalang nu Ala, Ama' ri Karistus, Siino 
poyo, aun ikaa pinaintalang nu Ala Ama' am i Karistus. 


KOLOSI 2 


Kaayahan nu ulun nangintopot 


6A kau namalihua ri Karistus 
Yasus mangun ra Tuhan mi. Am intor 
ra hino onsoi akau aayah sumilulum 
po rio. 7Onsoi akau anambakat 
ri Karistus, am onsoi akau lumansan 
yak ri Karistus ra kawi' nu maan mi. 
Onsol akau indu-indul atahoh ra in: 
topot mi ri Karistus, maya' ra aun no- 
pongo inubas ramuyun, am onsoi 
kau anginsuat hai-hait mindahu 
tarima' kasi' ra Ala, 8Am huhuangon 
mi hili akau ikaa apalir nu ulun ra ilo 
amaliliku' ra kapandayan nu ulun nu 
tana', kapandayan kaando' ra balos 
no io yak ilo hino amalir yak. Kapan- 
dayan kuon nilo hino mintuu' yak ra 
arat nu matuo rali, am mintuu' poyo 
ra ro-ro angunguasa' ra tana' hitu am 
ra rasawat. Kapandayan hino sala' ka 
intor ri Karistus. “Npa paat ri Karis- 
tus naayah ra tana' hitu am ohondo' 
yak io ra Ala. Kawi' nu kinabaalo' nu 
Ala siino yak ra kinabaalo' ri Karis- 
tus. 19Am intor ra bayah sumilulum 
ri Karistus akau pono” tinaakan ra 
bayah otopot. I Karistus nga labing 
maayo ra kuasa' intor ra kawi' nu ro 
angunguasa' hiano. 

11Nga akau hua kono yak sinunat 
nga sumilulum ri Karistus. Am sunat 
mi hitu sala' ka inuma' nu ulun, 
pinasauk yak ri Karistus. Am atu- 
ngon nu sunat mi io hino amalabus 
ramuyun intor ra kuasa' angibi-ngibit 
ra kasiha' nu huang nakasala'. 12Nga 
paat mi nirorob akau kono yak 
nilobong pinaaya' ri Karistus, am 
intor ra rorob hino akau pinaaya' po 
pandulio' kaayaho' ri Karistus, nga 
akau hua mintopot ra kuasa' nu Ala 
nopongo napakaayah ri Karistus 
intor ra pinatayan no. 

13Ra pahulu li akau inatoi ra 
kinabaalo' nu intopot nga akau nopo- 
ngo nakasala' am akau ulun sala' 
Yahudi am ikaa maya' ra Arat 
sinuratan ri Musa. Io yak raino Ala 
napaaya' napakaayah ramuyun ri 
Karistus. Ala nopongo nangampun ra 
sala' taka 14am ikaa napasauk ra 
surat nanuratan ra utang taka, 
apasala' ritaka lumangus ra baa-baal 
aahat bonsoi nilondon ra auma' 
maan taka. Intor ra surat hino 
sinakatan ra salip, Ala namampas ra 
rahu amarawa' apasala' ritaka. 
15Nanalipan ri Karistus io namalawo 
ra kuasa' nu ro-ro angunguasa' 
hiano?. Am aintalango' ri Karistus 
ra kawi-kawi' nu ulunra io namanang 
intor ra ro-ro hiano. Io kono ulun 
muli' intor ra pantatabuhan makou 
amahulu ra ulun nalabus no rano 
apaintalang ra io namanang. 

16Am intor ra hino pai' akau 
kababayaan maya' ra rahu nu ulun 
bokon ra aun auma' akanon mi am 
inumon mi. Am pai' po akau 
kababayaan ra rahu nilo ra aun 
auma' maan mi ra orou-0orou sinuai 
ra intok mi sambayang am pangira- 
wan ra sila' nu bulan, am Orou 
Taahan. 17Kawi' nu hiatu asauk yak 
ra pangumangan ra kawi' nu baal 
auma' matong rahili. Io yak kawi' nu 
baal pinaintalang hiano intor yak ra 
baal ri Karistus. 18Ikaa akau apahusu 
ra inan mi ruungon nu ulun 
ahipapayu rumaliwi' huang am 
sumamba ra malaikat-malaikat. 
Ulun hino akumpou ra pamahua- 
ngan-pamahuangan no intor ra tana' 
hitu am angansu-ngansuk ra saumi 
baal tinantu' pakitono' rio, 1?suku' io 
ikaa lumansan ri Karistus sumauk ra 
anguasa' ra kawi' nu ulun nanginto- 





d2:15 ri Karistus namalawo ra kuasa' nu ro-ro angunguasa' hiano: Karuo kono am; ri Karistus 


nilumabus intor ra kawi' nu ro angunguasa'. 


2:12 Rm. 6:4 2:13 Ip. 2:1-5 2:14 Ip. 2:15 2:16 Rm. 14:1-6 2:19 Ip. 4:16 

pot. Luang nu pamihangan ri Karis- 
tus luput nu inan no io hino kawi' nu 
ulun nangintopot piahain no am 
pinansilulum nu Ro no ohondo' ra 
pansuputan nu tulang am intopot nilo 
indu-indul atahoh maya' ra kasiha' 
nu Ala. 


Inatoi am aayah maya' 
ri Karistus 


20A kau nopongo inatoi inaya' 

ri Karistus, am nopongo nilabusan 
intor ra ro amihang ra tana' hitu. 
Kono po hino kulo ki' bayah mi ohon- 
do' po ra ulun pihangon nu ro 
amihang ra tana' hitu? Kulo ki' akau 
minsuhut ra inuma-inuma' nu ulun 
kono hitu, 2! “Ikaa tonggoyon hitu,” 
“Ikaa timposon hio',” “Ikaa kangka- 
mon hitu”? 22Kawi' nu inuma' hiano 
io hino intor ra baa-baal kaando' 
balos nu kono io naawi' inakan am in- 
inum. Kawi' nu inuma-inuma' am pa- 
ngubasan-pangubasan hiano maya' 
ak ra kasiha' nu ulun. 23Pahilayan ra 
baal hino intor ra kapandayan onsoi 
bonso1, am kawi' nu panusuban no 
hili ulun auma' sumamba ra 
malaikat, ahipapayu rumaliwi' 
huang am angila' ra inan tohom, io 
yak kawi' nu hino kaando' balos nga 
10 apanduli' ra kasiha' alaat nu ulun.” 
2 IAkau nopongo pinanduli' 
kaayaho' nirumangan ri Karistus. 
Intor ra hino onsoi akau lumikot a- 
ngalap ra baa-baal siino ra Surga', ra 
hino nga i Karistus amihang ruma- 
ngan ra Ala. 2Onsoi yak akau am- 
pahuang hai-hait ra aun siino ra 
Surga', am pain mi huango' aun siino 
ra tana' tu. 3Kinabaalo' nu kaayahan 
mi ohondo' ra ulun inatoi am basah 
mi otopot hino ikaa poyo pinain- 

talang nu Ala ohondo' ra bayah 
ri Karistus otopot hino ikaa poyo 
pinaintalang. 4Puun nu bayah mi 
otopot io hino 1 Karistus yak. Am 
paat ri Karistus paintalangon rahili 
am hili akau pono' baya-baya' rio ra 
kawi' nu kaansayan no. 


Kaayahan lai-lair am kaayahan 
bahuon 


SAm intor ra hino onsoi akau mim- 
pol intor ra kasiha' nu ulun ra tana' 
hitu. To hino baa-baal apakauyu', 
kasihaan nu huang, ambai-ambai, am 
anguma' ra kalaatan, am kumaluluur 
ra atu-atu. Nga kono akau 
kumaluluur am ohondo' yak hino ra 
akau lumansan ra ala-ala binabaal 
hiano. 6Intor ra baa-baal hiano nga 
apaatong ra ukum nu Ala ra ulun 
ikaa maya” ra panusuban no? 7Ra 

ahulu li akau nanguma' po ra baal 
hino ra paat mi kinuasa' nu kasiha' 
nu huang nakasala' hino. 

8o yak raino onsoi akau mulou a- 
nguma' ra baa-baal alaat siino ra 
inan mi tohom. Ikaa no akau am- 
buuk, rumuso karuo kono am siino. 
huang asisingon ra ulun bokon. Ikaa 
mindahu akau ra rahu ahawah karuo 
kono am rahu kauyuan. 9Ikaa am- 
buak ra sangulun am sangulun nga 
bayah lai-lair am kinabaalo' hino no- 
pongo inimpayan mi. 

l0Raino akau nopongo tinaakan ra 
bayah bahuon. Akau io hino ulun 
bahuon, raino parayu-rayus maan 
bahuo' nu napasauk rio, io hino Ala 
am maya' ra kinabaalo' nu Ala. Atu- 
ngon no io hino hili akau akakaulih ra 
Ala am kawi' nu siino rio. UBalos nu 
hino kawi' nu baal kaando' no ungga' 
nu ulun Yahudi am sala' ulun 


e2:23 kaando' balos nga io apanduli' ra kasiha' alaat nu ulun: Karuo kono am, kaando' balos, 


apakaandas yak ra kasiha' nu huang nu ulun. 


f3:6 Kaando' nasuratan ra buku nakalair ra rahu: ra tayar nu ulun-ulun ikaa maya' ra 


panusuban no. 


3:1 Nan. 110:1 3:9 Ip. 4:22 3:10 Kas. 1:26, Ip 4:24 

Yahudi. Ulun sinunat am ikaa 
sinunat kaando' no unggai' no ra 
lolot nu bansa' bokon am ulun kaan- 
do' sikul, ra lolot nu ulun amba am 
sala' amba, nga kawi' nu hino siino 
ri Karistus am io sumilulum ra kawi' 
nilo. 

12Akau nga ulun pihangon nu Ala, 
inasian no am pinili' no pasauko' ra 
tohom no. Am intor ra hino onsoi 
akau akaasi', am aalulum, am 
rumaliwi' huang, am olomor am 
tumaan ra paat aila'. 13Onsoi akau 
ataan huang ra sangulun am bokon, 
onsoi yak akau ahahampun ra sangu- 
lun am bokon nu kono siino ulun 
amului ra sala' nu ulun bokon ra 
huang no. Onsoi akau angampun ra 
kasalaan nu ulun bokon ohondo' ra 
Tuhan nangampun ra sala' mi. 14Am 
aulu' intor ra kawi' nu hiano, io hino 
onsoi akau ahahasi'. Am kono akau 
ahahasi', am hino nga apansilulum 
ramuyun ra sangulun am sangulun, 
am hino nga auma' maan no. 

15Onso1 kawi' nu pamutusan maan 
mi tantuon nu kaansayan tinaakan ri 
Karistus ra luang nu huang mi. Nga 
Ala nahipah ramuyun asauk ra 
bahian nu saumi inan, hili akau 
aayah ra luang nu pahahansayan 
intor ri Karistus hino. Onsoi akau 
mindahu tarima' kasi' ra Ala. 
16Onsoi nahi pangubasan-panguba- 
san ri Karistus puun nu barakat hino 
olondon ra luang nu huang mi. Onsoi 
akau angubas ra sangulun am sangu- 
lun, a abala ra sangulun am sangu- 
lun ra sintob nu kapandayan mi. 
Manani ra kula-kula' nanian am 
nanian pangansukan am poyo nanian 
ra tayar yak nu Tuhan, onsoi manani 
yak ra tayar nu.Ala ra mindahu 
tarima' kasi' ra luang nu huang mi. 
17Tuki-tukir nu maan karuo kono am 
rahuon mi, onsoi maan hinora apain- 

talang ra akau ulun nangintopot ra 
Tuhan Yasus. Onsoi mindahu 
tarima' kasi' ra Ala Ama' ra tayar nu 
inuma' ri Yasus ra tayar mi. 


Kinabaalo' ra luang nu 
pasisimpungan ra bayah bahuon 


18U pahaka' ku ruandu' akaandu', 
onsoi ka rumaliwi' huang ra andu' 
mi. Ikaa mulalas hino nga kinabaalo' 
maan nu ulun nangintopot ri Karis- 
tus. 

19Am kami po hino ungkuyon 
nahandu', onsoi akau aalulum ra 
andu' mi am pain mi limpungati' ilo. 

20U anak-anak mi, onsoi akau 
minsuhut ra rahu nu matuo mi, nga 
ikaa mulalas hino nga kinabaalo' 
maan nu ulun nangintopot ri Karistus 
nga baal hino apainsuat ra huang nu 

a. 

21Kawi' nu pahaka' siino anak! 
Ikaa akau apakaruol ra huang nu 
anak-anak mi suku' ra ilo 1kaa 
akaalap anguma' ra atu-atu. 

22Am akau ulun ulipon, onsoi ka 
minsuhut ra kawi-kawi' nu rahu nu 
tuan no ramuyun ra tana' hitu. Sala' 
ka paat nilo no yak angibabaya' 
ramuyun akau asiha' akiansuk rilo. 
Onsoi yak akau aingkoos huang min- 
suhut ra rahu nilo nga akau rumaliwi' 
ra huang ra Ala. 23Onso1 akau apin- 
so' ra kawi-kawi' nu maan mi, nga 
maan mi hino ohondo' yak ra tayar 
nu Tuhan, sala' ka tayar nu ulun yak. 
24Huangon mi nga ra akau auma' 
akaalap ra hari' intor ra Tuhan. Aun 
po nilair nu Tuhan ra ulun pihangon 
no, hino nga auma' taakin po 
ramuyun. Nga tuan intokon mi ang- 
karaya' sotopot no io hino i Karistus. 
25Aun pono' kaulun nanguma' ra 
sala' auma' akaliman ra balos nu 
sala' no hino, nga Tuhan ikaa ahilong 
ra kinabaalo' nu ulun. 


3:12-13 Ip. 4:2 3:13 Ip. 4:23 3:16-17 Ip. 5:19-20 3:18 Ip. 5:22, IPtr. 3:1 3:19 Ip. 5:25, IPtr. 3:7 
3:20 Ip. 6:1 3:21 Ip. 6:4 3:22-25 Ip. 6:5-8 3:25 Ul. 10:17, Ip. 6:9 

4 1Kawi' nu pahaka' nasauk ra tuan! 
Onso1 akau anguma' ra amba- 
amba mi ra atu otopot am katapatan. 
Huangon mi nga ra akau pono' am 
siino tuan ra Surga'. 


Paniluan 


2Onsoi akau hai-hait sambayang 
am hai-hait sumiho am hai-hait min- 
dahu ra tarima' kasi' ra Ala. 3Am 
onsoi ka angibit ramon ra sambayang 
mi hili Ala anaak ramon ra paat onsoi 
ra aparayol ra rahu no apaintalang ra 
baal ri Karistus ikaa po pinaintalang 
ra pahulu li. Hitu ra au nariilan tu 
raino nga au hua nambala' ra aho 
hitu ra pahulu li. 4Onsoi akau sam- 
bayang rakon hili au apandai am- 
bala' ra rahu hitu suku' io atala 
bonsoi, ikaa mululas baal hitu balain 
ku yak. 

SLuang nu pansiluluman mi ra 
ulun ikaa angintopot, onsoi akau pan- 
dai-pandai yak ra kaayahan mi am a- 
nguma' ra atu onsoi ra tuki-tukir nu 
paat. 6Onsoi kawi' nu baal ayamon 
mi hai-hait apainsuat ra huang am 
akananat ra huang nu ulun. Onsoi 
akau apandai ra aun koson mi 
amalimbang ra pangkimuatan nu 
ulun. 


Rahu Pamaparan 


7I Tikhikus, pahaka' taka am 
asian taka, auma' amala' ramuyunra 
kawi' nu atu-atu intor ra baal ku. Io 
olondon huang rumangan ramon 
angkaraya' ra tayar nu Tuhan. 8Am 
hino nga ra io sinusub pakuoyo' 
ramuyun, hili io auma' ahulit 
ramuyun ra aun nasauk ramon hili 
akau ikaa angkaamo, 9[ Onisimus sa- 
ngulun intor ra lolot mi, panginsua- 
tan taka am lansanan taka. Am io nga 

rangan ri Tikhikus muoi ramuyun. 
Am ilo ruo auma' ahulit ra aun-aun 
nasauk ramon ra hitu. 

101 Aristarkus rangan ku nariilan 
tu apasuku' ra tabi' ramuyun, ilo 
ri Markus surung ri Barnabas no. 
(Binalaan kuno liha' akau ra kono 
i Markus akasuku' ramuyun am 
onso1 akau apaunsop rio ra huang mi 
anginsuat.) IITabi' poyo intor 
ri Yasus sabiton poyo ri Yustus. Intor 
ra ulun Yahudi nopongo inintopot ra 
Tuhan Yasus, ilo yak talu ngaulun 
raino angkaraya' rumangan ramon 
auma' apalakou ra karaya' intor ra 
Ala. Ilo topo-topot apinso' anginsuup 
rakon. 

12Tabi' intor ri Ipaparas. Io pono' 
am intor po ra lilian mi. Io amba 
ri Karistus Yasus, io apinso' hai-hait 
sambayang ra tayar mi. Io akitaak 
bonsoi ra Ala hili kaintapatan mi 
indu-indul atahoh am intopot mi 
kapio-pio okotoh, hili akau kaando' 
sala' am olondon ra kasiha' nu Ala. 
13Apandayan ku ra io apinso' angka- 
raya' ra tayar nu kaansayan mi, am 
tayar po nu ulun mintopot amahun ra 
Laodikia am Hirapolis. 14I Lukas 
dakutur panginsuatan mai, ilo 
ri Dimas apasuku' ra tabi' nilo ruo 
ramuyun, 

15Onso1 pasukuon mi tabi' mai 
hitu ra kawi' nu pahaka' taka ra 
Laodikia, am pahaka' taka i Nimpa 
am kawi' po nu ulun nangintopot 
sambayang ra pahun ri Nimpa no. 
16Abasa' mi po surat hitu am pain- 
dulon mi poyo pabasai' ra pahaka' 
taka ra sirong siino ra Laodikia. Am 
akau pono', onsol po akau ambasa' ra 
surat paindulon nu pahaka' taka 
intor ra Laodikia ramuyun. 17Balain 
mi i Arkipus am pongoon no karaya' 
tinaakan rio no ra tayar nu Tuhan. 
18Am raino au anulis ra hitu, 


4:1 Ip. 6:9 4:5 Ip. 5:16 4:7 Inu. 20:4, 2Tim. 4:12 4:7-8 Ip. 6:21-22 4:9 Plm. 10-12 4:10 Inu. 
19:29, 27:2, Plm. 24, Inu. 12:12,25,13:13, 15:37-39 4:12 Kol. 1:7, Plm. 23 4:14 2Tim. 4:10,11, 


Plm. 24 4:17 Plm. 2 

Tabi' intor rakon, i Paulus. Au sambayang ra Ala anaak 
Pain mi au lirai' nga siino po aura” ramuyun ra barakat. 
riil tu! Intor rakon, 


Paulus 


Surat ri Paulus kasaa' ra ulun nangintopot ra 


TASALONIKA 


Rahu Papaintalangan 


Tasalonika io hino bandar maayo ra daira' nu Makidonia, saumi daira 
pinihang nu Ruum. Ulun nangintopot ra Tasalonika nasauk ra libos ri Paulus 
inakou inuoi ra Pilipi. lo yak ikaa kula' buoi haling ra hili, ulun Yahudi 
sumolon ra inuma' ri Paulus angimuun tumikon ra i Paulus ambala' ra pa- 
ngubasan nu ulun nangintopot ra ulun sala' Yahudi. Labing po ra ulun sala' 
Yahudi hiano ra ilo nopongo nakito nu ulun Yahudi apinso' maya' ra ugama 
nilo. Lakou yak ri Paulus haling ra Tasalonika inuoit ra Biria. Am pakasuku' 
i Paulus haling ra Korintus, hili surat ri Timotius pansilulum am rangan no 
hino nakasuku' rio, ambala' ra kinabaalo' nu ulun nangintopot ra Tasalonika. 

Haling ra hino, surat ri Paulus puu-puun hitu ra ulun nangintopot ra 
Tasalonika langus no apaingkotoh am apatahoh ra intopot nilo. I Paulus min- 
dahu tarima' kasi' ra aho naalap no ra baal nu intopot am asi' nilo. Io- 
apamahuang rilo ra baal nu kaayahan no tohom ra paat no siino ra lolot nilo. 
Pongo no nambala' ra kawi' nu hino, i Paulus namalimbang ra pangkimuatan 
nilo ra baal nu sukuan ri Karistus kainduo Halong anginduo, auma' ki ulun 
hino akaalap ra bayah otopot am ampus-ampus haling ri Karistus? Sanggilan 
ki' i Karistus matong? I Paulus ambala' rilo hili ilo parayu-parayus 
angkaraya ra huang ikaa lumasang, tima' angkinaan ra sukuan ri Karistus ra 
huang apanu' ra kalansanan. 


Suot nu surat hitu: 


Pangimuuanan 1:1. 

Mindahu tarima' kasi' am ansuk 1:2-3:13. 

Babala' ra baal nu koson nu kinabaalo' nu ulun nangintopot 4:1-12. 
pan nean ra baal nu sukuan ri Karistus kainduo ruli' 4:13-5:11. 
Babala-babala' pupus 5:12-22. 

Rahu pamaparan 5:23-28. 


1 ISumuku' ra pahaka-pahaka' Ala anaak ra barakat am kaansayan 
ulun nangintopot amahun ra ban- ramuyun. 


dar Tasalonika, nga nasauk ra ulun Kaayahan am intopot nu ulun 


lilian nu Ala Ama' am Tuhan Yasus Tasalonika 
Karistus. 
Akai io hino Paulus, Silas am 2-3Akai hai-hait mindahu tarima' 


Timotius, hai-hait sambayang hili kasi' ra Ala nga kawi' hua nu 


1:1 Inu. 17:1 

Tasalonikia 


pahaka'. Tuki-tukir mai sambayang 
akitaak ra Ala am Ama' taka, akai 
hai-hait akahuang ramuyun. Akai 
hai-hait anambayang ramuyun am 
huang mai ra aun koson mi apakitora 
luang nu inuma' mi ra akau mintopot 
ri Karistus, am aun koson no akau 
inasi' ra ulun bokon suku' akau apin- 
so" angkaraya' ra tayar nilo, am aun 
koson tahoh nu lansan mi ra Tuhan 
taka Yasus Karistus. 4Apandayan 
mai, u pahaka-pahaka', nga Ala 
masi' ramuyun am nopongo namili' 
ramuyun asauk ra tayar nu tohom no. 
SNga akai angindul ra Aho Onsoi hitu 
ramuyun sala' ka rahu yak, io yak 
haling ra kuasa' nu Ro nu Ala. Am 
akai angintopot kapio ra katapatan 
haling ra Aho Onsoi hino. Akau 
akapandai ra aun koson nu kaayahan 
mai ra paat mai siino ra lolot mi nga 
apakaulu' ra tayar nu kaayahan mi. 
6Akai am Tuhan asauk ra paniluan 
nopongo binaya' mi. Hama' no pono' 
akau naila' bonsoi, akau maya' yak ra 
huang anginsuat bonsoi ra aho 


1:6 Inu. 17:7-9 


binalaan mai ramuyun. Panginsuatan 
hino tinaakan nu Ro nu Ala. 
7Haling ra baal hino akau asauk ra 
paniluan nu kawi' nu ulun nanginto- 
pot amahun ra daira Makidonia am 
daira Akaya. 8Nga haling hua 
ramuyun, aho ra baal nu Tuhan no- 
pongo nakarayol suku' ra Makidonia 
am Akaya. Am sala' ka hino yak. 
Labing po aho ra baal aun koson mi 
inintopot ra Ala nopongo nakasuku' 
ra kula-kula' intok, suku' akai ikaa 
pono' mindahu ra aun rahuon mai 
intor ra baal mi. ?Kawi' nu ulun hiano 
inindahu ra baal aun koson mi 
napaunsop ramon ra pahun mi ra 
paat mai ra pahulu li inatong 
ramuyun. Ilo inindahu ra aun koson 
mi inimpoi ra ala binabaal intok mi 
sumamba am inatong ra Ala saumi 
aayah am otopot. 101lo pono' am in- 
indahu po ra aun koson nu kalan- 
sanan mi ra sukuan nu Anak nu Ala 
haling ra Surga' io hino i Yasus 
pinanduli' kaayaho' nu Ala haling ra 
patayan. I Yasus hino nga poyo 

apakaayah ritaka haling ra ukum nu 
Ala ritaka rahili. 


Karaya' ri Paulus ra Tasalonika 


2 IPahaka-pahaka'! Apandayan mi 
nga akai matong ramuyun sala' ka 
kaando' balos. 2Akau akapandai nga 
ikaa po akai inatong ramuyun ra 
Tasalonika, akai nopongo naila' am 
pinakauyu' ra Pilipi. lo yak hama' no 
pono" asuang ulun asisingon ramon, 
Ala taka nopongo nanaak ramon ra 
kaatasan ambala' ramuyun ra Aho 
Onsoi haling rio. 3Akai amunaau 
ramuyun sala' ka haling ra panguba- 
san amalir. Am poyo sala' ka kasiha' 
ikaa otopot karuo kono am am- 
paruung. 

4Sala' ka kono hino! Akai ahayam 
sala" ka apainsuat ra huang nu ulun, 
io yak apainsuat ra huang nu Ala, nga 
io hua anginam ra huang mai. Nga 
akai auma' yak ambala' ra Aho 
Onsoi hino maya' ra kasiha' nu Ala. 
SAkau akapandai ra akai ikaa 
sahuhumi inindahu ra rahu amalu- 
maah yak ra ulun, karuo kono am am- 
bala' ra Aho Onsoi apakaulu' ra inan 
mai tohom. Ala yak akapandai ra 
kawi' nu hino! 6Ikaa akai lumikot 
akiansuk haling ra ulun onsoi haling 
ramuyun karuo kono am ulun bokon. 
7Topot natu akai nasauk ra 
sususubon ri Karistus, auma' yak 
akai akitaak ra atu-atu haling 
ramuyun. lo yak, paat mai siino ra 
lolot mi akai ahisilami' yak, ohondo' 
ra Sangulun ina” ahisilami' ra io 
analimo ra anak-anak no. 8Nga 
haling ra asi' mai ramuyun, akai 
asiha' anaak ramuyun sala' ka Aho 
Onsoi haling ra Ala hino yak, io yak 
bayah mai poyo ra anulung ramuyun. 
Nga masi' hua akai bonsoir ramuyun! 


1 TASALONIKA 1,2 


Ra huang ku akau akahuang po ra 
aun koson nu likot mai angkaraya' 
am ambala' ra Aho Onsoi hino. Orou 
am london akai angkaraya' hili akai 
ikaa apasusa' ra sangulun pono' 
haling ra lolot mi ra akitaak ra atu- 
atu ra paat mai ambala' aparayol ra 
Aho Onsoi haling ra Ala hino 
ramuyun. 

10Bayah mai nabahuan, otopot am 
kaando' sala' ra tingkuangon mi ulun 
nopongo inintopot ri Karistus. 
Napandayan mi noyo aun inuma' 
mai, kono po hino nu Ala, 11Akau 
akapandai nga akai anguma' ra tuki- 
tukir mi ohondo' ra sangulun ama' a- 
nguma' ra aun maan no ra anak-anak 
no. 12Akai amala' ramuyun, akai a- 
paingkotoh ra huang mi am amalikot 
ramuyun hili bayah mi asauk ra 
bayah apainsuat ra huang nu Ala. 
Nga akau NE inipahan nu Ala 
sumauk ra ulun amihang rumangan 
ra Ala ra Surga". 

13Siino po saumi baal bokon angu- 
ma' ramon hai-hait mindahu tarima ' 
kasi' ra Ala. Baal hino io hino paat 
mai angindul ra aho haling ra Ala 
hino ramuyun akau angkinongoh am 
angintopot ra aho hino, sala' ka kono 
aho haling ra ulun, io yak kono aho 
topo-topot haling ra Ala. Io nga ang- 
karaya' ahungga' ra bayah mi, ulun 
nangintopot ri Karistus. 14Pahaka- 
pahaka', baal nopongo naliman mi 
naliman poyo nu ulun nangintopot ra 
Ala ra daira Yudia io hino ulun 
nasauk ra tohom ri Karistus. Akau 
naila' haling ra bansa' lilian mi 
tohom, ohondo' ra ulun-ulun angin- 
topot ra Ala ra daira Yudia naila' 
haling ra lilian nu ulun Yahudi. 
15Ulun hiano nga namatoi ra Tuhan 
Yasus am ilo poyo namatoi ra ulun a- 


“ 2:7 ra paat mai siino ra lolot mi akai ahisilami” yak, ohondo” ra sangulun ina’: Luang nu buku 
nakalair, akai ohondo' ra anak-anak ra paat mai siino ra lolot mi, akai ohondo' ra sangulun- 


3 


ina’, 


2:2 Inu. 16:19-24, 17:1-9 2:14 Inu. 17:5 2:15 Inu. 9:23, 29, 13:45, 50, 14:2, 5, 19, 17:5, 13, 18:12 


1 TASALONIKA 2, 3 


ngindul ra rahu nu Ala am ilo poyo 
nangila-ila' ramon. Ilo asisingon ra 
kawi' nu ulun am Ala ikaa onsol 
huang ra tayar nilo. 16Labing po ra ilo 
angampo-ngampong ramon ra muoi 
ambala' ra bansa' sala' Yahudi ra 
aho akaalap apakaayah ra bansa- 
bansa' hiano. Haling ra baal hino 
ulun Yahudi hiano indu-indul 
amaruang ra sala' nilo am kawi' 
pono' nu sala' inuma' nilo. Am raino 
"popor no ilo naintupan nu ukum nu 
Ala. 


I Paulus asiha' po muoi 
kaingondo' tumiwol ra ulun nu 
Tasalonika 


1710 yak u pahaka-pahaka', puun 
mai nakapansuai ikaa kula' nabuoi 
haling ramuyun io hino nakapansuai 
ra mato io yak ikaa nakapansuai ra 
huang io hino akai indu-indul luma- 
ngu ramuyun am lumikot bonsoi akai 
tumiwol po ramuyun. ł8Siino po 
huang mai muol ahaas ramuyun am 
au nopongo lumikot induo ruli 10 yak 
Ibilis hino angampong ramon. 
19Kapio akau nga kalansanan am pa- 
nginsuatan mai. Nga paat rahili nu 
Tuhan matong am itaka lumulur ra 
tingkuangon no akau nga rahili asauk 
ra kasangkahan mai. 20Kapio, akau 
nga kasangkahan am panginsuatan 
mai! 

1Buo-buoi no ikaa no hua aarot 
3 mai langu mai ramuyun. Haling ra 
hino akai ampahuang labing honsoi 
no ra akai aluur amahun ra bandar 
Atina, 2tima' mai anusub ra pahaka' 
taka i Timotius. Io sangulun angkara- 
ya' ra tayar nu Ala rumangan ramon 
ambala' ra Aho Onsoi ra baal 
ri Karistus. Akai nanusub ri Timotius 
muoi ramuyun hili io apaingkotoh ra 
huang mi am anusub ramuyun labing 
angintopot po ri Karistus. "AUG ra 
hino hili kaando' kasangulun haling 


3:1 Inu. 17:15 3:6 Inu. 18:5 

ra lolot mi auma' lumuhut nga kula- 
kula' ila' mintup ritaka hitu. Napan- 
dayan mi noyo nga ila' hiano 
sampiruo ra kasiha' nu Ala ra tayar 
taka. 

4Paat mai siino baya-baya” 
ramuyun, akai nopongo nambala' 
ramuyun pahulu ra itaka auma' aila'. 
Am kawi' nu hiano kapio-pio nopo- 
ngo nasauk akau nopongo nakapan- 
dai ra baal hino, SHino nga puun ku 
nanusub ri Timotius, nga au asiha' 
kumapapandai ra aun koson nu 
kotoh mi angintopot ri Karistus. Ang- 
kaamo au nu kono ra akau akinaman 
nu Ibilis suku' karaya' inuma' mai 
kaando' balos. 

6Raino i Timotius nopongo nan- 
duli' am nopongo nahihiulit ramon ra 
aho panginsuatan ra baal nu intopoi 
mi ri Karistus am ahahasi' ra sangu- 
lun am sangulun. Io nahihiulit ramon 
ra akau hai-kait akahuang ra baal 
mai ra huang onsoi. Am akau asiha” 
tumiwol ramon, ohondo' ra akai 
pono' am asiha' yak tumiwol 
ramuyun. 7Hino nga puun no u 
pahaka-pahaka', ra luang nu kawi' 
nu susa' am ila' mai, akai anginsuat 
ra aho haling ra baal mi. Intopot mi 
ri Karistus apaingkotoh ra huang 
mai. 8Suku' raino akai akaliman 
kapio-pio aayah, nu kono akau 
atahoh yak sumilulum ra Tuhan. 
9Maayo bonsoi huang mai mindahu 
tarima' kasi' ra Ala ra kawi' nu pa- 
nginsuatan nalimanan mai ra ting- 
kuangon no nga akau hua. I0Tukir nu 
orou am londom akai sambayang 
akitaak rio ra likot nu huang mai, hili 
akai akaalap tumiwol ramuyun hili 
ambala' amaruang ra kaintapatan mi 
ri Karistus ikaa po napandayan mi. 

1Alansan ra Ala Ama' taka 
tohom, am Tuhan taka Yasus 
amalumbis ra ralan ra tayar mal ra 
akai tumiwol ramuyun. 12Au sam- 

bayang ra Tuhan hili io anguma' 
ramuyun indu-indul masi' ra sangu- 
lun am sangulun am indu-indul masi' 
ra kawi' nu ulun, suku' asi' mi hino 
rua-ruang, ohondo' ra asi' mai 
ramuyun. B3Haling ra baal hino 
Tuhan apaingkotoh ra huang mi, 
suku' ikaa pasalain nu ulun am kaan- 
do' sala' ra tingkuangon nu Ala Ama' 
taka, ra paat nu Tuhan taka Yasus 
matong ambabaya' rą kawi' nu ulun 
sumauk ra tohom no. 


Bayah apainsuat ra huang nu 
Ala 


4 IPopor no pahaka-pahaka' akai 
nopongo nanaak ra paniluan 
ramuyun ra baal aun koson nu bayah 
mi apainsuat ra huang nu Ala. Kapio 
bayah mi nohondo' ra kono hino. Io 
yak raino haling ra kuasa' nu Tuhan 
Yasus, akai akitaak bonsoi ramuyun 
am anusub ramuyun hili akau indu- 
indul anguma' ra baal hino. 2Nga 
akau nopongo nakapandai ra 
paniluan-paniluan tinaakan mai 
ramuyun haling ra kuasa' nu Tuhan 
Yasus. 3Hitu nga kasiha' nu Ala, hili 
akau aayah ra tayar no yak, kaando' 
sala', mintawoi ra kawi' nu maan 
apakauyu'. #Tuki-tukir nu ungkuyon 
ra lolot mi onsoi apandai ra aun 
koson no aayah sumilulum ra andu' 
no" ra baal apainsuat ra huang nu Ala 
am ulun. SIkaa akau maya' ra 
kasihaan nu huang mi asala' ra tayar 
nu andu' mi, ohondo' ra inuma' nu 
ulun ikaa akakaulih ra Ala. 6Ra luang 
nu baal kono hino, pai' kasangulun 
pono' anguma' ra sala' ra pahaka' no 
ulun nangintopot, karuo kono am am- 
paruung rio. 

Ra pahulu li akai nopongo 
namala' kapio-pio ramuyun, ra 
Tuhan amaratu' ra ukum ra ulun a- 


1 TASALONIKA 3, 4 


nguma' ra sala' ohondo' ra baal hino. 
7Ala nahipah ritaka, sala' ka bayah 
taka anguma' ra maan apakauyu', io 
yak hili bayah taka anguma' ra baal 
apainsuat ra huang no. 8Ulun ikaa 
mintopot ra pangubasan hitu, sala' ka 
io ikaa mintopot ra ulun, io yak io 
ikaa angintopot ra Ala nanaak ra Ro 
no ra tayar mi. 

#Ikaa pono' raino akai anurat 
ramuyun ra baal aun koson mi masi' 
ra pahaka-pahaka' mi pohondo' mi 
ra intopot. Akau nopongo inubas nu 
Ala ra ahahasi' ra sangulun am sa- 
ngulun. 19Am baal hitu nopongo 
pinaintalang mi ra pahaka-pahaka' 
mi mintopot ra luput nu daira 
Makidonia. Io yak, u pahaka-pa- 
haka', akai akitaak kapio-pio 
ramuyun, hili bayah mi mindul labing 
onsoi poyo. 

11Onso1 akau lumikot ra bayah 
siino kaansayan am ikaa sumaang ra 
atu maan nu ulun bokon. Onsoi yak 
akau angkaraya' ahuyum ra akan 
tohom, ohondo' ra nanusuban mai 
ramuyun ra pahulu li. 12Kono po hino 
nu kaayahan mi, ikaa no akau luman- 
san pora ulun bokon, am ulun ikaa a- 
ngintopot ri Karistus auma' 
rumaliwi' huang ramuyun. 


Sukuan nu Tuhan 


13Pahaka-pahaka', kasihaan mai 
ramuyun onsoi akau akapandai ra 
kinabaalo' nu kawi' nu ulun nopongo 
inatoi hili akau ikaa asusa' huang 
ohondo' ra ulun bokon ikaa 
nokotohom ra kalansanan. 14Itaka a- 
ngintopot nga i Yasus nopongo inatoi 
am nanduli' naayah. Hino puun no 
itaka angintopot nga Ala auma' 
aaka sah ra kawi' nu ulun inatoi in- 
intopot ri Yasus, hili ilo aayah 
rumangan rio. 





b < f ; 
3:13 kawi’ nu ulun sumauk ra tohom no: Karuo kono am; kawi’ nu malaikat no. 
“ 4:4 aayah sumilulum ra andu’ no: Karuo kono am: anguasa’ ra inan no. 


1 TASALONIKA 4, 5 


15Haling ra baal hino, hitu nga pa- 
ngubasan nu Tuhan auma' balain 
mai ramuyun. Ra paat nu Tuhan 
Yasus sumuku', itaka ulun aayah ra 
paat nu hino ikaa amahulu ra ulunin- 
atoi lali' ra pahulu li. 16Rahili 
kinatuaan nu malaikat ampaluap ra 
rahu aingor am tarumpit nu Ala 
auma' sampuyon asauk ra tatandu'. 
Am hili Tuhan Yasus tumuun haling 
ra Surga', am kawi' nu ulun nangin- 
topot nopongo inatoi ilo pahulu pan- 
dulion kaayaho'. 

17Pongo hino, hili itaka ulun na- 
ngintopot aayah tu ra paat nu hino 
pasimporon kaawi' ra sasah nu laput 
tumiwol ra Tuhan ra lolot nu tana' 
am limbowon. Hili itaka rumangan ra 
Tuhan suku' ra buo-buoi no. 18Haling 
ra hino, onsoi akau asalok apaingko- 
toh ra huang nu sangulun am sangu- 
lun ra rahu hitu. 


Amalair nga ra sukuan nu 
Tuhan. 


1U pahaka-pahaka', ikaa pono' 
5 akai anurat ramuyun ra sanggilan 
paat nu baa-baal hiano asauk. Nga 
napandayan mi noyo hua nga Orou 
Sukuan nu Tuhan hino pulali-lali' 
ikaa apandayan ohondo' ra sukuan 
nu ulun antakou ra paat nu londom. 
3Nga paat nu hili ulun mindahu, 
“Kawi' no onsoi yak am kaando' 
susa',” paat nu hili nga pulali-lali' ilo 
aintupan ra kapatayan, am kaando' 
kasangulun po akapahiru'. Baal hino 
auma' asauk pulali-lali' yak, ohondo' 
ra niruol nu sangulun ruandu' am- 
paliman am ahanak. 4Io yak akau 
hitu sala' ka aayah ra luang nu olon- 
dom, suku' akau akaliar ra orou hili 
ohondo' ra sukuan nu ulun antakou. 
5Kawi' nu pahaka' io hino aayah ra 
luang nu awantang, akau lilian nu 
awantang bonsoi. Itaka sala' ka 

aayah ra luang nu olondom, karuo 
kono am lilian nu olondom. 

6Haling ra hino ikaa itaka humon- 
do' ra ulun bokon ikaa olondon 
maya' ra Ala. Onsoi taka sumiho am 
pinowoon taka atantu' yak. 7Paat nu 
londom ulun ikaa olondon maya' ra 
Ala, am paat poyo nu londom ulun 
ahauk. 

81o yak itaka hitu ulun lilian nu 
atawang awantang bonsoi. Onso1 yak 
itaka olondon mintopot ra Tuhan am 
masi' ra ulun bokon am alansan yak 
ra Ala auma' apakaayah ritaka. Hino 
nga tinanggoi sindungon taka ra 
luang nu pantatabuhan tumabuh ra 
olondom. 9Ala namili' ritaka sala' ka 
maan ukumi', io yak hili itaka 
akaalap ra bayah lumangus ra Tuhan 
taka Yasus Karistus. 1010 inatoi ra 
tayar taka hili paat no rahili matong, 
andai nahi io matong ra paat taka po 
aayah ki', karuo kono am itaka matoi 
ki' itaka akaalap ra bayah am ruma- 
ngan rio. 11Haling ra hino, onsoi taka 
olondon yak hai-hait ambala' apaing- 
kotoh ra sangulun am sangulun ohon- 
do' ra inuma' mi ra paat raino tu. 


Paniluan-paniluan pupus am 
tabi' 


12] pahaka-pahaka', akai akitaak 
ramuyun kapio-pio, onsoi akau ain- 
suatan ra ulun angkaraya' siino ra 
lolot mi io hino ulun nopongo pinili' 
nu Tuhan ra tayar nu amihang 
ramuyun. 13Onsol akau rumaliwi' 
huang bonsoi am masi' bonso1 rilo 
nga pamahuangan mi ra aun inuma' 
nilo. Onsoi akau hai-hait siino kaan- 
sayan ra sangulun am Sangulun ra 
luang nu bayah mi. 

14A kai alansan po ramuyun u 
pahaka-pahaka', balain mi talaaho' 


"ulun alampuah angkaraya', paingko- 


tohon mi huang nu ulun alaa', tulu- 


4:15-17 1Kor. 15:51-52 5:2 Mat. 24:43, Luk. 12:39, 2Ptr. 3:10 5:8 Yas. 59:17, Ip. 6:13-17 

ngin mi aun ulun auma' tulungin am 
onso1 akau tumaan yak ra kawi' nu 
ulun. 15Onsol akau sumiho, hili kaan- 
do' ulun ambabalos anguma' ra 
kalaatan. Onsoi akau hai-hait 
lumikot anguma' ra kaansayan ra sa- 
ngulun am sangulun am kawi' po nu 
ulun asuang. 

16Onsoi akau hai-hait anginsuat, 
17am hai-hait sumambayang, 18Onsoi 
akau mindahu tarima' kasi' ra Ala ra 
kawi' nu atu-atu baal, hino nga 
kasiha' nu Ala haling ramuyun asauk 
ra ulun aayah sumilulum ri Karistus 
Yasus. 

19Pain mi popolo' Ro nu Ala. 
201kaa akau alalaatan ra aho 
tinaakan nu Ro nu Ala. ?!Kawi' nu 
atu-atu baal onsoi randanon pahulu, 
am aun onsol no hino intopoton no. 
22Mintawol ka ra kawi' nu atu-atu 
kalaatan. 

23Au sambayang ra Ala anaak 
ramuyun ra kaansayan, apasauk 


1 TASALONIKA 5 


ramuyun ra ulun topo-topot aayah 
yak ra tayar nu Ala. Au sambayang ra 
Ala amiaha' ra kawi' nu bayah mi, 10 
hino inaning mi, huang mi am poyo 
inan mi, hili io kaando' kalaatan ra 
paat nu Tuhan taka Yasus Karistus 
matong anginduo, 24Ala, nopongo 
nahipah ramuyun, auma' apasauk ra 
baal hino nga io sumuhut yak ra 
randi' no. 

25U pahaka-pahaka'! Onsoi akau 
anambayang ramon. 26Onsol akau 
antatabi' kawi', ra huang anginsuat 
asauk ra sangaka' am saumi intopot 
ra Tuhan, 

27Haling ra kuasa' nu Tuhan, au 
alansan kapio ramuyun ambasa' ra 
surat hitu ra kawi' nu pahaka' taka 
mintopot ra Tuhan. 

28AjAu sambayang ra Tuhan taka 
Yasus Karistus anaak ra barakat no 
ramuyun. 

Tabi' intor ramon, 
Paulus 


Surat ri Paulus kainduo sumuku' ra ulun 
nangintopot ra 


TASALONIKA 


Rahu papaintalangan 


Ulun nangintopot amahun ra Tasalonika aulingo ra pangubasan haling ra 
ratangan ri Yasus kainduo am baal hino parayu-rayus apasusa' rilo. Surat ri 
Paulus kainduo hitu ra tayar nu ulun nangintopot amahun ra Tasalonika la- 
ngus no io hino amalawo ra baal asusa' hino. Ilo amahuang nga ratangan ri 
Yasus kainduo hino nasauk noyo. Rahu ri Paulus, pamahuangan hino 
nasala'. Nga ikaa po i Karistus matong anginduo ra tana' hitu, panggol am 
kalaatan ra tana' hitu alibos pahulu haling ra pihangan nu sangulun 
nakaulihan sabiton ra “Ulun Alaat” am tumabuh ri Karistus. 

I Paulus ambala' bonso-bonsoi ra ulun amasa' ra surat hitu nga onsol ilo 
lumondon ra luang nu kaintapatan nilo ri Karistus, hama' pono' nu bayah nilo 
asusa' am aila'. I Paulus ambala' rilo hili tuki-tukir nilo angkaraya' ra 
pahuyuman nilo ra tayar nu akan nilo, humondo' ri Paulus am ranga-rangan 
no. Am poyo hili olondon anguma' ra atu onsoi. 


Suot nu surat hitu 


Pangimuunan 1:1-2 
Panginsuatan am panusuban 1:3-12 


Pangubasan ra ratangan ri Karistus kainduo ra tana' hitu 2:1-17 
Babala' ra baal aun koson nu kinabaalo' maan nu ulun nangintopot 3:1-15 


Rahu pamaparan 3:16-18 


I2Sumuku' ra pahaka-pahaka' 
1 ulun nangintopot amahun ra ban- 
dar Tasalonika, nasauk ra ulun na- 
ngintopot ra Ala Ama' taka am 
Tuhan Yasus Karistus! | 

Akai, io hino i Paulus, i Silas am 
i Timotius sambayang hili Ala Ama' 
am Tuhan Yasus Karistus anaak ra 
barakat am kaansayan ramuyun. 


Pambisaraan ra paat ri Karistus 
matong rahili 


3U pahaka-pahaka', akai hai-hait 
mindahu tarima' kasi' ra Ala nga 


1:1 Inu. 17:1 


akau hua. Am kapio, hino nga auma' 
maan mai, nga akau indu-indul a- 
ngintopot ri Karistus, am akau indu- 
indul masi' ra sangulun am sangulun. 
4Hino puun no akal ahihiulit haling 
ra baal mi ra akai siino ra lolot nu 
ulun nangintopot ra Ala. Akai 
ahihiulit ra baal hino haling ra huang 
mai anginsuat bonsoi ra aun koson 
kalandanan nu intopot mi ri Karistus 
ra paat mi aintupan ra uyai am ila'. 
5Baal hitu nga apaintalang ra 
pamutusan nu Ala otopot. Akau no- 
pongo naila' intor ra hino akau auma' 

asauk sabiton ra ulun pihangon nu 
Ala. 6lo auma' anguma' yak ra atu 
otopot, am auma' amalos ra ila' ra 
ulun nangila-ila' ramuyun. 

7Am tayar mi aila' raino tu, am 
kamai po hino, Ala anaak ra kaan- 
sayan ra paat nu Tuhan Yasus 
tumuun haling ra Surga' am apakito 
ra inan no am malaikat-malaikat no 
akakuasa' Sam poyo apui laa-laang 
hino. Io tumuun amaratu' ra ukum ra 
tayar nu ulun ikaa angkinongoh ra 
rahu nu Ala am ulun ikaa maya' ra 
Aho Onsoi intor ra baal ri Yasus 
Tuhan taka. ?Ulun hiano aukuman ra 
kapatayan suku' ra buo-buoi no, 
tapiran painsoloho' haling ra intokon 
nu Tuhan am haling ra kuasa' no 
maayo hino, 10Kawi' nu hiano auma' 
asauk rahili ra paat no matong ra an- 
sukon nu ulun lilian no am ulun na- 
ngintopot sumamba rio. Akau pono' 
am siino ra lolot nu ulun lilian nu Ala 
hino, nga akau nopongo inintopot ra 
aho binalaan mai ramuyun. 

uHino nga puun mai hai-hait 
anambayang ramuyun. Akai anam- 
bayang hili Ala apasauk ramuyun 
auma' aayah maya' ra kasiha' no. Ra 
tayar nu hino nga io nangipah 
ramuyun. Au sambayang ra Ala, 
haling ra kuasa' no, apasauk ra 
kasiha' mi anguma' ra onsoi, am 
opokotopot ra kawi' nu karaya' 
inuma' mi nga akau inintopot 
ri Karistus. 12Haling ra hino Tuhan 
taka Yasus insuaton am ansukon mi, 
am akau pono' insuaton am ansukon 
ri Yasus nga kaansayan hua nu huang 
nu Ala taka am Tuhan Yasus Karis- 
tus”. 


Ulun Alaat 


9) IHaling ra baal nu ratangan nu 
Tuhan taka i Yasus Karistus, am 
haling ra baal nu pamaluluran ritaka 


2 TASALONIKA 1,2 


lumondon rumangan rio, hitu nga 
rahuon ku ramuyun ra aingkoos 
huang ku. 2Ikaa akau apasi-pasi auli- 
ngo am angkaamo nga siino hua aho 
mindahu Orou Sukuan kainduo nu 
Tuhan Yasus nasuku' noyo. Siino 
nahi amahuang ra Aho hino haling ra 
saumi rahu binalaan lairo' sabiton ra 
nubuat, karuo kono am haling ra 
saumi pangubasan karuo kono am 
siino nahi mindahu nga akai aubas 
nanurat ra baal hino ra surat mai 
bokon. 3 Aun pono' koson nu baal no, 
ikaa akau apahusu' ra ulun bokon a- 
ngibubuak ramuyun. Nga ikaa po 
sumuku" orou hino, baal hitu asauk 

ahulu io hino asuang ulun auma' 
umuhut, ahalim ri Karistus am Ulun 
Alaat tuu-tuu' sumubo' ra naraka, 
auma' mintalang. 

4Haling ra huang no asawat hino 
io auma' tumabuh am amahuang ra 
io labing aulu' ra kawi' nu aun sam- 
baan nu ulun, karuo kono am kawi' 
nu ala ra pamahuangan nu ulun ra 
Ala. Labing po ra io anturung ra 
luang nu Pahun nu Tuhan am am- 
bala' ra io nga Ala. 

SHuangon mi nga au aubas am- 
bala' ra kawi' nu baal hino ra paat ku 
siino ramuyun. 6Am akau akapandai 
aun angulampong raino tu kawi' no 
asauk yak. Rahili, ra paat nu orou 
tinantu' nu Ala Ulun Alaat hino 
auma' mintalang. 7Kuasa' anguma' 
ra kalaatan hino nangimuun noyo 
nangkaraya' ikaa yak hua apandayan 
io yak siino po hua nangulampong. 
Kono rahili nangulampong hino 
maan iruo' 8hili Ulun Alaat hino 
akito. Am paat nu Tuhan Yasus 
matong, io auma' amatoi ra Ulun 
Alaat hino ra linabu haling ra kabang 
no, am onolob rio ra binantang no ra 
paat no matong. ?Ulun Alaat hino 
auma' mintalang rahili ra saumi 


41:12 Ala Namagnun taka am Tuhan Yasus Karistus: Karuo kono am, Ala 'ruhan taka. 


1:9 Yas. 2:10 2:1 ITas. 4:15-17 2:4 Dan. 11:36, Isk. 28:2 2:8 Yas. 11:4 2:9 Mat. 24:24 

kuasa' maayo haling ra Ibilis. Io a- 
nguma' ra kawi' nu atu-atu tatandu' 
kalalaban am baa-baal amparuung 
ikaa ihondo' kakito nu ulun. 1010 a- 
nguma' ra kawi' nu buak no alaat 
hino ra amalir ra ulun tuu-tuu' 
aukuman. Ilo auma' aukuman nga ilo 
ikaa angintopot am ikaa asiha' ra aho 
otopot haling ra Ala akaalap 
apakaayah rilo no. !!Hino nga puun 
no Ala auma' anaak rilo ra saumi 
kuasa' amalir, suku' ilo angintopot ra 
atu ikaa otopot. 12Balos no, kawi' nu 
ulun asiha' ra sala' am ikaa anginto- 
pot ra tayar nu katapatan hino, auma' 
ukumin yak. 


Akau pinili" ra Kaayahon 


13Pahaka-pahaka' inasian nu 
Tuhan! Akai hai-hait mindahu yak ra 
tarima' kasi' ra Ala nga akau hua, 
nga haling ra puu-puun nali Ala no- 
pongo namili ramuyun ra auma' 
kaayahon.” Baal hino asauk nga 
haling hua ra inuma' nu Ro nu Ala ra 
tayar mi ra io apasauk ramuyun ra 
ulun tohom nu Ala nabahuan am 
poyo ra akau hua mintopot ra aho 
otopot haling ra Ala. 14Ra tayar nu 
hino nga Ala nangipah ramuyun lu- 
mangus ra Aho Onsoi binalaan mai 
ramuyun. Ala nangipah ramuyun, 
nga io asiha' hili akau akaaya' 
akaliman ra sundu' nu kuasa' nu 
Tuhan taka Yasus Karistus. 

I5Haling ra hino u pahaka- 
pahaka' ku, onsoi yak akau tumahoh 
am parayu-rayus amahuang ra pa- 
ngubasan nopongo inubas mai 
ramuyun, onso1 haling ra akai inatong 
ramuyun karuo kono am haling ra 
surat mai. 

16-17Au sambayang ra Tuhan taka 
Yasus Karistus, am Ala Ama' taka 
apainsuat am apaingkotoh ra huang 
mi, hili akau akaalap anguma' am 

ambala' ra aun yak onsoi. Nga Ala 
masi' ritaka, nga haling hua ra honsoi 
nu huang no suku' ra io napaingkotoh 
ritaka tumaan yak, am alansan ra aun 
yak onsoi. 


Sambayang nga ra tayar mai 


3 Opo no u pahaka-pahaka', 
sambayang nga akau ra tayar mai. 
Sambayang ka hili aho haling ra 
Tuhan apasi akarayol am intopoton 
onsoi-onsoi, Ohondo' ramuyun 
napasi' nangintopot. 2Onsoi akau 
sambayang po hili Ala apakaayah 
ramon haling ra ulun aatas ampatoi 
am alaat. Nga kawi' nu ulun sala' ka 
angintopot kawi' ra aho haling ra 
Tuhan hino. 

31o yak Tuhan hino abubuh ra 
huang. Io auma' apaingkotoh 
ramuyun am amiaha' ramuyun intor 
ra ulun Alaat hino. 4Am angintopot 
akai bonsoi ra Tuhan haling ra baal 
mi, nga akau raino anguma' am 
parayu-rayus anguma' ra aun nopo- 
ngo binalaan mai ramuyun. 

SAu sambayang ra Tuhan angubas 
ramuyun indu-indul akapandai ra 
Ala masi' ramuyun am 1 Karistus 
anaak ramuyun ra huang tumaan. 


Apinso' Angkaraya' 


6U pahaka-pahaka', haling ra 
kuasa' nu Tuhan Yasus Karistus, akal 
ambala' hili akau mintawoi ra kawi' 
nu pahaka' alampuah angkaraya', 
am ikaa sumuhut ra pangubasan in- 
ubas mai rilo. 7Akau nopongo 
nakapandai nga akau onsoi maya' 
yak ra aun inuma' mai. Ikaa akai 
lumampuah ra paat mai siino ra lolot 
mi. 8Ikaa akai angakan ra akan nu 
ulun nu kono akai ikaa angalir 
pahulu. Topot no tukir nu orou am 
londom akai mingkotoh angkaraya' 
hili akai ikaa apasusa' sangulun 


b2:13 nga haling ra puu-puun nali...kaayahon: Luang nu buku nakalair,nga Ala namili' ramuyun 


asauk ra ulun puu-puun kaayahon. 

pono' ra lolot mi. 9Akai anguma' ra 
hino sala' ka kaando' kuasa' mai 
akitaak hili akau anginsuup ramon, io 
yak haling hua ra akai asiha' sumauk 
ra paniluan ra tayar mi. 10Paat mai 
siino ramuyun, akai nanguma' ra arat 
hitu, “Ulun aangas angkaraya', ikaa 
io angakan.” 

11Akat mindahu kono hitu nga a- 
ringoh mai siino ulun ra lolot mi 
alampuah angkaraya'. Ikaa ilo angu- 
ma' ra atu-atu pono', io yak aulu' nilo 
yak sumaang ra maan nu ulun bokon. 
12Haling ra kuasa' nu Tuhan Yasus 
Karistus akai ambala' ra ulun hiano 
am apamahuang, hili ilo angkaraya' 
ra huang olondon am ahuyum ra 
akan nilo tohom. 

13[o yak ikaa akau akaandas angu- 
ma' ra atu onsol. #Andai nahi, siino 
nahi naapo ulun ikaa asiha' maya' ra 
aun nirahu mai ra surat mai hitu. 
Onso1 akau sumiho ra tingkuangon 


2 TASALONIKA 3 


nu ulun kono hino am ikaa akau 
sumilulum rio hili io auyu'. 1510 yak 
ikaa akau anguma' rio asauk kono 
ulun pantabuh mi. Onsoi akau am- 
bala' rio asauk kono sangulun 
pahaka' mi. 


Rahu pamaparan 


16Tuhan io hino puun nu kaan- 
sayan taka. Au sambayang rio hai- 
hait anaak ramuyun ra kaansayan ra 
kawi' nu atu-atu baal. Au sambayang 
ra Tuhan baya-baya' ra kawi' nu 
pahaka'. 
17Au nga nanulis ra surat hitu. 
Hitu nga saumi pinanatandu' ku ra 
surat ku hitu. 
Tabi' intor rakon, 1 Paulus. 
18Au sambayang hili Tuhan taka 
i Yasus Karistus anaak ra barakat ra 
kaawi' nu pahaka'. 
Intor ramon, 
Paulus 


Surat ri Paulus kasaa' sumuku' ri 


TIMOTIUS 


Rahu Papaintalangan 


Timotius io hino sangulun nangintopot am ambulok namahun ra Asia 
Borook am nasauk ra rangan am minsuup ri Paulus ra karaya' ri Paulus. 
Ama' ri Timotius ulun nu Yunani am ina' no ulun Yahudi. Surat kasaa' 
sumuku' ri Timotius pinaintalang talu baal am siino pahulindaan no ra rondo' 
am bokon. 

Puu-puun io hino apamahuang ri Timotius ra pangubasan-pangubasan 
nasala' siino ra sirong. Kan-ubasan pangubasak hino intor yak ra pamahua- 
ngan nu ulun Yahudi am ulun sala' Yahudi maya' ra pangintapatan bokon 
nga tana' hitu alaat noyo am kaayahan aalap yak nu kono ulun siino kapan- 
dayan ra baal auni ikaa napandayan, am abubuh maya' ra aturan io hino ikaa 
ahuot, anguma' ra pantang ra akan-akan binalaan am bokon-bokon poyo. 

Karuo io hino anilu ri Timotius ra analaah ra sirong am sambayang. 
Pinaintalang ra tayar ri Timotius kinabaalo' nu ulun asauk ra mamaayo nu 
ulun nangintopot am palayan nu sirong. 

Popor no i Timotius inubas ra aun koson no ra io asauk ra amba ri Yasus 
Karistus onsoi am karaya' no tuki-tukir nu kinabaalo' nu ulun nasauk ra ulun 
sirong. 


Suot nu surat hitu 


Pangimuunan 1:1-2 | 

Pambalaan ra baal nu sidong am ulun mamaayo nu ulun nangintopot 
1:3-3:16 

Pambalaan ra kinabaalo' nu kaayahan ri Timotius am karaya' no 4:1-6:21 


1-2Sumuku' ri Timotius, oko kono 
1 yak anak ku tohom otopot ra luang 
nu Tuhan. 

Surat hitu intor rakon, i Paulus su- 


Ahibobontol ra pangubasan 
apakapalir 


3Au asiha' ra oko murong yak ra 


susubon ri Karistus Yasus nga 
sinusub hua nu Ala apakaayah 
ritaka, am sinusub po ri Karistus 
Yasus lansanan taka hino. 

Au sambayang ra Ala Ama' taka 
am Tuhan taka i Karistus Yasus 
anaak ra barakat, masi' am kaan- 
sayan riun. 


1:2 Inu. 16:1 


bandar Ipisus, kono rahu kuli riun ra 
paat ku inuoi ra daira Makidonia li. 
Siino kula-kula' ngaulun ra Ipisus a- 
ngubas apaintopot ra pangubasan 
apakapalir, am onsoi oko omopol 
rilo. #Balain mu po ilo ra mulou 
ahipusalo am mulou ompor0roi ra 
roroi alaat ra sua' nu matuo rali 

rabahu. Nga hiano apasuku' yak hua 
ra pangkakalitan, am ikaa apain- 
talang ra kasiha' nu Ala. Kasiha' nu 
Ala apandayan taka nga intor yak 
hua ra NOPO SLangus nu babala' ku 
hitu io hino hili ulun auma' 
okotohom ra huang abubuh, huang 
otopot am nabahuan, am poyo topo- 
topot angintopot ra Tuhan, intor ra 
kono hino ilo akaalap masi' ra ranga- 
rangan nilo. 6Nga siino po ulun ikaa 
no bahu maya' ra pangubasan onsoi 
am apalir ra pangkakalitan kaando' 
balos. 7Asiha' ilo sumauk ra guru- 
guru nu ugama, lai' halan am ikaa 
ilo akarati' ra atu rahuon nilo no 
karuo kono am baa-baal paintala- 
ngon nilo ra huang alansan bonsoi. 

8Apandayan taka nga Arat 
sinuratan ri Musa hino onsoi nu kono 
yak talaahon taka ampahuang langus 
nano. JOnsoi nahi baal hitu huhua- 
ngon nga ukum hitu inuma' sala' ka 
tayar nu ulun onsoi ra bayah, io yak 
tayar nu ulun ikaa sumuhut ra ukum, 
tayar nu ulun alaat, ulun ikaa angin- 
topot ra Ala, ulun nakasala', ulun 
kaando' ugama, ulun ikaa apandai ra 
Tuhan, tayar nu ulun ampatoi ra 
ama' karuo kono am ina' no, kawi' nu 
ulun papa 10Am ulun ambai- 
ambai, ahitakuli', antabus, abubuak, 
sasi ambuak am kawi' nu ulun angu- 
ma' ra atu-atu ikaa ampaat ra pangu- 
basan otopot. HAm pangubasan 
otopot hino siino ra Aho Onsoi 
binalaan nu Tuhan Ala rakon ra 
maan balai' io hino Aho Onsoi intor 
ra Tuhan Ala asundu am maan an- 
suko". 


Insuat ri Paulus ra asi' nu Ala 


12Au mindahu tarima' kasi' ra 
Tuhan taka i Karistus Yasus, nga io 
nanaak rakon ra kotoh ra karaya' ku 
hitu am io angintopot bonsoi rakon 


I TIMOTIUS 1 


auma' yak angkaraya' ra karaya' 
hitu. 13Hama' pono' au nahuya- 
huyai rio am nangulalaat am na- 
ngumbolo' ra ulun no ra haling nali. 
Io yak Tuhan Ala nakaasi' rakon nga 
paat nu hili ikaa po nangintopot au 
intor ra hino au ikaa akapandaira atu 
maan ku. 14Am Tuhan taka nanaakra 
kakatahan ra mintopot rio am masi' 
ra kawi' nu ulun. Kakatahan hino 
tinaakan no ritaka kaawi' io hino luur 
nansilulum ri Yasus Karistus. 
ISRahu hitu otopot am maan alapo' 
ra mintopot kapio-pio io hino Karis- 
tus Yasus inatong ra tana' hitu muoi 
apakaayah ra ulun nakasala'. Am au 
ra pahulu li ra ulun nakasala' alaat 
bonsoi. 1610 yak intor ra baal hino Ala 
inasi' rakon, hili i Karistus Yasus 
napaintalang ra langgoi nu huang no 
rakon, ra pahulu li ulun nakasala' 
bonsoi hitu. Am baal hitu asauk ra 
paniluan ra kawi' nu ulun auma' a- 
ngintopot rio rahili am akaalap ra 
bayah otopot am ampus-ampus. 

17Onso1 taka hai-hait sumamba 
am angansu-ngansuk rio suku' ra 
buo-buoi no. Nga io hua Ala, Raja' 
ampus-ampus am saumi Tuhan Ala 
ikaa ailong hino. Amin. 

18J Timotius anak ku, au 
apakaraya' riun ra panusuban hitu, 
maya' ra rahu nu Ala inindahu ra 
ulun angindul intor ra baal mu. Am 
rahu hitu pakayon mu sumauk ra ti- 
nanggoi mu am minsuup riun ra 
aparayol ra karaya' onsoi hitu. 19Am 
lumondon ko ra intopot mu am 
hinuang mu onsoi. Nga siino kula- 
kula' ngaulun ikaa nanguntoi ra 
hinuang nilo, am hino nga 
napakulalaat ra intopot nilo rano. 
Kono hino po ri Himinius ilo 
ri Aliksandor, au nangila' rilo ruo am 
napahusu' rilo ra pihangon nu Ibilis 
hili ilo mulou ahuyai ra Tuhan Ala. 





1:13 Inu.8:3, 9:4-5 

Kinabaalo' ra paat sambayang 


2 IPuu-puun no, au akitaak bonsoi 
ramuyun hili akitaak sambayang 
am sambayang ra ulun bokon am 
poyo mindahu tarima' kasi' 
pasukuon ra Ala ra tayar nu kawi' nu 
ulun. 2Tayar nu raja-raja' am tayar 
nu kawi' nu ulun akakuasa' amihang, 
Onsoi sambayang akitaak hili bayah 
taka asanang am siino kaansayan. am 
rumaliwi' huang ra tingkuangon nu 
Ala am tingkuangon nu ulun. 3Hino 
nga onsoi am ampaat ra kasiha' nu 
Ala apakaayah ritaka no, 4nga io 
asiha' hili kawi' nu ulun auma' 
kaayahon am akapandai ra aun 
otopot. 5Nga Ala taka saumi yak, am 
saumi yak po apasimpung ritaka ra 
Ala, io hino i Karistus Yasus 610 
nanaak ra inan no ra maan potoyo' 
sumauk ra kaayahan nu kawi' nu 
ulun. Am hino nga nanatandu' ra 
paat nu hili ra Tuhan Ala asiha' ra 
kawi' nu ulun kaayahon. 7Am hino 
nga puun no au sinusub pasauko' ra 
sususubon ri Yasus am guru' ra tayar 
nu bansa' sala, Yahudi am ambala' 
ra baal nu intopot am katapatan. Au 
ikaa ambuak am au mindahu ra rahu 
otopot. 

8Kasiha' ku ra paat mi lumulur am 
sambayang ulun-ulun ungkuyon 
onsoi ilo sambayang ra huang 
nabahuan kaando' aruol huang 
karuo kono am pahahansangan ra 
ulun bokon. Am au asiha' ra 
kinabaalo' nu ruandu' ra ilo 
lumomor am ikaa ahipailong ra 
pakayan nilo. Onsoi yak amakai ra 
pakayan ampaat am ikaa apakauyu' 
ra ilayan nu ulun. Sala' ka siu-siu' ra 
pakuan ra abuk nilo, karuo kono 
apalimpor ra maas, mutiara', am 
pakayan oloho. 19010 yak labing onsoi 


42:15 io: Karuo kono am; ilo 

ra ilo anguma' ra maan onsoi ampaat 
ra kinabaalo' nu ruandu' angangku 
ra ilo angintopot ra Ala. 11Am onsoi 
ruandu' ahihiubas lumomor am 
sumuhut ra pangubasan nu Tuhan. 
12Ikaa au amalihua ra ruandu' auma' 
angubas ra ungkuyon, karuo kono am 
anguasa' ra ungkuyon. Onsoi yak 
ruandu' ikaa mindahu ra paat nu 
hino. 13Nga i Adam hua pinasauk 

ahulu, am hili i Hawa. !4Am sala' 

a i Adam nabuakan io yak ruandu' 
li hua nabuakan, suku' ra io ikaa 
inaya' ra pamapalan nu Ala. 
15Hama' no pono' kono hino, ruan- 
du' auma' taakin ra bayah ra paat 
nilo siino anak, nu kono po io” 
rumaliwi' huang am intopot no ri 
Karistus olondon am hai-hait masi' 
ra ulun bokon am poyo aayah yak ra 
tayar nu Ala. 


Kinabaalo' nu ulun mamaayo 
ra ulun nangintopot 


IKono ulun asiha' sumauk ra 
3 mamaayo ra ulun nangintopot 
ulun hino asiha' ra karaya' onsoi. 
Rahu hitu otopot. 2Onsoi ulun 
mamaayo ra ulun nangintopot kaan- 
do' atu-atu sala' am andu' no pono' 
am saumi yak”, ataan huang, apan- 
dai, onsoi pahayaman ra ulun bokon 
am asiha' yak apasikot ra ulun bokon 
ra pahun nano am apandai angubas 
ra ulun. 

3Sala' kaulun auk-auk am aasal- 
asal io yak ulun olomor am apandai 
masi', am ikaa alaai ra usin. #4Ulun 
hino apandai amihang ra ilo san- 
sulapan am apandai1 ambala' ra 
anak-anak no rano ra panusuban no 
hili anak no rano maya'. 5Nga kono 
ulun hino ailo amihang ra 1lo san- 
sulapan aun koson no auma' amihang 
ra ulun nangintopot ra Ala. #Sala' 


63:2 andu' no pono' am saumi yak: Karuo kono am, ingondo’ yak ahandu" 


2:7 2Tim. 1:11 2:9 1Ptr. 3:3 2:13 Kas. 2:7, 2:21-22 2:14 Kas. 3:1-6 3:2-7 Tit. 1:6-9 

kaulun bahu inintopot nga naapo io 
asawat huang am kumakaulu' suku' 
io aawahan ohondo' ra Ibilis ra 
pahulu li. 7lo sangulun onsoi ra ing- 
aa ra tingkuangon nu ulun asuang, 

aapo kono hino 10 uyayon nu ulun 
suku' io akasulung ra toon nu Ibilis. 


Ulun palayan 


#Ulun palayan, am ulun yak poyo 
onsoi ra kinabaalo' am abubuh ra 
huang, am sala' kaulun ainum-inum 
ra akaauk, am aulu' ahuyum ra usin. 
9110 mintopot ra katapatan nu intopot 
nopongo pinaintalang nu Ala ra 
huang onsoi, 19Am onsoi ilo tainuan 
pahulu, am kono po kaando' atu-atu 
nilo, am hili ilo maan ra ulun 
palayan, 

11Am kono hino po nu andu' nilo” 
onsoi ra kinabaalo', am ikaa anguku- 
nu' ra baal nu sangulun, am abubuh 
yak huang, am kalansanan nu kawi' 
nu ulun ra atu-atu maan am rahuon. 
12Am ulun palayan pono', am saumi 
yak andu' no” am 10 apandai ambala' 
ra anak-anak no ilo sansulapan am 
maya' ra panusuban no. 13Ulun onsoi 
ra karaya no, hili ilo akaundut ra ing- 

alan onsoi, am ilo aatas ambala' ra 
intopot nilo ri Karistus Yasus ra ulun 
bokon. 


Kaansayan pinaintalang nu 
ugama taka 


14Kalansanan ku apasi au matong 
riun hama' no pono' kono hino asiha' 
po au anulis ra Surat riun. 15Am kono 
po au aamot sumuku', am surat ku 
hitu amala' riun ra aun ki' koson nu 
kinabaalo' taka ra itaka lilian nu Ala. 
Atungon no ra itaka lilian nu Ala, io 
hino itaka sirong nu Ala aayah hino, 
nga sirong nu Ala apakatahoh am 
amiara' ra pangubasan otopot intor 

ra Ala. 16Kaando' kasangulun po 
akaalap ahalim ra hayo nu kaansayan 
pinaintalang nu ugama taka nga 
Yasus Karistus inatong ra kono baal 
nu ulun am pinaintalang otopot nu 
Ro nu Ala” am nailong nu malaikat- 
malaikat am aho hino inindulan ra 
kawi' nu bansa' am ulun ra luput nu 
tana' hitu angintopot rio am io 
pinasimpor ra Surga". 


Guru-guru' ahirumangku 


4 IRo nu Ala nopongo inindahu ra 
asauk ra orou-0rou sumunu' siino 
kula-kula' ngaulun lumuhut ra in- 
topot am maya' ra ro-ro amalir am 
pangubasan nu saitan. ZPangubasan- 
pangubasan hiano intor ra ulun 
ahipapayu am abubuak nga huang 
nilo ikaa akaliman ra aun onsoi nga 
ikaa no hua ilo maya' ra huang nilo 
onsoi no. 3Ilo angubas ra ulun ra ikaa 
ahuot am ikaa angakan ra kula-kula' 
akan tinantu' nilo ra ikaa auma' 
akanon. Lai' halan am Ala nanguma' 
ra akan hino ra maan akano' luma- 
ngus ra sambayang mindahu tarima' 
kasi" yak rio, io hino kawi' nu ulun 
nangintopot ri Karistus am nopongo 
nakapandai ra pangubasan otopot 
intor ra Ala, 4Kawi' nu atu-atu sinauk 
nu Ala onsoi. Kaando' ka saumi po 
kaangasan taka. Am apuon mi kawi' 
nu hiano ra luang nu sambayang mi 
ra mindahu tarima” kasi' ra Ala. 
SNga rahu nu Ala am sambayang pa- 
nginsuatan nopongo nirahu hino 
apasauk ra hiano ampaat ra kasiha' 
nu Ala. 


Ulun onsoi ra pangkaraya' 
ri Karistus Yasus 


Kono po oko ambala' am anaak 
ra aun onsoi ra pahaka-pahaka' inin- 
topot oko sumauk ra angkaraya' 


C3:11 Andu' nilo: Karuo kono am, Ruandu-ruandu' anginsuup rilo ra sirong. 
43:12 saumi yak andu' no: Karuo kono am, ingondo' yak pahuot. 
e3:16 am pinaintalang otopot nu Ro nu Ala: Karuo kono am; ra luang nu kinabaalo' otopot, 


pinaintalang ikaa otopot, 

onsoi ri Karistus Yasus. Kinabaalo' 
am bayah mu paingkotohon nu pam- 
balaan ra intopot am pangubasan 
otopot nopongo binayaan mu hino. 
7Mintawol ko ra pusalo nu matuo rali 
ahikukunu' yak ra alaat am kaando' 
balos. 

Timotius, onsoi oko ahihiubas 
opolondon ra kaayahan mu maya' ra 
kasiha' nu Ala. 8Apaingkuli ra inan 
ra pahuyuman ra umos siino balos no 
ra tayar nu inan io yak labing onsoi 
pahihiubasan ra mintopot ra Ala nga 
angibit ra kaansayan ra kawi' nu 
bayah raino am bayah mi nuanu 
rahili. #Rahu hitu kapio otopot ra 
maan kinongohon am E N 
10Hitu nga puun no itaka lumikot am 
mingkotoh ra karaya' taka ra Tuhan, 
nga itaka lumansan ra Ala Aayah io 
NG auma' napakaayah ra kawi' nu 
ulun, am labing po 10 apakaayah ra 
luur nu ulun mintopot. 

HBalain mu am ubaso' ra kawi' nu 
hiatu am susubo' ulun nangintopot 
sumuhut ra pangubasan hitu. 
12Hama' no pono' oko mambulok, 
am ikaa oko apahusu ra ulun bokon 
angila-langka' no riun. Onsoi yak oko 
mangun ra paniluan ra kawi' nu ulun 
nangintopot, onso1 ra lakou nu 
pahayaman mu, am kinabaalo' mu, 
am asi" mu, am intopot mu, am ikaa 
ahambai. 13Am onsoi ko apinso' am- 
basa' ra Kitap nu Tuhan ra tayar nu 
ulun nangintopot, ambala' am angu- 
bas po rilo ra tima' ku kaapo 
sumuku'. 

14[kaa oko akaliro amakai ra taak 
nu Ala riun ra paat nu ulun angindul 
ra rahu nu Ala apasuku' ra bilin nu 
Ala riun am mamaayo nu ulun na- 
ngintopot ra ilo nangangkam ra tim- 
pululuu mu am nanambayang riun. 
15Onsoi akau topo-topot angkaraya' 
ra kawi' nu hino, hili kotoh nu intopot 
mu hino apandayan nu kawi' nu ulun. 
16Huangon mu onsoi-onsoi kina- 


4:10 lumikot: Luang nu buku nakalair, inawah 

baalo' mu, am huangon mu po pa- 
ngubasan mu ra ulun bokon. Lumon- 
don ko yak ra kawi' nu hiatu am hili 
oko apakaayah ra inan mu tohom, am 
apakaayah po ra ulun angkinongoh 
ra pambalaan mu hino. 


Pambalaan ra tayar nu ulun 
nangintopot 


5 1Ambala' ko po ra ulun atuo intor 
riun, am pain mu kulalaato' min- 
dahu. Balain mu yak talaaho' kono 
yak pakuan mu mindahu ra ama' mu. 
Am ulun mambulok, am ohondo' ra 
pahaka' mu. 2Am ruandu' matuo, am 
onsoi kono yak pakuan mu ra ina' 
mu, am kono po hino nu ralaa ohon- 
do' ra pamahuangan mu ra ali' mu ra 
kaando' atu-atu huhuangon alaat. 

3Am onsoi rumaliwi' "Ita ra 
ruandu' nabalu kaando' angalulum 
4To yak kono sangulun nabalu hino 
siino anak karuo kono am siino aru', 
ulun hiano nga puu-puun paration 
hili ilo ampahuang onsoi-onsoi ra 
sulapan am amalos ra kaansayan 
inuma' nu matuo am aru' nilo. Nga 
naal hino hua apainsuat ra huang nu 
Ala. 

SAm kono po ruandu' hino nabalu 
am kaando' ra angalulum, am Ala 
yak lansanan no am sambayang ra 
tukir nu orou am londom akiasi' ra 
Ala. 6To yak kono po ruandu' hino 
nabalu am aulu' no yak aansayan ra 
kasiha' nu huang nano, am aayah io 

ono', am ohondo' yak poyo ra kono 
inatoi. 7Pasukuon mu rahu hitu rilo, 
hili ilo ikaa pasalaan nu ulun bokon. 
8Io yak kono siino po ulun ikaa anga- 
lulum ra pahaka' no labing po ra ilo 
sansulapan, am ulun hino angulalaat 
yak ra intopot nano, am akasall no 
solor balaat nu ulun hino intor ra 
ulun ikaa angintopot. 

/Ruandu' poyo nabalu auma' 
suratan ra buku panuratan ra ingga- 
lan nu ruandu' nabalu rano, io hino 

umur no akasail onom ngoopor 
ngaupok am ingondo' yak uwot0'8, 
10Am napandayan ra ilo nopongo na- 
nguma' yak ra onsoi, am apandai a- 
ngalulum ra anak no, am anginsuat 
apasikot ra tambului ikaa pono' 
nakaulihan no, am anguma' ra atu- 
atu maan no ra tayar nu ulun nangin- 
topot, am nanulung ra ulun siino 
susa', am apinso' nanguma' ra kawi' 
nu karaya' onsoi. 

11Kono po ruandu' nabalu hiano 
putangaanon nu inan, am pain mi 
surati' inggalan nilo rano, nga kono 
ilo asiha' uwoton po rahili am hino 
puun nilo ikaa olondon ri Karistus, 
12hili lumungka' ra randi' nilo ra lali' 
nali ri Karistus. 13Labing po ra ilo 
lako-lakou muoi ra pahun nu ulun 
bokon. Am poyo alaat io hino ilo 
ahihiubas ahuyai ra ulun bokon am 
aluoi baya' ra atu maan nu ulun 
bokon am poyo ahayam ra baa-baal 
apakauyu' ikaa auma' ayamon. 
14Hino nga puun no au mindahu ra 
ruandu' nabalu putangaanon nu inan 
uwoton poyo, am hama' nilo akaun- 
dut ra anak am angalulum po rilo 
sansulapan, hili ulun asisingon hiano 
kaando' pangulalaatan nilo ra ingga- 
lan taka. 15Nga siino no hua kula- 
kula' ruandu' nabalu tinumalikur ra 
Tuhan am inaya' ri Ibilis. 

1610 yak kono sangulun ungkuyon 
karuo kono am ruandu' nangintopot 
siino pahaka' no ruandu' nabalu 
onsoi io angalulum ra ruandu' nabalu 
hino ikaa apahusu' ra ulun nanginto- 
pot bokon angalulum rio. Intor ra 
hino ulun nangintopot bokon rano 
akaalap angalulum yak ra ruandu' 
nabalu kaando' pahaka' rano. 

17Ulun mamaayo nu ulun nangin- 
topot kono karaya' no onsoi bonsoi, 
ikaa mulalas onsoi nahi io taakin ra 
talampos induo ruli' asauk ra pangin- 

suatan rio, puu-puun io hino ulun 
apinso' ambala' am angubas. 18Siino 
rahu pinasuratan nu Ala, 
“Pain mi oboto' kabang nu 
sapi' ra kotongo' nilo angu- 
nau'.” 
Am siino po rahu pinasuratan nu 
Ala, 
“Ulun angkaraya" auma' 
akaalap ra hari'.” 
19Pain mu intopoto' pamarawaan 
nu ulun mamaayo nu ulun mintopot 
nu kono po kaando' ruo ngaulun 
akito ra inuma' no karuo kono am 
talu ngaulun., 20Balain mu pahinta- 
ngaano' ulun ruli-ruli' anguma' ra 
sala' hiano ra tingkuangon nu ulun 
asuang, hili bokon no alaa' am ikaa 
tumilu' ra kono hino. 
21Ra tingkuangon nu Ala am ting- 
kuangon ri Karistus Yasus am kawi' 
po nu malaikat nu Ala napili' au 
akitaak bonsoi riun hili oko maya' ra 
paniluan-paniluan hitu ra kaando' 
atu-atu huangon am ikaa ko amaal ra 
uungon nu huang mu. 22Ikaa oko 
apasi-pasi onompok ra ulu nu sasa- 
ngulun anatandu' ra io asauk ra amba 
nu Tuhan. Kono ulun bokon akasala' 
ikaa akau maya' ra sala' no hino. 
Onsoi oko sumiho hili oko ikaa aka- 
panguma' ra sala'. 
23Pain mu luuro' siang no inumo'. 
Onsoi ko po anginum kaiti' ra ruu' nu 
anggur papaunou mu ra inakan 
muno, nga asalok hua oko arualan ra 
tinaai. 
24Sala' nu kula-kula' ulun, nopo- 
ngo noyo napandayan ra kaapo io to- 
losoyon. Io yak sala' nu ulun bokon 
bahu yak apandayan ra kula-kula' 
buoi no anguma' ra sala' hino. 
25Kono po hino nu kawi' nu maan 
onsoi parayus yak akito. Am kawi' nu 
maan asusa' akito, ikaa auma' 
asibunian. 


85:9 ingondo' yak uwoto': karuo kono am, olondon huang ra andu' no 

6 IKawi' nu ulun nangintopot 
sinumauk ra amba, onsoi ilo 
rumaliwi' huang ra tuan nilo no. Hili 
kaando' ulun ahuyai ra inggalan nu 
Ala am pangubasan taka. 2Kono ulun 
amba sangulun angintopot am kono 
tuan nilo no ulun nangintopot onsoi 
io ikaa anguyal ra tuan nilo nga tuan 
nilo no pahaka' nilo yak poyo. Onsoi 
nahi ra ilo angkaraya' ra tuan nilo 
rano ra labing onsoi, nga ulun intokon 
nilo angkaraya' hino nga ilo ohohon- 
do' inintopot ra Tuhan am inasian nu 
Ala. 


Pangubasan amalir, am ulun 
kumakakaya' 


Onsoi ko angubas am ambala' ra 
kawi' nu hiatu. 3Kono siino po ulun 
sala-sala' ra pangubasan no intor ra 
pangubasan taka, am mansang ra 
- rahu nu Tuhan taka Yasus Karistus, 
am pangubasan po nu ugama taka, 
4Ulun hino akumpou am kuma- 
kaulu', kaando' kapandayan no, 
kasihaan no ikaa onsoi. Io asiha' ku- 
mangkalit yak ra pahahayaman hitu 
apasauk ra huang sumolon, pahahan- 
sangan, paginnayan am panan- 
taman ikaa onsoi. Sam kalit yak 
kaando' kapapari' ra ulun ailo 
amahuang am kaando' katapatan. 
Nga tantam nu ulun kono hino ugama 
hitu pahuyuman yak ra kakayaan. 

6Topot no ugama hino apakasatu' 
bonsoi ritaka, nu kono po ulun hino 
asulob huang no ra atu notohom no. 
7Kaando' nga inibit taka ra lali' taka 
inanak ra tana' hitu am kaando' po 
nga ibiton taka ra itaka matoi. Kaan- 
do'. 8Kono po hino, siino po pakayan 
am akan taka, am asulob no nga hino. 
9Ulun kumakakaya' hiano ananat 
huang am atoon nu kula-kula' 
kasihaan kaando' balos am 
apakalaat. Am kasihaan hino nga a- 
ngibit yak apasubo' ra kalaatan am 
patayan. !0Balaai ra usin puun nu 


427 


kawi' nu kalaatan, siino ulun kapio- 
pio alaai ra usin suku' ra ilo akalisang 
intor ra intopot. Popor no rahili ilo 
apakaila' ra fuan nilo tohom. 


Pamaparan am paniluan 


11]o yak u Timotius io hino ulun 
tohom nu Ala, intor ra hino onsoi oko 
ikaa anguma' ra kawi' nu hiano. 
Onsoi oko lumikot sumauk ra ulun 
otopot ra pahilayan nu Ala, asauk ra 
amba nu Ala, angintopot ri Karistus, 
masi' ra ranga-rangan, tumaan huang 
ra paat aila' am alami' pahayaman. 
12Ọnsoi oko lumikot kapio-pio ra 
tayar nu kaayahan nu ulun nanginto- 
pol hili oko akahaau ra balos nu 

ayah otopot am ampus-ampus. 
Intor ra baal hino nga Ala nahipah 
riun ra paat mu nangangku ra angin- 
topot ri Karistus ra tingkuangon nu 
ulun asuang. 13Am raino ra tingkua- 
ngon nu Ala nanaak ra bayah ra kawi' 
nu atu-atu aayah, am tingkuangon 
ri Karistus Yasus mindahu ra rahu 
otopot ri Pontius Pilatus, au ambala' 
riun, 14onsoi oko maya' ra kawi' nu 
pansusuban ku hino ra huang abubuh 
am kaando' sala' suku' ra orou pan- 
dulian nu Tuhan taka Yasus Karistus. 
15Ala anantu' ra paat nu orou pan- 
dulian no. Io yak nga saumi 
amimihang io maayo kuasa', Raja' ra 
kawi' nu raja' am Tuhan ra kawi' nu 
tuhan. 1Slo yak nga ikaa aalap 
amihang nu patayan, io aayah ra 
luang nu binuntul ikaa auma' 
aimaaran nu atu-atu kaulun. Kaan- 
do' kasangulun po ihondo' pakakito 
rio, karuo kono am akaalap angimon- 
tong rio. lo yak nga auma' ansukon 
am maayo kuasa' suku' ra buo-buoi 
no! Amin. 

17Balain mu ulun akaya' ra tana' 
hitu ra ilo ikaa maayo huang am alan- 
san ra sasawot ikaa pantuusan hino. 
Onsoi yak ilo lumansan ra Ala nga io 
yak anaak ra taak onsoi ritaka ra 

kawi' nu atu-atu hili itaka auma' a- 
nginsuat ra taak no hiano. 18Susubon 
mu ilo ra ilo anguma' ra atu onsoi am 
anguma' ra asuang baa-baal onsoi, 
atataak am asiha' anaak ra atu-atu 
intor ra sasawot nilo ra ulun bokon. 
191ntor ra baal kono hino ilo amalulur 
ra talampos intor ra Ala asauk ra 
onsoi pasuaan ra orou-orou matong. 
Intor ra baal hino ilo auma' akaalap 
ra bayah ampus-ampus io hino bayah 
otopot. 

#0 Atu po pinapiaha' riun, piahain 
mu hino onsoi-onsoi, u Timotius! 


I TIMOTIUS 6 


Ikaa oko ahayam ra pahayaman- 
pahayaman kaando' balos am pari- 
rimbangan-paririmbangan ra baa- 
baal ikaa asuhut anabit, sabiton ra 
“Kapandayan”. 2I1Nga siino no hua 
kula-kula' ngaulun mindahu ra, inan 
nilo tohom ra ilo siino kapandayan 
am popor no rahili ilo ikaa sumuhut 
ra pangubasan nu ulun nangintopot 
ra pahulu li. 
Au sambayang ra Tuhan anaak ra 

barakat no ramuyun. 

Intor rakon, 

Paulus 


Surat ri Paulus kainduo sumuku' ri 


TIMOTIUS 


Rahu papaintalangan 


Surat ri Paulus kainduo sumuku' ri Timotius sampiruo ra suot no pam- 
balaan ri Paulus ri Timotius rangan no angkaraya' nga i Timotius ulun 
mabulok hua. I Paulus ambala' ri Timotius hili akapulanu. Io ambala' am 
apaingkotoh hili parayus pag abubuh huang ra aparayol ra aho ra baal nu 
Tuhan Yasus Karistus am humonggong yak ra Randi' Lairon am pangubasan 
ra aho onsoi intor ra Ala am hili Timotius sangulun huru' olondon angkaraya' 
am apaparayol ra aho onsoi intor ra Ala, hama' pono' aintupan nu ila' am 
kulalaat. 

Timotius binalaan ra ikaa muoi simpung ra pangkakalitan akabulingou am 
kaando' loho hino. Pangkakalitan-pangkakalitan kono hino kaando' balos 
no, io yak apakalaat ra huang nu ulun akaringoh no. 

Kawi' nu hino Timotius pinaingat hili angalap yak ra napahandaan ra 
bayah ri Paulus, io bino intopot no ri Karistus, akapulanu, asi' no, kalandanan 
no, am ila' nopongo inintup ra pangulalaatan rio. 


Suot nu surat hitu 


Pangimuunan 1:1-2 


Panginsuatan am papaingkatahan 1:3-2:13 


Kula-kula' pambalaan 2:14-4:5 
Baal ri Paulus 4:6-18 
Pamaparan 4:19-22 


1-2Sumuku' ri Timotius pangin- 
1 suatan ku! Au i Paulus pinasauk 
nu Ala ra sususubon ri Karistus 
Yasus, am sinusub ra muoi ambala' 
ra kaayahan nirandi' nu Ala ra 
taakan ritaka ulun sumilulum 
ri Karistus Yasus. 

Au sambayang ra Ala Ama' taka 
no am Tuhan taka i Karistus Yasus 
anaak ra barakat, asi' am kaansayan 
riun. 


Panginsuatan am papaingkatahan 


3Au mindahu tarima' kasi' ra Ala 
intok ku angkaraya' ra huang abubuh 


1:2 Inu. 16:1 1:5 Inu. 16:1 


am otopot, ohondo' ra aki ku ra. 
pahulu li. Au hai-hait mindahu 
tarima' kasi' ra Ala ra tuki-tukir ku 
akahuang am anabit ramuyun ra 
luang nu sambayang ku, ra paat no 
atawang am paat nu londom. 
4A pinawaan ku solor tangi' muli am 
atipahilong halan au riun. Kono po 
halan iito akapantiwol am anginsuat 
au no bonsoi. SAhuang ku kabubuhan 
nu intopot muno, kono yak intopot nu 
aru' muno i Lois am ina' muno 
i Unis. Am apandayan ku intopot 
muno raino am humondo' yak ra in- 
topot nilo no. 6Hino nga ra au apa- 

mahuang riun ikaa amalasa' ra taak 
nu Ro nu Ala riun ra paat ku nonom- 
pok riun tili. 7Nga Ro tinaakan nu 
Ala ritaka sala' ka Ro apakalaa' 
ritaka. Topot no Ro nu Ala apaingko- 
toh ritaka am anguma' ritaka masi' 
bonsoi ra ulun bokon am ataan huang 
taka hili ikaa anguma' ra kalaayan nu 
huang. | 

8Intor ra hino ikaa oko angkauyu' 
ambala' intor ra baal nu Tuhan taka, 
am ikaa po oko angkauyu' ambala' ra 
baal ku, au niriil nga Tuhan Yasus 
hua. Topot no, intor ra kotoh nu 
kuasa' nu Ala, akaaya' pono' oko 
aila' ra ambala' ra Aho Onsoi hino. 
9 Ala napakaayah ritaka am nangipah 
ritaka mangun ra ulun tohom no. Am 
nangipahan no hino ritaka sala' ka 
intor ra inuma' taka onsoi, io yak 
maya' yak hua ra kasiha' nano am 
asi' nano. Am io nangasi' ritaka min- 
tuu' ri Karistus Yasus intor ra lali- 
lali' nali. 194m asi' no hino 
piniantalang no poyo raino ra 
sinukuan ri Karistus Yasus Raja' 
napakaayah no ritaka. Am io nopo- 
ngo namalawo ra kuasa' nu patayan, 
am napakito ritaka ra kaayahan 
ampus-ampus lumangus ra Aho 
Onsoi hitu. | | 

11Am au pinasauk nu Ala ra ulun 
sususubon am guru' am ambabala' ra 
Aho Onsoi hitu. 12Hino nga puun ku 
aila' nga kawi' nu baal hitu, io yak 
kaintapatan ku ikaa ahungga', nga 
apandayan ku aun ki' intopoton ku 
hino. Au angintopot nga atu nopongo 
pinapiaha' no rakon, 10 auma' yak a- 
ngiaha' suku' ra Orou Kaawian. 
13Onsoi insuhuton mu kapio-pio pa- 
ngubasan otopot nopongo inubas ku 
riun. Am onsoi oko tumahoh ra in- 
topot am asi' asauk ra tohom taka nga 
itaka sinumilulum ri Karistus Yasus. 
14Intor ra kuasa' nu Ro nu Ala aayah 

ritaka hino, onsoi oko angiaha' onsoi- 
onso1 ra Aho Onsoi nopongo 
pinapiaha' no riun. 

15Oko nopongo nakapandai nga 
kawi' nu ulun ra luput nu daira nu 
Asia nopongo nahiru' aangas maya' 
rakon, kono po hino ri Pigilus am 
Hirmoginis. 16Alansan yak ra Tuhan 
angasi' ri Onisiporus ilo sansulapan, 
nga asalok io hua liha' inuoi napain- 
suat rakon ra au niriilan tu, am ikaa 
po auyu' ra baal ku hitu. 1 Am 
pakasuku' poyo tupo ra Ruum tu am 
sunggapo-hapo noyo ahuyum rakon 
suku yak ra narampa' no au. 18Oko 
nopongo nakapandai ra paat ku siino 
ra Ipisus io asalok anulung rakon. Au 
sambayang hili Tuhan apakito ra asi' 


no rio ra paat nu Tuhan amisara' ra - 


kawi' nu ulun. 


Bubuhon yak angintopot 
ri Karistus Yasus 


1U Timotius anak ku, onsoi oko 
2 sumauk okotoh lumangus ra 
kuasa' nu Ala nga itaka sinumilulum 
ri Karistus Yasus. | 

2Naringoh mu noyo hua panguba- 
san ku ra pahulu li ra au nambala' ra 
ulun asuang, am indulan mu po pa- 
ngubasan hiano ra ulun auma' kalan- 
sanan hili ilo pono' am auma' po 
angindul angubas ra ulun bokon. 

3Onsoi oko akaaya' aila' nga oko 
sauyar olondon ri Karistus Yasus. 
4Kaando' sangulun sauyar sumiwat 
ra karaya' no boko-bokon nu kono io 
asauk ra sauyar, nga asiha' yak hua io 
apainsuat ra huang nu kapala' nano. 
SKono ulun maya' animbul, ikaa io 
auma' akaalap ra talampos nu kono 
po io ikaa sumuhut ra aturan nu 
animbul hino. SUlun antangumo 
okotoh angkaraya', io nga puu-puun 
akakuasa' angalap ra umbung nu atu 
tinambak no. 7Huangon mu onsoi- 


41:12 atu nopongo pinapiaha' no rakon: Karuo kono am; aun nopongo pinapiaha' ku rio 

onsoi rahu ku hiatu, nga Tuhan hua 
aparatong riun ra kawi' nu atu-atu. 
8Huangon mu hitu, Aho Onsoi 
balain ku hitu, io hino aho intor ra 
baal ri Yasus Karistus sua' ri Raja' 
Daud. Io nga i Karistus nopongo 
pinanduli' kaayaho' intor ra patayan. 
9 Au naila' nga ambala' ra Aho Onsoi 
hino, suku' ra au binungkungan ra 
rantai ohondo' ra ulun alaat. lo yak 
rahu nu Ala ikaa aalap anangkong ra 
rantai. 19Hino puun ku tumaan yak ra 
kawi' nu atu-atu, nga au ampahuang 
ra ulun napili' nu Ala hili ilo akaala 
ra kaayahan tinaakan mimpuun ri 
Karistus Yasus i0 hino kaayahan 
ampus-ampus rumangan ra Ala. 
1Hitu nga rahu otopot. 
Kono itaka nakaaya' 
ra pinatayan ri Karistus, 
am aayah po itaka akaaya ' rio. 
124m kono itaka olondon rio, 
am itaka pono' 
am amihang po rangan no. 
Am kono itaka ahalim rio, 
am io pono’ rahili 
am ahalim po ritaka. 
134m kono itaka 
ikaa lumondon, 
am io lumondon yak 
nga ikaa hua huang nano ahihi- 


ungga’. 


Kasiha' nu Ala ra ulun 
angkaraya' rio 
14U Timotius, 


onsoi oko 


apamahuang ra ulun mu intor ra. 


kawi' nu baal hino. Ra tingkuangon 
nu Ala onsoi balain mu ilo hili ilo 
ikaa angkakalit intor ra baal nu kula- 
kula' pamarahuan. Kaando' hua 
balos nu kono itaka angkakalit intor 
ra baal nu pamarahuan nga apasusa' 
yak hua ra huang nu ulun angkino- 
ngoh. IsOnsoi oko lumikot bonso- 
bonsoi hili Ala angangku riun auma' 
asauk ra ulun angkaraya' rio. Onsoi 

oko lumikot hili oko ikaa angkauyu' 
ra karaya' mu, io yak angubas ampaat 
ra pangubasan-pangubasan otopot 
intor ra Ala. 16Ikaa mindahu ra rahu 
kaando' balos am ahuyai ra Ala. 
Rahu kono hiano anguma' yak ra 
ulun indu-indul alaat. 17Am rahuon 
nilo hiano ohondo' yak ra ondoh 
rumaraai. Am ruo ngaulun ra 
ahiaguru' hiatu io hino i Himinius ilo 
ri Pilitius. 18Ikaa no ilo minsuhut ra 
pangubasan otopot, am angurarou ra 
pangintapatan nu kula-kula' ulun. 
Rahu kanilo, “Anduli' aayah intor ra 
patayan nakalibos noyo.” 19Ulun na- 
ngintopot hino ohondo' ra turok 
binansukan nu Ala atahoh ikaa 
auma' auhoh. Siino sinuratan intor ra 
baal nu ulun hino, “Akaulihan nu 
Tuhan luur nu ulun tohom no” am 
“Aun ulun mindahu ra ilo tohom nu 
Tuhan onsoi ilo mulou anguma' ra 
maan alaat.” 

20A pandayan taka pahun nu ulun 
akaya', asuang saluhung piring am 
boko-bokon po. Siino no binaal intor 
ra pirak am amas, am siino po binaal 
intor ra taun am tana' tina'. Am 
bokon ra piring hiano asalok pakayon 
nilo am binaal intor ra amas am pirak 
hiano, pakayon nilo yak ra kono siino 
insuaton. 21Ali' hino, am aun ulun a- 
ngiru' ra kawi' nu kalaatan intor ra 
huang no, am io rahili kono piring 
amas pakayon ra languson onso1. Nga 
pinakuasa' noyo hua inan nano ra 
Tuhan katangan rio no, am io nilair ra 
tayar nu kawi' nu karaya’ onsoi. 

2U Timotius, mintawoi ko ra 
kalaayan naubasan nu ulun mam- 
bulok. Sotopot no onsoi oko anguma' 
ra atu maan otopot, angintopot ra pa- 
ngubasan otopot, masi' ra Ala am 
ulun bokon, am aayah ohohonsoi ra 
ulun bokon. Onsoi bayah mi kono 
hino sumindangan rilo io hino ulun 
aingkoos huang sambayang am masi' 
ra Tuhan. 23Am ikaa ko sumaang ra 

paririmbangan nu ulun abu-bulingou 
hiano. Apandayan taka hua langus nu 
paririmbangan hiano angibit yak ra 
pangkakalitan. “4Itaka ulun angkara- 
ye ra Tuhan ikaa onsoi ra kono ang- 

alit. Onsoi yak itaka ahahasi' ra 
kawi' nu ulun am alanggoi huang am 
ipangal angubas, 25am onsoi io 
alimuoi rahu ra kono io angubas ra 
ulun mansa-mansang. Ikaa apan- 
dayan taka nu kono Ala anaak ra ban- 
tasan nilo rahili mimpoi ra sala' nilo 
am apandai ra pangubasan otopot. 
26Hili ilo akaliman, am kaayahon 
intor ra toon ri Ibilis, nga i Ibilis hua 
nanakub am namalikot napaaya' rilo 
ra kasiha' nano . 


Kaawian nu paat 


4 IHuhuangon mu hitu. Asuang 
rahili bonsoi kasusaan ra paat nu 
kaawian nu paat. 

2Am ulun pono' rahili am apali' 
yak ampinawo ra kalikatan nilo rano, 
am usin yak kasihaan no, am akum- 
pou, am kumakaulu' ra rahuon. Ilo 
asiha' ahuyai ra ulun, ikaa minsuhut 
ra rahu nu matuo nilo, ikaa apandai 
mindahu tarima' kasi', am asisingon 
ra baa-baal nu ugama, 3ikaa apandai 
masi' ra rangan, aangas angampun, 
ilo asiha' angulalaat ra ulun bokon, 
asiha' yak ahumbal, alaat, asisingon 
ra kaansayan. 4Ilo ikaa kalalansanan, 
kumakaulu', ikaa apakalanggoi 
amahuang. Ilo asiha' bonsoi ra kasa- 
nangan ra tana' hitu intor ra maya' ra 
panusuban nu Ala. SAm kapio halan 
solor ilo sumuhut ra Arat sinuratan 
ri Musa ritaka, io yak ikaa yak hua ilo 
akarati' ra langus nu ugama ra luang 
nu bayah nilo. Onsoi oko mintawoi ra 
luur nu ulun kono hiano. 

6Am bokon no intor ra lolot nilo 
muoi panikot ra pahun, ampalumaah 
kumakakuasa' ra luur nu ruandu' 
kaando' kaintapatan asalok 


3:8 Nah. 7:11 3:11 Inu. 13:14-52, 14:1-7, 8:20 

amahuang ra ilo nakasala', am 
poang nu kula-kula' kasihaan nu 

uang. 7Apinso' halan solor ruandu' 
hiano akiubas, io yak ikaa hua apan- 
dai angaulih ra pangubasan otopot 
intor ra Ala hino. $Ohondo' ri Yanos 
am i Yambros kumalit ri Musa ra 
pauu li, kono po hino nu ulun hiano 

umalit ra pangubasan intor ra Ala. 
Huang nilo nopongo nalaat, am in- 
topot nilo ikaa nakasuku' ra languson 
no. 3lo yak kaando' hua atu-atu 
auma' nilo nga kawi' pono' hua nu 
ulun am akapandai ra ubong nilo no 
balos ohondo' yak ra kono nasauk 
ri Yanos li ilo ri Yambros ra bahu li. 


Kula-kula' paniluan pamupusan 


10Am oko hua Timotius nopongo 
inaya' ra pangubasan ku am 
kinabaalo' ku am langus nu kaayahan 
ku. Oko pono' am nakababaya' ra in- 
topot ku, am langgoi nu huang ku, am 
asi' ku, am kalandanan ku llra au 
inila-ila' am naila' bonsoi. Nga 
napandayan mu noyo hua kawi' nu 
nasauk rakon ra Antiokia am 
Ikonium am Listara, am kula-kula' 
susa' ku ra auinila-ila' am naila' bon- 
soi. lo yak Tuhan yak hua 
napakaayah rakon intor ra kawi' nu 
hiano. 12Sotopot no kawi' pono' nu 
ulun asiha' aayah rumaliwi' ra huang 
ra Ala am aayah sumilulum ri Karis- 
tus Yasus ulun hino auma' alla". 
13Am ulun po hua alaat am ulun am- 
paruung indu-indul alaat. Ruungon 
nilo halan ulun bokon, lai' am ilo 
pono' am naruung po. 

14o yak oko poyo Timotius, onsoi, 
yak oko lumondon ra pangubasan- 
pangubasan otopot inubas riun am 
intopoton mu bonsoi hino raino. Nga 
napandayan mu noyo hua ulun 
nasauk ra guru' mu. ISOnsoi huangon 
mu ra paat mu anak borook li, nga 
oko nopongo nakapandai ra rahu 

nasuratan ra Kitap. Kitap hino anaak 
riun ra kapandayan hili oko akarati' 
am auma' kaayahon lumangus ra in- 
topot ri Karistus Yasus. 16Kawi' nu 
nasuratan ra Kitap, kawi' no intor ra 
Ala am akabalos” ra angubas ra atu 
otopot, am ambala' ra ulun, analaah 
ra atu asala', am angubas ra ulun 
aayah maya' ra kasiha' nu Ala. 
17Intor ra Kitap hino ulun angkaraya' 
ra Ala akaalap ra kotoh ra tayar nu 
kawi' nu karaya' onsoi . 


Bubuhon mu yak angaho ra 
Aho Onsoi 


4 IKaristus Yasus auma' matong po 
ra tana' hitu muoi amisara' ra 
ulun aayah am ulun inatoi, am io 
matong auma' amihang kono Raja". 
Intor ra hino au akitaak bonsoi riun 
ra tingkuangon nu Ala am i Karistus 
Yasus, 2onso1 ko angaho ra Aho 
Onsoi hitu am bubuho' yak hino 
balai' onsoi ra paat asusa' karuo 
kono am paat asanang, am pain- 
topoton mu ilo am balai' ra nasalaan 
nilo, am paingkotoho'. Am onsoi oko 
alanggoi huang ra oko angubas intor 
ra Rahu nu Tuhan. 3Nga matong hua 

aat nano rahili ra ulun aangas ang- 

inongoh ra pangubasan otopot, am 
maya' yak ra kasiha' nilo no, am 
apali' yak muoi ahitutukir angkino- 
ngoh ra pangubasan kasiha' nilo 
angkinongoh. 4Am ilo mulou angki- 
nongoh ra atu otopot, am asiha' yak 
angkinongoh ra uliton lalayau. 5Am 
oko poyo Timotius, onsoi ko apandai 
ampahuang ra kawi' nu atu-atu, am 
lumondon yak ra luang nu ila', am 
bubuho' yak karaya' mu ra am- 
babala' ra Aho Onsoi hitu, am ing- 

kooso" huang mu ra oko ananggoi ra 
tayar nu Ala. 


Talampos nu ulun amanang 


6Intor ra baal ku, nasuku' po paat 
ku auma' matoi asauk ra taak 
potayon ra tayar nu Ala. Ikaa no 
ula' buoi ku amahun ra tana' hitu. 
7Au nopongo inaya' ra pahihilian ra 
animbul am kawi' no onsoi yak, am 
nopongo nakasuku' ra intok susu- 
kuon. Olondon yak au maya” 
ri Karistus suku' ra kaawian no. 8Am 
raino talampos ku ra au nopongo 
namanang angkinaan rakon. Paat nu 
Orou Kaawian nali, Tuhan, Akim 
Otopot hino auma' anaak ra talam- 
pos hino rakon, nga bayah ku siino 
pahahansayan ra Ala. Am sala' ka au 
yak akaalap ra talampos hino, io yak 
poyo kawi' nu ulun lumangu angki- 
naan ra sukuan nu Tuhan. 


Bilin ri Paulus ri Timotius 


JU Timotius, kapasion mu muoi 
rakon. 10Nga naantak no hua i Dimas 
ra kalaayan nu tana' tu, am nahiru' 
noyo rakon inuoi ra bandar 
Tasalonika. Am inuoi po hua 
i Karisikis ra daira Galatia, am 
i Titus pono' am inuoi poyo ra daira 
Dalmatia, Nam i Lukas yak raino ra- 
ngan ku amahun. Impayuran mu 
i Markus am ambaya' akau muoi 
rakon, nu io hua auma' anulung 
rakon ra karaya' hitu. !2Pinakuoi ku 
po hua i Tikhikus ra Ipisus. 

13Kono oko muoi ra hitu, onsoi 
ibiton mu sampayau ku nasindayol 
binulian ku ra Toroas li ra pahun 
ri Karpus. Ibiton mu po kawi' nu 
buku ku aulu' bonsoi, 10 hino kawi' 


b3:16 Kawi' nu nasuratan ra Kitap, kawi' no intor ra Ala am akabalos: Karuo kono am, 
tuki-tukir nu rahu nasuratan ra Kitap intor ra Ala akabalos. 
C4:7 Olondon yak au maya': Karuo kono am, Olondon ra randi' ku 


4:10 Kol. 4:14, Pim. 24, 2Kor. 8:23, Gal. 2:3, Tit. 1:4 4:11 Kol. 4:14, Plm. 24, Inu. 12:12,25, 
13:13, 15:37-39, Kol. 4:10 4:12 Inu. 20:4, Ip. 6:21-22, Kol. 4:7-8 4:13 Inu. 20:6 

nu buku karatas nano binaal intor ra 
kungkung. 

14-15Am ahibobontol oko ri Alik- 
sandor tukang tambaha' hino, nga io 
hua mansang bonsoi ra aho indulan 
taka tu, am nanguma' ra kalaatan 
alaat bonsoi rakon. Am Tuhan yak 
rahili amalos ra kawi' nu hino rio 
maya' ra kono balaat nu inuma' no. 

16Lali' ku pinatingkuang ra pam- 
pisaraan am kaando' no kasangulun 
po ininsuup rakon mindahu, nu 
naawi' yak hua nangiru' rakon. Alan- 
san yak ra Ala ra io ikaa alaat huang 
ra ulun hiano. !7Tuhan po yak hua 
namarangan rakon am napaingkotoh 
rakon hili au nakapangubas angaho 
ra Aho Onsoi hitu ra kinongohon nu 
kinasuango' nu ulun sala' bansa' nu 
ulun Yahudi, am palabuso' no po au 
intor ra au maan potoyo'. 18Am 
Tuhan po rahili amalabus rakon intor 
ra kawi' nu kalaatan am io po 

ahalung rakon am apakuoi ra piha- 
ngan no ra Surga'. Am io ansukon 
suku' ra buo-buoi no. Amin. 


Tabi' 


19U Timotius, au apasuku' ra tabi' 
ku ri Priskila ilo ansawo ri Akwila, 
am kawi' ri Onisiporus sansulapan. 
20Am Irastus sinumino ra Korintus 
am 1 Tropinus pinaurong ku poyo 
tima' ra Milotus nu arualan io hua. 
21Am onsoi kapasion mu muoi rakon 
raino ra paat ikaa po asimu' am 
okotoh angin. Am Ibulus pono' ilo 
ri Pudis, am i Linus, i Kaladia am 
apasuku' po yak ra tabi' nilo riun. 
Am kawi' pono' nu pahaka' bokon 
luur nu angintopot am apasuku' po 
yak ra tabi' riun. 
22Au sambayang ra Tuhan amara- 
ngan am anaak ra barakat riun. 
Intor rakon, 
Paulus 


4:14 ITim. 1:20, Nan. 62:12, Rm. 2:6 4:19 Inu. 18:2, 2Tim. 1:16-17 4:20 Inu. 19:22, Rm. 16:23, 


Inu. 20:4, 21:29 


Surat ri Paulus sumuku' ri 


TITUS 


Rahu Papaintalangan 


I Titus io hino sangulun bansa' sala' bansa' Yahudi. Io nasauk ra ulun 
nangintopot am nasauk ra rangan am anginsuup ra karaya' ri Paulus. Surat 
hitu pinasuku' yak ri Titus ra paat no siino ra Kirita, io sinino ri Paulus ra 
intok hino angawi' ra karaya' ikaa po nauma' ra lolot nu ulun angintopot. 

Siino talu baal binalaan ra surat hitu. Puu-puun, i Titus binalaan ra baal- 
baal nu ulun auma' pasaukon ra amimihang ra ulun angintopot. Baal hino 
binalaan nga puun hua ra kinabaalo' nu ulun amahun ra Kirita asuang alaat. 
Karuo, i Titus binalaan ra aun koson pakuan no angubas ra tuki-tukir nu lilian 
nu ulun a a hiano, io hino lilian nu ungkuyon am ruandu' matuo 
(topot no halan ilo angubas ra ulun ambulok haling rilo), lilian nu ulun am- 
bulok, am lilian nu amba. Popor no i Titus binalaan ra aun koson kinabaalo' 
nu ulun nangintopot. Aulu' bonsoi tu io hino ulun nangintopot onsoi io alami' 
ra pahayaman am antataau, ikaa asisingon ra ulun, ikaa angkakalit karuo 
kono am apasamput ra rahu akasuku' ra pansusuayan. 


Suot nu surat hitu 


Pangimuunan 1:1-4 


Ulun mamaayo nu ulun nangintopot 1:5-16 
Maan nu kula-kula' lilian nu ulun nangintopot 2:1-15 


Babala' am pamahuangan 3:1-11 
Rahu Pamaparan 3:12-15 


ISumuku' ra anak ku Titus! Au 

1 Paulus, au nasauk ra amba nu 
Ala am ulun sususubon ri Yasus 
Karistus nanulis ra surat hitu. Au 
pinili' am sinusub anginsuup ra ulun 
pinili' nu Ala hili indu-indul okotoh 
ra luang nu intopot nilo. Au pono' am 
angubas po rilo hili akapandai ra pa- 
ngubasan otopot maya' ra panguba- 
san haling ra ugama taka. 
2Pangubasan hino mimpuun ra 
kalansanan nga itaka auma' akaalap 
ra bayah otopot am ampus-ampus. 
Ala nopongo namarandi' ra bayah 


1:4 2Kor. 8:23, Gal. 2:3, 2Tim. 4:10 


hino ra kaapo tana' hitu nasauk am 
Ala ikaa auma' ambuak. 3Kasuku' 
paat no, Ala napaintalang ra randi' 
no hino ra luang nu bilin no. Bilin 
hino tinaakan rakon, am au angaho ra 
bilin hino haling ra susub nu Ala 
Apakaayah ritaka no. 

4Titus, oko kapio-pio anak ku, nga 
oko am au nopongo inintopot 
ri Karistus. 

Au sambayang ra Ala Ama' am 
Karistus Yasus Raja" Kaayahan taka 
hino, anaak ra barakat am kaansayan 
ra tayar mu. 

Karaya' ri Titus ra Kirita 


SAu nanino riun ra Kirita hili oko 
anguma' ra karaya' ikaa po nauma' 
mu. Am poyo, hili oko amili' ra ulun 
pasaukon mu ra mamaayo nu ulun 
nangintopot ra tuki-tukir nu bandar. 
Am huangon mu paniluan-paniluan 
ku hitu. 6Onsoi ulun mamaayo nu 
ulun nangintopot sangulun kaando' 
sala". Onsoi io onohom ra sangulun 
andu' ruandu'” yak. Anak no pono' 
am ulun nopongo inintopot ri Karis- 
tus, sala' ka anak akaulihan ra anak 
aalis am ikaa angkinongoh ra 
babala". 7Ulun mamaayo nu ulun na- 
ngintopot 10 hino ulun anguma' ra 
karaya' nu Ala io ikaa auma' angu- 
ma' ra sala'. Ikaa io akumpou, 
okotoh ambuuk, ahahauk, okotoh 
anggabu' karuo kono am kumakaalo 
ra usin. 8Sotopot no onsoi io angin- 
suat huang apaunsop ra ulun ra luang 
nu pahun no, asiha' yak ra baa-baal 
onsoi, ataan huang, abubuh huang, 
bayah nabahuan am onsoi kina- 
baalo". flo olondon ra pangubasan 
kaintapatan nu ulun, ohondo' ra no- 
pongo inubas rio. Haling ra hino io 
auma' ambala' ra ulun mimpuun ra 
pangubasan opa am apaintalang 
ra sala' nu ulun kumalit rio. 

10Nga Duane hua ulun tumabuh, 
puu-puun io hino angintopot am 
maya po ra Arat sinuratan ri Musa 
ilo amparuung ra ulun bokon ra rahu 
nilo ambubuak. 11Onsoi sonsongon 
kabang nu ulun kono hino, nga kula- 
kula' ngasulapan suang nu naulingo 
ra pangubasan-pangubasan nilo 
kaando' balos. Ilo anguma' ra hino 
nga ilo asiha' akimauntung asiha' 
ahuyum yak ra usin. 12Siino sangulun 
angindul ra rahu nu Ala haling ra 
Kirita bansa' nilo tohom, rahu kono, 
“Ulun nu Kirita asalok ambubuak, 

am ohondo' ra kium asangit 
ababaakan am alampuah.” 

130topot nirahu nu ulun angindul 
ra rahu nu Ala hili. Hino puun no 
onso1 oko ambala' rilo kapio- pio, hili 
ilo olondon ra pangubasan otopot, 
14am ikaa no bahu ilo olondon ra 
rahu nu ulun Yahudi kaando' balos 
hino, karuo kono am arat-arat inuma' 
nu ulun ikaa mintopot ra pangubasan 
otopot hino. I5Kawi' nu atu-atu 
nabahuan ra tayar nu ulun nabahuan 
ra bayah. lo yak tayar nu ulun 
nakutur ra huang am ikaa mintopot, 
kaando' ka saumi po nabahuan, nga 
pinowoon am huang nilo nopongo 
nakutur! 16]lo angangku ra ilo 
akakaulih ra Ala, la1' halan am 
inuma' nilo rano anatandu' ra ilo 
ikaa angintopot. Ilo apasi asisingon 
am aangas maya". Ilo hiano io hino 
ulun ikaa akaalap anguma' ra atu-atu 
ONSO1. 


Puun nu pangubasan otopot 


Ilo yak, oko poyo u Titus, onsoi 

oko angubas ra pangubasan 
otopot. 2Balaan mu ulun ungkuyon 
matuo, hili ilo olondon ataan huang, 
apandal am ilo asauk ra ulun kalalan- 
sanan. Ilo pono' am onsoi yak lumon- 
don ra pangubasan otopot haling ra 
Ala, masi' kapio-pio am ataan huang 
ra paat alla'. 

3Kono po hino onsoi oko ambala' 
ra ruandu-ruandu' matuo, hili 
kinabaalo' nilo ampaat bonsoi ra aun 
otopot ra tayar nu ulun am aayah ra 
tayar nu Ala. Ikaa ilo angukunu' ra 
ulun bokon, am ikaa ahauk. Onsoi 
yak ilo angubas ra baa-baal onsoi, 
4hili haling ra hino ilo akaalap angu- 
bas ra ruandu-ruandu' mambulok ra 
masi' ra andu' am anak-anak nilo. 
SO nsoi ilo angubas ra ruandu-ruan- 


41:6 io onohom sangulun andu' ruandu'...: Karuo kono am, ingondo' yak uwoto'. 


1:6-9 1Tim. 3:2-7 

du' mambulok sumauk ra ulun apan- 
dai, olondon huang ra ungkuyon no 
am asauk ra ina' onsoi ra tayar nu 
sansulapan am rumaliwi' huang ra 
andu' no ungkuyon. Haling ra hino 
kaando' no ulun auma' apasala' ra 
aho haling ra Ala. 6Kono po hino nu 
ulun ambulok, onsoi ilo balaan hili 
ilo sumauk ra ulun apandai 
amahuang. 7Ra kawi' nu atu-atu 
baal, onsoi oko sumauk ra paniluan 
ra kinabaalo' onsoi. Paat mu angu- 
bas, onso1 oko abubuh huang am 
topo-topot huang. 3Onsoi mindahu 
yak ra rahu otopot, hili ikaa aalap 
apasala' nu ulun bokon, hili ulun asi- 
singon riun angkauyu' nga kaando' 
baa-baal alaat auma' rahuon nilo 
haling ra baal taka. “Kono po hino nu 
ulun amba, onsoi ilo rumaliwi' huang 
ra tuan no, am apainsuat ra huang 
nilo ra kawi' nu baal. Ikaa ilo 
kumalit, 19karuo kono am antakou. 
Onsoi ilo hai-hait apakito ra 
kinabaalo' onsoi am ainsuhut, hili 
haling ra kinabaalo' nilo hino ulun 
bokon angansu-ngansuk ra panguba- 
san ra baal nu Ala apakaayah ritaka 
no. 
11Nga Ala nopongo napaintalang 
ra asi" no auma' apakaayah ra kawi" 
nu ulun. 12Asi' nu Ala hino angubas 
ritaka hili kaayahan taka ikaa 
tumabuh ra kasiha' nu Ala am ikaa 
maya' ra kasiha' ra tana' hitu. Itaka 
inubas ra kaayahan taka ra tana' hitu 
hili ataan huang, abubuh huang am 
olondon ra Ala. 

13Raino itaka angkinaan ra Orou 
Kalansanan taka hino. Paat nu orou 
hino ulun ra tana' hitu akakito ra 
sundu' nu kuasa' ri Yasus Karistus, 
io hino Ala maayo kuasa' am Raja' 
Kaayahan taka? 1410 nopongo 

pinatoi ra tayar taka hili amalabus 
ritaka haling ra kawi' nu kalaatan, am 
apasauk ritaka ra saumi bansa' 
alabus haling ra sala' am asauk yak ra 
tohom no, am poyo apinso' anguma' 
ra atu oOnsoi. 

15Jbason mu kawi' nu hino, am 
balain mu talaaho' kawi' nu ulun 
angkinongoh ra rahu mu intor ra 
kawi' nu kapandayan mu. Ikaa oko 
apahusu' sangulun pono' apakauyu' 
run. 


Kinabaalo' nu ulun nangintopot 


3 1Balain mi ulun nangintopot hili 
ilo rumaliwi' huang am maya' ra 
ulun amihang rilo am anguasa' ra 
bahian nu pamarintah, hili olondon 
am asiha' anguma' ra tuki-tukir nu 
baal onsoi. 2Mindahu ko rilo, ikaa ilo 
angulalaat karuo kono am angkalit ra 
atu-atu kaulun, io yak onsoi 
kinabaalo' nilo rumaliwi' huang. 
Onsoi pahayaman nilo hai-hait 
alami' ra tingkuangon nu kawi' nu 
ulun. 3Nga ra pahulu li itaka pono' 
am sasambungon, napalir am ikaa 
maya' ra panusuban. Itaka inulipon 
nu nansisinutan kasihaan nu huang, 
itaka aayah ra luang nu kasiha- 
kasiha' alaat am huang sumolon, am 
asisingon huang ra sangulun am sa- 
ngulun. 4lo yak Ala, Apakaayah 
ritaka hino napaintalang ra asi' no 
am honsoi nu huang no ritaka. SIo 
napakaayah ritaka, sala' ka haling ra 
itaka nanguma' ra atu-atu onsai, 10 
yak haling ra io kapio masi' ritaka. Io 
napakaayah ritaka lumangus ra Ro 
nu Ala, anganak ritaka bahu am 
anaak ra bayah bahu lumangus ra io 
amahu' ritaka. 6Ala nanaak ra Ro no 
ritaka lumangus ri Yasus Karistus, 


b2:13 Sundu nu kuasa! ri Yasus Karistus io hino Ala maayo kuasa' am Raja' Kaayahan taka: 
Karuo kono am, Sundu nu kuasa' nu Ala Maayo Kuasa' am Raja' Apakaayah ritaka i Yasus 


Karistus. 


2:14 Nan. 130:8, Nah. 19:5, Laup. 4:20, 7:6, 14:2, 1Ptr. 2:9 

Raja' Kaayahan taka hino. 7Hili intor 
ra asi' ri Yasus itaka anduli' ohonsoi 
ra Ala am itaka akaalap ra bayah 
otopot am ampus-ampus, kalansanan 
taka hino. 

8Kapio rahu hitu. Au alansan riun 
ambala' kapio-pio ra baal hitu, hili 
ulun nangintopot kapio ra Ala kapio- 
pio lumikot anguma' ra karaya- 
karaya' onsoi am akabalos ra kawi' 
nu ulun, So yak mintawoi ko ra 
pahahayaman kaando' balos, am 
pahulitan ra tansua' ra ulun, pangka- 
kalitan am pambubuukan haling ra 
Arat sinuratan ri Musa. Kawi' nu 
hiano kaando' balos am ikaa asatu'. 
10Onsoi oko ambala' induo ruli' 
karuo kono am akasail intor ra hino 
ra ulun angimuun ra pansusuayan ra 
lolot nu ulun nangintopot pongo nu 
hino ikaa no akau mimaar ra ulun 
hino. 11Apandayan mu, ulun kono 
hino alaat bonsoi am sala-sala' no 
anatandu' ra io akasala'. 


TITUS 3 


Popor nu babala' 


12Pongo ku anusub ri Artimas 
karuo kono am i Tikhikus muoi riun, 
onsoi ko lumikot am apasi matong 
rakon ra bandar Nikopolis, nga siino 
huang ku asiha' murong ra hino ra 
buoi nu paat no asimu'. 13Onsoi oko 
lumikot huang anginsuup ri Sinas, 
ulun apandai bonsoi ra arat hino 
(sabiton ra paguam), am ondo' po 
i Apolos, hili ilo akaalap makou am 
kawi' nu atu-atu siino rilo. 14Onsoi 
ulun taka ahihiubas anguma' ra baa- 
baal onsoi hili akaalap anaak ra baa- 
baal aulu' am otopot, pai' kaayahan 
nilo kaando' balos. 15Kawi' nu 
pahaka' baya-baya' rakon, apasuku' 
ra tabi' nilo riun. Indulan mu tabi' 
mai ra kawi' nu ranga-rangan taka, io 
hino ulun ohondo' ra intopoton taka. 

Au sambayang hili Tuhan anaak 
ra barakat no ra kawi' nu pahaka'. 

Intor ramon, 
Paulus 


3:12 Inu. 20:4, Ip. 6:21-22, Kol. 4:7-8, 2Tim. 4:12 3:13 Inu. 18:24, 1Kor. 16:12 


Surat ri Paulus sumuku' ri 


PILIMON 


Rahu Papaintalangan 


I Pilimon sangulun aaho ra lolot nu.ulun nangintopot ra Kolosi. I Pilimon 
sino ulipon, inggalan no i Onisimus. I Onisimus nahiru' intor ri Pilimon am 
rampa' no ri Paulus ra paat ri Paulus niriilan, am balai' ri Paulus i Onisimus 


am kaasauk io ra ulun nangintopot. 


Surat ri Paulus hitu pasukuon nori Pilimon hili io ohohonsoi ri Onisimus 
ra io paulion ri Paulus rio. I Paulus akitaak ri Pilimon suku' io angalap an- 
duli' ri Onisimus sala' ka sumauk ra ulipon yak, io yak sumauk ra pahaka' 


no. 


Suot nu surat hitu 


Pone aan 1-3 
I Pilimon ansukon 4-7 


I Paulus apaasi' ri Pilimon ri Onisimus 8-22 


Rahu pamaparan 23-25 


1-2Sumuku' ra pahaka' ku Pilimon 
pansilulum am rangan mai angkara- 
ya' ra tayar nu Tuhan. Am sumuku' 
poyo ra kawi' nu ulun nangintopot 
muoi sambayang ra pahun muno, am 
i Apia pahaka' taka, am i Arkipus ra- 
ngan taka angkaraya' 

Au i Paulus, sangulun niriilan nga 
au angkaraya' ra tayar ri Karistus 
Yasus hua, am intor poyo ra pahaka' 
taka i Timotius anulis ra hitu riun. 

3Aka1 sambayang hili Ala Ama' 
taka am Tuhan Yasus Karistus anaak 
ra barakat am kaansayan riun. 


Asi' am intopot ri Pilimon 


4Tukir ku sambayang au angibit 
riun ra luang nu sambayang ku a- 
Nan ra Ala. Snga aringoh ku ra 
oko angasi' ra kawi' nu ulun nangin- 
topot am kapio-pio angintopot ra Ala 


am Tuhan Yasus. SAu sambayang 
akitaak hili pansiluluman taka ra 
itaka sario mintopot ra Tuhan auma' 
apaindul ra pangkaulihan labing an- 
dalom ampaat ra tuki-tukir nu taak 
hili naalap taka intor ri Karistus. 7U 
pahaka' ku, asi' mu apainsuat rakon 
bonsoi am apaingkotoh po rakon. 
Oko napakasangkah ra huang nu 
kawi' nu ulun mintopot ra Ala. 


I Paulus napaasi' ri Pilimon 
ri Onisimus 


8Au hitu pahaka' mu ra luang nu 
Tuhan Yasus. Am intor ra hino nga 
au ikaa anunuloon anusub riun angu- 
ma' ra aun aulu' bonsoi. 9Am intor ra 
asi' mu labing onsoi au akitaak riun. 
Au sangulun matuo” am raino 
niriillan nga au angkaraya' ra tayar 


“9 Sangulun matuo: Karuo kono am, Wakil ri Karistus 


2 Kol 4:17 

ri Karistus Yasus. 10 Au hitu i Paulus 
akitaak riun masi' ri Onisimus nga io 
kono yak anak ku bonsoi nga au hua 
napaintopot rio ra paat ku siino ra riil 
tu, am au pinasauk nu Tuhan ra kono 
yak ama' ri Onisimus ri Karistus. 
Ra pahulu li i Onisimus kaando' 
tool no ra tayar mu, am raino io 
akatool ra tayar mu, am kono hino po 
io rakon. 

I2Susubon ku raino i Onisimus 
pandulio' riun nga aalulum au rio 
bonsoi. 13Sotopot no halan solor am 
huuton ku 10 rumangan rakon ra hitu 
sabuoi ku ra luang nu riil tu nga Aho 
Onsoi hitu hua umang nu tulung mu 
rakon. 14o yak hama' pono' kono 
hino aangas au amalikot riun. 
Kasihaan ku kalangkaan yak nu 
huang mu anulung rakon. Aangas au 
apaurong rio rakon ra hitu nu kono 
po oko ikaa amalihua. 

1S5Hitili nahi langus no ra 
i Onisimus sinumuai intor riun tili 
tima', hili akau akapansilulum po 
suku” ra buo-buoi no. 16Nga raino 
kono yak io pahaka' mu asian mu 
ri Karistus, sala" ka kono ulipon:mu 
yak. Kono hino po nga io rakon raino, 
am aulu' po nga panginsuat mu rio 
raino ra io ulipon mu am pahaka' mu 
poyo ra tingkuangon nu Tuhan. 

1]Intor ra hino kono oko amalihua 
rakon asauk ra rangan mu tiwolon mu 
no nga i Onisimus anduli' riun ohon- 


PILIMON 


do' ra kono oko aniwol rakon. 18Kono 
io nakasala' riun, karuo kono am 
akautang riun, am au pono' po- 
tohomon mu ra utang hino. 19 Am lo- 
ngo-longon kuno raino anulis ra hitu, 
“Au i Paulus rahili ambayal riun.” 
Ikaa pono' au apamahuang riun ra 
oko akautang ra bayah mu rakon. 
20Intor ra hino pahaka' ku, onsoi oko 
masi' ra pakiasian ku hitu nga itaka 
sangaka' ra luang nu Tuhan hua. 
Onso1 oko apainsuat rakon asauk ra 
pahaka' mu ra luang ri Karistus. 

21Paat ku anurat ra surat hitu riun 
apandayan ku noyo ra oko amalihua 
ra kinitaak ku hino, am akasail po 
nahi pakuan mu intor ra kinitaak ku 
hino. 22Siino po kitaakon ku riun, 
Onso1 oko amalair ra sulap intok ku, 
nga au alansan ra Ala amalos ra sam- 
bayang mi am apanduli' po rakon 
muoi ramuyun. 


Rahu pamaparan 


23I Ipaparas ambilin ra tabi' no 
riun. lo rangan ku niriilan tu nga a- 
ngakaraya' ra tayar ri Karistus 
Yasus.24Am kono hino po ri Markus, 
Aristarkus, i Dimas am i Lukas, ra- 
nga-rangan ku angkaraya' ra tayar nu 
Tuhan. 

25Au sambayang ra Tuhan Yasus 
Karistus anaak ra barakat ramuyun. 

Intor ramon, 
Paulus 


10 Kol 4:9 23 Kol.1:7, 4:12 24 Inu. 12:12,25, 13:13, 15:37-39, 19:29, 27:2, Kol. 4:10, 4:14, 


2Tim.4:10,11 


Surat sumuku' ra ulun 


IBARANI 


Rahu papaintalangan 


Surat ra ulun Ibarani hitu pinasuku' ra kula-kula' ulun nangintopot 
akaliman ra ila' am susa', ilo nahi auma' lumungka' haling ra kaintapatan 
nilo ri Karistus. Ulun nanurat ra surat hitu anusub rilo olondon yak mintopot. 
Haling ra baal hino io ambala' ra Yasus Karistus io hino taak nu Ala otopot. 
Talu baal binalaan nu ulun nanurat ra surat hitu. 

Puu-puun, i Yasus io hino Anak nu Ala, Anak nu Ala ampus-ampus. Anak 
nu Ala hino napakito ra kalandanan no ra Ala Ama' lumangus ra langgoi nu 
huang ra paat no naila'. Asauk ra Anak nu Ala, i Yasus aulu' ra kuasa' haling 
ra ulun angindul ra rahu nu Ala ra luang nu Parandian Lairon. Io pono' 
labing aulu' haling ra malaikat karuo kono am i Musa. 

Karuo, Ala napaintalang ri Yasus hino Imam ampus-ampus labing aulu' 
haling ra imam-imam ra luang nu Parandian Lairon. 

Katalu, lumangus ri Yasus, ulun angintopot rio alabus haling ra sala' am 
haling ra kalaanan am patayan. Asauk ra Kinatuaan nu Imam, i Yasus nanaak 
ra ulun ra bayah otopot am ampus-ampus nga ikaa aalap anaak haling ra atu- 
atu taakan io hino kium potoyon am baal-baal bokon siino ra Arat sinuratan 
ri Musa. Arat amatoi ra kium hino asauk yak ra pangintiluan haling ra ralan 
kaayahan otopot am ampus-ampus hino, kaando' no atungon no bokon. 

Hili ulun nanurat ra surat hitu nambala' ra intopot nu kula-kula' ulun 
okotoh ra intopot ra mamatuo nu ulun Israil asauk ra pangintiluan (bahian 
11), ulun nanurat ra surat hitu anusub ra ulun amasa' ra surat hitu olondon 
yak. Ra luang nu bahian oopor am ruo io anusub rilo hili parayu-rayus 
lumondon maya' suku' ra popor nu bayah nilo, am hai-hait ahilong ri Yasus. 
Io anusub po rilo hili ataan huang ra kula-kula' ila' am pangulalaatan nu ulun 
mintup ra inan nilo. Pamaparan ra surat hitu io hino babala' am huhuangon. 


Suot nu surat hitu: 


Pangimuunan: I Karistus io hino taak otopot nu Ala 1:1-3 

I Karistus akalabing ra kuasa' haling ra malaikat-malaikat 1:4-2:18 
I Karistus akalabing ra kuasa' haling ri Musa am Yosua 3:1-4-13 

I Karistus maayo kuasa' am Kinatuuan nu Imam 4:14-7:28 

Kuasa' nu parandian ri Karistus 8:1-9:28 

Kuasa' nu pinatayan ri Karistus 10:1-39 

Puu-puun aulu' io hino intopot 11:1-12:29 

Pambalaan am rahu pamaparan 13:1-25 

Ala mindahu lumangus ra Anak 
no 


1 IRa bahu li Ala asalok mindahu ra 
aki taka rali lumangus ra ulun a- 
ngindul ra rahu no anguma' ra kula- 


kula' baal. 210 yak paat nu orou-orou ` 


pangawian hitu io mindahu ritaka lu- 
mangus ra Anak no. Lumangus ra 
Anak no, hitu nga puun nu Ala na- 
nguma' ra limbowon am tana' hitu. 
Am Ala nopongo nanantu' ra Anak 
no hitu nga akakuasa' onohom ra 
kawi' nu atu-atu. 31o nga apaintalang 
ra kuasa' asundu nu Ala am io nga 
ohondo' ra kinabaalo' otopot nu Ala. 
Io Bo nga amihang ra kawi' nu siino 
ra limbowon am tana' hitu haling ra 
rahu no akakuasa' hino. Pongo no 
Na ra ulun ampunan ra sala- 
sala' nilo, io nanturung ra kurusi' 
intok amihang siino ra Surga' niru- 
mangan ra Ala, maayo bonsoi ra 
kuasa' hino. 


Anak nu Ala maayo ra kuasa' - 


4Anak hino tinaakan ra kuasa' 


labing maayo haling ra malaikat, 
ohondo' ra inggalan tinaakan nu Ala 
labing ansukon am insuaton haling ra 
inggalan tinaakan ra malaikat. SIkaa 
ihondo' Ala indahu ra sangulun 
malaikat ra rahu kono hitu, 
“Oko nga Anak ku. 
Paat nu orou hitu - 
au asauk ra Ama’ mu.” 
Ikaa po ihondo' Ala indahu ra atu 
pono' malaikat ra rahu kono hitu, 
“Au sumauk ra Ama' no, am 
io asauk ra Anak ku.” 
élo yak paat nu Ala nanusub ra 
anak no ungkuyon saumi hino ra 
tana' hitu, rahu nu Ala kono hitu, 


IBARANI 1 


“Kawi” nu malaikat nu Ala 
onsoi sumamba ra Anak ku.” 
THaling ra baal nu malaikat- 
malaikat, rahu nu Ala kono hitu, 
“Au nanguma ' ra malaikat- 
malaikat ku sinumauk apasi 
ohondo' ra angin, 
am amba-amba ku sinumauk 
akakuasa” ohondo" 
ra linaang nu apui.” 
8lo yak tayar nu Anak hino, rahu nu 
a, 
“Oko amihang u Ala” suku” 
ra buo-buoi no! 
Pamihangan mu 10 hino 
pamihangan otopot bonsai. 
90ko mast’ ra katapatan, am 
asisingon ra kalaatan. 
Hino nga puun nu Ala, Ala mu, 
namili" riun am nanaak riun ra 
kaansukan apaatong ra insuat, 
sumail ra ranga-rangan mu.” 
10Am rahu po nu Ala, 
“Oko, u Tuhan, nanguma' ra 
tana’ ra puu-puun nali, 
am oko po nanguma' ra kawi’ 
nu siino ra limbowon. 
1Kawi' nu hiano auma’ alawo, 
am apandai aapu’ ohondo’ 
ra sampayau 
io yak oko ikaa 
auma’ ahungga”. 
12Limbowon am tana" hitu 
auma’ lupion ku ohondo’ 
ra sampayau, 
am baliran mu ra bokon no. 
Io yak oko ikaa 
auma’ ahungga’, 
am bayah mu ikaa 
apandai opopor.” 
13 Ala ikaa ihondo' indahu ra sangu- 
lun pono' malaikat ra rahu kono 
hitu, 


41:8 Oko amihang u Ala: Karuo kono am, Ala io hino pihangan mu. Oko amihang: Luang nu 


buku nakalair, lo amihang 


1:5 Nan. 2:7, 2Sam. 7:14, 1Taw. 17:13 1:6 Laup. 32:43 1:7 Nan. 104:4 1:8-9 Nan. 45:6-7 


1:10-12 Nar. 102:25-27 1:13 Nan. 110:1 


IBARANI 1, 2 


“Anturung ko ra solor 
ra pamiris ku, 
suku' ra au apasauk 
ra tumabuh riun 
ra kindangon mu.” 
14Kono po hino, aun ki' malaikat 
hiano? Ilo io hino ro-ro angkaraya' 
ra Ala, am sususubon nu Ala hili 
anginsuup ra kawi' nu ulun auma' 
angalap ra ralan kaayahan intor ra 
Ala. 


Ralan Kaayahan hino kalalaban 


IHino nga puun no onsoi taka 
2 kapio-pio sumuhut ra panguba- 
san-pangubasan nopongo naringoh 
taka, hili itaka ikaa lumungka' ra 
kaintapatan taka. 2Kawi' nu bilin in- 
indulan nu malaikat-malaikat ra aki 
taka rali otopot kapio, am ulun ikaa 
sumuhut karuo kono am ikaa olon- 
don maya' ra bilin hino, io aukuman 
ampaat ra sala" inuma' no. 3Labing 
po nga ralan kaayahan hino 
kalalaban bonsoi haling ra bilin-bilin 
hino! Kono ikaa huhuangon taka 
ralan kaayahan hino, ikaa no itaka 
auma' alabus haling ra ukuman hino. 
Nga Tuhan hua puu-puun nambala' 
ra ralan kaayahan hino, am ulun puu- 
puun nakaringoh ra bilin hino nopo- 
ngo nangangku ra bilin hino otopot ra 
tayar taka. 4Ra paat nu hino, Ala 
anatandu' ra pambalaan nu ulun 
hiano lumangus ra io anguma' ra 
kula-kula' tatandu' kalalaban am 
baa-baal kalalaban ikaa po nasauk ra 
tana' hitu am anayar ra taak-taak 
haling ra Ro nu Ala maya' ra kasiha' 
no tohom. 


Amamahaak angibit ra ulun ra 
kaayahan 


5Malaikat ikaa tinaakan nu Ala ra 
kuasa' amihang ra tana' matong 

bahu, io hino tana' ayamon taka tu 
raino. 6Topot no, saumi bahian ra 
luang nu Kitap siino nasuratan kono 
hitu, rahu no, 
“Aun ki' ulun hino, u Ala, 
suku” ra oko amahuang rio? 
Ulun hino ulun bonsoi yak, 
io yak oko angibabaya' po rio! 
7Ra paat ikaa kula’ abuoi 
oko napasauk rio 
naparaliwi' 
ra kuasa' ka borook yak 
haling ra malaikat. 
Oko nanaak rio ra kuasa' 
asundu am kaansukan, 
8am napasauk rio ra amihang 
ra kawi’ nu atu-atu.” 

Kono po kapio Ala napasauk ra 
ulun, amihang ra kawi' nu atu-atu. A- 
tungon nu hino kawi' nu atu-atu pi- 
hangon yak nu ulun. Hama' pono' 
kono hino, raino ikaa akakito taka ra 
ulun amihang ra kawi' nu atu-atu. Jo 
yak itaka nopongo nakapandai ra 
i Yasus akakuasa' amihang! Ra paat 
ikaa kula' abuoi, kuasa' no pina- 
raliwi' po ka borook haling ra 
malaikat. Baal hitu asauk hili luma- 
ngus ra honsoi nu huang nu Ala io 
auma' matoi ra tayar nu kawi' nu 
ulun. Itaka akapandai rio raino 
tinaakan ra kaansukan bonsoi nga io 
nopongo naila' suku” inatoi. 10Ala 
napasauk ra kawi' nu atu-atu am 
apakaayah po ra kawi' nu hino. 
Inuma' nu Ala hino otopot ra paat no 
napasauk ri Yasus ulun apakaayah 
otopot lumangus ra io aila'. Ala na- 
nguma' kono hino hili asuang ulun 
ansukon ohondo' ri Yasus. Nga io 
hua namahulu anilu rilo ra ralan 
kaayahan. 

11] Yasus namahu' ra ulun haling 
ra kawi' nu sala' nilo. lo am ulun 
binahuan hiano, saumi ama' yak. 


b2:7 siino kula-kula’ rahu nasuratan ra buku nakalair rahu kono: Oko nanguma' rio akakuasa' 


ra tana' tu (Nanian Pangansukan 3:8) 
2:6-8 Nan. 8:4-6 

Hino nga puun ri Yasus ikaa auyu' a- 
ngangku rilo asauk ra pahaka- 
pahaka' no. I2Rahu ri Yasus ra Ala, 

“Ambala” au ra pahaka- 

pahaka' ku haling ra baal mu. 

Au angansu-ngansuk riun 

ra paat nilo lumulur 
sambayang.” 
13Rahu kono po ri Yasus, “Au 
alansan bonsoi yak ra Ala.” Am rahu 
kono po, “Hitu nga au, nambabaya' 
ra anak-anak nopongo tinaakan nu 
Ala rakon.” 
14Nga ulun sinabit no ra anak hino, 

io hino ulun yak apandai matoi, 
haling ra hino i Yasus sinumauk 
ohondo' rilo am aayah ohondo' ra 
baal nu ulun. lo nanguma' ra kono 
hino, hili haling ra pinatayan no io 
akaalap amayau ra kuasa' nu Ibilis 
amihang ra patayan hino, 15Haling ra 
inuma' no hino io namalabus ra ulun 
inulipon ra langgoi nu bayah no, nga 
angkalaa' ra patayan. I6Atalang 
noyo, sala' ka malaikat ininsuupan 
no, io yak anak sua' ri Abaraham. 
17Atungon nu hitu, io sumauk yak 
ohondo' ra pahaka-pahaka' no ra 
kawi' nu atu-atu baal. Am haiing ra 
baal hino io akaalap sumauk ra 
Kinatuaan nu Imam maya' ra 
panusuban. Am io masi' ra ulun ra 
luang nu karaya' no ra Ala. Haling ra 
karaya' inuma' no hino sala' nu ulun 
auma' ampunin. 18Am raino io 
akaalap anginsuup ra kawi' nu ulun 
naintupan ra panginaman, nga io hua 
naubas nakinaman am naila'. 


Yasus maayo kuasa' intor 
ri Musa 


3 IPahaka-pahaka' ku ra luang 
ri Yasus Karistus nopongo in- 
ipahan nu Ala! Huangon mi onsoi- 
onsoi haling ra baal ri Yasus hitu! Io 
sinusub nu Ala sumauk ra Kinatuaan 


IBARANI 2, 3 


nu Imam ra tayar nu intopoton 
binalaan ritaka tu raino. 210 olondon 
yak ra panusuban nu Ala nopongo 
namili' rio no ra tayar nu karaya' 
hino, ohondo' ri Musa ra pahulu li 
olondon anguma' ra karaya' no ra 
tayar nu ulun nangintopot ra Ala. 
3Ulun amaal ra pahun labing an- 
sukon intor ra pahun binaal no. Kono 
po hino onsoi kawi' nu ulun angansu- 
ngansuk ri Yasus sumail intor ra a- 
ngansuk ri Musa li. 4Otopot, kawi' nu 
pahun siino ulun amamaal, io yak 
amamaal ra kawi' nu atu-atu io hino 
Ala yak. SI Musa amba nu Ala hino 
olondon ra karaya' no ra tayar nu 
ulun nangintopot ra Ala. Am angin- 
dul ra baa-baal balain nu Ala ra aun 
asauk ra orou-orou naaling. 610 yak 
1 Karistus, Anak nu Ala hino olondon 
ra karaya' no am amihang ra ulun na- 
naintopat ra Ala. Am itaka hitu nga 
ulun nu Ala, nu kono itaka olondon 
ra kotoh nu huang am kaintapatan 
taka ra akaalap ra aun kalansanan 
taka hino. 


Taahan ra tayar nu ulun 
nangintopot ra Ala 


THaling ra hino, ohondo' ra nirahu 
nu Ro nu Ala, rahu kono, 
“Kono po aringoh mi rahu nu 
Ala ra paat nu orou hitu, 
8ikaa kaikangon huang mi, 
ohondo"' ra aki mi rali ra 
paat nilo tumabuh ra Ala 
ra paat nilo anginam ra Ala ra 
tana" asuang ra batu am in- 
ahison li.” 
Rahu kono po nu Ala, 
“Ra intok hino nga aki mi rali 
nanginam rakon, 
am nanutuku” rakon, lai” halan 
am ilo nopongo nakakito 
ra inuma” ku 
ra buoi nu apat ngoopor upok. 


2:12 Nan. 22:22 2:13 Yas. 8:17,18 3:2 Tab. 12:7 3:7-11 Nan. 95:7-11 


IBARANI 3, 4 


10Hino nga puun ku nambuuk 
rilo am rahu ku rilo, 
‘Ilo ikaa hai-hait olondon, 
am aangas maya' ra 
panusuban-panusuban ku,' 
114u nambuuk am nahibot, 
Ikaa ilo akaunsop 
ra tana' hino, 
nga intok hino taakin ku ra 
intok nilo amahun.”” 
12Pahaka-pahaka' asian ku ra 
luang nu Tuhan Yasus Karistus, 
onsoi huhuangon mi. Pai' sangulun 
ono' ra lolot mi alaat bonsoi ra 
uang am ikaa mintopot, suku' io an- 
duli' am mintawoi ra Ala aayah hino! 
13Topot no, onsoi akau anginsuup 
ambala' onsoi-onsoi ra sangulun am 
sangulun ra tuki-tukir nu orou ra buoi 
taka aayah ra paat sinabit ra “Orou 
Hitu” maya' ra rahu nasuratan ra 
Kitap. Hili sangulun pono' ra lolot mi 
kaando' aruung nu sala' suku' 
tumabuh ra Ala. 14Nga kawi' taka io 
hino sabiton ra rangan ri Karistus 
angkaraya', nu kono itaka atahoh ra 
kaintapatan notohom taka haling ra 
puu-puun nali. ISHitu nga rahu 
nasuratan ra Kitap, 
“Kono po aringoh mi rahu nu 
Ala ra paat nu orou hitu, 
ikaa kaikangon huang mi, 
ohondo' ra aki mi rali, 
ra paat nilo tumabuh ra Ala.” 
16Kono po hino, aun ki' kaulun na- 
karingoh ra rahu nu Ala hili 
tinumabuh po ra Ala? Io hino, kawi' 
nu ulun inibit ri Musa inakou haling 
ra pihangan Masir li, kaa ki' kapio? 
17Am aun ki' kaulun binuukan nu Ala 
ra buoi nu apat ngoopor upok? Io 
hino ulun nakasala', sahaba-haba' 
inatoi ra tana' asuang ra batu am in- 
ahison li, kaa ki' kapio? 18Paat nu Ala 
nahibot, rahu kono, 
“Ikaa ilo akaunsop 
ra nagiri hino 

nga intok hino tinaakan ku 
ra intok nilo amahun”. 

Aun ki' kaulun kuon nu Ala hino? 
Kuon no hino, io hino siung nu ulun 
tumabuh ra Ala, kaa ki' kapio? 
19Napandayan taka noyo raino ra ilo 
ikaa akaalap munsop ra nagiri hino 
nga ilo ikaa angintopot ra Ala. 

4 iTo yak, randi' nu Ala siino poyo 
raino, am itaka auma' taakin ra 

intok tumooh nirandi' no hino. 
Haling ra hino, onsoi huhuangon taka 
pai' sangulun ra lolot mi putusan nu 
Ala rahili ra ilo ikaa auma' akaalap 
ra intok amahun nirandi' hino. 2Nga 
Aho Onsoi hino nopongo noyo 
binalaan ritaka ohondo' ra ulun 
hiano. Io yak, aho hino kaando' no 
balos no ra tayar nu ulun hiano. Nga 
paat nilo angkinongoh, ikaa ilo angin- 
topot. 3Io yak tayar taka ulun nangin- 
topot, itaka akaalap ra intok amahun 
nirandi' nu Ala hino. Randi' hino 
ampaat ra binalaan nu Ala, rahu 
kono, 

“Au nambuuk am nahibot, 

Ikaa ilo akaunsop ra hino 

nga intok hino tinaakan ku ra 

intok nilo amahun.”” 

Ala mindahu kono hino hama' 
pono' nu karaya' no nopongo ra puun 
no napasauk ra tana' hitu. #Nga 
haling ra baal nu orou katulu', siino 
nasuratan ra Kitap kono hitu rahu no, 

“Orou katulu' li Ala tinumooh 
haling ra kawi' nu inuma' no.” 

SHaling ra baal hino, sinuratan 
poyo kono hitu, rahu no, 

“kaa ilo akaunsop 
ra tana' hino 

nga intok hino tinaakan ku 
ra intok nilo amahun.” 

6Haling ra hino, ulun puu-puun 
nakaringoh ra baal nu intok amahun 
hino ilo ikaa akaalap ra intok 
amahun hino nga ilo ikaa angintopot. 
Kono po hino siino poyo ulun bokon 


3:15 Nan. 95:7-8 3:16-18 Tab. 14:1-35 4:3 Nan. 95:11 4:4 Kas. 2:2 4:5 Nan. 95:11 

auma' akaalap ra intok amahun hino. 
7Natalang noyo ra ulun bokon 
akaalap ra intok amahun, nga Ala no- 
pongo nanantu' ra orou bokon po, 
sabiton ra, “Orou Hitu.” Kula-kula' 
po upok buoi no Ala inindahu po 
ri Raja' Daud ra baal hino, io hino 
rahu inalap haling ra Kitap lairon 
raitu' li, 
“Kono po aringoh mi rahu nu 
Ala ra paat nu orou hitu, 
ikaa sumingkotoh huang mi.” 
8Kono nahi Yosua nopongo 
nanaak ra ulun hiano ra intok 
amahun nirandi' nu Ala, haling ra 
hino ikaa no nahi Ala amala' ra baal 
nu orou bokon. 9Haling ra hino, tayar 
nu ulun nangintopot ra Ala siino po 





Imam 


IBARANI 4 


randi' ra amahun ohondo' ra Ala 
amahun ra orou katulu'. 19Nga ulun 
nakaalap ra intok amahun nirandi' 
nu Ala no rio, auma' amahun po 
haling ra kawi' nu karaya' no, ohon- 
do' ra Ala. 11Puun ra hino, onsoi taka 
lumikot kapio-pio anga ap ra intok 
amahun nikandi nu Ala hino. Pai' 
kasangulun pono' ra lolot mi ikaa 
akaalap ra intok amahun ohondo' 
rilo ra pahulu li ikaa akaalap ra intok 
amahun nga ikaa ilo angintopot ra 
Ala. 

12Rahu nu Ala io hino rahu aayah 
am akakuasa' bonsoi, labing alarom 
haling ra pailang ruo ra larom. Rahu 
hino MAAGA suku' ra pino- 
mololot ra bayah am inaning, suku' ra 
pinomololot ra bungul am utok nu 
tulang, suku' io apaintalang ra aun 
siino kapio-pio ra huhuangon am 
huang nu ulun. 13Kaando' ka saumi 
po aayah ra tana' hitu nauni ra 
pahilayan nu Ala. Kawi' nu atu-atu 
atalang yak ra tingkuangon no. Ikaa 
mulalas akai auma' ananggung ra 
kawi' nu inuma' mai ra tingkuang nu 
Ala. 


I Yasus Kinatuaan nu Imam 
labing aulu' 


l4Hino puun no onsoi taka 
tumahoh yak ra kaintapatan nu in- 
topot taka tohom. Nga itaka 
nokotohom ra Kinatuaan nu Imam 
labing aulu', nopongo nakaunsop 
suku' ra tingkuangon nu Ala io hino 
nga i Yasus Anak nu Ala. 
15Kinatuaan nu Imam taka hitu sala' 
ka imam ikaa nakaaya' nakaliman ra 
kalamian-kalamian taka. Topot natu, 
io nopong0o nakinaman ra kawi' nu 
baal, ohondo' ra inan taka tohom 
ikaa yak hua io nanguma' ra sala'! 
16Haling ra hino, onsoi taka aatas yak 
tumingkuang ra Ala nga io amihang 
ra honsoi nu huang no. Ala masi' 


4:7 Nan. 95:7-8 4:8 Laup. 31:7, Yos. 22:4 4:10 Kas. 2:2 

ritaka am anaak ra barakat no ritaka 
hili itaka akaalap ra asi' no ra paat 
taka akitulung rio. 

5 ITuki-tukir nu Kinatuaan nu 

Imam pinili' haling ra siung nu 
ulun, am pinasauk ra angkaraya' ra 
Ala ra tayar nilo. Karaya' no io hino 
anaak ra Ala ra kula-kula' taak am 
kium maan tontobo' asauk ra 
pakiampunan ra sala'. 2Kinatuaan nu 
Imam hino asuang kalamian no 
tohom, am haling ra hino io alimuoi 
ra tingkuangon nu ulun kaando' 
kapandayan ra atu-atu am nanguma' 
ra sala". 3Am io pono' hua am siino 
kalamian, haling ra hino io pono' am 
amatoi po ra kium asauk ra taak no, 
sala' ka haling ra sala' nu ulun, io yak 
haling ra sala' no tohom. 4Kaando' 
kasangulun apasauk ra inan no 
tohom ra Kinatuaan nu Imam. 
Haling ra ipah nu Ala yak ulun hino 
asauk ra Kinatuaan nu Imam ohon- 
do ri Harun ra pahulu li inipahan nu 

a. 

SKono po hino ri Karistus, ikaa i0 
napasauk ra inan no tohom sinumauk 
ra Kinatuaan nu Imam. Ala yak 
napasauk rio. Rahu nu Ala rio, 

“Oko nga Anak ku. 
Haling ra orou hitu au asauk ra 
Ama' mu.” 

6Ra bahian bokon ra luang nu 

Kitap siino po rahu nu Ala, 
‘Oko asauk ra imam suku' ra 
buo-buoi no, 
ohondo' ra imam ininggalanan 
ri Milkisidik.”" 

TPaat ri Yasus aayah ra tana' hitu 
ra pahulu li, io sambayang akitaak ra 
Ala ra rahu lumuap am antangi', nga 
Ala hua akakuasa' apakaayah haling 
ra patayan. Nga i Yasus rumaliwi' ra 
huang ra Ala am aingkoos huang ra 
maya' ra panusuban nu Ala, hili Ala 

nangkiningoh ra kinitaak no. 8I Yasus 
10 hino Anak nu Ala, io yak hama' no 
pono' io sabiton ra Anak, io 
ahihiubas sumauk ra ulun olondon ra 
panusuban lumangus ra ila' no. PHili 
pongo no nasauk ra ulun apakaayah 
otopot, io yak asauk ra puun nu 
a papa taayan ra tayar nu kawi' nu 
ulun maya' ra panusuban no suku' ra 
buo-buoi no, 19am Ala pono' namala' 
rio, rahu kono, “Oko nga asauk ra 
Kinatuaan nu Imam, ohondo' 
ri Milkisidik!” 


Huangon Talaaho' 


11Asuang balain mai ramuyun ra 
baal ri Yasus ra io ohondo' ra 
karaya' nu Kinatuaan nu Imam, 10 
yak asusa' bonsoi amala' nga akau 
abuoi akarati'. 12Topot no auma' no 
akau halan ra paat raino tu asauk ra 
ulun angungubas, io yak baa-baal 
natu kaando' po momolowo' mi 
apandai. Haling ra hino onsol akau 
akiubas po pahulu ra ulun bokon ra 
pangubasan puu-puun haling ra baal 
nu Ala. Ikaa po akau akaalap anga- 
kan ra kanon aikang, anginum akau 
yak pahulu ra susu'. BUlun po angi- 
num yak ra susu', sabiton ra anak 
borook, kaando' po kapandayan no 
ra atu otopot am atu asala'. 14Kanon 
aikang io hino tayar nu ulun matuo 
yak nga ilo nopongo nakapanda,, ilo 
apandai opohondo' ra atu onsoi am 
alaat. 

IHaling ra hino, onsoi taka mindul 
6 ahihiubas ra pangubasan apaing- 
kotoh ra kaayahan nu ulun nanginto- 
pot, am sala' ka ruli-ruli' yak ra 
pangubasan puu-puun ra ugama 
taka. Ikaa onsoi ra kono itaka ruli- 
ruli' angubas ra pangubasan ra puu- 
puun hino, io hino ambala' ra ulun 


C5:6 ohondo' ra imam ininggalanan ri Milkisidik: Karuo kono am, nakaunsop ra sua' ri 


Milkisidik. 


5:3 Im. 9:7 5:4 Nah. 28:1 5:5 Nan. 2:7 5:6 Nan. 110:4 5:7 Mat. 26:36-46, Mrk. 14:32-42, Luk. 


22:39-46 5:12-13 IKor. 3:2 


448 


mulou ra baa-baal kaando' balos am 
onsoi mintopot yak ra Ala, 2karuo 
kono am pangubasan puu-puun 
haling ra baal nu rorob” karuo kono 
am onompok ra timpululuu nu ulun, 
karuo kono am baal nu ulun matoi 
anduli' aayah karuo kono am baal nu 
aukuman ampus-ampus. 3Kono 
maya' ra kasiha' nu Ala, onsoi taka 
mindul ra pangubasan-pangubasan 
bokon haling ra Dang bagan puu- 
puun naubasan taka. 

4Nga aun koson nu ulun inulou 
mintopot, auma' ubason po bahu hili 
mimpoi ra sala' no. Ra pahulu li ilo 
slino ra awantang haling ra Ala, am 
nopongo nakaalap ra taak no. Am ilo 
pono' nakaaya' po pinihang nu Ro nu 
Ala, ohondo' ra ulun bokon. 5Ilo 
akapandai ra rahu nu Ala hino onsoi 
bonsoi, am ilo nopongo nakaliman ra 
kawi' nu taak akakuasa' ra paat nu 
Ala amihang rahili. 5Pongo nu hino 
ilo inulou mintopot! Ikaa no ilo aalap 
angubas po ra ilo anduli' ra mimpoi 
po haling ra sala-sala' nilo. Nga ilo 
analip po ra Anak nu Ala am 
apakauyu' po ri Yasus ra tingkua- 
ngon nu ulun asuang. 

7Ala anaak ra barakat ra tana' 
asalok aluu' nu anguluh, io hino tana' 
onsoi am oondob am akabalos ra 
tayar nu ulun anambak. 8Io yak kono 
tana' hino asuang butit am tutuu' 
akaruui kaando' no tool no, am popor 
no 10 awahon nu Ala am solobon ra 
apui. 9o yak u pahaka-pahaka' in- 
asian ku, hama' pono' au mindahu 
kono hino, io yak siino kaintapatan 
ku ramuyun. Au angintopot ramuyun 
nopongo nakaalap ra baa-baal onsoi 
bonsoi, io hino barakat asauk ra 
bahian haling ra ralan kaayahan mi. 
10Pamutusan nu Ala hino otopot. Io 
ikaa akaliro ra aun inuma' mi ra tayar 

no, am asi' pinakito mi rio ra paat mi 
anginsuup ra pahaka' ulun nanginto- 
pot, ra pahulu li am suku' raino. 
NKasihaan ku ra tuki-tukir mi 
parayu-rayus yak apinso' suku' ra 
popor nu bayah mi, suku' ra akau 
akaalap ra aun kalansanan mi hino. 
12A angas au ra akau sumauk ra ulun 
lambungau. Io yak kasihaan ku ra 
bayah mi ohondo' ra ulun mintopot 
rio am tumaan huang angkinaan hili 
akaalap ra aun nirandi' nu Ala. 


Randi' nu Ala ikaa mulalas 
asauk yak 


13Paat nu Ala nanguma' ra randi' 
no ri Abaraham, io nampator ra ikaa 
mulalas io anguma' yak ra aun nopo- 
ngo nirandi' no hino. Nirandi' no 
hino 10 nampator ra inan no tohom 
nga kaando' hua sumall ra kuasa" no. 
14R ahu kono, 

“Siino randi’ ku riun, 
au anaak ra barakat ku riun 
am apakasuang ra sua' mu.” 

15] Abaraham angkuliman ra 
huang tumaan angkinaan yak hili i0 
nakaalap ra aun nirandi' nu Ala rio. 
16Kono ulun ampator anabit ra ingga- 
lan nu ulun bokon labing akakuasa' 
haling rio, pator hino omopor ra 
kawi' nu pahahansangan nu ulun. 
17Ala apaingkotoh ra huang nu ulun 
angalap ra randi' no, ra 10 ikaa a- 
ngungga' ra kasiha' nu huang no. 
Hino puun no randi' hino niruangan 
no ra pator. 18Aun nirandi' nu Ala am 
aun pinataran nu Ala ikaa aungga' 
am Ala ikaa ambuak ra randi' am 
pator no hino. Ruo baal hitu ikaa 
aalap angungga'. 

Haling ra hino, itaka nopongo na- 
kiangkob ra Ala hino, am sumauk 
atahoh ra intopot am amului ra 


46:2 rorob: Karuo kono am, saumi baal amariu' amarisi' ra inan. 

huang ra kalansanan siino nilair ra 
-tingkuangon taka. 19Kalansanan taka 
hino ohondo' ra sisimbatu' nu kapal 
hino. Kalansanan hitu anaak ra kaan- 
sayan am opoko ra bayah taka. 
Kalansanan hino nakasawang ra kain 
pinomololot ra Sulap Nabahuan ra 
Pahun nu Tuhan ra Surga'. 201 Yasus 
nopongo namabat ra ralan muoi ra 
intok hino ra tayar taka, am nopongo 
inunsop ra hino sinumauk ra 
Kinatuuan nu Imam taka suku' ra 
buo-buoi no, ohondo' ra Imam ining- 
galanan ri Milkisidik. 


Imam ininggalanan ri Milkisidik 


T IMilkisidik hitu io hino raja' 
haling ra bandar Salim ra pahulu 
li am imam nu Ala maayo bonsoi ra 
kuasa'. Paat ri Abaraham nanduli' 
haling ra inuoi nantabuh am 
namayau ra apat ngaulun raja', 
i Milkisidik pono' am tinumiwol rio 
hili namarakat ri Abaraham. 2Hili 
i Abaraham pono' am nanaak 
ri Milkisidik ra puluan nu sasawot in- 
alap no ra pantatabuhan hino. (Ing- 
galan Milkisidik atungon no, 
puli puun, “Raja' Katapatan” am io 
ua raja' haling ra Salim, haling ra 

hino atungon pono' nu inggalan no 10 
hino, “Raja' Kaansayan”.) 

3Baal ri Milkisidik hitu, aun-aun 
pono' kaintok kaando' yak napan- 
dayan ra nanuratan ra io siino ama' 
am ina' karuo kono am aki am kaan- 
do' po napandayan ra nanuratan ra 
nahanakan rio, am poyo pinatayan 
no. Ohondo' yak io ra Anak nu Ala 
nasauk ra imam suku' ra buo-buoi 
no. 

4Haling ra hino, kono ilayan taka 
ra hitu maayo bonsoi kuasa” ri 
Milkisidik hitu. Io maayo kuasa” 
suku' i Abaraham, ama' nu bansa' 
taka, nanaak rio ra puluan nu kawi' 
nu atu-atu inalap no haling ra pan- 

tatabuhan hili. “Maya” ra Arat 
sinuratan ri Musa, imam-imam sua' 
ri Liwi yak angukum ra puluan haling 
ra aun yak aalap nu ulun Israil, io 
hino pahaka-pahaka' nilo tohom, 
hama rilo pono' sua' ri Abaraham. 
6Milkisidik hitu sala' ka sua' ri Liwi, 
10 yak io po nangalap ra puluan nu 
kawi' nu atu-atu inalap ri Abaraham, 
am namarakat ri Abaraham ulun no- 
pongo nangalap ra randi' haling ra 
Ala. 7Kapio, ulun amarakat hino 
labing akakuasa' intor ra ulun 
barakatin no. 3[mam-imam angalap 
ra puluan tohom nilo io hino ulun 
apandai matoi. Io yak maya' ra rahu 
nu nasuratan ra Kitap, Milkisidik na- 
ngalap ra puluan hino aayah ikaa in- 
atoi, ’Auma' poyo rahuon, nga i Liwi 
am sua' no angungukum ra puluan 
haling ra ulun Israil nanaak po ra 
puluan lumangus ri Abaraham, ra 
paat ri Abaraham nanaak ra puluan 
ri Milkisidik. 10Hama' pono' paat 
hili i Liwi ikaa po inanak, io yak 
auma' poyo rahuon ra io siino ra inan 
ri Abaraham aki' no hino, ra paat ri 
Milkisidik tinumiwol ri Abaraham li. 

ILumangus ra pamihangan nu 
imam-imam ri Liwi, Arat sinuratan 
ri Musa tinaakan ra ulun Israil. Kono 
imam-imam ri Liwi ra pahulu li 
sumuhut kapio aun karaya' maan 
nilo, kaando' no pakuan ra imam 
bokon, i0 hino ohondo' ra imam 
Milkisidik, am sala' poyo ka lilian nu 
Imam ri Harun li. 12Haling ra hino, 
kono po pamihangan nu imam-imam 
nahungga', Arat sinuratan ri Musa 
pono' am siino po ungga' no. BLa- 
ngus nu rahu hitu io hino Tuhan taka. 
Io haling ra lilian bokon, am kaando' 
kasangulun po haling ra lilian no 
nangkaraya' ra karaya' nu imam. 
14Kawi' nu ulun akapandai ra Tuhan 
taka haling ra lilian ri Yahuda. Am 
i Musa pono' ikaa kaingondo' po 


6:19 Im. 16:2 6:20 Nan. 110:4 7:2 Kas. 14:17-20 7:5 Tab. 18:21 

panabit ra lilian hino ra paat no 
ahayam ra baal nu imam-imam. 


Sangulun imam bokon, ohondo' 
ri Milkisidik 

15Baal inayam hitu indu-indul 
atalang ra tayar taka nga siino sangu- 
lun imam bokon sinumuku' ohondo' 
ri Milkisidik. 1610 pinili' sumauk ra 
imam, sala' ka puun ra arat-arat nu 
ulun, io yak mimpuun ra bayah no 
akakuasa' am kaando' popor no. 
17Nga siino rahu nasuratan ra Kitap, 

“Oko io hino imam suku' ra 

buo-buoi no, 
ohondo' ra imam Milkisidik.” 
18Hino puun no, raino arat 

nakalair inimpayan, nga kaando' hua 
kuasa' am kaando' balos. #Kaando' 
ulun topo-topot apainsuat ra Ala lu- 
mangus ra Arat sinuratan ri Musa. 
Hino puun no itaka raino tinaakan ra 
saumi kalansanan labing onsoi bon- 
soi. Haling ra hino itaka akaalap 
mimaar ra Ala. 

20Kawi' nu hino naruangan ra 
palor haling ra Ala. Kaando' hua 

umondo' ra pator hino ra paat 
namili' ra imam-imam bokon. 2110 
yak paat ri Yasus pinili' sumauk ra 
Imam nu Ala namator rio, ra rahu 
kono hitu, 
“Tuhan nopongo nampator, 
am io ikaa auma’ angungga' 
ra bayaan nu huang no, 
‘Oko io hino imam suku” 
ra buo-buoi no.’ ” 

221 ntor ra pator nu Ala hino Yasus 
opokotopot ra parandian labing 
onsoi bonsoi hino. 

23Siino po saumi baal ikaa ohon- 
do' ra lolot nu parandian nakalair am 
parandian labing onsoi hino. Io hino 
imam-imam bokon rano asuang, nga 
tuki-tukir nilo apandai matoi, hino 
puun no ikaa abuoi pangkarayaan 

nilo. 2410 yak i Yasus aayah suku” ra 
buo-buoi no, haling ra hino Paraya! 
no imam hino ikaa manding ra ulun 
bokon. 25Hino puun no i Yasus 
akaalap apakaayah ra ulun mato 
ra Ala lumangus rio, nga io aaya 
suku' ra buo-buoi no auma' akitaak 
ra Ala ra tayar nu ulun hiano. 26Hino 
puun no, i Yasus io hino Kinatuaan 
nu Imam nanulung ra kawi' nu atu- 
atu baal taka. lo nabahuan, saumi 
pono' sala' kaando' inuma' no. Io 
pinansuai ra ulun akasala', am kaan- 
sukan nu Ala ra Surga'. 2710 ikaa 
ohondo' ra Kinatuaan nu Imam 
bokon ra tana' hitu, nga tuki-tukir nu 
orou ilo anaak ra kium pinatoi ra Ala 
nga sala' nilo tohom, karuo hili tayar 
nu sala-sala' nu bansa' nilo. I Yasus 
ihondo' yak nanaak ra inan no 
pinato1 asauk ra pandarawak ra tayar 
nu sala-sala' nu ulun suku' ra buo- 
buoi no. 28Arat sinuratan ri Musa 
amili' ra ulun nu tana' hama' nilo 
pono' siino kalamian, ilo sumauk yak 
ra Kinatuaan nu imam. Io yak popor 
no rahili, Ala nanguma' ra saumi 
randi' am nampator ra io amili' ra 
Kinatuaan nu Imam, io hino Anak 
nopongo pinasauk ra Raja' 
Kaayahan otopot hino suku' ra buo- 
buoi no. 


I Yasus Kinatuaan nu Imam 
taka 


ILangus nu kawi' nu uliton hitu io 

hino itaka nokotohom ra 
Kinatuaan nu Imam, nanturung am 
amihang nirumangan ra Ala An- 
sukon Bonsoi hio' ra Surga”. 210 
apalakou ra karaya' nu Kinatuaan nu 
Imam ra Sulap Nabahuan Bonsoi, io 
hino ra Kiim nu Tuhan kapio no, 
inuma' no tohom, sala' ka binaal nu 
ulun. 

3Tuki-tukir nu Kinatuaan nu 
Imam pilion ra tayar yak nu ananaak 


7:17 Nan. 110:4 7:21 Nan. 110:4 7:27 Im. 9:7 8:1 Nan. 110:1 


IBARANI 8 


Hi 


| o T 
m 1 | 


Hd 


ig 
| Ii ni 
a li 
| ja: 


451 





Pananalaban ra kium potoyon taak ra Tuhan 


ra kium potoyon ra Ala. Kono po 
hino nu Kinatuaan nu Imam taka 
ikaa mulalas io okotohom ra atu-atu 
saumi asauk ra taak no. #Kono nahi io 
siino ra tana' hitu, io ikaa asauk ra 
imam taka, nga siino no hua imam ra 
tana' hitu, 'ananaak ra kium potoyon 
maya' ra panusuban nu Arat 
sinuratan ri Musa. STopot no karaya' 
nu imam hiano asauk yak ra pangin- 
tiluan ra aun siino ra Surga'. Baal 
hino ohondo' ra binalaan nu Ala 
ri Musa ra pahulu li, ra paat ri Musa 
asiha' amaal ra kiim intok nu Tuhan. 
Kono hitu rahu nu Ala ri Musa, 
“Huangon mu! Kawi' nu hitu 
onsol insuhuton mu 
maya' ra pangintiluan tiniluan 
ku riun ra tampak nu ruau li.” 

610 yak raino i Yasus tinaakan ra 
karaya' nu imam labing akakuasa' 
am asundu haling ra karaya' inuma' 
nu imam- imam hiano. Ohondo' ra 
randi' inuma' no ra tingkuangon nu 
Ala am ulun, io hino randi' labing 
onsoi intor ra randi' nakalair li. Nga 


mimpuun ra randi' bahuon ra tayar 
nu baa-baal onsoi bonsoi. 
7Kono nahi randi' nakalair hino 
kaando' kalamian, kaando' no 
pakuan anguma' ra randi' karuo. 8Io 
ak Ala Nn, nakapandai ra 
asalaan nu bansa' lilian no, suku' 
Ala inindahu, 
“Huangon mi, siino paat no, 
au anguma' ra parandian 
bahuon ra bansa ' Israil 
am bansa' Yahuda. 
9Sala' ka ohondo' ra 
parandian inuma' ku 
ra aki-aki nilo rali 
ra paat ku nangibit rilo inakou 
haling ra pihangan Masir. 
Ikaa ilo olondon maya "ra 
parandian inuma' ku rilo. 
Hino nga puun ku 
apahusu rilo. 
1070 yak raino, hitu nga 
parandian auma' maan ku 
ra bansa' Israil 
ra orou-orou matong. 
Rahu nu Tuhan, 





8:5 Nah. 25:40 8:8-12 Yar. 31:31-34 

Bulan ku rahu ku 
ra pinowoon nilo, 
am anurat ra rahu ku 
ra luang nu huang nilo. 
Au asauk ra Ala nilo, 
am ilo asauk ra 
bansa’ lilian ku. 
Ukaa pono' ilo angubas ra 
ranga-rangan nilo 
amahun ra pihangan hino, 
karuo kono am mindahu ra 
pahaka-pahaka' nilo, 
Akakaulih ko ra Tuhan’ 
Nga kawi' nilo intor ra 
ulun ikaa aulu' suku' 
ra ulun aulu' bonsoi 
am ulun borook, akakaulih yak 
rakon. 
124u angampun ra kawi' nu 
sala’ nilo, 
am ikaa ampahuang ra sala- 
sala' nilo.” 
13Haling ra parandian bahuon 
hino, Ala nanguma' ra parandian 
nakalair hino kaando' balos. Aun po 
nopongo natuo am naapu' kaando' 
balos, apasi yak alawo. 


Ruo baal no itaka sumamba 


9 IParandian puu-puun siino baa- 
baal inuma' insuhuton ra paat 

sumamba, am siino po intok sumam- 
ba binaal nu ulun. 2Saumi kiim binaal 
io hino puu-puun munsop sabiton ra 
Intok Nabahuan. Solor ra luang no 
siino pamulian ra lampung am siino 
po mija' pamulian ra ruti' sumauk ra 
taak ra Ala. 3Solor ra luang no, io 
hino solor ra talikuron nu, kain pino- 
mololot karuo, siino sulap sabiton ra 
Intok Nabahuan Bonsoi. 4Luang nu 
sulap hino siino panalalaban binaal 
haling ra maas pananalaban ra 
kamayan, am siino po Pati Parandian 
nilopot ra maas. Am luang nu hino 
siino bulawan binaal intor ra maas 
akasuang ra mana, susukur ri Harun 
nopongo tinumalantar hino, am ruo 
ngapila' batu sinuratan io hino 
nanuratan ra 00por panusuban nu 
Ala. SRa tampak nu Pati hino siino 
ruo tininggaulun, io hino tininggau- 
lun akaalar pinohondo' ra maayah 
asundu siino ra Surga'. Tininggaulun 
hino nangintiluan ra Ala siino ra 
intok hino. Alar nu karuo-ruo nu ti- 
ninggaulun hino nabangkal ampaat 
ra tutub nu pati hino, io hino intok 
pangampunan ra sala'. Io yak kawi' 
nu hiano raino ikaa aalap amala' a- 
pakalanggoi. 

Kono hino nga kawi' nu hiano 
tinalaah baalo' am bulii'. Tuki-tukir 


ki P; 
IA 


Tuhan 


9:2 Nah. 26:1-30, 25:31-40, 23-30 9:3 Nah. 26:31-33 9:4 Nah. 30:1-6, 25:10-16, Tab. 17:8-10, 

nu orou imam-imam hiano munsop 
ra sulap nu kiim puu-puun am kono 
hino intok nilo anguma' ra kawi' nu 
karaya' maan nilo. 7lo yak sangulun 
yak munsop ra sulap karuo ra Kiim 
nu Tuhan io hino Kinatuaan nu 
Imam. To munsop ra hino ihondo' yak 
ra sangupok. Kono io munsop io angi- 
bit ra lumbak asauk ra taak ra Ala 
nga pamarawak ra inan no tohom am 
poyo nga sala-sala' ikaa nalimanan 
inuma' nu ulun no. 8Ra hino, Ro nu 
Ala apaintalang kapio, nga buoi nu 
“sulap puu-puun hino pakayon, ralan 
muoi ra sulap sabiton ra Intok 
Nabahuan Bonsoi no ikaa poyo hia- 
ngon. 

9Baal hino nangumangan ra paat 
raino. Atungon no io hino kawi' nu 
taak am kium pinatoi asauk ra taak ra 
"Ala, ikaa akaalap amahu' opoko- 
topot ra huang nu ulun angibit ra taak 
hino. 10Nga kawi' nu inuma' hiano 
haling yak ra arat nu akan, inumon, 
am kula-kula' maan arat yak ra am- 
bahu'. Kawi' no arat hino arat nu 
inan yak ikaa amahu' ra huang. Ayat 
hino insuhuton suku' Ala analim- 
bahu ra kawi' nu atu-atu. 

uo yak i Karistus nopongo in- 
atong” nasauk ra Kinatuaan nu Imam 
haling ra baa-baal onsoi nopongo 
nalair ra hitu. Kiim nu Tuhan intok 
no anguma' ra karaya' no Kinatuaan 
nu Imam no io hino labing aulu' am 
labing otopot. Kiim hino sala' ka 
inuma' nu ulun. Atungon no sala' ka 


intor ra tana' hitu. 12I Karistus inun- . 


sop ra sulap Intok Nabahuan Bonsoi 
ra kiim hino ihondo' yak suku' ra 
buo-buoi no. Ra paat nu hili ikaa 10 
nangibit ra lumbak nu anak nu kam- 
bing ungkuyon karuo kono am lum- 
bak nu anak nu sapi' asauk ra taak 

pamparawak no. lo nanaak yak ra 
bayah no tohom, am haling ra hino io 
namalabus ritaka suku' ra buo-buol 
no. 
13Lumbak nu kambing am sapi' lu- 
nguyan am kaau nu anak nu sapi 
pinatoi sinolob hino pisikan ra kawi' 
nu ulun nakasala' maya' ra Arat 
sinuratan ri Musa hili ilo asauk ra 
ulun nabahuan. Haling ra hino, kono 
po lumbak am kaau hino akaalap 
amahu' ra sala' nu ulun hiano maya' 
ra Arat sinuratan ri Musa 14labing po 
lumbak ri Karistus! Lumangus ra Ro 
ampus-ampus hino, i Karistus 
nanaak ra inan no tohom ra Ala 
humondo' ra kium potoyon asauk ra 
pamparawak otopot. Lumbak no 
amahu' ra huang taka haling ra arat- 
arat nu ugama kaando' balos, hili 
itaka akaalap angkaraya' ra tayar nu 
Ala aayah. 

15Hino nga puun no i Karistus 10 
hino ulun apasauk ra saumi paran- 
dian bahuon, hili ulun nopongo in- 
ipahan nu Ala auma' akaalap ra 
barakat kaando' kapapari' nopongo 
nirandi' nu Ala. Kawi' nu hino asauk 
yak nga siino no hua inatoi, io hino 
1 Karistus. Am kapatayan no kino 
amalabus ra ulun haling ra sala-sala' 
nopongo inuma' nilo ra paat nu 
parandian puu-puun hino namihang. 

16Kono siino surat ra anguaris, 
onsoi siino pakitonon anatandu' ra 
ulun nanurat ra surat hino nopongo 
inatoi. Nga surat ra anguaris hino 
kaando' balos ra paat nu ulun 
nanurat ra surat hino aayah po. Surat 
hino asauk ra paat nu ulun hino 
matoi. 19Haling ra hino parandia 
puu-puun li pono' kotopoton yak nga 
haling hua ra lumbak nu kium 
potoyon hino. 


9:11 nopongo inatong: Luang nu buku nakalair auma' matong 
f9:18 parandian: Rahu nu bansa' Yunani rahu hino ohondo' io hino parandian, karuo kono am 


surat waris. 


9:7 Im. 16:2-34 9:13 Im. 16:15-16, Tab. 19:9, 17-19 

19Pyu-puun li i Musa nangindul ra 
panusuban nu Ala ra tayar nu bansa' 
Israil. Pongo nu hino hili i Musa na- 
ngalap ra lumbak nu sapi' lunguyan 
am lumbak nu kambi lunguyan, hili 
io napakaul ra siang hili 10 namisik 
ra Kitap nanuratan ra arat-arat 
haling ra Ala am namisik ra kawi' nu 
bansa' Israil pinamisik nano io hino 
saumi tutuu' sabiton ra hisop am 
bulu nu rumba binaal am silopo' ra 
alia'. 20Kotongo' ri Musa anguma' ra 
hino, rahu kono, “Hitu nga lumbak 
opokotopot ra parandian intor ra Ala 
ra maan mi insuhuto'.” 21Kono po 
hino pinakuan ri Musa namisik ra 
lumbak hino ra Kiim nu Tuhan am 
kawi' nu atu-atu pakayon ra sam- 
bayang siino ra kiim hino. 22Maya' ra 
Arat sinuratan ri Musa, mamaar 
kawi' nu atu-atu bahuin ra lumbak. 





Lumbak asauk ra pandarawak 


Am sala' hino auma' aampunan nu 
kono yak siino lumbak pandarawak. 


Pinatayan ri Karistus amalawo 
ra sala' 


231ntor ra inuma' kono hitu kawi' 
nu baa-baal maan yak bahuwi', nga 
kawi' nu hiano nangintiluan ra baal 
ra Surga". Io yak ra tayar nu baal siino 

ra Surga' hino ikaa mulalas anguma' 
po ra pandarawak labing onsoi bon- 
soi hino, 24Nga i Karistus ikaa inun- 
sop ra sulap Intok Nabahuan binaal 
nu ulun, nga topot nu hino panguma- 
ngan yak ra sulap Intok Nabahuan 
otopot hino. I Karistus yak nopongo 
inunsop ra Surga', am ra hino raino 
io siino ra tingkuangon nu Ala nga io 
akitaak ra tayar nu kaansayan taka. 
25Tuki-tukir nu upok Kinatuaan 
nu Imam munsop ra sulap Intok 
Nabahuan Bonsoi ra luang nu Kiim 
nu Tuhan ra io angibit ra lumbak nu 
sanginan kium asauk ra pandarawak. 
Io yak i Karistus inunsop sala' ka io 
ruli-ruli' anaak ra bayah no. 26Nga 
kono po hino, atungon no io ruli-ruli' 
aila' ra puun nu tana' hitu nasauk. Io 
yak atalang noyo, mamaar raino ra 
kaawian nu kawi' nu paat, io matong 
ihondo' yak hili ulun ampunan ra 
sala' no intor ra pinatayan no. 27Ala 
nopongo nanantu' ra ulun ingondo' 
yak patoi am pongo nu hino tolo- 
soyon nu Ala. 28Kono po hino 
ri Karistus ihondo' yak patoi asauk ra 
taak pandarawak hili asuang ulun 
ampunan ra sala'. lo matong po rahili 
anginduo, sala' ka muoi po ra 
analasai ra sala', io yak muoi apa- 
kaayah ra kawi' nu ulun angkinaan ra 
sukuan no. 
10 LArat sinuratan ri Musa asauk 
yak ra pangintiluan ra baa-baal 
onsoi matong rahili, sala' ka pangin- 
tiluan otopot ra baa-baal hino. Ukum 
hino ikaa auma' opokotopot ra ulun 
sumamba ra Ala ra atu taakin no, 
hama' pono' tuki-tukir upok anaak 
yak ra kium potoyon. 2Kono nahi 
ulun sumamba ra Ala hino topo- 
saka nopongo nabahuan haling ra 
sala', ikaa no ilo amahuang ra sala', 
am ikaa no ilo anaak ra kium 
otoyon. 3o yak atalang no ra kium- 
lum potoyon taakin ra tuki-tukir nu 
upok hino nga apamahuang ra tuki- 


9:19-20 Nah. 24:6-8 9:21 Im. 8:15 9:22 Im. 17:11 9:28 Yas. 53:12 

tukir nu ulun ra sala-sala' nilo. #Nga 
kapio noyo lumbak nu sapi' lunguyan 
am lambak nu kambing lunguyan 
ikaa akaalap angampun ra sala'. 
SHino nga puun no ra paat 
ri Karistus inatong ra tana' hitu, rahu 
kono ra Ala, 
“Aangas oko ra kium potoyon 
am taak. 
Topot no oko nopongo namalir 
ra inan ra tayar ku. 
6]kaa oko asiha' ra kium 
potoyon solobon 
karuo kono am kium potoyon 
pakiampunan ra sala". 
7THili rahu ku, 
‘Hitu nga au, u Ala! 
Au inatong anguma'yak 
ra kasiha' mu, 
ohondo' ra nasuratan ra Kitap 
haling ra baal ku.”” 
8Rahu ri Karistus puu-puun, 
“Aangas oko ra kium potoyon 
am taak. 

Ikaa oko asiha' ra kium 
potoyon solobon asauk ra taak 

karuo kono am kium potoyon 
pakiampunan ra sala'.” 

I Karistus mindahu ra kono hino, 
hama' pono' kawi' nu kium potoyon 
hino taakin maya' ra Arat sinuratan 
ri Musa. PPongo nu hino rahu 
ri Karistus, 

“Hitu nga au, u Ala! 
Au inatong anguma' yak 
ra kasiha' mu.” 

Haling ra hino Ala namalawo ra 
kawi' nu kium potoyon asauk ra pan- 
darawak nakalair, am raino 
pinatayan ri Karistus asauk ra pan- 
darawak. 10Nga i 'Yasus Karistus no- 
pongo nanguma' ra aun kasiha' nu 
Ala am nanaak ra inan no asauk ra 
pandarawak ihondo' yak sumuku' ra 
buo-buoi no. Haling ra baal hino, 
kawi' taka binahuan haling ra sala’. 

HRa tuki-tukir nu orou, tuki-tukir 
nu imam nu ulun Yahudi anguma' ra 

karaya' no, am ruli-ruli' io anaak ra 
kium-kium potoyon ikaa ahungga' 
hino. Fo yak kium-kium pinatoi hiano 
ikaa sahuhumi akaalap angampun ra 
sala". 12Topot no, i Karistus ihondo' 
yak patoi ra tayar nu pakiampunan ra 
sala', am pinatayan hino asauk ra 
pandawakan sumuku' ra buo-buoi 
no. Pongo no nanaak ra taak hino, hili 
1 Karistus nanturung ra solor ra 
pamiris nu Ala am namihang niruma- 
ngan rio. 13 Am raino i Karistus ang- 
kuliman suku' ra Ala anguma' ra 
pantabuh no kikindangan no. 4Lu- 
mangus ra pinatayan no hino, i Karis- 
tus nopokotopot ra ulun nopongo 
binahuan haling ra sala". 
15Haling ra baal hino Ro nu Ala 
nambala' ritaka. Rahu nu Ro nu Ala, 
16 Hitu nga parandian auma' 
maan ku rilo 
ra paat nu orou-orou matong,” 
kono nu Tuhan, 
Au amului ra arat-arat ku ra 
huang nilo, 
am anurat ra luang nu huhua- 
ngon nilo.”” 
17Rahu kono po nu Ro nu Ala, 
“Niliraan ku sala-sala’ am 
kalaatan-kalaatan nilo.” 
18Haling ra hino, sala-sala' am 
kalaatan-kalaatan hino nopongo in- 
ampunan, haling ra hino ikaa no 
bahu amatoi ra kium ra tayar nu 
pakiampunan ra sala". 


Ikon mi mimaar taka ra Ala 


Kono po hino, u pahaka- 
pahaka', haling ra pinatayan ri Yasus 
hino itaka raino zatas munsop ra 
sulap Intok Nabahuan Bonsoi. 
20] Yasus nopongo namahiang ra 
saumi totobon ralan bahuon ra tayar 
taka, io hino ralan anaak ra 
kaayahan. Ralan hino lumangus ra 
saumi tabir io hino pinatayan 
ri Yasus asauk ra pandarawak hino. 

21Am raino itaka nokotohom ra 
Kinatuaan nu Imam, io akakuasa' ra 
Pahun nu Tuhan ra Surga'. 

22Haling ra hino, ikon mi mimaar 
taka ra Ala ra huang abubuh am in- 
topot atahoh, ra huang nopongo 
binahuan haling ra pamahuangan 
nakasala', am poyo ra inan nopongo 
binahuanra siang aralis. 23Onsoi taka 
tumahoh am lumondon ra kalan- 
sanan inangku taka, nga itaka min- 
topot ra Ala anuhut yak ra aun 
nirandi' no. 24Am onsoi taka hai-hait 
nnapa alang ra sangulun am sangu- 
lun, hili itaka akaalap apaingkotoh ra 
sangulun am sangulun ra masi' ra ra- 
nga-rangan am anguma' ra baa-baal 
onsoi. 2SOnsoi taka ikaa mulou ra 
itaka lumulur ansisirangan ra 
tapupun ohondo' ra kaubasan taka, 
am ikaa taka ahikulawo ohondo' ra 
ulun bokon. Topot no onsoi taka 
lumondon am hai-hait apaingkotoh 
ra Sangulun am sangulun, nga apan- 
dayan taka noyo ikaa no kula' abuoi 
orou ratangan nu Tuhan. 

26Nga aho otopot haling ra Ala no- 
pongo pinasuku' ritaka, io yak kono 
itaka parayu-rayus yak sumingon 
anguma 'ra sala', haling ra hino kaan- 
do' no bahu kium potoyon ra panda- 
rawak ra tayar nu angampun ra sala' 
taka. 27Siino saumi yak raino amahun 
ra tayar taka io hino angkuliman ra 
huang alaa' ra pamutusan nu Ala am 
apui buuk no angawi' onolob ra ulun- 
ulun tumabuh rio! 28Ulun ikaa min- 
suhut ra Arat sinuratan ri Musa, io 
potoyon yak ikaa aampunan, nu kono 
ruo karuo kono am talu ngaulun 
anasi ra io kapio nakasala'. 2?Labing 
bahat nu ukum ratuin ra ulun ahuyai 
ra Anak nu Ala. Ulun hino amahuang 
kaando' balos nu lumbak parandian 
nu Ala, io hino pinatayan ri Karistus 
namahu' rio haling ra sala'. Io min- 
dahu angulalaat ra Ro anaakra masi' 


10:12-13 Nan. 110:1 10:16 Yar. 31:33 10:17 Yar. 31:34 10:27 Yas.26:11 10:22 Im. 8:30, Isk. 

hino. 30Napandayan taka noyo ra Ala 
inindahu, 
“Au auma' amalos! Au aurna' 
arnaratu' ra ukum!” 
am poyo inindahu, 
“Tuhan auna’ amutus ra sala' 
nu bansa’ lilian no.” 
31Kalaanan bonsoi nu kono aratu' 
ra pamutusan nu Ala Aayah! 
32Huangon mi nga, aun koson 
kinabaalo' nu pahaka' ra pahulu li. 
Ra paat nu hili, ra puu-puun mi na- 
karingoh ra rahu nu Ala, asuang ila' 
inintup ramuyun io yak akau atahoh 
yak ra luang nu intopot mi. 33Siino 
paat no akau inuyai am inumbal ra 
ting kuangon nu ulun asuang. Siino po 
paat no akau nakaaya' inila' ra ulun 
bokon inila' umbalo', 34am akau 
nakaaya' nasusa' huang ra ulun inun- 
sapan ra riil. Am paat nu kawi' nu 
sasawot tohom mi inalap, nanginsuat 
yak huang mi kawi', nga apandayan 
mi ra akau nokotohom po ra saumi 
labing onsoi, am ataan suku' ra buo- 
buoi no. 
35Haling ra hino, ikaa akau aluoi 
lungka', nga kono olondon intopot 
mi, hili siino balos asuang aalap mi ra 
tayar nu inuma' mi hino. 36Onsoi yak 
akau tumaan huang, hili akau 
akaalap anguma' ra kasiha' nu Ala 
am haling ra hino akau akaalap ra 
aun nopongo nirandi' no. 37Nga siino 
nasuratan ra Kitap, 
“Ikaa noyo kula' abuoi, 
hili Raja" Kaayahan nirandi' 
nu Ala hino apasi matong. 
Ikaa io apasail ra orou nirandi' 
no ra sukuan no. 
384m bansa' lilian ku anguina’ 
ra katapatan auma' 
angintopot am aayah. 
Io yak kono siino ra lolot nilo 
lumuhut ikaa angintopot, 
ikaa aansayan au rilo.” 

39[taka hitu sala' ka bansa' 
lumuhut am apalir. Topot no, itaka 
hitu io hino bansa' angintopot ra Ala 
am kaayahon. 


Intopot 


1 1 IMintopot atungon no anginto- 

pot kapio-pio ra baa-baal 
kalansanan nu huang, atungon no a- 
ngintopot ra ikaa mulalas 10 okoto- 
hom ra baa-baal ikaa nakito. 2Haling 
ra intopot, Ala ainsuatan ra kula- 
kula' ulun ra pahulu li. 

3Haling ra intopot, itaka akarati' 
nga limbowon am tana' hitu pinasauk 
haling ra rahu nu Ala. Intor ra hino, 
aun akito, hino nasauk haling ra atu 
ikaa nakito. 4Haling ra intopot, hili 
i Habil nanaak ra Ala ra taak labing 
onsoi intor ra taak ri Kain. Nga haling 
ra intopot no hino, Ala mindahu rio 
ra ulun otopot, nga taak ri Habil 
apainsuat ra huang nu Ala. Inatoi 
pono' i Habil, io yak suku' ra paat 
raino itaka ahiubas intor ra baal nu 
inuma' no. 

SHaling ra intopot, hili i Hinok 
ikaa inatoi, io yak io kinakat am inibit 
ra Ala. Kaando' kasangulun po 
nakatiwol rio, nga io nopongo kinakat 
nu Ala. Siino nasuratan ra Kitap nga 
ikaa po i Hinok kinakat, io asalok 
apainsuat ra Ala. 6Kono ikaa min- 
topot sangulun pono' ikaa apainsuat 
ra Ala. Nga ulun matong ra Ala onso1 
mintopot ra Ala hino siino, am Ala 
hino amalos ra tayar nu ulun ahuyum 
rio. 

7Haling ra intopot hili i Nuh naka- 
ringoh ra rahu pinanton nu Ala ra 
baa-baal asauk rahili, io hino baa- 
baal ikaa nakito ri Nuh. I Nuh min- 
suhut ra rahu nu Ala suku' io namaal 
ra saumi paraau maayo nga popor 
nali kapio-pio paraau hino napa- 
kaayah rio, am ilo sansulapan. Haling 

ra hino tana' hitu inukuman, am intor 
ra intopot ri Nuh Ala mindahu rio ra 
sangulun otopot. 

8Haling ra intopot, hili 
1 Abaraham minsuhut ra rahu nu Ala 
ra paat nu Ala nangipah rio am 
nanusub rio muoi ra nagiri nirandi' 
nu Ala li rio. Hili i Abaraham inakou 
intor ra nagiri no tohom am ikaa 
akapandai ra aun ulion. 9Haling ra 
intopot, hili i Abaraham namahun ra 
nagiri nirandi' nu Ala li rio ohondo' 
ra ulun sala' ka bansa'. I Abaraham 
namahun ra hino inayan yak ra kiim. 
Kono po hino ri Isak am i Yakup 
namahun ra kiim am nakaalap ra 
randi' haling ra Ala hino, io hino 
randi' ohondo' ra tinaakan nu Ala 
ri Abaraham li. 10Nga i Abaraham 
angkinaan ra bandar binabaas am 
saukon nu Ala io hino bandar ataan 
suku' ra buo-buoi no. 

liHaling ra mintopot, hili 
i Abaraham nakaalap ra anak haling 
ri Sara, hama' no pono' paat hili 
i Abaraham natuo bonsoi, am i Sara 
pono' am kular. I Abaraham” angin- 
topot yak ra Ala ikaa mulalas 
apasauk yak ra randi' no. 12Hama' no 
pono' ra paat nu hili i Abaraham 
ohondo' yak ra ulun inatoi ra inan, io 
yak topot no, sua' no asuang bonsoi, 
am suang no ikaa auma' auntob 
ohondo' ra suang nu butitin ra lim- 
bowon am ahis ra ihih nu luab. 

13Kawi' nu ulun hiali olondon 
mintopot suku' inatoi. Ilo ikaa 
nakaalap ra baa-baal nirandi' nu Ala, 
io yak ilo nahilong am anginsuat yak 
haling ra atawoi. Haling ra hino ilo 
mindahu nga ilo ohondo"' yak ra ulun 
intor ra nagiri bokon am ulun kaan- 
do" intokon ra tana' hitu. 14Ulun min- 

dahu kono hino, ilo anilu' ra ilo 
kapio-pio ahuyum ra nagiri asauk ra 
pamahunan nilo tohom. 15Sala' ka lu- 
mangu ilo ra nagiri nilo nopongo in- 
iruan nilo li. Kono ilo ampahuang ra 
hino, ikaa mulalas ilo akapanduli' ra 
nagiri tohom nilo no. 16To yak topot 
no, ilo lumangu ra saumi nagiri onsoi 
bonsoi no, io hino Surga'. Hino nga 
puun nu Ala ikaa auyu' ra kono ilo 
anabit rio ra Ala nilo, nga Ala nopo- 
ngo namalair ra saumi bandar ra 
tayar nilo. 

17Haling po ra intopot, hili 
1 Abaraham anaak ri Isak ohondo' ra 
kium asauk potoyon no ra paat nu 
Ala anutuku' ra intopot no. 
I Abaraham yak nga nanaakan nu 
Ala ra randi' no, io yak i Abaraham 
anaak ri Isak ohondo' ra kium 
potoyon hama' pono' anak no hino 
saumi yak. 18Ala nopongo inindahu 
ri Abaraham, 

“Lumangus ra anak mu 
i Isak hitu nga, 

oko akaalap ra sua' nopongo 
mirandi' ku riun. 

1I Abaraham angintopot nga Ala 
auma' apanduli' apakaayah ri Isak 
haling ra patayan kono po hino, 
auma' rahuon, ra i Abaraham nopo- 
ngo nakaalap namaruli' ri Isak haling 
ra patayan. 

20Haling ra intopot, hili Isak 
namarandi' anaak ra barakat ri 
Yakup am Isau ra orou-orou matong. 
21Haling ra intopot, hili kaapo 
i Yakup inatoi, io anaak ra barakat 
no ra anak-anak ri Yusup. lo alansan 
yak ra susukur nano am sumamba ra 
Ala. 22Haling ra intopot, hili paat 
ri Yusup maar patoi io nambala' ra 
lakawan nu ulun Israil haling ra 





811:11 haling ra mintopot...kular. I Abaraham: Luang nu buku nakalair: Nga intor ra intopot, 
hili i Sara nahali', hama' pono' fo matuo bonsoi ra nangkahul ra anak. I Sara... 

Masir, am io nambilin ra aun koson 
pakuan ra bangkai no rahili. 


23Haling ra intopot, hili ama' am | 


ina' ri Musa namuni rio ra buoi nu 
talu bulan ra puun no inanak. Ilo 
ahilong nga anak hino sangulun anak 
asandong, am ilo pono' ikaa alaa' ra 
susub nu raja". 

24Haling ra intopot paat ri Musa 
naayo, io aangas sabiton ra anak nu 
anak ruandu' nu Raja' Masir. 2510 
labing asiha' aila' rumangan ra 
bansa' lilian nu Ala intor ra ikaa 
abuoi onohom ra kaansayan haling ra 
bayah nakasala'. 26] Musa am- 
pahuang labing asatu' ra kono 10 
kulalaaton nga Raja' Kaayahan 
nirandi' nu Ala hino, haling ra 
akaalap ra kawi' nu sasawot siino ra 
pihangan Masir, nga i Musa alansan 
balos ra hari' no ra orou naaling. 

27Haling ra intopot, hili i Musa 
nahiru' haling ra Masir am ikaa alaa' 
sahuhumi ra buuk nu raja'. I Musa 
ikaa mulou anguma' ra kasiha' nu 
Ala, kono yak io nakakito ra Ala ikaa 
nakito hino. 28Haling ra intopot, hili 
i Musa nanguma' ra Irau Paska ia 
hino amato1 ra kium) am nambala' 
hili lumbak nu kium hino piiran ra 
totobon nu pahun nu ulun Israil hili 
Malaikat Nanguasa' ra Patayan ikaa 
amatoi ra anak nilo sali' nu inan nu 
ulun Israll. 

29Haling ra intopot, hili ulun Israil 
nakaalap hinumolob ra Luab Alia', 
kono yak ilo inakou ra asak, lai' halan 
ulun Masir am nolosor ra luab hino, 
ra paat nilo nilumikot hinumolob. 

30Haling ra intopot, ulun Israil 
namahaba' ra sumin pinamarinding 
ra libung nu Yariko ra pongo nilo 
nilumibung ra buoi nu tulu' orou. 

31Haling po ra mintopot, hili 
i Rahap, ruandu' sundal hino, ikaa 
pinaaya' potoyo' fa ulun tumabuh ra 
Ala nga io napaunsop ra ulun Israil 
inuoi pahilong ra baa-baal nu nagiri 
nilo ra huang akimaasi' ra pahun 
nano. 

32H aling ra hino, auma' yak au 
parambu-rambus ahulit ra baal hino, 
io yak ikaa maawar paat ku ahayam 
ra baal hino. Nga ikaa po au nanabit 
ra baal ri Gidion, i Barak, i Simson, 
i Yopta, i Daud, i Samuil am ulun a- 
ngindul ra rahu nu Ala. 33Haling ra 
intopot, hili ilo nopongo namayau ra 
kula-kula' pihangan. Ilo nanguma' ra 
atu otopot, suku' nakaalap ra aun 
nirandi' nu Ala. Ilo nonompon ra 
kabang nu singa', 34namalasa' ra apui 
alasu' bonsoi, nalabus haling ra 
tobokon ra pailang. Ilo alami', io yak 
ilo asauk ra ulun okotoh. Ilo okotoh 
ra luang nu pantatabuhan suku' ilo 
amayau ra sauyar-sauyar nu bansa' 
bokon. 

35Haling ra intopot, hili ruandu- 
ruandu' akaalap anduli' sumilulum 
ra ulun nilo inatoi nanduli' naayah. 
Siino po asiha' yak ilaan suku' matoi, 
aangas labusin kaayaho', nga asiha' 
hua kaayahon pandulio' ra tayar nu 
saumi kaayahan labing onso1 no. 
36Siino po ulun uyayon, umbalon 
bungkungan ra rantai am paunsopon 
ra riil. 371lo bobobolon ra batu suku' 
matoi, siino po koloson ra balahari, 
am pirison ra pisau. Ilo makou 
lumayau am anampayau yak ra 
kungkung nu rumba karuo kono am 
kungkung nu kambing, ilo musikin, 
kinulalaat am inila-ila. 383Tana' hitu 
ikaa kula' onsoi ra tayar nilo amahun. 
Ilo makou nilumayau ra tana' asuang 

ra batu am inahison am amahun ra 
muluh yak, hili amahun ra liang-liang 
nu batu am luang-luang nu tana'. 

39Haling ra intopot nu ulun hiano 
ilo apainsuat ra huang nu Ala. Io yak 
ikaa ilo nakaalap ra aun nirandi' nu 
Ala, #@nga Ala siino babaas nu huang 
no labing onsoi bonsoi ra tayar taka. 
Lumangus ra babaas no hino ilo 
auma' kotopoton nu kono ilo baya- 
baya' ritaka. 


Ala io hino ama' taka 


12 1Intor ra baal taka, ulun inin- 
topot ra pahulu rali akakito ra 
atu maan taka. Haling ra hino, onsoi 
kawi' taka anapir ra kaahatan nu 
huang taka am sala' hai-hait maan 
ritaka. Onsoi taka olondon animbul 
anggahaau ra aun siino ra tingkua- 
ngon taka. 2Onsot taka tumingkuang 
ak ahilong ri Yasus, nga io hua apa- 
ingkotoh ra intopot taka haling ra 
puu-puun no suku' ra kaawian no. 
I Yasus tumaan yak ra paat no 
sinalip. Ikaa io ampahuang ra 
patayan am buyu' no ra paat no 
sinalip. Io ampahuang yak ra pangin- 
suatan otohom no ra buoi nali. Raino 
io nanturung ra solor ra pamiris nu 
kurusi' panturungon nu Ala am 
amihang rumangan ra Ala. 
3Onso1 huangon mi, aun koson nu 
ila' ri Yasus ra io siino ra tingkua- 
ngon nu ulun nakasala' tumabuh rio 
ra huang asisingon! Haling ra hino 
ikaa taka lumimot huang am aimpalo 
huang. 4Nga pantatabuhan mi ra 
tumabuh ra sala’, ikaa po akau ihon- 
do' nantatabuh suku' ra oko potoyon 
nu ulun. SAm ikaa akau amaliro ra 
rahu nu Ala hitu, apaingkotoh 
ramuyun hitu nga tinaakan no 
ramuyun ohondo' ra anak-anak no, 
rahu kono, 
“U anak ku, huangon mi onsoi- 
onsoi pangubasan nu Tuhan, 

am ikaa lumimot huang mi ra 
kono ambuuk ramuyun. 
6Nga Tuhan angubas ra tuki- 
tukir nu ulun asian no, 
am io amalapos ra tuki-tukir 
nu ulun angkuon no asauk 
ra anak no.” 
7Onsoi akau tumaan yak ra 
lalapos haling ra Ala asauk ra saumi 
pangubasan haling ra sangulun ama'. 
Nga siino ki' anak ikaa ihondo' 
loposo' nu ama' no? 8Kono akau ikaa 
akaaya' loposon ohondo' ra kawi' nu 
anak no bokon no, atungon no sala' 
kapio akau anak no, io yak anak tian. 
9Tuki-tukir taka nokotohom ra ama' 
ra tana' hitu. lo angubas ritaka, am 
itaka rumaliwi' huang ra matuo taka. 
Labing po huang taka rumaliwi' ra 
tingkuangon nu Ala Ama' taka hio' 
ra Surga', hili itaka auma' aayah. 
10Mamatuo taka ra tana' hitu 
amalapos ritaka ra paat ikaa kula' 
buoi maya' ra aun onsoi pamahua- 
ngan nilo. Io yak Ala angubas ritaka 
ra tayar nu kaansayan taka tohom, 
hili itaka akaalap sumauk ra ulun 
nabahuan rumangan rio. IKapio, 
paat taka loposon, pangilaan hino 
ikaa apainsuat ra huang taka, 
Ham yak ra huang taka. Io yak 
libos nu hino, tayar taka ulun nilapos, 
am balos nu pangilaan hino io hino 
kaansayan nu huang am bayah taka 
ampaat ra kasiha' nu Ala. 


Paniluan am Pampahuangan 


12Haling ra hino, paingkotohon 
mu am polondonon mu ra huang mu. 
13Onso1 maan mu hai-hait otopot hili 
akau ikaa alami' huang, io yak asauk 
ra ulun atahoh ra huang. 

I4Lumikot akau ahuyum ra 
kaayahan siino kaansayan am an- 
silulum ra kawi' nu ulun. Am onsoi 
po akau lumikot ahuyum ra bayah 
nabahuan, ra tayar nu Tuhan. Nga 

kaando' kasangulun po akakito ra 
Tuhan nu kono kaayahan no kaando' 
kaansayan karuo kono am ikaa 
nabahuan ra tingkuangon nu Tuhan. 
15Onsoi akau sumiho, pai' siino sa- 
ngulun ra lolot mi akataliang haling 
ra kaansayan nu huang nu Ala, hili 
kaando' sumauk ohondo' ra tutuu' 
akawanit ra lolot mi, suku' apasauk 
ra susa' am apakalaat ra ulun asuang 
ra tutuu' no akawanit hino. 15Onsoi 
akau sumiho, pai' siino sangulun ra 
lolot mi bayah no anguma' ra baa- 
baal apakauyu' karuo kono am ikaa 
rumaliwi' ra huang ra Ala, ohondo' 
ra inuma' ri Isau. lo nanalan ra kawi' 
nu barakat auma' tohomon no rahili 
nga io hua anak sali' nu inan, haling 
ra samang kuk yak akanon. 17Akau 
akapandai nga popor no Isau asiha' 
angalap ra barakat haling ra ama' no, 
io yak, io ikaa tinaakan. Hama' no 
pono' io nantangi' am ahuyum ra 
ralan no omontol ra kasalaan no, 
kaando' no paat no bahu. 

18Pahaka-pahaka', akau ikaa 
humondo' ra ulun Israil ra pahulu li, 
nga ilo inatong ra saumi baal 
alimanan nilo, io hino Ruau Sinai am 
apui alaang li. Am ilo pono' naka- 
liman po ra olondom li, am lumon- 
dom am angin okotoh. Ilo po 
nakaliman ra rahu nu tarumpit, am 
rahu aingor bonsoi. Paat nu ulun Is- 
rail nakaringoh ra rahu hili, ilo kapio- 
pio akitaak hili rahu hino ikaa 
pahayamon rilo. 20Nga ikaa hua ilo 
tumaan angkinongoh ra panusuban 
inindulan nu rahu hino. Nga atungon 
nu rahu hili, 

“Kawi' nu akakindang ra ruau 
hitu, hama! no pono' kium 

yak, bobolon yak ra batu 
suku’ matoi.” 
2INakito nu ulun Israil hino 
kalalaban bonsoi am kalaanan, suku' 
i Musa nakaindahu, 
“Nakatintih au ra balaa’ ku!” 
22Topot no, akau ikaa humondo' 
ra ulun Israil ra pahulu li, nga akau 
nopongo nakasuku' ra Inuluh Sion 
am bandar nu Ala aayah, io hino 
Yarusalim hio' ra Surga' ra kula- 
kula' nga ribu malaikat no. 23Akau 
nopongo inaya' nakaaya' ra saumi 
pantitiwalan aramai bonsoi, pan- 
titiwalan nu anak-anak sali' nu inan 
nu Ala, am inggalan nu ulun hiatu 
nasuratan ra luang nu Surga'. Akau 
inatong sumamba ra Ala, Akim ra 
tuki-tukir nu ulun. Am akau akatiwol 
ra ro nu ulun onsoi ra huang nopongo 
kinotopot nu Ala. 4Akau nopongo 
inatong sumamba ri Yasus, napasauk 
ra parandian bahuon hino am lum- 
bak no pinisikan hino amaramin ra 
baa-baal labing onsoi bonsoi haling 
ra niramin nu lumbak ri Habil. 
2SHaling ra hino, onsoi huhuangon 
mi, pai" kawi' mi aangas angkinongoh 
rio ulun ambala' hino. Ulun aangas 
angkinongoh ra rahu nu ulun inatong 
ra tana' hitu am angindul ra aho 
haling ra Ala, ikaa auma' alabus intor 
ra ukumin. Labing ponga itaka naka- 
ringoh hitu ra rahu no intor ra Surga"! 
Kono po itaka ikaa angkinongoh rio 
itaka ikaa auma' alabus. 26Ra paat nu 
hili rahu no hino napaingkuli' ra 
tana". To yak raino io naparandi' po, 
rahu kono, 
“Thondo'" po au auma' apaing- 
kuli sala' ka tana’ tu yak, 
io yak limbowon po.” 


h12:17 ahuyum ra ralan no omontol ra kasalaan no: Karuo kono am, io lumikot ra akaalap ra 


barakat hino. 

27Rahu “Ihondo' po” atungon no 
anilu' ra kawi' nu atu-atu nopongo 
sinauk ra luput nu tana' paingkulion 
am lowoon rahili, hili aun yak ikaa 
auhoh no hino yak rahili siino no. 
28Haling ra hino, onsoi taka mindahu 
tarima' kasi' ra Ala, nga itaka 
akaalap ra kuasa' amihang ruma- 
ngan rio suku' ra buo-buoi no. Onsoi 
taka mindahu tarima' kasi' am 
sumamba ra Ala maya' ra kasiha' no 
tohom, io hino angansuk rumaliwi' 
huang. 29Nga Ala ohondo' ra apui 
onolob. 


Aun koson pakuan apainsuat ra 
huang nu Ala 


13 lỌnsoi akau olondon masi' ra 
sangulun am sangulun nga itaka 
sangaka' ra luang nu Tuhan. ?Ikaa 
akau akaandas apasikot ra ulun ikaa 
akaulihan mi ra pahun mi. Siino 
pahulu li ulun napasikot ra ulun 
bokon ra pahun nilo ikaa akapandai 
ra ulun hino sangulun malaikat. 

3Huangon mi nga ulun siino ra 
luang nu riil li, onsoi akau amahuang 
rilo no ohondo' yak ra akau siino ra 
luang nu riil rumangan rilo. Huangon 
mi nga ulun inila-ila', onsoi akau am- 
pahuang rilo ohondo' yak ra akau 
inila-ila' ohondo' rilo. 

4Kawi' nu ulun onsoi apakito ra 
kinabaalo' huang rumaliwi' ra tayar 
nu pahuatan, hino puun no ungkuyon 
am andu' no olondon angalulum ra 
sangulun am sangulun. Ulun aham- 
bai am #mpalapaa ukumin nu Ala. 

SOnsoi bayah mu ikaa pihangon 
nu alaai ra usin, io yak onsoi akau 
akaandas huang ra aun siino 
ramuyun. Nga rahu nu Ala 

“kaa apahusu au karuo kono 
am anino ramuyun.” 

6Haling ra hino itaka aatas min- 

dahu, 

“Tuhan nga anginsuup rakon, 
ikaa alaa' au. 
Aun ki" aalap nu ulun anguma' 
ra tayar ku?” 

7Huangon mi ulun angunguasa' 
ramuyun nangindul ra ramuyun ra 
aho nu Ala. Huangon mi aun koson 
nu bayah nilo am aun koson nu bayah 
nilo ra ilo inatoi, am onsoi akau 
tumilu ra intopot nilo. 8I Yasus 
Karistus ikaa nahungga', ra pahulu li, 
raino, am suku' ra buo-buoi no. ?Ikaa 
akau kababayaan ra kula-kula' pa- 
ngubasan kalalaban apapalir 
ramuyun intor ra pangubasan otopot. 
Huang taka paingkotohon haling ra 
kaansayan nu huang nu Ala. Hino 
nga onsoi bonsoi no sala' ka haling ra 
pamapalan-pamapalan intor ra aun 
akanon. Ulun ra pahulu rali sinu- 
muhut ra pamapalan-pamapalan 
intor ra akan am kaando' yak balos 
no. 

104m imam-imam angkaraya' ra 
kiim intok nu ulun Yahudi sumamba 
ra Ala, kaando' kuasa' nilo ruma- 
ngan ritaka ra taak taka hino ra intok 
taka sumamba. 11Lumbak nu kium 
tinaakan asauk ra taak ra tayar nu 
pakiampunan ra sala' ibiton nu 
Kinatuaan nu Imam ra sulap Intok 
Nabahuan Bonsoi, io yak bangkai nu 
kium hino solobon ra lusar nu Pahun 
nu Tuhan hino. !2Hino puun ri Yasus 
inibit potoyo' ra taning nu bandar hili 
haling ra lumbak no tohom bansa' no 
bahuin ra kawi' nu sala' nilo. 

13Haling ra hino, onsoi taka muoi 
rio ra taning nu bandar hino akaaya' 
undaaton rangan no. 14Nga tana' hitu 
kaando' intokon ampus-ampus ra 
tayar taka. Onsol taka lumondon ra 
huang angkinaan ra paat no itaka 
akaalap ra intokon ampus-ampus 
rahili. 1SIntor ra hino, nga lumangus 
ri Yasus, onsoi taka hai-hait angan- 
su-ngansuk ra Ala. Hino asauk ra 

taak taka ra Ala ra paat taka angang- 
ku ra angintopot rio. 16Pain lirai' a- 
nguma' ra atu onsoi am anginsuup ra 
sangulun am sangulun, nga hitu hua 
taak-taak apainsuat ra huang nu Ala. 

17[nsuhuton mi panusuban nu 
ulun angunguasa' ramuyun, am 
rumaliwi' huang mi intor rilo. Nga ilo 
hai-hait angiaha' ramuyun, nga ilo 
hua amala' ra aun karaya' maan nilo 
ra tingkuangon nu Ala. Kono akau 
olondon ra panusuban nilo, ilo ang- 
karaya' ra huang anginsuat, kono 
akau ikaa maya' ra pangubasan nilo 
ilo angkaraya' ra huang asusa', am 
baal hino fkaa apakasatu' ramuyun. 
18Hai-hait akau sambayang ra tayar 
mai. Akai angintopot ra huang mai 
kaando' sala', nga kawi' nu atu-atu 
baal mai hai-hait asiha' anguma' ra 
atu otopot. I?Aulu' po nahi ra tayar 
ku, au akitaak bonsoi ramuyun, 
auma' anambayang rakon hili Ala 
apasi angibit rakon anduli' ramuyun. 


Popor nu sambayang 


200Ala nopongo napanduli' 
Napakaayal ra Tuhan taka i Yasus, 
haling ra patayan. Nga puun ra 
pinatayan no hino, io raino nasauk ra 
Kinatuaan nu Hambala' ra tayar 
taka, io hino rumba-rumba no. 

Patayan no hino pono' am nopo- 
kotopot ra parandian ampus-ampus 
inuma' nu Ala ra tayar taka. 2 Au 
sambayang yak ra Ala puun nu kaan- 
sayan hino anaak ramuyun ra kawi' 
nu atu-atu onsoi hili akau akaalap a- 
nguma' ra kasiha' no. Au sambayang 
ra lumangus ri Yasus Karistus, Ala 
apasauk ritaka, ra atu kasihaan no. 
Onsoi yak i Karistus ansukon suku' 
ra buo-buoi no! Amin. 


Rahu Pamaparan 


22Au akitaak ramuyun anampuus 
amahuang ra pambalaan ku apaing- 
kotoh hitu, nga rahu ku ra surat ku 
hitu ikaa asuang. 2310 yak au min- 
dahu ramuyun ra baal nu pahaka' 
taka i Timotius nopongo noyo pinain- 
saloh haling ra luang nu riil. Kono io 
akasuku' rakon rahili ra intokon 
kutu, ibiton ku io rahili ra paat ku 
muoi po pahaas ramuyun. 24Indulan 
mi tabi' mai ra kawi' nu angunguasa' 
ramuyun am kawi' po nu ulun na- 
ngintopot ra Ala. Am kono po hino 
nu pahaka-pahaka' taka amahun ra 
Itali apasuku' po ra bilin nilo 
ramuyun. 25Au sambayang ra Tuhan 
anaak ra barakat ra kawi' nu 
pahaka'. 


Surat ri 


YAKUP 


Rahu Papaintalangan 


I Yakup nambala' ra luang nu surat no ra kula-kula' pangubasan akabalos, 
pinasuku' no ra “Bansa' pinili' nu Ala nga nakapansusuai ra luput nu tana' 
tu.” . 

I Yakup nambala' rilo ra kula-kula' rahu sindir karuo kono am pa- 
ngabihan atalang bonsoi io hino apaintalang ra aun napandayan am 
nalimanan no am kula-kula' pangubasan akabalos ra tayar nu ulun nangin- 
topot . Intor ra pangubasan nu ugama Karistian, i Yakup nambala' ra kula- 
kula' puun nu pangubasan, umang no asuang sasawot, kaando' atu-atu 
panginaman, anguma' ra onsoi, sumolon, intopot am anguma', pahayaman nu 
ulun, apandai amahuang, pangkakalitan, kumakaulu' am huang rumaliwi, ra 
Se apasala' ra ulun, rahu-rahu lalayau, am intor ra baal tumaan am sam- 

ayang. 
“Surat ri Yakup hitu ambala' kapio-pio nga ra luang nu ugama otopot am 
abahuan intopot hitu ranganan nu maan no. 


Suot nu surat hitu 


Puu-puun 1:1. 

Intopot am apandai amahuang 1:2-8. 

Kaando' ra atu-atu am asuang sasawot 1:9-11. 

Kinaman am panginaman 1:12-18. 

Angkinongoh am anguma' 1:19-27. 

Pambalaan ra ikaa ahilong am ampili' ra baal nu sangulun am sangulun 
2:1-13. 

Intopot am Anguma' 2:24-26. 

Ulun nangintopot am pandahuan no 3:1-18. 

Ulun nangintopot am tana' tu 4:1-5:6. 

Kula-kula' pangubasan insuhuton 5:7-20. 


1 ISumuku' ra pahaka-pahaka' 
ulun inintopot ra Ala nakapan- 
susuai ra luput nu tana' tu. 

Tabi' intor rakon, i Yakup amba 
nu Ala am amba nu Tuhan Yasus 
Karistus. 


Intopot am Apandai Amahuang 


2U pahaka-pahaka' ku! Kawi' nu 
panginaman nansisinutan huangon 


1:1 Mat. 13:55, Mrk. 6:3, Inu. 15:13, Gal. 1:19 


mi yak ra akau asatu', 3nga apan- 
dayan mi rahili paat nu intopot mi 
amayau ra kula-kula' panginaman 
hiano, akau akaalap ra huang 
tumaan. #Londonon mi huang mi 
tumaan ra langgoi nu bayah mi am 
ikaa alami', hili akau kapio-pio asauk 
ra ulun alumbis kaando' kalaatan am 
okotoh'ra intopot am ikaa ataliban ra 
kawi' nu baal siino ra ulun nanginto- 

YAKUP 1 


ot. 5Kono siino sangulun ra lolot mi 
ikaa apandai amahuang, onsoi 10 
sambayang akitaak ra Ala hili Ala 
anaak rio ra pandai amahuang, nga 
Ala anaak ra pandai amahuang ra 
tuki-tukir nu ulun, nga io hua atataak 
am masi'. 610 yak onsoi akau min- 
topot ra aun kinitaak mi. Ikaa akau 
ruo-ruo huang! Ulun ruo-ruo huang 
io ohondo' ra hinumbang nu luab 
sampuyon nu angin kumuriabut. 
7-Ulun kono hino ikaa olondon 
huang, io ruo-ruo huang anguma' ra 
kawi' nu maan no. Intor ra hino ikaa 
pono' io lumansan ra aun-aun intor 
ra Tuhan. 


Kaando' atu-atu am asuang 
sasawot 


9Pahaka' kaando' ra atu-atu, 
onsoi anginsuat nu kono Ala 
apakaulu' rio. 19Am pahaka' pono' 
asuang ra sasawot, Onsoi anginsuat ra 
kono 10 paraliwion nu Ala nga ulun 
akaya' alawo yak lalayau ohondo' ra 
busak nu tuu-tuu'. UPaat nu orou 
sumarat, am nirunsul nu orou hino 
opokolong ra busak hino suku' aratu' 
am sandong nu busak hino am alawo 
yak. Kono po hino sasawot nu ulun 
akaya' hino alawo yak lalayau ra paat 
no anguma' ra aun maan no. 

12Asatu' ulun tumaan ra intopot ra 
paat no kinaman nu kula-kula' pangi- 
naman mintup rio. Nga kono 10 
tumaan ra panginaman hino am in- 
topot no atahoh, io akaalap ra bayah 
ampus-ampus nirandi' nu Ala ra 
tayar nu ulun masi' rio. BKOno sa- 
ngulun asiha' anguma' ra sala' ra 
paat nu panginaman "alog rio, ikaa 
10 mindahu ra, “Kasiha' no hino intor 
ra Ala.” Nga Ala ikaa anguma' ra 
sala', am 1kaa asiha' ra atu-atu 
kaulun ra anguma' ra sala". 

1410 yak ulun asiha' anguma' ra 
sala' ra kono io alaai bonsoi anguma' 


1:10-11 Yas. 40:6-7 

ra kasiha' no tohom alaat hino. 
15Kono kasihaan alaat hino in- 
suhuton sala' hino kapio asauk, am 
kono sala' hino asauk 10 apaatong ra 
patayan. 

16U pahaka-pahaka' asian ku! 
Pai' akau aruung. 17Tuki-tukir nu 
taak onsoi am otopot kawi' no intor 
ra Surga". Io tinaakan nu Ala nangu- 
ma' ra kawi' nu binantang ra lim- 
bowon. Ala hino ikaa naungga' am 
napasauk ra londom. 18Maya' ra 
kasiha' no tohom io napasauk ritaka 
haling ra rahu no otopot. Hino puun 
no itaka pinamahulu ra kawi' nu 
sinauk no. 


Angkinongoh am Anguma' 


19Huangon mi rahu hitu, pahaka- 
pahaka' ku! Tuki-tukir nu ulun onsoi 
apasi angkinongoh, io yak aamot 
mindahu am aamot ambuuk. 20Ulun 
okotoh ambuuk ikaa akaalap angu- 
ma' ra atu onsoi, io hino atu apain- 
suat ra Ala. 2lIntor ra hino impayan 
mi kawi' nu kaubasan mi am 
apakauyu' am alaat. Onsoi akau 
sumuhut ra rahu nu Ala siino ra 
huang mi ra huang rumaliwi'. Nga 
rahu hino siino kuasa' apakaayah 
ramuyun. 

220nsoi akau anguma' ra aun 
binalaan nu Ala, sala' ka angkino- 
ngoh yak. Nga kono akau angkino- 
ngoh yak am ikaa anguma' inan mi 
yak tohom aruung. 23 Aun ulun angki- 
nongoh ra aho nu Ala hino am io yak 
ikaa sumuhut ohondo' ra sangulun 
ahilong ra bulos no ra tingkuangon nu 
babaraan. 2410 ahilong analaahon, 
paat no makou parambus io nakaliro 
ra aun koson nu baal nu bulos nali. 
25Rahu nu Tuhan otopot am siino 
kuasa' amalabus ra ulun. Aun ulun 
amasa' am anampuus An 
maya' ra rahu no, sala' ka angkino- 
ngoh yak am amaliro, ulun hino 

auma' barakatin nu Ala ra kawi' nu 
atu-atu maan no. 26Kono siino sangu- 
lun ampahuang io sangulun olondon 
ra panusuban nu ugama, am io ikaa 
angimbuou ra rila' no, kalandanan no 
hino kaando' balos, am io am- 
paruung ra inan no tohom. 27Kalan- 
danan ra ugama am abubuh maya' ra 
kasiha' nu Ala, io hino anginsuup ra 
anak-anak nasailu am ruandu-ruan- 
du' nabalu ra luang nu ila' am susa' 
nilo, am poyo angimbuou ra inan 
tohom hili ikaa anguma' ra kasihaan 
nu huang apakauyu' maya' ra baal nu 
ulun ikaa maya' ra Ala. 


Pambalaan ra Pamahuangan 
Asala' 


1U pahaka-pahaka' ku! Ulun inin- 
2 topot ra Tuhan Yasus Karistus, 
Tuhan Ansukon Bonsoi hino, ikaa 
akau ampili' ra ulun maya' ra 
kinabaalo' nilo. 2Umang no, sangu- 
lun asuang sasawot nampakai ra sins- 
ing maas am nasampayau ra kain 
aninggalas bahuon inatong ra intok 
mi nilumulur, am ratong nu sangulun 
kaando' ra atu-atu nasampayau ra 
kain naapu' titinambilan. 3Haling ra 
hino maayo insuat mi ra ulun nam- 
pakai ra sampayau onsoi hino am 
rahu mi, “Anturung ko ra kurusi' 
onsoi tu,” hili akau anusub ra ulun 
kaando atu-atu hino tumuor, karuo 
kono am akau mindahu rio, “An- 
turung ko ra maar nu kalayam kutu.” 
#Intor ra akau anguma' kono hino 
akau anguma' ra pansusuayan ra sa- 
ngulun am sangulun intor ra 
kinabaalo' nilo nga akau amili' ra 
ulun intor ra huang mi alaat. 

SU pahaka-pahaka' inasian ku, ki- 
nongohon mi rahu ku. Ala nopongo 
namili' ra ulun kaando' atu-atu ra 
tana' hino akaya' ra tingkuangon no. 
Ulun hiano auma' asauk ra ulun pi- 
hangon nu Ala ohondo' ra aun niran- 


YAKUP 1, 2 


di' nu Ala ra ulun masi' rio. 610 yak 
akau angulalaat ra ulun kaando atu- 
atu! Huango' mi nga, aun apasala' 
am amaralaat ramuyun ra tingkua- 
oD nu tuan akim? Kaa ki' ulun 
akaya' hiano? 7Ilo nga ahuyai ra ing- 
galan ansukon bonsoi naalap mi intor 
ra Ala ra paat mi inintopot ri Karis- 
tus. 

8 Akau otopot ra kono akau maya' 
ra panusuban nu Ala nopongo 
nasuratan ra Kitap hitu, am rahu no, 

“Masi' ko ra kawi' nu ulun 
ohondo' ra oko masi' 
ra inan mu tohom.” 

910 yak kono akau ampili' ra ulun 
maya' ra kinabaalo' nilo, akau 
akasala' am akau pono' nakasala' 
maya' ra arat pamapalan nu Ala. 
10Nga aun po nakasala' ra saumi 
Arat Pamapalan nu Ala, ulun hino 
nakasala' ra kawi' nu Arat 
Pamapalan nu Ala hino, Nga io 
mindahu, “Ikaa oko ampalapau,” io 
po nga inindahu, “Ikaa oko ampatoi.” 
Hama' no pono' oko ikaa nam- 
palapau, io yak kono akau nampatoi, 
akau pono' akasala' yak maya' ra 
Arat Pamapalan nu Ala. 12Huhua- 
ngon mi pahayaman am inuma' mi 
nga kawi' taka ulun auma' putusan 
maya' ra arat nu Ala angibit ra 
kalabusan am apakaayah ra ulun. 
13Nga paat nu Ala amisara' ra kawi' 
nu ulun, io ikaa akaasi' ra ulun ikaa 
kaasi'. Io yak io ikaa amaratu' ra 
ukum ra ulun akaasi'. 


Intopot am anguma' 


14U pahaka-pahaka' ku! Aun ki' 
balos no kono sangulun mindahu, 
“Siino intopot ku,” kono kaando' 
inuma' no anatandu' ra intopot no? 
Auma' ki' intopot hino angibit rio ra 
kaayahan? 15Umang no, kono siino 
pahaka', ungkuyon karuo kono am 
ruandu' kaando' tohom ra pakai am 





2:9 Im, 19:18 2:11 Nah. 20:13, 14, Laup. 5:17,18 


YAKUP 2, 3 


akan sulob ra songorou. 16Aun ki' 
balos nu rahu mi rilo, “Talaahon mi 
ampakai am liwa-liwa' angakan.” 
kono akau ikaa anaak rilo ra aun 
kaando' ra bayah nilo? 17Kono po 
nga hino nu intopot. Kono angintopot 
yak am kaando' inuma' intopot hino 
kaando' balos! 
18Siino nahi ulun mindahu, “Siino 
ulun lumansan ra intopot no am siino 
po ulun bokon lumansan ra inuma' 
no.” Au auma' lumimbang rio, 
“Pakitonon mu au ra aun koson nu 
ulun siino intopot am kaando' 
inuma'. Am hili au apakito riun ra in- 
topot ku lumangus ra inuma' ku.” 
19Kaa ki' akau pono' am mintopot 
yak ra Ala hino saumi yak? Onsoi 
hino! Io yak saitan-saitan pono' am 
mintopot po, am ilo tumintih ra 
balaa' nilo! 
20A kau hitu sasambungon kapio! 
Kumakikito yak ra tatandu' nu in- 
topot am kaando' inuma', kawi' nu 
hino kaando' balos?” 21Huangon yak 
nga i Abaraham aki taka li. lo 
kinotopot nu Ala nga intor hua ra 
inuma' no. Io hino ra paat no anaak 
ri Isak anak no ra Ala ra intok 
pananalaban. 22Ra hitu atalang no 
raino nga intopot hino pakitonon lu- 
mangus ra inuma' hili intopot hino 
otopot. 23Otopot yak nasuratan ra 
Kitap hitu, nga, 
“I Abaraham inintopot ra 
randi' nu Ala, am haling ra in- 
topot no, Ala nopokotopot 
rio.” 
Puun ra hino po i Abaraham 
sinabit ra Pansilulum nu Ala. 
24A kapandai ki' akau raino, sa- 
ngulun kinotopot nu Ala nga haling 
hua ra inuma' no, sala' ka intopot no 
yak. 25Kono po hino i Rahap, ruan- 
du' sundal, kinotopot nu Ala nga 

intor hua ra inuma' no. Io hino ra 
paat no napaunsop am namuni ra 
ulun Israil ra pahun no, io hino ulun 
sinusub inuoi pahilong ra tana' 
Kanaan. Am nanilu rilo nahiru' 
inaya' ra ralan bokon. 

261ntor ra hino, ohondo' ra inan 
kaando' inaning io matoi yak, kono 
po hino nu intopot kaando' inuma' 
naando' balos no! 


Rila' nu Ulun 


3 1U pahaka-pahaka' ku! Onsoi 
ikaa asuang ra lolot mi sumauk ra 

uru'. Ikaa ki' akapandai ka, nga 
itaka ulun asauk ra guru' Ala 
amisara' bonso-bonsoi ritaka intor ra 
ulun bokon. 2Kawi' taka aubas angu- 
ma' ra sala'. Ulun ikaa anguma' ra 
sala' ra kawi' nu rahuon no, bayah 
nano alumbis am otopot. Nga io 
akaalap angimbuou ra kasihaan nu 
inan no. 3Itaka apasanggap ra kakang 





Kuda am sasanggap sabiton ra kakang 


ra kabang nu kuda' hili io maya' ra 
kasiha' taka. Sasanggap sabiton ra 
kakang hino anguma' ra kuda' hino 
makou maya' ra kasiha' taka. “Kono 

o hino nu kapal. Hama' pono' kapal 
[ino maayo am io atikahan yak nu a- 
ngin okotoh, io maya' yak ra 


42:20 Kaando' inuma' kawi' nu hino kaando balos: Luang nu buku nakalair, nga intopot kaando 


inuma" io hino intopot inatoi? 


2:21 Kas. 22:1-14 2:23 Kas. 15:6, 2Taw. 20:7, Yas. 41:8 2:25 Yos. 2:1-21 


468 


bubuiron oborok hino. Kapal hino 
makou yak maya' ra kasiha' nu ulun 
amuir no. SKono hino po nu rila' taka, 
hama' no pono' borook, io apakaayo 
ra kula-kula' baal. Kono po hino nu 
apui borook okosolob ra katanaan 
maayo. 

éRila' hino ohondo' ra kono apui. 
Saumi tana' pinihang nu kalaatan. Ra 
man taka rila' hino asauk ra puun nu 
kalaatan. Io hino aparayol ra 
kalaatan ra luput nu inan taka 
akasala". Rila' hitu onolob ra tana' 
nu kaayahan taka haling ra apui 
naraka. 7Ulun nu tana' auma' 
akakuup, am nopongo noyo 
napakuup ra kium asangit, susuit, 
kium lumandai, am pait. 810 yak 
kaando' kasangulun po ra tana' hitu 
apakuup ra rila'. Rila' hino alaat 
bonsoi am ikaa alulu' opopol, am 
akapatoi ohondo' ra tutuu' akawanit. 
/1taka angansuk ra Tuhan Ama' taka 
ra rila' taka, io yak itaka ahawah po 
ra ranga-rangan taka ra rila' taka 
hitu, ulun rangan taka binayah maya' 
ra kinabaalo' nu Ala. 19Rahu angan- 
suk am ahawah, karuo-ruo no 
sumamput ra kabang taka. U pahaka- 
pahaka' ku, topot natu baal hitu ikaa 
maan taka! 1Kaando' po ra tana' tu 
saumi labut apasamput ra siang 
aamis am siang apait. 12U pahaka- 
pahaka' ku, santaun ara ikaa io angi- 
nawa' ra kinawa' nu saitun, am karuo 
kono santaun anggur anginawa' ra 
kinawa' nu ara, am karuo kono po am 
labut aasin ikaa apasamput ra siang 
apalo. 


Pandai Amahuang Haling ra 
Rasawat 


13S1ino ki' ra lolot mi apandai 
amahuang? Onsoi io apakito ra baal 
hino haling ra bayah no onsoi, am 
pandai no hino maan no ra huan 
rumaliwi' am huang abubuh. 1410 UE 
kono akau ahiahu, aruol ra huang am 


3:9 Kas. 1:26 


YAKUP 3, 4 


apakaulu' yak ra inan tohom, ikaa 
akau maayo huang ia pandai mi hino, 
nga intor ra baal hino akau apasala' 
ra aho otopot intor ra Ala. 15Pandai 
kono hino sala' ka haling ra Surga'. Io 
haling ra tana' tu. Intor ra kasiha' nu 
ulun am intor ra saitan. 15Kono po 
siino huang ahiahu am huang 
kumakaulu', hino po ulun ikaa maya' 
ra panusuban am anguma' ra baa- 
baal alaat. 1710 yak ulun nokotohom 
ra kapandayan ra intor ra rasawat 
puu-puun no 10 nabahuan huang am 
asiha' ohohonsoi, huang rumaliwi', 
am ainsuhut. Io akaasi' yak am io hai- 
hait anguma' ra baa-baal onsoi. Io 
ikaa amili' ra baal nu ulun am ikaa 
ahipapayu. 18Topot no kaansayan, io . 
hino balos intor ra umi nu pahahan- 
sayan tiniasan nu ulun asiha” ra 
pahahansayan. 


Pansiluluman ra Tana' 


4 iAun ki' puun nu kawi' nu pam- 
bubuukan am pangkakalitan siino 
ra lolot mi? Ikaa ki' baal hino haling 
ra kasihaan nu huang mi alaat 
parambu-rambus tumabuh ra inan 
mi? 2Akau asiha' ra atu-atu, io yak 
akau ikaa akaalap hili akau asiha 
ampatoi! Akau asiha' am lumikot 
kapio ra kawi' nu kasiha' mi io yak 
akau ikaa akaalap, hili akau angkalit 
am anggahabu'. Akau ikaa akaalap 
ra aun kasihaan mi hino nga akau 
ikaa sambayang akitaak ra Ala ra 
kasiha' mi hino. 

3Am paat mi akitaak, akau ikaa 
akaalap, nga langus nano alaat. Akau 
akitaak ra kawi' nu atu-atu nga akau 
onohom apakasanang yak ra inan mi 
tohom. 4Akau hitu ulun ikaa olondon 
ra huang! Ikaa ki' akau akapandai 
kono akau alaai ra baa-baal ra tana' 
hitu, akau sumauk ra pantabuh nu 
Ala? Aun ulun alaai ra baa-baal ra 
tana' hitu, io apasauk ra inan no 
tohom pantabuh nu Ala. 5Akau 


YAKUP 4, 5 


apandai ra rahu nasuratan ra Kitap 
hitu, 
“Ro tinaakan nu Ala ritaka 
amalikot ritaka maya' yak 
ra kasiha' no.”” 
6Hama' no pono' kono hino, asi' 
tinaakan nu Ala labing akakuasa' ra 
ro siino ritaka. Ohondo' ra rahu 
nasuratan ra Kitap, 
“Ala tumabuh ra ulun 
kumakaulu', 
io yak masi’ ra ulun rumaliwi' 
ra huang.” 
7Haling ra hino, maya' ra 
panusuban nu Ala. Am tumabuh ka 
ra Ibilis am Ibilis hino pono' am 
ahiru' intor ramuyun. 83Mimaar ka ra 
Ala, am Ala pono' mimaar ramuyun. 
U akau ulun nakasala', bahuin mi 
nga longon mi. U akau ulun 
ahipapayu, bahuin mi kalaatan siino 
ra huang mi. ?Onsoi akau kapio-pio 
angkuli' huang am antangi' kumohos. 
Ikaa akau akakurit onsoi yak anta- 
ngi'. Ikaa akau anginsuat huang, 
onsoi yak akau asusa’ huang. !9Onsol 
akau rumaliwi' huang ra tingkuangon 
nu Tuhan, hili Tuhan apakaulu' 
ramuyun. 


Pangubasan ra Ikaa Angukunu' 
ra Ulun 


HU pahaka-pahaka' ku, ikaa akau 
angukunu' ra sangulun am bokon. 
Aun ulun angukunu' ra pahaka' no 
karuo kono am apasala' rio ulun hino 
angukunu' am apasala' ra Arat nu 
Ala sinuratan ri Musa. Am kono 
akau apasala' ra arat nu Ala hino, 
akau ikaa maya' ra arat hino, io yak 
akau asauk ra ulun apasala' yak. 
12Nga Ala yak akakuasa' amaratu' ra 
ukum am amutus ra tuki-tukir nu 
ulun. Io yak nga apakaayah am karuo 
kono am amatoi. Akau hitu, aun ki' 

pamahuangan mi ra akau apasala' ra 
ulun ranga-rangan mi? 


Pangubasan ra Ikaa Kumakaulu' 
ra Ayamon 


13Am raino kinongohon mi pam- 
balaan ku ramuyun tayar nu ulun 
mindahu, “Orou hitu am nusuab akai 
makou muoi ra nagiri hio', am akai 
murong ra hino sangupok buoi no am 
antalan ra hino, hili akaalap ra usin 
asuang.” 

14]o yak akau ikaa akapandai ra 
aun asauk ra bayah mi ra orou 
nusuab! Akau hitu ohondo' yak ra 
lisun akito am ikaa kula' buoi no am 
parambus alawo. 15Onsoi akau min- 
dahu ra kono hino, “Kono Tuhan 
asiha', akai auma' aayah po am angu- 
ma' ra hitu am hio'.” 

1610 yak raino akau kumakaulu' ra 
huang am kumakaulu' po ra ayamon 
mi. Kawi' nu rahu kumakaulu' hino 
mangun ra sala". !7Intor ra hino, ulun 
akapandai ra aun onsoi auma' maan 
no 10 yak kono io ikaa anguma' ra 
baal hino io akasala'. 


Pambalaan ra Tayar nu Ulun 
Asuang Sasawot 


IAm raino u ulun asuang ra 
5 sasawot, kinongohon mi pam- 
balaan ku! Antangi' ka am kumohos 
ka ra tangi' nga ila' hino mintup 
ramuyun! 2Sasawot mi rano nopongo 
nalampuk. Am pakai mi rano kinokot 
nu lipos. 3Maas am pirak nopongo 
nilulur mi hino nopongo tinoholon, 
am ra paat nu Orou Kaawian tohol no 
hino anatandu' ra inuma' mi hino 
nasala'. Am tohol hino onolob ra 
inan mi ohondo' ra apui. 4Ikaa akau 
nanaak ra hari' nu ulun nongotom ra 
umo mi. Ringohon mi nga luap nilo 
akimaasi'! Luap nu ulun nopongo no- 
ngotom ra pari nu umo mi, nopongo 


b4:5 Ro tinaakan...ra kasiha' no: Karuo kono am: Ro binulian nu Ala ritaka kasihaan no bonsoi. 


4:6 Bab. 3:34 4:13-14 Bab. 27:1 5:2-3 Mat. 6:19 5:4 Laup. 24:14-15 

naringoh nu Ala Maayo ra kuasa'. 
SKaayahan mi ra tampak nu tana' 
hitu anginsuat am aansayan yak nga 
kawi' nu atu siino yak ramuyun. Akau 
opokolomok ra inan mi ohondo' ra 
kambing ra paat nu orou pangalasan. 
6Akau amaratu' ra ukum am amatoi 
ra ulun kaando' sala', lai' halan ulun 
hino am ikaa sumulang ramuyun.” 


Tumaan am Sambayang 


7Puun ra hino, onsoi akau tumaan 
u pahaka-pahaka' ku, suku' ra rata- 
ngan nu Tuhan. Huangon mi nga aun 
koson nu ulun antatangumo tumaan 
angkinaan suku' tambak nu umo hino 
apasamput ra kinawa' am aumbung 
laarang. Io tumaan yak angkinaan ra 
anguluh. 8Akau pono' onsoi yak 
tumaan angkinaan, am alansan 
huang nga orou ratangan nu Tuhan 
amaar noyo. 

9U pahaka-pahaka' ku, ikaa akau 
bungo-bungot ra sangulun am bokon, 
hili akau ikaa aukuman nu Ala. Akim 
hino maar noyo matong. 19U pahaka- 
pahaka' ku, huangon mi nga ulun a- 
ngindul ra rahu nu Ala am ilo 
ambala' yak ra Rahu nu Tuhan. Hon- 
doon mi nga huang nilo tumaan ra 
kalandanan nilo ra paat nilo aintupan 
ra kula-kula' ila' am susa'. NUlun a- 
ngindul ra rahu nu Ala hiano sabiton 
ra asatu' nga ilo tumaan olondon 
huang ra ila' mintup rilo. Akau nopo- 
ngo nakaringoh intor ra baal nu 
kalandanan ri Ayup am akai 
nakapandai aun koson nu Tuhan 
nanaak rio ra barakat ra popor no. 
Nga Tuhan hino masi' bonsoi am 
onso1 huang. 

12) pahaka-pahaka' ku, aulu' 
bonsoi tu io hino ikaa akau ampator 
kono akau aparandi'. Ikaa akau am- 
pator anabit ra limbowon am tana' 


YAKUP 5 


tu, am poyo anabit ra atu-atu. Kono 
ua akau mindahu, “Ua” yak, am kono 
ikaa akau mindahu “Ikaa” yak, hili 
akau ikaa aukuman nu Ala. 

13Siino ki' ra lolot mi asusa' ra 
huang? Onsoi 10 sambayang. Kono 
siino anginsuat ra huang, onsol io 
ahimanani ra nanian pangansukan. 
14Kono siino arualan, onsoi io ahipah 
ra ulun mamaayo nu ulun nanginto- 
pot hili ilo anambayang ra ulun 
arualan hino am amuyai ra inan no ra 
umau saitun ra inggalan nu Tuhan. 
15Kono ulun anambayang hino angin- 
topot, Tuhan amalos ra sambayang 
nano, Tuhan auma' amihah ra ulun 
arualan hino. Tuhan apanduli' ra 
kotoh no, am sala' inuma' nu ulun 
hino ampunan no. 16Haling ra hino, 
onsoi kawi' mi angangku ra sala-sala' 
mi, am anambayang ra sangulun am 
sangulun, hili akau pihahon. Sam- 
bayang nu ulun maya' ra panusuban 
nu Ala maayo kuasa' no. 17Ilia, ohon- 
do' yak ritaka. lo sambayang maya' 
ra likot nu huang no hili ikaa angu- 
luh, am Ala ikaa napanguluh buoi no 
talu upok am onom bulan. 18Paat no 
sambayang akitaak po ra anguluh, 
hili angimuun anguluh am suku' ulun 
akaalap ra umbung nu umo no. 

DU pahaka-pahaka' ku! Kono 
siino ra lolot mi sangulun ikaa noyo 
maya' ra angubasan intor ra Ala, 
hili ulun bokon apanduli' ra ulun 
hino ra Ala. 20Huangon mi nga rahu 
hitu. Ulun apanduli' ra ulun bokon 
akasala' anduli' intor ra bayah no 
nasala' hino, ulun hino apakaayah ra 
ulun nakasala' hino” intor ra 
patayan, am sala' no asuang hino in- 
ampunan. 


Intor rakon 
Yakup 


CS:6 kaando' sala' lai' halan ulun hino am ikaa sumulang ramuyun : Karuo kono am, kaando' 


sala'. Ondo' ki' Ala ikaa tumambuh ramuyun? 


45:20 apakaayah ra ulun nakasala' hino: Karuo kono am, apakaayah ra inan no tohom. 
5:11 Ayb. 1:21-22, 2:10, Nan. 103:8 5:12 Mat. 5:34-37 5:14 Mrk. 6:13 5:17 1Raj. 17:1, 18:1 5:18 


1Raj. 18:42-45 5:20 Bab. 10:12, 1Ptr. 4:8 


Surat ri 


PITURUS KASAA' 


Rahu Papaintalangan 


Puu-puun ri Pitrus nanurat io napasuku ra ulun-ulun nangintopot sinabit 
ra “Bansa' nu Ala pinili'” nakapansusuai ra soor ra sahilon ra Asia Borook. 

Langus nu surat hitu puu-puun io hino apaingkotoh ra kawi' nu ulun 
naukuman am naila' nga intopot nilo. I Pitrus apamahuang rilo ra baal nu 
kaayahan nu Tuhan Yasus. Paat nilo angkinongoh ra baal nu pinatayan, am 
Yasus nanduli' naayah, am randi' ra i Karistus hino, anduli' ra hili, intor ra 
hino lansan am insuat nilo maayo bonsoi. Intor ra hino ilo ampahuang auma' 
tumaan yak ra kula-kula' susa' am ila', am ilo akapandai ra kawi' nu susa' 
am ila' hino mangun ra panginaman ra kabubuhan nu intopot nilo, am ilo ra 
hili akaalap ra talampos ra paat nu Orou Sukuan ri Yasus Karistus. 

Bokon intor ra panusuban apatahoh ra intopot ra paat nu susa' am ila', i 
Pitrus po akitaak rilo sumauk ra lilian am maya' kapio-pio ri Karistus. 


Suot nu surat hitu 


Pangimuunan 1:1-2 


Pamahuangan ra Ala apakaayah ra ulun 1:3-12 
Pangubasan ra tayar nu bayah abahuan 1:13-2:10 

Maan nu ulun nangintopot ra paat aila' 2:11-4:19 
Huang rumaliwi' am inuma' nu ulun nangintopot 5:1-11 


Rahu Pamaparan 5:12-14 


Puu-puun ri Piturus Nanurat 


1 1-2Sumuku' ra pahaka-pahaka' 
ulun pinili' nu Ala namahun 
nakapansusuai ra luput nu pihangan 
nu Ruum, io hino daira Pontus, 
Galatia, Kapadokia, Asia am Bitinia. 

Au i Piturus, ulun sususubon 
ri Yasus Karistus sambayang ra Ala 
anaak ra barakat am kaansayan 
asuang ramuyun. 

Akau nopongo pinili' maya' ra 
kasiha' nu Ama' Ala hino pinasauk 
ra bansa' no. Am Ro no apasauk 
ramuyun ulun angkaraya' ra tayar nu 
Ala, hili akau olondon maya' 


ri Yasus Karistus am sala' mi inam- 
punan mimpuun ra pinatayan no. 


Kalansanan Aayah 


3Onso1 taka anginsuat ra Ala, 
Ama' nu Tuhan taka Yasus Karistus! 
Nga intor ra asi' no maayo bonsoi, 10 
nanaak ritaka ra kaayahan bahuon, 
mimpuun ra io napakaayah ri Yasus 
Karistus intor ra patayan. Baal hitu 
anaak ritaka ra kalansanan atahoh. 
4Hino nga puun no kalansanan taka 
tu okotohom ra barakat-barakat 
maayo, nilair nu Ala ra ulun nangin- 
topot rio. Ala namului ra bar Ka 
barakat hino ra Surga' ra tayar mi, ra 

hino io ikaa asasai, ikaa alaat, am 
karuo kono ikaa alawo. SKawi' nu 
hiano i0 hino tohom mi nga akau na- 
ngintopot ra Ala. Intor ra hino akau 
piahain nu kuasa' nu Ala hili akau 
akaalap ra kaayahan nopongo nilait, 
am paintalangon rahili ra kaawian nu 
tana' tu. 

6Onso1 akau anginsuat ra baal 
hitu, nga hama' no pono' raino akau 
asusa" huang ra kula-kula' pangina- 
man mintup ramuyun, io yak ikaa 
hua abuoi panginaman hino. 7Langus 
no io hino anatandu' ra kapio-pio ki' 
akau angintopot ra Tuhan karuo 
kono am i1kaa. Maas pono' ikaa ataan 
am sosobon yak ra apui hili atu 
nakasaang ra maas hino io osolob. 
Nga intopot mi labing oloho intor ra 
maas, hino puun no intopot mi hino 
kinamin hili io atahoh. Intor ra hino 
akau auma' ansukon am kauluon am 
akaalap ra kuasa' asundu ra paat nu 
orou intalangan ri Yasus Karistus. 
8Onso1 akau masi' rio hama' no 
pono' ra pahululi akau ikaa nakakito 
rio. Akau mintopot rio hama' no 
pono” raino akau ikaa akailong rio. 
Hino puun no insuat mi maayo bon- 
soi suku' akau ikaa akaindahu ra bin- 
suat mi. JAkau anginsuat kono hino 
nga Ala apakaayah ramuyun ra hino 
balos nu intopot mi ri Yasus Karistus. 

10]ntor ra baal nu kaayahan hitu 
kawi' nu ulun angindul ra rahu nu 
Ala ilo nanampuus ahilong kapio- 
pio, suku' ilo amalair mindahu ra 
taak nu Ala taakin no ramuyun rahili. 
1Ro ri Karistus siino ra inan nu ulun 
angindul ra rahu nu Ala am namalair 
nambala' rilo intor ra baal nu kula- 
kula' ila' mintup ri Karistus am intor 
ra baal nu kuasa' no asundu aalap 
ri Karistus ra libos nu ila' hino. Ilo 
anampuus ahilong ra aun koson am 

sanggilan ki" baa-baal hino auma' 
asauk.” 12Ala nambala' ra ulun a- 
ngindul ra rahu no hiano, nga karaya' 
nilo no sala' ka tayar nilo yak, 10 yak 
tayar mi po. Baal hitu nopongo 
binalaan nu ulun angindul ra rahu nu 
Ala, am baa-baal hiano aringoh mi 
raino intor ra ulun ambala' ra Aho 
Onsol ra baal ri Yasus Karistus. Ilo 
ambala' ramuyun maya' ra kuasa' nu 
Ro nu Ala tinuunan intor ra Surga'. 
Am malaikat-malaikat ra Surga' 
pono' am kumapapandai yak ra baal 
hitu. 


Ipah ra tayar nu bayah abahuan 


13Intor ra hino, onso1 akau amalai- 
lair ampahuang. Onsol akau sumiho, 
am alansan yak kapio-pio ra barakat 
taakan ramuyun ra paat ri Yasus 
Karistus sumuku' rahili. 14Onsoil 
olondon maya' ra Ala, am ikaa maya' 
ra kasiha' mi ra pahulu li ra paat mi 
ikaa po nakakaulih ra Ala. I5STopot 
natu, onsoi yak bayah mi kaando' 
sala' ra kawi' nu atu-atu maan mi, 
ohondo' ra Ala ahipah ramuyun no 
kaando' sala". 16Siino nasuratan ra 
Kitap mindahu, 

“Onsol yak akau kaando' sala”, 
nga kaando' hua sala’ ku.” 

17Paat mi sumambayang akau 
ahipah ra Ala hino ra Ama' mi. Ala 
opokotopot am apasala' ra ulun 
maya' ra inuma' nu tuki-tukir nu 
ulun, am ikaa ahilong ra kinabaalo' 
nu ulun. Haling ra hino onsoi yak 
akau angansu-ngansuk rio ra luang 
nu bayah mi ra tana' hitu. 18Akau 
akapandai ra aun pinamayal nama- 
labus ra bayah mi kaando' balos hino 
intor ra akion mi rali. Pinamayal hitu 
sala' ka kono pirak am maas ikaa 
ataan. PAkau hitu nopongo 
nilabusan nga intor hua ra taak oloho 


“1:11 aun koson no am sanggilan ki” baa-baal hino auma’ asauk: Karuo kono am, aun ki” ulun 


hino am sangilan ki” io auma’ matong. 
1:16 Im. 11:44-45, 19:2 

laarang, io hino bayah ri karistus 
tinaakan no ohondo' ra rumba 
taakan ra tingkuangon nu Ala kaan- 
do' kalaatan am sala'. 20Karistus 
pinili' nu Ala ra kaapo tana' tu 
nasauk. Am paat nu orou maar 
kaawian nu paat raino tu io inatong ra 
tana' hitu hili apakaayah ramuyun. 
21Lumangus yak ri Karistus akau 
akaalap mintopot ra Ala, nga io hua 
napakaayah ri Karistus intor ra 
patayan am nanaak rio ra kuasa' 
asundu'. Haling ra kono hino, raino 
akau mintopot ra Ala am angintopot 
yak rio anaak ramuyun ra aun niran- 
di' no. 
22Nga akau olondon ra panguba- 
san intor ra Ala intor ra hino 10 na- 
ngampun ra sala' mi. Am akau masi' 
ra ulun nangintopot rangan mi ra 
huang abubuh. Intor ra hino onsoi 
akau masi' ra sangulun am sangulun 
ra aingkoos huang.” 23Nga intor ra 
rahu nu Ala apakaayah am ampus- 
ampus hino, akau anakon bahu am 
asauk ra anak-anak nu Ala Ama' 
ampus-ampus hino, sala' ka kono 
anak nu ulun apandai matoi. 2#Kono 
nasuratan ra Kitap, 
“Kawi' nu ulun ohondo' 
ra tutuu’ 
am kawi' nu- sandong no 
ohondo' ra busak nu tutuu'. 
Paat nu tutuu’ hino atuor 
am busak nano pono' 
am lumoloh, 
25io yak rahu nu Tuhan 
ikaa alawo suku' ra 
sabuo-buoi no.” 
Rahu hino Aho Onsoi nopongo 
binalaan ramuyun. 


Batu aayah am bansa' nabahuan 


IIntor ra hino, onsoi akau ikaa a- 
nguma' ra kawi' nu kalaatan. Pal 

no pambuak raino, karuo kono am 
ahipapayu, am ahiahu, am poyo a- 
ngulalaat ra ulun bokon. 2Ohondo' ra 
lilia' hai-hait asiha' anginum ra hatas 
nu ina' no, kami po hino. Onsoi akau 
hai-hait asiha' ra akan nu intopot mi 
io hino rahu nu Tuhan. Intor ra kono 
hino intopot mi auma' atahoh am 
akau kaayahon. 3Kono nasuratan ra 
Kitap, 
“Akau nopongo nakaliman 
ra kaansayan nu Tuhan 
ramuyun.” 
4Intor ra hino, onsoi akau maton 
ra Tuhan. Io ohondo' ra batu anaa 
ra kaayahan, batu tinapiran nu ulun 
kaando' tool ra pamahuangan nilo, io 
yak batu hino pinili" nu Ala am oloho 
kapio. 5Akau ohondo' ra batu-batu 
aayah. Intor ra hino onsoi akau 
apahusu' ra inan mi ra pamamaal ra 
Pahun nu Tuhan pasaukon nu Ro nu 
Ala. Intor ra hino akau asauk ra 
imam-imam ra tayar nu Ala am 
anaak rio ra taak maya' ra pamahua- 
ngan tinaakan nu Ro nu Ala am am- 
paat ra kasiha' nu Ala mimpuun 
ri Yasus Karistus. 6Nga siino 
nasuratan ra Kitap mindahu, 
“Au namili' ra batu oloho, 
am raino au namului rio 
ra Yarusalim sumauk 
ra batu aulu’, 
am aun ulun nangintopot rio 
hino ikaa angkaus huang.” 
7Batu hino oloho bonsoi ra tayar mi 
ulun mintopot. To yak tayar nu ulun 
ikaa mintopot, 
“Batu tinapiran 
nu ulun amamaal 
sinumauk ra batu aulu' kapio 
intor ra batu bokon no.” 
8Am siino po nasuratan ra Kitap, 
“Hino nga batu kasasaruon nu 
ulun, 


ni 1:22 ra aingkoos huang: Luang nu buku nakalair, ra huang abubuh. 

batu kararampalon nu ulun. 
Ilo akasaru nga ikaa hua ilo a- 
ngintopot ra rahu nu Ala. 
Baal hino nopongo nilondon 
nu Ala ra tayar nilo.” 
9To yak akau hitu io hino bansa' 
pinili', imam-imam nu Ala, Raja' 
hino, bansa' angkaraya' ra tayar nu 
Ala yak, ulun pihangon nu Ala. Ala 
nahipah ramuyun manding intor za 
bayah nakasala' muoi ra bayah 
maya' ra kasihaan no. lo hino ohon- 
do' ra manding intor ra intok olon- 
dom am munsop ra intok awantang 
bonsoi hino. Am io namili' ramuyun 
aparayol ambala' ra aho intor ra baa- 
baal kalalaban inuma' no. 
10Ra pahulu li akau sala' ka 

bansa" lilian nu Ala, io yak raino akau 
bansa' lilian nu Ala. Ra pahulu li 
akau ikaa akakaulih ra asi' nu Ala. Io 
yak raino akau nopongo nakaalap ra 
asi" no. 


Amba-amba nu Ata. 


IH Au akitaak ramuyun, u pahaka- 
pahaka' ku nga akau ohondo' ra ulun 
anambului' karuo kono am naka- 
layau ra tana' hitu! Ikaa akau maya' 
ra kasihaan-kasihaan nu inan mi, nga 
kawi" nu kasihaan hiano tumabuh ra 
bayah mi. I2Onsoi kinabaalo' nu 
bayah mi ra lolot nu ulun ikaa angin- 
topot ra Tuhan kaando' sala". Hili 
paat nilo apasala' ramuyun ohondo' 
ra ulun alaat, ikaa mulalas ilo a- 
ngangku inuma' mi onsoi yak. Suku' 
ilo auma' angansu-ngansuk ra Ala ra 
paat nu Orou Sukuan no. 

13Nga akau inintopot ra Tuhan, 
onsoi akau maya' am rumaliwi' ra 
rahu am susub nu ulun amihang 
ramuyun Pun puin 10 hino Kaisar nu 
Ruum, amimihang labing aulu' hino, 
14am poyo ra tayar nu ulun amihang 
ra saumi daira sabiton ra gabunor 
sususubon nu Raja' ra amaratu' ra 

ukum ra ulun alaat am angansuk ra 
ulun anguma' ra kaansayan. ISNga 
Ala asiha' ramuyun anguma' ra onsoi 
yak hili ulun sasambungon ikaa min- 
dahu apasala' ramuyunra rahu kaan- 
do" balos. 16Onsoi bayah mi kono 
ulun nalabus intor ra sala', io yak 
ikaa akau ampahuang ra akau nopo- 
ngo nalabus intor ra ukum am angu- 
ma' po ra sala' ikaa apandayan nu 
ulun bokon. Io yak onsoi bayah mi 
humondo' ra amba nu Ala. 17Onsoi 
akau rumaliwi' huang ra kawi' nu 
ulun, masi' ra rangan mi angintopot, 
angansuk ra Ala, rumaliwi' huang ra 
Kaisar nu Ruum. 


Ia' inintup ri Yasus mangun ra 
paniluan. 


18Ulun nasauk ra amba ra sangu- 
lun tuan, onso1 akau maya' ra huang 
rumaliwi' ra panusuban nu tuan 
muyun am kapio-pio rumaliwi' 
huang am maya' ra panusuban no. 
Onsoi ra paat nilo onsoi huang am 
atataak ramuyun, am ra paat nilo 
alaat huang am ambuuk ramuyun. 
19 Ala anaak ra barakat ramuyun nu 
kono akau tumaan ra aila' ra 
kulalaaton nu ulun bokon, io yak ikaa 
nanguma' ra sala' nga akapandai hua 
akau ra kasiha' nu Ala. 20Nga aun ki' 
honsoi no akau tumaan ra paat mi 
aukuman nga intor hua ra sala' mu? 
lo yak kono akau anguma' ra 
katapatan am tumaan yak ra paat nu 
aukuman, ra baal hino nga Ala anaak 
ra barakat ramuyun. 2IIntor ra baal 
hino nga Ala nahipah ramuyun nga 
i Karistus pahulu naila' ra tayar mi, 
intor ra hino io anaak ramuyun ra 
saumi paniluan, hili akau maya' ra 
kinaayaho' no. 22I Karistus ikaa na- 
nguma' ra sala'. Kaando' kasangulun 
po nakaringoh ra io ambuak. 23Paat 
no undaaton io ikaa amalos ahun- 
daat. Am paat no sindualin, io ikaa 





2:9 Nah. 19:5-6, Yas. 43:20,21, Laup. 4:20, 7:6, 14:2, Tit. 2:14, Yas. 9:2 2:10 Hos. 2:23 2:22 

ahawah amalos. Io lumansan yak ra 
Ala Amumutus Otopot hino, 24I Ka- 
ristus nopongo naila' balos nu sala- 
sala' taka ra paat no sinalip. Io 
nanguma' ra hino hili taka alabus 
intor ra kuasa' nu sala' am bayah 
taka maya' ra kasiha' nu Ala. Intor ra 
io naila' hino akau kaayahon. 25Ra 
pahulu li akau ohondo' ra rumba 
napalir, io yak raino akau inibit inuli' 
hili akau maya' ri Karistus io hino 
Ahahalung am Amiaha' ra bayah mi. 


Andu' ungkuyon am andu' 
ruandu' 


IKono po hino, kawi' mi akau 

ruandu', am onsoi akau maya' ra 
huang rumaliwi' ra tingkuangon nu 
andu' mi ungkuyon, kono siino sa- 
ngulun ra lolot nu ungkuyon mi ikaa 
mintopot ra rahu nu Ala, ilo mintopot 
rahili nga intor hua ra kaayahan mi 
onsol hino. Ikaa pono' akau mindahu 
sahuhumi, 2nga ilo akailong ra 
kinabaalo' nu kaayahan mi rumaliwi' 
am kaando' kalaatan. 3Ikaa akau 
apakasandong yak ra inan mi ra kula- 
kula' maan mi, io hino umang no ra 
kono akau opokoonsoi ra abuk mi am 
amakai ra sasawot oloho kono maas 
am poyo pakai oloho ra apakasan- 
dong yak ra inan mi no. #Topot natu, 
onsoi sandong mi hino intor ra huang 
mi io hino intor ra huang mi alami' 
am kaansayan nu huang, rumaliwi' 
hino nga sandong ampus-ampus. 
Hitu baal oloho laarang ra pamahua- 
ngan nu Ala. SHitu nga sandong 
inuma' nu ruandu-ruandu' mintopot 
am lumansan ra Ala ra pahulu li. Ilo 
rumaliwi' ra andu' nilo ungkuyon. 
6Kono po hino ri Sara. lo maya' yak 
ra panusuban ri Abaraham am io 
ahipah ri Abaraham ra “Tuan.” 
Akau nga raino anak ruandu' ri Sara, 
nu kono akau anguma' ra baa-baal 

onsoi, am ikaa alaa' ra aun-aun yak 
asauk ramuyun. 

7Am kono po hino akau, u ungku- 
yon akaandu', apandayan mi andu' 
mi rano alami' am ikaa okotoh. Onsoi 
akau rumaliwi' huang rilo, nga ilo 
hua am baya-baya' yak ramuyun, a- 
ngalap ra bayah tinaakan nu Ala no 
ramuyun. Onsoi akau anguma' ra 
kawi' nu hitu hili kaando' angulam- 
pong ra sambayang mi. 


Aila' nga anguma' ra katapatan 


8Pamumpungan natu 10 hino onsoi 
kawi' nu pahaka' ohohondo' huang 
ra aun ayamon mi am aun pinowoon 
mi. Masi' ka ra ranga-rangan mi 
ohondo' ra akau sangaka' yak. Am a- 
nguma' yak ra onsoi am rumaliwi' 
huang ra sangulun am sangulun. 
91kaa akau amalos ra kalaatan am 
kalaatan, karuo kono awah am awah. 
Topot natu onsoi akau sumambayang 
akitaak ra Tuhan anaak ra barakat ra 
ulun asisingon ramuyun, nga randi' 
nu Ala io anaak ra barakat ra paat mi 
mintopot rio. l0Ohondo' ra 
nasuratan ra Kitap, 
“Aun ulun asiha' ra 
bayah asanang 
am asiha' ra bayah no 
akaliman ra orou-orou 
onsoi no, 
onsoi io tumaan ikaa ahayam 
ra kula-kula’ baal alaat 
am mulou ambubuak. 
11Onsoi yak ulun hino ikaa 
anguma' ra kalaatan, 
am hili anguma' yak 
ra aun onsoi. 
Am onsoi io lumikot kapio-pio 
anguma' ra pahansayan. 
12Nga Tuhan yak ahalung 
ra ulun maya' 
ra panusuban no, 
am angkiningoh ra 
sambayang nilo 


2:24 Yas. 53:6 3:1 Ip. 5:22, Kol. 3:18 3:3 ITim. 2:9 3:6 Kas. 18:12 3:7 Ip. 5:25, Kol. 3:19 


3:10-12 Nan. 34:12-16 

io yak Tuhan tumabuh ra ulun 
anguma' ra kalaatan.” 

13Aun ki' ulun anguma' ra alaat 
ramuyun ra kono akau anguma' yak 
ra kaansayan? 14Hama' no pono' 
akau aila' nga akau anguma' ra baa- 
baal onsoi, akau asatu'. Ikaa yak 
akau alaa' ra ulun angila-ngila' 
ramuyun am ikaa angkaamo. 1510 yak 
ra luang nu huang mi, onsoi akau 
rumaliwi' huang ri Karistus am 
apasauk rio ra Tuhan mi. Onsoi akau 
amalai-lair ra pamalimbang mi ra 
ulun angkimuot ramuyun intor ra 
baal nu kalansanan notohom muyun. 
1610 yak onsoi akau anguma' ra hino 
ra huang abubuh am rumaliwi'. 
Onsoi huang mi akapandai ra akau a- 
nginsuat ra Ala hili kono akau uyayon 
nga onso1 hua kinaayaho' mi ra 
inaya' ri Karistus hili ulun-ulun 
apakalaat ra kinabaalo' mi angkau- 
yu' nga nirahu nilo hino rahili anduli' 
apakauyu' rilo. 17Nga kono maya' ra 
kasiha' nu Ala, labing honsoi no kono 
akau alla' haling ra inuma' mi onsoi 
hino, intor ra akau aila' ra paat mi a- 
nguma' ra kalaatan, 18Nga i Karistus 
inatoi ra tayar mi. Io inatoi ihondo' 
yak nga balos nu sala'. Io sangulun 
kaando' sala' inatoi” ra tayar nu ulun 
nakasala'. I Karistus nanguma' ra 
baal hino hili io apanduli' omohonsoi 
ramuyun ra Ala. Io pinatoi ra 
kinabaalo' nu inan io yak io pinan- 
duli' kaayaho' ra kinabaalo' nu Ro. 
19Ra kinabaalo' nu ro hino, io muoi 
pambala' ra aho intor ra Ala ra tayar 
nu ro nu ulun niriil 20io hino ro nu 
ulun-ulun ikaa minsuhut ra rahu nu 
Ala ra paat nu Ala angkinaan rilo ra 
huang alanggoi ra paat ri Nuh amaal 
ra paraau maayo. Balu' ngaulun yak 
suno ra luang nu paraau maayo hino. 
Ala apakaayah rilo lumangus ra 
losob li. 


“ 3:18 inatoi: Luang nu buku nakalair, inila” 

21Hitu nga pinangumang ra rorob 
anilu ra aun koson nu Ala apakaayah 
ramuyun. Rorob hitu sala' ka amahu' 
ra birut nu inan, io yak randi' ra Ala 
intor ra baal nu anginsuat ra Ala. Am 
rorob hitu poyo apakaayah ramuyun 
mimpuun ra Tuhan Yasus Karistus 
nanduli' naayah intor ra patayan. 
22Am 10 sinumimpor ra Surga', am 
raino io siino ra intok akakuasa' niru- 
mangan ra Ala, amihang ra kawi' nu 
malaikat am kawi' nu amimihang am 
kawi' nu akakuasa' ra Surga'. 


Kaayahan Bakuon 


INga i Karistus naila' ra inan no 

tohom, kami po hino apaingkotoh 
ra huang mi ra baal kono hino. Nga 
aun po aila' ra inan ikaa noyo angu- 
ma' ra sala'. ?Hino puun no, intor 
raino, buoi mi aayah ra tana' hitu, 
onsoi yak kaayahan mi maya' ra 
kasiha' nu Ala, sala' ka maya' ra 
kasiha' nu ulun. 

3Ra pahulu li, nabuoi akau bonsoi 
nanguma' ra kula-kula' baal alaat 
ohondo' ra inuma' nu ulun-ulun ikaa 
angintopot ra Ala. Akau maya' ra 
kasiha' nu huang mi alaat am 
ahahauk. Am akau ahihirau 
ahihinum am anguma' ra baa-baal 
apakauyu'. Am akau anguma' ra baal 
akutur bonsoi, io hino sumamba ra 
ala-ala binabaal. 4Am raino ulun ikaa 
angintopot ra Tuhan asumpo ahilong 
ramuyun ra akau ikaa maya' ra 
kinabaalo' nu bayah nilo alaat. Hino 
nga puun nilo angulalaat ramuyun. 
So yak rahili ikaa mulalas ilo lumim- 
bang ra Ala nopongo nilair ra 
amisara' ra tayar nu ulun aayah am 
ulun inatoi. 6FHino puun no Aho 
Onsoi hitu nopongo binalaan ra ulun- 
ulun inatoi. Ilo ukumin ra kinabaalo' 
nu inan ohondo' ra kawi' nu ulun 
ukumin. Io yak Aho Onsoi binalaan 


3:14 Mat. 5:10 3:14-15 Yas. 8:12-13 3:20 Kas. 6:1-7:24 

nilo hili kaayahan nu ro nilo maya' ra 
kasiha' nu Ala. 


Ulun Maya' ra taak nu Ala 


7Kaawian nu tana' amaar noyo. 
Intor ra hino onsol akau tumaan 
huang am sumiho hili akau akaalap 
sambayang. 8Am aulu' ra kawi' nu 
atu-atu io hino. Onso1 akau masi' 
kapio-pio ra sangulun am Sangulun, 
nga intor ra ahahasi' hino akau 
auma' ahahampun ra sangulun am 
sangulun. ?Onsoi akau apaunsop ra 
ranga-rangan mi ra pahun mi ra 
huang ikaa bungo-bungot. 

10Tuki-tukir mi nopongo nakaalap 
ra taak nansisinutan intor ra Ala. 
Intor ra hino ulun nopongo nakaalap 
ra taak onsoi intor ra Ala onsoi akau 
amakai ra taak hino ra apaingkotoh 
ra ulun bokon. NAun ulun apandai 
ambala', onsoi io ambala' ra rahu nu 
Ala. Ulun angkaraya' ra tayar nu 
ulun rangan no, onsol io angkaraya' 
maya' ra kakatahan intor ra Ala. Hili 
kawi' nu atu-atu Ala ansukonintor ra 
kawi' nu inuma' mi ra inggalan 
ri Yasus Karistus. Yasus nga 
akakuasa' am maan ansuko' suku' ra 
buo-buoi no. Amin. 


Ulun nangintopot aila' nga 
inggalan ri Yasus Karistus 


12 pahaka-pahaka' asian ku, 
raino akau aila' bonsoi nga maan 
kinami'. Io yak ikaa akau ololob ra 
baal hino am ikaa akapamahuang ra 
baal hitu ikaa auma' asauk ramuyun. 
13Topot no, onsoi yak akau asanang 
huang ra paat mi aila' ohondo' 
ri Karistus nopongo naila'. Hili akau 
anginsuat ra paat ri Karistus am 
kuasa' no asundu hino paintalangon. 
14Asatu' akau ra kono ulun ahuyal 
ramuyun nga akau hua ulun maya' ra 
pangubasan ri Karistus. Atungon no 
Ro asundu', io hino Ro nu Ala siino 
ramuyun. 15Pai' sangulun ra lolot mi 


4:8 Bab. 10:12 4:18 Bab. 11:31 5:2 Yah. 21:15-17 


4771 


aila' nga io nampatoi karuo kono am 
antakou, am sangulun alaat, am 
karuo kono io muoi anguliansou ra 
maan nu ulun bokon. 1610 yak kono 
akau aila' nga akau sangulun angin- 
topot ri Karistus, ikaa akau auyu' ra 
hino. Onsoi yak akau mindahu 
tarima' kasi' ra Ala, nga akau nopo- 
ngo nasauk ra ulun inintopot ri Karis- 
tus. 
17Am raino Ala amutus ra baal nu 
ulun nu tana'. Puu-puun io amisara' 
ra ulun nangintopot rio. Am kono 
ahalingon no ritaka, ikaa mulalas 
abing po susa' nu ulun ikaa mintopot 
ra Aho Onsoi intor ra Ala? 18Qhon- 
do' ra nasuratan ra Kitap, 
“Kono asusa" bonsoi ra 
tayar nu ulun maya' ra 
panusuban nu Ala 
auma' kaayahon nu Ala, 
kaa mulalas labing po susa' 
nu ulun nakasala' am ikaa 
angintopot ra Tuhan.” 
19Intor ra hino, kono siino ulun aila' 
ra kono Ala asiha' ra baal hino, 
onsoi ulun hiano ikaa mulou angu- 
ma' ra baal otopot am angintopot 
bonsoi ra Ala napasauk rilo no nga 
Ala anuhut yak ra randi' no. 


Ahalung ra Rumba nu Ala 


5 lAu akitaak ra ulun nasauk ra 
mamaayo ra lolot mi. Nga au 
pono" hua sabiton ra mamaayo. Au 
nopongo nakakito ra i Karistus naila', 
am akaaya' ansukon ra paat ri Karis- 
tus am kuasa' no asundu hino painta- 
langon ra ulun rahili. Au akitaak 
bonso1 ramuyun, 2am amiaha' ra 
ulun nangintopot tinaakan nu Ala 
ohondo' ra ulun ahahalung ra rumba. 
Piahain mi ilo maya' ra kalangkaan 
nu huang ampaat ra kasiha' nu Ala 
sala' ka aahat huang. Ikaa anguma' 
ra karaya' mi ra apakasatu' yak ra 
inan mi tohom io yak nga akau hua 
kapio-pio asiha' angkaraya'. 3Ikaa 

akau anusub ra ulun piahain mi 
maya' ra kasiha' nu huang mi, io yak 
onso1 akau sumauk ra paniluan ra 
tayar nilo. 4Nga paat ri Karistus, 
Ahahalung anguasa' ra kawi” nu 
hambala' hino matong rahili, akau 
auma' akaalap ra talampos bonsoi 
ikaa ahungga' hino. 

SKono po hino akau, ulun am- 
bulok, onsoi akau rumaliwi' ra huang 
ra ulun ungkuyon matuo. Onsoi kawi' 
nu pahaka' rumaliwi' huang am 
ahihinsuup angkaraya' ra huang 
rumaliwi'. Nga siino hua nasuratan 
ra Kitap, kono hitu rahu no, 

“Ala tumabuh ra 
ulun kumakaulu'", 
io yak io masi' ra ulun 
rumaliwi' ra huang.” 
#Intor ra hino, onsoi akau rumaliwi' 
ra Ala akakuasa' hino. Hili io 
apakaulu' ramuyun ra paat no 
amili'. 7Taakin mi kawi' nu kaamo 
mi ra Ala, nga io hua hai-hait 
amahuang ramuyun. 

8Onso1 akau sumiho am amalai- 
lair nga Ibilis io hino pantabuh mi. Io 
ohondo' ra singa' asangit lako-lakou 
ahuyum ra ulun aalap no amatoi. 
9Onsoi yak intopot mi atahoh am ikaa 
maya' ra kasiha' nu Ibilis nga akau 
pono' akapandai ra kawi' nu pahaka' 
angintopot ri Karistus ra luput nu 
tana' hitu aila' yak kono akau. 1010 


1 PITRUS 5 


yak pongo nu ila' ikaa kula' abuoi 
hino Ala auma' opokotopot ra- 
muyun. Io auma' apatahoh am apa- 
ingkotoh am opolondon ramuyun. 
Nga io, io hino Ala akaasi' bonsoi am 
io nopongo nahipah ramuyun ra 
akaaya' akaliman ra kuasa' no asun- 
du am ampus-ampus mimpuun ra 
aun maan ri Karistus. Ala yak 
akakuasa' suku' ra buo-buoi no. 
Amin. 


Tabi' am rahu pamaparan 


12Rahu ku ra surat hitu ikaa kula' 
asuang pinasuratan ku ri Silas. lo nga 
sangulun pahaka' olondon ra intopot 
ri Karistus ra pamahuangan ku. Au 
asiha' apaingkotoh ramuyun am am- 
bala' ramuyun ra aun sinuratan ku 
hitu, io hino aho otopot intor ra baal 
nu asi' nu Ala. Onsol akau tumahoh 
ra asi" hino. 

13Ulun nangintopot rangan mi 
siino ra Babil” pinili' nu Ala, nam- 
bilin ramuyun, am kono po hino nu 
anak ku i Markus. 

14Antatabi' ka ra sangulun am sa- 
ngulun ra huang masi'. Au sam- 
bayang hili Ala anaak ra kaansayan 
ra kawi' nu pahaka' nasauk ra tohom 
ri Karistus. 

Intor rakon, 
Piturus 


“ 5:13 Babil: Ohondo? ra siino ra Buku Rahu Pinaintalang, andai nahi Babil hitu panabitan 


poyo ra Ruum. 


5:5 Bab. 3:34 5:6 Mat. 23:12, Luk. 14:11, 18:14 5:12 Inu. 15:22,40 5:13 Inu. 12:12,25, 13:13, 


15:37-39, Kol. 4:10, Phm. 24 


Surat ri 


PITURUS KAINDUO 


Rahu Papaintalangan 


Kainduo ri Pitrus nanurat io napasuku' ra kawi' nu ulun nangintopot lai- 
lair. Langus ra surat no hitu io omopol ra pangubasan nu huru-huru' am- 
bubuak, am bayah alaat nga balos nu pangubasan nilo. Ulun nangintopot 
onsoi yak manggoi am tumahoh ra aun napandayan nilo otopot ra baal nu Ala 
am Tuhan Yasus Kristus, io hino napandayan nilo ra aun binalaan nu ulun 
kapio-pio nakakito am nakaringoh ra pangubasan ri Yasus. 

I Pitrus asusa' huang nga siino ulun angubas ra Tuhan Yasus ikaa anduli' 
ra tana' tu. I Pirtus ambala' i Karistus abuoi anduli' io hino “Nga Ala ikaa 
asiha" ra sangulun pono' aukuman. Io asiha' ra kawi' nu ulun mimpoi am 
mulou ra kawi' nu sala' am kalaatan niio.” 


Suot nu surat hits: 


Pangimuunan 1:1-2 


Ipah ra tayar nu ulun angintopot 1:3-21 


Guru-Guru' ahirumangku 2:1-22 
Sukuan ri Karistus kainduo 3:1-18. 


1 ISumuku' ra pahaka-pahaka' 
mintopot ohondo' ramon, nga 
katapatan ri Yasus Karistus io hino 
Ala Raja' Kaayahan taka hino. 

Surat hitu intor ri Simun Piturus, 
sangulun-amba am sususubon ri 
Yasus Karistus. 

2Au sambayang ra Ala anaak ra 
barakat am kaansayan asuan 
ramuyun, nga akau hua nakakauli 
rio am Yasus Tuhan taka hino. 


Ipah am pamilian nu Ala 


3Intor ra kuasa' nu Ala, io anaak 
ritaka ra atu-atu hili itaka auma' 
aayah apainsuat ra huang no. Io na- 
nguma' ra hitu mimpuun ra aun 
napandayan taka intor ra baal 
ri Yasus Karistus nga io nahipah 
ritaka onohom ra kuasa'” asundu am 


kinabaalo' no otopot. #4Hino nga 
ralan nu Ala anaak ritaka ra kula- 
kula' taak maayo am oloho nirandi' 
no hino, nga intor ra taak-taak hino 
akau akaalap apaintawoi ra inan mi 
intor ra kula-kula' kalaayan apa- 
kalaat siino ra tana' hitu, am akaalap 
ra kinabaalo' nu Ala. 

SHaling ra hino, onsoi akau 
lumikot kapio-pio, hili intopot mi 
hino, ruangin mi ra bayah onsoi. Am 
ra luang nu bayah onsoi hino, onsoi 
akau asauk ra ulun siino kapandayan 
ra baal nu Ala. 6Am ra jaane nu 
bayah mi siino kapandayan nu Ala 
onsoi akau asauk ra olondon huang. 
Am ra luang nu bayah mi olondon 
huang onso1 akau asauk ra ulun 
tumaan huang ra kula-kula' ila', am 
ra luang nu bayah tumaan huang hino 


a 1:3 onohom ra kuasa’: Luang nu buku nakalair, lumangus ra kuasa’ 

onsoi akau maya' ra kasiha' nu Ala ra 
luang nu bayah mi, 7am ra luang nu 
bayah maya' ra kasiha' nu Ala onsoi 
akau po masi' ra pahaka-pahaka' ra 
ulun mintopot am poyo onsoi asi' mi 
ra pahaka-pahaka' mi ulun mintopot 
ruangin ra asi' ra tayar nu kawi' nu 
ulun. 

8Hitu nga kinabaalo-kinabaalo' 
oloho tohomon mi. Kono akau noko- 
tohom ra kinabaalo' hitu am rua- 
ruang ramuyun, kawi' nu hino 
anguma' ramuyun apinso' am 
akabalos hili akau indu-indul aka- 
pandai intor ra baalri Yasus Karis- 
tus Tuhan taka. “Io yak ulun ikaa 
okotohom ra kinabaalo-kinabaalo' 
hitu, pamahuangan no apisok nga io 
hua nobolou. Io akaliro ra sala' no ra 
pahulu li nopongo inampunan. 

10U pahaka-pahaka' ku, intor ra 
hino onsoi akau lumikot bonso-bon- 
soi hili ipah nu Ala am pili' no 
ramuyun hino indu-indul atahoh. 
Kono akau apguma' ra hino akau 
ikaa lumuhut. 1Intor ra hino akau 
auma' taakin ra kuasa' ra munsop ra 
Pihangan ampus-ampus nu Tuhan 
am Raja' Kaayahan taka Yasus 
Karistus. 

12Hino puun no, au hai-hait apa- 
mahuang ramuyun ra kawi' nu baal 
hitu, hama' no pono' akau napandai 
am angintopot bonsoi ra pangubasan 
intor ra Ala ra nopongo inubas 
ramuyun. 13Ra paat ku po aayah tu 
au ampahuang labing nahi honsoi no 
ra au auma' apamahuang ramuyun 
ra baa-baal hino. 14Nga au kapandai 
ikaa no kula' buoi ku amahun ra 
tana' hitu, nga Tuhan taka Yasus 
Karistus nopongo nambala' rakon. 
1SIntor ra hino au lumikot anguma' ra 
ralan bokon apamahuang ramuyun 
hili matoi au pono' akau hai-hait 
akahuang ra baa-baal hitu. 


2 PITRUS 1,2 


Ahihiulit ra kasunduan nu 
kuasa' ri Karistus 


16Paat mai ambala' ramuyun ra 
kuasa' nu sukuan nu Tuhan Yasus 
Karistus, akai ikaa sumuhut ra uliton 
binabaas nu ulun nu tana'. Akai no- 
pongo nakakito ra sundu' nu kuasa' 
ri Karistus. 17Paat nu Ama' Ala hino 
angansuk am anginsuat rio akai siino 
ra paat nu hino, Am paat hino akai 
nakaringoh ra rahuintor ra Ala asun- 
du akakuasa' hino, rahu kono, “Hitu 
nga Anak kaluluman am io apainsuat 
rakon!” 

18Akai no nga nakaringoh ra rahu 
nu Ala intor ra Surga' ra paat mai 
slino ra tampak nu ruau nabahuan 
hino baya-baya' ri Yasus. 

19Haling ra hino, labing po tahoh 
nu intopot mai ra binalaan nu ulun a- 
ngindul ra rahu nu Ala ra pahuli li. 
Akau pono' am onsoi ampahuang ra 
binalaan hino, nga io anabinuntul ra 
intok olondom ohondo' ra lampung, 
suku' ra i Karistus anduli' am io 
topo-topot apakaulih ramuyun ra 
Ala. Io hino ohondo' ra mato nu orou 
sumarat, am binuntul nu butitin intor 
ra saraton anabinuntul ra huang mi. 
#10 yak, kawi' nu binalaan hitu, 
onso1 huangon mi. Rahu nu Ala 
nasuratan ra Kitap ikaa aalap apain- 
talang atungon no nu kono maya' ra 
kapandayan nu ulun nu tana' tu. 
2I1Nga kawi' nu binalaan nu ulun a- 
ngindul ra rahu nu Ala sala' ka intor 
ra kasiha' nu ulun. Io yak ulun angin- 
dul ra rahu intor ra Ala kinuasa' nu 
Ro nu Ala. 


Guru-guru' ahirumangku 


IRa pahulu li siino kula-kula' ulun 
2 rumangku angindul ra rahu nu 
Ala ra lolot nu ulun nangintopot io 
yak ilo ambubuak. Kono po hino nu 





È 1:10 lumuhut: Karuo kono am; andul? anguma’ ra sala’ 


1:17-18 Mat. 17:1-5, Mrk. 9:2-7, Luk. 9:28-35 

aka aa ahirumangku siino ra 
olot mi. Ilo angubas ra pangubasan- 
angubasan ikaa otopot apakalaat ra 
1ntopot nu ulun. Ilo auma' ahalim ra 
nanguasa' ra nopongo namalabus rilo 
no intor ra patayan. Intor ra baal hino 
ilo apakapasi' ra patayan mintup rilo. 
2Hama' no pono' kono hino, am 
asuang po ulun maya' ra kinabaalo' 
nu kaayahan nu guru-guru' ahiru- 
mangku hiano kinuasa' nu kasiha' nu 
huang nilo apakauyu' hino. Am intor 
ra inuma' nu guru-guru' ahirumang- 
ku hiano asuang ulun ahuyai ra 
Ralan Katapatan lumangus ra Ala. 
3Nga ilo ikaa apandai akaandas hili 
guru-guru' ahirumangku ra ulitonin- 
ubas nilo ra pangambian nilo yak ra 
angalap ra usin mi. lo yak pamutusan 
amaratu' ra ukum ra tayar nilo no po- 
ngo nalair am patayan nopongo 
tinantu' ra tayar nilo angkuliman rilo. 
4Ala pono' amaratu' ra ukum ra 
malaikat-malaikat nakasala'. Ala 
apasubo' rilo ra naraka, ra intok 
olondom hino ilo tinangkong,” angku- 
liman ra Orou Pamumutusan. 

SRa pahulu li Ala pono' amaratu' 
ra ukum ra tana' tu. lo napaatong ra 
losob ra tana' hitu ra tayar nu ulun 
nanguma' ra kalaatan ra paat nu hili. 
I Nuh yak am tulu' ngaulun bokon ra- 
ngan no naayah nga i Nuh yak hua 
nambala' ra aho intor ra baal nu 
kaayahan ampaat ra kasiha' nu Ala. 

6Baal hino ohondo' poyo ra ban- 
dar Sodom am Gomora. Ala nonolob 
ra bandar hiano ra apui, hili asauk ra 
paniluanintor ra baal ra aun asauk ra 
ulun anguma' ra alaat. 7Ala 
napakaayah ri Luut, nga io sangulun 
sumuhut ra kasiha' nu Ala. Io aila' 
huang bonsoi nga intor ra inuma' nu 
ulun alaat hiano. 8I Luut sangulun 
sumuhut ra kasiha' nu Ala nakasaang 

ra ulun hiano, am tuki-tukir nu orou, 
io akakito am akaringoh ra kula-kula' 
baal asauk suku' huang no aila' ra 
inuma' am karaya' nu ulun alaat 
hiano. 

91ntor ra hino Tuhan akapandai ra 
aun koson no apakaayah ra ulun 
maya' ra kasiha' no ra paat nilo ain- 
tupan ra kula-kula' panginaman. Am 
poyo Tuhan akapandai po ra aun 
koson no amaratu' ra ukum ra ulun 
alaat ra maan ukumi' ra paat nu 
Orou Pamumutusan, Tayar nu 
ulun-ulun maya' ra kasiha' nu inan 
nilo apakauyu' am ahuyai ra kuasa' 
nu Ala. Guru-guru' ahirumangku 
hiatu aatas am kumakaulu' suku' ilo 
ahuyai ra huang ikaa anunuloon ra 
maayah asundu hio' ra Surga'. NLai' 
halan malaikat-malaikat hiano 
labing okotoh am akakuasa' intor ra 
guru-guru' ahirumangku hiano ikaa 
aatas apasala' ra maayah asundu 
siino ra Surga' ra rahu ahuyai ra ting- 
kuangon nu Tuhan. 

1210 yak guru-guru' hiatu anguma' 
maya' ra kasiha' nu inan nilo, 
kinabaalo' nilo ohondo' ra kium asa- 
ngit tuu-tuu' ingkiumon am potoyo'. 
Ilo ahuyai ra baa-baal ikaa apan- 
dayan nilo ilo auma' potoyon ohon- 
do' ra kium asangit. 13T]lo taakin ra 
ila' nga ilo pahulu nangila-ila' ra 
ulun bokon. Tayar nu guru-guru' ahi- 
rumangku hiano, baa-baal apainsuat 
ra huang io hino yak maan nilo ra 
paa nu atawang apakaandas ra 

asiha' nu huang nilo. Paat nilo anga- 
kan rumangan ramuyun ra paat mi a- 
ngakan ra akan nu irau kinabaalo' 
nilo kauyuan mi ahilong. Am ilo 
asanang huang amparuung ramuyun. 
141lo ikaa kaandas anguma' ra sala'. 
Am kasiha' nilo io hino ahilong yak 
ra ruandu' asundal. Ilo angibi-ngibit 


“ 2:4 apasubo” rilo ra naraka ra intok olondom hino ilo tinangkong: Luang nu buku nakalair, 


tinangkong ra rantai ra intok olondon 


2:5 Kas. 6:1-7:24 2:6 Kas. 19:24 2:7 Kas. 19:1-6 

ra ulun alami' ra intopot anguma' ra 
sala'. Ilo pinihang nu kasiha' 
apakaandas ra huang nilo. Ulun 
hiano nawahan nu Ala. 15Nga ilo aa- 
ngas maya' ra ralan otopot intor ra 
hino ilo apalir. Ilo inaya' ra baal 
kaayahan ri Biliam anak ri Bosor ra 
pahulu li. I Biliam hitu asiha' bonsoi 
angalap ra usin asuang intor ra 
inuma' no alaat. 16I Biliam pinopol 
am pinasala' nga kawi' nu sala' no. 
Sanginan kaladai inindahu ohondo' 
ra rahu nu ulun am nomopol kapio- 
pio ra ulun angindul ra rahu nu Ala 
ino mulou anguma' ra inuma' no 
bubuyunon hino. 
17Guru-guru' ahirumangku kaan- 
do' tool hiano ohondo' ra siang 
napua', am karuo kono ohondo' ra 
haun nasairan nu amumput. Ala no- 
pongo namalair ra tayar nilo ra in- 
tokon olondom bonsoi no. 18Ilo 
ambala' ra kula-kula' baal maya' ra 
kasawatan nu huang nilo sasambu- 
ngon hino, am ilo po ambala' maya' 
ra kasihaan nu inan nilo apakauyu' 
am amaratu' ra intopot nu ulun bahu 
yak inulou intor ra bayah nu ulun 
nakasala'. 
19Guru-guru' ahirumangku hiano 
amarandi' ra ralan kalabusan, lai' 
halan inan nilo tohom ilo amba nu 
kaubasan-kaubasan apakalaat ra 
ulun. Nga ulun apayau ra atu-atu 
kabaal, ulun hino asauk ra amba nu 
amayau rio no. 20Ulun-ulun naka- 
kaulih ra Tuhan am Raja' Kaayahan 
taka io hino Yasus Karistus, nopongo 
nalabus intor ra kuasa-kuasa' nu 
tana' apakalaat ra bayah nu ulun, am 
hili ilo po nanduli' ra kalaatan- 
kalaatan hiano, kinabaalo' nu ulun 
hiano popor no labing alaat intor ra 
puu-puun nali. 2!Labing honsoi no 
kono ilo ikaa akakaulih sahuhumi ra 
ralan katapatan intor ra Ala, intor ra 
ilo akakaulih am bi tumalikur ra 


2 PITRUS 2, 3 


panusuban-panusuban tinaakan nu 
Ala ra tayar nilo. 22Aun nasauk ra 
ulun angkinongoh hiano anatandu' ra 
sindir hitu otopot, “Uku' amaruli' a- 
ngakan ra lua' no,” am “Biah niriyu' 
anduli' ampaluai.” 


Randi' ra sukuan nu Tuhan 
kainduo 


1U pahaka-pahaka' asian ku! Hitu 
3 raino kainduo ku anurat ramuyun. 
Ra luang nu karuo-ruo surat ku hitu 
au lumikot apamahuang ramuyun ra 
baal hitu hili pamahuangan mi 
abubuh. 2Kasihaan ku ramuyun ikaa 
akau amaliro ra aun binalaan nu ulun 
angindul ra rahu nu Ala ra pahulu li, 
am pambalaan intor ra Tuhan am 
Raja' Kaayahan inindulan nu ulun 
sususubon. 3Puu-puun, onsoi akau 
akapandai nga paat nu Orou 
Kaawian no, siino kula-kula' ulun 
kaayahan nilo no maya' ra kasihaan- 
kasihaan nu inan nilo tohom. Ilo a- 
ngukunu' ramuyun. 4Rahu kanilo, 
“Kaa ki" siino randi' nu Tuhan ra io 
matong? Aun intok no raino? Ama- 
ama' taka rali nopongo inatoi, io yak 
kawi' no ikaa nahungga' ohondo' ra 
puu-puun nu tana' tu nasauk!” 

SIlo sumingon ahalim nga intor ra 
rahu nu Ala, hili limbowon am tana' 
tu nasauk. Tana' hitu binaal intor ra 
siang, am lane po napasauk. SAm 
intor ra siang hino poyo, kawi' nu 
aayah ra tana' hitu ra bahu li naluus 
nu losob. 7Io yak limbowon am tana' 
raino tu, am piniaha' yak poyo ra 
rahu nu Ala, hili solobon nu apui ra 
orou naaling. Tana' am limbowon 
hitu raino piniaha' suku' ra orou ra 
paat nu ulun-ulun alaat ukuman am 
aila’. 

8Io yak pain mi lirai' saumi rahu 
hitu, u pahaka-pahaka' asian ku! Ra 
pamahuangan nu Tuhan, kaando' 
ungga' nora songorou ohondo' yak ra 


2:15-16 Tob. 22:4-35 2:22 Bab. 26:11 3:3 Yud. 18 3:5 Kas. 1:6-9 3:6 Kas. 7:11 3:8 Nan. 90:4 


2 PITRUS 3 


saribu ngaupok. Karuo-ruo no hino 
ohondo' yak 9Tuhan ikaa aamot a- 
nguma' ra aun nopongo nirandi' no, 
hama' pono' siino ulun anantam ra 
kono hino. Topot natu io alanggoi 
huang ra tayar mi, nga io aangas ra 
sangulun pono' aukuman. Io asiha' 
ra kawi' nu ulun mimpoi intor ra sala- 
sala" no. 

10]o yak Orou Sukuan nu Tuhan 
matong ra paat ikaa apandayan mi, 
Paat nu orou hino, limbowon alawo? 
ra rahu aingor ohondo' ra holon nu a- 
ngin okotoh am kawi' nu siino ra lim- 
bowon osolob am omomol, tana' tu 
pono' am kawi' nu suot no alawo yak. 
Hitu nga ralan amatoi ra kawi' nu 
atu-atu, aun koson nu bayah mi? 
Onsoi bayah mi kaando' sala' am 
taakan mi ra tayar nu Ala, 12ra paat 
mi angkinaan ra Orou Sukuan 
ri Karistus nopongo nilondon nu Ala 
am onsol akau lumikot kumapapasi' 
ra Orou Sukuan no hino, paat nu lim- 
bowon osolob am omomol, am kawi' 
nu siino ra limbowon ohohos nga 
laarang hua runsul nano. 13Tayar 
taka, itaka angkuliman ra aun nopo- 
ngo nirandi' nu Ala, io hino lim- 
bowon bahuon am tana' bahuon, nga 
intok hino intok yak nu ulun sumuhut 
ra kasihaan nu Ala. 

14Intor ra hino, u pahaka-pahaka' 
asian ku, paat mi angkinaan ra Orou 
hino, ra luang nu bayah mi onsoi akau 

lumikot ra bayah otopot am kaando' 
sala-sala' ra tingkuangon nu Ala. 
Onsoi akau ohonsoi rio. 15Tuhan 
hino alanggoi huang, huangon mi nga 
hino ra saumi paat tinaakan no 
ramuyun hili akau auma' kaayahon. 
To hino ohondo' ra pahaka' asian 
taka i Paulus nopongo nanurat 
ramuyun, maya' ra kapandayan 
tinaakan nu Ala rio. 16Kawi' nu surat 
ri Paulus io nanurat po ra baal hitu. 
Siino po kula-kula' apakot apan- 
dayan ra surat hino, Pangubasan hino 
pinatui nu ulun-ulun ikaa akapandai 
am ulun-ulun ikaa atahoh ra intopot. 
Baal hino ikaa kalalaban, nga 
bahian-bahian bokon ra Kitap hitu 
kono yak hino pakuan nilo. Aun 
inuma' nilo no angibit yak ra patayan 
ra inan nilo tohom. 

Io yak tayar mi, u pahaka- 
pahaka' ku, akau nopongo nakapan- 
dai ra baal hitu. Intor ra hino, onsoi 
akau sumiho hili akau ikaa aibit-ibit 
nu sala-sala' nu ulun alaat suku' akau 
aratu' intor ra intopot mi atahoh. 
180nsoi akau indu-indul akaliman ra 
asi' ri Yasus Karistus Tuhan am 
Raja' Kaayahan taka. Am onsoi akau 
po indu-indul akakaulih rio. Io yak 
ansukon raino suku' ra buo-buoi no! 
Amin. 

Intor rakon, 
Piturus 


d 3.10 alawo: Karuo kono am; osolob: Karuo kono am; matoi 
3:10 Mat. 24:43, Luk. 12:39, ITas. 5:2, Pin. 16:15 3:13 Yas. 65:17, 66:22, Pin.21:1 


Surat ri 


YAHAYA KASAA' 


Rahu papaintalangan 


Surat ri Yahaya kasaa', siino ruo langus no aulu' bonsoi. Puu-puun io hino 
apaingkotoh ra huang nu ulun ra surat no hili ilo aayah sumilulum ra Ala am 
Anak no 1 Yasus Karistus. 

Karuo io hino apasiho rilo hili ikaa maya' ra pangubasan-pangubasan 
asala' angulalaat ra pansiluluman nilo ra Ala am i Yasus Karistus. Pa- 
ngubasan-pangubasan asala' mimpuun ra pangintapatan ra atu siino ra tana". 
Kawi' nu hino apaatong ra kalaatan, intor ra hino i Yasus Anak nu Ala ikaa 
nahi auma' sumauk ra ulun , nga ulun ra tana' hitu pinihang nu sala". 

Rahu nu guru-guru angubas ra pangubasan asala'. Kaayahan atungon no 
alabus intor ra baal-baal nu kaayahan ra tana' hitu. Ilo angubas kaayahan 
ikaa mintuu' ra arat karuo kono am asi' ra rangan-rangan. 

Intor ra mansang ra pangubasan-pangubasan hino, ulun nanulis ra surat 
hitu nambala' bonso-bonsoi ra i Yasus Karistus topo-topot sinumauk ra ulun 
nabahuan ra kaayahan. Io anusub po ra kawi' nu ulun angintopot ri Yasus 
am masi' ra Ala, onsoi masi' ra sangulun am sangulun. 


Suot nu surat hitu 


Pangimuunan 1:1-4 

Awantang am olondom 1:5-2:29 

Anak-anak nu Ala am anak-anak nu Ibilis 3:1-24 
Katapatan am kasalaan 4:1-6 

Kauluan ra masi' 4:7-21 

Intopot angibit ra amanang 5:1-21 


nakakito rio. Am raino akai amala' 
ramuyun ra baal nu kaayahan o0topot 
am ampus-ampus hitu sinumimpung 
ra Ama', am pinaintalang no ramon. 


Rahu Apakaayah 


jk anulis ra surat hitu 
ramuyun ra baal ri Yasus Karistus 


Rahu Apakaayah hino. Rahu hitu 
lair noyo intor ra puu-puun nili, am 
rahu no nopongo naringoh mai am 
inan no nakito mai. Kapio akai 
nakakito rio am longo-longon mai no 
nangangkam rio. #Paat nu 
Apakaayah hino pinaintalang akai 


41:4 taka: Luang nu buku nakalair, akau 
1:1 Yah. 1:1 1:2 Yah. 1:14 


3Aun nakito am naringoh mai hino po 
indulan mai ramuyun, hili akau 
auma' akaaya' ramon sumilulum ra 
Ama' taka ilo ra Anak no 1 Yasus 
Karistus. #Kawi' nu hitu suratan mai 
ramuyun hili binsuat taka” topo- 
topot. 

1 YAHAYA 1,2 


Ala hino awantang 


SHitu nga rahu naringoh mai intor 
ri Yasus Anak nu Ala indulan mai 
ramuyun. Rahu no, Ala hino awan- 
tang, am kaando' sahuhumi olondom 
rio. 

6Kono itaka mindahu ra itaka 
sumilulum ra Ala, am lai' halan 
bayah taka stino poyo ra olondom, 
am intor ra hino itaka ambubuak 
onsoi ra rahu taka karuo kono am atu 
maan taka. 7Io yak kono bayah taka 
siino ra awantang ohondo' kono Ala 
siino ra awantang, hili itaka akapan- 
sisilulum ra rangan taka, am lumba 
ri Yasus Anak nu Ala auma' amahu' 
ritaka intor ra kawi' nu sala' taka. 

8Kono itaka mindahu, ra itaka 
kaando' sala', itaka amparuung yak 
ra inan tohom. Am intor ra hino Ala 
ikaa lumondon ra huang taka. lo yak 
kono itaka angangku ra sala-sala' 
taka ra Ala io sumuhut ra randi' no 
am anguma' ra aun otopot. lo auma' 
angampun ra sala-sala' taka am 
amahu' ritaka intor ra kawi' nu 
inuma' taka nasala'. 101o yak kono 
itaka mindahu ra itaka kaando' sala' 
pamahuangan taka Ala hino am- 
bubuak. Am itaka ikaa amului ra 
rahu nu Ala ra huang taka. 


Karistus minsuup ritaka 


2 1U anak-anak ku! Au nanulis ra 
surat ku am napasuku' ramuyun 
hili akau ikaa anguma' ra sala'. lo 
yak kono siino ra lolot mi nanguma' 
ra sala' itaka raino nokotohom ra Sa- 
ngulun opokotopot ritaka, io hino 
i Yasus Karistus. lo auma' sam- 
DAYANÉ akitaak ra Ala Ama' ra tayar 
taka. 2Mimpuun ri Yasus Karistus 
Ala nangampun ra sala-sala' taka. 
Am sala' ka sala' taka tu yak inam- 


b1:7 lumbak: Apaintalang ra pinatayan ri Yasus 


C2-10 ulun bokon: Karuo kono am; jo 
2:7 Yah. 13:34 

punan, io yak sala' poyo nu kawi' nu 
ulun. 

3Kono itaka lumondon ra 
panusuban nu Ala, hili itaka topo- 
topot ikaa mulalas akakaulih rio. 
4Kono ulun mindahu, “Au apandai ra 
Ala,” am ikaa io minsuhut ra 
panusuban nu Ala, ulun kono hino 
ambuak, am kaando' katapatan ra 
huang no. SIo yak ulun olondon 
maya' ra panusuban nu Ala, ulun 
hino topo-topot masi' ra Ala. Hino 
nga tatandu' no ra itaka aayah 
sumilulum ra Ala 6io hino aun min- 
dahu ra io aayah sumilulum ra Ala, 
ikaa muialas bayah nano ohondo' yak 
ra bayah ri Karistus. 


Panusuban bahuon 


TU pahaka-pahaka' asian ku, 
panusuban poyo nu surat ku hitu 
kaka a am sala' ka panusuban 
nakabahu. Panusuban poyo yak 
nakalair li nopongo napandayan taka 
intor ra puu-puun nali. Panusuban 
poyo nakalair hitu, io hino aho nari- 
ngoh taka li. #Hama' no pono' kono 
hino, panusuban nu surat ku hitu 
ramuyun auma' huangon taka ra pa- 
nusuban nakabahu. Am panusuban 
hitu narandan ra io panusuban 
otopot, nga pinaintalang hua ra 
bayah ri Karistus, am paintalangon 
raino ra bayah taka poyo. Nga olon- 
dom hino mamaar alawo am awan- 
tang otopot hino indu-indul 
apakawantang. 

9 Aun mindahu ra io siino ra awan- 
tang io yak asisingon ra pahaka' no, 
ulun hiano siino po io ra olondom 
suku' raino. 190Ulun masi' ra pahaka' 
no io aayah ra luang nu awantang hili 
luang nu bayah no hino kaando' ka 
saumi po baal angibi-ngibit ra ulun 
bokon? anguma' ra sala'. lilo yak 

bokon” anguma' ra sala'. Io yak 
ulun asisingon ra pahaka' no io aayah 
ra luang nu olondom. Io makou ra 
luang nu olondom, am io ikaa 
akapandai ra aun languson no, nga 
olondom hino nonompon ra mato no 
suku' ra io ikaa akakito. 

12Y anak-anak ku, au anurat 
ramuyun nga sala-sala' mi nopongo 
inampunan mimpuun ra atu inuma' 
ri Karistus. BU ulun mamatuo, au 
anurat ramuyun nga akau naubas rio, 
am io pono' siino noyo lai-lair intor 
ra puun no. U ambulok am ralaa, au 
anurat ramuyun nga akau namayau 
ri Ibilis. 

14Y anak-anak ku, au anurat 
ramuyun nga akau naubas ra Ama'. 
U ulun mamatuo, au anurat ramuyun 
nga akau naubas rio, am io pono' 
siino noyo lai-lair intor ra puu-puun 
nali. U ambulok am ralaa, au anurat 
ramuyun, nga akau atahoh am rahu 
nu Ala murong ra huang mi, am akau 
namayau ra Ibilis. 

ISIkaa akau apakaulu' ra kalaayan 
nu ulun nu tana' tu, karuo kono am 
aun yak siino ra tana' hitu ikaa 
kasihaan nu Ala. Kono akau 
apakaulu' ra tana' hitu am ikaa no 
itaka masi' ra Ala Ama'. 16Kawi' nu 
siino ra tana" hitu, io hino kalaayan 
nu huang, am kalaayan nu mato, am 
kasawatan nu huang. Kawi' nu hino 
sala' ka intor ri Ama', io yak intor ra 
kasihaan nu ulun ra tana' hitu. 
17T ana' am kawi' nu kalaayan nu 
ulun siino ra tana' hitu auma' alawo, 
io yak ulun sumuhut ra kasiha' nu 
Ala io auma' aayah suku' ra buo- 
buoi no. 


Pantabuh ri Karistus 


18U anak-anak ku, pangawian ra 
paa hitu amaar noyo. Itaka nopongo 
inalaan ra Pantabuh ri Karistus 
sumuku' rahili. Raino asuang no pan- 
tabuh ri Karistus nopongo nakito, 
hino puun no itaka akapandai ra pa- 


1 YAHAYA 2 


ngawian ra paat hitu amaar noyo. 
19VUlun tumabuh ri Karistus io hino 
ulun nopongo sinumuai ritaka nga 
topot no ilo sala' ka tuu-tuu' rangan 
taka. Kono ilo tuu-tuu' rangan taka 
ikaa mulalas ilo rumangan ritaka. Io 
yak natalang noyo hua ra sangulun 
pono' ra lolot nilo sala' rangan taka, 
nga ilo nopongo sinumuai ritaka. 

20] Karistus nanaak ra Ro nu Ala 
ritaka hino puun no kawi' mi 
nakapandai ra pangubasan otopot. 
21Au anurat ramuyun sala' ka intor ra 
akau ikaa akapandai ra pangubasan 
otopot. Io yak labing intor ra hino 
anurat po au ramuyun nga kawi' mi 
nopongo nakapandai ra pangubasan 
otopot hino, am akau pono' am 
nakapandai ra pangubasan otopot 
hino kaando' buak. 

22Aun ki" abubuak hino? Io hino 
ulun mindahu ra i Yasus hino sala' 
Raja' Kaayahan nirandi' nu Ala. 
Ulun hino nga Pantabuh ri Karistus 
nga io hua ikaa angangku ra Ala 
Ama' am poyo Anak Ala. 23Ulun 
ikaa angangku ra Anak, atungon no 
ikaa po io angangku ra Ama' hino. 
Am ulun angangku ra Anak atungon 
no 10 angangku po ra Ama' hino. 

24Hino puun no polondonon mi 
nga kawi' nu rahu naringoh mili intor 
ra puu-puun nora huang muno. Kono 
akau opolondon ra huang mino ra 
aun naringoh mi intor ra puun nali, 
hili akau olondon sumilulum ra Ala 
Ama' am Anak hino. 25Am hino nga 
nirandi' ri Karistus ritaka, io hino 
bayah otopot am ampus-ampus. 

26Au anurat ra surat hitu ramuyun 
apaintalang ra baal nu ulun am- 
Pan ramuyun. 2710 yak intor ra 

aal mi tohom, i Karistus nopongo 
nanaak ra Ro no ramuyun. Am buoi 
nu Ro no lumondon ramuyun, ikaa 
pakuan nu ulun bokon angubas 
ramuyun. Nga Ro no hino angubas 
ramuyun ra kawi' nu atu-atu. Am pa- 
ngubasan nano otopot, sala' ka buak. 
Intor ra hino onsoi akau lumondon ra 


1 YAHAYA 2, 3 


paman nu Ro hino, am onsoi 
ayah mi olondon sumilulum 
ri Karistus. 

28U anak-anak ku, raino au min- 
dahu ramuyun, lumondon ka yak 
sumilulum ri Karistus, hili paat no 
paintalangon rahili akau aatas am 
ikaa auyu' ra tingkuangon no ra paat 
nu Orou Sukuan no. 2 Akau nopongo 
nakapandai ra bayah ri Karistus 
maya" ra kasihaan nu Ala. Intor ra 
hino labing honsoi no ra akau 
akapandai ra bayah nu ulun maya' ra 
kasihaan nu Ala io hino sabiton ra 
anak nu Ala. 


Anak-anak nu Ala 


3 1Huangon taka asi' nu Ala Ama' 
maayo bonsoi ritaka. Intor ra asi' 
no maayo hino itaka auma' sabiton ra 
anak-anak nu Ala, nga kapio hua 
itaka hitu anak nu Ala. Hino puun nu 
ulun nu tana' ikaa mintopot hiano 
ikaa apandai ritaka, nga ulun hiano 
ikaa akapandai ra Ala. 

2U pahaka-pahaka' asian ku! 
Itaka raino io hino anak-anak nu Ala 
io yak baal taka rahili ikaa poyo 
natalang bonsoi. lo yak napandayan 
taka noyo ra paat ri Karistus matong 
itaka rahili ohondo' ra kinabaalo' no 
nga itaka akakito topo-topot ra 
kinabaalo' no. 

3Kawi' nu ulun siino kalansanan 
ri Karistus amiaha' ra bayah no hili 
topo-topot kaando' sala' ohondo' 
ri Karistus kaando' sala'. 4Kawi' nu 
ulun anguma' ra sala' ilo ikaa 
sumuhut ra rahu nu Ala nga sala' i0 
hino ikaa minsuhut ra rahu nu Ala. 

SAkau kapandai ri Karistus hin 
sinumuku' inuoi namalabus ritaka 
intor ra kawi' nu sala' nga i Karistus 
kaando' sala' sahuhumi. (Hino puun 
no tuki-tukir nu ulun aayah 


d3:5 ritaka: Luang nubuku nakalair, ulun 

sumilulum ri Karistus mulou angu- 
ma' ra sala'. Aun ikaa mulou angu- 
ma' ra sala' io kaapo nakapandai 
ri Karistus, karuo kono am kaapo 
nakakaulih rio. 

TU anak-anak ku, ikaa akau 
apahusu' kasangulun po auma' 
amalir ra intopot mi. Ulun anguma' 
ra kasiha' nu Ala io nga anak nu Ala 
ohondo' ri Karistus io hino Anak nu 
Ala, 8Aun ulun ikaa mimpoi ra sala', 
ulun hino pihangon ri Ibilis, nga 
Ibilis nakasala' intor ra puun no. 
Hino nga puun no Anak nu Ala 
pinaintalang, hili amunsah amalim- 
bou ra karaya' ri Ibilis. 

9Ulun nopongo nasauk ra anak nu 
Ala ikaa parayu-rayus anguma' ra 
sala' nga kinabaalo' nu Ala siino ra 
ulun hino. Puun hua ra Ala hino 
Ama' no, intor ra hino io ikaa aka- 
alap parayu-rayus anguma' ra sala". 


Masi' ra sangulun am sangulun 


10Anak-anak nu Ala ikaa ohondo' 
ra anak-anak nu Ibilis. Aun ulun ikaa 
anguma' ra kasiha' nu Ala, karuo 
kono am ikaa masi' ra pahaka' no 
ulun hino sala' anak nu Ala. 1Aho 
hitu nopongo binalaan ramuyun intor 
ra puu-puun nali. Onsoi taka masi' ra 
sangulun am sangulun. 12Ikaa 
humondo' taka ri Kain, nasauk ra 
anak nu Ibilis am namatoi ra ali' no 
tohom. Aun ki' puun no i Kain 
namatoi ra ali' no? Nga baal inuma' 
nano nasala', io yak baal inuma' nu 
ali' nano otopot. 

13Hino puun no pahaka-pahaka' 
ku, kono ulun nu tana' tu asisingon 
ritaka, pai' taka asumpo ra hino. 
i4Itaka apandai ra itaka hitu nopongo 
inanding intor ra patayan am raino 
itaka kinaayah. Apandayan taka hitu 
nga itaka akaasi' ra pahaka-pahaka' 


.3:1 Yah. 1:12 3:5 Yah. 1:29 3:11 Yah. 13:34 3:12 Kas. 4:8 3:14 Yah. 5:24 

taka. Aun ikaa akaasi', ulun hino 
siino poyo ra pihangan nu patayan. 

ISAun asisingon ra pahaka' no 
kono yak io nampatoi. Itaka apandai 
ra ulun ampapatol ikaa io onohom ra 
bayah otopot am ampus-ampus. 
16] Karistus nopongo nanaak ra 
bayah no ritaka, io nga ralan taka 
nakapandai ra aun koson baal masi' 
ra ulun rangan taka. Intor ra hino, 
itaka pono' am onsol anaak ra bayah 
taka ra tayar nu pahaka-pahaka' 
taka! 

17Kono sangulun ikaa atatangan ra 
atu-atu akakito ra pahaka' no atata- 
ngan kaando' ra atu-atu io yak aangas 
10 anulung ra pahaka' no hino, aun 
koson nu ulun hino auma' mindahu 
ra io masi' ra Ala? 18U anak-anak ku! 
Pai' kabang taka yak mindahu ra 
masi' karuo kono am apandai yak 
mindahu ra masi'. Onsoi taka masi' 
ra asi" nu huang otopot. Inuma' taka 
hino anatandu' ra itaka topo-topot 
masi'. 


Kaatasan ra tingkuangon nu Ala 


19]ntor ra baal hino nga itaka 
akapandai ra itaka sabiton ra anak- 
anak nu Ala otopot. Am hili huang 
taka olondon ra tingkuangon nu Ala. 
201taka akapandai nga huang taka 
auma' apasala' ritaka, Ala labing 
akapandai intor ra atu apandayan nu 
huang taka am 10 akapandai ra kawi' 
nu atu-atu. 21Kono hino po pahaka- 
pahaka' inasian ku, kono alimanan 
nu huang taka ikaa apasala' ritaka 
hili itaka aatas ra tingkuangon nu 
Ala. 221taka akaundut intor rio ra aun 
kitaakon taka, nga itaka hua olondon 
ra panusuban no am sumuhut ra aun 
panginsuatan no. 

23Hitu nga panusuban nu Ala 
ritaka, io hino mintopot ra Anak noi 
Yasus Karistus, am akaasi' ra ulun 
rangan taka kono nanusuban ri 
Karistus ritaka. 24Aun olondon ra 


3:23 Yah. 13:34, 15:12,17 


1 YAHAYA 3, 4 


panusuban nu Ala, bayah nu ulun 
hino sumilulum ra Ala, am bayah nu 
Ala sumilulum rio. Hitu nga lakou 
taka akapandai ra bayah nu Ala 
sumilulum ritaka, apandayan taka 
intor ra Ro tinaakan nu Ala ritaka. 


Ro otopot am ro ambubuak 


IU pahaka-pahaka' intok ku 

masi', pain taka intopoto' tukir nu 
ulun angangku ra siino Ro nu-Ala. lo 
yak randanon pahulu ilo kaa kapio 
ki" ro siino rilo no intor ra Ala karuo 
kono am ro bokon. Nga asuang hua 
ulun angindul ambubuak siino ra 
luput ra tana' hitu. 2Ulun angangku 
ra 1 Yasus inatong ra tana' sinumauk 
ra ulun, ulun hino nokotohom ra Ro 
intor ra Ala. Hino nga ralan taka 
akapandai ra Ro intor ra Ala karuo 
kono am ro bokon. 3lo yak ulun ikaa 
angangku ra baal hitu intor ra baal 
ri Yasus, io ikaa nokotohom ra Ro nu 
Ala. Ulun hino nokotohom ra ro intor 
ra Pantabuh ri Karistus, am pahaka' 
nopongo nakaringoh ra Pantabuh 
ri Karistus hino auma' matong. Am 
raino io Siino ra tana' hitu. 

4U anak-anak ku, itaka hitu tohom 
nu Ala, am namayau ra ulun angindul 
ambubuak hiano, nga Ro nu Ala siino 
ritaka tu akasail kuasa' no intor ra 
kuasa' ri Ibilis namihang ra huang nu 
ulun ikaa angintopot ra Tuhan. SUlun 
angindul ambubuak hiano ambala' 
intor ra baa-baal nu tana' hitu, am 
ulun ikaa angintopot ra Tuhan am 
angkinongoh ra pambalaan nilo, nga 
ilo hua maya. ra kaansayan nu tana' 
hitu. 610 yak itaka poyo tohom nu Ala 
hitu, am aun ulun napandail intor ra 
baal nu Ala ulun hino angkinongoh ra 
pambalaan taka. Aun sala' tohom nu 
Ala ilo ikaa asiha' angkinongoh ra 
pambalaan taka. Hino nga ralan no 
itaka auma' akakaulih ra Ro otopot 
am Ro abubuak hiano. 


1 YAHAYA 4, 5 


Ala hino masi" 


TU pahaka-pahaka' asian ku! 
Onsoi taka masi' ra sangulun am sa- 
ngulun, nga asi' hino intor ra Ala. 

lun masi' ra ulun bokon io hino 
anak nu Ala am io akakaulih ra Ala. 
8Ulun ikaa masi' ra ulun bokon, io 
ikaa akakaulih ra Ala, nga Ala io 
hino asi'. Ala napaintalang ra asi' no 
ritaka mimpuun ra io nanusub ra 
Anak no saumira tana' hitu, hili itaka 
okotohom ra bayah mimpuun ra 
Anak hino. 10Hitu nga baal nu asi' no, 
sala' ka itaka nakaasi' ra Ala, io yak 
Ala nakaasi' ritaka hili io nanusub ra 
Anak no hino asauk ra ralan pangam- 
punan ra kawi' nu sala' taka. 

1U pahaka-pahaka' inasian ku, 
kono hino nga asi' nu Ala ritaka, am 
itaka pono' onsoi po masi' ra sangu- 
lun am bokon po. 12Kaando' kasa- 
ngulun po nakakito ra Ala io yak 
kono itaka ahahasi' ra sangulun am 
sangulun, Ala sumilulum ritaka am 
asi' no hino indu-indul otopot ra 
bayah taka. 

13Hitu nga puun no itaka akapan- 
dai ra itaka aayah sumilulum ra Ala 
am Ala sumilulum ritaka, nga 10 
nanaak ritaka ra Ro no. 14Akai nopo- 
ngo nakakito ra Anak nu Ala, am 
raino akai ambala' ra io sinusub nu 
Ala Ama' ra sumauk ra Raja' 
Kaayahan ra tana' hitu. 15Aun ulun 
angangku ra i Yasus hino Anak nu 
Ala, am Ala sumilulum ra ulun hino, 
am io pono' aayah sumilulum ra Ala. 
16]taka nopongo nakapandai am a- 
ngintopot ra Ala masi' ritaka. 

Ala hino masi', Ulun pinihang nu 
asi' ra luang nu bayah no, ulun hino 
sumilulum ra Ala, am Ala sumilulum 
rio. 17Asi' hino kotopoton ra luang nu 
bayah taka, hili itaka siino kaatasan 
ra paat nu Orou Pamumutusan. Itaka 
siino kaatasan rahili nga bayah taka 
ra tana' hitu ohondo' ra bayah 


4:12 Yah. 1:18 5:3 Yah. 14:15 

ri Karistus. 18Ulun nokotohom ra asi' 
nu Ala, kaando' huang no angkalaa', 
nga asi' otopot hino amalawo ra 
kawi' nu balaa' siino ra huang. Intor 
ra hino napandayan taka noyo, ulun 
ikaa nokotohom ra asi' nu Ala otopot 
nu kono io angkalaa' ra paat nu Orou 
Pamumutusan. 

Itaka ahahasi' nga Ala hua 
nakaasi' ritaka pahulu. 20Kono ulun 
mindahu, “Au masi' ra Ala,” io yak io 
asisingon ra pahaka' no, am ulun 
hino ambuak. Nga ulun ikaa masi' ra 
pahaka' nakito no hino, am aulu' po 
10 ikaa masi' ra Ala ikaa nakito no 
hino. 21Hitu nga panusuban tinaakan 
ri Karistus ritaka, io hino ulun masi' 
ra Ala onsoi poyo masi' ra pahaka' 
no. 


Intopot akapayau ra kuasa' nu 
tana' 


5 1Ulun nangintopot ra i Yasus i0 
hino Raja" Kaayahan nirandi' nu 
Ala, ulun hino nga anak nu Ala. Ulun 
masi' ra sangulun ama', io pono' am 
masi' po ra anak nu ulun hino. ZIntor 
ra baal hino nga itaka apandai ra 
itaka masi' ra anak-anak nu Ala, nga 
itaka hua masi' ra Ala am olondon ra 
kawi' nu panusuban no. 3Nga masi' 
ra Ala atungon no lumondon ra kawi' 
nu panusuban nu Ala. Am 
panusuban no hino ikaa aahat in- 
suhuton taka, 4nga tuki-tukir nu anak 
nu Ala auma' akaalap amayau ra 
kuasa' nu tana'. Am itaka amayau ra 
kuasa' nu tana' hitu, intor ra intopot 
taka. S5Aun ki' akapayau ra kuasa' nu 
tana'? Ulun yak angintopot ra i 
Yasus io nga Anak nu Ala. 


Tatandu' intor ra baal ri Yasus 
Karistus 


6] Yasus Karistus sinumuku' ra 
tana' hitu, ra siang pomororob no am 
lumbak nu patayan no. Sala' io 
sinumuku' ra siang yak saumi, io yak 

siang am lumbak po. Am Ro nga nu 
Ala amala' ra katapatan hiano, nga 
Ro hino ikaa auma ambuak. 7Siino 
talu tatandu'”, io hino 8Ro nu Ala, 
siang am lumbak, pambalaan katalu- 
talu hiatu ohondo' yak. 9Itaka angin- 
topot ra tatandu' balain nu ulun, io 
yak tatandu' binalaan nu Ala labing 
aulu'. Hino nga tatandu' nopongo 
binalaan nu Ala intor ra baal nu 
Anak no. #Intor ra hino aun anginto- 
pot ra Anak nu Ala hino, ulun hino a- 
ngintopot ra rahu tatandu' intor ra 
Ala hino ra luang nu huang no. Io yak 
ulun ikaa angintopot ra Ala io am- 
pahuang ra Ala hino ambubuak, nga 
ikaa hua io angintopot ra aun 
binalaan nu Ala intor ra baal nu 
Anak no. 11Hitu nga binalaan no, Ala 
nanaak ritaka ra kaayahan otopot am 
ampus-ampus, am kaayahan hino 
pinasuku' ritaka pinaintuu' ra Anak 
no 12Ulun nokotohom ra Anak nu 
Ala, nokotohom ra bayah hino. Am 
ulun ikaa okotohom ra Anak hino 
ikaa okotohom ra bayah hino. 


Kaayahan bahuon 


13Au nanulis ra surat hitu ra kawi' 
mi angintopot ra Anak nu Ala hili 
akau akapandai ra akau nopongo 
nokotohom ra bayah otopot am 
ampus-ampus. 14Am itaka aatas tu- 
mingkuang ra Ala nga angintopot hua 
itaka ra io amalos ra sambayang taka 
nu kono itaka akitaak ra atu ampaat 
ra kasiha' no. ISNga napandayan taka 
noyo ra io angkinongoh ra kono itaka 
sambayang akitaak rio ra atu-atu, 


1 YAHAYA 5 


itaka pono' am akapandai ra io anaak 
ritaka ra atu kitaakon taka rio. 

16Kono akau akakito ra sangulun 
ulun nangintopot anguma' ra sala' 
ikaa angibit ra ulun hino alawaan ra 
bayah otopot am ampus-ampus, 
onsoi akau sambayang ra akitaak ra 
Ala, am Ala auma' anaak rio ra 
bayah. Hitu ampaat ra ulun nga sala' 
nilo ikaa angibit ra ilo alawaan ra 
bayah hino. Io yak siino sala' angibit 
ra ulun alawaan ra bayah hino, Intor 
ra baal hino ikaa anusub au ramuyun 
auma' sambayang akitaak ra Ala. 
17Kawi' nu maan asala' ikaa 
kasihaan nu Ala io hino sabiton ra 
sala', io yak siino po sala' angibit ra 
ulun alawaan ra bayah otopot am 
ampus-ampus. 

18Apandayan taka kawi' nu ulun 
pinasauk nu Ala ra anak-anak no 
ikaa ilo parayu-rayus ra sala', nga 
Anak nu Ala amiaha' rilo hili Ibilis 
ikaa akaalap anguma' rilo ra atu-atu. 

Itaka akapandai ra itaka tohom 
nu Ala hama' pono' nu luput nu tana 
hitu pinihang nu Alaat hino. 

20Napandayan taka Anak nu Ala 
sinumuku' am napakaulih ritaka hili 
itaka aubas ra Ala otopot hino. 
Kaayahan taka hitu sumilulum ra 
Ala otopot hino, am kaayahan taka 
hitu hua sumilulum ra Anak no 
i Yasus Karistus. Hitu nga Ala otopot 
am bayah otopot am ampus-ampus. 

21Y anak-anak ku, paintowoyon 
mi huang mi rano intor ra ala-ala 
binabaal. 

Intor rakon, 
Yahaya 


e5:7 siino talu tatandu': Luang nu buku nakalair, Tatandu-tatandu' siino ra Surga' io hino Ala 
Ama', rahu am Ro nu Ala, talu tatandu' hiano saumi yak. Tatandu-tatandu' ra tana' io hino 

Surat ri 


YAHAYA KAINDUO 


Rahu Papaintalangan 


Surat ri Yahaya kainduo hitu sinuratan nu sangulun “mamaayo nu ulun 
nangintopot” ra sangulun inan pinili' nu Ala am anak-anak no asian hino. 
Langus nu “Inan am anak-anak no” io hino sabiton ra ulun nangintopot. 

Ulun nanurat ra surat hitu akitaak ruo baal ra ulun amasa' ra surat hitu. 
Puu-puun, hili ilo masi' ra sangulun am sangulun. Karuo, hili ilo sumiho ra 
guru-guru' ahirumangku am kawi' nu pangubasan nilo. 


Suot nu surat hitu 


Pangimuunan 1-3 
Asi' hitu aulu' bonsoi 4-6 


Amahuang ra pangubasan asala' 7-11 


Rahu pamaparan 12-13 


ISumuku' riun, inah pinili' nu Ala, 
am tohom poyo nu anak-anak mu.” 

Surat hitu intor rakon, mamaayo 
nu ulun nangintopot, au kapio-pio 
masi' ramuyun. Sala' ka au yak, 10 
yak kawi' pono" nu ulun nangintopot 
ra Ala otopot hino, masi' yak poyo 
ramuyun. 2Nga Ala murong ra huang 
taka, am siino yak rumangan ritaka 
suku' ra buo-buoi no. 

3Au sambayang ra Ala Ama' am 
Yasus Karistus Anak nu Ama' hino 
anaak ra barakat, asi' am kaansayan 
ritaka. Au sambayang hili kawi' nu 
hino tohomon taka ra huang siino 
katapatan am huang masi'. 


Katapatan am asi' 


4Au anginsuat bonsoi ra paat ku 
nakapandai ra siino anak-anak mu 


inan, nga ilo maya' ra pangubasan nu 
Ala, ohondo' ra panusuban nu Ala 
ritaka. S5Haling ra hino inan, au 
akitaak kapio ritaka hili ahahasi' ra 
sangulun am sangulun. Binalaan ku 
hitu sala' ka panusuban bahuon. 
Panusuban hitu nopongo noyo 
binalaan ritaka haling ra puu-puun 
taka inintopot. 6Masi' atungon no 
aayah maya' ra panusuban-panu- 
suban nu Ala. Am panusuban nopo- 
ngo napandayan mi haling ra 
puu-puun nali io hino onsoi akau 
masi' ra sangulun am sangulun. 
7Asuang ulun amparuung inuoi ra 
luput nu tana' hitu. Ulun hiano io 
hino ulun ikaa angangku ra Yasus 
Karistus inatong ra tana' hitu 
sinumauk ra ulun. Ulun kono hino io 
nga ulun amparuung, am pantabuh 





al Inan... anak-anak mu: Andai nahi kuon natu io hino saumi sirong am ulun nu sirong hino 


(am poyo ra luang nu ayat 4 suku' ra ayat 5). 


5 Yah. 13:34, 15:12,17 


491 


492 


ri Karistus. 8Haling ra hino, onsoi 
akau sumiho pai' akau alawaan ra 
aun nopongo inuma' mai ra tayar 
mi.” Onsoi akau lumikot hili akau 
akaalap ra kawi' nu talampos mi 
haling ra Ala. 

Ulun ikaa olondon ra panguba- 
san ri Karistus, io yak lumisang 
haling ra aun inubas ri Karistus, ulun 
hino ikaa nokotohom ra Ala. Ulun 
olondon ra pangubasan ri Karistus, 
atungon no io pono' am nokotohom 
ra Ala Ama' am anak no. !0Haling ra 
hino, kono siino ulun matong am am- 
bala' ramuyun ra pangubasan ikaa 
inubas ri Karistus, pain mu paun- 
sopo" ulun hino ra pahun mu karuo 


2 YAHAYA 


kono am tumabi' rio. 11Nga ulun 
tumabi' ra ulun kono hino, io pono' 
am akaaya' ra ulun anguma' ra maan 
alaat. 


Rahu pamaparan 


12Asuang halan auma' balain ku 
riun, io yak aangas hua au anurat. 
Kalansanan ku hili au akaalap 
matong am ahayam yak ramuyun, hili 
huang taka kapio-pio anginsuat. 
13Anak-anak pono' nu pahaka' 
mu ruandu' pinili' nu Ala,” am 
apasuku' yak ra tabi' nilo riun inan. 
Intor rakon, 
Yahaya 





b8 inuma mai ra tayar mi: Karuo kono am, inuma' mi 
c13 Anak-anak...Ala: Andai nahi kuon natu io hino sirong intokon nu ulun nanulis. 


Surat ri 


YAHAYA KAINTALU 


Rahu Papalntalangan 


Surat ri Yahaya kaintalu hitu sinuratan nu sangulun “mamaayo nu ulun 
nangintopot” pinasuku' no ra sangulun amihang ra ulun nangintopot inin- 
ggalanan ri Gayus. Ulun nanurat ra surat hitu ak akak aS ri Gayus nga 


taak no ra ulun nangintopot bokon. Io po apama 


ungkuyon ininggalanan ri Diotripis. 


uang ri Gayus ra sangulun 


Suot nu kitap hitu 


Pangimuunan 1-4 

I Gayus inansuk-ansuk 5-8 
Diotripis pinasala' 9-10 
Dimitrius inansuk-ansuk 11-12 
Rahu Pamaparan 13-15 


ISumuku' ri Gayus pahaka' intok 
ku masi'! 

Au hitu, mamaayo nu ulun nangin- 
topot, au kapio-pio masi' riun. 

2Au nopongo nanambayang riun 
hili oko ikaa arualan, am okotoh yak 
hai-hait, ohondo' ra huang mu pono' 
am onsoi yak hai-hait. 

3Anginsuat au bonsoi ra paat nu 
kula-kula' pahaka' nangintopot 
bokon nakasuku' am nambala' rakon 
ra kalandanan nu intopot nu pahaka' 
ra Ala otopot hino, nga puun hua ra 
pahaka' hai-hait maya' ra panguba- 
san nu Ala. #Kaando' bokon akaalap 
apainsuat bonsoi rakon, haling ra au 
akaringoh ra anak-anak ku aayah 
maya' ra pangubasan nu Ala. 


I Gayus inansuk-ansuk 
sPahaka' ku! Pahaka' olondon 
kapio ra luang nu karaya', inuma' mu 


ra tayar nu ranga-rangan pohondo' 
mu ra intopoton. Kono po hino nu 


1 Inu. 19:29, Rm. 16:23, iKor. 1:14 


ulun nangintopot bokon ikaa 
akaulihan mu am talimoon mu yak. 
Ilo nopongo nahihiulit ra ulun na- 
ngintopot siino ra intok mai haling ra 
baal nu asi' mu. Tulungin mu ilo hili 
ilo akaalap mindul ra lakou nilo, am 
haling ra hino Ala anginsuat, 7nga 
luang nu lakou nilo ra angkaraya' ra 
tayar ri Karistus, kaando' taak apuon 
nilo haling ra ulun ikaa akakaulih ra 
Ala. 8Haling ra hino, itaka ulun na- 
ngintopot onsol anginsuup ra ranga- 
rangan taka ulun nangintopot kono 
hiano, hili taka akaaya' ra pinso' nilo 
aparayol ra pangubasan otopot 
haling ra Ala. 


Diotripis am Dimitrius 


9 Au nopongo nanurat ra surat, am 
rahu ku ikaa asuang ra surat hino, io 
yak Diotripis asiha' sumauk ra 
mamaayo nu ulun nangintopot, ikaa 
asiha' maya' ra rahu ku. 10Paat ku 
matong rahili, au ambala' ra kawi' nu 

atu-atu nopongo inuma' no, io hino 
baa-baal alaat am buak nirahu no 
haling ra baal mai! Io yak kawi' nu 
hiano ikaa asulob ra tayar no. Paat nu 
ranga-rangan taka ulun nangintopot 
bokon no inatong, io ikaa apaunsop 
rilo. Labing intor ra hino io omopol 
po ra ulun apaunsop ra pahaka' 
iano ra pahun nilo, am io anusub ra 
ulun hiano makou haling ra lolot nu 
ulun nangintopot! 
lUPahaka' asian ku, ikaa oko 
tumilu ra aun yak alaat. Onsoi oko 
tumilu yak ra aun onsoi. Ulun angu- 
ma" ra onsoi io hino pihangon nu Ala. 
Am ulun anguma' ra alaat ikaa po 
nakakaulih ra Ala. 
12Kawi' nu ulun angansu-ngansuk 
ri Dimitrius, Ala hino pono' am a- 


3 YAHAYA 


ngansu-ngansuk rio. Akai pono' am 
angansu-ngansuk po rio, am pahaka' 
akapandai ra aun po rahuon mai in- 
topoton yak. 


Tabi' am pamaparan 


13Asuang halan balain ku riun, io 
yak aangas hua au anurat. 14Kalan- 
sanan ku ikaa noyo kula' abuoi au 
auma' tumiwol riun, am itaka 
ahahayam atitingkuang. 
15Au alansan ra Tuhan anaak ra 
barakat ramuyun. Ranga-rangan mu 
siino ra intok ku hitu apasuku' ra 
tabi' nilo riun. Indulan mi tabi' ku 
hitu ra sangulun am sangulun ra 
kawi' nu ranga-rangan taka. 
Intor rakon, 
Yahaya 


Surat ri 


YUDAS 


Rahu Papaintalangan 


I Yudas nanurat apalair ra ulun nangintopot ra baal nu guru-guru 
ahirumangku, angangku ra ilo ulun nangintopot. Ra luang nu surat riwii' 
hitu, ohondo' ra 2 Piturus, ulun nanulis tu, anusub ra ulun-ulun ambasa' hili, 
“Parayu-rayus yak tumahoh ra intopot nopongo tinaakan nu Ala ra bansa' 
lilian no ihondo' yak suku' ra buo-buoi no.” 


Suot nu surat hitu 


Pangimuunan 1-2 


Kinabaalo', pangubasan am popor nu guru-guru' ahirumangku 3-16 


Babala' hili olondon ra intopot 17-23 


Sambayang angansu-ngansuk 24-25 


1Sumuku' ra pahaka-pahaka' ulun 
nopongo inipahan nu Ala sumauk ra 
ulun no, am inasian bonsoi nu Ala 
Ama' am poyo inalungan ri Yasus 
Karistus 

Intor rakon i Yudas amba ri Yasus 
Karistus am pahaka' ri Yakup. 

2Au sambayang ra Ala hili io 
anaak ra barakat, asi' am kaansayan 
asuang ramuyun. 


Guru-guru' ahirumangku 


3U pahaka-pahaka' asian ku! Au 
lumikot kapio ambala' ramuyun ra 
surat ku hitu intor ra baal nu ralan 
kaayahan intok taka mintopot tu 
raino. Io yak raino au asiha' ambala' 
ra pahaka' maya' ra surat ku hitu 
anusub ramuyun parayu-rayus yak 
ambala' am tumahoh ra intopot no- 
pongo tinaakan nu Ala ra ulun pinili' 


ingondo' yak suku' ra buo-buoi no. 
4Nga siino kula-kula' ulun ikaa a- 
ngintopot ra lolot taka ikaa apan- 
dayan taka. Ilo apasala' ra aho intor 
ra baal nu asi' nu Ala ritaka, nga ilo 
opokotopot ra kawi' nu inuma' nilo 
am aangas angintopot ri Yasus 
Karistus, Tuhan taka akakuasa' hino. 
Ila' am ukum mintup ra ulun hiano 
lair noyo binalaan am sinuratan ra 
Kitap. 

SHama' no pono' akau nakapan- 
dai ra baal hitu, au asiha' apama- 
huang ramuyun ra aun koson nu 
Tuhan” napakaayah ra bansa' Israil 
intor ra pihangan nu Masir, am popor 
no io namaratu' ra ukum suku' inatoi 
ra tayar nu ulun ikaa mintopot ra 
lolot nilo. 6Huangon mi nga 
malaikat-malaikat sumail ra kuasa' 
tinaakan rilo, am ilo nahiru" ra in- 
tokon nilo lali' li. Am malaikat- 


45 Tuhan: Ra luang nu buku nakalair, Yasus, rahu Yunani ohondo' ri Yosua. 
1 Mat. 13:55, Mrk. 6:3 5 Nah. 12:51, Tab. 14:29-30 

malaikat hiano tinangkong ra rantai 
ikaa aukat suku' ampus-ampus ra 
randalom nu tana' olondom. Ala 
namarill rilo ra hino suku' ra orou 
maayo hino ra paat nilo ukuman. 
7Huangon mi nga bandar Sodom am 
bandar Gomora am bandar-bandar 
siino ra libung no, nga kawi' nu 
amahun ra daira hino nanguma' ra 
aun inuma' nu malaikat-malaikat 
hiano, hili nanguma' ra baa-baal 
apakauyu' am inuma-inuma' alaat 
apakapalir. Hili kawi' nilo inukuman 
ra apui ampus-ampus hino asauk ra 
huhuangon nu kawi' nu ulun. 

8Kono po hino nu ulun siino ra 
lolot taka, ilo ahihiulit ra inupi nilo 
suku' ra anguma' ra baa-baal 
apakauyu'. Ilo aangas sumuhut ra 
babala' nu Ala am ahuyai ra kula- 
kula' maayah hio' ra Surga'. 9Mik- 
hail, io hino mamaayo nu malaikat, 
ikaa sahuhumi nanguma' ra baa-baal 
alaat kono hino. Luang nu pahansa- 
ngan no ra Ibilis, paat nilo nangkalit 
ra aun angalap ra bangkai ri Musa, 
Mikhail ikaa aatas nangawah ra Ibilis 
ra kula-kula' rahu angulalaat, io yak 
rahu no, “Au sambayang ra Tuhan 
hili io amaratu' ra ukum riun!” 

10o yak ulun-ulun hiano ahuyai ra 
kawi' nu atu-atu ikaa apandayan nilo. 
pandayan nilo amahuang ohondo' 
ra kapandayan nu kium asangit io 
hino maya' ra kasiha' nilo tohom. 
Am baal hino amatoi rilo. 11Asusa' 
bonsoi ulun hiano! Inuma' nilo alaat 
hino ohondo' ra inuma' ri Kain alaat 
hino. Nga intor ra pahuyuman ra 
usin, ilo nanaak ra bayah nilo ra sala' 
ohondo' ra sala' inuma' ri Biliam. Ilo 
tumabuh ohondo' ri Kora, am ilo 
auma' potoyon ohondo' ra pinatayan 
ri Kora. 12Kotongo' mi angakan ra 
akan nu Irau ilo ababaakan am 
kauyuan mi ahilong. Ilo ampahuang 
yakra inan nilo tohom. Ilo ohondo!' ra 


YUDAS 


laput asampui nu angin am ikaa a- 
nguluh, am ohondo' ra taun upalan, 
hama' pono' nu paat hino paat angi- 
nawa', ohondo' ra taun binubul am 
natuor. 13]lo ohondo' ra hinumbang 
nu luab maayo bonsoi. Kawi' nu 
inuma' nilo apakauyu' ohondo' ra 

aa' akutur. Ilo ohondo' ra butitin 
kaando:' intok lumondon. Ilo hino 
Ala nopongo namalair ra intok olon- 
dom laarang suku' ra ampus nu 
bayah nilo. 

14] Hinok, sua' ri Adam koonom, 
ra pahulu li io nambala' namalair ra 
kinabaalo' nu ulun-ulun hiano. Rahu 
no, “Ilai' nga! Tuhan matong am 
kula-kula' nga ribu malaikat no 
nabahuan. !5lo amutus, ra kawi' nu 
ulun, amaratu' ra ukum ra kawi' nu 
ulun akasala' maya' ra inuma' nilo 
alaat, am kawi' nu rahu nilo ahuyai ra 
Ala!” 

16Ulun hiano ahibubungot ra 
huang nilo rano am asiha' yak 
apasala' ra ulun bokon. Ilo maya' ra 
kasiha' nilo alaat. Ilo ahayam 
apakaulu' ra inan nilo tohom. Am ilo 
mindahu ra rahu akimaasi' hili ulun 
pLa anaak rilo ra aun kasihaan 
nilo. 


Huhuangon am Pambalaan 


1710 yak huhuangon mi, u pahaka- 
pahaka' ku aun binalaan nu ulun 
sususubon nu Tuhan taka Yasus 
Karistus. 18Rahu nu ulun sinusub 
hiano ramuyun, “Kono maar aawi' 
tana' tu, siino ulun matong ramuyun 
am ilo ahuyai am asiha' apakauyu' 
ramuyun, io hino ulun maya' ra 
kasiha' nilo alaat.” | 

19Ulun hiatu nga apansusuai ra 
ulun nangintopot, ulun hiatu 
pinihang nu kasiha' nilo tohom, nga 
ilo ikaa pinihang nu Ro nu Ala. 

4010 yak akau hitu, u pahaka- 
pahaka' ku, onsoi yak akau parayu- 





7 Kas. 19:1-24 9 Dan. 10:13, 21, 12:1, Pin. 12:7, Laup. 34:6, Sa. 3:2 11 Kas. 4:3-8, 
Tab. 22:1-35, 16:1-35 14 Kas. 5:18,21-24 18 2Ptr 3:3 

rayus tumahoh haling ra intopot mi 
ra pangubasan intor ra Ala. 21Sam- 
bayang intor ra kuasa' nu Ro nu Ala. 
Anguma' hai-hait ra baal onsoi ra 
luang nu bayah mi hili akau apandai 
ra Ala masi' ramuyun ra buoi mi ang- 
kinaan ra Tuhan taka Yasus Karistus 
anaak ramuyun ra bayah ampus- 
ampus intor ra asi' no. 

220Onsoi akau anulung ra ulun ruo- 
ruo ra huang hili ilo akapandai ra aun 
otopot. 23Nanaton mi ulun intor ra 
luang nu apui, hino nga ralan mi 
apakaayah rilo. Am masi' ka ra ulun 
bokon anguma' ra baal apakauyu' ra 
huang sumiho, hili akau ikaa akaaya- 
aya' ra aun maan nilo. 

Sambayang Panginsuatan 


MAla yak ansukon nga io hua 
amiaha' ramuyun hili akau ikaa a- 
nguma' ra sala' nga io hua akakuasa' 
angibit ramuyun ra tingkuangon no ra 
kuasa' no asundu' hino ra huang a- 
nginsuat am kaando' sala'. 25Ala yak 
saumi ansukon apakaayah ritaka 
mimpuun ri Yasus Karistus Tuhan 
taka. Io nga Ala asundu' ra kuasa' 
maayo ra kuasa' am io amihang am a- 
nguasa' ra kawi' nu atu-atu intor ra 

uu-puun nali, raino am suku' ra 
bao buoi no. Amin. 
Intor rakon, 
Yudas 


BAAL PINAINTALANG 


nu Ala ri Yahaya 


Rahu papaintalangan 


Baal pinaintalang nu Ala hitu ri Yahaya sinuratan ra paat nu ulun na- 
ngintopot inila-ila' nga intopot nilo ri Yasus Karistus asauk ra Tuhan nilo. 
Ulun nanurat ra baal hitu, langus no puu-puun io hino anaak ra kalansanan 
am apaingkotoh ra ulun anasi' ra surat hitu, am poyo anusub rilo hili lumon- 
don yak ra intopot nilo ra paat nilo aila'. 

Suot nu buku hitu siino sampiruo aulu' intor ra kula-kula' baal pinain- 
talang am pinakito binalaan lumangus ra rahu sinuratan ra kain am atungon 
nano apandayan nu ulun bokon. Puun nu pamahuangan binalaan ra buku 
hitu rinuruli' ra kula-kula' baal lumangus ra pinakito nansisinutan. Hama' 
pono' asuang ikaa ohondo' pamandingan ra puun nu rahu nu buku hitu, io 
yak puun nu pamahuangan suot nu buku hitu atalang, io hino lumangus ri 
Karistus, popor no Ala amayau ra ulun tumabuh rio, am ondo' po Ibilis. Kono 
"topo-topot namanang, Ala anaak ra Surga' am tana' bahuon asauk ra taak 
lalayau ra ulun olondon angintopot rio. 


Suot nu aho hitu 


Pangimuunan 1:1-8 

Pinakito puu-puun am surat tinaakan ra tulu' sirong 1:9-3:22 

Kitap rulunon am tulu' pinanatandu' 4:1-8:1 

Tulu' tarumpit 8:2-11:19 

Naha' am ruo ngainan kium 12:1-13:18 

Nansisinutan baal nakito 14:1-15:8 

Tulu' sawan buuk nu Ala 16:1-21 

Babil nasasai, napayawan nu kium hino, ulun rumangku ra ilo ulun 
angindul ra rahu nu Ala am Ibilis 17:1-20:10 

Ukum pupus 20:11-15 

Surga' bahuon, tana' bahuon, am Yarusalim bahuon 21:1-22:5 

Rahu pamaparan 22:6-21. 


1 ISuot nu buku hitu intor ra baal nu 
pinaintalang ri Yasus Karistus ra 
baa-baal no auma' asauk. Ala nopo- 
ngo namala' ri Karistus hili io 
apakito ra amba-amba nu Ala ra ikaa 
mulalas aun apasi asauk. I Karistus 
nanusub ra malaikat no ri Yahaya, 
amba no hino, ambala' ra baa-baal 


asauk hino. 2Hili i Yahaya pono' am 
nahulit ra kawi' nu nakito no hino. 
Am hitu nga inindulan no balai' intor 
ra baal nu bilin intor ra Ala am 
katapatan binalaan ri Yasus Karis- 
tus. 3 Asatu' ulun amasa' am angkino- 
ngoh ra aho binalaan lairo' ra buku 
hitu am olondon maya' ra aun 

- Pulou Patmos 


nasuratan ra buku hitu. Nga ikaa 
noyo kula' abuoi kawi' nu baal hitu 
auma' asauk. 


Bilin ra tayar nu tulu' sirong 


4Intor rakon, Yahaya. 

Tohom nu pahaka-pahaka' ku 
siino ra tulu' sirong ra bahian-bahian 
nu Asia! 

Au sambayang hili akau akaalap 
ra barakat am kaansayanintor ra Ala, 
io siino, am lai-lair siino, am siino 
suku' ra buo-buoi no am poyo intor ra 
tulu' ro siino ra tingkuangon nu 
kurusi' panturungon nu Ala, Sam 
intor ri Yasus Karistus, ambabala' 
maya' ra panusuban hino. Io nga lali- 
lali' pinanduli' kaayaho' intor ra 
patayan am io nga amihang ra raja- 
raja' ra tana' hitu. 

I Yasus nakaasi' ritaka, lumangus 
ra pinatayan no, io namalabus ritaka 
intor ra sala-sala' taka, 6am napasauk 


ritaka ra imam-imam amihang 
rumangan rio am angkaraya' ra tayar 
nu Ala Ama' no hino. I Yasus Karis- 
tus hino nga asundu ra kuasa' am 
akakuasa' suku' ra buo-buoi no. 
Amin! 

7Lai' nga, io matong ra sasah nu 
laput! Kawi" nu ulun ahilong rio, 
kono po hino nu ulun namatoi rio. 
Kawi' nu bansa' ra tana' hitu akata- 
ngi' rio. Ua, ikaa mulalas! Amin! 
8Rahu nu Tuhan Ala maayo ra 
kuasa' hino, “Au nga puu-puun am 
pamaparan, siino hino, am lai-lair 
noyo siino, am siino suku' ra buoi 
no.” 


Nakito intor ra baal ri Karistus 


9 Au hitu i Yahaya, pahaka' mi am 
pohondo' mi ra ila" nalimanan nu 
tukir nu ulun maya' ri Karistus. Itaka 
hitu ulun nangintopot tohom no, 
onso1 yak tumaan ra aila'. Inoyon au 


1:4 Nah. 3:14, Pin. 4:4 1:5 Yas. 55:4, Nan. 89:27 1:6 Nah. 19:6, Pin. 5:10 1:7 Dan. 7:13, Mat. 
24:30, Mrk. 13:26, Luk. 21:27, 1Tas. 4:17, Sa. 12:10, Yah. 19:34,37 1:8 Pin. 22:13, Nah. 3:14 

buli' ra pulou Patmos nga ambala' 
hua au ra bilin intor ra Ala, am 
katapatan binalaan ri Yasus Karis- 
tus. 

10Paat nu orou minggu', Ro nu Ala 
nanguasa' rakon, am pakaringoh au 
ra rahu aingor ohondo' ra rahu nu 
tarumpit inindahu ra solor ra 
talikuron ku. Rahu nu mindahu 
hili, “Suratin mu aun nakito muno, 
am kiriman mu buku hino ra tayar nu 
tulu' sirong ra tulu' bandar, io hino: 
Ipisus, Simirna, Porgamus, Tiatira, 
Sardis, Piladilpia, am Laodikia.” 

12Pangalii' au ra talikuron ku 
ahilong ra aun ki' ahayam rakon 
hino. Hili kakito ku tulu' binabaal pa- 
paturungan ra lampung binaal intor 
ra maas. BRa tanga-tanga' nu 
binabaal papaturungan ra lampung 
hino siino sangulun tinumuor kono 


yak ulun ra pahilayan. Io nanasam- - 


payau ra sampayau alanggoi nasin- 
dayol suku' ra tundob. Kubab nano 
sinindungan ra pinanindung tuu-tuu' 
ra kubab binaal intor ra maas. 
14Abuk nano pono' apulak bonsoi 
ohondo' ra kapas. Mato no ohondo' 

ra apui lalaang, 15am kalayam no 
abuang ohondo' ra tambaha' inompo 
ra apui. Rahu no ohondo' ra hinosos 
nu bosoi asawat. 15Longon no pamiris 
nananggoi ra tulu' butitin, am saumi 
pisau ruo ra larom sinumamput intor 
ra kabang no. Bulos nano akabinun- 
tul ohondo' ra mato nu orou ra paat 
no atawang. 

17Paat ku nahilong rio, pakahu- 
latur au ra tingkuangon no ohondo' 
ra ulun inatoi. lo yak kangkamo' no 
au ra longon no pamiris am hili rahu 
no, “Ikaa oko alaa'! Au po puu-puun 
am au po pamaparan. 18Au nga io 
puu-puun naayah! Au nopongo in- 
atoi, io yak ilai' nga, nanduli' au no 
naayah suku' ra buo-buoi no. Au 
akakuasa' amatoi am akakuasa' 
apanduli' apakaayah ra ulun inatoi. 
191ntor ra hino, suratin mu baa-baal 
nopongo nakito mu, io hino baa-baal 
siino raino tu, am baa-baal auma' 
asauk rahili, 20Hitu nga atungon nu 
baal ikaa napandayan intor ra tulu' 
butitin nakito mu inanggoi nu longon 
ku pamiris, am intor ra tulu' binabaal 
papaturungan ra lampung binaal 














O 
-VS 
t 
2 


[E 


KG 


A 


r a E r INNA 


BBBULITT. LT. G) EED TUT T Hm CH "YY 


ANG 


ma 












aaa 
rwa aaa. 
JIE [id AB 


LI NALILITO 





Tulu’ intok pamulian ra lampung 


1:13 Dan. 7:13, 10:5 1:14 Dan, 7:9 1:14-15 Dan. 10:6 1:15 Yah. 1:24, 43:2 1:17 Yas. 44:6, 


48:12, Pin. 2:8, 22:13 

intor ra maas hino. Tulu' butitin no 10 
hino tulu' malaikat nu tulu' sirong, 
am tulu' binabaal papaturungan ra 
lampung no 10 hino tulu' sirong 
hino.” 


Bilin ra sirong Ipisus 


I“Tohom nu malaikat nu sirong 
2 Ipisus, kono hitu pakuan mu 
anurat. Hitu nga bilin intor rio, na- 
nanggoi ra tulu' butitin ra longon no 
pamiris, am inakou ra lolot nu tulu' 
binabaal papaturungan ra lampung 
binaal intor ra maas hino. 2Apan- 
dayan ku kawi' nu maan mi. Akau 
mingkotoh angkaraya' am ataan bon- 
soi huang mi. Apandayan ku ikaa 
akau tumaan ahilong ra maan nu 
ulun alaat. Am ulun angangku ra inan 
no tohom ra ulun sususubon nopongo 
natutuku' mi am napandayan mi ra 
ilo ambubuak. 3Akau ataan huang 
am aila' nga puun hua ra intopot mi 
rakon, am ikaa yak hua akau lumang- 
ka' huang. 

4To yak siino hitu kaahatan nu 
huang ku riun. Ikaa no akau masi' 
rakon Ohondo' ra puu-puun nali. 
SIntor ra hino, huangon mi aun koson 
nu asi' mi rakon ra pahulu li! Mimpoi 
akau ra sala-sala' mi, am onsoi akau 
anguma' ohondo' ra puu-puun nu 
inuma' mi ra pahulu li. Kono akau 
ikaa mimpoi, au auma' matong 
ramuyun am angalap ra papaturu- 
ngan mi ra lampung ra intok nano. 610 
yak siino saumi inuma' mi onsol 10 
hino, akau asisingon ra inuma' nu 
ulun ubason ri Nikolaus, kasisinga- 
nan ku hino poyo. 

7Aun ulun apandai angkinongoh, 
onsoi io anampuus ampahuang ra 
aun binalaan nu Ro nu Ala ra sirong- 
sirong nu Tuhan! Ulun amanang, 
auma' paakanon ku ra kinawa' puun 
nu kaayahan tinumuu' ra kabun nu 
Ala.” 

Bilin ra sirong Simirna. 


8“Tohom nu malaikat ra sirong 
Simirna, kono hitu pakuan mu 
anurat. Hitu nga bilin intor rio, 
sabiton ra puu-puun am pamaparan 
nopongo inatoi am nanduli' naayah. 
9Apandayan ku kawi' nu susa' mi. 
Apandayan ku akau kaando' atu-atu 
io yak topot no akau hitu siino kawi' 
nu atu-atu! Apandayan ku rahu 
papasalaan ramuyun nu ulun a- 
ngangku ra inan no ulun Yahudi, lai' 
halan am sala'. Ilo hino sumamba ra 
Ibilis! 19]kaa akau angkalaa' ra ila' 
ikaa noyo kula' abuoi am ikaa 
mulalas mintup ramuyun. 

Huangon mi, sampiruo intor ra 
siung mi unsapin ra riil, nga Ibilis a- 
nginam ra intopot mi. Oopor orou 
buoi no akau aila'. Onsoi akau olon- 
don maya' rakon suku' ra patayan, 
hili au auma' anaak ramuyun ra 
bayah ampus-ampus asauk ra talam- 
pos ra akau namanang. 

11Aun ulun apandai angkinongoh, 
onsoi io anampuus ampahuang ra 
aun binalaan nu Ro nu Ala ra sirong- 
sirong Tuhan! Ulun amanang, ikaa 
sahuhumi aila' ra patayan kainduo.” 


Bilin ra Pargamus 


12“Tohom nu malaikat ra sirong 
Pargamus, kono hitu pakuan mu 
anurat. Hitu nga bilin intor rio na- 
nanggoi ra pisau alarom nangkibab 
ra larom. 

13Apandayan ku aun intokon mi 
amahun, 10 hino ra intokon nu Ibilis 
namihang. Olondon yak akau maya' 
rakon. Labing po ra paat ri Antipus 
pinatoi ra intokon nu Ibilis, ulun 
olondon ambala' intor ra baal ku, 
akau ikaa nahalim ra akau anginto- 
pot rakon. 

14]o yak siino po kula-kula' baal 
kaahatan nu huang ku ramuyun. 


2:7 Kas. 2:9, Pin. 22:2, Yah. 28:13, 31:8 2:8 Yas. 44:6, 48:12, Pin. 1:17,22:13 2:11 Pin. 20:14, 
21:8 2:14 Tab. 22:5,7, 31:16, Laup. 23:4, Tab. 25:1-3 

Siino sampiruo ulun ra lolot mi 
maya' ra aun inubas ri Biliam. Biliam 
nangubas ri Balak aun koson pakuan 
angibi-ngibit ra ulun Israil anguma' 
ra sala' 10 hino ilo namunaau rilo na- 
ngakan ra akan tinaakan ra ala 
binabaal am nanguma' ra baa-baal 
apasauya ISSiino po kula-kula' 
ulun ra lolot mi maya' ra pangubasan 
nu ulun inaya' ri Nikolaus. 

16]ntor ra hino, onsoi akau mimpoi 
ra sala-sala' mi. Kono akau ikaa 
mimpoi, apasi au matong ramuyun 
am anabuh ra ulun hiano ra pisau 
siino ra kabang ku. 

17Aun ulun apandai angkinongoh, 
onsoi io anampuus amahuang ra aun 
binalaan nu Ro nu Ala ra sirong- 
sirong Tuhan! Ulun amanang, auma' 

aakanon ku ra akan io hino mana 

ikaa poyo nakito raino, am tuki-tukir 
nilo auma' akaalap ra saumi batu 
apulak. Batu hino tinulisan ra ingga- 
lan bahuon, ikaa apandayan nu ulun 
bokon, ulun onohom yak ra batu hino 
akapandai.” 


Bilin ra Tiatira 


18“Tohom nu malaikat ra sirong 
Tiatira, kono hitu pakuan mu anurat. 
Hitu nga bilin intor ra Anak nu Ala, 
mato no binda-bindak alaang kono 
apuk am kalayam no kumulirou 
ohondo' ra tambaha' sinosob ra apui. 

19Apandayan ku kawi' nu inuma' 
mi apandayan ku akau masi' ra ulun 
rangan mi, kalandanan nu intopot mi, 
karaya' mi, am akau tumaan ra paat 
mi aila'. Apandayan ku raino labing 
suang nu karaya' mi raino intor ra 
pahulu li. 

2010 yak siino kaahatan nu huang 
ku ramuyun. Akau nopongo ininsihut 
ra rahu ri Ijobil, ruandu' angangku ra 
10 sinusub nu Ala. Asuang ulun 
amba-amba ku nopongo niruung no 


BAAL PINAINTALANG 2 


am inubas no ra anguma' ra baal 
apa ayu am angakan ra atu yak 
akanon tinaakan ra ala binabaal. 
21Nopongo au no nanaak rio ra paat 
ra mimpoi intor ra sala-sala' no, io 
yak ikaa hua io mulou anguma' ra 
baa-baal apakauyu' hino. 

22Huangon mi hino! Au anaak rio 
ra aruol suku' ra io arualan ra in- 
tokon no oolong. Ra intok hino io am 
ulun angumbir rio rano auma' aila' 
bonsoi. Kawi' nu hino auma' maan 
ku raino siliu yak ra ilo mulou angu-. 
ma' ra baa-baal alaat hino rumangan 
rio. 23Kawi' nu ulun maya' rio maan 
ku potoyo', hili kawi' nu ulun angin- 
topot rakon akaliman ra au nga 
kapio-pio akapandai ra huhuangon 
am kasiha' nu ulun. Balasin ku 
ramuyun io hino sumuhut ra atu-atu 
inuma' mi. 

24To yak tayar mi boko-bokon no ra 
Tiatira ikaa inaya' ra pangubasan no 
alaat hino am ikaa ahihiubas ra 
sasampui-sasampui nu Ibilis. Au 
mindahu ramuyun, ikaa au amaruang 
ra susa' ramuyun. 25Onsoi akau olon- 
don maya' ra aun nopongo inubas 
ramuyun, suku' ra paat ku matong 
rahili. 

26-27Ulun amanang, am anguma' 
ra atu kasiha' ku suku' ra kaawian no, 
auma' taakin ku ra kuasa' ohondo' ra 
kuasa' naalap ku intor ri Ama'. Ilo 
auma' akaalap ra kuasa' intor rakon 
ra amihang ra bansa-bansa' am a- 
nanggoi ra susukur basi' am opo- 
momol ra bansa-bansa' hiano 
ohondo' ra paliuk binaal intor ra 
tana!. Am ilo auma' akaalap ra 
butitin sumila' ra paat nu susuab 
intor rakon. 

29 Aun ulun apandai angkinongoh, 
onsol io anampuus amahuang ra aun 
binalaan nu Ro nu Ala ra sirong- 
sirong Tuhan!” 


2:17 Nah. 16:14-15, 16:33-34, Yah. 6:48-50, Yas. 62:2, 65:15 2:20 1Raj. 16:31, 2Raj. 9:22, 30 
2:23 Nan. 7:9, Yar. 17:10, Nan. 62:12 2:26-27 Nan. 2:8-9 


BAAL PINAINTALANG 3 


Bilin ra Sardis. 


3 1“Tohom nu malaikat nu Sardis, 
kono hitu pakuan mu anurat. Hitu 
nga bilin intor rib anguasa' ra tulu' 
Ro intor ra Ala am katulu-tulu' nu 
butitin hino. Apandayan ku aun 
maan muyun. Rahu no aayah akau, 
lai' halan am inatoi akau! 

2Intor ra hino, onsoi akau lumuat 
am apaingkotoh ra aun po siino 
ramuyun ra ikaa po baal hino aawi' 
alawo. Nga napandayan ku hua aun 
inuma' mi kaando' ka saumi po 
otopot ra tingkuangon nu Ala. 

3Intor ra hino, onsoi huangon mi 
rulio' aun nopongo inubas ramuyun 
ra pahulu li am nopongo naringoh mi 
onsoi maan mi hino am mimpoi akau 
intor ra sala-sala' mi. Kono akau aa- 
ngas anguma' ra hino, au matong 
ramuyun ohondo' ra sukuan nu ulun 
antakou am akau ikaa akapandai ra 
paat ku matong. 

41o yak siino kula-kula' ulun ra 
lolot mi ra Sardis ikaa anguma' ra 
baa-baal apakauyu'. Ulun hiano 
makou rumangan rakon ra ilo anam- 
pakai ra pakai apulak, nga ilo auma' 
akaalap ra hino. 5Nga tayar nu ulun 
amanang auma' pakayon ra pakai 
apulak. Inggalan nilo ikaa pampason 
ku intor ra buku nu ulun Aayah. Am 
ra tingkuangon nu Ama' ku am 
malaikat-malaikat no au angangku ra 
ilo tohom ku. 

6Aun ulun apandai angkinongoh, 
onsoi io ampahuang ra aun binalaan 
nu Ro nu Ala ra sirong-sirong 
Tuhan!” 


Bilin ra Piladilpia 


TTohom nu malaikat nu Piladil- 
pia, kono hitu pakuan mu anurat. 
Hitu nga bilin intor rio kaando' sala' 

am otopot hino. Io nga nananggoi ra 
kukunsi' ri Daud nga kono io 
amahiang kaando' kasangulun po 
akaalap onobon am kono io onobon 
kaando' kasangulun po akaalap 
amihang. 

8Apandayan ku aun ki' inuma' mi. 
Apandayan ku ra akau ikaa kula' 
okotoh, akau nopongo inaya' ra pa- 
ngubasan ku am olondon huang 
maya' rakon. Au nopongo nama- 
hiang ra totobon saumi ra tayar mi, 
nga totobon hino ikaa aalap onobon 
nu atu-atu kaulun. 

9Huangon mi rahu kono hitu. 
Ulun pihangon nu Ibilis hino, am- 
bubuak am angangku ra inan no 
bansa' nu ulun Yahudi, lai' halan am 
sala', au anguma' rilo suku' ra ilo 
matong ahulatur ra tingkuangon mi. 
Am intor ra hino ilo auma' akapan- 
dai ra au masi' ramuyun. 19Nga puun 
hua ra akau nopongo inaya' ra 
panusuban ku hili olondon maya' au 
pono' am apaintawoi ramuyun ra 

aat nu susa’ maayo auma' mintup ra 

uput nu tana' hitu. Baal hino auma' 
asauk ra anginam ra kawi' nu ulun 
amahun ra tana". 11Apasi au matong! 
Tohomon mi onsoi-onsoi aun 
notohom mi, hili kaando' ulun 
amahaau ra taak lalayau balos ra 
akau amanang. 12Ulun amanang, io 
pasaukon ku kono turok nu Pahun nu 
Tuhan ku, am io auma' murong ra 
intok hino suku' ra buo-buoi no. Ing- 
galan nu Ala ku, am inggalan nu ban- 
dar nu Ala ku io hino Yarusalim 
bahu intor ra Surga' intor ra Ala ku 
am tulisin ku ra inan nu ulun hiano. 
Am tulisin ku po inggalan ku bahu ra 
inan no. 

13Aun ulun apandai angkinongoh, 
onsoi io anampuus ampahuang ra 
aun binalaan nu Ro nu Alara sirong- 
sirong Tuhan!” 


3:3 Mat. 24:43-44, Luk. 12:39-40, Pin. 16:15 3:5 Nah. 32:32-33, Nan. 69:28, Pin. 20:12, Mat. 
10:32, Luk. 12:8 3:7 Yas. 22:22, Ayb. 12:14 3:9 Yas. 49:23, 60:14, 43:4 3:12 Pin. 21:2, Yas. 


62:2, 65:15 

Bilin ra Laodikia. 


14“Tohom nu malaikat nu 
Laodikia, kono hitu pakuan mu 
anurat. Hitu nga bilin nu sabiton ra 
Amin, ambabala' olondon huang am 
otopot, puun nu” kawi' nu atu-atu 
pinasauk nu Ala. 

1I5Apandayan ku aun inuma' mi. 
Apandayan ku po akau ikaa amansi' 
am ikaa arunsul. Labing honsoi no nu 
kono akau amansi' karuo kono am 
arunsul! 1610 yak akau hitu ongono- 
ngonor yak, ikaa arunsul, am ikaa 
poyo amansi'. Hino puun no au 
amalua' ramuyun. 17Rahu kami, 
“Akaya' akai no am kaando' ka saumi 
po kaando' ramon. Asulob yak akai 
hai-hait ra atu siino ramon.” 

To yak akau ikaa akapandai ra 
akau auput bonsoi am kaasian bonsoi 
baal mi! Akau kaando' atu-atu, kaan- 
do" pakai, am nobolou. 

18Hino puun ku ambala' ramuyun, 
hili akau ahalir ra maas intor rakon, 
10 hino maas otopot, hili akau asauk 
ra ulun akaya'. Ahalir akau po ra 
pakai apulak intor rakon, hili akau 
siino pakai am anindung ra 
kinabaalo' mi kaando' pakai 
apakauyu' hino. Am angalir akau ra 
ubat pamimiir mi ra mato mi hili 
akau akakito. BAu angubas am 
amalapos ra ulun intok ku masi'. 
Intor ra hino onsoi kaa singkokotoh 
huang, am mimpoi intor ra sala-sala' 
mi. 
20]]ayan mi nga! Au tumuor ra 
tiboboon nu totobon am anitik. Kono 
siino ulun angkinongoh ra rahu ku, 
am amahiang ra totobon no, au pono' 
am munsop tumiwol rio. Au angakan 
humulung rilo, am ilo angakan 
humulung rakon. 21Ulun amanang, 
amihang rumangan rakon ohondo' 


43:14 puun nu: Karuo kono am, amimihang 


BAAL PINAINTALANG 3,4 


rakon nopongo namanang am raino 
au amihang nirumangan ri Yama'. 
22Aun ulun apandai angkinongoh, 
onsoi io anampuus amahuang ra aun 
binalaan nu Ro nu Ala ra sirong- 
sirong Tuhan!” 


Pakuan sumamba siino ra 
Surga'. 


1Pongo nu hili pakakito au po ra 

saumi pinakito rakon. Au 
nakakito ra saumi totobon nahiang ra 
Surga". Am karingoh ku po rahu puu- 
puun inindahu rakon li ohondo' ra 
rahu nu tarumpit. Rahu nu mindahu 
hili, “Ikon mu, sumimpor ko muoi ra 
soo". Pakitonon ku oko ra aun asauk 
rahili.” 

2Parayus Ro nu Ala nanguasa' 
rakon. Hili au nakakito ra Surga' 
siino saumi kurusi' ohondo' ra pantu- 
rungon nu raja', am siino sangulun 
nanturung ra kurusi' hino. 3Bulos nu 
ulun hino nanabinuntul ohondo' ra 
batu oloho sabiton ra baiduri pandan 
io hino akasu-kasul, am batu oloho 
sabiton ra dalima” io hino batu alia'. 
Saumi bulintung inuluh ra libung nu 
kurusi' hino ohondo' ra baal nu batu 
oloho sabiton ra jamrud io hino batu 
akasu-kasul. 4Ra luang nu bulintung 
nirumikul nilumibung ra kurusi' 
hino, siino ruo ngoopor am apat 
kurusi' bokon. Kurusi" hiano nantu- 
rungon nu ruo ngoopor am apat 
mamaayo nanamapakai ra pakaı a- 
pulak, am nanansapulu ra maas. 
SIntor ra kurusi' hino hanit sasia-siat 
am rahu nu aningkalur okotoh 
sumamput intor ra hino. Am tingkua- 
ngon nu kurusi' hino siino tulu' obor 
laa-laang, hino nga tulu' ro tohom nu 
Ala. 6Ra tingkuangon nu kurusi' hino 
siino po saumi akito ohondo' ra luab 
kono babaraan ahasil, aaning ohon- 


3:14 Bab. 8:22 3:19 Bab. 3:12, Ibr. 12:6 4:2-3 Yah. 1:26-28, 10:1 4:5 Nah. 19:16, Pin. 8:5, 11:19, 
16:18, Yah. 1:13, Pin. 1:4, Sa. 4:2 4:6 Yah. 1:22 4:6-7 Yah. 1:5-10, 10:14 


BAAL PINAINTALANG 4,5 


do' ra kristal. Ra libung nu kurusi' 
hino ra tuki-tukir nu taihingon nano, 
siino apat aayah, ra solor ra tingkua- 
ngon am talikuron no siino napanu' 
ra mato. 7Aayah puu-puun kono si- 
nga' pahilayan. Karuo, ohondo' ra 
sapi' ungkuyon. Katalu, bulos no 
ohondo' ra bulos nu ulun. Kaapat, 
kono susuit kandui kaya-kayang 
pahilayan. 8Kaapat-apat nu aayah 
hiano, tuki-tukir nilo siino onom alar, 
am libung nano am solor ra randalom 
nano napanu' ra mato. Tukir nu orou 
am londom aayah hiano ikaa mulou 
manani ra nanian, 

“Kaando' sala', kaando' sala' 

nga Tuhan, 

Ala maayo kuasa”. 

Siino, lai-lair siino, 

am siino suku' ra buo-buoi no.” 

9Kaapat-apat nu aayah hiano 

manani ra nanian-nanian pangansu- 
kan, sumamba am mindahu tarima' 
kasi' ra Ala nanturung ra kurusi' 
siino ra Surga' hino, io hino io nga 
aayah hino suku' ra buo-buoi no. Am 
paat nu maayah-maayah hiano 
manani, I10ruo ngoopor am apat 
mamaayo hiano nahulatur nirumu- 
ngu' ra tingkuangon nu Ala nan- 
turung ra kurusi' hiano, hili 
sumamba rio aayah hino, suku' ra 
buo-buoi no. Hili ilo nanimpo-nim- 
por ra sapulu maas nilo ra tingkua- 
ngon nu kurusi' hino am rahu nilo, 


Sapulu maas 

IU Tuhan, u Ala mai! 

Oko yak nga maan ansuko', 
sambaan am akakuasa'. 

Nga oko hua napasauk 
ra kawi' nu atu-atu, 

am intor ra kasiha' mu poyo 

kawi’ nu atu-atu nopongo 
nasauk am naayah.” 


Kitap nirulun am Maak nu 
Rumba. 


5 1Kakito ku saumi kitap nirulun i- 
nanggoi nu longon pamiris nu 
ulun nanturung ra kurusi' hino. Kitap 
hino nopopot ra tinulisan ra ran- 
dalom am sandikuat no am 
pinamaralikit hili sinaapan ra tulu' 
soop no ra pinanatandu'. 

2Hili kakito ku sangulun malaikat 
okotoh lua-luap ra rahu aingor, rahu 
kono, “Aun ki' auma' angiru' ra 

inamaralikit hitu am amangkal ra 
itap hitu?” 

3T]o yak kaando' ra Surga', am 
poyo tana', karuo kono am randalom 
pono' nu tana”, kaando' kasangulun 
po auma' akaalap amingkal ra kitap 
hino, am ahilong ra aun siino ra ran- 
dalom nano. 

4Hili au nakatangi' nga kaando' 
kasangulun po auma' akaalap angi- 
ru' ra pinamaralikit ra kitap hino, am 
ahilong ra aun siino ra randalom 
nano. SHili sangulun intor ra lolot nu 
mamaayo hiano no inindahu rakon, 
rahu kono, “Ikaa antangi' ko! ayan 
mu nga! Singa' intor ra sua' nu lilian 
ri Yahuda, sua' ri Raja" Daud aulu' 
bonsoi, nopongo namanang. Io 
akaalap angiru' ra tulu' pinama- 
ralikit siino soop pinanatandu' hino 
am amingkal ra kitap hino.” 

6Pakakito au po ra sanginan Maak 
nu Rumba tinumuor ra tanga' ra 


b5:3 ra randalom nu tana': Tana' nu ulun inatoi. Maya' ra pamahuangan ra paat nu hili, ulun 
inatoi siino ra intok olondom ra randalom nu tana". 


4:8 Yah. 1:18, 10:12, Yas. 6:2-3 5:1 Yah. 2:9-10. Yas. 29:11 5:5 Kas. 49:9, Yas. 11:1, 10 5:6 


Yas. 53:7, Sa. 4:10 

talab nu kurusi' hino, am apat aayah 
raitu' li am kawi' nu mamaayo hiano 
nilumibung rio. Pahilayan ra Maak 
nu Rumba hino kono kinolos. Sangau 
nano tulu' am mato nano pono' am 
tulu', io hino tulu' ro tohom nu Ala 
nopongo sinusub inuoi ra luput nu 
tana'. 7Hili Maak nu Rumba hino in- 
akou inimaar am nangalap ra kitap 
nirulun hino intor ra longon pamiris 
nu Ala nanturung ra kurusi' hino. 

8Kotongo' nu Maak nu Rumba a- 
nguma' ra baal hino, kaapat apat nu 
aayah hiano am kawi' nu ruo ngoopor 
am apat mamaayo hiano nahulatur 
nirumungu' ra tingkuangon no. Tuki- 
tukir nilo nananggoi ra kasapi' am 
mangkuk maas akasuot ra kamayan 
atungon no io hino sambayang nu 
ulun pihangon nu Ala. 9[lo manani ra 
saumi nanian bahuon, rahu kono, 

“Oko yak auma ' angalap 
ra kitap hino 
angiru' ra tulu" pinamaralikii 
siino soop pinanatandu '. 
Nga oko nopongo pinatoi, 
am intor ra pinatayan mu hino 
tuki-tukir nu saumi lilian, am 
rahu, pihangan am bansa' 
nopongo inaliran mu 
ra tayar nu Ala. 

100ko nopongo napasauk rilo 

ra saumi bansa ' tayar nu 
karaya' nu imam-imam yak, 

hili ilo angkaraya' ra tayar yak 
nu Ala taka, 

am amihang ra tana'.” 

HAm pakakito au po ra saumi 
pinakito. Hili au nakakito ra kula- 
kula' ngaribu am kula-kula' nga juta 
suang nu malaikat. Ilo tinumuor 
nilumibung ra kurusi' hino am 
kaapat-apat nu aayah am mamaayo 
hiano. 12Am ilo manani ra rahu ai- 
ngor, 

“Maak nu Rumba nopongo 
kinolos hino maan ansuko' 


BAAL PINAINTALANG 5, 6 


am intok sumamba 
nga kawi' nu kuasa', 
kawi' nu sasawot, kapandayan 
am kotoh, kuasa' asundu 
siino rio” 
13Hili au po nakaringoh ra kawi' 
nu aayah ra limbowon, ra tana', ra 
randalom nu tana' am randalom nu 
luab, kawi' nu aayah ra limbowon am 
tana' hitu ahimanani, 
“Ala nanturung ra kurusi' hino 
am Maak nu Rumba hino, 
ilo ansukon am intok sumamba 
nga ilo asundu ra kuasa' 
am akakuasa" suku' 
ra buo-buoi no! 
14Hili kaapat-apat nu aayah hino 
nilumimbang, “Amin!” Am mamaa- 
yo hiano pono' am nahulatur niru- 
mungu' am sumamba. 


intor ra baal nu tulu' 
pinamaralikit siino soop 
pinanatandu' 


6 1Pongo nu hino kakito ku Maak nu 
Rumba hino namansa' ra 
pinamaralikit puu-puun intor ra lolot 
nu katulu-tulu' nu pinamaralikit 
siino soop pinanatandu' hino. Hili au 
po nakaringoh ra rahu nu saumi intor 
ra lolot nu kaapat-apat nu aayah 
hiano, rahu kono, “Ikon mu.” Rahu 
hino ohondo' ra bingor nu aningka- 
lur. 

2Hili au nahilong, am kakito ku sa- 
nginan kuda' apulak, ulun tinumam- 
pak no akatinanggoi ra saumi pana', 
am 10 tinaakan ra saumi sapulu kono 
sapulu nu raja'. lo inakou am 
rumangku ra io namanang, asiha' 
humaau amihang. 

3Hili Maak nu Rumba hino po 
namansa' ra pinamaralikit karuo, am 
karingoh ku rahu nu aayah karuo 
hino, rahu kono, “Ikon mu!” 

#Hili bulah po nu kuda' bokon. 
Bulu nu kuda' hino alia'. Ulun 





5:8 Nan. 141:2 5:9 Nan. 33:3, 98:1, Yas. 42:10 5:10 Nah. 19:6, Pin. 1:6 5:11 Dan. 7:10 6:2 Sa. 


1:8, 6:3,6 6:4 Sa. 1:8, 6:2 


BAAL PINAINTALANG 6 


tinumampak ra kuda' hino tinaakan 

ra kuasa' amalawo ra baa-baal nu 

pahahansayan ra tana' hitu, hili ulun 

nu tana' ampapatoi yak lapo-lapon. 

Hili io tinaakan ra saumi pisau alang- 
oi. 

5Hili Maak nu Rumba hino 
namansa' po ra pinamaralikit katalu. 
Am karingoh ku rahu nu maayah 
katalu, rahu kono, “Ikon mu!” 

Hili au nahilong, am kakito ku 
kuda' atarong. Ulun tinumampak no 
akatinanggoi ra timbangan. 6Am ka- 
ringoh ku kono rahu ahipah intor ra 
tanga-tanga' nu kaapat-apat nu 
maayah hino. Rahu nu mindahu 
hino, “Apat ngapuut gandum onsoi, 
umang nu hari' ra songorou, am 
oopor am ruo ngapuut gandum 
bokon, umang nu hari' ra songorou 
poyo. Io yak pain mi taharo' puun nu 
taun saitun am anggur!” 

7Hili Maak nu Rumba hino 
namansa' po ra pinamaralikit kaapat. 
Am KO ku rahu nu maayah 
kaapat, rahu kono, “Ikon mu!” 

8Paat ku nahilong, hili au nakakito 
ra kuda' abala-balau. Inggalan nu 
ulun tinumampak no io hino Patayan. 
Am naaling nano io hino Tana' 
Kapatayan”. Intor ra apat bahian nu 
tana' hitu, bahian saumi no tinaakan 
rilo, hili ilo akaalap amatoi lumangus 
ra pantatabuhan, lumangus ra taba', 
lumangus ra kula-kula' aruol am 
kium kium asangit. 

9Pongo nu hino, Maak nu Rumba 
hino namansa' ra pinamaralikit 
kalimo. Hili kakito ku ra saau nu 
intok pananalaban ra kium taak ra 
Tuhan siino inaning-inaning nu ulun 
inatoi nga pinatoi hua ra ilo ambala' 
aparayol ra rahu intor ra Ala ra 
huang abubuh. !0Inaning-inaning 


C6:8 Tana' Kapatayan: lai! nga 5:3 

hiano nampaluap, rahu kanilo, “U 
Tuhan maayo kuasa', kaando' sala' 
am otopot! Kula' ki' buoi nu amahun 
tu hili oko amisara' ra ulun amahun 
ra tana' am amaratu' rilo ra ukum 
nga ilo namatoi ramon?” UTuki-tukir 
nilo tinaakan ra saumi sampayau 
nasindayol apulak. Hili ilo sinusub 
Sinotook ikaa kula' abuoi, suku' ra 
asulob suang nu ranga-rangan nilo 
angkaraya' am pahaka-pahaka' nilo 
auma' potoyon ohondo' rilo. 

12H1li kakito ku po Maak nu 
Rumba hino namansa' ra pina- 
maralikit koonom siino pinanatandu' 
hino. Hili tana' hitu iningkuli' okotoh 
bonsoi. Mato nu orou pono' am 
nilumondom suku' nolondom bonsoi 
ohondo' ra kain atarong, am bulan 
pono' nalia' ohondo' ra lumbak. 
13Butitin-butitin pono' am saratu- 
ratu' ra tana' hitu intor ra limbowon, 
ohondo' ra kinawa' nu ara amata' 
aratu' ra amumput okotoh. 14Lim- 
bowon pono' am nilumawo ohondo' 
ra karatas nirulun, am kawi' nu ruau 
am pulou binandingan intor ra intok 
nano. 

15Hili raja-raja' nu tana', am ulun 
sabiton ra mamaayo, mamaayo- 
mamaayo nu sauyar, ulun-ulun 
akaya' am ulun siino kuasa' amihang, 
am kawi' nu ulun bokon, io hino 
amba am sala' amba, kawi' no an- 
sibuni ra liang-liang nu batu am lolot- 
lolot nu batu ra ruau. 16ll0 
nampaluap ra ruau-ruau am batu- 
batu hiano, rahu kanilo, “Timbunin 
mu akai! Bunion mu akai intor ra 
tingkuangon nu Ala nanturung ra 
kurusi' stino ra Surga' hino, am intor 
ra buuk nu Maak nu Rumba hino!” 
17Orou alaat bonsoi hino nopongo 
nakasuku', raino ilo apasamput ra 


6:5 Sa. 6:2, 6 6:8 Yah. 14:21 6:12 Pin. 11:13, 16:18, Yas. 13:10, YI. 2:10, 31, 3:15, Mat. 24:29, 
Mrk. 13:24-25, Luk. 21:25 6:13-14 Yas. 34:4 6:14 Pin. 16:20 6:15 Yas. 2:19,21 6:16 Hos. 10:8, 


Luk. 23:30 6:17 YI. 2:11, Mal. 3:2 

ukum siino ra huang nilo, am kaando' 
kasangulun po auma' tumaan ra ting- 
kuangon nilo! 


Aatus am apat ngoopor am 
apat ngaribu ulun intor ra lolot 
nu bansa' Israil 


7 IPongo nu hino, pakakito au ra 
apat malaikat tinumuor ra apat 
parinsukan ra kiing nu tana'. Ilo na- 
ngampong ra apat angin ra tana' hili 
angin hino ikaa ahangin ra asak am 
luab, karuo kono am kawi' nu taun. 
2Hili au nakakito ra sangulun 
malaikat bokon inulah ra solor ra 
saraton. [o nangibit ra pinanatandu' 
intor ra Ala puun nu bayah hino. 
Malaikat hino nampaluap ra io 
nahipah ra apat malaikat raitu' li, no- 
pongo nakaalap ra kuasa' haling ra 
Ala ra apakalaat ra tana' am luab. 
3R ahu po nu malaikat hino, “Pain mi 
po kalaato' asak am luab no, karuo 
kono am kawi' nu taun rano ra kaapo 
akai anaak ra tatandu' buliin ra bulos 
nu kawi' nu amba nu Ala taka.” 
4Hili au binalaan ra siino aatus am 
apat ngoopor am apat ngaribu ulun 
tinaakan ra pinanatandu' siino soop 
intor ra Ala inuma' ra bulos nilo. 
Ulun hiano inalap intor ra oopor am 
ruo lilian nu bansa' nu ulun Israil. 
SIntor ra tuki-tukir nu lilian siino 
oo0por am ruo ngaribu ngaulun. [o 
hino intor ra lilian ri Yahuda, 
i Rubin, i Gat, 6i Asir, i Naptali, 
i Manasi, i Simion, i Liwi, i Isakhar, 
7-8i Sibulon, i Yusup am i Binyamin. 


Kalalaban bonsoi suang nu ulan 


Pongo nu hino kakito ku po kula- 
kula' suang nu ulun. Kalalaban bon- 
soi aa nu ulun hiali am kaando' 
kasangulun po akaalap anguntob. 
Ulun hiali intor ra tuki-tukir nu 
bansa', lilian, pihangan am rahu. Ilo 
nanampakai ra pakai nasindayol am 

apulak am nananggoi ra raan-raan nu 
taun palim, ulun asuang hiano 
tinumuor am tinumingkuang ra 
kurusi' panturungon nu Ala am tinu- 
mingkuang ra Maak nu Rumba hino. 
10H111 ilo nilumuap, rahu kanilo, 
“Kaayahan hino inatong intor ra Ala 
taka, nanturung ra kurusi' hino am 
intor ra Maak nu Rumba hino!” 

11Kawi' nu malaikat tinumuor 
nilumibung ra kurusi' hino am 
mamaayo am poyo kaapat-apat nu 
aayah hiano. Kawi' nu malaikat 
hiano nahulatur am nirumungu' ra 
tingkuangon nu kurusi' hili sinumam- 
ba ra Ala. 12Rahu kanilo, “Amin! Ala 
taka yak ansukon nga io asundu ra 
kuasa' am apandai bonsoi. Kawi' nu 
rahu tarima' kasi' am huang 
rumaliwi' paintupon yak rio. lo 
akakuasa' am okotoh suku' ra buo- 
buoi no! Amin” 

13Sangulun intor ra lolot nu 
mamaayo hiano nangkimuot rakon, 
rahu kono, “Ulun nanampakai ra 
pakai nasindayol am apulak hiatu, 
aun ki' hiatu kaulun am aun ki' intor 
nilo?” 

l4Limbang kau, “Tuan, ikaa 
akapandai au. Oko nga akapandai ra 
hino?” 

Hili io inindahu rakon, “Hitu nga 
ulun-ulun ikaa inatoi ra paat nu 
kasusaan maayo li. Ilo nopongo 
namahu' ra pakai nilo suku' napulak 
ra lumbak nu Maak nu Rumba hino. 
15Hino puun no ilo tinumuor ra ting- 
kuangon nu kurusi' nu Ala, am 
sumamba rio ra tukir nu orou am lon- 
dom ra Pahun nu Tuhan. Am io nan- 
turung ra kurusi' hino matong ra 
intok nilo amiaha' rilo. 16Ikaa no ilo 
akaliman aitilan am atiinuman. Mato 
nu orou am arunsul pono' kaando' no 
mintup ra inan nilo, 17nga Maak nu 
Rumba nanturung ra tanga-tanga' ra 
talab nu kurusi' hino asauk ra 


7:1 Yar. 49:36, Dan. 7:2, Sa. 6:5 7:3 Yah. 9:4,6 7:14 Dan. 12:1, Mat. 24:21, Mrk. 13:19 7:16 
Yas. 49:10, 7:17, Nan. 23:1, Yas. 49:10, Yas. 25:8 

amimiaha' rilo. To angibit rilo ra 
labut nu siang anaak ra kaayahan. 
Am Ala amiir ra lomou intor ra mato 
nilo rahili.” 


Tulu' pinamaralikit siino soop 
pinanatandu' 


IPaat nu Maak nu Rumba hino na- 
3 ngiru' ra pinamaralikit katulu' 
siino soop pinanatandu' hino, Surga' 
pono' am nolosos mamaar talu 
ngoopor ngaminit. ZHili au nakakito 
ra tulu' malaikat tinumuor ra ting- 
kuangon nu Ala, am taaki' ilo tukiro' 
ra tarumpit. 
3Sangulun malaikat bokon, nangi- 
bit ra saumi pamumulian ra kamayan 
binaal intor ra maas, io inatong am 
tinumuor ra tingkuangon nu intok 
ananalaban. To tinaakan ra 
amayan asuang bonsoi ra 
pama lanG ra sambayang-sam- 
ayang nu ulun nangintopot ra Ala 
am taakin bulii' ra binabaal 
pananalaban binaal intor ra maas 
siino ra tingkuangon nu kurusi' pan- 
turungon nu Ala. 4Lisun nu kamayan 
sinolob hino sinumimpor nam- 
babaya' ra sambayang-sambayang nu 
ulun nangintopot ra Ala intor ra lo- 
ngon nu malaikat tinumuor ra ting- 
kuangon nu Ala hino. SHili malaikat 
hino nangalap ra pananalaban ra 





Tarumpit 


509 


kamayan hino, am napasuang ra apui 
intor ra intok pananalaban ra kium 
taakin ra Tuhan, hili nanapir ra tam- 
pak nu tana'. Intor ra hino rahu nu a- 
ningkalur linggu-linggu' am hanit 
pono' sia-siat kaando' popor, tana' tu 
pono' am okotoh iningkuli. 


Kula-kula' tarumpit 


6Pongo nu hino, tulu' malaikat na- 
nanggoi ra tulu' tarumpit hino 
namalai-lair ra anampui ra tarumpit 
hino. 

7Malaikat puu-puun nanampui ra 
tarumpit no, am anguluh kono batu- 
batu am apui nansaang ra lumbak 
naratu' ra tana' hitu am apasok bon- 
soi. Tana' hitu pono' am talu bahian, 
am katalu nano naawi' nosolob, tuu- 
tuu' am taun pono' talu bahian am 
katalu nano naawi' nosolob. 

8Hili malaikat karuo nanampui ra 
tarumpit no, hili siino saumi maayo 
bonso1 kono ruau laa-laang ra 
pahilayan tinapiran ra luab. Luab 
hino pono' am talu bahian, am katalu 
nano inungga' nasauk ra lumbak, 9am 
maayah nu saumi bahian intor ra talu 
bahian ra luab hino inatoi. Kono po 
hino kapal siino ra bahian hino 
nasasai. 

10Hili malaikat katalu nanampui 
ra tarumpit no, hili saumi butitin 
maayo, laa-laang ohondo' ra obor 
naratu' intor ra limbowon, hili inin- 
tup ra saumi bahian intor ra talu 
ngabahian ra kawi' nu siang am labut 
nu siang. 11(Inggalan nu butitin hino 
“Apait”.) Hili sambahian intor ra 
talu ngabahian siang hino napait, am 
asuang ulun inatoi nga nanginum ra 
siang napait hino. 

12Hili malaikat kaapat nanampui 
ra tarumpit no. Hili mato nu orou, 
bulan am butitin talu bahian no, am 
sambahian no naungga' am nalawo 


8:3 Bab. 9:1, Nah. 30:1,3 8:5 Im. 16:12, Isk. 10:2, Nah. 19:16, Isk. 34:23, Nan. 23:2 Pin. 11:19, 


16:18 8:7 Nah. 9:23-25, Isk. 38:22, 
YI. 2:10, 31, 3:15 


8:10 Yas. 14:12 8:11 Yar. 9:15 8:12 Yas. 13:10, Isk. 32:7, 

binantang nilo intor ra binantang 
puu-puun li. Am kono po hino nu 
atawang am londom talu bahian no, 
am sambahian ra atawang no ikaa 
awantang, am sambahian ra londom 
no nolondom bonsoi. 

13Hil: au nahilong, am karingoh ku 
rahu nu saumi susuit sabiton ra 
rajawali kaya-kayang ra rasawat, 
rahu kono, “Aila'! Aila'! Aila' kawi' 
nu ulun ra tana' ra paat aringoh talu 
malaikat bokon no anampui ra 
tarumpit nilo no naapo!” 

1Hili malaikat kalimo nanampui 
9 ra tarumpit no, am kakito ku 
saumi butitin naratu' intor ra lim- 
bowon inintup ra tana' hitu. Butitin 
hino tinaakan ra kunsi' nu intok 
namariilan ra saitan andalom bon- 
soi“. 2Hili butitin hino nanukab ra 
pinonobon ra intok namariilan ra 
saitan andalom bonsoi, hili lisun 
sinumamput intor ra randalom nu tu- 
lungan hino ohondo' ra lisun nu apui 
maayo. Mato nu orou am rasawat 
nolondom nu lisun intor ra intok 
namariilan ra saitan andalom bonsoi 
hino. 3Hili intor ra lisun hino sasam- 
pu-samput kapu' am tinumuun ra 
tana'. Kapu-kapu' hiano tinaakan ra 
bisa' ohondo' ra bisa' tinaakan ra a- 
ngangait. #Ilo pinopol ikaa angakan 
ra balanda', kawi' nu taun am kawi' 
nu tambak am boko-bokon po. Ilo 
anabuh yak ra ulun kaando' tatandu' 
ra bulos, io hino tatandu' siino soop 
intor ra Ala. 5Kapu-kapu' hiano 
pinopol ikaa amatoi ra ulun hiano, io 
yak angila-ngila' yak rilo limo 
ngabulan buoi no. Niruol nu bisa' nu 
kapu-kapu' hiano ohondo' ra niruol 
nu antipon nu angangait. “Buoi nu 
limo nga bulan hino, kawi' nu ulun 
hiano ahuyu-huyum ra patayan, io 

yak ilo ikaa matoi, ilo asiha' matoi, io 
yak patayan ahiru' intor rilo. 

7Baal nu kapu' hiano ohondo' ra 
kuda' nalair ibiton muoi antabuh. 
Ulu nilo no siino sapulu kono maas ra 
pahilayan. Bulos nilo kono bulos nu 
ulun. 8Abuk nilo kono abuk nu ruan- 
du', am ripon nilo kono ripon nu si- 
nga". Kubab nilo nilopot ra kono 
sampayau basi' pahilayan. Kinutub 
nu alar nilo ohondo' ra kinutub nu 
kuda' asuang amaralaat ra kurita' ra 
paat sumunggapo ra luang nu pan- 
tatabuhan. 19110 siino iku' am bisa' 
nilo ohondo' ra angangait. Am intor 
ra iku' nilo, hino nga intok nu kuasa' 
nilo angila-ngila' ra ulun ra buoi nu 
limo nga bulan. "Jlo siino amihang 
rilo, am raja' nilo no io hino malaikat 
anguasa' ra intok namariilan ra 
saitan andalom bonsoi hino. Inggalan 
no ra panabitan nu ulun Ibarani io 
hino Abadon. Am pananabitan nu 
ulun Yunani io hino Apolion (atu- 
ngon no “Amumunsah”) 

PSusa' puu-puun nopongo nali- 
bos, pongo nu hino siino ruo po susa' 
auma' matong. 

13Hili malaikat koonom nanampui 
ra tarumpit no. Hili au nakaringoh ra 
rahu intor ra ppa apal nu punduk 
nu pananalaban binaal intor ra maas 
siino ra tingkuangon nu Ala. HIn- 
dahu rahu hino ra malaikat koonom 
hino, “Lalahin mu apat malaikat ti- 
nangkong ra siang Iparat hino!” 

1S5Kaapat-apat nu malaikat hiano 
pono' am nilalahan. Ilo nopongo 
nilair ra tayar yak nu jaam, orou, 
bulan am upok hino, am kawi' nu 
ulun ra tana' hitu talu yak bahian no, 
am sambahian no yak potoyon nilo. 
16Au binalaan ra suang nu ulun 
tinumampak ra kuda', suang no io 





49:1 Intok namariilan ra saitan andalom bonsoi: Intok atawoi bonsoi ra randalom nu tana' ra 
hino nga namariilan ra saitan-saitan suku' ra orou pangawian ra ilo maan ukumi'. 


9:2 Kas. 19:28 9:4 Yah. 9:4 9:3 Nah. 10:12-15 9:6 Ayb. 3:21, Yar. 8:3 9:7 Yi. 2:4 9:8 YI. 1:6 9:9 


YI. 2:5 9:13 Nah. 30:1-3 

hino ruo ngaatus ngajuta ngaulun. 
17Am ra 1ang nu pinakito rakon, au 
nakakito ra kuda-kuda' hiano am 
tinumampak ra kuda hiano nanam- 
pasa ra sampayau basi' aliis ra 
alilia'. am akasul ohondo' ra batu 
nilam, am poyo asilo-silou. Ulu nu 
kuda' hiano ohondo' ra ulu nu singa', 
apui, am lisun, am poyo balirang nu 
apui sinumamput intor ra kabang 
nilo. 18Kawi'“nu ulun ra tana' talu 
bahian no, am ulun siino ra sam- 
bahian no naluus inatoi ra talu baal 
hiano io hino apui, lisun, am balirang 
nu apui sumamput intor ra kabang nu 
kuda' hino. 1?Kotoh nu kuda' hiano 
anaak ra aruol ra ulun siino ra kabang 
am iku' nilo. Iku' nu kuda' hiano 
kono ulu nu kukuo. Intor ra iku' nu 
kuda' hiano, ilo angila-ngila' ra ulun. 
2010 yak sawah nu ulun ikaa inatoi 
ra apui, lisun am balirang nu apui 
hino, ikaa po ilo mulou ra maan nilo 
no alaat. Ikaa ilo mulou sumamba ra 
saitan am ala binabaal intor ra maas, 
pirak, tambaha', batu am tataun ikaa 
apandai ahilong am angkinongoh, 
karuo kono am makou. 2IIkaa po ilo 
mimpoi intor ra kawi' nu maan nilo 
alaat, lo hino ampapatoi, sasampui- 
sasampui, maan-maan apakauyu' am 
antatakou. 


Malaikat am kitap nirulun 
borook. 


1 1Hili au po nakakito ra sangu- 
0 lun malaikat bokon okotoh 
tinumuun intor ra Surga". Io nolopot 
nu haun, am limbou nu ulu no siino 
bulintung nilumimbokou. Bulos no 
nanabinuntul ohondo' ra mato nu 
orou, am kalayam no ohondo' ra 
turok-turok pamumulian ra apui. 210 
nananggoi ra saumi kitap nirulun 
borook nabangkal. Kalayam no 
pamiris kinumindang ra luab, am 





kalayam no kait kinumindang ra 
asak. 

3Hili 10 nilumuap ra rahu aingor 
ohondo' ra rahu nu singa'. pongo nu 
malaikat hino nilumuap, katulu-tulu' 
nu aningkalur nilumimbang ra rahu 
aingor akainingou. 4Kotongo' nu a- 
ningkalur hino mindahu, kau halan 
ra au asiha' anulis, io yak pakaringoh 
au ra saumirahuintor ra Surga', rahu 
kono, “Alimon mu nga atu nirahu nu 
tingkalur intulu' hino pain mu 
tulisi".” 

SHili malaikat kinumindang ra 
luab am asak nakito ku hino naning- 
gol ra longon no pamiris napatulu' ra 
limbowon. 61o nampator ra inggalan 
nu Ala hino, nga 10 hua aayah suku' 
ra buo-buoi no, nga io hua napasauk 
ra limbowon, tana' am luab am poyo 
kawi' nu atu-atu. Rahu nu malaikat 
hino, “Ikaa noyo aindulan paat no! 
7lo yak paat nu malaikat katulu' 
nanampui ra tarumpit no, Ala auma' 
apasauk ra binabaas nu huang no 
ikaa napandayan hino, ohondo' ra 
aun binalaan no ra amba-amba no, io 
hino ulun angindul ra rahu no.” 

8Am hili rahu naringoh ku intor ra 
Surga" hino po, inindahu po rakon. 
Rahu kono, “Bi kamu oyo" alapo' 
kitap biningkal ra longon nu malaikat 
kinumindang ra luab am asak no.” 

9Hili bi ku inuoi ra malaikat hino 
nangitaak ra kitap rulunon borook 
hino. Rahu no, “Unduton mu nga am 
akano'. Ra luang nu kabang mu io 
aamis ohondo' ra ruu' nu maningot, 
io yak ra Bang nu tinaai mu 10 apait.” 

10Alapo' ku kitap borook hino 
intor ra lodea nano am parambus 
akano'. Ra luang nu kabang ku 
alimanan ku ohondo' ra ruu' nu ma- 
ningot, 10 yak pongo ku nonolon, ra 
luang nu tinaai ku io napait. UHili au 
sinusub, “Poroyolon mu po ihondo' 
rahu nu Ala intor ra baa! nu kula- 


9:20 Nan. 115:4-7, 135:15-17, Dan. 5:23 10:5-7 Nah. 20:11, Laup. 32:40, Dan. 12:7, Bab. 3:7 


10:8-19 Isk. 2:8-3:3 

kula' bansa', pihangan, rahu am raja- 
raja'.” 
Ruo ngaulun ambabala' 


1 1 IPongo nu hino taaki' po au ra 

solompor taun maar pohondo' 
ra susukur panunuku', hili au 
sinusub, “Bi kamu oyo' tukuo' Pahun 
nu Tuhan am ondo' intok 
pananalaban. Untubon mu kula' 
suang nu ulun sumamba ra luang 
nano. 210 yak ikaa tukuon mu solor ra 
insolohon ra Pahun nu Tuhan hino, 
Nga bahian hino nopongo tinaakan ra 
ulun-ulun ikaa angintopot ra Tuhan. 
Ilo anginda-ngindang ra bandar 
nabahuan hino io hino Yarusalim ra 
buoi nu apat ngoopor am ruo 
ngabulan. 3Au anusub ra ulun ku ruo 

atu ikaa onsoi ra tayar nilo, haling ra 
hino apui sumamput intor ra kabang 
nilo amatoi ra ulun tumabuh rilo. 
Intor ra baal hino kawi' nu ulun angu- 
ma' ra atu ikaa onsoi ra tayar nilo 
maan potoyo'. 6Siino po kuasa' nilo 
omopol ra limbowon ikaa apanguluh 
ra buoi nilo ambala' ra aho intor ra 
Ala. Siino po kuasa' nilo ra kawi' nu 
labut nu siang, am angungga" sumauk 
ra lumbak. Am siino po kuasa' nilo a- 
ngibit ra tana' hitu ra kula-kula' ila', 
ra kono ilo asiha' anguma' ra baal 
hino. 

TPongo nilo ambala' ra aho balain 
nilo, kium sinumamput intor ra intok 
namariilan ra saitan andalom bonsoi 
hino tinumabuh am amatoi rilo. 8Am 
bangkai nilo iringkuli' ra ralan nu 

Taun maar pohondo' ra susukur panunuku' 


ngaulun muoi ambabala' anampakai 
ra pakai ahulir, am ilo ambala' ra aho 
nu Ala ra buoi nu saribu ruo ngaatus 
am onom ngoopor Orou.” 

4Ruo ngaulun ambabala' hiano io 
hino ruo ngabatang taun saitun am 
ruo papaturungan ra lampung siino 
ra tingkuangon nu Tuhan nu lim- 
bowon, tana' am kawi' nu suot no. 
SKono ulun angimyun anguma ra 


bandar maayo, intok nu Tuhan nilo 
no sinalip. Nangintiluan ra inggalan 
nu bandar hino, io hino Sodom am 
Masir. Ulun intor ra kawi' nu piha- 
ngan, lilian, rahu, am bansa' akakito 
ra bangkai nilo ra buoi nu talu orou 
am tanga' orou nu kaapat orou no, 
am ilo aangas omolobong ra bangkai 
hiano. 10Kawi' nu ulun amahun ra 
tana' hitu anginsuat ra pinatayan nu 





11:1 Isk. 40:3, Sa. 2:1-2 11:2 Luk. 21:24 11:4 Sa. 4:3, 11-14 11:6 IRaj. 17:1, Nah. 7:17-19, 
1Sam. 4:8 11:7 Dan. 7:7, Pin. 13:5-7, 17:8, Dan. 7:21 11:8 Yas. 1:9-10 

ruo ngaulun ambabala' hiano. Ilo 
ahirau am ambabalos antataak ra 
taak lalayau, nga ruo ngaulun hiano 
napaatong ra ila' asuang ra kawi' nu 
ulun nu tana'. 

1lPongo nu talu orou am tanga' 
orou nu kaapat orou no, ratong po nu 
pinawo nu Ala am inunsop po ra ruo 
ngaulun angindul ra aho nu Ala 
hiano. Ilo pono' am nanduli' naayah, 
suku' kawi' nu ulun nahilong rilo 
nangkalaa' bonsoi. 12Hili ruo 
ngaulun angindul ra aho hiano naka- 
ringoh ra rahu aingor intor ra Surga', 
rahu kono, “Ikon mi sumimpor ka ra 
hitu!” 

Ra tingkuangon nu ulun pantabuh 
nilo, ilo sinumimpor ra Surga', am 
sinumasah ra haun. 13Am paat nu 
hino tana" iningkuli okotoh bonsai. 
Bandar Yarusalim hino oopor bahian 
no, am bahian koopor no nasasai, am 
tulu" ngaribu ulun inatoi ra tana' i- 
ningkuli okotoh bonsoi hino. Ulun 
angkalaa' bonsoi, hili ilo nangansu- 
ngansuk ra Ala asundu ra kuasa' hio' 
ra Surga". 

14]la' karuo nopongo nalibos. Io 
yak ilai' nga! Ila' katalu ikaa kula' 
abuo1 auma' sumunu'. 


Tarumpit katulu' 


15Hili malaikat katulu' nanampui 
ra tarumpit no, hili siino rahu nari- 
ngoh intor ra Surga' aingor bonsoi, 
rahu kono, “Tuhan taka am Raja' 
Kaayahan nirandi' nohino akakuasa' 
bonsoi amihang ra tana'. Ilo auma' 
amihang suku' ra buo-buoi no!” 

16Hili ruo ngoopor am apat 
mamaayo nanturung ra kurusi' nilo 
ra tingkuangon nu Ala, nirumungu' 
nahulatur am sinumamba ra Ala. 
17Rahu kanilo, 

“Tuhan, Ala maayo kuasa’, 

siino, raino am 
lai-lair noyo siino! 
Akai mindahu tarima’ kasi’ 
riun, 
nga oko nopongo nanguma' 
ra kuasa mu maayo hino, 
am nopongo nangimuun 
namihang! 
18Ulun-ulun ikaa angintopot 
ra Tuhan, 
rumuso nga nasuku' no paat 
anaak ra ukum mu, 
am nasuku' no paat mu po 
amisara' ra ulun-ulun inatoi. 
Hitu paat no anaak 
ra talampos 
ra tayar nu amba-amba mu, 
ulun angindul ra aho nu Ala, 
am kawi' nu ulun pihangon mu, 
io hino kawi' nu ulun 
sumamba riun, 
ulun maayo am ulun borook. 
Hitu nga paat no amatoi ra 
ulun nu napakalaat ra tana'." 
19Hili Pahun nu Tuhan ra Surga' 
nahiang, am kakito pati parandian 
siino ra luang nano. Hili hanit pono' 
am sia-siat ikaa opopor am tingkalur 
pono' anumpalak am amalingkaar ai- 
ngor, am poyo tana' iningkuli am a- 
nguluh batu kono amalapos ra 
kilamu. 


Ruandu' am naha' 


12 1Hili kakito ra limbowon saumi 
baal kalalaban bonsoi. Sangu- 
lun ruandu' tuo-tuor ra tampak nu 
bulan am nanampakai ra mato nu 
orou asauk ra pakai no. Am sapulu 
nano slino 00por am ruo butitin 
asauk ra sinikot no. ZRuandu' hino 
ahali', am sumuku' no hua paat no 
angkahui, hili io hala-halak arualan. 

3Hili kakito po ra limbowon saumi 
baal kalalaban. Siino saumi kium 
sabiton ra naha' alia' makalu bonsoi, 


11:11 Yah. 37:10 11:12 2Raj. 2:11 11:13 Pin. 6:12, 16:18 11:15 Nah. 15:18, Dan. 2:44, 7:14,27 

tulu' ra ulu am o00por ra sangau. Am 
ulu nano natukir ra sapulu. 4Am 
butitin ra limbowon talu bahian no, 
am sambahian no impayuran nu 
naha' hino ralaato' ra iku' nano am 
tapiri' ra tana' tu. Naha' hino 
tinumuor ra tingkuangon nu ruandu' 
atipangkahui hino ra huang asiha' 
onolon ra lilia' kahuyon hino. 

SHili pangkahui ruandu' hino ra 
sangulun anak ungkuyon akakuasa' 
amihang ra kawi' nu bansa'. Io yak 
lilia' hino hinaau intor ra ruandu' 
hino am ibito' ra Ala ra tingkuangon 
nu kurusi' no. 6Hili ruandu' hino 
inuoi ra tana' asuang ra batu am in- 
ahison, ra intok nopongo nilair nu 
Ala ra tayar no. Ra intok hino io 
auma' plahain ra buoi nu saribu ruo 
ngaalus am onom ngoopor orou. 

7Hili kasauk pantatabuhan ra 
Surga'. I Mikhail am malaikat- 
malaikat rangan no tinumabuh ra 
naha' hino. Am naha' hino pono' in- 
insuupan nu malaikat-malaikat no 
rano, tumabuh ri Mikhail. 810 yak 
napayau yak hua naha' hino. lo am 
malaikat-malaikat no rano pinahiru' 
ra Surga". /Naha' makalu bonsoi hino 
tinapiran! To nga kukuo lai-lair ra 
aa li ininggalanan ra Ibilis karuo 

ono am Raja' nu Saitan, namaruung 
ra kawi' nu ulun nu tana'. lo am kawi' 
nu malaikat no tinapiran ra tana' tu. 
10Hili karingoh ku rahu aingor 
bonsol intor ra Surga', rahu kono, 
“Raino nga paat no Ala apakaayah ra 
ulun pihangon no! Raino Ala 
napakito ra kuasa” no kono Raja"! 
Raino Raja' Kaayahan nirandi' hino 
pono' am apakito ra kuasa' no! Nga 
napasala' hua ra pahaka-pahaka' 
taka ra tingkuangon nu Ala ra tukir 
nu orou am londom, nopongo 
pinahiru' intor ra Surga'. NPahaka- 

ahaka' taka nopongo namayau rio 
intor ra lumbak nu Maak nu Rumba 
hino, am intor ra aho otopot intor ra 
Ala binalaan nilo hino. Ilo ikaa ang- 
kalaa' ra atu asauk ra bayah nilo 
suku' matoi. !2Intor ra hino, onsol 
kawi' nu amahun ra Surga', angansu- 
ngansuk anginsuat! Io yak kaasian 
bonsoi kawi" nu siino ra tana' am 
luab, nga Ibilis hino nopongo 
tinumuun riun ra huang ambuuk bon- 
soi, nga apandayan no hua paat no 
ikaa noyo abuoi.” 
13Paat nu naha' hino nakaliman 
nga io tinapiran ra tana', io nangi- 
muun nongoloou ra ruandu' nanga- 
hui ra lilia' ungkuyon hino. 14I0 yak 
ruandu' hino tinaakan ra ruo alar nu 
susuit sabiton ra rajawali maayo, hili 
io angkayang muoi ra intokon no ra 
tana' asuang ra batu am inahison, ra 
hino hua intok no piahain ra buoi nu 
talu upok am onom bulan, ikaa 
apatoi nu naha' hino. 15Hili naha' 
hino anampul ra siang asuang bonsoi 
intor ra kabang no ra atu ulion nu 
ruandu' hino, hili angantung ra ruan- 
du' hino. !6To yak tana' tu nanginsuup 
ra ruandu' hino. Tana' hino tinu- 
mabang am nonolon ra siang intor ra 
kabang nu naha' hino. 17Naha' hino 
pono' am nambuuk bonsoi ra ruan- 
du' hino, suku” io inuoi nongoloou 
nanasah ra sua' bokon nu ruandu' 
hino, io hino kawi' nu ulun olondon 
ra panusuban-panusuban nu Ala am 
ambala' intor ra baal ri Yasus am 
kuasa' no. 18Hili naha' hino 
tinumuor ra ihih nu luab. 


Ruo kium 


1 3 IPakakito au po ra saumi kium 
sinumamput intor ra randalom 
nu luab. Ulu no tulu' am oopor sa- 


€12:18 hili naha' hino tinumuor: Ra luang nu buku nakalair; hili au tinumuor (lai! nga ayat 10) 


12:4 Dan. 8:10 12:5 Yas. 66:7, Nan. 2:9 12:7 Dan. 10:13,21,12:1, Yud. 9 12:9 Kas. 3:1, Luk. 
10:18 12:10 Ayb. 1:9-10, isa. 3:1 12:14 Dan. 7:25, 12:7 13:1 Dan. 7:3, Pin. 17:3, 7-12 


BAAL PINAINTALANG 13 


ngau no. Tuki-tukir nu sangau nano 
siino sinikot, am tuki-tukir nu ulu 
nano siino inggalan sinuratan ra 
ahuyai ra Ala. 2Baal nu kium nakito 
ku hino ohondo' ra kuir, am kalayam 
nano ohondo' ra kalayam nu 
baawang, am kabang nano ohondo' 
ra kabang nu singa". Hili kium hino 
tinaakan nu naha ra kotoh no tohom, 
am kuasa' no amihang maayo bonsoi 
hino. 3Saumi intor ra lolot nu tulu' 
ulu nu kium hino ohondo' ra pilat 
maayo akapatoi ra ulun, io yak pilat 
hino nopongo napali'. Kawi' nu ulun 
ra luput nu tana' inaya' ra rahu nu 
kium hino ra huang asumpo bonsoi. 
4Am ilo sumamba angansu-ngansuk 
ra naha' hino, nga io hua nanaak ra 
kuasa' ra kium hino. Am kium hino 
pono' am ansukon nilo, rahu kanilo, 
“Kaando' humondo' ra kium hitu! 
Kaando' tumaan tumabuh rio!” 
SKium hino pinahusu paindahuo' 
ra rahu kumakaulu' am ahuyai ra 
Ala. Io pinapiang apat ngoopor am 
ruo ngabulan buoi no. 6Hili i0 angi- 
muun ahuyai ra Ala, am inggalan nu 
Ala. Kono po hino nu intokon nu Ala, 
am kawi' nu amahun ra Surga' pono' 
inuyai no. 71o pono' am pinahusu po 
tumabuh ra ulun pihangon nu Ala am 
amayau rilo. Am kuasa' amihang ra 
kawi' nu lilian, pihangan, rahu, am 
bansa' tinaakan rio. 8Kawi' nu ulun 
aayah ra tana' hitu auma' sumamba 
yak ra kium hino, siliu yak ra ulun no- 
pongo nasuratan ra inggalan ra 
aapo tana' hitu nasauk ra buku nu 
ulun aayah tohom nu Maak nu 
Rumba nopongo kinolos hino. 
9Intor ra hino, kono akau tumaan 
angkinongoh, onsoi kinongohon mi 
aho hitu, 
10 Ikaa mulalas, ulun tuu-tuu' 
tabuson, tabuson yak. 
Am ulun tuu-tuu' pirison ra 
pisau, pirison yak ra pisau. 

Hino nga puun no ulun pihan- 
gon nu Ala tumaan yak 
am olondon ra intopot.” 

1Hili au nakakito po ra saumi 
kium bokon sinumamput intor ra ran- 
dalom nu tana'. Sangau nu kium hino 
ruo ohondo' ra sangau nu Maak nu 
Rumba. Rahu nano ohondo' ra rahu 
nu naha'. 12Ra tingkuangon nu kium 
puu-puun raitu' li, io nanguma' ra 
kuasa' no maayo naalap no intor ra 
kium hino po. Kawi' nu amahun ra 
luput nu tana' hitu, likatin no 
sumamba ra kium puu-puun raitu' li, 
nopongo napali' ra pilat hino. 13Kium 
karuo hino anguma' ra tatandu- 
tatandu' kalalaban bonsoi. Ra ting- 
kuangon nu kawi' nu ulun io anguma' 
ra apui aratu' ra tana' intor ra lim- 
bowon. 14Am kawi' nu ulun aayah ra 
tana' hitu naruung no ra tatandu- 
tatandu' kalalaban aalap no anguma' 
ra tingkuangon nu kium puu-puun 
raitu' li. Am kawi" nilo nilikatan no 
amaal ra binabaal opohondo' ra 
kium nopongo napilat nu pisau hino, 
io yak ikaa hua io inatoi. 

15Kium karuo hino tinaakan ra 
kuasa' apakaayah ra binabaal hino, 
suku' binabaal hino apandai ahayam 
am amatoi ra kawi' nu ulun aangas 
sumamba rio. 16Kawi' nu ulun, 
okotoh, alami', ulun akaya' am ulun 
kaando' ra atu-atu, ulun amba am 
ulun sala' amba, likatin nu kium hino 
angalap ra pananatandu' buliin ra lo- 
ngon nilo pamiris karuo kono am 
bulos nilo. 17Kaando' kasangulun po 
auma' ahalir karuo kono am antalan 
ra atu-atu, nu kono po io ikaa 
nokotohom ra pananatandu' hino, io 
hino inggalan nu kium hino, karuo 
kono am numbur apaintalang ra ing- 
galan hino. 

18Baal hitu onsoi ulun siino kapan- 
dayan amahuang. Ulun apandai 
amahuang io akaalap anguntob ra a- 

tungon nu numbur intor ra kium hino, 
nga numbur hino inggalan nu ulun. 
Numbur hino, io hino onom ngaatus 
am onom ngoopor am onom. 


Maak nu rumba am ulun 
pihangon no 


1 4 1Hili au nahilong po, am kakito 

ku Maak nu Rumba hino 
tinumuor ra tampak nu Inuluh Sion 
10 hino Yarusalim. Am suang nu ulun 
baya-baya' rio no siino aatus am apat 
ngoopor am apat ngaribu ngaulun, 
am bulos nilo no natukir binatikan ra 
inggalan nu Maak nu Rumba hino am 
inggalan nu Ama' nano. 2Am kari- 
ngoh ku rahu intor ra limbowon holo- 
holon ohondo' ra holon nu bosoi 
asawat bonsoi am 0hondo' ra aning- 
kalur aingor bonsoi. Rahu hino kono 
pangkinangahan ra tatangkung kayu- 
ton nu ulun ananangkung. 3Ra ting- 
kuangon nu kurusi' am kaapat-apat 
nu maayah am poyo mamaayo siino 
ra libung nu kurusi' hino, aatus am 
apat ngoopor am apat ngaribu 
ngaulun hiano nahimanani ra saumi 
nanian bahuon. Nanian hino ikaa 
apandayan nu ulun bokon, siliu yak 
ra aatus am apat ngoopor am apat 
ngaribu ngaulun hiano nga ilo nopo- 
ngo kinaayah nu Ala. 4Ulun hiano 
kaando' no kalaatan inuma' nilo 
ohondo' ra ralaa ikaa inumbiran nu 
ungkuyon, nga ilo ikaa nahumbir ra 
ruandu'. Ilo maya' yak ra Maak nu 
Rumba hino ra atu yak oyon no. Ra 
lolot nu kawi' nu bansa’, ilo nga no- 
pongo naayah am asauk ra taak puu- 
puun ra Ala am Maak nu Rumba. 
SIkaa ihondo' ilo pambuak am kaan- 
do" po sala' nilo sahuhumi. 


Talu malaikat 
6Hili au nakakito ra sangulun 


malaikat bokon kaya-kayang asawat 
bonsoi hio' ra limbowon. Malaikat 

hino nangibit ra aho intor ra baal nu 
Aho Onsoi am ampus-ampus 
pasukuonra tayar nu ulun ra tana', io 
hino kawi' nu bansa’, lilian, rahu, am 
pihangan. 7Malaikat hino nam- 
paluap, rahu kono, “Onsoi akau 
rumaliwi' huang ra Ala, am angansu- 
ngansuk ra kuasa' no asundu hino! 
Nga nasuku' no hua paat nu Ala 
amisara' ra ulun. Onsoi sumamba rio 
napasauk ra limbowon, tana', luab 
am kawi' nu labut nu siang!” 

8Malaikat karuo sinumunu' ra 
malaikat puu-puun am nampaluap, 
rahu kono, “Nasasai noyo! Bandar 
Babil bandar maayo hino nasasai 
noyo! Io napasauk ra kawi' nu ulun a- 
nguma' ra baa-baal apakauyu' 10 
hino ohondo' ra anaak ra ulun ra ang- 
gur apahauk.” 

Malaikat katalu sinumunu' ra 
ruo malaikat namahulu raitu' li am io 
nampaluap, rahu kono, “Ulun 
sumamba ra kium hino am ulun 
binabaal hino, am nokotohom ra 
tatandu' nu kium hino ra bulos karuo 
kono am longon nano, 10ulun hino 
akainum ra anggur nu Ala, io hino 
anggur ukum no hino nopong, sinu- 
nguan ra luang nu sawan no, ikaa 
kinaulan ka borook po atungon no ilo 
auma' ukumin yak! Kawi' nu ulun 
hiano auma' ilaan ra apui am 
balirang alasu' bonsoi ra tingkuangon 
nu malaikat-malaikat nu Ala am ting- 
kuangon nu Maak nu Rumba hino. 
111 isun nu apui angila' ra ulun hiano 

arayu-rayus alisun suku' ra buo- 

uoi no. Ampus nu orou am londom 
kaando' kapapari' nilo aila', io hino 
ulun sumamba ra kium hino am 
binabaal nano, am kawi' nu ulun 
nokotohom ra tatandu' nu kium 
hino.” 

12Ra luang nu baal hitu, ulun pi- 
hangon nu Ala olondon ra panu- 
suban-panusuban no am olondon 


14:1 Yah. 9:4, Pin. 7:3 14:5 Sip. 3:13 14:8 Yas. 21:9, Yar. 51:8, Pin. 18:2 14:10 Yas. 51:17, 

intopot ri Yasus, onsoi tumaan 
huang. 

13H1li au po nakaringoh ra rahu 
intor ra Surga', rahu kono, “Suratin 
mu baal hitu. Intor raino, asatu' ulun 
matoi ra paat no angkaraya' ra tayar 
nu Tuhan!” 

Limbang nu Ro nu Ala, “Otopot! 
Nga ilo mulou angkaraya', nga balos 
ss karaya' nilo hai-hait rumangan 
rilo,” 


Tana' hitu otomon 


14Hili au nakakito po ra saumi 
haun apulak. Ra tampak nu haun 
hino siino sangulun nanturung kono 
pahilayan ra ulun. lo nanansapulu ra 
maas am 10 nananggoi ra saumi sabit 
alarom. ISAm sangulun malaikat 
bokon sinumamput intor ra Pahun nu 
Tuhan. To nampaluap ra rahu aingor 
bonsoi ra ulun nanturung ra tampak 
nu haun hino, rahu kono, “Singgalin 
mu sabit muno am otomon mu raino, 
nga raino nga paat no asamaan, tana' 
hitu naansak noyo am auma' 
otomon.” 16Hili ulun nanturung ra 
tampak nu haun hino naninggol ra 
sabit no ra tampak nu tana', hili tana' 
pono' am inotom. 

17Hili au po nakakito ra sangulun 
malaikat bokon sinumamput intor ra 
pahun nu Tuhan ra Surga'. Io pono' 
am akatinanggoi ra saumi sabit 
alarom. 

18Ppongo nu hino, sangulun 
malaikat bokon anguasa ra apui, in- 
atong intor ra intok pananalaban. lo 
nilumuap ra rahu aingor bonsoi ra 
malaikat akatinanggoi ra sabit 
alarom hino, rahu kono, “Singgalin 
mu sabit muno am tataso' punguan 
nu kinawa' nu anggur ra tana', nga 
kinawa' nano naansak noyo!” 


f15:3 bansa': Ra luang nu buku nakalair, paat 

19Hili malaikat hino naninggol ra 
sabit no rano ra tana' am nanatas 
napansuai ra kinawa' nu anggur intor 
ra taunan no, hili nanapir ra luang nu 
pamimisakan ra anggur ukum nu Ala 
alalarang hino. 2#Kinawa' nu anggur 
hino pisakin ra taning nu bandar, am 
intor ra pamimisakan ra anggur hino 
naantung lumbak ohondo' ra siang, 
tawol no talu ngaatus kilomito, am 
ralom no maar pakaruo ngamito. 


Malaikat am ila' pangawian 


1 5 1Hili pakakito au po ra saumi 
baal kalalaban bonsoi nasauk ra 
limbowon. Siino tulu' malaikat am 
tulu' po ila' pangawian. Hitu nga 
popor no Ala amaratu' ra buuk no. 
2Pongo nu hino pakakito au po ra 
saumi baal kono pahilayan ra luab 
babaraan nansaang ra apui. Kakito 
ku po ulun nopongo namanang ra 
kium am ulun binabaal no, am 
namanang ra ulun inggalan no tinan- 
duan ra numbur. Ulun namanang 
hiano tinumuor ra ihih nu luab 
babaraan am nananggoi ra kasapi' 
tinaakan nu Ala rilo. 3Am ilo 
nahimanani ra nanian ri Musa, amba 
nu Ala, am nanian nu Maak nu 
Rumba. Kono hitu sabiton no, 
“Tuhan, Ala Maayo kuasa, 
maayo bonsoi am kalalaban 
kawi' nu inuma' mu! 
Raja' nu kawi' nu bansa f, 
kawi' nu pamutusan mu 
abubuh am otopot! 
4Tuhan, aun ki' ikaa 
angkalaa' riun? 
Aun ki' aangas ambala' 
ra hayo nu kuasa' mu? 
Oko yak nabahuan. 
Kawi” nu bansa’ auma’ matong 
sumamba riun, 

nga kawi’ nu pamutusan mu 
otopot nopongo nakito ra 
kawi' nu ulun.” 

SPongo nu hino kakito ku Pahun 
nu Tuhan ra Surga' nahiang, am Kiim 
nu Tuhan siino ra luang no. 6Hili 
tulu' malaikat hino am tulu' ila' hino 
sinumamput intor ra Pahun nu 
Tuhan. Ilo nanampakai ra kain a- 
ninggalas bahuon am akabinuntul. 
Am ilo nanampakai ra paninindu 
ra kubab binaal intor ra maas. 7Hili 
saumi intor ra lolot nu apat maayah 
hiano nanaak ra tulu' malaikat hiano 
ra tulu' mangkuk maas napanu' ra 
buuk nu Ala, Ala aayah suku' ra buo- 
buoi no. 8Hili Pahun nu Tuhan hino 
nososok ra binantang asundu' nu Ala. 
Am buoi nu tulu' ila' inibit nu tulu' 
malaikat hiano ikaa po naawi', kaan- 
do' kasangulun po akaalap munsop 
ra Pahun nu Tuhan. 


Ukum pamaparan nu Ala 


1 6 1Hili au nakaringoh ra rahu ai- 

ngor ra Pahun nu Tuhan inin- 
dahu ra tulu' malaikat hiano, rahu 
kono, “Bi kami am sauri' suot nu 
tulu' mangkuk buuk nu Ala hino ra 
tampak nu tana'!” 


'Mangkuk buuk nu Ala 


NGE. 
D 





Bli: a 


2Malaikat puu-puun inuoi am 
nanaur ra suot nu mangkuk tinanggoi 
no ra tampak nu tana". Hili kalupos 
maayo am aruol bonsoi hino 
sinumila' ra kawi' nu ulun noko- 
tohom ra tatandu' nu kium hino, am 

poyo ra kawi' nu ulun sumamba ra 
ulun binabaal hino. 

3Pongo nu hino malaikat karuo 
nanaur ra suot nu mangkuk tinanggoi 
no ra luab no. Hili siang pono” nu 
luab hino nasauk ohondo' ra lumbak 
nu ulun inatoi, am kawi' nu maayah 
siino ra luab hino inatoi. 

4Hili malaikat katalu nanaur ra 
suot nu mangkuk tinanggoi no ra 
kula-kula' siang am labut nu siang, 
hili kawi' nu siang no nasauk ra lum- 
bak. 5Am karingoh ku rahu nu 
malaikat namihang ra siang inin- 
dahu, rahu kono, “Ukum niratuan 
mu hino otopot, u Ala nabahuan bon- 
soi, Ala siino, am lai-lair noyo siino! 
6Ulun hiano namatoi ra ulun 
pihangon nu Ala am ulun angindul ra 
rahu nu Ala. Raino oko anguma' rilo 
anginum ra lumbak. Kapio baal hino 
ampaat ra tayar nilo!” 

7Hili au nakaringoh po ra rahu 
intor ra pahun nanturungon nu Ala, 
rahu kono, “Tuhan, Ala maayo 
kuasa', kawi' nu ukum ratuin no abu- 
buh am otopot!” 

8Pongo nu hino malaikat kaapat 
nanaur ra suot nu mangkuk tinanggoi 
no ra mato nu orou, hili mato nu orou 
pono' pinahusu' yak onolob ra ulun 
ra nirunsul no alalarang hino. Ulun 
pono' am nosolob ra nirunsul nano, 
am ilo nahawah ra Ala, akakuasa' ra 
kawi' nu ila' hiano. Hama' pono' 
kono hino, ikaa yak hua ilo mimpoi ra 
sala-sala' nilo rano am aangas angan- 
su-ngansuk ra kuasa' maayo nu Ala. 

10Hili malaikat kalimo nanaur ra 
suot nu mangkuk tinanggoi no ra 
kurusi' panturungon nu kium hino. 
Hili luput nu pihangan nu kium hino 
pono' am nolondom, ulun pono' am 
angatup ra rila' nilo nga arualan. 
1]ntor ra hino ilo nahawah ra Ala ra 
Surga' nga ilo arualan ra kalupos- 

kalupos nilo. Io yak ikaa hua ilo mim- 
poi intor ra inuma-inrma' nilo alaat. 

12Pongo nu hino n.alaikat koonom 
nanaur ra suot nu mangkuk tinanggoi 
no ra siang Iparat maayo hino. Hili 
siang hino pono' am nalasak suku' 
raja-raja' intor ra saraton akaalap 
makou lumangus ra siang hino. 13Hili 
au po nakaRito ra talu saitan baal no 
ohondo' ra bulangkuk. Tuki-tukir nu 
bulangkuk hiano saumi sinumamput 
intor ra kabang nu naha' am saumi 
intor ra kabang nu kium, am saumi po 
intor ra kabang nu nabi' ambubuak 
hino. MIlo io hino saitan-saitan 
napasauk ra tatandu-tatandu' 
kalalaban. Katalu-talu nu saitan 
hiano inuoi ra kawi' nu raja' ra luput 
nu tana' am namalulur rilo tumabuh 
ra paat nu Orou nu Ala maayo kuasa' 
hino. 

ISRahu nu Tuhan, “Kinongohon 
mi! Au matong ikaa apandayan mi, 
ohondo' yak ra ratangan nu ulun an- 
takou! Asatu' ulun hai-hait sumiho 
am angimbuou ra pakai no, hili io 
ikaa alabasan ra paat no makou am 
auyu' bonsoi ra tingkuangon nu ulun 
asuang!” 

16Hili saitan hiano namalulur ra 
raja-raja' hiano ra intok sabiton nu 
ulun Ibarani ra Harmagidon. 

17Pongo nu hino malaikat katulu' 
nanaur ra suot nu mangkuk tinanggoi 
no ra lolot nu tana' am limbowon. 
Hili karingoh rahu aingor bonsoi 
intor ra kurusi' ra Pahun nu Tuhan, 
rahu kono, “Nopongo noyo!” 

18Hili hanit pono' am sla-siat ikaa 
opopor am tingkalur pono' anum- 
palak am amalingkaar aingor, tana' 
pono' am iningkuli bonsoi. Puun ra 
ulun naayah kaando' po nasauk ra 
kuli nu tana' kono hino. Hitu nga kuli 
nu tana' okotoh bonsoi. 19Bandar 

maayo hino io hino Babil nakabak 
talu bahian, am bandar-bandar pono' 
siino ra kawi' nu pihangan ra luput nu 
tana', naawi' nohohos. Hili Ala 
nakahuang po ra Babil bandar maayo 
hino. Intor ra hino Ala napainum rio 
ra anggur intor ra mangkuk pamulian 
ra anggur nu Ala io hino anggur 
ukum no alalarang hino. 20Kawi' nu 
pulou nilumawo, am kawi' nu ruau 
pono' am nalawo. 21Anguluh batu 
mamaayo, tuki-tukir nu anguluh hino 
bahat no mamaar limo ngoopor 
ngakilo, aratu' intor ra limbowon 
anutuk ra ulun. Hili ilo ahawah ra 
Ala nga intor ra baal nu anguluh batu 
hino. 


Ruandu' Asundal atandul 


POND nu hino sangulun intor 
17 ra lolot nu malaikat nananggoi 
ra tulu' mangkuk hino inatong rakon 
am inindahu, rahu kono, “Ikon mu, 
au anilu riun ra atu koson nu ruandu' 
asundal atandul hino ra maan 
ukumi', io hino bandar maayo binaal 
ra maar nu kula-kula' siang. 2Raja- 
raja' ra tana' nopongo nahambai rio, 
am ulun amahun ra tana' nahahauk 
nga ilo nanginum ra anggur nu 
inuma' no apakauyu' hino.” 

3Hili Ro nu Ala nanguasa' rakon, 
am malaikat hino nangibit rakon ra 
tana' asuang ra batu am inahison. Ra 
intok hino au nakakito ra sangulun 
ruandu' nanturung ra sanginan kium 
alia' bonsoi inan no, am nopopot 
binatikan ra inggalan ahuyai ra Ala. 
Kium hino ulu no tulu' am oopor sa- 
ngau no. 4Ruandu' hino nasampayau 
ra Sampayau alanso-lansom am alia', 
am io nilimpor po ra sasawot oloho, 
io hino maas, batu asandong oloho, 
am mutiara'. lo nananggoi ra saumi 
mangkuk binaal intor ra maas 


16:12 Yas. 11:15 16:15 Mat. 24:43-44, Luk. 12:39-40, Pin. 3:3 16:16 2Raj. 23:29, Sa. 12:11 
16:18 Pin. 8:5, 11:13, 19 16:19 Yas. 51:17 16:20 Pin. 6:14 16:21 Nah. 9:23, Pin. 11:19 17:1 Yar. 
51:13 17:2 Yas. 23:17, Yar. 51:7 17:3 Pin. 13:1 17:4 Yar. 51:7 

napanu' ra baa-baal apakauyu' am 

alaat bonsol intor ra inuma' no. 

SBulos nano tinulisan ra inggalan 

ikaa napandayan atungon no. Ingga- 

lan no 10 hino “Babil Maayo Bonsoi, 

ina' nu kawi' nu ruandu' asundal am 
uun nu kawi' nu kalaatan nu tana' 
itu.” 

6Hili kakito ku ruandu' hino 
nahauk ra lumbak nu ulun pihangon 
nu Ala am lumbak nu ulun-ulun 
pinatoi nga ilo olondon mintopot 
ri Yasus. Au nasumpo bonsoi ra paat 
ku nakakito ra ruandu' hino. 

7THili malaikat hino inindahu 
rakon, rahu kono, “Aun ki' puun mu 
asumpo bonsoi? Hama' no balain ku 
pono oko ra aun ikaa napandayan ra 
baal nu ruandu' am kium tinam- 
pakon no hino, io hino kium tulu' ra 
ulu am oopor ra sangau hino. 8Ra 
pahulu li kium hino io aayah, io yak 
raino ikaa noyo aayah. Ikaa no kula' 
buoi no io sumamput intor ra intok 
namariilan ra saitan andalom bonsoi 
am muoi lumangus ra intok aila'. 
Ulun aayah ra tana' asumpo ahilong 
ra kium hino. Nga ra pahulu li kium 
hino aayah. Raino ikaa noyo aayah, 
io yak 10 auma' anduli' po. Ulun 
PUMpo io hino ulun ikaa natulisan ra 
inggalan ra Buku nu Ulun Aayah io 
hino nanulisan ra inggalan nu ulun 
auma' aayah rumangan ra Tuhan 
suku' ra buo-buoi no. Inggalan hino 
tinulisan nu Ala ra kaapo tana' tu 
nasauk. 

Luang nu baal hitu onsoi siino 
kapandayan amahuang. Tulu' ulu 
hino atungon no tulu' inuluh io hino 
inuluh nanturungon nu ruandvu' hino. 
Am tulu' ulu hino poyo io hino tulu' 
raja". 10Limo intor ra lolot nilo nopo- 
ngo nakaulou namihang, am saumi 
po amihang, am saumi poyo ikaa 
nakaatong 10 yak paat no matong pa- 
mihangan nano ikaa kula' buoi. 11Am 


17:8 Dan. 7:7, Pin. 11:7, Nan. 69:28 17:12 Dan. 

kium aayah ra pahulu li, 10 yak raino 
ikaa noyo aayah, io hino raja' 
kabalu'. Io intor poyo ra lolot nu raja' 
katulu' hino, am raino io lumangus 
muoi ra intok aila' no. 12Q0por sa- 
ngau nakito muno io hino oopor raja' 
ikaa poyo namihang. Io yak ilo auma' 
taakin ra kuasa' nu raja' ra amihang 
rumangan ra kium hino ra buoi nu 
sajaam. 13O0por raja' hiano ohondo' 
yak languson nu kasiha' nilo. Kawi' 
nilo no nanaak ra kuasa' nilo 
amihang ra kium hino. 14Kawi' nilo 
auma' tumabuh ra Maak nu Rumba 
hino. Io yak Maak nu Rumba hino am 
ulun olondon maya' rio inipahan am 
pinili' no hiano auma' amayau ra 
raja-raja' hiano, nga io hua Tuhan ra 
kawi' nu tuan, am Raja' ra kawi' nu 
raja'.” 

1SR ahu po nu malaikat hino, 
“Siang nakito mu hino nanturungon 
nu ruandu' sundal no, io hino tukir nu 
bansa", tukir nu ulun pihangon, tukir 
nu pihangan am tukir nu rahu. 
1600por sangau nakito muno am 
kium hino asisingon ra ruandu' asun- 
dal hino. Ilo amahaau ra atu-atu 
notohom nu ruandu' hino, am 
namalabas rio. Ilo angakan ra kual no 
am ongompo rio ra apui. 17Nga Ala 
nopongo nanguasa' ra huang nilo a- 
nguma' ra binabaas nu Ala. Ala na- 
nguma' rilo ampapakat ra anaak ra 
kuasa' nilo amihang ra kium hino, 
hili kium hino amihang suku' asauk 
aun nopongo binalaan nu Ala. 

18Ruandu' nakito muno io hino 
bandar maayo, amihang ra raja-raja' 


LIP 


ra tana. 


Babil nasasai 


1 Q 1Pongo nu hino kakito ku sangu- 

lun malaikat bokon tinumuun 
intor ra Surga'. Io nokotohom ra 
kuasa' maayo, am sandong no 

apakawantang ra luput nu tana'. 
2Malaikat hino pono' am nilumuap, 
rahu kono, “Nasasai noyo! Babil ban- 
dar maayo hino nasasai noyo! Raino 
io intokon nu saitan-saitan am ro-ro 
alaat. Ra bandar hino kula-kula' 
susuit napanu' ra kalaatan nan- 
sisinutan aayah am kasisinganan nu 
ulun. 3Nga kawi' nu bansa' nopongo 
nanginum ra anggur nu kasiha' no 
apakauyu' hino. Raja-raja' nu tana' 
nopongo nahambai rio, am ulun an- 
tatalan ra tana' nasauk ra ulun akaya' 
intor ra kasiha' no ikaa ataan no 
hino”. 
4Hili au nakaringoh po ra saumi 

rahu bokon intor ra Surga', rahu 
kono, 

“Makou ka ulun pihangon ku! 

Makou ka intor ra bandar hino! 

Ikaa akau maya' 

ra sala-sala' no, 
am akaaya' ra io ukumin! 

sang [UA Hi 

SNga sala-sala' no nansusuput 
suku” ra limbowon, 
am Ala ikaa akaliro ra 
kalaatan inuma' nu 
bandar maayo hino. 
6Onsoi akau anguma' nio 
ohondo' ra atu nopongo 
inuma' no ramuyun. 
Onsoi akau amalos rio 
induo ruli’ ra tayar 
nu kawi’ nu nopongo inuma' 
ho. 
Lingian mi mangkuk no 
induo ruli’ bisa’ no 
intor ra inumon nilair no 
ra tayar mi. 
TT aakin mi io ra aila’ am 
asusa’ huang 
ohondo' ra suang nu sasawot 
siino rio am kaansayan 
tinaakan rio. 
Nga hai-hait yak io mindahu ra 
inan no tohom, rahu kono, 

“Au hitu raja! nu ruandu' 
akakuasa' amihang! 
Sala' ka nabalu au, ikaa 
auma’ abalu am asusa’ 
huang ku!” 
8]ntor ra baal hino, luang nu 
saumi orou yak 
io auma’ anitupan ra ila’ 
lo hino aruol, susa' maayo, 
am taba'. 
Am io auma’ solobon ra apui, 
nga akakuasa' hua Tuhan 
Ala amaratu' tio ra ukum”. 
9R aja-raja' ra tana' nakaaya' ra 
inuma-inuma' no apakauyu' hino am 
kasiha' nu huang nu ruandu' hino 
auma' antangi' ra bandar hino ra 
paat nilo akakito ra lisun inunundok 
intor ra apui nonolob ra bandar hino. 
10110 tumuor yak ahilong intor ra 
atawoil nga ilo alaa' aintupan ra ila' 
mintup rio. Rahu kanilo, “Kaasian 
yak tupo bandar atandul hino io hino 
bandar Babil okotoh hino! Ikaa kula' 
buoi ukum mintup riun nopongo 
nilair!” 
1Kawi' nu ulun antatalan ra tana' 
pono' am antatangi' am ahulir nga 
ruandu' hino, nga kaando' no hua ka- 
sangulun po ahalir ra barang-barang 
talanon nilo. 12Kaando' no ahalir ra 
maas, pirak, batu oloho, am mutiara' 
nilo, am poyo kain nilo aninggalas, 
kain alanso-lansom, kain sutara', am 
kain alia', am ansisinutan taun alam- 
bat arampa', am barang-barang bina- 
al intor ra ripon nu haringan am intor 
ra taun-taun oloho, intor ra tam- 
baha', intor ra basi', am batu pualam, 
13jntor po ra kulapa' nu taun onsoi 
pananaang, tutuu' pananaang, umau 
aamis ra howou, muur$ am kamayan, 
anggur am umau, tapung am gan- 
dum, sapi' am Camba. kuda' am 

kurita', amba-amba am poyo bayah 
nu ulun. #4Rahu nu ulun antatalan 
rano ra ruandu' hino, “Kawi' nu 
kasiha' mu onohom li kaando' noyo, 
kawi' nu kasanangan mu am sandong 
mu nalawo noyo. Ikaa noyo auyum 
mu!” 

15Kawi' nu ulun antatalan nopo- 
ngo nakaya' nga ilo antatalan ra ban- 
dar hino auma' tumuor yak ahilong 
intor ra atawoi nga ilo alaa' aintupan 
ra ila' mintup rio. Ilo antangi' am 
ahulir, 16rahu kanilo, “Kaasian yak 
tupo bandar atandul hitu! To aubas 
anampakai ra kain aninggalas, kain 
alanso-lansom am kain alia'. 
Kaubasan no io anampakai apaka- 
sandong rio ra maas, batu oloho, am 
mutiara'! 17To yak ra buoi nu sajaam 
yak, io nopongo nalawaan ra kawi' nu 
sasawot no hiano!” 

Kawi' nu ulun mamaayo nu 
paraau, ulun inuran, am ulun angka- 
raya' ra kapal, am kawi' nu ulun ang- 
karaya' ra luab ra pahuyuman nilo ra 
akan am usin, tinumuor yak intor ra 
atawoi. 18Am nampaluap ra paat nilo 
nakakito ra lisun inumdok intor ra 
apui nonolob ra bandar hino. Rahu 
kanilo “Kaando' sahuhumi bandar 
bokon ohondo' ra bandar maayo 
hitu!” 

19Hili ilo nanauk ra ulu nilo ra 
kaau asauk ra tatandu' ra ilo ahulir, 
hili ilo nantangi' am salua-luap, rahu 
kanilo, “Kaasian yak tupo bandar 
atandul hitu! Sasawot no asuang hino 
napakaya' ra kawi' nu ulun siino 
paraau ra luab no. lo yak ra buoi nu 
sajaam yak, io nopongo nalawaan ra 
kawi' nu atu-atu!” 

20U kawi' nu amahun ra Surga', 
onso1 oko amparamai anginsuat ra io 
nasasai ra bandar hino! U ulun pi- 


5818:13 Muur: Pulut napua' intor ra saumi taun (lai' nga kamus). 

hangon nu Ala, ulun sususubon, ulun 
angindul ra rahu nu Ala, onsoi akau 
amparamal anginsuat! Nga Ala no- 
pongo namaratu' rio ra ukum asauk 
ra balos nu atu inuma' nilo ramuyun! 
21Pongo nu hino, sangulun malai- 
kat okotoh nangakat ra saumi batu 
aahat bonsoi hili nanapir ra batu hino 
ra luab no, am rahu no, “Kono nga 
hitu pakuan ra bandar Babil atandul 
hino auma' babalin suku' ra io ikaa 
auma' auyum. 22Rahu nu kasapi', 
kayuton-nu ulun apandai angayut, 
rahu nu suling, sampuyon nu ulun 
apandai anampui, am rahu nu tarum- 
pit, sampuyon nu ulun apandai 
anampui ikaa noyo aringoh intor 
riun! Kaando' Kasaneulun po 
akakaraya' akito ra hino, am rahu 
pono" nu kisaran am kaando' no ari- 
ngoh ra hino. 23Kaando' no binantang 
nu lampung mu akito nu ulun. Am 
kaando' no aringoh ra amparamai ra 
irau nu pahuatan ra hino. Ulun-ulun 
antatalan siino riun io hino ulun 
maayo ra kuasa' ra tana', am intor ra 
kuasa' nu sasampui mu oko nama- 
ruung ra kawi' nu bansa' ra tana'!” 
24Babil inukuman nga bandar hino 
siino no nakito ra lumbak nu ulun a- 
ngindul ra rahu nu Ala, am lumbak 
nu ulun pihangon nu Ala io hino 
kawi' nu ulun nopongo pinatoi ra 
tampak nu tana'. 
1Pongo nu hino au nakaringoh 
1 9 ra rahu ohondo' ra rahu nu ulun 
asuang intor ra Surga' salua-luap, 
rahu kanilo, “Angansuk ra Ala! Ala 
taka io hino Ala apakaayah. Io nga 
Ala asundu ra kuasa' am akakuasa'! 
2Pamutusan no otopot am abubuh 
bonsoi! Io nopongo namaratu' ra 
ukum ra ruandu' asundal okotoh, nga 
io napakalaat ra tana' intor ra inuma' 
no apakauyu' hino. Ala nopongo 

namaratu' ra ukum ra ruandu' asun- 
dal hino, nga io namatoi ra amba- 
amba nu Ala”. 

3Hili rahu nu ulun asuang hiano 
inindahu po, rahu kanilo, “Angansuk 
ra Ala! Lisun nu apui nonolob ra ban- 
dar maayo hino undok-undok yak 
kaando' kapapari' no!” 

4Hili ruo ngoopor am apat 
mamaayo am apat aayah siino ra 
libung nu kurusi' hino nirumungu' 
am sinumamba ra Ala nanturung ra 
kurusi' hino. Rahu kanilo, “Amin! A- 
ngansuk ra Ala!” 


Irau pahuatan nu Maak nu 
Rumba 


SHili karingoh ku rahu intor ra 
kurusi' hino inindahu, rahu kono, 
“Angansuk ra Ala, u kawi' nu amba 
nu Ala, am kawi' nu ulun, maayo am 
borook, sumamba ra Ala!” | 

6Kalibos hino karingoh ku rahu 
ohondo' ra rahu nu ulun asuang bon- 
soi. Bingor nu rahu no ohondo' ra 
hinumbang nu luab am ohondo' ra a- 
ningkalur aingor bonsoi. Au nakari- 
ngoh ra rahu nilo, rahu kanilo, 
“Angansuk ra Ala! Nga Tuhan, Ala 
taka maayo kuasa' hino, amihang 
raino! 7Onsoi taka amparamai am a- 
nginsuat. Onsoi taka angansuk ra 
kuasa' no maayo hino! Nga nasuku' 
noyo orou pahuatan sabiton ra 
pahuatan nu Maak nu Rumba hino, 
am ruandu' uwoton hino nopongo 
namalair ra pahuatan rio. 8Pakai a- 
ninggalas akabinuntul hino nopongo 
tinaakan rio ra maan no pakayo'.” 
(Pakai aninggalas hino, io hino 
inuma-inuma' onsoi napongg inuma' 
nu ulun pihangon nu Ala.) 

Hili rahu po nu malaikat hino 
rakon, “Suratin mu rahu hitu. “Asatu' 


18:21 Yar. 51:63-64, Yah. 26:21 18:22 Yah. 26:13, Yas. 24:8 18:22-23 Yar. 7:34, 25:10 18:24 

ulun inipahan ra irau pahuatan nu 
Maak nu Rumba hino.” 

Hili rahu po nu malaikat hino, 
“Hitu nga aho otopot intor ra Ala.” 

10Au nahulatur nirumungu' ra 
tingkuangon nu malaikat hino 
sumamba rio, io yak rahu no rakon, 
“Pai'! Ikaa oko sumamba rakon, 
sumamba ko yak ra Ala! Nga au 
pono' hua am amba yak ohondo' riun 
am ohondo' ra kawi' nu pahaka' mu 
olondon maya' ra pambalaan 
ri Yasus!” Nga pambalaan ri Yasus 
hino anaak ra kapandayan ra ulun 
namala' amalair. 


Ulun tinumampak ra kuda' 
apulak 


Hili au po nakakito ra Surga' 
nahiang, am saumi kuda" apulak. 
Ulun tinumampak ininggalanan ra 
Ainsuhut ra panusuban am Ulun 
Otopot. Io otopot ra pamutusan no ra 
10 apasala' am ra luang nu pan- 
tatabuhan maan no. 12Mato no ohon- 
do' ra linaang nu apui am io 
nansapulu ra sapulu asuang. Inan no 
tinulisan ra saumi inggalan, am io yak 
akapandai ra inggalan hino. I3Sam- 
payau nasindayol sinampayau nano 
naluput ra lumbak, am io sabiton ra, 
“Rahu nu Ala.” 

14Sauyar-sauyar nu Surga' inaya' 
rio am ilo tinumampak ra kuda' 
apulak, am nampakai ra kain aning- 
Paa apulak bonsoi. !5Intor ra 

abang no, samput nu saumi pisau 
alarom am intor ra pisau hino io 
akaalap amayau ra kula-kula' bansa', 
am io auma' amihang rilo ra anang- 

oi ra susukur basi'. lo amandit ra 

Inawa' nu anggur ra pamamanditan 
no ra anggur ukuman nu Ala maayo 
kuasa'. 16Sampayau no nasindayol 
hino am ondo' paa' nano, siino ingga- 
lan tinulisan, kono hitu inggalan no, 

“Raja' ra kawi' nu raja', am Tuhan 
nu kawi' nu tuan.” 

17Hili au nakakito po ra sangulun 
malaikat tinumuor ra tampak nu 
mato nu orou. lo nampaluap ra rahu 
aingor ra kawi' nu susuit angkayang 
ra rasawat, rahu kono, “Ikon mi 
lumulur ka am muoi ka ra irau 
pahuatan maayo inuma' nu Ala! 
181kon mi muoi pangakan ra kual nu 
raja-raja' am mamaayo-mamaayo nu 
sauyar am kual nu ulun-ulun sauyar. 
Ikon mi muoi pangakan ra kual nu 
ulun tinumampak ra kuda' am poyo 
kual nu kuda' nilo am kual nu kawi' 
nu ulun, maayo am borook, amba am 
sala' amba!” 

19Am hili au nakakito ra kium 
hino, am raja-raja' nu tana' nam- 
babaya' ra sauyar-sauyar nilo, 
nilumulur auma' tumabuh rio tinu- 
mampak ra kuda' apulak hino am 
kawi' nu sauyar no. 20Hili katakub 
kium hino am ulun rumangku ra io 
ulun angindul ra rahu nu Ala nopo- 
ngo napasauk ra tatandu-tatandu' 
kalalaban ra tingkuangon nu kium 
hino. (Intor ra tatandu-tatandu' 
kalalaban hino kium hino namaruung 
ra ulun siino tatandu' intor ra kium 
hino, am ulun sumamba ra binabaal 
nu kium hino). 

Hili kium hino am ulun rumangku 
ra ulun angindul ra rahu nu Ala hino 
tinapiran ra luab nu apui am balirang 
ikaa alasa' hino. 21Am kawi' nu 
sauyar nilo pinatoi ra pisau sinu- 
mamput intor ra kabang nu tinumam- 
pak ra kuda' apulak hino. Hili 
susuit-susuit hiano pono' inatong am 
nangakan nahandas ra kual nu ulun 
inatoi hiano. 


Baal ra paat nu saribu upok 


20 IKalibos hino hili au nakakito 
ra sangulun malaikat tinumuun 

intor ra Surga'. Io nananggoi ra 
kunsi' nu intok namariilan ra saitan 
andalom bonsoi am pananangkong 
maayo. 2Hili io nanakub ra naha' 
hino, kukuo matuo hino io hino Ibilis 
karuo kono am Raja' nu Saitan hino 
am nanangkong rio saribu upok buoi 
no. 3Hili malaikat hino nanapir ra 
naha' hino ra intok namariilan ra 
saitan andalom bonsoi, hili nangim- 
put ra intok namariilan ra saitan an- 
dalom bonsoi hino am napantiawat 
ra basi', hili naha' hino ikaa akaalap 
amaruung ra tukir nu bansa' ra ikaa 
po aawi' paat nu saribu upok hino. 
Alibos hino hili io labusin ikaa kula' 
abuoi paat no. 

4Hili kakito ku kurusi-kurusi', am 
ulun-ulun nanturung ra kurusi- 
kurusi' hiano tinaakan ra kuasa' 
'amaratu' ra ukum. Kakito ku po in- 
aning-inaning nu ulun-ulun inatoi 
tinontob ra ulu nga ilo ambala' intor 
ra baal ri Yasus, am aparayol ra bilin 
intor ra Ala. Ulun hiano ikaa 
sinumamba ra kium, karuo kono am 
binabaal nu kium hino. Ilo pono' ikaa 
namalihua ra tatandu' inuma' nu 
kium hino posokoton ra bulos karuo 
kono am longon nilo. Intor ra hino ilo 
nanduli' naayah am amihang kono 
raja' rumangan ri Karistus ra buoi nu 
saribu upok. 5SHitu nga bahian puu- 
o nu ulun matoi pandulion 

aayaho'. (Io yak ulun-ulun inatoi 

bokon ikaa pandulion kayaho' ra 
buoi nu paat saribu upok hino). 

6Asatu' ulun pinaaya' pandulio' 
kaayaho' ra bahian puu-puun nu 
ulun matoi pandulion kaayaho' hino. 
Ilo auma' sabiton ra ulun tohom nu 
Ala. Patayan kainduo kaando' kuasa' 
amihang rilo. Ilo asauk ra imam- 
imam nu Ala am imam-imam 
ri Karistus, am ilo amihang ruma- 
ngan rio saribu upok buoi no. 

Ibilis pinayau 


7Kalibos paat nu saribu upok hino, 
Ibilis hino nilabusan intor ra 
namariilan rio no, 8am io auma' muoi 
amaruung ra bansa-bansa' nakapan- 
susual ra luput nu tana', io hino Gok 
am Magok. Ibilis hino namalulur rilo 
ra muol tumabuh, am ilo asuang bon- 
soi, ohondo' ra suang nu ahis ra ihih 
nu luab. 9Hili ilo nansusuai ra luput 
nu tana', am namalibung ra nangkii- 
man nu ulun pihangon nu Ala am 
bandar asian nu Ala. Io yak apui 
tinumuun intor ra limbowon am no- 
nolob rilo. 10Hili Ibilis namaruung 
rilo hino, Hnapiran ra luang nu apui 
am balirang ikaa alasa' hino. Hino 
nga intok nu kium hino am ulun 
rumangku ra ulun angindul ra rahu 
nu Ala hino tapiran pahulu. Ilo aila' 
tukir nu orou am londom suku' ra 
buo-buoi no. 


Ukum pamaparan 


UKalibos hino pakakito au po ra 
saumi kurusi' maayo am apulak am 
nanturung ra kurusi' hino. Limbowon 
am tana' nalawo ra tingkuangon no, 
suku' kaando' no nakito rahili. 12Am 
kakito ku ulun-ulun inatoi, ulun 
maayo am borook, tinumuor ra ting- 
kuangon nu kurusi' hino. Hili kawi' 
nu buku nanulisan ra inuma' nu ulun 

ono' am binangkal. Hili saumi buku 
bokon pono' am binangkal, io hino 
Buku nu Ulun Aayah. Hili ulun in- 
atoi hiano inukuman, ampaat ra atu 
inuma' nilo sumuhut ra nasuratan ra 
buku hiano. B3Hili luab nanaak ra 
ulun-ulun inato1 siino ra randalom 
nano. Patayan am Tana' Patayan 
pono' am nanaak ra ulun-ulun siino 
rio no. Am ulun-ulun inatoi hiano 
kawi' nilo pono' am inukuman am- 
paat ra atu inuma' nilo. Hili 


20:2 Kas. 3:1 20:4 Dan. 7:9, 22 20:8 Isk. 7:2, 38:2,9,15 20:21-12 Dan. 7:9-10 

patayan am Tana' Patayan hino 
tinapiran pasuboo' ra luab nu apui. 
(Luab nu apui hitu io hino patayan 
bahian karuo). 1SUlun ikaa 
nasuratan ra inggalan ra Buku nu 
Ulun Aayah, tapiran pasuboo' ra 
apui no. 


Limbowon bahuon am tana' 
bahuon 


21 IHili kakito ku limbowon 
bahuon am tana' bahuon. Lim- 
bowon puu-puun am tana' puu-puun 
pono' am nalawo, am luab pono' 
nalawo 2Hili kakito ku bandar 
nabahuan hino, io hino Yarusalim 
bahu, tinumuun intor ra Surga', intor 
ra Ala. Bandar hino nopongo nilair 
ohondo' ra sangulun ruandu' uwoton 
nilimpor ra tumiwol ra ungkuyon 
ahuot rio no. 3Hili au po nakaringoh 
ra saumi rahu aingor intor ra kurusi' 
hino, rahu kono, “Raino intokon nu 
Ala siino ra lolot nu ulun! Io aayah 
rumangan rilo, am ilo asauk ra ulun 
pihangon no. 4l0 amiir ra lomou nilo. 
Patayan pono' am kaando' no ra 
hino. Asusa' huang, antangi', karuo 
kono am arualan kaando' no ra hino. 
Baa-baal nakalair nopongo nalawo.” 

SHili rahu nu nanturung ra kurusi' 
hino, “Raino au nanalimbahu ra 
kawi' nu atu-atu!” 

Am rahu kono po rakon, “Suratin 
mu baal hitu, nga kawi' nu rahu hitu 
otopot am kaintapatan.” 

6Rahu no po, “Nopongo noyo! Au 
nga puu-puun am pamaparan. Au 
nga Tuhan intor ra puu-puun suku' ra 
pangawian. Tuki-tukir nu ulun 
atlinum, painumon ku yak lalayau 
ikaa akialir, intor ra puun nu siang 
anaak ra kaayahan. 7Kawi' nu ulun 
amanang intor ra alaat hino auma' 

akaalap ra baa-baal hino intor rakon. 
Au asauk ra Ala no, am io asauk ra 
anak ku. 8Io yak ulun alalaa', ulun 
nilumuhut ra intopot, ulun asiha' ra 
kalaatan, ulun asiha' ampatoi, ulun 
anguma' ra baal apakauyu', ulun 
akasasampui, ulun sumamba ra ala 
binabaal, am kawi' nu ulun am- 
bubuak, auma' tapiran pasuboo' ra 
apui laa-laang am balirang nu apui 
ikaa alasa' hino, io hino patayan 
bahian karuo.” 


Yarusalim bahu 


3Sangulun intor ra lolot nu tulu' 
malaikat akatinanggoi ra mangkuk- 
mangkuk napanu ra ukum pama- 
paran hino, malaikat hino inimaar 
rakon am rahu no, “Ikon mu! Tiluin 
ku oko ra Ruandu' Uwoton, io hino 
andu' nu Maak nu Rumba. 10Hili Ro 
nu Ala nanguasa' rakon am malaikat 
hino nangibit rakon ra tampak nu 
ruau asawat bonsoi. Io nanilu' rakon 
ra Yarusalim, bandar nabahuan hino, 
bandar hino tinumuun intor ra 
Surga', intor ra Ala, lawantang nga 
kuasa' asundu nu Ala. Bandar hino 
kumulirou ohondo' ra batu baiduri 
pandan io hino batu akasu-kasul am 
oloho am aaning hino ohondo' ra 
kristal. 

12Papahal ra libung nu bandar 
hino akapal am asawat bonsoi, 
totobon nano oopor am ruo, am 
piniaha' nu oopor am ruo malaikat. 
Totobon-totobon hiano tinulisan ra 
oopor am ruo inggalan nu lilian nu 
bansa' Israil. 13Tuki-tukir nu saumi 
tingkuangon siino talu totobon. Talu 
ra solor ra saraton, talu ra solor ra 
sahilon, talu ra solor ra kiingon, am 
talu ra solor ra lindobon. 14Papahal 
nu bandar hino binaal intor ra 00por 


21:1 Yas. 65:17, 66:2, 2Ptr. 3:13 21:2 Yas. 52:1, Pin. 3:12, Yas. 61:10 21:3 Isk. 37:27, Im. 

am ruo bansa' nu batu ra solor ra 
puun nano. Batu-batu hiano tinulisan 
oopor am ruo inggalan nu ulun 
sususubon nu Maak nu Rumba hino. 
15Malaikat ahayam rakon hino 
nokotohom ra susukur panunuku' 
intor ra maas, ra panunuku' no ra 
bandar hino, totobon-totobon nano 
am papahal nano. 16Bandar hino 
apat basahi' no am langgoi no ohon- 
do' ra pila' no. Hili malaikat hino 
nanuku' ra bandar hino ra susukur 
anunuku' nano. Hili napandayan ra 
awar nano rup ngaribu am apat 
ngaatus kilomito” pila' am sawat nu 
bandar hino ohondo' ra langgoi no. 
17Paat nu malaikat hino nanuku' ra 
papahal nu bandar hino, hili napan- 
dayan sawat' nu papahal hino, io hino 
onom ngoopor mito. Tutuku' 
pinanuku' nu malaikat hino io hino 
ra tutuku' pinakai poyo nu ulun. 
18Papahal nu bandar hino binaal 
intor ra batu baiduri pandan, am ban- 
dar hino binaal intor ra maas nalili', 
aaning ohondo' ra babaraan. 19Batu- 
batu binansukon nu bandar hino 
kinoonsol intor ra kula-kula' bansa' 
nu batu oloho. Batu binansukan puu- 
puun binaal intor ra batu baiduri 
paan karuo intor ra batu nilam, 
atalu intor ra batu Yakut, kaapat 
intor ra batu samrut, 20kalimo intor 
ra batu baiduri sipa, koonom intor ra 
batu dalima', katulu' intor ra batu 
ratna sampaka', kabalu' intor ra batu 
punas: kasiam intor ra batu topas, 
oopor intor ra batu kirisopras, 
koopor am rondo' intor ra batu 
lasuardi, am koopor am ruo intor ra 
batu kasubung. ?IQopor am ruo 
totobon nu bandar hino binaal intor 
ra 00por am ruo mutiara' hiano, 

saumi totobon hino binaal intor ra 
saumi mutiara'. Ralan nu bandar 
hino binaal intor ra maas nalili' 
aaning ohondo' ra babaraan abuang. 
221kaa akakito au ra pahun intok 
sambayang ra bandar hino, nga Ala 
maayo kuasa' am Maak nu Rumba 
hino hai-hait siino ra lolot nu ulun. 
Nga Ala yak hua am Maak nu Rumba 
hino intok sambayang. 23Bandar hino 
ikaa pono' pakuan nu mato nu orou 
karuo kono am bulan anabinuntul, 
nga kuasa' asundu nu Ala anabinun- 
tul, am lampung no io hino Maak nu 
Rumba hino. 24Kawi' nu bansa' ra 
tana' hitu auma' makou ra binantang 
no, am raja-raja' pono' auma' angibit 
ra sasawot nilo ra bandar hino. 
STotobon-totobon nu bandar 
hino hia-hiang ra buoi nu songorou, 
ikaa tabanin, nga kaando' hua lon- 
dom ra hino. 26Sasawot oloho bonsoi 
am sasawot nu kawi' nu bansa' auma' 
ibiton ra luang nu bandar hino. 2710 
yak ulun anguma' ra baa-baal ikaa 
onsol ilayan, karuo kono am ulun am- 
bubuak ikaa akaunsop ra bandar 
hino. Akaunsop ra bandar hino io 
hino ulun yak natulisan ra inggalan ra 
Buku nu ulun Aayah, buku nu Maak 
nu Rumba hino. 
72 IMalaikat hino pono' am nanilu 
rakon ra siang apakaayah. Siang 
hino aninging ohondo' ra kristal am 
mantung intor ra kurusi' nu Ala am 
Maak nu Rumba hino, 2ra tanga-ta- 
nga' nu ralan ra bandar hino. Ihih nu 
siang hino, ra sandaup am sandaup 
siino taun puun nu kaayahan, oopor 
am ruo ruli' angkinawa' ra sangupok, 
io hino ihondo' ra sambulan. Am 
raun nu kinawa' hino maan ra 
pamimihah ra kawi' nu ulun. 3Ra 


h21:16 Ruo ngaribu am apat ngaatus kilomito: Ohondo' nahi ra urup 12,000 satadia 
121:17 Sawat: karuo kono am, Kapal. Apat ngoopor mito: Ohondo' nahi ra atungon nu urup 

luput nu bandar hino kaando' atu-atu 
naintupan ra ukum nu Ala. 

Kurusi' nu Ala am Maak nu 
Rumba hino siino ra tanga' nu ban- 
dar hino. Kawi' nu amba no auma' 
sumamba am sambayang yak ra tayar 
no, 4am akakito ra bulos no. Inggalan 
no tulisin ra bulos nilo. 5Ikaa pakuan 
nilo kumakikito ra binantang nu lam- 
pung karuo kono am binantang nu 
orou, nga kaando' no hua londom, 
am Tuhan Ala yak auma' apakawan- 
tang rilo. Hili ilo auma' amihang 
kono raja' suku' ra buo-buoi no. 


Ratangan ri Yasus 


6Hili rahu nu malaikat hino rakon, 
“Kawi' nu rahu hitu otopot am kain- 
tapatan. Tuhan Ala nga nanaak ra Ro 
no ra ulun angindul ra rahu no, nopo- 
ngo nanusub ra malaikat no ra apain- 
talang ra amba-amba no ra aun ikaa 
mulalas apasi asauk.” 

TRahu ri Yasus, “Huangon mi 
rahu ku hitu, ikaa mulalas apasi au 
matong! Asatu' ulun olondon maya' 
ra rahu pamalairan sinuratan ra buku 
hitu!” 

8Au hitu 1 Yahaya, nopongo naka- 
ringoh am nakakito ra kawi' nu baal 
hitu. Kopongo au nakaringoh am 
nakakito ra kawi' nu baal hiano, au 
nahulatur nirumungu' ra tingkua- 
ngon nu malaikat napaintalang rakon 
ra kawi' nu baal hino, am asiha' au 
sumamba rio, Jio yak rahu nu 
malaikat hino rakon, “Pai'! Ikaa oko 
sumamba rakon! Sumamba ko yak ra 
Ala! Nga au pono' am amba yak 
ohondo' riun, am ohondo' ra pahaka- 
Pa inaya' ra rahu nasuratan ra 

uku hitu!” 

10R ahu po nu malaikat hino, “Ikaa 
'alimon mu rahu binalaan lairo' 
nasuratan ra buku hitu, nga amaar 

noyo hua paat no auma' asauk. 
11Ulun anguma' ra alaat, hama' no io 
parayu-rayus anguma' ra alaat. Ulun 
anguma' ra baal apakauyu', hama' 
no parayu-rayus anguma' ra baal 
apakauyu' hino. Ulun maya' ra 
kasiha' nu Ala, hama' no parayu- 
rayus maya' ra kasiha' nu Ala, ulun 
angkaraya' ra tayar nu Ala, hama' no 
io parayu-rayus angkaraya' ra tayar 
nu Ala.” 

12Rahu ri Yasus, “Huangon mi 
nga rahu ku hitu, ikaa no kula' buoi 
no, au apasi matong angibit ra balos 
nu inuma' nu tuki-tukir nu ulun am- 
paat ra inuma' no. 13Au nga puu- 

uun am pamaparan. Au nga Tuhan 

intor ra puu-puun nali suku' ra pa- 
ngawian nali.” 

14Asatu' ulun nabahuan bonsoi ra 
bayah, nga ilo auma' akaakan ra 
kinawa' nu taun puun nu kaayahan 
am munsop ra bandar hino lumangus 
ra totobon nu pinamahal ra bandar 
hino. 15]o0 yak ulun nanguma' ra baa- 
baal alaat bonsoi, nonohom ra sa- 
sampui, ulun anguma' ra baa-baal 
apakauyu', ulun ampatoi, ulun 
sumamba ra ala binabaal, am ulun 
ambubuak, onsoi ra atu nirahu no 
karuo kono am inuma' no, kawi' nu 
ulun hiano ikaa akaunsop am 
amahun ra bandar hino. | 

16“Au hitu i Yasus, nopongo 
nanusub ra malaikat ku inuoi 
ramuyun, hili io ambala' ramuyun ra 
baa-baal hitu ra ulun nangintopot. 
Au hitu sua' ri Raja' Daud. Au nga 
butitin awantang intor ra saraton 
sumila' ra paat nu susuab hino.” 

17Rahu nu Ro nu Ala am Ruandu' 
Uwoton, “Ikon mi!” 

Tukir nu ulun akaringoh ra baal 
hitu, onsoi po io mindahu ra, “Ikon 
mi!” 

Aun ulun atinum onsoi io matong! 
Am aun ulun asiha' onsoi io angalap 
ra siang anaak ra kaayahan ikaa 
aliraan hino. 


Pamaparan 


18Tayar nu tuki-tukir nu ulun ang- 
kikinong oh ra rahu nilair balai' 
sinuratan ra buku hitu, au hitu 
i Yahaya, ambala' apamahuang ra 
baal hitu. Kono siino ulun amaruang 
ra atu-atu ra rahu nilair balai' hitu, 
Ala auma' amaruang ra ukum ra 
ulun hino ra kula-kula' ila' sinuratan 

ra buku hitu. 19Am kono siino ulun 
amalawo ra atu-atu ra rahu nilair 
balai' hitu, Ala pono' am amalawo ra 
bahian nu ulun hino sumuhut ra atu 
sinuratan ra buku hitu io hino ulun 
hitu ikaa pahusuon angakan ra 
kinawa' puun nu kaayahan am ikaa 
amahun ra bandar nabahuan hino. 

20R ahu kono nu nambala' ra kawi' 
nu aho hitu, “Otopot, apasi au 
matong!” 

Amin! Matong ko u Tuhan Yasus! 

21Au sambayang hili Tuhan Yasus 
amarakat ra kawi' nu ulun pihangon 
nu Ala”! 





22:21 Kawi' nu ulun pihangon nu Ala: Ra luang nu buku nakalair, Ulun pihangon nu Ala. Siino 


poyo; kawi' nu ulun. 

